
Περιεχόμενα 


Ἀθηνᾶς παραίνεσις πρὸς Τηλέμαχον. Μνηστήρων εὐωχία 
Ἄνδρα μοι ἔννεπε, μοῦσα, πολύτροπον, ὃς μάλα πολλὰ 
Ἰθακησίων ἐκκλησία. Τηλεμάχου ἀποδημία 


ἡμος δ᾽ ἠριγένεια φάνη ῥοδοδάκτυλος Ἠώς, 
Τὰ ἐν Πύλῳ 
Ἠέλιος δ᾽ ἀνόρουσε, λιπὼν περικαλλέα λίμνην 


Τὰ ἐν Λακεδαίμονι 


πρὸς δ᾽ ἄρα δώματ᾽ ἔλων Μενελάου κυδαλίμοιο. 


Ὀδυσσέως σχεδία 


Ζεὺς ὑψιβρεμέτης, οὗ τε κράτος ἐστὶ μέγιστον. 


Ὀδυσσέως ὄφιξις εἰς Φαίακας 


βῆ ῥ᾽ ἐς Φαιήκων ἀνδρῶν δῆμόν τε πόλιν τε, 


Ὀδυσσέως εἴσοδος πρὸς Ἀλκίνοον 


τρέφε Ναυσικάαν λευκώλενον ἐν μεγάροισιν. 


Ὀδυσσέως σύστασις πρὸς Φαίακας 


Φαιήκων ἀγορήνδ᾽, ἥ σφιν παρὰ νηυσὶ τέτυκτο. 


Ἀλκίνου ἀπόλογοι. Κυκλώπεια 


σίτου καὶ κρειῶν, μέθυ δ᾽ ἐκ κρητῆρος ἀφύσσων 


Τὰ περὶ Αἰόλου καὶ Λαιστρυγόνων καὶ Κίρκης 


πλωτῇ ἐνὶ νήσῳ: πᾶσαν δέ τέ μιν πέρι τεῖχος 


Κίρκη εὐπλόκαμος, δεινὴ θεὸς αὐδήεσσα. 


Σειρῆνες, Σκύλλα, Χάρυβδις, βόες Ἡλίου 


Σειρῆνας μὲν πρῶτον ἀφίξεαι, αἵ ῥά τε πάντας 


Ὀδυσσέως ἀπόπλους παρὰ Φαιάκων καὶ ἄφιξις εἰς Ἰθάκην 

Δημόδοκος, λαοῖσι τετιμένος. αὐτὰρ Ὀδυσσεὺς 


Ὀδυσσέως πρὸς Εὔμαιον ὁμιλία 
τὸν δ᾽ ἀπαμειβόμενος προσέφης, Εὔμαιε συβῶτα: 


«ξεῖν᾽, οὔ μοι θέμις ἔστ᾽, οὐδ᾽ εἰ κακίων σέθεν ἔλθοι, 


Τηλεμάχου πρὸς Εὔμαιον ἄφιξις 
Τηλέμαχον δ᾽ οὐχ ὕπνος ἔχε γλυκύς, ἀλλ᾽ ἐνὶ θυμῷ 


νύκτα δι ἀμβροσίην μελεδήματα πατρὸς ἔγειρεν. 


Τηλεμάχου ἀναγνωρισμὸς Ὀδυσσέως 
πῶς γὰρ δὴ τὸν ξεῖνον ἐγὼν ὑποδέξομαι οἴκῳ; 


αὐτὸς μὲν νέος εἰμὶ καὶ οὔ πω χερσὶ πέποιθα 


Τηλεμάχου ἐπάνοδος εἰς Ἰθάκην 
τὴν δ᾽ αὖ Τηλέμαχος πεπνυμένος ἀντίον ηὔδα: 


«μῆτερ ἐμή, μή μοι γόον ὄρνυθι μηδέ μοι ἦτορ 


Ὀδυσσέως καὶ Ἴρου πυγμή 
τὸν δὲ χολωσάμενος προσεφώνεεν Ἶρος ἀλήτης: 


«ὢ πόποι, ὡς ὁ μολοβρὸς ἐπιτροχάδην ἀγορεύει, 


Ὀδυσσέως καὶ Πηνελόπης ὁμιλία. Τὰ νίπτρα 
Δουλιχίῳ τε Σάµῃ τε καὶ ὑλήεντι Ζακύνθῳ, 


οἵ τ᾽ αὐτὴν Ἰθάκην εὐδείελον ἀμφινέμονται, 


Τὰ πρὸ τῆς μνηστηροφονίας 
φήμην δ᾽ ἐξ οἴκοιο γυνὴ προέηκεν ἀλετρὶς 


πλησίον, ἔνθ᾽ ἄρα οἱ μύλαι ἥατο ποιμένι λαῶν, 


Τόξου θέσις 
φῶθ᾽ Ἡρακλῆα, μεγάλων ἐπιίστορα ἔργων, 


ὅς μιν ξεῖνον ἐόντα κατέκτανεν ᾧ ἐνὶ οἴκῳ, 


Μνηστηροφονία 
χρύσεον ἄμφωτον, καὶ δὴ μετὰ χερσὶν ἐνώμα, 
ὄφρα πίοι οἴνοιο: φόνος δέ οἱ οὐκ ἐνὶ θυμῷ 


μέμβλετο: τίς κ᾿ οἴοιτο μετ᾽ ἀνδράσι δαιτυμόνεσσι 


Ὀδυσσέως ὑπὸ Πηνελόπης αναγνωρισµός 
23. -Ψψ- τὴν δ᾽ ἠμείβετ’ ἔπειτα περίφρων Πηνελόπεια: 


«μαῖα φίλη, χαλεπόν σε θεῶν αἰειγενετάων 


Σπονδαί 
τὸν δ᾽ αὖτε ψυχὴ προσεφώνεεν Ἀτρείδαο: 
24. -ω- «ὄλβιε Πηλέος υἱέ, θεοῖς ἐπιείκελ᾽ Ἀχιλλεῦ, 
ὃς θάνες ἐν Τροίῃ ἑκὰς Ἄργεος: ἀμφὶ δέ σ᾿ ἄλλοι 


κτείνοντο Τρώων καὶ Ἀχαιῶν υἷες ἄριστοι, 

ΟΜΗΡΟΥ ΟΔΥΣΣΕΙΑ -α- 


Άνδρα μοι ἔννεπε, μοῦσα, πολύτροπον, ὃς μάλα 
πολλὰ 
πλάγχθη, ἐπεὶ Τροίης ἱερὸν πτολίεθρον ἔπερσεν: 


πολλῶν δ᾽ ἀνθρώπων ἴδεν ἄστεα καὶ νόον ἔγνω, 


πολλὰ δ᾽ ὅ γ᾽ ἐν πόντῳ πάθεν ἄλγεα ὃν κατὰ θυμόν, 


Ἀ ἀρνύμενος ἣν τε ψυχὴν καὶ νόστον ἑταίρων. 
ἀλλ᾽ οὐδ᾽ ὣς ἑτάρους ἐρρύσατο, ἱέμενός περ: 
αὐτῶν γὰρ σφετέρῃσιν ἀτασθαλίῃσιν ὄλοντο, 

νήπιοι, οἳ κατὰ βοῦς Ὑπερίονος Ἠελίοιο 


ἤσθιον: αὐτὰρ ὁ τοῖσιν ἀφείλετο νόστιμον ἦμαρ. 


τῶν ἁμόθεν γε, θεά, θύγατερ Διός, εἰπὲ καὶ ἡμῖν. 


ἔνθ᾽ ἄλλοι μὲν πάντες, ὅσοι φύγον αἰπὺν ὄλεθρον, 


οἴκοι ἔσαν, πόλεμόν τε πεφευγότες ἠδὲ θάλασσαν: 


τὸν δ᾽ οἷον νόστου κεχρημένον ἠδὲ γυναικὸς 


νύμφη πότνι᾽ ἔρυκε Καλυψὼ δῖα θεάων 


ἐν σπέσσι γλαφυροῖσι, λιλαιομένη πόσιν εἶναι. 
ἀλλ᾽ ὅτε δὴ ἔτος ἦλθε περιπλομένων ἐνιαυτῶν, 
τῷ οἱ ἐπεκλώσαντο θεοὶ οἰκόνδε νέεσθαι 

εἰς Ἰθάκην, οὐδ᾽ ἔνθα πεφυγμένος ἦεν ἀέθλων 


καὶ μετὰ οἷσι φίλοισι. θεοὶ δ᾽ ἐλέαιρον ἅπαντες 


νόσφι Ποσειδάωνος: ὁ δ᾽ ἀσπερχὲς μενέαινεν 
ἀντιθέῳ Ὀδυσῆι πάρος ἣν γαῖαν ἱκέσθαι. 

ἀλλ᾽ ὁ μὲν Αἰθίοπας µετεκίαθε τηλόθ᾽ ἐόντας, 
Αἰθίοπας τοὶ διχθὰ δεδαίαται, ἔσχατοι ἀνδρῶν, 


οἱ μὲν δυσομένου Ὑπερίονος οἱ δ᾽ ἀνιόντος, 


ἀντιόων ταύρων τε καὶ ἀρνειῶν ἑκατόμβης. 

ἔνθ᾽ ὃ γ᾽ ἐτέρπετο δαιτὶ παρήμενος: οἱ δὲ δὴ ἄλλοι 
Ζηνὸς ἐνὶ μεγάροισιν Ὀλυμπίου ἁθρόοι ἦσαν. 
τοῖσι δὲ μύθων ἦρχε πατὴρ ἀνδρῶν τε θεῶν τε: 


μνήσατο γὰρ κατὰ θυμὸν ἀμύμονος Αἰγίσθοιο, 


τόν ῥ᾽ Ἀγαμεμνονίδης τηλεκλυτὸς ἔκταν᾽ Ὀρέστης: 
τοῦ ὅ γ᾽ ἐπιμνησθεὶς ἔπε᾽ ἀθανάτοισι μετηύδα: 

«ὢ πόποι, οἷον δή νυ θεοὺς βροτοὶ αἰτιόωνται: 

ἐξ ἡμέων γάρ φασι κάκ᾽ ἔμμεναι, οἱ δὲ καὶ αὐτοὶ 


σφῇσιν ἀτασθαλίῃσιν ὑπὲρ μόρον ἄλγε᾽ ἔχουσιν, 


ἡ ὡς καὶ νῦν Αἴγισθος ὑπὲρ μόρον Ἀτρεΐδαο 
γῆμ᾽ ἄλοχον μνηστήν, τὸν δ᾽ ἔκτανε νοστήσαντα, 


εἰδὼς αἰπὺν ὄλεθρον, ἐπεὶ πρό οἱ εἴπομεν ἡμεῖς, 


Ἑρμείαν πέμψαντες, ἐύσκοπον ἀργεϊφόντην, 


μήτ᾽ αὐτὸν κτείνειν μήτε μνάασθαι ἄκοιτιν: 


ὢ ἐκ γὰρ Ὀρέσταο τίσις ἔσσεται Ἀτρεΐδαο, 


ὁππότ᾽ ἂν ἡβήσῃ τε καὶ ἧς ἱμείρεται αἴης. 


Τον άντρα, Μούσα, τον πολύτροπο τραγούδα µου, που πλήθος 
διάβηκε τόπους, αφού πάτησε της Τροίας το κάστρο το άγιο, 
και πολιτείες πολλές εγνώρισε, πολλών βουλές ανθρώπων, 


κι αρίφνητα τυράννια ετράβηξε στα πέλαγα η καρδιά του, 


για να σωθεί κι αυτός παλεύοντας και πίσω τους συντρόφους 
να Φέρει’ κι όµως δεν τους γλίτωσε, κι ας το ποθούσε τόσο' 

τι από τις ίδιες τους εχάθηκαν τις ανομιές εκείνοι --- 

οι ανέµυαλοι, που τ᾽ ουρανόδροµου τα βόδια έφαγαν Ἠλιου, 


κι αυτός τη μέρα τους αρνήστηκε του γυρισμού. Για τούτα 


και µας για λέγε, κάπου αρχίζοντας, κόρη θεϊκιά του Δία. 

Όσοι Αχαιοί είχαν απ’ το θάνατο τον ἀξαφνο γλιτώσει 
βρίσκονταν σπίτια τους, του πελάγου καί της σφαγής σωσμένοι' 
μονάχα αυτόν’ που τη γυναίκα του ποθούσε και τη γη του, 


η Καλυψώ η θεά, η πανέµνοστη τον έκρυβε νεράιδα 


στις θολωτές σπηλιές της, θέλοντας να τον κρατήσει γι᾿ άντρα.. 
Όμως τα χρόνια πια σα γύρισαν κι ήρθε ο καιρός που του 'χαν 
κλώσει οι θεοί να ιδεί το σπίτι του φτασμένος στην Ιθάκη, 

ουδέ κι εκεί μαθές του απόλειψαν οι αγώνες, κι ας βρισκόταν 


μες στους δικούς του πια. Κι οι αθάνατοι τον συμπονούσαν όλοι, 


εξόν τον Ποσειδώνα, που ἁπαυτα του θεϊκού Οδυσσέα 

θυμό κρατούσε, στην πατρίδα του πριχού διαγείρει πίσω. 

Μα τότε αυτός για τους απόµακρους Αιθίοπες είχε φύγει, 

για τους Αιθίοπες, που στην τέλειωση του κόσμου χώρια ζούνε, 


μισοί στου Ἠλιου τα βασιλέµατα, μισοί στ᾿ ανάτελά του, 


κι εκεί τρανές θυσίες του πρόσφερναν από κριγιούς και ταύρους᾽ 


κι αυτός καθούμενος ευφραίνουνταν. Οι αθάνατοι οι άλλοι ωστόσο 


στου ολύμπιου Δία το αρχοντοπάλατο βρίσκονταν μαζεμένοι. 
Πρώτος μιλούσε των αθάνατων και των θνητών ο κύρης, 


καθώς τον Αίγιστο τον άιψεγο θυμήθη, που εσκοτώθη 


απ᾿ τον Ορέστη, του Αγαμέμνονα το γιο τον ξακουσμένο. 
Αυτόν θυμήθη τότε κι έλεγε στους αθανάτους µέσα: 

«Πωπώ, µε τους θεούς τα βάζουνε πάντα οι θνητοί, πως τάχα 
τις συφορές εμείς τους στέλνουμε᾽ μα κι οι αδικίες τους εἶναι 


που πάνω απ᾿ το γραφτό σε βάσανα τους ρίχνουν κοίτα τώρα 


τον Αίγιστο, δικό του που έκανε του γιου του Ατρέα το ταίρι 

χωρίς γραφτό του να 'ναι, κι ἐσφαξε στο γυρισμό κι εκείνον, 
τον ἰδιο του χαμό κι ας ήξερε’ τι του 'χαμε μηνύσει 

πιο πριν µε τον Ερμή, τον ξάγρυπνον αργοφονιά, και κείνον 


να µη σκοτώσει και το ταίρι του να µη ζητάει να πάρει" 


τι θα "ρθει απ’ τον Ορέστη η εγδίκηση για τον υγιό του Ατρέα, 


μόλις αντρειέψει και στον τόπο του ποθήσει να διαγείρει. 

ὡς ἔφαθ᾽ Ἑρμείας, ἀλλ᾽ οὐ φρένας Αἰγίσθοιο 
πεῖθ᾽ ἀγαθὰ φρονέων: νῦν δ᾽ ἁθρόα πάντ᾽ ἀπέτισεν.» 


τὸν δ᾽ ἠμείβετ᾽ ἔπειτα θεά, γλαυκῶπις Ἀθήνη: 


«ὦ πάτερ ἡμέτερε Κρονίδη, ὕπατε κρειόντων, 
καὶ λίην κεῖνός γε ἐοικότι κεῖται ὀλέθρῳ: 

ὡς ἀπόλοιτο καὶ ἄλλος, ὅτις τοιαῦτά γε ῥέζοι: 
ἀλλά μοι ἀμφ᾽ Ὀδυσῆι δαΐφρονι δαίεται ἦτορ, 


δυσμόρῳ, ὃς δἠ δηθὰ φίλων ἄπο πήματα πάσχει 


νήσῳ ἐν ἀμφιρύτῃ, ὅθι τ᾽ ὀμφαλός ἐστι θαλάσσης. 
νῆσος δενδρήεσσα, θεὰ δ᾽ ἐν δώματα ναίει, 
Ἄτλαντος θυγάτηρ ὀλοόφρονος, ὃς τε θαλάσσης 
πάσης βένθεα οἶδεν, ἔχει δέ τε κίονας αὐτὸς 


μακράς, αἳ γαῖάν τε καὶ οὐρανὸν ἀμφὶς ἔχουσιν. 


τοῦ θυγάτηρ δύστηνον ὀδυρόμενον κατερύκει, 

αἰεὶ δὲ μαλακοῖσι καὶ αἱμυλίοισι λόγοισιν 

θέλγει, ὅπως Ἰθάκης ἐπιλήσεται: αὐτὰρ Ὀδυσσεύς, 
ἱέμενος καὶ καπνὸν ἀποθρῴσκοντα νοῆσαι 


ἧς γαίης, θανέειν ἱμείρεται. οὐδέ νυ σοί περ 


ἐντρέπεται φίλον ἦτορ, Ὀλύμπιε. οὔ νύ τ᾽ Ὀδυσσεὺς 
Ἀργείων παρὰ νηυσὶ χαρίζετο ἱερὰ ῥέζων 

Τροίῃ ἐν εὐρείῃ; τί νύ οἱ τόσον ὠδύσαο, Ζεῦ;» 

τὴν δ᾽ ἀπαμειβόμενος προσέφη νεφεληγερέτα Ζεύς:» 


«τέκνον ἐμόν, ποῖόν σε ἔπος φύγεν ἕρκος ὀδόντων. 


πῶς ἂν ἔπειτ᾽ Ὀδυσῆος ἐγὼ θείοιο λαθοίμην, 

ὃς περὶ μὲν νόον ἐστὶ βροτῶν, περὶ δ᾽ ἱρὰ θεοῖσιν 
ἀθανάτοισιν ἔδωκε, τοὶ οὐρανὸν εὐρὺν ἔχουσιν; 
ἀλλὰ Ποσειδάων γαιήοχος ἀσκελὲς αἰεὶ 


Κύκλωπος κεχόλωται, ὃν ὀφθαλμοῦ ἀλάωσεν, 


ἀντίθεον Πολύφημον, ὅου κράτος ἐστὶ μέγιστον 
πᾶσιν Κυκλώπεσσι: Θόωσα δέ μιν τέκε νύμφη, 
Φόρκυνος θυγάτηρ ἁλὸς ἀτρυγέτοιο µέδοντος, 
ἐν σπέσσι γλαφυροῖσι Ποσειδάωνι μιγεῖσα. 


ἐκ τοῦ δὴ Ὀδυσῆα Ποσειδάων ἐνοσίχθων 


οὔ τι κατακτείνει, πλάζει δ᾽ ἀπὸ πατρίδος αἴης. 
ἀλλ᾽ ἄγεθ’, ἡμεῖς οἵδε περιφραζώμεθα πάντες 
νόστον, ὅπως ἔλθῃσι: Ποσειδάων δὲ μεθήσει 
ὃν χόλον: οὐ μὲν γὰρ τι δυνήσεται ἀντία πάντων 


ἀθανάτων ἀέκητι θεῶν ἐριδαινέμεν οἷος.» 


τὸν δ᾽ ἠμείβετ᾽ ἔπειτα θεά, γλαυκῶπις Ἀθήνη: 
«ὦ πάτερ ἡμέτερε Κρονίδη, ὕπατε κρειόντων, 
εἰ μὲν δὴ νῦν τοῦτο φίλον μακάρεσσι θεοῖσιν, 


νοστῆσαι Ὀδυσῆα πολύφρονα ὅνδε δόμονδε, 


Έτσι μιλούσε ο Ερμής, µα του Αίγιστου δέν άλλαζε τη γνώμη, 
κι ας ήταν για καλό του᾿ μαζωχτά τα πλέρωσε όλα τώρα.» 


Τότε η Αθηνά, η θεά η γλαυκόµατη, του απηλογήθη κι εἰπε: 


«Ὑγιέ του Κρόνου και πατέρα µας, µες στους θεούς ο πρώτος, 
για κείνον εἶναι ο πιο που ταίριαζε ξολοθρεµός αλήθεια' 
μακάρι να χάνονταν όλοι τους που τέτοιες πράξες κάνουν! 

Μα καίγεται η καρδιά µου, ως σκέφτουµαι τον αντρειανό 
Οδυσσέα, 


τον ἑρμο, χρόνια που παιδεύεται μακριά από τους δικούς του 


σ᾽ ένα νησί, που 'ναι της θάλασσας το αφάλι, κυκλωμένο 

από τα κύματα, πολύδεντρο᾽ θεά εκεί πάνω μένει, 

του Άτλαντα η κόρη του κακόγνωµου, που τους βυθούς κατέχει 
του κάθε πέλαου και μονάχος του σηκώνει τις κολόνες 


τις αψηλές, που δεν αφήνουνε γη κι ουρανός να σμίξουν. 


Δικιά του η κόρη που τον ἁμοιρο κρατάει’ στα σύθρηνά του 
να τον πλανέσει µε τα λόγια της πασκίζει, την Ιθάκη 

για να του βγάλει από τη θύμηση] κι εκείνος, λαχταρώντας 
και μοναχά καπνό απ᾽ τον τόπο του να ιδεί ν᾽ ανηφορίζει, 


ανέλπιδος ποθεί το θάνατο. Μα εσύ, του Ολύμπου ρήγα, 


καρδιά πως έχεις έτσι ανέσπλαχνη; Τάχα ο Οδυσσέας ποτέ του 
στα πλοία τ᾽ αργίτικα δεν πρόσφερε θυσίες να σε τιμήσει 

μες στην πλατιά την Τροία; Τι θύμωσες λοιπόν μαζί του τόσο;» 
Και τότε ο Δίας της αποκρίθηκεν ο νεφελοστοιβάχτης: 


«Ποιος λόγος, κόρη µου, σου ξέφυγε της δοντωσιας το φράχτη; 


Ν᾽ αποξεχάσω εγώ πως γίνεται τον Οδυσσέα το θείο; 

Περνάει στο νου κάθε άλλον άνθρωπο, και πιο απ᾿ τους άλλους 
έχει 

θυσίες προσφέρει στους αθάνατους, που ζουν στα ουράνια 
πλάτη. 

Μα ο Ποσειδώνας ακατάπαυτα κρατάει τη µάνητα του, 


απ᾿ αφορμή μαθές που τύφλωσε τον Κύκλωπα ο Οδυσσέας, 


το θεοδύναμο Πολύφημο, τον πιο αντρειωµένο σ᾽ όλους 

μέσα τους Κύκλωπες ον γέννησεν η Θόωσα, µια νεράιδα, 
στον Ποσειδώνα, ερωτοσµίγοντας μαζί του µες στα σπήλια, 
του Φόρκη η κόρη, που τη θάλασσα την άκαρπη αφεντεύει. 


Για τούτο ο Ποσειδώνας μάχεται τον Οδυσσέα’ δε θέλει 


το θάνατο του, µα απ᾿ τον τόπο του µακριά τόνε ξορίζει. 
Μα ελατέ τώρα εμείς οι επίλοιποι να βουλευτούµε αντάµα 
πως θα διαγείρει στην πατρίδα του’ µια μέρα θα μερέψει 
κι ο Ποσειδώνας’ τι δε γίνεται µαζί µας να τα βάλει, 


μονάχος µε όλους τους αθάνατους θεούς, αθέλητα µας.» 


Τότε η Αθηνά, η θεά η γλαυκόµατη, του απηλογήθη κι εἰπε: 
«Υγιέ του Κρόνου και πατέρα µας, µες στους θεούς ο πρώτος, 
αλήθεια, αν οι θεοί το θέλησαν οι τρισµακάριοι τώρα 


το γνωστικό Οδυσσέα στο σπίτι του ν᾿ αφήσουν να διαγείρει, 

Ἑρμείαν μὲν ἔπειτα διάκτορον ἀργέϊφόντην 


νῆσον ἐς Ὠγυγίην ὀτρύνομεν, ὄφρα τάχιστα 
νύμφῃ ἐυπλοκάμῳ εἴπῃ νημερτέα βουλήν, 
νόστον Ὀδυσσῆος ταλασίφρονος, ὥς κε νέηται: 
αὐτὰρ ἐγὼν Ἰθάκηνδ᾽ ἐσελεύσομαι, ὄφρα οἱ υἱὸν 


μᾶλλον ἐποτρύνω καί οἱ μένος ἐν φρεσὶ θείω, 


εἰς ἀγορὴν καλέσαντα κάρη κομόωντας Ἀχαιοὺς 
πᾶσι μνηστήρεσσιν ἀπειπέμεν, οἵ τέ οἱ αἰεὶ 

μῆλ᾽ ἁδινὰ σφάζουσι καὶ εἰλίποδας ἕλικας βοῦς. 
πέμψω δ᾽ ἐς Σπάρτην τε καὶ ἐς Πύλον ἠμαθόεντα 


νόστον πευσόμενον πατρὸς Φίλου, ἤν που ἀκούσῃ, 


ἠδ᾽ ἵνα μιν κλέος ἐσθλὸν ἐν ἀνθρώποισιν ἔχῃσιν.» 
ὡς εἰποῦσ᾽ ὑπὸ ποσσὶν ἐδήσατο καλὰ πέδιλα, 
ἀμβρόσια χρύσεια, τά μιν φέρον ἠμὲν ἐφ᾽ ὑγρὴν 
ἠδ᾽ ἐπ᾽ ἀπείρονα γαῖαν ἅμα πνοιῇς ἀνέμοιο: 


εἵλετο δ᾽ ἄλκιμον ἔγχος, ἀκαχμένον ὀξέι χαλκῷ, 


βριθὺ μέγα στιβαρόν, τῷ δάμνησι στίχας ἀνδρῶν 
ἡρώων, τοῖσίν τε κοτέσσεται ὀβριμοπάτρη. 

βῆ δὲ κατ’ Οὐλύμποιο καρήνων ἀΐξασα, 

στῆ δ᾽ Ἰθάκης ἐνὶ δήμῳ ἐπὶ προθύροις Ὀδυσῆος, 


οὐδοῦ ἐπ᾽ αὐλείου: παλάμῃ δ᾽ ἔχε χάλκεον ἔγχος, 


εἰδομένη ξείνῳ, Ταφίων ἡγήτορι Μέντῃ. 

εὗρε δ᾽ ἄρα μνηστῆρας ἀγήνορας. οἱ μὲν ἔπειτα 
πεσσοῖσι προπάροιθε θυράων θυμὸν ἔτερπον 
ἥμενοι ἐν ῥινοῖσι βοῶν, οὓς ἔκτανον αὐτοί: 


κήρυκες δ᾽ αὐτοῖσι καὶ ὀτρηροὶ θεράποντες 


οἱ μὲν οἶνον ἔμισγον ἐνὶ κρητῆρσι καὶ ὕδωρ, 

οἱ δ᾽ αὖτε σπόγγοισι πολυτρήτοισι τραπέζας 
νίζον καὶ πρότιθεν, τοὶ δὲ κρέα πολλὰ δατεῦντο. 
τὴν δὲ πολὺ πρῶτος ἴδε Τηλέμαχος θεοειδής, 


ἧστο γὰρ ἐν μνηστῆρσι φίλον τετιημένος ἦτορ, 


ὀσσόμενος πατέρ ἐσθλὸν ἐνὶ φρεσίν, εἴ ποθεν ἐλθὼν 
μνηστήρων τῶν μὲν σκέδασιν κατὰ δώματα θείη, 
τιμὴν δ᾽ αὐτὸς ἔχοι καὶ δώμασιν οἷσιν ἀνάσσοι. 

τὰ φρονέων, μνηστῆρσι μεθήμενος, εἴσιδ᾽ Ἀθήνην. 
βῆ δ᾽ ἰθὺς προθύροιο, νεμεσσήθη δ᾽ ἐνὶ θυμῷ 


ξεῖνον δηθὰ θύρῃσιν ἐφεστάμεν: ἐγγύθι δὲ στὰς 
χεῖρ᾽ ἕλε δεξιτερἠν καὶ ἐδέξατο χάλκεον ἔγχος, 
καί μιν φωνήσας ἔπεα πτερόεντα προσηύδα: 
«χαῖρε, ξεῖνε, παρ᾽ ἄμμι φιλήσεαι: αὐτὰρ ἔπειτα 


δείπνου πασσάµενος μυθήσεαι ὅττεό σε χρή.» 


«ὣς εἰπὼν ἡγεῖθ᾽, ἡ δ᾽ ἕσπετο Παλλὰς Ἀθήνη. 
οἱ δ᾽ ὅτε δή ῥ᾽ ἔντοσθεν ἔσαν δόμου ὑψηλοῖο, 


ἔγχος μέν ῥ᾽ ἔστησε φέρων πρὸς κίονα μακρὴν 


εγώ να πούμε τότε θα 'λεγα του Ερμή του ψυχολάτη, 


του αργοφονιά, μιαν ώρα αρχύτερα στην Ωγυγία να δράµει, 
τον ορισμό µας τον ασάλευτο της ομορφομαλλούσας 

να πει ξωθιάς, ο καρτερόψυχος να στρέψει πια Οδυσσέας. 
Κι εγώ για την Ιθάκη γρήγορα κινώ, να ξεσηκώσω 


το γιο του πιότερο, στα φρένα του κουράγιο να φυσήξω, 


σε συντυχιά τους μακρομάλληδες Αργίτες να καλέσει, 

και στους μνηστήρες πια ξεκάθαρα να πει να µην του σφάζουν 
τα πλήθια αρνιά και τα στριφτόκερα, στριφτόζαλά του βόδια. 
Στη Σπάρτη και στην Πύλο λόγιασα µετά την αμμουδάτη 


να τόνε στείλω, για του κύρη του το γυρισμό να μάθει, 


μαζί για ν᾿ ακουστεί περίλαµπρο στον κόσμο τ᾽ ὀνομά του.» 
Είπε, και γρήγορα στα πόδια της χρυσά περνάει σαντάλια, 
πανώρια, αθάνατα, που ανάλαφρα, µε τις πνοές του ανέμου, 
τη φέρναν πάνω απ τις απέραντες στεριές και τα πελάγη. 


Κι αδράχνει το γερό κοντάρι της, το καλοακονισμένο, 


το δυνατό, βαρύ, θεόρατο κοντάρι, που σκοτώνει 

όσους ηρώους του Τρανοδύναμου την κόρη έχουν θυμώσει' 

και τις κορφές του Ολύμπου αφήνοντας µε βιάση εχύθη κάτω, 
και στην Ιθάκη ως ήρθε, στάθηκε μπρος στου Οδυσσέα το σπίτι, 


πα στο κατώφλι της αυλόπορτας, κρατώντας το κοντάρι, 


µε ξένο, µε το Μέντη μοιάζοντας των Ταφιωτών το ρήγα' 

και βρήκε τότε εκεί τους πέρφανους μνηστήρες, που περνούσαν 
την ώρα τους πεντάλφα παίζοντας µπρος στου σπιτιού τις πόρτες, 
σε δέρματα βοδιών καθούμενοι, που τα 'χαν σφάξει ατοί τους 


Κράχτες και πρόθυμα παιδόπουλα τους γνοιάζουνταν᾽ οι πρώτοι 


συγκέρνααν το κρασί τους χύνοντας νερό µες στα κροντήρια, 

κι οι άλλοι παστρεύαν µε Χιλιότρυπα σφουγγάρια τα τραπέζια 
και τα 'στηναν μπροστά τους, άλλοι τους σωρό τα κρέατα κόβαν. 
Πρώτος απ’ όλους ο θεόμορφος Τηλέμαχος την εἰδε' 


τι µέσα στους μνηστήρες κάθουνταν µε πικραμένα σπλάχνα 


και τον τρανό θυμόταν κύρη του --- να πρόβελνε από κάπου 
και τους μνηστήρες διασκορπίζοντας από το σπίτι, πάλε 

να γίνει αφέντης στο παλάτι του και ρήγας τιμημένος! 

Τέτοια λογιώντας κει που κάθουνταν µε τους μνηστήρες εἶδε 


την Αθηνά, και στην αυλόπορτα τρέχει γραμμή, τι εντράπη 


ξένος στη θύρα του να στέκεται πολληώρα΄’ κι ήρθε οµπρός της, 
το χέρι το δεξιό της έπιασε, της πήρε το κοντάρι 

το χάλκινο και µε ἁνεμάρπαστα της συντυχαίνει λόγια: 

«Ξένε µου, γεια! Θα 'ρθείς στο σπίτι µας να σε φιλοκονέψω᾽ 


χορταίνοντας, αν θες, µολόγα µας σαν ποια σε φέρνει ανάγκη.» 


Είπε κι οµπρός έµπηκε᾽ πίσω του κινούσε κι η Παλλάδα᾽ 
κι ως μπαίνοντας οι δυο τους βρέθηκαν µες στο αψηλό παλάτι, 


έστησε εκείνος το κοντάρι της στην καλοτορνεμένη 

δουροδόκης ἔντοσθεν ἐυξόου, ἔνθα περ ἄλλα 


ἔγχε᾽ Ὀδυσσῆος ταλασίφρονος ἵστατο πολλά, 


αὐτὴν δ᾽ ἐς θρόνον εἶσεν ἄγων, ὑπὸ λῖτα πετάσσας, 
καλὸν δαιδάλεον: ὑπὸ δὲ θρῆνυς ποσὶν ἦεν. 

πὰρ δ᾽ αὐτὸς κλισμὸν θέτο ποικίλον, ἔκτοθεν ἄλλων 
μνηστήρων, μὴ ξεῖνος ἀνιηθεὶς ὀρυμαγδῷ 


δείπνῳ ἁδήσειεν, ὑπερφιάλοισι μετελθών, 


ἠδ᾽ ἵνα μιν περὶ πατρὸς ἀποιχομένοιο ἔροιτο. 
χέρνιβα δ᾽ ἀμφίπολος προχόῳ ἐπέχευε φέρουσα 
καλῇ χρυσείῃ, ὑπὲρ ἀργυρέοιο λέβητος, 
νίψασθαι: παρὰ δὲ ξεστὴν ἐτάνυσσε τράπεζαν. 


σῖτον δ᾽ αἰδοίη ταμίη παρέθηκε φέρουσα, 


εἴδατα πόλλ᾽ ἐπιθεῖσα, χαριζομένη παρεόντων: 
δαιτρὸς δὲ κρειῶν πίνακας παρέθηκεν ἀείρας 
παντοίων, παρὰ δέ σφι τίθει χρύσεια κύπελλα: 
κῆρυξ δ᾽ αὐτοῖσιν θάμ᾽ ἐπῴχετο οἰνοχοεύων. 


ἐς δ᾽ ἦλθον μνηστῆρες ἀγήνορες. οἱ μὲν ἔπειτα 


ἑξείης ἕζοντο κατὰ κλισμούς τε θρόνους τε, 
τοῖσι δὲ κήρυκες μὲν ὕδωρ ἐπὶ χεῖρας ἔχευαν, 
σῖτον δὲ δμῳαὶ παρενήνεον ἐν κανέοισιν, 
κοῦροι δὲ κρητῆρας ἐπεστέψαντο ποτοῖο. 


οἱ δ᾽ ἐπ᾽ ὀνείαθ᾽ ἑτοῖμα προκείμενα χεῖρας ἴαλλον. 


αὐτὰρ ἐπεὶ πόσιος καὶ ἐδητύος ἐξ ἔρον ἕντο 
μνηστῆρες, τοῖσιν μὲν ἐνὶ φρεσὶν ἄλλα μεμήλει, 
µολπή τ᾽ ὀρχηστύς τε: τὰ γὰρ τ᾽ ἀναθήματα δαιτός: 
κῆρυξ δ᾽ ἐν χερσὶν κίθαριν περικαλλέα θῆκεν 


Φημίῳ, ὃς ῥ᾽ ἤειδε παρὰ μνηστῆρσιν ἀνάγκῃ. 


ἦ τοι ὁ φορμίζων ἀνεβάλλετο καλὸν ἀείδειν. 
αὐτὰρ Τηλέμαχος προσέφη γλαυκῶπιν Ἀθήνην, 
ἄγχι σχὼν κεφαλήν, ἵνα μὴ πευθοίαθ᾽ οἱ ἄλλοι: 
«ξεῖνε φίλ᾽, ἦ καὶ μοι νεµεσήσεαι ὅττι κεν εἴπω; 


τούτοισιν μὲν ταῦτα μέλει, κίθαρις καὶ ἀοιδή, 


ῥεῖ, ἐπεὶ ἀλλότριον βίοτον νήποινον ἔδουσιν, 
ἀνέρος, οὗ δή που λεύκ᾽ ὀστέα πύθεται ὄμβρῳ 
κείμεν᾽ ἐπ᾽ ἠπείρου, ἢ εἰν ἁλὶ κῦμα κυλίνδει. 

εἰ κεῖνόν γ᾽ Ἰθάκηνδε ἰδοίατο νοστήσαντα, 


πάντες κ᾿ ἀρησαίατ᾽ ἐλαφρότεροι πόδας εἶναι 


ἢ ἀφνειότεροι χρυσοῖό τε ἐσθῆτός τε. 


νῦν δ᾽ ὁ μὲν ὣς ἀπόλωλε κακὸν μόρον, οὐδέ τις ἡμῖν 


θαλπωρή, εἴ πέρ τις ἐπιχθονίων ἀνθρώπων 
φῇσιν ἐλεύσεσθαι: τοῦ δ᾽ ὤλετο νόστιμον ἦμαρ. 


ἀλλ᾽ ἄγε μοι τόδε εἰπὲ καὶ ἀτρεκέως κατάλεξον: 


τίς πόθεν εἰς ἀνδρῶν; πόθι τοι πόλις ἠδὲ τοκῆες; 


ὁπποίης τ᾽ ἐπὶ νηὸς ἀφίκεο: πῶς δέ σε ναῦται 


κονταροθήκη, πλάι στην τρίψηλη κολόνα, εκεί που κι άλλα 


κοντάρια πλήθος του τρανόψυχου στεκόνταν Οδυσσέα. 


Ρίχνει λινό σεντόνι σε όμορφο θρονί πλουμάτο απάνω 

και την καθίζει, κι εἶχε κάτωθε προσκάμνι για τα πόδια' 

κι αυτός το σκαλιστό του εσίµωσε σκαμνί, από τους μνηστήρες 
μακριά, στον τάραχο που ανάδιναν οι ξπτασμένοι εκείνοι 


να µη βαρυγκομήσει ο ξένος του πα στο φαΐ, κι ακόμα 


να τον ρωτήσει για τον κύρη του που γύριζε στα ξένα. 
Μια παρακόρη τότε τρέχοντας νερό σε στάµνα Φέρνει, 
χρυσή, πανώρια, κι από κάτω της ένα αργυρό λεγένι, 
για να πλυθούν, κι οµπρός τους ἅπλωσε στραφταλιστά τραπέζι. 


Ψωμί κι η σεβαστή κελάρισσα τους κουβαλάει, και πλήθος 


φαγιά απιθώνει, απ’ ό,τι βρέθηκε καλό φιλεύοντάς τους. 
Απλάδες κρέατα πήρε κι έφερε κι ο τραπεζάρης µπρος τους 
λογής λογής, και πλάι τους έβαλε μαλαματένιες κούπες' 
και κάθε τόσο ο κράχτης σίμωνε, κρασί να τους κεράσει. 


Μαζί κι οι ξιπασµένοι μπήκανε μνηστήρες στο παλάτι 


και σε σκαμνιά και σε καθίσματα γραμμή εκαθίζαν όλοι. 

Κι οι κράχτες πήραν και τους Ίχυναν νερό στα χέρια απάνω, 
ΚΙ ΟΙ σκλάβες το ψωμί τους σώριαζαν µες σε πλεχτά πανέρια, 
και τα κροντήρια τα παιδόπουλα κρασί τα ξεχείλιζαν. 


Κι αυτοί στα ετοιµασµένα αντίκρυ τους φαγιά τα χέρια ἁπλωσαν 


και σύντας του πιοτού θαράπεψαν και του φαγιού τον πόθο, 
στο νου τους οι μνηστήρες έβαλαν κάτι άλλο --- το τραγούδι 
και το χορό, κι αυτά πρεπίζουνε τις τάβλες των ανθρώπων. 

Κι ο κράχτης την πεντάµορφη έβαλε κιθάρα µες στα χέρια 


του Φήμιου, στους μνηστήρες που 'ψαλλε συχνά, µα αθέλητα του. 


Κι ως την κιθάρα εκείνος παίζοντας γλυκό τραγούδι εκίνα, 
γυρνάει στην Αθηνά ο Τηλέμαχος και λέει, τη γλαυκομάτα, 
κοντά κρατώντας το κεφάλι του, να µην ακούσουν οι άλλοι: 
«Ξένε καλέ µου, κάτι αν σου 'λεγα, θα τα 'βαζες μαζί µου; 


Τούτοι γι’ αυτά μονάχα νοιάζουνται, κιθάρα και τραγούδι" 


και τι τους μέλει, που αλογάριαστα το ξένο βιος ρημάζουν! --- 
κάποιου, που τ᾽ άσπρα του τα κόκαλα στη γης σαπίζουν κάπου 
απ’ τις βροχές, για και στο πέλαγο τα κυλιντράει το κύμα. 

Μα αν στην Ιθάκη τον αντίκριζαν µια μέρα γυρισµένο, 


θα ευκιόνταν ὁλοι τους πιο γρήγοροι να γίνουν στα ποδάρια 


παρά σε ρούχα και σε μάλαμα πιο πλούσιοι να βρεθούνε. 

Μα τώρα αυτός κακοθανάτισε! Και ποια η παρηγοριά µας 
θαρρείς, σαν έρχεται ένας άνθρωπος απ᾿ όσους ζουν στον κόσμο 
και λέει πως θα διαγείρει; Χάθηκε του γυρισμού του η μέρα! 


Μον’ έλα τώρα, δώσε απόκριση, την πάσα αλήθεια πες µου: 


Ποιος εἶσαι; πούθε; που η πατρίδα σου και που οι γονιοί σου 


εσένα; 

ἤγαγον εἰς Ἰθάκην; τίνες ἔμμεναι εὐχετόωντο; 
οὐ μὲν γὰρ τί σε πεζὸν ὀΐομαι ἐνθάδ᾽ ἱκέσθαι. 


καί μοι τοῦτ᾽ ἀγόρευσον ἐτήτυμον, ὄφρ᾽ ἐὐ εἰδῶ, 


ἠὲ νέον μεθέπεις ἦ καὶ πατρώιός ἐσσι 

ξεῖνος, ἐπεὶ ττολλοὶ ἴσαν ἀνέρες ἡμέτερον δῶ 
ἄλλοι, ἐπεὶ καὶ κεῖνος ἐπίστροφος ἦν ἀνθρώπων.» 
τὸν δ᾽ αὖτε προσέειπε θεά, γλαυκῶπις Ἀθήνη: 


«τοιγὰρ ἐγώ τοι ταῦτα μάλ᾽ ἀτρεκέως ἀγορεύσω. 


Μέντης Ἀγχιάλοιο δαΐφρονος εὔχομαι εἶναι 

υἱός, ἀτὰρ Ταφίοισι φιληρέτμοισιν ἀνάσσω. 
νῦν δ᾽ ὧδε ξὺν νηὶ κατήλυθον ἠδ᾽ ἑτάροισιν 
πλέων ἐπὶ οἴνοπα πόντον ἐπ᾽ ἀλλοθρόους 

ἀνθρώπους, 


ἐς Τεμέσην μετὰ χαλκόν, ἄγω δ᾽ αἴθωνα σίδηρον. 


νηῦς δέ μοι ἥδ᾽ ἕστηκεν ἐπ᾽ ἀγροῦ νόσφι πόληος, 
ἐν λιμένι Ῥείθρῳ ὑπὸ Νηίῳ ὑλήεντι. 

ξεῖνοι δ᾽ ἀλλήλων πατρώιοι εὐχόμεθ᾽ εἶναι 

ἐξ ἀρχῆς, εἴ πέρ τε γέροντ᾽ εἴρηαι ἐπελθὼν 


Λαέρτην ἥρωα, τὸν οὐκέτι φασὶ πόλινδε 


ἔρχεσθ᾽, ἀλλ᾽ ἀπάνευθεν ἐπ᾽ ἀγροῦ πήματα πάσχειν 


γρηϊ σὺν ἀμφιπόλῳ, ἣ οἱ βρῶσίν τε πόσιν τε 
παρτιθεῖ, εὖτ᾽ ἄν μιν κάματος κατὰ γυῖα λάβῃσιν 
ἑρπύζοντ᾽ ἀνὰ γουνὸν ἀλωῆς οἰνοπέδοιο. 


νῦν δ᾽ ἦλθον: δὴ γάρ μιν ἔφαντ᾽ ἐπιδήμιον εἶναι, 


σὸν πατέρ': ἀλλά νυ τόν γε θεοὶ βλάπτουσι κελεύθου. 


οὐ γάρ πω τέθνηκεν ἐπὶ χθονὶ δῖος Ὀδυσσεύς, 
ἀλλ᾽ ἔτι που ζωὸς κατερύκεται εὐρέι πόντῳ 
νήσῳ ἐν ἀμφιρύτῃ, χαλεποὶ δέ μιν ἄνδρες ἔχουσιν 


ἄγριοι, οἵ που κεῖνον ἐρυκανόωσ᾽ ἀέκοντα. 


αὐτὰρ νῦν τοι ἐγὼ μαντεύσομαι, ὡς ἐνὶ θυμῷ 
ἀθάνατοι βάλλουσι καὶ ὡς τελέεσθαι ὀίω, 
οὔτε τι μάντις ἐὼν οὔτ᾽ οἰωνῶν σάφα εἰδώς. 
οὔ τοι ἔτι δηρόν γε φίλης ἀπὸ πατρίδος αἴης 


ἔσσεται, οὐδ᾽ εἴ πέρ τε σιδήρεα δέσματ᾽ ἔχῃσιν: 


φράσσεται ὥς κε νέηται, ἐπεὶ πολυμήχανός ἐστιν. 
ἀλλ᾽ ἄγε μοι τόδε εἰπὲ καὶ ἀτρεκέως κατάλεξον, 

εἰ δὴ ἐξ αὐτοῖο τόσος πάϊς εἰς Ὀδυσῆος. 

αἰνῶς μὲν κεφαλήν τε καὶ ὄμματα καλὰ ἔοικας 


κείνῳ, ἐπεὶ θαμὰ τοῖον ἐμισγόμεθ᾽ ἀλλήλοισιν, 


πρίν γε τὸν ἐς Τροίην ἀναβήμεναι, ἔνθα περ ἄλλοι 
Ἀργείων οἱ ἄριστοι ἔβαν κοίλῃς ἐνὶ νηυσίν: 

ἐκ τοῦ δ᾽ οὔτ᾽ Ὀδυσῆα ἐγὼν ἴδον οὔτ᾽ ἔμ᾽ ἐκεῖνος.» 
τὴν δ᾽ αὖ Τηλέμαχος πεπνυμένος ἀντίον ηὔδα: 


«τοιγὰρ ἐγώ τοι, ξεῖνε, μάλ᾽ ἀτρεκέως ἀγορεύσω. 

και ποιο είναι το καράβι που 'ϕτασες; οι ναύτες στην Ιθάκη 
πως σ᾽ έφεραν μαθές; ποιοί πέτουνται πως εἶναι τάχα, πες μου' 
στα µέρη ετούτα δε φαντάζουμαι πεζός φτασμένος να 'σαι! 


Κι ακόµα αυτό σωστά μολόγα µου, καλά να καταλάβω: 


Τάχα πρωτόρχεσαι στον τόπο µας, για εἶσαι παλιάθε φίλος 
του κύρη µου; πολλοί µας έρχουνταν μαθές στο σπίτι ξένοι 
χρόνια παλιά, γιατί τριγύριζε πολύν κι εκείνος κόσμο.» 

Τότε η Αθηνά, η θεά η γλαυκόµατη, του απηλογήθη κι εἰπε: 


«Για τούτα τώρα που µε ρώτησες θα πω την πάσα αλήθεια" 


πως εἰμαι γιος του Αγχίαλου πέτοµαι του καστροπολεμάρχου᾽ 
Μέντη µε λεν, κι οι καραβόχαροι Ταφιώτες μ᾽ έχουν ρήγα. 
Εδώ έχω φτάσει µε τους συντρόφους στο πλοίο µου΄ ταξιδεύω 
για τόπο αλλόγλωσσο, την Τέμεσα, στο πέλαο το κρασάτο, 


στραφταλιστό να δώσω σίδερο, χαλκό να πάρω πίσω. 


Μακριά απ’ το κάστρο το καράβι µου στα ξώμερα προσμένει, 
κάτω απ᾿ το Νήιο το πολύδεντρο, στο Ρείθρο το λιμάνι. 

Και φίλοι γονικοί λογιόµαστε πως εἰμαστε από χρόνια 

παλιά᾽ για τράβα, αν θες, στο γέροντα, τον αντρειανό Λαέρτη, 


και ρώτα τον ακούω, δεν έρχεται στην πολιτεία πια τώρα, 


μον᾽ έξω στα χωράφια κάθεται µακριά και τυραννιέται, 

και µια γερόντισσα τον γνοιάζεται μπροστά του κουβαλώντας 
φαγί, κρασί, σαν πια στο χτήμα του, στων αμπελιών τους όχτους, 
σουρθεί ολημέρα κι απ᾿ τον κάματο του "χουν λυθεί τα γόνα. 


Με βλέπεις τώρα εδώ, τι ακούστηκε πως είχε πια διαγείρει 


ο κύρης σου’ θεοί όµως σίγουρα θα του αμπόδαν το δρόμο. 
Όχι, ο Οδυσσέας ο αρχοντογέννητος δεν πέθανεν ακόμα! 
Κάπου θα ζει σε θαλασσόζωστο νησί, περιορισμένος 

απ’ το πλατύ το πέλαο, κι άπονοι τον δυναστεύουν άντρες, 


άγριοι, που αμπόδια στο ταξίδι του θα βάζουν άθελα του. 


Μαντεία θα κάνω τώρα κι άκου µε, τι οι αθάνατοι µου δίνουν 
την ώρα αύτη στα φρένα φώτιση, κι αυτό θαρρώ θα γένει, 

κι ας µην κατέχω εγώ µαντέµατα, κι απ᾿ ὀρνια ας µη γνωρίζω: 
Καιρό πολύ από την πατρίδα του πια δε θα λείψει εκείνος' 


ακόµα σιδερένιες άλυσες κι αν τον κρατούν δεμένο, 


θα βρει τον τρόπο λέω, πολύτεχνος ως εἰναι, να γυρίσει. 

Μον’ έλα τώρα, δώσ᾽ µου απόκριση και την αλήθεια πες µου: 
Γιο του ο Οδυσσέας να σ᾽ έχει γίνεται, τόσο τρανός που δείχνεις; 
Τα όμορφα μάτια, το κεφάλι σου σα βλέπω, µου θυμίζεις 


εκείνον, τι συναπαντιούµαστε πολλές φορές οι δυο µας, 


πριν για την Τροία κινήσει κι έφευγαν μαζί κι Αργίτες άλλοι 
στα βαθουλά καράβια, οι κάλλιοι µας. Από τα χρόνια εκείνα 
τον Οδυσσέα πια δεν αντίκρισα, μηδέ κι εµένα εκείνος.» 

Κι ο γνωστικός γυρνάει Τηλέμαχος κι απηλογιά του δίνει: 


«Την πάσα αλήθεια εγώ μιλώντας σου θα μολογήσω, ξένε' 

μήτηρ μέν τέ μέ φησι τοῦ ἔμμεναι, αὐτὰρ ἐγώ γε 
οὐκ οἶδ': οὐ γάρ πώ τις ἑὸν γόνον αὐτὸς ἀνέγνω. 
ὡς δὴ ἐγώ γ᾽ ὄφελον µάκαρός νύ τευ ἔμμεναι υἱὸς 
ἀνέρος, ὃν κτεάτεσσιν ἑοῖς ἔπι γῆρας ἔτετμε. 


νῦν δ᾽ ὃς ἀποτμότατος γένετο θνητῶν ἀνθρώπων, 


τοῦ μ᾽ ἔκ φασι γενέσθαι, ἐπεὶ σύ µε τοῦτ᾽ ἐρεείνεις.» 
τὸν δ᾽ αὖτε προσέειπε θεά, γλαυκῶπις Ἀθήνη: 

«οὐ μέν τοι γενεήν γε θεοὶ νώνυμνον ὀπίσσω 
θῆκαν, ἐπεὶ σέ γε τοῖον ἐγείνατο Πηνελόπεια. 


ἀλλ᾽ ἄγε μοι τόδε εἰπὲ καὶ ἀτρεκέως κατάλεξον: 


τίς δαίς, τίς δὲ ὅμιλος ὅδ᾽ ἔπλετο; τίπτε δέ σε χρεώ; 
εἰλαπίνη ἠὲ γάμος; ἐπεὶ οὐκ ἔρανος τάδε γ᾽ ἐστίν: 
ὥς τέ μοι ὑβρίζοντες ὑπερφιάλως δοκέουσι 
δαίνυσθαι κατὰ δῶμα. νεμεσσήσαιτό κεν ἀνὴρ 


αἴσχεα πόλλ᾽ ὁρόων, ὃς τις πινυτός γε μετέλθοι.» 


τὴν δ᾽ αὖ Τηλέμαχος πεπνυμένος ἀντίον ηὔδα: 
«ξεῖν᾽, ἐπεὶ ἂρ δὴ ταῦτά μ᾽ ἀνείρεαι ἠδὲ μεταλλᾶς, 
μέλλεν μέν ποτε οἶκος ὅδ᾽ ἀφνειὸς καὶ ἀμύμων 
ἔμμεναι, ὄφρ᾽ ἔτι κεῖνος ἀνὴρ ἐπιδήμιος ἦεν: 


νῦν δ᾽ ἑτέρως ἐβόλοντο θεοὶ κακὰ µητιόωντες, 


οἳ κεῖνον μὲν ἄιστον ἐποίησαν περὶ πάντων 
ἀνθρώπων, ἐπεὶ οὔ κε θανόντι περ ὧδ᾽ ἀκαχοίμην, 
εἰ μετὰ οἷς ἑτάροισι δάµη Τρώων ἐνὶ δήμῳ, 

ἠὲ φίλων ἐν χερσίν, ἐπεὶ πόλεμον τολύπευσεν. 


τῷ κέν οἱ τύμβον μὲν ἐποίησαν Παναχαιοί, 


ἠδέ κε καὶ ᾧ παιδὶ μέγα κλέος ἤρατ᾽ ὀπίσσω. 

νῦν δέ μιν ἀκλειῶς ἅρπυιαι ἀνηρείψαντο: 

οἴχετ᾽ ἄιστος ἄπυστος, ἐμοὶ δ᾽ ὀδύνας τε γόους τε 
κάλλιπεν. οὐδέ τι κεῖνον ὀδυρόμενος στεναχίζω 


οἷον, ἐπεί νύ μοι ἄλλα θεοὶ κακὰ κήδε᾽ ἔτευξαν. 


ὅσσοι γὰρ νήσοισιν ἐπικρατέουσιν ἄριστοι, 
Δουλιχίῳ τε Σάμῃ τε καὶ ὑλήεντι Ζακύνθῳ, 

ἠδ᾽ ὅσσοι κραναἠν Ἰθάκην κάτα κοιρανέουσιν, 
τόσσοι μητέρ᾽ ἐμὴν μνῶνται, τρύχουσι δὲ οἶκον. 


ἡ δ᾽ οὔτ᾽ ἀρνεῖται στυγερὸν γάμον οὔτε τελευτὴν 


ποιῆσαι δύναται: τοὶ δὲ φθινύθουσιν ἔδοντες 
οἶκον ἐμόν: τάχα δή µε διαρραίσουσι καὶ αὐτόν.» 
τὸν δ᾽ ἐπαλαστήσασα προσηύδα Παλλὰς Ἀθήνη: 
«ὢ πόποι, ἦ δὴ πολλὸν ἀποιχομένου Ὀδυσῆος 


δεύῃ, ὅ κε μνηστῆρσιν ἀναιδέσι χεῖρας ἐφείη. 


εἰ γὰρ νῦν ἐλθὼν δόμου ἐν πρώτῃσι θύρῃσι 
σταίη, ἔχων πήληκα καὶ ἀσπίδα καὶ δύο δοῦρε, 
τοῖος ἐὼν οἷόν μιν ἐγὼ τὰ πρῶτ᾽ ἐνόησα 


οἴκῳ ἐν ἡμετέρῳ πίνοντά τε τερπόμενόν τε, 

δικός του λέει πως εἰμαι η μάνα µου, µα εγὠ που θες να ξέρω; 
Ο άντρας ποιος εἶναι που µας έσπειρε κανένας δεν κατέχει. 
Αχ, κάποιου ανθρώπου καλορίζικου να 'µουν υγιός, μακάρι, 
που τόνε βρίσκουν τα γεράματα µες στα πολλά αγαθά του! 


Μα τώρα αυτός που, ως λεν, µε γέννησε, µια και ζητάς να μάθεις, 


μέσα στον κόσμον όλο εστάθηκεν ο πιο συφοριασμένος.» 
Τότε η Αθηνά, η θεά η γλαυκόµατη, του απηλογήθη κι εἰπε: 
«Ανέγνωρο οι θεοί το γένος σου και στα που θα 'ρθουν χρόνια 
δεν άφησαν, αφού σε γέννησεν η Πηνελόπη τέτοιον! 


Μον’ έλα τώρα, δώσ᾽ µου απόκριση και την αλήθεια πες µου: 


τι είναι το γλέντι αυτό κι η μάζωξη; γιατί το κάνεις; γάμος, 
γιορτή 'ναι; τι δε μοιάζει να 'χετε συντροφικό τραπέζι. 

Πολύ ξαδιάντροποι µου φαίνουνται, μεγάλη η ξιπασιά τους 
στο σπίτι εδώ να τραπεζώνουνται’ ποιος μυαλωμένος άντρας 


που εδὠ θα 'ρχόταν δε θα θύμωνε, ντροπές θωρώντας τέτοιες;» 


Κι ο γνωστικός γυρνάει Τηλέμαχος κι απηλογιά της δίνει: 
«Ξένε, για τούτα που µε ρώτησες και θέλεις να τα μάθεις --- 
παλιά το σπίτι αυτό αψεγάδιαστο και πλούσιο πρέπει να Ταν, 
ο άντρας εκείνος όσο βρίσκουνταν στο κάστρο εδώ᾽ µα τώρα 


κακό οι θεοί στα φρένα ελόγιασαν κι αλλιώς τ᾽ αποφασίσαν᾽ 


κείνον τον έκαναν ανάφαντο πιο απ’ όλους τους ανθρώπους᾽ 
αλήθεια, αν είχε βρει το θάνατο, δε θα λυπόμουν τόσο, 

μα να 'χει ανάμεσα στους συντρόφους στων Τρωών τη χώρα 
πέσει, 

για, κι ως ετέλεψε τον πόλεμο, στα χέρια των δικών του. 


Οι Αργίτες όλοι θα του σήκωναν τρανό μνημούρι τότε, 


κι ακόμα η δόξα του θ᾽ απόµενε κλερονοµιά στα γιο του. 

Τώρα ποιος ξέρει πως τον ἁρπαξαν οι Ανεμικές κι εχάθη! 
Επήγε ανάφαντος, ανάκουστος, και μένα αφήκε θρήνους 

και στεναγμούς’ κι ουδέ που δέρνουμαι και μύρουμαι για κείνον 


μονάχα, τι οι θεοί σε βάσανα μ᾽ έχουνε ρίξει κι άλλα: 


αυτοί που τα νησιά αφεντεύουνε κι οι πιο τρανοί 'ναι αρχόντοι 
στην πολυδασωμένη Ζάκυθο, στη Σάμη, στο Δουλίχι, 
κι όσοι τρογύρα στην πετρόχαρην Ιθάκη ρηγαδεύουν, 
όλοι ζητάνε τη µητέρα µου και καταλύουν το βιος µου. 


Κι αυτή το γάμο τον οχτρεύεται, µα μήτε τον αρνιέται, 


μήτε να δώσει τέλος δύνεται᾽ το βιος µου εκείνοι ωστόσο 

μου τρων και µου αφανίζουν γρήγορα και µε θα φαν τον ἰδιο!» 
Τότε η Αθηνά Παλλάδα ξέσπασε και τέτοια του αποκρίθη: 
«Ωχού, µεγάλη τον πατέρα σου το μισεμένο ανάγκη 


τον έχεις, χέρι στους αδιάντροπους μνηστήρες για να βάλει. 


Να 'ρχόταν τώρα λέει, να στέκουνταν στου παλατιού την πόρτα, 
µε το σκουτάρι και το κράνος του, τα δυο του τα κοντάρια, 
τέτοιος, καθώς τον πρωτογνώρισα στο σπίτι το δικό µας 


κρασί να πίνει ξεφαντώνοντας, τη μέρα που γυρνούσε 

ἐξ Ἐφύρης ἀνιόντα παρ᾽ Ἴλου Μερμερίδαο-- 


ὤχετο γὰρ καὶ κεῖσε θοῆς ἐπὶ νηὸς Ὀδυσσεὺς 
φάρμακον ἀνδροφόνον διζήμενος, ὄφρα οἱ εἴη 
ἰοὺς χρίεσθαι χαλκήρεας: ἀλλ᾽ ὁ μὲν οὔ οἱ 
δῶκεν, ἐπεί ῥα θεοὺς νεμεσίζετο αἰὲν ἐόντας, 


ἀλλὰ πατήρ οἱ δῶκεν ἐμός: φιλέεσκε γὰρ αἰνῶς-- 


τοῖος ἐὼν μνηστῆρσιν ὁμιλήσειεν Ὀδυσσεύς: 
πάντες κ᾿ ὠκύμοροί τε γενοίατο πικρόγαμοί τε. 
ἀλλ᾽ ἦ τοι μὲν ταῦτα θεῶν ἐν γούνασι κεῖται, 

ἤ κεν νοστήσας ἀποτίσεται, ἠε καὶ οὐκί, 


οἷσιν ἐνὶ μεγάροισι: σὲ δὲ φράζεσθαι ἄνωγα, 


ὅππως κε μνηστῆρας ἀπώσεαι ἐκ μεγάροιο. 

εἰ δ᾽ ἄγε νῦν ξυνίει καὶ ἐμῶν ἐμπάζεο μύθων: 
αὔριον εἰς ἀγορὴν καλέσας ἥρωας Ἀχαιοὺς 
μῦθον πέφραδε πᾶσι, θεοὶ δ᾽ ἐπὶ μάρτυροι ἔστων. 


μνηστῆρας μὲν ἐπὶ σφέτερα σκίδνασθαι ἄνωχθι, 


μητέρα δ᾽, εἴ οἱ θυμὸς ἐφορμᾶται γαμέεσθαι, 
ἂψ ἴτω ἐς μέγαρον πατρὸς μέγα δυναμένοιο: 
οἱ δὲ γάμον τεύξουσι καὶ ἀρτυνέουσιν ἔεδνα 
πολλὰ μάλ᾽, ὅσσα ἔοικε φίλης ἐπὶ παιδὸς ἕπεσθαι. 


σοὶ δ᾽ αὐτῷ πυκινῶς ὑποθήσομαι, αἴ κε πίθηαι: 


νῆ᾽ ἄρσας ἐρέτῃσιν ἐείκοσιν, ἥ τις ἀρίστη, 
ἔρχεο πευσόμενος πατρὸς δὴν οἰχομένοιο, 

ἤν τίς τοι εἴπῃσι βροτῶν, ἢ ὄσσαν ἀκούσῃς 
ἐκ Διός, ἡ τε μάλιστα φέρει κλέος ἀνθρώποισι. 


πρῶτα μὲν ἐς Πύλον ἐλθὲ καὶ εἴρεο Νέστορα δῖον, 


κεῖθεν δὲ Σπάρτηνδε παρὰ ξανθὸν Μενέλαον: 
ὃς γὰρ δεύτατος ἦλθεν Ἀχαιῶν χαλκοχιτώνων. 
εἰ μέν κεν πατρὸς βίοτον καὶ νόστον ἀκούσῃς, 
ἢ τ’ ἂν τρυχόµενός περ ἔτι τλαίης ἐνιαυτόν: 


εἰ δέ κε τεθνηῶτος ἀκούσῃς μηδ᾽ ἔτ᾽ ἐόντος, 


νοστήσας δὴ ἔπειτα φίλην ἐς πατρίδα γαῖαν 
σῆμά τέ οἱ χεῦαι καὶ ἐπὶ κτέρεα κτερεῖξαι 

πολλὰ μάλ᾽, ὅσσα ἔοικε, καὶ ἀνέρι μητέρα δοῦναι. 
αὐτὰρ ἐπὴν δὴ ταῦτα τελευτήσῃς τε καὶ ἔρξῃς, 


φράζεσθαι δὴ ἔπειτα κατὰ φρένα καὶ κατὰ θυμὸν 


ὅππως κε μνηστῆρας ἐνὶ μεγάροισι τεοῖσι 
κτείνῃς ἠὲ δόλῳ ἢ ἀμφαδόν: οὐδέ τί σε χρὴ 
νηπιάας ὀχέειν, ἐπεὶ οὐκέτι τηλίκος ἐσσι. 

ἢ οὐκ ἀΐεις οἷον κλέος ἔλλαβε δῖος Ὀρέστης 


πάντας ἐπ᾽ ἀνθρώπους, ἐπεὶ ἔκτανε πατροφονῆα, 


Αἴγισθον δολόμητιν, ὅ οἱ πατέρα κλυτὸν ἔκτα; 


καὶ σύ, φίλος, μάλα γάρ σ᾽ ὁρόω καλόν τε μέγαν τε, 

απ’ την Εφύρη, απὀ του Μέρμερου το γιο τον Ίλο πίσω! 


τι πήγε κι ως εκεί µε γρήγορο πλεούμενο ο Οδυσσέας, 
φαρμακερά ζητώντας βότανα, για να 'χει και ν᾿ αλείφει 
τις χαλκομύτικες σαγίτες του’ μα εκείνος του το αρνήστη, 
τι είχε το φόβο πως οι αθάνατοι θεοί θα του θυμώναν 


όµως ο κύρης µου του τα 'δωκεν από περίσσια αγάπη. 


Τέτοιος και τώρα εδώ να γύριζε να σμίξει τους μνηστήρες, 
πικρός ο γάμος θα τους έβγαινε, γοργός ο θάνατος τους! 
Όμως στα χέρια των αθάνατων είναι όλα κρεμασμένα' 
µπορεί να 'ρθεί ξανά στο σπίτι του και γδικιωµό να πάρει, 


µπορεί να µην έρθει. Θα σου 'λεγα και συ να το λογιάσεις, 


πως θα μπορέσεις απ’ το σπίτι σου να διώξεις τους μνηστήρες. 
Βάλε λοιπόν αφτί στα λόγια µου και καλοπρόσεξέ τα: 

Τους αντρειανούς Αργίτες κάλεσε ταχιά σε συναγώγι, 

και σε όλους πες τι θέλεις, βάζοντας και τους θεούς μαρτύρους' 
και πρώτα απ᾿ τους μνηστήρες γύρεψε στα σπίτια τους να 


φύγουν. 


Η μάνα σου απ’ την άλλη, αν έστρεξε το γάμο πια η καρδιά της, 
πίσω ας διαγείρει στου πατέρα της, που 'χει περίσσια πλούτη' 

κι εκείνοι θα γνοιαστούν το γάμο της, θα φτιάξουν τα προικιά της 
αρίφνητα, στη θυγατέρα τους την ακριβή ως ταιριάζει. 


Όσο για σε τον ἰδιον, άκουσε τη γνωστικιά µου ορµήνια 


Το πιο γερό καράβι κι εἰκοσι να πάρεις κουπολάτες, 

να πας να μάθεις για τον κύρη σου, που τόσα χρόνια λείπει’ 
μήπως σου πει κανένας άνθρωπος για ακούσεις απ’ το Δία 
λόγο τυχόν, που απλώνει το ἄκουσμα πιο γρήγορα στον κόσμο. 


Ρώτα, στην Πύλο ως πας, το Νέστορα τον αντρειωµένο πρώτα 


και τον ξανθό Μενέλαο φτάνοντας στη Σπάρτη, τι ήρθε απ᾿ όλους 
τους Αχαιούς τους χαλκοθώρακους στερνές ετούτος πίσω. 

Αν τώρα μάθεις για τον κύρη σου πως ζει και θα διαγείρει, 
υπομονέψου, κι ας παιδεύεσαι, κανένα χρόνο ακόµα. 


Αν όµως μάθεις πως απόθανε και πια το φως δε βλέπει, 


τότε στα χώματα διαγέρνοντας της γης της πατρικής σου 
μνημούρι να του ασκώσεις και πολλές θυσίες, καθώς ταιριάζει, 
να του προσφέρεις, και τη μάνα σου να δώσεις σε άλλον άντρα. 
Και πια σαν κάνεις τούτα που όρισα και τα τελέψεις όλα, 


στο νου και στην καρδιά σου βάλε το και καλολόγιασέ το 


πως θα σκοτώσεις στο παλάτι σου τους αντρειανούς μνηστήρες, 
για φανερά για ξεπλανώντας τους µε δόλο’ δεν ταιριάζει 

να µωρουδίζεις, τι τα χρόνια σου δεν είναι δα και λίγα! 

Μη δεν ακούς τη δόξα που 'λαβεν ο αρχοντικός Ορέστης; 


Το δολερό φονιά του κύρη του, τον Αίγιστο, γδικιώθη, 


που 'χε σκοτώσει τον πατέρα του, κι ακούστηκε στον κόσμο. 


Και συ, καλέ, --- θωρώ τη χάρη σου, θωρώ την ελικιά σου --- 

ἄλκιμος ἔσσ᾽, ἵνα τίς σε καὶ ὀψιγόνων ἐὺ εἴπῃ. 
αὐτὰρ ἐγὼν ἐπὶ νῆα θοὴν κατελεύσομαι ἤδη 


ἠδ᾽ ἑτάρους, οἵ πού µε μάλ᾽ ἀσχαλόωσι μένοντες: 


σοὶ δ᾽ αὐτῷ μελέτω, καὶ ἐμῶν ἐμπάζεο μύθων.» 
τὴν δ᾽ αὖ Τηλέμαχος πεπνυμένος ἀντίον ηὔδα: 
«ξεῖν᾽, ἦ τοι μὲν ταῦτα φίλα φρονέων ἀγορεύεις, 
ὡς τε πατὴρ ὦ παιδί, καὶ οὔ ποτε λήσομαι αὐτῶν. 


ἀλλ᾽ ἄγε νῦν ἐπίμεινον, ἐπειγόμενός περ ὁδοῖο, 


ὄφρα λοεσσάμενός τε τεταρπόμενός τε φίλον κῆρ, 
δῶρον ἔχων ἐπὶ νῆα κίῃς, χαίρων ἐνὶ θυμῷ, 
τιμῆεν, μάλα καλόν, ὅ τοι κειμήλιον ἔσται 

ἐξ ἐμεῦ, οἷα φίλοι ξεῖνοι ξείνοισι διδοῦσι.» 


τὸν δ᾽ ἠμείβετ᾽ ἔπειτα θεά, γλαυκῶπις Ἀθήνη: 


«μή μ᾽ ἔτι νῦν κατέρυκε, λιλαιόμενόν περ ὁδοῖο. 
δῶρον δ᾽ ὅττι κέ μοι δοῦναι φίλον ἦτορ ἀνώγῃ, 
αὖτις ἀνερχομένῳ δόμεναι οἰκόνδε φέρεσθαι, 

καὶ μάλα καλὸν ἑλών: σοὶ δ᾽ ἄξιον ἔσται ἀμοιβῆς.» 


ἡ μὲν ἄρ᾽ ὣς εἰποῦσ᾽ ἀπέβη γλαυκῶπις Ἀθήνη, 


ὄρνις δ᾽ ὣς ἀνόπαια διέπτατο: τῷ δ᾽ ἐνὶ θυμῷ 
θῆκε μένος καὶ θάρσος, ὑπέμνησέν τέ ἑ πατρὸς 
μᾶλλον ἔτ᾽ ἢ τὸ πάροιθεν. ὁ δὲ φρεσὶν ᾖσι νοήσας 
θάμβησεν κατὰ θυμόν: ὀΐσατο γὰρ θεὸν εἶναι. 


αὐτίκα δὲ μνηστῆρας ἐπῴχετο ἰσόθεος φώς. 


τοῖσι δ᾽ ἀοιδὸς ἄειδε περικλυτός, οἱ δὲ σιωπῇ 
ἥατ᾽ ἀκούοντες: ὁ δ᾽ Ἀχαιῶν νόστον ἄειδε 
λυγρόν, ὃν ἐκ Τροίης ἐπετείλατο Παλλὰς Ἀθήνη. 
τοῦ δ᾽ ὑπερωιόθεν φρεσὶ σύνθετο θέσπιν ἀοιδὴν 


κούρη Ἰκαρίοιο, περίφρων Πηνελόπεια: 


κλίμακα δ᾽ ὑψηλὴν κατεβήσετο οἷο δόμοιο, 

οὐκ οἴη, ἅμα τῇ γε καὶ ἀμφίπολοι δύ᾽ ἕποντο. 
ἡ δ᾽ ὅτε δὴ μνηστῆρας ἀφίκετο δῖα γυναικῶν, 
στῆ ῥα παρὰ σταθμὸν τέγεος πύκα ποιητοῖο, 


ἄντα παρειάων σχομένη λπταρὰ κρήδεμνα: 


ἀμφίπολος δ᾽ ἄρα οἱ κεδνἠ ἑκάτερθε παρέστη. 


δακρύσασα δ᾽ ἔπειτα προσηύδα θεῖον ἀοιδόν: 


«Φήμιε, πολλὰ γὰρ ἄλλα βροτῶν θελκτήρια οἶδας, 


ἔργ᾽ ἀνδρῶν τε θεῶν τε, τά τε κλείουσιν ἀοιδοί: 


τῶν ἕν γέ σφιν ἄειδε παρήμενος, οἱ δὲ σιωπῇ 


οἶνον πινόντων: ταύτης δ᾽ ἀποπαύε᾽ ἀοιδῆς 
λυγρῆς, ἡ τέ μοι αἰεὶ ἐνὶ στήθεσσι φίλον κῆρ 
τείρει, ἐπεί µε μάλιστα καθίκετο πένθος ἄλαστον. 
τοίην γὰρ κεφαλὴν ποθέω μεμνημένη αἰεί, 
ἀνδρός, τοῦ κλέος εὐρὺ καθ᾽ Ἑλλάδα καὶ μέσον 


Ἄργος.» 

κάμε καρδιά, που κι οι μελλούμενες γενιές να σε δοξάζουν. 
Μα εἰναι καιρός εγὠ στο γρήγορο καράβι να κατέβω 


και στους συντρόφους, που ανυπόμονοι προσμένουν να γυρίσω. 


Εσύ θυμήσου την ορµήνια µου κι ατός σου γνοιάζου τούτα.» 
Κι ο γνωστικός γυρνάει Τηλέμαχος κι απηλογιά της δίνει: 
«Αλήθεια, ξένε, καλοπρόθετα τα λόγια σου, σαν κύρη 

το γιο του που αρμηνεύει πάντα µου θα τα κρατώ στα φρένα. 


Όμως ακόµα λίγο πρόσμενε, κι ας βιάζεσαι να φύγεις' 


και σύντας πια λουστείς και τρώγοντας φραθείς, το δρόμο 
παίρνεις 

για το καράβι σου χαρούμενος, κρατώντας κάποιο δώρο 
πανέμορφο και πολυτίµητο, δικό µου θυμητάρι, 

να το φυλάς, οι φίλοι ως δίνουνε στους φίλους απ’ ἀγάπη.» 


Τότε η Αθηνά, η θεά η γλαυκόµατη, του απηλογήθη κι εἰπε: 


«Θέλω να φύγω, πια ετοιµάστηκα, το δρόµο µη µου κόβεις! 

Κι όποιο η καρδιά σου τώρα σ᾽ έσπρωξε να µου διαλέξεις δώρο, 
σα θα διαγέρνω, χάρισε µου το’ να 'ναι όμορφο μονάχα, 

στο σπίτι να το πάω κι αντίδωρο παράξιο να σου δώσω.» 


Είπε η Αθηνά, η θεά η γλαυκόµατη, κι εχάθη απὀ µπροστά του, 


ψηλά σαν ὀρνιο φτερουγίζοντας, και στην ψυχή κουράγιο 
κι ορμή του φύσηξε, τη θύμηση του κύρη του ξυπνώντας 
πιο δυνατή από πρώτα µέσα του’ κι εκείνος το νογήθη 

κι απόµεινε χαμένος᾽ το 'νιωσε μαθές θεός πως ήταν. 


Κι ευτύς ο ισόθεος άντρας κίνησε να σμίξει τους μνηστήρες. 


Κι ο τραγουδάρης ο περίλαμπρος στους άλλους τραγουδούσε, 
που εκάθουνταν κι άκουγαν ἁλαλοι, το γυρισμό απ’ την Τροία 
των Αχαιών, πως τους τον έκανε πολύ πικρό η Παλλάδα. 
Κι η Πηνελόπη ξάφνου, η φρόνιμη του Ικάριου θυγατέρα, 


στο ανώι καθώς βρισκόταν, άκουσε το αθάνατο τραγούδι' 


μεμιάς την αψηλή κατέβηκε του παλατιού της σκάλα, 

όχι μονάχη᾽ δυο ξοπίσω της την ακλουθούσαν βάγιες. 
Και τους μνηστήρες ως αντίκρισε των γυναικών το θάμα, 
σε µια κολόνα δίπλα εστάθηκε της στεριάς στέγης, κι εἰχε 


κρυμμένα ολόγυρα τα μάγουλα µε στραφτερή μαντίλα' 


κι οἱ μπιστεμένες βάγιες πήρανε δεξοζερβά της θέση᾽ 

κι εκείνη δακρυσμένη εµίλησε στο θείο τον τραγουδάρη: 
«Πολλά εἶναι, Φήμιε, τα πλανέματα που ξέρεις για τον κόσμο, 
αντραγαθιές θνητών κι αθάνατων, που γίνηκαν τραγούδι. 


Ένα απ᾿ αυτά, ὁποιο θες, καθούμενος τραγουδά τους, κι εκείνοι 


να πίνουν το κρασί τους ἁλαλοι᾽ µα το τραγούδι ετούτο 

το θλιβερό παράτα! Σκίζεται κάθε φορά η καρδιά µου, 

τι εμένα έχει χτυπήσει αξέχαστος καημός πιο πάνω απ’ όλους' 
δεν τον ξεχνώ τον αντρειωµένο µου, που µου 'χει λείψει κι είναι 


στο Ἀργός βαθιά απλωμένη η δόξα του και στην Ελλάδα πάσα.» 

τὴν δ᾽ αὖ Τηλέμαχος πεπνυμένος ἀντίον ηὔδα: 
«μῆτερ ἐμή, τί τ᾽ ἄρα φθονέεις ἐρίηρον ἀοιδὸν 
τέρπειν ὅππῃ οἱ νόος ὄρνυται; οὔ νύ τ᾽ ἀοιδοὶ 
αἴτιοι, ἀλλά ποθι Ζεὺς αἴτιος, ὃς τε δίδωσιν 


ἀνδράσιν ἀλφηστῇσιν, ὅπως ἐθέλῃσιν, ἑκάστῳ. 


τούτῳ δ᾽ οὐ νέμεσις Δαναῶν κακὸν οἶτον ἀείδειν: 
τὴν γὰρ ἀοιδὴν μᾶλλον ἐπικλείουσ᾽ ἄνθρωποι, 

ἥ τις ἀκουόντεσσι νεωτάτη ἀμφιπέληται. 

σοί δ᾽ ἐπιτολμάτω κραδίη καὶ θυμὸς ἀκούειν: 


οὐ γὰρ Ὀδυσσεὺς οἷος ἀπώλεσε νόστιμον ἦμαρ 


ἐν Τροίῃ, πολλοὶ δὲ καὶ ἄλλοι φῶτες ὄλοντο. 
ἀλλ᾽ εἰς οἶκον ἰοῦσα τὰ σ᾿ αὐτῆς ἔργα κόμιζε, 
ἱστόν τ᾽ ἠλακάτην τε, καὶ ἀμφιπόλοισι κέλευε 


ἔργον ἐποίχεσθαι: μῦθος δ᾽ ἄνδρεσσι μελήσει 


πᾶσι, μάλιστα δ᾽ ἐμοί: τοῦ γὰρ κράτος ἔστ᾽ ἐνὶ οἴκῳ.» 


ἡ μὲν θαμβήσασα πάλιν οἶκόνδε βεβήκει: 

παιδὸς γὰρ μῦθον πεπνυμένον ἔνθετο θυμῷ. 

ἐς δ᾽ ὑπερῷ᾽ ἀναβᾶσα σὺν ἀμφιπόλοισι γυναιξὶ 
κλαῖεν ἔπειτ᾽ Ὀδυσῆα φίλον πόσιν, ὄφρα οἱ ὕπνον 


ἡδὺν ἐπὶ βλεφάροισι βάλε γλαυκῶπις Ἀθήνη. 


μνηστῆρες δ᾽ ὁμάδησαν ἀνὰ μέγαρα σκιόεντα, 
πάντες δ᾽ ἠρήσαντο παραὶ λεχέεσσι κλιθῆναι. 
τοῖσι δὲ Τηλέμαχος πεπνυμένος ἤρχετο μύθων: 
«μητρὸς ἐμῆς μνηστῆρες ὑπέρβιον ὕβριν ἔχοντες, 
νῦν μὲν δαινύμενοι τερπώμεθα, μηδὲ βοητὺς 


ἔστω, ἐπεὶ τόδε καλὸν ἀκουέμεν ἐστὶν ἀοιδοῦ 
τοιοῦδ᾽ οἷος ὅδ᾽ ἐστί, θεοῖς ἐναλίγκιος αὐδήν. 
ἠῶθεν δ᾽ ἀγορήνδε καθεζώμεσθα κιόντες 
πάντες, ἵν᾽ ὕμιν μῦθον ἀπηλεγέως ἀποείπω, 


ἐξιέναι μεγάρων: ἄλλας δ᾽ ἀλεγύνετε δαῖτας, 


ὑμὰ κτήματ᾽ ἔδοντες, ἀμειβόμενοι κατὰ οἴκους. 
εἰ δ᾽ ὕμιν δοκέει τόδε λωίτερον καὶ ἄμεινον 
ἔμμεναι, ἀνδρὸς ἑνὸς βίοτον νήποινον ὀλέσθαι, 
κείρετ': ἐγὼ δὲ θεοὺς ἐπιβώσομαι αἰὲν ἐόντας, 


αἴ κέ ποθι Ζεὺς δῷσι παλίντιτα ἔργα γενέσθαι: 


νήποινοί κεν ἔπειτα δόμων ἔντοσθεν ὅλοισθε.» 
«ὡς ἔφαθ᾽, οἱ δ᾽ ἄρα πάντες ὀδὰξ ἐν χείλεσι φύντες 
Τηλέμαχον θαύμαζον, ὃ θαρσαλέως ἀγόρευεν. 
τὸν δ᾽ αὖτ᾽ Ἀντίνοος προσέφη, Εὐπείθεος υἱός: 


«Τηλέμαχ’, ἦ μάλα δή σε διδάσκουσιν θεοὶ αὐτοὶ 


ὑψαγόρην τ᾽ ἔμεναι καὶ θαρσαλέως ἀγορεύειν: 
μὴ σέ γ᾽ ἐν ἀμφιάλῳ Ἰθάκῃ βασιλῆα Κρονίων 
ποιήσειεν, ὅ τοι γενεῇ πατρωιόν ἐστιν.» 

τὸν δ᾽ αὖ Τηλέμαχος πεπνυμένος ἀντίον ηὔδα: 


«Ἀντίνο᾽, ἢ καί μοι νεµεσήσεαι ὅττι κεν εἴπω; 

Κι ο γνωστικός γυρνάει Τηλέμαχος κι απηλογιά της δίνει: 

Τον τιμημένο τραγουδάρη µας για δεν αφήνεις, μάνα, 

να µας ευφραίνει µε ό,τι του 'ρχεται στο νου; Οι τραγουδιστάδες 
τι ᾧταιν; ο Δίας μονάχα, θα 'λεγα, µας φταίει, που στον καθέναν 


απ’ τους θνητούς τους δουλευτάρηδες ό,τι του δόξει δίνει. 


Γιατί µε τούτον να τα βάζουμε, των Δαναών αν ψάλλει 

τη μαύρη μοίρα; Ο κόσμος πιότερο δοξάζει απ’ τα τραγούδια 
εκείνο πάντα, που ως ακούγεται, καινούργιο δείχνει να 'ναι. 
Υπομονέψου τώρα κι άκου το, κι ας σφίγγεται η καρδιά σου' 


μόνο ο Οδυσσέας δεν εἶναι που 'χασε του γυρισμού τη μέρα 


στην Τροία κει κάτω’ κι άλλοι εχάθηκαν, πολλοί κι αντριγιωμένοι. 
Μα εσύ στην κάμαρα σου πήγαινε και τις δουλειές σου κοίτα, 
τον αργαλειό, τη ρόκα, πρόσταζε κι οι βάγιες να δουλεύουν 

τα πολλά λόγια δεν ταιριάζουνε παρά στους άντρες µόνο, 


κι απ’ όλους πιο σε μένα᾽ κύβερνος εγώ εἶμαι του σπιτιού µου!» 


Εκείνη εσάστισε, και βάζοντας τα μυαλωμένα λόγια 

του γιου της στην καρδιά ξεκίνησε στην κάμαρα της πίσω' 
κι όπως ανέβη µε τις βάγιες της στο ανώι, για να πλαγιάσει, 
τον Οδυσσέα θυμήθη κι έκλαιγε, τον άντρα της, ωσόπου 


της έχυσε η Αθηνά η γλαυκόµατη γλυκό στα μάτια γύπνο. 


Κι ασκώσαν οι μνηστήρες τάραχο στον ισκιερό αντρωνίτη, 

κι ευχόνταν δυνατά ο καθένας τους να κοιμηθεί μαζί της' 

κι άνοιξε πρώτος ο Τηλέμαχος ο γνωστικός το λόγο: 

«Της μάνας µου μνηστήρες πέρφανοι, περίσσια αδικοπράχτες, 


τώρα ας χαρούμε το τραπέζι µας, κι η χλαλοή να πάψει. 


Αλήθεια, εἶναι όμορφο να κάθεσαι ν᾿ ακούς τον τραγουδάρη, 
φωνή ως θεού σαν έχει μάλιστα, καθώς ετούτος τώρα. 

Μα μόλις πάρουν τα χαράματα, στη σύναξη να πάμε 

όλοι, ξεκάθαρα τη γνώμη µου να σας τη φανερώσω --- 


να πάρτε δρόµο απ᾿ το παλάτι µου! Γνοιαστείτε γΙ άλλες τάβλες, 


και συναλλάζοντας τα σπίτια σας από το βιος σας τρώτε! 
Ξον πιο συφερτικό αν το κρίνετε πως εἶναι και πιο δίκιο 
το βιος ν᾿ αφανιστεί αξεπλέρωτο μονάχα ενός ανθρώπου. 
Χαλάτε το! Μα τους αθάνατους θεούς εγώ θα κράξω, 


αν δώσει ο Δίας να πάρω εγδίκηση για τις δουλειές ετούτες, 


να βρείτε µέσα εδώ το θάνατο χωρίς ξεπλερωμή μου.» 

Αυτά εἰπε, κι ὁλοι τους εδάγκασαν τα χείλια σαστισμένοι 

απ᾿ το κουράγιο του Τηλέμαχου, που μίλησε έτσι αντρίκεια. 

Κι ο γιος του Ευπείθη, ο Αντίνοος, γύρισε κι απηλογήθη κι εἰπε: 


«Τηλέμαχε, οι θεοί θα σ᾽ έμαθαν το δίχως άλλο ατοί τους 


να µας μιλάς µε τόση ξέπαρση και µε κουράγιο τόσο! 

μονάχα ο Δίας στη θαλασσόζωστη να µη µας δώσει Ιθάκη, 

κι ας το χεις γονικό απ’ τον κύρη σου, να γίνεις βασιλιάς µας!» 
Κιο γνωστικός γυρνάει Τηλέμαχος κι απηλογιά του δίνει: 


«Αντίνοε, κάτι τώρα αν σου 'λεγα, θα τα βαζες μαζί µου; 

καὶ κεν τοῦτ᾽ ἐθέλοιμι Διός γε διδόντος ἀρέσθαι. 
ᾗ φὴς τοῦτο κάκιστον ἐν ἀνθρώποισι τετύχθαι; 
οὐ μὲν γάρ τι κακὸν βασιλευέμεν: αἶψά τέ οἱ δῶ 
ἀφνειὸν πέλεται καὶ τιμηέστερος αὐτός. 


ἀλλ᾽ ἦ τοι βασιλῆες Ἀχαιῶν εἰσὶ καὶ ἄλλοι 


πολλοὶ ἐν ἀμφιάλῳ Ἰθάκῃ, νέοι ἠδὲ παλαιοί, 

τῶν κέν τις τόδ᾽ ἔχῃσιν, ἐπεὶ θάνε δῖος Ὀδυσσεύς: 
αὐτὰρ ἐγὼν οἴκοιο ἄναξ ἔσομ᾽ ἡμετέροιο 

καὶ δμώων, οὕς μοι ληΐσσατο δῖος Ὀδυσσεύς.» 


τὸν δ᾽ αὖτ᾽ Εὐρύμαχος Πολύβου πάϊς ἀντίον ηὔδα: 


«Τηλέμαχ, ἦ τοι ταῦτα θεῶν ἐν γούνασι κεῖται, 


ὅς τις ἐν ἀμφιάλῳ Ἰθάκῃ βασιλεύσει Ἀχαιῶν: 


κτήματα δ᾽ αὐτὸς ἔχοις καὶ δώμασιν οἷσιν ἀνάσσοις. 


μὴ γὰρ ὅ γ᾽ ἔλθοι ἀνὴρ ὃς τίς σ᾿ ἀέκοντα βίηφιν 


κτήματ᾽ ἀπορραίσει, Ἰθάκης ἔτι ναιετοώσης. 


ἀλλ᾽ ἐθέλω σε, φέριστε, περὶ ξείνοιο ἐρέσθαι, 
ὁππόθεν οὗτος ἀνήρ, ποίης δ᾽ ἐξ εὔχεται εἶναι 
γαίης, ποῦ δέ νύ οἱ γενεὴ καὶ πατρὶς ἄρουρα. 
ἠέ τιν᾽ ἀγγελίην πατρὸς φέρει ἐρχομένοιο, 


ᾖ ἑὸν αὐτοῦ χρεῖος ἐελδόμενος τόδ᾽ ἱκάνει; 


οἷον ἀναΐξας ἄφαρ οἴχεται, οὐδ᾽ ὑπέμεινε 
γνώμεναι: οὐ μὲν γάρ τι κακῷ εἰς ὦπα ἐῴκει.» 
τὸν δ᾽ αὖ Τηλέμαχος πεπνυμένος ἀντίον ηὔδα: 
«Εὐρύμαχ”', ἦ τοι νόστος ἀπώλετο πατρὸς ἐμοῖο: 


οὔτ᾽ οὖν ἀγγελίῃ ἔτι πείθομαι, εἴ ποθεν ἔλθοι, 


οὔτε θεοπροπίης ἐμπάζομαι, ἣν τινα μήτηρ 

ἐς μέγαρον καλέσασα θεοπρόπον ἐξερέηται. 
ξεῖνος δ᾽ οὗτος ἐμὸς πατρώιος ἐκ Τάφου ἐστίν, 
Μέντης δ᾽ Ἀγχιάλοιο δαΐφρονος εὔχεται εἶναι 


υἱός, ἀτὰρ Ταφίοισι φιληρέτμοισιν ἀνάσσει.» 


ὡς φάτο Τηλέμαχος, φρεσὶ δ᾽ ἀθανάτην θεὸν ἔγνω. 
οἱ δ᾽ εἰς ὀρχηστύν τε καὶ ἱμερόεσσαν ἀοιδὴν 
τρεψάμενοι τέρποντο, μένον δ᾽ ἐπὶ ἕσπερον ἐλθεῖν. 
τοῖσι δὲ τερπομένοισι μέλας ἐπὶ ἕσπερος ἦλθε: 


δὴ τότε κακκείοντες ἔβαν οἶκόνδε ἕκαστος. 


Τηλέμαχος δ᾽, ὅθι οἱ θάλαμος περικαλλέος αὐλῆς 
ὑψηλὸς δέδµητο περισκέπτῳ ἐνὶ χώρῳ, 

ἔνθ᾽ ἔβη εἰς εὐνὴν πολλὰ φρεσὶ μερμηρίζων. 

τῷ δ᾽ ἄρ᾽ ἅμ᾽ αἰθομένας δαΐδας φέρε κεδνὰ ἰδυῖα 


Εὐρύκλει᾽, Ὦπος θυγάτηρ Πεισηνορίδαο, 


τήν ποτε Λαέρτης πρίατο κτεάτεσσιν ἑοῖσιν 
πρωθήβην ἔτ᾽ ἐοῦσαν, ἐεικοσάβοια δ᾽ ἔδωκεν, 
Ίσα δέ μιν κεδνῇ ἀλόχῳ τίεν ἐν μεγάροισιν, 


εὐνῇ δ᾽ οὔ ποτ᾽ ἔμικτο, χόλον δ᾽ ἀλέεινε γυναικός: 

Ο Δίας αν το 'δινε, θα µου άρεσε να γίνω βασιλιάς σας! 
Θαρρείς πως εἶναι το χειρότερο που βρίσκεται στον κόσμο; 
Να ρηγαδεύεις δε µου φαίνεται κακό᾽ γοργά γεμίζει 

το σπίτι από καλά και γίνεσαι και συ πιο τιμημένος. 


Ωστόσο εδώ στη θαλασσόζωστην Ιθάκη µέσα κι άλλοι 


βασιλαρχόντοι Αργίτες βρίσκουνται πολλοί, και νιοί και γέροι" 
µια κιο Οδυσσέας εχάθη, κάποιος τους το βασιλίκι ας πάρει. 
Όμως στο σπίτι και στους σκλάβους µας, που κούρσεψε ο 
Οδυσσέας 

ο αρχοντικός για μένα, κύβερνος εγώ θα μείνω μόνο!» 


Κιο Ευρύμαχος, ο γιος του Πόλυβου, του απηλογήθη κι εἴπε: 


«Τούτα θεών βουλή, Τηλέμαχε, τα κυβερνά, ποιος θα "ναι 
ο Αργίτης που στη θαλασσόζωστη θα ρηγαδέψέι Ιθάκη. 
Μα εσύ το σπίτι σου κυβέρνα το, και κράτα και το βιος σου᾿ 
όσον καιρόν η Ιθάκη ακούγεται στον κόσµο πως υπάρχει, 


να µη βρεθεί κανείς τα πλούτη σου ν᾿ αρπάξει αθέλητα σου. 


Μα για τον ξένο σου, αρχοντόγεννε, να σε ρωτήσω θέλω: 
ποιος είναι; πούθε; απὀ ποια πέτεται πως ήρθε χώρα τάχα; 

Η γης η πατρική κι η φύτρα του που βρίσκουνται στον κόσμο; 
Τάχα µη σου 'φερε το μήνυμα πως έρχεται ο γονιός σου, 


για και στα µέρη αυτά τον έσπρωξε δικιά του ανάγκη μόνο; 


Πως ξαφνικά πετάχτη κι έφυγε, χωρίς να περιμένει 

να γνωριστούμε! Και δεν έµοιαζε στην όψη τιποτένιος!» 
Κιο γνωστικός γυρνάει Τηλέμαχος κι απηλογιά του δίνει: 
«Ξέρετο, Ευρύμαχε, ο πατέρας µου ξοπίσω δε γυρίζει! 


Κι αν έρθει κάπουθε ένα μήνυμα, πια εγώ δεν το πιστεύω' 


κι οὐτε µε νιάζουν τα μαντέματα, σα θα φωνάξει κάποιον 

στο σπίτι μαντολόγο η μάνα µου, τι απόγινε να μάθει. 

Μα τούτον φίλο από τον κύρη µου τον έχω, από την Τάφο" 
Μέντη τον λεν, του Αγχίαλου πέτεται του αδείλιαστου πως είναι 


υγιός, και µες στους καραβόχαρους Ταφιώτες ρηγαδεύει.» 


Είπε, µα εντός του την αθάνατη θεά εἶχε νιώσει που 'ρθε. 

Κι εκείνοι στο χορό το γύρισαν και στο γλυκό τραγούδι, 

και περίμεναν ξεφαντώνοντας το βράδυ, πότε θα 'ρθει. 

Και σύντας πια το βράδυ σύσκοτο στους χαροκόπους ήρθε, 


για το δικό του σπίτι κίνησε καθένας να πλαγιάσει. 


Είχε ο Τηλέμαχος µια κάμαρα ψηλή, για να κοιμάται, 

μες στην αυλή τους την τρισκάλλινη, σε ξέφαντο χτισμένη' 

κει πέρα τράβηξε, στα φρένα του πολλά στριφογυρνώντας. 

Κι η Ευρύκλεια, που 'χε τον Πεισήνορα παπού, τον Ώπα κύρη, 


έγνοια γεμάτη τον ακλούθηξε µε τα δαδιά στα χέρια' 


αγοραστή ο Λαέρτης κάποτε την είχε, από το βιος του 
είκοσι βόδια ακέρια δίνοντας, µικρή κοπέλα ως ήταν, 
και την τιμούσε όσο το ταίρι του το γνωστικό στο σπίτι, 


μα δεν την πλάγιαζε, η γυναίκα του µην τύχει και θυμώσει. 

ἥ οἱ ἅμ᾽ αἰθομένας δαΐδας φέρε, καί ἑ μάλιστα 


ὅμῳάων Φιλέεσκε, καὶ ἔτρεφε τυτθὸν ἐόντα. 
ὤιξεν δὲ θύρας θαλάμου πύκα ποιητοῖο, 
ἕζετο δ᾽ ἐν λέκτρῳ, μαλακὸν δ᾽ ἔκδυνε χιτῶνα: 
καὶ τὸν μὲν γραίης πυκιμηδέος ἔμβαλε χερσίν. 


ἡ μὲν τὸν πτύξασα καὶ ἀσκήσασα χιτῶνα, 


πασσάλῳ ἀγκρεμάσασα παρὰ τρητοῖσι λέχεσσι 

βῆ ῥ᾽ ἴμεν ἐκ θαλάμοιο, θύρην δ᾽ ἐπέρυσσε κορώνῃ 
ἀργυρέῃ, ἐπὶ δὲ κληῖδ᾽ ἐτάνυσσεν ἱμάντι. 

ἔνθ᾽ ὅ γε παννύχιος, κεκαλυμμένος οἰὸς ἀώτῳ, 


βούλευε φρεσὶν ᾖσιν ὁδὸν τὴν πέφραδ᾽ Ἀθήνη. 

Και τώρα αυτή δαδιά στα χέρια της κρατούσε, τι ως τον είχε 


μικραναστήσει, απ’ όλες πιότερο τις δούλες τον αγάπα. 

Κι άνοιξε αυτός της στεριάς κάµαρας τη θύρα, και στην κλίνη 
πήγε και κάθισε, κι ως γδύθηκε, το μαλακό χιτώνα 

στης μυαλωμένης της γερόντισσας τον έβαλε τα χέρια. 


Κι αυτή τον δίπλωσε, τον ἰσιωσε καλά και στο παλούκι 


πάνω απ’ την κλίνη του τον κρέμασε την καλοτρυπηµένη. 
Έπειτα βγήκε από την κάμαρα και τράβηξε την πόρτα 

µε το αργυρό κρικέλι κι έσυρε µε το λουρί το σύρτη. 

Κι εκείνος κάτω από το σκέπασµα το φλοκωτό οληνύχτα 


το δρόμο που η θεά του αρμήνεψε στα φρένα εμελετούσε. 

ΟΜΗΡΟΥ ΟΔΥΣΣΕΙΑ -β- 


ἦμος δ᾽ ἠριγένεια φάνη ῥοδοδάκτυλος Ἠώς, 
ὤρνυτ᾽ ἄρ᾽ ἐξ εὐνῆφιν Ὀδυσσῆος φίλος υἱὸς 
εἵματα ἑσσάμενος, περὶ δὲ ξίφος ὀξὺ θέτ᾽ ὤμῳ, 


ποσσὶ δ᾽ ὑπὸ λιπαροῖσιν ἐδήσατο καλὰ πέδιλα, 


Ἀ βῆ δ᾽ ἴμεν ἐκ θαλάμοιο θεῷ ἐναλίγκιος ἄντην. 
αἶψα δὲ κηρύκεσσι λιγυφθόγγοισι κέλευσε 
κηρύσσειν ἀγορήνδε κάρη κομόωντας Ἀχαιούς. 
οἱ μὲν ἐκήρυσσον, τοὶ δ᾽ ἠγείροντο μάλ᾽ ὦκα. 


αὐτὰρ ἐπεί ῥ᾽ ἤγερθεν ὁμηγερέες τ᾽ ἐγένοντο, 


βῆ ῥ᾽ ἴμεν εἰς ἀγορήν, παλάμῃ δ᾽ ἔχε χάλκεον ἔγχος, 
οὐκ οἷος, ἅμα τῷ γε δύω κύνες ἀργοὶ ἕποντο. 
θεσπεσίην δ᾽ ἄρα τῷ γε χάριν κατέχευεν Ἀθήνη. 

τὸν δ᾽ ἄρα πάντες λαοὶ ἐπερχόμενον θηεῦντο: 


ἕζετο δ᾽ ἐν πατρὸς θώκῳ, εἶξαν δὲ γέροντες. 


τοῖσι δ᾽ ἔπειθ᾽ ἥρως Αἰγύπτιος ἦρχ᾽ ἀγορεύειν, 
ὃς δὴ γήραϊ κυφὸς ἔην καὶ μυρία ἤδη. 

καὶ γὰρ τοῦ φίλος υἱὸς ἅμ᾽ ἀντιθέῳ Ὀδυσῆι 
Ἴλιον εἰς ἐύπωλον ἔβη κοίλῃς ἐνὶ νηυσίν, 


Ἄντιφος αἰχμητής: τὸν δ᾽ ἄγριος ἔκτανε Κύκλωψ 


ἐν σπῆι γλαφυρῷ, πύματον δ᾽ ὠπλίσσατο δόρπον. 
τρεῖς δέ οἱ ἄλλοι ἔσαν, καὶ ὁ μὲν μνηστῆρσιν ὁμίλει, 
Εὐρύνομος, δύο δ᾽ αἰὲν ἔχον πατρώια ἔργα. 

ἀλλ᾽ οὐδ᾽ ὣς τοῦ λήθετ᾽ ὀδυρόμενος καὶ ἀχεύων. 


τοῦ ὅ γε δάκρυ χέων ἀγορήσατο καὶ μετέειπε: 


«κέκλυτε δὴ νῦν μευ, Ἰθακήσιοι, ὅττι κεν εἴπω: 
οὔτε ποθ᾽ ἡμετέρη ἀγορὴ γένετ᾽ οὔτε θόωκος 
ἐξ οὗ Ὀδυσσεὺς δῖος ἔβη κοίλῃς ἐνὶ νηυσί. 
νῦν δὲ τίς ὧδ᾽ ἤγειρε; τίνα χρειὼ τόσον ἵκει 


ἠὲ νέων ἀνδρῶν ἢ οἳ προγενέστεροί εἰσιν; 


ἠέ τιν᾽ ἀγγελίην στρατοῦ ἔκλυεν ἐρχομένοιο, 

ἣν χ᾽ ἡμῖν σάφα εἴποι, ὅτε πρότερός γε πύθοιτο; 
ἠέ τι δήμιον ἄλλο πιφαύσκεται ἠδ᾽ ἀγορεύει; 
ἐσθλός μοι δοκεῖ εἶναι, ὀνήμενος. εἴθε οἱ αὐτῷ 


Ζεὺς ἀγαθὸν τελέσειεν, ὅτι φρεσὶν ᾖσι μενοινᾶ.» 


ἡῶς φάτο, χαῖρε δὲ φήμῃ Ὀδυσσῆος Φίλος υἱός, 
οὐδ᾽ ἄρ᾽ ἔτι δὴν ἧστο, μενοίνησεν δ᾽ ἀγορεύειν, 
στῆ δὲ μέσῃ ἀγορῇ: σκῆπτρον δέ οἱ ἔμβαλε χειρὶ 


κῆρυξ Πεισήνωρ πεπνυμένα μήδεα εἰδώς. 


Κι η Αυγή σα φάνη η πουρνογέννητη και ροδοδαχτυλάτη, 
από την κλίνη ο γιος πετάχτηκε και ντύθη του Οδυσσέα' 
μετά απ’ τους ώμους γύρω εκρέµασε το κοφτερό σπαθί του 


και πέρασε πανώρια σάνταλα στ’ αστραφτερά του πόδια, 


κι έτσι κινούσε από την κάμαρα, θεός θαρρείς στην όψη. 
Βγαίνοντας ὀξω τους βροντόφωνους γοργά προστάζει κράχτες 
σε συντυχιά τους μακρομάλληδες Αργίτες να καλέσουν. 

Κι ως φώναζαν αυτοί, μαζώχτηκε το πλήθος µε βιασύνη. 


Κι αφού οι θιακοί μονοσυνάχτηκαν κι όλοι μαζί βρέθηκαν, 


κινάει κι αυτός στη μάζωξη, χαλκό φουντώνοντας κοντάρι, 
όχι μονάχος᾽ δυο γοργόποδα σκυλιά τον ακλουθούσαν 

κι ως η Αθηνά µε χάρη αθάνατη τον περεχούσε ακέριο, 

ο κόσμος γύρα τον καμάρωνε, καθώς περνούσε ομπρός του, 


κι όλοι οι γερόντοι του αναμέριζαν, στο πατρικό να κάτσει 


θρονί’ κι ο Αιγύπτιος ο πολέμαρχος, που ήξερε μύρια ο νους του 
κι εἶχε σκεβρώσει απ’ τα γεράματα, το λόγο εκίνα πρώτος. 

Με του Οδυσσέα του ισόθεου τ᾽ ἅρμενα τα βαθουλά ένας γιος του 
είχε διαβεί στην καλοφόραδη την Τροία πριν τόσα χρόνια, 


τρανές κοντοφομάχος, ο Άντιφος) µα ο Κύκλωπας τον είχε 


σκοτώσει στη σπηλιά του ο ανήµερος για το στερνό του δείπνο. 
Τρεις είχε γιους ακόµα’ πήγαινε µε τους μνηστήρες ο ένας, 

ο Ευρύνομος, κι οι δυο τα χτήματα τα πατρικά αφεντεύαν. 

Μα εκείνον δεν τον ξέχναε κι ἁπαυτα χτυπιόταν και θρηνούσε. 


Γι αυτόν και τώρα δάκρυα χύνοντας μιλούσε αναµεσό τους: 


«Βάλετε αφτί, Θιακοί, στα λόγια µου κι ό,τι σας πω γρικάτε' 
βουλή ούτε µια φορά δεν χάναμε και σύναξη από τότε 

που ο ισόθεος Οδυσσέας εµίσεψε στα βαθουλά καράβια. 
Μα τώρα ποιος εδώ µας σύναξε; ποιόν βρήκε ανάγκη τόση; 
Να 'ναι άντρας τάχα από τους νιούτσικους για από τους πιο 


γερόντους; 


Τάχα µην του 'ρθε ξάφνου μήνυμα πως διαγυρνά ο στρατός µας, 
κι ως το 'µαθε από µας πρωτύτερα, να µας το πει γυρεύει; 
Μη γι άλλο κάτι, την κοινότη µας που αγγίζει, θα μιλήσει; 
Μα άρχοντας θα "ναι λέω --- καλότυχος! Μακάρι ο Δίας να δώσει 


να του βγει σε καλό το που βαλε και μελετάει στα φρένα!» 


Είπε, και χάρηκε ο Τηλέμαχος για τον Καλό το λόγο, 
και πια δεν κάθουνταν, τον έπιασε να τους μιλήσει πόθος' 
στης μάζωξης τη μέση εστάθηκε, κι ως του βαλε στο χέρι 
ραβδί ο διαλάλης ο Πεισήνορας ο πολυμυαλωμένος, 


πιο πρώτα γύρισε στο γέροντα και τέτοια λόγια του 'πε: 

ὡπρῶτον ἔπειτα γέροντα καθαπτόμενος προσέειπεν: 
«ὦ γέρον, οὐχ ἑκὰς οὗτος ἀνήρ, τάχα δ᾽ εἴσεαι αὐτός, 
ὃς λαὸν ἤγειρα: μάλιστα δέ μ᾽ ἄλγος ἱκάνει. 

οὔτε τιν᾽ ἀγγελίην στρατοῦ ἔκλυον ἐρχομένοιο, 

ἥν χ᾽ ὑμῖν σάφα εἴπω, ὅτε πρότερός γε πυθοίμην, 


οὔτε τι δήμιον ἄλλο πιφαύσκομαι οὐδ᾽ ἀγορεύω, 


ἀλλ᾽ ἐμὸν αὐτοῦ χρεῖος, ὅ μοι κακὰ ἔμπεσεν οἴκῳ 
δοιά: τὸ μὲν πατέρ᾽ ἐσθλὸν ἀπώλεσα, ὃς ποτ᾽ ἐν ὑμῖν 
τοίσδεσσιν βασίλευε, πατὴρ δ᾽ ὣς ἤπιος ἦεν: 

νῦν δ᾽ αὖ καὶ πολὺ μεῖζον, ὃ δὴ τάχα οἶκον ἅπαντα 


πάγχυ διαρραίσει, βίοτον δ᾽ ἀπὸ πάµπταν ὀλέσσει. 


μητέρι μοι μνηστῆρες ἐπέχραον οὐκ ἐθελούσῃ, 
τῶν ἀνδρῶν Φίλοι υἷες, οἳ ἐνθάδε γ᾽ εἰσὶν ἄριστοι, 


οἳ πατρὸς μὲν ἐς οἶκον ἀπερρίγασι νέεσθαι 


Ἰκαρίου, ὥς κ᾿ αὐτὸς ἐεδνώσαιτο θύγατρα, 


δοίη δ᾽ ᾧ κ᾿ ἐθέλοι καί οἱ κεχαρισμένος ἔλθοι: 


οἱ δ᾽ εἰς ἡμέτερον πωλεύμενοι ἤματα πάντα, 

βοῦς ἱερεύοντες καὶ ὄις καὶ πίονας αἶγας 
εἰλαπινάζουσιν πίνουσί τε αἴθοπα οἶνον 

μαψιδίως: τὰ δὲ πολλὰ κατάνεται. οὐ γὰρ ἔπ᾽ ἀνήρ, 


οἷος Ὀδυσσεὺς ἔσκεν, ἀρὴν ἀπὸ οἴκου ἀμῦναι. 


ἡμεῖς δ᾽ οὔ νύ τι τοῖοι ἀμυνέμεν: ἦ καὶ ἔπειτα 
λευγαλέοι τ᾽ ἐσόμεσθα καὶ οὐ δεδαηκότες ἀλκήν. 

ᾗ τ’ ἂν ἀμυναίμην, εἴ μοι δύναμίς γε παρείη. 

οὐ γὰρ ἔτ᾽ ἀνσχετὰ ἔργα τετεύχαται, οὐδ᾽ ἔτι καλῶς 


οἶκος ἐμὸς διόλωλε. νεµεσσήθητε καὶ αὐτοί, 


ἄλλους τ᾽ αἰδέσθητε περικτίονας ἀνθρώπους, 

οἳ περιναιετάουσι: θεῶν δ᾽ ὑποδείσατε μῆνιν, 

μή τι μεταστρέψωσιν ἀγασσάμενοι κακὰ ἔργα. 
λίσσομαι ἠμὲν Ζηνὸς Ὀλυμπίου ἠδὲ Θέμιστος, 
ἥ τ᾿ ἀνδρῶν ἀγορὰς ἠμὲν λύει ἠδὲ καθίζει: 


σχέσθε, Φίλοι, καί μ᾽ οἷον ἐάσατε πένθεϊ λυγρῷ 
τείρεσθ’, εἰ μή πού τι πατὴρ ἐμὸς ἐσθλὸς Ὀδυσσεὺς 
δυσμενέων κάκ’ ἔρεξεν ἐυκνήμιδας Ἀχαιούς, 

τῶν μ᾽ ἀποτινύμενοι κακὰ ῥέζετε δυσμενέοντες, 


τούτους ὀτρύνοντες. ἐμοὶ δέ κε κέρδιον εἴη 


ὑμέας ἐσθέμεναι κειμήλιά τε πρόβασίν τε. 

εἴ χ᾽ ὑμεῖς γε φάγοιτε, τάχ᾽ ἄν ποτε καὶ τίσις εἴη: 
τόφρα γὰρ ἂν κατὰ ἄστυ ποτιπτυσσοίµεθα μύθῳ 
χρήματ᾽ ἀπαιτίζοντες, ἕως κ᾿ ἀπὸ πάντα δοθείη: 


νῦν δέ μοι ἀπρήκτους ὀδύνας ἐμβάλλετε θυμῷ.» 


ὣς φάτο χωόμενος, ποτὶ δὲ σκῆπτρον βάλε γαίῃ 
δάκρυ᾽ ἀναπρήσας: οἶκτος δ᾽ ἕλε λαὸν ἅπαντα. 
ἔνθ᾽ ἄλλοι μὲν πάντες ἀκὴν ἔσαν, οὐδέ τις ἔτλη 


Τηλέμαχον μύθοισιν ἀμείψασθαι χαλεποῖσιν: 

«εν εἶναι αλάργα! Αμέσως, γέροντα, τον που ζητάς θα μάθεις᾽ 
εγώ εἶμαι το λαό που σύναξα, βαρύς καημός µε ζώνει. 

Όχι, δε µου 'ρθε ξάφνου μήνυμα πως διαγυρνά ο στρατός µας, 
κι ως το 'µαθα από σας πρωτύτερα, να σας το πω γυρεύω' 


μήτε και γι άλλο, την κοινότη µας που αγγίζει, θα μιλήσω. 


Εγώ έχω ανάγκη, που µου πλάκωσαν οι συφορές στο σπίτι 
διπλές’ η µια εἶναι που τον κύρη µου τον αντρειανό έχω χάσει, 
που εδὠ σας κυβερνούσε κάποτε κι ήταν γλυκός σαν κύρης. 
Μα τώρα µου 'ρθε µια τρανότερη πολύ, να µου ρηµάξει 


το σπίτι ολάκερο κι ολότελα το βιος µου ν᾿ αφανίσει. 


Έχουν μαθές ριχτεί στη μάνα µου μνηστήρες άθελα της 

οἱ γιοι γονιών, που εδώ στον τόπο µας οι πιο τρανοί λογιούνται. 
Ωστόσο τρέµουν στου πατέρα της το αρχοντικό να πάνε, 

στου Ικάριου, αυτός στη θυγατέρα του προικιά πολλά να δώσει 


αντρεύοντας τη µε όποιον βούλεται κι αρέσει και στην ἴδια. 


Κάλλιο 'χουν να περνούν τις μέρες τους στο σπίτι το δικό µας 
τ᾽ αρνιά µας σφάζοντας, τα βόδια 'μας και τις παχιές µας γίδες, 
Χαροκοπώντας, το φλογόμαυρο ξοδιάζοντας κρασί µας, 
ανέγνοιοι’ κι όλα εδώ ασωτευούνται, κι άντρας κανείς δεν εἶναι, 


ως ο Οδυσσέας, από το σπίτι µας το χαλασμό να διώξει. 


Εμείς και πως ν᾿ αντππαλέψουµε, που αµέσως θα φάνουμε 
του λυπημού, μαζί κι ακάτεχοι στην τέχνη του πολέμου; 
Δύναμη αν εἶχα, θα δοκίµαζα να βγω ν᾿ αντιπαλέψω, 

τι εἶναι οι δουλειές αυτές αβάσταχτες, και ντροπιασµένα σβήνει 


το αρχοντικό µας. Όμως θα "πρεπε και σεις ν᾿ αγαναχτείτε 


και τους γειτόνους σας να ντρέπεστε, που ζουν ολόγυρα σας' 
κι ακόµα των θεών την ὀργητα να τρέµετε;, µην τύχει 

για σας κι αλλάξουν γνώμη, από θυμό για τις δουλειές ετούτες. 
Στου Ολύμπιου Δία, στης Θέμης τ᾽ όνοµα, που το λαό μαζώνει 


και πάλι τον σκολνα απ’ τη σύναξη, στα πόδια σας προσπέφτω, 


μονάχο, Φίλοι, παρατάτε µε να λιώνω στον καημό μου! 

Ξον αν ο κύρης µου ο αρχοντόγεννος τους αντρειανούς Αργίτες 
οχτρεύτη και κακά τους έκανε χρόνια παλιά, και τώρα 

και σεις απ’ ὀχτρητα µου κάνετε κακό µε τη σειρά σας, 


σ᾽ αυτούς εδώ κουράγιο δίνοντας. Θα προτιμούσα ωστόσο 


όλοι οι Θιακοί και τα κοπάδια µου να τρώτε και το βιος µου’ 
μια μέρα, εσείς αν µου τα τρώγατε, κι η πλερωμή θα 'ρχόταν 
στο κάστρο µέσα ολούθε θα Ίρεχα το βιος ζητώντας πίσω 
µε παρακάλια, ωσόπου κάποτε να τα γυρίσετε όλα. 


Μα τώρα πόνους ανηµπόρετους µου ανάβετε στα στήθη!» 


Αυτά εἰπε µε θυμό, κι ως πέταξε στο χώμα το ραβδί του 
και ξέσπασε σε θρήνους, το λαό τον πήρεν η συμπόνια. 
Οι άλλοι βουβοί απόµεναν όλοι τους και δεν το αποδυνάστη 


κανείς µε λόγια στον Τηλέμαχο πικρά ν᾽ αντιμιλήσει᾽ 

Ἀντίνοος δέ µιν οἷος ἀμειβόμενος προσέειπε: 


«Τηλέμαχ᾽ ὑψαγόρη, μένος ἄσχετε, ποῖον ἔειπες 
ἡμέας αἰσχύνων: ἐθέλοις δέ κε μῶμον ἀνάψαι. 
σοὶ δ᾽ οὔ τι μνηστῆρες Ἀχαιῶν αἴτιοί εἰσιν, 

ἀλλὰ φίλη μήτηρ, ἥ τοι πέρι κέρδεα οἶδεν. 


ἤδη γὰρ τρίτον ἐστὶν ἔτος, τάχα δ᾽ εἶσι τέταρτον, 


ἐξ οὗ ἀτέμβει θυμὸν ἐνὶ στήθεσσιν Ἀχαιῶν. 
πάντας μέν ῥ᾽ ἔλπει καὶ ὑπίσχεται ἀνδρὶ ἑκάστῳ 
ἀγγελίας προϊεῖσα, νόος δέ οἱ ἄλλα μενοινᾷ. 

ἡ δὲ δόλον τόνδ᾽ ἄλλον ἐνὶ φρεσὶ μερμήριξε: 


στησαμένη μέγαν ἱστὸν ἐνὶ μεγάροισιν ὕφαινε, 


λεπτὸν καὶ περίμετρον: ἄφαρ δ᾽ ἡμῖν μετέειπε: 
«κοῦροι ἐμοὶ μνηστῆρες, ἐπεὶ θάνε δῖος Ὀδυσσεύς, 
μίμνετ᾽ ἐπειγόμενοι τὸν ἐμὸν γάμον, εἰς ὅ κε φᾶρος 
ἐκτελέσω, μή μοι μεταμώνια νήματ᾽ ὄληται, 


Λαέρτῃ ἥρωι ταφήιον, εἰς ὅτε κέν μιν 


μοῖρ᾽ ὀλοὴ καθέλῃσι τανηλεγέος θανάτοιο, 

μή τίς μοι κατὰ δῆμον Ἀχαϊάδων νεμεσήσῃ. 

αἴ κεν ἄτερ σπείρου κεῖται πολλὰ κτεατίσσας’. 

«ὣς ἔφαθ᾽, ἡμῖν δ᾽ αὖτ᾽ ἐπεπείθετο θυμὸς ἀγήνωρ. 


ἔνθα καὶ ἠματίη μὲν ὑφαίνεσκεν μέγαν ἱστόν, 


νύκτας δ᾽ ἀλλύεσκεν, ἐπεὶ δαΐδας παραθεῖτο. 

ὣς τρίετες μὲν ἔληθε δόλῳ καὶ ἔπειθεν Ἀχαιούς: 
ἀλλ᾽ ὅτε τέτρατον ἦλθεν ἔτος καὶ ἐπήλυθον ὦραι, 
καὶ τότε δή τις ἔειπε γυναικῶν, ἣ σάφα ἤδη, 


καὶ τήν γ᾽ ἀλλύουσαν ἐφεύρομεν ἀγλαὸν ἱστόν. 


ὣς τὸ μὲν ἐξετέλεσσε καὶ οὐκ ἐθέλουσ᾽ ὑπ᾽ ἀνάγκης: 
σοὶ δ᾽ ὧδε μνηστῆρες ὑποκρίνονται, ἵν᾽ εἰδῇς 

αὐτὸς σῷ θυμῷ, εἰδῶσι δὲ πάντες Ἀχαιοί: 

μητέρα σὴν ἀπόπεμψον, ἄνωχθι δέ μιν γαμέεσθαι 


τῷ ὅτεῳ τε πατὴρ κέλεται καὶ ἁνδάνει αὐτῇ. 


εἰ δ᾽ ἔτ᾽ ἀνιήσει γε πολὺν χρόνον υἷας Ἀχαιῶν, 

τὰ φρονέουσ᾽ ἀνὰ θυμόν, ὃ οἱ πέρι δῶκεν Ἀθήνη 
ἔργα τ’ ἐπίστασθαι περικαλλέα καὶ φρένας ἐσθλὰς 
κέρδεά θ᾽, οἳ οὔ πώ τιν᾽ ἀκούομεν οὐδὲ παλαιῶν, 


τάων αἳ πάρος ἦσαν ἐυπλοκαμῖδες Ἀχαιαί, 


Τυρώ τ᾽ Ἀλκμήνη τε ἐυστέφανός τε Μυκήνη: 
τάων οὔ τις ὁμοῖα νοήματα Πηνελοπείῃ 

ἤδη: ἀτὰρ μὲν τοῦτό γ᾽ ἐναίσιμον οὐκ ἐνόησε. 
τόφρα γὰρ οὖν βίοτόν τε τεὸν καὶ κτήματ᾽ ἔδονται, 


ὄφρα κε κείνη τοῦτον ἔχῃ νόον, ὃν τινά οἱ νῦν 


ἐν στήθεσσι τιθεῖσι θεοί. μέγα μὲν κλέος αὐτῇ 
ποιεῖτ᾽, αὐτὰρ σοί γε ποθἠν πολέος βιότοιο. 


ἡμεῖς δ᾽ οὔτ᾽ ἐπὶ ἔργα πάρος γ᾽ ἴμεν οὔτε πῃ ἄλλῃ, 

ο Αντίνοος μοναχά αντιµίλησε και τέτοια του αποκρίθη: 


«Τηλέμαχε γλωσσά κι απόκοτε, τι λόγια αυτά που κρένεις; 
να µας ντροπιάσεις θες κι απάνω µας να ρίξεις κατηγόρια; 

Οι Αργίτες, οι μνηστήρες, μάθε το, δεν εἶναι αυτοί που φταίνε, 
μονάχα η μάνα σου, που πλήθυνε την πονηριά στο νου της. 


Παν τώρα χρόνια τρία, και γρήγορα στα τέσσερα θα µπουµε, 


κι όλο µας τρώει καιρό πλανεύοντας στα στήθη την καρδιά µας. 
Ελπίδες δίνει αλήθεια σε όλους µας, και σ᾿ έναν έναν τάζει 

και τον πλανεύει µε μηνύματα, µα ο νους της άλλα κλώθει. 

Κι αυτός ο δόλος ο άλλος που 'βαλε στα φρένα της µια μέρα! 


Τρανό αργαλειό στο ανώι της έστησε και κίνησε να υφάνει 


πανί μακρύ πολύ, ψιλόκλωστο, κι αυτά µας εἰπε τότε: 

» Εσείς οἱ νιοι που µε γυρεύετε, µια κι ο Οδυσσέας εχάθη, 
για καρτεράτε µε, κι ας βιάζεστε για γάμο, να τελέψω 

καν το διασίδι αυτό, τα νήματα να µη µου παν χαμένα. 


Του αρχοντικού Λαέρτη σάβανο το Φτιάνω, για την ώρα 


που θα τον πάρει ο ανήλεος θάνατος κι η ασβολωμµένη μοίρα᾽ 
να µη βρεθεί στον κόσμο Αργίτισσα μαζί µου να τα βάλει, 
τάχα πως κοίτεται ασαβάνωτος, κι ας εἶχε τόσα πλούτη." 

Έτσι µας μίλησε, κι η πέρφανη καρδιά µας τ᾽ αποδέχτη. 


Κι αλήθεια όλη τη µέρα δούλευε το ατέλειωτο πανί της, 


και πάλε ολονυχτίς το ξύφαινε στο φως δαδιών που άναβαν. 
Τρεις χρόνους κράτησεν ο δόλος της πλανεύοντας µας όλους' 
όµως στους τέσσερεις, σαν κύλησαν πάλι οι εποχές του χρόνου, 
τότε µια σκλάβα της που τα 'ξερε µας τα µολόγησε όλα, 


και την επιάσαµε που ξύφαινε το στραφτερό πανί της' 


κι έτσι άθελα της το αποτέλειωσε, σφιγμένη απ’ την ανάγκη. 
Άκουσε τώρα ποιάν απόκριση σου δίνουν οι μνηστήρες, 

κι εσύ να την κατέχεις, κι ὁλοι τους οι Αργίτες να την ξέρουν: 
Στείλε τη μάνα σου στον κύρη της και σπρώξε τη να πάρει 


όποιον εκείνος θέλει γι’ άντρα της κι αρέσει και στην ίδια. 


Μα αν κι άλλο λέει καιρό των Αχαιών τους γιους να βασανίζει 
κι ο νους της εἶναι σε ό,τι απλόχερα της χάρισε η Παλλάδα, 
να "χει μυαλό, δουλειές πανέμορφες γυναικείες να κατέχει 

και πονηριές, που δεν ακούσαμε καμιά γυναίκα ως τώρα, 


καμιά κι’ απ᾿ τις παλιές ὠριόμαλλες Αργίτισσες πως εἰχε, 


μηδέ η Μυκήνη η οµορφοστέφανη μηδέ η Τυρώ κι η Αλκμήνη --- 
απ’ όλες τούτες δεν την έφτανε καμιά την Πηνελόπη 

στην εξυπνάδα. Μα δε λόγιασε σωστά μονάχα ετούτο: 

Τόσον καιρό θα σου αφανίζουμε και βιος και πλούτη κι όλα, 


όσο σ᾽ αυτή τη γνώµη ασάλευτη κι εκείνη θα κρατιέται, 


που έβαλαν οι θεοί στο στήθος της. Στον κόσµο τ᾽ ὀνομά της 
ακούγεται έτσι, ωστόσο χάνουνται και τα δικά σου πλούτη. 


Κανείς µας δε θα πάει στα χτήματα κι ουδέ κι αλλού, ως την ώρα 


190 


195 


140 


145 


150 


155 


160 


165 


πρίν γ᾽ αὐτὴν γήμασθαι Ἀχαιῶν ᾧ κ᾿ ἐθέλῃσι.» 


τὸν δ᾽ αὖ Τηλέμαχος πεπνυμένος ἀντίον ηὔδα: 


«Ἀντίνο᾽, οὔ πως ἔστι δόμων ἀέκουσαν ἀπῶσαι 


ἥ μ᾽ ἔτεχ᾽, ἥ μ᾿ ἔθρεψε: πατὴρ δ᾽ ἐμὸς ἄλλοθι γαίης, 


ζώει ὅ γ᾽ ἦ τέθνηκε: κακὸν δέ µε πόλλ᾽ ἀποτίνειν 


Ἰκαρίῳ, αἴ κ᾿ αὐτὸς ἑκὼν ἀπὸ μητέρα πέμψω. 


ἐκ γὰρ τοῦ πατρὸς κακὰ πείσομαι, ἄλλα δὲ δαίμων 


δώσει, ἐπεὶ μήτηρ στυγερὰς ἀρήσετ᾽ ἐρινῦς 
οἴκου ἀπερχομένη: νέμεσις δέ μοι ἐξ ἀνθρώπων 
ἔσσεται: ὣς οὐ τοῦτον ἐγώ ποτε μῦθον ἐνίψω. 
ὑμέτερος δ᾽ εἰ μὲν θυμὸς νεμεσίζεται αὐτῶν, 


ἔξιτέ μοι μεγάρων, ἄλλας δ᾽ ἀλεγύνετε δαῖτας 


ὑμὰ κτήματ᾽ ἔδοντες ἀμειβόμενοι κατὰ οἴκους. 
εἰ δ᾽ ὑμῖν δοκέει τόδε λωίτερον καὶ ἄμεινον 
ἔμμεναι, ἀνδρὸς ἑνὸς βίοτον νήποινον ὀλέσθαι, 
κείρετ': ἐγὼ δὲ θεοὺς ἐπιβώσομαι αἰὲν ἐόντας, 


αἴ κέ ποθι Ζεὺς δῷσι παλίντιτα ἔργα γενέσθαι. 


νήποινοί κεν ἔπειτα δόμων ἔντοσθεν ὅλοισθε.» 
«Ὡς φάτο Τηλέμαχος, τῷ δ᾽ αἰετὼ εὐρύοπα Ζεὺς 
ὑψόθεν ἐκ κορυφῆς ὄρεος προέηκε πέτεσθαι. 
τὼ δ᾽ ἕως μέν ῥ᾽ ἐπέτοντο μετὰ πνοιῇς ἀνέμοιο 


πλησίω ἀλλήλοισι τιαινοµένω πτερύγεσσιν: 


ἀλλ᾽ ὅτε δὴ μέσσην ἀγορὴν πολύφημον ἱκέσθην, 
ἔνθ᾽ ἐπιδινηθέντε τιναξάσθην πτερὰ πυκνά, 

ἐς δ᾽ ἰδέτην πάντων κεφαλάς, ὄσσοντο δ᾽ ὄλεθρον: 
δρυψαμένω δ᾽ ὀνύχεσσι παρειὰς ἀμφί τε δειρὰς 


δεξιὼ ἤιξαν διά τ᾽ οἰκία καὶ πόλιν αὐτῶν. 


θάμβησαν δ᾽ ὄρνιθας, ἐπεὶ ἴδον ὀφθαλμοῖσιν: 
ὥρμηναν δ᾽ ἀνὰ θυμὸν ἅ περ τελέεσθαι ἔμελλον. 
τοῖσι δὲ καὶ μετέεπτε γέρων ἥρως Ἁλιθέρσης 
Μαστορίδης: ὁ γὰρ οἷος ὁμηλικίην ἐκέκαστο 


ὄρνιθας γνῶναι καὶ ἐναίσιμα μυθήσασθαι: 


ὅ σφιν ἐὺ φρονέων ἀγορήσατο καὶ μετέειπε: 
«κέκλυτε δὴ νῦν μευ, Ἰθακήσιοι, ὅττι κεν εἴπω: 
μνηστῆρσιν δὲ μάλιστα πιφαυσκόμενος τάδε εἴρω: 
τοῖσιν γὰρ μέγα πῆμα κυλίνδεται: οὐ γὰρ Ὀδυσσεὺς 


δὴν ἀπάνευθε φίλων ὧν ἔσσεται, ἀλλά που ἤδη 


ἐγγὺς ἐὼν τοῖσδεσσι φόνον καὶ κῆρα φυτεύει 
πάντεσσιν: πολέσιν δὲ καὶ ἄλλοισιν κακὸν ἔσται, 

οἳ νεμόμεσθ᾽ Ἰθάκην ἐυδείελον. ἀλλὰ πολὺ πρὶν 
φΦραζώμεσθ᾽, ὡς κεν καταπαύσομεν: οἱ δὲ καὶ αὐτοὶ 


παυέσθων: καὶ γάρ σφιν ἄφαρ τόδε λὠιόν ἐστιν. 

που απ’ τους Αργίτες ένα η μάνα σου θα πάρει, αυτόν που 
θέλει.» 


Κι ο γνωστικός γυρνά Τηλέμαχος κι απηλογιά του δίνει: 


«Αντίνοε, στανικώς δε γίνεται να διώξω από το σπίτι 

την που µε γέννησε, µε ανάστησε᾽ κι ο κύρης µου στα ξένα 
για ζει για πέθανε᾽ κι εἶναι άσκηµο του Ικάριου να πλερώσω 
πολλά, τη µάνα µου αν µε θέληµα δικό µου στείλω πίσω. 


Κι όχι μονάχα απ’ τον πατέρα της --- κι από θεό θα πάθω: 


διωγµένη από το σπίτι η μάνα µου τις Ερινύες θα κράξει 

τις φοβερές, να πέσουν πάνω µου’ θ᾽ ακούσω κι απ᾿ τον κόσμο 
λόγια βαριά, γι’ αυτό απ’ το στόμα µου δε βγαίνει λόγος τέτοιος! 
Κι ατοί σας όµως αν συχύζεστε γι’ αυτά που εδω γίνονται, 


το αρχοντικό µου αφήστε, φύγετε, γνοιαστείτε γΙ άλλες τάβλες, 


και συναλλάζοντας τα σπίτια σας από το βιος σας τρώτε! 
Ξον πιο συφερτικό αν το κρίνετε πως είναι και πιο δίκιο 
το βιος ν᾿ αφανιστεί αξεπλέρωτο μονάχα ενός ανθρώπου. 
Χαλάτε το! Μα τους αθάνατους θεούς εγώ θα κράξω, 


αν δώσει ο Δίας να πάρω εγδίκηση για τις δουλειές ετούτες, 


να βρείτε µέσα εδώ το θάνατο χωρίς ξεπλερωμή µου.» 

Αυτά τους έλεγε ο Τηλέμαχος, κι ο Δίας ο βροντολάλος 

δυο αἴτούς για χάρη του απ᾿ ακρόκορφο βουνού ψηλάθε αφήκε, 
για λίγην ώρα που φτερούγιζαν µε τις πνοές του ανέμου 


ο ένας κοντά στον άλλο, απλώνοντας ορθάνοιχτες φτερούγες. 


Μα μόλις στης πολύβουης σύναξης τη µέση έφτασαν, πήραν 
να κόβουν γύρους από πάνω τους φτεροκοπώντας, κι όλων 
τις κεφαλές ψηλάθε ακράγγιζαν κι άγριο χαμό μηνούσαν. 

Κι ως µε τα νύχια συναλλήλως τους λαιμούς, σαγόνια ἑσκισαν, 


δεξιά τράβηξαν, πίσω αφήνοντας τα σπίτια και το κάστρο. 


Κι εκείνοι τα ὀρνια µε τα μάτια τους σαν είδανε, σαστίσαν 
και µέσα τους ψυχανεμίζουνταν τα μέλλουνταν να γενούν. 
Πήρε ο Αλιθέρσης τότε ο γέροντας το λόγο, του Μαστόρου 
ο γιος, που κάλλιο απ’ όλους κάτεχε τους συνομήλικους του 


τα όρνια τι δείχνουν και ξεδιάλυνε και τα σημάδια τ᾽ άλλα. 


Και τότε μίλησε καλόγνωμος κι αναµεσό τους εἰπε: 

«Βάλετε αφτί, Θιακοί, στα λόγια µου κι ό,τι σας πω γρικάτε, 

για τους μνηστήρες όμως πιότερο τα λέω τα λόγια τούτα' 

κακό μεγάλο καταπάνω τους πλακώνει, κι ούτε θα 'ναι 

καιρό ο Οδυσσέας πολύ απ᾿ τους φίλους του µακριά᾽ µπορεί και 


τώρα 


να 'ναι κοντά, για τούτους θάνατο και χαλασμό κλωσώντας --- 
ὀλους᾽ µα κι άλλοι λέω θα πάθουµε πολλοί κακό μεγάλο, 

απ’ όσους ζούμε µες στην ξέφαντην Ιθάκη᾽ µα ας γνοιαστούµε 
τούτους πιο πριν ν᾿ ανακρατήσουμε, και τούτοι ατοί τους όµως 


να κρατηθούν τι ἄλλο δε βρίσκεται καλύτερο να κάνουν. 

οὐ γὰρ ἀπείρητος μαντεύομαι, ἀλλ᾽ ἐὐ εἰδώς: 
καὶ γὰρ κείνῳ φημὶ τελευτηθῆναι ἅπαντα, 

ὥς οἱ ἐμυθεόμην, ὅτε Ἴλιον εἰσανέβαινον 
Ἀργεῖοι, μετὰ δέ σφιν ἔβη πολύμητις Ὀδυσσεύς. 
φῆν κακὰ πολλὰ παθόντ᾽, ὀλέσαντ᾽ ἄπο πάντας 


ἑταίρους, 


ἄγνωστον πάντεσσιν ἐεικοστῷ ἐνιαυτῷ 

οἴκαδ᾽ ἐλεύσεσθαι: τὰ δὲ δὴ νῦν πάντα τελεῖται.» 
τὸν δ᾽ αὖτ᾽ Εὐρύμαχος Πολύβου πάϊς ἀντίον ηὔδα: 
«ὦ γέρον, εἰ δ᾽ ἄγε νῦν μαντεύεο σοῖσι τέκεσσιν 


οἴκαδ᾽ ἰών, μή πού τι κακὸν πάσχωσιν ὀπίσσω: 


ταῦτα δ᾽ ἐγὼ σέο πολλὸν ἀμείνων μαντεύεσθαι. 
ὄρνιθες δέ τε πολλοὶ ὑπ᾽ αὐγὰς ἠελίοιο 

φοιτῶσ᾽, οὐδέ τε πάντες ἐναίσιμοι: αὐτὰρ Ὀδυσσεὺς 
ὤλετο τῆλ᾽, ὡς καὶ σὺ καταφθίσθαι σὺν ἐκείνῳ 


ὤφελες. οὐκ ἂν τόσσα θεοπροπέων ἀγόρευες, 


οὐδέ κε Τηλέμαχον κεχολωμένον ὧδ᾽ ἀνιείης, 
σῷ οἴκῳ δῶρον ποτιδέγμενος, αἴ κε πόρῃσιν. 
ἀλλ᾽ ἔκ τοι ἐρέω, τὸ δὲ καὶ τετελεσμένον ἔσται: 
αἴ κε νεώτερον ἄνδρα παλαιά τε πολλά τε εἰδὼς 


παρφάμενος ἐπέεσσιν ἐποτρύνῃς χαλεπαίνειν, 


αὐτῷ μέν οἱ πρῶτον ἀνιηρέστερον ἔσται, 
πρῆξαι δ᾽ ἔμπης οὔ τι δυνήσεται εἵνεκα τῶνδε: 
σοὶ δέ, γέρον, θωὴν ἐπιθήσομεν, ἣν κ᾿ ἐνὶ θυμῷ 
τίνων ἀσχάλλῃς: χαλεπὸν δέ τοι ἔσσεται ἄλγος. 


Τηλεμάχῳ δ᾽ ἐν πᾶσιν ἐγὼν ὑποθήσομαι αὐτός: 


μητέρα ἣν ἐς πατρὸς ἀνωγέτω ἀπονέεσθαι: 
οἱ δὲ γάμον τεύξουσι καὶ ἀρτυνέουσιν ἔεδνα 
πολλὰ μάλ᾽, ὅσσα ἔοικε φίλης ἐπὶ παιδὸς ἕπεσθαι. 
οὐ γὰρ πρὶν παύσεσθαι ὀίομαι υἷας Ἀχαιῶν 


μνηστύος ἀργαλέης, ἐπεὶ οὔ τινα δείδιµεν ἔμπης, 


οὔτ᾽ οὖν Τηλέμαχον μάλα περ πολύμυθον ἐόντα, 
οὔτε θεοπροπίης ἐμπαζόμεθ᾽, ἣν σύ, γεραιέ, 
μυθέαι ἀκράαντον, ἀπεχθάνεαι δ᾽ ἔτι μᾶλλον. 
χρήματα δ᾽ αὖτε κακῶς βεβρώσεται, οὐδέ ποτ’ ἶσα 


ἔσσεται, ὄφρα κεν ἣ γε διατρίβῃσιν Ἀχαιοὺς 


ὃν γάμον: ἡμεῖς δ᾽ αὖ ποτιδέγµενοι ἤματα πάντα 
εἵνεκα τῆς ἀρετῆς ἐριδαίνομεν, οὐδὲ μετ᾽ ἄλλας 
ἐρχόμεθ᾽, ἃς ἐπιεικὲς ὀπυιέμεν ἐστὶν ἑκάστῳ.» 
τὸν δ᾽ αὖ Τηλέμαχος πεπνυμένος ἀντίον ηὔδα: 


«Εὐρύμαχ᾽ ἠδὲ καὶ ἄλλοι, ὅσοι μνηστῆρες ἀγαυοί, 


ταῦτα μὲν οὐχ ὑμέας ἔτι λίσσομαι οὐδ᾽ ἀγορεύω: 
ἤδη γὰρ τὰ ἴσασι θεοὶ καὶ πάντες Ἀχαιοί. 
ἀλλ᾽ ἄγε μοι δότε νῆα θοὴν καὶ εἴκοσ᾽ ἑταίρους, 


οἵ κέ μοι ἔνθα καὶ ἔνθα διαπρήσσωσι κέλευθον. 

Μάντης δεν εἰμαι εγώ αδοκίµαστος, κι αυτά καλά τα ξέρω᾽ 

λέω και για κείνον πως τα λόγια µου σωστά ως την άκρη εβγήκαν, 
καθώς του τα 'χα πεί, σαν έφευγαν οι Αργίτες για την Τροία, 

κι αναµεσό τους κι ο πολύβουλος κινούσεν Οδυσσέας. 


Κακά πολλά θα πάθει, του 'λεγα, και τους συντρόφους όλους 


θα χάσει, και θα στρέψει σπίτι του στα εἶκοσι χρόνια απάνω 

και δε θα τον γνωρίσει ουτ’ ένας µας. Τώρα τελεύουν όλα.» 

Κι ο Ευρύμαχος, ο γιος του Πόλυβου, γυρνώντας του αποκρίθη: 
«Γέροντα, φεύγα, και µαντέµατα για τα παιδιά σου κάνε 


στο αρχοντικό σου, από μελλούμενο κακά να τα γλιτώσεις. 


Να ξεδιαλύνω εγώ καλύτερα μπορώ από σένα τούτα: 

Στου ήλιου το φως κι αν πηγαινόρχονται πουλιά πολλά, δεν εἰναι 
σηµαδιακά, να ξέρεις, όλα τους. Κι αν λες για του Οδυσσέα 

τη μοίρα, αλάργα εκείνος χάθηκε. Να Ταν και συ μαζί του 


να 'χες χαθεί, να µην προφήτευες μπροστά µας τόσα τώρα, 


μηδέ να κένταες τον Τηλέμαχο στη βράση του θύμου του, 
δώρο στο σπίτι σου απαντέχοντας κανένα µη σου στείλει. 
Πάνω σε τούτα κάτι θα 'λεγα, που σίγουρα θα γένει' 

έναν πιο νιο σου εσύ, κατέχοντας πολλά και περασμένα, 


αν τον πλανεύεις µε τα λόγια σου κι ανάβεις το θυμό του, 


εκείνος πρώτα θα 'χει βάσανα να σύρει, κι από πάνω 

όλοι θα παν χαμένοι οι κόποι του για κείνα που παλεύει. 
Και σένα, γέροντα, όµως πρόστιμο θα βάλουμε, στα φρένα 
πλερώνοντας το να συχύζεσαι’ πολύ βαρύ θα σου "ρθει. 


Μπρος σε όλους τώρα στον Τηλέμαχο βουλή θα δώσω ατός µου: 


Να πει της μάνας του στον κύρη της ξοπίσω να διαγείρει᾽ 

κι εκείνοι θα γνοιαστούν το γάμο της, θα φτιάξουν τα προικιά της, 
αρίφνητα, στη θυγατέρα τους την ακριβή ως ταιριάζει. 

πιο πριν οι Αργίτες δε φαντάζουμαι τα προξενειά να πάψουν, 


που σας πειράζουν δε σκιαζόµαστε κανέναν, όπως να "ναι, 


μηδέ τον ἴδιο τον Τηλέμαχο, πολυλογάς κι ας εἰναι! 

Κι ουδέ ψηφάµε τα µαντόλογα, που τώρα, γέροντα µου, 

μας λες --- και δε θα βγούνε᾽ πιότερο την έχτρα µας τρανεύεις. 
Κακήν κακώς, χωρίς ξαντίµεμα, θα τρώγεται το βιος του, 


όσο και κείνη µε το γάμο της ανακρατά εδώ πέρα 


τους Αχαιούς’ κι εμείς προσμένοντας μέρα και νύχτα πάντα 
για τις περίσσιες της μαλώνουμε τις χάρες, κι ούτε γι᾿ άλλες 
γυναίκες πάμε, που θα ταίριαζε να παντρευτεί ο καθείς μας.» 
Κι ο γνωστικός γυρνά Τηλέμαχος κι απηλογιά του δίνει: 


«Ευρύμαχε και σεις επίλοιποι περίλαμπροι μνηστήρες, 


δεν πέφτω πια γι᾿ αυτά στα πόδια σας κι ουδέ τα κουβεντιάζω, 
απ’ τη στιγµή οι θεοί που τ᾽ άκουσαν και τούτοι οἱ Αργίτες όλοι. 
Μόνο καράβι τώρα κι εἶκοσι συντρόφους δώσετε µου, 


για να µε παν µακριά αρµενίζοντας και πίσω να µε φέρουν 

εἶμι γὰρ ἐς Σπάρτην τε καὶ ἐς Πύλον ἠμαθόεντα 


νόστον πευσόμενος πατρὸς δὴν οἰχομένοιο, 
ἤν τίς μοι εἴπῃσι βροτῶν ἢ ὄσσαν ἀκούσω 

ἐκ Διός, ἡ τε μάλιστα φέρει κλέος ἀνθρώποισιν: 
εἰ μέν κεν πατρὸς βίοτον καὶ νόστον ἀκούσω, 


ἢ τ᾽ ἄν, τρυχόμενός περ, ἔτι τλαίην ἐνιαυτόν: 


εἰ δέ κε τεθνηῶτος ἀκούσω μηδ᾽ ἔτ᾽ ἐόντος, 
νοστήσας δὴ ἔπειτα φίλην ἐς πατρίδα γαῖαν 

σῆμά τέ οἱ χεύω καὶ ἐπὶ κτέρεα κτερεΐῖξω 

πολλὰ μάλ᾽, ὅσσα ἔοικε, καὶ ἀνέρι μητέρα δώσω.» 


τοι ὅ γ᾽ ὣς εἰπὼν κατ’ ἄρ᾽ ἕζετο, τοῖσι δ᾽ ἀνέστη 


Μέντωρ, ὅς ῥ᾽ Ὀδυσῆος ἀμύμονος ἦεν ἑταῖρος, 
καὶ οἱ ἰὼν ἐν νηυσὶν ἐπέτρεπεν οἶκον ἅπαντα, 
πείθεσθαί τε γέροντι καὶ ἔμπεδα πάντα φυλάσσειν: 
ὃ σφιν ἐὐ φρονέων ἀγορήσατο καὶ μετέειπεν: 


«κέκλυτε δὴ νῦν μευ, Ἰθακήσιοι, ὅττι κεν εἴπω: 


μή τις ἔτι πρόφρων ἀγανὸς καὶ ἤπιος ἔστω 
σκηπτοῦχος βασιλεύς, μηδὲ φρεσὶν αἴσιμα εἰδώς, 
ἀλλ᾽ αἰεὶ χαλεπός τ᾽ εἴη καὶ αἴσυλα ῥέζοι: 

ὡς οὔ τις μέμνηται Ὀδυσσῆος θείοιο 


λαῶν οἷσιν ἄνασσε, πατὴρ δ᾽ ὣς ἤπιος ἦεν. 


ἀλλ᾽ ἦ τοι μνηστῆρας ἀγήνορας οὔ τι μεγαίρω 
ἔρδειν ἔργα βίαια κακορραφίῃσι νόοιο: 

σφὰς γὰρ παρθέμενοι κεφαλὰς κατέδουσι βιαίως 
οἶκον Ὀδυσσῆος, τὸν δ᾽ οὐκέτι φασὶ νέεσθαι. 


νῦν δ᾽ ἄλλῳ δήμῳ νεμεσίζομαι, οἷον ἅπαντες 


ἦσθ᾽ ἄνεῳ, ἀτὰρ οὔ τι καθαπτόμενοι ἐπέεσσι 
παύρους μνηστῆρας καταπαύετε πολλοὶ ἐόντες.» 
τὸν δ᾽ Εὐηνορίδης Λειώκριτος ἀντίον ηὔδα: 
«Μέντορ ἀταρτηρέ, φρένας ἠλεέ, ποῖον ἔειπες 


ἡμέας ὀτρύνων καταπαυέμεν. ἀργαλέον δὲ 


ἀνδράσι καὶ πλεόνεσσι μαχήσασθαι περὶ δαιτί. 

εἴ περ γάρ κ᾿ Ὀδυσεὺς Ἰθακήσιος αὐτὸς ἐπελθὼν 
δαινυμένους κατὰ δῶμα ἑὸν μνηστῆρας ἀγαυοὺς 
ἐξελάσαι μεγάροιο μενοινήσει᾽ ἐνὶ θυμῷ, 


οὔ κέν οἱ κεχάροιτο γυνή, μάλα περ χατέουσα, 


ἐλθόντ᾽, ἀλλά κεν αὐτοῦ ἀεικέα πότμον ἐπίσποι, 
εἰ πλεόνεσσι μάχοιτο: σὺ δ᾽ οὐ κατὰ μοῖραν ἔειπες. 
ἀλλ᾽ ἄγε, λαοὶ μὲν σκίδνασθ᾽ ἐπὶ ἔργα ἕκαστος, 
τούτῳ δ᾽ ὀτρυνέει Μέντωρ ὁδὸν ἠδ᾽ Ἁλιθέρσης, 


οἵ τέ οἱ ἐξ ἀρχῆς πατρώιοί εἰσιν ἑταῖροι. 


ἀλλ᾽ ὀίω, καὶ δηθὰ καθήμενος ἀγγελιάων 


πεύσεται εἰν Ἰθάκῃ, τελέει δ᾽ ὁδὸν οὔ ποτε ταύτην.» 


2 


στη Σπάρτη και στην Πύλο λόγιασα να πάω την αμμουδάτη, 


να μάθω αν θα διαγείρει ο κύρης µου, που τόσα χρόνια λείπει᾽ 
μήπως βρεθεί κανένας άνθρωπος και ξέρει, για κι ακούσω 
λόγο απ᾽ το Δία, που απλώνει το ἄκουσμα πιο γρήγορα στον 
κόσμο. 

Αν τώρα μάθω για τον κύρη µου πως ζει και θα διαγείρει, 


θα κάνω υπομονή, κι ας θλίβουμαι, κανένα χρόνο ακόµα. 


Όμως αν μάθω πως απόθανε και πια το φως δε βλέπει, 

τότε στα χώματα διαγέρνοντας της γης της πατρικής µου 
μνημούρι θα του ασκώσω και πολλές θυσίες, καθώς ταιριάζει, 
θα του προσφέρω, και τη μάνα µου θα δώσω σε άλλον άντρα.» 


Είπε, κι ως κάθισεν, ο Μέντορας, που του άψεγου Οδυσσέα 


σύντροφος ήταν συνομήλικος, σηκώθηκε μπροστά τους᾽ 
εκείνος φεύγοντας το σπίτι του του το μπιστεύτηκε ὁλο, 

ν᾽ ακούει το γέροντα κι αχάλαστο να του φυλάει το βιος του᾽ 
και τότε μίλησε καλόγνωμος αναμεσό τους κι εἰπε: 


«Βάλετε αφτί, Θιακοί, στα λόγια µου κι ό,τι σας πω γρικάτε' 


γλυκός αλήθεια και καλόγνωμος να µη βρεθεί πια ρήγας, 
μηδέ και δίκιος, που στο χέρι του κρατά βασιλοράβδι, 

μόνο να δείχνει πάντα ανέσπλαχνος κι όλο ανομιές να κάνει, 
την ώρα που όλοι τον λησμόνησαν απ᾽ το λαό τον θείο 


τον Οδυσσέα,που όντας αφέντευε, του ήταν γλυκός σαν κύρης. 


Εμένα δε µου κακοφαίνεται που οι πέρφανοι μνηστήρες 
ἀνομα θέλουν οι κακόγνωμοι να κάνουν έργα πάντα' 
αυτοί το παίζουν το κεφάλι τους, το σπίτι του Οδυσσέα 
μεβιάς χαλνώντας, λογαριάζοντας πως πίσω δε διαγέρνει᾽ 


με το λαό τον αποδέλοιπο θυμώνω, που καθόστε 


αμίλητοι ὁλοι και δε στρώνετε στα λόγια αυτούς τους λίγους 
μνηστήρες, τόσο πλήθος που 'σαστε, να τους ανακρατήστε!» 
Κι ο Ληόκριτος, ο γιος του Βυήνορα, του απηλογήθη κι εἰπε: 
«Μέντορα ξέφρενε, θεότρελε, τι λόγια αυτά που κρένεις; 


τιτους κεντάς να µας κρατήσουνε; σα δύσκολο το βλέπω 


µε άντρες πολλούς ν᾿ ανοίξεις πόλεμο, για το φαγί σαν εἰναι. 
Ακόμα κι ο Θιακός αν έρχουνταν ατός του εδώ Οδυσσέας 

και τους λαμπρούς μνηστήρες έβρισκε να τρων στο αρχονταρίκι' 
κι έπαιρνε απόφαση απ’ το σπίτι του µεβιάς να τους πετάξει, 


λέω δε θα πρόφταινε η γυναίκα του να τον χαρεί, κι ας του 'χει 


λαχτάρα τόση’ θα τον έβρισκε σε λίγο αταίριαστος του 

χαμός, µε πιότερους αν τα 'βαζε. Μα εσύ σωστά δεν τα "πες! 
Σκορπάτε τώρα ο κόσμος κι όλοι σας τρεχάτε στις δουλειές σας' 
για το ταξίδι του 'χει ο κύρης του παλιούς αφήσει φίλους, 


τον Αλιθέρση και το Μέντορα --- να το γνοιαστούν ετούτοι! 


Μα ακόµα λέω καιρό θα κάθεται, μαντάτα στην Ιθάκη 


να καρτερεί, και πάντα ατέλευτος θα μένει ο μισεμός του!» 


260 


265 


270 


275 


280 


285 


290 


295 


ὣς ἄρ᾽ ἐφώνησεν, λῦσεν δ᾽ ἀγορὴν αἰψηρήν. 
οἱ μὲν ἄρ᾽ ἐσκίδναντο ἑὰ πρὸς δώμαθ᾽ ἕκαστος, 


μνηστῆρες δ᾽ ἐς δώματ᾽ ἴσαν θείου Ὀδυσῆος. 


Τηλέμαχος δ᾽ ἀπάνευθε κιὼν ἐπὶ θῖνα θαλάσσης, 
χεῖρας νιψάμενος πολιῆς ἁλὸς εὔχετ᾽ Ἀθήνῃ: 
«κλῦθί μευ, ὃ χθιζὸς θεὸς ἤλυθες ἡμέτερον δῶ 
καὶ μ᾿ ἐν νηὶ κέλευσας ἐπ᾽ ἠεροειδέα πόντον 


νόστον πευσόμενον πατρὸς δὴν οἰχομένοιο 


ἔρχεσθαι: τὰ δὲ πάντα διατρίβουσιν Ἀχαιοί, 
μνηστῆρες δὲ μάλιστα κακῶς ὑπερηνορέοντες.» 
ὣς ἔφατ᾽ εὐχόμενος, σχεδόθεν δέ οἱ ἦλθεν Ἀθήνη, 
Μέντορι εἰδομένη ἠμὲν δέμας ἠδὲ καὶ αὐδήν, 


καί μιν φωνήσασ᾽ ἔπεα πτερόεντα προσηύδα: 


«Τηλέμαχ᾽, οὐδ᾽ ὄπιθεν κακὸς ἔσσεαι οὐδ᾽ ἀνοήμων, 


εἰ δή τοι σοῦ πατρὸς ἐνέστακται μένος ἠύ, 
οἷος κεῖνος ἔην τελέσαι ἔργον τε ἔπος τε: 
οὔ τοι ἔπειθ᾽ ἁλίη ὁδὸς ἔσσεται οὐδ᾽ ἀτέλεστος. 


εἰ δ᾽ οὐ κείνου γ᾽ ἐσσὶ γόνος καὶ Πηνελοπείης, 


οὐ σέ γ᾽ ἔπειτα ἔολπα τελευτήσειν, ἃ μενοινᾷς. 
παῦροι γάρ τοι παῖδες ὁμοῖοι πατρὶ πέλονται, 

οἱ πλέονες κακίους, παῦροι δέ τε πατρὸς ἀρείους. 
ἀλλ᾽ ἐπεὶ οὐδ᾽ ὄπιθεν κακὸς ἔσσεαι οὐδ᾽ ἀνοήμων, 


οὐδέ σε πάγχυ γε μῆτις Ὀδυσσῆος προλέλοιπτεν, 


ἐλπωρή τοι ἔπειτα τελευτῆσαι τάδε ἔργα. 

τῶ νῦν μνηστήρων μὲν ἔα βουλήν τε νόον τε 
ἀφραδέων, ἐπεὶ οὔ τι νοήμονες οὐδὲ δίκαιοι: 
οὐδέ τι ἴσασιν θάνατον καὶ κῆρα μέλαιναν, 


ὃς δή σφι σχεδόν ἐστιν, ἐπ᾽ ἤματι πάντας ὀλέσθαι. 


σοὶ δ᾽ ὁδὸς οὐκέτι δηρὸν ἀπέσσεται ἣν σὺ μενοινᾷς: 
τοῖος γάρ τοι ἑταῖρος ἐγὼ πατρώιός εἰμι, 

ὅς τοι νῆα θοὴν στελέω καὶ ἅμ᾽ ἕψομαι αὐτός. 

ἀλλὰ σὺ μὲν πρὸς δώματ᾽ ἰὼν μνηστῆρσιν ὁμίλει, 


ὅπλισσόν τ᾽ ἤια καὶ ἄγγεσιν ἄρσον ἅπαντα, 


οἶνον ἐν ἀμφιφορεῦσι, καὶ ἄλφιτα, μυελὸν ἀνδρῶν, 
δέρμασιν ἐν πυκινοῖσιν: ἐγὼ δ᾽ ἀνὰ δῆμον ἑταίρους 
αἶψ᾽ ἐθελοντῆρας συλλέξομαι. εἰσὶ δὲ νῆες 

πολλαὶ ἐν ἀμφιάλῳ Ἰθάκῃ, νέαι ἠδὲ παλαιαί: 


τάων μέν τοι ἐγὼν ἐπιόψομαι ἥ τις ἀρίστη, 


ὦκα δ᾽ ἐφοπλίσσαντες ἐνήσομεν εὐρέι πόντῳ.» 
ὡς φάτ’ Ἀθηναίη κούρη Διός: οὐδ᾽ ἄρ᾽ ἔτι δὴν 
Τηλέμαχος παρέμιμνεν, ἐπεὶ θεοῦ ἔκλυεν αὐδήν. 


βῆ δ᾽ ἰέναι πρὸς δῶμα, φίλον τετιημένος ἦτορ, 

Έτσι τους μίλησε και σχόλασε τη σύναξη µε βιάση' 
σκόρπισε ο κόσμος ο άλλος, σπίτι του γυρνώντας ο καθένας, 


και μοναχά οι μνηστήρες τράβηξαν στου ισόθεου του Οδυσσέα. 


Μάκρυνε ωστόσο κι ο Τηλέμαχος, κι ως ήρθε στο ακρογιάλι, 
τα χέρια του ένιψε στη θάλασσα και στην Παλλάδα εὐκήθη: 
«Άκου µε εσύ ο θεός, που φτάνοντας εἰές στο αρχοντικό µας 
να µπω µε το καράβι μ᾽ έσπρωξες στο ανταριασµένο κύμα, 


να πάω να μάθω για τον κύρη µου, που τόσα χρόνια λείπει, 


αν θα διαγείρει’ µα ό,τι πρόσταξες το σταματούν οι Αργίτες, 
και πιο πολύ οι μνηστήρες οι ἄνομοι στην τόση αδιαντροπιά 
τους.» 

Με τέτοια λόγια δέουνταν τρέχοντας ήρθε η Αθηνά κοντά του, 
το διώμα παίρνοντας του Μέντορα, κορμί μαζί και λάλο, 


και κράζοντας τον ανεµάρπαστα του συντυχαίνει λόγια: 


«Εδώ κι ομπρός ανάξιος κι ἁμυαλος, Τηλέμαχε, δε θα 'σαι, 
φτάνει μονάχα του πατέρα σου να κλείνεις το κουράγιο, 

που ήταν παράξιος λόγια κι έργα του να τα τελεύει πλέρια. 
Ἂν έτσι, η στράτα σου ανωφέλευτη κι ατέλευτη δε θα 'βγει. 


Μα αν από τούτον δε γεννήθηκες κι από την Πηνελόπη, 


να καταφέρεις δε φαντάζουμαι τα µελετάς στο νου σου. 
Μετριούνται τα παιδιά στα δάχτυλα που μοιάζουν του κυρού τους, 
λίγα καλύτερα, τα πιότερα χειρότερα απ’ τον κύρη. 

Ωστόσο, µια κι ανάξιος κι ἁμυαλος εδώ κι οµπρός δε θα 'σαι 


και μήτε κι η εξυπνάδα σου 'λειψε καθόλου του Οδυσσέα, 


σου μένει ελπίδα ό,τι λογάριασες να βγάλεις ως την άκρη. 

Γι αυτό οι μνηστήρες πια µη γνοιάζεσαι τι λεν και τι λογιάζουν, 
οἱ ἀνέμυαλοι, που νου δεν έχουνε κι ουδέ ψηφούν το δίκιο' 

κι ουδέ που ἀνανογιοῦνται θάνατο, το μαύρο που σιμώνει 


γραφτό τους, να πεθάνουν όλοι τους σε μιαν ηµέρα μέσα. 


Και το ταξίδι τώρα που 'βαλες στα φρένα δε θ᾽ αργήσει 

τι φίλος γονικός και σύντροφος σου στέκω πάντα τέτοιος, 

που πλοίο θα σου αρµατώσω γρήγορο και θα 'ρθω αντάµα ατός 
μου. 

Όμως εσύ στο σπίτι πήγαινε και σµίγε τους μνηστήρες, 


κι ετοίμασε θροφές και κλείσε τις µες σε δοχεία, και βάλε 


κρασί σε στάμνες, και κριθάλευρο, μεδούλι των ανθρώπων, 
σε σάκους μέσα᾽ εγὠ στο κάστρο µας να σου μαζέψω τρέχω 
γοργά θεληματάρους συντρόφους᾽ κι ουδέ απὀ την Ιθάκη 
μας λείπουν λέω τη θαλασσόζωστη --- παλιά, καινούργια --- 
πλήθος 


καράβια᾽ απ’ όλα το καλύτερο θα σου διαλέξω, κι έτσι, 


σαν το αρµατώσουμµε, στης θάλασσας τα πλάτη θ᾽ ανοιχτούμε.» 
Είπε η Αθηνά, κι ως ο Τηλέμαχος τη θεία φωνή νογήθη, 
πολληώρα στο γιαλό δεν ἐμεινε᾿ χωρίς καιρό να χάσει, 


πήρε το δρόμο για το σπίτι του µε πικραμένα σπλάχνα' 

εὗρε δ᾽ ἄρα μνηστῆρας ἀγήνορας ἐν μεγάροισιν, 


αἶγας ἀνιεμένους σιάλους θ᾿ εὕοντας ἐν αὐλῇ. 
Ἀντίνοος δ᾽ ἰθὺς γελάσας κίε Τηλεμάχοιο, 

ἔν τ᾽ ἄρα οἱ φῦ χειρί, ἔπος τ᾽ ἔφατ᾽ ἔκ τ᾽ ὀνόμαζε: 
«Τηλέμαχ᾽ ὑψαγόρη, μένος ἄσχετε, μή τί τοι ἄλλο 


ἐν στήθεσσι κακὸν μελέτω ἔργον τε ἔπος τε, 


ἀλλά μοι ἐσθιέμεν καὶ πινέμεν, ὡς τὸ πάρος περ. 
ταῦτα δέ τοι μάλα πάντα τελευτήσουσιν Ἀχαιοί, 
νῆα καὶ ἐξαίτους ἐρέτας, ἵνα θᾶσσον ἵκηαι 

ἐς Πύλον ἠγαθέην μετ᾿ ἀγαυοῦ πατρὸς ἀκουήν.» 


τὸν δ᾽ αὖ Τηλέμαχος πεπνυμένος ἀντίον ηὔδα: 


«Ἀντίνο᾽, οὔ πως ἔστιν ὑπερφιάλοισι μεθ᾽ ὑμῖν 
δαίνυσθαί τ᾽ ἀκέοντα καὶ εὐφραίνεσθαι ἕκηλον. 

ἢ οὐχ ἅλις ὡς τὸ πάροιθεν ἐκείρετε πολλὰ καὶ ἐσθλὰ 
κτήματ᾽ ἐμά, μνηστῆρες, ἐγὼ δ᾽ ἔτι νήπιος ἦα; 


νῦν δ᾽ ὅτε δὴ μέγας εἰμὶ καὶ ἄλλων μῦθον ἀκούων 


πυνθάνομαι, καὶ δή μοι ἀέξεται ἔνδοθι θυμός, 
πειρήσω, ὥς κ᾿ ὔμμι κακὰς ἐπὶ κῆρας ἰήλω, 
ἠὲ Πύλονδ᾽ ἐλθών, ἢ αὐτοῦ τῷδ᾽ ἐνὶ δήμῳ. 
εἶμι μέν, οὐδ᾽ ἁλίη ὁδὸς ἔσσεται ἣν ἀγορεύω, 


ἔμπορος: οὐ γὰρ νηὸς ἐπήβολος οὐδ᾽ ἐρετάων 


γίγνομαι: ὡς νύ που ὔμμιν ἐείσατο κέρδιον εἶναι.» 
ἢ ῥα, καὶ ἐκ χειρὸς χεῖρα σπάσατ’ Ἀντινόοιο 

ῥεῖα: μνηστῆρες δὲ δόμον κάτα δαῖτα πένοντο. 

οἱ δ᾽ ἐπελώβευον καὶ ἐκερτόμεον ἐπέεσσιν. 


ὧδε δέ τις εἴπεσκε νέων ὑπερηνορεόντων: 


«ἢ μάλα Τηλέμαχος φόνον ἡμῖν μερμηρίζει. 
ἤ τινας ἐκ Πύλου ἄξει ἀμύντορας ἠμαθόεντος 
ἢ ὅ γε καὶ Σπάρτηθεν, ἐπεί νύ περ ἵεται αἰνῶς: 
ἠὲ καὶ εἰς Ἐφύρην ἐθέλει, πίειραν ἄρουραν, 


ἐλθεῖν, ὄφρ᾽ ἔνθεν θυμοφθόρα φάρμακ᾽ ἐνείκῃ, 


ἐν δὲ βάλῃ κρητῆρι καὶ ἡμέας πάντας ὀλέσσῃ.» 
ἄλλος δ᾽ αὖτ᾽ εἴπεσκε νέων ὑπερηνορεόντων: 

«τίς δ᾽ οἶδ᾽, εἴ κε καὶ αὐτὸς ἰὼν κοίλης ἐπὶ νηὸς 
τῆλε φίλων ἀπόληται ἀλώμενος ὥς περ Ὀδυσσεύς; 


οὕτω κεν καὶ μᾶλλον ὀφέλλειεν πόνον ἄμμιν: 


κτήματα γάρ κεν πάντα δασαίµεθα, οἰκία δ᾽ αὖτε 
τούτου μητέρι δοῖμεν ἔχειν ἠδ᾽ ὃς τις ὀπυίοι.» 

ὡς φάν, ὁ δ᾽ ὑψόροφον θάλαμον κατεβήσετο πατρὸς 
εὐρύν, ὅθι νητὸς χρυσὸς καὶ χαλκὸς ἔκειτο 


ἐσθής τ᾽ ἐν χηλοῖσιν ἅλις τ᾽ ἐυῶδες ἔλαιον: 


ἐν δὲ πίθοι οἴνοιο παλαιοῦ ἡδυπότοιο 

και µες στο αρχοντικό του αντάµωσε τους πέρφανους μνηστήρες 


να γδέρνουν γίδες στον αυλόγυρο, να καψαλίζουν χοίρους. 
Κι ως είδε ο Αντίνοος τον Τηλέμαχο, τα γέλια βάζει, κι ήρθε 

γραμμή μπροστά του και του μίλησε το χέρι σφίγγοντας του: 
«Τηλέμαχε γλωσσά κι απόκοτε, µη συλλογάσαι τώρα 


πια ἄλλο κακό βαθιά στα φρένα σου, μήτε έργο μήτε λόγο' 


τη χάρη κάνε µου κι ως ἄλλοτε μονάχα τρώγε, πίνε᾽ 

κι οι Αργίτες όλα αυτά που γύρεψες --- καράβι, λαμνοκόπους 
ξεδιαλεχτούς --- θα στα τελέψουνε, κι έτσι γοργά θα φτάσεις 
στην ἁγια Πύλο, για τον κύρη σου τον ξακουστό να μάθεις.» 


Κι ο γνωστικός γυρνάει Τηλέμαχος κι απηλογιά του δίνει: 


«Αντίνοε, το που λες δε γίνεται, µε σας τους φαντασμένους 
να κάθουμαι να τρώγω αμίλητος και να ξεδίνω ανέγνοιος. 

Δε φτάνει που οι μνηστήρες φάγατε πλήθια αγαθά απ’ το βιος 
μου 

στα χρόνια µέσα που ήμουν ἁμυαλο, μικρό παιδάκι ακόμα; 


Τώρα που τράνεψα κι ακούγοντας των άλλων τις κουβέντες 


καταλαβαίνω και στα στήθη µου τρανεύει το κουράγιο, 

θα κάμω ό,τι μπορώ στου θανάτου τις Λάμιες να σας ρίξω, 
στην Πύλο ως θα’ μαι για και φτάνοντας ξανά στη χώρα ετούτη. 
θα φύγω -- η στράτα που αποφάσισα θα γένει δίχως άλλο --- 


σαν ταξιδιώτης δεν αξιώθηκα δικούς µου λαµνοκόπους 


και πλοίο µαθές᾽ αυτό λογιάζετε πως σας συφέρνει κάλλιο.» 
Είπε, κι αδιάφορα αποτράβηξε το χέρι του απ᾽ το χέρι 

του Αντίνοου᾽ κι οι μνηστήρες σύνταζαν στο σπίτι τα τραπέζια 
και λόγια αγγιχτικά του πέταγαν και τον αναγελούσαν 

κι έτσι φώναζαν απ’ τους νιούτσικους τους φαντασμένους 


κάποιοι: 


«Το χαλασμό µας ο Τηλέμαχος συγκλώθει, κι απ’ την Πύλο 

την αμμουδάτη παραστάτορες να φέρει λογαριάζει 

για κι απ᾿ τη Σπάρτη, αλλιώς δε θα 'δειχνε να πάει λαχτάρα τόση. 
Μπορεί να θέλει κι ως την Εφύρα την παχιοχωματούσα 


να πάει, φαρμακεμένα βότανα να κουβαλήσει εκείθε 


και να τα ρίξει στο κροντήρι µας, να µη γλιτώσει ουτ’ ένας!» 

Κι έλεγαν άλλοι από τους νιούτσικους τους φαντασμένους τέτοια: 
«Κι αυτός ποιος ξέρει αν στο ταξίδι του, δεν παραδείρει κι’ έβρει 
αλάργα απ’ τους δικούς του θάνατο, καθώς τον Οδυσσέα --- 


για να πληθύνουν έτσι οι κόποι µας’ τι όλο το βιος του τότε 


θα το μοιράζαμε” θα δίναμε στη μάνα του μονάχα 

και σ᾿ όποιον ταίρι θα την έπαιρνε το σπίτι να κάθονται.» 
Λέγαν, µα αυτός στο αψηλοτάβανο του κύρη του κελάρι 
κατέβη το φαρδύ, κεί που 'κρυβε χρυσάφι στοιβαγμένο 


και λάδι ευωδιαστό και χάλκωμα, και ρούχα στις κασέλες 


κι ήταν πιθάρια για γλυκόπιοτο, πάλω κρασί, στηµένα 

ἕστασαν, ἄκρητον θεῖον ποτὸν ἐντὸς ἔχοντες, 
ἑξείης ποτὶ τοῖχον ἀρηρότες, εἴ ποτ᾽ Ὀδυσσεὺς 
οἴκαδε νοστήσειε καὶ ἄλγεα πολλὰ μογήσας. 


κληισταὶ δ᾽ ἔπεσαν σανίδες πυκινῶς ἀραρυῖαι, 


δικλίδες: ἐν δὲ γυνὴ ταμίη νύκτας τε καὶ ἦμαρ 

ἔσχ᾽, ἣ πάντ᾽ ἐφύλασσε νόου πολυϊδρείῃσιν, 
Εὐρύκλει᾽, Ὦπος θυγάτηρ Πεισηνορίδαο. 

τὴν τότε Τηλέμαχος προσέφη θαλαμόνδε καλέσσας: 


«μαῖ’᾽, ἄγε δή μοι οἶνον ἐν ἀμφιφορεῦσιν ἄφυσσον 


ἡδύν, ὅτις μετὰ τὸν λαρώτατος ὃν σὺ φυλάσσεις 
κεῖνον ὀιομένη τὸν κάμμορον, εἴ ποθεν ἔλθοι 
διογενὴς Ὀδυσεὺς θάνατον καὶ κῆρας ἀλύξας. 
δώδεκα δ᾽ ἔμπλησον καὶ πώμασιν ἄρσον ἅπαντας. 


ἐν δέ μοι ἄλφιτα χεῦον ἐὐρραφέεσσι δοροῖσιν: 


εἴκοσι δ᾽ ἔστω µέτρα μυληφάτου ἀλφίτου ἀκτῆς. 
αὐτὴ δ᾽ οἴη ἴσθι: τὰ δ᾽ ἁθρόα πάντα τετύχθω: 
ἑσπέριος γὰρ ἐγὼν αἱρήσομαι, ὁππότε κεν δὴ 
μήτηρ εἰς ὑπερῷ᾽ ἀναβῇ κοίτου τε μέδηται. 


εἶμι γὰρ ἐς Σπάρτην τε καὶ ἐς Πύλον ἠμαθόεντα 


νόστον πευσόμενος πατρὸς Φίλου, ἤν που ἀκούσω.» 
ὣς φάτο, κώκυσεν δὲ φίλη τροφὸς Εὐρύκλεια, 

καί ῥ᾽ ὀλοφυρομένη ἔπεα πτερόεντα προσηύδα: 
«τίπτε δέ τοι, φίλε τέκνον, ἐνὶ φρεσὶ τοῦτο νόημα 


ἔπλετο; πῇ δ᾽ ἐθέλεις ἰέναι πολλὴν ἐπὶ γαῖαν 


μοῦνος ἐὼν ἀγαπητός; ὁ δ᾽ ὤλετο τηλόθι πάτρης 
διογενὴς Ὀδυσεὺς ἀλλογνώτῳ ἐνὶ δήμῳ. 

οἱ δέ τοι αὐτίκ᾽ ἰόντι κακὰ φράσσονται ὀπίσσω, 
ὥς κε δόλῳ φθίῃς, τάδε δ᾽ αὐτοὶ πάντα δάσονται. 


ἀλλὰ μέν᾽ αὖθ᾽ ἐπὶ σοῖσι καθήμενος: οὐδέ τί σε χρὴ 


πόντον ἐπ᾽ ἀτρύγετον κακὰ πάσχειν οὐδ᾽ 
ἀλάλησθαι.» 

τὴν δ᾽ αὖ Τηλέμαχος πεπνυμένος ἀντίον ηὔδα: 
«θάρσει, μαῖ, ἐπεὶ οὔ τοι ἄνευ θεοῦ ἥδε γε βουλή. 
ἀλλ᾽ ὄμοσον μὴ μητρὶ φίλῃ τάδε μυθήσασθαι, 


πρίν γ᾽ ὅτ᾽ ἂν ἑνδεκάτη τε δυωδεκάτη τε γένηται, 


ἢ αὐτὴν ποθέσαι καὶ ἀφορμηθέντος ἀκοῦσαι, 
ὡς ἂν μὴ κλαίουσα κατὰ χρόα καλὸν ἰάπτῃ.» 
ὣς ἄρ᾽ ἔφη, γρῆυς δὲ θεῶν μέγαν ὅρκον ἀπώμνυ. 
αὐτὰρ ἐπεί ῥ᾽ ὄμοσέν τε τελεύτησέν τε τὸν ὅρκον, 


αὐτίκ᾽ ἔπειτά οἱ οἶνον ἐν ἀμφιφορεῦσιν ἄφυσσεν, 


ἐν δέ οἱ ἄλφιτα χεῦεν ἐὐρραφέεσσι δοροῖσι. 
Τηλέμαχος δ᾽ ἐς δώματ᾽ ἰὼν μνηστῆρσιν ὁμίλει. 
ἔνθ᾽ αὖτ᾽ ἄλλ᾽ ἐνόησε θεά, γλαυκῶπις Ἀθήνη. 
Τηλεμάχῳ ἐικυῖα κατὰ πτόλιν ὤχετο πάντῃ, 


καί ῥα ἑκάστῳ φωτὶ παρισταμένη φάτο μῦθον, 

γραμμή, γεμάτα ἀνεροκόπητο, θεϊκό πιοτό, στον τοίχο 
δίπλα ἀναγέρνοντας, αν γύριζε στο σπίτι του ο Οδυσσέας 
μετά από τόσα πάθη κάποτε. Μια πόρτα το κελάρι 


σφαλνούσε µε διπλά πορτόφυλλα, καλαρμοσμένη, στεριά"' 


και µια κελάρισσα νυχτόηµερα βρισκόταν ἑκεῖ μέσα 
και φύλαε᾽ το μυαλό της έκοβε καλά μαθές --- η Ευρύκλεια, 
που ήταν αγγόνα του Πεισήνορα και του Ώπα κόρη᾽ τούτη 
τότε ο Τηλέμαχος φωνάζοντας της εἰπε στο κελάρι: 


«Νένα, τις στάμνες, έλα, γέμισε κρασί γλυκό, και να 'ναι 


απ’ τα κρασιά µας το Καλύτερο, μετά απ᾿ αυτό που κρύβεις 
για το θεϊκό Οδυσσέα, τον ἄμοιρο, µε την ελπίδα πάντα 
πως θα ρθει κάπουθε ξεφεύγοντας τις Λάμιες του θανάτου. 
Να µου γεμίσεις στάµνες δώδεκα, να τις βουλώσεις όλες, 


και σε δερµάτια κριθαράλευρο καλοραμμένα βάλε' 


εἶκοσι µόδια να 'ναι θα 'θελα καλαλεσμένο αλεύρι 

κι όλα σε µια γωνιά συμμάζω τα, και µόνο εσύ να ξέρεις' 

και θά'ρθω ατός µου µε το σούρουπο να τα σηκώσω, τότε 
που θ᾿ ανεβεί στο ανώγι η μάνα µου, να θυμηθεί του γύπνου. 


Στη Σπάρτη και στην Πύλο ελόγιασα να πάω την αμμουδάτη, 


Αν κάπου ακούσω για τον κύρη µου, το πότε θα διαγείρει.» 
Είπε κι ευτύς η Ευρύκλεια η βάγια του το μοιρολόι κινούσε, 

και μες στα κλάματα ανεµάρπαστα του συντυχαίνει λόγια: 

«Ο λογισμός αυτός πως πέρασε, παιδί µου, απ’ το μυαλό σου; 


Στης γης τα µάκρη πως στοχάζεσαι να φύγεις τώρα, που 'σαι 


αγαπημένος και μονάκριβος; Εκείνος, ο Οδυσσέας 

ο αρχοντογέννητος, πια χάθηκε σε αλλόξενους ανθρώπους! 

Μα τούτοι, ευτύς ως δουν πως έφυγες, κακά στο νου θα βάλουν, 
για να χαθείς µε δόλο, κι έπειτα το βιος σου θα μοιράσουν. 


Μείνε λοιπόν εδώ, τα πλούτη σου να χαίρεσαι’ ποιος λόγος 


να τυραννιέσαι παραδέρνοντας µες στ’ ἄκαρπα πελάγη;» 
Κιο γνωστικός γυρνάει Τηλέμαχος κι απηλογιά της δίνει: 
«Νένα, κουράγιο! και δεν έγινε χωρίς θεός να θέλει 

ο λογισμός αυτός᾽ µα ορκίσου µου πως λόγο δε θα κάνεις 


στη µάνα µου, πριν µέρες έντεκα καν δώδεκα περάσουν, 


ξον αν το μάθει πως εμίσεψα και µε γυρέψει ατή της’ 

δε θέλω τ᾽ ὁμορφό της πρόσωπο µε θρήνους ν᾿ αφανίζει.» 
Αυτά εἰπε, κι ἅἁμωσε η γερόντισσα τον όρκο το µεγάλο 
στους αναιώνιους᾽ κι όπως άµωσε και τέλεψε τον όρκο, 


Χωρίς καιρό να χάσει του βαλε κρασί στις στάµνες μέσα, 


και κριθαράλευρο σε δέρματα καλοραμμένα βάνει. 
Κινούσε ωστόσο κι ο Τηλέμαχος να σμίξει τους μνηστήρες. 
Τότε η Αθηνά, η θεά η γλαυκόµατη, στοχάστηκε άλλα πάλε' 
πήρε την όψη του Τηλέμαχου και κίνησε να τρέχει, 


κι όσους στο κάστρο µέσα αντάµωνε τους ἐσπρωχνε έναν ἕναν, 

ἑσπερίους δ᾽ ἐπὶ νῆα θοὴν ἀγέρεσθαι ἀνώγει. 
ἡ δ᾽ αὖτε Φρονίοιο Νοήμονα φαίδιμον υἱὸν 
ἤτεε νῆα θοήν: ὁ δέ οἱ πρόφρων ὑπέδεκτο. 
δύσετό τ᾽ ἠέλιος σκιόωντό τε πᾶσαι ἀγυιαί, 


καὶ τότε νῆα θοὴν ἅλαδ᾽ εἴρυσε, πάντα δ᾽ ἐν αὐτῇ 


ὅπλ᾽ ἐτίθει, τά τε νῆες ἐύσσελμοι φορέουσι. 

στῆσε δ᾽ ἐπ᾽ ἐσχατιῇ λιμένος, περὶ δ᾽ ἐσθλοὶ ἑταῖροι 
ἁθρόοι ἠγερέθοντο: θεὰ δ᾽ ὤτρυνεν ἕκαστον. 

ἔνθ᾽ αὖτ᾽ ἄλλ᾽ ἐνόησε θεά, γλαυκῶπις Ἀθήνη. 


βῆ ἰέναι πρὸς δώματ᾽ Ὀδυσσῆος θείοιο: 


ἔνθα μνηστήρεσσιν ἐπὶ γλυκὺν ὕπνον ἔχευε, 
πλάζε δὲ πίνοντας, χειρῶν δ᾽ ἔκβαλλε κύπελλα. 
οἱ δ᾽ εὕδειν ὥρνυντο κατὰ πτόλιν, οὐδ᾽ ἄρ᾽ ἔτι δὴν 
ἥατ᾽, ἐπεί σφισιν ὕπνος ἐπὶ βλεφάροισιν ἔπιπτεν. 


αὐτὰρ Τηλέμαχον προσέφη γλαυκῶπις Ἀθήνη 


ἐκπροκαλεσσαμένη μεγάρων ἐὐ ναιεταόντων, 
Μέντορι εἰδομένη ἠμὲν δέμας ἠδὲ καὶ αὐδήν: 
«Τηλέμαχ᾽, ἤδη μέν τοι ἐυκνήμιδες ἑταῖροι 
ἥατ᾽ ἐπήρετμοι τὴν σὴν ποτιδέγμενοι ὁρμήν: 


ἀλλ᾽ ἴομεν, μὴ δηθὰ διατρίβωμεν ὁδοῖο.» 


ὡς ἄρα φωνήσασ᾽ ἡγήσατο Παλλὰς Ἀθήνη 
καρπαλίμως: ὁ δ᾽ ἔπειτα μετ᾽ ἴχνια βαῖνε θεοῖο. 
αὐτὰρ ἐπεί ῥ᾽ ἐπὶ νῆα κατήλυθον ἠδὲ θάλασσαν, 
εὗρον ἔπειτ᾽ ἐπὶ θινὶ κάρη κομόωντας ἑταίρους. 


τοῖσι δὲ καὶ μετέειφ᾽ ἱερὴ ἲς Τηλεμάχοιο: 


«δεῦτε, φίλοι, ἤια φερώμεθα: πάντα γὰρ ἤδη 
ἁθρό᾽ ἐνὶ μεγάρῳ. μήτηρ δ᾽ ἐμὴ οὔ τι πέπυσται, 
οὐδ᾽ ἄλλαι δμωαί, μία δ᾽ οἵη μῦθον ἄκουσεν.» 
ὣς ἄρα φωνήσας ἡγήσατο, τοὶ δ᾽ ἅμ᾽ ἕποντο. 


οἱ δ᾽ ἄρα πάντα φέροντες ἐυσσέλμῳ ἐπὶ νηὶ 


κάτθεσαν, ὡς ἐκέλευσεν Ὀδυσσῆος φίλος υἱός. 
ἂν δ᾽ ἄρα Τηλέμαχος νηὸς βαῖν’, ἦρχε δ᾽ Ἀθήνη, 
νηὶ δ᾽ ἐνὶ πρυμνῇ κατ᾽ ἄρ᾽ ἕζετο: ἄγχι δ᾽ ἄρ᾽ αὐτῆς 
ἕζετο Τηλέμαχος. τοὶ δὲ πρυμνήσι᾽ ἔλυσαν, 


ἂν δὲ καὶ αὐτοὶ βάντες ἐπὶ κληῖσι καθῖζον. 


τοῖσιν δ᾽ ἴκμενον οὖρον ἵει γλαυκῶπις Ἀθήνη, 
ἀκραῆ Ζέφυρον, κελάδοντ᾽ ἐπὶ οἴνοπα πόντον. 
Τηλέμαχος δ᾽ ἑτάροισιν ἐποτρύνας ἐκέλευσεν 
ὅπλων ἅπτεσθαι: τοὶ δ᾽ ὀτρύνοντος ἄκουσαν. 


ἱστὸν δ᾽ εἰλάτινον κοίλης ἔντοσθε μεσόδμης 


στῆσαν ἀείραντες, κατὰ δὲ προτόνοισιν ἔδησαν, 
ἕλκον δ᾽ ἱστία λευκὰ ἐυστρέπτοισι βοεῦσιν. 
ἔπρησεν δ᾽ ἄνεμος μέσον ἱστίον, ἀμφὶ δὲ κῦμα 


στείρῃ πορφύρεον μεγάλ᾽ ἴαχε νηὸς ἰούσης: 

βραδιάζοντας στο γοργοτάξιδο να μαζωχτούν καράβι. 

Κι απ’ το Νοήμονα, τον έµνοστο του Φρόνιου γιο, ζητούσε 
γοργό καράβι, κι ολοπρόθυµα της το 'ταξεν εκείνος. 

Κι ως πήρε ο γήλιος και βασίλεψε κι ισκιώσαν ὁλοι οι δρόμοι, 


το πλοίο το γρήγορο στη θάλασσα τραβώντας το αρματώνει 


µε όσα τα πλοία τα καλοκούβερτα για ν᾿ αρµενίσουν θέλουν 
μετά το δένει στο ακρολίµανο’ κι οι αρχοντικοί συντρόφοι 
σε λίγο εκεί μονοσυνάχτηκαν απ’ τη θεά σπρωγμένοι. 

Τότε η Αθηνά, η θεά η γλαυκόµατη, στοχάστηκε άλλα πάλε' 


γοργά για το παλάτι εκίνησε του θεϊκού Οδυσσέα 


και τους μνηστήρες, καθώς έπιναν, πλανεύει χύνοντας τους 
ύπνο γλυκό, κι από τα χέρια τους οι κούπες χάμω έπεσαν. 

Κι αυτοί πολληώρα δεν εκάθισαν να κοιμηθούν κινούσαν στο 
κάστρο 

εδώ κι εκεί’ τους έκλεινε μαθές τα μάτια ο γύπνος. 


Αμέσως η Αθηνά η γλαυκόµατη την όψη και το λάλο 


πήρε του Μέντορα, και φώναξεν απ᾿ το καλοχτισμένο 

το αρχοντικό να βγει ο Τηλέμαχος, κι αυτά τα λόγια του 'πε: 
«Κιόλα οι σύντροφοί σου, Τηλέμαχε, κάθονται στα κουπιά τους 
κι ώρα την ώρα το ξεκίνημα προσμένουν το δικό σου. 


Πάμε λοιπόν, απ’ το ταξίδι µας να µη χασομερούμε.» 


Έτσι η Αθηνά Παλλάδα εμίλησε και μπήκε οµπρός στο δρόµο 
γοργά, κι αυτός ξοπίσω ακλούθηξε των θείων ποδιών τ᾽ αχνάρια. 
Κι αφού κατέβηκαν στη θάλασσα και στο καράβι, βρήκαν 

στο ακρόγιαλο τους μακρομάλληδες να καρτερούν συντρόφους. 


Και τότε ο αντρόκαρδος Τηλέμαχος τους μίλησε έτσι κι εἰπε: 


«Συντρόφοι, οµπρός, να κουβαλήσουμε τις ζωθροφές᾽ στο σπίτι 
όλες εἶναι έτοιµες δεν το 'µαθε μηδὲ κι η μάνα µου η ἴδια, 

κι από τις δούλες µια εἶναι που άκουσε το λόγο αυτό μονάχα.» 
Ως εἰπε τούτα, ομπρός ετράβηξε, κι οι επίλοιποι ακλουθούσαν 


κι όλα μετά στο καλοκούβερτο καράβι κουβαλώντας 


τ᾽ απίθωσαν, ο γιος ως πρόσταζε του αντρόκαρδου Οδυσσέα. 
Κι ανέβη στο ἅρμενο ο Τηλέμαχος την Αθηνά ακλουθώντας' 
στου πλοίου την πρύμνη εκείνη εκάθισε, κι ως κάθισε κοντά της 
κι ο θείος Τηλέμαχος, οι σύντροφοι ξελύσαν τις πρυμάτσες. 


Μετά κι εκείνοι απάνω πήδησαν και στα ζυγά κάθισαν 


και πρίµο αγέρα η γαλανόματη τους έστελνε Παλλάδα, 
πονέντε δυνατό, στο πέλαγο που αχούσε το κρασάτο. 
Τότε ο Τηλέμαχος τους συντρόφους φωνάζοντας προστάζει 


τα σύνεργα να πιάσουν, κι άκουσαν τους ορισμούς του εκείνοι 


το ελάτινο κατάρτι εστύλωσαν, στο τρύπιο µεσοδόκι 


ορθό περνώντας το, κι ως το 'δεσαν µε τα σκοινιά στην πλώρη, 
το άσπρο πανί µε τα καλόστριφτα λουριά ψηλά εσηκώσαν. 
Κι ο αγέρας το πανί τους φούσκωνε, και στην καρένα γύρα 


του πλοίου που επέτα αλικοπόρφυρο το κύμα βαριαχούσε' 

ἡ δ᾽ ἔθεεν κατὰ κῦμα διαπρήσσουσα κέλευθον. 


δησάμενοι δ᾽ ἄρα ὅπλα θοὴν ἀνὰ νῆα μέλαιναν 
στήσαντο κρητῆρας ἐπιστεφέας οἴνοιο, 

λεῖβον δ᾽ ἀθανάτοισι θεοῖς αἰειγενέτῃσιν, 

ἐκ πάντων δὲ μάλιστα Διὸς γλαυκώπιδι κούρῃ. 


παννυχίη μέν ῥ᾽ ἥ γε καὶ ἠῶ πεῖρε κέλευθον. 


3, 


κι αυτό πετούσε απά στα κύματα, τελεύοντας τη στράτα. 


Κι ως δέσαν τα πανιά στο γρήγορο, το μελανό καράβι, 
πήραν κροντήρια τότε κι έστησαν, κρασί ξεχειλισμένα, 

και χύναν στάλες στους αθάνατους θεούς, τους αναιώνιους, 
και πάνω απ’ όλους στη γλαυκόµατη του Δία τη θυγατέρα. 


Κι όλη τη νύχτα και τ᾽ αχάραγα δρομούσε το καράβι. 


-ᾱ- 

ΟΜΗΡΟΥ ΟΔΥΣΣΕΙΑ -γ- 


Ἠέλιος δ᾽ ἀνόρουσε, λιπὼν περικαλλέα λίμνην, 
οὐρανὸν ἐς πολύχαλκον, ἵν᾽ ἀθανάτοισι φαείνοι 
καὶ θνητοῖσι βροτοῖσιν ἐπὶ ζείδωρον ἄρουραν: 


οἱ δὲ Πύλον, Νηλῆος ἐυκτίμενον πτολίεθρον, 


Ἀ ἶξον: τοὶ δ᾽ ἐπὶ θινὶ θαλάσσης ἱερὰ ῥέζον, 

ταύρους παμμέλανας, ἐνοσίχθονι κυανοχαίτῃ. 
ἐννέα δ᾽ ἕδραι ἔσαν, πεντακόσιοι δ᾽ ἐν ἑκάστῃ 
ἥατο καὶ προύχοντο ἑκάστοθι ἐννέα ταύρους. 


εὖθ᾽ οἱ σπλάγχνα πάσαντο, θεῷ δ᾽ ἐπὶ μηρί᾽ ἔκαιον, 


οἱ δ᾽ ἰθὺς κατάγοντο ἰδ᾽ ἱστία νηὸς ἐίσης 

στεῖλαν ἀείραντες, τὴν δ᾽ ὥρμισαν, ἐκ δ᾽ ἔβαν αὐτοί: 
ἐκ δ᾽ ἄρα Τηλέμαχος νηὸς βαῖν’, ἦρχε δ᾽ Ἀθήνη. 
τὸν προτέρη προσέειπε θεά, γλαυκῶπις Ἀθήνη: 


«Τηλέμαχ᾽, οὐ μέν σε χρὴ ἔτ᾽ αἰδοῦς, οὐδ᾽ ἠβαιόν: 


τοὔνεκα γὰρ καὶ πόντον ἐπέπλως, ὄφρα πύθηαι 
πατρός, ὅπου κύθε γαῖα καὶ ὅν τινα πότμον ἐπέσττεν. 
ἀλλ᾽ ἄγε νῦν ἰθὺς κίε Νέστορος ἱπποδάμοιο: 

εἴδομεν ἣν τινα μῆτιν ἐνὶ στήθεσσι κέκευθε. 


λίσσεσθαι δέ μιν αὐτός, ὅπως νημερτέα εἴπῃ: 


ψεῦδος δ᾽ οὐκ ἐρέει: μάλα γὰρ πεπνυμένος ἐστί.» 
τὴν δ᾽ αὖ Τηλέμαχος πεπνυμένος ἀντίον ηὔδα: 
«Μέντορ, πῶς τ᾽ ἄρ᾽ ἴω; πῶς τ᾽ ἂρ προσπτύξομαι 
αὐτόν; 

οὐδέ τί πω μύθοισι πεπείρημαι πυκινοῖσιν: 


αἰδὼς δ᾽ αὖ νέον ἄνδρα γεραίτερον ἐξερέεσθαι.» 


τὸν δ᾽ αὖτε προσέειπε θεά, γλαυκῶπις Ἀθήνη: 
«Τηλέμαχ᾽, ἄλλα μὲν αὐτὸς ἐνὶ φρεσὶ σῇσι νοήσεις, 
ἄλλα δὲ καὶ δαίμων ὑποθήσεται: οὐ γὰρ ὀίω 

οὔ σε θεῶν ἀέκητι γενέσθαι τε τραφέμεν τε.» 


ὣς ἄρα φωνήσασ᾽ ἡγήσατο Παλλὰς Ἀθήνη 


καρπαλίμως: ὁ δ᾽ ἔπειτα μετ᾽ ἴχνια βαῖνε θεοῖο. 
ἴξον δ᾽ ἐς Πυλίων ἀνδρῶν ἄγυρίν τε καὶ ἕδρας, 
ἔνθ᾽ ἄρα Νέστωρ ἧστο σὺν υἱάσιν, ἀμφὶ δ᾽ ἑταῖροι 
δαῖτ᾽ ἐντυνόμενοι κρέα τ᾽ ὤπτων ἄλλα τ᾽ ἔπειρον. 


οἱ δ᾽ ὡς οὖν ξείνους ἴδον, ἁθρόοι ἦλθον ἅπαντες, 


ἡχερσίν τ᾽ ἠσπάζοντο καὶ ἑδριάασθαι ἄνωγον. 
πρῶτος Νεστορίδης Πεισίστρατος ἐγγύθεν ἐλθὼν 
ἀμφοτέρων ἕλε χεῖρα καὶ ἵδρυσεν παρὰ δαιτὶ 
κώεσιν ἐν μαλακοῖσιν ἐπὶ ψαμάθοις ἁλίῃσιν 


πάρ τε κασιγνήτῳ Θρασυμήδεὶ καὶ πατέρι ᾧ: 


Την όμορφη τη λίμνη αφήνοντας, στα ολόχαλκα τα ουράνια 
πρόβαλε ο γήλιος, στους αθάνατους το φως του να χαρίσει 
και στους θνητούς, στα πολυκάρπιστα της γης χωράφια απάνω' 


και τούτοι έφταναν στην καλόχτιστη την Πύλο, του Νηλέα 


το κάστρο᾽ εκεί στην ώρα επρόσφερναν θυσίες στον Κοσμοσείστη 
το γαλαζόχαιτο κατάµαυρους στο περιγιάλι ταύρους. 

Σ᾽ εννιά σειρές κάθονταν όλοι τους --- σειρά και πεντακόσιοι --- 
κι ομτπτρός στην καθεμιά τους κοίτουνταν εννιά σφαγμένοι ταύροι. 


Κι απάνω που 'χαν φάει τα σπλάχνα τους και τα μεριά θα καίγαν 


στον Ποσειδώνα, εκείνοι ετράβηξαν γραμμή για το λιμάνι, 

και τα πανιά μαΐναραν του άρµενου, το άραξαν κι όξω βγήκαν 
Κι ως βγήκε απ’ το ἅρμενο ο Τηλέμαχος, την Αθηνά ακλουθώντας, 
πρώτη η Αθηνά, η θεά η γλαυκόµατη, το λόγο επήρε κι εἰπε: 


«Τηλέμαχε, η ντροπή τον τόπο της δεν έχει εδώ καθόλου' 


για τούτο και το πέλαο διάβηκες, τον κύρη σου να μάθεις 

ποιο χώμα εβρέθη και τον σκέπασε και ποια τον βρήκε μοίρα. 
Μον’ έλα, τράβα ομπρός στο Νέστορα γραμμή τον αλογάρη, 
ποια τάχα η γνώμη του να μάθουμε, που µες στα στήθη κρύβει, 


και μοναχός σου παρακαλά τον να πει την πάσα αλήθεια’ 


του περισσεύει η γνώση, ψέματα δε θα σου πει καθόλου.» 

Κι ο γνωστικός γυρνάει Τηλέμαχος κι απηλογιά της δίνει: 
«Μέντορα, πως να πάω; σιµώνοντας πως να μιλήσω πρώτος; 
σε γνωστικές κουβέντες άµαθος, το ξέρεις, εἰμαι ακόµα, 


και να ρωτάει ντροπή 'ναι ο νιούτσικος το γεροντότερο του.» 


Τότε η Αθηνά, η θεά η γλαυκόµατη, γυρνώντας του αποκρίθη: 
«Άλλα μονάχος σου, Τηλέμαχε, θα στοχαστείς, και γι’ άλλα 
κάποιος θεός θα δώσει φώτιση στο νου σου’ δε γεννήθης 
λέω κι ουδέ τράνεψες, οι αθάνατοι χωρίς να το θελήσουν!» 


Έτσι η Αθηνά η Παλλάδα μίλησε, και μπήκε οµπρός στο δρόµο 


γοργά, και πίσω αυτός στ᾿ αχνάρια της ερχόταν, ως που φτάσαν 
κει που οι Πυλιώτες εἶχαν σύναξη και θρόνιαζαν καθόταν 

με τους υγιούς του εκεί κι ο Νέστορας, κι ολόγυρα οι συντρόφοι 
ψηναν τα κρέατα, κι άλλα σούβλιζαν και σύνταζαν το γιόμα. 


Βλέποντας ξένους τρέξαν όλοι τους και τους καλωσόριζαν, 


και τους χαλνούσαν, στο τραπέζι τους κι εκείνοι να καθίσουν. 
Ο γιος του Νέστορα, ο Πεισίστρατος, ήταν ο πρώτος που 'ρθε 
κοντά τους κι έσφιξε το χέρι τους, και δίπλα στο τραπέζι 
σε πευκιά μαλακά τους κάθισε, στον αδερφό του δίπλα 


το Θρασυμήδη, και στον κύρη του, στου ακρόγιαλου τον ἀμμο' 

δῶκε δ᾽ ἄρα σπλάγχνων μοίρας, ἐν δ᾽ οἶνον ἔχευεν 


χρυσείῳ δέπαϊ: δειδισκόµενος δὲ προσηύδα 
Παλλάδ᾽ Ἀθηναίην κούρην Διὸς αἰγιόχοιο: 
«εὔχεο νῦν, ὦ ξεῖνε, Ποσειδάωνι ἄνακτι: 


τοῦ γὰρ καὶ δαίτης ἠντήσατε δεῦρο μολόντες. 


αὐτὰρ ἐπὴν σπείσῃς τε καὶ εὔξεαι, ἣ θέμις ἐστί, 
δὸς καὶ τούτῳ ἔπειτα δέπας μελιηδέος οἴνου 
σπεῖσαι, ἐπεὶ καὶ τοῦτον ὀΐομαι ἀθανάτοισιν 
εὔχεσθαι: πάντες δὲ θεῶν χατέουσ᾽ ἄνθρωποι. 


ἀλλὰ νεώτερός ἐστιν, ὁμηλικίη δ᾽ ἐμοὶ αὐτῷ: 


τοὔνεκα σοὶ προτέρῳ δώσω χρύσειον ἄλεισον.» 
ὣς εἰπών ἐν χειρὶ τίθει δέπας ἡδέος οἴνου: 

χαῖρε δ᾽ Ἀθηναίη πεπνυμένῳ ἀνδρὶ δικαίῳ, 
οὕνεκα οἳ προτέρῃ δῶκε χρύσειον ἄλεισον: 


αὐτίκα δ᾽ εὔχετο πολλὰ Ποσειδάωνι ἄνακτι: 


«κλῦθι, Ποσείδαον γαιήοχε, μηδὲ μεγήρῃς 
ἡμῖν εὐχομένοισι τελευτῆσαι τάδε ἔργα. 
Νέστορι μὲν πρώτιστα καὶ υἱάσι κῦδος ὄπαζε, 
αὐτὰρ ἔπειτ᾽ ἄλλοισι δίδου χαρίεσσαν ἀμοιβὴν 


σύμπασιν Πυλίοισιν ἀγακλειτῆς ἑκατόμβης. 


δὸς δ᾽ ἔτι Τηλέμαχον καὶ ἐμὲ πρήξαντα νέεσθαι, 
οὕνεκα δεῦρ᾽ ἱκόμεσθα θοῇ σὺν νηὶ μελαίνῃ.» 
ὡς ἄρ᾽ ἔπειτ᾽ ἠρᾶτο καὶ αὐτὴ πάντα τελεύτα. 
δῶκε δὲ Τηλεμάχῳ καλὸν δέπας ἀμφικύπελλον: 


ὣς δ᾽ αὔτως ἠρᾶτο Ὀδυσσῆος φίλος υἱός. 


οἱ δ᾽ ἐπεί ὥπτησαν κρέ᾽ ὑπέρτερα καὶ ἐρύσαντο, 
μοίρας δασσάμενοι δαίνυντ᾽ ἐρικυδέα δαῖτα. 
αὐτὰρ ἐπεὶ πόσιος καὶ ἐδητύος ἐξ ἔρον ἕντο, 
τοῖς ἄρα μύθων ἦρχε Γερήνιος ἱππότα Νέστωρ: 


«νῦν δὴ κάλλίον ἐστι μεταλλῆσαι καὶ ἐρέσθαι 


ξείνους, οἱ τινές εἰσιν, ἐπεὶ τάρπησαν ἐδωδῆς. 

ὦ ξεῖνοι, τίνες ἐστέ; πόθεν πλεῖθ᾽ ὑγρὰ κέλευθα; 
ἤ τι κατά πρῆξιν ἦ μαψιδίως ἀλάλησθε 

οἷά τε ληιστῆρες ὑπεὶρ ἅλα, τοί τ’ ἀλόωνται 


ψυχὰς παρθέµενοι κακὸν ἀλλοδαποῖσι πέροντες;» 


τὸν δ᾽ αὖ Τηλέμαχος πεπνυμένος ἀντίον ηὔδα 
θαρσήσας: αὐτὴ γὰρ ἐνὶ φρεσὶ θάρσος Ἀθήνη 
θῆχ᾽, ἵνα μιν περὶ πατρὸς ἀποιχομένοιο ἔροιτο 
ἠδ᾽ ἵνα μιν κλέος ἐσθλὸν ἐν ἀνθρώποισιν ἔχῃσιν: 


«ὦ Νέστορ Νηληϊάδη, μέγα κῦδος Ἀχαιῶν, 


εἴρεαι ὁτππόθεν εἰμέν: ἐγὼ δέ κέ τοι καταλέξω. 
ἡμεῖς ἐξ Ἰθάκης ὑπονηίου εἰλήλουθμεν: 
πρῆξις δ᾽ ἥδ᾽ ἰδίη, οὐ δήμιος, ἣν ἀγορεύω. 


πατρὸς ἐμοῦ κλέος εὐρὺ μετέρχομαι, ἤν που 

τους μοίρασε απ’ τα σπλάχνα κι έβαλε κρασί µετά σε κούπα 
μαλαματένια, κι έτσι μίλησε, την Αθηνά πιο πρώτα, 

του Δία την κόρη, χαιρετίζοντας, του βροντοσκουταράτου: 
«Και συ δεήσου, αν θέλεις, ξένε µου, στο ρήγα Ποσειδώνα' 


δικιά του είναι η θυσία που βρήκατε στον ερχομό σας τώρα. 


Κι όταν κρασί σταλάξεις κι ευκηθείς, καθώς το συνηθάμε, 
δώσε την κούπα το γλυκόπιοτο κρασί μετά σε τούτον, 
σταλιές να κάµει’ τους αθάνατους κι αυτός θ᾽ ανακαλιέται, 
λογιάζω” τι οι θνητοί έχουν όλοι τους απ’ τους θεούς ανάγκη. 


Ωστόσο εἶναι πιο νιος, τα χρόνια του σαν τα δικά µου θά'ναι, 


γι αυτό και σένα εγώ πρωτύτερα τη χρυσή κούπα δίνω.» 

Είπε, την κούπα το γλυκόπιοτο κρασί προσφέρνοντάς της' 

και χάρηκε η Αθηνά του φρόνιμου, του δίκιου αντρός τον τρόπο, 
τη χρυσή κούπα πρώτα που 'δωκε σε κείνη από τους δυοτους, 


κι ευτύς µε θέρμη ανακαλέστηκε το ρήγα Ποσειδώνα: 


«Της γης ο κύβερνος, επάκουσε την προσευχή µας τώρα 
και µην αρνιέσαι τα που θέλουμε να γίνουν, Ποσειδώνα" 
και πρώτα χάριζε στο Νέστορα και στους υγιούς του δόξα᾽ 
τους άλλους τους Πυλιώτες έπειτα για την τρανή θυσία 


που σου πρόσφεραν µε µια αντίχαρη γλυκιά ξεπλέρωσέ τους. 


Κι εγώ για δώσε κι ο Τηλέμαχος, πριν φύγει, να τελέψει 

ό,τι µας έσπρωξε µε το άρµενο το μαύρο εδώ να 'ρθούμε.» 
Έτσι η θεά δεόταν, µόνη της τα τέλευε όµως όλα. 

Κι ως στου Οδυσσέα το γιο παράδωκε τη δίγουβη ώρια κούπα, 


µε τη σειρά του κι ο Τηλέμαχος στον Ποσειδώνα ευκήθη. 


Κι αυτοί τ᾽ απανωψάχνια ως έψησαν κι απ’ τη φωτιά τα σύραν, 
τα κόψαν µερτικά και κάθισαν σε αρχοντικό τραπέζι. 

Και σύντας του πιοτού θαράπεψαν και του φαγιού τον πόθο, 
τους μίλησε ο γερήνιος Νέστορας ο αλογολάτης πρώτος: 


«Τώρα θαρρώ ταιριάζει πιότερο, που ευφράθηκαν το γιόμα, 


να τους ρωτήσουμε να μάθουμε σαν ποιοί 'ναι οι ξένοι που 'ρθαν. 
Ξένοι, πούθε έρχεστε αρµενίζοντας στης θάλασσας τις στράτες; 
Ποιοί 'στε; δουλειά καμιά µην έχετε; για τριγυρνάτε ως λάχει, 

σαν τους κουρσάρους, µες στα πέλαγα που τριγυρνούν και 
φέρνουν 


κακά στον άλλο κόσμο, παίζοντας την ἴδια τη ζωή τους;» 


Κι ο γνωστικός γυρνάει Τηλέμαχος κι απηλογιά του δίνει 
κουράγιο παίρνοντας, τι του 'δινεν η ἰδια η θεά κουράγιο 
στα φρένα, για τον κύρη που 'λειπε τι απόγινε να μάθει, 
μαζί για ν᾿ ακουστεί περίλαµπρο στον κόσμο τ᾽ ὀνομά του: 


«Γιε του Νηλέα, ρηγάρχη Νέστορα, των Αχαιών η δόξα, 


ρωτάς να μάθεις ποιος ο τόπος μας᾽ να σου το μολογήσω: 
απ’ την Ιθάκη εμείς ερχόμαστε, κάτω απ’ του Νήου τη ρίζα, 
κι εἶναι δουλειά δικιά µου που’ ρχομαι, δεν εἰναι του λάου µου" 


ψάχνω ένα λόγο για τον κύρη µου ν᾿ ακούσω, αν κάπου απλώνει, 

ἀκούσω, 


δίου Ὀδυσσῆος ταλασίφρονος, ὃν ποτέ φασι 


σὺν σοὶ μαρνάμενον Τρώων πόλιν ἐξαλαπάξαι. 

ἄλλους μὲν γὰρ πάντας, ὅσοι Τρωσὶν πολέμιξον, 
πευθόμεθ᾽, χι ἕκαστος ἀπώλετο λυγρῷ ὀλέθρῳ, 
κείνου δ᾽ αὖ καὶ ὄλεθρον ἀπευθέα θῆκε Κρονίων. 


οὐ γάρ τις δύναται σάφα εἰπέμεν ὁππόθ᾽ ὄλωλεν, 


εἴθ᾽ ὅ γ᾽ ἐπ᾽ ἠπείρου δάμη ἀνδράσι δυσμενέεσσιν, 
εἴτε καὶ ἐν πελάγει μετὰ κύμασιν Ἀμφιτρίτης. 
τοὔνεκα νῦν τὰ σὰ γούναθ᾽ ἱκάνομαι, αἴ κ᾿ ἐθέλῃσθα 
κείνου λυγρὸν ὄλεθρον ἐνισπεῖν, εἴ που ὅπωπας 


ὀφθαλμοῖσι τεοῖσιν ἢ ἄλλου μῦθον ἄκουσας 


πλαζομένου: πέρι γάρ μιν ὀιζυρὸν τέκε μήτηρ. 
μηδέ τί μ᾽ αἰδόμενος μειλίσσεο μηδ᾽ ἐλεαίρων, 
ἀλλ᾽ εὖ μοι κατάλεξον ὅπως ἤντησας ὀπωπῆς. 
λίσσομαι, εἴ ποτέ τοί τι πατὴρ ἐμός, ἐσθλὸς 
Ὀδυσσεύς, 


ἢ ἔπος ἠέ τι ἔργον ὑποστὰς ἐξετέλεσσε 


δήμῳ ἔνι Τρώων, ὅθι πάσχετε πήματ᾽ Ἀχαιοί, 
τῶν νῦν μοι μνῆσαι, καί μοι νημερτὲς ἐνίσπες. 
τὸν δ᾽ ἠμείβετ᾽ ἔπειτα Γερήνιος ἱππότα Νέστωρ: 
«ὦ Φίλ᾽, ἐπεί μ᾽ ἔμνησας ὀιζύος, ἥν ἐν ἐκείνῳ 


δήμῳ ἀνέτλημεν μένος ἄσχετοι υἷες Ἀχαιῶν, 


ἠμέν ὅσα ξὺν νηυσίν ἐπ᾽ ἠεροειδέα πόντον 
πλαζόμενοι κατὰ ληίδ᾽, ὅπῃ ἄρξειεν Ἀχιλλεύς, 


ἠδ᾽ ὅσα καὶ περί ἄστυ μέγα Πριάμοιο ἄνακτος 


μαρνάμεθ' ἔνθα δ᾽ ἔπειτα κατέκταθεν ὅσσοι ἄριστοι. 


ἔνθα μὲν Αἴας κεῖται ἀρήιος, ἔνθα δ᾽ Ἀχιλλεύς, 


ἔνθα δὲ Πάτροκλος, θεόφιν μήστωρ ἀτάλαντος, 
ἔνθα δ᾽ ἐμὸς φίλος υἱός, ἅμα κρατερὸς καὶ ἀμύμων, 
Ἀντίλοχος, πέρι μὲν θείειν ταχὺς ἠδὲ μαχητής: 
ἄλλα τε πὀλλ᾽ ἐπὶ τοῖς πάθομεν κακά: τίς κεν ἐκεῖνα 


πάντα γε μυθήσαιτο καταθνητῶν ἀνθρώπων; 


οὐδ᾽ εἰ πεντάετές γε καὶ ἑξάετες παραμίμνων 
ἐξερέοις ὅσα κεῖθι πάθον κακὰ δῖοι Ἀχαιοί: 
πρίν κεν ἀνιηθεὶς σὴν πατρίδα γαῖαν ἵκοιο. 
εἰνάετες γάρ σφιν κακὰ ῥάπτομεν ἀμφιέποντες 


παντοίοισι δόλοισι, μόγις δ᾽ ἐτέλεσσε Κρονίων. 


ἔνθ᾽ οὔ τίς ποτε μῆτιν ὁμοιωθήμεναι ἄντην 
ἤθελ᾽, ἐπεὶ μάλα πολλὸν ἐνίκα δῖος Ὀδυσσεὺς 
παντοίοισι δόλοισι, πατὴρ τεός, εἰ ἐτεόν γε 


κείνου ἔκγονός ἐσσι: σέβας μ᾽ ἔχει εἰσορόωντα. 

για το θεϊκό, τον καρτερόψυχο τον Οδυσσέα, που λένε 


των Τρωών το κάστρο πως επάτησε μαζί σου πολεμώντας. 

Για όλους τους άλλους, που αντροπάλευαν στους Τρώες ενάντια 
τότε, 

ο ανήλεος θάνατος κατέχουµε που βρήκε τον καθένα. 

Μα εκείνου ο θάνατος εἶναι άγνωρος, τον κρύβει ο γιος του 
Κρόνου! 


Που τόνε βρήκε ο Χάρος, σίγουρα να πει κανείς δεν ξέρει, 


αν κάπου στη στεριά τον σκότωσαν άνθρωποι αντίµαχοι του, 

για αν χάθη στα πελάη, στα κύματα της Αμφιτρίτης μέσα. 

Γι αυτό και φτάνω εδώ, στα γόνατα να σου προσπέσω, αν θέλεις 
το μαύρο του χαμό να µου 'λεγες, µε τα δικά σου μάτια 


αν τον αντίκρισες για αν άκουσες λόγο αλλουνού, που κόσµο 


είχε γυρίσει, τι η μητέρα του τρισάµοιρο τον γέννα. 

Μα από συµπόνεση στα πάθη µου τα λόγια µη γλυκάνεις, 

μόνο όπως τα 'δες µε τα μάτια σου, σωστά µολόγα µου τα. 

Ο κύρης µου, ο Οδυσσέας ο αντρόκαρδος, αν σου 'χε τάξει κάτι 


στων Τρωών τη χώρα, εκεί που βάσανα τραβήξατε περίσσια 


οι Αργίτες όλοι, και σ᾽ το τέλεψε µε λόγια για µε πράξη, 
αυτά, παρακαλώ, θυμίσου τα και την αλήθεια πες µου.» 

Κι ο αλογατάς, γερήνιος Νέστορας απηλογιά του δίνει: 
«Φίλε, τα πάθη σα μου θύμισες, που εμείς στη χώρα εκείνη, 


των Αχαιών οι γιοί, τραβήξαμε, µε αλύγιστο κουράγιο 


πότε στο πέλαο το αχνογάλαζο µε τα καράβια ολούθε, 

όπου ο Αχιλλέας τραβούσε, πίσω του για κούρσα τριγυρνώντας --- 
και πότε ολόγυρα χτυπιόµαστε στου Πρίαμρυ του ρηγάρχη 

το μέγα κάστρο, όπου σκοτώθηκαν οι πιο αντρειανοί µας όλοι' 


κει πέρα ο μέγας Αίαντας κοίτεται, κει πέρα κι ο Αχιλλέας, 


εκεί κι ο Πάτροκλος, στη φρόνεση που ἴδια θεός λογιόταν, 
εκεί κι ο γιος µου εμένα, κι άψεγος μαζί και παλικάρι, 

ο Αντίλοχος, πιο απ’ όλους γρήγορος κι από τους πιο 
αντρειωµένους. 

Βάσανα κι άλλα εκεί τραβήξαµε πολλά᾽ µιαν άκρη ως άλλη 


και ποιος θνητός θ᾽ αποδυνάζουνταν να τα ιστορήσει τάχα; 


Και πέντε κι έξι χρόνια να 'μενες εδώ, να μάθεις πόσα 

σύραν οι Αργίτες οι αρχοντόγεννοι στα ξένα εκεί τυράννια, 

δε θα βαστούσες, µόνο θα 'Φφευγες βαργεστισµένος πίσω. 
Χρόνους εννιά κακά τους κλώθαμε µε χίλιους μύριους δόλους 


μοχτώντας, και µε χίλια βάσανα µας φέρνει ο Δίας στο τέλος. 


Εκεί ο Οδυσσέας ο αρχοντογέννητος µας ενικούσεν ὁλους 
στη μάζωξη, γι αυτό δεν τα 'βαζε κανείς ποτέ μαζί του' 
τι χίλιους μύριους δόλους κάτεχεν ο κύρης σου --- αν αλήθεια 


εἰσαι δικός του γιος’ θαμάζουμαι που σε αντικρίζω ομπρός μου! 

ἦ τοι γὰρ μῦθοί γε ἐοικότες, οὐδέ κε φαίης 


ἄνδρα νεώτερον ὧδε ἐοικότα μυθήσασθαι. 

ἔνθ᾽ ἢ τοι ἧος μὲν ἐγὼ καὶ δῖος Ὀδυσσεὺς 

οὔτε ποτ᾽ εἰν ἀγορῇ δίχ᾽ ἐβάζομεν οὔτ᾽ ἐνὶ βουλῇ, 
ἀλλ᾽ ἕνα θυμὸν ἔχοντε νόω καὶ ἐπίφρονι βουλῇ 


φραζόμεθ᾽ Ἀργείοισιν ὅπως ὄχ᾽ ἄριστα γένοιτο. 


αὐτὰρ ἐπεὶ Πριάμοιο πόλιν διεπέρσαμεν αἰπήν, 
βῆμεν δ᾽ ἐν νήεσσι, θεὸς δ᾽ ἐσκέδασσεν Ἀχαιούς, 
καὶ τότε δὴ Ζεὺς λυγρὸν ἐνὶ φρεσὶ μήδετο νόστον 


Ἀργείοις, ἐπεὶ οὔ τι νοήµονες οὐδὲ δίκαιοι 


πάντες ἔσαν: τῶ σφεων πολέες κακὸν οἶτον ἐπέσπον 


μήνιος ἐξ ὀλοῆς γλαυκώπιδος ὀβριμοπάτρης. 

ἣ τ᾽ ἔριν Ἀτρέίδῃσι μετ᾽ ἀμφοτέροισιν ἔθηκε. 

τὼ δὲ καλεσσαμένω ἀγορὴν ἐς πάντας Ἀχαιούς, 
μάψ, ἀτὰρ οὐ κατὰ κόσμον, ἐς ἠέλιον καταδύντα, 


οἱ ἦλθον οἴνῳ βεβαρηότες υἷες Ἀχαιῶν, 


μῦθον μυθείσθην, τοῦ εἵνεκα λαὸν ἄγειραν. 
ἔνθ᾽ ἤ τοι Μενέλαος ἀνώγει πάντας Ἀχαιοὺς 


νόστου μιμνήσκεσθαι ἐπ᾽ εὐρέα νῶτα θαλάσσης, 


οὐδ᾽ Ἀγαμέμνονι πάμπαν ἑήνδανε: βούλετο γάρ ῥα 


λαὸν ἐρυκακέειν ῥέξαι θ᾽ ἱερὰς ἑκατόμβας, 


ὡς τὸν Ἀθηναίης δεινὸν χόλον ἐξακέσαιτο, 
νήπιος, οὐδὲ τὸ ἤδη, ὃ οὐ πείσεσθαι ἔμελλεν: 
οὐ γάρ τ᾽ αἶψα θεῶν τρέπεται νόος αἰέν ἐόντων. 
ὣς τῶ μὲν χαλεποῖσιν ἀμειβομένω ἐπέεσσιν 


ἕστασαν: οἱ δ᾽ ἀνόρουσαν ἐυκνήμιδες Ἀχαιοὶ 


ἠχῇ θεσπεσίῃ, δίχα δέ σφισιν ἥνδανε βουλή. 
νύκτα μὲν ἀέσαμεν χαλεπὰ φρεσὶν ὁρμαίνοντες 
ἀλλήλοις: ἐπὶ γὰρ Ζεὺς ἤρτυε πῆμα κακοῖο: 
ἠῶθεν δ᾽ οἱ μὲν νέας ἕλκομεν εἰς ἅλα δῖαν 


κτήματά τ᾽ ἐντιθέμεσθα βαθυζώνους τε γυναῖκας. 


ἡμίσεες δ᾽ ἄρα λαοὶ ἐρητύοντο μένοντες 

αὖθι παρ᾽ Ἀτρεΐδῃ Ἀγαμέμνονι, ποιμένι λαῶν: 
ἡμίσεες δ᾽ ἀναβάντες ἐλαύνομεν: αἱ δὲ μάλ᾽ ὦκα 
ἔπλεον, ἐστόρεσεν δέ θεὸς μεγακήτεα πόντον. 


ἐς Τένεδον δ᾽ ἐλθόντες ἐρέξαμεν ἱρὰ θεοιόν, 


οἴκαδε ἱέμενοι: Ζεὺς δ᾽ οὔ πω μήδετο νόστον, 


σχέτλιος, ὅς ῥ᾽ ἔριν ὦρσε κακήν ἔπι δεύτερον αὖτις. 


οἱ μὲν ἀποστρέψαντες ἔβαν νέας ἀμφιελίσσας 
ἀμφ᾽ Ὀδυσῆα ἄνακτα δαΐφρονα, ποικιλομήτην, 


αὖτις ἐπ᾽ Ἀτρεΐδῃ Ἀγαμέμνονι ἦρα φέροντες: 


αὐτὰρ ἐγὼ σὺν νηυσὶν ἀολλέσιν, αἵ μοι ἕποντο, 
φεῦγον, ἐπεὶ γίγνωσκον, ὁδὴ κακὰ μήδετο δαίμων. 


φεῦγε δὲ Τυδέος υἱὸς ἀρήιος, ὦρσε δ᾽ ἑταίρους. 

Μοιάζουν τα λόγια σας, δε θά'λεγε κανείς πως θα μπορούσε 


τόσο πρεπούμενα ένας νιούτσικος να µας μιλήσει λόγια. 

Εκεί ο Οδυσσέας κι εγώ δεν εἰχαμε ποτέ μαθές δυο γνώμες, 
να βουλευτούν όντας συνάζουνταν οι Αργίτες για οι γερόντοι᾽ 
μια µόνο γνώμη οι δυο µας εἰχαμε, να πούμε στους Αργίτες 


πως θα γινόταν το καλύτερο, µε γνώση και µε κρίση. 


Μα πια του Πρίαμου σαν πατήσαµε το απόγκρεµο το κάστρο 
κι ένας θεός ανεµοσκόρπισε τ᾽ αργίτικα καράβια, 

ήταν ο Δίας που διαλογίστηκε φαρμάκι να µας κάνει 

το γυρισμό’ τι όλοι δε φάνηκαν και γνωστικοί και δίκιοι 


γι αυτό πολλοί από την ανήµερη της τρανοκυρουδάτης 


γλαυκόματης θεάς τη μάνητα κακά απόλαψαν τέλη, 

που σήκωσε διχόνοια ανάμεσα στους δυο τους γιους του Ατρέα. 
Τους Αχαιούς αυτοί σε σύναξη μαζί εκαλνούσαν όλους, 
άπρεπα, αστόχαστα, σαν έγερνε πια να βουτήξει ο γήλιος, 


κι Οἱ γιοι των Αχαιών μαζώνουνταν πιωμένοι, ζαλισμένοι. 


Κι εκείνοι έλεγαν τι τους ήθελαν και τους μονοσυνάξαν 

πρώτα ο Μενέλαος σε ὁλους φώναζε τους Αχαιούς να πάρουν 
στη ράχη την πλατιά της θάλασσας του γυρισμού τη στράτα' 
όμως αυτό στον Αγαμέμνονα δεν άρεσε καθόλου' 


να τους κρατήσει ακόµα γύρευε, θυσίες τρανές να κάνει, 


της Αθηνάς τον άγριο θέλοντας θυμό να µαλακώσει --- 

ο ανέμυαλος! κι ουδέ το κάτεχε πως δε θα τον ακούσει' 

τι εύκολα η γνώμη των αθάνατων θεών δε μεταλλάζει. 
Έτσι εστεκόνταν, συναλλήλως τους βαριά πετώντας λόγια 


εκείνοι οι δυο τους’ και πετάχτηκαν οι Αργίτες οι αντρειωµένοι 


µε αλαλητό βαρύ και χώρισαν στα δυο κι αυτών οι γνώμες. 

Τη νύχτα τούτη κοιµηθήκαµε κακά στο νου λογιώντας 

ο ένας του άλλου, τι ο Δίας µας έριχνε σε παιδεμούς µεγάλους' 
σαν έφεξε, οι μισοί στη θάλασσα τραβούμε τα καράβια, 


και τις βαθύζωνες φορτώνουμε γυναίκες και τα κούρσα' 


μα το μισό στρατό τον κράτησαν να μείνει για την ώρα 

στο γιο του Ατρέα τον Αγαμέμνονα κοντά, το στρατολάτη. 
Οι άλλοι µπαρκάροντας κινήσαμε, κι αυτά γοργά αρµένιζαν, 
τι ένας θεός μπροστά µας έστρωνε τα τρίσβαθα πελάγη. 


Μόλις αράξαµε στην Τένεδο, για τους θεούς θυσίες 


προσφέραμε, να πάμε σπίτια µας᾽ µα ο Δίας δεν εἶχε ακόµα 
συγκλίνει ο ανέσπλαχνος, μον᾽ ἁσκωσε κακιά ξανά διχόνοια. 
Άλλοι τα πλοία τα δραπανόγυρτα γυρνούν καί φεύγουν πίσω 
µε κεφαλή τον πολυμήχανο, λιοντόκαρδο Οδυσσέα, 


ξανά τη χάρη του Αγαμέμνονα, του γιου του Ατρέα, να κάμουν. 


Μα εγώ κινούσα µε όλα τ᾽ ἁρμενα που μ᾿ εἶχαν ακλουθήξει, 
τι το 'βλεπα, ο θεός πως άµετρα µας μελετούσε πάθη. 


Τραβούσε του Τυδέα κι ο αντρόκαρδος υγιός µε τους συντρόφους. 

ὀψὲ δὲ δὴ μετὰ νῶι κίε ξανθὸς Μενέλαος, 


ἐν Λέσβῳ δ᾽ ἔκιχεν δολιχὸν πλόον ὁρμαίνοντας, 


ἢ καθύπερθε Χίοιο νεοίμεθα παιπαλοέσσης, 
νήσου ἔπι Ψυρίης, αὐτὴν ἐπ᾽ ἀριστέρ᾽ ἔχοντες, 
ᾖ ὑπένερθε Χίοιο, παρ᾽ ἠνεμόεντα Μίμαντα. 
ἠτέομεν δὲ θεὸν φῆναι τέρας: αὐτὰρ ὃ γ᾽ ἡμῖν 


δεῖξε, καὶ ἠνώγει πέλαγος μέσον εἰς Εὔβοιαν 


τέμνειν, ὄφρα τάχιστα ὑπὲκ κακότητα φύγοιμεν. 
ὦρτο δ᾽ ἐπὶ λιγὺς οὖρος ἀήμεναι: αἱ δὲ μάλ᾽ ὦκα 
ἰχθυόεντα κέλευθα διέδραμον, ἐς δὲ Γεραιστὸν 
ἐννύχιαι κατάγοντο: Ποσειδάωνι δὲ ταύρων 


πόλλ᾽ ἐπὶ μῆρ᾽ ἔθεμεν, πέλαγος μέγα μετρήσαντες. 


τέτρατον ἦμαρ ἔην, ὅτ᾽ ἐν Ἄργεϊ! νῆας ἐίσας 

Τυδέΐδεω ἕταροι Διομήδεος ἱπποδάμοιο 

ἵστασαν: αὐτάρ ἐγώ γε Πύλονδ᾽ ἔχον, οὐδέ ποτ’ ἔσβη 
οὖρος, ἐπεὶ δὴ πρῶτα θεὸς προέηκεν ἀῆναι. 


«ὣς ἦλθον, φίλε τέκνον, ἀπευθής, οὐδέ τι οἶδα 


κείνων, οἵ τ’ ἐσάωθεν Ἀχαιῶν οἵ τ᾽ ἀπόλοντο. 
ὅσσα δ᾽ ἐνὶ μεγάροισι καθήμενος ἡμετέροισι 
πεύθομαι, ἣ θέμις ἐστί, δαήσεαι, κοὐδέ σε δεύσω. 
εὖ μὲν Μυρμιδόνας φάσ᾽ ἐλθέμεν ἐγχεσιμώρους, 
οὓς ἄγ᾽ Ἀχιλλῆος μεγαθύμου φαίδιμος υἱός, 


εὖ δὲ Φιλοκτήτην, Ποιάντιον ἀγλαὸν υἱόν. 

πάντας δ᾽ Ἰδομενεὺς Κρήτην εἰσήγαγ᾽ ἑταίρους, 

οἳ φύγον ἐκ πολέμου, πόντος δέ οἱ οὔ τιν᾽ ἀπηύρα. 
Ἀτρεΐδην δὲ καὶ αὐτοὶ ἀκούετε, νόσφιν ἐόντες, 


ὡς τ᾽ ἠλθ᾽, ὥς τ᾽ Αἴγισθος ἐμήσατο λυγρὸν ὄλεθρον. 


ἀλλ᾽ ἢ τοι κεῖνος μὲν ἐπισμυγερῶς ἀπέτισεν: 

ὡς ἀγαθὸν καὶ παῖδα καταφθιμένοιο λιπέσθαι 
ἀνδρός, ἐπεὶ καὶ κεῖνος ἐτίσατο πατροφονῆα, 
Αἴγισθον δολόµητιν, ὃ οἱ πατέρα κλυτὸν ἔκτα. 


καὶ σὺ Φίλος, μάλα γάρ σ᾽ ὁρόω καλόν τε μέγαν τε, 


ἄλκιμος ἔσσ᾽, ἵνα τίς σε καὶ ὀψιγόνων ἐὺ εἴπῃ.» 
τὸν δ᾽ αὖ Τηλέμαχος πεπνυμένος ἀντίον ηὔδα: 
«ὦ Νέστορ Νηληϊάδη, μέγα κῦδος Ἀχαιῶν, 

καὶ λίην κεῖνος μὲν ἐτίσατο, καί οἱ Ἀχαιοὶ 


οἴσουσι κλέος εὐρὺ καὶ ἐσσομένοισι πυθέσθαι: 


αἲ γὰρ ἐμοὶ τοσσήνδε θεοὶ δύναμιν περιθεῖεν, 
τίσασθαι μνηστῆρας ὑπερβασίης ἀλεγεινῆς, 

οἵ τέ μοι ὑβρίζοντες ἀτάσθαλα µηχανόωνται. 
ἀλλ᾽ οὔ μοι τοιοῦτον ἐπέκλωσαν θεοὶ ὄλβον, 


πατρί τ᾽ ἐμῷ καὶ ἐμοί: νῦν δὲ χρὴ τετλάμεν ἔμπης.» 


τὸν δ᾽ ἠμείβετ᾽ ἔπειτα Γερήνιος ἱππότα Νέστωρ: 

Αργά ο ξανθός Μενέλαος πίσω µας κινούσε, και στη Λέσβο 


να μελετούμε µας επέτυχε το μακρινό ταξίδι: 


πάνω απ’ της Χίος να ταξιδέψουµε το βραχονήσι τάχα, 
μετά και τα Ψαρά ν᾿ αφήσουμε ζερβιά μεριά, για μήπως 
κάτω απ’ τη Χίο και πλάι στο Μίμαντα τον ανεµοδαρμένο; 
Απ’ το θεό καθώς ζητήσαμε σημάδι, εκείνος δίνει 


κι έλεε, γραμμή το πέλαο σκίζοντας κατά την Εύβοια πλώρη 


να βάλουμε, για να γλιώσουµετις συφορές που έρχονταν. 
Κι όπως αγέρι πρίµο ασκώθηκε, µε βιάση τ᾽ ἁρμενά µας 

τις ψαροθρόφες στράτες διάβαιναν, ως που τη νύχτα άραξαν 
στη Γεραιστό, και τότε κάψαμε μεριά στον Ποσειδώνα 


ταυριών πολλά, που πια τα πέλαγο διαβήκαμε το μέγα. 


Είχαν περάσει μέρες τέσσερεις, μπρος στο Άργος σαν άραξαν 
του αλογατά Διομήδη οι σύντροφοι τα ισόβαρα καράβια' 
κι εγώ κατά την Πύλο αρµένιζα γραμμή, κι ουδέ κι ο πρίµος 


έπεφτε αγέρας, που, ως κινούσαμε, µας είχε ο θεός ασκώσει. 


Έτσι ἑφτασα, παιδί µου, ανήξερος᾽ για κείνους τους Αργίτες, 


ποιοι τους γλίτωσαν, ποιοί τους χάθηκαν, καθόλου δεν κατέχω' 
μον’ ό,τι µέσα στο παλάτι µου καθούμενος μαθαίνω 

θα σου ιστορήσω, ως ειν’ πρεπούμενο, χωρίς να σου το κρύψω: 
Οι Μυρμιδόνες, λένε, γύρισαν καλά οι κονταρομάχοι, 


που ο τιμημένος γιος τους όριζε του αντρόψυχου Αχιλλέα' 


καλά κι ο Φιλοχτήτης, ο άτροµος υγιός του Ποία, γυρνούσε' 

κι ο Ιδοµενέας μ᾽ όλους τους συντρόφους που 'χαν σωθεί απ’ τις 
μάχες 

στην Κρήτη εδιάγειρε κι η θάλασσα κανένα δεν του πήρε. 

Μα για το γιο του Ατρέα θ᾽ ακούσατε και σεις, κι ας ζείτε αλάργα, 


πως γύρισε και πως ο θάνατος ο ανήλεος απ’ το χέρι 


τον βρήκε του Αἰγιστου᾽ µα πλέρωσε πολύ βαριά και τούτος! 
Αλήθεια, εἶναι καλό πεθαίνοντας υγιό ν᾿ αφήνεις πίσω' 

κι εκείνος το φονιά του κύρη του το δολερό γδικήθη 

τώρα, τον Αίγιστο, που σκότωσε τον αντρειανό του κύρη. 


Και συ, καλέ, --- θωρώ τη χάρη σου μαθές και την αντρεία σου --- 


κάμε κουράγιο, που κι οι ερχόµενες γενιές να σε δοξάζουν.» 
Κι ο γνωστικός γυρνάει Τηλέμαχος κι απηλογιά του δίνει: 
«Γιε του Νηλέα, ρηγάρχη Νέστορα, των Αχαιών η δόξα, 
κείνος περίκαλα γδικιώθηκε, κι οι Αργίτες τ᾽ όνομά του 


θα διαλαλούν, που κι οι μελλούμενοι να τον θυμούνται άνθρωποι 


Να Ταν οι αθάνατοι να μ᾿ έζωναν µε τόση αντρεία και μένα, 

να πάρω γδικιωµό απ’ τους άνοµους, αδιάντροπους μνηστήρες, 
που δε µε λογαριάζουν κι άδικες δουλειές ο νους τους βάζει! 
Τύχη οι θεοί για µε δεν ἐκλωσαν παρόμοια --- μήτε εμένα 


μήτε του κύρη μου, υποτάζουμαι λοιπόν, κι ας τυραννιέμαι.» 


Κι ο αλογατάς γερήνιος Νέστορας απηλογιά του δίνει: 

«ὦ Φίλ᾽, ἐπεὶ δὴ ταῦτά μ᾽ ἀνέμνησας καὶ ἔείπες, 
φασὶ μνηστῆρας σῆς μητέρος εἵνεκα πολλοὺς 
ἐν μεγάροις ἀέκητι σέθεν κακὰ μηχανάασθαι: 


εἰπέ μοι, ἠὲ ἑκὼν ὑποδάμνασαι, ἦ σέ γε λαοὶ 


ἐχθαίρουσ᾽ ἀνὰ δῆμον, ἐπισπόμενοι θεοῦ ὀμφῇ. 
τίς δ᾽ οἶδ᾽ εἴ κέ ποτέ σφι βίας ἀποτίσεται ἐλθών, 
ἢ ὅ γε μοῦνος ἐὼν ἢ καὶ σύμπαντες Ἀχαιοί; 

εἰ γάρ σ᾽ ὣς ἐθέλοι φιλέειν γλαυκῶπις Ἀθήνη, 


ὡς τότ᾽ Ὀδυσσῆος περικήδετο κυδαλίμοιο 


δήμῳ ἔνι Τρώων, ὅθι πάσχομεν ἄλγε᾽ Ἀχαιοί-- 
οὐ γάρ πω ἴδον ὧδε θεοὺς ἀναφανδὰ φιλεῦντας, 
ὡς κείνῳ ἀναφανδὰ παρίστατο Παλλὰς Ἀθήνη-- 
εἴ σ᾽ οὕτως ἐθέλοι φιλέειν κήδοιτό τε θυμῷ, 


τῶ κέν τις κείνων γε καὶ ἐκλελάθοιτο γάμοιο.» 


τὸν δ᾽ αὖ Τηλέμαχος πεπνυμένος ἀντίον ηὔδα: 
«ὦ γέρον, οὔ πω τοῦτο ἔπος τελέεσθαι ὀίω: 

λίην γὰρ μέγα εἶπες: ἄγη μ᾽ ἔχει. οὐκ ἂν ἐμοί γε 
ἐλπομένω τὰ γένοιτ’, οὐδ᾽ εἰ θεοὶ ὣς ἐθέλοιεν.» 


τὸν δ᾽ αὖτε προσέειπε θεά, γλαυκῶπις Ἀθήνη: 


«Τηλέμαχε, ποῖόν σε ἔπος φύγεν ἕρκος ὀδόντων. 
ῥεῖα θεός γ᾽ ἐθέλων καὶ τηλόθεν ἄνδρα σαώσαι. 
βουλοίμην δ᾽ ἂν ἐγώ γε καὶ ἄλγεα πολλὰ μογήσας 
οἴκαδέ τ᾽ ἐλθέμεναι καὶ νόστιμον ἦμαρ ἰδέσθαι, 


ἢ ἐλθὼν ἀπολέσθαι ἐφέστιος, ὡς Ἀγαμέμνων 


ὤλεθ᾽ ὑπ᾽ Αἰγίσθοιο δόλῳ καὶ ἧς ἀλόχοιο. 

ἀλλ᾽ ἢ τοι θάνατον μὲν ὁμοίιον οὐδὲ θεοί περ 

καὶ φίλῳ ἀνδρὶ δύνανται ἀλαλκέμεν, ὁππότε κεν δὴ 
μοῖρ᾽ ὀλοὴ καθέλῃσι τανηλεγέος θανάτοιο.» 


τὴν δ᾽ αὖ Τηλέμαχος πεπνυμένος ἀντίον ηὔδα: 


«Μέντορ, μηκέτι ταῦτα λεγώμεθα κηδόμενοί περ: 
κείνῳ δ᾽ οὐκέτι νόστος ἐτήτυμος, ἀλλά οἱ ἤδη 
φράσσαντ᾽ ἀθάνατοι θάνατον καὶ κῆρα μέλαιναν. 
νῦν δ᾽ ἐθέλω ἔπος ἄλλο μεταλλῆσαι καὶ ἐρέσθαι 


Νέστορ’, ἐπεὶ περὶ οἶδε δίκας ἠδὲ φρόνιν ἄλλων: 


τρὶς γὰρ δή μίν φασιν ἀνάξασθαι γένε᾽ ἀνδρῶν: 
ὥς τέ μοι ἀθάνατος ἰνδάλλεται εἰσοράασθαι. 

ὦ Νέστορ Νηληϊάδη, σὺ δ᾽ ἀληθὲς ἐνίσπες: 
πῶς ἔθαν᾽ Ἀτρεΐδης εὐρὺ κρείων Ἀγαμέμνων; 


ποῦ Μενέλαος ἔην; τίνα δ᾽ αὐτῷ μήσατ᾽ ὄλεθρον 


Αἴγισθος δολόµητις, ἐπεὶ κτάνε πολλὸν ἀρείω; 

ᾖ οὐκ Ἄργεος ἦεν Ἀχαιικοῦ, ἀλλά πῃ ἄλλῃ 

πλάζετ᾽ ἐπ᾽ ἀνθρώπους, ὁ δὲ θαρσήσας κατέπεφνε;» 
τὸν δ᾽ ἠμείβετ᾽ ἔπειτα Γερήνιος ἱππότα Νέστωρ: 


«τοιγὰρ ἐγώ τοι, τέκνον, ἀληθέα πάντ᾽ ἀγορεύσω. 

«Παιδί µου, µια και τ᾽ αναθίβανες και µου μιλείς για τούτα, 
ακούω να λεν πολλοί τη μάνα σου πως τη ζητούν μνηστήρες, 
και συφορές µες στο παλάτι σου συγκλώθουν άθελα σου. 


Πες µου, το θέλεις κι υποτάζεσαι; για μήπως µες στη χώρα, 


θεού φωνή ακλουθώντας, όχτρητα για σένα νιώθει ο κόσμος; 
Μπορεί κι αυτός να 'ρθεῖ, τις άνοµες να γδικιωθεί δουλειές τους, 
ποιος ξέρει, μοναχός του κάποτε, µπορεί κι οι Αργίτες όλοι. 

Να Ταν αγάπη τόση να 'δειχνε για σένα η Γλαυκομάτα, 


καθώς τον ξακουσμένο εγνοιάζουνταν τότε Οδυσσέα στη χώρα 


μακριά των Τρωών, εκεί που σέρναµε καημούς οι Αργίτες πλήθος! 
Θεούς που ν᾿ αγαπούν ξεφάνερα τόσο πολύ, ως εκείνον 
παράστεκε η Αθηνά ξεφάνερα, δεν έχω ιδεί ποτέ µου. 

Και σένα τόσο τώρα αν γνοιάζουνταν κι αγάπη σου 'δειχνε όμοια, 


πολλοί θαρρώ από κείνους θα 'βγαζαν το γάμο από το νου τους.» 


Κι ο γνωστικός γυρνάει Τηλέμαχος κι απηλογιά του δίνει: 
«Όχι! σωστά δε θα 'βγουν, γέροντα, τα λόγια σου, φοβούμαι' 
είπες µεγάλο λόγο, σάστισα᾽ καμιά δεν έχω ελπίδα, 

ακόµα κι οι θεοί να το 'θελαν, ό,τι εἶπες πως θα γένει.» 


Γυρνώντας η Αθηνά, η γλαυκόµατη θεά, του απηλογήθη: 


«Ποιος λόγος σου 'φυγε, Τηλέμαχε, της δοντωσιάς το φράχτη; 

Κι από µακριά ο θεός ανέκοπα γλιτώνει τον που θέλει. 

Κάλλια έχω εγώ περίσσια βάσανα να πάθω, πριν διαγείρω 

στο σπίτι µου, τη μέρα κάποτε να ιδώ του γυρισμού µου, 

παρά φτασμένος µπρος στο τζάκι µου να πέσω, σαν του Ατρέα το 


γιο, 


που εχάθη απ’ της γυναίκας του και του Αίγιστου το δόλο. 

Μα αλήθεια απ’ τον κοινό το θάνατο μηδέ οι θεοί μπορούνε 
έναν θνητό να τον γλιτὠσουνε, κι ας του 'χουν όση αγάπη, 
σαν θα τον πάρει ο ανήλεος θάνατος και τον ξαπλώσει χάμω.» 


Και τότι ο γνωστικός Τηλέμαχος του απηλογήθη κι εἰπε 


«Να µην τα μελετούμε, Μέντορα, κι ας µας πικραίνουν τόσο! 
Πια δε γυρίζει εκείνος, σίγουρα’ τον έχουν παραδώσει 
κιόλας οι αθάνατοι στο θάνατο και στου χαμού τη μοίρα. 

Μα από το Νέστορα άλλο θα 'θελα ν᾿ ακούσω και να µάθω' 


τι η μυαλωμένη, δίκια κρίση του το ταίρι της δεν έχει' 


ακούω να λένε πως βασίλεψε σε τρεις γενιές ανθρώπων, 

και µου φαντάζει σαν αθάνατος, καθώς τον αντικρίζω. 

Γιε του Νηλέα, τρανέ µου Νέστορα, την πάσα αλήθεια πες µου: 
ο πρωταφέντης Αγαμέμνονας, ο γιος του Ατρέα, πως χάθη; 


και που ήταν ο Μενέλαος; ο Αίγιστος ο δολερός ποιόν τάχα 


του 'κλωσε θάνατο και σκότωσε πολύ καλύτερο του; 

Εκείνος µπας κι άλλου παράδερνε και δε βρισκόταν στο Άργος 
το αχαϊκό, κι ὁ άλλος θαρρεύτηκε και τέλεψε το φόνο;» 

Κι ο αλογατάς γερήνιος Νέστορας ἁπηλογιά του δίνει: 


«θα σου την πω, παιδί µου, ως γύρεψες, την πάσα αλήθεια τώρα, 

ᾖ τοι μὲν τάδε καὐτὸς ὀίεαι, ὥς κεν ἐτύχθη, 
εἰ ζωόν γ᾽ Αἴγισθον ἐνὶ μεγάροισιν ἔτετμεν 
Ἀτρεΐδης Τροίηθεν ἰών, ξανθὸς Μενέλαος: 
τῶ κέ οἱ οὐδὲ θανόντι χυτὴν ἐπὶ γαῖαν ἔχευαν, 


ἀλλ᾽ ἄρα τόν γε κύνες τε καὶ οἰωνοὶ κατέδαψαν 


κείμενον ἐν πεδίῳ ἑκὰς ἄστεος, οὐδέ κέ τίς μιν 
κλαῦσεν Ἀχαιάδων: μάλα γὰρ μέγα μήσατο ἔργον. 
ἡμεῖς μὲν γὰρ κεῖθι πολέας τελέοντες ἀέθλους 
ἥμεθ': ὁ δ᾽ εὔκηλος μυχῷ Ἄργεος ἱπποβότοιο 


πόλλ᾽ Ἀγαμεμνονέην ἄλοχον θέλγεσκ᾽ ἐπέεσσιν. 


ἡ δ᾽ ἦτοι τὸ πρὶν μὲν ἀναίνετο ἔργον ἀεικὲς 

δῖα Κλυταιμνήστρη: φρεσὶ γὰρ κέχρητ᾽ ἀγαθῇσι: 
πὰρ δ᾽ ἄρ᾽ ἔην καὶ ἀοιδὸς ἀνήρ, ᾧ πόλλ᾽ ἐπέτελλεν 
Ἀτρεΐδης Τροίηνδε κιὼν ἔρυσασθαι ἄκοιτιν. 


ἀλλ᾽ ὅτε δή μιν μοῖρα θεῶν ἐπέδησε δαμῆναι, 


δὴ τότε τὸν μὲν ἀοιδὸν ἄγων ἐς νῆσον ἐρήμην 
κάλλιπεν οἰωνοῖσιν ἕλωρ καὶ κύρμα γενέσθαι, 
τὴν δ᾽ ἐθέλων ἐθέλουσαν ἀνήγαγεν ὅνδε δόμονδε. 


πολλὰ δὲ μηρί᾽ ἔκηε θεῶν ἱεροῖς ἐπὶ βωμοῖς, 


πολλὰ δ᾽ ἀγάλματ᾽ ἀνῆψεν, ὑφάσματά τε χρυσόν τε, 


ἐκτελέσας μέγα ἔργον, ὃ οὔ ποτε ἔλπετο θυμῷ. 
«ἡμεῖς μὲν γὰρ ἅμα πλέομεν Τροίηθεν ἰόντες, 
Ἀτρεΐδης καὶ ἐγώ, φίλα εἰδότες ἀλλήλοισιν: 

ἀλλ᾽ ὅτε Σούνιον ἱρὸν ἀφικόμεθ᾽, ἄκρον Ἀθηνέων, 


ἔνθα κυβερνήτην Μενελάου Φοῖβος Ἀπόλλων 


οἷς ἀγανοῖς βελέεσσιν ἐποιχόμενος κατέπεφνε, 
πηδάλιον μετὰ χερσὶ θεούσης νηὸς ἔχοντα, 
Φρόντιν Ὀνητορίδην, ὃς ἐκαίνυτο φῦλ᾽ ἀνθρώπων 
νῆα κυβερνῆσαι, ὁπότε σπέρχοιεν ἄελλαι. 


ὣς ὁ μὲν ἔνθα κατέσχετ’, ἐπειγόμενός περ ὁδοῖο, 


ὄφρ᾽ ἕταρον θάπτοι καὶ ἐπὶ κτέρεα κτερίσειεν. 
ἀλλ᾽ ὅτε δὴ καὶ κεῖνος ἰὼν ἐπὶ οἴνοπα πόντον 
ἐν νηυσὶ γλαφυρῇσι Μαλειάων ὄρος αἰπὺ 

Ἶξε θέων, τότε δὴ στυγερὴν ὁδὸν εὐρύοπα Ζεὺς 


ἐφράσατο, λιγέων δ᾽ ἀνέμων ἐπ᾽ ἀυτμένα χεῦε, 


κύματά τε τροφέοντο πελώρια, ἶσα ὄρεσσιν. 
ἔνθα διατμήξας τὰς μὲν Κρήτῃ ἐπέλασσεν, 
ἦχι Κύδωνες ἔναιον Ἰαρδάνου ἀμφὶ ῥέεθρα. 
ἔστι δέ τις λισσὴ αἰπεῖά τε εἰς ἅλα πέτρη 


ἐσχατιῇ Γόρτυνος ἐν ἠεροειδέι πόντῳ: 


ἔνθα Νότος μέγα κῦμα ποτὶ σκαιὸν ῥίον ὠθεῖ, 
ἐς Φαιστόν, μικρὸς δὲ λίθος μέγα κῦμ᾽ ἀποέργει. 
αἱ μὲν ἄρ᾽ ἔνθ᾽ ἦλθον, σπουδῇ δ᾽ ἤλυξαν ὄλεθρον 


ἄνδρες, ἀτὰρ νῆάς γε ποτὶ σπιλάδεσσιν ἔαξαν 

αν και μονάχος τα φαντάστηκες πως γίναν όλα ετούτα. 

Αν ο ξανθός Μενέλαος φτάνοντας από της Τροίας τα µέρη 
θωρούσε ζωντανό τον Αίγιστο μπροστά του, να σωρώσουν 
πάνω στον τάφο του δε θ᾽ άφηνε χώμα χυτό, μονάχα 


ὀρνια και σκύλοι θα τον σπάραζαν στον κάμπο πεταμένο, 


µακριά απ’ την πολιτεία, κι Αργίτισσα καμιά δε θα βρισκόταν 
να τόνε κλάψει, τέτοιες που 'βαλε φριχτές δουλειές στο νου του' 
τι ὁσο κει πέρα εμείς καθόμαστε και κάναμε περίσσιες 
αντραγαθίές, ετούτος ξέγνοιαστος στα αλογοθρόφο το Άργος 


να ξελογιάσει του Αγαμέμνονα το ταίρι πολεμούσε. 


Εκείνη πρώτα τέτοιες άπρεπες δουλειές να κάμει αρνιόταν, 

τι η Κλυταιμήστρα ήταν αρχόντισσα και δίχως δόλο ο νους της. 
Κι είχε έναν τραγουδάρη δίπλα της, που ο γιος του Ατρέα, πριν 
φύγει 

στης Τροίας τα µέρη, να του γνοιάζεται το ταίρι εἶχε προστάξει. 


Μα σύντας των θεών την έδεσε πια η μοίρα κι υποτάχτη, 


τον τραγουδάρη εκείνος έπιασε και σ᾿ ένα ρηµονήσι 

των ὀρνιων να γενεί τον άφησε διαγούµισµα και κούρσος, 

και πια θέλοντας του θέλοντας της στο σπίτι του την πήρε’ 

και στους βωμούς τους ἁγιους έκαιγε πλήθος μεριά, και πλήθος 


ταµένα στους θεούς μαλάματα κι ανυφαντά κρεμούσε' 


τι να τελέψει πια δεν το 'λπιζε τέτοια δουλειά μεγάλη. 

Ωστόσο εμείς μαζί αρµενίζαµε πίσω απ’ της Τροίας τα µέρη, 

ο γιος του Ατρέα κι εγώ, και νιώθαμε να µας συσμίγει η αγάπη. 
Μα σύντας στο άγιο Σούνιο φτάσαμε, στον κάβο της Αθήνας, 


ο Φοίβος του Μενέλαου σκότωσε τον τιµονιέρη ξάφνου 


απόνετες σαγίτες ρίχνοντας, εκεί που αυτός ακόµα 
κρατούσε απ’ το καράβι που τρεχε στα χέρια του το διάκι --- 
το Φρόντη, τον υγιό του Ονήτορα’ κανείς δεν κάτεχε άλλος 
να κυβερνάει καράβι κάλλιο του, σαν ξέσπαζε η φουρτούνα. 


Κόβει ο Μενέλαος, όσο αν βιάζουνταν, το δρόµο του, ως να θάψει, 


το σύντροφο του και στον τάφο του νεκροθυσίες να κάμει. 
Μα όπως ξανά κινώντας διάβαινε το πέλαο το κρασάτο 

κι αντίκρυ στου Μαλιά τ᾽ απόγκρεµα βουνά γοργοπετούσαν 
τα βαθουλά καράβια, του 'κλωσεν ο Δίας ο μακροβίγλης 


πικρό ταξίδι’ ξάφνου ξέχυσε στο πέλαο θεριεµένα, 


σαν τα βουνά, πελώρια κύματα και σφουριχτούς ανέμους. 

Εκεί στα δυο τους κόβει κι έριξε μισούς στην Κρήτη απάνω, 

στα µέρη που κρατούν οι Κύδωνες, στου Γιάρδανου τους όχτους. 
Είναι ένας βράχος στο περίγιαλο, κοφτός κι ορθός, στην άκρη 


της Γόρτυνας στο αχνό το πέλαγο, καί στο ζερβί του κάβο 


τρανά ο βοριάς αμπώθει κύματα προς της Φαιστός τα µέρη --- 
βράχος μικρός, µα αντέχει κύματα μεγάλα να τον δέρνουν. 
Εκεί, σπρωγμένα από τα ρέματα, τσάκισαν τα καράβια 


στα βράχια απάνω᾽ μόλις πρόφτασαν οι ναύτες να γλιτώσουν. 

κύματ': ἀτὰρ τὰς πέντε νέας κυανοτπρῳρείους 


Αἰγύπτῳ ἐπέλασσε φέρων ἄνεμός τε καὶ ὕδωρ. 
ὡς ὁ μὲν ἔνθα πολὺν βίοτον καὶ χρυσὸν ἀγείρων 
ἠλᾶτο ξὺν νηυσὶ κατ᾽ ἀλλοθρόους ἀνθρώπους: 
τόφρα δὲ ταῦτ᾽ Αἴγισθος ἐμήσατο οἴκοθι λυγρά. 


πτάετες δ᾽ ἤνασσε πολυχρύσοιο Μυκήνης, 


κτείνας Ἀτρεΐδην, δέδµητο δὲ λαὸς ὑπ᾽ αὐτῷ. 
τῷ δέ οἱ ὀγδοάτῳ κακὸν ἤλυθε δῖος Ὀρέστης 
ἂψ ἀπ᾽ Ἀθηνάων, κατὰ δ᾽ ἔκτανε πατροφονῆα, 
Αἴγισθον δολόμητιν, ὅ οἱ πατέρα κλυτὸν ἔκτα. 


ἦ τοι ὁ τὸν κτείνας δαίνυ τάφον Ἀργείοισιν 


μητρός τε στυγερῆς καὶ ἀνάλκιδος Αἰγίσθοιο: 
αὐτῆμαρ δέ οἱ ἦλθε βοὴν ἀγαθὸς Μενέλαος 
πολλὰ κτήματ᾽ ἄγων, ὅσα οἱ νέες ἄχθος ἄειραν. 
«καὶ σύ, φίλος, μὴ δηθὰ δόμων ἄπο τῆλ᾽ ἀλάλησο, 


κτήματά τε προλιπτῶν ἄνδρας τ᾽ ἐν σοῖσι δόμοισιν 


οὕτω ὑπερφιάλους, μή τοι κατὰ πάντα φάγωσιν 
κτήματα δασσάμενοι, σὺ δὲ τηῦσίην ὁδὸν ἔλθῃς. 
ἀλλ᾽ ἐς μὲν Μενέλαον ἐγὼ κέλομαι καὶ ἄνωγα 
ἐλθεῖν: κεῖνος γὰρ νέον ἄλλοθεν εἰλήλουθεν, 


ἐκ τῶν ἀνθρώπων, ὅθεν οὐκ ἔλποιτό γε θυμῷ 


ἐλθέμεν, ὃν τινα πρῶτον ἀποσφήλωσιν ἄελλαι 
ἐς πέλαγος μέγα τοῖον, ὅθεν τέ περ οὐδ᾽ οἰωνοὶ 
αὐτόετες οἰχνεῦσιν, ἐπεὶ μέγα τε δεινόν τε. 

ἀλλ᾽ ἴθι νῦν σὺν νηί τε σῇ καὶ σοῖς ἑτάροισιν: 


εἰ δ᾽ ἐθέλεις πεζός, πάρα τοι δίφρος τε καὶ ἵπποι, 


πὰρ δὲ τοι υἷες ἐμοί, οἵ τοι πομπτῆες ἔσονται 

ἐς Λακεδαίμονα δῖαν, ὅθι ξανθὸς Μενέλαος. 
λίσσεσθαι δέ μιν αὐτός, ἵνα νημερτὲς ἐνίσπῃ: 
ψεῦδος δ᾽ οὐκ ἐρέει: μάλα γὰρ πεπνυμένος ἐστίν.» 


ὣς ἔφατ᾽, ἠέλιος δ᾽ ἄρ᾽ ἔδυ καὶ ἐπὶ κνέφας ἦλθε. 


τοῖσι δὲ καὶ µετέείπε θεά, γλαυκῶπις Ἀθήνη: 

«ὦ γέρον, ἦ τοι ταῦτα κατὰ μοῖραν κατέλεξας: 

ἀλλ᾽ ἄγε τάµνετε μὲν γλὠσσας, κεράασθε δὲ οἶνον, 
ὄφρα Ποσειδάωνι καὶ ἄλλοις ἀθανάτοισιν 


σπείσαντες κοίτοιο μεδώμεθα: τοῖο γὰρ ὥρη. 


ἤδη γὰρ φάος οἴχεθ᾽ ὑπὸ ζόφον, οὐδὲ ἔοικεν: 
δηθὰ θεῶν ἐν δαιτὶ θαασσέμεν, ἀλλὰ νέεσθαι.» 
ἦ ῥα Διὸς θυγάτηρ, οἱ δ᾽ ἔκλυον αὐδησάσης. 
τοῖσι δὲ κήρυκες μὲν ὕδωρ ἐπὶ χεῖρας ἔχευαν, 


κοῦροι δὲ κρητῆρας ἐπεστέψαντο ποτοῖο, 


νώμησαν δ᾽ ἄρα πᾶσιν ἐπαρξάμενοι δεπάεσσι: 


γλὠσσας δ᾽ ἐν πυρὶ βάλλον, ἀνιστάμενοι δ᾽ 

Μα τ᾽ άλλα πέντε γαλαζόπλωρα καράβια που ξέκοψαν 


ο αγέρας και το ρέμα τα 'φεραν στης Αίγυπτος τα µέρη. 
Όσον καιρό ο Μενέλαος μάλαμα και βιος εκεί γυρνώντας 

σε αλλόγλωσσους ανθρώπους μάζωνε µε τα πλεούμενα του, 
ο Αίγιστος σκάρωνε τις άνοµες δουλειές του στην πατρίδα. 


Σα σκότωσε το ρήγα, υπόταξε και το λαό του, κι έτσι 


χρόνους εφτά µες στην πολύχρυση βασίλευε Μυκήνα᾽ 

μα πάνω στους οχτώ του πλάκωσε κακό μεγάλο ο Ορέστης 
απ’ την Αθήνα, και του κύρη του το δολερό σκοτώνει 

φονιά, τον Αίγιστο, που σκότωσε τον αντρειανό του κύρη' 


και µακαριά, καθώς τον σκότωσε, να φαν οι Αργίτες στρώνει 


για το λαγόκαρδο τον Αίγιστο και τη φριχτή του μάνα. 

Την ἴδια µέρα κι ο βροντόλαλος Μενέλαος ήρθε τέλος 

κι έφερνε βιος πολύ, όσο τ᾽ ἁρμενα βαστούσαν να σηκώσουν. 
Φίλε, και συ µακριά απ’ το σπίτι σου πολύ µην τριγυρίζεις 


και παρατάς εκεί τα πλούτη σου και µες στο σπίτι σου άντρες 


τόσο ξαδιάντροπους᾽ αλάκερο µπορεί να φαν το βιος σου 
μοιράζοντας το, απ’ το ταξίδι σου µη βγεις χαμένος έτσι. 

Μα στου Μενέλαου θα σε αρµήνευα κι εγὠ να πας, το θέλω' 
καιρός πολύς μαθές δεν πέρασε που διάγειρε απ’ τα ξένα, 


από λαούς που δε θα το 'λπιζε κανένας να διαγείρει 


ατός του πίσω, αν τον ξεστράτιζαν φουρτούνες σε πελάγη 

τόσο τρανά, που ουδέ πετούμενα να τα διαβούν ως πέρα 
μονοχρονίς αποδυνάζουνται’ τόσο τρανά είναι κι άγρια. 

Σύρε λοιπόν µε το καράβι σου και τους δικούς σου ανθρώπους' 


μα αν πάλι θες στεριάς, δε µου 'λειψαν αλόγατα κι αμάξι, 


δε µου 'λειψαν κι οι γιοί, στη στράτα σου να σου σταθούν 
συντρόφοι 

πέρα στη θεία τη Λακεδαίμονα, στου Μενελάου το σπίτι. 
Εκεί πια ατός σου παρακάλα τον να πεί την πάσα αλήθεια 
του περισσεύει η γνώση, ψέματα δε θα σου πει καθόλου.» 


Όσο μιλούσε, ο γήλιος βούτηξε και πέσανε τ᾽ απόσκια᾽ 


και τότε πήρε η γαλανόματη θεά Αθηνά το λόγο: 

«Τούτα σωστά µας τα "πες, γέροντα, το δίχως άλλο’ τώρα 
κρασί να συγκεράστε, κόψετε κι απ’ τα σφαχτά τις γλὠσσες, 
στον Ποσειδώνα για να κάνουμε και στους θεούς τους άλλους 


σπονδές, πριν πάμε να πλαγιάσουμε᾽ καιρός να κοιμηθούμε' 


τι πια το φως στα σκότη εχάθηκε, και σε θεών τραπέζι 

πολύ να µένουμε εἶναι αταίριαστο᾽ στα σπίτια µας να πάμε!» 
Είπε η Αθηνά, κι αµέσως σύγκλιναν στο λόγο της εκείνοι’ 
πήραν οι κράχτες και τους έχυναν νερό στα χέρια απάνω, 


και τα κροντήρια τα παιδόπουλα πιοτό τα ξεχείλιζαν, 


και σε όλα τα ποτήρια εµοίραζαν, απ᾿ τις σπονδές ν᾿ αρχίσουν, 


και στη φωτιά τις γλὠσσες έριχναν κι ορθοί κρασί στάλαζαν. 

ἐπέλειβον. 
αὐτὰρ ἐπεὶ σπεῖσάν τ᾽ ἔπιον θ᾽, ὅσον ἤθελε θυμός, 
δὴ τότ᾽ Ἀθηναίη καὶ Τηλέμαχος θεοειδὴς 


ἄμφω ἱέσθην κοίλην ἐπὶ νῆα νέεσθαι. 


Νέστωρ δ᾽ αὖ κατέρυκε καθαπτόμενος ἐπέεσσιν: 
«Ζεὺς τό γ᾽ ἀλεξήσειε καὶ ἀθάνατοι θεοὶ ἄλλοι, 

ὡς ὑμεῖς παρ᾽ ἐμεῖο θοὴν ἐπὶ νῆα κίοιτε 

ὡς τέ τευ ἦ παρὰ πάμπαν ἀνείμονος ἠδὲ πενιχροῦ, 


ᾧ οὔ τι χλαῖναι καὶ ῥήγεα πόλλ᾽ ἐνὶ οἴκῳ, 


οὔτ᾽ αὐτῷ μαλακῶς οὔτε ξείνοισιν ἐνεύδειν. 
αὐτὰρ ἐμοὶ πάρα μὲν χλαῖναι καὶ ῥήγεα καλά. 
οὔ θην δὴ τοῦδ᾽ ἀνδρὸς Ὀδυσσῆος φίλος υἱὸς 
νηὸς ἐπ᾽ ἰκριόφιν καταλέξεται, ὄφρ᾽ ἂν ἐγώ γε 


ζώω, ἔπειτα δὲ παῖδες ἐνὶ μεγάροισι λίπωνται, 


ξείνους ξεινίζειν, ὃς τίς κ᾿ ἐμὰ δώμαθ᾽ ἵκηται.» 

τὸν δ᾽ αὖτε προσέειπε θεά, γλαυκῶπις Ἀθήνη: 
«εὖ δὴ ταῦτά γ᾽ ἔφησθα, γέρον Φίλε: σοὶ δὲ ἔοικεν 
Τηλέμαχον πείθεσθαι, ἐπεὶ πολὺ κάλλιον οὕτως. 


ἀλλ᾽ οὗτος μὲν νῦν σοὶ ἅμ᾽ ἕψεται, ὄφρα κεν εὕδῃ 


σοῖσιν ἐνὶ μεγάροισιν: ἐγὼ δ᾽ ἐπὶ νῆα μέλαιναν 
εἶμ᾽, ἵνα θαρσύνω θ᾽ ἑτάρους εἴπω τε ἕκαστα. 
οἷος γὰρ μετὰ τοῖσι γεραίτερος εὔχομαι εἶναι: 
οἱ δ᾽ ἄλλοι φιλότητι νεώτεροι ἄνδρες ἕπονται, 


πάντες ὁμηλικίη μεγαθύμου Τηλεμάχοιο. 


ἔνθα κε λεξαίμην κοίλῃ παρὰ νηὶ μελαίνῃ 

νῦν: ἀτὰρ ἠῶθεν μετὰ Καύκωνας μεγαθύμους 
εἶμ᾽ ἔνθα χρεῖός μοι ὀφέλλεται, οὔ τι νέον γε 
οὐδ᾽ ὀλίγον. σὺ δὲ τοῦτον, ἐπεὶ τεὸν ἵκετο δῶμα, 


πέμψον σὺν δίφρῳ τε καὶ υἱέι: δὸς δέ οἱ ἵππους, 


οἵ τοι ἐλαφρότατοι θείειν καὶ κάρτος ἄριστοι.» 
ὣς ἄρα φωνήσασ’ ἀπέβη γλαυκῶπις Ἀθήνη 
φήνῃ εἰδομένη: θάμβος δ᾽ ἕλε πάντας ἰδόντας. 
θαύμαζεν δ᾽ ὁ γεραιός, ὅπως ἴδεν ὀφθαλμοῖς: 


Τηλεμάχου δ᾽ ἕλε χεῖρα, ἔπος τ᾽ ἔφατ᾽ ἔκ τ᾽ ὀνόμαζεν: 


«ὦ Φίλος, οὔ σε ἔολπα κακὸν καὶ ἄναλκιν ἔσεσθαι, 
εἰ δή τοι νέῳ ὧδε θεοὶ πομπῆες ἕπονται. 
οὐ μὲν γάρ τις ὅδ᾽ ἄλλος Ὀλύμπια δώματ᾽ ἐχόντων, 
ἀλλὰ Διὸς θυγάτηρ, κυδίστη Τριτογένεια, 


ἥ τοι καὶ πατέρ᾽ ἐσθλὸν ἐν Ἀργείοισιν ἐτίμα. 


ἀλλὰ ἄνασσ᾽ ἵληθι, δίδωθι δέ μοι κλέος ἐσθλόν, 
αὐτῷ καὶ παίδεσσι καὶ αἰδοίῃ παρακοίτι: 

σοὶ δ᾽ αὖ ἐγὼ ῥέξω βοῦν ἦνιν εὐρυμέτωπον 
ἀδμήτην, ἣν οὔ πω ὑπὸ ζυγὸν ἤγαγεν ἀνήρ: 


τήν τοι ἐγὼ ῥέξω χρυσὸν κέρασιν περιχεύας.» 

Και σα στάλαξαν, ήπιαν όλοι τους, όσο η καρδιά ποθούσε' 
μα ως η Αθηνά µε τον Τηλέμαχο το θεοδιωµατάρη 


μαζί στο βαθουλό καράβι τους κινούσαν να διαγείρουν, 


ο Νέστορας τους ανακράτησε κι αυτά μιλώντας εἰπε: 

«Ο Δίας ετούτο κι οι άλλοι αθάνατοι θεοί να µη µου δώσουν, 

ν᾽ αφήσω στο γοργό να στρέψετε καράβι, ὡς να 'µουν κάποιος 
που τόνε δέρνει η φτωχοπόρεψη κι έχει γυμνό το σπίτι, 


κι ουδέ φλοκάτες πια του βρίσκουνται κι ουδέ πολλά κιλίµια, 


στα μαλακά κι αυτός κι οι φίλοι του να πέφτουν να κοιμούνται. 
Εγώ όµως έχω και πεντάµορφα κιλίµια και φλοκάτες! 

Όσο που ζω, στου πλοίου δε γίνεται τα ξύλα να πλαγιάσει 

ο γιος του αντρός που αναθιβάναµε πριν λίγο, του Οδυσσέα. 


Μετά, σα μείνουν στο παλάτι µου να κυβερνούν οι γιοί µου, 


αυτοί τους φίλους, όσοι φτάνουνε, θα τους φιλοκονεύουν.» 
Γυρνώντας η Αθηνά, η γλαυκόµατη θεά, του απηλογήθη: 
«Καλέ µου γέροντα, τα λόγια σου σωστά, και να συγκλίνει, 
πρέπει ο Τηλέμαχος᾽ καλύτερη δε βρίσκεται ἄλλη γνώμη. 


Ας πορευτεί λοιπόν αντάµα σου, στο αρχοντικό σας µέσα 


να κοιμηθεί µα εγώ για τ᾽ ἁρμενο το μελανό θα φύγω, 

για να συχάσω τους συντρόφους µας και να τους πω τι εγίνη' 

τι εγώ εἶμαι ο μόνος κάπως γέροντας που βρίσκεται κοντά τους' 
οι άλλοι εἰναι νιούτσικοι, του ἀντρόκαρδου Τηλέμαχου τα χρόνια 


όλοι τους έχουν, και ταξίδεψαν μαζί απ᾿ αγάπη μόνο. 


Κει πέρα να πλαγιάσω θα "θελα, στο βαθουλό καράβι, 

γι απόψε’ την αυγή στους Καύκωνες τους αντρειανούς θα δράμω, 
που µου χρωστούν --- μικρό το χρέος τους δεν εἶναι ουδέ 
καινούργιο. 

Ωστόσο στείλε τον Τηλέμαχο, στο αρχοντικό σου ως ήρθε, 


μ᾽ ένα σου γιο και μ᾿ ένα αμάξι σου, και δώσ᾽ του απ’ τ’ άλογα σου 


τα πιο στο τρέξιμο αλαφρότερα και πιο δυναμωμένα.» 

Είπε η Αθηνά, η θεά η γλαυκόµατη, κι ευτύς κινάει και φεύγει" 
µε γυπαϊό παρόμοια’ σάστισαν θωρώντας την εκείνοι 

να φεύγει θάμαξε κι ο γέροντας, τα μάτια του ως την είδαν, 


κι εἰπε γυρνώντας στον Τηλέμαχο, το χέρι πιάνοντας του: 


«Φίλε, δειλός κι ανάξιος κάποτε να γίνεις δε φοβούμαι, 

μια κι εἶσαι τόσο νιος κι οι αθάνατοι σου στέκουν στο ταξίδι. 
Την Τριτογένεια µπρος µας εἰχαμε, την κουρσολόγα κόρη 
του Δία’ θεός από τον Όλυμπο δεν ήταν άλλος, ὀχι! 


Αυτή και τον τρανό τον κύρη σου τιμούσε απ᾿ τους Αργίτες. 


Όμως, αφέντρα µου, σπλαχνίσου µας, και δόξα τιµηµένη 
δίνε σε µένα και στα τέκνα µου και στο σεμνό µου ταίρι" 
και θα σου σφάξω φαρδιοκούτελη, μονόχρονη δαμάλα, 
αδάµαστη, που δεν την έβαλαν ακόµη στο ζυγό της' 


τέτοια θα σφάξω εγώ, τα κέρατα περιχρυσώνοντάς της». 

ὣς ἔφατ' εὐχόμενος, τοῦ δ᾽ ἔκλυε Παλλὰς Ἀθήνη. 
τοῖσιν δ᾽ ἡγεμόνευε Γερήνιος ἱππότα Νέστωρ, 
υἱάσι καὶ γαμβροῖσιν, ἑὰ πρὸς δώματα καλά. 
ἀλλ᾽ ὅτε δώμαθ᾽ ἵκοντο ἀγακλυτὰ τοῖο ἄνακτος, 


ἑξείης ἕζοντο κατὰ κλισμούς τε θρόνους τε: 


τοῖς δ᾽ ὁ γέρων ἐλθοῦσιν ἀνὰ κρητῆρα κέρασσεν 
οἴνου ἡδυπότοιο, τὸν ἑνδεκάτῳ ἐνιαυτῷ 

ὤϊιξεν ταμίη καὶ ἀπὸ κρήδεμνον ἔλυσε: 

τοῦ ὁ γέρων κρητῆρα κεράσσατο, πολλὰ δ᾽ Ἀθήνῃ 


εὔχετ᾽ ἀποσπένδων, κούρῃ Διὸς αἰγιόχοιο. 


αὐτὰρ ἐπεὶ σπεῖσάν τ᾽ ἔπιον θ᾽, ὅσον ἤθελε θυμός, 
οἱ μὲν κακκείοντες ἔβαν οἰκόνδε ἕκαστος, 

τὸν δ᾽ αὐτοῦ κοίµησε Γερήνιος ἱππότα Νέστωρ, 
Τηλέμαχον, φίλον υἱὸν Ὀδυσσῆος θείοιο, 


τρητοῖς ἐν λεχέεσσιν ὑπ᾽ αἰθούσῃ ἐριδούπῳ, 


πὰρ᾽ δ᾽ ἄρ᾽ ἐυμμελίην Πεισίστρατον, ὄρχαμον 
ἀνδρῶν, 

ὅς οἱ ἔτ᾽ ἠίθεος παίδων ἦν ἐν μεγάροισιν: 

αὐτὸς δ᾽ αὖτε καθεῦδε μυχῷ δόμου ὑψηλοῖο, 

τῷ δ᾽ ἄλοχος δέσποινα λέχος πόρσυνε καὶ εὐνήν. 


ἦμος δ᾽ ἠριγένεια φάνη ῥοδοδάκτυλος Ἠώς, 


ὤρνυτ᾽ ἄρ᾽ ἐξ εὐνῆφι Γερήνιος ἱππότα Νέστωρ, 
ἐκ δ᾽ ἐλθὼν κατ᾽ ἄρ᾽ ἕζετ᾽ ἐπὶ ξεστοῖσι λίθοισιν, 

οἵ οἱ ἔσαν προπάροιθε θυράων ὑψηλάων, 

λευκοί, ἀποστίλβοντες ἀλείφατος: οἷς ἔπι μὲν πρὶν 


Νηλεὺς ἵζεσκεν, θεόφιν μήστωρ ἀτάλαντος: 


ἀλλ᾽ ὁ μὲν ἤδη κηρὶ δαμεὶς Ἄϊδόσδε βεβήκει, 
Νέστωρ αὖ τότ᾽ ἐφῖζε Γερήνιος, οὖρος Ἀχαιῶν, 
σκῆπτρον ἔχων. περὶ δ᾽ υἷες ἀολλέες ἠγερέθοντο 
ἐκ θαλάμων ἐλθόντες, Ἐχέφρων τε Στρατίος τε 


Περσεύς τ᾽ Ἄρητός τε καὶ ἀντίθεος Θρασυμήδης. 


τοῖσι δ᾽ ἔπειθ᾽ ἕκτος Πεισίστρατος ἤλυθεν ἥρως, 
πὰρ δ᾽ ἄρα Τηλέμαχον θεοείκελον εἶσαν ἄγοντες. 
τοῖσι δὲ μύθων ἦρχε Γερήνιος ἱππότα Νέστωρ: 
«καρπαλίμως μοι, τέκνα φίλα, κρηήνατ᾽ ἐέλδωρ, 


ὄφρ᾽ ἦ τοι πρώτιστα θεῶν ἱλάσσομ᾽ Ἀθήνην, 


ἥ μοι ἐναργὴς ἦλθε θεοῦ ἐς δαῖτα θάλειαν. 

ἀλλ᾽ ἄγ᾽ ὁ μὲν πεδίονδ᾽ ἐπὶ βοῦν, ἴτω, ὄφρα τάχιστα 
ἔλθῃσιν, ἐλάσῃ δὲ βοῶν ἐπιβουκόλος ἀνήρ: 

εἷς δ᾽ ἐπὶ Τηλεμάχου μεγαθύμου νῆα μέλαιναν 


πάντας ἰὼν ἑτάρους ἀγέτω, λπτέτω δὲ δύ᾽ οἴους: 


εἷς δ᾽ αὖ χρυσοχόον Λαέρκεα δεῦρο κελέσθω 
ἐλθεῖν, ὄφρα βοὸς χρυσὸν κέρασιν περιχεύῃ. 


οἱ δ᾽ ἄλλοι μένετ᾽ αὐτοῦ ἀολλέες, εἴπατε δ᾽ εἴσω 


ο 


Με τέτοια λόγια εκείνος δέουνταν, και σύγκλινε η Παλλάδα”᾽ 

κι ο αλογατάς γερήνιος Νέστορας --- πίσω οι γαμπροί κι οι γιοί 
του--- 

πήραν το δρόµο στο παλάτι τους ν᾿ ανέβουν το πανώριο. 

Και σύντας φτάσαν πια στο ξακουστό του βασιλιά παλάτι, 


αράδα πάνω σε καθίσματα και σε θρονιά καθίσαν. 


Και τότε ο Νέστορας για χάρη τους συγκέρναε σε κροντήρι 
κρασί γλυκόπιοτο᾽ του το άνοιξε στα έντεκα χρόνια απάνω 
τώρα η κελάρισσα ξεσφίγγοντας την κεφαλόδεσή του. 
Τούτο ως συγκέρασεν ο γέροντας, κάνει σπονδή κι ευχόταν 


στην Αθηνά, του βροντοσκούταρου του Δία τη θυγατέρα' 


και σα στάλαξαν κι ήπιαν όλοι τους όσο η καρδιά ποθούσε, 
ευτύς κίνησαν για το σπίτι του καθένας να πλαγιάσει. 

Μα του Οδυσσέα του αρχοντογέννητου τον άξιο γιο κει πέρα 
ο αλογατάς γερήνιος Νέστορας σε καλοτρυπηµένη 


κλίνη τον κοίμισε, στο αχόλαλο το σκεπαστό του μέσα' 


κι έβαλε πλάι του τον Πεισίστρατο τον αντρειανό να πέσει, 

που από τους γιους του ακόµα ανύπαντρος καθόταν στο παλάτι’ 
ατός του στου αψηλού κοιμήθηκε του παλατιού το βάθος, 

εκεί που του᾽ στρωνε το ταίρι του και πλάγιαζε μαζί του. 


Κι η Αυγή σα φάνη η πουρνογέννητη και ροδοδαχτυλάτη, 


ο αλογατάς γερήνιος Νέστορας από την κλίνη ασκώθη, 

κι ως βγήκεν έξω, πήγε κι έκατσε στα μαγλινά πεζούλια, 

που ήταν χτισμένα απ᾿ έξω απ’ τις ψηλές του παλατιού του πόρτες 
κάτασπρα, κι απ’ το λάδι. ξάστραφταν᾽ σε τούτα κι ο Νηλέας 


παλιά εκαθόταν, που σοζύγιαζε µε των θεών ο νους του. 


Μα αυτόν τον είχε πάρει ο θάνατος κι είχε διαβεί στον Άδη. 
Εκεί καθόταν τώρα ο Νέστορας, των Αχαιών ο πύργος, 
κρατώντας το βασιλοράβδι του’ τρογύρα εμαζωχτήκαν 

όλοι του οι γιοί, την κλίνη αφήνοντας, ο Στράτης κι ο Περσέας 


κι ο Εχέφρονας, ξοπίσω κι ο Άρητος κι οισόθεος Θρασυμήδης' 


στερνός εσίµωσε ο Πεισίστρατος’ φέραν µετά και βάλαν 
και το θεόμορφο Τηλέμαχο να κάτσει στο πλευρό του' 

κι ο αλογατάς γερήνιος Νέστορας το λόγο επήρε πρώτος: 
«Παιδιά µου αγαπημένα, γρήγορα να γένει η πεθυμιά µου, 


για να γλυκάνω απ’ τους αθάνατους την Αθηνά πιο πρώτα, 


που πρόβαλε μπροστά στα μάτια µου στο θείο λαμπρό τραπέζι. 
Ομπρός, ας πάει στον κάμπο κάποιος σας για τη δαμάλα, να 'ρθει 
μιαν ώρα αρχύτερα, κι ὡς έρχεται, να τη λαλεί ο βουκόλος. 

Άλλος στου αντρόκαρδου Τηλέμαχου το μελανό καράβι 


να πάει να φέρει τους συντρόφους του, και δυο ν᾽ αφήσει μόνο. 


Το χρυσικό Λαέρκη κάποιος σας ακόµα να φωνάξει, 
να χύσει μάλαμα στα κέρατα τρογύρα της δαμάλας. 


Οι επίλοπτοι κοντά µου μείνετε, Και µες στο αρχοντικό µας 

δμῳῇσιν κατὰ δώματ᾽ ἀγακλυτὰ δαῖτα πένεσθαι, 


ἕδρας τε ξύλα τ᾽ ἀμφὶ καὶ ἀγλαὸν οἰσέμεν ὕδωρ.» 


ὣς ἔφαθ᾽, οἱ δ᾽ ἄρα πάντες ἐποίπνυον. ἦλθε μὲν ἂρ 
βοῦς 

ἐκ πεδίου, ἦλθον δὲ θοῆς παρὰ νηὸς ἐΐσης 
Τηλεμάχου ἕταροι μεγαλήτορος, ἦλθε δὲ χαλκεὺς 
ὅπλ᾽ ἐν χερσὶν ἔχων χαλκήια, πείρατα τέχνης, 


ἄκμονά τε σφῦραν τ᾽ ἐυποίητόν τε πυράγρην, 


οἷσίν τε χρυσὸν εἰργάξετο: ἦλθε δ᾽ Ἀθήνη 

ἱρῶν ἀντιόωσα. γέρων δ᾽ ἱππηλάτα Νέστωρ 
χρυσὸν ἔδωχ' ὁ δ᾽ ἔπειτα βοὸς κέρασιν περίχευεν 
ἀσκήσας, ἵν᾽ ἄγαλμα θεὰ κεχάροιτο ἰδοῦσα. 


βοῦν δ᾽ ἀγέτην κεράων Στρατίος καὶ δῖος Ἐχέφρων. 


χέρνιβα δέ σφ᾽ Ἄρητος ἐν ἀνθεμόεντι λέβητι 
ἤλυθεν ἐκ θαλάμοιο φέρων, ἑτέρῃ δ᾽ ἔχεν οὐλὰς 
ἐν κανέῳ πέλεκυν δὲ μενεπτόλεμος Θρασυμήδης 
ὀξὺν ἔχων ἐν χειρὶ παρίστατο βοῦν ἐπικόψων. 


Περσεὺς δ᾽ ἀμνίον εἶχε: γέρων δ᾽ ἱππηλάτα Νέστωρ 


χέρνιβά τ᾽ οὐλοχύτας τε κατήρχετο, πολλὰ δ᾽ Ἀθήνῃ 
εὔχετ᾽ ἀπαρχόμενος, κεφαλῆς τρίχας ἐν πυρὶ 
βάλλων. 

αὐτὰρ ἐπεί ῥ᾽ εὔξαντο καὶ οὐλοχύτας προβάλοντο, 
αὐτίκα Νέστορος υἱὸς ὑπέρθυμος Θρασυμήδης 


ἤλασεν ἄγχι στάς: πέλεκυς δ᾽ ἀπέκοψε τένοντας 


αὐχενίους, λῦσεν δὲ βοὸς μένος. αἱ δ᾽ ὀλόλυξαν 
θυγατέρες τε νυοί τε καὶ αἰδοίη παράκοιτις 
Νέστορος, Εὐρυδίκη, πρέσβα Κλυμένοιο θυγατρῶν. 


οἱ μὲν ἔπειτ᾽ ἀνελόντες ἀπὸ χθονὸς εὐρυοδείης 


ἔσχον: ἀτὰρ σφάξεν Πεισίστρατος, ὄρχαμος ἀνδρῶν. 


τῆς δ᾽ ἐπεὶ ἐκ μέλαν αἷμα ῥύη, λίπε δ᾽ ὀστέα θυμός, 
αἷψ᾽ ἄρα μιν διέχευαν, ἄφαρ δ᾽ ἐκ μηρία τάμνον 
πάντα κατὰ μοῖραν, κατά τε κνίσῃ ἐκάλυψαν 
δίπτυχα ποιήσαντες, ἐπ᾽ αὐτῶν δ᾽ ὠμοθέτησαν. 


καῖε δ᾽ ἐπὶ σχίζῃς ὁ γέρων, ἐπὶ δ᾽ αἴθοπα οἶνον 


λεῖβε: νέοι δὲ παρ᾽ αὐτὸν ἔχον πεμπωώβολα χερσίν. 
αὐτὰρ ἐπεὶ κατὰ μῆρ᾽ ἐκάη καὶ σπλάγχνα πάσαντο, 
μίστυλλόν τ᾽ ἄρα τἆλλα καὶ ἀμφ᾽ ὀβελοῖσιν ἔπειραν, 
ὤπτων δ᾽ ἀκροπόρους ὀβελοὺς ἐν χερσὶν ἔχοντες. 


τόφρα δὲ Τηλέμαχον λοῦσεν καλὴ Πολυκάστη, 


Νέστορος ὁπλοτάτη θυγάτηρ Νηληϊάδαο. 
αὐτὰρ ἐπεὶ λοῦσέν τε καὶ ἔχρισεν λίπ᾽ ἐλαίῳ, 
ἀμφὶ δέ μιν φᾶρος καλὸν βάλεν ἠδὲ χιτῶνα, 

ἐκ ῥ᾽ ἀσαμίνθου βῆ δέμας ἀθανάτοισιν ὁμοῖος: 
πὰρ δ᾽ ὅ γε Νέστορ᾽ ἰὼν κατ᾽ ἄρ᾽ ἕζετο, ποιμένα 


λαῶν. 

πέστε στις δούλες το περίλαµπρο να µας γνοιαστούνε γιόμα, 


κι άλλες νερό να φέρουν γάργαρο, κι άλλες θρονιά και ξύλα.» 


Αυτά εἰπε, κι όλοι καταπιάστηκαν γοργά’ κι ήρθε απ’ τον κάμπο 
το βόδι, κι ήρθαν απ’ το γρήγορο, σοζυγιαστό καράβι 

οι σύντροφοι όλοι του Τηλέμαχου του αντριγιωµένου, κι ήρθε 

ο χρυσικός µε όλα τα χάλκινα της τέχνης σύνεργα του, 


µε το καλόφτιαστο διλάβι του, το αμόνι, το σφυρί του, 


που δούλευε µε αυτά το μάλαμα᾽ κι ήρθε η Αθηνά το τάμα 
να προσδεχτεί. Κι ο γέρο Νέστορας ο αλογατάς του δίνει 
το μάλαμα᾽ κι αυτός τα κέρατα µε τέχνη της δαμάλας 
χρυσώνει, να χαρεί θωρώντας το βαθιά ἡ θεά στα φρένα. 


Το ζω µετά απ’ τα κέρατα έσυραν ο Εχέφρονας κι ο Στράτης, 


Κι ο Άρητος ήρθε από την κάμαρα κρατώντας να πλυθούνε 
λεβέτι ἀνθόπλουμο, και στί» άλλο του πανέρι µε κριθάρι. 
Κι είχε πελέκι ὁ πολεμόχαρος στὸ χέρι Θρασυμήδης 
αδράξει κοφτερό, και σίµωνε το βόδι να χτυπήσει' 


κούπα ο Περσέας κρατούσε, κι ἑπλυνε τα δυο του χέρια τέλος 


ο γέρο Νέστορας, κι ως σκόρπισε τ᾽ αγιοκριθάρια, ευκιόταν 
µε θέρμη στην Παλλάδα, καίγοντας απ’ το κεφάλι τρίχες. 

Κι ως ευχήθηκαν και πασπάλισαν μετά τ᾽ αγιοκριθάρια, 
γοργά του Νέστορα ο τρανόκαρδος υγιός, ο Θρασυμήδης, 


σιμώνει, και του δίνει’ κι έκοψε τα νεύρα το πελέκι 


του σβέρκου, κι απ᾿ το ζω παράλυσεν η ορμή᾽ κι έσυραν όλες 
στριγγιά φωνή, κι οι θυγατέρες του κι οι νύφες κι η Ευρυδίκη, 
η κόρη η πιο τρανή του Κλύμενου, του Νέστορα το ταίρι. 

Κι απ’ την πλατιά τη γη ως ανάσκωσαν οι άλλοι ψηλά το βόδι, 


το 'σφαξε ο ρήγας ο Πεισίστρατος. Μόλις το μαύρο γαΐίµα 


χύθη στη γης κι από τα κόκαλα ξεπέταξε η ψυχή του, 

το τεταρτιάσαν πρώτα γρήγορα και τα μεριά του κόψαν 

όλα ως εταίριαζε, τα τύλιξαν τρογύρα µε τη σκέπη, 
διπλώνοντας τη, κι από πάνω τους κομμάτια κρέας πιθώσαν. 


Σε σκίζες τα 'καιγεν ο γέροντας και στάλαζε από πάνω 


κρασί φλογάτο᾽ και πεντόσουβλες οι νιοί σιμά του εκράτουν. 
Και σύντας τα µεριά αποκάηκαν και γεύτηκαν τα σπλάχνα, 
λιανίσαν τ᾽ άλλα και τα πέρασαν στις σούβλες και τα ψήναν 
τις ακρομύτικες στα χέρια τους ανεβαστώντας σούβλες. 


Ωστόσο τον Τηλέμαχο έλουζε του Νέστορα µια κόρη 


όμορφη, κι ήταν η μικρότερη στα χρόνια, η Πολυκάστη. 
Κι ως τον απόλουσε, τον άλειψε µε μυρωμένο λάδι 

κι ὁμορφή πέρασε στους ώμους του χλαμύδα και χιτώνα, 
κι απ᾽ το λουτρό θαρρείς αθάνατος επρόβαλε στην όψη, 


και τράβηξε κοντά στο Νέστορα το ρήγα να καθίσει. 

οἱ δ᾽ ἐπεὶ ὥπτησαν κρέ᾽ ὑπέρτερα καὶ ἐρύσαντο, 
δαίνυνθ᾽ ἑζόμενοι: ἐπὶ δ᾽ ἀνέρες ἐσθλοὶ ὄροντο 
οἶνον οἰνοχοεῦντες ἐνὶ χρυσέοις δεπάεσσιν. 
αὐτὰρ ἐπεὶ πόσιος καὶ ἐδητύος ἐξ ἔρον ἕντο, 


τοῖσι δὲ μύθων ἦρχε Γερήνιος ἱππότα Νέστωρ: 


«παῖδες ἐμοί, ἄγε Τηλεμάχῳ καλλίτριχας ἵππους 


ζεύξαθ᾽ ὑφ᾽ ἅρματ᾽ ἄγοντες, ἵνα πρήσσῃσιν ὁδοῖο.» 


ὣς ἔφαθ᾽, οἱ δ᾽ ἄρα τοῦ μάλα μὲν κλύον ἠδ᾽ ἐπίθοντο, 


καρπαλίμως δ᾽ ἔζευξαν ὑφ᾽ ἅρμασιν ὠκέας ἵππους. 


ἐν δὲ γυνὴ ταμίη σῖτον καὶ οἶνον ἔθηκεν 


ὄψα τε, οἷα ἔδουσι διοτρεφέες βασιλῆες. 

ἂν δ᾽ ἄρα Τηλέμαχος περικαλλέα βήσετο δίφρον: 
πὰρ δ᾽ ἄρα Νεστορίδης Πεισίστρατος, ὄρχαμος 
ἀνδρῶν, 

ἐς δίφρον τ᾽ ἀνέβαινε καὶ ἡνία λάζετο χερσί, 


μάστιξεν δ᾽ ἐλάαν, τὼ δ᾽ οὐκ ἀέκοντε πετέσθην 


ἐς πεδίον, λιπέτην δὲ Πύλου αἰπὺ πτολίεθρον. 
οἱ δὲ πανημέριοι σεῖον ζυγὸν ἀμφὶς ἔχοντες. 
δύσετό τ᾽ ἠέλιος σκιόωντό τε πᾶσαι ἀγυιαί, 

ἐς Φηρὰς δ᾽ ἵκοντο Διοκλῆος ποτὶ δῶμα, 


υἱέος Ὀρτιλόχοιο, τὸν Ἀλφειὸς τέκε παῖδα. 


ἔνθα δὲ νύκτ᾽ ἄεσαν, ὁ δὲ τοῖς πὰρ ξείνια θῆκεν. 
ἦμος δ᾽ ἠριγένεια φάνη ῥοδοδάκτυλος Ἠώς, 
ἵππους τε ζεύγνυντ᾽ ἀνά θ᾽ ἅρματα ποικίλ᾽ ἔβαινον: 
ἐκ δ᾽ ἔλασαν προθύροιο καὶ αἰθούσης ἐριδούπου: 


μάστιξεν δ᾽ ἐλάαν, τὠ δ᾽ οὐκ ἀέκοντε πετέσθην. 


Ίξον δ᾽ ἐς πεδίον πυρηφόρον, ἔνθα δ᾽ ἔπειτα 
ἦνον ὁδόν: τοῖον γὰρ ὑπέκφερον ὠκέες ἵπποι. 


δύσετό τ᾽ ἠέλιος σκιόωντό τε πᾶσαι ἀγυιαί. 

Τ᾽ απανωψάχνια μόλις ψήθηκαν κι απ᾿ τη φωτιά τα σύραν, 
κάτσαν και τρώγαν κι αρχοντόπουλα πετιόνταν κάθε τόσο 
και παίρναν το κρασί, σε ολόχρυσα ποτήρια να κεράσουν. 
Και σύντας του πιοτού θαράπεψαν και του φαγιού τον πόθο, 


ο αλογατάς γερήνιος Νέστορας το λόγο επήρε κι εἰπε: 


Ελάτε οι γιοί, για τον Τηλέμαχο κάτω απ’ τ᾽ αμάξι ζεύτε 

τ᾽ αλόγατά µας τα καλότριχα, στη στράτα να κινήσει». 
Είπε, κι αυτοί, γρικώντας, πρόθυμα συνάκουσαν το λόγο, 
και τα γοργά µε βιάση αλόγατα κάτω απ’ το αμάξι ἐζεψαν. 


Έβαλε µέσα κι η κελάρισσα ψωμί, κρασί, προσφάγια, 


καθώς να τρώνε οι θεογέννητοι το συνηθούν ρηγάδες. 

Ανέβη τότε κι ο Τηλέμαχος πα στο πανώριο αμάξι, 

κι ο γιος του Νέστορα, ο Πεισίστρατος ο ρήγας, στο πλευρό του 
στο αμάξι ανέβη, και στα χέρια του τα νιόλουρα φουχτώνει' 
δίνει βιτσιά, κι ευτύς τ᾽ αλόγατα µε προθυµιά πετούσαν στον 


κάμπο, 


αφήνοντας το απόγκρεµο της Πύλος κάστρο πίσω, 

και το ζυγό τα δυο ζερβόδεξα κουνούσαν όλη μέρα. 

Κι ο ήλιος ως πήρε και βασίλεψε κι ισκιώσαν όλοι οι δρόμοι, 
φτασμένοι στη Φηρή βρεθήκανε, µπρος, στου Διοκλη το σπίτι, 


που ήταν ο γιος του ρήγα Ορτίλοχου και του Αλφειού τ᾽ αγγόνι. 


Αυτός εκεί τους καλοσκάμνισε και πέρασαν τη νύχτα. 

Κι η Αυγή σα φάνη η πουρνογέννητη και ροδοδαχτυλάτη, 
ζέψαν τ᾽ αλόγατα κι ανέβηκαν στο πλουμισμένο αμάξι, 

και βγήκαν όξω απ’ την αυλόπορτα και το βουερό χαγιάτι. 


Δίνει βιτσιά να φύγουν τ᾽ άλογα, κι αυτά, γοργά ως πετούσαν, 


σε λίγο φτάσαν στον πολύσταρο τον κάμπο και τελεύαν 
το δρόμο᾽ μ᾽ έτοια ορμή τ᾽ αλόγατα τα γρήγορα τους σέρναν 


και πήρε ο γήλιος και βασίλεψε κι ισκιώσαν όλοι οι δρόμοι. 


-ᾱ- 

ΟΜΗΡΟΥ ΟΔΥΣΣΕΙΑ -δ- 


ᾖοί δ᾽ Ίξον κοίλην Λακεδαίμονα κητώεσσαν, 
πρὸς δ᾽ ἄρα δώματ᾽ ἔλων Μενελάου κυδαλίμοιο. 
τὸν δ᾽ εὗρον δαινύντα γάμον πολλοῖσιν ἔτῃσιν 


υἱέος ἠδὲ θυγατρὸς ἀμύμονος ᾧ ἐνὶ οἴκῳ. 


τὴν μὲν Ἀχιλλῆος ῥηξήνορος υἱέι πέμπεν: 

ἐν Τροίῃ γὰρ πρῶτον ὑπέσχετο καὶ κατένευσε 
δωσέμεναι, τοῖσιν δὲ θεοὶ γάμον ἐξετέλειον. 

τὴν ἄρ᾽ ὃ γ᾽ ἔνθ᾽ ἵπποισι καὶ ἅρμασι πέμπε νέεσθαι 
Μυρμιδόνων προτὶ ἄστυ περικλυτόν, οἷσιν 


ἄνασσεν. 


υἱέι δὲ Σπάρτηθεν Ἀλέκτορος ἤγετο κούρην, 

ὃς οἱ τηλύγετος γένετο κρατερὸς Μεγαπένθης 
ἐκ δούλης: Ἑλένῃ δὲ θεοὶ γόνον οὐκέτ᾽ ἔφαινον, 
ἐπεὶ δὴ τὸ πρῶτον ἐγείνατο παῖδ᾽ ἐρατεινήν, 


Ἑρμιόνην, ἣ εἶδος ἔχε χρυσέης Ἀφροδίτης. 


ὣς οἱ μὲν δαίνυντο καθ᾿ ὑψερεφὲς μέγα δῶμα 
γείτονες ἠδὲ ἔται Μενελάου κυδαλίμοιο, 
τερπόμενοι: μετὰ δέ σφιν ἐμέλπετο θεῖος ἀοιδὸς 
φορμίζων, δοιὼ δὲ κυβιστητῆρε κατ᾽ αὐτούς, 


μολπῆς ἐξάρχοντος, ἐδίνευον κατὰ μέσσους. 


τῶ δ᾽ αὖτ᾽ ἐν προθύροισι δόμων αὐτώ τε καὶ ἵππω, 
Τηλέμαχός θ᾽ ἥρως καὶ Νέστορος ἀγλαὸς υἱός, 
στῆσαν: ὁ δὲ προμολὼν ἴδετο κρείων Ἐτεωνεύς, 
ὀτρηρὸς θεράπων Μενελάου κυδαλίμοιο, 


βῆ δ᾽ ἴμεν ἀγγελέων διὰ δώματα ποιμένι λαῶν, 


ἀγχοῦ δ᾽ ἱστάμενος ἔπεα πτερόεντα προσηύδα: 
«ξείνω δή τινε τώδε, διοτρεφὲς ὦ Μενέλαε, 
ἄνδρε δύω, γενεῇ δὲ Διὸς μεγάλοιο ἔικτον. 
ἀλλ᾽ εἴπ᾽, ἤ σφωιν καταλύσομεν ὠκέας ἵππους, 


ἢ ἄλλον πέμπωμεν ἱκανέμεν, ὅς κε φιλήσῃ.» 


τὸν δὲ μέγ᾽ ὀχθήσας προσέφη ξανθὸς Μενέλαος: 
«οὐ μὲν νήπιος ἦσθα, Βοηθοΐδη Ἐτεωνεῦ, 

τὸ πρίν: ἀτὰρ μὲν νῦν γε πάϊς ὣς νήπια βάζεις. 

ἢ μὲν δὴ νῶι ξεινήια πολλὰ φαγόντε 


ἄλλων ἀνθρώπων δεῦρ᾽ ἱκόμεθ᾽, αἴ κέ ποθι Ζεὺς 


ἐξοπίσω περ παύσῃ ὀιζύος. ἀλλὰ λύ᾽ ἵππους 
ξείνων, ἐς δ᾽ αὐτοὺς προτέρω ἄγε θοινηθῆναι.» 

ὣς φάθ’, ὁ δὲ μεγάροιο διέσσυτο, κέκλετο δ᾽ ἄλλους 
ὀτρηροὺς θεράποντας ἅμα σπέσθαι ἑοῖ αὐτῷ. 


οἱ δ᾽ ἵππους μὲν λῦσαν ὑπὸ ζυγοῦ ἱδρώοντας, 


Κι εκείνοι οι δυο στην πολυφάραγγη, τη βαθουλή φτασμένοι 
τη Λακεδαίμονα, στου πέρφανου Μενέλαου το παλάτι 
τραβούσαν, πάνω αυτός που γιόρταζε της άψεγης του κόρης 


το γάμο και του γιου του, κι έκανε τραπέζι στους δικούς του. 


Την κόρη στον υγιό την έστελνε του φοβερού Αχιλλέα: 

απ’ τον καιρό στην Τροία που βρίσκουνταν ακόµα το 'χε τάξει 
να του τη δώσει: τώρα ετέλευαν οι αθάνατοι το γάμο. 

Την έστελνε λοιπόν µε αλόγατα κι αμάξια για το κάστρο 


των Μυρμιδόνων το περίλαμπρο, που αφέντευε ο γαμπρός του. 


Το γιο στη Σπάρτη µε του Αλέχτορα τον πάντρευε την κόρη, 
το Μεγαπένθη τον αντρόκαρδο᾽ τον είχε στερνοπαίδι 

από µια σκλάβα, τι δε χάριζαν πια στην Ελένη τέκνα 

οι αθάνατοι, από µιας και γέννησε µια κόρη ζηλεμένη, 


την Ερμιόνη, που παράβγαινε µε τη χρυσή Αφροδίτη. 


Έτσι στο μέγα, αψηλοτάβανο παλάτι οι συμπεθέροι 

κι οι γείτονες του πολυδόξαστου Μενέλαου ξεφαντώναν 

κι αγάλλουνταν μαζί τους κάθουνταν βαρώντας την κιθάρα 
ο θείος τραγουδιστής, κι ως άνοιγε το στόμα του να ψάλει, 


στριφογυρνώντας µες στη μάζωξη χόρευαν δυο ακροβάτες. 


Την ἰδιαν ώρα ομπρός στην ξώπορτα κι αυτοί και τ᾽ ἀλογά τους, 
ο γιος του Νέστορα κι ο αντρόκαρδος Τηλέμαχος, στάθηκαν. 

Κι ο Ετεωνέας, που ο πολυξάκουστος Μενέλαος σύντροφο του 
τον εἶχε μπιστεμένο, βγαίνοντας, μόλις τους είδε, τρέχει 


στο βασιλιά να πάει το μήνυμα, περνώντας το παλάτι 


κι ως στάθη πλάι του µε ανεµάρπαστα του συντυχαίνει λόγια: 
«Άκου, Μενέλαε θεογέννητε, µας ήρθαν κάποιοι ξένοι, 

δυο νιοί, και μοιάζει να 'ναι η φύτρα τους από το Δία το μέγα. 
Μον᾽ πες µου, τ᾽ άτια να ξεζέψουµε τα γρήγορα, για σε άλλου 


σπίτι να πούμε να τραβήξουνε, να φιλοκονευτούνε;» 


Τότε ο ξανθός Μενέλαος θύμωσε κι απηλογιά του δίνει: 
«Του Βόηθου γιε, πιο πριν ανέµυαλος, Ετεωνέα, δεν ήσουν, 
μα τώρα ανέµυαλα µου µίλησες, μικρό παιδί σαν να 'σουν. 
Και µας συχνά µας φιλοκόνεψαν άνθρωποι ξένοι ως τώρα, 


πριχού διαγείρουµε, κι ελπίζαµε στο Δία να µας γλιτώσει 


μια μέρα από τα τόσα βάσανα. Μον’ έλα, λύσε τ᾽ ἁτια 


των ξένων και πιο µέσα μπάσε τους, να φαν, να πιουν μετά µας.» 


Είπε, κι αυτός αφήκε τρέχοντας τον αντρωνίτη, κι άλλα 
παιδόπουλα να τρέξουν γρήγορα φωνάζοντας, κι εκείνα 


απ’ το ζυγό τους λύσαν τ᾽ άλογα λουσμµένα στον ἵδρωτα, 

καὶ τοὺς μὲν κατέδησαν ἐφ᾽ ἱππείῃσι κάπῃσι, 
πὰρ δ᾽ ἔβαλον ζειάς, ἀνὰ δὲ κρῖ λευκὸν ἔμιξαν, 
ἅρματα δ᾽ ἔκλιναν πρὸς ἐνώπια παμφανόωντα, 
αὐτοὺς δ᾽ εἰσῆγον θεῖον δόμον. οἱ δὲ ἰδόντες 


θαύμαζον κατὰ δῶμα διοτρεφέος βασιλῆος: 


ὥς τε γὰρ ἠελίου αἴγλη πέλεν ἠὲ σελήνης 
δῶμα καθ᾿ ὑψερεφὲς Μενελάου κυδαλίμοιο. 
αὐτὰρ ἐπεὶ τάρπησαν ὁρώμενοι ὀφθαλμοῖσιν, 
ἔς ῥ᾽ ἀσαμίνθους βάντες ἐυξέστας λούσαντο. 


τοὺς δ᾽ ἐπεὶ οὖν δμῳαὶ λοῦσαν καὶ χρῖσαν ἐλαίῳ, 


ἀμφὶ δ᾽ ἄρα χλαίνας οὔλας βάλον ἠδὲ χιτῶνας, 
ἔς ῥα θρόνους ἕζοντο παρ᾽ Ἀτρεΐδην Μενέλαον. 
χέρνιβα δ᾽ ἀμφίπολος προχόῳ ἐπέχευε φέρουσα 
καλῇ χρυσείῃ ὑπὲρ ἀργυρέοιο λέβητος, 


νίψασθαι: παρὰ δὲ ξεστὴν ἐτάνυσσε τράπεζαν. 


σῖτον δ᾽ αἰδοίη ταμίη παρέθηκε φέρουσα, 
εἴδατα πόλλ᾽ ἐπιθεῖσα, χαριζομένη παρεόντων. 
δαιτρὸς δὲ κρειῶν πίνακας παρέθηκεν ἀείρας 
παντοίων, παρὰ δέ σφι τίθει χρύσεια κύπελλα. 


τὼ καὶ δεικνύμενος προσέφη ξανθὸς Μενέλαος: 


«σίτου θ᾽ ἅπτεσθον καὶ χαίρετον. αὐτὰρ ἔπειτα 
δείπνου πασσαμένω εἰρησόμεθ᾽, οἵ τινές ἐστον 
ἀνδρῶν: οὐ γὰρ σφῶν γε γένος ἀπόλωλε τοκήων, 
ἀλλ᾽ ἀνδρῶν γένος ἐστὲ διοτρεφέων βασιλήων 


σκηπτούχων, ἐπεὶ οὔ κε κακοὶ τοιούσδε τέκοιεν.» 


ὡς φάτο, καί σφιν νῶτα βοὸς παρὰ πίονα θῆκεν 


ὄπτ᾽ ἐν χερσὶν ἑλών, τά ῥά οἱ γέρα πάρθεσαν αὐτῷ. 


οἱ δ᾽ ἐπ᾽ ὀνείαθ᾽ ἑτοῖμα προκείμενα χεῖρας ἴαλλον. 
αὐτὰρ ἐπεὶ πόσιος καὶ ἐδητύος ἐξ ἔρον ἕντο, 


δὴ τότε Τηλέμαχος προσεφώνεε Νέστορος υἱόν, 


ἄγχι σχὼν κεφαλήν, ἵνα μὴ πευθοίαθ᾽ οἱ ἄλλοι: 
«φράζεο, Νεστορίδη, τῷ ἐμῷ κεχαρισμένε θυμῷ, 
χαλκοῦ τε στεροπἠν κὰδ δώματα ἠχήεντα 

χρυσοῦ τ᾽ ἠλέκτρου τε καὶ ἀργύρου ἠδ᾽ ἐλέφαντος. 


Ζηνός που τοιήδε γ᾽ Ὀλυμπίου ἔνδοθεν αὐλή, 


ὅσσα τάδ᾽ ἄσπετα πολλά: σέβας μ᾽ ἔχει 
εἰσορόωντα.» 

τοῦ δ᾽ ἀγορεύοντος ξύνετο ξανθὸς Μενέλαος, 
καί σφεας φωνήσας ἔπεα πτερόεντα προσηύδα: 
«τέκνα Φίλ᾽, ἦ τοι Ζηνὶ βροτῶν οὐκ ἄν τις ἐρίζοι: 


ἀθάνατοι γὰρ τοῦ γε δόμοι καὶ κτήματ᾽ ἔασιν: 
ἀνδρῶν δ᾽ ἢ κέν τίς μοι ἐρίσσεται, ἠὲ καὶ οὐκί, 
κτήμασιν. ἦ γὰρ πολλὰ παθὼν καὶ πόλλ᾽ ἐπαληθεὶς 


ἠγαγόμην ἐν νηυσὶ καὶ ὀγδοάτῳ ἔτει ἦλθον, 


4] 


και στα παχνιά τους τ᾽ αλογάρικα τα δέσαν, και κριθάρι 
μπροστά τους βάζαν άσπρο, ανάκατο µε βίκο, και το αμάξι 
γερμένο απαντικρύ το στήριξαν στο λιόφωτο τον τοίχο. 
Τους νιους μετά στο θείο συνέµπασαν παλάτι, και σάστιζαν, 


τούτοι το σπίτι του αρχοντόγεννου θαμάζοντας ρηγάρχη: 


τι ολούθε φως στου πολυξάκουστου Μενέλαου το παλάτι 
το αψηλοτάβανο ξεχύνουνταν --- σα φεγγαριού, σαν ἡλιου. 
Και σα φραθήκαν πια τα μάτια τους θωρώντας ένα γύρο, 
σε καλοσκαλισμένους κάθισαν για να λουστούν λουτήρες. 


Κι αφού τους λούσαν και τους άλειψαν µε μύρο οι παρακόρες 


και στο κορμί σγουρές τους φόρεσαν χλαμύδες και χιτώνες, 
τους πήγαν σε θρονιά και κάθισαν κοντά στο γιο του Ατρέα. 
Μια παρακόρη τότε τρέχοντας νερό σε στάµνα φέρνει, 
χρυσή, πανώρια, κι από κάτω της ένα αργυρό λεγένι, 


για να πλυθούν, κι οµπρός τους ἅπλωσε στραφταλιστό τραπέζι 


Ψωμί κι η σεβαστή κελάρισσα τους κουβαλεί και πλήθος 
φαγιά απιθώνει, απ’ ό,τι βρέθηκε καλό φιλεύοντάς τους. 
Απλάδες κρέατα πήρε κι έφερε κι ο τραπεζάρης μπρος τους 
λογής λογής, και πλάι τους έβαλε μαλαματένιες κούπες. 


Τότε ο ξανθός Μενέλαος μίλησε καλωσορίζοντας τους: 


«Πιάστε ψωμί! Καλώς µας ήρθατε! Και σύντας πια αποφάτε, 
θα 'ρθεί η στιγµή να σας ρωτήσουμε ποιοί τάχα να 'στε ανθρώποι. 
Καθόλου αλήθεια δεν την κρύβετε τη φύτρα των γονιών σας' 
το δίχως άλλο από αρχοντόγεννους κρατάτε βασιλιάδες 


µε ρηγικό ραβδί’ αχαμνόσογοι τέτοιους υγιούς δεν κάνουν.» 


Είπε, και πήρε µε τα χέρια του παχιά βοδίσια πλάτη, 

ψητή, τα αρχοντοµμοίρι που 'δωκαν σ᾽ αυτόν, και τους τη δίνει. 

Κι αυτοί στα ετοιμασµένα αντίκρυ τους φαγιά τα χέρια απλώσαν. 
Και σύντας του πιοτού θαράπεψαν και του φαγιού τον πόθο, 


πρώτα ο Τηλέμαχος στου Νέστορα το γιο τα λόγια εκίνα, 


κοντά κρατώντας το κεφάλι του, να µην ακούσουν άλλοι: 

«Για ιδές αλήθεια, υγιέ του Νέστορα, πιο αγαπηµένε απ’ όλους, 
πως µες στα σπίτια αυτά τ᾽ αχόλαλα ξαστράφτει ολούθε ο 
μπρούντζος, 

το κεχριμπάρι και το μάλαμα, το Φίλντισι, το ασήμι! 


Όμοιο του Δία, θαρρώ, στον Όλυμπο θα δείχνει το παλάτι, 


τόσο πολλά είναι εδώ, αλογάριαστα᾽ σαστίζω που τα βλέπω.» 
Όμως το αφτί τον πήρε του ξανθού Μενέλαου που μιλούσε 

κι έτσι, γυρνώντας ανεμάρπαστα τους συντυχαίνει λόγια: 
«Παιδιά µου, µε το Δία δε γίνεται να παραβγεί κανείς µας, 


τι εκείνος έχει βιος αθάνατο κι αθάνατα παλάτια: 


όμως µε μένα θα παράβγαινε κι ένας θνητός στα πλούτη --- 
για κι όχι τι που παράδειρα, χρόνους οχτώ, στα ξένα, 


ως να τα φέρω εδώὠ µες στ’ ἁρμενα µε χίλια δυο τυράννια. 

Κύπρον Φοινίκην τε καὶ Αἰγυπτίους ἐπαληθείς, 


Αἰθίοπάς θ᾽ ἱκόμην καὶ Σιδονίους καὶ Ἐρεμβοὺς 


καὶ Λιβύην, ἵνα τ᾽ ἄρνες ἄφαρ κεραοὶ τελέθουσι. 
τρὶς γὰρ τίκτει μῆλα τελεσφόρον εἰς ἐνιαυτόν. 
ἔνθα μὲν οὔτε ἄναξ ἐπιδευὴς οὔτε τι ποιμὴν 
τυροῦ καὶ κρειῶν οὐδὲ γλυκεροῖο γάλακτος, 


ἀλλ᾽ αἰεὶ παρέχουσιν ἐπηετανὸν γάλα θῆσθαι. 


ἧος ἐγὼ περὶ κεῖνα πολὺν βίοτον συναγείρων 
ἠλώμην, τῆός μοι ἀδελφεὸν ἄλλος ἔπεφνεν 
λάθρῃ, ἀνωιστί, δόλῳ οὐλομένης ἀλόχοιο: 
ὣς οὔ τοι χαίρων τοῖσδε κτεάτεσσιν ἀνάσσω. 


καὶ πατέρων τάδε μέλλετ᾽ ἀκουέμεν, οἵ τινες ὑμῖν 


εἰσίν, ἐπεὶ μάλα πολλὰ πάθον, καὶ ἀπώλεσα οἶκον 
εὖ μάλα ναιετάοντα, κεχανδότα πολλὰ καὶ ἐσθλά. 
ὧν ὄφελον τριτάτην περ ἔχων ἐν δώμασι μοῖραν 
ναίειν, οἱ δ᾽ ἄνδρες σόοι ἔμμεναι, οἳ τότ᾽ ὄλοντο 


Τροίῃ ἐν εὐρείῃ ἑκὰς Ἄργεος ἱπποβότοιο. 


ἀλλ᾽ ἔμπης πάντας μὲν ὀδυρόμενος καὶ ἀχεύων 
πολλάκις ἐν μεγάροισι καθήμενος ἡμετέροισιν 
ἄλλοτε μέν τε γόῳ φρένα τέρπομαι, ἄλλοτε δ᾽ αὖτε 
παύομαι: αἰψηρὸς δὲ κόρος κρυεροῖο γόοιο. 


τῶν πάντων οὐ τόσσον ὀδύρομαι, ἀχνύμενός περ, 


ὡς ἑνός, ὃς τέ μοι ὕπνον ἀπεχθαίρει καὶ ἐδωδὴν 


μνωομένῳ, ἐπεὶ οὔ τις Ἀχαιῶν τόσσ᾽ ἐμόγησεν, 


ὅσσ᾽ Ὀδυσεὺς ἐμόγησε καὶ ἤρατο. τῷ δ᾽ ἄρ᾽ ἔμελλεν 


αὐτῷ κήδε᾽ ἔσεσθαι, ἐμοὶ δ᾽ ἄχος αἰὲν ἄλαστον 


κείνου, ὅπως δὴ δηρὸν ἀποίχεται, οὐδέ τι ἴδμεν, 


ζώει ὅ γ᾽ ἦ τέθνηκεν. ὀδύρονταί νύ που αὐτὸν 
Λαέρτης θ᾽ ὁ γέρων καὶ ἐχέφρων Πηνελόπεια 


Τηλέμαχός θ᾽, ὃν ἔλειπε νέον γεγαῶτ᾽ ἐνὶ οἴκῳ.» 


ὣς φάτο, τῷ δ᾽ ἄρα πατρὸς ὑφ᾽ ἵμερον ὧρσε γόοιο. 


δάκρυ δ᾽ ἀπὸ βλεφάρων χαμάδις βάλε πατρὸς 


ἀκούσας, 


χλαῖναν πορφυρέην ἄντ᾽ ὀφθαλμοῖν ἀνασχὼν 
ἀμφοτέρῃσιν χερσί. νόησε δέ μιν Μενέλαος, 
μερμήριξε δ᾽ ἔπειτα κατὰ φρένα καὶ κατὰ θυμόν, 
ἠέ μιν αὐτὸν πατρὸς ἐάσειε μνησθῆναι 


ᾖ πρῶτ᾽ ἐξερέοιτο ἕκαστά τε πειρήσαιτο. 


ἧος ὁ ταῦθ᾽ ὥρμαινε κατὰ φρένα καὶ κατὰ θυμόν, 
ἐκ δ᾽ Ἑλένη θαλάμοιο θυώδεος ὑψορόφοιο 
ἤλυθεν Ἀρτέμιδι χρυσηλακάτῳ ἐικυῖα. 

τῇ δ᾽ ἄρ᾽ ἅμ᾽ Ἀδρήστη κλισίην εὔτυκτον ἔθηκεν, 


Ἀλκίππη δὲ τάπητα φέρεν μαλακοῦ ἐρίοιο, 

Παράδειρα μαθές στην Αίγυπτο, στην Κύπρο, στη Φοινίκη: 


και στους Αιθίοπες κάποτε έφτασα, στων Σιδονίων τη χώρα, 


στους Ερεμβούς, κι εκεί που κέρατα στ᾿ αρνιά μεμιάς φυτρώνουν, 
στους Λίβυες- τρεις φορές τα πρόβατα γεννούν εδώ το χρόνο. 
Απ᾽ το βοσκό ποτέ δεν έλειψαν μηδέ κι απ’ τον αφέντη. 

τα κρέατα, το τυρί, δεν έλειψε και το γλυκό το γάλα, 


μόνο τους δίνουν γάλα αδιάκοπα ν᾿ αρµέγουν και να πίνουν. 


Μα όσον εγώ καιρό παράδερνα στα ξένα εκεί και πλούτη 
μάζευα πλήθος, άλλος σκότωνε τον αδερφό µου εμένα 
κρυφά, ανεπάντεχα, απ’ της άνοµης γυναίκας του το δόλο. 
Γι αυτό καθόλου δεν το χαίρουμαι που τόσο βιος ορίζω. 


Όμως αυτά θα τα 'χετε ακουστά κι απ’ τους γονιούς σας, 


και να ναι, τι έχω σύρει βάσανα πολλά᾽ µου το ρήμαξαν 

το σπιτικό το καλοκάμωτο, µε βιος βαρύ και πλήθιο. 

Μα άµποτε να "χα το 'να τρίτο του και να περνώ µε τούτο, 

και να’ ταν ζωντανοί οι συντρόφοι µου, που τη ζωή τους χάσαν 
μακριά από το Ἀργός τ᾽ αλογόθροφο, στης Τροίας τους κάμπους 


πέρα. 


Για όλους αυτούς αλήθεια μύρουμαι και βαριαναστενάζω 
στο αρχοντικό µου εδώ καθούμενος, συχνά στο νου ως τους 
φέρνω, 

και πότε κλαίγοντας ξανάσαση να βρω ζητώ και πότε 
σκολάζω᾽ γρήγορα χορταίνουµε μαθές τον κρύο το θρήνο. 


Όμως γι'αυτους βαριά κι αν θλίβουμαι, δε µου κοστίζει τόσο 


ως για τον έναν, που όταν µου 'ρχεται στο λογισμό, μηδ᾽ ύπνο 
μηδέ φαγί πια τότε χαίρουμαι: γιατί κανείς Αργίτης 

δεν τράβηξε ποτέ όσα τράβηξε και μόχτησε ο Οδυσσέας. 

Του Ύραψε εκείνου η μοίρα βάσανα, και μένα τον καημό του 


αλάγιαστο, κι ουδέ κατέχουµε, τόσον καιρό που λείπει, 


αν εἶναι στη ζωή για αν πέθανε: τον κλαιν για πεθαμένο 
ακούω κι η Πηνελόπη η φρόνιμη κι ο γιος, που τον αφήκε 
μωρό νιογέννητο, ο Τηλέμαχος, κι ο γέροντας Λαέρτης.» 
Εἰπε, και τον καημό του φούντωσε στα στήθη για τον κύρη, 


κι ακούοντας τ᾽ ὀνομά του ανάσκωσε το πορφυρό μαντί του 


μπροστά στα μάτια µε τα χέρια του, κι αφήκε να κυλήσουν 

τα δάκρυα κάτω’ κι ως τον ένιωσε ξάφνου ο Μενέλαος, πήρε 

κι αναρωτιόταν µες στα φρένα του βαθιά και στην καρδιά του --- 
να τον προσμένει τον πατέρα του να μαρτυρήσει μόνος, 


για αυτός να κάνει αρχή ρωτώντας τον και δοκιµάζοντας τον; 


Κι ως τούτα ανάδευε στα φρένα του και στην καρδιά του, βγήκε 
η Ελένη απ’ τον αψηλοτάβανο, το µοσκοβολισµένο 
γυναικωνίτη, όμοια στην Άρτεμη τη χρυσοδοξαρούσα. 

Θρονί μπροστά της καλοκάµωτο της βάζει η Αδρήστη η βάγια, 


κι η Αλκίππη ένα κιλίµι μάλλινο, στα µαλακά να κάτσει’ 

Φυλὼ δ᾽ ἀργύρεον τάλαρον φέρε, τόν οἱ ἔθηκεν 
Ἀλκάνδρη, Πολύβοιο δάμαρ, ὃς ἔναι᾽ ἐνὶ Θήβῃς 
Αἰγυπτίῃς, ὅθι πλεῖστα δόμοις ἐν κτήµατα κεῖται: 
ὃς Μενελάῳ δῶκε δύ᾽ ἀργυρέας ἀσαμίνθους, 


δοιοὺς δὲ τρίποδας, δέκα δὲ χρυσοῖο τάλαντα. 


χωρὶς δ᾽ αὖθ᾽ Ἑλένῃ ἄλοχος πόρε κάλλιµα δῶρα: 
χρυσέην τ᾽ ἠλακάτην τάλαρόν θ᾽ ὑπόκυκλον 
ὄπασσεν 

ἀργύρεον, χρυσῷ δ᾽ ἐπὶ χείλεα κεκράαντο. 

τόν ῥά οἱ ἀμφίπολος Φυλὼ παρέθηκε φέρουσα 


νήματος ἀσκητοῖο βεβυσμένον: αὐτὰρ ἐπ᾽ αὐτῷ 


ἠλακάτη τετάνυστο ἰοδνεφὲς εἶρος ἔχουσα. 
ἕζετο δ᾽ ἐν κλισμῷ, ὑπὸ δὲ θρῆνυς ποσὶν ἦεν. 
αὐτίκα δ᾽ ἥ γ᾽ ἐπέεσσι πόσιν ἐρέεινεν ἕκαστα: 
«ἴδμεν δή, Μενέλαε διοτρεφές, οἵ τινες οἵδε 


ἀνδρῶν εὐχετόωνται ἱκανέμεν ἡμέτερον δῶ; 


ψεύσομαι ἦ ἔτυμον ἐρέω; κέλεται δέ µε θυμός. 


οὐ γάρ πώ τινά φημι ἐοικότα ὧδε ἰδέσθαι 


οὔτ᾽ ἄνδρ᾽ οὔτε γυναῖκα, σέβας μ᾽ ἔχει εἰσορόωσαν, 


ὡς ὅδ᾽ Ὀδυσσῆος μεγαλήτορος υἷι ἔοικε, 


Τηλεμάχῳ, τὸν ἔλειπε νέον γεγαῶτ᾽ ἐνὶ οἴκῳ 


κεῖνος ἀνήρ, ὅτ᾽ ἐμεῖο κυνώπιδος εἵνεκ᾽ Ἀχαιοὶ 


ἤλθεθ᾽ ὑπὸ Τροίην πόλεμον θρασὺν ὁρμαίνοντες.» 


τὴν δ᾽ ἀπαμειβόμενος προσέφη ξανθὸς Μενέλαος: 
«οὕτω νῦν καὶ ἐγὼ νοέω, γύναι, ὡς σὺ ἐΐσκεις: 


κείνου γὰρ τοιοίδε πόδες τοιαίδε τε χεῖρες 


ὀφθαλμῶν τε βολαὶ κεφαλή τ᾽ ἐφύπερθέ τε χαῖται. 
καὶ νῦν ἦ τοι ἐγὼ μεμνημένος ἀμφ᾽ Ὀδυσῆι 
μυθεόμην, ὅσα κεῖνος ὀιζύσας ἐμόγησεν 

ἀμφ᾽ ἐμοί, αὐτὰρ ὁ πικρὸν ὑπ᾽ ὀφρύσι δάκρυον 
εἶρε, 


χλαῖναν πορφυρέην ἄντ᾽ ὀφθαλμοῖιν ἀνασχών.» 


τὸν δ᾽ αὖ Νεστορίδης Πεισίστρατος ἀντίον ηὔδα: 
«Ἀτρεΐδη Μενέλαε διοτρεφές, ὄρχαμε λαῶν, 
κείνου μέν τοι ὅδ᾽ υἱὸς ἐτήτυμον, ὡς ἀγορεύεις: 
ἀλλὰ σαόφρων ἐστί, νεμεσσᾶται δ᾽ ἐνὶ θυμῷ 


ὧδ᾽ ἐλθὼν τὸ πρῶτον ἐπεσβολίας ἀναφαίνειν 


ἄντα σέθεν, τοῦ νῶι θεοῦ ὣς τερπόμεθ᾽ αὐδῇ. 
αὐτὰρ ἐμὲ προέηκε Γερήνιος ἱππότα Νέστωρ 

τῷ ἅμα πομπὸν ἕπεσθαι: ἐέλδετο γάρ σε ἰδέσθαι, 
ὄφρα οἱ ἤ τι ἔπος ὑποθήσεαι ἠέ τι ἔργον. 


πολλὰ γὰρ ἄλγε᾽ ἔχει πατρὸς πάϊς οἰχομένοιο 


ἐν μεγάροις, ᾧ μὴ ἄλλοι ἀοσσητῆρες ἔωσιν, 
ὡς νῦν Τηλεμάχῳ ὁ μὲν οἴχεται, οὐδέ οἱ ἄλλοι 


εἴσ᾽ οἵ κεν κατὰ δῆμον ἀλάλκοιεν κακότητα.» 

μετά η Φυλώ ένα ασηµοπάνερο της φέρνει, απ’ του Πόλυβου 
το ταίρι, την Αλκάντρα, χάρισμα, που στην αιγύπτια ζούσε 

τη Θήβα, εκεί όπου βιος αρίφνητο το κάθε σπίτι κρύβει. 

δυο του Μενέλαου κείνος χάρισε λουτήρες ασηµένιους, 


τριπόδια δυο και δέκα τάλαντα χρυσάφι: χώρια πάλε 


η Ελένη δώρα απ’ τη γυναίκα του πανώρια δέχτηκε άλλα: 
χρυσή αλακάτη της εχάρισε κι ένα αργυρό πανέρι 

µε ρόδες, που το ακροσειράδωναν μαλαματένια χείλια. 
Αυτό ήταν που η Φυλώ της έφερεν η παρακόρη τότε, 


γεμάτο από κλωσμένα γνέµατα, και στην κορφή θωρούσες 


την αλακάτη που 'χε πάνω της μαλλί μενεξεδένιο. 

Μόλις εκάθισε κι ακούμπησε τα πόδια στο προσκάμνι, 

η Ελένη γύρισε στον άντρα της και τον ψιλορωτούσε: 
«Αλήθεια, ξέρουμε, αρχοντόγεννε Μενέλαε, τούτοι οι δυο τους, 


που φτάσαν τώρα στο παλάτι µας, ποιοι πέτουνται πως εἰναι" 


Σωστά μιλώ για µη γελάστηκα; µα να μιλήσω θέλω: 

Ποτέ μήτε άντρα εγώ δε γνώρισα μήτε γυναίκα ως τώρα 

να μοιάζει τόσο µε άλλον άνθρωπο --- σαστίζω που τον βλέπω"-- 
καθώς αυτός µε τον Τηλέμαχο, το γιο του ψυχωμένου 


μοιάζει Οδυσσέα, που εκείνος αφήκε µωρό παιδί στο σπίτι, 


σύντας οι Αργίτες ξεκινούσατε γι άγρια σφαγή πολέμου 
κάτω απ’ την Τροία για της αδιάντροπης εμένα το χατίρι.» 
Τότε ο ξανθός Μενέλαος γύρισε κι απηλογιά της δίνει: 
«Τώρα που πρώτη τον απείκασες, κι εγώ νογώ ποιος είναι, 


γυναίκα’ τέτοια ήταν τα πόδια του, τέτοια τα χέρια εκείνου, 


και των ματιών του τ᾽ αστραπόφεγγο κι η κεφαλή κι η κόμη. 
Κι όταν λίγη ώρα πριν θυμήθηκα τον Οδυσσέα και πήρα 

ν᾽ αναθιβάνω πόσα ετράβηξε για μένα πάθη εκείνος, 
μπροστά στα μάτια τούτος σήκωσε το πορφυρό μαντί του 


κι αφήκε κάτω από τα βλέφαρα πυκνά να τρέξουν δάκρυα.» 


Κι ο γιος του Νέστορα, ο Πεισίστρατος, του απηλογήθη κι εἰπε: 
«Μενέλαε, γιε του Ατρέα τρισεύγενε, ρηγάρχη τιµηµένε, 

τούτος εδώ είναι, ως τον μελέτησες, ο γιος εκείνου αλήθεια: 

μα δεν του λείπει η γνώση κι άπρεπο του εικάζεται, πως εἰναι, 


πρώτη φορά εδώ πέρα που 'φτασε, χοντρές να λέει κουβέντες 


μπροστά σου, που ως θεού χαιρόµαστε κι οι δυο µας τη λαλιά σου. 
Και μένα μ᾽ ἐστειλεν ο Νέστορας ο αλογατάς μαζί του, 

να μ᾿ έχει σύντροφο στο δρόµο του τι να σε δει ποθούσε, 

µε λόγια για µε πράξη αν ήθελες μαθές να τον συντρέξεις. 


Ό γιος περίσσια σέρνει βάσανα, µακριά σα λείπει ο κύρης 


από το σπίτι και δε βρίσκουνται να µεταπιάσουν άλλοι. 


Έτσι και τώρα του Τηλέμαχου του 'χει ο πατέρας φύγει, 


κι άλλους δεν έχει σ᾽ ό,τι του τυχε κακό να του σταθούνε.» 

τὸν δ᾽ ἀπαμειβόμενος προσέφη ξανθὸς Μενέλαος: 


«ὢ πόποι, ἦ μάλα δὴ φίλου ἀνέρος υἱὸς ἐμὸν δῶ 


ἵκεθ', ὃς εἵνεκ᾽ ἐμεῖο πολέας ἐμόγησεν ἀέθλους: 
καί μιν ἔφην ἐλθόντα Φιλησέμεν ἔξοχον ἄλλων 
Ἀργείων, εἰ νῶιν ὑπεὶρ ἅλα νόστον ἔδωκε 
νηυσὶ θοῇσι γενέσθαι Ὀλύμπιος εὐρύοπα Ζεύς. 


καί κέ οἱ Ἄργεϊ νάσσα πόλιν καὶ δώματ᾽ ἔτευξα, 


ἐξ Ἰθάκης ἀγαγὼν σὺν κτήμασι καὶ τέκε! ᾧ 

καὶ πᾶσιν λαοῖσι, μίαν πόλιν ἐξαλαπάξας, 

αἳ περιναιετάουσιν, ἀνάσσονται δ᾽ ἐμοὶ αὐτῷ. 
καί κε θάμ᾽ ἐνθάδ᾽ ἐόντες ἐμισγόμεθ': οὐδέ κεν 
ἡμέας 

ἄλλο διέκρινεν φιλέοντέ τε τερπομένω τε, 


πρίν γ᾽ ὅτε δὴ θανάτοιο μέλαν νέφος ἀμφεκάλυψεν. 
ἀλλὰ τὰ μέν που μέλλεν ἀγάσσεσθαι θεὸς αὐτός, 
ὃς κεῖνον δύστηνον ἀνόστιμον οἷον ἔθηκεν.» 

ὣς φάτο, τοῖσι δὲ πᾶσιν ὑφ᾽ ἵμερον ὦρσε γόοιο. 


κλαῖε μὲν Ἀργείη Ἑλένη, Διὸς ἐκγεγαυῖα, 


κλαῖε δὲ Τηλέμαχός τε καὶ Ἀτρεΐδης Μενέλαος, 
οὐδ᾽ ἄρα Νέστορος υἱὸς ἀδακρύτω ἔχεν ὄσσε: 
μνήσατο γὰρ κατὰ θυμὸν ἀμύμονος Ἀντιλόχοιο, 
τόν ῥ᾽ Ἠοῦς ἔκτεινε φαεινῆς ἀγλαὸς υἱός: 


τοῦ ὅ γ᾽ ἐπιμνησθεὶς ἔπεα πτερόεντ᾽ ἀγόρευεν: 


«Ἀτρεΐδη, περὶ μέν σε βροτῶν πεπνυμένον εἶναι 
Νέστωρ φάσχ᾽ ὁ γέρων, ὅτ᾽ ἐπιμνησαίμεθα σεῖο 
οἷσιν ἐνὶ μεγάροισι, καὶ ἀλλήλους ἐρέοιμεν. 

καὶ νῦν, εἴ τί που ἔστι, πίθοιό μοι: οὐ γὰρ ἐγώ γε 


τέρπομ᾽ ὀδυρόμενος μεταδόρπιος, ἀλλὰ καὶ ἠὼς 


ἔσσεται ἠριγένεια: νεμεσσῶμαί γε μὲν οὐδὲν 
κλαίειν ὅς κε θάνῃσι βροτῶν καὶ πότμον ἐπίσπῃ. 
τοῦτό νυ καὶ γέρας οἷον ὀιζυροῖσι βροτοῖσιν, 
κείρασθαί τε κόμην βαλέειν τ᾽ ἀπὸ δάκρυ παρειῶν. 


καὶ γὰρ ἐμὸς τέθνηκεν ἀδελφεός, οὔ τι κάκιστος 


Ἀργείων: μέλλεις δὲ σὺ ἴδμεναι: οὐ γὰρ ἐγώ γε 
ἤντησ᾽ οὐδὲ ἴδον: περὶ δ᾽ ἄλλων φασὶ γενέσθαι 
Ἀντίλοχον, πέρι μὲν θείειν ταχὺν ἠδὲ μαχητήν.» 
τὸν δ᾽ ἀπαμειβόμενος προσέφη ξανθὸς Μενέλαος: 


«ὦ φίλ᾽, ἐπεὶ τόσα εἶπες, ὅσ᾽ ἂν πεπνυμένος ἀνὴρ 


εἴποι καὶ ῥέξειε, καὶ ὃς προγενέστερος εἴη: 
τοίου γὰρ καὶ πατρός, ὃ καὶ πεπνυμένα βάζεις, 
ῥεῖα δ᾽ ἀρίγνωτος γόνος ἀνέρος ᾧ τε Κρονίων 
ὄλβον ἐπικλώσῃ γαμέοντί τε γεινομένῳ τε, 


ὡς νῦν Νέστορι δῶκε διαμπερὲς ἤματα πάντα 


αὐτὸν μὲν λιπαρῶς γηρασκέμεν ἐν μεγάροισιν, 

Τότε ο ξανθός Μενέλαος γύρισε κι απηλογήθη κι εἰπε: 


«Για ιδές! Ο γιος στο σπίτι µου έφτασε πολύ ακριβού συντρόφου 


που μύριους µόχτους πήρε πάνω του για το χατίρι εμένα. 
Για να του δείξω την αγάπη µου πιο απ’ όλους τους Αργίτες, 
λογάριαζα, αν στους δυο µας έδινεν ο Δίας ο µακροβίγλης 
πάνω απ’ τα πέλαα να διαγείρουµε µε τα γοργά καράβια, 


απ’ την Ιθάκη µε τα πλούτη του, το γιο του, το λαό του 


να τον ξεσήκωνα, σε αργίτικη πια πολιτεία να μένει, 

κι ένα παλάτι, εκεί να του 'χτιζα᾿ τι απ᾿ όσες αφεντεύω 

εδώ ένα γύρο, κάποια θα 'βρισκα ν᾿ αδειάσω, να του δώσω. 
Έτσι στη Σπάρτη εδώ ανταμώνοντας πολλές φορές οι δυο µας 


σε αγάπη και Φιλιά αξεχώριστα θα ζούσαμε, ως να φτάσει 


το μαύρο του θανάτου σύγνεφο να µας σκεπάσει γύρα. 
Μα αυτά δε γίναν λέω θα ζήλεψε κάποιος θεός μαζί µας 
κι εἶπε μονάχα εκείνος ο ἁµοιρος ποτέ να µη διαγείρει!» 
Με τέτοια λόγια σε όλους άναψε του θρήνου τη λαχτάρα' 


πήρε να κλαίγει η Ελένη η αργίτισσα, του γιου του Κρόνου η κόρη, 


πήρε να κλαίει μαζί ο Τηλέμαχος, μαζί κι ο γιος του Ατρέα. 
Και του Νεστόρου ο γιος αδάκρυτα τα μάτια δεν κρατούσε, 

τι τον Αντίλοχο τον άψεγο ξανάφερνε στο νου του, 

που 'χε σκοτώσει ο γιος της διάφωτης Αυγής ο φουμισμένος. 


Τούτον θυμόταν κι ανεµάρπαστα κινούσε λόγια τώρα: 


«γιέ του Ατρέα, συχνά µας έλεγε πως ξεπερνάς στη γνώση 
τους ἄλλους τους θνητούς ο Νέστορας, κάθε φορά που ερχόταν 
για σένα ο λόγος και ρωτούσαμε στο αρχοντικό µας µέσα. 

Και τώρα, αν κάπως γίνεται, άκου µε, τι δε µου αρέσει εμένα 


τα κλάματα να βάζω απόδειπνα. Γιατί δεν καρτερούµε 


η Αυγή να φτάσει η πουρνογέννητη; Κακό κι εγώ δεν το 'χω 
να κλαίμε εκείνον που µας πέθανε και πάει στον Κάτω Κόσμο. 
Ποια άλλη τιµή χαίρονται οι δύστυχοι θνητοί στον Άδη κάτω, 
εξόν απ’ των μαλλιών το κόψιμο και τ᾽ ανακαλητά µας; 


Και μένα πέθανε το αδέρφι µου, που ο πιο αχαμνός δεν ήταν 


απ’ τους Αργίτες’ συ είσαι μάρτυρας, τι αλήθεια δεν τον είδα 
ποτέ µου εγώ κι ουδέ τον έσµιξα᾽ µα λεν πως ξεπερνούσε 

ο Αντίλοχος που στο τρέξιμο και στην αντρεία τους άλλους.» 
Τότε ο ξανθός Μενέλαος γύρισε κι απηλογια του δίνει: 


«Είπες, καλέ µου, αυτά που θα 'λεγε και θα 'κανε ένας άντρας, 


που να 'ναι πιο πολλά τα χρόνια του και να δουλεύει ο νους του. 
Μα έχεις πατέρα τέτοιο, ο λόγος σου γι αυτό είναι μυαλωμένος. 
Η φύτρα ξεχωρίζει ανέκοπα του αντρός, που ο γιος του Κρόνου 
μοίρα στο γάμο και στη γέννα του του κλώσει ευτυχισμένη. 


Να που'χει δώσει και στο Νέστορα παντοτινά, κι ατός του 


να χαίρεται εύτυχα γεράματα στο αρχοντικό του µέσα 

υἱέας αὖ πινυτούς τε καὶ ἔγχεσιν εἶναι ἀρίστους. 
ἡμεῖς δὲ κλαυθμὸν μὲν ἐάσομεν, ὃς πρὶν ἐτύχθη, 
δόρπου δ᾽ ἐξαῦτις μνησώμεθα, χερσὶ δ᾽ ἐφ᾽ ὕδωρ 


χευάντων. μῦθοι δὲ καὶ ἠῶθέν περ ἔσονται 


Τηλεμάχῳ καὶ ἐμοὶ διαειπέμεν ἀλλήλοισιν.» 


ὡς ἔφατ', Ἀσφαλίων δ᾽ ἄρ ὕδωρ ἐπὶ χεῖρας ἔχευεν, 


ὀτρηρὸς θεράπων Μενελάου κυδαλίμοιο. 
οἱ δ᾽ ἐπ᾽ ὀνείαθ᾽ ἑτοῖμα προκείμενα χεῖρας ἴαλλον. 


ἔνθ᾽ αὖτ᾽ ἄλλ᾽ ἐνόησ᾽ Ἑλένη Διὸς ἐκγεγαυῖα: 


αὐτίκ᾽ ἄρ᾽ εἰς οἶνον βάλε φάρμακον, ἔνθεν ἔπινον, 
νηπενθές τ᾽ ἄχολόν τε, κακῶν ἐπίληθον ἁπάντων. 
ὃς τὸ καταβρόξειεν, ἐπὴν κρητῆρι μιγείη, 

οὔ κεν ἐφημέριός γε βάλοι κατὰ δάκρυ παρειῶν, 


οὐδ᾽ εἴ οἱ κατατεθναίη μήτηρ τε πατήρ τε, 


οὐδ᾽ εἴ οἱ προπάροιθεν ἀδελφεὸν ἢ φίλον υἱὸν 
χαλκῷ δηιόψεν, ὁ δ᾽ ὀφθαλμοῖσιν ὁρῷτο. 


τοῖα Διὸς θυγάτηρ ἔχε φάρμακα µητιόεντα, 


ἐσθλά, τά οἱ Πολύδαμνα πόρεν, Θῶνος παράκοιτις 


Αἰγυπτίη, τῇ πλεῖστα φέρει ζείδωρος ἄρουρα 


φάρμακα, πολλὰ μὲν ἐσθλὰ μεμιγμένα πολλὰ δὲ 
λυγρά: 

ἰητρὸς δὲ ἕκαστος ἐπιστάμενος περὶ πάντων 
ἀνθρώπων: ἦ γὰρ Παιήονός εἰσι γενέθλης. 
αὐτὰρ ἐπεί ῥ᾽ ἐνέηκε κέλευσέ τε οἰνοχοῆσαι, 


ἐξαῦτις μύθοισιν ἀμειβομένη προσέειπεν: 


«Ἀτρεΐδη Μενέλαε διοτρεφὲς ἠδὲ καὶ οἵδε 


ἀνδρῶν ἐσθλῶν παῖδες: ἀτὰρ θεὸς ἄλλοτε ἄλλῳ 


Ζεὺς ἀγαθόν τε κακόν τε διδοῖ: δύναται γὰρ ἅπαντα: 


ἦ τοι νῦν δαίνυσθε καθήμενοι ἐν μεγάροισι 


καὶ μύθοις τέρπεσθε: ἐοικότα γὰρ καταλέξω. 


πάντα μὲν οὐκ ἂν ἐγὼ μυθήσομαι οὐδ᾽ ὀνομήνω, 
ὅσσοι Ὀδυσσῆος ταλασίφρονός εἰσιν ἄεθλοι: 
ἀλλ᾽ οἷον τόδ᾽ ἔρεξε καὶ ἔτλη καρτερὸς ἀνὴρ 
δήμῳ ἔνι Τρώων, ὅθι πάσχετε πήματ᾽ Ἀχαιοί. 


αὐτόν μιν πληγῇσιν ἀεικελίῃσι δαμάσσας, 


σπεῖρα κἀκ᾿ ἀμφ᾽ ὤμοισι βαλών, οἰκῆι ἐοικώς, 
ἀνδρῶν δυσμενέων κατέδυ πόλιν εὐρυάγυιαν: 
ἄλλῳ δ᾽ αὐτὸν φωτὶ κατακρύπτων ἤισκε, 
δέκτῃ, ὃς οὐδὲν τοῖος ἔην ἐπὶ νηυσὶν Ἀχαιῶν. 


τῷ ἴκελος κατέδυ Τρώων πόλιν, οἱ δ᾽ ἀβάκησαν 


πάντες: ἐγὼ δέ μιν οἴη ἀνέγνων τοῖον ἐόντα, 
καί μιν ἀνηρώτων: ὁ δὲ κερδοσύνῃ ἀλέεινεν. 
ἀλλ᾽ ὅτε δή μιν ἐγὼ λόεον καὶ χρῖον ἐλαίῳ, 


ἀμφὶ δὲ εἵματα ἕσσα καὶ ὤμοσα καρτερὸν ὅρκον 

και να 'χει γιους περίσσια φρόνιµους και πρώτους στο κοντάρι! 
Λοιπόν το θρήνο πια ας σχολάσουµε που 'χαµε στήσει ως τώρα, 
κι ας µην ξεχνάμε πως δεπτνούσαμε. Να 'ρθοῦν και να µας χύσουν 


νερό στα χέρια! Κι όσες έχουµε κουβέντες μεταξύ µας 


εγώ να πούμε κι ο Τηλέμαχος, τις λέμε και σα φέξει.» 

Αυτά εἰπε, κι ο Ασφαλίωνας έχυνε, τα χέρια τους να πλύνουν, 
του ξακουστού Μενέλαου πρόθυμο παιδόπουλο᾽ κι εκείνοι 
στα που 'χαν ετοιμάσει αντίκρυ τους φαγιά τα χέρια απλώσαν. 


Και τότε η Ελένη άλλα στοχάστηκε, του γιου του Κρόνου η κόρη: 


κάποιο βοτάνι επήρε κι έριξε µες στο κρασί που επίναν, 
ξαρρωστικό του πόνου, ανέχολο, λησμµονικό της πίκρας: 
μες στο κροντήρι σαν το σύσμιγαν και το 'πινε κανένας, 
απ’ την αυγή ως το βράδυ θα 'μενε µε αδάκρυτα τα μάτια, 


ακόµα κι αν τυχόν του πέθαιναν μητέρα και πατέρας, 


το γιο του ακόµα για το αδέρφι του μπροστά του εκεί αν σκότωναν 
µε το χαλκό, και µε τα μάτια του τα ἴδια θωρούσε εκείνος. 

Τέτοιας λογής βοτάνια φύλαγε θαματουργά η Ελένη, 

ξαρρωστικά᾽ τα 'χε απ’ την Αίγυπτο, της Πολυδάμνας δώρο, 


της γυναικός του Θώνα” αρίφνητα φυτρώνει η γης κει πέρα, 


μισά ξαρρωστικά, αξεδιάλεχτα, μισά φαρμακωμένα. 

Εκεί γιατρός εἰναι καθένας τους, και τους ανθρώπους όλους 
περνούν στην τέχνη αυτή, τι η φύτρα τους απ’ τον Παιήονα σέρνει. 
Κι ως τότε το "ριξε και πρόσταξε κρασί να τους κεράσουν, 


ξαναδευτέρωσε τα λόγια της κι αυτά τους συντυχαίνει: 


«Μενέλαε, γιε του Ατρέα τρισεύγενε, και σεις από αντρειωµένους 
γονιούς παιδιά, ο θεός στον άνθρωπο τη µια αγαθά μοιράζει, 

ο Δίας, την ἄλλη πάλι βάσανα, τι δύνεται τα πάντα. 

Μα τώρα τρώτε και καθούμενοι φραθείτε την κουβέντα 


μες στο παλάτι µας: πρεπούμενο να πω λογιάζω κάτι: 


Όλα γραμμή τ᾽ αντραγαθήµατα που τέλεψε ο Οδυσσέας 

ο καρτερόψυχος δε γίνεται να πω και ν᾿ αραδιάσω᾽ 

ένα μονάχα που κατόρθωσε και τόλμησε ο αντρειωμένος 
στων Τρωών τη χώρα, εκεί που σέρνατε βαριούς οι Αργίτες 
μόχτους: 

Ατός του πήρε και κακούργησε µια μέρα το κορμί του, 


τους ώμους µε κουρέλια τύλιξε, να δείχνει δούλος, κι έτσι 
στο κάστρο εχώθη των αντίµαχων µε τις φαρδιές τις ρούγες. 
Καθώς παράλλαξε την όψη του, ζητιάνος έλεες είναι, 
τέτοιον καθόλου κι ας µη θύμιζε στ’ αργίτικα καράβια. 


Έτσι στων Τρωών το κάστρο εχώθηκε και γέλασε τους άλλους: 


εγώ μονάχα τον κατάλαβα, κι ας ήταν αλλαγμένος, 
όμως µε τέχνη εκείνος ξέφευγε στ᾿ ανερωτήματά µου. 
Μόνο σαν πήρα και τον έλουσα, τον µύρωσα µε λάδι 


και ρούχα καθαρά του εφόρεσα κι όρκο τρανόν επήρα, 

μὴ μὲν πρὶν Ὀδυσῆα μετὰ Τρώεσσ᾽ ἀναφῆναι, 


πρίν γε τὸν ἐς νῆάς τε θοὰς κλισίας τ᾽ ἀφικέσθαι, 
καὶ τότε δή μοι πάντα νόον κατέλεξεν Ἀχαιῶν. 
πολλοὺς δὲ Τρώων κτείνας ταναήκεῖ χαλκῷ 

ἦλθε μετ᾽ Ἀργείους, κατὰ δὲ φρόνιν ἤγαγε πολλήν. 


ἔνθ᾽ ἄλλαι Τρῳαὶ λίγ᾽ ἐκώκυον: αὐτὰρ ἐμὸν κῆρ 


χαῖρ᾽, ἐπεὶ ἤδη μοι κραδίη τέτραπτο νέεσθαι 

ἂψ οἰκόνδ', ἄτην δὲ μετέστενον, ἣν Ἀφροδίτη 
δῶχ᾽, ὅτε μ᾽ ἤγαγε κεῖσε φίλης ἀπὸ πατρίδος αἴης, 
παῖδά τ᾽ ἐμὴν νοσφισσαμένην θάλαμόν τε πόσιν τε 


οὔ τευ δευόµενον, οὔτ᾽ ἂρ φρένας οὔτε τι εἶδος.» 


ἡτὴν δ᾽ ἀπαμειβόμενος προσέφη ξανθὸς Μενέλαος: 


«ναὶ δὴ ταῦτά γε πάντα, γύναι, κατὰ μοῖραν ἔειπες. 
ἤδη μὲν πολέων ἐδάην βουλήν τε νόον τε 
ἀνδρῶν ἡρώων, πολλὴν δ᾽ ἐπελήλυθα γαῖαν: 


ἀλλ᾽ οὔ πω τοιοῦτον ἐγὼν ἴδον ὀφθαλμοῖσιν, 


οἷν Ὀδυσσῆος ταλασίφρονος ἔσκε φίλον κῆρ. 
οἷον καὶ τόδ᾽ ἔρεξε καὶ ἔτλη καρτερὸς ἀνὴρ 
πτπῳ ἔνι ξεστῷ, ἵν᾽ ἐνήμεθα πάντες ἄριστοι 
Ἀργείων Τρώεσσι φόνον καὶ κῆρα φέροντες. 


ἦλθες ἔπειτα σὺ κεῖσε: κελευσέμεναι δέ σ᾽ ἔμελλε 


δαίμων, ὃς Τρώεσσιν ἐβούλετο κῦδος ὀρέξαι: 
καί τοι Δηΐφοβος θεοείκελος ἕσπετ᾽ ἰούσῃ. 

τρὶς δὲ περίστειξας κοῖλον λόχον ἀμφαφόωσα, 
ἐκ δ᾽ ὀνομακλήδην Δαναῶν ὀνόμαζες ἀρίστους, 


πάντων Ἀργείων φωνὴν ἴσκουσ᾽ ἀλόχοισιν. 


αὐτὰρ ἐγὼ καὶ Τυδεΐδης καὶ δῖος Ὀδυσσεὺς 
ἥμενοι ἐν μέσσοισιν ἀκούσαμεν ὡς ἐβόησας. 
νῶι μὲν ἀμφοτέρω μενεήναμεν ὁρμηθέντε 

ἢ ἐξελθέμεναι, ἢ ἔνδοθεν αἶψ᾽ ὑπακοῦσαι: 


ἀλλ᾽ Ὀδυσεὺς κατέρυκε καὶ ἔσχεθεν ἱεμένω περ. 


ἔνθ᾽ ἄλλοι μὲν πάντες ἀκὴν ἔσαν υἷες Ἀχαιῶν, 
Ἄντικλος δὲ σέ γ᾽ οἷος ἀμείψασθαι ἐπέεσσιν 
ἤθελεν. ἀλλ᾽ Ὀδυσεὺς ἐπὶ μάστακα χερσὶ πίεζεν 
νωλεμέως κρατερῇσι, σάωσε δὲ πάντας Ἀχαιούς: 
τόφρα δ᾽ ἔχ᾽, ὄφρα σε νόσφιν ἀπήγαγε Παλλὰς 
Ἀθήνη.» 


τὸν δ᾽ αὖ Τηλέμαχος πεπνυμένος ἀντίον ηὔδα: 
«Ἀτρεΐδη Μενέλαε διοτρεφές, ὄρχαμε λαῶν, 
ἄλγιον: οὐ γάρ οἵ τι τάδ᾽ ἤρκεσε λυγρὸν ὄλεθρον, 
οὐδ᾽ εἴ οἱ κραδίη γε σιδηρέη ἔνδοθεν ἦεν. 

ἀλλ᾽ ἄγετ᾽ εἰς εὐνὴν τράπεθ᾽ ἡμέας, ὄφρα καὶ ἤδη 


ὕπνῳ ὕπο γλυκερῷ ταρπώμεθα κοιμηθέντες.» 

στους Τρώες εγὠ πως δε θα πρόδινα τον Οδυσσέα ποιος ήταν, 


πριν πίσω στα γοργά πλεούμενα και στα καλύβια φτάσει, 

τότε μονάχα µου φανέρωσε τι λόγιαζαν οι Αργίτες. 

Κι αφού απ’ τους Τρώες πολλούς εσκότωσε το κοφτερό σπαθί του, 
γυρνούσε πλέρια πια κατέχοντας και τόπους κι όλα τ᾽ άλλα. 


Σκληρίζαν οι άλλες Τρωαδίτισσες᾽ µόνο η καρδιά η δική µου 


χαιρόταν, τι εἶχε αλλάξει κι ήθελα στο σπίτι µου να στρέψω, 
και για την τύφλα µου μετάνιωνα, που µου 'χεν η Αφροδίτη 
δώσει, την ώρα που απ’ τη χώρα µου την πατρική µε πήρε, 
τη θυγατέρα και το σπίτι µου ν᾿ αφήσω --- κι έναν άντρα, 


που άλλος κανείς δεν του παράβγαινε στη γνώση και στα κάλλη.» 


Τότε ο ξανθός Μενέλαος γύρισε κι απηλογιά της δίνει: 

«Γυναίκα, αλήθεια όσα µολόγησες σωστά και δίκια εἶναι ὁλα' 
χώρες πολλές εγώ τριγύρισα, κι εκεί στα ξένα µέρη 

περίσσιους αντρειωµένους γνώρισα, που 'χαν μυαλό και γνώση: 


όμως δεν έχουν δει τα μάτια µου κανέναν ως τα τώρα 


που του Οδυσσέα του καρτερόψυχου την εξυπνάδα να χει. 
Καθώς και τούτου που κατόρθωσε και τόλμησε ο αντρειωμένος, 
την ώρα που στο ξύλινο άλογο καθόμασταν οι Αργίτες 

οι πιο αντρειανοί, σφαγή να φέρουμε και χαλασμό στους Τρώες. 


Και συ ήρθες τότε εκεί’ φαντάζουμαι, θα σ᾽ εἰχε σπρώξει κάποιος 


απ’ τους θεούς, των Τρωών που εγύρευε τη δόξα ν᾽ αβγατίσει. 
Κι ως ήρθες, σ᾽ ακλουθούσε ο Δήφοβος ο θεοδιωµατάρης: 
τρεις γύρους πήρες πασπατεύοντας τον κουφιο µας κρυψώνα, 
κι απ’ τους Αργίτες ονομάτιζες µε τ᾽ ὀνομά τους όλους 

τους πιο αντρειανούς, την ἴδια παίρνοντας φωνή των γυναικών 


τους. 


Εγώ µε το Διομήδη εκάθουµουν και το θεϊκό Οδυσσέα 
στη μέση, κι ἁξαφνα σε ακούσαμε να µας φωνάζεις όλους. 
Οι δυο μεμιάς ξεπεταχτήκαµε, µας έπιασε λαχτάρα 

όξω να βγούμε για κι απόκριση να δώσουμε από µέσα, 


και μοναχά ο Οδυσσέας µας κράτησε, τη φόρα κόβοντας µας. 


Οἱ γιοι των Αχαιών οι επίλοιποι βουβοί εκαθόνταν όλοι, 
ο Άντικλος µόνο απόκριση ήθελε να δώσει δίχως άλλο: 
και βρέθηκε ο Οδυσσέας, που επίμονα σφαλνώντας του το στόμα 
µε τα δυο χέρια του τον έκοψε και µας εγλίτωσε όλους: 


κι ουδέ τον άφησε, ώσπου σ᾽ έσυρε µακριά από κει η Παλλάδα.» 


Κιο γνωστικός γυρνάει Τηλέμαχος κι απηλογιά του δίνει: 
«Μενέλαε, γιε του Ατρέα τρισεύγενε, ρηγάρχη τιµηµένε, 

τα µου "πες τον καημό µου ετράνεψαν᾽ τι αυτά δεν τον γλιώσαν 
απ’ το φριχτό χαμό, από σίδερο κι αν ήταν η καρδιά του. 


Όμως θαρρώ είναι αργά, οδηγάτε µας να πέσουµε στο στρώμα, 


για να φραθούμε, στον ολόγλυκο παραδομµένοι γύπνο.» 

ὣς ἔφατ', Ἀργείη δ᾽ Ἑλένη δμῳῇσι κέλευσεν 
δέμνι᾽ ὑπ᾽ αἰθούσῃ θέμεναι καὶ ῥήγεα καλὰ 
πορφύρε᾽ ἐμβαλέειν στορέσαι τ᾽ ἐφύπερθε τάπητας, 


χλαίνας τ᾽ ἐνθέμεναι οὔλας καθύπερθεν ἕσασθαι. 


αἱ δ᾽ ἴσαν ἐκ μεγάροιο δάος μετὰ χερσὶν ἔχουσαι, 
δέμνια δὲ στόρεσαν: ἐκ δὲ ξείνους ἄγε κῆρυξ. 

οἱ μὲν ἄρ᾽ ἐν προδόμῳ δόμου αὐτόθι κοιμήσαντο, 
Τηλέμαχός θ᾽ ἥρως καὶ Νέστορος ἀγλαὸς υἱός: 
Ἀτρεΐδης δὲ καθεῦδε μυχῷ δόμου ὑψηλοῖο, 


πὰρ δ᾽ Ἑλένη τανύπεπλος ἐλέξατο, δῖα γυναικῶν. 
ἦμος δ᾽ ἠριγένεια φάνη ῥοδοδάκτυλος Ἠώς, 
ὤρνυτ᾽ ἄρ᾽ ἐξ εὐνῆφι βοὴν ἀγαθὸς Μενέλαος 
εἵματα ἑσσάμενος, περὶ δὲ ξίφος ὀξὺ θέτ᾽ ὤμῳ, 


ποσσὶ δ᾽ ὑπὸ λιπαροῖσιν ἐδήσατο καλὰ πέδιλα, 


βῆ δ᾽ ἴμεν ἐκ θαλάμοιο θεῷ ἐναλίγκιος ἄντην, 
Τηλεμάχῳ δὲ παρῖζεν, ἔπος τ᾽ ἔφατ᾽ ἔκ τ᾽ ὀνόμαζεν: 
«τίπτε δέ σε χρειὼ δεῦρ᾽ ἤγαγε, Τηλέμαχ᾽ ἥρως, 

ἐς Λακεδαίμονα δῖαν, ἐπ᾽ εὐρέα νῶτα θαλάσσης; 


δήμιον ἢ ἴδιον; τόδε μοι νημερτὲς ἐνίσπες.» 


ὡτὸν δ᾽ αὖ Τηλέμαχος πεπνυμένος ἀντίον ηὔδα: 
«Ἀτρεΐδη Μενέλαε διοτρεφές, ὄρχαμε λαῶν, 
ἤλυθον, εἴ τινά μοι κληηδόνα πατρὸς ἐνίσποις. 
ἐσθίεταί μοι οἶκος, ὄλωλε δὲ πίονα ἔργα, 


δυσμενέων δ᾽ ἀνδρῶν πλεῖος δόμος, οἵ τέ μοι αἰεὶ 


μῆλ᾽ ἁδινὰ σφάζουσι καὶ εἰλίποδας ἕλικας βοῦς, 
μητρὸς ἐμῆς μνηστῆρες ὑπέρβιον ὕβριν ἔχοντες. 
τοὔνεκα νῦν τὰ σὰ γούναθ᾽ ἱκάνομαι, αἴ κ᾿ ἐθέλῃσθα 
κείνου λυγρὸν ὄλεθρον ἐνισπεῖν, εἴ που ὅπωπας 


ὀφθαλμοῖσι τεοῖσιν ἢ ἄλλου μῦθον ἄκουσας 


πλαζομένου: περὶ γάρ μιν ὀιζυρὸν τέκε μήτηρ. 
μηδέ τί μ᾽ αἰδόμενος μειλίσσεο μηδ᾽ ἐλεαίρων, 
ἀλλ᾽ εὖ μοι κατάλεξον ὅπως ἤντησας ὀπωπῆς. 
λίσσομαι, εἴ ποτέ τοί τι πατὴρ ἐμός, ἐσθλὸς 
Ὀδυσσεὺς 


ἢ ἔπος ἠέ τι ἔργον ὑποστὰς ἐξετέλεσσε 


δήμῳ ἔνι Τρώων, ὅθι πάσχετε πήματ᾽ Ἀχαιοί, 
τῶν νῦν μοι μνῆσαι, καί μοι νημερτὲς ἐνίσπες.» 
τὸν δὲ μέγ᾽ ὀχθήσας προσέθη ξανθὸς Μενέλαος: 
«ὢ πόποι, ἦ μάλα δὴ κρατερόφρονος ἀνδρὸς ἐν 
εὐνῇ 


ἤθελον εὐνηθῆναι ἀνάλκιδες αὐτοὶ ἐόντες. 


ὡς δ᾽ ὁπότ᾽ ἐν ξυλόχῳ ἔλαφος κρατεροῖο λέοντος 
νεβροὺς κοιµήσασα νεηγενέας γαλαθηνοὺς 
κνημοὺς ἐξερέῃσι καὶ ἄγκεα ποιήεντα 


βοσκομένη, ὁ δ᾽ ἔπειτα ἑὴν εἰσήλυθεν εὐνήν, 

Είπε, κι ευτύς η Ελένη η αργίτισσα στο σκεπαστό προστάζει 
να στήσουν δυο κλινάρια οι δούλες της, και πορφυρά να βάλουν 
πανέμορφα στρωσίδια, πάνω τους ν᾿ απλώσουν αντρομίδες, 


κι ολόσγουρες φλοκάτες έπειτα, να τυλιχτούνε μέσα. 


Κι εκείνες βγήκαν απ᾽ την κάμαρα µε τα δαδιά στα χέρια᾿ 

κι ως τα κλινάρια εστρώσαν, έφτασε κι ο κράχτης µε τους ξένους. 
Σε λίγο µπρος στο σπίτι, στης αυλής το σκεπαστό κοιµόνταν 

ο γιος του Νέστορα κι ο αντρόκαρδος Τηλέμαχος: ωστόσο 


κι ο γιος του Ατρέα στη µέσα κάµαρα του παλατιού κοιμόταν, 


κι η ὠριομαντούσα Ελένη δίπλα του, των γυναικών το θάμα. 
Κι η Αυγή σα φάνη η πουρνογέννητη και ροδοδαχτυλάτη, 

ο βροντερόφωνος πετάχτηκε Μενέλαος απ’ την κλίνη, 

Κι ως ντύθηκε, στον ὦμο εκρέµασε το κοφτερό σπαθί του 


και µε σαντάλια πόδεσε όμορφα τ᾽ αστραφτερά του πόδια" 


μετά κινούσε από την κάμαρα, θεός θαρρείς στην όψη, 

κι έκατσε δίπλα στον Τηλέμαχο κι αυτά τα λόγια του 'πε: 
«Τηλέμαχε αντρειανέ, ποια σ᾿ ἐφερεν ανάγκη εδώ, στη θεία 
τη Λακεδαίμονα, στης θάλασσας την πλατιά ράχη απάνω; 


Δικό σου η του λαού σου θέλημα; την πάσα αλήθεια πες μου!» 


Κι ο γνωστικός γυρνάει Τηλέμαχος κι απηλογιά του δίνει: 
«Μενέλαε, γιε του Ατρέα τρισεύγενε, ρηγάρχη τιµηµένε, 
ήρθα να μάθω για τον κύρη µου µην έχεις κάτι ακούσει: 
μου τρώνε τις σοδειές, µου ρήμαξαν τα καρπερά χωράφια, 


το σπίτι µας οχτρούς εγέµισε, που αδιάκοπα µου σφάζουν 


τα πρόβατα και τα στριφτόκερα, στριφτόζαλά µου βόδια --- 

όλοι τους άνοµοι, ξαδιάντροποι, της μάνας µου οι μνηστήρες. 

Γι αυτό και φτάνω εδώ, στα γόνατα να σου προσπέσω, αν θέλεις 
το μαύρο του χαμό να µου 'λεγες, µε τα δικά σου μάτια 


αν τον αντίκρισες, για αν άκουσες λόγο αλλουνού, που κόσµο 


είχε γυρίσει, τι η μητέρα του τρισάμοιρο τον γέννα. 

Μα από συµπόνεση στα πάθη µου τα λόγια µη γλυκάνεις, 

μόνο όπως τα 'δες µε τα μάτια σου, σωστά µολόγα µου τα. 

Ο κύρης µου, ο Οδυσσέας ο αντρόκαρδος, αν σου 'χε τάξει κάτι 


στων Τρωών τη χώρα, εκεί που βάσανα τραβήξατε περίσσια 


οι Αργίτες όλοι, και στο τέλεψε µε λόγια για µε πράξη, 

αυτά, παρακαλώ, θυμήσου τα και την αλήθεια πες μου.» 
Τότε ο ξανθός Μενέλαος θύμωσε βαριά κι απηλογήθη: 

«Πω πω, σε τίνος λιονταρόκαρδου την κλίνη αντρός αλήθεια 


θέλησαν να πλαγιάσουν άνθρωποι δειλοί και τιποτένιοι! 


Πως µια αλαφίνα λιόντα ανήµερου πατάει τα δασοτόπια, 
τα νιόγεννά της βυζανιάρικα λαφάκια να κοιμίσει, 
και ξεκινάει μετά γυρεύοντας τροφή στα καταράχια 


και στα χλωρά φαράγγια’ κι ἀξαφνα στην κοίτη του γυρνώντας 

ἀμφοτέροισι δὲ τοῖσιν ἀεικέα πότμον ἐφῆκεν, 


ὡς Ὀδυσεὺς κείνοισιν ἀεικέα πότμον ἐφήσει. 
αἲ γάρ, Ζεῦ τε πάτερ καὶ Ἀθηναίη καὶ Ἄπολλον, 
τοῖος ἐών, οἷός ποτ᾽ ἐυκτιμένῃ ἐνὶ Λέσβῳ 

ἐξ ἔριδος Φιλομηλέΐδῃ ἐπάλαισεν ἀναστάς, 
κὰδ δ᾽ ἔβαλε κρατερῶς, κεχάροντο δὲ πάντες 


Ἀχαιοί, 


τοῖος ἐὼν μνηστῆρσιν ὁμιλήσειεν Ὀδυσσεύς: 
πάντες κ᾿ ὠκύμοροί τε γενοίατο πικρόγαμοί τε. 
ταῦτα δ᾽ ἅ μ᾽ εἰρωτᾶς καὶ λίσσεαι, οὐκ ἂν ἐγώ γε 
ἄλλα παρὲξ εἴποιμι παρακλιδόν, οὐδ᾽ ἀπατήσω, 


ἀλλὰ τὰ μέν μοι ἔειπε γέρων ἅλιος νημερτής, 


τῶν οὐδέν τοι ἐγὼ κρύψω ἔπος οὐδ᾽ ἐπικεύσω. 
«Αἰγύπτῳ μ᾽ ἔτι δεῦρο θεοὶ μεμαῶτα νέεσθαι 
ἔσχον, ἐπεὶ οὔ σφιν ἔρεξα τεληέσσας ἑκατόμβας. 
οἱ δ᾽ αἰεὶ βούλοντο θεοὶ μεμνῆσθαι ἐφετμέων. 


νῆσος ἔπειτά τις ἔστι πολυκλύστῳ ἐνὶ πόντῳ 


Αἰγύπτου προπάροιθε, Φάρον δέ ἑ κικλήσκουσι, 
τόσσον ἄνευθ᾽ ὅσσον τε πανημερίη γλαφυρὴ νηῦς 
ἤνυσεν, ᾗ λιγὺς οὖρος ἐπιπνείῃσιν ὄπισθεν: 

ἐν δὲ λιμὴν ἐύορμος, ὅθεν τ᾽ ἀπὸ νῆας ἐΐσας 


ἐς πόντον βάλλουσιν, ἀφυσσάμενοι μέλαν ὕδωρ. 


ἔνθα μ᾽ ἐείκοσιν ἤματ᾽ ἔχον θεοί, οὐδέ ποτ᾽ οὖροι 
πνείοντες φαίνονθ᾽ ἁλιαέες, οἵ ῥά τε νηῶν 
πομπῆες γίγνονται ἐπ᾽ εὐρέα νῶτα θαλάσσης. 
καί νύ κεν ἤια πάντα κατέφθιτο καὶ μένε᾽ ἀνδρῶν, 


εἰ μή τίς µε θεῶν ὀλοφύρατο καί μ᾿ ἐσάωσε, 


Πρωτέος ἰφθίμου θυγάτηρ ἁλίοιο γέροντος, 

Εἰδοθέη: τῇ γάρ ῥα μάλιστά γε θυμὸν ὄρινα. 
ἥ μ᾽ οἵῳ ἔρροντι συνήντετο νόσφιν ἑταίρων: 
αἰεὶ γὰρ περὶ νῆσον ἀλώμενοι ἰχθυάασκον 


γναμπτοῖς ἀγκίστροισιν, ἔτειρε δὲ γαστέρα λιμός. 


ἡ δέ µευ ἄγχι στᾶσα ἔπος φάτο φώνησέν τε: 
«νήπιός εἰς, ὦ ξεῖνε, λίην τόσον ἠδὲ χαλίφρων, 
ἧε ἑκὼν μεθίεις καὶ τέρπεαι ἄλγεα πάσχων; 

ὡς δὴ δήθ᾽ ἐνὶ νήσῳ ἐρύκεαι, οὐδέ τι τέκμωρ 


εὑρέμεναι δύνασαι, μινύθει δέ τοι ἦτορ ἑταίρων.» 


«ὡς ἔφατ', αὐτὰρ ἐγώ μιν ἀμειβόμενος προσέειπον: 


“ἐκ μέν τοι ἐρέω, ἥ τις σύ πέρ ἐσσι θεάων, 
ὡς ἐγὼ οὔ τι ἑκὼν κατερύκομαι, ἀλλά νυ μέλλω 
ἀθανάτους ἀλιτέσθαι, οἳ οὐρανὸν εὐρὺν ἔχουσιν. 


ἀλλὰ σύ πέρ μοι εἰπέ, θεοὶ δέ τε πάντα ἴσασιν, 


ὃς τίς μ᾽ ἀθανάτων πεδάᾳ καὶ ἔδησε κελεύθου, 


νόστον θ᾽’, ὡς ἐπὶ πόντον ἐλεύσομαι ἰχθυόεντα. 

άσκηµο ο λιόντας δίνει θάνατο σ᾽ αυτήν και στα παιδιά της' 


όμοια άσκηµο θα δώσει θάνατο σε κείνους ο Οδυσσέας. 
Να Ταν, πατέρα Δία κι Απόλλωνα και συ Αθηνά, και τώρα 
καθώς και τότε στην καλόχτιστη τη Λέσβο, εκεί που μόλις 
τον αντροκάλεσαν επάλεψε µε το Φιλομηλείδη 


και καταγής μεβιάς τον έστρωσε, κι όλοι οι Αχαιοί χαρήκαν! 


Τέτοιος και τώρα εκεί να γύριζε, να σμίξει τους μνηστήρες, 
πικρός ο γάμος θα τους έβγαινε, γοργός ο θάνατος τους! 
Για τούτα τώρα που µε ρώτησες και µε παρακαλιέσαι, 
Ψευτιές εγώ δε λέω ξεφεύγοντας μηδέ θα σε αναμπαίξω᾽ 


τα λόγια του θαλασσογέροντα του αλάθευτου, όσα µου 'πε, 


θ᾽ ακούσεις δε θα κρύψω τίποτα μηδέ θ᾽ αποσκεπάσω: 
Στην Αίγυπτο οι θεοί µε κράτησαν, τη γη την πατρική µου 
κι ας λαχταρούσα, τι αψεγάδιαστες δεν πρόσφερα θυσίες' 


δε θέλαν οι θεοί ό,τι γύρεψαν να το "χω αλησμονήσει. 


Ένα νησί εκεί πέρα βρίσκεται, Φάρο το λένε, µέσα 


στην πολυκυματούσα θάλασσα, στην Αίγυπτο απαντίκρυ, 
τόσο µακριά, όσο δρόµο θα 'κοβε σε μιαν ήμερα μέσα 
ένα καράβι, πρίµος άνεμος ξοπίσω του αν φυσούσε. 

Από το απάγγειο το λιμάνι του τα ισόβαρα καράβια 


νερό από βρυσομάνα σκοτεινή, πριν µπουν στο κύμα, παίρνουν. 


Εκεί οι θεοί µε κλείσαν εἶκοσι, μερόνυχτα: χάθηκαν 

οι ανέμοι οι στεριανοί, που τ᾽ ἅρμενα φυσώντας πελαγίζουν, 
στη ράχη την πλατιά της θάλασσας γοργά να ταξιδέψουν. 

Πια τότε κι οι θροφές θα σώνουνταν κι η ανάκαρα ολονών µας, 


αν µια θεά δε µε σπλαχνίζουνταν στερνά, να µε γλιτώσει, 


η κόρη του θαλασσογέροντα, του αδάµαστου Πρωτέα᾽ 

τη λέγαν Ειδοθέα᾽ τον πόνο µου θωρώντας µε σπλαχνίστη 
κι ήρθε μπροστά µου, όπως παράδερνα χωρίς συντρόφους, μόνος: 
εκείνοι τους γιαλούς τριγύριζαν κι αδιάκοπα ψάρευαν 


µε αγκίστρια γαντζωτά, τι εθέριζε τα σπλάχνα τους η πείνα. 


Κι ήρθε κι εστάθη αντίκρυ, μ᾽ έκραξε κι αυτά τα λόγια µου 'πε: 
"Αλήθεια, ξένε, τόσο ανέµυαλος και κοιµισµένος εἶσαι; 

για θες κι οκνεύεις και το χαίρεσαι που τυραννιέσαι τόσο; 
Παν μέρες στο νησί που κλείστηκες και πως θα ξεγλιτώσεις 


δεν ξέρεις: το κουράγιο χάνεται των συντρόφων σου ωστόσο." 


Είπε, κι εγώ γυρνώντας μίλησα κι απηλογιά της δίνω: 

"Όποια κι αν εἶσαι απ’ τις αθάνατες, σου ανοίγω την καρδιά µου' 
µε θέλημα µου εδώ δεν κλείστηκα: να χω αμαρτήσει πρέπει 
στους αθανάτους, που τα διάπλατα ψηλά κρατούν ουράνια. 


Μα εσύ, µολόγα µου - τι οι αθάνατοι θεοί τα ξέρουν όλα --- 


ποιος αναιώνιος τώρα μ᾿ έδεσε και µου 'κλεισε το δρόμο; 


και πως την ψαροθρόφα θάλασσα περνώντας θα γυρίσω; 

«ὣς ἐφάμην, ἡ δ᾽ αὐτίκ᾽ ἀμείβετο δῖα θεάων: 
τοιγὰρ ἐγώ τοι, ξεῖνε, μάλ᾽ ἀτρεκέως ἀγορεύσω. 


πωλεῖταί τις δεῦρο γέρων ἅλιος νημερτὴς 


ἀθάνατος Πρωτεὺς Αἰγύπτιος, ὃς τε θαλάσσης 
πάσης βένθεα οἶδε, Ποσειδάωνος ὑποδμώς: 


τὸν δέ τ᾽ ἐμόν φασιν πατέρ᾽ ἔμμεναι ἠδὲ τεκέσθαι. 


τόν γ᾽ εἴ πως σὺ δύναιο λοχησάμενος λελαβέσθαι, 


ὃς κέν τοι εἴπῃσιν ὁδὸν καὶ µέτρα κελεύθου 


νόστον θ᾽, ὡς ἐπὶ πόντον ἐλεύσεαι ἰχθυόεντα. 
καὶ δέ κέ τοι εἴπῃσι, διοτρεφές, αἴ κ᾿ ἐθέλῃσθα, 
ὅττι τοι ἐν μεγάροισι κακόν τ᾽ ἀγαθόν τε τέτυκται 


οἰχομένοιο σέθεν δολιχὴν ὁδὸν ἀργαλέην τε.᾽ 


«ὥς ἔφατ', αὐτὰρ ἐγώ μιν ἀμειβόμενος προσέειπον: 


᾿αὐτὴ νῦν φράζευ σὺ λόχον θείοιο γέροντος, 

μή πώς µε προϊδὼν ἠὲ προδαεὶς ἀλέηται: 
ἀργαλέος γάρ τ᾽ ἐστὶ θεὸς βροτῷ ἀνδρὶ δαμῆναι. 
«ὡς ἐφάμην, ἡ δ᾽ αὐτίκ᾽ ἀμείβετο δῖα θεάων: 


τοιγὰρ ἐγώ τοι, ξεῖνε, μάλ᾽ ἀτρεκέως ἀγορεύσω. 


ἦμος δ᾽ ἠέλιος μέσον οὐρανὸν ἀμφιβεβήκῃ, 
τῆμος ἄρ᾽ ἐξ ἁλὸς εἶσι γέρων ἅλιος νημερτὴς 
πνοιῇ ὕπο Ζεφύροιο μελαίνῃ φρικὶ καλυφθείς, 
ἐκ δ᾽ ἐλθὼν κοιμᾶται ὑπὸ σπέσσι γλαφυροῖσιν: 


ἀμφὶ δέ μιν φῶκαι νέποδες καλῆς ἁλοσύδνης 


ἁθρόαι εὕδουσιν, πολιῆς ἁλὸς ἐξαναδῦσαι, 
πικρὸν ἀποπνείουσαι ἁλὸς πολυβενθέος ὀδμήν. 
ἔνθα σ᾽ ἐγὼν ἀγαγοῦσα ἅμ᾽ ἠοῖ φαινομένηφιν 
εὐνάσω ἑξείης: σὺ δ᾽ ἐὐ κρίνασθαι ἑταίρους 


τρεῖς, οἵ τοι παρὰ νηυσὶν ἐυσσέλμοισιν ἄριστοι. 


πάντα δέ τοι ἐρέω ὀλοφώϊα τοῖο γέροντος. 
φώκας μέν τοι πρῶτον ἀριθμήσει καὶ ἔπεισιν: 
αὐτὰρ ἐπὴν πάσας πεμπάσσεται ἠδὲ ἴδηται, 
λέξεται ἐν µέσσῃσι νομεὺς ὣς πώεσι μήλων. 


τὸν μὲν ἐπὴν δὴ πρῶτα κατευνηθέντα ἴδησθε, 


καὶ τότ᾽ ἔπειθ᾽ ὑμῖν μελέτω κάρτος τε βίη τε, 

αὖθι δ᾽ ἔχειν μεμαῶτα καὶ ἐσσύμενόν περ ἀλύξαι. 
πάντα δὲ γιγνόμενος πειρήσεται, ὅσσ᾽ ἐπὶ γαῖαν 
ἑρπετὰ γίγνονται, καὶ ὕδωρ καὶ θεσπιδαὲς πῦρ: 


ὑμεῖς δ᾽ ἀστεμφέως ἐχέμεν μᾶλλόν τε πιέζειν. 


ἀλλ᾽ ὅτε κεν δή σ᾽ αὐτὸς ἀνείρηται ἐπέεσσι, 
τοῖος ἐὼν οἷόν κε κατευνηθέντα ἴδησθε, 

καὶ τότε δὴ σχέσθαι τε βίης λῦσαί τε γέροντα, 
ἥρως, εἴρεσθαι δέ, θεῶν ὃς τίς σε χαλέπτει, 


νόστον θ᾽, ὡς ἐπὶ πόντον ἐλεύσεαι ἰχθυόεντα. 


«ὡς εἰποῦσ᾽ ὑπὸ πόντον ἐδύσετο κυμαίνοντα. 

Εἶπα, κι ευτύς η πολυσέβαστη θεά µου απηλογήθη: 
» Την πάσα αλήθεια εγώ μιλώντας σου θα μολογήσω, ξένε: 


Κάποιος εδώ θαλασσογέροντας συχνόρχεται, ο Πρωτέας 


ο αιγύπτιος, άσφαλτος, αθάνατος, που τους βυθούς κατέχει 
του κάθε πέλαου και στη δούλεψη του Ποσειδώνα στέκει: 

και λένε πως αυτός µε γέννησε κι εἶναι δικός µου κύρης. 

Αν µπόρειες τώρα εσύ να του 'στηνες καρτέρι, να τον πιάσεις' 


το δρόμο λέω θα σου φανέρωνε, της στράτας σου το μάκρος, 


και πως θα διάγερνες στη θάλασσα την ψαροθρόφα απάνω. 
Ο ἰδιος ακόµα, αρχοντογέννητε, θα σου 'λεγε, αν το θέλεις, 
ό,τι έχει γίνει µες στο σπίτι σου, Καλό - κακό, από τότε 

που εσύ για το μακρύ και δύσκολο ξεκίνησες ταξίδι." 


Είπε, κι εγὠ γυρνώντας μίλησα κι απηλογιά της δίνω: 


"Δείξε µου εσύ του θείου του γέροντα πως θα 'ναι το καρτέρι 
μπορεί νογώντας µε ἡ θωρώντας µε πιο πριν να µου ξεφύγει" 
θεός από θνητού εἶναι δύσκολο να δαµαστεί τα χέρια." 

Εἶπα, κι ευτύς η πολυσέβαστη θεά µου απηλογήθη: 


"Την πάσα αλήθεια εγώ μιλώντας σου θα μολογήσω, ξένε᾽ 


κάθε φορά που τα μεσούρανα πατήσει ο γήλιος, βγαίνει 

ο αλάθευτος θαλασσογέροντας απ’ το γιαλό, κρυμμένος, 

στο μαύρο ανώτριχο της θάλασσας, που ο Ζέφυρος σηκώνει, 
και σε βαθιές κοιμάται βγαίνοντας σπηλιές: και πλήθος φώκιες, 


οι θυγατέρες της πεντάµορφης Θαλασσοκόρης, βγαίνουν 


απ’ το ψαρί γιαλό και γύρα του κοιμούνται αραδιασµένες, 
και μυρωδιά από τον πολύβαθο γιαλό πικρή αναδίνουν. 
Εκεί λοιπόν εγώ οδηγώντας σε, μόλις χαράξει, δίπλα 


θα σε πλαγιάσω’ καλοδιάλεξε και συ τους συντρόφους σου, 


μονάχα τρεις, στα καλοκούβερτα τα πλοία τους πιο αντρειωµένους. 


Και τώρα θα σου πω του γέροντα τις πονηράδες όλες: 

Σα βγει απ’ τα κύματα, τις φώκιες του θα τις μετρήσει πρώτα, 
και σαν τις δεί και λογαριάζοντας τις βρει σωστές, θα γείρει, 
σαν το βοσκό µε τα κοπάδια του, να πέσει αναµεσό τους. 


Κι όταν τον δείτε πια πως πλάγιασε κι ύπνος βαθύς τον πήρε, 


χιμώντας µε καρδιά και δύναμη κρατάτε τον µη φύγει, 
όσο κι αν δέρνεται, όσο πάλεµα κι αν κάνει να γλιτώσει. 
Είδη θ᾽ ἀλλάξει δοκιµάζοντας κάθε λογής απ ό,τι 

σέρπει στη γης, θα γένει αδάµαστη φωτιά, νερό θα γένει’ 


όμως εσείς κρατάτε ακούραστα και πιο στριµώχνετε τον. 


Μονάχα την παλιά την όψη του ξανά σαν πάρει, κι εἶναι 
καθώς τον είδατε που πλάγιαζε, και σας ρωτάει, σταθείτε 
και λευτερώστε πια το γέροντα και µην τον τυραννάτε. 
Και τότε ρώτα τον ποιος θύμωσε θεός μαζί σου, ρήγα, 


και πως την ψαροθρόφα θάλασσα περνώντας θα γυρίσεις. 


Είπε, και βούτηξε στη θάλασσα την πολυκυματούσα' 

αὐτὰρ ἐγὼν ἐπὶ νῆας, ὅθ᾽ ἕστασαν ἐν ψαμάθοισιν, 
ἤια: πολλὰ δέ μοι κραδίη πόρφυρε κιόντι. 

αὐτὰρ ἐπεί ῥ᾽ ἐπὶ νῆα κατήλυθον ἠδὲ θάλασσαν, 
δόρπον θ᾽ ὁπλισάμεσθ᾽, ἐπί τ᾽ ἤλυθεν ἀμβροσίη 


νύξ: 


δὴ τότε κοιμήθημεν ἐπὶ ῥηγμῖνι θαλάσσης. 
ἦμος δ᾽ ἠριγένεια φάνη ῥοδοδάκτυλος Ἠώς, 
καὶ τότε δὴ παρὰ θῖνα θαλάσσης εὐρυπόροιο 
ἤια πολλὰ θεοὺς γουνούμενος: αὐτὰρ ἑταίρους 


τρεῖς ἄγον, οἷσι μάλιστα πεποίθεα πᾶσαν ἐπ᾽ ἰθύν. 


«τόφρα δ᾽ ἄρ᾽ ἡ γ᾽ ὑποδῦσα θαλάσσης εὐρέα 
κόλπον 


τέσσαρα φωκάων ἐκ πόντου δέρματ᾽ ἔνεικε: 


πάντα δ᾽ ἔσαν νεόδαρτα: δόλον δ᾽ ἐπεμήδετο πατρί. 


εὐνὰς δ᾽ ἐν ψαμάθοισι διαγλάψασ᾽ ἁλίῃσιν 


ἧστο µένουσ': ἡμεῖς δὲ μάλα σχεδὸν ἤλθομεν αὐτῆς: 


ἑξείης δ᾽ εὔνησε, βάλεν δ᾽ ἐπὶ δέρμα ἑκάστῳ. 
ἔνθα κεν αἰνότατος λόχος ἔπλετο: τεῖρε γὰρ αἰνῶς 
φωκάων ἁλιοτρεφέων ὀλοώτατος ὀδμή: 

τίς γάρ κ᾿ εἰναλίῳ παρὰ κήτει κοιμηθείη; 


ἀλλ᾽ αὐτὴ ἐσάωσε καὶ ἐφράσατο μέγ᾽ ὄνειαρ: 


ἀμβροσίην ὑπὸ ῥῖνα ἑκάστῳ θῆκε φέρουσα 
ἡδὺ μάλα πνείουσαν, ὄλεσσε δὲ κήτεος ὀδμήν. 
πᾶσαν δ᾽ ἠοίην μένομεν τετληότι θυμῷ: 

φῶκαι δ᾽ ἐξ ἁλὸς ἦλθον ἀολλέες. αἱ μὲν ἔπειτα 


ἑξῆς εὐνάζοντο παρὰ ῥηγμῖνι θαλάσσης: 


ἔνδιος δ᾽ ὁ γέρων ἦλθ᾽ ἐξ ἁλός, εὗρε δὲ φώκας 
ζατρεφέας, πάσας δ᾽ ἄρ᾽ ἐπῴχετο, λέκτο δ᾽ 
ἀριθμόν: 

ἐν δ᾽ ἡμέας πρώτους λέγε κήτεσιν, οὐδέ τι θυμῷ 
ὠΐσθη δόλον εἶναι: ἔπειτα δὲ λέκτο καὶ αὐτός. 


ἡμεῖς δὲ ἰάχοντες ἐπεσσύμεθ᾽, ἀμφὶ δὲ χεῖρας 


βάλλομεν: οὐδ᾽ ὁ γέρων δολίης ἐπελήθετο τέχνης, 
ἀλλ᾽ ἦ τοι πρώτιστα λέων γένετ᾽ ἠυγένειος, 

αὐτὰρ ἔπειτα δράκων καὶ πάρδαλις ἠδὲ μέγας σῦς: 
γίγνετο δ᾽ ὑγρὸν ὕδωρ καὶ δένδρεον ὑψιπέτηλον: 


ἡμεῖς δ᾽ ἀστεμφέως ἔχομεν τετληότι θυμῷ. 


ἀλλ᾽ ὅτε δή ῥ᾽ ἀνίαζ᾽ ὁ γέρων ὀλοφώια εἰδώς, 


καὶ τότε δή μ᾽ ἐπέεσσιν ἀνειρόμενος προσέειπε: 


«τίς νύ τοι, Ἀτρέος υἱέ, θεῶν συμφράσσατο βουλάς, 


ὄφρα μ᾽ ἕλοις ἀέκοντα λοχησάμενος; τέο σε χρή; 


«ὥς ἔφατ', αὐτὰρ ἐγώ μιν ἀμειβόμενος προσέειπον: 
οἶσθα, γέρον, τί µε ταῦτα παρατροπέων ἐρεείνεις; 
ὡς δὴ δήθ᾽ ἐνὶ νήσῳ ἐρύκομαι, οὐδέ τι τέκμωρ 


εὑρέμεναι δύναμαι, μινύθει δέ μοι ἔνδοθεν ἦτορ. 

κι εγώ για τα καράβια τράβηξα που στέκουνταν στον άμμο 
και χίλιες μύριες έγνοιες έδερναν, ως όδευα, το νου µου. 
Και σαν κατέβηκα στη θάλασσα και το καράβι βρήκα, 


η νύχτα πριν πλακώσει η αθάνατη, στρωθήκαµε στο δείπνο: 


μετά πλαγιάσαμε στο ἀκρόγιαλο της θάλασσας απάνω. 

Κι η Αυγή σα φάνη η πουρνογέννητη και ροδοδαχτυλάτη, 

πλάι στην πλατύδρομη τη θάλασσα τον άµµον ἀμμο πήρα 

και δεόμουν στους θεούς ολόκαρδα, κι εἶχα και τρεις συντρόφους 


μαζί µου, που τους μπιστεύομουν σε όποια δουλειά κι αν ήταν. 


Εκείνη ωστόσο είχε στης θάλασσας την άγκα πια βουτήξει 
και τέσσερα από φώκιες δέρματα μαζί απ’ τα βάθη φέρει, 
όλα τους νιόγδαρτα, τον κύρη της ζητώντας να πλανέψει- 
και κοιµηθιές καθώς µας έσκαψε στης θάλασσας τον ἄμμο, 


ως τη στιγµή που τη σιμώσαμε καθόταν καρτερώντας. 


Γραμμή µας πλάγιασε και σκέπασε µε δέρµα τον καθένα: 

άλλο καρτέρι δε θα γίνουνταν χειρότερο --- απ᾿ τις φώκιες 

τις θαλασσόθρεφτες, που η βρώμα τους βαριά µας τυραννούσε. 
Ποιος να πλαγιάσει µε τα τέρατα βαστά τα πελαγίσια; 


Μα εκείνη πάλι µας εγλίτωσε, τρανό θαράπιο βρήκε: 


Τρέχοντας µόσκο στα ρουθούνια µας αθάνατο σταλάζει, 
που ευώδιαζε γλυκά κι απόδιωχνε τη μυρωδιά της φώκιας. 
Με υπόµονη καρδιά προσµέναµε να ρθει το µεσημέρι' 

και ξάφνου οι φώκιες απ’ το πέλαγο κοπαδιαστές πρόβαλαν 


κι αράδα επλάγιασαν στο ακρόγιαλο της θάλασσας επάνω. 


Καταμεσήμερα κι ο γέροντας από το κύμα εβγήκε 

και πηγαινόρχοντας λογάριασε τις θροφαντές του φώκιες: 
πρώτους εμάς μετρούσε ανάμεσα στις φώκιες, τι το δόλο 
δεν εἶχε βάλει ο νους του, κι έπειτα ξαπλώθηκε κι ατός του. 


Κι εμείς µε χουγιαχτά χιμίζοντας τον πιάσαµε στα χέρια' 


μα ουδέ κι ο γέροντας λησμόνησε τις δολερές του τέχνες, 
μον᾽ πρώτα λιόντας µακροχήτικος στα χέρια µας εγίνη, 
φίδι µετά, κατόπι λιόπαρδη και θρασεμένος κάπρος, 

κι εγίνη και νερό τρεχάµενο και φουντωμένο δέντρο. 


Εμείς ωστόσο τον κρατούσαμε γερά, χωρίς ξανάσα. 


Σαν πια βαρέθηκεν ο γέροντας τις δολερές του τέχνες, 
γυρνώντας μίλησε, µε ρώτησε κι αυτά τα λόγια µου "πε: 

” Ὑγιέ του Ατρέα, ποιος τάχα αθάνατος τα ταίριαξε μαζί σου' 
και στήνοντας καρτέρι μ᾽ ἐπιασες µε το στανιό; τι θέλεις; 


Είπε, κι εγὠ γυρνώντας μίλησα κι απηλογιά του δίνω: 


ΤΙ µε ρωτάς; το ξέρεις, γέροντα! Τι θες και µε πλανεύεις; 
Παν μέρες στο νησί που κλείστηκα και πως θα ξεγλιώσω 


δεν ξέρω’ την καρδιά στα στήθη µου να σιγολιώνει νιώθω. 

ἀλλὰ σύ πέρ μοι εἰπέ, θεοὶ δέ τε πάντα ἴσασιν, 


ὃς τίς μ᾽ ἀθανάτων πεδάᾳ καὶ ἔδησε κελεύθου, 


νόστον θ᾽, ὡς ἐπὶ πόντον ἐλεύσομαι ἰχθυόεντα. 
«ὡς ἐφάμην, ὁ δέ μ᾽ αὐτίκ᾽ ἀμειβόμενος 
προσέειπεν: 

᾿ἀλλὰ μάλ᾽ ὤφελλες Δι τ᾽ ἄλλοισίν τε θεοῖσι 
ῥέξας ἱερὰ κάλ᾽ ἀναβαινέμεν, ὄφρα τάχιστα 


σὴν ἐς πατρίδ᾽ ἵκοιο πλέων ἐπὶ οἴνοπα πόντον. 


οὐ γάρ τοι πρὶν μοῖρα φίλους τ᾽ ἰδέειν καὶ ἱκέσθαι 
οἶκον ἐυκτίμενον καὶ σὴν ἐς πατρίδα γαῖαν, 

πρίν γ᾽ ὅτ ἂν Αἰγύπτοιο, διιπετέος ποταμοῖο, 
αὖτις ὕδωρ ἔλθῃς ῥέξῃς θ᾽ ἱερὰς ἑκατόμβας 


ἀθανάτοισι θεοῖσι, τοὶ οὐρανὸν εὐρὺν ἔχουσι: 


καὶ τότε τοι δώσουσιν ὁδὸν θεοί, ἣν σὺ μενοινᾷς. 
«ὣς ἔφατ᾽, αὐτὰρ ἐμοί γε κατεκλάσθη φίλον ἦτορ, 
οὕνεκά μ᾿ αὖτις ἄνωγεν ἐπ᾽ ἠεροειδέα πόντον 
Αϊγυπτόνδ᾽ ἰέναι, δολιχὴν ὁδὸν ἀργαλέην τε. 


ἀλλὰ καὶ ὣς μύθοισιν ἀμειβόμενος προσέειπον: 


«ταῦτα μὲν οὕτω δὴ τελέω, γέρον, ὡς σὺ κελεύεις. 


ἀλλ᾽ ἄγε μοι τόδε εἰπὲ καὶ ἀτρεκέως κατάλεξον, 
ἢ πάντες σὺν νηυσὶν ἀπήμονες ἦλθον Ἀχαιοί, 
οὓς Νέστωρ καὶ ἐγὼ λίπομεν Τροίηθεν ἰόντες, 


ᾖέ τις ὤλετ᾽ ὀλέθρῳ ἀδευκέι ἧς ἐπὶ νηὸς 


ἠὲ φίλων ἐν χερσίν, ἐπεὶ πόλεμον τολύπευσεν’. 
«ὡς ἐφάμην, ὁ δέ μ᾽ αὐτίκ᾽ ἀμειβόμενος 
προσέειπεν: 

Ἀτρεΐδη, τί µε ταῦτα διείρεαι; οὐδέ τί σε χρὴ 
ἴδμεναι, οὐδὲ δαῆναι ἐμὸν νόον: οὐδέ σέ φημι 


δὴν ἄκλαυτον ἔσεσθαι, ἐπὴν ἐὐ πάντα πύθηαι. 


πολλοὶ μὲν γὰρ τῶν γε δάμεν, πολλοὶ δὲ λίποντο: 
ἀρχοὶ δ᾽ αὖ δύο μοῦνοι Ἀχαιῶν χαλκοχιτώνων 
ἐν νόστῳ ἀπόλοντο: μάχῃ δέ τε καὶ σὺ παρῆσθα. 
εἷς δ᾽ ἔτι που ζωὸς κατερύκεται εὐρέι πόντῳ. 


«Αἴας μὲν μετὰ νηυσὶ δάμη δολιχηρέτµοισι. 


Γυρῇσίν μιν πρῶτα Ποσειδάων ἐπέλασσεν 
πέτρῃσιν μεγάλῃσι καὶ ἐξεσάωσε θαλάσσης: 

καί νύ κεν ἔκφυγε κῆρα καὶ ἐχθόμενός περ Ἀθήνῃ, 
εἰ μὴ ὑπερφίαλον ἔπος ἔκβαλε καὶ μέγ᾽ ἀάσθη: 


φῆ ῥ᾽ ἀέκητι θεῶν φυγέειν μέγα λαῖτμα θαλάσσης. 


τοῦ δὲ Ποσειδάων μεγάλ᾽ ἔκλυεν αὐδήσαντος: 
αὐτίκ᾽ ἔπειτα τρίαιναν ἑλὼν χερσὶ στιβαρῇσιν 


ἤλασε Γυραίην πέτρην, ἀπὸ δ᾽ ἔσχισεν αὐτήν: 


καὶ τὸ μὲν αὐτόθι μεῖνε, τὸ δὲ τρύφος ἔμπεσε πόντῳ, 


τῷ ῥ᾽ Αἴας τὸ πρῶτον ἐφεζόμενος μέγ᾽ ἀάσθη: 

Μα εσύ µολόγα µου, τι οι αθάνατοι θεοί τα ξέρουν όλα, 


ποιος αναιώνιος τάχα μ᾿ έδεσε και µου 'κλεισε το δρόμο; 


και πως την ψαροθρόφα θάλασσα περνώντας θα γυρίσω; 
Εἶπα, κι αυτός γυρνώντας μίλησε κι απηλογιά µου δίνει: 

Όμως στο Δία και στους επίλοιπους θεούς τρανές χρωστούσες 
θυσίες να κάνεις, όταν γύριζες, πριν σκίσεις το κρασάτο' 


το πέλαο, για να φτάσεις γρήγορα στη γη την πατρική σου: 


τιτους δικούς σου δε σου μέλλεται να ιδείς και να διαγείρεις 

στο αρχοντικό σου το καλόχτιστο, στο πατρικό σου χώμα, 
πριχού στον ουρανοκατέβατο τον ποταμό και πάλε, 

στου Αιγύπτου τα νερά, διαγέρνοντας θυσίες τρανές προσφέρεις 


τιμώντας τους θεούς, που αθάνατοι τα ουράνια πλάτη ορίζουν. 


Αλλιώς οι αθάνατοι δε δίνουνε τη στράτα που γυρεύεις." 
Στα λόγια τούτα εμένα ράγισε βαθιά η καρδιά στα στήθη, 
που απά στο πέλαο το αχνογάλαζο να κάνω µε κινούσε 
της Αίγυπτος ξανά το δύσκολο και μακρινό ταξίδι. 


Ωστόσο κι έτσι του αποκρίθηκα κι αυτά του συντυχαίνω: 


» Όλα όσα µου "πες τώρα, γέροντα, Θα γίνουν, ως προστάζεις: 
μον’ έλα, ακόµα αυτό µολόγα µου, την πάσα αλήθεια πες µου, 

αν όλοι οι Αργίτες, όσοι ο Νέστορας κι εγώ απ’ την Τροία κινώντας 
αφήκαμε εκεί πέρα, απείραχτοι µε τ᾽ ἄρμενα γύρισαν 


για µπας κι ως τέλεψε τον πόλεμο, κανείς στο πλοίο του εχάθη 


για και τον βρήκε ο πικροθάνατος στα χέρια των δικών του;» 
Εἶπα, κι αυτός γυρνώντας μίλησε κι απηλογιά µου δίνει: 
» Ὑγιέ του Ατρέα, γιατί µε ρώτησες για τούτα; ποιος ο λόγος 
να τα κατέχεις, κι ό,τι µέσα µου κρυφό φυλάω να μάθεις; 


Ακούγοντας πολληώρα αδάκρυτος σου λέω πως δε θα μείνεις! 


Πολλοί σκοτώθηκαν, κι απόµειναν πολλοί: µα απ’ τους προλάτες 
των Αχαιών των χαλκοθώρακων στου γυρισμού το δρόμο 

δυο µόνο χάθηκαν (στον πόλεμο και συ µπροστά βρισκόσουν): 
ζει κι ένας, µα κλεισμένος βρίσκεται στα πλατιά πέλαα κάπου. 


Ο λοκρός Αίαντας στα µακρόκουπα καράβια µέσα εχάθη' 


τον εἶχε στης Γυρής τα τρίψηλα ριγµένο επάνω βράχια 

ο Ποσειδώνας κι απ’ τα κύματα γλιτώσει και του Χάρου 
θα ξέφευγε, η Παλλάδα µάνητα βαριά κι ας του κρατούσε, 
λόγο µεγάλο αν δεν ξεστόµιζε, κακό της κεφαλής του: 


καυκίστη δυνατά πως ξέφυγε της θάλασσας τα πλάτη 


στο πείσμα των θεών κι ως άκουσε το λόγο ο Ποσειδώνας, 
μεμιάς αρπάζει το τρικράνι του στα δυνατά του χέρια 

και της Γυρής το βράχο εχτύπησε, στα δυο χωρίζοντάς τον’ 
κι έμεινε εκεί ο μισός το απόκοµµα, που πάνω του καθόταν, 


ο Αίας την ώρα που καυκίστηκε, στο πέλαο µέσα πέφτει, 

τὸν δ᾽ ἐφόρει κατὰ πόντον ἀπείρονα κυμαίνοντα. 


ὣς ὁ μὲν ἔνθ᾽ ἀπόλωλεν, ἐπεὶ πίεν ἁλμυρὸν ὕδωρ. 


«'σὸς δέ που ἔκφυγε κῆρας ἀδελφεὸς ἠδ᾽ ὑπάλυξεν 


ἐν νηυσὶ γλαφυρῇσι: σάωσε δὲ πότνια Ἥρη. 


ἀλλ’ ὅτε δὴ τάχ᾽ ἔμελλε Μαλειάων ὄρος αἰπὺ 


ἵξεσθαι, τότε δή μιν ἀναρπάξασα θύελλα 
πόντον ἐπ᾽ ἰχθυόεντα φέρεν βαρέα στενάχοντα, 
ἀγροῦ ἐπ᾽ ἐσχατιήν, ὅθι δώματα ναῖε Θυέστης 
τὸ πρίν, ἀτὰρ τότ᾽ ἔναιε Θυεστιάδης Αἴγισθος. 


ἀλλ᾽ ὅτε δὴ καὶ κεῖθεν ἐφαίνετο νόστος ἀπήμων, 


ἂψ δὲ θεοὶ οὖρον στρέψαν, καὶ οἴκαδ᾽ ἵκοντο, 

ἦ τοι ὁ μὲν χαίρων ἐπεβήσετο πατρίδος αἴης 
καὶ κύνει ἁπτόμενος ἣν πατρίδα: πολλὰ δ᾽ ἀπ᾽ 
αὐτοῦ 

δάκρυα θερμὰ χέοντ’, ἐπεὶ ἀσπασίως ἴδε γαῖαν. 
τὸν δ᾽ ἄρ᾽ ἀπὸ σκοπιῆς εἶδε σκοπός, ὅν ῥα 


καθεῖσεν 


Αἴγισθος δολόµητις ἄγων, ὑπὸ δ᾽ ἔσχετο μισθὸν 


χρυσοῦ δοιὰ τάλαντα: φύλασσε δ᾽ ὃ γ᾽ εἰς ἐνιαυτόν, 


μή ἑ λάθοι παριών, μνήσαιτο δὲ θούριδος ἀλκῆς. 
βῆ δ᾽ ἴμεν ἀγγελέων πρὸς δώματα ποιμένι λαῶν. 


αὐτίκα δ᾽ Αἴγισθος δολίην ἐφράσσατο τέχνην: 


κρινάμενος κατὰ δῆμον ἐείκοσι φῶτας ἀρίστους 
εἶσε λόχον, ἑτέρωθι δ᾽ ἀνώγει δαῖτα πένεσθαι. 
αὐτὰρ ὁ βῆ καλέων Ἀγαμέμνονα, ποιμένα λαῶν 
ἵπποισιν καὶ ὄχεσφιν, ἀεικέα μερμηρίζων. 


τὸν δ᾽ οὐκ εἰδότ᾽ ὄλεθρον ἀνήγαγε καὶ κατέπεφνεν 


δειπνίσσας, ὥς τίς τε κατέκτανε βοῦν ἐπὶ φάτνῃ. 
οὐδέ τις Ἀτρέίδεω ἑτάρων λίπεθ᾽ οἵ οἱ ἕποντο, 
οὐδέ τις Αἰγίσθου, ἀλλ᾽ ἔκταθεν ἐν μεγάροισιν’. 


«ὣς ἔφατ᾽, αὐτὰρ ἐμοί γε κατεκλάσθη φίλον ἦτορ, 


κλαῖον δ᾽ ἐν ψαμάθοισι καθήμενος, οὐδέ νύ μοι κῆρ 


ἤθελ᾽ ἔτι ζώειν καὶ ὁρᾶν φάος ἠελίοιο. 

αὐτὰρ ἐπεὶ κλαίων τε κυλινδόμενός τε κορέσθην, 
δὴ τότε µε προσέειπτε γέρων ἅλιος νημερτής: 
«'μηκέτι, Ἀτρέος υἱέ, πολὺν χρόνον ἀσκελὲς οὕτω 


κλαῦ, ἐπεὶ οὐκ ἄνυσίν τινα δήομεν: ἀλλὰ τάχιστα 


πείρα ὅπως κεν δὴ σὴν πατρίδα γαῖαν ἵκηαι. 

ἢ γάρ μιν ζωόν γε κιχήσεαι, ἤ κεν Ὀρέστης 
κτεῖνεν ὑποφθάμενος, σὺ δέ κεν τάφου 
ἀντιβολήσαις.᾽ 

«ὡς ἔφατ', αὐτὰρ ἐμοὶ κραδίη καὶ θυμὸς ἀγήνωρ 


αὖτις ἐνὶ στήθεσσι καὶ ἀχνυμένῳ περ ἰάνθη, 


καί μιν φωνήσας ἔπεα πτερόεντα προσηύδων: 

στ’ απέραντα αγριεµένα κύματα μαζί του σέρνοντας τον. 
Έτσι αφανίστη, µε το στόμα του πλημμυρισµένο αρμύρα. 
Τον αδερφό σου τον διαφέντεψε στα βαθουλά καράβια 

η ρα η σεβάσμια, κι έτσι ξέφυγε του Χάρου αλήθεια τότε. 


Μα σύντας στου Μαλιά το απόγκρεµο βουνό κοντά είχε φτάσει, 


ξάφνου ένας δρόλαπας τον ἅρπαξε στα βογγητά του μέσα: 
κι ως το στερνό της χώρας σύνορο του σέρνει τα καράβια 
στο ψαροθρόφο επάνω πέλαγο. Στα µέρη εκείνα ζούσε 
παλιά ο Θυέστης, όµως ο Αίγιστος, ο γιος του, εζούσε τώρα. 


Και κείθε ο γυρισµός τους φάνηκε να "ναι εύκολος, κι ως πρίµο 


γύρισαν οι θεοί τον ἄνεμο, διαγείραν στην πατρίδα. 
Κι αυτός ολόχαρος τα χώματα τα γονικά πατώντας 
τα Φίλειε σκύβοντας, τα χάιδευε, και του τρεχαν ποτάμι 
ζεστά τα δάκρυα, που το αξιώθηκε να ξαναϊδεί πατρίδα. 


Μα από τη βίγλα ένας βιγλάτορας τον ξέκρινε, βαλμένος 


απ᾿ τον παμπόνηρο τον Αίγιστο᾽ του 'χε χρυσάφι τάξει 

δυο τάλαντα, και παραμόνευε σωστό ένα χρόνο, ο ρήγας 
µη φτάσει ανένιωστος και στ’ ἅρματα ριχτεί να τον χτυπήσει. 
Κι αµέσως κίνησε, το μήνυμα να πάει στο βασιλιά του᾽ 


κι ο Αίγιστος τότε ακούοντας πίβουλες εµηχανεύτη τέχνες: 


Είκοσι διάλεξε απ᾽ τη χώρα του, τους πιο αντρειανούς, να στήσει 
καρτέρι, κι απ’ την άλλη επρόσταζε τις τάβλες να του στρώσουν. 
Μετά κινάει, τον Αγαμέμνονα το ρήγα να καλέσει 

µε αμάξια κι άτια, πράξες άνοµες στα φρένα μελετώντας, 


Κι ως δέχτη εκείνος, δίχως θάνατο να κακοβάνει ο νους του, 


τον σφάζει στο τραπέζι, ως σφάζουνε το βόδι στο παχνί του. 
Κι ουδέ απ’ του γιου του Ατρέα τους συντρόφους απόµεινε 
κανένας, 

ουδέ κι απ᾽ του Αίγιστου σκοτώθηκαν κι εκείνοι στο παλάτι. 
Ως εἰπε τούτα, εµένα ράγισε βαθιά η καρδιά στα στήθη, 


κι απά στην αμμουδιά καθούμενος θρηνούσα: πια η καρδιά µου 


δεν ήθελε να ζεί, να χαίρεται το φως του ήλιου στον κόσμο. 
Κι αφού πια απόκαµα να µύρουμαι κυλούμενος στον άµµο, 
ο αλάθευτος θαλασσογέροντας αυτά τα λόγια µου 'πε: 

» Ὑγιέ του Ατρέα, µην κλαις αδιάκοπα και δίχως τέλος έτσι' 


δε βγαίνει από το θρήνο τίποτα, μον’ κοίτα να γυρίσεις 


πίσω και συ μιαν ώρα αρχύτερα στη γη την πατρική σου᾿ 

για ζωντανό θα βρεις τον Αίγιστο για έχει προλάβει ο Ορέστης 
να τον σκοτώσει: λέω το ξόδι του μπορείς να το προφτάσεις.» 
Στα λόγια αυτά η καρδιά στα στήθη µου κι η πέρφανη ψυχή µου 


πήραν και γλύκαναν, κι ας ένιωθα βαθιά µου τόση πίκρα, 


και κράζοντας τον ανεµάρπαστα του συντυχαίΐνω λόγια: 

«τούτους μὲν δὴ οἶδα: σὺ δὲ τρίτον ἄνδρ᾽ ὀνόμαζε, 


ὃς τις ἔτι ζωὸς κατερύκεται εὐρέι πόντῳ 
ἠὲ θανών: ἐθέλω δὲ καὶ ἀχνύμενός περ ἀκοῦσαι. 
«ὡς ἐφάμην, ὁ δέ μ᾽ αὐτίκ᾽ ἀμειβόμενος 


προσέειπεν: 


“υἱὸς Λαέρτεω, Ἰθάκῃ ἔνι οἰκία ναίων: 

τὸν δ᾽ ἴδον ἐν νήσῳ θαλερὸν κατὰ δάκρυ χέοντα, 
νύμφης ἐν μεγάροισι Καλυψοῦς, ἡ μιν ἀνάγκῃ 
ἴσχει: ὁ δ᾽ οὐ δύναται ἣν πατρίδα γαῖαν ἱκέσθαι: 


οὐ γάρ οἱ πάρα νῆες ἐπήρετμοι καὶ ἑταῖροι, 


οἵ κέν μιν πέμποιεν ἐπ᾽ εὐρέα νῶτα θαλάσσης. 
σοι δ᾽ οὐ θέσφατόν ἐστι, διοτρεφὲς ὦ Μενέλαε, 
Ἄργει ἐν ἱπποβότῳ θανέειν καὶ πότμον ἐπισπεῖν, 
ἀλλά σ᾽ ἐς Ἠλύσιον πεδίον καὶ πείρατα γαίης 


ἀθάνατοι πέμψουσιν, ὅθι ξανθὸς Ῥαδάμανθυς, 


τῇ περ ῥηίστη βιοτὴ πέλει ἀνθρώποισιν: 


οὐ νιφετός, οὔτ᾽ ἂρ χειμὼν πολὺς οὔτε ποτ᾽ ὄμβρος, 


ἀλλ᾽ αἰεὶ Ζεφύροιο λιγὺ πνείοντος ἀήτας 
Ὠκεανὸς ἀνίησιν ἀναψύχειν ἀνθρώπους: 


οὕνεκ᾽ ἔχεις Ἑλένην καί σφιν γαμβρὸς Διός ἐσσι’. 


«Ὡὣς εἰπὼν ὑπὸ πόντον ἐδύσετο κυμαίνοντα. 
αὐτὰρ ἐγὼν ἐπὶ νῆας ἅμ᾽ ἀντιθέοις ἑτάροισιν 

ἤια, πολλὰ δέ μοι κραδίη πόρφυρε κιόντι. 

αὐτὰρ ἐπεί ῥ᾽ ἐπὶ νῆα κατήλθομεν ἠδὲ θάλασσαν, 
δόρπον θ᾽ ὁπλισάμεσθ᾽, ἐπί τ᾽ ἤλυθεν ἀμβροσίη 


νύξ, 


δὴ τότε κοιμήθημεν ἐπὶ ῥηγμῖνι θαλάσσης. 
ἦμος δ᾽ ἠριγένεια φάνη ῥοδοδάκτυλος Ἠώς, 
νῆας μὲν πάμπρωτον ἐρύσσαμεν εἰς ἅλα δῖαν, 
ἐν δ᾽ ἱστοὺς τιθέµεσθα καὶ ἱστία νηυσὶν ἐίσῃς, 


ἂν δὲ καὶ αὐτοὶ βάντες ἐπὶ κληῖσι καθῖζον: 


ἑξῆς δ᾽ ἑζόμενοι πολιὴν ἅλα τύπτον ἐρετμοῖς. 
ἀψ δ᾽ εἰς Αἰγύπτοιο διιπετέος ποταμοῖο 

στῆσα νέας, καὶ ἔρεξα τεληέσσας ἑκατόμβας. 
αὐτὰρ ἐπεὶ κατέπαυσα θεῶν χόλον αἰὲν ἐόντων, 


χεῦ᾽ Ἀγαμέμνονι τύμβον, ἵν᾽ ἄσβεστον κλέος εἴη. 


ταῦτα τελευτήσας νεόμην, ἔδοσαν δέ μοι οὖρον 
ἀθάνατοι, τοί μ᾽ ὦκα φίλην ἐς πατρίδ᾽ ἔπεμψαν. 
ἀλλ᾽ ἄγε νῦν ἐπίμεινον ἐνὶ μεγάροισιν ἐμοῖσιν, 
ὄφρα κεν ἑνδεκάτη τε δυωδεκάτη τε γένηται: 


καὶ τότε σ᾽ εὖ πέμψω, δώσω δέ τοι ἀγλαὰ δῶρα, 


τρεῖς ἵπττους καὶ δίφρον ἐύξοον: αὐτὰρ ἔπειτα 
δώσω καλὸν ἄλεισον, ἵνα σπένδῃσθα θεοῖσιν 
ἀθανάτοις ἐμέθεν μεμνημένος ἤματα πάντα.» 


τὸν δ᾽ αὖ Τηλέμαχος πεπνυμένος ἀντίον ηὔδα: 

"ΓΙ αυτους πια ξέρω᾽ τώρα λέγε µου τον τρίτο πως τον λένε; 
ποιος εἶναι ο ζωντανός στ’ απέραντα πελάγη που κρατιέται, 
για κι ο νεκρός; ν᾿ ακουσω θα 'θελα, κι ας νιώθω πίκρα τόση.» 


Εἶπα, κι αυτός γυρνώντας μίλησε κι απηλογιά µου δίνει: 


» Του Λαέρτη ο γιος εἰναι, που κάθεται στο κάστρο της Ιθάκης᾽ 
σ᾽ ενα νησί τον εἶδα, αδιάκοπα να κλαίει και να θρηνάται' 

η Καλυψώ η ξωθιά στο σπίτι της τόνε κρατεί δικό της 

αθέλητα του, κι ουδέ δύνεται να ιδεί ξανά πατρίδα' 


δεν έχει πια μαθές πολύκουπα καράβια και συντρόφους, 


στη ράχη την πλατιά της θάλασσας μαζί τους να τον πάρουν. 
Μα εσένα η μοίρα, αρχοντογέννητε Μενέλαε, δε σου γράφει 

στο αλογοθρόφο το Ἀργός κλείνοντας τα μάτια να πεθάνεις: 
στην τέλειωση της γης οι αθάνατοι και στους Ηλύσιους κάµπους, 


που κυβερνά ο ξανθός Ραδάµανθης, λογιάζουν να σε στείλουν, 


όπου περνούν οι ανθρώποι ξέγνοιαστη ζωή, µακάρια, δίχως 
μηδέ βροχές μηδέ χιονόκαιρα μηδέ βαριούς χειμώνες. 

Ο Ωκεανός εκεί του Ζέφυρου πνοές γλυκές, καθάριες 

αφήνει να φυσούν, να χαίρουντοα δροσιές οι ανθρώποι πάντα᾽ 


τι αφού έχεις την Ελένη ταίρι σου, του Δία γαμπρός λογιέσαι." 


Εἰπε, και βούτηξε στη θάλασσα την πολυκυματούσα᾽ 

κι εγὠ µε τους ισόθεους τράβηξα συντρόφους στα καράβια, 
και χίλιες μύριες έγνοιες έδερναν, ως ὀδευα, το νου µου. 

Κι ως κατεβήκαµε στη θάλασσα και στο πλεούμενο µας, 


η νύχτα πριν πλακώσει η αθάνατη, στρωθήκαμµε στο δείπνο 


μετά πλαγιάσαμε στο ακρόγιαλο της θάλασσας επάνω. 

Κι η Αυγή σα φάνη η πουρνογέννητη και ροδοδαχτυλάτη, 
σύραμε πρώτα τα καράβια µας στο θείο το κύμα µέσα 

και στήσαμε κατάρτια κι ἄρμενα στα ζυγιαστά καράβια: 


μετά κι οι σύντροφοί µου ανέβηκαν, και στα ζυγά ως καθίσαν 


γραμμή, την αφρισμένη θάλασσα µε τα κουπιά χτυπούσαν 
και πίσω στο ουρανοκατέβατο της Αίγυπτος ποτάμι 

φτάνω κι αράζω, κι αψεγάδιαστες τρανές θυσίες προσφέρνω. 
Κι ως τους αθάνατους µαλάκωσα θεούς, ασκώνω μνήμα 


στον Αγαμέμνονα, αλησμόνητο να μείνει τ᾽ ὀνομά του. 


Κι αυτά σαν τέλεψα, ξεκίνησα, κι οι αθάνατοι µου στείλαν 
πρίμον αγέρα, προβοδώντας µε στη γη την πατρική µου. 
Μον’ έλα τώρα, στο παλάτι µου να μείνεις θέλω ακόµα, 
κι ἅμα διαβούνε δέκα δώδεκα μερόνυχτα, σε στέλνω 


µε το καλό πια τότε σπίτι σου’ και δώρα θα σου δώσω, 


αμάξι τορνευτό, να χαίρεσαι, κι άλογα τρία, κι ακόµα 
θα "χεις πανώρια κούπα χάρισμα, στο νου σου να µε φέρνεις, 
κάθε φορά που στους αθάνατους θεους σπονδές σταλάζεις.» 


Κι ο γνωστικός γυρνάει Τηλέμαχος κι απηλογιά του δίνει: 

«Ἀτρεΐδη, μὴ δή µε πολὺν χρόνον ἐνθάδ᾽ ἔρυκε. 


καὶ γάρ κ᾽ εἰς ἐνιαυτὸν ἐγὼ παρὰ σοί γ᾽ ἀνεχοίμην 
ἥμενος, οὐδέ κέ μ᾽ οἴκου ἕλοι πόθος οὐδὲ τοκήων: 
αἰνῶς γὰρ μύθοισιν ἔπεσσί τε σοῖσιν ἀκούων 
τέρπομαι. ἀλλ᾽ ἤδη μοι ἀνιάζουσιν ἑταῖροι 


ἐν Πύλῳ ἠγαθέῃ: σὺ δέ µε χρόνον ἐνθάδ᾽ ἐρύκεις. 


δῶρον δ᾽ ὅττι κέ μοι δοίης, κειμήλιον ἔστω: 
ἵππους δ᾽ εἰς Ἰθάκην οὐκ ἄξομαι, ἀλλὰ σοὶ αὐτῷ 
ἐνθάδε λείψω ἄγαλμα: σὺ γὰρ πεδίοιο ἀνάσσεις 
εὐρέος, ᾧ ἔνι μὲν λωτὸς πολύς, ἐν δὲ κύπειρον 


πυροί τε ζειαί τε ἰδ᾽ εὐρυφυὲς κρῖ λευκόν. 


ἐν δ᾽ Ἰθάκῃ οὔτ᾽ ἂρ δρόμοι εὐρέες οὔτε τι λειμών: 
αἰγίβοτος, καὶ μᾶλλον ἐπήρατος ἱπποβότοιο. 
οὐ γάρ τις νήσων ἱππήλατος οὐδ᾽ ἐυλείμων, 
αἵ θ᾽ ἁλὶ κεκλίαται: Ἰθάκη δέ τε καὶ περὶ πασέων.» 


ὣς φάτο, μείδησεν δὲ βοὴν ἀγαθὸς Μενέλαος, 


χειρί τέ μιν κατέρεξεν ἔπος τ᾽ ἔφατ᾽ ἔκ τ᾽ ὀνόμαζεν: 
«αἵματός εἰς ἀγαθοῖο, φίλον τέκος, οἵ ἀγορεύεις: 
τοιγὰρ ἐγώ τοι ταῦτα μεταστήσω: δύναμαι γάρ. 
δώρων δ᾽ ὅσσ᾽ ἐν ἐμῷ οἴκῳ κειμήλια κεῖται, 


δώσω ὃ κάλλιστον καὶ τιµηέστατόν ἐστιν: 


δώσω τοι κρητῆρα τετυγμένον: ἀργύρεος δὲ 
ἔστιν ἅπας, χρυσῷ δ᾽ χείλεα κεκράανται, 

ἔργον δ᾽ Ἡφαίστοιο. πόρεν δέ ἑ Φαίδιμος ἥρως, 
Σιδονίων βασιλεύς, ὅθ᾽ ἑὸς δόμος ἀμφεκάλυψε 


κεῖσέ µε νοστήσαντα: τὲῖν δ᾽ ἐθέλω τόδ᾽ ὀπάσσαι.» 


ὣς οἱ μὲν τοιαῦτα πρὸς ἀλλήλους ἀγόρευον, 

δαιτυμόνες δ᾽ ἐς δώματ᾽ ἴσαν θείου βασιλῆος. 
οἱ δ᾽ ἦγον μὲν μῆλα, φέρον δ᾽ ἐυήνορα οἶνον: 
σῖτον δέ σφ᾽ ἄλοχοι καλλικρήδεμνοι ἔπεμπον. 


ὣς οἱ μὲν περὶ δεῖπνον ἐνὶ μεγάροισι πένοντο. 


μνηστῆρες δὲ πάροιθεν Ὀδυσσῆος μεγάροιο 
δίσκοισιν τέρποντο καὶ αἰγανέῃσιν ἱέντες 

ἐν τυκτῷ δαπέδῳ, ὅθι περ πάρος, ὕβριν ἔχοντες. 
Ἀντίνοος δὲ καθῆστο καὶ Εὐρύμαχος θεοειδής, 


ἀρχοὶ μνηστήρων, ἀρετῇ δ᾽ ἔσαν ἔξοχ᾽ ἄριστοι. 


τοῖς δ᾽ υἱὸς Φρονίοιο Νοήμων ἐγγύθεν ἐλθὼν 
Ἀντίνοον μύθοισιν ἀνειρόμενος προσέειπεν: 
«Ἀντίνο᾽, ἦ ῥά τι ἴδμεν ἐνὶ φρεσίν, ἧε καὶ οὐκί, 
ὁππότε Τηλέμαχος νεῖτ ἐκ Πύλου ἠμαθόεντος; 


νῆά μοι οἴχετ᾽ ἄγων: ἐμὲ δὲ χρεὼ γίγνεται αὐτῆς 


Ἤλιδ᾽ ἐς εὐρύχορον διαβήμεναι, ἔνθα μοι ἵπποι 
δώδεκα θήλειαι, ὑπὸ δ᾽ ἡμίονοι ταλαεργοὶ 


ἀδμῆτες: τῶν κέν τιν᾽ ἐλασσάμενος δαμασαίμην.» 

«Ὑγιέ του Ατρέα, καιρό περσσότερο µη µου ζητάς να μείνω! 


Ακέριο χρόνο εγώ θα το 'θελα να κάθουµαι κοντά σου, 

χωρίς ν᾿ αποζητώ το σπίτι µου μηδέ και τους γονιούς µου᾽ 

τόσου ν᾿ ακούω τα λόγια σου και τις κουβέντες σου όλες 

µου αρέσει’ ωστόσο κι οι σύντροφοί µου στην ἁγια Πύλο θα 'χουν 


πια βαρεθεί, που εσύ δε μ᾽ αφήκες νωρίτερα να φύγω. 


Κι ό,τι µου δώκεις, να φυλάγεται θα το 'θελα στο σπίτι. 
Μαζί µου στην Ιθάκη αλόγατα δεν παίρνω: θα τ᾽ αφήσω 
στον ἰδιο εσένα να τα χαίρεσαι. τι εσύ εδώ πέρα ορίζεις 
διάπλατο κάμπο, όπου και κύπερη φυτρώνει και τριφύλλι 


και βίκο κι άσπρο, αδερφοκλώνιαστο κριθάρι και σιτάρι. 


Ρούγες φαρδιές εμείς δεν έχουµε μηδέ λιβάδια, µόνο 
γιδοβοσκές, µα κι οι αλογότοποι τέτοια ομορφιά δεν έχουν. 
Κανένα απ’ τα νησιά της θάλασσας δεν εἰναι µε λιβάδια, 


κι ουδέ µπορουν να θρέφουν άλογα --- κι η Ιθάκη πάνω απ’ όλα.» 


Έτσι µιλουσε, κι ο βροντόφωνος Μενέλαος µε το χέρι 


τον χάιδεψε, του χαμογέλασε κι αυτά τα λόγια του 'πε: 
«Αρχοντικιά είναι, γιε µου, η φύτρα σου, τα λόγια σου το δείχνουν, 
γι αυτό σου μεταλλάζω τ᾽ άλογα, τι µου περνά απ’ το χέρι: 

Απ’ τ᾽ αγαθά που στο παλάτι µου βρίσκονται Φυλαγμένα 


εγώ το πιο ακριβό, το πιο όμορφο θα σου χαρίσω τώρα: 


Ένα κροντήρι καλοδουλευτο σου δίνω, ακέριο ασήμι, 


που 'ναι τα χείλια του µε μάλαμα ψηλά μαργελωμένα, 
δουλειά του Ηφαίστου: µου το χάρισε των Σιδονίων ο ρήγας; 
ο τρανός Φαίδιμος, σα βρέθηκα, στου γυρισμού το δρόμο, 


κει πέρα και µε δέχτη σπίτι του’ τώρα το δίνω εσένα.» 


Έτσι. μιλούσαν συναλλήλως τους εκείνοι οι δυο, κι ωστόσο 

του θείου του βασιλιά οι συντράπεζοι τραβούσαν στο παλάτι, 

κι αρνιά να φάνε σέρναν, κι έφερναν κρασί αντρειανό να πιούνε: 
ψωμί τους στέλναν οι γυναίκες τους οι ομορφομαντιλούσες. 


Μες στο παλάτι ετούτοι σύνταζαν το γιόµα: κι οι μνηστήρες 


την ώρα τους περνούσαν παίζοντας, και ρίχναν στο σημάδι 

μπρος στου Οδυσσέα το αρχοντοπάλατο, µε δίσκους, µε κοντάρια, 
στο πατηµένο σιάδι, όπου 'παιζαν οι αδιάντροποι και πρώτα. 

Εκεί κι ο Αντίνοος κι ο θεόμορφος Ευρύμαχος καθόνταν, 


οι πρώτοι απ’ τους μνηστήρες, άρχοντες όλο αντριγιά κι αξιότη. 


Ξάφνου ο Νοήμονας τους ζύγωσε µε βιάση, ο γιος του Φρόνιου, 
και στον Αντίνοο πήρε κι έλεγε και τέτοια τον ρωτούσε: 
«Αντίνοε, τάχα το κατέχουµε για κι όχι, πότε θα’ ρθει, 

από την Πύλο πια ο Τηλέμαχος την αμμουδάτη πίσω; 


Μου πήρε το καράβι κι έφυγε, και τώρα το "χω ανάγκη, 


στους κάμπους να διαβώ της Ἠλιδας: έχω μαθές φοράδες, 
δώδεκα εκεί και µου βυζαίνουνε βασταγερά μουλάρια, 


άζευτα ακόµα --- κάποιο να 'παιρνα, πια στο ζυγό να στρώσω.» 


640 


645 


650 


655 


660 


665 


670 


675 


680 


ὡς ἔφαθ᾽, οἱ δ᾽ ἀνὰ θυμὸν ἐθάμβεον: οὐ γὰρ ἔφαντο 


ἐς Πύλον οἴχεσθαι Νηλήιον, ἀλλά που αὐτοῦ 


ἀγρῶν ἢ μήλοισι παρέμμεναι ἠὲ συβώτη. 

τὸν δ᾽ αὖτ᾽ Ἀντίνοος προσέφη Εὐπείθεος υἱός: 
«νημερτές μοι ἔνισπε, πότ᾽ ὤχετο καὶ τίνες αὐτῷ 
κοῦροι ἕποντ' Ἰθάκης ἐξαίρετοι, ἢ ἑοὶ αὐτοῦ 


θῆτές τε δμῶές τε; δύναιτό κε καὶ τὸ τελέσσαι. 


καί μοι τοῦτ᾽ ἀγόρευσον ἐτήτυμον, ὄφρ᾽ ἐὺ εἰδῶ, 
ἤ σε βίῃ ἀέκοντος ἀπηύρα νῆα μέλαιναν, 

ἠε ἑκών οἱ δῶκας, ἐπεὶ προσπτύξατο μύθῳ.» 
τὸν δ᾽ υἱὸς Φρονίοιο Νοήμων ἀντίον ηὔδα: 


«αὐτὸς ἑκών οἱ δῶκα: τί κεν ῥέξειε καὶ ἄλλος, 


ὁππότ᾽ ἀνὴρ τοιοῦτος ἔχων μελεδήματα θυμῷ 
αἰτίζῃ; χαλεπόν κεν ἀνήνασθαι δόσιν εἴη. 

κοῦροι δ᾽, οἳ κατὰ δῆμον ἀριστεύουσι μεθ’ ἡμέας, 
οἵ οἱ ἕποντ': ἐν δ᾽ ἀρχὸν ἐγὼ βαίνοντ’ ἐνόησα 


Μέντορα, ἠὲ θεόν, τῷ δ᾽ αὐτῷ πάντα ἐῴκει. 


ἀλλὰ τὸ θαυμάζω: ἴδον ἐνθάδε Μέντορα δῖον 
Χθιζὸν ὑπηοῖον, τότε δ᾽ ἔμβη νηὶ Πύλονδε.» 

ὣς ἄρα φωνήσας ἀπέβη πρὸς δώματα πατρός, 
τοῖσιν δ᾽ ἀμφοτέροισιν ἀγάσσατο θυμὸς ἀγήνωρ. 


μνηστῆρας δ᾽ ἄμυδις κάθισαν καὶ παῦσαν ἀέθλων. 


τοῖσιν δ᾽ Ἀντίνοος μετέφη Εὐπείθεος υἱός, 
ἀχνύμενος: μένεος δὲ μέγα φρένες ἀμφιμέλαιναι 
πίμπλαντ’, ὄσσε δέ οἱ πυρὶ λαμπετόωντι ἐίκτην: 
«ὢ πόποι, ἦ μέγα ἔργον ὑπερφιάλως ἐτελέσθη 


Τηλεμάχῳ ὁδὸς ἥδε: φάμεν δέ οἱ οὐ τελέεσθαι. 


ἐκ τοσσῶνδ᾽ ἀέκητι νέος πάϊς οἴχεται αὔτως 

νῆα ἐρυσσάμενος, κρίνας τ᾽ ἀνὰ δῆμον ἀρίστους. 
ἄρξει καὶ προτέρω κακὸν ἔμμεναι: ἀλλά οἱ αὐτῷ 
Ζεὺς ὀλέσειε βίην, πρὶν ἥβης μέτρον ἱκέσθαι. 


ἀλλ᾽ ἄγε μοι δότε νῆα θοὴν καὶ εἴκοσ᾽ ἑταίρους, 


ὄφρα μιν αὐτὸν ἰόντα λοχήσομαι ἠδὲ φυλάξω 

ἐν πορθμῷ Ἰθάκης τε Σάμοιό τε παιπαλοέσσης, 

ὡς ἂν ἐπισμυγερῶς ναυτίλλεται εἵνεκα πατρός.» 
«ὡς ἔφαθ᾽, οἱ δ᾽ ἄρα πάντες ἐπῄνεον ἠδ᾽ ἐκέλευον. 


αὐτίκ᾽ ἔπειτ᾽ ἀνστάντες ἔβαν δόμον εἰς Ὀδυσῆος. 


οὐδ᾽ ἄρα Πηνελόπεια πολὺν χρόνον ἦεν ἄπυστος 
μύθων, οὓς μνηστῆρες ἐνὶ φρεσὶ βυσσοδόμευον: 
κῆρυξ γάρ οἱ ἔειπε Μέδων, ὃς ἐπεύθετο βουλὰς 
αὐλῆς ἐκτὸς ἐών: οἱ δ᾽ ἔνδοθι μῆτιν ὕφαινον. 


βῆ δ᾽ ἴμεν ἀγγελέων διὰ δώματα Πηνελοπείῃ: 


τὸν δὲ κατ᾽ οὐδοῦ βάντα προσηύδα Πηνελόπεια: 


«κῆρυξ, τίπτε δέ σε πρόεσαν μνηστῆρες ἀγαυοί; 

Εἰπε, κι εκείνοι ακούοντας σάστισαν δεν το 'χε βάλει ο νους τους 


πως στου Νηλέα την Πύλο εδιάβηκε, μον᾽ κάπου εκεί πως θα Ταν 


στην εξοχή, για στα κοπάδια του για στου χοιροβοσκου του. 

Κι ο γιος του Ευπείθη, ο Αντίνοος, γύρισε και τέτοια του μιλούσε: 
«Πες την αλήθεια, πότε κίνησε και ποιους να παν μαζί του 

απ’ την Ιθάκη νιους εδιάλεξε; µην πήρε δούλους τάχα 


και ρογιαστούς δικους του; Δύνουνταν κι αυτό μαθές να κάνει. 


Κι ακόµα αυτό σωστά µολόγα µου, καλά να καταλάβω: 

Το μελανό καράβι σου άρπαξε µεβιάς, αθέλητα σου, 

για παρακάλεσε, και σύγκλινες και συ να του το δώσεις,» 

Κι απηλογήθηκε ο Νοήμονας, του Φρόνιου ο γιος, και του "πε: 


«Ατός µου, θέλοντας του το 'δωκα. Τι θα 'κανε όποιος άλλος, 


αν ένας τέτοιος άντρας, που 'τυχε περίσσιες έγνοιες να 'χει, 

του το ζητούσε; Θα Ταν δύσκολο να του αρνηστεί τη χάρη. 

Τον συντροφεύουν τώρα νιούτσικοι, µετά από µας οι πρώτοι 

της χώρας: κι εἶδα Και το Μέντορα στο πλοίο µου πρώτος πρώτος 


να μπαίνει --- για κι έναν αθάνατου του 'µοιαζε περίσσια. 


Μα έχω σαστίσει: χτες το Μέντορα τον εἶδα εδώ πρι φέξει, 

την ώρα που 'πρεπε να βρίσκεται στο πλοίο µου για την Πύλο!» 
Ως εἰπε τούτα, στου πατέρα του κινάει και πάει το σπίτι 

μα εκείνοι, οι δυο βαριά χολόσκασαν και πάψαν τους μνηστήρες 


απ’ τα παιχνίδια και τους έβαλαν όλους μαζί να κάτσουν. 


Κι ο γιος του Ευπείθη, ο Αντίνοος, µίλησε κι αναµεσό τους εἰπε, 
χολή γεμάτος, και ξεχείλιζαν τα σκοτεινά του σπλάχνα 

από το πάθος, και τα μάτια του σαν τη φωτιά ξαστράφταν: 
«Ωχού, τρανή δουλειά ο Τηλέμαχος µε τούτο το ταξίδι 


σκάρωσε απόκοτα, κι ας λέγαμε πως δε θα το τελέψει! 


Ένα παιδί στο πείσμα τόσων µας αρµάτωσε καράβι, 


τους κάλλιους διάλεξε του τόπου µας και τώρα εἶναι φευγάτος. 
Κι αυτά εἶναι ακόµα αρχή: χειρότερα θα κάμει --- ο Δίας μονάχα 
να τον αφάνιζε, το σύνορο πριχού διαβεί της νιότης. 


Μα ομπρός, γοργό καράβι κι είκοσι για δώστε µου συντρόφους, 


καρτέρι να του στήσω, ὡς θα 'ρχεται, να τον παραφυλάξω 
μπρος στο στενό, που η Σάμη η απόγκρεµη µε την Ιθάκη κάνει, 


-να του βγει σε κακό που κίνησε ζητώντας το γονιό του.» 


Έτσι μιλούσε, κι όλοι εσύγκλιναν και του 'διναν κουράγιο, 


μετά σηκώθηκαν και τράβηξαν για του Οδυσσέα το σπίτι. 


Πολληώρα ωστόσο δε χρειάστηκε να μάθει η Πηνελόπη 
τα όσα οι μνηστήρες μηχανεύουνταν της τα μαρτύρησε όλα 
ο Μέδοντας ο κράχτης, που άκουσε το τι βουλές υφαίναν, 
απόξω απ᾿ την αυλή ως τριγύριζε, κι αυτοί ήταν από µέσα. 


Κι έτρεξε µέσα από τις κάµαρες να πάει της Πηνελόπης 


το μήνυμα᾽ µα αυτή του φώναξε, σα φάνη στο κατώφλι: 


« Κράχτη, για μίλα µου, τι σ᾽ έστειλαν εδώ οι τρανοί μνηστήρες; 

ᾖ εἰπέμεναι δμῳῇσιν Ὀδυσσῆος θείοιο 
ἔργων παύσασθαι, σφίσι δ᾽ αὐτοῖς δαῖτα πένεσθαι; 


μὴ μνηστεύσαντες μηδ᾽ ἄλλοθ᾽ ὁμιλήσαντες 


ὕστατα καὶ πύματα νῦν ἐνθάδε δειπνήσειαν: 

οἳ θάμ᾽ ἀγειρόμενοι βίοτον κατακείρετε πολλόν, 
κτῆσιν Τηλεμάχοιο δαΐφρονος: οὐδέ τι πατρῶν 
ὑμετέρων τὸ πρόσθεν ἀκούετε, παῖδες ἐόντες, 


οἷος Ὀδυσσεὺς ἔσκε μεθ᾽ ὑμετέροισι τοκεῦσιν, 


οὔτε τινὰ ῥέξας ἐξαίσιον οὔτε τι εἰπὼν 

ἐν δήμῳ, ἡ τ᾽ ἐστὶ δίκη θείων βασιλήων: 
ἄλλον κ᾿ ἐχθαίρῃσι βροτῶν, ἄλλον κε φιλοίη. 
κεῖνος δ᾽ οὔ ποτε πάμπαν ἀτάσθαλον ἄνδρα 
ἐώργει. 


ἀλλ᾽ ὁ μὲν ὑμέτερος θυμὸς καὶ ἀεικέα ἔργα 


φαίνεται, οὐδέ τίς ἐστι χάρις μετόπισθ᾽ ἐυεργέων.» 
τὴν δ᾽ αὖτε προσέειπε Μέδων πεπνυμένα εἰδώς: 
«αἲ γὰρ δή, βασίλεια, τόδε πλεῖστον κακὸν εἴη. 
ἀλλὰ πολὺ μεῖζόν τε καὶ ἀργαλεώτερον ἄλλο 


μνηστῆρες φράζονται, ὃ μὴ τελέσειε Κρονίων: 


Τηλέμαχον μεμάασι κατακτάμεν ὀξέι χαλκῷ 

οἴκαδε νισόμενον: ὁ δ᾽ ἔβη μετὰ πατρὸς ἀκουὴν 

ἐς Πύλον ἠγαθέην ἠδ᾽ ἐς Λακεδαίμονα δῖαν.» 

ὣς φάτο, τῆς δ᾽ αὐτοῦ λύτο γούνατα καὶ φίλον ἦτορ, 


δὴν δέ μιν ἀμφασίη ἐπέων λάβε: τὼ δέ οἱ ὄσσε 


δακρυόφι πλῆσθεν, θαλερὴ δέ οἱ ἔσχετο φωνή. 
ὀψὲ δὲ δή μιν ἔπεσσιν ἀμειβομένη προσέειπε: 
«κῆρυξ, τίπτε δέ μοι πάϊς οἴχεται; οὐδέ τί μιν χρεὼ 
νηῶν ὠκυπόρων ἐπιβαινέμεν, αἵ θ᾽ ἁλὸς ἵπποι 


ἀνδράσι γίγνονται, περόωσι δὲ πουλὺν ἐφ᾽ ὑγρήν. 


ᾖ ἵνα μηδ᾽ ὄνομ᾽ αὐτοῦ ἐν ἀνθρώποισι λίπηται;» 
τὴν δ᾽ ἠμείβετ’ ἔπειτα Μέδων πεπνυμένα εἰδώς: 
«οὐκ οἶδ᾽ ἤ τίς μιν θεὸς ὤρορεν, ἧε καὶ αὐτοῦ 

θυμὸς ἐφωρμήθη ἴμεν ἐς Πύλον, ὄφρα πύθηται 


πατρὸς ἑοῦ ἢ νόστον ἢ ὃν τινα πότμον ἐπέσπεν.» 


ὣς ἄρα φωνήσας ἀπέβη κατὰ δῶμ᾽ Ὀδυσῆος. 
τὴν δ᾽ ἄχος ἀμφεχύθη θυμοφθόρον, οὐδ᾽ ἄρ᾽ ἔτ᾽ 
ἔτλη 

δίφρῳ ἐφέζεσθαι πολλῶν κατὰ οἶκον ἐόντων, 
ἀλλ᾽ ἄρ᾽ ἐπ᾽ οὐδοῦ ἶζε πολυκμήτου θαλάμοιο 


οἴκτρ᾽ ὀλοφυρομένη: περὶ δὲ δμῳαὶ μινύριζον 


πᾶσαι, ὅσαι κατὰ δώματ᾽ ἔσαν νέαι ἠδὲ παλαιαί. 
τῇς δ᾽ ἁδινὸν γοόωσα μετηύδα Πηνελόπεια: 
«κλῦτε, φίλαι: πέρι γάρ μοι Ὀλύμπιος ἄλγε᾽ ἔδωκεν 


ἐκ πασέων, ὅσσαι μοι ὁμοῦ τράφεν ἠδ᾽ ἐγένοντο: 

Τάχα να πεις στις σκλάβες ἐρχεσαι του θεϊκού Οδυσσέα, 
τις άλλες τους δουλειές αφήνοντας, να τους γνοιαστούν το γιόμα; 


Θε µου, να µη μονοσυνάζουνταν, να µη µε θέλαν ταίρι, 


και να Ταν η στερνή κι ολόστερνη φορά που εδώ δειπνούνε! --- 
που κάθε λίγο µαζευόσαστε κι ό,τι έχουµε µας τρώτε, 

το βιος του γνωστικού Τηλέμαχου. Σε χρόνια περασμένα᾽ 

απ’ τους γονιούς σας δεν ακούσατε, παιδιά σαν ήστε ακόµα, 


µε πόση αγάπη στους πατέρες σας φερνόταν ο Οδυσσέας; 


Ποτέ κανέναν δεν αδίκησε µε λόγο για µε πράξη, 

καθώς το συνηθίζουν όλοι τους οι ισόθεοι βασιλιάδες, 

που άλλον μισούν απ’ τους ανθρώπους τους και σ᾿ άλλο αγάπη 
δείχνουν. 

Εκείνος ανοµιά δεν έπραξε ποτέ του σε κανέναν. 


Μα εσάς τα Φυσικό και τ᾽ άπρεπα ξεσκεπάστηκαν έργα! 


Κάνεις καλό --- και πότε αργότερα σου το χρωστούνε χάρη;» 
Της αποκρίθη τότε ο Μέδοντας, - που 'χε περίσσια γνώση: 
«Να Ταν αυτό που λες, βασίλισσα, το πιο κακό, μακάρι! 

Κάτι άλλο, ακόµα μεγαλύτερο και πιο φριχτό οι μνηστήρες 


τώρα μελέτησαν στα φρένα τους, που ο Δίας να µην το στρέξει: 


Ως πίσω θα γυρνά ο Τηλέμαχος, να τον σκοτώσουν θέλουν 
µε κοφτερό χαλκό: τι εκίνησε να πάει στην άγια Πύλο 

και στη θεϊκιά τη Σπάρτη, ο κύρης του τι απόγινε να μάθει.» 
Αυτά εἰπε, κι εκείνης τα γόνατα λυθήκαν κι η καρδιά της, 


κι έτσι πολληώρα απόμεινε άλαλη, και πλημμύρισαν δάκρυα 


τα δυο τα μάτια της, και πιάστηκεν η γάργαρη φωνή της. 

Αργά στο τέλος του αποκρίθηκε κι αυτά τα λόγια του 'πε: 

«Ποιος λόγος, κράχτη, ο γιος µου που 'φυγε; Ποια ανάγκη τον 
κρατούσε 

να μπει στα πλοία τα γοργοτάξιδα, που τα "χουν οι άντρες γι άτια 


μέσα στα κύματα, της θάλασσας τις στράτες σα διαβαίνουν; 


Για να χαθεί απ’ τον κόσµο ανέγνωρο και τ᾽ ὀνομά του ακόµα;» 
Της αποκρίθη τότε ο Μέδοντας, που 'χε περίσσια γνώση: 
«Θεός κανένας αν τον έσπρωξε δεν ξέρω, για αν µονάχος, 

να πάει στην Πύλο πέρα γύρεψε, να μάθει για τον κύρη, 


αν εἶναι να γυρίσει σπίτι του για ποιος χαμός τον βρήκε.» 


Είπε, και διάβηκε τις κάμαρες του παλατιού, να φύγει. 

Κι εκείνην ο καημός την έζωσε, να την ψυχομαράνει: 

να κάτσει σε σκαμνί δεν πρόφτασε, κι ας ήταν τόσα µέσα, 
μον’ στο κατώφλι κοντοκάθισε του στέριου γυναικίτη 


µε σπαραγµό θρηνώντας: γύρω της σιγόκλαιγαν κι οι σκλάβες, 


νιές και γερόντισσες, που βρέθηκαν την ώρα αυτή στο σπίτι. 
Κι η Πηνελόπη πήρε κι έλεγε στα κλάματα της µέσα: 
«Καλές µου, ακούστε! Ο ρήγας του Ολύμπου μ᾽ έχει ποτίσει πίκρες 


απ’ όλες πιο τις συνανάθροφες και συνομήλικες µου. 

ἣ πρὶν μὲν πόσιν ἐσθλὸν ἀπώλεσα θυμολέοντα, 


παντοίῃς ἀρετῇσι κεκασμένον ἐν Δαναοῖσιν, 
ἐσθλόν, τοῦ κλέος εὐρὺ καθ᾽ Ἑλλάδα καὶ μέσον 
Ἄργος. 

νῦν αὖ παῖδ᾽ ἀγαπητὸν ἀνηρείψαντο θύελλαι 
ἀκλέα ἐκ μεγάρων, οὐδ᾽ ὁρμηθέντος ἄκουσα. 


σχέτλιαι, οὐδ᾽ ὑμεῖς περ ἐνὶ φρεσὶ θέσθε ἑκάστη 


ἐκ λεχέων μ᾽ ἀνεγεῖραι, ἐπιστάμεναι σάφα θυμῷ, 
ὁππότ’ ἐκεῖνος ἔβη κοίλην ἐπὶ νῆα μέλαιναν. 

εἰ γὰρ ἐγὼ πυθόμην ταύτην ὁδὸν ὁρμαίνοντα, 

τῷ κε μάλ᾽ ἤ κεν ἔμεινε καὶ ἐσσύμενός περ ὁδοῖο, 


ἤ κέ µε τεθνηκυῖαν ἐνὶ μεγάροισιν ἔλειπεν. 


ἀλλά τις ὀτρηρῶς Δολίον καλέσειε γέροντα, 
δμῶ᾽ ἐμόν, ὃν μοι δῶκε πατὴρ ἔτι δεῦρο κιούσῃ, 
καί μοι κῆπον ἔχει πολυδένδρεον, ὄφρα τάχιστα 
Λαέρτῃ τάδε πάντα παρεζόμενος καταλέξῃ, 


εἰ δή πού τινα κεῖνος ἐνὶ φρεσὶ μῆτιν ὑφήνας 


ἐξελθὼν λαοῖσιν ὀδύρεται, οἳ μεμάασιν 

ὃν καὶ Ὀδυσσῆος φθῖσαι γόνον ἀντιθέοιο.» 

τὴν δ᾽ αὖτε προσέειπε φίλη τροφὸς Εὐρύκλεια: 
«νύμφα φίλη, σὺ μὲν ἄρ µε κατάκτανε νηλέι χαλκῷ 


ἢ ἔα ἐν μεγάρῳ: μῦθον δέ τοι οὐκ ἐπικεύσω. 


ἤδε᾽ ἐγὼ τάδε πάντα, πόρον δέ οἱ ὅσσ᾽ ἐκέλευε, 
σῖτον καὶ μέθυ ἡδύ: ἐμεῦ δ᾽ ἕλετο μέγαν ὅρκον 

μὴ πρὶν σοὶ ἐρέειν, πρὶν δωδεκάτην γε γενέσθαι 
ἢ σ᾽ αὐτὴν ποθέσαι καὶ ἀφορμηθέντος ἀκοῦσαι, 


ὡς ἂν μὴ κλαίουσα κατὰ χρόα καλὸν ἰάπτῃς. 


ἀλλ᾽ ὑδρηναμένη, καθαρὰ χροὶ εἵμαθ᾽ ἑλοῦσα, 
εἰς ὑπερῷ᾽ ἀναβᾶσα σὺν ἀμφιπόλοισι γυναιξὶν 
εὔχε᾽ Ἀθηναίῃ κούρῃ Διὸς αἰγιόχοιο: 

ἡ γάρ κέν μιν ἔπειτα καὶ ἐκ θανάτοιο σαώσαι. 


μηδὲ γέροντα κάκου κεκακωμένον: οὐ γὰρ ὀίω 


πάγχυ θεοῖς μακάρεσσι γονὴν Ἀρκεισιάδαο 
ἔχθεσθ᾽, ἀλλ᾽ ἔτι πού τις ἐπέσσεται ὃς κεν ἔχῃσι 
δὠματά θ᾽ ὑψερεφέα καὶ ἀπόπροθι πίονας 
ἀγρούς.» 

ὣς φάτο, τῆς δ᾽ εὔνησε γόον, σχέθε δ᾽ ὄσσε γόοιο. 


ἡ δ᾽ ὑδρηναμένη, καθαρὰ χροὶ εἵμαθ᾽ ἑλοῦσα 


εἰς ὑπερῷ᾽ ἀνέβαινε σὺν ἀμφιπόλοισι γυναιξίν, 
ἐν δ᾽ ἔθετ᾽ οὐλοχύτας κανέῳ, ἠρᾶτο δ᾽ Ἀθήνῃ: 
«κλῦθί μευ, αἰγιόχοιο Διὸς τέκος, Ἀτρυτώνη, 

εἴ ποτέ τοι πολύμητις ἐνὶ μεγάροισιν Ὀδυσσεὺς 


ἢ βοὸς ἢ δἰος κατὰ πίονα μηρί᾽ ἔκηε, 


τῶν νῦν μοι μνῆσαι, καί μοι φίλον υἷα σάωσον, 


ο) 


Χαμένο το αντρειωμένο ταίρι µου, µε την καρδιά του λιόντα, 


που µες στους Δαναούς ξεχώριζε σε όλα παράξιος, κι εἶναι 

στο Άργος βαθιά απλωµένη η δόξα του και στην Ελλάδα πάσα. 
Τώρα το γιο απ’ το σπίτι µου άρπαξαν οι Ανεμικές, να σβήσει 
ανέγνωρος, 

κι ουδέ τον άκουσα την ώρα που κινούσε. 


Πως απ’ το νου καμιάς σας, άσπλαχνες, δεν πέρασε, απ’ τον ύπνο 


να µε σηκώσει; Κι όµως όλες σας την ξέρατε την ώρα 
που εκείνος στο καράβι ανέβηκε το μαύρο να μισέψει. 
Τέτοιο ταξίδι εγώ αν εµάθαινα πως λογαριάζει ο γιος µου, 
το δίχως άλλο εδώ θ᾽ απόµενε, κι ας βιάζουνταν να φύγει, 


για πρώτα αποθαμένη θ᾽ άφηνε τη μάνα του στο σπίτι. 


Μα ας κράξει κάποια δίχως άργητα το γέρο το Δολίο, 

το δούλο µου, που ο κύρης µου ᾽δωκε, για εδώ παλιά ως κινούσα, 
και το πολύδεντρο µου γνοιάζεται περβόλι, στο Λαέρτη 

να τρέξει κι όλα αυτά πως έγιναν να του ιστορήσει, δίπλα 


καθούμενος: βουλή στα φρένα του µπορεί να κλώσει εκείνος, 


να βγεί να προσκλαφτεί στη µάζωξη σ᾽ αυτούς που το δικό του 
και του Οδυσσέα του ισόθεου θέλησαν το σπέρµα ν᾿ αφανίσουν.» 
Κι η Ευρύκλεια τότε η βάγια μίλησε κι απηλογιά της δίνει: 

«Θες, σκότωσε µε, θυγατέρα µου, µε ανέσπλαχνο μαχαίρι, 


θες, άσε µε να ζω στο σπίτι σου’ δε θα σου κρύψω λέξη: 


τα’ ξερα τούτα κι ό,τι γύρεψε του το 'δωκα μαζί του, 

ψωμί, κρασί γλυκό, µα μ᾽ έβαλε κι όρκο τρανό του αμώνω 
να µη σου πω µια λέξη, δώδεκα πριχού διαβούνε μέρες, 
ξον αν το μάθαινες πως έφυγε κι ατή σου τον ζητούσες: 


τα κάλλη σου μαθές δεν ήθελε µε θρήνους ν᾿ αφανίζεις. 


Μα τώρα πάρε πλύσου κι άλλαξε σκουτιά καθάρια πρώτα, 
κι ανέβα µε τις βάγιες έπειτα στο ανώι και τροσευχήσου᾽ 
στην Αθηνά, του βροντοσκούταρου του Δία τη θυγατέρα: 
κι εκείνη τότε κι απ᾿ το θάνατο µπορεί να τον γλιτώσει. 


Και µην παιδεύεις πια το γέροντα τον παιδεµένο᾿ τόσο 


δεν τ᾽ οχτρεύτηκαν οι τρισεύτυχοι θεοί θαρρώ το γένος 

του γιου του Αρκείσιου᾽ πάντα κάποιος τους θα μείνει ν᾿ αφεντεύει 
τ αρχοντικά τ᾽ αψηλοτάβανα και τα παχιά χωράφια.» 

Είπε, και γλύκανε το θρήνο της, της στέγνωξε τα δάκρυα 


στα µάτια’ κι έτσι επλύθη κι άλλαξε σκουτιά καθάρια πρώτα, 


κι ανέβη µε τις βάγιες έπειτα στο ανώι, και σε πανέρι 

τ᾽ αγιοκριθάρια πήρε κι έβαλε, και στην Παλλάδα ευκήθη: 
«Επάκουσέ µε, κόρη αδάµαστη του Βροντοσκουταράτου! 
Αν ο Οδυσσέας ο πολυμήχανος στο αρχοντικό του µέσα 


αρνίσια για ταυρίσια σου 'καψε παχιά μεριά ποτέ του, 


τώρα θυμήσου τα και γλίτωσε τον ακριβό το γιο µας! 

μνηστῆρας δ᾽ ἀπάλαλκε κακῶς ὑπερηνορέοντας.» 
ὡς εἰποῦσ᾽ ὀλόλυξε, θεὰ δέ οἱ ἔκλυεν ἀρῆς. 
μνηστῆρες δ᾽ ὁμάδησαν ἀνὰ μέγαρα σκιόεντα: 


ὧδε δέ τις εἴπεσκε νέων ὑπερηνορεόντων: 


«ἢ μάλα δὴ γάμον ἄμμι πολυμνήστη βασίλεια 
ἀρτύει, οὐδέ τι οἶδεν ὅ οἱ φόνος υἷι τέτυκται.» 
«ὡς ἄρα τις εἴπεσκε, τὰ δ᾽ οὐκ ἴσαν ὡς ἐτέτυκτο. 
τοῖσιν δ᾽ Ἀντίνοος ἀγορήσατο καὶ μετέειπε: 


«δαιμόνιοι, μύθους μὲν ὑπερφιάλους ἀλέασθε 


πάντας ὁμῶς, μή πού τις ἀπαγγείλῃσι καὶ εἴσω. 
ἀλλ᾽ ἄγε σιγῇ τοῖον ἀναστάντες τελέωμεν 
μῦθον, ὃ δὴ καὶ πᾶσιν ἐνὶ φρεσὶν ἤραρεν ἡμῖν.» 
ὡς εἰπὼν ἐκρίνατ᾽ ἐείκοσι φῶτας ἀρίστους, 


βὰν δ᾽ ἰέναι ἐπὶ νῆα θοὴν καὶ θῖνα θαλάσσης. 


νῆα μὲν οὖν πάμπρωτον ἁλὸς βένθοσδε ἔρυσσαν, 
ἐν δ᾽ ἱστόν τ᾽ ἐτίθεντο καὶ ἱστία νηὶ μελαίνῃ, 
ἠρτύναντο δ᾽ ἐρετμὰ τροποῖς ἐν δερματίνοισιν, 
πάντα κατὰ μοῖραν, ἀνά θ᾽ ἱστία λευκὰ πέτασσαν: 


τεύχεα δέ σφ᾽ ἤνεικαν ὑπέρθυμοι θεράποντες. 


ὑψοῦ δ᾽ ἐν νοτίῳ τήν γ᾽ ὥρμισαν, ἐκ δ᾽ ἔβαν αὐτοί: 
ἔνθα δὲ δόρπον ἕλοντο, μένον δ᾽ ἐπὶ ἕσπερον 
ἐλθεῖν. 

ἡ δ᾽ ὑπερωίῳ αὖθι περίφρων Πηνελόπεια 

κεῖτ᾽ ἄρ᾽ ἄσιτος, ἄπαστος ἐδητύος ἠδὲ ποτῆτος, 


ὁρμαίνουσ᾽ ἤ οἱ θάνατον φύγοι υἱὸς ἀμύμων, 


ᾖ ὅ Υ ὑπὸ μνηστῆρσιν ὑπερφιάλοισι δαμείη. 
ὅσσα δὲ μερμήριξε λέων ἀνδρῶν ἐν ὁμίλῳ 
δείσας, ὁππότε μιν δόλιον περὶ κύκλον ἄγωσι, 
τόσσα μιν ὁρμαίνουσαν ἐπήλυθε νήδυμος ὕπνος: 


εὖδε δ᾽ ἀνακλινθεῖσα, λύθεν δέ οἱ ἅψεα πάντα. 


ἔνθ᾽ αὖτ᾽ ἄλλ᾽ ἐνόησε θεά, γλαυκῶπις Ἀθήνη: 


εἴδωλον ποίησε, δέμας δ᾽ ἤικτο γυναικί, 


Ἰφθίμῃ, κούρῃ μεγαλήτορος Ἰκαρίοιο, 


τὴν Εὔμηλος ὄπυιε Φερῇς ἔνι οἰκία ναίων. 


πέμπε δέ μιν πρὸς δώματ᾽ Ὀδυσσῆος θείοιο, 


ἧος Πηνελόπειαν ὀδυρομένην γοόωσαν 

παύσειε κλαυθμοῖο γόοιό τε δακρυόεντος. 

ἐς θάλαμον δ᾽ εἰσῆλθε παρὰ κληῖδος ἱμάντα, 

στῆ δ᾽ ἂρ ὑπὲρ κεφαλῆς, καί μιν πρὸς μῦθον ἔειπεν: 


«εὕδεις, Πηνελόπεια, φίλον τετιημένη ἦτορ; 


οὐ μέν σ᾽ οὐδὲ ἐῶσι θεοὶ ῥεῖα ζώοντες 

κλαίειν οὐδ᾽ ἀκάχησθαι, ἐπεί ῥ᾽ ἔτι νόστιμός ἐστι 
σὸς παῖς: οὐ μὲν γάρ τι θεοῖς ἀλιτήμενός ἐστι.» 
τὴν δ᾽ ἠμείβετ᾽ ἔπειτα περίφρων Πηνελόπεια, 


ἡδὺ μάλα κνώσσουσ᾽ ἐν ὀνειρείῃσι πύλῃσιν: 

Διαφέντεψε τον απ’ τους άνοµους, αδιάντροπους μνηστήρες!» 
Είπε, και σκλήριξε, κι ο λόγος της απ’ τη θεά επακούστη. 
Ωστόσο κι οι μνηστήρες φώναζαν στον ισκιερό αντρωνίτη, 


και τούτα έλεγαν απ’ τους νιούτσικους τους φαντασμένους κάποιοι: 


«Η πολυγύρευτη βασίλισσα µας ετοιμάζει, γάμο, 

κι ουδέ στοχάζεται το θάνατο που καρτερεί το γιο της!» 
Αυτά αναθίβαναν δεν κάτεχαν μαθές το τι είχε γένει: 
και τότε ο Αντίνοος τέτοια μίλησε κι αναµεσό τους εἰπε: 


«Για παρατάτε τώρα, ανέµυαλοι, τα φουσκωμένα λόγια 


μια και καλή, µην τύχει και τα πει κανείς και πάρα μέσα! 

Ας σηκωθούµε ωστόσο αμίλητοι, να βάλουμε σε πράξη 

αυτά που λέγαμε και σε όλους µας πρεπούμενα φανήκαν.» 
Εἰπε και διάλεξε άντρες εἰκοσι, τους πιο αντρειανούς του τόπου, 


και στο γοργό καράβι εκίνησαν να παν και στο ακρογιάλι. 


Πρώτα το πλοίο τους µες στη θάλασσα βαθιά να πέσει εσύραν, 
στήσαν µετά κατάρτια κι άρμενα στα μελανό καράβι 

και τα κουπιά από τις δερμάτινες πέρασαν τροπωτήρες, 

όλα ως εταίριαζε: τελειώνοντας τ᾽ άσπρα πανιά σηκώσαν 


και τα παιδόπουλα τα πέρφανα τους φέρναν τ᾽ ἁρματά τους. 


Και στα ρηχά νερά σαν το άραξαν κι ατοί τους όξω βγήκαν, 
σπεροδειπνούσαν απαντέχοντας το βράδυ πότε θα 'ρθει. 
Ωστόσο η Πηνελόπη η φρόνιµη στο ανώι της εἶχε ανέβει, 
και νηστική κοιτόταν, άφαγη, χωρίς να τρώει, να πίνει, 


έγνοιες γεμάτη --- ο γιος της ο άψεγος θα γλίτωνε του Χάρου, 


για από τα χέρια των αδιάντροπων μνηστήρων θα χανόταν; 
Πόσα λογιάζει ο λιόντας, που τυχε παγάνα να τον ζώσει, 

κι έχει δειλιάσει, τι τον στένεψαν με πονηριά τρογύρα, 

τόσα κι ο νους εκείνης έβαζε᾽ κι ήρθε ο γλυκός ο γύπνος, 


κι έγειρε πίσω και κοιμήθηκε κι οι αρμοί της ελυθήκαν. 


Τότε η Αθηνά, η θεά η γλαυκόµατη, στοχάστηκε άλλα πάλι᾽ 
πήρε έναν ἱσκιο και τον έπλασε, κορμί γυναίκας να 'χει, 
παρόμοιας µε την κόρη του άτροµου του Ικάριου, την Ιφθίμη, 
που ταίρι του την εἰχεν ο Εύμηλος και στις Φερές εζούσαν 


µετά στο αρχοντικό τον έστειλε του θεϊκού Οδυσσέα, 


για να μερώσει, τον αλάρωτο της Πηνελόπης θρήνο, 

να πάψει πια να κλαίει, να γόζεται και να µοιρολογιέται. 

Κι εκείνος απ’ του σύρτη επέρασε πλάι το λουρί, κι ως βρέθη 
στο γυναικίτη, στο κεφάλι της εστάθη και της εἰπε: 


«Με πικραμένα αποκοιµήθηκες τα στήθη, Πηνελόπη! 


Μα ουδέ κι αφήνουν οι τρισεύτυχοι θεοί να ζεις µε θρήνους 
και παιδεμούς χωρίς ξανάσαση᾽ θα στρέψει δίχως άλλο 

ο γιος σου, τι δεν έχει φταίξιμο µπρος στους θεούς κανένα.» 
Κι η Πηνελόπη τότε η φρόνιµη γυρνάει κι απηλογιέται, 


γλυκά απ’ τον ύπνο µπρος στων ὀνειρων τις πόρτες δαμασμένη: 

«τίπτε, κασιγνήτη, δεῦρ᾽ ἤλυθες; οὔ τι πάρος γε 


πωλέ’, ἐπεὶ μάλα πολλὸν ἀπόπροθι δώματα ναίεις: 


καί µε κέλεαι παύσασθαι ὀιζύος ἠδ᾽ ὀδυνάων 
πολλέων, αἵ μ᾿ ἐρέθουσι κατὰ φρένα καὶ κατὰ 
θυμόν, 


ἣ πρὶν μὲν πόσιν ἐσθλὸν ἀπώλεσα θυμολέοντα, 


παντοίῃς ἀρετῇσι κεκασμένον ἐν Δαναοῖσιν, 
ἐσθλόν, τοῦ κλέος εὐρὺ καθ᾽ Ἑλλάδα καὶ μέσον 
Ἄργος: 

νῦν αὖ παῖς ἀγαπητὸς ἔβη κοίλης ἐπὶ νηός, 
νήπιος, οὔτε πόνων ἐὐ εἰδὼς οὔτ᾽ ἀγοράων. 


τοῦ δὴ ἐγὼ καὶ μᾶλλον ὀδύρομαι ἤ περ ἐκείνου: 


τοῦ δ᾽ ἀμφιτρομέω καὶ δείδια, μή τι πάθῃσιν, 

ἢ ὅ γε τῶν ἐνὶ δήμῳ, ἵν᾽ οἴχεται, ἢ ἐνὶ πόντῳ: 
δυσμενέες γὰρ πολλοὶ ἐπ᾽ αὐτῷ μηχανόωνται, 
ἱέμενοι κτεῖναι πρὶν πατρίδα γαῖαν ἱκέσθαι.» 


τὴν δ᾽ ἀπαμειβόμενον προσέφη εἴδωλον ἀμαυρόν: 


«θάρσει, μηδέ τι πάγχυ μετὰ φρεσὶ δείδιθι λίην: 
τοίη γάρ οἱ πομπὸς ἅμ᾽ ἔρχεται, ἣν τε καὶ ἄλλοι 
ἀνέρες ἠρήσαντο παρεστάμεναι, δύναται γάρ, 
Παλλὰς Ἀθηναίη: σὲ δ᾽ ὀδυρομένην ἐλεαίρει: 


ἣ νῦν µε προέηκε τέῖν τάδε μυθήσασθαι.» 


τὴν δ᾽ αὖτε προσέειπε περίφρων Πηνελόπεια: 
«εἰ μὲν δὴ θεός ἐσσι θεοῖό τε ἔκλυες αὐδῆς, 

εἰ δ᾽ ἄγε μοι καὶ κεῖνον ὀιζυρὸν κατάλεξον, 

ἤ που ἔτι ζώει καὶ ὁρᾷ φάος ἠελίοιο, 


ᾖ ἤδη τέθνηκε καὶ εἰν Ἀΐδαο δόμοισι.» 


τὴν δ᾽ ἀπαμειβόμενον προσέφη εἴδωλον ἀμαυρόν: 
«οὐ μέν τοι κεῖνόν γε διηνεκέως ἀγορεύσω, 

ζώει ὅ γ᾽ ἦ τέθνηκε: κακὸν δ᾽ ἀνεμώλια βάζειν.» 
ὡς εἰπὸν σταθμοῖο παρὰ κληῖδα λιάσθη 


ἐς πνοιὰς ἀνέμων. ἡ δ᾽ ἐξ ὕπνου ἀνόρουσε 


κούρη Ἰκαρίοιο: φίλον δέ οἱ ἦτορ ἰάνθη, 

ὥς οἱ ἐναργὲς ὄνειρον ἐπέσσυτο νυκτὸς ἀμολγῷ. 
μνηστῆρες δ᾽ ἀναβάντες ἐπέπλεον ὑγρὰ κέλευθα 
Τηλεμάχῳ φόνον αἰπὺν ἐνὶ φρεσὶν ὁρμαίνοντες. 


ἔστι δέ τις νῆσος μέσσῃ ἁλὶ πετρήεσσα, 


μεσσηγὺς Ἰθάκης τε Σάμοιό τε παιπαλοέσσης, 
Ἀστερίς, οὐ μεγάλη: λιμένες δ᾽ ἔνι ναύλοχοι αὐτῇ 


ἀμφίδυμοι: τῇ τόν γε μένον λοχόωντες Ἀχαιοί. 

«Τι θες εδώ, αδερφή; Στα µέρη µας πιο πρώτα δεν ερχόσουν 
συχνά, κι αλάργα είναι το σπίτι σου πολυ. Τι µου γυρεύεις 
να πάψω τώρα εγώ τα κλάματα, τις πίκρες να ξεχάσω, 

που αρίφνητες βαθιά σπαράζουνε το νου και την καρδιά µου; 


Χαμένο το αντρειωμένο ταίρι µου, µε την καρδιά του λιόντα, 


που µες στους Αχαιούς ξεχώριζε σε όλα παράξιος, κι είναι 

στο Ἀργός βαθιά απλωμένη η δόξα του και στην Ελλάδα πάσα. 
Κι ο ακριβογιός µου τώρα ανέβηκε σε βαθουλό καράβι, 

παιδί μικρό, σε κόπους άπραγος κι ακάτεχος σε λόγια. 


Για τούτον πια εγώ τώρα μύρουμαι μαθές παρά για κείνον 


για τούτον τρέμω εγώ και σκιάζουμαι, µην τύχει και µου πάθει 
για εκεί στους ξένους τόπους που 'φυγε, για στα βαθιά πελάγη- 
τι έχει πολλούς ο γιος µου αντίδικους, που το κακό του κλώθουν, 
να τον σκοτώσουν, πριν στα χώματα τα πατρικά διαγείρει.» 


Κι ο ανάερος ἰσκιος τότε γύρισε κι απηλογιά της δίνει: 


«Κάμε κουράγιο και στα φρένα σου µην κακοβάνεις τόσο: 

τι τέτοιο συνεβγάλτη αξιώθηκε να 'χει μαζί, που κι άλλοι 

να τους παράστεκε θα γύρευαν --- τόση εἶναι η µπόρεση του! --- 
την Αθηνά Παλλάδα, που 'νιωσε στους θρήνους σου συμπόνια, 


γι αυτό κοντά σου τώρα μ᾽ έστειλε, τα λόγια µου ν᾽ ακούσεις.» 


Κι η Πηνελόπη τότε η φρόνιµη γυρνάει κι απηλογιέται: 
«Θεός αλήθεια αν είσαι κι ἄκουσες ενός θεού τα λόγια, 
αχ, και για κείνον τον τρισάµοιρο για μίλησε µου τώρα, 
αν εἶναι στη ζωή και χαίρεται του ήλιου το φως ακόµα, 


για αν τον εβρήκε κιόλα ο θάνατος κι έχει διαβεί στον Άδη.» 


Κι ο ανάερος ἰσκιος τότε γύρισε κι απηλογιά της δίνει: 

«Μην περιμένεις απ’ το στόμα µου να βγει για κείνον λέξη, 

αν ζει για αν πέθανε: εἶναι αταίριαστο να λέω του ανέμου λόγια.» 
Αυτά εἰπε, κι απ᾿ του σύρτη εδιάβηκε πλάι το λουρί, κι εχάθη 


στου ανέμου τις πνοές. Πετάχτηκε κι εκείνη απὀ τον ύπνο, 


του Ικάριου η κόρη, και στα στήθη της εἰχε η καρδιά γλυκάνει, 
που τόσο φανερό είδε τ᾽ όνειρο µες στην καρδιά της νύχτας. 

Στις στράτες του πελάγου αρµένιζαν την ώρα αυτή οι μνηστήρες, 
τον άγριο φόνο του Τηλέμαχου στα φρένα μελετώντας. 


Κάποιο ξερόνησο στης θάλασσας τη μέση --- εδώθε η Ιθάκη 


κι εκείθε η Σάμη στέκει η απόγκρεµη --- θωρείς, την Αστερίδα, 
όχι τρανή, µε Καλολίµανους, χώρια μεριά καθέναν, 


κόρφους διπτλούς᾽ εκεί τον πρόσμεναν οι Αργίτες στο καρτέρι. 

ΟΜΗΡΟΥ ΟΔΥΣΣΕΙΑ -ε- 


ἧς δ᾽ ἐκ λεχέων παρ᾽ ἀγαυοῦ Τιθωνοῖο 
ὤρνυθ᾽, ἵν᾽ ἀθανάτοισι φόως φέροι ἠδὲ βροτοῖσιν: 
οἱ δὲ θεοὶ θῶκόνδε καθίζανον, ἐν δ᾽ ἄρα τοῖσι 


Ζεὺς ὑψιβρεμέτης, οὗ τε κράτος ἐστὶ μέγιστον. 


τοῖσι δ᾽ Ἀθηναίη λέγε κήδεα πόλλ᾽ Ὀδυσῆος 
μνησαμένη: μέλε γάρ οἱ ἐὼν ἐν δώμασι νύμφης: 
«Ζεῦ πάτερ ἠδ᾽ ἄλλοι μάκαρες θεοὶ αἰὲν ἐόντες, 
μή τις ἔτι πρόφρων ἀγανὸς καὶ ἤπιος ἔστω 


σκηπτοῦχος βασιλεύς, μηδὲ φρεσὶν αἴσιμα εἰδώς, 


ἀλλ᾽ αἰεὶ χαλεπός τ᾽ εἴη καὶ αἴσυλα ῥέζοι: 

ὡς οὔ τις μέμνηται Ὀδυσσῆος θείοιο 

λαῶν οἷσιν ἄνασσε, πατἠρ δ᾽ ὣς ἤπιος ἦεν. 

ἀλλ᾽ ὁ μὲν ἐν νήσῳ κεῖται κρατέρ᾽ ἄλγεα πάσχων 


νύμφης ἐν μεγάροισι Καλυψοῦς, ἢ μιν ἀνάγκῃ 


ἴσχει: ὁ δ᾽ οὐ δύναται ἣν πατρίδα γαῖαν ἱκέσθαι: 
οὐ γάρ οἱ πάρα νῆες ἐπήρετμοι καὶ ἑταῖροι, 

οἵ κέν μιν πέμποιεν ἐπ᾽ εὐρέα νῶτα θαλάσσης. 
νῦν αὖ παῖδ᾽ ἀγαπητὸν ἀποκτεῖναι μεμάασιν 


οἴκαδε νισόμενον: ὁ δ᾽ ἔβη μετὰ πατρὸς ἀκουὴν 


ἐς Πύλον ἠγαθέην ἠδ᾽ ἐς Λακεδαίμονα δῖαν.» 
τὴν δ᾽ ἀπαμειβόμενος προσέφη νεφεληγερέτα Ζεύς: 
«τέκνον ἐμόν, ποῖόν σε ἔπος φύγεν ἕρκος ὀδόντων. 
οὐ γὰρ δὴ τοῦτον μὲν ἐβούλευσας νόον αὐτή, 


ὡς ἦ τοι κείνους Ὀδυσεὺς ἀποτίσεται ἐλθών; 


Τηλέμαχον δὲ σὺ πέμψον ἐπισταμένως, δύνασαι γάρ, 


ὥς κε μάλ᾽ ἀσκηθὴς ἣν πατρίδα γαῖαν ἵκηται, 
μνηστῆρες δ᾽ ἐν νηὶ: παλιμπετὲς ἀπονέωνται.» 
ᾖ ῥα καὶ Ἑρμείαν, υἱὸν φίλον, ἀντίον ηὔδα: 


«Ἑρμεία, σὺ γὰρ αὖτε τά τ᾽ ἄλλα περ ἄγγελός ἐσσι, 


νύμφῃ ἐυπλοκάμῳ εἰπεῖν νημερτέα βουλήν, 
νόστον Ὀδυσσῆος ταλασίφρονος, ὥς κε νέηται 
οὔτε θεῶν πομπῇ οὔτε θνητῶν ἀνθρώπων: 

ἀλλ᾽ ὃ γ᾽ ἐπὶ σχεδίης πολυδέσμου πήματα πάσχων 


ἥματί κ᾿ εἰκοστῷ Σχερίην ἐρίβωλον ἵκοιτο, 


Φαιήκων ἐς γαῖαν, οἳ ἀγχίθεοι γεγάασιν, 

οἵ κέν μιν περὶ κῆρι θεὸν ὣς τιµήσουσιν, 
πέμψουσιν δ᾽ ἐν νηὶ φίλην ἐς πατρίδα γαῖαν, 
χαλκόν τε χρυσόν τε ἅλις ἐσθῆτά τε δόντες, 


πόλλ᾽, ὅσ᾽ ἂν οὐδέ ποτε Τροίης ἐξήρατ᾽ Ὀδυσσεύς, 


Μόλις ασκώθη απ’ του τρισεύγενου του Τιθωνού την κλίνη 
η Αυγή, το φως της στους αθάνατους και στους θνητούς να 
φέρει, 

κάθιζαν οι θεοί σε σύναξη, κι ο Δίας αναμεσό τους 


ο αψηλοβρόντης, που ακατάλυτη λογιέται η δύναμη του. 


Εκεί η Παλλάδα, που τα βάσανα τα πλήθια του Οδυσσέα 
στο σπίτι της ξωθιάς θυμήθηκε και τον γνοιαζόταν, εἰπε: 
« Πατέρα Δία και σεις αθάνατι θεοί μακαρισμένοι, 
γλυκός, αλήθεια, και καλόγνωμος να µη βρεθεί πια ρήγας 


μηδέ και δίκιος, που στο χέρι του κρατά βασιλοράβδι, 


μόνο να δείχνει πάντα ανέσπλαχνος κι όλο ανομιές να κάνει, 

την ώρα που όλοι τον λησμόνησαν απ’ το λαό το θείο 

τον Οδυσσέα, που όντας αφέντευε, που ήταν γλυκός σαν κύρης. 
Κι αυτός τραβάει καημούς αβάσταγους σ᾽ ένα νησί κλεισμένος: 


η Καλυψώ η ξωθιά στο σπίτι της τόνε κρατεί δικό της 


αθέλητα του, και δε δύνεται να ιδεί ξανά πατρίδα᾽ 

δεν έχει πια μαθές πολύκουπα καράβια και συντρόφους, 

στη ράχη την πλατιά της θάλασσας μαζί τους να τον πάρουν. 
Τώρα γυρεύουν να σκοτώσουνε και τον ἀκριβογιό του, 


πίσω ως διαγέρνει ταξιδεύτηκε μαθές στην ἁγια Πύλο 


και στη θεϊκιά τη Σπάρτη, ο κύρης του τι απόγινε να μάθει.» 

Και τότε ο Δίας της αποκρίθηκεν ο νεφελοστιβάχτης: 

«Ποιος λόγος, κόρη µου, σου ξέφυγε της οδοντωσιάς το φράχτη; 
Δική σου αλήθεια τούτη η απόφαση δεν ήταν, ο Οδυσσέας 


να πάρει απ’ τους μνηστήρες φτάνοντας το γδικιωµό του πίσω; 


Και τον Τηλέμαχο ---στο χέρι σου--- προβόδα τον, ως ξέρεις, 
στη γη την πατρική του ανέβλαβος να φτάσει, κι οι μνηστήρες 
πίσω να στρέψουν δίχως όφελος µε πλεούμενό τους.» 

Αυτά εἰπε, και γυρνώντας μίλησε στον ακριβό το γιο του: 


«Για τρέχα, Ερµή--- µαντατφόρο µας δεν έχουµε άλλο, ξέρεις--- 


τον ορισμό µας τον αλάθευτης ομορφομαλούσας 

ξωθιάς να πεις, ο καρτερόψυχος να στρέψει πια Οδυσσέας 

πίσω στο σπίτι του, ασυντρόφιαστος κι απὀ θεούς κι ανθρώπους: 
πάνω σε µια πλωτή ξυλόδετη, τραβώντας μύρια πάθη, 


σε εἰκοσι μέρες στην παχιόβωλη να φτάσει τη Σχερία, 


στων Φαίακων το νησί, που η φύτρα τους µε των θεών λογιέται. 
Εκείνοι ολόκαρδα ως αθάνατο τον τιμήσουν όλοι 

και θα τον στείλουν µε καράβι τους στη γη την πατρική του, 

µε απλοχεριά χαλκό και μάλαμα και ρούχα δίνοντας του 

πολλά: ποτέ απ’ την Τροία δε θά 'φερνε τόσα ο Οδυσσέας μαζί 


του, 

εἴ περ ἀπήμων ἦλθε, λαχὼν ἀπὸ ληίδος αἶσαν. 
ὣς γάρ οἱ μοῖρ᾽ ἐστὶ φίλους τ᾽ ἰδέειν καὶ ἱκέσθαι 
οἶκον ἐς ὑψόροφον καὶ ἑὴν ἐς πατρίδα γαῖαν.» 
ὡς ἔφατ’, οὐδ᾽ ἀπίθησε διάκτορος ἀργεϊφόντης. 


αὐτίκ᾽ ἔπειθ᾽ ὑπὸ ποσσὶν ἐδήσατο καλὰ πέδιλα, 


ἀμβρόσια χρύσεια, τά μιν φέρον ἠμὲν ἐφ᾽ ὑγρὴν 
ἠδ᾽ ἐπ᾽ ἀπείρονα γαῖαν ἅμα πνοιῇς ἀνέμοιο. 
εἵλετο δὲ ῥάβδον, τῇ τ᾽ ἀνδρῶν ὄμματα θέλγει, 
ὧν ἐθέλει, τοὺς δ᾽ αὖτε καὶ ὑπνώοντας ἐγείρει. 


τὴν μετὰ χερσὶν ἔχων πέτετο κρατὺς ἀργεϊφόντης. 


Πιερίην δ᾽ ἐπιβὰς ἐξ αἰθέρος ἔμπεσε πόντῳ: 
σεύατ᾽ ἔπειτ᾽ ἐπὶ κῦμα λάρῳ ὄρνιθι ἐοικώς, 
ὃς τε κατὰ δεινοὺς κόλπους ἁλὸς ἀτρυγέτοιο 
ἰχθῦς ἀγρώσσων πυκινὰ πτερὰ δεύεται ἅλμῃ: 


τῷ ἴκελος πολέεσσιν ὀχήσατο κύμασιν Ἑρμῆς. 


ἀλλ᾽ ὅτε δὴ τὴν νῆσον ἀφίκετο τηλόθ᾽ ἐοῦσαν, 
ἔνθ᾽ ἐκ πόντου βὰς ἰοειδέος ἤπειρόνδε 

ἤιεν, ὄφρα μέγα σπέος ἵκετο, τῷ ἔνι νύμφη 
ναῖεν ἐυπλόκαμος: τὴν δ᾽ ἔνδοθι τέτμεν ἐοῦσαν. 


πῦρ μὲν ἐπ᾽ ἐσχαρόφιν μέγα καίετο, τηλόσε δ᾽ ὀδμὴ 


κέδρου τ᾽ εὐκεάτοιο θύου τ᾽ ἀνὰ νῆσον ὀδώδει 
δαιομένων: ἡ δ᾽ ἔνδον ἀοιδιάουσ᾽ ὀπὶ καλῇ 
ἱστὸν ἐποιχομένη χρυσείῃ κερκίδ᾽ ὕφαινεν. 
ὕλη δὲ σπέος ἀμφὶ πεφύκει τηλεθόωσα, 


κλήθρη τ᾽ αἴγειρός τε καὶ εὐώδης κυπάρισσος. 


ἔνθα δέ τ᾽ ὄρνιθες τανυσίπτεροι εὐνάζοντο, 
σκῶπεές τ᾽ Ἰρηκές τε τανύγλωσσοί τε κορῶναι 
εἰνάλιαι, τῇσίν τε θαλάσσια ἔργα μέμηλεν. 

ἡ δ᾽ αὐτοῦ τετάνυστο περὶ σπείους γλαφυροῖο 


ἡμερὶς ἡβώωσα, τεθήλει δὲ σταφυλῇσι. 


κρῆναι δ᾽ ἑξείης πίσυρες ῥέον ὕδατι λευκῷ, 
πλησίαι ἀλλήλων τετραμμέναι ἄλλυδις ἄλλη. 

ἀμφὶ δὲ λειμῶνες μαλακοὶ ἴου ἠδὲ σελίνου 

θήλεον. ἔνθα κ᾿ ἔπειτα καὶ ἀθάνατός περ ἐπελθὼν 


θηήσαιτο ἰδὼν καὶ τερφθείη φρεσὶν ᾖσιν. 


ἔνθα στὰς θηεῖτο διάκτορος ἀργεϊφόντης. 

αὐτὰρ ἐπεὶ δὴ πάντα ἑῷ θηήσατο θυμῷ, 

αὐτίκ᾽ ἄρ᾽ εἰς εὐρὺ σπέος ἤλυθεν. οὐδέ μιν ἄντην 
ἠγνοίησεν ἰδοῦσα Καλυψώ, δῖα θεάων: 


οὐ γάρ τ᾽ ἀγνῶτες θεοὶ ἀλλήλοισι πέλονται 


ἀθάνατοι, οὐδ᾽ εἴ τις ἀπόπροθι δώματα ναίει. 


οὐδ᾽ ἄρ᾽ Ὀδυσσῆα μεγαλήτορα ἔνδον ἔτετμεν, 


ἀλλ᾽ ὃ γ᾽ ἐπ᾽ ἀκτῆς κλαῖε καθήμενος, ἔνθα πάρος περ, 

κι ας γύριζε άβλαβος κι ας γλίτωνε τα κούρσα που του λάχαν᾽ 
γιατί του μέλλεται τους φίλους του να ιδεί και να διαγείρει 

στο αψηλοτάβανο παλάτι του, στο πατρικό του χώμα.» 

Είπε, κι ο Αργοφονιάς τον άκουσεν Ερμής, ο ψυχολάτης, 


και δίχως άργητα στα πόδια του χρυσά περνάει σαντάλια, 


πανώρια, αθάνατα, που ανάλαφρα, σαν τις πνοές του ανέμου, 
τον φέρναν πάνω απ’ τις απέραντες στεριές και τα πελάγη. 
Και πήρε το ραβδί στο χέρι του, που των θνητών τα μάτια 
γητεύει, 

σε όσους θέλει κλειώντας τα, κι άλλους ξυπνά απ’ τον ύπνο' 


µε αυτό και τότε ο τρανοδύναμος Αργοφονιάς πετούσε. 


Περνώντας την Πιερία στη θάλασσα κατέβη απ’ τον αιθέρα 
και πήρε πάνω από τα κύματα να τρέχει, ωσάν το γλάρο, 

που ως ψάρια πιάνει στης ακάρπιστης της θάλασσας τα βάθη 
τ᾽ άγρια, νοτίζει τις φτερούγες του στην ἅρμη της: παρόμοια 


κι ο Ερμής την ώρα αυτή τα κύματα προσδιάβαινε τα πλήθια. 


Μα ως στο νησί πετώντας έφτασε το αλαργινό, πια αφήκε 
το ανταριασµένο πέλαο πίσω του, και στη στεριά πατώντας 
τράβηξε ομπρός, στο σπήλιο ως που 'ᾠτασε το μέγα της 
νεράιδας 

της ομορφόμαλλης να βρίσκεται την πέτυχε στο σπίτι' 


φωτιά τρανή στο τζάκι ελάβριζε, και το νησί ἑνα γύρο 


μοσκοβολούσε απ’ τον καλόσκιστο κέδρο και τη θούγια, 
ως καίουνταν᾽ κι εκείνης η γάργαρη φωνή ακουγόταν µέσα, 
καθώς στον αργαλειό της ύφαινε µε ολόχρυση σαγίτα. 

Το σπήλιο δάσο περίζωνε δροσάτο, φουντωμένο, 


σκλήθρες και λεύκες και µοσκόβολα τρογύρα κυπαρίσσια. 


Που πια κούρνιαζαν απλοφτέρουγα στα κλωνιά τους, γεράκια 
και κουκουβάγιες και µακρόγλωσσες θαλασσινές κουρούνες, 
που οληµερίς πετούν στα πέλαγα. Κι εκεί, κατάντικρά σου, 
κληματαριά θωρούσες, που ἁπλωνε βλαστούς θρασομανώντας 


στο βαθουλό το σπήλιο ολόγυρα, σταφύλια φορτωμένη. 


Κι ήταν αράδα βρύσες τέσσερεις, η µια στην άλλη δίπλα, 
μα αλλούθε η καθεμιά τους ξέχυνε τα γάργαρα νερά της. 
Από αγριοβιόλες κι αγριοσέλινα λιβάδια πρασίνιζαν 

ζερβά δεξιά᾽ κι ένας αθάνατος στα µέρη αυτά να 'ρχόταν, 


θα θάμαζε και θ᾽ αναγάλλιαζε, θωρώντας τα, στα φρένα. 


Εκεί κι ο Αργοφονιάς θαμάζοντας εστάθη ο ψυχολάτης, 

κι αφού τα θάμαξε ολα γύρω του, κινάει μετά και μπαίνει 
στο σπήλιο το φαρδύ. Κι αντίκρυ της η Καλυψώ ως τον είδε, 
η αρχόντισσα θεά, τον γνώρισε σε µια στιγµή ποιος ήταν 


τι οι αθάνατοι θεοί γνωρίζουνται καλά συνάλληλα τους, 


ακόµα κι αν κανείς τους κάθεται σε μακρυσμένους τόπους. 
Μέσα δε βρήκε τον αντρόκαρδο τον Οδυσσέα μονάχα' 


τι εκείνος στο γιαλό καθούμενος, ως πάντα που, θρηνούσε, 

δάκρυσι καὶ στοναχῇσι καὶ ἄλγεσι θυμὸν ἐρέχθων. 


πόντον ἐπ᾽ ἀτρύγετον δερκέσκετο δάκρυα λείβων. 


Ἑρμείαν δ᾽ ἐρέεινε Καλυψώ, δῖα θεάων, 


ἐν θρόνῳ ἱδρύσασα φαεινῷ σιγαλόεντι: 
«τίπτε μοι, Ἑρμεία χρυσόρραπι, εἰλήλουθας 
αἰδοῖός τε φίλος τε; πάρος γε μὲν οὔ τι θαμίζεις. 


αὔδα ὅ τι φρονέεις: τελέσαι δέ µε θυμὸς ἄνωγεν, 


εἰ δύναμαι τελέσαι γε καὶ εἰ τετελεσμένον ἐστίν. 
ἀλλ᾽ ἕπεο προτέρω, ἵνα τοι πὰρ ξείνια θείω.» 


ὥς ἄρα φωνήσασα θεὰ παρέθηκε τράπεζαν 


ἀμβροσίης πλήσασα, κέρασσε δὲ νέκταρ ἐρυθρόν. 


αὐτὰρ ὁ πῖνε καὶ ἦσθε διάκτορος ἀργεϊφόντης. 


αὐτὰρ ἐπεὶ δείπνησε καὶ ἤραρε θυμὸν ἐδωδῇ, 
καὶ τότε δή μιν ἔπεσσιν ἀμειβόμενος προσέειπεν: 
«εἰρωτᾷς μ᾽ ἐλθόντα θεὰ θεόν: αὐτὰρ ἐγώ τοι 
νημερτέως τὸν μῦθον ἐνισπήσω: κέλεαι γάρ. 


Ζεὺς ἐμέ γ᾽ ἠνώγει δεῦρ᾽ ἐλθέμεν οὐκ ἐθέλοντα: 


τίς δ᾽ ἂν ἑκὼν τοσσόνδε διαδράμοι ἁλμυρὸν ὕδωρ 
ἄσπετον; οὐδέ τις ἄγχι βροτῶν πόλις, οἵ τε θεοῖσιν 
ἱερά τε ῥέζουσι καὶ ἐξαίτους ἑκατόμβας. 

ἀλλὰ μάλ᾽ οὔ πως ἔστι Διὸς νόον αἰγιόχοιο 


οὔτε παρεξελθεῖν ἄλλον θεὸν οὔθ᾽ ἁλιῶσαι. 


φησί τοι ἄνδρα παρεῖναι ὀιζυρώτατον ἄλλων, 
τῶν ἀνδρῶν, οἳ ἄστυ πέρι Πριάμοιο μάχοντο 
εἰνάετες, δεκάτῳ δὲ πόλιν πέρσαντες ἔβησαν 


οἴκαδ': ἀτὰρ ἐν νόστῳ Ἀθηναίην ἀλίτοντο, 


ἥ σφιν ἐπῶρσ᾽ ἄνεμόν τε κακὸν καὶ κύματα μακρά. 


ἔνθ᾽ ἄλλοι μὲν πάντες ἀπέφθιθεν ἐσθλοὶ ἑταῖροι, 


τὸν δ᾽ ἄρα δεῦρ᾽ ἄνεμός τε φέρων καὶ κῦμα πέλασσε. 


τὸν νῦν σ᾽ ἠνώγειν ἀποπεμπέμεν ὅττι τάχιστα: 
οὐ γάρ οἱ τῇδ᾽ αἶσα φίλων ἀπονόσφιν ὀλέσθαι, 


ἀλλ᾽ ἔτι οἱ μοῖρ᾽ ἐστὶ φίλους τ᾽ ἰδέειν καὶ ἱκέσθαι 


οἶκον ἐς ὑψόροφον καὶ ἑὴν ἐς πατρίδα γαῖαν.» 
ὣς φάτο, ῥίγησεν δὲ Καλυψώ, δῖα θεάων, 

καί μιν φωνήσασ’ ἔπεα πτερόεντα προσηύδα: 
«σχέτλιοί ἐστε, θεοί, ζηλήμονες ἔξοχον ἄλλων, 


οἵ τε θεαῖς ἀγάασθε παρ᾽ ἀνδράσιν εὐνάζεσθαι 


ἀμφαδίην, ἤν τίς τε φίλον ποιήσετ᾽ ἀκοίτην. 
ὣς μὲν ὅτ᾽ Ὠρίων᾽ ἕλετο ῥοδοδάκτυλος Ἠώς, 
τόφρα οἱ ἠγάασθε θεοὶ ῥεῖα ζώοντες, 

ἧος ἐν Ὀρτυγίῃ χρυσόθρονος Ἄρτεμις ἁγνὴ 


οἷς ἀγανοῖς βελέεσσιν ἐποιχομένη κατέπεφνεν. 


ὡς δ᾽ ὁπότ᾽ Ἰασίωνι ἐυπλόκαμος Δημήτηρ, 

µε πίκρες, στεναγμούς και κλάματα σπαράζοντας τα στήθη, 


την άκαρπη θωρώντας θάλασσα µε βουρκωμένα μάτια. 


Κι η Καλυψώ, η θεά η πανέµνοστη, σ᾿ ένα θρονί αστροβόλο, 
πανώριο, τον Ερμή καθίζοντας, του μίλησε ρωτώντας: 
«Ερμή χρυσόραβδε, στο σπίτι µου τι σ᾽ έχει φέρει τάχα, 
σεβάσμιε κι ακριβέ; Δεν έρχεσαι συχνά εδώ πέρα αλήθεια! 


Τι έχεις στου νου σου πες, κι ολόκαρδα θα κάμω ό,τι θελήσεις, 


μονάχα να περνά απ’ το χέρι µου και να µπορεί να γένει. 
Μον’ έλα, ας μπούμε µέσα, ακλούθα µου, να σε φιλέψω που 
ρθες.» 

Είπε η θεά, και δίπλα του έστησε τραπέζι, φορτωμένο 

µε αθάνατη θροφή, κι αθάνατο κρασί του συγκερνούσε. 


Κι ο Αργοφονιάς επήρε κι έτρωγε, κι ως η καρδιά του ευφράθη 


τρώγοντας, πίνοντας, και χόρτασε, γυρίζει ο ψυχολάτης 
και τέτια απόκριση της έδωκε κι αυτά της συντυχαίνει: 
«Εσύ η θεά ρωτάς πως έφτασα, θεός εγώ, εδω πέρα' 
ξεκάθαρος λοιπόν ο λόγος µου, καθώς το θέλεις, θα 'ναι: 


Ο Δίας ατός του εἶναι που μ᾽ έστειλε για να 'ρθω, αθέλητα µου' 


τόσο αλμυρό νερό ποιος θα 'σκιζε ποτέ αποµονάχου του, 
απέραντο μηδέ και βρίσκεται θνητών καστρί κανένα 

εδώ κοντά, για να µας πρόσφερναν θυσίες τρανές και δώρα. 
Μα τη βουλή του Δία δε γίνεται του βροντσκουταράτου 


να την ξεφύγει άλλος αθάνατος μηδέ να τη χαλάσει. 


Κοντά σου λέει τον πιο τρισάµοιρο κρατείς απ’ όλους άντρα, 
όσοι πολέμησαν ολόγυρα στο κάστρο του Πριάμου 
χρόνους εννιά᾽ κι όταν πάτησαν στους δέκα πάνω, πήραν 
το δρόμο πίσω, όµως γυρίζοντας στην Αθηνά αμαρτήσαν 


κι αυτή κακό τους σήκωσε άνεµο και κύματα μεγάλα. 


Οι επίλοιτοι αντρειανοί συντρόφοι του χάθηκαν τούτον µόνο 

τα κύματα κι οι ανέµοι σπρώχνοντας τον ρίξαν στο νησί σου. 
Αυτόν ζητάει µιαν ώρα αρχύτερα να τον ξεπροβοδώσεις' 

᾿ 


τι εδώ να σβήσει δεν του γράφεται, μακριά από τους δικούς του 


εἰναι της μοίρας του τους φίλους του να ξαναϊδεί, γυρνώντας 


στο αψηλοτάβανο παλάτι του, στη γη την πατρική του.» 

Κι η Καλυψώ, η θεά η πανέµνοστη, στου Ερμή τα λόγια τούτα 
επάγωσε, και µε ανεµάρπαστα του συντυχαίνει λόγια: 
«Ζηλόφτονοι θεοί κι ανέσπλαχνοι, πιο πάνω εσείς απ’ όλους! 


Με άντρα θνητό δε σας καλόρχεται θεά ποτέ να σμίξει, 


αν κάποιου θέλησε συγκόρµισσα στα φανερά να γένει. 

Για την Αυγή τη ροδοδάχτυλη, που τον Ωρίωνα πήρε, 

ζήλια τρανή οι θεοί οι τρισεύτυχοι δε νιώθατε, ως την ώρα 
που πήγε η αγνή χρυσόθρονη Άρτεμη στης Ορτυγίας τα µέρη 


και τόνε σκότωσε µε απόνετες χτυπώντας τον σαγίτες; 


Κι η Δήμητρα όμοια η καλοπλέξουδη νικήθηκε απ᾿ τον πόθο 

ὦ θυμῷ εἴξασα, μίγη φιλότητι καὶ εὐνῇ 

νειῷ ἔνι τρπτόλῳ: οὐδὲ δὴν ἦεν ἄπυστος 

Ζεύς, ὃς μιν κατέπεφνε βαλὼν ἀργῆτι κεραυνῷ. 
ὡς δ᾽ αὖ νῦν μοι ἄγασθε, θεοί, βροτὸν ἄνδρα 


παρεῖναι. 


τὸν μὲν ἐγὼν ἐσάωσα περὶ τρόπιος βεβαῶτα 
οἷον, ἐπεί οἱ νῆα θοὴν ἀργῆτι κεραυνῷ 

Ζεὺς ἔλσας ἐκέασσε μέσῳ ἐνὶ οἴνοπι πόντῳ. 
ἔνθ᾽ ἄλλοι μὲν πάντες ἀπέφθιθεν ἐσθλοὶ ἑταῖροι, 


τὸν δ᾽ ἄρα δεῦρ᾽ ἄνεμός τε φέρων καὶ κῦμα πέλασσε. 


τὸν μὲν ἐγὼ Φφίλεόν τε καὶ ἔτρεφον, ἠδὲ ἔφασκον 
θήσειν ἀθάνατον καὶ ἀγήραον ἤματα πάντα. 
ἀλλ᾽ ἐπεὶ οὔ πως ἔστι Διὸς νόον αἰγιόχοιο 

οὔτε παρεξελθεῖν ἄλλον θεὸν οὔθ᾽ ἁλιῶσαι, 


ἐρρέτω, εἴ μιν κεῖνος ἐποτρύνει καὶ ἀνώγει, 


πόντον ἐπ᾽ ἀτρύγετον: πέµψω δέ μιν οὔ πῃ ἐγώ γε: 
οὐ γάρ μοι πάρα νῆες ἐπήρετμοι καὶ ἑταῖροι, 

οἵ κέν μιν πέμποιεν ἐπ᾽ εὐρέα νῶτα θαλάσσης. 
αὐτάρ οἱ πρόφρων ὑποθήσομαι, οὐδ᾽ ἐπικεύσω, 


ὥς κε μάλ᾽ ἀσκηθὴς ἣν πατρίδα γαῖαν ἵκηται.» 


τὴν δ᾽ αὖτε προσέειπε διάκτορος ἀργεϊφόντης: 
«οὕτω νῦν ἀπόπεμπε, Διὸς δ᾽ ἐποπίζεο μῆνιν, 
μή πώς τοι μετόπισθε κοτεσσάμενος χαλεπήνῃ.» 
ὣς ἄρα φωνήσας ἀπέβη κρατὺς ἀργεϊφόντης: 


ἡ δ᾽ ἐπ᾽ Ὀδυσσῆα μεγαλήτορα πότνια νύμφη 


ἤν', ἐπεὶ δὴ Ζηνὸς ἐπέκλυεν ἀγγελιάων. 

τὸν δ᾽ ἄρ᾽ ἐπ᾽ ἀκτῆς εὗρε καθήμενον: οὐδέ ποτ’ ὄσσε 
δακρυόφιν τέρσοντο, κατείβετο δὲ γλυκὺς αἰὼν 
νόστον ὀδυρομένῳ, ἐπεὶ οὐκέτι ἥνδανε νύμφη. 


ἀλλ᾽ ἦ τοι νύκτας μὲν ἰαύεσκεν καὶ ἀνάγκῃ 


ἐν σπέσσι γλαφυροῖσι παρ᾽ οὐκ ἐθέλων ἐθελούσῃ: 
ἤματα δ᾽ ἂμ πέτρῃσι καὶ ἠιόνεσσι καθίζων 

δάκρυσι καὶ στοναχῇσι καὶ ἄλγεσι θυμὸν ἐρέχθων 
πόντον ἐπ᾽ ἀτρύγετον δερκέσκετο δάκρυα λείβων. 


ἀγχοῦ δ᾽ ἱσταμένη προσεφώνεε δῖα θεάων: 


«κάμμορε, μή μοι ἔτ᾽ ἐνθάδ᾽ ὀδύρεο, μηδέ τοι αἰὼν 
Φθινέτω: ἤδη γάρ σε μάλα πρόφρασσ᾽ ἀποπέμψω. 
ἀλλ᾽ ἄγε δούρατα μακρὰ ταμὼν ἁρμόζεο χαλκῷ 
εὐρεῖαν σχεδίην: ἀτὰρ ἴκρια πῆξαι ἐπ᾽ αὐτῆς 


ὑψοῦ, ὥς σε φέρῃσιν ἐπ᾽ ἠεροειδέα πόντον. 


αὐτὰρ ἐγὼ σῖτον καὶ ὕδωρ καὶ οἶνον ἐρυθρὸν 
ἐνθήσω µενοεικέ’, ἅ κέν τοι λιμὸν ἐρύκοι, 

εἵματά τ᾽ ἀμφιέσω: πέμψω δέ τοι οὖρον ὄπισθεν, 
ὥς κε μάλ᾽ ἀσκηθὴς σὴν πατρίδα γαῖαν ἵκηαι, 


αἴ κε θεοί γ᾽ ἐθέλωσι, τοὶ οὐρανὸν εὐρὺν ἔχουσιν, 

και σε χωράφι τριπλογύριστο µε τον Ιάσιο εχάρη 
γλυκό φιλί κι αγκάλη᾽ γρήγορα το μήνυμα τους όµως 
ήρθε στο Δία, που µε αστροπέλεκο τον σκότωσε φλογάτο 


Κι εμένα τώρα µε ζηλεύετε που 'χω θνητό κοντά µου' 


Όμως αυτόν εγὠ τον γλπωσα, σαν έφτασε καβάλα 

σε µια καρένα, μόνος: τ᾽ άρμενο του το 'χε ο Δίας τσακίσει 
μες στο κρασάτο πέλαο, ρίχνοντας φλογάτο αστροπελέκι' 

οι επίλοιποι αντρειανοί συντρόφοι του χαθήκαν, µόνο ετούτον 


τα κύματα κι οι ανέµοι σπρώχνοντας τον ρίξαν εδώ πέρα. 


Κι εγώ τον γνοιαζόμουν, τον έθρεφα, και το 'χα στο μυαλό µου, 
αν μείνει, να τον κάνω αθάνατο κι αγέραστο για πάντα. 

Μα τη βουλή του Δία δε γίνεται του βροντοσκουταράτου 

να την ξεφύγει άλλος αθάνατος μηδέ να τη χαλάσει. 


Ας πάει λοιπόν, αφού το θέλησεν ο Δίας και το προστάζει, 


να παραδέρνει στ’ άγρια πέλαγα: µα συνοδεία δε δίνω᾽ 

δεν έχω εγώ μαθές πολύκουπα καράβια και συντρόφους, 
στη ράχη την πλατιά της θάλασσας μαζί τους να τον πάρουν. 
Μα θα του δώσω την ορµήνια µου και δε θα του την κρύψω, 


για να γυρίσει πίσω ανέβλαβος στη γη την πατρική του.» 


Κι ο Αργοφονιάς της αποκρίθηκεν ο ψυχολάτης τότε: 

«Να φύγει, ως εἶπες, ας τον λεύτερο, κι απ᾿ την οργή φυλάξου 
του Δία, να µην ξεσπάσει πάνω σου µια μέρα η μάνητα του.» 
Τα λόγια αυτά σαν εἰπε, ο δυνατός Αργοφονιάς μισεύει' 


κι η σεβαστή ξωθιά, υπακούγοντας στα που 'χε ο Δίας προστάξει, 


πήρε το δρόμο τον αντρόκαρδο τον Οδυσσέα να σμίξει. 

Τον βρήκε στο γιαλό να κάθεται’ και μήτε που στεγνώναν 
ποτέ τα μάτια του απ’ τα κλάματα, μον᾽ τη γλυκιά ζωή του 
του γυρισμού ο καημός την ἑλιωνε᾽ καμιά χαρά πια τώρα 


δεν του 'δινε η ξωθιά, και πλάγιαζε τις νύχτες µες στα σπήλια 


κοντά της απ’ ανάγκη --- θέλοντας εκείνη, µα άθελα του. 

Κι όλες τις μέρες στο ακροθάλασσο καθόταν και στα βράχια, 
µε πίκρες, στεναγμούς και κλάματα σπαράζοντας τα στήθη, 
την άκαρπη θωρώντας θάλασσα µε βουρκωμένα μάτια. 


Κοντά του τότε εστάθη η αρχόντισσα θεά και του μιλούσε: 


«Δε θέλω να µου κλαις, βαριόµοιρε, δε θέλω τη ζωή σου 

να καταλυείς, τι πια ολοπρόθυµα θα σου σταθώ να φύγεις. 
Μον᾽ πάρε και µακριά πελέκησε µαδέρια, και µεγάλη 

φτιάσε πλωτή, κι απάνω κάρφωσε σανίδες µια άκρη ως άλλη, 


ψηλά, στο πέλαο τ᾽ αχνογάλαζο για να σε ταξιδέψουν. 


Κι εγώ ψωμί, νερό και κόκκινο κρασί θα βάλω μέσα, 

να "χεις να τρως, να µη σου λείψουνε και σε δαμάσει η πείνα' 
και ρούχα θα σε ντύσω, κι ἄνεμο θα στείλω πίσω πρίμο, 

να φτάσεις άβλαβος ολότελα στη γη την πατρική σου --- 


αν οι θεοί το θέλουν, τ᾿ άσωστα που κυβερνούν ουράνια 

οἵ µευ φέρτεροί εἰσι νοῆσαί τε κρῆναί τε.» 

ὣς φάτο, ῥίγησεν δὲ πολύτλας δῖος Ὀδυσσεύς, 
καί μιν φωνήσας ἔπεα πτερόεντα προσηύδα: 
«ἄλλο τι δὴ σύ, θεά, τόδε μήδεαι, οὐδέ τι πομπήν, 


ἥ µε κέλεαι σχεδίῃ περάαν μέγα λαῖτμα θαλάσσης, 


δεινόν τ᾽ ἀργαλέον τε: τὸ δ᾽ οὐδ᾽ ἐπὶ νῆες ἐῖσαι 
ὠκύποροι περόωσιν, ἀγαλλόμεναι Διὸς οὔρῳ. 
οὐδ᾽ ἂν ἐγὼν ἀέκητι σέθεν σχεδίης ἐπιβαίην, 

εἰ μή μοι τλαίης γε, θεά, μέγαν ὅρκον ὀμόσσαι 


μή τί μοι αὐτῷ πῆμα κακὸν βουλευσέμεν ἄλλο.» 


ὡς φάτο, μείδησεν δὲ Καλυψῶ δῖα θεάων, 

χειρί τέ μιν κατέρεξεν ἔπος τ᾽ ἔφατ᾽ ἔκ τ᾽ ὀνόμαζεν: 
«ἢ δὴ ἀλιτρός γ᾽ ἐσσὶ καὶ οὐκ ἀποφώλια εἰδώς, 
οἷον δὴ τὸν μῦθον ἐπεφράσθης ἀγορεῦσαι. 


ἴστω νῦν τόδε γαῖα καὶ οὐρανὸς εὐρὺς ὕπερθε 


καὶ τὸ κατειβόμενον Στυγὸς ὕδωρ, ὃς τε μέγιστος 
ὅρκος δεινότατός τε πέλει μακάρεσσι θεοῖσι, 

μή τί τοι αὐτῷ πῆμα κακὸν βουλευσέμεν ἄλλο. 
ἀλλὰ τὰ μὲν νοέω καὶ φράσσομαι, ἅσσ᾽ ἂν ἐμοί περ 


αὐτῇ μηδοίμην, ὅτε µε χρειὼ τόσον ἵκοι: 


καὶ γὰρ ἐμοὶ νόος ἐστὶν ἐναίσιμος, οὐδέ μοι αὐτῇ 
θυμὸς ἐνὶ στήθεσσι σιδήρεος, ἀλλ᾽ ἐλεήμων.» 
ὣς ἄρα φωνήσασ᾽ ἡγήσατο δῖα θεάων 
καρπαλίμως: ὁ δ᾽ ἔπειτα μετ᾽ ἴχνια βαῖνε θεοῖο. 


Ίξον δὲ σπεῖος γλαφυρὸν θεὸς ἠδὲ καὶ ἀνήρ, 


καί ῥ᾽ ὁ μὲν ἔνθα καθέζετ᾽ ἐπὶ θρόνου ἔνθεν ἀνέστη 
Ἑρμείας, νύμφη δ᾽ ἐτίθει πάρα πᾶσαν ἐδωδήν, 
ἔσθειν καὶ πίνειν, οἷα βροτοὶ ἄνδρες ἔδουσιν: 

αὐτὴ δ᾽ ἀντίον ἶζεν Ὀδυσσῆος θείοιο, 


τῇ δὲ παρ᾽ ἀμβροσίην δμῳαὶ καὶ νέκταρ ἔθηκαν. 


οἱ δ᾽ ἐπ᾽ ὀνείαθ᾽ ἑτοῖμα προκείμενα χεῖρας ἴαλλον. 
αὐτὰρ ἐπεὶ τάρπησαν ἐδητύος ἠδὲ ποτῆτος, 

τοῖς ἄρα μύθων ἦρχε Καλυψώ, δῖα θεάων: 
«διογενὲς Λαερτιάδη, πολυμήχαν᾽ Ὀδυσσεῦ, 


οὕτω δὴ οἰκόνδε φίλην ἐς πατρίδα γαῖαν 


αὐτίκα νῦν ἐθέλεις ἰέναι; σὺ δὲ χαῖρε καὶ ἔμπης. 

εἴ γε μὲν εἰδείης σῇσι φρεσὶν ὅσσα τοι αἶσα 

κήδε᾽ ἀναπλῆσαι, πρὶν πατρίδα γαῖαν ἱκέσθαι, 
ἐνθάδε κ᾿ αὖθι μένων σὺν ἐμοὶ τόδε δῶμα φυλάσσοις 


ἀθάνατός τ᾽ εἴης, ἱμειρόμενός περ ἰδέσθαι 


σὴν ἄλοχον, τῆς τ᾽ αἰὲν ἐέλδεαι ἤματα πάντα. 
οὐ μέν θην κείνης γε χερείων εὔχομαι εἶναι, 
οὐ δέμας οὐδὲ φυήν, ἐπεὶ οὔ πως οὐδὲ ἔοικεν 


θνητὰς ἀθανάτῃσι δέμας καὶ εἶδος ἐρίζειν.» 


τὴν δ᾽ ἀπαμειβόμενος προσέφη πολύμητις Ὀδυσσεύς: 

κι εἶναι από μένα δυνατότεροι στη γνώση και στην πράξη.» 
Αυτά σαν εἰπε, ο θείος πολύπαθος επάγωσε Οδυσσέας, 

και κράζοντας την ανεµάρπαστα της συντυχαίνει λόγια: 

«Θεά, κάτι άλλο κλώθεις σίγουρα! Το γυρισμό µου; αχ, ὀχι! --- 


που να διαβώ το μέγα πέλαγο σε µια πλωτή µε σπρώχνεις, 


το φριχτό, τ᾽ άγριο, που ουδ’ ισόβαρα καράβια το διαβαίνουν, 
γοργοπετάµενα, κι ας χαίρουνται του Δία το πρίµο αγέρι. 

Δε βάζω σε πλωτή το πόδι µου, χωρίς και συ να θέλεις! 
Εξόν, θεά, κι αν το αποφάσιζες τρανό ν᾽ αμώσεις όρκο, 


πως δε θα βάλεις άλλο τίποτε κακό στο νου για μένα.» 


Είπε ο Οδυσσέας, κι εκείνη, η αρχόντισσα θεά, µε χαμογέλιο 
το χέρι απλώνοντας τον χάιδεψε κι αυτά τα λόγια του 'πε: 
«Στην πονηριά δε βρίσκεται άλλος σου, κι ανέµυαλος δεν εἰσαι! 
Κοίτα τι λόγια ανανογήθηκες να ξεστομίσεις τώρα! 


Βάζω τη Γη, τα Ουράνια τ᾽ άσωστα, και τα νερά της Στύγας 


μαρτύρους βάζω τα κρεμάμενα, που ο πιο μεγάλος όρκος 

Κι 0 πιο φριχτός µες στους τρισεύτυχους θεούς λογιέται πάντα, 
πως άλλο τίποτα δεν έβαλα στο νου κακό για σένα. 
Καλολογιάζω και στοχάζουμαι μαθές αυτό μονάχα, 


που και για μένα θ᾽ αποφάσιζα, σε τόση ανάγκη αν ήμουν 


δε θέλω εγώ ποτέ µου το άδικο, και νιώθει ψυχοπόνια 

μέσα η καρδιά µου, τι από σίδερο δεν εἶναι καμωμένη.» 

Αυτά εἶπεν η θεά η πανέµνοστη, και µπήκε ομπρός στο δρόµο 
γοργά, κι αυτός ξοπίσω ακλούθηξε των θείων ποδιών τ᾽ αχνάρια. 


Έτσι η θεά σε λίγο εγύρισε µε το θνητό στο σπήλιο᾽ 


εκείνος κάθισε στο κάθισμα, που 'χεν ο Ερμής πριν λίγο 
αφήσει’ κι η ξωθιά του απίθωσε µπροστά τραπέζι πλούσιο, 

µε ό,τι έχουν οι θνητοί και θρέφονται, να φάει, να πιει µετά της: 
κι ατή της απαντίκρυ κάθισε στο θεϊκό Οδυσσέα, 


κι αθάνατη θροφή κι αθάνατο κρασί µπροστά της βάλαν 


οι δούλες᾽ τότε εκείνοι στα έτοιμα φαγιά τα χέρια απλώσαν 
και σύντας τρώγοντας και πίνοντας ευφράθηκαν οι δυο τους, 
κινούσε η Καλυψώ, η πανέµνοστη θεά, το λόγο πρώτη: 

«Γιε του Λαέρτη αρχοντογέννητε, πολύτεχνε Οδυσσέα, 


έτσι λοιπόν ξανά στο σπίτι σου, στη γη την πατρική σου 


τώρα γοργά να πας πεθύμησες; Ας εἶναι, γεια χαρά σου! 
Μονάχα αν κάτεχες στα φρένα σου τα βάσανα που η μοίρα 
να σύρεις γράφει, πριν τα χώματα τα πατρικά πατήσεις, 
εδώ θ᾽ απόµενες, κοιτάζοντας το σπήλιο αυτό μαζί µου, 


και θα 'σουν απὀ πάνω αθάνατος, κι ας έχεις τόσο πόθο 


να ιδείς το ταίρι σου, που ατέλειωτα σε τυραννά ο καημός του. 
Θαρρώ από κείνη εγώ χειρότερη στην ελικιά δεν εἰμαι 

κι ουδέ στο ανάριμμα” κι αταίριαστο να παραβγαίνουν θα ταν 
έτσι κι αλλιώς θνητές µε αθάνατες στην ελικιά, στην όψη.» 


Γυρνώντας τότε ο πολυκάτεχος της μίλησε Οδυσσέας: 

«πότνα θεά, μή μοι τόδε χώεο: οἶδα καὶ αὐτὸς 
πάντα μάλ᾽, οὕνεκα σεῖο περίφρων Πηνελόπεια 


εἶδος ἀκιδνοτέρη μέγεθός τ᾽ εἰσάντα ἰδέσθαι: 


ἡ μὲν γὰρ βροτός ἐστι, σὺ δ᾽ ἀθάνατος καὶ ἀγήρως. 


ἀλλὰ καὶ ὣς ἐθέλω καὶ ἐέλδομαι ἤματα πάντα 


οἴκαδέ τ᾽ ἐλθέμεναι καὶ νόστιμον ἦμαρ ἰδέσθαι. 
εἰ δ᾽ αὖ τις ῥαίῃσι θεῶν ἐνὶ οἴνοπι πόντῳ, 
τλήσομαι ἐν στήθεσσιν ἔχων ταλαπενθέα θυμόν: 
ἤδη γὰρ μάλα πολλὰ πάθον καὶ πολλὰ μόγησα 


κύμασι καὶ πολέμῳ: μετὰ καὶ τόδε τοῖσι γενέσθω.» 


ὡς ἔφατ’, ἠέλιος δ᾽ ἄρ᾽ ἔδυ καὶ ἐπὶ κνέφας ἦλθεν: 
ἐλθόντες δ᾽ ἄρα τώ γε μυχῷ σπείους γλαφυροῖο 
τερπέσθην φιλότητι, παρ᾽ ἀλλήλοισι μένοντες. 


ἡῆμος δ᾽ ἠριγένεια φάνη ῥοδοδάκτυλος Ἠώς, 


αὐτίχ᾽ ὁ μὲν χλαῖνάν τε χιτῶνά τε ἕννυτ᾽ Ὀδυσσεύς, 


αὐτὴ δ᾽ ἀργύφεον φᾶρος μέγα ἕννυτο νύμφη, 
λεπτὸν καὶ χαρίεν, περὶ δὲ ζώνην βάλετ᾽ ἰξυῖ 
καλὴν χρυσείην, κεφαλῇ δ᾽ ἐφύπερθε καλύπτρην. 
καὶ τότ᾽ Ὀδυσσῆι μεγαλήτορι μήδετο πομπήν: 


δῶκέν οἱ πέλεκυν μέγαν, ἄρμενον ἐν παλάμῃσι, 


χάλκεον, ἀμφοτέρωθεν ἀκαχμένον: αὐτὰρ ἐν αὐτῷ 
στειλειὸν περικαλλὲς ἐλάινον, εὖ ἐναρηρός: 

δῶκε δ᾽ ἔπειτα σκέπαρνον ἐύξοον: ἦρχε δ᾽ ὁδοῖο 
νήσου ἐπ᾽ ἐσχατιῆς, ὅθι δένδρεα μακρὰ πεφύκει, 


κλήθρη τ᾽ αἴγειρός τ᾽, ἐλάτη τ᾽ ἦν οὐρανομήκης, 


αὖα πάλαι, περίκηλα, τά οἱ πλώοιεν ἐλαφρῶς. 
αὐτὰρ ἐπεὶ δὴ δεῖξ᾽, ὅθι δένδρεα μακρὰ πεφύκει, 
ἡ μὲν ἔβη πρὸς δῶμα Καλυψώ, δῖα θεάων, 
αὐτὰρ ὁ τάμνετο δοῦρα: θοῶς δέ οἱ ἤνυτο ἔργον. 


εἴκοσι δ᾽ ἔκβαλε πάντα, πελέκκησεν δ᾽ ἄρα χαλκῷ, 


ξέσσε δ᾽ ἐπισταμένως καὶ ἐπὶ στάθμην ἴθυνεν. 
τόφρα δ᾽ ἔνεικε τέρετρα Καλυψώ, δῖα θεάων: 
τέτρηνεν δ᾽ ἄρα πάντα καὶ ἥρμοσεν ἀλλήλοισιν, 
γόμφοισιν δ᾽ ἄρα τήν γε καὶ ἁρμονίῃσιν ἄρασσεν. 


ὅσσον τίς τ’ ἔδαφος νηὸς τορνώσεται ἀνὴρ 


φορτίδος εὐρείης, ἐὐ εἰδὼς τεκτοσυνάων, 
τόσσον ἔπ᾽ εὐρεῖαν σχεδίην ποιήσατ᾽ Ὀδυσσεύς. 
ἴκρια δὲ στήσας, ἀραρών θαμέσι σταμίνεσσι, 
ποίει: ἀτὰρ μακρῇσιν ἐπηγκενίδεσσι τελεύτα. 


ἐν δ᾽ ἱστὸν ποίει καὶ ἐπίκριον ἄρμενον αὐτῷ: 


πρὸς δ᾽ ἄρα πηδάλιον ποιήσατο, ὄφρ᾽ ἰθύνοι. 
φράξε δέ μιν ῥίπεσσι διαμπερὲς οἰσυΐνῃσι 
κύματος εἶλαρ ἔμεν: πολλὴν δ᾽ ἐπεχεύατο ὕλην. 


τόφρα δὲ φάρε᾽ ἔνεικε Καλυψώ, δῖα θεάων, 

«Θεά σεβάσμια, µη µου οργίζεσαι’ κι εγώ καλά το ξέρω᾽ 
αλήθεια, η Πηνελόπη η φρόνιμη δε δύνεται ποτέ της 
στην ομορφιά και στο παράστημα να παραβγεί μαζί σου᾿ 
τι εἶναι θνητή, µα εσύ κι αθάνατη κι αγέραστη λογιέσαι. 


Μα κι έτσι θέλω κι ακατάπαυτα µε δέρνει ο πόθος, πίσω 


να στρέψω, την ηµέρα κάποτε να ιδὠ του γυρισμού µου. 
Κι αν τύχει πάλε και µε τσάκιζε θεός στο πέλαο µέσα, 
βασταγερή καρδιά στα στήθια µου κρατώ και θα βαστάξω. 


Πολλά έχω πάθει ως τώρα βάσανα κι έχω πολύ μοχτήσει 


και σε πολέμους και σε θάλασσες: ας πάει κι αυτό µε τ᾽ ἄλλα!» 


Είπε, κι ωστόσο ο γήλιος έγειρε και πήραν τα σκοτάδια᾽ 
κι αυτοί στου σπήλιου αποτραβήχτηκαν τα βάθη, να χαρούνε 
φιλί κι αγκάλη, και τη νύχτα τους μαζί να την περάσουν. 

Κιη Αυγή σα φάνη η πουρνογέννητη και ροδοδαχτυλάτη, 


πήρε ο Οδυσσέας γοργά και φόρεσε χλαμύδα και χιτώνα' 


μαντί μακρύ η ξωθιά, χιονόθωρο, φορούσε από την άλλη, 
ψιλό, χαριτωμένο, κι έβαλε στη μέση της ζωνάρι, 
ὠριο, χρυσό, και στο κεφάλι της απάνω µια µαντίλα: 


και τότε του Οδυσσέα του αντρόκαρδου συντάζει ταξίδι: 


νό πελέκι ττρώτα του 'δωκε, που του νταν στ ύχτα, 
Τρανό πελέ α του 'δωκε, που του 'ρχονταν στη φούχτα 


ακονισµένο, να 'ναι δίκοπο, χαλκό και στεριωµένο 

σ᾽ ελήσιου στειλιαριού πανέµορφου καλά την άκρη απάνω. 
Σκεπάρνι τορνεμένο του 'δωκε μετά, κι ευτύς κινουσε 
μπροστά για του νησιου τ᾽ ακρόμερα᾽ ψηλά εκεί πέρα δέντρα᾽ 
φύτρωναν, σκλήθρες, λεύκες κι έλατοι, που ανέβαιναν στα 


ουράνια, 


από καιρούς στεγνά, κατάξερα, να πλέγουν απαλάφρου. 

Κι ευτύς ως του 'δειξε που φύτρωναν τα θεριεµένα δέντρα, 
η Καλυψώ, η θεά η πανέµνοστη, στο σπήλιο της γυρνούσε. 
Κι αυτός τα δέντρα επήρε κι έκοβε᾽ σε λίγο εἶχε τελέψει. 


Σαν έριξε εἰκοσι, πελέκησε µε το χαλκό τους κλώνους, 


και τα 'ξυσε µε το σκεπάρνι του, µε στάφνη ισιώνοντας τα. 
Ωστόσο η Καλυψώ η πανέµνοστη του πήγε τα τρυπάνια' 
και σύντας σε ολα τρύπες άνοιξε Και τα σοφίλιασε όλα, 

µε ξυλοκάρφια και δεντρόφλουδες σφιχτά σφιχτά τα δένει. 


Όσο φαρδύ ένα γύρο χάραξε για φορτηγό καράβι 


τον πάτο µαραγκός, την τέχνη του που περισσά κατέχει, 
τόσο φαρδιά να κάνει θέλησε κι εκείνος την πλωτή του. 

Στήνει παγίδια, µε στραβόξυλα πολλά στεριώνοντας τα, 
και µε μακριές σανίδες πάτωσε στο τέλος την κουβέρτα. 


Και το κατάρτι μέσα εστήριξε µε ταιριασµένη αντένα, 


Και το τιμόνι του μαστόρεψε, να κυβερνάει το σκάφος, 
και µε κλωνάρια ετιάς περίφραξε τρογύρα την πλωτή του, 
να τον φυλάν από τα κύματα, και σώριασε και φύλλα. 


Κι η Καλυψώ, η θεά η πανέµνοστη, λινό του κουβαλούσε 

ἱστία ποιήσασθαι: ὁ δ᾽ εὖ τεχνήσατο καὶ τά. 


ἐν δ᾽ ὑπέρας τε κάλους τε πόδας τ᾽ ἐνέδησεν ἐν αὐτῇ, 
μοχλοῖσιν δ᾽ ἄρα τήν γε κατείρυσεν εἰς ἅλα δῖαν. 
ὡτέτρατον ἦμαρ ἔην, καὶ τῷ τετέλεστο ἅπαντα: 

τῷ δ᾽ ἄρα πέμπτῳ πέμπ᾽ ἀπὸ νήσου δῖα Καλυψώ, 


εἵματά τ᾽ ἀμφιέσασα θυώδεα καὶ λούσασα. 


ἐν δέ οἱ ἀσκὸν ἔθηκε θεὰ μέλανος οἴνοιο 

τὸν ἕτερον, ἕτερον δ᾽ ὕδατος μέγαν, ἐν δὲ καὶ ἧα 
κωρύκῳ: ἐν δέ οἱ ὄψα τίθει μενοεικέα πολλά: 
οὖρον δὲ προέηκεν ἀπήμονά τε λιαρόν τε. 


γηθόσυνος δ᾽ οὔρῳ πέτασ᾽ ἱστία δῖος Ὀδυσσεύς. 


αὐτὰρ ὁ πηδαλίῳ ἰθύνετο τεχνηέντως 

ἥμενος, οὐδέ οἱ ὕπνος ἐπὶ βλεφάροισιν ἔπιπτεν 
Πληιάδας τ᾽ ἐσορῶντι καὶ ὀψὲ δύοντα Βοώτην 
Ἄρκτον θ᾽, ἣν καὶ ἄμαξαν ἐπίκλησιν καλέουσιν, 


ἥ τ’ αὐτοῦ στρέφεται καί τ᾽ Ὠρίωνα δοκεύει, 


οἴη δ᾽ ἄμμορός ἐστι λοετρῶν Ὠκεανοῖο: 

τὴν γὰρ δή µιν ἄνωγε Καλυψώ, δῖα θεάων, 
ποντοπορευέμεναι ἐπ᾽ ἀριστερὰ χειρὸς ἔχοντα. 
ἑπτὰ δὲ καὶ δέκα μὲν πλέεν ἤματα ποντοπορεύων, 


ὀκτωκαιδεκάτῃ δ᾽ ἐφάνη ὄρεα σκιόεντα 


γαίης Φαιήκων, ὅθι τ’ ἄγχιστον πέλεν αὐτῷ: 
εἴσατο δ᾽ ὡς ὅτε ῥινὸν ἐν ἠεροειδέι πόντῳ. 

τὸν δ᾽ ἐξ Αἰθιόπων ἀνιὼν κρείων ἐνοσίχθων 
τηλόθεν ἐκ Σολύμων ὀρέων ἴδεν: εἴσατο γάρ οἱ 


πόντον ἐπιπλώων. ὁ δ᾽ ἐχώσατο κηρόθι μᾶλλον, 


κινήσας δὲ κάρη προτὶ ὃν μυθήσατο θυμόν: 
«ὢ πόποι, ἦ μάλα δὴ μετεβούλευσαν θεοὶ ἄλλως 
ἀμφ᾽ Ὀδυσῆι ἐμεῖο μετ᾿ Αἰθιόπεσσιν ἐόντος, 
καὶ δὴ Φαιήκων γαίης σχεδόν, ἔνθα οἱ αἶσα 


ἐκφυγέειν μέγα πεῖραρ ὀιζύος, ἣ μιν ἱκάνει. 


ἀλλ᾽ ἔτι μέν μίν φημι ἅδην ἐλάαν κακότητος.» 
ὣς εἰπὼν σύναγεν νεφέλας, ἐτάραξε δὲ πόντον 
χερσὶ τρίαιναν ἑλών: πάσας δ᾽ ὀρόθυνεν ἀέλλας 
παντοίων ἀνέμων, σὺν δὲ νεφέεσσι κάλυψε 


γαῖαν ὁμοῦ καὶ πόντον: ὀρώρει δ᾽ οὐρανόθεν νύξ. 


σὺν δ᾽ Εὖρός τε Νότος τ᾽ ἔπεσον Ζέφυρός τε δυσαὴς 
καὶ Βορέης αἰθρηγενέτης, μέγα κῦμα κυλίνδων. 

καὶ τότ᾽ Ὀδυσσῆος λύτο γούνατα καὶ φίλον ἦτορ, 
ὀχθήσας δ᾽ ἄρα εἶπε πρὸς ὃν μεγαλήτορα θυμόν: 


«ὦ μοι ἐγὼ δειλός, τί νύ μοι μήκιστα γένηται; 


δείδω μὴ δὴ πάντα θεὰ νημερτέα εἶπεν, 

για τα πανιά᾽ κι αυτός περίτεχνα μαστόρεψε και τούτα' 


ξάρτια κι απλές και σκότες έδεσε τελεύοντας, και τότε ᾿ 
µε τα φαλάγγια στ’ ἁγια κύματα την έσπρωξε να πέσει. 
Είχαν περάσει μέρες τέσσερεις, σα βρέθη τελειωμένος: 
στις πέντε η Καλυψώ τον άφηνε πια απ’ το νησί να φύγει, 


µε ρούχα ευωδιαστά απ’ το χέρι της ντυμένο και λουσμένο. 


Δυο ασκιά πιο πρώτα του κουβάλησε: μαύρο κρασί εἰχε το 'να, 
το άλλο νερό --- το μεγαλυτερο --- κι ακόµα το δισάκι µε τις 
θροφές, 

και μέσα νόστιμα προσφάγια του 'χε βάλει’ τέλος αγέρα πρίμο, 
απείραγο, γλυκόπνογο του στέλνει. Τότε ο Οδυσσέας ο θείος, 


χαρουμενος απὀ τον πρίµο αγέρα, 


σηκώνει τα πανιά, και κάθισε, µε τέχνη το τιμόνι 

να κυβερνά, κι ουδέ που βάραινε τα βλέφαρα του ο γύπνος, 
την Πουλια, το Βουκόλο ως κοίταζε, που αργεί να βασιλέψει, 
και το Χορό τον εφταπάρθενο, που τόνε λεν κι Αμάξι, 


κι αυτού γυρνάει παραμονεύοντας το Αλετροπόδι πάντα, 


και μόνο αυτός λουτρό δε χαίρεται στον Ωκεανό ποτέ του: 

τι η Καλυψώ, η θεά η πανέµνοστη, του το 'χε πει, 

το Αμάξι να το χει, ὡς αρµενίζει, αδιάκοπα στο χέρι το ζερβί του. 
Διάβηκαν δεκαεφτά μερόνυχτα που αρµένιζε ο Οδυσσέας: 


στις δεκοχτώ τα βαθιογίσκιωτα βουνά πρόβαλαν τέλος, 


απ’ τη μεριά που εκείνος βρίσκουνταν, της χώρας των Φαιάκων, 
και του φάνταζαν στο αχνογάλαζο πέλαο σα σκουτάρι. 

Ωστόσο απ᾽ τους Αιθίοπες διάγερνεν ο μέγας Κοσμοσείστης, 

και ξάφνου απ’ τα βουνά των Σόλυμων µακριά τον εἶδε οµπρός 
του 


που αρµένιζε, κι ευτύς εφούντωσε πιο ακόµα η μάνητα του, 


και το κεφάλι σειώντας μίλησε µες στην καρδιά του κι εἰπε: 
«Ωχού µου, δες, αλλαξογνώμησαν οι αθάνατοι οι άλλοι κι είπαν, 
την ώρα στους Αιθίοπες που 'λειπα, να στρέψει πια ο Οδυσσέας! 
Στη γη των Φαιάκων κιόλας ζύγωσε” της συφοράς το δίχτυ τον 


δαμάζει εκεί του γράφεται για πάντα να ξεφύγει. 


Μα εγώ πιο πρώτα κι άλλα βάσανα να τον χορτάσω θέλω!» 
Σαν εἰπε αυτά, μαζώνει σύγνεφα, το πέλαο συνταράζει 
κρατώντας το τρικράνι κι άσκωσε τρανό μπουρίνι, κι όλους 
ολούθε αμόλησε τους ανέμους, και σκέπασε µε νέφη 


στεριές μαζί και πέλαα, κι ἅπλωσε θολή απ’ τα ουράνια νύχτα. 


Μαζί νοτιάς, λεβάντες χίμιξαν κι ανήµερος πονέντης, 

μαζί βοριάς αιθερογέννητος, τρανό κυλώντας κύμα' 

και τότε του Οδυσσέα τα γόνατα λύθηκαν κι η καρδιά του, 
και µε βαρύ καημό στην πέρφανη γυρνάει και λέει ψυχή του: 


«Αλί σε μένα τον τρισάµοιρο, τι θ᾽ απογίνω τώρα; 


Τρέμω, η θεά τα που προφήτεψε µη βγουν σωστά ως την άκρη, 


305 παντοίων ἀνέμων. νῦν μοι σῶς αἰπὺς ὄλεθρος. κι ολούθε οι ανέµοι ξαμολήθηκαν πια γλιτωµό δεν έχω. 
τρὶς μάκαρες Δαναοὶ καὶ τετράκις, οἳ τότ᾽ ὄλοντο Μακαρισμένοι τρεις και τέσσερεις φορές οι Αργίτες, όσοι 
Τροίῃ ἐν εὐρείῃ χάριν Ἀτρεῖΐδῃσι φέροντες. στην Τροία χάθηκαν την απλόχωρη για τους υγιούς του Ατρέα 
ὡς δὴ ἐγώ γ᾽ ὄφελον θανέειν καὶ πότμον ἐπισπεῖν Να Ταν και μένα να µε σκότωναν, να μ᾽ είχε πάρει ο Χάρος 
ἤματι τῷ ὅτε μοι πλεῖστοι χαλκήρεα δοῦρα τη μέρα αρίφνητοι που µου 'ριχναν οι Τρώες, στον Αχιλλέα, 
310 Τρῶες ἐπέρριψαν περὶ Πηλεΐωνι θανόντι. τον σκοτωμένο γύρα ως πάλευα, µε τα χαλκά κοντάρια! 
τῷ κ᾿ ἔλαχον κτερέων, καί μευ κλέος ἦγον Ἀχαιοί: Καν τάφο θα 'χα και θα δόξαζαν οι Αργίτες τ᾽ ὀνομά µου' 
νῦν δέ λευγαλέῳ θανάτῳ εἵμαρτο ἁλῶναι.» μα τώρα µε τρισάθλιο θάνατο να σβήσω µου μελλόταν!».᾽ 
ὡς ἄρα μιν εἰπόντ᾽ ἔλασεν μέγα κῦμα κατ’ ἄκρης Καθώς μιλούσε, πέφτει απάνω του χιμώντας άγριο κύμα, 
δεινὸν ἐπεσσύμενον, περὶ δὲ σχεδίην ἐλέλιξε. γιγάντιο, κι η πλωτή τραντάχτηκε και στρουφογύρισε ὁλη' 
315 τῆλε δ᾽ ἀπὸ σχεδίης αὐτὸς πέσε, πηδάλιον δὲ κι ατός του απ’ την πλωτή τινάχτηκε µακριά, και το τιμόνι 
ἐκ χειρῶν προέηκε: μέσον δέ οἱ ἱστὸν ἔαξεν του ξέφυγε απ’ τα χέρια τ᾽ ἁρμπουρο τσακίστηκε στη μέση 
δεινὴ μισγομένων ἀνέμων ἐλθοῦσα θύελλα, απ’ το μπουρίνι το άγριο που ἁσκωναν οι μπερδεμένοι ανέμοι, 
τηλοῦ δὲ σπεῖρον καὶ ἐπίκριον ἔμπεσε πόντῳ. κι αλάργα το πανί στη θάλασσα κι η αντένα εσφεντονίστη᾽ 
τὸν δ᾽ ἄρ᾽ ὑπόβρυχα θῆκε πολὺν χρόνον, οὐδ᾽ κι εκείνον στα βαθιά τον βούλιαξε νερά πολληώρα, κι οὖτε 
ἐδυνάσθη 
320 αἶψα μάλ᾽ ἀνσχεθέειν μεγάλου ὑπὸ κύματος ὁρμῆς: μπορούσε να ξαναβγεί απ’ την ορμή του φοβερού κυμάτου᾽ 
εἵματα γάρ ῥ᾽ ἐβάρυνε, τά οἱ πόρε δῖα Καλυψώ. τα ρούχα η Καλυψώ που του 'δωκε πολύ μαθές βαραίναν. 
ὀψὲ δὲ δή ῥ᾽ ἀνέδυ, στόματος δ᾽ ἐξέπτυσεν ἅλμην Πρόβαλε τέλος έξω κι έφτυσε την ἁρμη από το στόμα, 
πικρήν, ἥ οἱ πολλὴ ἀπὸ κρατὸς κελάρυζεν. που σαν ποτάμι απ’ το κεφάλι του πικρή χυνόταν κάτω. 
ἀλλ᾽ οὐδ᾽ ὣς σχεδίης ἐπελήθετο, τειρόμενός περ, Μα κι έτσι την πλωτή δεν ξέχασε, κι ας είχε πια αποκάµει, 
325 ἀλλὰ μεθορμηθεὶς ἐνὶ κύμασιν ἐλλάβετ' αὐτῆς, μονάχα εχύθη µες στα κύματα κι απάνω της επιάστη, 
ἐν μέσσῃ δὲ καθῖζε τέλος θανάτου ἀλεείνων. και κάθισε στη μέση, θέλοντας του Χάρου να ξεφύγει. 
τὴν δ᾽ ἐφόρει μέγα κῦμα κατὰ ῥόον ἔνθα καὶ ἔνθα. Κι αυτήν την έσερνε θεόρατο το κύμα πέρα δώθε. 
ὡς δ᾽ ὅτ᾽ ὀπωρινὸς Βορέης φορέῃσιν ἀκάνθας Πως ο βοριάς χινοπωριάτικα σαρώνει µες στον κάμπο 
ἂμ πεδίον, πυκιναὶ δὲ πρὸς ἀλλήλῃσιν ἔχονται, τ᾽ αγκάθια, κι όλα κουβαριάζουνται μαζί σφιχτά) παρόμοια 
330 ὡς τὴν ἂμ πέλαγος ἄνεμοι φέρον ἔνθα καὶ ἔνθα: κι αυτήν οι ανέµοι µες στο πέλαγο τη σέρναν δώθε κείθε᾽ 
ἄλλοτε μέν τε Νότος Βορέῃ προβάλεσκε φέρεσθαι, µια στο βοριά ο νοτιάς την έριχνε, µαζί του να τη σύρει, 
ἄλλοτε δ᾽ αὖτ᾽ Εὖρος Ζεφύρῳ εἴξασκε διώκειν. και µια ο λεβάντες την παράδινε να τη χτυπά ο πονέντης. 
τὸν δὲ ἴδεν Κάδμου θυγάτηρ, καλλίσφυρος Ἰνώ, Ωστόσο η κόρη η λιγναστράγαλη του Κάδμου Ινώ τον είδε, 
Λευκοθέη, ἣ πρὶν μὲν ἔην βροτὸς αὐδήεσσα, η Λευκοθέα, που ήταν πρωτύτερα θνητή ανθρωπολαλούσα, 
335 νῦν δ᾽ ἁλὸς ἐν πελάγεσσι θεῶν ἐξ ἔμμορε τιμῆς. μα τώρα απ’ τους θεούς στα πέλαγα θεϊκές τιµές της λάχαν 
ἥ ῥ᾽ Ὀδυσῆ᾽ ἐλέησεν ἀλώμενον, ἄλγε᾽ ἔχοντα, κι όπως τον είδε που παράδερνε, τον πόνεσε η καρδιά της, 
αἰθυίῃ δ᾽ ἐικυῖα ποτῇ ἀνεδύσετο λίμνης, κι ως φτερωτό νεροχελίδονο ξεπρόβαλε απ᾽ το κύμα, 
Ίζε δ᾽ ἐπὶ σχεδίης πολυδέσμου εἶπέ τε μῦθον: κι έκατσε απάνω στην ξυλόδετη πλωτή και του µιλουσε: 
«κάμμορε, τίπτε τοι ὧδε Ποσειδάων ἐνοσίχθων «Ο Ποσειδώνας, κακορίζικε, γιατί σου οχτρεύτη τόσο, 
340 ὠδύσατ᾽ ἐκπάγλως, ὅτι τοι κακὰ πολλὰ φυτεύει; ο κοσμοσείστης, και µε βάσανα σε τυραννάει περίσσια; 


ἥ μ’ ἔφατ ἐν πόντῳ, πρὶν πατρίδα γαῖαν ἱκέσθαι, 
ἄλγε᾽ ἀναπλήσειν: τὰ δὲ δὴ νῦν πάντα τελεῖται. 
οἵοισιν νεφέεσσι περιστέφει οὐρανὸν εὐρὺν 


Ζεύς, ἐτάραξε δὲ πόντον, ἐπισπέρχουσι δ᾽ ἄελλαι 

που µου 'λεγε πως πλήθος βάσανα θα σύρω στα πελάγη, 
πριχού διαγείρω στην πατρίδα µου’ τώρα τελεύουν όλα. 
Ο Δίας, για δες, µε πόσα σύγνεφα τα ουράνια πλάτη ζώνει 


και πως συντάραξε τη θάλασσα! Μανιάζει το μπουρίνι 


οὐ μὲν δή σε καταφθίσει μάλα περ μενεαίνων. Δε θα σου δώσει ωστόσο θάνατο, τρανή κι ας ειν’ η οργή του. 


ἀλλὰ μάλ᾽ ὧδ᾽ ἔρξαι, δοκέεις δέ μοι οὐκ ἀπινύσσειν: Μα ό,τι σου πω να κάνεις άμυαλος δε μοιάζεις να 'σαι αλήθεια' 
εἵματα ταῦτ᾽ ἀποδὺς σχεδίην ἀνέμοισι φέρεσθαι γδύσου τα ρούχα αυτά, στους ανέμους παράτα την πλωτή σου 


Κάλλιπ᾽, ἀτὰρ χείρεσσι νέων ἐπιμαίεο νόστου και κολυμττώντας µε τα χέρια σου πολέμησε να φτάσεις 

γαίης Φαιήκων, ὅθι τοι μοῖρ᾽ ἐστὶν ἀλύξαι. 

τῆ δέ, τόδε κρήδεμνον ὑπὸ στέρνοιο τανύσσαι 
ἄμβροτον: οὐδέ τί τοι παθέειν δέος οὐδ᾽ ἀπολέσθαι. 
αὐτὰρ ἐπὴν χείρεσσιν ἐφάψεαι ἠπείροιο, 


ἂψ ἀπολυσάμενος βαλέειν εἰς οἴνοπα πόντον 


πολλὸν ἀπ᾽ ἠπείρου, αὐτὸς δ᾽ ἀπονόσφι τραπέσθαι.» 
ὣς ἄρα φωνήσασα θεὰ κρήδεμνον ἔδωκεν, 

αὐτὴ δ᾽ ἂψ ἐς πόντον ἐδύσετο κυμαίνοντα 

αἰθυίῃ ἐικυῖα: μέλαν δέ ἑ κῦμα κάλυψεν. 


αὐτὰρ ὁ μερμήριξε πολύτλας δῖος Ὀδυσσεύς, 


ὀχθήσας δ᾽ ἄρα εἶπε πρὸς ὃν μεγαλήτορα θυμόν: 
«ὦ μοι ἐγώ, μή τίς μοι ὑφαίνῃσιν δόλον αὖτε 
ἀθανάτων, ὅ τέ µε σχεδίης ἀποβῆναι ἀνώγει. 
ἀλλὰ μάλ᾽ οὔ πω πείσομ᾽, ἐπεὶ ἑκὰς ὀφθαλμοῖσιν 


γαῖαν ἐγὼν ἰδόμην, ὅθι μοι φάτο φύξιμον εἶναι. 


ἀλλὰ μάλ᾽ ὧδ᾽ ἔρξω, δοκέει δέ μοι εἶναι ἄριστον: 
ὄφρ᾽ ἂν μέν κεν δούρατ᾽ ἐν ἁρμονίῃσιν ἀρήρῃ, 
τόφρ᾽ αὐτοῦ μενέω καὶ τλήσομαι ἄλγεα πάσχων: 
αὐτὰρ ἐπὴν δή μοι σχεδίην διὰ κῦμα τινάξῃ, 


νήξομ᾽, ἐπεὶ οὐ μέν τι πάρα προνοῆσαι ἄμεινον.» 


ἧος ὁ ταῦθ᾽ ὥρμαινε κατὰ φρένα καὶ κατὰ θυμόν, 
ὦρσε δ᾽ ἐπὶ μέγα κῦμα Ποσειδάων ἐνοσίχθων, 
δεινόν τ᾽ ἀργαλέον τε, κατηρεφές, ἤλασε δ᾽ αὐτόν. 
ὡς δ᾽ ἄνεμος ζαὴς ἤΐων θημῶνα τινάξῃ 


καρφαλέων: τὰ μὲν ἄρ τε διεσκέδασ᾽ ἄλλυδις ἄλλῃ: 


ὡς τῆς δούρατα μακρὰ διεσκέδασ'. αὐτὰρ Ὀδυσσεὺς 
ἀμφ᾽ ἑνὶ δούρατι βαῖνε, κέληθ᾽ ὡς ἵππον ἐλαύνων, 
εἵματα δ᾽ ἐξαπέδυνε, τά οἱ πόρε δῖα Καλυψώ. 

αὐτίκα δὲ κρήδεμνον ὑπὸ στέρνοιο τάνυσσεν, 


αὐτὸς δὲ πρηνὴς ἁλὶ κάπτπεσε, χεῖρε πετάσσας, 


νηχέμεναι μεμαώς. ἴδε δὲ κρείων ἐνοσίχθων, 
κινήσας δὲ κάρη προτὶ ὃν μυθήσατο θυμόν: 

«οὕτω νῦν κακὰ πολλὰ παθὼν ἀλόω κατὰ πόντον, 
εἰς ὅ κεν ἀνθρώποισι διοτρεφέεσσι μιγήῃς. 


ἀλλ᾽ οὐδ᾽ ὥς σε ἔολπα ὀνόσσεσθαι κακότητος.» 


ὣς ἄρα φωνήσας ἵμασεν καλλίτριχας ἵππους, 
ἵκετο δ᾽ εἰς Αἰγάς, ὅθι οἱ κλυτὰ δώματ᾽ ἔασιν. 
αὐτὰρ Ἀθηναίη κούρη Διὸς ἄλλ᾽ ἐνόησεν. 

ἦ τοι τῶν ἄλλων ἀνέμων κατέδησε κελεύθους, 


παύσασθαι δ᾽ ἐκέλευσε καὶ εὐνηθῆναι ἅπαντας: 


ὦρσε δ᾽ ἐπὶ κραιπνὸν Βορέην, πρὸ δὲ κύματ᾽ ἔαξεν, 
ἧος ὃ Φαιήκεσσι φιληρέτμοισι μιγείη 
διογενὴς Ὀδυσεὺς θάνατον καὶ κῆρας ἀλύξας. 


ἔνθα δύω νύκτας δύο τ᾽ ἤματα κύματι πηγῷ 

στη γη των Φαίακων, όπου σου Ὕραψεν η μοίρα να γλιτώσεις. 
Να, πάρε τώρα το μαγνάδι µου, κάτω απ’ τα στήθια ζωσ᾽ το, 
κι εἶναι ακατάλυτο᾽ πια θάνατο δεν έχεις να φοβάσαι. 

Μα σαν αγγίξεις µε το Χέρι σου στεριά, το λύνεις πάλε 


απ’ το κορμί σου, και στο πέλαγο το ρίχνεις το κρασάτο 


μακριά από τη στεριά, τα μάτια σου γυρνώντας απ’ την ἄλλη.» 
Είπε η θεά, και το μαγνάδι της ως του 'βαλε στο χέρι, 

στην κυματούσα µέσα θάλασσα βουτάει ξανά, παρόμοια 
νεροχελίδονο, και χώθηκε στο μαύρο κύμα µέσα. 


Τότε ο Οδυσσέας ο πολυβάσανος να συλλογιέται πήρε, 


και µε βαριά καρδιά στην πέρφανη γυρνάει και λέει ψυχή του: 
« Ωχού, κανείς απ’ τους αθάνατους καινούργιο δόλο τρέµω 
μπας και µου πλέκει εδώ, ζητώντας µου ν᾿ ἀφήσω την πλωτή 
μου. 

Μα δε θ᾽ ακούσω ευτύς: αγνάντεψαν τα μάτια µου τη χώρα 


αλάργα ακόµα, εκεί που, ως έλεγε, θα βρω το γλιτωµό µου. 


Αυτό θα κάνω, και µου εικάζεται το πιο καλο ως εἰναι: 

όσο αρµοδένουν στα δεσίµατα σφιγµένα τα µαδέρια, 

εδώ θα κρατηθώ απαντέχοντας, βαριά κι ας τυραννιέμαι' 
μονάχα αν την πλωτή τα κύματα χτυπώντας ξεστελιώσουν, 


θα πέσω στο νερό’ καλύτερο να σοφιστώὠ δεν έχω.» 


Αυτά ως ανάδευε στα φρένα του βαθιά και στην καρδιά του, 
ο Ποσειδώνας κύμα εσήκωσε γιγάντιο, ο κοσμοσείστης, 
φριχτό, αγριεµένο, αψηλοθόλωτο, κι απάνω του το ρίχνει. 
Πως δυνατός αγέρας τ᾽ άχερα της θημωνιάς τινάζει, 


ξερά όπως είναι, διασκορπώντας τα µιαν άκρη ως άλλη ολούθε, 


παρόμοια τα µακριά της σκόρπισε μαδέρια᾽ κι ο Οδυσσέας 
ένα µαδέρι καβαλίκεψε, λες κι ἄλογο λαλούσε. 

Βγάζει από πάνω του της έµνοστης της Καλυψώς τα ρούχα, 
και κάτω από τα στήθια του ἅπλωσε το θείο κεφαλοπάνι, 


κι ανοίγοντας τα χέρια, μπρούμυτα στο κύμα µέσα ερίχτη, 


να κολυμπήσει. Κι ως τον κοίταξεν ο μέγας Κοσμοσείστης, 

την κεφαλή του σειώντας μίλησε µες στην καρδιά του κι εἰπε: 
«Έτσι, τραβώντας πάθη αρίφνητα, µες στα πελάγη δέρνου, 

η ώρα ως να 'ρθεί, που θεογέννητους ανθρώπους πια θα σμίξεις. 


Μα κι έτσι λέω για τα τυράννια σου παράπονο δε θα χεις.» 


Είπε, και τ᾽ ἀτια τα ωριοχήτικα χτυπάει µε το μαστίγι, 

και στις Αιγές, στο πολυξάκουστο παλάτι του διαγέρνει. 
Ωστόσο κι η Αθηνά στοχάζουνταν άλλες δουλειές να κάνει’ 
τις στράτες των ανέμων έδεσε των άλλων, και να κόψουν 


του γιου του Κρόνου η κόρη πρόσταξε και να πλαγιάσουν όλοι’ 


και το βοριά τρανό ξεσήκωσε, κι οµπρός το κύμα στρώνει, 
ὡς που τους Φαίακες τους περίλαμπρους να σμίξει κουπολάτες 
ο θείος Οδυσσέας, ξεφεύγοντας της μοίρας και του Χάρου. 


Δυο νύχτες και δυο μέρες δέρνουνταν στο φουσκωμένο κύμα, 

πλάζετο, πολλὰ δέ οἱ κραδίη προτιόσσετ᾽ ὄλεθρον. 


ἀλλ᾽ ὅτε δὴ τρίτον ἦμαρ ἐυπλόκαμος τέλεσ᾽ Ἠώς, 
καὶ τότ᾽ ἔπειτ᾽ ἄνεμος μὲν ἐπαύσατο ἠδὲ γαλήνη 
ἔπλετο νηνεμίη: ὁ δ᾽ ἄρα σχεδὸν εἴσιδε γαῖαν 

ὀξὺ μάλα προϊδών, μεγάλου ὑπὸ κύματος ἀρθείς. 


ὡς δ᾽ ὅτ᾽ ἂν ἀσπάσιος βίοτος παίδεσσι φανήῃ 


πατρός, ὃς ἐν νούσῳ κεῖται κρατέρ᾽ ἄλγεα πάσχων, 
δηρὸν τηκόμενος, στυγερὸς δέ οἱ ἔχραε δαίμων, 
ἀσπάσιον δ᾽ ἄρα τόν γε θεοὶ κακότητος ἔλυσαν, 

ὣς Ὀδυσεῖ ἀσπαστὸν ἐείσατο γαῖα καὶ ὕλη, 


νῆχε δ᾽ ἐπειγόμενος ποσὶν ἠπείρου ἐπιβῆναι. 


ἀλλ᾽ ὅτε τόσσον ἀπῆν ὅσσον τε γέγωνε βοήσας, 
καὶ δὴ δοῦπον ἄκουσε ποτὶ σπιλάδεσσι θαλάσσης: 
ῥόχθει γὰρ μέγα κῦμα ποτὶ ξερὸν ἠπείροιο 

δεινὸν ἐρευγόμενον, εἴλυτο δὲ πάνθ᾽ ἁλὸς ἄχνῃ: 


οὐ γὰρ ἔσαν λιμένες νηῶν ὄχοι, οὐδ᾽ ἐπιωγαί. 


ἀλλ᾽ ἀκταὶ προβλῆτες ἔσαν σπιλάδες τε πάγοι τε: 
καὶ τότ᾽ Ὀδυσσῆος λύτο γούνατα καὶ φίλον ἦτορ, 

ὀχθήσας δ᾽ ἄρα εἶπε πρὸς ὃν μεγαλήτορα θυμόν: 
«ὦ μοι, ἐπεὶ δὴ γαῖαν ἀελπέα δῶκεν ἰδέσθαι 


Ζεύς, καὶ δὴ τόδε λαῖτμα διατµήξας ἐπέρησα, 


ἔκβασις οὔ πῃ φαίνεθ᾽ ἁλὸς πολιοῖο θύραζε: 
ἔκτοσθεν μὲν γὰρ πάγοι ὀξέες, ἀμφὶ δὲ κῦμα 
βέβρυχεν ῥόθιον, λισσὴ δ᾽ ἀναδέδρομε πέτρη, 
ἀγχιβαθὴς δὲ θάλασσα, καὶ οὔ πως ἔστι πόδεσσι 


στήμεναι ἀμφοτέροισι καὶ ἐκφυγέειν κακότητα: 


μή πώς μ᾽ ἐκβαίνοντα βάλῃ λίθακι ποτὶ πέτρῃ 
κῦμα μέγ᾽ ἁρπάξαν: μελέη δέ μοι ἔσσεται ὁρμή. 

εἰ δέ κ᾿ ἔτι προτέρω παρανήξομαι, ἤν που ἐφεύρω 
ἠιόνας τε παραπλῆγας λιμένας τε θαλάσσης, 


δείδω μή μ᾽ ἐξαῦτις ἀναρπάξασα θύελλα 


πόντον ἐπ᾽ ἰχθυόεντα φέρῃ βαρέα στενάχοντα, 

ἠέ τί μοι καὶ κῆτος ἐπισσεύῃ μέγα δαίμων 

ἐξ ἁλός, οἷά τε πολλὰ τρέφει κλυτὸς Ἀμφιτρίτη: 
οἶδα γάρ, ὡς μοι ὀδώδυσται κλυτὸς ἐννοσίγαιος.» 


ᾗος ὁ ταῦθ᾽ ὥρμαινε κατὰ φρένα καὶ κατὰ θυμόν, 


τόφρα δέ μιν μέγα κῦμα φέρε τρηχεῖαν ἐπ᾽ ἀκτήν. 
ἔνθα κ᾿ ἀπὸ ῥινοὺς δρύφθη, σὺν δ᾽ ὀστέ᾽ ἀράχθη, 
εἰ μὴ ἐπὶ φρεσὶ θῆκε θεά, γλαυκῶπις Ἀθήνη: 

ἀμφοτέρῃσι δὲ χερσὶν ἐπεσσύμενος λάβε πέτρης, 


τῆς ἔχετο στενάχων, ἧος μέγα κῦμα παρῆλθε. 


καὶ τὸ μὲν ὣς ὑπάλυξε, παλιρρόθιον δέ μιν αὖτις 

και το χαμό η καρδιά του αντίκριζε κάθε στιγμή μπροστά του' 


μα η τρίτη ως ήρθε κι η ωριοπλέξουδη πια εἶχεν Αυγή προβάλει, 
πήρε ο βοριάς και καταλάγιασε, και χύθηκε γαλήνη 

απάνεµη: κι εκείνος ξέκρινε µε κοφτερό το μάτι, 

κύμα τρανό καθώς τον σήκωσε, στεριά πιο μπρος του λίγο. 


Πόση χαρά τα τέκνα νιώθουνε τον κύρη τους θωρώντας, 


που σε βαριάν αρρώστια κοίτεται και λιώνει χρόνια τώρα 

μέσα στους πόνους, τι τον χτύττησε κάποιος θεός που οργίστη, 
και τέλος οι θεοί τον γλίτωσαν, κι εἶναι τρανή η χαρά τους --- 
παρόμοια κι ο Οδυσσέας εχάρηκε, τη γη, τα δάση ως εἰδε' 


κι έπλεκε γρήγορα, τα πόδια του πια χώμα να πατήσουν. 


Μα σύντας τόσο κοντοζύγωσεν, όσο η φωνή γρικιέται, 

το βρούχος άκουσε της θάλασσας βαρύ στα βράχια απάνω' 
τρανό το κύμα εβόγγα πέφτοντας στις ξέρες και πηδούσε 
Ψηλά ξεσπάζοντας, και κρύβουνταν τα πάντα σε αλισάχνη: 


Δεν είχε εκεί λιμάνια γι’ ἅρμενα κι ουδ’ εἶχε αραξοβόλια, 


ήταν μονάχα κάβοι απόγκρεµοι, µε ξέρες και µε βράχια. 

Και τότε και καρδιά και γόνατα λυθήκαν του Οδυσσέα, 

κι αυτά βαρυγκομώντας μίλησε στην πέρφανη ψυχή του: 
«Αλί µου, τώρα ο Δίας που µου 'δωκε στεριά να ιδώ μπροστά 
μου, 


ανέλπιστα, και τόσο πέλαγο περνώντας έχω σκίσει, 


δε βλέπω τρόπο από τη θάλασσα να βγω την αφρισµένη: 

τι απόξω στέκουν αγκυλόβραχοι, και γύρα τους το κύμα 
μουγκρίζει βογγόντας, κι υψώνεται κοφτός του βράχου ο τοίχος, 
κι εἶναι βαθιά από κάτω η θάλασσα’ στα δυο µου πόδια τόπος 


ν᾽ ανέβω να σταθώ δε βρίσκεται, να λείψω απ τα τυράννια. 


Μήπως, ως βγαίνω, κύμα αρπώντας µε τρανὸ µε ρίξει απάνω 
στους στέριους βράχους, κι όλη η φόρα µου χαμένη πάει, 
φοβούμαι. 

Αν πάλε πάω πιο πέρα, πλέκοντας γιαλό γιαλό, µην έβρω 
κάπου γυρόγιαλα απαλόστρωτα και σίγουρα λιμάνια, 


η ανεµοζάλη τρέμω αρπώντας µε µπας και ξανά µε ρίξει 


στο ψαροθρόφο πίσω πέλαγο, στα βογγητά µου μέσα᾽ 

για και θεός τρανό θεριόψαρο να µου χιμίξει βγάλει; 

απ’ τους βυθούς, απ’ όσα αρίφνητα θρέφει η τρανή Αμφιτρίτη. 
Το ξέρω, ο Κοσμοσείστης μάνητα πόση κρατάει για μένα!» 


Κι ως τούτα ανάδευε στα φρένα του βαθιά και στην καρδιά του, 


κύμα θεόρατο τον πέταξε στου ακρόγιαλου τα βράχια᾽ 

τα κόκαλα του τότε θα 'σπαζε, τις σάρκες θα ξεσκούσε, 
αν η Αθηνά, η θεά η γλαυκόµατη, δε φώτιζε το νου του' 
χιμώντας σ᾽ ἑνα βράχο επιάστηκε και µε τα δυο του χέρια, 


κι εκεί κρατήθηκε στενάζοντας, ως να διαβεί το κύμα. 


Έτσι το γλίτωσε᾽ ξανάστροφα γυρνώντας όµως τούτο, 

πλῆξεν ἐπεσσύμενον, τηλοῦ δέ μιν ἔμβαλε πόντῳ. 
ὡς δ᾽ ὅτε πουλύποδος θαλάμης ἐξελκομένοιο 
πρὸς κοτυληδονόφιν πυκιναὶ λάιγγες ἔχονται, 


ὡς τοῦ πρὸς πέτρῃσι θρασειάων ἀπὸ χειρῶν 


ῥινοὶ ἀπέδρυφθεν: τὸν δὲ μέγα κῦμα κάλυψεν. 
ἔνθα κε δὴ δύστηνος ὑπὲρ μόρον ὤλετ' Ὀδυσσεύς, 
εἰ μὴ ἐπιφροσύνην δῶκε γλαυκῶπις Ἀθήνη. 
κύματος ἐξαναδύς, τά τ᾽ ἐρεύγεται ἠπειρόνδε, 


νῆχε παρέξ, ἐς γαῖαν ὁρώμενος, εἴ που ἐφεύροι 


ἠιόνας τε παραπλῆγας λιμένας τε θαλάσσης. 


ἀλλ᾽ ὅτε δὴ ποταμοῖο κατὰ στόμα καλλιρόοιο 


Ίξε νέων, τῇ δή οἱ ἐείσατο χῶρος ἄριστος, 


λεῖος πετράων, καὶ ἐπὶ σκέπας ἦν ἀνέμοιο, 


ἔγνω δὲ προρέοντα καὶ εὔξατο ὃν κατὰ θυμόν: 


«κλῦθι, ἄναξ, ὅτις ἐσσί: πολύλλιστον δέ σ᾽ ἱκάνω, 
φεύγων ἐκ πόντοιο Ποσειδάωνος ἐνιπάς. 

αἰδοῖος μέν τ᾽ ἐστὶ καὶ ἀθανάτοισι θεοῖσιν 
ἀνδρῶν ὃς τις ἵκηται ἀλώμενος, ὡς καὶ ἐγὼ νῦν 


σόν τε ῥόον σά τε γούναθ᾽ ἱκάνω πολλὰ μογήσας. 


ἀλλ᾽ ἐλέαιρε, ἄναξ: ἱκέτης δέ τοι εὔχομαι εἶναι.» 
ὣς φάθ᾽, ὁ δ᾽ αὐτίκα παῦσεν ἑὸν ῥόον, ἔσχε δὲ κῦμα, 
πρόσθε δέ οἱ ποίησε γαλήνην, τὸν δ᾽ ἐσάωσεν 
ἐς ποταμοῦ προχοάς. ὁ δ᾽ ἄρ᾽ ἄμφω γούνατ᾽ ἔκαμψε 


χεῖράς τε στιβαράς. ἁλὶ γὰρ δέδµητο φίλον κῆρ. 


ῴδεε δὲ χρόα πάντα, θάλασσα δὲ κήκιε πολλὴ 

ἂν στόμα τε ῥῖνάς θ': ὁ δ᾽ ἄρ᾽ ἄπνευστος καὶ ἄναυδος 
κεῖτ᾽ ὀλιγηπελέων, κάματος δέ μιν αἰνὸς ἵκανεν. 

ἀλλ᾽ ὅτε δή ῥ᾽ ἄμπνυτο καὶ ἐς φρένα θυμὸς ἀγέρθη, 


καὶ τότε δὴ κρήδεμνον ἀπὸ ἕο λῦσε θεοῖο. 


καὶ τὸ μὲν ἐς ποταμὸν ἁλιμυρήεντα μεθῆκεν, 

ἂψ δ᾽ ἔφερεν μέγα κῦμα κατὰ ῥόον, αἶψα δ᾽ ἄρ᾽ Ἰνὼ 
δέξατο χερσὶ φίλῃσιν: ὁ δ᾽ ἐκ ποταμοῖο λιασθεὶς 
σχοίνῳ ὑπεκλίνθη, κύσε δὲ ζείδωρον ἄρουραν. 


ὀχθήσας δ᾽ ἄρα εἶπε πρὸς ὃν μεγαλήτορα θυμόν: 


«ὦ μοι ἐγώ, τί πάθω; τί νύ μοι μήκιστα γένηται; 
εἰ μέν κ᾿ ἐν ποταμῷ δυσκηδέα νύκτα φυλάσσω, 
μή μ᾽ ἄμυδις στίβη τε κακὴ καὶ θῆλυς ἐέρση 

ἐξ ὀλιγηπελίης δαµάσῃ κεκαφηότα θυμόν: 


αὔρη δ᾽ ἐκ ποταμοῦ ψυχρὴ πνέει ἠῶθι πρό. 


εἰ δέ κεν ἐς κλιτὺν ἀναβὰς καὶ δάσκιον ὕλην 
θάμνοις ἐν πυκινοῖσι καταδράθω, εἴ µε μεθείη 
ῥῖγος καὶ κάματος, γλυκερὸς δέ μοι ὕπνος ἐπέλθῃ, 


δείδω, μὴ θήρεσσιν ἕλωρ καὶ κύρμα γένωμαι.» 

τον χτύπησε και τον σφεντόνισε µακριά στο κύμα μέσα. 

Πως όντας µεσ᾽ απ’ το θαλάμι του ξεσέρνουν το χταπόδι, 
κι έχουν κολλήσει στις βεντούζες του λιθάριαν απάνω πλήθος --- 
παρόμοια απ’ τ᾽ αντρειωµένα χέρια του στο βράχο απάνω οι 


σάρκες. 


απόμειναν, κι αυτόν τον σκέπασε το τρισµεγάλο κύμα. 

Τότε ο Οδυσσέας, κι ας του 'παν άγραφο, θα χάνουνταν ο 
δόλιος, 

αν φώτιση η Αθηνά η γλαυκόµατη δεν του 'δινε και πάλι' 
καθώς επρόβαλε απ’ τα κύματα, που στη στεριά ξεσπούσαν, 


γιαλό γιαλό να πλέκει αρχίνησε, κοιτάζοντας µην έβρει 


κάπου γυρόγιαλα απαλόστρωτα και σίγουρα λιμάνια. 

Κι ως κολυμπώντας τέλος έφτασε σε ομορφορεματάρη 
το στόμα ποταμού, του εικάστηκε πολυ καλός ο τόπος: 
τι ήταν γυμνός από ξερόβραχα κι απάγγειαζε ένα γύρο. 


Κι ως τον αντίκρισε να χύνεται, µες στην καρδιά του ευκήθη: 


«Όποιος κι αν εἰσαι, ρήγα, επάκουσε᾽ χιλιοπταρακαλώντας 
πέφτω στα πόδια σου, απ’ τη θάλασσα την έχτρα να ξεφύγω 
του Ποσειδώνα᾽ τι κι οι αθάνατοι να σεβαστούν ταιριάζει 

έναν θνητό, που αφού παράδειρε, ζητάει σπλαχνιά᾽ παρόμοια 


κι εγὠ πολύπαθος στο ρέμα σου, στα πόδια σου προσπέφτω. 


Όμως σπλαχνίσου, ρήγα, ικέτης σου λογιέµαι αλήθεια τώρα!» 
Είπε, κι αυτός το ρέμα του έκοψε και κράτησε το κύμα 

κι οµπρός του τα νερά γαλήνεψε, στου ποταμού το στόμα 

να τον δεχτεί’ κι εκείνου ελύγισαν τα γόνα και τα χέρια 


τα θρασεμένα, τι εἰχε η θάλασσα δαμάσει την καρδιά του. 


Ἠταν πρησµένος όλος, κι έβγαζαν και στόµα και ρουθούνια 
μαζί κρουνό το θαλασσόνερο᾽ κι εκείνος ελιγώθη, 

κι ἄλαλος, άπνογος εκοίτουνταν, του κόπου αφανισμένος. 

Μα ως πήρε ανάσα και στον τόπο της ήρθε η καρδιά του πάλε, 


επήρε κι έλυσε από πάνω του το θείο κεφαλοπάνι, 


και στο ποτάμι που κατέβαινε στη θάλασσα το αφήκε᾽ 
κύμα τρανό μεμιάς στρέµα του το πήρε, Και το δέχτη 

η Ινώ στα χέρια. Εκείνος φεύγοντας απ’ το ποτάμι δίπλα 
σε σκοίνο γέρνει, κι ανασπάστηκε τη γη την πολυθρόφα, 


και µε βαριά καρδιά στην πέρφανη γυρνάει και λέει ψυχή του: 


«Τι έχω να πάθω ακόµα, αλίμονο, τι θ᾽ απογίνω αλήθεια; 

Αν στο ποτάμι εδώ τη νύχτα µου κακοπεράσω, τρέμω 

την παγωνιά την κακορίζικη και τη δροσιά της πάχνης, 

µη βγει η ψυχή µου, έτσι που ανάκαρα δεν έχω πια καθόλου' 


τι απ᾿ το ποτάμι αγιάζι σύναυγα κατάκρυο κατεβαίνει. 


Αν πάλε στην πλαγιά ανηφόριζα και στον κατάσκιο λόγγο, 
να πέσω σε πυκνά χαμόκλαδα να κοιμηθώ, αν μ᾽ αφήσουν 
το κρύο κι ο κάματος, σε ολόγλυκο παραδομένος ύπνο, 


φοβούμαι στα θεριά διαγούµισµα πως θα γενώ και κούρσος.» 

ὣς ἄρα οἱ φρονέοντι δοάσσατο κέρδιον εἶναι: 


βῆ ῥ᾽ ἴμεν εἰς ὕλην: τὴν δὲ σχεδὸν ὕδατος εὗρεν 


ἐν περιφαινομένῳ: δοιοὺς δ᾽ ἄρ᾽ ὑπήλυθε θάμνους, 


ἐξ ὁμόθεν πεφυῶτας: ὁ μὲν φυλίης, ὁ δ᾽ ἐλαίης. 


τοὺς μὲν ἄρ᾽ οὔτ᾽ ἀνέμων διάη μένος ὑγρὸν ἀέντων, 


οὔτε ποτ’ ἠέλιος φαέθων ἀκτῖσιν ἔβαλλεν, 


οὔτ᾽ ὄμβρος περάασκε διαμπερές: ὣς ἄρα πυκνοὶ 
ἀλλήλοισιν ἔφυν ἐπαμοιβαδίς: οὓς ὑπ᾽ Ὀδυσσεὺς 
δύσετ'. ἄφαρ δ᾽ εὐνὴν ἐπαμήσατο χερσὶ φίλῃσιν 
εὐρεῖαν: φύλλων γὰρ ἔην χύσις ἤλιθα πολλή, 


ὅσσον τ᾽ ἠὲ δύω ἠὲ τρεῖς ἄνδρας ἔρυσθαι 


ὥρῃ χειμερίῃ, εἰ καὶ μάλα περ χαλεπαίνοι. 


τὴν μὲν ἰδὼν γήθησε πολύτλας δῖος Ὀδυσσεύς, 


ἐν δ᾽ ἄρα μέσσῃ λέκτο, χύσιν δ᾽ ἐπεχεύατο φύλλων. 


ὡς δ᾽ ὅτε τις δαλὸν σποδιῇ ἐνέκρυψε μελαίνῃ 


ἀγροῦ ἐπ᾽ ἐσχατιῆς, ᾧ μὴ πάρα γείτονες ἄλλοι, 


σπέρμα πυρὸς σώζων, ἵνα μή ποθεν ἄλλοθεν αὔοι, 
ὣς Ὀδυσεὺς φύλλοισι καλύψατο: τῷ δ᾽ ἄρ᾽ Ἀθήνη 
ὕπνον ἐπ᾽ ὄμμασι χεῦ᾽, ἵνα μιν παύσειε τάχιστα 


δυσπονέος καμάτοιο φίλα βλέφαρ᾽ ἀμφικαλύψας. 

Κι αυτό του εικάστη, ὡς διαλογίζουνταν, το πιο Καλο πως εἶναι, 


δάσο να πάει να βρεί το πέτυχε στον ποταμό αποδίπλα, 
ψηλά σε ξάγναντο, και τρύπωσε σε δυο από κάτω θάμνα, 
φελίκι το 'να, το άλλο λιόδεντρο, που φύτρωναν αντάµα. 
Οι ανέμοι οι νοτεροί δεν έφταναν φυσώντας εκεί µέσα, 


μηδέ ποτέ κι ο γήλιος τα 'βρισκε µε τις λαμπρές του αχτίδες, 


μηδέ η βροχή το χώμα ενότιζε περνώντας µέσα --- τόσο 

το 'να µε τ᾽ άλλο σφιχτομπλέκουνταν. Εκεί από κάτω εχώθη 
τότε ο Οδυσσέας, και µε τα χέρια του γοργά σκαρώνει στρώμα 
πλατύχωρο, απ’ τα φύλλα που τυχαν πολλά χυμένα γύρω. 


Με τούτα δυο και τρεις θα δύνουνταν να σκεπαστούν ανθρώποι, 


και να 'ναι κι άγριο μεσοχείμωνο, κακοκαιριά μεγάλη. 

Το στρώμα ως είδε ο πολυβάσανος θείος Οδυσσέας εχάρη, 
και πέφτοντας στη μέση εσώρωσε πολλά από πάνω φύλλα. 
Πως µες στη μαύρη αθάλη χώνουμε δαυλό μισαναμμένο, 


σε χτήµα απόµερο, που γύρα του δε βρίσκουνται γειτόνοι, 


να μένει σπίθα για προσάναµµα, να µη ζητάμε αλλούθε --- 
παρόμοια κι ο Οδυσσέας σκεπάστηκε µε φύλλα, κι η Παλλάδα 
στα µάτια του ύπνο πήρε κι έχυσε, που να του ξαλαφρώσει, 


στα βλέφαρα του απάνω απλώνοντας, τον κάματο τον πλήθιο. 

ΟΜΗΡΟΥ ΟΔΥΣΣΕΙΑ -ζ- 


Ἀὼῶς ὁ μὲν ἔνθα καθεῦδε πολύτλας δῖος Ὀδυσσεὺς 
ὕπνῳ καὶ καμάτῳ ἀρημένος: αὐτὰρ Ἀθήνη 
βῆ ῥ᾽ ἐς Φαιήκων ἀνδρῶν δῆμόν τε πόλιν τε, 


οἳ πρὶν μέν ποτ᾽ ἔναιον ἐν εὐρυχόρῳ Ὑπερείῃ, 


ἀγχοῦ Κυκλώπων ἀνδρῶν ὑπερηνορεόντων, 
οἵ σφεας σινέσκοντο, βίηφι δὲ φέρτεροι ἦσαν. 
ἔνθεν ἀναστήσας ἄγε Ναυσίθοος θεοειδής, 
εἶσεν δὲ Σχερίῃ, ἑκὰς ἀνδρῶν ἀλφηστάων, 


ἀμφὶ δὲ τεῖχος ἔλασσε πόλει, καὶ ἐδείματο οἴκους, 


καὶ νηοὺς ποίησε θεῶν, καὶ ἐδάσσατ᾽ ἀρούρας. 
ἀλλ᾽ ὁ μὲν ἤδη κηρὶ δαμεὶς Ἄϊδόσδε βεβήκει, 
Ἀλκίνοος δὲ τότ᾽ ἦρχε, θεῶν ἄπο μήδεα εἰδώς. 
τοῦ μὲν ἔβη πρὸς δῶμα θεά, γλαυκῶπις Ἀθήνη, 


νόστον Ὀδυσσῆι μεγαλήτορι µητιόωσα. 


βῆ δ᾽ ἴμεν ἐς θάλαμον πολυδαίδαλον, ᾧ ἔνι κούρη 
κοιμᾶτ᾽ ἀθανάτῃσι φυὴν καὶ εἶδος ὁμοίη, 
Ναυσικάα, θυγάτηρ μεγαλήτορος Ἀλκινόοιο, 

πὰρ δὲ δύ᾽ ἀμφίπολοι, Χαρίτων ἄπο κάλλος 
ἔχουσαι, 


σταθμοῖιν ἑκάτερθε: θύραι δ᾽ ἐπέκειντο φαειναί. 


ἡ δ᾽ ἀνέμου ὡς πνοιὴ ἐπέσσυτο δέμνια κούρης, 


στῆ δ᾽ ἄρ᾽ ὑπὲρ κεφαλῆς, καί μιν πρὸς μῦθον ἔειπεν, 


εἰδομένη κούρῃ ναυσικλειτοῖο Δύμαντος, 
ἥ οἱ ὁμηλικίη μὲν ἔην, κεχάριστο δὲ θυμῷ. 


τῇ μιν ἐεισαμένη προσέφη γλαυκῶπις Ἀθήνη: 


«Ναυσικάα, τί νύ σ᾿ ὧδε µεθήµονα γείνατο μήτηρ; 
εἵματα μέν τοι κεῖται ἀκηδέα σιγαλόεντα, 

σοὶ δὲ γάμος σχεδόν ἐστιν, ἵνα χρὴ καλὰ μὲν αὐτὴν 
ἕννυσθαι, τὰ δὲ τοῖσι παρασχεῖν, οἵ κἑ σ᾿ ἄγωνται. 


ἐκ γάρ τοι τούτων φάτις ἀνθρώπους ἀναβαίνει 


ἐσθλή, χαίρουσιν δὲ πατὴρ καὶ πότνια μήτηρ. 
ἀλλ᾽ ἴομεν πλυνέουσαι ἅμ᾽ ἠοῖ φαινομένηφι: 

καί τοι ἐγὼ συνέριθος ἅμ᾽ ἕψομαι, ὄφρα τάχιστα 
ἐντύνεαι, ἐπεὶ οὔ τοι ἔτι δὴν παρθένος ἔσσεαι: 


ἤδη γάρ σε μνῶνται ἀριστῆες κατὰ δῆμον 


πάντων Φαιήκων, ὅθι τοι γένος ἐστὶ καὶ αὐτῇ. 
ἀλλ᾽ ἄγ᾽ ἐπότρυνον πατέρα κλυτὸν ἠῶθι πρὸ 
ἡμιόνους καὶ ἄμαξαν ἐφοπλίσαι, ἣ κεν ἄγῃσι 

ζῶστρά τε καὶ πέπλους καὶ ῥήγεα σιγαλόεντα. 


καὶ δὲ σοὶ ὧδ᾽ αὐτῇ πολὺ κάλλιον ἠὲ πόδεσσιν 


Έτσι ο θεϊκός εκεί πολύπαθος κοιμόταν Οδυσσέας, 


σκλάβος στον ύπνο και στον κάµατο. Την ώρα αυτή η Παλλάδα 
να πάει για των Φαιάκων κίνησε τη χώρα και το κάστρο. 


Πριν την Υπέρεια την απλόχωρη πατρίδα οι Φαίακες είχαν 


και µε τους Κύκλωπες συνόρευαν, που νόμο δεν κρατούσαν, 
μον’ τους ρήμαζαν, τι στη δύναμη τρανότεροι λογιούνταν. 
Κείθε ο Ναυσίθοος ο θεόμορφος τους σήκωσε, κι αλάργα 
απ’ τους θνητούς τους δουλευτάρηδες τους πήγε, στη Σχερία' 


την πόλη µε τειχιά περίζωσε, τους έχτισε και σπίτια, 


και στους θεούς ναούς εσήκωσε, και µοίρασε χωράφια. 
Τον εἶχε πάρει ωστόσο ο θάνατος κι ήταν στον Άδη) τώρα 
όριζε ο Αλκίνοος, κι είχε, χάρισμα θεϊκό, περίσσια γνώση. 
Για το παλάτι του η γλαυκόµατη τώρα Αθηνά κινούσε, 


το γυρισμό στο νου της έχοντας του αντρόκαρδου Οδυσσέα. 


Στη βαριοστολισµένη κάμαρα τρυπώνει, εκεί που η κόρη 
κοιμόταν, κι έµοιαζε µε αθάνατη στην ελικιά, στην όψη, 

η Ναυσικά, του λιονταρόκαρδου του Αλκίνου η θυγατέρα, 

και δυο κοντά της βάγιες, που έλαµπαν απ’ ομορφιά και χάρη, 


στις παραστάδες δίπλα, κι άστραφταν οι σφαλισμένες πόρτες. 


Κι αυτή ως πνοή του ανέµου εσίµωσε την κλίνη της παρθένας, 
κι εστάθη πάνω απ’ το κεφάλι της, µε την ειδή της κόρης 

του ξακουστού στα πέλαα Δύμαντα, που συνομήλική Ταν 

της Ναυσικάς, γι’ αυτό και πιότερο την αγαπούσε εκείνη. 


Με τούτην όµοια η γαλανομάτη της μίλησε Παλλάδα: 


«Πως έτσι, Ναυσικά, η μητέρα σου σε γέννησε ακαμάτρα 

κι αφήνεις ἁπλυτα να κοίτουνται τα λιόφωτά σου ρούχα; 
Ζυγώνει ο γάμος σου, και θα πρεπε να βάλεις τα καλά σου, 
κι άλλα να δώσεις στους συμπέθερους που θα 'ρθουν να σε 
πάρουν 


µε αυτά μαθές θα βγάλεις όνοµα καλό στον κόσμο γύρω, 


ν᾽ αναγαλλιάσουν ο πατέρας σου κι η σεβαστή σου η μάνα. 
Πάμε λοιπόν µε τα χαράματα να πλύνουμε᾽ το θέλω 

να ετοιµαστείς μιαν ώρα αρχύτερα: γι’ αυτό µαζί σου θα ρθω 
να µεταπιάσω’ δεν απόµεινε πολυς καιρός που θα 'σαι 


παρθένα ακόμα: κιόλας άρχισαν από τους Φαίακες όλους 


οἱ πιο αντρειανοί να σε γυρεύουνε᾽ και συ από δω κρατιέσαι 
Μον’ έλα, απ’ τον τρανό τον κύρη σου, μόλις χαράξει, ζήτα, 
μούλες να πει να σου ετοιµάσουνε κι αμάξι, να φορτώσεις 


τις αλλαξιές σου και τα λιόλαμπρα κιλίµια και τις ζώνες. 


Έτσι και συ που καλύτερα παρά µε τα ποδάρια 

ἔρχεσθαι: πολλὸν γὰρ ἀπὸ πλυνοί εἰσι πόληος.» 
ἡ μὲν ἄρ᾽ ὣς εἰποῦσ’ ἀπέβη γλαυκῶπις Ἀθήνη 
Οὐλυμπόνδ᾽, ὅθι φασὶ θεῶν ἕδος ἀσφαλὲς αἰεὶ 
ἔμμεναι. οὔτ᾽ ἀνέμοισι τινάσσεται οὔτε ποτ’ ὄμβρῳ 


δεύεται οὔτε χιὼν ἐπιπίλναται, ἀλλὰ μάλ᾽ αἴθρη 


πέπταται ἀνέφελος, λευκὴ δ᾽ ἐπιδέδρομεν αἴγλη: 
τῷ ἔνι τέρπονται μάκαρες θεοὶ ἤματα πάντα. 
ἔνθ᾽ ἀπέβη γλαυκῶπις, ἐπεὶ διεπέφραδε κούρῃ. 


αὐτίκα δ᾽ Ἠὼς ἦλθεν ἐύθρονος, ἥ μιν ἔγειρε 


Ναυσικάαν ἐύπεπλον: ἄφαρ δ᾽ ἀπεθαύμασ᾽ ὄνειρον, 


βῆ δ᾽ ἰέναι διὰ δώμαθ᾽, ἵν᾽ ἀγγείλειε τοκεῦσιν, 
πατρὶ φίλῳ καὶ μητρί: κιχήσατο δ᾽ ἔνδον ἐόντας: 
ἡ μὲν ἐπ᾽ ἐσχάρῃ ἧστο σὺν ἀμφιπόλοισι γυναιξὶν 
ἠλάκατα στρωφῶσ᾽ ἁλιπόρφυρα: τῷ δὲ θύραζε 


ἐρχομένῳ ξύμβλητο μετὰ κλειτοὺς βασιλῆας 


ἐς βουλήν, ἵνα μιν κάλεον Φαίηκες ἀγαυοί. 

ἡ δὲ μάλ᾽ ἄγχι στᾶσα φίλον πατέρα προσέειπε: 
«πάππα φίλ᾽, οὐκ ἂν δή μοι ἐφοπλίσσειας ἀπήνην 
ὑψηλὴν ἐύκυκλον, ἵνα κλυτὰ εἵματ᾽ ἄγωμαι 


ἐς ποταμὸν πλυνέουσα, τά μοι ῥερυπωμένα κεῖται; 


καὶ δὲ σοὶ αὐτῷ ἔοικε μετὰ πρώτοισιν ἐόντα. 
βουλὰς βουλεύειν καθαρὰ χροΐ εἵματ᾽ ἔχοντα. 
πέντε δέ τοι Φίλοι υἷες ἐνὶ μεγάροις γεγάασιν, 
οἱ δύ᾽ ὀπυίοντες, τρεῖς δ᾽ ἠίθεοι θαλέθοντες: 


οἱ δ᾽ αἰεὶ ἐθέλουσι νεόπλυτα εἵματ᾽ ἔχοντες 


ἐς χορὸν ἔρχεσθαι: τὰ δ᾽ ἐμῇ φρενὶ πάντα μέμηλεν.» 
ὣς ἔφατ': αἴδετο γὰρ θαλερὸν γάμον ἐξονομῆναι 
πατρὶ φίλῳ. ὁ δὲ πάντα νόει καὶ ἀμείβετο μύθῳ: 
«οὔτε τοι ἡμιόνων φθονέω, τέκος, οὔτε τευ ἄλλου. 


ἔρχευ: ἀτάρ τοι δμῶες ἐφοπλίσσουσιν ἀπήνην 


ὑψηλὴν ἐύκυκλον, ὑπερτερίῃ ἀραρυῖαν.» 

ὣς εἰπὼν δμώεσσιν ἐκέκλετο, τοὶ δ᾽ ἐπίθοντο. 

οἱ μὲν ἄρ᾽ ἐκτὸς ἄμαξαν ἐύτροχον ἡμιονείην 
ὤπλεον, ἡμιόνους θ᾽ ὕπαγον ζεῦξάν θ᾽ ὑπ᾽ ἀπήνῃ: 


κούρη δ᾽ ἐκ θαλάμοιο φέρεν ἐσθῆτα φαεινήν. 


καὶ τὴν μὲν κατέθηκεν ἐυξέστῳ ἐπ᾽ ἀπήνῃ, 
μήτηρ δ᾽ ἐν κίστῃ ἐτίθει μενοεικέ᾽ ἐδωδὴν 
παντοίην, ἐν δ᾽ ὄψα τίθει, ἐν δ᾽ οἶνον ἔχευεν 
ἀσκῷ ἐν αἰγείῳ: κούρη δ᾽ ἐπεβήσετ᾽ ἀπήνης. 


δῶκεν δὲ χρυσέῃ ἐν ληκύθῳ ὑγρὸν ἔλαιον, 


ἧος χυτλώσαιτο σὺν ἀμφιπόλοισι γυναιξίν. 
ἡ δ᾽ ἔλαβεν μάστιγα καὶ ἡνία σιγαλόεντα, 
μάστιξεν δ᾽ ἐλάαν: καναχὴ δ᾽ ἦν ἡμιόνοιιν. 


αἱ δ᾽ ἄμοτον τανύοντο, φέρον δ᾽ ἐσθῆτα καὶ αὐτήν, 


πο 


θα πας τα πλυσταριά µας βρίσκουνται μαθές µακριά απ᾿ το 
Κάστρο. 

Είπε η Αθηνά, η θεά η γλαυκόµατη, και φεύγει, να διαγείρει 

στον Όλυμπο, όπου αμετασάλευτος των θεών κρατιέται ο θρόνος, 
ως λεν οι µπόρες δεν τον βρέχουνε, δεν τον χτυπούν οι ανέμοι, 


δεν τον πατοῦν τα χιόνια ασύγνεφη κει πάνω βασιλεύει 


γαλήνη ατέλειωτη, κι ολόλευκη φεγγοβολή τον λούζει. 

Έτσι οι θεοί οι πολυµακάριστοί τον χαίρουνται αναιώνια. 
Εκεί η Γαλανομάτα εδιάγειρε, σα μίλησε στην κόρη. 

Κι ήρθε μεμιάς η Αυγή η καλόθρονη, την ομορφομαντούσα 


ξυπνώντας Ναυσικά᾽ και θάμαξε τ᾽ όνειρο αυτή, και πήρε 


να τρέχει µέσα από τις κάμαρες, να βρει τους δυο γονιούς της, 
να τους μιλήσει’ τους απάντηξε στο αρχονταρίκι µέσα η μάνα 
με τις βάγιες κάθουνταν στο τζάκι πλάι, κρατώντας 
την αλακάτη, κι έγνεθε ἁλικο μαλλί τον κύρη πάλε 


στην πόρτα πρόφτασε, ως επήγαινε στους ξακουστούς ρηγάδες, 


στη σύναξη, όπου οι Φαίακες οι άψεγοι του εἶχαν μηνύσει να "ρθει. 
Κι εκείνη εστάθη οµπρός στον κύρη της κοντά κοντά και του πε: 
«Κύρη καλέ, να µου ετοιµάσουνε δε λες κανένα αμάξι, 

ψηλό, καλότροχο, τα λιόφωτα να κουβαλήσω ρούχα, 


που λερωμένα τώρα κοίτουνται, στον ποταμό να πλυνω; 


Και συ, σαν πας µε τους πρωτόγερους να βουλευτείς αντάµα. 
ταιριάζει παστρικά τα ρούχα σου να τα φορείς: ακόµα 

εἰναι κι οι πέντε γιοι που απόχτησες και στο παλάτι ζούνε, 
δυο παντρεμένοι, τρεις ανύπαντροι πα στον ανθό της νιότης: 


κι αυτοί γυρεύουν όλο νιόπλυτα σκουτιά, καθώς κινούνε 


για το χορό᾽ κι εγώ τα νοιάζουμαι μιαν άκρη ως άλλη τούτα.» 
Αυτά εἴπε᾽ να μιλήσει ντράπηκε για τις χαρές του γάµου 
στον κύρη της) µα αυτός κατάλαβε τα πάντα κι αποκρίθη: 

« Μούλες κι ό,τι άλλο, θυγατέρα µου, µετά χαράς σου δίνω" 


πήγαινε ως θες’ κι αμάξι οι δούλοι µας γοργά να σου αρµατώσουν 


ψηλό, καλότροχο, κι απάνω του να στήσουν και κοφίνι.» 
Είπε, και φώναξε τους δούλους του, κι αυτοί μεμιάς γρικήξαν 
όξω αρματώνουν το καλότροχο καρότσι για τις μούλες, 

μετά τις μούλες τρέξαν κι έφεραν, στο αμάξι να τις ζέψουν. 


Κι έφερε η κόρη από την κάμαρα τα λιόφωτά σκουτιά της 


κι απά στην ἁμαξα τα στοίβαξε την καλοτορνεμένη᾽ 

κι η μάνα της φαγιά της έβαλε σ᾽ ένα πανέρι πλήθια, 
λογής λογής ξαρέσια νόστιμα, και µες σε ασκί γιδίσιο 
κρασί της βάνει, κι έτσι ανέβηκε στο αμάξι πάνω η κόρη. 


Κι ένα ροϊ χρυσό της έδωκε γεμάτο λάδι, να 'χουν, 


καθώς λουστούν κι αυτή κι οι βάγιες της, ν᾿ αλείψουν το κορμί 
τους. 
Κι εκείνη τα λουριά φουχτώνοντας και το μαστίγι, δίνει 


βιτσιά να φύγουν, κι όπως κίνησαν µε βρόντο τα μουλάρια, 

οὐκ οἴην, ἅμα τῇ γε καὶ ἀμφίπολοι κίον ἄλλαι. 


αἱ δ᾽ ὅτε δὴ ποταμοῖο ῥόον περικαλλέ᾽ ἵκοντο, 

ἔνθ᾽ ἢ τοι πλυνοὶ ἦσαν ἐπηετανοί, πολὺ δ᾽ ὕδωρ 
καλὸν ὑπεκπρόρεεν μάλα περ ῥυπόωντα καθῆραι, 
ἔνθ᾽ αἵ γ᾽ ἡμιόνους μὲν ὑπεκπροέλυσαν ἀπήνης. 


καὶ τὰς μὲν σεῦαν ποταμὸν πάρα δινήεντα 


τρώγειν ἄγρωστιν μελιηδέα: ταὶ δ᾽ ἀπ᾽ ἀπήνης 
εἵματα χερσὶν ἕλοντο καὶ ἐσφόρεον μέλαν ὕδωρ, 
στεῖβον δ᾽ ἐν βόθροισι θοῶς ἔριδα προφέρουσαι. 
αὐτὰρ ἐπεὶ πλῦνάν τε κάθηράν τε ῥύπα πάντα, 


ἑξείης πέτασαν παρὰ θῖν᾽ ἁλός, ἧχι μάλιστα 


λάιγγας ποτὶ χέρσον ἀποπλύνεσκε θάλασσα. 
αἱ δὲ λοεσσάμεναι καὶ χρισάμεναι λίπ᾽ ἐλαίῳ 
δεῖπνον ἔπειθ᾽ εἵλοντο παρ᾽ ὄχθῃσιν ποταμοῖο, 
εἵματα δ᾽ ἠελίοιο μένον τερσήµεναι αὐγῇ. 


αὐτὰρ ἐπεὶ σίτου τάρφθεν δμῳαί τε καὶ αὐτή, 


σφαίρῃ ταὶ δ᾽ ἄρ᾽ ἔπαιζον, ἀπὸ κρήδεμνα βαλοῦσαι: 
τῇσι δὲ Ναυσικάα λευκώλενος ἤρχετο μολπῆς. 

οἵη δ᾽ Ἄρτεμις εἶσι κατ’ οὔρεα ἰοχέαιρα, 

ἢ κατὰ Τηῦγετον περιμήκετον ἢ Ἐρύμανθον, 


τερπομένη κάπροισι καὶ ὠκείῃς ἐλάφοισι: 


τῇ δέ θ᾽ ἅμα νύμφαι, κοῦραι Διὸς αἰγιόχοιο, 
ἀγρονόμοι παίζουσι, γέγηθε δέ τε φρένα Λητώ: 
πασάων δ᾽ ὑπὲρ ἣ γε κάρη ἔχει ἠδὲ μέτωπα, 
ῥεῖά τ᾽ ἀριγνώτη πέλεται, καλαὶ δέ τε πᾶσαι: 


ὣς ἡ γ᾽ ἀμφιπόλοισι µετέπρεπε παρθένος ἀδμής. 


ἀλλ᾽ ὅτε δὴ ἄρ᾽ ἔμελλε πάλιν οἰκόνδε νέεσθαι 
ζεύξασ᾽ ἡμιόνους πτύξασά τε εἵματα καλά, 

ἔνθ᾽ αὖτ᾽ ἄλλ᾽ ἐνόησε θεά, γλαυκῶπις Ἀθήνη, 
ὡς Ὀδυσεὺς ἔγροιτο, ἴδοι τ᾽ ἐυώπιδα κούρην, 


ἥ οἱ Φαιήκων ἀνδρῶν πόλιν ἡγήσαιτο. 


σφαῖραν ἔπειτ᾽ ἔρριψε μετ᾽ ἀμφίπολον βασίλεια: 
ἀμφιπόλου μὲν ἅμαρτε, βαθείῃ δ᾽ ἔμβαλε δίνῃ: 

αἱ δ᾽ ἐπὶ μακρὸν ἄυσαν: ὁ δ᾽ ἔγρετο δῖος Ὀδυσσεύς, 
ἑζόμενος δ᾽ ὥρμαινε κατὰ φρένα καὶ κατὰ θυμόν: 


«ὦ μοι ἐγώ, τέων αὖτε βροτῶν ἐς γαῖαν ἱκάνω; 


ἢ ῥ᾽ οἵ γ᾽ ὑβρισταί τε καὶ ἄγριοι οὐδὲ δίκαιοι, 
ἠε φιλόξεινοι καί σφιν νόος ἐστὶ θεουδής; 
ὥς τέ µε κουράων ἀμφήλυθε θῆλυς ἀυτή: 
νυμφάων, αἳ ἔχουσ᾽ ὀρέων αἰπεινὰ κάρηνα 


καὶ πηγὰς ποταμῶν καὶ πίσεα ποιήεντα. 


ᾗ νύ που ἀνθρώπων εἰμὶ σχεδὸν αὐδηέντων; 


ἀλλ᾽ ἄγ᾽ ἐγὼν αὐτὸς πειρήσομαι ἠδὲ ἴδωμαι.» 

τρέχαν ακούραστα, τα ρούχα της κι εκείνη κουβαλώντας, 


όχι μονάχη: ήταν κι οι βάγιες της που έρχονταν µε τα πόδια. 


Και στο πανώριο ρέμα ως έφτασαν του ποταμού, κει που 'χαν 
ολοχρονίς τις γούρνες κι έτρεχαν νερά από κάτω πλήθια, 
καθάρια, και τα ρούχα ξάσπριζαν, ὁσο λερά κι αν ήταν, 

οι βάγιες τα μουλάρια ξέζεψαν κάτω απ’ τ᾽ αμάξι, κι έτσι 


στου ποταμού του πολυστρόβιλου τα ξαμολούν τους όχτους, 


να βόσκουν το γλυκό τον ἁγουστρο᾽ και κείνες απ’ τ᾽ αμάξι 
πήραν τα ρούχα και τα βούτηξαν στα σκοτεινά της γούρνας 
νερά και τα ζουλούσαν, πιάνοντας συνερισιά, ποια πρώτη 

θα τέλευε᾽ κι ως πλύναν κι έβγαλαν τις λέρες απ᾽ τα ρούχα, 


πήραν και δίπλα δίπλα τ᾽ ἁπλωναν στο ακρόγιαλο, κει πέρα 


που στη στεριά το κύμα σπάζοντας τα βότσαλα ξεπλένει. 

Κι αυτές, ως λούστηκαν κι αλείφτηκαν καλά µε λάδι πρώτα, 
στου ποταμού τους όχτους έστρωσαν και κάθισαν να φάνε, 
στου ήλιου την πυρά περιμένοντας τα ρούχα να στεγνώξουν. 


Κι αφού ψωμί φραθήκαν τρώγοντας, κι αυτή κι οι παρακόρες, 


πέταξαν τις μαντίλες κι άρχισαν να παίζουνε τη σφαίρα, 

κι η Ναυσικά η κρουσταλλοβράχιονη κινούσε το τραγουδι. 
Η σαγιτεύτρα πως Αρτέμιδα του Ερύμανθου τις ράχες 

για του ψηλού του Πενταδάχτυλου κατηφορίζει, κάπρους 


σαϊτεύοντας κι αλάφια γρήγορα, και του Βουνού οι Κυράδες 


παίζουν αντάµα της ολόχαρες, του Βροντοσκουταράτου 

οι θυγατέρες, κι αναγάλλιασε βαθιά η Λητώ στα φρένα' 

τι αµέσως ξεχωρίζει η κόρη της, την κεφαλή ως υψώνει 
πάνω απ᾿ τις άλλες, και το μέτωπο, κι είναι πανώριες όλες --- 


όμοια στα κάλλη η κόρη η απάρθενη ξεχώριζε απ’ τις βάγιες. 


Κι ήρθε η στιγµή τα πεντακάθαρα σκουτιά της να διπλώσει, 
και ζεύοντας τις μούλες σπίτι της ξοπίσω να διαγείρει' 
τότε η Αθηνά, η θεά η γλαυκόµατη, στο νου της άλλα βάνει: 


να σηκωθεί ο Οδυσσέας, τη λιόγεννη παρθένα ν᾿ ανταμώσἒει, 


κι αυτή να μπει μπροστά οδηγώντας τον στο κάστρο των Φαιάκων. 


Η ρηγοπούλα τότε πέταξε τη σφαίρα σε µια βάγια, 

μα ξεστοχώντας τη σφεντόνισε µες στο βαθύ το ρέμα. 
Σέρνουν τρανή φωνή --- και ξύπνησαν το θείο τον Οδυσσέα' 
κι ως ανακάθισε, στοχάζουνταν βαθιά στα φρένα μέσα: 


« Αλί σε μένα, σε ποιών ἑφτασα θνητών ξανά τη χώρα; 


Άνομοι τάχα να "ναι, ανέσπλαχνοι, που δεν ψηφούν το δίκιο, 
για έχουν ψυχή θεοφοβούμενη και συμπαθούν τον ξένο; 

Σα θηλυκές φωνές να χτύπησαν τ᾽ αφτιά µου από κοπέλες --- 
από Νεράιδες, που στ’ απόγκρεµα γυρνούνε κορφοβούνια, 


στων ποταμών τα κεφαλόβρυσα και στα χλωρά λιβάδια. 


Για σε θνητούς κοντά µη βρίσκουµαι, που ανθρωπινά μιλούνε; 


Ομπρός, ας δοκιμάσω μόνος µου, να ιδώ, να καταλάβω.» 

ὡς εἰπὼν θάμνων ὑπεδύσετο δῖος Ὀδυσσεύς, 
ἐκ πυκινῆς δ᾽ ὕλης πτόρθον κλάσε χειρὶ παχείῃ 


φύλλων, ὡς ῥύσαιτο περὶ χροὶ μήδεα φωτός. 


βῆ δ᾽ ἴμεν ὥς τε λέων ὀρεσίτροφος ἀλκὶ πεποιθώς, 
ὅς τ’ εἶσ᾽ ὑόμενος καὶ ἀήμενος, ἐν δέ οἱ ὄσσε 
δαίεται: αὐτὰρ ὁ βουσὶ μετέρχεται ἢ ὀίεσσιν 

ἠὲ μετ᾽ ἀγροτέρας ἐλάφους: κέλεται δέ ἑ γαστὴρ 


μήλων πειρήσοντα καὶ ἐς πυκινὸν δόμον ἐλθεῖν: 


ὣς Ὀδυσεὺς κούρῃσιν ἐυπλοκάμοισιν ἔμελλε 
μίξεσθαι, γυμνός περ ἐών: χρειὼ γὰρ ἵκανε. 
σμερδαλέος δ᾽ αὐτῇσι φάνη κεκακωμένος ἅλμῃ, 
τρέσσαν δ᾽ ἄλλυδις ἄλλη ἐπ᾽ ἠιόνας προὐχούσας: 


οἴη δ᾽ Ἀλκινόου θυγάτηρ μένε: τῇ γὰρ Ἀθήνη 


θάρσος ἐνὶ φρεσὶ θῆκε καὶ ἐκ δέος εἵλετο γυίων. 
στῆ δ᾽ ἄντα σχομένη: ὁ δὲ μερμήριξεν Ὀδυσσεύς, 
ἢ γούνων λίσσοιτο λαβὼν ἐυώπιδα κούρην, 

ἢ αὔτως ἐπέεσσιν ἀποσταδὰ μειλιχίοισι 


λίσσοιτ’, εἰ δείξειε πόλιν καὶ εἵματα δοίη. 


ὣς ἄρα οἱ φρονέοντι δοάσσατο κέρδιον εἶναι, 
λίσσεσθαι ἐπέεσσιν ἀποσταδὰ μειλιχίοισι, 
μή οἱ γοῦνα λαβόντι χολώσαιτο φρένα κούρη. 


αὐτίκα μειλίχιον καὶ κερδαλέον φάτο μῦθον. 


«γουνοῦμαί σε, ἄνασσα: θεός νύ τις, ἡ βροτός ἐσσι; 


εἰ μέν τις θεός ἐσσι, τοὶ οὐρανὸν εὐρὺν ἔχουσιν, 
Ἀρτέμιδί σε ἐγώ γε, Διὸς κούρῃ μεγάλοιο, 
εἶδός τε μέγεθός τε φυήν τ᾽ ἄγχιστα ἐίσκω: 
εἰ δέ τίς ἐσσι βροτῶν, τοὶ ἐπὶ χθονὶ ναιετάουσιν, 


τρὶς μάκαρες μὲν σοί γε πατὴρ καὶ πότνια μήτηρ, 


τρὶς μάκαρες δὲ κασίγνητοι: μάλα πού σφισι θυμὸς 
αἰὲν ἐυφροσύνῃσιν ἰαίνεται εἵνεκα σεῖο, 
λευσσόντων τοιόνδε θάλος χορὸν εἰσοιχνεῦσαν. 
κεῖνος δ᾽ αὖ περὶ κῆρι μακάρτατος ἔξοχον ἄλλων, 


ὅς κέ σ᾽ ἐέδνοισι βρίσας οἰκόνδ᾽ ἀγάγηται. 


οὐ γάρ πω τοιοῦτον ἴδον βροτὸν ὀφθαλμοῖσιν, 

οὔτ᾽ ἄνδρ᾽ οὔτε γυναῖκα: σέβας μ᾽ ἔχει εἰσορόωντα. 
Δήλῳ δή ποτε τοῖον Ἀπόλλωνος παρὰ βωμῷ 
φοίνικος νέον ἔρνος ἀνερχόμενον ἐνόησα: 


ἦλθον γὰρ καὶ κεῖσε, πολὺς δέ μοι ἕσπετο λαός, 


τὴν ὁδὸν ᾗ δὴ μέλλεν ἐμοὶ κακὰ κήδε᾽ ἔσεσθαι. 
ὡς δ᾽ αὔτως καὶ κεῖνο ἰδὼν ἐτεθήπεα θυμῷ 

δήν, ἐπεὶ οὔ πω τοῖον ἀνήλυθεν ἐκ δόρυ γαίης, 
ὡς σέ, γύναι, ἄγαμαί τε τέθηπά τε, δείδια δ᾽ αἰνῶς 


γούνων ἅψασθαι: χαλεπὸν δέ µε πένθος ἱκάνει. 


χθιζὸς ἐεικοστῷ φύγον ἤματι οἴνοπα πόντον: 

Είπε ο Οδυσσέας ο αρχοντογέννητος και πρόβαλε απ’ τα θάμνα, 
κι απ᾿ τον πυκνό το λόγγο ετσάκισε µε το βαρύ του χέρι 


κλωνάρι φουντωμένο, ολόγυρα να κρύψει την ντροπή του’ 


και βγήκε, λιόντας λες βουνόθρεφτος, αντρεία κι ορμή γεμάτος, 
βροχοδαρµένος, ανεµόδαρτος, που κίνησε, και φλόγες 
πετούν τα μάτια του, σε πρόβατα να πέσει για σε βόδια, 

για και στου λόγγου τα λαφόπουλα᾽ τι η πείνα τον κεντρίζει 


αρνίσιο κρέας να φάει, χιμίζοντας και στην πιο στεριά μάντρα. 


Όμοια ο Οδυσσέας τις καλοπλέξουδες κοπέλες πήρε δρόμο - 
να σμίξει, και γυμνός: τον ἐσφιγγε τρανή μαθές ανάγκη. 

Τον εἶχε φάγει η αρμύρα κι έδειχνε φριχτός, για τούτο εκείνες 
σκιαγµένες στου γιαλού διασκόρπισαν τις γλὠσσες δώθε κείθε. 


Μόνο του Αλκίνου η κόρη εστάθηκε’ τι στην καρδιά κουράγιο 


της έβαλε η Αθηνά κι απόδιωξε το φόβο απ’ το κορμί της᾽ 
και στάθη αντίκρυ αμετασάλευτη. Κι εκείνος στοχαζόταν, 
τάχα την κόρη την πανέμορφη να πιάσει από τα γόνα, 
για και µακριά θε µε γλυκόλογα να την παρακαλέσει, 


την πολιτεία που πέφτει αν του 'δειχνε και του 'δινε και ρούχα. 


Κι αυτό του εικάστη, ως διαλογίζουνταν, το πιο καλό πως εἶναι: 
Μακριάθε πρώτα µε γλυκόλογα να την παρακαλέσει, 

μήπως θυμώσει η κόρη, αν έπιανε τα γόνατα της ξάφνου. 
Ευτύς λοιπόν γλυκά της μίλησε και καλοζυγιασμένα: 


«Στα γόνατα σου πέφτω, αρχόντισσα! Θεός, θνητός, τι να 'σαι; 


Θεός αν εἶσαι, απ᾿ όσους τ᾽ άσωστα ψηλά κρατούν ουράνια, 
εγω πιο απ’ όλους µε την Άρτεμη, του τρανού Δία την κόρη, 
σε συνοµμοιάζω στο παράστημα, στην ελικιά, στην ὀψη. 
Θνητών αν εἶσαι πάλε γέννημα, που ζουν στη γης απάνω, 


χαρά στον κύρη και στη μάνα σου και τρεις φορές χαρά τους, 


και τρεις φορές χαρά στ’ ἀδέρφια σου, που απ᾿ αφορμή δικιά σου 
βαθιά αναγάλλιαση στα στήθη τους θα νιώθουν κάθε τόσο, 
τέτοιο βλαστάρι καμαρώνοντας µες στο χορό να μπαίνει. 

Μα ο πιο καλότυχος --- χαρά στονε χίλιες φορές!--- που δώρα 


περίσσια δίνοντας στο σπίτι του γυναίκα θα σε πάρει. 


Τέτοιο θνητό ποτέ τα μάτια µου δεν έχουν δει, μήτε άντρα 
μήτε γυναίκα αλήθεια’ θάμπωσα θωρώντας σε μπροστά μου! 
Μονάχα στο βωμό του Απόλλωνα, στη Δήλο, κάποια μέρα 
μιας φοινικιάς βλαστάρι νιόβγαλτου ξεπετιόταν εἰδα᾽ 


τι κι απ᾿ τα µέρη εκείνα διάβηκα, κι ήταν πολλοί που ακλούθουν 


στη στράτα αυτή, που η μοίρα µου Ύραφε βαριά να σύρω πάθη. 
Όμοια κι εκείνο τότε βλέποντας στεκόµουν ώρα, κι εἶχα 
θαμπώσει, τι στη γη δεν πρόβαλε τέτοιος βλαστός ως τώρα --- 
όπως και σένα καμαρώνοντας θαμπώνω, κόρη: τρέμω 


τα γόνα να σου αγγίξω, αβάσταχτος καημός κι ας µε βαραίνει. 


Χτες μόλις γλίωσα, αφού πέρασα στο πέλαο το κρασάτο 

τόφρα δέ μ᾽ αἰεὶ κῦμ᾽ ἐφόρει κραιπναί τε θύελλαι 
νήσου ἀπ᾽ Ὠγυγίης. νῦν δ᾽ ἐνθάδε κάββαλε δαίμων, 
ὄφρ᾽ ἔτι που καὶ τῇδε πάθω κακόν: οὐ γὰρ ὀίω 


παύσεσθ᾽, ἀλλ᾽ ἔτι πολλὰ θεοὶ τελέουσι πάροιθεν. 


ἀλλά, ἄνασσ᾽, ἐλέαιρε: σὲ γὰρ κακὰ πολλὰ μογήσας 
ἐς πρώτην ἱκόμην, τῶν δ᾽ ἄλλων οὔ τινα οἶδα 
ἀνθρώπων, οἳ τήνδε πόλιν καὶ γαῖαν ἔχουσιν. 

ἄστυ δέ μοι δεῖξον, δὸς δὲ ῥάκος ἀμφιβαλέσθαι, 


εἴ τί που εἴλυμα σπείρων ἔχες ἐνθάδ᾽ ἰοῦσα. 


σοὶ δὲ θεοὶ τόσα δοῖεν ὅσα φρεσὶ σῇσι μενοινᾷς, 
ἄνδρα τε καὶ οἶκον, καὶ ὁμοφροσύνην ὀπάσειαν 
ἐσθλήν: οὐ μὲν γὰρ τοῦ γε κρεῖσσον καὶ ἄρειον, 
ἢ ὅθ᾽ ὁμοφρονέοντε νοήμασιν οἶκον ἔχητον 


ἀνὴρ ἠδὲ γυνή: πόλλ᾽ ἄλγεα δυσμενέεσσι, 


χάρματα δ᾽ εὐμενέτῃσι, μάλιστα δέ τ᾽ ἔκλυον αὐτοί.» 
τὸν δ᾽ αὖ Ναυσικάα λευκώλενος ἀντίον ηὔδα: 
«ξεῖν᾽, ἐπεὶ οὔτε κακῷ οὔτ᾽ ἄφρονι φωτὶ ἔοικας: 
Ζεὺς δ᾽ αὐτὸς νέμει ὄλβον Ὀλύμπιος ἀνθρώποισιν, 


ἐσθλοῖς ἠδὲ κακοῖσιν, ὅπως ἐθέλῃσιν, ἑκάστῳ: 


καί που σοὶ τάδ᾽ ἔδωκε, σὲ δὲ χρὴ τετλάμεν ἔμπης. 
νῦν δ᾽, ἐπεὶ ἡμετέρην τε πόλιν καὶ γαῖαν ἱκάνεις, 
οὔτ᾽ οὖν ἐσθῆτος δευήσεαι οὔτε τευ ἄλλου, 

ὧν ἐπέοιχ᾽ ἱκέτην ταλαπείριον ἀντιάσαντα. 


ἄστυ δέ τοι δείξω, ἐρέω δέ τοι οὔνομα λαῶν. 


Φαίηκες μὲν τήνδε πόλιν καὶ γαῖαν ἔχουσιν, 
εἰμὶ δ᾽ ἐγὼ θυγάτηρ μεγαλήτορος Ἀλκινόοιο, 
τοῦ δ᾽ ἐκ Φαιήκων ἔχεται κάρτος τε βίη τε.» 

ἢ ῥα καὶ ἀμφιπόλοισιν ἐυπλοκάμοισι κέλευσε: 


«στῆτέ μοι, ἀμφίπολοι: πόσε φεύγετε φῶτα ἰδοῦσαι; 


ᾖ μή πού τινα δυσμενέων φάσθ᾽ ἔμμεναι ἀνδρῶν; 
οὐκ ἔσθ᾽ οὗτος ἀνὴρ διερὸς βροτὸς οὐδὲ γένηται, 
ὃς κεν Φαιήκων ἀνδρῶν ἐς γαῖαν ἵκηται 

δηιοτῆτα φέρων: μάλα γὰρ φίλοι ἀθανάτοισιν. 


οἰκέομεν δ᾽ ἀπάνευθε πολυκλύστῳ ἐνὶ πόντῳ, 


ἔσχατοι, οὐδέ τις ἄμμι βροτῶν ἐπιμίσγεται ἄλλος. 
ἀλλ᾽ ὅδε τις δύστηνος ἀλώμενος ἐνθάδ᾽ ἱκάνει, 
τὸν νῦν χρὴ κομέειν: πρὸς γὰρ Διός εἰσιν ἅπαντες 
ξεῖνοί τε πτωχοί τε, δόσις δ᾽ ὀλίγη τε φίλη τε. 


ἀλλὰ δότ’, ἀμφίπολοι, ξείνῳ βρῶσίν τε πόσιν τε, 


λούσατέ τ᾽ ἐν ποταμῷ, ὅθ᾽ ἐπὶ σκέπας ἔστ᾽ ἀνέμοιο.» 
ὣς ἔφαθ᾽, αἱ δ᾽ ἔσταν τε καὶ ἀλλήλῃσι κέλευσαν, 

κὰδ δ᾽ ἄρ᾽ Ὀδυσσῆ᾽ εἶσαν ἐπὶ σκέπας, ὡς ἐκέλευσεν 
Ναυσικάα θυγάτηρ μεγαλήτορος Ἀλκινόοιο: 


πὰρ δ᾽ ἄρα οἱ φᾶρός τε χιτῶνά τε εἵματ᾽ ἔθηκαν, 

είκοσι μέρες: τόσες μ᾽ έδερναν το κύμα κι οι άγριες μπόρες, 
απ᾿ το νησί µακριά ως εκίνησα, την Ωγυγία᾽ και τώρα 
με ρίχνει ο θεός εδώ, για βάσανα καινούργια λέω’ να πάψουν 


δεν καρτερώ᾽ πιο πριν οι αθάνατοι µου 'χουν πολλά γραμμένα. 


Όμως, αρχόντισσα, σπλαχνίσου µε, σε σένα πρωτοφτάνω 
μετά από χίλια μύρια βάσανα: κανένα από τους άλλους, 

που ζουν στην πολιτεία και χαίρουνται τη γης εδώ, δεν ξέρω. 
Το κάστρο δείξε µου, και δώσε µου να βάλω ένα κουρέλι, 


αν πήρες, απ’ το σπίτι φεύγοντας, τα ρούχα να τυλίξεις' 


και να χαρείς απ’ τους αθάνατους ό,τι ποθεί η καρδιά σου, 
άντρα και σπίτι, και το µόνιασμα ποτέ να µη σας λείψει 

το ζηλεμένο: τι δε βρίσκεται στον κόσμον άλλο τόσο 
τρανό καλό, παρά το σπίτι του µε µια μονάχα γνώμη 


να κυβερνάει μαζί το αντρόγενο --- τρανή χαρά στους φίλους, 


και στους οχτρούς καημός, µα πιότερο τι αξίζει ατοί τους νιώθουν!» 
Κι η Ναυσικά η κρουσταλλοβράχιονη του απηλογήθη κι εἰπε: 
«Από αχαμνή γενιά κι ἀνέμυαλος δε μοιάζει να 'σαι, ξένε' 

μα ατός του τ᾽ αγαθά αξεχώριστα μοιράζει στους ανθρώπους, 


σε ταπεινους μαθές και σε άρχοντες, ο ολύμπιος Δίας, ὡς θέλει. 


Αυτά και σένα τώρα σου 'δωκεν υπομονέψου ωστόσο, 

και µια και φτάνεις πια στο κάστρο µας και στα δικά µας µέρη, 
μηδέ ἀάλλαξιά μηδέ άλλο τίποτε θα σου απολείψει, απ’ όσα 
θέλει ένας ξένος που κακόπαθε και φτάνει αναγκεµένος. 


Και να σου δείξω, ως θες, το κάστρο µας, να πω και πως µας λένε: 


Την πόλη οι Φαίακες κι ολοτρόγυρα τη χώρα τουτη ορίζουν, 

κι εγώ του Αλκίνοου του λιοντόκαρδου λογιέµαι θυγατέρα" 

κι αυτός τους Φαίακες, ρήγας κι ἄρχοντας, ορίζει κι αφεντεύει.» 
Ως εἰπε αυτά, στις καλοπλέξουδες φωνάζει παρακόρες: 


«Βάγιες, σταθείτε! τι µακραίνετε τον άντρα αυτό θωρώντας; 


Πως είναι αντίµαχος φαντάζεστε και το κακό µας θέλει; 

Θνητός που ζει στη γη δε βρίσκεται, δε θα βρεθεί ποτέ του 
κανείς,που εδώ θα φτάσει φέρνοντας το χαλασμό στη χώρα 
που ζουν οι Φαίακες! Των αθάνατων µας διαφεντεύει η αγάπη. 


Κι αλάργα ζουμε εδώ, στης θάλασσας της πολυκυματούσας 


την τέλειωση: ποιος άλλος άνθρωπος μπορεί µε µας να σμίξει: 
Μα αυτός ο δόλιος παραδέρνοντας έφτασε εδώ και πρέπει 

να του σταθούμε τι όλοι, και φτωχοί και ξένοι, από το Δία 

μας ἐρχονται, κι εἶναι καλόδεχτο το λίγο που θα δώσεις. 


Ελάτε τώρα, δώστε, βάγιες µου, να φάει, να πιει στον ξένο, 


και στο ποτάμι μέσα λούστε τον, σε μιαν απάνεµη άκρη.» 
Εἰπε, κι αυτές στάθηκαν κι έδιναν κουράγιο η µια στην άλλη. 
Μετά τον Οδυσσέα σε απάνεµη καθίσαν άκρη, ως εἰπε 

η Ναυσικά, του λιονταρόκαρδου του Αλκίνου η θυγατέρα: 


για να ντυθεί µια χλαίνα του 'βαλαν κι ένα χιτώνα δίπλα, 

δῶκαν δὲ χρυσέῃ ἐν ληκύθῳ ὑγρὸν ἔλαιον, 
ἤνωγον δ᾽ ἄρα μιν λοῦσθαι ποταμοῖο ῥοῇσιν. 
δή ῥα τότ᾽ ἀμφιπόλοισι μετηύδα δῖος Ὀδυσσεύς: 
«ἀμφίπολοι, στῆθ᾽ οὕτω ἀπόπροθεν, ὄφρ᾽ ἐγὼ 
αὐτὸς 

ἅλμην ὤμοιιν ἀπολούσομαι, ἀμφὶ δ᾽ ἐλαίῳ 
χρίσομαι: ἦ γὰρ δηρὸν ἀπὸ χροός ἐστιν ἀλοιφή. 


ἄντην δ᾽ οὐκ ἂν ἐγώ γε λοέσσομαι: αἰδέομαι γὰρ 


γυμνοῦσθαι κούρῃσιν ἐυπλοκάμοισι μετελθών.» 


ὣς ἔφαθ᾽, αἱ δ᾽ ἀπάνευθεν ἴσαν, εἶπον δ᾽ ἄρα κούρῃ. 


αὐτὰρ ὁ ἐκ ποταμοῦ χρόα νίζετο δῖος Ὀδυσσεὺς 


ἅλμην, ἥ οἱ νῶτα καὶ εὐρέας ἄμπεχεν ὤμους, 

ἐκ κεφαλῆς δ᾽ ἔσμηχεν ἁλὸς χνόον ἀτρυγέτοιο. 
αὐτὰρ ἐπεὶ δὴ πάντα λοέσσατο καὶ λίπ᾽ ἄλειψεν, 
ἀμφὶ δὲ εἵματα ἕσσαθ᾽ ἅ οἱ πόρε παρθένος ἀδμής, 


τὸν μὲν Ἀθηναίη θῆκεν Διὸς ἐκγεγαυῖα 


μείζονά τ᾽ εἰσιδέειν καὶ πάσσονα, κὰδ δὲ κάρητος 
οὔλας ἧκε κόμας, ὑακινθίνῳ ἄνθει ὁμοίας. 

ὡς δ᾽ ὅτε τις χρυσὸν περιχεύεται ἀργύρῳ ἀνὴρ 
ἴδρις, ὃν Ἥφαιστος δέδαεν καὶ Παλλὰς Ἀθήνη 


τέχνην παντοίην, χαρίεντα δὲ ἔργα τελείει, 


ὣς ἄρα τῷ κατέχευε χάριν κεφαλῇ τε καὶ ὤμοις. 
ἕζετ᾽ ἔπειτ᾽ ἀπάνευθε κιὼν ἐπὶ θῖνα θαλάσσης, 
κάλλεϊ καὶ χάρισι στίλβων: θηεῖτο δὲ κούρη. 

δή ῥα τότ᾽ ἀμφιπόλοισιν ἐυπλοκάμοισι μετηύδα: 


«κλῦτέ μευ, ἀμφίπολοι λευκώλενοι, ὄφρα τι εἴπω. 


οὐ πάντων ἀέκητι θεῶν, οἳ Ὄλυμπον ἔχουσιν, 
Φαιήκεσσ᾽ ὅδ᾽ ἀνὴρ ἐπιμίσγεται ἀντιθέοισι: 
πρόσθεν μὲν γὰρ δή μοι ἀεικέλιος δέατ᾽ εἶναι, 
νῦν δὲ θεοῖσιν ἔοικε, τοὶ οὐρανὸν εὐρὺν ἔχουσιν. 


αἲ γὰρ ἐμοὶ τοιόσδε πόσις κεκλημένος εἴη 


ἐνθάδε ναιετάων, καὶ οἱ ἅδοι αὐτόθι μίμνειν. 
ἀλλὰ δότ’, ἀμφίπολοι, ξείνῳ βρῶσίν τε πόσιν τε.» 
ὣς ἔφαθ᾽, αἱ δ᾽ ἄρα τῆς μάλα μὲν κλύον ἠδ᾽ 
ἐπίθοντο, 

πὰρ δ᾽ ἄρ᾽ Ὀδυσσῆι ἔθεσαν βρῶσίν τε πόσιν τε. 


ἦτοι ὁ πῖνε καὶ ἦσθε πολύτλας δῖος Ὀδυσσεὺς 


ἁρπαλέως: δηρὸν γὰρ ἐδητύος ἦεν ἄπαστος. 
ἡαὐτὰρ Ναυσικάα λευκώλενος ἄλλ᾽ ἐνόησεν: 
εἵματ᾽ ἄρα πτύξασα τίθει καλῆς ἐπ᾽ ἀπήνης, 
ζεῦξεν δ᾽ ἡμιόνους κρατερώνυχας, ἂν δ᾽ ἔβη αὐτή, 


ὤτρυνεν δ᾽ Ὀδυσῆα, ἔπος τ᾽ ἔφατ᾽ ἔκ τ᾽ ὀνόμαζεν: 


«ὄρσεο δὴ νῦν, ξεῖνε, πὀλινδ᾽ ἴμεν ὄφρα σε πέμψω 

μετά του δώκαν ένα ολόχρυσο ροϊ γεμάτο λάδι, 

και να 'μπεί να λουστεί τον έσπρωχναν στου ποταμού το ρέμα. 
Στις βάγιες τότε ο θείος εστράφηκε και μίλησε Οδυσσέας: 
«Βάγιες, σταθείτε λίγο ανάµερα, μονάχος να ξεπλυνω 


την ἅρμη πάνω από τους ὤμους µου, και να Χριστώ µε λάδι᾽ 


τι πάει καιρός πολύς που απόλειψε το λάδι απ’ το κορμί µου. 
Μα οµπρός σας, όχι, εγώ δε λούζομαι” ντροπή για µένα θα ταν 
να γυμνωθώ σε ομορφοπλέξουδες ανάμεσα παρθένες.» 

Είπε, και μόλις κείνες μάκρυναν και το "παν και στην κόρη, 


πήρε ο Οδυσσέας ο θείος και ξέπλενε στον ποταμό την άρμη 


που 'χε καθίσει απά στις πλάτες του και στους φαρδιούς τους 
ώμους) 

και το κεφάλι από της θάλασσας της άκαρπης την άχνη 
καθάριζε᾽ κι ως απολούστηκε και πλούσια λάδι αλείφτη, 

τα ρούχα εφόρεσεν, η απάρθενη που του 'χε κόρη δώσει. 


Να δείχνει κι η Αθηνά τον έκαμε, του γιου του Κρόνου η κόρη, 


σαν πιο γεμάτος, πιο αψηλόκορμος, κι από την κεφαλή του 
μαλλιά κρεμούσε σαν τα ολόσγουρα του ζουμπουλιού λουλούδια. 
Πως χύνει απά στο ασήμι μάλαμα καλός τεχνίτης, που 'χει 

απ’ την Παλλάδα και τον Ἠφαιστο περίσσιες τέχνες μάθει, 


κι εἶναι ό,τι φτιάξει µαστορεύοντας όλο ομορφιά και χάρη --- 


όμοια κι εκείνη χάρη του 'χυνε στην κεφαλή, στους ώμους. 
Έπειτα κίνησε και κάθισε στο ακροθαλάσσι αλάργα, 

απ᾿ ομορφιά και χάρη λάμποντας, και θάµπωσε η παρθένα, 
κι αυτά στις βάγιες πήρε κι έλεγε τις ομορφομαλλούσες: 


«Ακουστέ, βάγιες χιονοβράχιονες, το λόγου σας κρένω᾽ 


όλοι μαζί οι θεοί, τον Ολυµπο ορίζουν, αν δε θέλαν, 

πως τους ισόθεους Φαίακες θα 'ρχουνταν ο άντρας αυτός να 
σμίξει; 

Αλήθεια, πριν µου φάνηκε άσκηµος, µα τώρα που τον βλέπω 
μοιάζει θεός, απ’ όσους τ᾽ ἁσωστα ψηλά κρατούν ουράνια. 


Να 'µενε, θέ µου, εδὠ και να 'στεργε στα µέρη µας να ζήσει 


και να τανε γραφτό της μοίρας µου γυναίκα να µε πάρει! 

Μα ελάτε τώρα, δώστε, βάγιες µου, να φάει, να πιει στον ξένο.» 
Είπε, κι αυτές άκουσαν πρόθυμα την προσταγή της κόρης' 
πήραν φαγί, πιοτό, και τα 'βαλαν µπροστά στον Οδυσσέα 


το θεϊκό, τον πολυβάσανο, που πήρε λιμασμένα 


να τρώει, να πίνει, τι εἶχεν άφαγος πολύν καιρό απομείνει. 

Κι η Ναυσικά η κρουσταλλοβράχιονη στοχάστηκε άλλα ωστόσο: 
τα ρούχα ὡς δίπλωσε, τ᾽ απίθωσε στο αμάξι, και τις μούλες 
ζεύει μετά τις ατσαλόνυχες, κι ανέβηκε κι ατή της' 


στον Οδυσσέα γυρνώντας έπειτα του μίλησε και του 'πε: 


«Ξένε µου, σήκω πια, στο κάστρο µας να πορευτείς: στο σπίτι 

πατρὸς ἐμοῦ πρὸς δῶμα δαΐφρονος, ἔνθα σέ φημι 


πάντων Φαιήκων εἰδησέμεν ὅσσοι ἄριστοι. 


ἀλλὰ μάλ᾽ ὧδ᾽ ἔρδειν, δοκέεις δέ μοι οὐκ ἀπινύσσειν: 


ὄφρ᾽ ἂν μέν κ᾿ ἀγροὺς ἴομεν καὶ ἔργ᾽ ἀνθρώπων, 


τόφρα σὺν ἀμφιπόλοισι μεθ᾽ ἡμιόνους καὶ ἄμαξαν 
καρπαλίμως ἔρχεσθαι: ἐγὼ δ᾽ ὁδὸν ἡγεμονεύσω. 
αὐτὰρ ἐπὴν πόλιος ἐπιβήομεν, ἣν πέρι πύργος 
ὑψηλός, καλὸς δὲ λιμὴν ἑκάτερθε πόληος, 

λεπτὴ δ᾽ εἰσίθμη: νῆες δ᾽ ὁδὸν ἀμφιέλισσαι 


εἰρύαται: πᾶσιν γὰρ ἐπίστιόν ἐστιν ἑκάστῳ. 
ἔνθα δέ τέ σφ᾽ ἀγορὴ καλὸν Ποσιδήιον ἀμφίς, 
ῥυτοῖσιν λάεσσι κατωρυχέεσσ᾽ ἀραρυῖα. 
ἔνθα δὲ νηῶν ὅπλα μελαινάων ἀλέγουσι, 


πείσματα καὶ σπεῖρα, καὶ ἀποξύνουσιν ἐρετμά. 


οὐ γὰρ Φαιήκεσσι μέλει βιὸς οὐδὲ φαρέτρη, 
ἀλλ᾽ ἱστοὶ καὶ ἐρετμὰ νεῶν καὶ νῆες ἔῖσαι, 
ᾖσιν ἀγαλλόμενοι πολιὴν περόωσι θάλασσαν. 
τῶν ἀλεείνω φῆμιν ἀδευκέα, μή τις ὀπίσσω 


μωμεύῃ: μάλα δ᾽ εἰσὶν ὑπερφίαλοι κατὰ δῆμον: 


καί νύ τις ὧδ᾽ εἴπῃσι κακώτερος ἀντιβολήσας: 

τίς δ᾽ ὅδε Ναυσικάᾳ ἕπεται καλός τε μέγας τε 
ξεῖνος; ποῦ δέ μιν εὗρε; πόσις νύ οἱ ἔσσεται αὐτῇ. 
ἢ τινά που πλαγχθέντα κοµίσσατο ἧς ἀπὸ νηὸς 


ἀνδρῶν τηλεδαπῶν, ἐπεὶ οὔ τινες ἐγγύθεν εἰσίν: 


ἤ τίς οἱ εὐξαμένῃ πολυάρητος θεὸς ἦλθεν 
οὐρανόθεν καταβάς, ἕξει δέ μιν ἤματα πάντα. 
βέλτερον, εἰ καὐτή περ ἐποιχομένη πόσιν εὗρεν 
ἄλλοθεν: ἦ γὰρ τούσδε γ᾽ ἀτιμάζει κατὰ δῆμον 


Φαίηκας, τοί μιν μνῶνται πολέες τε καὶ ἐσθλοί. 


ὣς ἐρέουσιν, ἐμοὶ δέ κ᾿ ὀνείδεα ταῦτα γένοιτο. 

καὶ δ᾽ ἄλλῃ νεμεσῶ, ἥ τις τοιαῦτά γε ῥέζοι, 

ἥ τ᾽ ἀέκητι φίλων πατρὸς καὶ μητρὸς ἐόντων, 
ἀνδράσι µίσγηται, πρίν γ᾽ ἀμφάδιον γάμον ἐλθεῖν. 


ὠξεῖνε, σὺ δ᾽ ὦκ᾽ ἐμέθεν ξυνίει ἔπος, ὄφρα τάχιστα 


πομπῆς καὶ νόστοιο τύχῃς παρὰ πατρὸς ἐμοῖο. 
δήεις ἀγλαὸν ἄλσος Ἀθήνης ἄγχι κελεύθου 
αἰγείρων: ἐν δὲ κρήνη νάει, ἀμφὶ δὲ λειμών: 
ἔνθα δὲ πατρὸς ἐμοῦ τέμενος τεθαλυῖά τ᾽ ἀλωή, 


τόσσον ἀπὸ πτόλιος, ὅσσον τε γέγωνε βοήσας. 


ἔνθα καθεζόμενος μεῖναι χρόνον, εἰς ὅ κεν ἡμεῖς 


ἄστυδε ἔλθωμεν καὶ ἱκώμεθα δώματα πατρός. 

θα σε οδηγήσω εγώ του αντρόκαρδου πατέρα µου’ κει µέσα 
σου λέω τους Φαίακες, όσοι εἶναι ἄρχοντες, θα τους γνωρίσεις 
όλους. 

Κι ό,τι σου πω να κάνεις άμυαλος δε μοιάζει να 'σαι αλήθεια’ 


όση ώρα θα περνούµε ξώμερα και καλλουργιές κι αμπέλια, 


εσύ απ’ τις μούλες και την άμαξα πιο πίσω λίγο τρέχα 

µε βιάση, αντάµα µε τις βάγιες µου’ τη στράτα εγώ θα δείχνω. 
Στην πολιτεία σαν όµως φτάσουμε, που γύρα καστροτείχι 
ψηλό τη ζώνει, και δεξόζερβα διπλό λιμάνι ανοίγει, 


κι εἶναι στενή η µπασιά, και τ᾽ ἄρμενα τα γυριστά σερµένα 


μιαν άκρη ὡς άλλη, τι καθένας τους κρατάει δικό του τόπο- 
εκεί 'ναι κι η αγορά, στον όμορφο του Ποσειδώνα δίπλα 
βωμό, και γύρω έχει να κάθουνται κουβαλημένες πέτρες, 
στη γη χωστές εκεί για τ᾽ ἁρματα τα μελανά τα ξάρτια, 


πανιά και παλαμάρια, φτιάνουνε και τα κουπιά τορνεύουν' 


δεν τους τραβούν τους Φαίακες τ᾽ ἁρματα---δοξάρια, σαϊτολόγοι --- 
μον’ τα κουπιά των πλοίων και τ᾽ άρμπουρα, τα ζυγιαστά καράβια: 
µε τούτα τ᾽ αφρισμένα κύματα, χαρά γεμάτοι, σκίζουν. 

Αυτών φοβουμαι τα πικρόλογα, ξοπίσω µη µε πιάσει 


κανείς στο στόμα του’ περήφανος μαθές εδώ εἶναι ο κόσμος. 


Αν κάποιος µας ιδεί αχαμνότερος στο δρόμο, θα φωνάξει: 
"Ὁ όμορφος ξένος κι αψηλόκορμος, στη Ναυσικά ξοπίσω 
που πάει, ποιος να 'ναι; που τον πέτυχε; θαρρώ τον θέλει γι 
άντρα! 

Από καράβι, εδώ που ξέπεσε, µπας και τον πήρε, κι εἶναι 


αλαργοτάξιδος; τι γύρω µας δεν έχουµε γειτόνους, 


Μπορεί να θερμοπαρακάλεσε στις προσευκές της κι ήρθε 
Ψηλά απ’ τα ουράνια ένας αθάνατος, για να την κάνει ταίρι. 
Έτσι καλύτερα, αν κυνήγησε και βρήκε µοναχή της 

άντρα απ᾿ αλλού! Που καταδέχεται μαθές εμάς τους ντόπιους 
τους Φαίακες, κι ας τη θέλουν ταίρι τους πολλά αρχοντόπουλα 


μας!" 


Αυτά θα πουν, κι εγώ απ’ τα λόγια τους πολλή ντροπή θα πάρω. 
Εγώ και µε άλλην λέω συχύζουμαι, που τέτοια πάει και κάνει, 

κι ας ζουν ο κύρης της κι η μάνα της, κι αθέλητα τους τρέχει 

και σμίγει µε άντρες, πριν το γάμο της γιορτάσει μπρος στον 
κόσμο. 


Άκουσε, ξένε, την ορµήνια µου, συντρόφους να σου δώσει 


κι ο κύρης µου μιαν ώρα αρχύτερα και να διαγείρεις πίσω: 
Θα βρεις, στο δρόµο πλάι, της Αθηνάς ιερό από λεύκες δάσο, 
όλο ομορφιά, µε µια ανεβάλλουσα, κι ολόγυρα λιβάδι. 

Εκεί μετόχι έχει ο πατέρας µου κι ολόδροσο περβόλι, 


στην πολιτεία κοντά: θα σε άκουγαν, αν φώναζες εκείθε. 


Κει πέρα κάθισε και πρόσμενε, στο κάστρο µέσα πρώτα 


να πάμε εμείς και στου πατέρα µου να μπούμε το παλάτι. 

αὐτὰρ ἐπὴν ἡμέας ἔλπῃ ποτὶ δώματ᾽ ἀφῖχθαι, 
καὶ τότε Φαιήκων ἴμεν ἐς πόλιν ἠδ᾽ ἐρέεσθαι 


δώματα πατρὸς ἐμοῦ μεγαλήτορος Ἀλκινόοιο. 


ῥεῖα δ᾽ ἀρίγνωτ' ἐστί, καὶ ἂν πάϊς ἡγήσαιτο 
νήπιος: οὐ μὲν γάρ τι ἐοικότα τοῖσι τέτυκται 
δώματα Φαιήκων, οἷος δόμος Ἀλκινόοιο 

ἥρωος. ἀλλ᾽ ὁπότ᾽ ἄν σε δόμοι κεκύθωσι καὶ αὐλή, 


ὦκα μάλα μεγάροιο διελθέμεν, ὄφρ᾽ ἂν ἵκηαι 


μητέρ᾽ ἐμήν: ἡ δ᾽ ἧσται ἐπ᾽ ἐσχάρῃ ἐν πυρὸς αὐγῇ, 
ἠλάκατα στρωφῶσ᾽ ἁλιπόρφυρα, θαῦμα ἰδέσθαι, 
κίονι κεκλιμένη: δμωαὶ δέ οἱ εἴατ᾽ ὄπισθεν. 

ἔνθα δὲ πατρὸς ἐμοῖο θρόνος ποτικέκλιται αὐτῇ, 


τῷ ὃ γε οἰνοποτάζει ἐφήμενος ἀθάνατος ὥς. 


τὸν παραμειψάμενος μητρὸς περὶ γούνασι χεῖρας 
βάλλειν ἡμετέρης, ἵνα νόστιμον ἦμαρ ἴδηαι 
χαίρων καρπαλίμως, εἰ καὶ μάλα τηλόθεν ἐσσί. 

εἴ κέν τοι κείνη γε φίλα φρονέῃσ᾽ ἐνὶ θυμῷ, 


ἐλπωρή τοι ἔπειτα φίλους τ᾽ ἰδέειν καὶ ἱκέσθαι 


οἶκον ἐυκτίμενον καὶ σὴν ἐς πατρίδα γαῖαν.» 

ὣς ἄρα φωνήσασ᾽ ἵμασεν μάστιγι φαεινῇ 
ἡμιόνους: αἱ δ᾽ ὦκα λίπον ποταμοῖο ῥέεθρα. 

αἱ δ᾽ ἐὐ μὲν τρώχων, ἐὐ δὲ πλίσσοντο πόδεσσιν: 


ἡ δὲ μάλ᾽ ἡνιόχευεν, ὅπως ἃμ᾽ ἑποίατο πεζοὶ 


ἀμφίπολοί τ᾽ Ὀδυσεύς τε, νόῳ δ᾽ ἐπέβαλλεν 
ἱμάσθλην. 

δύσετό τ᾽ ἠέλιος καὶ τοὶ κλυτὸν ἄλσος ἵκοντο 
ἱρὸν Ἀθηναίης, ἵν᾽ ἄρ᾽ ἕζετο δῖος Ὀδυσσεύς. 
αὐτίκ᾽ ἔπειτ᾽ ἠρᾶτο Διὸς κούρῃ μεγάλοιο: 


«κλῦθί μευ, αἰγιόχοιο Διὸς τέκος, Ἀτρυτώνη: 


νῦν δή πέρ μευ ἄκουσον, ἐπεὶ πάρος οὔ ποτ᾽ 
ἄκουσας 

ῥαιομένου, ὅτε μ’ ἔρραιε κλυτὸς ἐννοσίγαιος. 
δός μ᾽ ἐς Φαίηκας φίλον ἐλθεῖν ἠδ᾽ ἐλεεινόν.» 

ὣς ἔφατ᾽ εὐχόμενος, τοῦ δ᾽ ἔκλυε Παλλὰς Ἀθήνη. 


αὐτῷ δ᾽ οὔ πω φαίνετ᾽ ἐναντίη: αἴδετο γάρ ῥα 


πατροκασίγνητον: ὁ δ᾽ ἐπιζαφελῶς μενέαινεν 


ἀντιθέῳ Ὀδυσῆι πάρος ἣν γαῖαν ἱκέσθαι. 

Και σα λογιάσεις πια πως μπήκαμε, και συ για των Φαιάκων 
την πολιτεία ξεκίνα᾿ φτάνοντας, το αρχοντικό που πέφτει 
του Αλκίνου, του αντρειωµένου κύρη µου, για ρώτα να σου 


δείξουν. 


Θα το 'βρεις εὐκολα΄ θα σου 'δειχνε κι ένα μωρό το δρόμο: 
κανένα αρχοντικό δε βρίσκεται µέσα στους Φαίακες όλους, 

που µε του Αλκίνοου του λιοντόκαρδου να μοιάζει το παλάτι. 

Μα σύντας πια σε κρύψει ο αυλόγυρος και µπεις στο σπίτι µέσα, 


γοργά το αρχονταρίκι διάβαινε, στη μάνα µου ως να φτάσεις. 


Κοντά στο τζάκι εκείνη κάθεται, στης στιας τη λάμψη δίπλα, 
άλικο γνέθοντας στη ρόκα της μαλλί, που να θαμάξεις, 

στο στύλο ακουμπισμένη: πίσω της οι σκλάβες καθισµένες. 
Εκεί και το θρονί του ο κύρης µου στον ἰδιο στύλο γέρνει, 


κι απάνω κάθεται ως αθάνατος και το κρασί του πίνει. 


Ρίξου στης μάνας µου τα γόνατα, τον κύρη προσπερνώντας, 
κι αγκάλιασε τα, αν θες ολόχαρος να ιδείς του γυρισμού σου 
τη μέρα γρήγορα, η πατρίδα σου που κι ας εἶναι αλάργα' 

τι από κάπου αν εκείνη σ᾽ έπαιρνε κι από συμπάθιο, θα 'χες 


ελπίδα τους δικούς σου κάποτε να δεις και να διαγείρεις 


στο αρχοντικὀ σου το καλόχτιστο, στη γη την πατρική σου.» 
Ως εἰπε τούτα η κόρη, χτύπησε το αστραφτερό μαστίγι, 

κι οι μούλες παράτησαν γρήγορα του ποταμού το ρέμα, 

κι όδευαν πότε τριποδίζοντας και πότε περπατώντας: 


κι εκράτα αυτή πραγά τα νιόλουρα, µε µέτρο το μαστίγι 


δουλεύοντας, οι βάγιες να 'ρχουνται ξοπίσω κι ο Οδυσσέας. 
Βουτούσε ο γήλιος, στο περίλαμπρο της Αθηνάς σα φτάσαν 
το δάσο το ιερό, κι ως κάθισε μονάχος πια ο Οδυσσέας, 

την Αθηνά παρακαλέστηκε, του τρανου Δία την κόρη: 


« Στήσε το αφτί σου, κόρη αδάµαστη του Βροντοσκουταράτου! 


Καν τώρα επάκουσέ µου: τι άλλοτε που τσακιζόμουν, διόλου 
δε μ᾽ άκουσες, καθώς µε τσάκιζεν ο μέγας Κοσµμοσείστης᾽ 
στους Φαίακες φτάνοντας συµπόνεση κι αγάπη να βρω δωσ᾽ 
μου!» 

Αυτά εἰπε, κι η Αθηνά του επάκουσε την προσευχή η Παλλάδα, 


μα ομπρός του ακόµα δεν ξετπρόβελνε᾽ τον αδερφό ντρεπόταν 


μαθές του κύρη της, που αλάγιαστα του ισόθεου του Οδυσσέα 


θυμό κρατούσε, στην πατρίδα του πριχού διαγείρει πίσω. 

ΟΜΗΡΟΥ ΟΔΥΣΣΕΙΑ -η- 


Ἀῶς ὁ μὲν ἔνθ᾽ ἠρᾶτο πολύτλας δῖος Ὀδυσσεύς, 
κούρην δὲ προτὶ ἄστυ φέρεν μένος ἡμιόνοιιν. 
ἡ δ᾽ ὅτε δὴ οὗ πατρὸς ἀγακλυτὰ δώμαθ᾽ ἵκανε, 


στῆσεν ἄρ᾽ ἐν προθύροισι, κασίγνητοι δέ μιν ἀμφὶς 


ἵσταντ᾽ ἀθανάτοις ἐναλίγκιοι, οἵ ῥ᾽ ὑπ᾽ ἀπήνης 
ἡμιόνους ἔλυον ἐσθῆτά τε ἔσφερον εἴσω. 
αὐτὴ δ᾽ ἐς θάλαμον ἑὸν ἤιε: δαῖε δέ οἱ πῦρ 
γρῆυς Ἀπειραίη, θαλαμηπόλος Εὐρυμέδουσα, 


τήν ποτ᾽ Ἀπείρηθεν νέες ἤγαγον ἀμφιέλισσαι: 


Ἀλκινόῳ δ᾽ αὐτὴν γέρας ἔξελον, οὕνεκα πᾶσιν 
Φαιήκεσσιν ἄνασσε, θεοῦ δ᾽ ὣς δῆμος ἄκουεν: 
ἣ τρέφε Ναυσικάαν λευκώλενον ἐν μεγάροισιν. 
ἥ οἱ πῦρ ἀνέκαιε καὶ εἴσω δόρπον ἐκόσμει. 


καὶ τότ᾽ Ὀδυσσεὺς ὦρτο πόλινδ᾽ ἴμεν: ἀμφὶ δ᾽ Ἀθήνη 


πολλὴν ἠέρα χεῦε φίλα φρονέουσ᾽ Ὀδυσῆι, 

μή τις Φαιήκων μεγαθύμων ἀντιβολήσας 
κερτομέοι τ᾽ ἐπέεσσι καὶ ἐξερέοιθ᾽ ὅτις εἴη. 

ἀλλ᾽ ὅτε δὴ ἄρ᾽ ἔμελλε πόλιν δύσεσθαι ἐραννήν, 


ἔνθα οἱ ἀντεβόλησε θεά, γλαυκῶπις Ἀθήνη, 


παρθενικῇ ἐικυῖα νεήνιδι, κάλπιν ἐχούσῃ. 

στῆ δὲ πρόσθ᾽ αὐτοῦ, ὁ δ᾽ ἀνείρετο δῖος Ὀδυσσεύς: 
«ὦ τέκος, οὐκ ἄν μοι δόμον ἀνέρος ἡγήσαιο 
Ἀλκινόου, ὃς τοῖσδε μετ᾽ ἀνθρώποισι ἀνάσσει; 


καὶ γὰρ ἐγὼ ξεῖνος ταλαπείριος ἐνθάδ᾽ ἱκάνω 


τηλόθεν ἐξ ἀπίης γαίης: τῷ οὔ τινα οἶδα 
ἀνθρώπων, οἳ τήνδε πόλιν καὶ γαῖαν ἔχουσιν.» 

τὸν δ᾽ αὖτε προσέειπε θεά, γλαυκῶπις Ἀθήνη: 
«τοιγὰρ ἐγώ τοι, ξεῖνε πάτερ, δόμον, ὅν µε κελεύεις, 


δείξω, ἐπεί μοι πατρὸς ἀμύμονος ἐγγύθι ναίει. 


ἀλλ᾽ ἴθι σιγῇ τοῖον, ἐγὼ δ᾽ ὁδὸν ἡγεμονεύσω, 
μηδέ τιν᾽ ἀνθρώπων προτιόσσεο μηδ᾽ ἐρέεινε. 
οὐ γὰρ ξείνους οἵδε μάλ᾽ ἀνθρώπους ἀνέχονται, 
οὐδ᾽ ἀγαπαζόμενοι φιλέουσ᾽ ὃς κ᾿ ἄλλοθεν ἔλθῃ. 


νηυσὶ θοῇσιν τοί γε πεποιθότες ὠκείῃσι 


λαῖτμα μέγ᾽ ἐκπερόωσιν, ἐπεί σφισι δῶκ᾽ ἐνοσίχθων: 
τῶν νέες ὠκεῖαι ὡς εἰ πτερὸν ἠὲ νόημα.» 

ὣς ἄρα φωνήσασ᾽ ἡγήσατο Παλλὰς Ἀθήνη 
καρπαλίμως: ὁ δ᾽ ἔπειτα μετ᾽ ἴχνια βαῖνε θεοῖο. 


τὸν δ᾽ ἄρα Φαίηκες ναυσικλυτοὶ οὐκ ἐνόησαν 


Έτσι ο θεϊκός εκεί πολύπαθος ευχόταν Οδυσσέας. 
Την κόρη ωστόσο οι μούλες γρήγορα κατά το κάστρο έσερναν 
κι αυτή, σαν έφτασε στου κύρη της τα ξακουστά παλάτια, 


μπρος στην αυλόπορτα σταμάτησε, και γύρα της σταθήκαν 


όμοιοι µε αθάνατους τ᾽ αδέρφια της, και κάτω απὀ τ᾽ αμάξι 

τις μούλες λύσαν και κουβάλησαν τα ρούχα µες στο σπίτι. 

Κι αυτή στην κάμαρα της τράβηξε: φωτιά κει μέσα βρήκε, 

που η γριά απειρώτισσα Ευρυμέδουσα της είχε ανάψει, η βάγια. 


Την εἶχαν δρεπανόγυρτα άρµενα φερμένη απ᾽ την Απείρη 


παλιά, και του Αλκινόου τη διάλεξαν γι’ αρχοντομοίρι, που ήταν 
σε όλους τους Φαίακες ρήγας, κι ὡς θεό τον άκουγεν ο κόσμος. 
Αυτή τη Ναυσικά μεγάλωσε τη χιονοβραχιονάτη- 

τώρα φωτιά στη στια της ἄναβε και σύνταζε το δείπνο. 


Τότε ο Οδυσσέας να πάει σηκώθηκε στην πόλη: κι η Παλλάδα, 


που 'χε την έγνοια του, τρογύρα του πυκνή σκορπούσε αντάρα, 
μήπως κανένας απ’ τους πέρφανους τους Φαίακες τον συντύχει 
και τον αγγίξει µε τα λόγια του ρωτώντας τον ποιος είναι. 

Κι ως πια να µπει στην πόλη εκόντευε την έµνοστη, αντικρύ του 


πρόβαλε ξάφνου η γαλανόματη θεά Αθηνά, το θώρι 


κοπέλας παίρνοντας απάρθενης, μ᾽ ένα σταμνί στο χέρι: 
μπροστά του εστάθη, κι ο αρχοντόγεννος τη ρώτησε Οδυσσέας: 
«Το σπίτι κάποιου τώρα θα 'θελες, παιδί µου, να µου δείξεις, 
του Αλκίνοου, βασιλιάς που ακούγεται στη χώρα αυτή πως εἰναι; 


Τυραγνισμένος ξένος ἑφτασα μαθές σ᾽ αυτά τα µέρη, 


μακριά, από τόπο αλαργοτάξιδο᾽ δεν ξέρω απ’ τους ανθρώπους, 
που ζουν στην πολιτεία και χαίρουνται τη χώρα αυτή, κανέναν.» 
Και του αποκρίθη η γαλανομάτη θεά Αθηνά και του 'πε: 
« Μετά χαράς, πατέρα ξένε µου, το σπίτι που γυρεύεις 


να σου το δείξω: τι µε του άψεγου γονιού µου γειτονιάζει. 


Εγώ θα πάω μπροστά, κι ακλούθα µου χωρίς καμιά κουβέντα, 
και μήτε ρώτα μήτε γύριζε κανένα να κοιτάξεις: 

δεν τους αρέσει εδώ να βλέπουνε μαθές ανθρώπους ξένους, 

κι ουδέ µε αγάπη τον προσδέχουνται, κανείς αλλούθε αν έρθει. 


Ο Κοσμοσείστης τους το χάρισε, της θάλασσας τα πλάτη 


να σκίζουν έχοντας τα θάρρη τους στα γρήγορα καράβια, 
που σαν πουλιών φτερούγες τρέχουνε, σα στοχασμός του 
ανθρώπου.» 

Ετσι η Αθηνά Παλλάδα μίλησε, και μπήκε ομτπρός µε βιάση, 
κι εκείνος της θεάς ακλούθηξε τα χνάρια, και κανένας 


από τους Φαίακες, Οπως όδευε, τους θαλασσακουσμένους, 

ἐρχόμενον κατὰ ἄστυ διὰ σφέας: οὐ γὰρ Ἀθήνη 
εἴα ἐυπλόκαμος, δεινὴ θεός, ἢ ῥά οἱ ἀχλὺν 
θεσπεσίην κατέχευε φίλα φρονέουσ᾽ ἐνὶ θυμῷ. 
θαύμαζεν δ᾽ Ὀδυσεὺς λιμένας καὶ νῆας ἐΐσας 


αὐτῶν θ᾽ ἡρώων ἀγορὰς καὶ τείχεα μακρὰ 


ὑψηλά, σκολόπεσσιν ἀρηρότα, θαῦμα ἰδέσθαι. 
ἀλλ᾽ ὅτε δὴ βασιλῆος ἀγακλυτὰ δώμαθ᾽ ἵκοντο, 
τοῖσι δὲ μύθων ἦρχε θεά, γλαυκῶπις Ἀθήνη: 
«οὗτος δή τοι, ξεῖνε πάτερ, δόμος, ὅν µε κελεύεις 


πεφραδέμεν: δήεις δὲ διοτρεφέας βασιλῆας 


δαίτην δαινυμένους: σὺ δ᾽ ἔσω κίε, μηδέ τι θυμῷ 
τάρβει: θαρσαλέος γὰρ ἀνὴρ ἐν πᾶσιν ἀμείνων 
ἔργοισιν τελέθει, εἰ καί ποθεν ἄλλοθεν ἔλθοι. 
δέσποιναν μὲν πρῶτα κιχήσεαι ἐν μεγάροισιν: 


Ἀρήτη δ᾽ ὄνομ᾽ ἐστὶν ἐπώνυμον, ἐκ δὲ τοκήων 


τῶν αὐτῶν οἵ περ τέκον Ἀλκίνοον βασιλῆα. 
Ναυσίθοον μὲν πρῶτα Ποσειδάων ἐνοσίχθων 
γείνατο καὶ Περίβοια, γυναικῶν εἶδος ἀρίστη, 
ὁπλοτάτη θυγάτηρ μεγαλήτορος Εὐρυμέδοντος, 


ὃς ποθ᾽ ὑπερθύμοισι Γιγάντεσσιν βασίλευεν. 


ἀλλ᾽ ὁ μὲν ὤλεσε λαὸν ἀτάσθαλον, ὤλετο δ᾽ αὐτός: 
τῇ δὲ Ποσειδάων ἐμίγη καὶ ἐγείνατο παῖδα 
Ναυσίθοον μεγάθυμον, ὃς ἐν Φαίηξιν ἄνασσε: 
Ναυσίθοος δ᾽ ἔτεκεν Ῥηξήνορά τ᾽ Ἀλκίνοόν τε. 


τὸν μὲν ἄκουρον ἐόντα βάλ᾽ ἀργυρότοξος Ἀπόλλων 


νυμφίον ἐν μεγάρῳ, μίαν οἴην παῖδα λιπόντα 
Ἀρήτην: τὴν δ᾽ Ἀλκίνοος ποιήσατ᾽ ἄκοιτιν, 

καί μιν ἔτισ᾽, ὡς οὔ τις ἐπὶ χθονὶ τίεται ἄλλη, 

ὅσσαι νῦν γε γυναῖκες ὑπ᾽ ἀνδράσιν οἶκον ἔχουσιν. 


ὣς κείνη περὶ κῆρι τετίµηταί τε καὶ ἔστιν 


ἔκ τε φίλων παίδων ἔκ τ’ αὐτοῦ Ἀλκινόοιο 

καὶ λαῶν, οἵ μίν ῥα θεὸν ὣς εἰσορόωντες 
δειδέχαται μύθοισιν, ὅτε στείχῃσ᾽ ἀνὰ ἄστυ. 

οὐ μὲν γάρ τι νόου γε καὶ αὐτὴ δεύεται ἐσθλοῦ: 


ῇσι τ᾽ ἐὐ φρονέῃσι καὶ ἀνδράσι νείκεα λύει. 


εἴ κέν τοι κείνη γε φίλα φρονέῃσ᾽ ἐνὶ θυμῷ, 
ἐλπωρή τοι ἔπειτα φίλους τ᾽ ἰδέειν καὶ ἱκέσθαι 
οἶκον ἐς ὑψόροφον καὶ σὴν ἐς πατρίδα γαῖαν.» 
ὣς ἄρα φωνήσασ᾽ ἀπέβη γλαυκῶπις Ἀθήνη 


πόντον ἐπ᾽ ἀτρύγετον, λίπε δὲ Σχερίην ἐρατεινήν, 


ἵκετο δ᾽ ἐς Μαραθῶνα καὶ εὐρυάγυιαν Ἀθήνην, 
δῦνε δ᾽ Ἐρεχθῆος πυκινὸν δόμον. αὐτὰρ Ὀδυσσεὺς 
Ἀλκινόου πρὸς δώματ᾽ ἴε κλυτά: πολλὰ δέ οἱ κῆρ 
ὥρμαιν᾽ ἱσταμένῳ, πρὶν χάλκεον οὐδὸν ἱκέσθαι. 


ὥς τε γὰρ ἠελίου αἴγλη πέλεν ἠὲ σελήνης 

ανάμεσα τους δεν τον ξέκρινε᾿ δεν άφηνε η Παλλάδα 

να τόνε δουν, η καλοπλέξουδη, τρανή θεά᾽ µε αντάρα 

θεϊκιά τον είχε ζώσει, ως γνοιάζουνταν γι αυτόν βαθιά στα φρένα. 
Κι εκείνος τα λιμάνια ἐθάμαζε, τα ζυγιαστά καράβια, 


τις αγορές, όπου συνάζουνταν οι ηρώοι, και τα ψηλά τους 


µακριά τειχιά, τα παλουκόφραχτα, που να σαστίζει ο νους σου. 
Κι ως έφτασαν στο πολυδόξαστο του βασιλιά παλάτι, 

πρώτη η Αθηνά, η θεά η γλαυκόµατη, το λόγο εκίνα κι είπε: 
«Πατέρα ξένε, το που γύρεψες παλάτι να σου δείξω, 


αυτό 'ναι! Εδώ τους αρχοντόγεννους ρηγάδες θα πετύχεις 


να κάθουνται να τρων. Στα φρένα σου καθόλου µη δειλιάσεις, 
μον᾽ μέσα πήγαινε’ καλύτερα τελεύει τις δουλειές του 
ο άντρας ο απόκοτος, κι ας έφτασε µακριά απ’ τα ξένα κάπου. 
Πιο πρώτα κοίτα τη βασίλισσα να σμίξεις στο παλάτι' 


Αρήτη τήνε λεν µε τ᾽ όνομα, κι από τους ἰδιους σέρνει 


γονιούς, που τον Αλκίνοο γέννησαν, το βασιλιά της χώρας. 
Πρώτα ο Ναυσίθοος εγεννήθηκεν από τον Ποσειδώνα 

και την Περίβοια, που τα κάλλη της καμιά δεν έφτανε άλλη 
γυναίκα, κι ήταν του Ευρυμέδοντα του ρήγα στερνοπαίδι' 


αυτός στους Γίγαντες τους πέρφανους είχε αφεντέψει, ωστόσο 


τον άσεβο λαό του αφάνισε και χάθηκε κι ατός του. 

Μ᾽ εκείνη ο Ποσειδώνας ἑσμιξε και γέννησε αντρειωµένο 

γιο, το Ναυσίθοο, που ρηγάδεψε στους Φαίακες: κι ο Ναυσίθος 
δυο γιους αξιώθη, το Ρηξήνορα και τον Αλκίνο᾽ μόνο 


που ο ασηµοδόξαρος Απόλλωνας του σκότωσε τον πρώτο, 


νιόγαμπρο, δίχως γιό’ στο σπίτι του µια κόρη µόνο αφήκε, 
αυτή που ο Αλκίνοος πήρε αργότερα γυναίκα, την Αρήτη᾽ 
την τίμησε, όσο δεν τιμήθηκε καμιά στον κόσμο, απ᾿ όσες 


κυβερνημένες απ’ τους άντρες τους τα σπίτια τους κοιτάζουν. 


Έτσι ετιµήθη εκείνη ολόκαρδα και μνίσκει τιµηµένη 


κι απ’ τα παιδιά της κι απ᾿ τον άντρα της τον ἰδιο, τον Αλκίνο, 
κι απ’ το λαό, που την αγάπη του της δείχνει, σα διαβαίνει 
μέσα απ’ το κάστρο, χαιρετώντας τη, και σα θεά τη βλέπει. 
Μα έχει κι αυτή μυαλό τετράγωνο, και σε όσους έχει αγάπη 


--κι άντρες ακόµα--- τις αμάχες τους µπορεί και ξεδιαλύνει. 


Αν η καρδιά της τώρα σ᾽ έπαιρνεν από συµπάθιο, θα 'χες 
ελπίδα τους δικούς σου κάποτε να ιδείς και να διαγείρεις 
στο αψηλοτάβανο το σπίτι σου, στη γη την πατρική σου.» 
Αυτά εἶπεν η Αθηνά η γλαυκόµατη κι αφήνει τη Σχερία 


την έµνοστη, κι απάνω απ’ τ᾽ ἄκαρπα πετώντας τα πελάγη, 


στο Μαραθώνα, στην πλατύδρομην εκείθε Αθήνα φτάνει, 

και στου Ερεχθέα το στέριο εχώθηκε παλάτι. Κιο Οδυσσέας 
στο αρχοντικό του Αλκίνοου κίνησε να πάει: µα πριν πατήσει 
το χάλκινο κατώφλι, στάθηκε και δούλευεν ο νους του' 


τι φως ολούθε απ’ του λιοντόκαρδου του Αλκίνοου το παλάτι 

δῶμα καθ᾿ ὑψερεφὲς μεγαλήτορος Ἀλκινόοιο. 
χάλκεοι μὲν γὰρ τοῖχοι ἐληλέδατ᾽ ἔνθα καὶ ἔνθα, 
ἐς μυχὸν ἐξ οὐδοῦ, περὶ δὲ θριγκὸς κυάνοιο: 
χρύσειαι δὲ θύραι πυκινὸν δόμον ἐντὸς ἔεργον: 


σταθμοὶ δ᾽ ἀργύρεοι ἐν χαλκέῳ ἕστασαν οὐδῷ, 


ἀργύρεον δ᾽ ἐφ᾽ ὑπερθύριον, χρυσέη δὲ κορώνη. 
χρύσειοι δ᾽ ἑκάτερθε καὶ ἀργύρεοι κύνες ἦσαν, 
οὓς Ἥφαιστος ἔτευξεν ἰδυίῃσι πραπίδεσσι 

δῶμα φυλασσέμεναι μεγαλήτορος Ἀλκινόοιο, 


ἀθανάτους ὄντας καὶ ἀγήρως ἤματα πάντα. 


ἐν δὲ θρόνοι περὶ τοῖχον ἐρηρέδατ᾽ ἔνθα καὶ ἔνθα, 
ἐς μυχὸν ἐξ οὐδοῖο διαμπερές, ἔνθ᾽ ἐνὶ πέπλοι 
λεπτοὶ ἐύννητοι βεβλήατο, ἔργα γυναικῶν. 

ἔνθα δὲ Φαιήκων ἡγήτορες ἑδριόωντο 


πίνοντες καὶ ἔδοντες: ἐπηετανὸν γὰρ ἔχεσκον. 


χρύσειοι δ᾽ ἄρα κοῦροι ἐυδμήτων ἐπὶ βωμῶν 
ἕστασαν αἰθομένας δαΐδας μετὰ χερσὶν ἔχοντες, 
φαίνοντες νύκτας κατὰ δώματα δαιτυμόνεσσι. 
πεντήκοντα δέ οἱ δμωαὶ κατὰ δῶμα γυναῖκες 


αἱ μὲν ἀλετρεύουσι μύλῃς ἔπι µήλοπα καρπόν, 


αἱ δ᾽ ἱστοὺς ὑφόωσι καὶ ἠλάκατα στρωφῶσιν 


ἥμεναι, οἷά τε φύλλα μακεδνῆς αἰγείροιο: 


καιρουσσέων δ᾽ ὀθονέων ἀπολείβεται ὑγρὸν ἔλαιον. 


ὅσσον Φαίηκες περὶ πάντων ἴδριες ἀνδρῶν 


νῆα θοὴν ἐνὶ πόντῳ ἐλαυνέμεν, ὣς δὲ γυναῖκες 


ἱστῶν τεχνῆσσαι: πέρι γάρ σφισι δῶκεν Ἀθήνη 
ἔργα τ᾽ ἐπίστασθαι περικαλλέα καὶ φρένας ἐσθλάς. 
ἔκτοσθεν δ᾽ αὐλῆς μέγας ὄρχατος ἄγχι θυράων 
τετράγυος: περὶ δ᾽ ἕρκος ἐλήλαται ἀμφοτέρωθεν. 


ἔνθα δὲ δένδρεα μακρὰ πεφύκασι τηλεθόωντα, 


ὄγχναι καὶ ῥοιαὶ καὶ μηλέαι ἀγλαόκαρποι 

συκέαι τε γλυκεραὶ καὶ ἐλαῖαι τηλεθόωσαι. 

τάων οὔ ποτε καρπὸς ἀπόλλυται οὐδ᾽ ἀπολείπει 
χείματος οὐδὲ θέρευς, ἐπετήσιος: ἀλλὰ μάλ᾽ αἰεὶ 


Ζεφυρίη πνείουσα τὰ μὲν φύει, ἄλλα δὲ πέσσει. 


ὄγχνη ἐπ᾽ ὄγχνῃ γηράσκει, μῆλον δ᾽ ἐπὶ μήλῳ, 
αὐτὰρ ἐπὶ σταφυλῇ σταφυλή, σῦκον δ᾽ ἐπὶ σύκῳ. 
ἔνθα δέ οἱ πολύκαρπος ἀλωή ἐρρίζωται, 

τῆς ἕτερον μὲν θειλόπεδον λευρῷ ἐνὶ χώρῳ 


τέρσεται ἠελίῳ, ἑτέρας δ᾽ ἄρα τε τρυγόωσιν, 


ἄλλας δὲ τραπέουσι: πάροιθε δέ τ᾽ ὄμφακές εἰσιν 
ἄνθος ἀφιεῖσαι, ἕτεραι δ᾽ ὑποπερκάζουσιν. 

ἔνθα δὲ κοσμηταἰ πρασιαὶ παρὰ νείατον ὄρχον 
παντοῖαι πεφύασιν, ἐπηετανὸν γανόωσαι: 


ἐν δὲ δύω κρῆναι ἡ μέν τ᾽ ἀνὰ κῆπον ἅπαντα 

το αψηλοτάβανο ξεχύνουνταν --- σα φεγγαριού, σαν ήλιου. 
Χάλκινοι οι τοίχοι του ζερβόδεξα, που απ’ το κατώφλι ως µέσα 
τραβούσαν, και ψηλά τους έζωνε µια ζώνη από λαζούρι. 
Μαλαματένιες πόρτες σφάλιζαν το σπίτι, κι ασημένιοι 


πάνω στο χάλκινο στηρίζουνταν κατώφλι οι παραστάτες: 


κι είχε κρικέλι ατόφιο μάλαμα κι ανώφλι ατόφιο ασήμι. 

Κι ήταν και δυο σκυλιά ζερβόδεξα χρυσά, και δυο ασημένια, 
μαστορεμένα από τον Ἠφαιστο µε τη σοφή του τέχνη, 

του Αλκίνοου να φυλάν του αντρόκαρδου το σπίτι νύχτα μέρα, 


κι ήταν αθάνατα κι αγέραστα. Και µες στο αρχονταρίκι 


απ’ το κατώφλι ως µέσα αδιάκοπα γραμμή θρονιά ακουμπούσαν 
στους τοίχους δώθε κείθε, κι έβλεπες απάνω τους ριγμένα 

λεπτά, καλόφαντα σκεπάσματα, φασμένα από γυναίκες. 

Εκεί συχνά των Φαΐίακων οι άρχοντες να φαν, να πιουν κάθονταν, 


κι εἶχαν μπροστά τους όσα θα 'φταναν γι᾿ ακέριο χρόνο ακόµα. 


Μαλαματένιοι πάνω νιούτσικοι σε στέριους στυλοβάτες 

στέκαν κρατώντας µες στα χέρια τους δαυλιά φλογαναμμένα, 

να "χουν να φέγγουν στους συντράπεζους τις νύχτες στο παλάτι. 
Πενήντα µέσα στο παλάτι του γυναίκες σκλάβες ἐχει' 


άλλες αλέθουν στους χερόμυλους καρπό χρυσό σα μήλο, 


άλλες υφαίνουν για τη ρόκα τους γυρνούνε, καθισμένες, 
καθώς της λεύκας της λιγνόκορµης τα φύλλα, δίπλα δίπλα, 

κι απ’ τα καλόκρουστα υφασίδια τους το λάδι αποσταλάζει' 

τι όσο τους άλλους άντρες ξεπερνούν οι Φαίακες, στα πελάγη 


να κυβερνούν τα γρήγορα άρµενα, παρόμοια πρώτες είναι 


στην τέχνη του αργαλειού οι γυναίκες τους: τις µοίρανε η Παλλάδα 
και από δουλειές να νιώθουν όμορφες και µυαλωμένες να 'ναι. 
Απόξω απ᾿ την αυλή του βρίσκεται χτήµα τρανό, εκεί δίπλα, 
τέσσερα στρέμματα, που ζώνεται µε φράχτη γύρω γύρω: 


και µέσα εκεί ψηλά κι ολόχλωρα φυτρώνουν δέντρα πλήθος: 


εκεί αχλαδιές, μηλιές χρυσόκαρπες, ρογδιές φυλλομανούνε, 
εκεί συκιές γλυκές κι ολόχλωρες ελιές θωρείς ολούθε. 
Καρπός δε χάνεται, µια που 'δεσε, κι ουδέ τους απολείπει 
χειμώνα καλοκαιρι, αδιάκοπα: τι ασίγαστα φυσώντας 


εδώ γεννάει καρπούς ο ζέφυρος κι άλλους εκεί γουρμάζει. 


Απίδι απά στο απίδι ψήνεται, και μήλο απά στο μήλο, 

σύκο στο σύκο απάνω, αδιάκοπα, σταφύλι στο σταφύλι. 
Ακόμα αμπέλι εκεί πολύκαρπο του βασιλιά ριζώνει: 

στο 'να του μέρος, για το στέγνωµα των σταφυλιών στον ήλιο, 


εχει ένα αλώνι, κι άλλα εἰναι ώρα τους να τα τρυγήσουν, κι άλλα 


να τα πατήσουν, κι άλλα είναι άγουρα πιο πέρα, τον αθό τους 
μόλις που τίναξαν, και παίρνουνε να κοκκινίζουν άλλα. 

Κει που τελεύουν πια τα κλήματα, λογής λογής, µε τάξη 
βαλμένες οι βραγιές κατάχλωρες ολοχρονίς φουντώνουν. 


Είναι και βρύσες δυό: ποτίζεται τρογύρα το περβόλι 

σκίδναται, ἡ δ᾽ ἑτέρωθεν ὑπ᾽ αὐλῆς οὐδὸν ἵησι 
πρὸς δόμον ὑψηλόν, ὅθεν ὑδρεύοντο πολῖται. 
τοῦ ἄρ᾽ ἐν Ἀλκινόοιο θεῶν ἔσαν ἀγλαὰ δῶρα. 
ἔνθα στὰς θηεῖτο πολύτλας δῖος Ὀδυσσεύς. 


αὐτὰρ ἐπεὶ δὴ πάντα ἑῷ θηήσατο θυμῷ, 


καρπαλίμως ὑπὲρ οὐδὸν ἐβήσετο δώματος εἴσω. 
εὗρε δὲ Φαιήκων ἡγήτορας ἠδὲ µέδοντας 
σπένδοντας δεπάεσσιν ἐυσκόπῳ ἀργέϊφόντῃ, 

ᾧ πυμάτῳ σπένδεσκον, ὅτε µνησαίατο κοίτου. 


αὐτὰρ ὁ βῆ διὰ δῶμα πολύτλας δῖος Ὀδυσσεὺς 


πολλὴν ἠέρ᾽ ἔων, ἣν οἱ περίχευεν Ἀθήνη, 


ὄφρ᾽ ἵκετ᾽ Ἀρήτην τε καὶ Ἀλκίνοον βασιλῆα. 


ἀμφὶ δ᾽ ἄρ᾽ Ἀρήτης βάλε γούνασι χεῖρας Ὀδυσσεύς, 


καὶ τότε δή ῥ᾽ αὐτοῖο πάλιν χύτο θέσφατος ἀήρ. 


οἱ δ᾽ ἄνεῳ ἐγένοντο, δόμον κάτα φῶτα ἰδόντες: 


θαύμαζον δ᾽ ὁρόωντες. ὁ δὲ λιτάνευεν Ὀδυσσεύς: 
«Ἀρήτη, θύγατερ Ῥηξήνορος ἀντιθέοιο, 

σόν τε πόσιν σά τε γούναθ᾽ ἱκάνω πολλὰ μογήσας 
τούσδε τε δαιτυμόνας: τοῖσιν θεοὶ ὄλβια δοῖεν 


ζωέμεναι, καὶ παισὶν ἐπιτρέψειεν ἕκαστος 


κτήματ᾽ ἐνὶ μεγάροισι γέρας θ᾽ ὅ τι δῆμος ἔδωκεν: 
αὐτὰρ ἐμοὶ πομπὴν ὀτρύνετε πατρίδ᾽ ἱκέσθαι 
θᾶσσον, ἐπεὶ δὴ δηθὰ φίλων ἄπο πήματα πάσχω.» 
ὣς εἰπών κατ᾽ ἄρ᾽ ἔζετ᾽ ἐπ᾽ ἐσχάρῃ ἐν κονίῃσιν 


πὰρ πυρί: οἱ δ᾽ ἄρα πάντες ἀκὴν ἐγένοντο σιωπῇ. 


ὀψὲ δὲ δὴ µετέεπτε γέρων ἥρως Ἐχένηος, 

ὃς δὴ Φαιήκων ἀνδρῶν προγενέστερος ἦεν 
καὶ μύθοισι κέκαστο, παλαιά τε πολλά τε εἰδώς: 
ὅ σφιν ἐὐ φρονέων ἀγορήσατο καὶ μετέειπτεν: 


«Ἀλκίνο᾽, οὐ μέν τοι τόδε κάλλιον, οὐδὲ ἔοικε, 


ξεῖνον μὲν χαμαὶ ἧσθαι ἐπ᾽ ἐσχάρῃ ἐν κονίῃσιν, 
οἵδε δὲ σὸν μῦθον ποτιδέγµενοι ἰσχανόωνται. 
ἄλλ᾽ ἄγε δὴ ξεῖνον μὲν ἐπὶ θρόνου ἀργυροήλου 
εἶσον ἀναστήσας, σὺ δὲ κηρύκεσσι κέλευσον 


οἶνον ἐπικρῆσαι, ἵνα καὶ Διὶ τερπικεραύνῳ 


σπείσομεν, ὃς θ᾽ ἱκέτῃσιν ἅμ᾽ αἰδοίοισιν ὀπηδεῖ: 
δόρπον δὲ ξείνῳ ταμίη δότω ἔνδον ἐόντων.» 
αὐτὰρ ἐπεὶ τό γ᾽ ἄκουσ᾽ ἱερὸν μένος Ἀλκινόοιο, 
χειρὸς ἑλὼν Ὀδυσῆα δαΐφρονα ποικιλομήτην 


ὦρσεν ἀπ᾽ ἐσχαρόφιν καὶ ἐπὶ θρόνου εἶσε φαεινοῦ, 


υἱὸν ἀναστήσας ἀγαπήνορα Λαοδάμαντα, 
ὃς οἱ πλησίον ἶζε, μάλιστα δέ μιν φιλέεσκεν. 
χέρνιβα δ᾽ ἀμφίπολος προχόῳ ἐπέχευε φέρουσα 


καλῇ χρυσείῃ ὑπὲρ ἀργυρέοιο λέβητος, 

από τη µια, και τρέχει η δεύτερη στο σπίτι, απ’ το κατώφλι 
περνώντας κάτω της αυλόπορτας, νερό να παίρνει ο κόσμος. 
Τέτοια οι θεοί μαθές εχάρισαν του Αλκίνου πλούσια δώρα. 
Κει πέρα ο θεϊκός, πολύπαθος στεκόταν Οδυσσέας 


και θάμαζε᾽ κι ως πια αποθάµαξε θωρώντας τα όλα γύρω, 


περνώντας το κατώφλι γρήγορα στο σπίτι µέσα µπήκε᾽ 

κι ήβρε των Φαιάκων τους πρωτόγερους και προεστούς την ώρα 
σπονδή στον άγρυπνο που πρόσφερναν Αργοφονιά, τι θέλαν 
να παν να κοιμηθούν, κι ολόστερνα σ᾽ αυτόν σπονδές εκάναν. 


Κι ο αρχοντογέννητος, πολύπαθος εδιάβηκε Οδυσσέας 


το σπίτι µες σε αντάρα ολόπυκνη, που του 'χυνε η Παλλάδα. 
Όμως στο ρήγα Αλκίνο ως έφτασε και στην Αρήτη αντίκρυ, 
τα χέρια του έριξε στα γόνατα τρογύρα της Αρήτης, 

κι η θεϊκιά που τον περίζωνε μεμιάς σκορπίστη αντάρα. 


Κι αυτοί τα χάσαν ξένον άνθρωπο θωρώντας µες στο σπίτι, 


και μείναν ἀλαλοι᾽ και κίνησε τα παρακάλια εκείνος: 

«Αρήτη, κόρη του Ρηξήνορα του ισόθεου, πλήθος έχω 
τραβήξει βάσανα᾽ στον άντρα σου, στα πόδια σου προσπέφτω 
και σε όλους τούτους τους συντράπεζους᾽ μόνο καλά, όσο ζείτε, 


να δείτε απ’ τους θεούς, κι αργότερα το βιος στο αρχοντικό σας 


κι όποια τιµή ο λαός σας έδωκε να μείνουν στα παιδιά σας. 
Όμως και µένα προβοδάτε µε, να φτάσω στην πατρίδα 
γρήγορα᾽ χρόνους βασανίζουμαι µακριά από τους δικούς µου.» 
Αυτά εἰπε, και στο τζάκι εκάθισε, πλάι στη φωτιά, στις στάχτες, 


ΚΙ οι άλλοι απόµειναν όλοι αμίλητοι και δεν έβγαζαν άχνα. 


Αργά το λόγο πήρε ο γέροντας, ο αρχοντικός Εχένηος, 
που όλους τους Φαίακες τους αντρόψυχους στα χρόνια 
ξεπερνούσε, 

κι ήταν στα λόγια πρώτος κι ήξερε πολλά και περασμένα. 
Και τότε μίλησε καλόγνωμος αναµεσό τους κι εἰπε: 


« Αλκίνοε, τούτο εδώ πολύ όμορφο δεν είναι, δεν ταιριάζει 


ο ξένος πλάι στη στια να κάθεται, κατάχαμα, στις στάχτες. 
Οι άλλοι σωπαίνουν απαντέχοντας το λόγο το δικό σου. 
Μα τώρα ομπρός, τον ξένο σήκωσε και σε θρονί να κάτσει 
οδήγα τον ασηµοκάρφωτο’ κρασί να συγκεράσουν 


στους κράχτες πες μετά, να κάνουμε στον κεραυνόχαρο όλοι 


το Δία σπονδή, που παραστέκεται τους σεβαστούς ικέτες. 

Και μέσα ό,τι βρεθεί η κελάρισσα να φάει στον ξένο ας δώκει.» 
Μόλις το λόγο τούτο αγρίκησεν ο Αλκίνοος ο αντρειωµένος, 
του πολεμάρχου, πολυμήχανου πήρε Οδυσσέα το χέρι, 


τον σήκωσε απ’ τη στια και σε θρονί τον κάθισε αστροβόλο, 


αφού το γιο του εκείθε σήκωσε, που δίπλα του καθόταν, 
το Λαοδάμα τον αντρόκαρδο, και του 'χε αγάπη πλήθια. 
Μια παρακόρη τότε τρέχοντας νερό σε στάµνα Φέρνει, 


χρυσή, πανώρια, κι από κάτω της ένα αργυρό λεγένι, 

νίψασθαι: παρὰ δὲ ξεστὴν ἐτάνυσσε τράπεζαν. 


σῖτον δ᾽ αἰδοίη ταμίη παρέθηκε φέρουσα, 

εἴδατα πόλλ᾽ ἐπιθεῖσα, χαριζομένη παρεόντων. 
αὐτὰρ ὁ πῖνε καὶ ἦσθε πολύτλας δῖος Ὀδυσσεύς. 
καὶ τότε κήρυκα προσέφη μένος Ἀλκινόοιο: 


«Ποντόνοε, κρητῆρα κερασσάμενος μέθυ νεῖμον 


πᾶσιν ἀνὰ μέγαρον, ἵνα καὶ Διὶ τερπικεραύνῳ 

σπείσοµεν, ὃς θ᾿ ἱκέτῃσιν ἅμ᾽ αἰδοίοισιν ὀπηδεῖ.» 
ὣς φάτο, Ποντόνοος δὲ μελίφρονα οἶνον ἐκίρνα, 
νώμησεν δ᾽ ἄρα πᾶσιν ἐπαρξάμενος δεπάεσσιν. 


αὐτὰρ ἐπεὶ σπεῖσάν τ᾽ ἔπιόν θ᾽’, ὅσον ἤθελε θυμός, 


τοῖσιν δ᾽ Ἀλκίνοος ἀγορήσατο καὶ μετέειπε: 
«κέκλυτε, Φαιήκων ἡγήτορες ἠδὲ μέδοντες 
ὄφρ᾽ εἴπω τά µε θυμὸς ἐνὶ στήθεσσι κελεύει. 
νῦν μὲν δαισάμενοι κατακείετε οἴκαδ᾽ ἰόντες: 


ἠῶθεν δὲ γέροντας ἐπὶ πλέονας καλέσαντες 


ξεῖνον ἐνὶ μεγάροις ξεινίσσομεν ἠδὲ θεοῖσιν 
ῥέξομεν ἱερὰ καλά, ἔπειτα δὲ καὶ περὶ πομπῆς 
μνησόμεθ᾽, ὥς χ᾽ ὁ ξεῖνος ἄνευθε πόνου καὶ ἀνίης 
πομπῇ ὑφ᾽ ἡμετέρῃ ἣν πατρίδα γαῖαν ἵκηται 


χαίρων καρπαλίμως, εἰ καὶ μάλα τηλόθεν ἐστί, 


μηδέ τι μεσσηγύς γε κακὸν καὶ πῆμα πάθῃσι, 
πρίν γε τὸν ἧς γαίης ἐπιβήμεναι: ἔνθα δ᾽ ἔπειτα 
πείσεται, ἅσσα οἱ αἶσα κατὰ κλῶθές τε βαρεῖαι 
γιγνομένῳ νήσαντο λίνῳ, ὅτε μιν τέκε μήτηρ. 


εἰ δέ τις ἀθανάτων γε κατ᾽ οὐρανοῦ εἰλήλουθεν, 


ἄλλο τι δὴ τόδ᾽ ἔπειτα θεοὶ περιµηχανόωνται. 

αἰεὶ γὰρ τὸ πάρος γε θεοὶ φαίνονται ἐναργεῖς 
ἡμῖν, εὖτ᾽ ἔρδωμεν ἀγακλειπὰς ἑκατόμβας, 
δαίνυνταί τε παρ᾽ ἄμμι καθήμενοι ἔνθα περ ἡμεῖς. 


εἰ δ᾽ ἄρα τις καὶ μοῦνος ἰὼν ξύμβληται ὁδίτης, 


οὔ τι κατακρύπτουσιν, ἐπεί σφισιν ἐγγύθεν εἰμέν, 
ὥς περ Κύκλωπές τε καὶ ἄγρια φῦλα Γιγάντων.» 
τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«Ἀλκίνο᾽, ἄλλο τί τοι μελέτω φρεσίν: οὐ γὰρ ἐγώ γε 


ἀθανάτοισιν ἔοικα, τοὶ οὐρανὸν εὐρὺν ἔχουσιν, 


οὐ δέμας οὐδὲ φυήν, ἀλλὰ θνητοῖσι βροτοῖσιν. 
οὓς τινας ὑμεῖς ἴστε μάλιστ᾽ ὀχέοντας ὀιζὺν 
ἀνθρώπων, τοῖσίν κεν ἐν ἄλγεσιν ἰσωσαίμην. 
καὶ δ᾽ ἔτι κεν καὶ μᾶλλον ἐγὼ κακὰ μυθησαίμην, 


ὅσσα γε δὴ ξύμπαντα θεῶν ἰότητι µόγησα. 

για να πλυθεί, και δίπλα του ἁπλωσε στραφταλιστό τραπέζι. 


Ψωμί κι η σεβαστή κελάρισσα του κουβαλάει και πλήθος, 

φαγιά απιθώνει, απ’ ό,τι βρέθηκε καλό φιλεύοντάς τον. 

Κι έτρωγε κι έπινε ο πολύπαθος ισόθεος Οδυσσέας. 

Κι ο Αλκίνοος τότε ο καρτερόψυχος γυρνάει και λέει στον κράχτη: 


«Ποντόνοε, το κρασί συγκέρασε, και µες στο αρχονταρίκι 


κέρνα γραμμή, για να προσφέρουμε στον κεραυνόχαρο όλοι 
το Δία σπονδή, που παραστέκεται τους σεβαστούς ικέτες.» 
Αυτά εἰπε, και κρασί µελόγλυκο συγκέρασε ο διαλάλης 

και σε όλα τα ποτήρια εμοίραζεν, απ’ τις σπονδές ν᾿ αρχίσουν 


Και σα στάλαξαν κι ήπιαν όλοι τους, όσο η καρδιά ποθούσε, 


πρώτος το λόγο ο Αλκίνοος κίνησε κι αναµεσό τους εἰπε: 
«Ακούστε, Φαίακες πρωτοστάτορες και πρωτοκεφαλάδες, 
το τι η καρδιά στα στήθη µέσα µου µε σπρώχνει να μιλήσω' 
τώρα που φάγατε, στα σπίτια σας να κοιµηθείτε σύρτε, 


και την αυγή γερόντοι πιότεροι να καλεστούν και να’ ρθουν, 


τον ξένο να καλοσκαμνίσουµε δω μέσα, και θυσίες 
πανώριες στους θεούς να κάμουμε, μετά να βουλευτούμε 

το πως ο ξένος µας ανέκοπα και δίχως κακοπάθιες 

θα στρέψει πίσω στην πατρίδα του, πολύ κι ας εἶναι αλάργα, 


χαρούμενος, μιαν ώρα αρχύτερα, µε συνοδεία δική µας. 


Μηδέ και να τον βρουν µεσόστρατα κακά και βάσανα άλλα, 
στα πατρικά του ως να "βγει χώματα’ κι εκεί µετά θα πάθει 
ό,τι εἰν᾿ γραφτό του κι οι σκληρόκαρδες του 'χουν κλωσμένα 
Μοίρες, 

σύντας γεννιόταν κι η μητέρα του τον έφερνε στον κόσμο. 


Αν ήρθε πάλι απ’ τους αθάνατους των ουρανών κανένας, 


τοτε Οἱ θεοί κάτι άλλο σίγουρα µας μελετούν µε τούτο 

τι ως τώρα ως εἰναι οµπρός µας δείχνουνται, χωρίς είδη ν᾿ 
αλλάζουν, 

κάθε φορά που τους προσφέρνουµε λαμπρές ιερές θυσίες: 
και τρων μαζί µε µας, καθούμενοι στίς τάβλες τις δικές µας. 


Και μόνος αν οδεύει κάποιος µας και τους συντύχει οµπρός του, 


δεν του κρύβονται: συγγενεύουµε μαθές εμείς μαζί τους, 

ως συγγενεύουνε κι οι Κύκλωπες κι οι ανήµεροι Γιγάντοι.» 
Γυρνώντας τότε ο πολυμήχανος του μίλησε Οδυσσέας: 
«Αλκίνοε, γνοιάσου γι᾿ άλλα πράματα! Δε μοιάζω εγώ καθόλου 


με τους αθάνατους, που ορίζουνε ψηλά τα ουράνια πλάτη, 


στην ελικιά, μηδέ στο ανάριμμα᾽ θνητούς θυμίζω μόνο. 
Ξέρετε ανθρώπους που δυστύχησαν περίσσια στη ζωή τους: 
Μόνο µε τούτους θα παράβγαινα στα τόσα µου τυράννια! 

Κι ακόµα πιο µεγάλα βάσανα θα σου ιστορούσα, αν ήταν 


τα που οι θεοί θέλησαν κι έσυρα να πω μιαν άκρη ως άλλη. 

ἀλλ᾽ ἐμὲ μὲν δορπῆσαι ἐάσατε κηδόμενόν περ: 
οὐ γάρ τι στυγερῇ ἐπὶ γαστέρι κύντερον ἄλλο 
ἔπλετο, ἥ τ᾽ ἐκέλευσεν ἕο μνήσασθαι ἀνάγκῃ 

καὶ μάλα τειρόµενον καὶ ἐνὶ φρεσὶ πένθος ἔχοντα, 


ὡς καὶ ἐγὼ πένθος μὲν ἔχω φρεσίν, ἡ δὲ μάλ᾽ αἰεὶ 


ἐσθέμεναι κέλεται καὶ πινέμεν, ἐκ δέ µε πάντων 
ληθάνει ὅσσ᾽ ἔπαθον, καὶ ἐνιπτλησθῆναι ἀνώγει. 
ὑμεῖς δ᾽ ὀτρύνεσθαι ἅμ᾽ ἠοῖ φαινομένηφιν, 

ὥς κ᾽ ἐμὲ τὸν δύστηνον ἐμῆς ἐπιβήσετε πάτρης 


καί περ πολλὰ παθόντα: ἰδόντα µε καὶ λίποι αἰὼν 


κτῆσιν ἐμήν, δμῶάς τε καὶ ὑψερεφὲς μέγα δῶμα.» 
ὣς ἔφαθ᾽, οἱ δ᾽ ἄρα πάντες ἐπῄνεον ἠδ᾽ ἐκέλευον 


πεμπέμεναι τὸν ξεῖνον, ἐπεὶ κατὰ μοῖραν ἔειπεν. 


αὐτὰρ ἐπεὶ σπεῖσάν τ᾽ ἔπιον θ᾽’ ὅσον ἤθελε θυμός, 


οἱ μὲν κακκείοντες ἔβαν οἰκόνδε ἕκαστος, 


αὐτὰρ ὁ ἐν μεγάρῳ ὑπελείπετο δῖος Ὀδυσσεύς, 
πὰρ δέ οἱ Ἀρήτη τε καὶ Ἀλκίνοος θεοειδὴς 
ἥσθην: ἀμφίπολοι δ᾽ ἀπεκόσμεον ἔντεα δαιτός. 
τοῖσιν δ᾽ Ἀρήτη λευκώλενος ἤρχετο μύθων: 


ἔγνω γὰρ φᾶρός τε χιτῶνά τε εἵματ' ἰδοῦσα 


καλά, τά ῥ᾽ αὐτὴ τεῦξε σὺν ἀμφιπόλοισι γυναιξί: 
καί μιν φωνήσασ’ ἔπεα πτερόεντα προσηύδα: 
«ξεῖνε, τὸ μέν σε πρῶτον ἐγὼν εἰρήσομαι αὐτή: 
τίς πόθεν εἰς ἀνδρῶν; τίς τοι τάδε εἵματ᾽ ἔδωκεν; 


οὐ δὴ φῆς ἐπὶ πόντον ἀλώμενος ἐνθάδ᾽ ἱκέσθαι;» 


ἡτὴν δ᾽ ἀπαμειβόμενος προσέφη πολύμητις 
Ὀδυσσεύς: 

«ἀργαλέον, βασίλεια, διηνεκέως ἀγορεῦσαι 
κήδε’, ἐπεί μοι πολλὰ δόσαν θεοὶ Οὐρανίωνες: 
τοῦτο δέ τοι ἐρέω ὃ μ᾽ ἀνείρεαι ἠδὲ μεταλλᾷς. 


Ὠγυγίη τις νῆσος ἀπόπροθεν εἰν ἁλὶ κεῖται: 


ἔνθα μὲν Ἄτλαντος θυγάτηρ, δολόεσσα Καλυψὼ 
ναίει ἐυπλόκαμος, δεινὴ θεός: οὐδέ τις αὐτῇ 
μίσγεται οὔτε θεῶν οὔτε θνητῶν ἀνθρώπων. 
ἀλλ’ ἐμὲ τὸν δύστηνον ἐφέστιον ἤγαγε δαίμων 


οἷον, ἐπεί μοι νῆα θοὴν ἀργῆτι κεραυνῷ 


Ζεὺς ἔλσας ἐκέασσε μέσῳ ἐνὶ οἴνοπι πόντῳ. 
ἔνθ᾽ ἄλλοι μὲν πάντες ἀπέφθιθεν ἐσθλοὶ ἑταῖροι, 
αὐτὰρ ἐγὼ τρόπιν ἀγκὰς ἑλὼν νεὸς ἀμφιελίσσης 
ἐννῆμαρ φερόμην: δεκάτῃ δέ µε νυκτὶ μελαίνῃ 


νῆσον ἐς Ὠγυγίην πέλασαν θεοί, ἔνθα Καλυψὼ 


ναίει ἐυπλόκαμος, δεινὴ θεός, ἥ µε λαβοῦσα 
ἐνδυκέως ἐφίλει τε καὶ ἔτρεφεν ἠδὲ ἔφασκε 


θήσειν ἀθάνατον καὶ ἀγήραον ἤματα πάντα: 

Μα να δειπνήσω τώρα αφήστε µε, κι ας νιώθω πίκρα τόση: 

τι απ᾿ τη φριχτή κοιλιά πιο αδιάντροπο δε γίνεται στον κόσμο' 

σε σπρώχνει, θες δε θες, κι ας βρίσκεσαι σε παιδεμούς μεγάλους, 
κι ας καιγεται η καρδιά στα στήθη σου, να τη θυμάσαι πάντα. 


Έτσι κι εγώ: η καρδιά µου καιγεται, κι αυτή να τρώω, να πίνω 


µε σπρώχνει αδιάκοπα, κι ως βιάζεται να φάει και να χορτάσει, 
από το νου µου σβήνει ολότελα τα πάθη που 'χω σύρει. 

Μα εσείς, σα φέξει, δίχως άργητα γνοιαστείτε στην πατρίδα 

να µε γυρίστε τον τρισάµοιρο᾽ μετά απὀ τόσα πάθη, 


να ταν και µια στιγµή ν᾿ αντίκριζα το αψηλοτάβανό µου 


το αρχοντικό, το βιος, τους δούλους µου, κι ας πέθαινα στην ώρα!» 
Έτσι μιλούσε, κι όλοι εσύγκλιναν, κι αναµεσό τους λέγαν, 

του ξένου, έτσι σωστά που μίλησε, να του σταθούν στη στράτα. 
Και σα στάλαξαν κι ήπιαν όλοι τους, όσο η καρδιά ποθούσε, 


για το δικό του σπίτι κίνησε καθένας να πλαγιάσει. 


Στο αρχονταρίκι ωστόσο απόμεινεν ο ισόθεος Οδυσσέας: 

η Αρήτη πλάι του κι ο θεόμορφος Αλκίνοος εκαθόνταν, 

κι ήταν ακόµα οι τραπεζάρισσες, που πάστρευαν τις τάβλες. 
Η Αρήτη τότε η χιονοβράχιονη το λόγο επήρε πρώτη, 


τι είδε τα ρούχα και τα γνώρισε --- τη χλαίνα, το χιτώνα --- 


τα πάγκαλα, που τα "χε μόνη της υφάνει µε τις βάγιες- 

και κράζοντας τον ανεµάρπαστα κινούσε λόγια ομπρός του: 
«Ξένε, για τούτο πρώτα θα 'θελα να σε ρωτήσω ατή µου' 

ποιος είσαι, πούθε; ποιος σου τα 'δωκε τα ρούχα αυτά; δεν εἶπες 


αλήθεια πως θαλασσοδάρθηκες, πριν φτάσεις στο νησί µας;» 


Γυρνώντας τότε ο πολυμήχανος της μίλησε Οδυσσέας: 

«Πολύ βαρύ µου πέφτει, αρχόντισσα, τα πάθη να ιστορήσω 
Ολα, όσα µου 'δωκαν οι αθάνατοι, που κυβερνούν τα ουράνια. 
Μα αυτό που µε ρωτάς και θέλησες να μάθεις, άκουσε το: 


Κάποιο νησί στο πέλαο βρίσκεται µακριά, Ωγυγία το λένε. 


κι εκεί µια κόρη μένει του Άτλαντα τρανή, γεμάτη δόλους, 
η Καλυψώ, η ομορφοπλέξουδη θεά: κανείς μαζί της 
ποτέ δε σμίγει απ’ τους αθάνατους για απ’ τους θνητούς 
ανθρώπους, 

Μα εμένα ένας θεός τον ἁµοιρο στο τζάκι της μονάχο 


μ᾽ έφερε κάποτε, τι το ἅρμενο µου το 'χε ο Δίας τσακίσει 


μες στο κρασάτο πέλαο, ρίχνοντας φλογάτο αστροπελέκι. 

Οι επίλοιποι αντρειανοί σύντροφοί µου χαθήκανε: μονάχος 
εγώ απ’ του δρεπανόγυρτου άρµενου πιασμένος την καρένα 
μέρες εννιά θαλασσοδέρνομουν᾽ στις δέκα, µες στη νύχτα 


τη μαύρη, μ᾿ έριξαν οι αθάνατοι στην Ωγυγία, στο σπίτι 


της Καλυψώς, της ομορφόμαλλης τρανής θεάς: κι εκείνη 
µε καλοδέχτηκε και μ᾽ έτρεφε και το 'χε στο μυαλό της, 


αν μείνω, να µε κάνει αθάνατο κι αγέραστο για πάντα: 

ἀλλ᾽ ἐμὸν οὔ ποτε θυμὸν ἐνὶ στήθεσσιν ἔπειθεν. 


ἔνθα μὲν ἑπτάετες μένον ἔμπεδον, εἵματα δ᾽ αἰεὶ 


δάκρυσι δεύεσκον, τά μοι ἄμβροτα δῶκε Καλυψώ: 
ἀλλ᾽ ὅτε δὴ ὀγδόατόν μοι ἐπιπλόμενον ἔτος ἦλθεν, 
καὶ τότε δή μ᾽ ἐκέλευσεν ἐποτρύνουσα νέεσθαι 


Ζηνὸς ὑπ᾽ ἀγγελίης, ἢ καὶ νόος ἐτράπετ᾽ αὐτῆς. 


πέμπε δ᾽ ἐπὶ σχεδίης πολυδέσμου, πολλὰ δ᾽ ἔδωκε, 


σῖτον καὶ μέθυ ἡδύ, καὶ ἄμβροτα εἵματα ἕσσεν, 
οὖρον δὲ προέηκεν ἀπήμονά τε λιαρόν τε. 

ἑπτὰ δὲ καὶ δέκα μὲν πλέον ἤματα ποντοπορεύων, 
ὀκτωκαιδεκάτῃ δ᾽ ἐφάνη ὄρεα σκιόεντα 


γαίης ὑμετέρης, γήθησε δέ μοι φίλον ἦτορ 


δυσμόρῳ: ἢ γὰρ ἔμελλον ἔτι ξυνέσεσθαι ὀιζυῖ 
πολλῇ, τήν μοι ἐπῶρσε Ποσειδάων ἐνοσίχθων, 
ὃς μοι ἐφορμήσας ἀνέμους κατέδησε κέλευθον, 
ὤρινεν δὲ θάλασσαν ἀθέσφατον, οὐδέ τι κῦμα 


εἴα ἐπὶ σχεδίης ἁδινὰ στενάχοντα φέρεσθαι. 


τὴν μὲν ἔπειτα θύελλα διεσκέδασ': αὐτὰρ ἐγώ γε 
νηχόμενος τόδε λαῖτμα διέτμαγον, ὄφρα µε γαίῃ 
ὑμετέρῃ ἐπέλασσε φέρων ἄνεμός τε καὶ ὕδωρ. 

ἔνθα κέ μ᾽ ἐκβαίνοντα βιήσατο κῦμ᾽ ἐπὶ χέρσου, 


πέτρῃς πρὸς μεγάλῃσι βαλὸν καὶ ἀτερπέι χώρῳ: 


ἀλλ᾽ ἀναχασσάμενος νῆχον πάλιν, ἧος ἐπῆλθον 
ἐς ποταμόν, τῇ δή μοι ἐείσατο χῶρος ἄριστος, 
λεῖος πετράων, καὶ ἐπὶ σκέπας ἦν ἀνέμοιο. 

ἐκ δ᾽ ἔπεσον θυμηγερέων, ἐπὶ δ᾽ ἀμβροσίη νὺξ 


ἤλυθ'. ἐγὼ δ᾽ ἀπάνευθε διιπετέος ποταμοῖο 


ἐκβὰς ἐν θάμνοισι κατέδραθον, ἀμφὶ δὲ φύλλα 
ἠφυσάμην: ὕπνον δὲ θεὸς κατ’ ἀπείρονα χεῦεν. 
ὠξνθα μὲν ἐν φύλλοισι φίλον τετιηµένος ἦτορ 
εὗδον παννύχιος καὶ ἐπ᾽ ἠῶ καὶ μέσον ἦμαρ. 


δείλετό τ᾽ ἠέλιος καί µε γλυκὺς ὕπνος ἀνῆκεν. 


ἀμφιπόλους δ᾽ ἐπὶ θινὶ τεῆς ἐνόησα θυγατρὸς 
παιζούσας, ἐν δ᾽ αὐτὴ ἔην ἐικυῖα θεῇσι: 

τὴν ἱκέτευσ': ἡ δ᾽ οὔ τι νοήματος ἤμβροτεν ἐσθλοῦ, 
ὡς οὐκ ἂν ἔλποιο νεώτερον ἀντιάσαντα 


ἐρξέμεν: αἰεὶ γάρ τε νεώτεροι ἀφραδέουσιν. 


ἥ μοι σῖτον ἔδωκεν ἅλις ἠδ᾽ αἴθοπα οἶνον 

καὶ λοῦσ᾽ ἐν ποταμῷ καί μοι τάδε εἵματ᾽ ἔδωκε. 
ταῦτά τοι ἀχνύμενός περ ἀληθείην κατέλεξα.» 
τὸν δ᾽ αὖτ᾽ Ἀλκίνοος ἀπαμείβετο φώνησέν τε: 


«ξεῖν᾽, ἦ τοι μὲν τοῦτο γ᾽ ἐναίσιμον οὐκ ἐνόησε 


παῖς ἐμή, οὕνεκά σ᾽ οὔ τι μετ᾽ ἀμφιπόλοισι γυναιξὶν 


ἦγεν ἐς ἡμέτερον, σὺ δ᾽ ἄρα πρώτην ἱκέτευσας.» 

όµως ποτέ δε µου μετάστρεψε τη γνώµη µες στα στήθη. 


Χρόνους εφτά εκεί πέρα αδιάκοπα καθόμουν, κι ὁσα ρούχα 


η Καλυψώ µου φόρειε αθάνατα, τα µούσκευα στο δάκρυ. 

Μα στου καιρού το κυκλογύρισµα τα οχτώ σα φτάσαν χρόνια, 
µου "πε να φύγω πια και μ᾽ έσπρωξε να στρέψω στην πατρίδα 
για ο Δίας το πρόσταξε για κι άλλαξε βουλή από μοναχού της. 


Μέσα σε µια πλωτή ξυλόδετη µε βάζει, µου φορτώνει 


ψωμί, κρασί γλυκό, κι αθάνατα φορέματα µε ντύνει: 

κι έπειτα αγέρα πρίμο, απείραγο, γλυκόπνογο µου στέλνει. 
Διάβηκαν δεκαεφτά μερόνυχτα που αρµένιζα στο κύμα: 
στις δεκοχτώ τα βαθιογίσκιωτα βουνά πρόβαλαν τέλος 


της χώρας της δικιάς σας: κι ένιωσε χαρά η καρδιά µου τοτε 


του δύστυχου, τι πλήθος βάσανα µε απάντεχαν ακόμα, 

που ο Ποσειδώνας µου ξαπόστειλεν ο κοσμοσείστης ξάφνου: 
τι µου ξεσήκωσε τους ανέμους και µου 'κλεισε τις στράτες, 
και τόσο ετάραξε τη θάλασσα, που πάνω στην πλωτή μου 


το κύμα να σταθώ δεν άφηνε, κι αβάσταχτα θρηνούσα. 


Σε λίγο ένα μπουρίνι εσκόρπισε τα ξύλα της πλωτής µου: 
και πήρα εγώ να σκίζω πλέκοντας της θάλασσας τα πλάτη, 
ως που στη γη σας πια µε ζύγωσαν τα ρέματα κι οι ανέμοι. 
Εκεί το κύμα θα µε σκότωνε, καθώς να βγω ζητούσα, 


σε βράχους αψηλούς πετώντας µε και σ᾽ άγρια περιγιάλια. 


Μα έκανα πίσω και ξανάρχισα να πλέκω, ωσόπου φτάνω 
στον ποταμό μπροστά’ µου εικάστηκε πολύ καλός ο τόπος, 
απάγγειος και χωρίς ξερόβραχα. Με την ψυχή στα δόντια 
πετάχτηκα όξω και σωριάστηκα, κι ως έφτασεν η νύχτα 


η αθάνατη, απ’ το ουρανογέννητο ξεµάκρυνα ποτάμι 


κι έγειρα µέσα στα χαμόκλαδα, κι ολόγυρα µου φύλλα 
μόλις εστοίβαξα, σε αξύπνητον ύπνο ο θεός µε ρίχνει. 
Χωμένος έτσι στα ξερόφυλλα µε πικραμένα σπλάχνα 

κοιμόμουν όλη νύχτα, κι ἐφεξε, κι ήρθε το μεσημέρι, 


κι η μέρα τσάκιζε, σαν ξύπνησα πια απ’ το γλυκό τον ύπνο. 


Και ξάφνου ακούω της θυγατέρας σου τις βάγιες στο ακρογιάλι 
που παίζαν, κι ήταν, όμοια αθάνατη θεά, μαζί κι εκείνη. 

Της πρόσπεσα, κι αυτή µου φέρθηκε µε τόση γνωστικάδα, 
που αλήθεια δε θα την περίμενες από 'ναν νιο, που βγήκε 


μπροστά σου ξάφνου: τι αλαφρόμυαλοι περίσσια οι νιούτσικοι εἰναι. 


Να φάω ψωμί όσο θέλω µου 'δωκε, κρασί να πιώ φλογάτο, 

και στο ποτάμι εἰπε και λούστηκα, και τούτα εδώ τα ρούχα 

µου χάρισε. Τρανή είναι η πίκρα µου, µα την αλήθεια σου 'Πα!» 
Και τότε ο Αλκίνοος του αποκρίθηκε κι αυτά του απηλογήθη: 


« Ξένε, μονάχα τούτο η κόρη µου δε λόγιασε όπως πρέπει, 


που δεν αφήκε µε τις βάγιες της και συ στο αρχοντικό µου 


μαζί να 'ρθεις᾽ κι ωστόσο πρόσπεσες στα γόνατα της πρώτα!» 

τὸν δ᾽ ἀπαμειβόμενος προσέφη πολύμητις 
Ὀδυσσεύς: 
«ἥρως, μή τοι τοὔνεκ᾽ ἀμύμονα νείκεε κούρην: 


ἡ μὲν γάρ μ᾽ ἐκέλευε σὺν ἀμφιπόλοισιν ἕπεσθαι, 


ἀλλ᾽ ἐγὼ οὐκ ἔθελον δείσας αἰσχυνόμενός τε, 

μή πως καὶ σοὶ θυμὸς ἐπισκύσσαιτο ἰδόντι: 
δύσζηλοι γάρ τ᾽ εἰμὲν ἐπὶ χθονὶ φῦλ᾽ ἀνθρώπων.» 
τὸν δ᾽ αὖτ᾽ Ἀλκίνοος ἀπαμείβετο φώνησέν τε: 


«ξεῖν᾽, οὔ μοι τοιοῦτον ἐνὶ στήθεσσι φίλον κῆρ 


μαψιδίως κεχολῶσθαι: ἀμείνω δ᾽ αἴσιμα πάντα. 
αἲ γάρ, Ζεῦ τε πάτερ καὶ Ἀθηναίη καὶ Ἄπολλον, 
τοῖος ἐὼν οἷός ἐσσι, τά τε φρονέων ἅ τ᾽ ἐγώ περ, 
παῖδά τ᾽ ἐμὴν ἐχέμεν καὶ ἐμὸς γαμβρὸς καλέεσθαι 


αὖθι μένων: οἶκον δέ κ᾿ ἐγὼ καὶ κτήματα δοίην, 


εἴ κ᾿ ἐθέλων γε μένοις: ἀέκοντα δέ σ᾽ οὔ τις ἐρύξει 
Φαιήκων: μὴ τοῦτο φίλον Διὶ πατρὶ γένοιτο. 
πομπὴν δ᾽ ἐς τόδ᾽ ἐγὼ τεκμαίρομαι, ὄφρ᾽ ἐὐ εἰδῇς, 
αὔριον ἔς: τῆμος δὲ σὺ μὲν δεδμημένος ὕπνῳ 


λέξεαι, οἱ δ᾽ ἐλόωσι γαλήνην, ὄφρ᾽ ἂν ἵκηαι 


πατρίδα σὴν καὶ δῶμα, καὶ εἴ πού τοι φίλον ἐστίν, 
εἴ περ καὶ μάλα πολλὸν ἑκαστέρω ἔστ᾽ Εὐβοίης, 
τήν περ τηλοτάτω φάσ᾽ ἔμμεναι, οἵ μιν ἴδοντο 
λαῶν ἡμετέρων, ὅτε τε ξανθὸν Ῥαδάμανθυν 


ἦγον ἐποψόμενον Τιτυὸν Γαιήιον υἱόν. 


καὶ μὲν οἱ ἔνθ᾽ ἦλθον καὶ ἄτερ καμάτοιο τέλεσσαν 
ἤματι τῷ αὐτῷ καὶ ἀπήνυσαν οἴκαδ᾽ ὀπίσσω. 
εἰδήσεις δὲ καὶ αὐτὸς ἐνὶ φρεσὶν ὅσσον ἄρισται 
νῆες ἐμαὶ καὶ κοῦροι ἀναρρίπτειν ἅλα πηδῷ.» 


ὣς φάτο, γήθησεν δὲ πολύτλας δῖος Ὀδυσσεύς, 


εὐχόμενος δ᾽ ἄρα εἶπεν, ἔπος τ᾽ ἔφατ᾽ ἔκ τ᾽ 
ὀνόμαζεν: 

«Ζεῦ πάτερ, αἴθ᾽ ὅσα εἶπε τελευτήσειεν ἅπαντα 
Ἀλκίνοος: τοῦ μέν κεν ἐπὶ ζείδωρον ἄρουραν 
ἄσβεστον κλέος εἴη, ἐγὼ δέ κε πατρίδ᾽ ἱκοίμην.» 


ὣς οἱ μὲν τοιαῦτα πρὸς ἀλλήλους ἀγόρευον: 


κέκλετο δ᾽ Ἀρήτη λευκώλενος ἀμφιπόλοισιν 

δέμνι᾽ ὑπ᾽ αἰθούσῃ θέμεναι καὶ ῥήγεα καλὰ 
πορφύρε᾽ ἐμβαλέειν, στορέσαι τ᾽ ἐφύπερθε τάπητας 
χλαίνας τ᾽ ἐνθέμεναι οὔλας καθύπερθεν ἕσασθαι. 


αἱ δ᾽ ἴσαν ἐκ μεγάροιο δάος μετὰ χερσὶν ἔχουσαι: 


αὐτὰρ ἐπεὶ στόρεσαν πυκινὸν λέχος ἐγκονέουσαι, 
ὤτρυνον δ᾽ Ὀδυσῆα παριστάµεναι ἐπέεσσιν: 
«ὄρσο κέων, ὦ ξεῖνε: πεποίηται δέ τοι εὐνή.» 
ὣς φάν, τῷ δ᾽ ἀσπαστὸν ἐείσατο κοιμηθῆναι. 


ὣς ὁ μὲν ἔνθα καθεῦδε πολύτλας δῖος Ὀδυσσεὺς 

Γυρνώντας τότε ο πολυμήχανος του μίλησε Οδυσσέας: 
«Γι αυτό µην κατακρίνεις, ρήγα µου, την ἀψεγή σου κόρη: 


τι αυτή µου το "πε, µε τις βάγιες της να πάω κι εγώ κοντά της: 


μα εγώ δεν το 'θελα, τι ντρεπόμµουν κι εἶχα το φόβο ακόµα, 
μήπως µε δεις μαζί τους να 'ρχουµαι και µέσα σου θυμώσεις: 

τι όλοι της γης οι άνθρωποι βάζουμε κακό στο νου µας πάντα.» 
Και τότε ο Αλκίνοος του αποκρίθηκε κι αυτά τα λόγια του "πε: 


« Ξένε, δεν έχω εγώ στα στήθη µου καρδιά που ανάβει αναίτια 


από θυμό’ το 'χω καλύτερο να στέκουµαι στο μέτρο. 

Να Ταν, πατέρα Δία κι Απόλλωνα και συ Αθηνά, ένας άντρας 
τέτοιος που δείχνεις και που η γνώμη του µε τη δικιά µου εἶναι ίδια. 
να 'μενε εδώ, τη θυγατέρα µου να πάρει, και γαμπρό µου 


να τόνε πω! Και βιος θα σου 'δινα και σπίτι, φτάνει μόνο 


να θελες να 'μενες: κανένας µας µεβιάς εδώ να μείνεις 
δε σου ζητά: µη δώσεις άδικο να κάνω τέτοιο, θέ µου! 
Άκου τη μέρα που αποφάσισα να σε ξεπροβοδίσω --- 
αύριο, να ξέρεις: κι ως θα βρίσκεσαι στον ύπνο βυθισμένος, 


στα γαληνά πελάγη οι ναύτες µας θα λάµνουν, ως να φτάσεις 


στην πατρική σου γη, στο σπίτι σου, κι όπου ποθεί η καρδιά σου --- 
ακόµα κι αν πιο πέρα γύρευες από την Εύβοια, που 'ναι, 

δικοί µας όπως λέγαν άνθρωποι, µακριά πολύ: την εἶδαν 

τη μέρα που ο ξανθός Ραδάμανθης τον Τιτυό κινούσε, 


της Γης το γιο, να Ιδεί και σε άρµενο ταξίδεψε δικό µας. 


Κι οι Φαίακες το ταξίδι τέλεψαν, χωρίς να κουραστούνε, 
μονημερίς, και πάλε διάγειραν την ἴδια μέρα πίσω. 

Τι αξίζουν τα δικά µου τ᾽ ἁρμενα και πως ψηλά το κύμα 

µε τα κουπιά πετούν οι νιούτσικοι, κι ατός σου θα το μάθεις.» 


Στα λόγια τούτα ο θείος, πολύπαθος εχάρηκε Οδυσσέας, 


κι ύψωσε ευτύς ευκή κι ανάκραξε και μίλησε έτσι κι εἰπε: 

« Πατέρα Δία, τα που µου υπόσκεται και να τελέψει δώσε 
ο Αλκίνοος! Έτσι θα '.ενε άσβηστη στη γη την καρποδότρα 
η δόξα του, κι εγὠ θα διάγερνα πια στο νησί µου πίσω.» 


Τέτοια σταύρωναν συναλλήλως τους εκείνοι λόγια τότε: 


η Αρήτη ωστόσο η χιονοβράχιονη τις βάγιες της προστάζει 

στο σκεπαστό να στρώσουν γρήγορα, και πορφυρά να βάλουν 
πανέμορφα στρωσίδια, κι έπειτα να στρώσουν αντρομίδες 

κι ακόµα ολόσγουρες για σκέπασμα Φλοκάτες από πάνω. 


Κι εκείνες βγήκαν απ’ την κάμαρα µε τα δαδιά στα χέρια' 


κι αφού τη στεριά κλίνη απόστρωσαν µε προθυμιά μεγάλη, 

τον Οδυσσέα σιμώσαν κι έλεγαν και τον παρακινούσαν: 

«Σήκω να πας να πέσεις, έτοιμο το στρώμα σου εἰναι, ξένε!» 

Αυτά εἶπαν, κι ὁ Οδυσσέας το χάρηκε που ήρθε ώρα να πλαγιάσει. 


Έτσι κοιμόταν ο πολύπαθος, ισόθεος Οδυσσέας 

345 τρητοῖς ἐν λεχέεσσιν ὑπ᾽ αἰθούσῃ ἐριδούπῳ: σε κλίνη τρυπητή στο αχόλαλο το σκεπαστό από κάτω. 
Ἀλκίνοος δ᾽ ἄρα λέκτο μυχῷ δόμου ὑψηλοῖο, Κι ο Αλκίνοος στου αψηλού εκοιµήθηκε του παλατιού το βάθος, 
πὰρ δὲ γυνὴ δέσποινα λέχος πόρσυνε καὶ εὐνήν. εκεί που του 'στρωνε το ταίρι του και πλάγιαζε μαζί του. 

ΟΜΗΡΟΥ ΟΔΥΣΣΕΙΑ -6- 

-δ- ἦμος δ᾽ ἠριγένεια φάνη ῥοδοδάκτυλος Ἠώς, Κι η Αυγή σα φάνη η πουρνογέννητη και ροδοδαχτυλάτη, 
ὤρνυτ᾽ ἄρ᾽ ἐξ εὐνῆς ἱερὸν μένος Ἀλκινόοιο, από το στρώμα του ο τρανόψυχος πετάχτη απάνω Αλκίνος, 
ἂν δ᾽ ἄρα διογενὴς ὦρτο πτολίπορθος Ὀδυσσεύς. πετάχτη κι ο Οδυσσέας ο αρχοντικός, ο καστροπολεμίτης' 
τοῖσιν δ᾽ ἡγεμόνευ᾽ ἱερὸν μένος Ἀλκινόοιο κι ο αντρόψυχος Αλκίνοος κίνησε μπροστά για των Φαιάκων 

5 Φαιήκων ἀγορήνδ᾽, ἥ σφιν παρὰ νηυσὶ τέτυκτο. την αγορά, που στα καράβια τους σιμά την εἶχαν χτίσει. 
ἐλθόντες δὲ καθῖζον ἐπὶ ξεστοῖσι λίθοισι Κι ως ήρθαν, στα πεζούλια κάθισαν κοντά κοντά’ στην ώρα 
πλησίον. ἡ δ᾽ ἀνὰ ἄστυ µετῴχετο Παλλὰς Ἀθήνη πήρε η Αθηνά Παλλάδα κι έτρεχε στο κάστρο µέσα ολούθε, 
εἰδομένη κήρυκι δαΐφρονος Ἀλκινόοιο, την όψη ενός διαλάλη παίρνοντας του Αλκίνου του αντρειωµένου, 
νόστον Ὀδυσσῆι μεγαλήτορι µητιόωσα, το γυρισμό στο νου της έχοντας του αδείλιαστου Οδυσσέα' 

10 καί ῥα ἑκάστῳ φωτὶ παρισταμένη φάτο μῦθον: και σ᾽ έναν έναν άντρα πήγαινε κοντά και του μιλούσε: 

«δεῦτ’ ἄγε, Φαιήκων ἡγήτορες ἠδὲ μέδοντες, «Ελάτε, ομπρός, των Φαίακων άρχοντες και πρωτοκεφαλάδες, 

εἰς ἀγορὴν ἰέναι, ὄφρα ξείνοιο πύθησθε, στην αγορά τραβάτε, αν θέλετε ν᾿ ακούστε για τον ξένο, 

ὃς νέον Ἀλκινόοιο δαΐφρονος ἵκετο δῶμα που αφού παράδειρε στα πέλαγα, στου Αλκίνου του αντρειωµένου 
πόντον ἐπιπλαγχθείς, δέμας ἀθανάτοισιν ὁμοῖος.» το σπίτι ό,τι έφτασε, στο ανάριµµα µε τους θεούς παρόμοιος.» 

15. ὡςεἰποῦσ᾽ ὤτρυνε μένος καὶ θυμὸν ἑκάστου. Αυτά τους έλεε και τους ξάναβε την πεθυμιά να τρέξουν. 
καρπαλίμως δ᾽ ἔμπληντο βροτῶν ἀγοραί τε καὶ ἕδραι Σε µια στιγµή πεζούλια κι αγορά γεμίσαν από κόσµο, 
ἀγρομένων: πολλοὶ δ᾽ ἄρ᾽ ἐθηήσαντο ἰδόντες που όλο και πύκνωνε: και θάμαζαν πολλοί τον αντρειωµένο 
υἱὸν Λαέρταο δαΐφρονα: τῷ δ᾽ ἄρ᾽ Ἀθήνη γιο του Λαέρτη ομπρός τους βλέποντας, τι πάνω του η Παλλάδα 
θεσπεσίην κατέχευε χάριν κεφαλῇ τε καὶ ὤμοις είχε χυμένη χάρη αθάνατη --- στην κεφαλή, στους ώμους --- 

20 καί μιν μακρότερον καὶ πάσσονα θῆκεν ἰδέσθαι, κι ακόµα πιο αψηλός τον έκαµε και πιο μεστός να δείχνει: 
ὥς κεν Φαιήκεσσι φίλος πάντεσσι γένοιτο τι ήθελε οι Φαίακες όλοι µέσα τους γι᾿ αυτόν αγάπη, δείλια 
δεινός τ᾽ αἰδοῖός τε καὶ ἐκτελέσειεν ἀέθλους και σεβασμό να νιώσουν, κι έπειτα για να φανεί παράξιος 
πολλούς, τοὺς Φαίηκες ἐπειρήσαντ᾽ Ὀδυσῆος. σε όσα δοκίμια οι Φαίακες θα 'βαζαν να παραβγούν μαζί του. 
αὐτὰρ ἐπεί ῥ᾽ ἤγερθεν ὁμηγερέες τ᾽ ἐγένοντο, Κι όταν αυτοί μονοσυνάχτηκαν κι όλοι μαζί βρέθηκαν, 

25 τοῖσιν δ᾽ Ἀλκίνοος ἀγορήσατο καὶ μετέειπε: πρώτος το λόγο ο Αλκίνοος κίνησε κι αναµεσό τους εἰπε: 
«κέκλυτε, Φαιήκων ἡγήτορες ἠδὲ μέδοντες, «Ακούστε, Φαίακες πρωτοστάτορες και πρωτοκεφαλάδες, 
ὄφρ᾽ εἴπω τά µε θυμὸς ἐνὶ στήθεσσι κελεύει. το τι η καρδιά στα στήθη μ᾽ έσπρωξε να πω: παραδαρμένος 
ξεῖνος ὅδ᾽, οὐκ οἶδ᾽ ὅς τις, ἀλώμενος ἵκετ᾽ ἐμὸν δῶ, από τη Δύση για απ’ τ᾽ ανάτελα του γήλιου ο ξένος τούτος 
ἠὲ πρὸς ἠοίων ἦ ἑσπερίων ἀνθρώπων: στο σπίτι µου ήρθε τώρα ανέγνωρος: ποιός εἰναι δεν κατέχω. 

30 πομπὴν δ᾽ ὀτρύνει, καὶ λίσσεται ἔμπεδον εἶναι. Ζητά να τον καλοστρατίσουμε, µα σιγουριά γυρεύει. 
ἡμεῖς δ᾽, ὡς τὸ πάρος περ, ἐποτρυνώμεθα πομπήν. Εμείς ό,τι ποθεί ας του δώσουμε, καθώς το συνηθάµε. 
οὐδὲ γὰρ οὐδέ τις ἄλλος, ὅτις κ᾿ ἐμὰ δώμαθ᾽ ἵκηται, Ποιος ήρθε σπίτι µου και του 'λειψε το καλοστράτισμά µας; 
ἐνθάδ᾽ ὀδυρόμενος δηρὸν μένει εἵνεκα πομπῆς. ποιός έμεινε καιρό στον τόπο µας να κλαίει την ερημιά του; 
ἀλλ᾽ ἄγε νῆα μέλαιναν ἐρύσσομεν εἰς ἅλα δῖαν Ελάτε, μαύρο, πρωτοτάξιδο να ρίξουμε καράβι 

35. πρωτόπλοον, κούρω δὲ δύω καὶ πεντήκοντα στο κύμα το άγιο, να διαλέξουμε και νιους αναµεσό µας, 


κρινάσθων κατὰ δῆμον, ὅσοι πάρος εἰσὶν ἄριστοι. 


δησάμενοι δ᾽ ἐὐ πάντες ἐπὶ κληῖσιν ἐρετμὰ 


πενήντα δυό, να 'ναι οι καλύτεροι, πιο πριν δοκιμασμένοι. 


Και πιάστε στους σκαρμούς να δέσετε µε τάξη τα κουπιά σας 

το 


ἔκβητ': αὐτὰρ ἔπειτα θοὴν ἀλεγύνετε δαῖτα 


ἡμέτερόνδ᾽ ἐλθόντες: ἐγὼ δ᾽ ἐὐ πᾶσι παρέξω. 


κούροισιν μὲν ταῦτ᾽ ἐπιτέλλομαι: αὐτὰρ οἱ ἄλλοι 
σκηπτοῦχοι βασιλῆες ἐμὰ πρὸς δώματα καλὰ 
ἔρχεσθ᾽, ὄφρα ξεῖνον ἐνὶ μεγάροισι φιλέωμεν, 
μηδέ τις ἀρνείσθω. καλέσασθε δὲ θεῖον ἀοιδὸν 


Δημόδοκον: τῷ γάρ ῥα θεὸς πέρι δῶκεν ἀοιδὴν 


τέρπειν, ὅππῃ θυμὸς ἐποτρύνῃσιν ἀείδειν.» 
ὡς ἄρα φωνήσας ἡγήσατο, τοὶ δ᾽ ἅμ᾽ ἕποντο 
σκηπτοῦχοι: κῆρυξ δὲ μετῴχετο θεῖον ἀοιδόν. 
κούρω δὲ κρινθέντε δύω καὶ πεντήκοντα 


βήτην, ὡς ἐκέλευσ᾽, ἐπὶ θῖν᾽ ἁλὸς ἀτρυγέτοιο. 


αὐτὰρ ἐπεί ῥ᾽ ἐπὶ νῆα κατήλυθον ἠδὲ θάλασσαν, 
νῆα μὲν οἵ γε μέλαιναν ἁλὸς βένθοσδε ἔρυσσαν, 
ἐν δ᾽ ἱστόν τ᾽ ἐτίθεντο καὶ ἱστία νηὶ μελαίνῃ, 
ἠρτύναντο δ᾽ ἐρετμὰ τροποῖς ἐν δερματίνοισι, 


πάντα κατὰ μοῖραν, ἀνά θ᾽ ἱστία λευκὰ πέτασσαν. 


ὑψοῦ δ᾽ ἐν νοτίῳ τήν γ᾽ ὥρμισαν: αὐτὰρ ἔπειτα 
βάν ῥ᾽ ἴμεν Ἀλκινόοιο δαΐφρονος ἐς μέγα δῶμα. 
πλῆντο δ᾽ ἄρ᾽ αἴθουσαί τε καὶ ἕρκεα καὶ δόμοι 
ἀνδρῶν 

ἀγρομένων: πολλοὶ δ᾽ ἄρ᾽ ἔσαν, νέοι ἠδὲ τπταλαιοί. 


τοῖσιν δ᾽ Ἀλκίνοος δυοκαίδεκα μῆλ᾽ ἱέρευσεν, 


ὀκτῶ δ᾽ ἀργιόδοντας ὕας, δύο δ᾽ εἰλίποδας βοῦς: 
τοὺς δέρον ἀμφί θ᾽ ἕπον, τετύκοντό τε δαῖτ᾽ 
ἐρατεινήν. 

κῆρυξ δ᾽ ἐγγύθεν ἦλθεν ἄγων ἐρίηρον ἀοιδόν, 

τὸν πέρι μοῦσ᾽ ἐφίλησε, δίδου δ᾽ ἀγαθόν τε κακόν τε: 


ὀφθαλμῶν μὲν ἄμερσε, δίδου δ᾽ ἡδεῖαν ἀοιδήν. 


τῷ δ᾽ ἄρα Ποντόνοος θῆκε θρόνον ἀργυρόηλον 
μέσσῳ δαιτυμόνων, πρὸς κίονα μακρὸν ἐρείσας: 
κὰδ δ᾽ ἐκ πασσαλόφι κρέμασεν φόρμιγγα λίγειαν 
αὐτοῦ ὑπὲρ κεφαλῆς καὶ ἐπέφραδε χερσὶν ἑλέσθαι 


κῆρυξ: πὰρ δ᾽ ἐτίθει κάνεον καλήν τε τράπεζαν, 


πὰρ δὲ δέπας οἴνοιο, πιεῖν ὅτε θυμὸς ἀνώγοι. 

οἱ δ᾽ ἐπ᾽ ὀνείαθ᾽ ἑτοῖμα προκείμενα χεῖρας ἴαλλον. 
αὐτὰρ ἐπεὶ πόσιος καὶ ἐδητύος ἐξ ἔρον ἕντο, 
μοῦσ᾽ ἄρ᾽ ἀοιδὸν ἀνῆκεν ἀειδέμεναι κλέα ἀνδρῶν, 


οἴμης τῆς τότ᾽ ἄρα κλέος οὐρανὸν εὐρὺν ἵκανε, 


νεῖκος Ὀδυσσῆος καὶ Πηλεΐδεω Ἀχιλῆος, 

ὥς ποτε δηρίσαντο θεῶν ἐν δαιτὶ θαλείῃ 
ἐκπάγλοις ἐπέεσσιν, ἄναξ δ᾽ ἀνδρῶν Ἀγαμέμνων 
χαῖρε νόῳ, ὅ τ᾽ ἄριστοι Ἀχαιῶν δηριόωντο. 


ὡς γάρ οἱ χρείων μυθήσατο Φοῖβος Ἀπόλλων 


89 


κι εβγάτε πάλι: δίχως άργητα µετά στο αρχοντικό µου 


το γιόμα να γνοιαστείτε᾽ οι τάβλες µου σας καρτερουνε πλούσιες. 


Αυτά προστάζω εγὠ στους άγουρους’ οι άλλοι γοργά ας κινήσουν. 
βασιλοράβδι όσοι στα χέρια τους κρατούν, για τ᾽ ὁμορφό µου 
παλάτι: θέλω να Φιλέψουμε τον ξένο᾽ µη µου πείτε 

κανείς σας όχι. Το Δημόδοκο, το θείο τον τραγουδάρη, 


φωνάχτε ακόμα’ τι του χάρισε κάποιος θεός να φραίνει 


µε το τραγούδι του, όπως του 'ρχεται να τραγουδήσει ο πόθος. 
Αυτά σαν εἰπε ο Αλκίνοος, κίνησε, και πίσω του οι ρηγάδες' 

να φέρει κι ο διαλάλης έτρεξε το θείο τον τραγουδάρη. 

Και νιοί πενήντα δυο διαλέχτηκαν, καθώς τους είχε ορίσει, 


κι ευτύς στης θάλασσας της άκαρπης το γυρογιάλι έτρεξαν. 


Μόλις κατέβηκαν στο ακρόγιαλο και το καράβι βρήκαν, 

το μαύρο πλοίο βαθιά στη θάλασσα να πέσει µέσα εσύραν, 
στήσαν µετά κατάρτια κι ἄρμενα στο μελανό καράβι 

και τα κουπιά απο τις δερμάτινες πέρασαν τροπωτήρες, 


όλα ως εταίριαζε: τελειώνοντας τ άσπρα πανιά σήκωσαν, 


και στα βαθιά νερά το αράξανε᾽ μετά κινούν και φεύγουν, 

στου Αλκίνου του αντρειωµένου το τρανό παλάτι να διαγείρουν. 
Αυλές και σκεπαστά και κάµαρες γέμισαν από κόσμο, 

που όλο και πύκνωνε: κι ως ἐσμιξαν πολλοί, και νιοί και γέροι, 


δώδεκα αρνιά και δυο στριφτόζαλα να σφάξουν εἰπε βόδια 


ο βασιλιάς, κι οχτώ για χάρη τους ασπροδοντάτους χοίρους: 

Κι ως τα Ύδαραν και τα συγύρισαν, σε πλούσιες τάβλες τρώγαν. 
Κι ο κράχτης τον τρανό τους έφερε τραγουδιστή, που η Μούσα 
καλό, κακό μαζί του εχάρισε, περίσσια αγάπη ως του 'χε: 


του στέρησε το φως, μα του 'δωκε γλυκά να λέει τραγούδια. 


Θρονί ο Ποντόνοος ασηµόκαρφο του βάζει, εκεί στη μέση 
των καλεσμένων, ακουμπώντας το στην αψηλή κολόνα' 

σε ξυλοκάρφι τη γλυκόλαλη του κρέμασε κιθάρα, 

λίγο πιο πάνω απ᾿ το κεφάλι του, πως να την πάρει του εν 


ο κράχτης, και πανέρι κι όμορφη κοντά του βάνει τάβλα 


και κούπα µε κρασί, σαν του 'ρχονταν η πεθυµιά, να πίνει. 

Κι αυτοί στα ετοιµασµένα αντίκρυ τους φαγιά τα χέρια ἁπλωσαν 
και σύντας του πιοτού θαράπεψαν και του φαγιού τον πόθο, 
τον τραγουδάρη η Μούσα εκίνησε παλικαριές να ψάλει 


απ’ το τραγούδι, που 'χε η δόξα του στα ουράνια φτάσει τότε, 


πως ο Οδυσσέας μαθές λογόφερε µε τον τρανό Αχιλλέα 

σε µια θυσία θεών που γιόρταζαν, κι άλλαξαν μεταξύ τους 
βαριές κουβέντες: κι ο Αγαμέμνονας ο πρωτοστρατολάτης 
κρυφά αναγάλλιαζε, που μάλωναν των Αχαιών οι κάλλιοι' 


του το 'χε πει μαθές ο Απόλλωνας ο Φοίβος στο χρησμό του 

Πυθοῖ ἐν ἠγαθέῃ, ὅθ᾽ ὑπέρβη λάινον οὐδὸν 
χρησόμενος: τότε γάρ ῥα κυλίνδετο πήματος ἀρχὴ 
Τρωσί τε καὶ Δαναοῖσι Διὸς μεγάλου διὰ βουλάς. 
ταῦτ᾽ ἄρ᾽ ἀοιδὸς ἄειδε περικλυτός: αὐτὰρ Ὀδυσσεὺς 


πορφύρεον μέγα φᾶρος ἑλὼν χερσὶ στιβαρῇσι 


κἀκ κεφαλῆς εἴρυσσε, κάλυψε δὲ καλὰ πρόσωπα: 
αἴδετο γὰρ Φαίηκας ὑπ᾽ ὀφρύσι δάκρυα λείβων. 
ἦ τοι ὅτε λήξειεν ἀείδων θεῖος ἀοιδός, 

δάκρυ ὀμορξάμενος κεφαλῆς ἄπο φᾶρος ἕλεσκε 


καὶ δέπας ἀμφικύπελλον ἑλὼν σπείσασκε θεοῖσιν: 


αὐτὰρ ὅτ᾽ ἂψ ἄρχοιτο καὶ ὀτρύνειαν ἀείδειν 
Φαιήκων οἱ ἄριστοι, ἐπεὶ τέρποντ᾽ ἐπέεσσιν, 

ἀψ Ὀδυσεὺς κατὰ κρᾶτα καλυψάμενος γοάασκεν. 
ἔνθ᾽’ ἄλλους μὲν πάντας ἐλάνθανε δάκρυα λείβων, 


Ἀλκίνοος δέ μιν οἷος ἐπεφράσατ' ἠδ᾽ ἐνόησεν 


ἥμενος ἄγχ᾽ αὐτοῦ, βαρὺ δὲ στενάχοντος ἄκουσεν. 
αἶψα δὲ Φαιήκεσσι φιληρέτμοισι μετηύδα: 
«κέκλυτε, Φαιήκων ἡγήτορες ἠδὲ μέδοντες. 

ἤδη μὲν δαιτὸς κεκορήμεθα θυμὸν ἐΐσης 
φόρμιγγός θ᾽, ἣ δαιτὶ συνήορός ἐστι θαλείῃ: 


νῦν δ᾽ ἐξέλθωμεν καὶ ἀέθλων πειρηθῶμεν 

πάντων, ὡς χ᾽ ὁ ξεῖνος ἐνίσπῃ οἷσι φίλοισιν 

οἴκαδε νοστήσας, ὅσσον περιγιγνόμεθ᾽ ἄλλων 

πύξ τε παλαιμοσύνῃ τε καὶ ἄλμασιν ἠδὲ πόδεσσιν.» 


ὣς ἄρα φωνήσας ἡγήσατο, τοὶ δ᾽ ἅμ᾽ ἕποντο. 


κὰδ δ᾽ ἐκ πασσαλόφι κρέμασεν φόρμιγγα λίγειαν, 
Δημοδόκου δ᾽ ἕλε χεῖρα καὶ ἔξαγεν ἐκ μεγάροιο 
κῆρυξ: ἦρχε δὲ τῷ αὐτὴν ὁδὸν ἥν περ οἱ ἄλλοι 
Φαιήκων οἱ ἄριστοι, ἀέθλια θαυμανέοντες. 

βὰν δ᾽ ἴμεν εἰς ἀγορήν, ἅμα δ᾽ ἕσπετο πουλὺς 


ὅμιλος, 


μυρίοι: ἂν δ᾽ ἵσταντο νέοι πολλοί τε καὶ ἐσθλοί. 
ὦρτο μὲν Ἀκρόνεώς τε καὶ Ὠκύαλος καὶ Ἐλατρεύς, 
Ναυτεύς τε Πρυμνεύς τε καὶ Ἀγχίαλος καὶ Ἐρετμεύς, 
Ποντεύς τε Πρωρεύς τε, Θόων Ἀναβησίνεώς τε 


Ἀμφίαλός θ᾽, υἱὸς Πολυνήου Τεκτονίδαο: 


ἂν δὲ καὶ Εὐρύαλος, βροτολοιγῷ ἶσος Ἄρη], 

Ναυβολίδης, ὃς ἄριστος ἔην εἶδός τε δέμας τε 
πάντων Φαιήκων μετ᾽ ἀμύμονα Λαοδάμαντα. 
ἂν δ᾽ ἔσταν τρεῖς παῖδες ἀμύμονος Ἀλκινόοιο, 


Λαοδάμας θ᾿ Ἅλιός τε καὶ ἀντίθεος Κλυτόνηος. 


οἱ δ᾽ ἦ τοι πρῶτον μὲν ἐπειρήσαντο πόδεσσι. 
τοῖσι δ᾽ ἀπὸ νύσσης τέτατο δρόμος: οἱ δ᾽ ἅμα πάντες 
καρπαλίμως ἐπέτοντο κονίοντες πεδίοιο: 


τῶν δὲ θέειν ὄχ᾽ ἄριστος ἔην Κλυτόνηος ἀμύμων: 


00 


στην ἁγια την Πυθώ, το πέτρινο κατώφλι σαν εδιάβη 

χρησμό να πάρει, αρχή που πλάκωναν τα πάθη του πολέμου 
σε Τρώες κι Αργίτες, απ’ το θέλημα του Δία του τρισµεγάλου. 
Αυτά ετραγούδα ο πολυδόξαστος τραγούδιστής: ωστόσο 


πήρε ο Οδυσσέας µμεμιάς κι ανάσυρε το πορφυρό μαντί του 


κι αποκορφής ως κάτω εσκέπασε τ᾽ όμορφο πρόσωπό του: 

τι ντρέπουνταν τους Φαίακες που Ίρεχαν τα μάτια του ποτάμι. 
Κάθε φορά που ο θείος Δημόδοκος σκολνούσε το τραγούδι, 
τα δάκρυα σφούγγιζε, κατέβαζε το ρούχο απ᾽ το κεφάλι 


και στους θεούς µε κούπα δίγουβη κρασί εσταλαματούσε: 


μα σαν ξανάρχιζε --- τον ἐσπρωχναν μαθές να τραγουδήσει 

οι Φαίακες οι τρανοί, που ευφραίνουνταν ακούγοντας --- εκείνος, 
την κεφαλή ξανά κουκούλωνε και ξέσπαζε σε θρήνο. 

Κανείς δεν το 'χε νιώσει που 'κλαιγεν από τους άλλους όλους: 


ο Αλκίνοος µοναχά τον πρόσεξε και τον νογήθη, δίπλα 


καθώς καθόταν, και τον άκουσε να βαριαναστενάζει. 

Ευτύς στους Φαίακες, στους περίλαµπρους μιλούσε κουπολάτες: 
«Ακούστε, Φαίακες πρωτοστάτορες και πρωτοκεφαλάδες᾽ 

το φαγητό πια το φραθήκαμε, καθείς το µερτικό του, 


και την κιθάρα, τη συντρόφισσα στις πλούσιες τάβλες πάντα: 


μα ας βγούμε τώρα, για να παίξουμε, να ξεσυνεριστούμε 

μια μέρα ο ξένος µας διαγέρνοντας στη γη την πατρική του 

να το 'χει να το λέει στους φίλους του το πόσο ξεπερνάμε 

τους άλλους στη γροθιά, στο πάλεμα, στο πήδημα, στα πόδια.» 


Αυτά σαν εἰπε ὁ Αλκίνοος, κίνησε, και πίσω του οι ρηγάδες. 


Στο ξυλοκάρφι τη γλυκόλαλη κρεμάει κιθάρα ο κράχτης, 
παίρνει απ το Χέρι το Δημόδοκο κι από τον αντρωνίτη 

τον βγάζει και τον ἴδιο τράβηξε το δρόμου 'χαν πάρει 

οι Φαίακες άρχοντες, τους όμορφους να θιαμαστούν αγώνες. 


Στην αγορά σε λίγο βρέθηκαν, κι ο κόσμος ακλουθούσε 


αρἰφνητος: κι οι νιοί σηκώθηκαν, πολλοί κι αρχοντεµένοι' 

ο Ακρόνεος κι ο Ελατρέας πετάχτηκαν κι ο Ωκύαλος κι ο Ναυτέας 
κι ο Αγχίαλος κι ο Ερετµέας, κατόπι τους ο Θόωνας κι ο Πρυμνέας, 
μετά ο Ποντέας κι ο Αναβησίνεος κι ο γιός του Πολυνήου 


ο Αμφίαλος, ο εγγονός του Τέχτονα, μαζί στερνά ο Πρωρέας. 


Πετάχτη ορθός κι ο Ευρύαλος, που 'µοιαζε το ματοστάλαχτο Άρη. 
ο γιος του Ναύβολου, ο καλύτερος στην ελικιά, στην όψη 

ξον απ’ τον άψεγο Λαοδάµαντα µέσα στους Φαίακες όλους. 

Κι οι τρεις υγιοί του Αλκίνου του άψεγου πετάχτηκαν απάνω, 


ο Λαοδάμας κι ο Άλιος ο άτροµος κι ο ισόθεος ο Κλυτόνηος. 


Και πιάσαν τους αγώνες κάνοντας αρχή απ’ τα πόδια πρώτα. 
Απ᾽το σημάδι ο δρόμος άνοιγε µπροστά τους, κι όλοι εκείνοι 
γοργοπετώντας πήραν κι έτρεχαν στον κάμπο, µες στη σκόνη. 


Στα πόδια πρώτος ο αψεγάδιαστος ξεχώριζε Κλυτόνηος: 

ὅσσον τ ἐν νειῷ οὖρον πέλει ἡμιόνοιιν, 


τόσσον ὑπεκπροθέων λαοὺς ἵκεθ᾽, οἱ δ᾽ ἐλίποντο. 
οἱ δὲ παλαιμοσύνης ἀλεγεινῆς πειρήσαντο: 

τῇ δ᾽ αὖτ᾽ Εὐρύαλος ἀπεκαίνυτο πάντας ἀρίστους. 
ἅλματι δ᾽ Ἀμφίαλος πάντων προφερέστατος ἦεν: 


δίσκῳ δ᾽ αὖ πάντων πολὺ φέρτατος ἦεν Ἐλατρεύς, 


πὺξ δ᾽ αὖ Λαοδάμας, ἀγαθὸς πάϊς Ἀλκινόοιο. 
αὐτὰρ ἐπεὶ δὴ πάντες ἐτέρφθησαν φρέν᾽ ἀέθλοις, 
τοῖς ἄρα Λαοδάμας μετέφη πάϊς Ἀλκινόοιο: 
«δεῦτε, φίλοι, τὸν ξεῖνον ἐρώμεθα εἴ τιν᾽ ἄεθλον 


οἶδέ τε καὶ δεδάηκε. φυήν γε μὲν οὐ κακός ἐστι, 


μηρούς τε κνήμας τε καὶ ἄμφω χεῖρας ὕπερθεν 
αὐχένα τε στιβαρὀν μέγα τε σθένος: οὐδέ τι ἥβης 
δεύεται, ἀλλὰ κακοῖσι συνέρρηκται πολέεσσιν: 
οὐ γὰρ ἐγώ γέ τί φημι κακώτερον ἄλλο θαλάσσης 


ἄνδρα γε συγχεῦαι, εἰ καὶ μάλα καρτερὸς εἴη.» 


τὸν δ᾽ αὖτ᾽ Εὐρύαλος ἀπαμείβετο φώνησέν τε: 
«Λαοδάμα, μάλα τοῦτο ἔπος κατὰ μοῖραν ἔειπες. 
αὐτὸς νῦν προκάλεσσαι ἰὼν καὶ πέφραδε μῦθον.» 
αὐτὰρ ἐπεὶ τό γ᾽ ἄκουσ᾽ ἀγαθὸς πάϊς Ἀλκινόοιο, 


στῆ ῥ᾽ ἐς μέσσον ἰὼν καὶ Ὀδυσσῆα προσέειπε: 


«δεῦρ᾽ ἄγε καὶ σύ, ξεῖνε πάτερ, πείρησαι ἀέθλων, 
εἴ τινά που δεδάηκας: ἔοικε δέ σ᾿ ἴδμεν ἀέθλους: 
οὐ μὲν γὰρ μεῖζον κλέος ἀνέρος ὄφρα κ᾽ ἔῃσιν, 

ἤ ὅ τι ποσσίν τε ῥέξῃ καὶ χερσὶν ἑῇσιν. 


ἀλλ᾽ ἄγε πείρησαι, σκέδασον δ᾽ ἀπὸ κήδεα θυμοῦ. 


σοὶ δ᾽ ὁδὸς οὐκέτι δηρὸν ἀπέσσεται, ἀλλά τοι ἤδη 
νηῦς τε κατείρυσται καὶ ἐπαρτέες εἰσὶν ἑταῖροι.» 
τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«Λαοδάμα, τί µε ταῦτα κελεύετε κερτομέοντες; 


κήδεά μοι καὶ μᾶλλον ἐνὶ φρεσὶν ἤ περ ἄεθλοι, 


ὃς πρὶν μὲν μάλα πολλὰ πάθον καὶ πολλὰ µόγησα, 


νῦν δὲ μεθ᾽ ὑμετέρῃ ἀγορῇ νόστοιο χατίζων 
ἧμαι, λισσόμενος βασιλῆά τε πάντα τε δῆμον.» 
τὸν δ᾽ αὖτ᾽ Εὐρύαλος ἀπαμείβετο νείκεσέ τ᾽ ἄντην: 


«οὐ γάρ σ᾽ οὐδέ, ξεῖνε, δαήμονι φωτὶ ἐίσκω 


ἄθλων, οἷά τε πολλὰ μετ᾿ ἀνθρώποισι πέλονται, 
ἀλλὰ τῷ, ὃς θ᾽ ἅμα νηἰ πολυκλήιδι θαμίζων, 
ἀρχὸς ναυτάων οἵ τε πρηκτῆρες ἔασιν, 

φόρτου τε μνήμων καὶ ἐπίσκοπος ᾖσιν ὁδαίων 


κερδέων θ᾽ ἁρπαλέων: οὐδ᾽ ἀθλητῆρι ἔοικας.» 


ἡτὸν δ᾽ ἄρ᾽ ὑπόδρα ἰδὼν προσέφη πολύμητις 


Ὀδυσσεύς: 

Όσο δυο μούλες νιάµα δύνουνται µοναναπνιάς να οργώσουν, 


τόσο τους άλλους, σύντας γύρισε στους Φαίακες, προσπερνούσε. 
Μετά, η σειρά στο ανήλεο πάλεµα να παραβγούν σαν ήρθε, 

ήταν ο Ευρύαλος τώρα που βαλε τους πρώτους όλους κάτω. 
Μετά στο πήδημα απ’ τους άγουρους ο Αμφίαλος ήρθε πρώτος: 


μετά, το δίσκο ως ρίξαν, νίκησε τους άλλους ο Ελατρέας, 


και στις γροθιές του Αλκίνου ο αντρόψυχος υγιός, ο Λαοδάμας. 
Κι αφού βαθιά στα φρένα ευφράθηκαν µε τους αγώνες όλοι, 
του Αλκίνου ο γιός, ο Λαοδάμαντας, αναµεσό τους εἰπε: 
«Ελάτε, φίλοι, να ρωτήσουμε τον ξένο, κάποιο αγώνα 


μην ξέρει κι ἐμαθε: το ανάριµµα δεν τον ντροπιάζει διόλου, 


και τα μεριά και τ᾽ αντικνήµια του, ψηλά τα δυο του χέρια - 

κι ο σβέρκος του ο γερός κι η δύναμη, τρανή που δείχνει, κι οὐτε 
του λείπει η νιότη, μον’ τα βάσανα τα πλήθια τον τσακίσαν 

εγώ μαθές από τη θάλασσα χειρότερο δεν ξέρω 


να καταλυεί τον άντρα, δύναμη κι ας έχει αυτός περίσσια.» 


Κι ο Ευρύαλος τότε του αποκρίθηκε κι αυτά τα λόγια του "πε: 
«Ἠταν σωστός, Λαοδάμα, ο λόγος σου και μίλησες ως πρέπει: 
ατός σου τώρα σύρε μίλα του και πες του τι γυρεύεις.» 

Ως άκουσεν ο γιός ο ἀντρόψυχος του Αλκίνου αυτά τα λόγια, 


στη μέση εστάθηκε της μάζωξης και του Οδυσσέα μιλούσε: 


«Και συ, πατέρα ξένε, κόπιασε να παραβγείς σε αγώνα, 
κάποιον αν έμαθες: ακάτεχος δε δείχνεις απ᾿ αγώνες. 
Γι άντρα δεν ξέρω εγὠ τρανότερη στον κόσμο τούτο δόξα, 


απ’ ό,τι κάνει µε τα πόδια του µοχτώντας και τα χέρια. " 


Έλα λοιπόν και συ, δοκίμασε, τις έγνοιες που 'χεις δίωξε' 


να φύγεις δε θ᾽ αργήσεις: έτοιμο για σένα το καράβι 

βαθιά ριγµένο µες στη θάλασσα, κι οι σύντροφοι προσμένουν.» 
Γυρνώντας τότε ο πολυμήχανος του μίλησε Οδυσσέας: 

«Τι µε πικραίνετε ζητώντας µου τέτοιες δουλειές, Λαοδάμα; 


δεν έχω νου γι’ ἀγώνες’ οι έγνοιες µου µε δέρνουν, που 'χω τόσο 


μοχτήσει, τόσα σύρει βάσανα βαριά: στη σύναξη σας 

κάθουμαι τώρα, και στον πόθο μου να στρέψω στην πατρίδα 
έχω προσπέσει στο ρηγάρχη σας και στο λαό σας όλο.» 

Κι ο Ευρύαλος ανοιχτά τον ντρόπιασε και του αποκρίθη κι εἰπε: 


«Αλήθεια, ξένε, δε µου φαίνεσαι να νιώθεις απ᾿ αγώνες, 


αυτούς που συνηθίζουν οι άνθρωποι πολλώ λογιώ να κάνουν 
μοιάζεις µε κάποιον που τα πέλαγα µε ναύτες τριγυρίζει 

μες στο πολύκουπο καράβι του, πραματευτάδες όλους, 

και το φορτίο μονάχα γνοιάζεται, κι ο νους του στις πραμάτειες, 


κι ό,τι κερδίσει ακόµα αρπάζοντας: αγωνιστής δε δείχνεις!» 


Ταυροκοιτώντας ο πολύβουλος του απάντησε Οδυσσέας: 


«Ξένε, δε μίλησες πρεπούμενα κι αδικοπράχτης δείχνεις! 

«ξεῖν᾽, οὐ καλὸν ἔειπες: ἀτασθάλῳ ἀνδρὶ ἔοικας. 
οὕτως οὐ πάντεσσι θεοὶ χαρίεντα διδοῦσιν 
ἀνδράσιν, οὔτε φυὴν οὔτ᾽ ἂρ φρένας οὔτ᾽ ἀγορητύν. 


ἄλλος μὲν γάρ τ᾽ εἶδος ἀκιδνότερος πέλει ἀνήρ, 


ἀλλὰ θεὸς μορφὴν ἔπεσι στέφει, οἱ δέ τ᾽ ἐς αὐτὸν 
τερπόμενοι λεύσσουσιν: ὁ δ᾽ ἀσφαλέως ἀγορεύει 
αἰδοῖ μειλιχίῃ, μετὰ δὲ πρέπει ἀγρομένοισιν, 
ἐρχόμενον δ᾽ ἀνὰ ἄστυ θεὸν ὣς εἰσορόωσιν. 


ἄλλος δ᾽ αὖ εἶδος μὲν ἀλίγκιος ἀθανάτοισιν, 


ἀλλ᾽ οὔ οἱ χάρις ἀμφιπεριστέφεται ἐπέεσσιν, 

ὡς καὶ σοὶ εἶδος μὲν ἀριπρεπές, οὐδέ κεν ἄλλως 
οὐδὲ θεὸς τεύξειε, νόον δ᾽ ἀποφωλιός ἐσσι. 
ὥρινάς μοι θυμὸν ἐνὶ στήθεσσι φίλοισιν 


εἰπὼν οὐ κατὰ κόσμον. ἐγὼ δ᾽ οὐ νῆις ἀέθλων, 


ὡς σύ γε μυθεῖαι, ἀλλ᾽ ἐν πρώτοισιν ὀίω 
ἔμμεναι, ὄφρ᾽ ήβῃ τε πεποίθεα χερσί τ᾽ ἐμῇσι. 
νῦν δ᾽ ἔχομαι κακότητι καὶ ἄλγεσι: πολλὰ γὰρ ἔτλην 


ἀνδρῶν τε πτολέμους ἀλεγεινά τε κύματα πείρων. 


ἀλλὰ καὶ ὥς, κακὰ πολλὰ παθών, πειρήσομ᾽ ἀέθλων: 


θυμοδακὴς γὰρ μῦθος, ἐπώτρυνας δέ µε εἰπών.» 

ἢ ῥα καὶ αὐτῷ φάρει ἀναΐξας λάβε δίσκον 

μείζονα καὶ πάχετον, στιβαρώτερον οὐκ ὀλίγον περ 
ἢ οἵῳ Φαίηκες ἐδίσκεον ἀλλήλοισι. 


τόν ῥα περιστρέψας ἧκε στιβαρῆς ἀπὸ χειρός, 


βόμβησεν δὲ λίθος: κατὰ δ᾽ ἔπτηξαν ποτὶ γαίῃ 
Φαίηκες δολιχήρετμοι, ναυσίκλυτοι ἄνδρες, 

λᾶος ὑπὸ ῥιπῆς: ὁ δ᾽ ὑπέρπτατο σήματα πάντων 
ῥίμφα θέων ἀπὸ χειρός. ἔθηκε δὲ τέρματ᾽ Ἀθήνη 


ἀνδρὶ δέμας ἐικυῖα, ἔπος τ᾽ ἔφατ᾽ ἔκ τ’ ὀνόμαζεν: 


«καί κ᾿ ἀλαός τοι, ξεῖνε, διακρίνειε τὸ σῆμα 
ἀμφαφόων, ἐπεὶ οὔ τι μεμιγμένον ἐστὶν ὁμίλῳ, 
ἀλλὰ πολὺ πρῶτον. σὺ δὲ θάρσει τόνδε γ᾽ ἄεθλον: 
οὔ τις Φαιήκων τόδε γ᾽ ἵξεται, οὐδ᾽ ὑπερήσει.» 


ὡ«ῶς φάτο, γήθησεν δὲ πολύτλας δῖος Ὀδυσσεύς, 


χαίρων, οὕνεχ᾽ ἑταῖρον ἐνηέα λεῦσσ᾽ ἐν ἀγῶνι. 

καὶ τότε κουφότερον μετεφώνεε Φαιήκεσσιν: 
«τοῦτον νῦν ἀφίκεσθε, νέοι. τάχα δ᾽ ὕστερον ἄλλον 
ἥσειν ἢ τοσσοῦτον ὀΐομαι ἢ ἔτι μᾶσσον. 


τῶν δ᾽ ἄλλων ὅτινα κραδίη θυμός τε κελεύει, 


δεῦρ᾽ ἄγε πειρηθήτω, ἐπεί μ᾽ ἐχολώσατε λίην, 

ἢ πὺξ ἠὲ πάλῃ ἢ καὶ ποσίν, οὔ τι μεγαίρω, 
πάντων Φαιήκων, πλήν γ᾽ αὐτοῦ Λαοδάμαντος. 
ξεῖνος γάρ μοι ὅδ᾽ ἐστί: τίς ἂν φιλέοντι μάχοιτο; 


ἄφρων δὴ κεῖνός γε καὶ οὐτιδανὸς πέλει ἀνήρ, 

Έτσι εἶναι, στους θνητούς οι αθάνατοι τις χάρες δε μοιράζουν 
σε όλους αχώριστα --- το ανάριµµα, τη γνώση και τα λόγια. 


Τούτος γεννήθηκε ασκηµότερος στην όψη από τους άλλους, 


μα θέλησε ο θεός κι ο λόγος του σαρκώνει, και τον βλέπουν 
όλοι και χαίρουνται που ασκόνταφτα μιλεί, µε µια σεµνότη 
γλυκιά, και κάθε που συνάζουνται, νικάει τους άλλους όλους, 
κι όταν γυρνάει στην πόλη, σα θεό τον αντικρίζει ο κόσμος. 


Ο άλλος είναι όμορφος, µε αθάνατο θεό τον συνομοιάζεις 


στην όψη, όµως ποτέ τα λόγια του δε στεφανώνει η χάρη. 
Όμοια και συ! Τρανά τα κάλλη σου, μηδέ θεός να δώσει 
τρανότερη ομορφιά θα δύνουνταν, όµως μυαλό δεν έχεις! 
Έτσι που μίλησες αταίριαστα, µου 'χεις πολύ ταράξει 


στα στήθη την καρδιά. Μα ακάτεχος δεν εἰμαι εγώ απ᾿ αγώνες 


καθώς φαντάζεσαι, μον᾽ ήμουνα θαρρώ στους πρώτους μέσα, 
όσο στη νιότη µου θαρρεύομουν και στα δικά µου χέρια. 
Τώρα πολλά µε ζώσαν βάσανα, πολλά έχω σύρει πάθη 

μέσα σε τόσα αντροπαλέµατα και κύματα αγριεµένα. 


Μα κι έτσι, ακόµα τόσα που 'παθα, θα παραβγώ μαζί σας: 


αγκύλι στην καρδιά µου ο λόγος σου και μ᾽ έχεις ξεσηκώσει! 
Αυτά εἰπε, και πετάχτη κι άρπαξε, µε το μαντί του ως ήταν, 
δίσκο τρανότερο, χοντρύτερο, µε πιο µεγάλο βάρος 

απ’ όλους που κρατούσαν κι έριχναν οι Φαίακες συνατοί τους, 


κι αφού τον σβούριξε, τον πέταξε µε σιδερένιο χέρι: 


κι ως βούιξε η πέτρα, οι Φαίακες όλοι τους, οι µακροκουπολάτες, 
οι ξακουσμένοι στα πλεούμενα, στη γης έγειραν κάτω 

απ’ την ορµή της πέτρας: κι άφησε των άλλων τα σημάδια 

ο δίσκος πίσω, από τα χέρια του πετώντας: κι η Παλλάδα 


µε είδη θνητού σημάδι βάνοντας του μίλησε και του 'πε: 


«Κι ένας τυφλός θα το ξεχώριζε τέτοιο σημάδι, ξένε, 
ψαχουλευτά᾽ τι αυτό δεν ἐσμιξε µε τα πολλά των άλλων, 

μον’ εἶναι οµπρός που’ µη σκιάζεσαι πια το δοκίμι ετούτο' 
ποιος Φαίακας να το φτάσει δύνεται και ποιος να το περάσει;» 


Στα λόγια τούτα ο θείος, πολύτταθος εχάρηκε Οδυσσέας, 


θωρώντας τώρα µες στη σύναξη πως έχει κι ένα Φίλο: 

του αλάφρωσε η καρδιά και μίλησε στους Φαίακες πιο αγεράτα: 
«Φτάσετε τούτον πρώτα οι νιούτσικοι, µετά θα ρίξω κι άλλον 
τόσο θα πάει για και μακρύτερα, φαντάζουμαι, και τούτος. 

Μα κι απ’ τους άλλους το κουράγιο του ποιόν σπρώχνει κι η 


καρδιά του; 


να παραβγούμε ας έρθει! Μ᾿ έχετε ταραθυμώσει αλήθεια 

Γροθιά και πάλεµα και τρέξιμο --- τι θέλει να διαλέξει 

από τους Φαίακες όλους όποιος σας; --- εξόν ο Λαοδάμας, 

τι ξένος του εἶμαι: ποιος θα τα 'βαζε µε όποιον του δείχνει αγάπη; 


Και τιποτένιος εἶναι κι ἄμυαλος αυτός που από δικού του 

ὅς τις ξεινοδόκῳ ἔριδα προφέρηται ἀέθλων 

δήμῳ ἐν ἀλλοδαπῷ: ἕο δ᾽ αὐτοῦ πάντα κολούει. 
τῶν δ᾽ ἄλλων οὔ πέρ τιν᾽ ἀναίνομαι οὐδ᾽ ἀθερίζω, 
ἀλλ᾽ ἐθέλω ἴδμεν καὶ πειρηθήμεναι ἄντην. 

πάντα γὰρ οὐ κακός εἰμι, μετ᾽ ἀνδράσιν ὅσσοι 


ἄεθλοι: 


εὖ μὲν τόξον οἶδα ἐύξοον ἀμφαφάασθαι: 
πρῶτός κ᾿ ἄνδρα βάλοιμι ὀιστεύσας ἐν ὁμίλῳ 
ἀνδρῶν δυσμενέων, εἰ καὶ μάλα πολλοὶ ἑταῖροι 
ἄγχι παρασταῖεν καὶ τοξαζοίατο φωτῶν. 


οἷος δή µε Φιλοκτήτης ἀπεκαίνυτο τόξῳ 


δήμῳ ἔνι Τρώων, ὅτε τοξαζοίμεθ᾽ Ἀχαιοί. 

τῶν δ᾽ ἄλλων ἐμέ φημι πολὺ προφερέστερον εἶναι, 
ὅσσοι νῦν βροτοί εἰσιν ἐπὶ χθονὶ σῖτον ἔδοντες. 
ἀνδράσι δὲ προτέροισιν ἐριζέμεν οὐκ ἐθελήσω, 


οὔθ᾽ Ἡρακλῆι οὔτ᾽ Εὐρύτῳ Οιχαλιῆι, 


οἵ ῥα καὶ ἀθανάτοισιν ἐρίζεσκον περὶ τόξων. 

τῷ ῥα καὶ αἶψ᾽ ἔθανεν μέγας Εὔρυτος, οὐδ᾽ ἐπὶ 
γῆρας 

ἵκετ᾽ ἐνὶ μεγάροισι: χολωσάμενος γὰρ Ἀπόλλων 
ἔκτανεν, οὕνεκά μιν προκαλίζετο τοξάζεσθαι. 


δουρὶ δ᾽ ἀκοντίζω ὅσον οὐκ ἄλλος τις ὀιστῷ. 


οἴοισιν δείδοικα ποσὶν μή τίς µε παρέλθῃ 
Φαιήκων: λίην γὰρ ἀεικελίως ἐδαμάσθην 
κύμασιν ἐν πολλοῖς, ἐπεὶ οὐ κομιδὴ κατὰ νῆα 
ἠεν ἐπηετανός: τῷ μοι φίλα γυῖα λέλυνται.» 


ὣς ἔφαθ᾽, οἱ δ᾽ ἄρα πάντες ἀκὴν ἐγένοντο σιωπῇ. 


Ἀλκίνοος δέ μιν οἷος ἀμειβόμενος προσέειπεν: 
«ξεῖν᾽, ἐπεὶ οὐκ ἀχάριστα μεθ᾿ ἡμῖν ταῦτ᾽ ἀγορεύεις, 
ἀλλ᾽ ἐθέλεις ἀρετὴν σὴν φαινέμεν, ἥ τοι ὀπηδεῖ, 
χωόμενος ὅτι σ᾿ οὗτος ἀνὴρ ἐν ἀγῶνι παραστὰς 


νείκεσεν, ὡς ἂν σὴν ἀρετὴν βροτὸς οὔ τις ὄνοιτο, 


ὅς τις ἐπίσταιτο ᾗσι φρεσὶν ἄρτια βάζειν: 

ἀλλ᾽ ἄγε νῦν ἐμέθεν ξυνίει ἔπος, ὄφρα καὶ ἄλλῳ 
εἴπῃς ἡρώων, ὅτε κεν σοῖς ἐν μεγάροισι 

δαινύῃ παρὰ σῇ τ᾽ ἀλόχῳ καὶ σοῖσι τέκεσσιν, 


ἡμετέρης ἀρετῆς μεμνημένος, οἷα καὶ ἡμῖν 


Ζεὺς ἐπὶ ἔργα τίθησι διαμπερὲς ἐξ ἔτι πατρῶν. 

οὐ γὰρ πυγμάχοι εἰμὲν ἀμύμονες οὐδὲ παλαισταί, 
ἀλλὰ ποσὶ κραιπνῶς θέομεν καὶ νηυσὶν ἄριστοι, 
αἰεὶ δ᾽ ἡμῖν δαίς τε φίλη κίθαρις τε χοροί τε 


εἵματά τ᾽ ἐξημοιβὰ λοετρά τε θερμὰ καὶ εὐναί. 


ἀλλ᾽ ἄγε, Φαιήκων βητάρµονες ὅσσοι ἄριστοι, 


παίσατε, ὥς χ᾽ ὁ ξεῖνος ἐνίσπῃ οἷσι φίλοισιν 

τον που τον δέχτη και τον Φφίλεψε θα πει ν᾿ αντροκαλέσει 
μέσα σε ανθρώπους ξένους: χάλασε μονάχος τη δουλειά του! 
Με όλους τους άλλους συνερίζουμαι, δεν αψηφώ κανέναν 

να τον γνωρίσω θέλω, αντίκρυ του να µετρηθώ’ πολλά 'ναι 


λέω των αντρών τα συνερίσµατα, κακός δεν εἰμαι σε ὁλα' 


ξέρω καλά το καλοτόρνευτο δοξάρι να δουλεύω: 
δικιά µου η σαγιτιά που θα 'βρισκε να ρίξει πρώτη κάποιον 


μέσα στο πλήθος των αντίµαχων, όσο πολλοί κι αν ήταν 


οι σύντροφοί µου, πλάι µου στέκοντας, κι όσο κι αυτοί αν δοξεύαν. 


Στων Τρωών τη χώρα ένας µε κέρδιζε μονάχα στο δοξάρι, 


ο Φιλοχτήτης, σαν αρχίζαµε τις σαγιτιές οι Αργίτες᾽ 


μα από τους άλλους λέω δε βρίσκεται να µε νικάει κανένας, 


απ’ τους θνητούς μαθές, που γεύουνται ψωμί στον κόσµο απάνω. 


Με τους παλιούς ηρώους δε θα 'θελα να µπω σε ξεσυνέρια, 


τον Ηρακλή για και τον Εύρυτο, της Οιχαλίας το ρήγα, 


που και µε αθάνατους παράβγαιναν στου δοξαριού την τέχνη. 
ΓΙ αυτό και τον τρανό τον Εύρυτο νωρίς τον βρήκε ο Χάρος, 
κι ουδέ στο αρχοντικό του εγέρασε’ τον σκότωσε οργισμένος 
ο Φοίβος, σαν τον αντροκάλεσε να ρίξουν στο δοξάρι. 


Και το κοντάρι ρίχνω όσο κανείς ουδέ σαγίτα ρίχνει. 


Μόνο στα πόδια αλήθεια σκιάζουμαι µη µε περάσει κάποιος 
από τους Φαίακες, τι απ’ τα κύματα τα πλήθια το Κορµί µου 
που επαιδεύτη, κι όπως το άρµενο δε µου 'µεινε ως το τέλος 
γερό, να ξαποσταίνω πάνω του, µου λύθηκαν τα γόνα.» 


Έτσι μιλούσε, κι όλοι απόµειναν και δεν έβγαναν άχνα, 


και μόνο ο Αλκίνοος του αποκρίθηκε κι αυτά τα λόγια του 'πε: 
«Όσα µας εἶπες δε µας πείραξαν καθόλου αλήθεια, ξένε! 
θέλεις μονάχα την αξιότη σου να δείξεις, που χεις πάντα, 
θυμώνοντας που τούτος ο άγουρος μπροστά στη σύναξη όλη 


σε ντρόπιασε᾽ ποιος άντρας φρόνιμος, που κρένει μυαλωμένα, 


να πει κακό ποτέ θα δύνουνταν για τη δικιά σου αξιότη; 

Μα τώρα ομπρός, και συ ένα λόγο µου ν᾿ ακούσεις θέλω, σε 
άλλους 

ηρώους για να τον πεις αργότερα, σαν τρως στο αρχοντικό σου 
µε τα παιδιά και τη γυναίκα σου, και τη δικιά µας τύχει 


να θυμηθείς αξιότη: αδιάκοττα και µας ο Δίας πως δίνει 


από τα χρόνια των πατέρων µας τρανές πιδεξιοσύνες. 
Πυγμάχοι εμείς δεν είμαστε άψεγοι μηδέ και παλεστάδες, 

μα τρέχουν γρήγορα τα πόδια µας, και πρώτοι στα καράβια. 
Γλέντια, χοροί, πολλές ρουχαλλαξιές, λουτρά ζεστά, κλινάρια, 


κιθάρες --- µε όλα αυτά χαρούμενοι περνούμε τη ζωή µας! 


Τώρα απ’ τους Φαίακες οι καλύτεροι για ελάτε χορευτάδες 


χορό ν᾽ ανοίξετε, διαγέρνοντας στη γη του ο ξένος πίσω 

οἴκαδε νοστήσας, ὅσσον περιγιγνόµεθ᾽ ἄλλων 
ναυτιλίῃ καὶ ποσσὶ καὶ ὀρχηστυῖ καὶ ἀοιδῇ. 


Δημοδόκῳ δέ τις αἶψα κιὼν φόρμιγγα λίγειαν 


οἰσέτω, ἥ που κεῖται ἐν ἡμετέροισι δόμοισιν.» 
ὣς ἔφατ᾽ Ἀλκίνοος θεοείκελος, ὦρτο δὲ κῆρυξ 
οἴσων φόρμιγγα γλαφυρἠὴν δόμου ἐκ βασιλῆος. 
αἰσυμνῆται δὲ κριτοὶ ἐννέα πάντες ἀνέσταν 


δήμιοι, οἳ κατ᾽ ἀγῶνας ἐὐ πρήσσεσκον ἕκαστα, 


λείηναν δὲ χορόν, καλὸν δ᾽ εὔρυναν ἀγῶνα. 

κῆρυξ δ᾽ ἐγγύθεν ἦλθε φέρων φόρμιγγα λίγειαν 
Δημοδόκῳ: ὁ δ᾽ ἔπειτα κί ἐς μέσον: ἀμφὶ δὲ κοῦροι 
πρωθῆβαι ἵσταντο, δαήμονες ὀρχηθμοῖο, 


πέπληγον δὲ χορὸν θεῖον ποσίν. αὐτὰρ Ὀδυσσεὺς 


μαρμαρυγὰς θηεῖτο ποδῶν, θαύμαζε δὲ θυμῷ. 
αὐτὰρ ὁ φορμίζων ἀνεβάλλετο καλὸν ἀείδειν 
ἀμφ᾽ Ἄρεος φιλότητος εὐστεφάνου τ᾽ Ἀφροδίτης, 
ὡς τὰ πρῶτα μίγησαν ἐν Ἡφαίστοιο δόμοισι 


λάθρῃ, πολλὰ δ᾽ ἔδωκε, λέχος δ᾽ ἤσχυνε καὶ εὐνὴν 


Ἡφαίστοιο ἄνακτος. ἄφαρ δέ οἱ ἄγγελος ἦλθεν 
Ἥλιος, ὃ σφ᾽ ἐνόησε μιγαζομένους φιλότητι. 


Ἥφαιστος δ᾽ ὡς οὖν θυμαλγέα μῦθον ἄκουσε, 


βῆ ῥ᾽ ἴμεν ἐς χαλκεῶνα κακὰ φρεσὶ βυσσοδομεύων, 
ἐν δ᾽ ἔθετ᾽ ἀκμοθέτῳ μέγαν ἄκμονα, κόπτε δὲ 


δεσμοὺς 


ἀρρήκτους ἀλύτους, ὄφρ᾽ ἔμπεδον αὖθι μένοιεν. 
αὐτὰρ ἐπεὶ δὴ τεῦξε δόλον κεχολωμένος Ἄρει, 
βῆ ῥ᾽ ἴμεν ἐς θάλαμον, ὅθι οἱ φίλα δέμνι᾽ ἔκειτο, 
ἀμφὶ δ᾽ ἄρ᾽ ἑρμῖσιν χέε δέσµατα κύκλῳ ἁπάντῃ: 


πολλὰ δὲ καὶ καθύπερθε μελαθρόφιν ἐξεκέχυντο, 


ὑτ᾽ ἀράχνια λεπτά, τά γ᾽ οὔ κέ τις οὐδὲ ἴδοιτο, 
οὐδὲ θεῶν μακάρων: πέρι γὰρ δολόεντα τέτυκτο. 
αὐτὰρ ἐπεὶ δὴ πάντα δόλον περὶ δέμνια χεῦεν, 
εἴσατ᾽ ἴμεν ἐς Λῆμνον, ἐυκτίμενον πτολίεθρον, 


ἥ οἱ γαιάων πολὺ φιλτάτη ἐστὶν ἁπασέων. 


οὐδ᾽ ἀλαοσκοπιὴν εἶχε χρυσήνιος Ἄρης, 

ὡς ἴδεν Ἥφαιστον κλυτοτέχνην νόσφι κιόντα: 
βῆ δ᾽ ἰέναι πρὸς δῶμα περικλυτοῦ Ἡφαίστοιο 
ἰσχανόων φιλότητος ἐυστεφάνου Κυθερείης. 


ἡ δὲ νέον παρὰ πατρὸς ἐρισθενέος Κρονίωνος 


ἐρχομένη κατ᾽ ἄρ᾽ ἕζεθ': ὁ δ᾽ εἴσω δώματος ᾖει, 

ἔν τ᾽ ἄρα οἱ φῦ χειρί, ἔπος τ᾽ ἔφατ᾽ ἔκ τ᾽ ὀνόμαζε: 
«δεῦρο, φίλη, λέκτρονδε τραπείομεν εὐνηθέντες: 
οὐ γὰρ ἔθ᾽ Ἥφαιστος μεταδήμιος, ἀλλά που ἤδη 


οἴχεται ἐς Λῆμνον μετὰ Σίντιας ἀγριοφώνους.» 

να λέει στους Φίλους του, πως εἰμαστε στα πόδια, στο τραγούδι 


και στο χορό και στ’ αρµενίσµατα πολύ πιο πρώτοι απ’ όλους. 


Ένας ακόµα τη γλυκόλαλη να φέρει εδώ κιθάρα 


για τό Δημόδοκο: θα βρίσκεται στο αρχοντικό µου κάπου.» 
Αυτά εἶπε ο Αλκίνοος ο θεόμορφος, κι ευτύς κινούσε ο κράχτης 
τη βαθουλή κιθάρα γρήγορα να φέρει απ’ το παλάτι. 

Κι οι κρισολόγοι, όπως σηκώθηκαν εννιά και διαλεγμένοι 


απ’ το λαό, που στα δοκίμια τους καλά τα πάντα ορίζαν, 


το χοροστάσι ἰσιωσαν κι άνοιξαν φαρδύ τρογύρα αλώνι. 
Κι ως ήρθε ο κράχτης τη γλυκόλαλη κιθάρα κουβαλώντας, 
τράβηξε αμέσως ο Δημόδοκος στη μέση, και τρογύρα 
αγόρια πήραν θέση νιούτσικα, πιδέξιοι χορευτάδες, 


κι αρχίσαν θείο χορό, τα πόδια τους χτυπώντας, κι ο Οδυσσέας 


θιαμαίνουνταν, τις σπίθες που 'βγαζαν τα πόδια τους θωρώντας. 
Κι εκείνος την κιθάρα παίζοντας γλυκό τραγούδι αρχίζει, 

πως η Αφροδίτη η οµορφοστέφανη κι ο Άρης σε αγάπη επέσαν 
και πως αρχή κρυφά πρωτόσμιξαν στου Ηφαίστου το παλάτι’ 


κι εκείνος δώρα της εχάρισε πολλά, και το κλινάρι 


βαριά του ρήγα Ηφαίστου εντρόπιασε᾽ µα ο Γήλιος, που τους είδε 
να σμίγουν, έτρεξε στον Ἠφαιστο και του "πε το μαντάτο. 

Κι αυτός, σαν άκουσε το μήνυμα και τον πικρό το λόγο, 

στο χαλκιδιό του επήγε κλώθοντας κακές δουλειές στα φρένα: 


και βάλθηκε, τρανό στο κούτσουρο πιθώνοντας αμόνι, 


δίχτυα να φτιάνει, ασύντριφτα, άλυτα, για να βρεθούν δεμένοι. 
Κι ως µε τον Άρη τα 'χε, χάλκεψε µε πονηριά τα δίχτυα, 

κι έπειτα µπήκε µες στην κάμαρα, που πλάγιαζε τις νύχτες: 

κι ἅπλωσε γύρα τα πλεμάτια του στου κλιναριού τα πόδια, 


πολλά να κατεβαίνουν έβαλε κι από τα µεσοδόκια, 


λεπτά σαν αραχνιές: δε δύνουνταν κανείς να τα ξεκρίνει, 
θεός κι ας ήταν τι µε ξέχωρο τα 'χε χαλκέψει δόλο. 

Κι αφού στην κλίνη γύρα εσκόρπισε τα δολερά του δίχτυα, 
στη Λήμνο τάχα, στο καλόχτιστο να πάει νησί κινούσε, 


που από τις άλλες χώρες πιότερη της είχε αγάπη πάντα. 


Ο Άρης ωστόσο ο χρυσοχάλινος δε βίγλιζε του κάκου: 

τον Ἠφαιστο θωρώντας που 'φευγε, τον ξακουστό τεχνίτη, 
να πάει στου Ηφαίστου του περίλαµπρου κινούσε το παλάτι, 
να σμίξει µε την ωριοστέφανη Κυθέρεια λαχταρώντας. 


Εκείνη απ’ τον τρανό τον κύρη της, το γιο του Κρόνου, ό,τι εἶχε 


γυρίσει και καθόταν κι άνοιξεν εκείνος, κι όπως μπήκε, 

το χέρι σφίγγοντας της μίλησε κι αυτά της λέει τα λόγια: 

«Πάμε, καλή µου, να πλαγιάσουμε, τον πόθο να χαρούμε: 

ο Ἠφαιστος τώρα εδώ δε βρίσκεται’ πια θα 'χει πάει στη Λήμνο 


το δίχως άλλο, τους αγριόφωνους για ν᾿ ανταμώσει Σίντες.» 

ὣς φάτο, τῇ δ᾽ ἀσπαστὸν ἐείσατο κοιμηθῆναι. 

τὼ δ᾽ ἐς δέμνια βάντε κατέδραθον: ἀμφὶ δὲ δεσμοὶ 
τεχνήεντες ἔχυντο πολύφρονος Ἡφαίστοιο, 

οὐδέ τι κινῆσαι μελέων ἦν οὐδ᾽ ἀναεῖραι. 


καὶ τότε δὴ γίγνωσκον, ὅ τ᾽ οὐκέτι φυκτὰ πέλοντο. 


ἀγχίμολον δέ σφ᾽ ἦλθε περικλυτὸς ἀμφιγυήεις, 


αὖτις ὑποστρέψας πρὶν Λήμνου γαῖαν ἱκέσθαι: 


Ἠέλιος γάρ οἱ σκοπιὴν ἔχεν εἶπέ τε μῦθον. 


βῆ δ᾽ ἴμεναι πρὸς δῶμα Φίλον τετιημένος ἦτορ: 
ἔστη δ᾽ ἐν προθύροισι, χόλος δέ μιν ἄγριος ᾗρει: 


σμερδαλέον δ᾽ ἐβόησε, γέγωνέ τε πᾶσι θεοῖσιν: 
«Ζεῦ πάτερ ἠδ᾽ ἄλλοι μάκαρες θεοὶ αἰὲν ἐόντες, 
δεῦθ’, ἵνα ἔργα γελαστὰ καὶ οὐκ ἐπιεικτὰ ἴδησθε, 
ὡς ἐμὲ χωλὸν ἐόντα Διὸς θυγάτηρ Ἀφροδίτη 
αἰὲν ἀτιμάζει, φιλέει δ᾽ ἀΐδηλον Ἄρηα, 


οὕνεχ᾽ ὁ μὲν καλός τε καὶ ἀρτίπος, αὐτὰρ ἐγώ γε 
ἠπεδανὸς γενόμην. ἀτὰρ οὔ τί μοι αἴτιος ἄλλος, 
ἀλλὰ τοκῆε δύω, τῶ μὴ γείνασθαι ὄφελλον. 

ἀλλ᾽ ὄψεσθ᾽, ἵνα τώ γε καθεύδετον ἐν φιλότητι 


εἰς ἐμὰ δέμνια βάντες, ἐγὼ δ᾽ ὁρόων ἀκάχημαι. 


οὐ μέν σφεας ἔτ᾽ ἔολπα µίνυνθά γε κειέµεν οὕτως 
καὶ μάλα περ Φιλέοντε: τάχ᾽ οὐκ ἐθελήσετον ἄμφω 
εὕδειν: ἀλλά σφωε δόλος καὶ δεσμὸς ἐρύξει, 

εἰς ὅ κέ μοι μάλα πάντα πατὴρ ἀποδῷσιν ἔεδνα, 


ὅσσα οἱ ἐγγυάλιξα κυνώπιδος εἵνεκα κούρης, 


οὕνεκά οἱ καλὴ θυγάτηρ, ἀτὰρ οὐκ ἐχέθυμος.» 


ὣς ἔφαθ᾽, οἱ δ᾽ ἀγέροντο θεοὶ ποτὶ χαλκοβατὲς δῶ: 


ἦλθε Ποσειδάων γαιήοχος, ἠλθ᾽ ἐριούνης 


Ἑρμείας, ἦλθεν δὲ ἄναξ ἑκάεργος Ἀπόλλων. 


θηλύτεραι δὲ θεαὶ μένον αἰδοῖ οἴκοι ἑκάστη. 


ἔσταν δ᾽ ἐν προθύροισι θεοί, δωτῆρες ἑάων: 
ἄσβεστος δ᾽ ἄρ᾽ ἐνῶρτο γέλως μακάρεσσι θεοῖσι 
τέχνας εἰσορόωσι πολύφρονος Ἡφαίστοιο. 

ὧδε δέ τις εἴπεσκεν ἰδὼν ἐς πλησίον ἄλλον: 


«οὐκ ἀρετᾷ κακὰ ἔργα: κιχάνει τοι βραδὺς ὠκύν, 


ὡς καὶ νῦν Ἥφαιστος ἐὼν βραδὺς εἷλεν Ἄρηα 
ὠκύτατόν περ ἐόντα θεῶν οἳ Ὄλυμπον ἔχουσιν, 
χωλὸς ἐὼν τέχνῃσι: τὸ καὶ μοιχάγρι᾽ ὀφέλλει.» 


ὣς οἱ μὲν τοιαῦτα πρὸς ἀλλήλους ἀγόρευον: 


Ἑρμῆν δὲ προσέειπεν ἄναξ Διὸς υἱὸς Ἀπόλλων: 


«Ἑρμεία, Διὸς υἱέ, διάκτορε, δῶτορ ἑάων, 
ᾖ ῥά κεν ἐν δεσμοῖς ἐθέλοις κρατεροῖσι πιεσθεὶς 


εὕδειν ἐν λέκτροισι παρὰ χρυσέῃ Ἀφροδίτῃ;» 

Είπε, κι εκείνης της καλάρεσε να κοιμηθούν αντάμα' 

όµως στο στρώμα μόλις έπεσαν, τρογύρα τους απλώσαν 
κρυφά του πολυμήχανου Ἠφαιστου τ᾽ άφαντα δίχτυα, κι ούτε 
πια εἶχαν τη δύναμη τα µέλη τους ν᾿ ασκώσουν, να κουνήσουν, 


και τότε το 'νιωσαν πως πιάστηκαν και γλιτωμό δεν έχουν. 


Στην ώρα πάνω ο Κουτσοπόδαρος, ο ξακουστός τεχνίτης, 
µε βιάση διάγειρε στον Όλυμπο, πριχού στη Λήμνο φτάσει' 
ο Ἠλιος μαθές τους παραμόνευε και του 'Φερε µαντάτο. 
Και πήρε δρόµο για το σπίτι του µε πικραμένα σπλάχνα, 


κι ως στάθη ομπρός στην πόρτα, η μάνητα βαριά τον συνεπήρε' 


φωνή του ξέφυγε άγρια κι έκραξε τους αθανάτους όλους: 
«Πατέρα Δία και σεις αθάνατοι θεοί μακάριοι, ελάτε! 

Δέστε δουλειές για γέλια, αβάσταχτες, πως η Αφροδίτη δείχνει, 
του γιου του Κρόνου η κόρη, πάντα της σε μένα καταφρόνια, 


τι, είμαι κουτσός, και την αγάπη της την κρύβει για τον Άρη, 


που ειν’ όμορφος και τα ποδάρια του γερά, µα εγώ σακάτης 
γεννήθηκα᾽ σ᾽ αυτό δεν ἐφταιξεν άλλος κανείς, μονάχα 

οι δυο γονιοί µου, που δεν έπρεπε να μ᾽ έχουν γεννημένο. 
Μα για κοιτάχτε τους πως κοίτουνται και χαίρουνται τον πόθο 


στην κλίνη τη δικιά µου! Η πίκρα µου θεριεύει που τους βλέπω. 


Όμως κι αυτοί δεν το φαντάζουμαι πια να πλαγιάσουν έτσι 

καν µια στιγμή, κι ας εἶναι η αγάπη τους τρανή: την όρεξη τους 
κι οι δυο θα χάσουν! Μα τα βρόχια µου κι ο δόλος µου δεµένους 
θα τους κρατούν, ωσόπου ο κύρης της τα δώρα µου γυρίσει, 


που για τη σκύλα θυγατέρα του περίσσια του 'χα δώσει: 


γιατί, κι αν είναι η κόρη του όμορφη, καμιά δεν έχει πίστη!» 
Σαν εἰπε αυτά, στο χαλκοκάτωφλο συνάχτηκαν παλάτι 

Οι αθάνατοι οι άλλοι: ήρθεν ο Απόλλωνας ο µακροσαγιάρης, 
κι ο Ποσειδώνας ήρθε, κι έτρεξε κι ο Ερμής ο πρωτοκλέφτης, 


και μοναχά οι θεές στα σπίτια τους από ντροπή απόµειναν. 


Κι οι αγαθοδότες όπως στάθηκαν, οι τρισµακαρισµένοι 
θεοί στην πόρτα αντίκρυ, σε ἀσβηστο ξέσπασαν ὁλοι γέλιο, 
του Ηφαίστου ως εἶδαν του πολύβουλου τα δίχτυα και τους 
δόλους: 

κι έτσι μιλούσεν ο καθένας τους στο διπλανό γυρνώντας: 


«Καμιά δουλειά κακή δεν πρόκοψε᾽ τον γρήγορο τον φτάνει 


ο σιγανός. Για ιδές τον Ἠφαιστο, που τσάκωσε τον Άρη, 
κουτσός, αργός, τον πιο γοργόποδο µες στους θεούς του 
Ολύμπου, 

µε δόλο. Τώρα για το ντρόπιασµα χρωστάει κι αττανωτίμι!» 
Τέτοια σταύρωναν συναλλήλως τους εκείνοι λόγια τότε, 


κι ο Απόλλωνας ο ρήγας μίλησε του Ερμή και τέτοια του "πε: 


«Ερμή, του Δία γιε αγαθόδωρε, για πες µου, ψυχολάτη, 
µε τη χρυσή Αφροδίτη δίπλα σου θα το 'θελες στο στρώμα 


να κοίτεσαι και να 'σαι µε ἄλυτα πλεμάτια αλυσωμένος;» 

τὸν δ᾽ ἠμείβετ’ ἔπειτα διάκτορος ἀργεϊφόντης: 


«αἲ γὰρ τοῦτο γένοιτο, ἄναξ ἑκατηβόλ᾽ Ἄπολλον: 


δεσμοὶ μὲν τρὶς τόσσοι ἀπείρονες ἀμφὶς ἔχοιεν, 
ὑμεῖς δ᾽ εἰσορόωτε θεοὶ πᾶσαί τε θέαιναι, 
αὐτὰρ ἐγὼν εὕδοιμι παρὰ χρυσέῃ Ἀφροδίτῃ.» 
ὡς ἔφατ’, ἐν δὲ γέλως ὥρτ᾽ ἀθανάτοισι θεοῖσιν. 


οὐδὲ Ποσειδάωνα γέλως ἔχε, λίσσετο δ᾽ αἰεὶ 


Ἥφαιστον κλυτοεργὸν ὅπως λύσειεν Ἄρηα. 


καί μιν φωνήσας ἔπεα πτερόεντα προσηύδα: 


«λῦσον: ἐγὼ δέ τοι αὐτὸν ὑπίσχομαι, ὡς σὺ κελεύεις, 


τίσειν αἴσιμα πάντα μετ᾽ ἀθανάτοισι θεοῖσιν.» 


τὸν δ᾽ αὖτε προσέειπε περικλυτὸς ἀμφιγυήεις: 


«μή µε, Ποσείδαον γαιήοχε, ταῦτα κέλευε: 
δειλαί τοι δειλῶν γε καὶ ἐγγύαι ἐγγυάασθαι. 
πῶς ἂν ἐγώ σε δέοιµι μετ᾽ ἀθανάτοισι θεοῖσιν, 
εἴ κεν Ἄρης οἴχοιτο χρέος καὶ δεσμὸν ἀλύξας;» 


τὸν δ᾽ αὖτε προσέειπε Ποσειδάων ἐνοσίχθων: 


«Ἡφαιστ', εἴ περ γάρ κεν Ἄρης χρεῖος ὑπαλύξας 
οἴχηται φεύγων, αὐτός τοι ἐγὼ τάδε τίσω.» 

τὸν δ᾽ ἠμείβετ᾽ ἔπειτα περικλυτὸς ἀμφιγυήεις: 
«οὐκ ἔστ᾽ οὐδὲ ἔοικε τεὸν ἔπος ἀρνήσασθαι.» 


ὣς εἰπὼν δεσμὸν ἀνίει μένος Ἡφαίστοιο. 


τὼ δ᾽ ἐπεὶ ἐκ δεσμοῖο λύθεν, κρατεροῦ περ ἐόντος, 
αὐτίκ᾽ ἀναΐξαντε ὁ μὲν Θρῄκηνδε βεβήκει, 

ἡ δ᾽ ἄρα Κύπρον ἵκανε φιλομμειδὴς Ἀφροδίτη, 

ἐς Πάφον: ἔνθα δέ οἱ τέμενος βωμός τε θυήεις. 


ἔνθα δέ μιν Χάριτες λοῦσαν καὶ χρῖσαν ἐλαίῳ 


ἀμβρότῳ, οἷα θεοὺς ἐπενήνοθεν αἰὲν ἐόντας, 

ἀμφὶ δὲ εἵματα ἕσσαν ἐπήρατα, θαῦμα ἰδέσθαι. 
ταῦτ᾽ ἄρ᾽ ἀοιδὸς ἄειδε περικλυτός: αὐτὰρ Ὀδυσσεὺς 
τέρπετ᾽ ἐνὶ φρεσὶν ᾖσιν ἀκούων ἠδὲ καὶ ἄλλοι 


Φαίηκες δολιχήρετμοι, ναυσίκλυτοι ἄνδρες. 


Ἀλκίνοος δ᾽ Ἅλιον καὶ Λαοδάμαντα κέλευσεν 
μουνὰξ ὀρχήσασθαι, ἐπεί σφισιν οὔ τις ἔριζεν. 

οἱ δ᾽ ἐπεὶ οὖν σφαῖραν καλἠν μετὰ χερσὶν ἕλοντο, 
πορφυρέην, τήν σφιν Πόλυβος ποίησε δαΐφρων, 


τὴν ἕτερος ῥίπτασκε ποτὶ νέφεα σκιόεντα 


ἰδνωθεὶς ὀπίσω, ὁ δ᾽ ἀπὸ χθονὸς ὑψόσ᾽ ἀερθεὶς 
ῥηιδίως μεθέλεσκε, πάρος ποσὶν οὖδας ἱκέσθαι. 
αὐτὰρ ἐπεὶ δὴ σφαίρῃ ἀν’ ἰθὺν πειρήσαντο, 
ὠρχείσθην δὴ ἔπειτα ποτὶ χθονὶ πουλυβοτείρῃ 


ταρφέ᾽ ἀμειβομένω: κοῦροι δ᾽ ἐπελήκεον ἄλλοι 


ἑστεῶτες κατ᾿ ἀγῶνα, πολὺς δ᾽ ὑπὸ κόμπος ὀρώρει. 

Κι ο ψυχολάτης του αποκρίθηκεν Αργοφονιάς και του "πε: 


«Μακάρι, μακρορίχτη Απόλλωνα! Κι ας ήταν ἑνα γύρο 


τρεις φορές τόσα δίχτυα αρίφνητα να ζώνουν το κορμί μου, 
και σεις, θεοί, κι οι θέαινες όλες τους να µας θωρείτε, 
φτάνει µε τη χρυσή Αφροδίτη δίπλα µου να κοίτουμαι στο 


στρώμα!» 


Έτσι μιλούσε, κι οι άλλοι αθάνατοι θεοί τα γέλια ἐβαλαν᾿ 


ο Ποσειδώνας µόνο αγέλαστος κρατιόταν, και ζητούσε 


µε παρακάλια από τον Ἠφαιστο τον Άρη να λυτρώσει, 

και κράζοντας τον ανεµάρπαστα κινούσε λόγια οµπρός του: 
«Λυσ Τον, εγὠ το παίρνω πάνω µου να σου πλερώσει πλέρια 
ό,τι ταιριάζει στους αθάνατους µπροστά, καθώς προστάζεις.» 


Κι ο δοξασμένος Κουτσοπόδαρος απηλογιά του δίνει: 


«Της γης αφέντη, τέτοια πράματα µη µου ζητάς αλήθεια! 

Για ένα χαμένο εγγύηση παίρνοντας χαμένος βγαίνεις πάντα. 
Εσένα πως µες στους αθάνατους θεούς να δέσω, αν φύγει 

ο Άρης αφήνοντας µε απλέρωτο, µια και λυθεί απ’ τα δίχτυα;» 


Κι ο Ποσειδώνας του αποκρίθηκε και του "πε, ο κοσμοσείστης: 


«Ἠφαιστε, αν πάρει δρόµο φεύγοντας και χρέος σου αφήσει πίσω 
ο Άρης, ατός µου εγὠ σου υπόσκουµαι να σου το ξεπλερώσω.» 
Κι ο δοξασμένος Κουτσοπόδαρος απηλογιά του δίνει: 

«Πρεπό δεν εἰναι κι ουδέ γίνεται να σου αρνηστώ τη χάρη.» 


Αυτά εἶπεν ο αντρειωµένος Ἠφαιστος και τα πλεμάτια λύνει: 


κι αυτοί, απ᾿ τα δίχτυα που τους έδεναν σφιχτά λευτερωμένοι, 
μεμιάς πετάχτηκαν και τράβηξαν --- εκείνος για τη Θράκη, 
τούτη, η Αφροδίτη η αχνογελόχαρη, στην Κύπρο πέρα ἐδιάβη, 
στην Πάφο, όπου της είχαν τέμενος κι ένα βωμό εὐωδάτο. 


Εκεί την έλουσαν οι Χάριτες, την άλειψαν µε λάδι αθάνατο, 


µε αυτό που αλείβουνται κι οι άλλοι θεοί κι αστράφτουν, 

και ρούχα πάγκαλα της φόρεσαν, θωρώντας να θαμάξεις. 

Αυτά ετραγούδα ο πολυδόξαστος τραγούδιστής: ωστόσο 
ακούοντας ο Οδυσσέας αγάλλουνταν βαθιά, μαζί του κι οι άλλοι, 


οι Φαίακες, οι άντρες οι µακρόκουποι και θαλασσακουσμένοι. 


Το Λαοδάμα τότε πρόσταξεν ο Αλκίνοος και τον Άλιο 

χορό να στήσουν μόνοι, τι ήξεραν την τέχνη κάλλιο απ’ ολους. 
Κι εκείνοι πορφυρή στα χέρια τους, πανώρια επήραν σφαίρα, 
που τους την εἶχε φτιάσει ο Πόλυβος µε τη σοφή του τέχνη, 


κι ο ένας απάνω ως τα βαθίσκιωτα τη σφεντονούσε νέφη, 


λυγώντας πίσω, κι ο άλλος εύκολα, ψηλά απ’ τη γη πηδώντας, 
την έπιανε, πριχού τα πόδια του ξανά το χώμα αγγίξουν. 

Κι αφού δοκίμασαν την τέχνη τους στη σφαίρα που πετούσαν 
ίσια ψηλά, πήραν και χόρευαν στη γη την πολυθρόφα 


κι έκαναν χίλια δυο σακίσματα: χτυπούσαν παλαμάκια 


οι άλλοι στο αλώνι µέσα νιούτσικοι, κι ήταν ο αχός περίσσιος. 

δὴ τότ᾽ ἄρ᾽ Ἀλκίνοον προσεφώνεε δῖος Ὀδυσσεύς: 
«Ἀλκίνοε κρεῖον, πάντων ἀριδείκετε λαῶν, 
ἠμὲν ἀπείλησας βητάρµονας εἶναι ἀρίστους, 


ἠδ᾽ ἄρ᾽ ἑτοῖμα τέτυκτο: σέβας μ᾽ ἔχει εἰσορόωντα.» 


ὣς φάτο, γήθησεν δ᾽ ἱερὸν μένος Ἀλκινόοιο, 
αἶψα δὲ Φαιήκεσσι φιληρέτμοισι μετηύδα: 
«κέκλυτε, Φαιήκων ἡγήτορες ἠδὲ μέδοντες. 
ὁ ξεῖνος μάλα μοι δοκέει πεπνυμένος εἶναι. 


ἀλλ᾽ ἄγε οἱ δῶμεν ξεινήιον, ὡς ἐπιεικές. 


δώδεκα γὰρ κατὰ δῆμον ἀριπρεπέες βασιλῆες 
ἀρχοὶ κραίνουσι, τρισκαιδέκατος δ᾽ ἐγὼ αὐτός: 
τῶν οἱ ἕκαστος φᾶρος ἐυπλυνὲς ἠδὲ χιτῶνα 
καὶ χρυσοῖο τάλαντον ἐνείκατε τιμήεντος. 


αἶψα δὲ πάντα φέρωμεν ἀολλέα, ὄφρ᾽ ἐνὶ χερσὶν 


ξεῖνος ἔχων ἐπὶ δόρπον ἴῃ χαίρων ἐνὶ θυμῷ. 
Εὐρύαλος δέ ἑ αὐτὸν ἀρεσσάσθω ἐπέεσσι 

καὶ δώρῳ, ἐπεὶ οὔ τι ἔπος κατὰ μοῖραν ἔειπεν.» 
ὣς ἔφαθ᾽, οἱ δ᾽ ἄρα πάντες ἐπῄνεον ἠδ᾽ ἐκέλευον, 


δῶρα δ᾽ ἄρ᾽ οἰσέμεναι πρόεσαν κήρυκα ἕκαστος. 


τὸν δ᾽ αὖτ᾽ Εὐρύαλος ἀπαμείβετο φώνησέν τε: 
«Ἀλκίνοε κρεῖον, πάντων ἀριδείκετε λαῶν, 

τοιγὰρ ἐγὼ τὸν ξεῖνον ἀρέσσομαι, ὡς σὺ κελεύεις. 
δώσω οἱ τόδ᾽ ἄορ παγχάλκεον, ᾧ ἔπι κώπη 


ἀργυρέη, κολεὸν δὲ νεοπρίστου ἐλέφαντος 


ἀμφιδεδίνηται: πολέος δέ οἱ ἄξιον ἔσται.» 

ὣς εἰπὼν ἐν χερσὶ τίθει ξίφος ἀργυρόηλον 

καί μιν φωνήσας ἔπεα πτερόεντα προσηύδα: 
«χαῖρε, πάτερ ὦ ξεῖνε: ἔπος δ᾽ εἴ πέρ τι βέβακται 


δεινόν, ἄφαρ τὸ φέροιεν ἀναρπάξασαι ἄελλαι. 


σοὶ δὲ θεοὶ ἄλοχόν τ᾽ ἰδέειν καὶ πατρίδ᾽ ἱκέσθαι 
δοῖεν, ἐπεὶ δὴ δηθὰ φίλων ἄπο πήματα πάσχεις.» 
τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«καὶ σὺ φίλος μάλα χαῖρε, θεοὶ δέ τοι ὄλβια δοῖεν. 


μηδέ τι τοι ξίφεός γε ποθὴ μετόπισθε γένοιτο 


τούτου, ὃ δή μοι δῶκας ἀρεσσάμενος ἐπέεσσιν.» 
ἢ ῥα καὶ ἀμφ᾽ ὤμοισι θέτο ξίφος ἀργυρόηλον. 
δύσετό τ᾽ ἠέλιος, καὶ τῷ κλυτὰ δῶρα παρῆεν. 
καὶ τά γ᾽ ἐς Ἀλκινόοιο φέρον κήρυκες ἀγαυοί: 


δεξάμενοι δ᾽ ἄρα παῖδες ἀμύμονος Ἀλκινόοιο 


μητρὶ παρ᾽ αἰδοίῃ ἔθεσαν περικαλλέα δῶρα. 
τοῖσιν δ᾽ ἡγεμόνευ᾽ ἱερὸν μένος Ἀλκινόοιο, 
ἐλθόντες δὲ καθῖζον ἐν ὑψηλοῖσι θρόνοισι. 


δή ῥα τότ᾽ Ἀρήτην προσέφη μένος Ἀλκινόοιο: 

Τότε ο Οδυσσέας ο αρχοντογέννητος μιλούσε στον Αλκίνο: 
«Αλκίνοε, βασιλιά περίλαμπρε, µες στο λαό σου ο πρώτος, 
στην τέχνη του χορού δεν έχετε το ταίρι σας --- µου το 'πες, 


μα τώρα το 'δα µε τα μάτια µου’ σαστίζω που τους βλέπω!» 


Εἰπε, κι ο Αλκίνοος καταχάρηκε µε του Οδυσσέα το λόγο, 
κι ευτύς στους Φαίακες, στους περίλαμπρους μιλούσε κουπολάτες: 
«Ακούστε, Φαίακες πρωτοστάτορες και πρωτοκεφαλάδες' 
αλήθεια δείχνει να 'ναι ο ξένος µας περίσσια μυαλωμένος. 


Μα ελάτε, δώρα να του δώσουμε Φφιλιάς, καθώς ταιριάζει. 


Τη χώρα τούτη τώρα δώδεκα ρηγάδες αφεντεύουν, 
περίλαμπροι, και τριτοδέκατος εγώ λογιέµαι ατός µου 
μαντί καλοπλυμένο φέρτε του λοιπόν καθείς σας τώρα 
κι ένα χιτώνα κι ένα τάλαντο χρυσάφι τιμημένο. 


Και να τα φέρουν όλα γρήγορα, που ο ξένος παίρνοντας τα 


στα χέρια, να κινήσει ολόχαρος απόψε για το δείπνο. 

Κι ο Ευρύαλος θέλω µε γλυκόλογα να τον καλοκαρδίσει 

και μ᾽ ένα δώρο, τι του μίλησε πιο πριν αταίριαστα του.» 

Αυτά εἶπε ο Αλκίνος κι οι άλλοι σύγκλιναν στα λόγια του κι αµέσως 


από 'ναν κράχτη έστειλαν όλοι τους τα δώρα να τους φέρει. 


Κιο Ευρύαλος τότε απηλογήθηκε κι αυτά μιλώντας εἰπε: 
«Αλκίνοε, βασιλιά περίλαμπρε, µες στο λαό σου ο πρώτος, 
στους ορισμούς σου! Εγὠ τον ξένο µας θα τον καλοκαρδίσω' 
σπαθί του δίνω --- ιδές το! --- ολόχαλκο, που το χερόλαβό του 


εἶναι ασημένιο: το θηκάρι του, που ολόγυρα το ντύνει, 


φτιαγμένο από Φίλντισι νιόκοπο᾿ μεγάλο βιος αξίζει.» 
Σαν εἰπε αυτά, το ασηµοκάρφωτο σπαθί του παραδίνει, 
και κράζοντας τον ανεµάρπαστα του συντυχαίνει λόγια: 
«Πατέρα ξένε, χαίρε! Αν ξέφυγε βαρύς κανένας λόγος, 


ας τον σηκώσει ανεµορούφουλας, αλλού µακριά να πέσει! 


Κι ας δώσουν οι θεοί το ταίρι σου να ιδείς και στην πατρίδα 

να στρέψεις: χρόνους βασανίζεσαι μακριά από τους δικούς σου.» 
Γυρνώντας τότε ο πολυμήχανος του μίλησε Οδυσσέας: 

«Χαίρε και συ, καλέ, κι οι αθάνατοι µόνο καλό ας σου δίνουν! 


Μακάρι του σπαθιού, που µου 'δωκες καλοκαρδίζοντάς µε, 


να µην έρθει καιρός αργότερα να νιώσεις την ανάγκη!» 

Αυτά εἰπε, και το ασηµοκάρφωτο σπαθί περνά στους ώμους. 
Ο ήλιος βουτούσε πια, σαν του 'φεραν τα τιμημένα δώρα' 

κι οι κράχτες οι έµνοστοι τα πήγαιναν στου Αλκίνου το παλάτι, 
κι εκεί τα παίρναν του αψεγάδιαστου του Αλκίνου οι γιοί, που 


τρέχαν 


και τα ώρια δώρα µπρος στη μάνα τους τη σεβαστή απιθώναν. 
Στους άλλους μπήκε οµπρός ο αντρόψυχος Αλκίνοος, κιως 
έφτασαν 


και στα θρονιά τ᾽ αψηλοπόδαρα κάθισαν του αντρωνίτη, 

«δεῦρο, γύναι, φέρε χηλὸν ἀριπρεπέ’, ἥ τις ἀρίστη: 


ἐν δ᾽ αὐτὴ θὲς φᾶρος ἐυπλυνὲς ἠδὲ χιτῶνα. 
ἀμφὶ δέ οἱ πυρὶ χαλκὸν ἰήνατε, θέρµετε δ᾽ ὕδωρ, 
ὄφρα λοεσσάμενός τε ἰδών τ᾽ ἐὐ κείµενα πάντα 
δῶρα, τά οἱ Φαίηκες ἀμύμονες ἐνθάδ᾽ ἔνεικαν, 


δαιτί τε τέρπηται καὶ ἀοιδῆς ὕμνον ἀκούων. 


καί οἱ ἐγὼ τόδ᾽ ἄλεισον ἐμὸν περικαλλὲς ὀπάσσω, 
χρύσεον, ὄφρ᾽ ἐμέθεν μεμνημένος ἤματα πάντα 
σπένδῃ ἐνὶ μεγάρῳ Δι τ᾿ ἄλλοισίν τε θεοῖσιν.» 

ὣς ἔφατ', Ἀρήτη δὲ μετὰ δμῳῇσιν ἔειπεν 


ἀμφὶ πυρὶ στῆσαι τρίποδα μέγαν ὅττι τάχιστα. 


αἱ δὲ λοετροχόον τρίποδ᾽ ἵστασαν ἐν πυρὶ κηλέῳ, 
ἔν δ᾽ ἄρ᾽ ὕδωρ ἔχεαν, ὑπὸ δὲ ξύλα δαῖον ἑλοῦσαι. 
γάστρην μὲν τρίποδος πῦρ ἄμφεπε, θέρμετο δ᾽ 
ὕδωρ: 

τόφρα δ᾽ ἄρ᾽ Ἀρήτη ξείνῳ περικαλλέα χηλὸν 


ἐξέφερεν θαλάμοιο, τίθει δ᾽ ἐνὶ κάλλιμα δῶρα, 


ἐσθῆτα χρυσόν τε, τά οἱ Φαίηκες ἔδωκαν: 

ἐν δ᾽ αὐτὴ φᾶρος θῆκεν καλόν τε χιτῶνα, 

καί μιν φωνήσασ᾽ ἔπεα πτερόεντα προσηύδα: 
«αὐτὸς νῦν ἴδε πῶμα, θοῶς δ᾽ ἐπὶ δεσμὸν ἴηλον, 


μή τίς τοι καθ᾿ ὁδὸν δηλήσεται, ὁππότ' ἂν αὖτε 


εὕδῃσθα γλυκὺν ὕπνον ἰὼν ἐν νηὶ μελαίνῃ.» 
αὐτὰρ ἐπεὶ τό γ᾽ ἄκουσε πολύτλας δῖος Ὀδυσσεύς, 
αὐτίκ᾽ ἐπήρτυε πτῶμα, θοῶς δ᾽ ἐπὶ δεσμὸν ἴηλεν 
ποικίλον, ὃν ποτέ μιν δέδαε φρεσὶ πότνια Κίρκη: 


αὐτόδιον δ᾽ ἄρα μιν ταμίη λούσασθαι ἀνώγει 


ἔς ῥ᾽ ἀσάμινθον βάνθ' ὁ δ᾽ ἄρ ἀσπασίως ἴδε θυμῷ 
θερμὰ λοέτρ’, ἐπεὶ οὔ τι κομιζόμενός γε θάμιζεν, 
ἐπεὶ δὴ λίπε δῶμα Καλυψοῦς ἠυκόμοιο. 

τόφρα δέ οἱ κομιδή γε θεῷ ὣς ἔμπεδος ἦεν. 


τὸν δ᾽ ἐπεὶ οὖν δμῳαὶ λοῦσαν καὶ χρῖσαν ἐλαίῳ, 


ἀμφὶ δέ μιν χλαῖναν καλὴν βάλον ἠδὲ χιτῶνα, 
ἔκ ῥ᾽ ἀσαμίνθου βὰς ἄνδρας μέτα οἰνοποτῆρας 
ἤιε: Ναυσικάα δὲ θεῶν ἄπο κάλλος ἔχουσα 
στῆ ῥα παρὰ σταθμὸν τέγεος πύκα ποιητοῖο, 


θαύμαζεν δ᾽ Ὀδυσῆα ἐν ὀφθαλμοῖσιν ὁρῶσα, 


καί μιν φωνήσασ᾽ ἔπεα πτερόεντα προσηύδα: 
«χαῖρε, ξεῖν᾽, ἵνα καί ποτ’ ἐὼν ἐν πατρίδι γαίῃ 
μνήσῃ ἐμεῦ, ὅτι μοι πρώτῃ ζωάγρι᾽ ὀφέλλεις.» 
τὴν δ᾽ ἀπαμειβόμενος προσέφη πολύμητις 
Ὀδυσσεύς. 


«Ναυσικάα θύγατερ μεγαλήτορος Ἀλκινόοιο, 

ο Αλκίνοος στην Αρήτη εµίλησε γυρνώντας, ο αντρειωμένος: 


«Γυναίκα, φέρε εδώ την πιο όμορφη κασέλα µας και βάλε 


μέσα χιτώνα κι ολοκάθαρο μαντί από τα δικά µας: 

και στήστε στη φωτιά το χάλκωμα, νερό ζεστάνετε του᾿ 

και σα λουστεί και δει τα δώρα του καλοσυγυρισµένα, 

αυτά που οι Φαίακες οι αψεγάδιαστοι του κουβάλησαν, να 'χει 


πια να χαρεί το γιόµα ξέγνοιαστος και το γλυκό τραγούδι. 


Κι εγώ για δώρο την πανέμορφη µαλαματένια τούτη 

του δίνω κούπα, στο παλάτι του σπονδές στο Δία σαν κάνει 
και στους θεούς τους αποδέλοιπους, να µου θυμάται πάντα.» 
Είπε, κιη Αρήτη ευτύς επρόσταξε τις δούλες της να στήσουν, 


χωρίς να χάσουν ώρα, τρίποδο πα στη φωτιά λεβέτι. 


Κι αυτές το λουτρολέβετο έστησαν στη λαμπαδούσα φλόγα, 
νερό το γέμισαν, κι ως άναψαν κάτω δαδιά, εσκεπάστη 

του λεβετιού η κοιλιά απ’ το σύφλογο και το νερό ζεστάθη. 
Η Αρήτη ωστόσο απ’ το κελάρι της µιαν όμορφη κασέλα 


εἰπε και φέραν για τον ξένο της, και στοίβαζε τα δώρα 


των Φαιάκων τα τρανά, τα πάγκαλα --- τα ρούχα, το χρυσάφι. 
Μαντί κι ωραίο χιτώνα του 'βαλεν ακόµα απ’ τα δικά της, 

κι έτσι γυρνώντας ανεµάρπαστα του συντυχαίνει λόγια: 
«Ατός σου κοίταξε το σκέπασμα, μετά σφιχτόδεσε το, 


μήπως κανένας στο ταξίδι σου βρεθεί και το πειράξει, 


σε γλυκόν ύπνο αν γείρεις, στο ἁρμενο το μαύρο ως ταξιδεύεις.» 
Τα λόγια τούτα ο θείος, πολύπαθος σαν άκουσε Οδυσσέας, 
πήρε και σφάλισε το σκέπασμα και µε πιδέξιο κόμπο, 

που του 'χε μάθει η Κίρκη κάποτε, μεμιάς το σφιχτοδένει. 


Στην ώρα πάνω κι η κελάρισσα τον κάλεσε ν᾿ ανέβει 


και να λουστεί’ κι εκείνος χάρηκε ζεστά λουτρά σαν εἰδε- 
τόση δεν είχε καλοπόρεψη συχνά μαθές, αφόντας 

της Καλυψώς της καλοπλέξουδης παράτησε το σπίτι’ 

τι εκείνη σα θεό τον γνοιάζουνταν αλήθεια νύχτα μέρα. 


Κι αφού τον λούσαν και τον άλειψαν µε μύρο οι παρακόρες 


και µε πανέμορφη τον έντυσαν χλαμύδα και χιτώνα, 

απ’ το λουτρό κινώντας τράβηξε να πάει στους κρασοπότες. 

Κι η Ναυσικά, που απ’ τους αθάνατους την ομορφιά είχε δώρο, 
πλάι στου αντρωνίτη του καλόχτιστου τον παραστάτη εστάθη, 


τον Οδυσσέα να ιδούν τα μάτια της και να τον καμαρώσει: 


κι έτσι μιλώντας ανεµάρπαστα του συντυχαίνει λόγια: 

«Έχε γεια, ξένε! Στην πατρίδα σου σα φτάσεις κάποια μέρα, 

μη µου ξεχνάς: πιο απ᾿ όλους τη χρωστάς σε μένα τη ζωή σου!» 
Γυρνώντας τότε ο πολυμήχανος της μίλησε Οδυσσέας: 


«Μακάρι, Ναυσικά, του αντρόκαρδου του Αλκίνου θυγατέρα, 

οὕτω νῦν Ζεὺς θείη, ἐρίγδουπος πόσις Ἥρης, 
οἴκαδέ τ᾽ ἐλθέμεναι καὶ νόστιμον ἦμαρ ἰδέσθαι: 
τῷ κέν τοι καὶ κεῖθι θεῷ ὣς εὐχετοῴμην 

αἰεὶ ἤματα πάντα: σὺ γάρ μ᾽ ἐβιώσαο, κούρη.» 


ῥα καὶ ἐς θρόνον ἶζε παρ᾽ Ἀλκίνοον βασιλῆα: 


οἱ δ᾽ ἤδη μοίρας τ᾽ ἔνεμον κερόωντό τε οἶνον. 
κῆρυξ δ᾽ ἐγγύθεν ἦλθεν ἄγων ἐρίηρον ἀοιδόν, 
Δημόδοκον λαοῖσι τετιµένου: εἶσε δ᾽ ἄρ᾽ αὐτὸν 
μέσσῳ δαιτυμόνων, πρὸς κίονα μακρὸν ἐρείσας. 


δὴ τότε κήρυκα προσέφη πολύμητις Ὀδυσσεύς, 


νώτου ἀποπροταμών, ἐπὶ δὲ πλεῖον ἐλέλειπτο, 
ἀργιόδοντος ὑός, θαλερὴ δ᾽ ἦν ἀμφὶς ἀλοιφή: 
«κῆρυξ, τῆ δή, τοῦτο πόρε κρέας, ὄφρα φάγῃσιν, 
Δημοδόκῳ: καί μιν προσπτύξομαι ἀχνύμενός περ: 


πᾶσι γὰρ ἀνθρώποισιν ἐπιχθονίοισιν ἀοιδοὶ 


τιμῆς ἔμμοροί εἰσι καὶ αἰδοῦς, οὕνεκ᾽ ἄρα σφέας 
οἴμας μοῦσ᾽ ἐδίδαξε, φίλησε δὲ φῦλον ἀοιδῶν.» 
ὣς ἄρ’ ἔφη, κῆρυξ δὲ φέρων ἐν χερσὶν ἔθηκεν 
ἥρῳ Δημοδόκῳ: ὁ δ᾽ ἐδέξατο, χαῖρε δὲ θυμῷ. 


οἱ δ᾽ ἐπ᾽ ὀνείαθ᾽ ἑτοῖμα προκείμενα χεῖρας ἴαλλον. 


αὐτὰρ ἐπεὶ πόσιος καὶ ἐδητύος ἐξ ἔρον ἕντο, 

δὴ τότε Δημόδοκον προσέφη πολύμητις Ὀδυσσεύς: 
«Δημόδοκ᾽, ἔξοχα δή σε βροτῶν αἰνίζομ’ ἁπάντων. 
ἢ σέ γε μοῦσ᾽ ἐδίδαξε, Διὸς πάϊς, ἢ σέ γ᾽ Ἀπόλλων: 


λίην γὰρ κατὰ κόσμον Ἀχαιῶν οἶτον ἀείδεις, 


ὅσσ᾽ ἔρξαν τ᾽ ἔπαθόν τε καὶ ὅσσ᾽ ἐμόγησαν Ἀχαιοί, 
ὥς τέ που ἢ αὐτὸς παρεὼν ἢ ἄλλου ἀκούσας. 

ἀλλ᾽ ἄγε δὴ μετάβηθι καὶ ἵππου κόσμον ἄεισον 
δουρατέου, τὸν Ἐπειὸς ἐποίησεν σὺν Ἀθήνῃ, 


ὃν ποτ᾽ ἐς ἀκρόπολιν δόλον ἤγαγε δῖος Ὀδυσσεὺς 


ἀνδρῶν ἐμπλήσας οἵ ῥ᾽ Ἴλιον ἐξαλάπαξαν. 
αἴ κεν δή μοι ταῦτα κατὰ μοῖραν καταλέξῃς, 
αὐτίκ᾽ ἐγὼ πᾶσιν μυθήσομαι ἀνθρώποισιν, 
ὡς ἄρα τοι πρόφρων θεὸς ὤπασε θέσπιν ἀοιδήν.» 


ὣς φάθ’, ὁ δ᾽ ὁρμηθεὶς θεοῦ ἤρχετο, φαῖνε δ᾽ ἀοιδήν, 


ἔνθεν ἑλῶν ὡς οἱ μὲν ἐυσσέλμων ἐπὶ νηῶν 
βάντες ἀπέπλειον, πῦρ ἐν κλισίῃσι βαλόντες, 
Ἀργεῖοι, τοὶ δ᾽ ἤδη ἀγακλυτὸν ἀμφ᾽ Ὀδυσῆα 
ἥατ᾽ ἐνὶ Τρώων ἀγορῇ κεκαλυμμένοι ἵππῳ: 


αὐτοὶ γάρ μιν Τρῶες ἐς ἀκρόπολιν ἐρύσαντο. 


ὡς ὁ μὲν ἑστήκει, τοὶ δ᾽ ἄκριτα πόλλ᾽ ἀγόρευον 
ἥμενοι ἀμφ᾽ αὐτόν: τρίχα δέ σφισιν ἥνδανε βουλή, 
ἠὲ διαπλῆξαι κοῖλον δόρυ νηλέι χαλκῷ, 

ἢ κατὰ πετράων βαλέειν ἐρύσαντας ἐπ᾽ ἄκρης, 


ἢ ἐάαν μέγ᾽ ἄγαλμα θεῶν θελκτήριον εἶναι, 

να δώσει ο Δίας, ο κεραυνόχαρος της Ἠρας άντρας, να ρθω 
στο σπίτι µου, τη μέρα κάποτε να ιδώ του γυρισµου µου! 

Αν γύριζα, θα σου προσευχόµουν αδιάκοπα κει πέρα 

σα σε θεά, τι εσύ µου χάρισες ζωή ξανά, παρθένα!» 


Σαν εἶπε τούτα, πήγε κι έκατσε στο ρήγα Αλκίνοο δίπλα, 


την ώρα που τα κρέατα μοίραζαν και το κρασί συγκέρνουν. 

Κι ο κράχτης τον τρανό τους έφερε τραγουδιστή, που ο κόσμος 
τόνε τιμούσε, το Δημόδοκο, και μπρός σε µια κολόνα 

ψηλή, για ν᾿ ακουμπάει, τον κάθισε, στους καλεσμένους μέσα. 


Τότε ο Οδυσσέας ο πολυμήχανος ασπροδοντάτου χοίρου 


κόβει απ’ την πλάτη, που όλη γυάλιζε του πάχους, µια μερίδα - 
την πιο μεγάλη πίσω αφήνοντας --- και μίλησε του κράχτη: 
«Να, δώσε, κράχτη, στο Δημόδοκο να φάει το κρέας ετούτο, 
για να του δείξω την αγάπη µου, κι ας νιώθω τόση πίκρα. 


Όλοι οι θνητοί στους τραγουδάρηδες τιµή και σέβας δείχνουν, 


γιατί εἶναι η Μούσα που τους έμαθε πολλούς σκοπούς, και πάντα 
για τη γενιά των τραγουδάρηδων μεγάλη αγάπη νιώθει.» 

Αυτά εἰπε, κι ο διαλάλης το 'φερε και το βαλε στα χέρια 

του ηρώου Δημόδοκου, που χάρηκε στα φρένα παίρνοντας το. 


Κι αυτοί στα ετοιµασµένα αντίκρυ τους φαγιά τα χέρια ἁπλωσαν 


και σύντας του πιοτού θαράπεψαν και του φαγιού τον πόθο, 
γυρνώντας ο Οδυσσέας εμίλησε στον τραγουδάρη κι εἰπε: 

«Απ’ όλους τους θνητούς, Δημόδοκε, τιμὠ περίσσια εσένα! 

Ο Απόλλωνας για η Μούσα σ᾽ ἑμαθε, του γιου του Κρόνου η κόρη' 


που τραγουδάς µε τάξη κι όμορφα των Αχαιών τη μοίρα, 


τι έκαµαν, τι έπαθαν, τι τράβηξαν μαθές οι Αργίτες --- όλα, 

λες κι ήσουνα μπροστά για τ᾽ ακουσες από κανέναν άλλον. 
Μα άλλαξε τώρα, το µαστόρεµα τραγούδα µας του αλόγου 
του ξύλινου, ο Επειός πως το 'φτιασε μαζί µε την Παλλάδα, 


πως ο Οδυσσέας ο αρχοντογέννητος το ανέβασε στο κάστρο 


της Τροίας, γεμάτο από πολέμαρχους, κι η πολιτεία κουρσεύτη. 
Αν τούτα εσύ µε τάξη κι όμορφα µας τα ιστορήσεις τώρα, 

δε θα βρεθεί στον κόσμον άνθρωπος να µην του μολογήσω 
θεός καλόγνωμος πως σου 'δωκε του τραγουδιού τη χάρη!» 


Είπε, κι αυτός, θεοσυνέπαρτος, κινούσε το τραγούδι, 


απ’ τη στιγµή που στα καλύβια τους βάλαν φωτιά και μπήκαν 
στα καλοκούβερτα καράβια τους οι Αργίτες και κίνησαν. 

Οι άλλοι, οι κρυμμένοι µέσα στο άλογο, στον Οδυσσέα τρογύρα 
τον πολυδόξαστο, στη σύναξη των Τρωών βρίσκονταν κιόλας: 


τι οι Τρώες ατοί τους το 'χαν το άλογο στο κάστρο απάνω σύρει. 


Εκεί στεκόταν τούτο: γύρα του καθούμενοι λαλούσαν 

άκριτα λόγια οι Τρώες, κι οι γνώμες τους τριώ λογιώ ακουγόνταν: 
Το κούφιο ξύλο για µε ανέσπλαχνο χαλκό να κομματιάσουν, 

για στην κορφή ψηλά τραβώντας το στα βράχια να το ρίξουν, 


για να το αφήσουν, στους αθάνατους, για να γλυκαίνει η οργή 

τῇ περ δὴ καὶ ἔπειτα τελευτήσεσθαι ἔμελλεν: 
αἶσα γὰρ ἦν ἀπολέσθαι, ἐπὴν πόλις ἀμφικαλύψῃ 
δουράτεον μέγαν ἵππον, ὅθ᾽ ἥατο πάντες ἄριστοι 
Ἀργείων Τρώεσσι φόνον καὶ κῆρα φέροντες. 


ἤειδεν δ᾽ ὡς ἄστυ διέπραθον υἷες Ἀχαιῶν 


ἱππόθεν ἐκχύμενοι, κοῖλον λόχον ἐκπρολιπόντες. 
ἄλλον δ᾽ ἄλλῃ ἄειδε πόλιν κεραϊζέμεν αἰπήν, 
αὐτὰρ Ὀδυσσῆα προτὶ δώματα Δηιφόβοιο 
βήμεναι, ἠύτ' Ἄρηα σὺν ἀντιθέῳ Μενελάῳ. 


κεῖθι δὴ αἰνότατον πόλεμον φάτο τολμήσαντα 


νικῆσαι καὶ ἔπειτα διὰ μεγάθυμον Ἀθήνην. 

ταῦτ᾽ ἄρ᾽ ἀοιδὸς ἄειδε περικλυτός: αὐτὰρ Ὀδυσσεὺς 
τήκετο, δάκρυ δ᾽ ἔδευεν ὑπὸ βλεφάροισι παρειάς. 
ὡς δὲ γυνὴ κλαίῃσι φίλον πόσιν ἀμφιπεσοῦσα, 


ὃς τε ἑῆς πρόσθεν πόλιος λαῶν τε πέσῃσιν, 


ἄστεϊ καὶ τεκέεσσιν ἀμύνων νηλεὲς ἦμαρ: 

ἡ μὲν τὸν θνήσκοντα καὶ ἀσπαίροντα ἰδοῦσα 
ἀμφ᾽ αὐτῷ χυμένη λίγα κωκύει: οἱ δέ τ᾿ ὄπισθε 
κόπτοντες δούρεσσι μετάφρενον ἠδὲ καὶ ὤμους 


εἴρερον εἰσανάγουσι, πόνον τ᾽ ἐχέμεν καὶ ὀιζύν: 


τῆς δ᾽ ἐλεεινοτάτῳ ἄχεϊ φθινύθουσι παρειαί: 

ὣς Ὀδυσεὺς ἐλεεινὸν ὑπ᾽ ὀφρύσι δάκρυον εἶβεν. 
ἔνθ᾽ ἄλλους μὲν πάντας ἐλάνθανε δάκρυα λείβων, 
Ἀλκίνοος δέ μιν οἷος ἐπεφράσατ᾽ ἠδ᾽ ἐνόησεν, 


ἥμενος ἄγχ᾽ αὐτοῦ, βαρὺ δὲ στενάχοντος ἄκουσεν. 


αἶψα δὲ Φαιήκεσσι φιληρέτμοισι μετηύδα: 
«κέκλυτε, Φαιήκων ἡγήτορες ἠδὲ μέδοντες, 
Δημόδοκος δ᾽ ἤδη σχεθέτω φόρμιγγα λίγειαν: 
οὐ γάρ πως πάντεσσι χαριζόμενος τάδ᾽ ἀείδει. 


ἐξ οὗ δορπέομέν τε καὶ ὤρορε θεῖος ἀοιδός, 


ἐκ τοῦ δ᾽ οὔ πω παύσατ᾽ ὀιζυροῖο γόοιο 

ὁ ξεῖνος: μάλα πού μιν ἄχος φρένας ἀμφιβέβηκεν. 
ἀλλ᾽ ἄγ᾽ ὁ μὲν σχεθέτω, ἵν᾽ ὁμῶς τερπώμεθα πάντες, 
ξεινοδόκοι καὶ ξεῖνος, ἐπεὶ πολὺ κάλλιον οὕτως: 


εἵνεκα γὰρ ξείνοιο τάδ᾽ αἰδοίοιο τέτυκται, 


πομπὴ καὶ φίλα δῶρα, τά οἱ δίδομεν φιλέοντες. 
ἀντὶ κασιγνήτου ξεῖνός θ᾿ ἱκέτης τε τέτυκται 
ἀνέρι, ὃς τ᾽ ὀλίγον περ ἐπιψαύῃ πραπίδεσσι. 
τῷ νῦν μηδὲ σὺ κεῦθε νοήμασι κερδαλέοισιν 


ὅττι κέ σ᾿ εἴρωμαι: φάσθαι δέ σε κάλλιόν ἐστιν. 


εἴπ ὄνομ᾽ ὅττι σε κεῖθι κάλεον μήτηρ τε πατήρ τε 

τους, 


χαρίζοντας το. Τούτο κι ἐγινε᾿ τι εἶχε γραμμένα η μοίρα᾽ 

να χαλαστεί το κάστρο, απ’ τη στιγµή που εντός του θα δεχόταν 
το γιγαντένιο ξύλινο άλογο, που οι πρώτοι Αργίτες µέσα 
κάθονταν φέρνοντας το θάνατο και το χαμό στους Τρώες. 


Έψαλλε ακόµα, οι γιοί των Αχαιών απ’ το άλογο πως βγήκαν 


τον κούφιο τους κρυψώνα αφήνοντας, πως πάτησαν το κάστρο 
το απόγκρεµο και πως το ρήμαξαν ολούθε δώθε κείθε, 

πως τέλος ο Οδυσσέας εκίνησε, παρόμοιος µε τον Άρη, 

να πάει µε το Μενέλαο τρέχοντας στου Δήφοβου το σπίτι: 


κι έλεγε, ο πιο βαρύς του πόλεμος πως στάθη εκείνος τότε, 


και νίκησε µε παραστάτισσα την αντρειανή Παλλάδα. 

Αυτά ετραγούδα ο πολυδόξαστος τραγουδιστής: ωστόσο 
έλιωνε εκείνος, και του μουσκεύαν τα μάγουλα απ’ τα δάκρυα. 
Πως µια γυναίκα κλαίει τον άντρα της, πεσμένη πάνωθέ του, 
που οµπρός στους άλλους και στο κάστρο του σκοτώθη, για να 
διώξει 


απ’ τα παιδιά του και την πόλη του την ανελέητη μέρα᾽ 

κι αυτή να σπαρταράει θωρώντας τον και να πεθαίνει οµπρός της 
σκούζει βαριά, χυμένη γύρα του: κι οι οχτροί µε τα κοντάρια 

στην πλάτη και στους ώμους πίσωθε χτυπώντας τη στο δρόμο 

τη σπρώχνουν της σκλαβιάς, ασήκωτους καημούς και θλίψες να 


χει, 


κι από τον πόνο τον πικρότατο τα µαγουλά της λιώνουν 
όμοια πικρά τα δάκρυα στάλαζαν απ’ του Οδυσσέα τα μάτια. 
Κανείς δεν το 'χε νιώσει που᾿ κλαιγεν από τους άλλους όλους᾽ 
ο Αλκίνοος µοναχά τον πρόσεξε και τον νογήθη, δίπλα 


καθώς καθόταν, και τον άκουσε να βαριαναστενάζει. 


Ευτύς στους Φαίακες, τους περίλαµπρους μιλούσε κουπολάτες: 
«Ακούστε, Φαίακες πρωτοστάτορες Και πρωτοκεφαλάδες ! 

Πια την ψιλόφωνη ο Δημόδοκος κιθάρα του ας σκολάσει' 

δε μοιάζει αλήθεια το τραγούδι του χαρά να δίνει σε όλους: 


από την ώρα που στο δείπνο µας ο θείος ο τραγουδάρης 


ασκώθη, µια στιγμή δεν έπαψε να κλαίει και να θρηνάται 

ο ξένος µας’ βαριά τα φρένα του θα βασανίζει πίκρα. 

Λοιπόν ας πάψει ο τραγουδάρης µας, χαρά να νιώθουμε όλοι, 
κι εμείς, τον ξένο που Φφιλεύουμε, κι ο ξένος µας: δεν έχει 


κάλλιο απ᾿ αυτό. Και µη δε δίνουμε στο σεβαστό µας ξένο 


τώρα απ᾿ αγάπη και προβάδισμα και τιμημένα δώρα; 

Τον ξένο, τον ικέτη, που 'πεσε στα πόδια σου, τον νιώθεις 
ίδια αδερφό, και λίγο αν έτυχε να 'χεις μυαλό. Για τούτο 
και συ δε θέλω να µου κρύβεσαι: σε ό,τι ρωτώ αποκρίσου 


πια δίχως δόλο’ το καλύτερο θαρρώ είναι να μιλήσεις. 


Πες τ᾽ ονομά σου! Πως σε φώναζαν η μάνα σου κι ο κύρης 

ἄλλοι θ᾽ οἳ κατὰ ἄστυ καὶ οἳ περιναιετάουσιν. 


οὐ μὲν γάρ τις πάμπαν ἀνώνυμός ἐστ᾽ ἀνθρώπων, 


οὐ κακὸς οὐδὲ μὲν ἐσθλός, ἐπὴν τὰ πρῶτα γένηται, 


ἀλλ᾽ ἐπὶ πᾶσι τίθενται, ἐπεί κε τέκωσι, τοκῆες. 


εἰπὲ δέ μοι γαῖάν τε: τεὴν δῆμόν τε πόλιν τε, 
ὄφρα σε τῇ πέµπωσι τιτυσκόμεναι φρεσὶ νῆες: 
οὐ γὰρ Φαιήκεσσι κυβερνητῆρες ἔασιν, 

οὐδέ τι πηδάλι᾽ ἔστι, τά τ᾽ ἄλλαι νῆες ἔχουσιν: 


ἀλλ᾽ αὐταὶ ἴσασι νοήματα καὶ φρένας ἀνδρῶν, 


καὶ πάντων ἴσασι πόλιας καὶ πίονας ἀγροὺς 
ἀνθρώπων, καὶ λαῖτμα τάχισθ᾽ ἁλὸς ἐκπερόωσιν 
ἠέρι καὶ νεφέλῃ κεκαλυμμέναι: οὐδέ ποτέ σφιν 
οὔτε τι πημανθῆναι ἔπι δέος οὔτ᾽ ἀπολέσθαι. 


ἀλλὰ τόδ᾽ ὡς ποτε πατρὸς ἐγὼν εἰπόντος ἄκουσα 


Ναυσιθόου, ὃς ἔφασκε Ποσειδάων᾽ ἀγάσασθαι 
ἡμῖν, οὕνεκα πομποὶ ἀπήμονές εἰμεν ἁπάντων. 
φῆ ποτὲ Φαιήκων ἀνδρῶν ἐυεργέα νῆα 

ἐκ πομπῆς ἀνιοῦσαν ἐν ἠεροειδέι πόντῳ 


ῥαισέμεναι, μέγα δ᾽ ἧμιν ὄρος πόλει ἀμφικαλύψειν. 


ὣς ἀγόρευ᾽ ὁ γέρων: τὰ δέ κεν θεὸς ἢ τελέσειεν 
ἢ κ᾿ ἀτέλεστ' εἴη, ὥς οἱ φίλον ἔπλετο θυμῷ: 

ἀλλ᾽ ἄγε μοι τόδε εἰπὲ καὶ ἀτρεκέως κατάλεξον, 
ὅππῃ ἀπεπλάγχθης τε καὶ ἃς τινας ἵκεο χώρας 


ἀνθρώπων, αὐτούς τε πόλιάς τ᾽ ἐὐ ναιετοώσας, 


ἠμὲν ὅσοι χαλεποί τε καὶ ἄγριοι οὐδὲ δίκαιοι, 
οἵ τε φιλόξεινοι, καί σφιν νόος ἐστὶ θεουδής. 

εἰπὲ δ᾽ ὅ τι κλαίεις καὶ ὀδύρεαι ἔνδοθι θυμῷ 

Ἀργείων Δαναῶν ἠδ᾽ Ἰλίου οἶτον ἀκούων. 


τὸν δὲ θεοὶ μὲν τεῦξαν, ἐπεκλώσαντο δ᾽ ὄλεθρον 


ἀνθρώποις, ἵνα ᾖσι καὶ ἐσσομένοισιν ἀοιδή. 

ἦ τίς τοι καὶ πηὸς ἀπέφθιτο Ἰλιόθι πρὸ 

ἐσθλὸς ἐών, γαμβρὸς ἢ πενθερός, οἵ τε μάλιστα 
κήδιστοι τελέθουσι μεθ᾽ αἷμά τε καὶ γένος αὐτῶν; 


ἦ τίς που καὶ ἑταῖρος ἀνὴρ κεχαρισμένα εἰδώς, 


ἐσθλός; ἐπεὶ οὐ μέν τι κασιγνήτοιο χερείων 


γίγνεται, ὃς κεν ἑταῖρος ἐὼν πεπνυμένα εἰδῇ.» 

Κι οι άλλοι κει πέρα, µες στο κάστρο σας, κι ολόγυρα οι γειτόνοι; 
Κανείς δεν έμεινε ανοµάτιστος ποτέ από τους ανθρώπους, 
καν αχαµνόσογος καν άρχοντας, στον κόσµο µια και βρέθη. 


Μόλις παιδιά οι γονιοί γεννήσουνε, τα νοµατίζουν όλα. 


Κι ακόµα πες µου, ποια εἶν᾽ η χώρα σου κι η πόλη κι ο λαός σου, 
για να σε πάνε τα καράβια µας µε τους διαλογισμούς τους' 

τι εμείς οι Φαίακες στα καράβια µας δε θέµε καπετάνιους 

κι ουδέ τιµόνια, σαν που βρίσκουνται στων άλλων τα καράβια' 


ό,τι λογιάζουμε, ό,τι θέλουμε μονάχα τους το βρίσκουν, 


και των ανθρώπων όλων ξέροντας και καρπερά χωράφια 
και πολιτείες, γοργά της θάλασσας τα πλάτη διαπερνούνε 
συντυλιγμένα µες σε σύγνεφο και καταχνιά, κι που δ᾽ έχουν 
φόβο ποτέ τους να βουλιάξουνε κι ουδέ ζημιά να πάθουν. 


Ακούστε όµως και τουτο: ο κύρης µου, χρόνια παλιά, ο Ναυσίθος, 


θυμούμαι που 'λεγε πως κάποτε θα θύμωνε μαζί µας 

ο Ποσειδώνας, τι όλους σπίτια τους γερους τους προβοδάμε᾽ 
κι ένα καράβι µας καλόφτιαστο, την ώρα που θα 'ρχόταν- 
από προβόδισµα, θα το 'σπαζε στο αχνό το πέλαο μέσα, 


και µε βουνό τρανό θα σκέπαζε την πολιτεία µας γύρα. 


Τέτοια ιστορούσε τότε ο γέροντας: µα αυτά θα τα τελέψει 

για θα τ᾽ αφήσει ο θεός ατέλευτα, καθώς μαθές του αρέσει. 
Μον’ ελα τώρα, δώσ᾽ µου απόκριση και την αλήθεια πες µου: 
Πως ταξιδευτής και παράδειρες; σε ποιες εδιάβης χώρες; 


σε ποιους ανθρώπους; σε πολύψυχες ποιες πολιτείες εβρέθης; 


ποιοί τους είναι άνοµοι κι ανέσπλαχνοι και δεν ψηφουν το δίκιο, 
και ποιοί αγαπούν τον ξένο νιώθοντας και του θεου το φόβο; 

Κι ακόµα γιατί κλαις και δέρνεσαι, κάθε που ακούς, για πες µου, 
της Τροίας τα πάθη κι όσα τράβηξαν οι Δαναοί από το Άργος; 
Είναι οι θεοί που τους τα μοίρασαν και χαλασμό συγκλὠσαν 


τόσων 


ανθρώπων, στους μελούμενους για να γενούν τραγούδι. 
Μήπως μπροστά στην Τροία σκοτώθηκε κανείς απ’ τους δικούς 
σου. 

γαμπρός για πεθερός αντρόψυχος; τι αυτοί μαθές απ’ όλους, 
μετά απ᾿ το σόι µας και το γαίμα µας, οἱ πιο δικοί µας είναι. 


Για κι έχεις χάσει κάποιο σύντροφου σου 'χε αγάπη κι ήταν 


αντρόψυχος; Κανείς δεν έβαλε πιο κάτω απ᾿ αδερφό του 


ποτέ το σύντροφο, που βρέθηκε μυαλό και γνώση να χει.» 

ΟΜΗΡΟΥ ΟΔΥΣΣΕΙΑ -!- 


Ἀτὸν δ᾽ ἀπαμειβόμενος προσέφη πολύμητις 
Ὀδυσσεύς: 

«Ἀλκίνοε κρεῖον, πάντων ἀριδείκετε λαῶν, 

ᾗ τοι μὲν τόδε καλὸν ἀκουέμεν ἐστὶν ἀοιδοῦ 


τοιοῦδ᾽ οἷος ὅδ᾽ ἐστί, θεοῖς ἐναλίγκιος αὐδήν. 


οὐ γὰρ ἐγώ γέ τί φημι τέλος χαριέστερον εἶναι 
ἢ ὅτ᾽ ἐυφροσύνη μὲν ἔχῃ κάτα δῆμον ἅπαντα, 
δαιτυμόνες δ᾽ ἀνὰ δώματ᾽ ἀκουάζωνται ἀοιδοῦ 
ἥμενοι ἑξείης, παρὰ δὲ πλήθωσι τράπεζαι 


σίτου καὶ κρειῶν, μέθυ δ᾽ ἐκ κρητῆρος ἀφύσσων 


οἰνοχόος φορέῃσι καὶ ἐγχείῃ δεπάεσσι: 

τοῦτό τί μοι κάλλιστον ἐνὶ φρεσὶν εἴδεται εἶναι. 
σοὶ δ᾽ ἐμὰ κήδεα θυμὸς ἐπετράπετο στονόεντα 
εἴρεσθ᾽, ὄφρ᾽ ἔτι μᾶλλον ὀδυρόμενος στεναχίζω: 


τί πρὠτόν τοι ἔπειτα, τί δ᾽ ὑστάτιον καταλέξω; 


κήδε᾽ ἐπεί μοι πολλὰ δόσαν θεοὶ Οὐρανίωνες. 
νῦν δ᾽ ὄνομα πρῶτον μυθήσομαι, ὄφρα καὶ ὑμεῖς 
εἴδετ᾽, ἐγὼ δ᾽ ἂν ἔπειτα φυγὼν ὕπο νηλεὲς ἦμαρ 
ὑμῖν ξεῖνος ἔω καὶ ἀπόπροθι δώματα ναίων. 


εἴμ᾽ Ὀδυσεὺς Λαερτιάδης, ὃς πᾶσι δόλοισιν 


ἀνθρώποισι μέλω, καί µευ κλέος οὐρανὸν ἵκει. 
ναιετάω δ᾽ Ἰθάκην ἐυδείελον: ἐν δ᾽ ὄρος αὐτῇ 
Νήριτον εἰνοσίφυλλον, ἀριπρεπές: ἀμφὶ δὲ νῆσοι 
πολλαὶ ναιετάουσι μάλα σχεδὸν ἀλλήλῃσι, 


Δουλίχιόν τε Σάμη τε καὶ ὑλήεσσα Ζάκυνθος. 


αὐτὴ δὲ χθαμαλὴ πανυπερτάτη εἰν ἁλὶ κεῖται 


πρὸς ζόφον, αἱ δέ τ᾽ ἄνευθε πρὸς ἠῶ τ᾽ ἠέλιόν τε, 


τρηχεῖ’, ἀλλ᾽ ἀγαθὴ κουροτρόφος: οὔ τοι ἐγώ γε 
ἧς γαίης δύναμαι γλυκερώτερον ἄλλο ἰδέσθαι. 


ἢ μέν μ᾽ αὐτόθ᾽ ἔρυκε Καλυψώ, δῖα θεάων, 


ἐν σπέσσι γλαφυροῖσι, λιλαιομένη πόσιν εἶναι: 
ὣς δ᾽ αὔτως Κίρκη κατερήτυεν ἐν μεγάροισιν 
Αἰαίη δολόεσσα, λιλαιομένη πόσιν εἶναι: 

ἀλλ᾽ ἐμὸν οὔ ποτε θυμὸν ἐνὶ στήθεσσιν ἔπειθον. 


ὣς οὐδὲν γλύκιον ἧς πατρίδος οὐδὲ τοκήων 


γίγνεται, εἴ περ καί τις ἀπόπροθι πίονα οἶκον 
γαίῃ ἐν ἀλλοδαπῇ ναίει ἀπάνευθε τοκήων. 

εἰ δ᾽ ἄγε τοι καὶ νόστον ἐμὸν πολυκηδέ᾽ ἐνίσπω, 
ὃν μοι Ζεὺς ἐφέηκεν ἀπὸ Τροίηθεν ἰόντι. 


«Ἰλιόθεν µε φέρων ἄνεμος Κικόνεσσι πέλασσεν, 


Γυρνώντας τότε ο πολυμήχανος του μίλησε Οδυσσέας: 
«Αλκίνοε, βασιλιά περίλαμπρε, µες στο λαό σου ο πρώτος, 
αλήθεια εἰναι όμορφο να κάθεσαι ν᾿ ακούς τον τραγουδάρη, 


και να 'ναι σαν αυτόν, που ακούγεται καθώς θεού η φωνή του." 


Άλλη αναγάλλια εγώ τρανότερη δεν ξέρω, µόνο να 'χει 

ο κόσμος όλος σε ξεφάντωση στρωθεί, κι οι καλεσμένοι 

στο αρχονταρίκι ν᾿ αφουγκράζουνται το θείο τον τραγουδάρη, 
γραμμή καθούμενοι: και δίπλα τους γεμάτα τα τραπέζια 


ψωμί και κρέατα’ κι ανασέρνοντας κρασί από το κροντήρι 


να τρέχει ο κεραστής στις κούπες τους να το κερνάει, να πίνουν. 
Αυτή η χαρά λογιάζω εστάθηκεν η πιο τρανή του ανθρώπου. 
Μα να η καρδιά σου που λαχτάρησε τα πάθη µου να μάθει 

τα θλιβερά, για να φουντώσουνε πιο ακόµα οι στεναγμοί µου. 


Τι πρώτο να σου πω και τι στερνό ν᾿ αφήσω, απ᾽ όσα μύρια 


βάσανα µου’ δωκαν οι αθάνατοι που κυβερνούν τα ουράνια; 
Μα τ᾽ ὀνομά µου πρώτα ακούσετε, για να το ξέρετε ὁλοι' 
θέλω κι αργότερα, ξεφεύγοντας της μοίρας και του Χάρου, 

να μείνω φίλος σας, κι ας βρίσκεται το αρχοντικό µου αλάργα. 


Είμαι ο Οδυσσέας, ο γιος του αντρόκαρδου Λαέρτη: ο κόσμος όλος 


ξέρει τους δόλους µου, κι η δόξα µου ψηλά στα ουράνια φτάνει! 
Πατρίδα µου ειν᾿ η Ιθάκη η ξέφαντη, µε το καμαρωμένο 

το Νήριτο, το φυλλοσούσουρο βουνό της, κι ένα γύρο 

νησιά πολλά προβάλλουν, όλα τους κοντά κοντά βαλμένα, 


η Σάμη, η δασωμένη Ζάκυθο και το Δουλίχιο᾽ κι εἶναι 


η Ιθάκη χαμηλή, στο πέλαγο ψηλά ψηλά, στη δύση, 

μα τ᾽ άλλα αλάργα στου ήλιου βρίσκουνται και στης αυγής τα µέρη. 
Πετραδερό νησί, µα ασύγκριτη λεβεντομάνα, κι οὖτε 

άλλο στον κόσμο εγώ γλυκύτερο μπορώ να δω απ’ τη γη µου. 


Η Καλυψώ, η θεά η πανέµνοστη, στις βαθουλές σπηλιές της 


µου αντίσκοφτε το δρόµο, θέλοντας να µε κρατήσει γι’ άντρα. 
Κιη Κίρκη η δολερή απ’ το σπίτι της στην Αία να φύγω πίσω 
δε μ᾽ άφηνε, κι αυτή γυρεύοντας να µε κρατήσει γι άντρα. 
Όμως ποτέ δε µου μετάστρεψαν τη γνώµη µες στα στήθη: 


ΤΙ πιο γλυκό στον κόσμο τίποτε δεν ξέρω από πατρίδα 


κι από γονιούς, ακόµα αν κάθεσαι σε μυριοπλούσια σπίτια 

στα ξένα µέρη εκεί που βρέθηκες, αλάργα απ’ τους γονιούς σου. 
Άκουσε τώρα το πολυπαθο του γυρισµου ταξίδι 

που µου 'χε ο Δίας ορίσει, ως άφηνα της Τροίας τη χώρα πίσω: 


Από του Ιλίου τα µέρη μ᾿ έριξαν στους Κίκονες οι ανέμοι, 

Ἰσμάρῳ. ἔνθα δ᾽ ἐγὼ πόλιν ἔπραθον, ὤλεσα δ᾽ 


αὐτούς: 

ἐκ πόλιος δ᾽ ἀλόχους καὶ κτήματα πολλὰ λαβόντες 
δασσάμεθ᾽, ὡς μή τίς μοι ἀτεμβόμενος κίοι ἴσης. 
ἔνθ᾽ ἡ τοι μὲν ἐγὼ διερῷ ποδὶ φευγέμεν ἡμέας 


ἠνώγεα, τοὶ δὲ μέγα νήπιοι οὐκ ἐπίθοντο. 


ἔνθα δὲ πολλὸν μὲν μέθυ πίνετο, πολλὰ δὲ μῆλα 


ἔσφαζον παρὰ θῖνα καὶ εἰλίποδας ἕλικας βοῦς: 


τόφρα δ᾽ ἄρ᾽ οἰχόμενοι Κίκονες Κικόνεσσι γεγώνευν, 


οἵ σφιν γείτονες ἦσαν, ἅμα πλέονες καὶ ἀρείους, 


ἤπειρον ναίοντες, ἐπιστάμενοι μὲν ἀφ᾽ ἵππων 


ἀνδράσι μάρνασθαι καὶ ὅθι χρὴ πεζὸν ἐόντα. 
ἦλθον ἔπειθ᾽ ὅσα φύλλα καὶ ἄνθεα γίγνεται ὥρῃ, 
ἠέριοι: τότε δή ῥα κακἠἡ Διὸς αἶσα παρέστη 

ἡμῖν αἰνομόροισιν, ἵν᾽ ἄλγεα πολλὰ πάθοιμεν. 


στησάµενοι δ᾽ ἐμάχοντο μάχην παρὰ νηυσὶ θοῇσι, 


βάλλον δ᾽ ἀλλήλους χαλκήρεσιν ἐγχείῃσιν. 

ὄφρα μὲν ἠὼς ἦν καὶ ἀέξετο ἱερὸν ἦμαρ, 

τόφρα δ᾽ ἀλεξόμενοι μένομεν πλέονάς περ ἐόντας. 
ἦμος δ᾽ ἠέλιος µετενίσσετο βουλυτόνδε, 


καὶ τότε δὴ Κίκονες κλῖναν δαμάσαντες Ἀχαιούς. 


ἕξ δ᾽ ἀφ᾽ ἑκάστης νηὸς ἐυκνήμιδες ἑταῖροι 
ὤλονθ': οἱ δ᾽ ἄλλοι φύγομεν θάνατόν τε μόρον τε. 
«ἔνθεν δὲ προτέρω πλέομεν ἀκαχήμενοι ἦτορ, 
ἄσμενοι ἐκ θανάτοιο, φίλους ὀλέσαντες ἑταίρους. 


οὐδ᾽ ἄρα μοι προτέρω νῆες κίον ἀμφιέλισσαι, 


πρίν τινα τῶν δειλῶν ἑτάρων τρὶς ἕκαστον ἀῦσαι, 

οἳ θάνον ἐν πεδίῳ Κικόνων ὕπο δῃωθέντες. 

νηυσὶ δ᾽ ἐπῶρσ᾽ ἄνεμον Βορέην νεφεληγερέτα Ζεὺς 
λαίλαπι θεσπεσίῃ, σὺν δὲ νεφέεσσι κάλυψε 


γαῖαν ὁμοῦ καὶ πόντον: ὀρώρει δ᾽ οὐρανόθεν νύξ. 


αἱ μὲν ἔπειτ᾽ ἐφέροντ᾽ ἐπικάρσιαι, ἱστία δέ σφιν 
τριχθά τε καὶ τετραχθὰ διέσχισεν ἲς ἀνέμοιο. 

καὶ τὰ μὲν ἐς νῆας κάθεμεν, δείσαντες ὄλεθρον, 
αὐτὰς δ᾽ ἐσσυμένως προερέσσαµεν ἤπειρόνδε. 


ἔνθα δύω νύκτας δύο τ᾽ ἤματα συνεχὲς αἰεὶ 


κείμεθ᾽, ὁμοῦ καμάτῳ τε καὶ ἄλγεσι θυμὸν ἔδοντες. 
ἀλλ᾽ ὅτε δὴ τρίτον ἦμαρ ἐυπλόκαμος τέλεσ᾽ Ἠώς, 
ἱστοὺς στησάµενοι ἀνά θ᾽ ἱστία λεύκ᾽ ἐρύσαντες 


ἥμεθα, τὰς δ᾽ ἄνεμός τε κυβερνῆταί τ᾽ ἴθυνον. 


καί νύ κεν ἀσκηθὴς ἱκόμην ἐς πατρίδα γαῖαν: 


ἀλλά µε κῦμα ῥόος τε περιγνάμπτοντα Μάλειαν 


καὶ Βορέης ἀπέωσε, παρέπλαγξεν δὲ Κυθήρων. 

στην Ίσμαρο᾽ κι εγώ την πάτησα και σκότωσα τους άντρες, 

κι όσα απ’ το κάστρο τους κουρσέψαμε --- γυναίκες, βιος περίσσιο 
µοιρασιά εγίναν, να 'χει φεύγοντας καθένας το δικό του. 

Και τότε εγώ μιαν ώρα αρχύτερα να φύγουμε ζητούσα, 


όμως εκείνοι οι τρισανέμυαλοι δε θέλαν να μ᾽ ακούσουν. 


Πινόταν το κρασί αλογάριαστο, και πλήθος βόδια σφάζαν 
στεφανοκέρατα, στριφτόζαλα, κι αρνιά στο ακροθαλάσσι. 
Ωστόσο οι Κίκονες εφώναζαν τους Κίκονες τους άλλους, 
που ήταν γειτόνοι τους, πιο αντρόκαρδοι και πιο πολλοί από 
κείνους, 


κι ως ήταν στεριανοί, απ’ τ᾽ αμάξια τους να πολεμούν κάτεχαν, 


μα και πεζή µε τους αντίµαχους, σαν το καλνούσε η ανάγκη. 
Και φτάσαν όσα τ᾽ ανοιξιάτικα λουλούδια και τα φύλλα 

την κονταυγή᾽ κι εμάς µας πλάκωσε κακή και μαύρη μοίρα 
του Δία τους ἁµοιρους, αρίφνητες να ποτιστούμε πίκρες. 


Κι ως πήραν θέση, άνοιξαν πόλεμο, και δίπλα στ’ ἁρμένα µας 


ο ένας στον άλλο απάνω ρίχναµε µε τα χαλκά κοντάρια. 

Όσο βαστούσε η αυγή και πλήθαινε το φως της ἁγιας μέρας, 
αντιπαλεύοντας κρατιόµαστε, κι ας ήταν πιότεροι µας' 

όµως σαν πήρε ο γήλιος κι έγειρεν, η ώρα που λυούν τα βόδια, 


μας καταπόνεσαν οι Κίκονες και στο φευγιό µας ρίξαν. 


Από έξι σύντροφοι λιοντόκαρδοι σε κάθε µας καράβι 
χάθηκαν, κι οι άλλοι ξεγλιτώσαμε της μοίρας και του Χάρου. 
Κι ανοίξαµε πανιά να φύγουμε µε πικραμένα σπλάχνα, 

εμείς γλιτώνοντας το θάνατο --- χωρίς τους συντρόφους µας. 


Κι ουδέ πιο μπρός τα δρεπανόγυρτα καράβια µας κινήσαν, 


πριν τρεις φορές τους δόλιους συντρόφους φωνάξουμε, έναν έναν, 
που χτυπημένοι από τους Κίκονες στον κάμπο εσκοτωθήκαν. 

Καί τότε ο Δίας βοριά ξεσήκωσεν ο νεφελοστοιβάχτης 

µε φοβερό δρολάπι απάνω µας, και σκέπασε µε νέφη 


στεριά μαζί και πέλαα, κι ἅπλωσε θολή απ᾿ τα ουράνια νύχτα. 


Τρέχαν τα πλοία µας µε τις πλώρες τους σκυφτές, και τα πανιά 
τους 

στα δυό, στα τρία, στα πέντε σκίστηκαν απ᾿ την ὀρμή του ανέμου. 
Πως θα χαθούμε φοβηθήκαμε, και τα πανιά µε βιάση 
μαϊνάροντας στεριά γυρέψαμε µε τα κουπιά, να βγούμε. 


Δυό νύχτες πανωτές κοιτόμαστε στον άµµο και δυο μέρες, 


κι η έγνοια κι ο κάματος µας έτρωγαν τα σπλάχνα’ η τρίτη ωστόσο 
μόλις επήρε αυγή και χάραζε, κινούμε µε απλωμένα 

τ᾽ άσπρα πανιά στα ὀρθά κατάρτια µας, καθούμενοι, τι εκείνα 
καλά τα κυβερνούσαν ο ἄνεμος κι οι τιµονιέροι μόνο. 


Θα 'φτανα ανέβλαβος στον τόπο µου, µα το Μαλιά ως ζητούσα 


να κεφαλώσω, ξάφνου μ᾽ ἑσπρωξαν μαζί βοριάς και κύμα 


και ρέμα πέρα από τα Κύθηρα, κι αλάργα µε ξοριάσαν. 

«ἔνθεν δ᾽ ἐννῆμαρ φερόμην ὀλοοῖς ἀνέμοισιν 
πόντον ἐπ᾽ ἰχθυόεντα: ἀτὰρ δεκάτῃ ἐπέβημεν 


γαίης Λωτοφάγων, οἵ τ᾿ ἄνθινον εἶδαρ ἔδουσιν. 


ἔνθα δ᾽ ἐπ᾽ ἠπείρου βῆμεν καὶ ἀφυσσάμεθ᾽ ὕδωρ, 
αἶψα δὲ δεῖπνον ἕλοντο θοῇς παρὰ νηυσὶν ἑταῖροι. 
αὐτὰρ ἐπεὶ σίτοιό τ’ ἐπασσάμεθ᾽ ἠδὲ ποτῆτος, 

δὴ τοτ’ ἐγὼν ἑτάρους προΐειν πεύθεσθαι ἰόντας, 


οἵ τινες ἀνέρες εἶεν ἐπὶ χθονὶ σῖτον ἔδοντες 


ἄνδρε δύω κρίνας, τρίτατον κήρυχ᾽ ἅμ᾽ ὀπάσσας. 
οἱ δ᾽ αἷψ᾽ οἰχόμενοι μίγεν ἀνδράσι Λωτοφάγοισιν: 
οὐδ᾽ ἄρα Λωτοφάγοι μήδονθ᾽ ἑτάροισιν ὄλεθρον 
ἡμετέροις, ἀλλά σφι δόσαν λωτοῖο πάσασθαι. 


τῶν δ᾽ ὃς τις λωτοῖο φάγοι μελιηδέα καρπόν, 


οὐκέτ᾽ ἀπαγγεῖλαι πάλιν ἤθελεν οὐδὲ νέεσθαι, 

ἀλλ᾽ αὐτοῦ βούλοντο μετ᾿ ἀνδράσι Λωτοφάγοισι 
λωτὸν ἐρεπτόμενοι μενέμεν νόστου τε λαθέσθαι. 
τοὺς μὲν ἐγὼν ἐπὶ νῆας ἄγον κλαίοντας ἀνάγκῃ, 


νηυσὶ δ᾽ ἐνὶ γλαφυρῇσιν ὑπὸ ζυγὰ δῆσα ἐρύσσας. 


αὐτὰρ τοὺς ἄλλους κελόμην ἐρίηρας ἑταίρους 
σπερχοµένους νηῶν ἐπιβαινέμεν ὠκειάων, 
μή πώς τις λωτοῖο φαγὼν νόστοιο λάθηται. 
οἱ δ᾽ αἶψ᾽ εἴσβαινον καὶ ἐπὶ κληῖσι καθῖζον, 


ἑξῆς δ᾽ ἑζόμενοι πολιὴν ἅλα τύπτον ἐρετμοῖς. 


«ἔνθεν δὲ προτέρω πλέομεν ἀκαχήμενοι ἦτορ: 
Κυκλώπων δ᾽ ἐς γαῖαν ὑπερφιάλων ἀθεμίστων 
ἱκόμεθ᾽, οἵ ῥα θεοῖσι πεποιθότες ἀθανάτοισιν 
οὔτε φυτεύουσιν χερσὶν φυτὸν οὔτ᾽ ἀρόωσιν, 


ἀλλὰ τά γ᾽ ἄσπαρτα καὶ ἀνήροτα πάντα φύονται, 


πυροὶ καὶ κριθαἰ ἠδ᾽ ἄμπελοι, αἵ τε φέρουσιν 
οἶνον ἐριστάφυλον, καί σφιν Διὸς ὄμβρος ἀέξει. 
τοῖσιν δ᾽ οὔτ᾽ ἀγοραὶ βουληφόροι οὔτε θέμιστες, 
ἀλλ᾽ οἵ γ᾽ ὑψηλῶν ὀρέων ναίουσι κάρηνα 


ἐν σπέσσι γλαφυροῖσι, θεμιστεύει δὲ ἕκαστος 


παίδων ἠδ᾽ ἀλόχων, οὐδ᾽ ἀλλήλων ἀλέγουσιν. 
«νῆσος ἔπειτα λάχεια παρὲκ λιμένος τετάνυσται, 
γαίης Κυκλώπων οὔτε σχεδὸν οὔτ᾽ ἀποτηλοῦ, 
ὑλήεσσ: ἐν δ᾽ αἶγες ἀπειρέσιαι γεγάασιν 


ἄγριαι: οὐ μὲν γὰρ πάτος ἀνθρώπων ἀπερύκει, 


οὐδέ μιν εἰσοιχνεῦσι κυνηγέται, οἵ τε καθ᾿ ὕλην 
ἄλγεα πάσχουσιν κορυφὰς ὀρέων ἐφέποντες. 

οὔτ᾽ ἄρα ποίμνῃσιν καταΐσχεται οὔτ᾽ ἀρότοισιν, 
ἀλλ᾽ ἥ γ᾽ ἄσπαρτος καὶ ἀνήροτος ἤματα πάντα 


ἀνδρῶν χηρεύει, βόσκει δέ τε μηκάδας αἶγας. 

Εννιά μερόνυχτα παράδερνα μ᾿ ενάντιους τους ανέμους 
στο ψαροθρόφο απάνω πέλαγο᾽ στις δέκα βγήκαμε όξω 


στη γη των Λωτοφάγων, µε άνθινη που ζουν θροφή μονάχα. 


Μόλις στο ακρόγιαλο ανασύραμε νερό, γοργά το γιόµα 
δίπλα στα γρήγορα καράβια µας συντάζαν οι συντρόφοι. 

Και πια σα φάγαμε, σαν ήπιαµε και φράθηκε η καρδιά µας, 
είπα να πέψω απ’ τους συντρόφους µου να παν μπροστά να 
μάθουν 


σαν ποιοι θνητοί, ψωμί που γεύουνται, στα µέρη τούτα ζούνε, 


απ’ τους δικούς µου δυο διαλέγοντας, μαζί τους κι έναν κράχτη. 
Κι αυτοί γοργά το δρόµο παίρνοντας τους Λωτοφάγους βρήκαν. 
Κι οι Λωτοφάγοι δε μελέτησαν κακό στους συντρόφους µας 
κανένα, μοναχά τους έδιναν λωτό ν᾿ απογευτούνε. 


Μα αν του λωτού το μελοστάλαχτο καρπό κανείς γευόταν, 


πια δε γνοιαζόταν για μηνύματα κι ουδ’ ἑλεε να διαγείρει᾽ 

το 'χε να μείνει εκεί καλύτερο και µε τους Λωτοφάγους 

λωτό να γεύεται, κι ολότελα το γυρισμό ξεχνούσε. 

Μα τους δικούς µου εγὠ τραβώντας τους στα βαθουλά καράβια 


μεβιάς τους έδεσα θρηνάμενους στους πάγκους από κάτω. 


Τους άλλους πάλι μπιστεμένους µου συντρόφους να βιαστούνε 
και ν᾿ ανεβούν στα γοργοτάξιδα πλεούμενα προστάζω, 

κανείς µη φάει λωτό κι ολότελα το γυρισμό ξεχάσει. 

Κι ως ανέβηκαν δίχως άργητα και στα ζυγά κάθισαν 


γραμμή, την αφρισμένη θάλασσα µε τα κουπιά χτυπούσαν. 


Κι ανοίξαµε πανιά και φύγαμε µε πικραμένα σπλάχνα, 

ως που ξεπέσαµε στων άνοµων, ανήµερων Κυκλώπων 

τη γη, που αφήνουν στους αθάνατους θεους τις έγνοιες όλες, 
κι ουδέ φυτεύουν µε τα χέρια τους ποτέ κι ουδέ κι οργώνουν 


όλα τους άσπαρτα κι ἀνόργωτα φυτρώνουν απ’ το χώμα, 


στάρι, κριθάρι: µεγαλόρωγα στ’ αμπέλια τους σταφύλια 

απ᾿ τις βροχές του Δία τρανεύοντας κρασί τους δίνουν πλήθιο. 
Να βουλευτούν δεν έχουν σύναξες κι ουδέ απὀ νόµους ξέρουν 
στων αψηλών βουνών τ᾽ ακρόκορφα σε σπήλια µέσα ως ζούνε, 


χώρια απ’ τους άλλους τις γυναίκες του και τα παιδιά του ορίζει 


ο καθανείς, κι ουδέ που γνοιάζεται τι κάνει ο γείτονας του. 
Ένα νησί που λέτε απλώνεται µπρός στο λιμάνι, αγρίδι, 
μήτε κοντά μήτε κι απόµακρα στη χώρα των Κυκλώπων, 
πυκνό λογγάρι’ γίδια αρίφνητα βοσκολογούνε µέσα 


-- αγριόγιδα᾽ τι ανθρώπου πάτηµα δεν τ᾽ αποδιώχνει εκείθε' 


οι αγριµολόοι, που από 'να ακρόκορφο σε ἄλλο περνούν και 
σέρνουν 

στους λόγγους µέσα τόσα βάσανα, δεν ἐρχουνται εδώ πέρα᾿ 
κάμποι οργωµένοι εδὠ δε βρίσκουνται μηδέ θωρείς κοπάδια' 
όλα είναι ανέσπαρτα κι ανόργωτα χειμώνα καλοκαιρι, 


κι οὖτε άνθρωπος κανείς, αγριόγιδες βελάστρες βόσκουν μόνο᾽ 

οὐ γὰρ Κυκλώπεσσι νέες πάρα μιλτοπάρῃοι, 
οὐδ᾽ ἄνδρες νηῶν ἔνι τέκτονες, οἵ κε κάμοιεν 
νῆας ἐυσσέλμους, αἵ κεν τελέοιεν ἕκαστα 
ἄστε᾽ ἐπ᾿ ἀνθρώπων ἱκνεύμεναι, οἷά τε πολλὰ 


ἄνδρες ἐπ᾽ ἀλλήλους νηυσὶν περόωσι θάλασσαν: 


οἵ κέ σφιν καὶ νῆσον ἐυκτιμένην ἐκάμοντο. 

οὐ μὲν γάρ τι κακή γε, φέροι δέ κεν ὥρια πάντα: 
ἐν μὲν γὰρ λειμῶνες ἁλὸς πολιοῖο παρ᾽ ὄχθας 
ὑδρηλοὶ μαλακοί: μάλα κ᾿ ἄφθιτοι ἄμπελοι εἶεν. 


ἐν δ᾽ ἄροσις λείη: μάλα κεν βαθὺ λήιον αἰεὶ 


εἰς ὥρας ἀμῷεν, ἐπεὶ μάλα πῖαρ ὑπ᾽ οὖδας. 
ἐν δὲ λιμὴν ἐύορμος, ἵν οὐ χρεὼ πείσματός ἐστιν, 
οὔτ᾽ εὐνὰς βαλέειν οὔτε πρυμνήσι᾽ ἀνάψαι, 
ἀλλ᾽ ἐπικέλσαντας μεῖναι χρόνον εἰς ὅ κε ναυτέων 


θυμὸς ἐποτρύνῃ καὶ ἐπιπνεύσωσιν ἀῆται. 


αὐτὰρ ἐπὶ κρατὸς λιμένος ῥέει ἀγλαὸν ὕδωρ, 
κρήνη ὑπὸ σπείους: περὶ δ᾽ αἴγειροι πεφύασιν. 
ἔνθα κατεπλέομεν, καί τις θεὸς ἡγεμόνευεν 
νύκτα δι’ ὀρφναίην, οὐδὲ προυφαίνετ’ ἰδέσθαι: 


ἀἠρ γὰρ περὶ νηυσὶ βαθεῖ ἦν, οὐδὲ σελήνη 


οὐρανόθεν προύφαινε, κατείχετο δὲ νεφέεσσιν. 
ἔνθ᾽ οὔ τις τὴν νῆσον ἐσέδρακεν ὀφθαλμοῖσιν, 
οὔτ᾽ οὖν κύματα μακρὰ κυλινδόµενα προτὶ χέρσον 
εἰσίδομεν, πρὶν νῆας ἐυσσέλμους ἐπικέλσαι. 


κελσάσῃσι δὲ νηυσὶ καθείλομεν ἱστία πάντα, 


ἐκ δὲ καὶ αὐτοὶ βῆμεν ἐπὶ ῥηγμῖνι θαλάσσης: 
ἔνθα δ᾽ ἀποβρίξαντες ἐμείναμεν Ἠῶ δῖαν. 
«ἦμος δ᾽ ἠριγένεια φάνη ῥοδοδάκτυλος Ἠώς, 
νῆσον θαυμάζοντες ἐδινεόμεσθα κατ’ αὐτήν. 


ὦρσαν δὲ νύμφαι, κοῦραι Διὸς αἰγιόχοιο, 


αἶγας ὀρεσκῴους, ἵνα δειπνήσειαν ἑταῖροι. 
αὐτίκα καμπύλα τόξα καὶ αἰγανέας δολιχαύλους 
εἱλόμεθ᾽ ἐκ νηῶν, διὰ δὲ τρίχα κοσμηθέντες 
βάλλομεν: αἶψα δ᾽ ἔδωκε θεὸς μενοεικέα θήρην. 


νῆες μέν μοι ἕποντο δυώδεκα, ἐς δὲ ἑκάστην 


ἐννέα λάγχανον αἶγες: ἐμοὶ δὲ δέκ᾽ ἔξελον οἴῳ. 
«ὣς τότε μὲν πρόπαν ἦμαρ ἐς ἠέλιον καταδύντα 
ἥμεθα δαινύμενοι κρέα τ᾽ ἄσπετα καὶ μέθυ ἡδύ: 
οὐ γάρ πω νηῶν ἐξέφθιτο οἶνος ἐρυθρός, 


ἀλλ᾽ ἐνέην: πολλὸν γὰρ ἐν ἀμφιφορεῦσιν ἕκαστοι 


ἠφύσαμεν Κικόνων. ἱερὸν πτολίεθρον ἑλόντες. 
Κυκλώπων δ᾽ ἐς γαῖαν ἐλεύσσομεν ἐγγὺς ἐόντων, 
καπνόν τ᾽ αὐτῶν τε φθογγὴν ὀίων τε καὶ αἰγῶν. 
ἦμος δ᾽ ἠέλιος κατέδυ καὶ ἐπὶ κνέφας ἦλθε, 

δὴ τότε κοιμήθημεν ἐπὶ ῥηγμῖνι θαλάσσης. 

τι οι Κύκλωπες αλικοµάγουλα πλεούμενα δεν έχουν, 
κι ουδέ μαστόρους έχουν γι’ ἅρμενα, να πιάσουν να σκαρώσουν 
γι αυτούς καράβια καλοκούβερτα, να τα τελεύουν όλα 

σε ξένες πολιτείες αράζοντας, ως συνηθούν οι άνθρωποι 


να σκίζουν µε τα πλοία τη θάλασσα και να συναγρικιούνται. 


Αυτοί και το νησί θα µέρωναν, σοδιά να δίνει πλούσια: 

τι η γη κακή δεν ήταν θα 'βγαζε τα πάντα στον καιρό τους: 
λιβάδια στης ψαριάς της θάλασσας το κύμα πλάι θωρούσες, 
αφράτα, µε νερά θα κάρπιζαν εδώ τ᾽ αμπέλια αιώνια. 


Κι εἶχε καλά χωράφια ο τόπος τους: σπαρτά τον κάθε χρόνο 


βαθιά θα θέριζαν στην ώρα τους, τι ήταν παχύ το χώμα. 

Είχε και κόρφο καλολίμανο᾽ να δέσεις χρεία δεν ήταν 

σκοινιά καθόλου, ουδέ αγκυρόπετρες να ρίξεις και πρυμάτσες, 
μον’ στα ρηχά να βγεις, προσμένοντας οι ναύτες πότε πάλε 


θα πουν να φύγουν, μόλις οι ανέµοι ξανά φυσήξουν πρίμοι. 


Στου λιμανιού την κόχη κρούσταλλο νερό αναβρεί από σπήλιο 
-- μιαν ανεβάλλουσα--κι ολόγυρα πολλές φυτρώνουν λεύκες. 
Κει πέρα μπήκαμε κι αράξαµε: κάποιος θεός το δρόμο 
στη σκοτεινή νυχτιά µας έδειχνε- δεν έφεγγε να ιδούμε. 


Πυκνή καταχνιά τα καράβια µας περἰζωνε᾽ σε νέφη 


κρυμμένο το φεγγάρι είχε χαθεί κι αυτό ψηλά απ’ τα ουράνια. 
Γι αὐτό και το νησί τα μάτια µας δεν το 'χαν ξεχωρίσει 

μηδέ τα κύματα, που ολόµακρα καταγιαλού κυλούσαν, 

ως τη στιγµή τα καλοκούβερτα που άραξαν άρµενα µας. 


Κι ως τα καράβια άραξαν, τα πανιά μαϊνάραμε όλα, κι όξω 


κι εμείς εβγήκαµε στο ακρόγιαλο της θάλασσας απάνω, 
και καρτερούσαμε κοιμάμενοι τη θείαν Αυγή να φέξει. 

Κι η Αυγή σα φάνη η πουρνογέννητη και ροδοδαχτυλάτη, 
γυρνούμε το νησί, θαμάζοντας τις τόσες ομορφιές του: 


και του βουνού οι Κυράδες σήκωσαν, του Βροντοσκουταράτου 


οι θυγατέρες, αγριοκάτσικα, να φάνε οι σύντροφοί µου. 
Γυρτά δοξάρια, µακροκάλαμα κοντάρια απ’ τα καράβια 
μεμιάς αρπάζοντας αρχίζουμε, στα τρία διαμοιρασμένοι, 
να ρίχνουμε, κι ευτύς µας έδωκε που ο θεός κυνήγι. 


Καράβια µε ακλουθούσαν δώδεκα, και πέσαν στο καθένα 


από εννιά αγρίμια᾽ δέκα διάλεξαν να πάρω εγώ μονάχα. 

Έτσι, ως του ήλιου τα βασιλέµατα καθούμενοι όλη μέρα 

µε πλήθος κρέατα και µε ολόγλυκο κρασί ευφραινόμαστε όλοι: 
δε µας απόλειπε το κόκκινο κρασί μαθές ακόμα: 


εἶχαν τα πλοία μας: τι ως πατήσαμε το κάστρο των Κικόνων, 


που ο καθένας µας εγνοιάστηκε να πάρει σε λαγήνια. 

Σιμά µας των Κυκλώπων βλέπαμε τη γη και τους καπνούς της 
κι απ᾽ τα κοπάδια τα βελάσματα και τις φωνές των ἰδιων. 

Και σύντας ο ήλιος πια βασίλεψε και πήραν τα σκοτάδια, 


σε ύπνο απογείραµε, στο ακρόγιαλο της θάλασσας απάνω. 

ἦμος δ᾽ ἠριγένεια φάνη ῥοδοδάκτυλος Ἠώς, 

καὶ τότ᾽ ἐγὼν ἀγορὴν θέμενος μετὰ πᾶσιν ἔειπον: 
«ἄλλοι μὲν νῦν μίμνετ᾽, ἐμοὶ ἐρίηρες ἑταῖροι: 
αὐτὰρ ἐγὼ σὺν νηί τ᾽ ἐμῇ καὶ ἐμοῖς ἑτάροισιν 
ἐλθὼν τῶνδ᾽ ἀνδρῶν πειρήσομαι, οἵ τινές εἰσιν, 


ἢ ῥ᾽ οἵ γ᾽ ὑβρισταί τε καὶ ἄγριοι οὐδὲ δίκαιοι, 

ἠε φιλόξεινοι, καί σφιν νόος ἐστὶ θεουδής.᾽ 

«ὣς εἰπὼν ἀνὰ νηὸς ἔβην, ἐκέλευσα δ᾽ ἑταίρους 
αὐτούς τ᾽ ἀμβαίνειν ἀνά τε πρυμνήσια λῦσαι. 


οἱ δ᾽ αἶψ᾽ εἴσβαινον καὶ ἐπὶ κληῖσι καθῖζον, 


ἑξῆς δ᾽ ἑζόμενοι πολιὴν ἅλα τύπτον ἐρετμοῖς. 

ἀλλ᾽ ὅτε δὴ τὸν χῶρον ἀφικόμεθ᾽ ἐγγὺς ἐόντα, 
ἔνθα δ᾽ ἐπ᾽ ἐσχατιῇ σπέος εἴδομεν ἄγχι θαλάσσης, 
ὑψηλόν, δάφνῃσι κατηρεφές. ἔνθα δὲ πολλὰ 


μῆλ᾽, διές τε καὶ αἶγες, ἰαύεσκον: περὶ δ᾽ αὐλὴ 


ὑψηλὴ δέδµητο κατωρυχέεσσι λίθοισι 

μακρῇσίν τε πίτυσσιν ἰδὲ δρυσὶν ὑψικόμοισιν. 
ἔνθα δ᾽ ἀνὴρ ἐνίαυε πελώριος, ὅς ῥα τὰ μῆλα 
οἷος ποιµαίνεσκεν ἀπόπροθεν: οὐδὲ μετ᾿ ἄλλους 


πωλεῖτ’, ἀλλ᾽ ἀπάνευθεν ἐὼν ἀθεμίστια ἤδη. 


καὶ γὰρ θαῦμ᾽ ἐτέτυκτο πελώριον, οὐδὲ ἐῴκει 
ἀνδρί γε σιτοφάγῳ, ἀλλὰ ῥίῳ ὑλήεντι 

ὑψηλῶν ὀρέων, ὅ τε φαίνεται οἷον ἀπ᾽ ἄλλων. 
«δὴ τότε τοὺς ἄλλους κελόμην ἐρίηρας ἑταίρους 


αὐτοῦ πὰρ νηί τε μένειν καὶ νῆα ἔρυσθαι, 


αὐτὰρ ἐγὼ κρίνας ἑτάρων δυοκαίδεκ᾽ ἀρίστους 
βῆν: ἀτὰρ αἴγεον ἀσκὸν ἔχον μέλανος οἴνοιο 
ἡδέος, ὃν μοι ἔδωκε Μάρων, Εὐάνθεος υἱός, 
ἱρεὺς Ἀπόλλωνος, ὃς Ἴσμαρον ἀμφιβεβήκει, 


οὕνεκά μιν σὺν παιδὶ περισχόμεθ᾽ ἠδὲ γυναικὶ 


ἁζόμενοι: ᾠκει γὰρ ἐν ἄλσεὶ δενδρήεντι 

Φοίβου Ἀπόλλωνος. ὁ δέ μοι πόρεν ἀγλαὰ δῶρα: 
χρυσοῦ μέν μοι ἔδωκ᾽ ἐυεργέος ἑπτὰ τάλαντα, 
δῶκε δέ μοι κρητῆρα πανάργυρον, αὐτὰρ ἔπειτα 


οἶνον ἐν ἀμφιφορεῦσι δυώδεκα πᾶσιν ἀφύσσας 


ἡδὺν ἀκηράσιον, θεῖον ποτόν: οὐδέ τις αὐτὸν 
ἠείδη δμώων οὐδ᾽ ἀμφιπόλων ἐνὶ οἴκῳ, 

ἀλλ᾽ αὐτὸς ἄλοχός τε φίλη ταμίη τε μί᾽ οἴη. 
τὸν δ᾽ ὅτε πίνοιεν μελιηδέα οἶνον ἐρυθρόν, 


ἓν δέπας ἐμπλήσας ὕδατος ἀνὰ εἴκοσι μέτρα 
χεῦ᾽, ὀδμὴ δ᾽ ἡδεῖα ἀπὸ κρητῆρος ὀδώδει 
θεσπεσίη: τότ᾽ ἂν οὔ τοι ἀποσχέσθαι φίλον ἦεν. 


τοῦ φέρον ἐμπλήσας ἀσκὸν μέγαν, ἐν δὲ καὶ ᾖα 

Κι η Αυγή σα φάνη η πουρνογέννητη και ροδοδαχτυλάτη, 

όλους σε σύναξη τους κάλεσα κι αναµεσό τους είπα: 

"ΟΙ άλλοι σας τώρα εδώ να μείνετε, πιστοί µου εσείς συντρόφοι, 
κι ατός µου εγώ µε το καράβι µου και µε τους σύντροφούς µου 


θα πάω να μάθω, εδώ ποιοι κάθουνται, σαν τι λογής ανθρώποι. 


Άνομοι να 'ναι τάχα, ανέσπλαχνοι, που δεν ψηφούν το δίκιο, 

για έχουν ψυχή θεοφοβούμενη και συμπαθούν τον ξένο;" 

Είπα, και στο ἅρμενο ανεβαίνοντας προστάζω τους συντρόφους, 
μόλις ανέβουν στο πλεούμενο, να λύσουν τις πρυμάτσες. 


Μπήκαν κι εκείνοι δίχως ἀργητα, και στα ζυγά ως καθίσαν 


γραμμή, την αφρισμένη θάλασσα µε τα κουπιά χτυπούσαν. 
Και σύντας πια κει πέρα φτάσαμε --- µακριά μαθές δεν ήταν --- 
στην ἄκραν άκρα, πλάι στη θάλασσα, θωρούμε οµπρός µας 
σπήλιο 

ψηλό, µε δάφνες κατασκέπαστο᾽ πολλά κοπάδια μέσα, 


γίδες και πρόβατα, μαντρίζουνταν τη νύχτα᾽ και τρογύρα 


μια αυλή αψηλή, που την περίζωναν στη γη χωμένες πέτρες 
κι ακόµα ὄρυς αψηλοφούντωτοι και τρισµεγάλα πεύκα. 

Ένας πελώριος άντρας πλάγιαζε κει µέσα, που τ᾽ αρνιά του 
βοσκούσε μοναχός, παράμερα᾽ κι που δ᾽ ἐσμιγε τους άλλους 


ποτέ, μον πάντα του ασυντρόφιαστος µε το κακό στα φρένα 


Τόσο θεόρατος που τα 'χανες, δε θύμιζε άνθρωπο, όχι, 

που τρώει ψωμί, μονάχα ακρόκορφο λες κι ήταν δασωμένο 
βουνού αψηλού, που στ᾿ άλλα ανάμεσα μονάχο ξεχωρίζει. 
Στους άλλους τότε μπιστεμένους µου συντρόφους δίνω διάτα 
στο άρµενο πλάι να μένουν, το άρμενο στο νου τους πάντα να 


χουν. 


κι υστέρα δώδεκα διαλέγοντας, τους πιο αντρειανούς συντρόφους. 
κινούσα, ασκί κρατώντας γίδινο, κρασί γεμάτο μαύρο, 

γλυκόπιοτο᾽ µου το 'χε ο Μάρωνας, του Ευάνθη ο γιος, χαρίσει 
του Φοίβου ο λειτουργός, στην Ίσμαρο που ζούσε, σκέποντας - 


στο άλσος του Απόλλωνα το σύδεντρο καθόταν, µα απὀ σέβας 


δεν του πειράξαµε το ταίρι του και το παιδί του, μήτε 

τον ἰδιο εμείς: γι αυτό µου χάρισε παράξια δώρα τότε: 
Τάλαντα εφτά χρυσάφι µου 'δωκε µε τέχνη δουλεμένο, 
κι ακόµα ένα κροντήρι ολάργυρο µου χάρισε, και τέλος 


λαγήνες δώδεκα µου γέμισε κρασί γλυκό κι ακράτο, 


που να το πίνουν μόνο αθάνατοι’ στο σπίτι του κανένας 
δούλος για βάγια του δεν κάτεχε κρασί πως έχει τέτοιο, 
έξω απ’ τον ἰδιο, τη γυναίκα του και µια κελάρισσά τους. 
Και κάθε που ήταν απ’ το κόκκινο γλυκό κρασί να πιούνε, 


µια κούπα µόνο αρκούσε σε είκοσι µέτρα νερό να ρίξει, 


κι απ᾿ το κροντήρι ευτύς ξεχύνουνταν γλυκιά ευωδιά ένα γύρο, 
θεϊκιά, και τότε πια δεν άντεχες να µην το δοκιµάσεις. 


Ασκί τρανό από τούτο γέμισα, και πήρα το ταγάρι 

κωρύκῳ: αὐτίκα γάρ μοι ὀίσατο θυμὸς ἀγήνωρ 


ἄνδρ᾽ ἐπελεύσεσθαι μεγάλην ἐπιειμένον ἀλκήν, 


ἄγριον, οὔτε δίκας ἐὐ εἰδότα οὔτε θέμιστας. 
«καρπαλίμως δ᾽ εἰς ἄντρον ἀφικόμεθ᾽, οὐδέ μιν 
ἔνδον 

εὕρομεν, ἀλλ᾽ ἐνόμευε νομὸν κάτα πίονα μῆλα. 
ἐλθόντες δ᾽ εἰς ἄντρον ἐθηεύμεσθα ἕκαστα. 


ταρσοὶ μὲν τυρῶν βρῖθον, στείνοντο δὲ σηκοὶ 


ἀρνῶν ἠδ᾽ ἐρίφων: διακεκριµέναι δὲ ἕκασται 
ἔρχατο, χωρὶς μὲν πρόγονοι, χωρὶς δὲ μέτασσαι, 
χωρὶς δ᾽ αὖθ᾽ ἕρσαι. ναῖον δ᾽ ὀρῷ ἄγγεα πάντα, 
γαυλοί τε σκαφίδες τε, τετυγμένα, τοῖς ἐνάμελγεν. 


ἔνθ᾽ ἐμὲ μὲν πρώτισθ᾽ ἕταροι λίσσοντ᾽ ἐπέεσσιν 


τυρῶν αἰνυμένους ἰέναι πάλιν, αὐτὰρ ἔπειτα 
καρπαλίμως ἐπὶ νῆα θοὴν ἐρίφους τε καὶ ἄρνας 
σηκῶν ἐξελάσαντας ἐπιπλεῖν ἁλμυρὸν ὕδωρ: 
ἀλλ᾽ ἐγὼ οὐ πιθόμην, ἢ τ’ ἂν πολὺ κέρδιον ἦεν, 


ὄφρ᾽ αὐτόν τε ἴδοιμι, καὶ εἴ μοι ξείνια δοίη. 


οὐδ᾽ ἄρ᾽ ἔμελλ᾽ ἑτάροισι φανεὶς ἐρατεινὸς ἔσεσθαι. 
ἡ«ἔνθα δὲ πῦρ κήαντες ἐθύσαμεν ἠδὲ καὶ αὐτοὶ 
τυρῶν αἰνύμενοι φάγομεν, μένομέν τέ μιν ἔνδον 
ἥμενοι, ἧος ἐπῆλθε νέμων. φέρε δ᾽ ὄβριμον ἄχθος 


ὕλης ἀζαλέης, ἵνα οἱ ποτιδόρπτιον εἴη, 


ἔντοσθεν δ᾽ ἄντροιο βαλὼν ὀρυμαγδὸν ἔθηκεν: 
ἡμεῖς δὲ δείσαντες ἀπεσσύμεθ᾽ ἐς μυχὸν ἄντρου. 
αὐτὰρ ὃ γ᾽ εἰς εὐρὺ σπέος ἤλασε πίονα μῆλα 
πάντα μάλ᾽ ὅσσ᾽ ἤμελγε, τὰ δ᾽ ἄρσενα λεῖπε 
θύρηφιν, 

ἀρνειούς τε τράγους τε, βαθείης ἔκτοθεν αὐλῆς. 


αὐτὰρ ἔπειτ᾽ ἐπέθηκε θυρεὸν μέγαν ὑψόσ'᾽ ἀείρας, 
ὄβριμον: οὐκ ἂν τόν γε δύω καὶ εἴκοσ᾽ ἄμαξαι 
ἐσθλαὶ τετράκυκλοι ἀπ᾽ οὔδεος ὀχλίσσειαν: 
τόσσην ἠλίβατον πέτρην ἐπέθηκε θύρῃσιν. 


ἑζόμενος δ᾽ ἤμελγεν ὄις καὶ µηκάδας αἶγας, 


πάντα κατὰ μοῖραν, καὶ ὑπ᾽ ἔμβρυον ἧκεν ἑκάστῃ. 
αὐτίκα δ᾽ ἥμισυ μὲν θρέψας λευκοῖο γάλακτος 
πλεκτοῖς ἐν ταλάροισιν ἀμησάμενος κατέθηκεν, 
ἥμισυ δ᾽ αὖτ᾽ ἔστησεν ἐν ἄγγεσιν, ὄφρα οἱ εἴη 


πίνειν αἰνυμένῳ καί οἱ ποτιδόρπιον εἴη. 


αὐτὰρ ἐπεὶ δὴ σπεῦσε πονησάμενος τὰ ἃ ἔργα, 
καὶ τότε πῦρ ἀνέκαιε καὶ εἴσιδεν, εἴρετο δ᾽ ἡμέας: 
«ὢ ξεῖνοι, τίνες ἐστέ; πόθεν πλεῖθ᾽ ὑγρὰ κέλευθα; 
ἦ τι κατὰ πρῆξιν ἦ μαψιδίως ἀλάλησθε, 


οἷά τε ληιστῆρες, ὑπεὶρ ἅλα, τοί τ᾽ ἀλόωνται 

μετις θροφές᾽ ψυχανεμίζουνταν η πέρφανη καρδιά µου 


πως άντρα ν᾽ ανταμώσω πήγαινα περίσσια αντρεία ζωσμένο, 


άγριο, που ουδέ από νόμους ήξερε κι ουδέ το δίκιο εψήφα. 

Σε λίγο οµπρός στο σπήλιο φτάσαμε, µα µέσα αυτός δεν ήταν, 
μον’ τα παχιά τ᾽ αρνιά του εβόσκιζε ψηλά στα βοσκοτόπια. 

Κι εμείς το σπήλιο τριγυρίζοντας το αποθαμάξαµε όλο: 


τυριά γεμάτα τα τυρόβολα᾽ στις μάντρες στοιβαγμένα 


τ᾽ αρνιά, τα ρίφια᾽ κι ήταν ξέχωρα κλεισμένη η κάθε γέννα, 
χώρια μαθές τα πρωτογέννητα και χώρια τα µεσάτα, 

και τα ψιμάρνια χώρια’ ξέχειλα τ᾽ αγγειά από ορό θωρούσες --- 
λεβέτια, σκάφες, όλα, που 'φτιανε, να τα 'χει και ν᾽ αρµέγει. 


Τα παρακάλια τότε οι σύντροφοι κινούσαν, πρώτα απ’ όλα 


να πάρουμε τυριά να φύγουμε, και πάλι διαγυρνώντας 

αρνιά από τα µαντριά ν᾿ αρπάξουµε και ρίφια, να τα πάμε 
στο πλοίο, κι αµέσως να μακρύνουμε πα στ᾿ αρµυρά πελάγη. 
Μα εγώ δεν άκουσα, και θα 'µαστε πολύ πιο κερδεμένοι᾽ 


πρώτα να ιδώ τον ἴδιον ήθελα κι αν θα µου δώσει δώρα᾽ 


μα οι σύντροφοί µου δεν θα γνώριζαν καμιά του καλοσύνη! 
Ανάψαμµε φωτιά και στους θεούς προσφέραµε θυσίες, 

μετά κι εμείς να φάμε πήραμε τυρί, και καθισμένοι 

τον καρτερούσαμε, ως που γύρισε: στην πλάτη εκουβαλούσε 


ξύλα στεγνά, ένα ακέριο φόρτωμα, να τα 'χει για το δείπνο. 


Κι ως χάμω τα 'ριξε, αντιλάλησε βαριά τρογύρα ο βράχος. 

Εμείς στην αγκωνή χωθήκαμε του σπήλιου φοβισμένοι, 

κι αυτός στο σπήλιο το πλατύχωρο τα ζωντανά του μπάζει, 

όλα όσα θα 'ρµεγε, όξω αφήνοντας τ᾽ αρσενικά --- τους τράγους 


και τους κριγιούς --- στην αψηλόχτιστην αυλή: μετά ένα βράχο, 


που 'χε να κλειεί του σπήλιου το ἄνοιγμα, σηκώνει και σφαλίζει, 
κατάβαρο᾽ και να τον φόρτωνες σε εικοσιδυό καρότσια 

γερά και να χουν ρόδες τέσσερεις, δε σάλευε απ’ τον τόπο: 
τόσο τρανός ο βράχος που βαλε στην πόρτα, για να κλείσει. 


Κι ως τις αρνάδες πήρε κι άρµεξε και τις βελάστρες γίδες 


με τάξη, τα μικρά στις μάνες τους να τις βυζάξουν σπρώχνει. 
Μισό απ᾽ το γάλα το άσπρο βάλθηκε µετά γοργά να πήξει, 
κι όπως το µάζωξε, το απίθωσε στα τυροβόλια μέσα᾽ 

το άλλο μισό σε κάδους το βαλε να το 'χει για την ώρα 


που θα δειπνούσε, µε το χέρι του ν᾿ απλώνει και να πίνει. 


Κι ως όλες τις δουλειές ξετέλεψε χωρίς ν᾿ αργήσει, πήρε 

φωτιά ν᾿ ανάψει, κι ως µας ξέκρινε, τέτοια ρωτώντας εἰπε: 
"Ξένοι, πούθε έρχεστε αρµενίζοντας στης θάλασσας τις στράτες; 
Ποιοί 'στε; Δουλειά καμιά µην έχετε; Για και γυρνάτε ως λάχει, 


σαν τους κουρσάρους, µες στα πέλαγου τριγυρνούν και φέρνουν 

ψυχὰς παρθέµενοι κακὸν ἀλλοδαποῖσι φέροντες;» 
«ὣς ἔφαθ᾽, ἡμῖν δ᾽ αὖτε κατεκλάσθη φίλον ἦτορ, 
δεισάντων φθόγγον τε βαρὺν αὐτόν τε πέλωρον. 
ἀλλὰ καὶ ὥς μιν ἔπεσσιν ἀμειβόμενος προσέειπον: 


« ἡμεῖς τοι Τροίηθεν ἀποπλαγχθέντες Ἀχαιοὶ 


παντοίοις ἀνέμοισιν ὑπὲρ μέγα λαῖτμα θαλάσσης, 
οἴκαδε ἱέμενοι, ἄλλην ὁδὸν ἄλλα κέλευθα 
ἤλθομεν: οὕτω που Ζεὺς ἤθελε μητίσασθαι. 

λαοὶ δ᾽ Ἀτρείδεω Ἀγαμέμνονος εὐχόμεθ᾽ εἶναι, 


τοῦ δὴ νῦν γε μέγιστον ὑπουράνιον κλέος ἐστί: 


τόσσην γὰρ διέπερσε πόλιν καὶ ἀπώλεσε λαοὺς 
πολλούς. ἡμεῖς δ᾽ αὖτε κιχανόμενοι τὰ σὰ γοῦνα 
ἱκόμεθ᾽, εἴ τι πόροις ξεινήιον ἠὲ καὶ ἄλλως 

δοίης δωτίνην, ἥ τε ξείνων θέμις ἐστίν. 


ἀλλ᾽ αἰδεῖο, φέριστε, θεούς: ἱκέται δέ τοί εἰμεν, 


Ζεὺς δ᾽ ἐπιτιμήτωρ ἱκετάων τε ξείνων τε, 
ξείνιος, ὃς ξείνοισιν ἅμ αἰδοίοισιν ὀπηδεῖ. 

ὣς ἐφάμην, ὁ δέ μ᾽ αὐτίκ᾽ ἀμείβετο νηλέι θυμῷ: 
«νήπιός εἰς, ὦ ξεῖν᾽, ἢ τηλόθεν εἰλήλουθας, 


ὃς µε θεοὺς κέλεαι ἢ δειδίµεν ἢ ἀλέασθαι: 


οὐ γὰρ Κύκλωπες Διὸς αἰγιόχου ἀλέγουσιν 

οὐδὲ θεῶν μακάρων, ἐπεὶ ἦ πολὺ φέρτεροί εἰμεν: 
οὐδ᾽ ἂν ἐγὼ Διὸς ἔχθος ἀλευάμενος πεφιδοίμην 
οὔτε σεῦ οὔθ᾽ ἑτάρων, εἰ μὴ θυμός µε κελεύοι. 


ἀλλά μοι εἴφ᾽ ὅπῃ ἔσχες ἰὼν ἐυεργέα νῆα, 


ὢ ἤ που ἐπ᾽ ἐσχατιῆς, ἦ καὶ σχεδόν, ὄφρα δαείω.᾽ 


«ὡς φάτο πειράζων, ἐμὲ δ᾽ οὐ λάθεν εἰδότα πολλά, 


ἀλλά μιν ἄψορρον προσέφην δολίοις ἐπέεσσι: 
«νέα μέν μοι κατέαξε Ποσειδάων ἐνοσίχθων 


πρὸς πέτρῃσι βαλὼν ὑμῆς ἐπὶ πείρασι γαίης, 


ἄκρῃ προσπελάσας: ἄνεμος δ᾽ ἐκ πόντου ἔνεικεν: 
αὐτὰρ ἐγὼ σὺν τοῖσδε ὑπέκφυγον αἰπὺν ὄλεθρον. 
«ὡς ἐφάμην, ὁ δέ μ᾽ οὐδὲν ἀμείβετο νηλέι θυμῷ, 
ἀλλ᾽ ὃ γ᾽ ἀναΐξας ἑτάροις ἐπὶ χεῖρας ἴαλλε, 


σὺν δὲ δύω μάρψας ὥς τε σκύλακας ποτὶ γαίῃ 


κόπτ': ἐκ δ᾽ ἐγκέφαλος χαμάδις ῥέε, δεῦε δὲ γαῖαν. 
τοὺς δὲ διὰ μελέϊστὶ ταμὼν ὡπλίσσατο δόρπον: 
ἤσθιε δ᾽ ὥς τε λέων ὀρεσίτροφος, οὐδ᾽ ἀπέλειπεν, 
ἔγκατά τε σάρκας τε καὶ ὀστέα μυελόεντα. 


ἡμεῖς δὲ κλαίοντες ἀνεσχέθομεν Διὶ χεῖρας, 


σχέτλια ἔργ᾽ ὁρόωντες, ἀμηχανίη δ᾽ ἔχε θυμόν. 
αὐτὰρ ἐπεὶ Κύκλωψ μεγάλην ἐμπλήσατο νηδὺν 
ἀνδρόμεα κρέ’ ἔδων καὶ ἐπ᾽ ἄκρητον γάλα πίνων, 
κεῖτ᾽ ἔντοσθ᾽ ἄντροιο τανυσσάμενος διὰ μήλων. 


τὸν μὲν ἐγὼ βούλευσα κατὰ μεγαλήτορα θυμὸν 

κακό στον άλλο κόσμο, παίζοντας την ἴδια τη ζωή τους;" 
Αυτά εἰπε, κι η καρδιά µας ράγισε: µας έπιασε τρομάρα 
τέτοιο βαρύ γρικώντας μούγκρισμα, τέτοιο θεριό θωρώντας: 
ωστόσο κι έτσι του αποκρίθηκα κι αυτά του συντυχαίνω: 


» Ἀργίτες είμαστε: μισεύοντας από την Τροία, µας δείραν 


στα πλάτη τ᾽ ἄμετρα της θάλασσας λογής λογής ανέμοι. 

Στα σπίτια µας να πάμε θέλαμε, µα πήραμε άλλες στράτες 
και δρόμους άλλους, από θέλημα του Δία το δίχως άλλο. 
Στο γιο του Ατρέα τον Αγαμέμνονα σταθήκαµε στρατιώτες --- 


καμάρι μας! Στον κόσμο η δόξα του παντού γιγάντια απλώνει, 


που τέτοιο μέγα κάστρο επάτησε και σκότωσε χιλιάδες. 

Κι εμείς, φτασμένοι εδώ, προσπέφτουμε στα γόνατα σου τώρα, 
σαν ξένους αν µας καλοσκάμνιζες µε αγάπη: ωστόσο κι άλλο 
μπορούσες να µας δώσεις χάρισμα, στους ξένους ως ταιριάζει. 


Σεβάσου τους θεούς, στα πόδια σου µας βλέπεις, αντρειωμένε" 


τιµή στους ξένους πρέπει: αντάµα τους οδεύει ο Δίας ο ξένιος. 
για να παιδεύει τους που αδίκησαν τον ξένο, τον ικέτη." 

Είπα, κι εκείνος µε ανελέηµονη καρδιά µου απηλογήθη: 

» Μυαλό δεν έχεις, ξένε, φαίνεται, για από µακριά θα φτάνεις 


που τους θεούς µου λες να σκιάζουμαι, να φεύγω την οργή τους! 


Μηδέ το Δία ψηφούν οι Κύκλωπες το βροντοσκουταράτο, 
μηδ᾽ άλλο θεό κανένα, τι εἴμαστε πολύ τρανότεροι τους. 

Αν δε θελήσω εγώ, δε θα 'βρετε και συ κι οι σύντροφοί σου 
σπλαχνιά καμιά᾽ πολύ που μ᾽ ένιαξε να µου χολιάσει ο Δίας! 


Μα τό καράβι σου που το άραξες το καλοσκαρωμένο; 


Εδὠ μαθές κοντά για απόµακρα; Για μίλα µου να ξέρω!" 
Με αυτά µε ψάρευε, µα δούλευε και μένα ο νους περίσσια 
κι εἴδηση επήρα κι έτσι απόκριση πονηρεµένη δίνω: 

"Ὁ Ποσειδώνας το πλεούμενο µας το 'κανε κομμάτια 


σε µια ακρινή γωνιά της χώρας σας στα βράχια ρίχνοντας το, 


οι πελαγίσιοι ἄνεμοι ως το 'σπρωξαν και χτύπησε σε κάβο᾿ 
μονάχα εγὠ κι αυτοί απ’ το θάνατο γλιτώσαμε τον άγριο.» 
Είπα, κι εκείνος ο ανελέηµονος δεν αποκρίθη λέξη, 

μονάχα πάνω στους συντρόφους µου χιμάει και βάζει χέρι, 


κι έπιασε δυο και τους κοπάνισε στη γης, κουτάβια ως να ταν, 


και τα μυαλά τους κάτω εχύθηκαν και μούσκεψαν το χώμα. 
Μετά τους ἑκοψε, τους λιάνισε και σύνταζε το δείπνο, 

και πήρε, λιόντας λες βουνόθρεφτος, να τρώει χωρίς ν᾿ αφήσει 
τίποτα πίσω, σάρκες, κόκαλα, και σπλάχνα και μεδούλια. 


Εμείς, θωρώντας τέτοιο αβάσταχτο κακό, στο Δία µε θρήνους 


τα χέρια υψώναμε᾽ δε βλέπαμε μπροστά µας φως κανένα. 

Κι ο Κύκλωπας, τα κρέατα ως έφαγε τ᾽ ανθρωπινά κι ακράτο 
ρούφηξε γάλα κι απογέµισε την ἁπατη κοιλιά του, 
καταμεσός στ᾿ αρνιά του εκοίτουνταν φαρδύς πλατύς στο σπήλιο. 


Εγώ για µια στιγµή µελέτησα στην πέρφανη καρδιά µου 

ἆσσον ἰών, ξίφος ὀξὺ ἐρυσσάμενος παρὰ μηροῦ, 
οὐτάμεναι πρὸς στῆθος, ὅθι φρένες ἧπαρ ἔχουσι, 


χείρ᾽ ἐπιμασσάμενος: ἕτερος δέ µε θυμὸς ἔρυκεν. 


αὐτοῦ γάρ κε καὶ ἄμμες ἀπωλόμεθ᾽ αἰπὺν ὄλεθρον: 


οὐ γάρ κεν δυνάμεσθα θυράων ὑψηλάων 


χερσὶν ἀπώσασθαι λίθον ὄβριμον, ὃν προσέθηκεν. 
ὣς τότε μὲν στενάχοντες ἐμείναμεν Ἠῶ δῖαν. 
«ἦμος δ᾽ ἠριγένεια φάνη ῥοδοδάκτυλος Ἠώς, 

καὶ τότε πῦρ ἀνέκαιε καὶ ἤμελγε κλυτὰ μῆλα, 


πάντα κατὰ μοῖραν, καὶ ὑπ᾽ ἔμβρυον ἧκεν ἑκάστῃ. 


αὐτὰρ ἐπεὶ δὴ σπεῦσε πονησάμενος τὰ ἃ ἔργα, 
σὺν δ᾽ ὅ γε δὴ αὖτε δύω µάρψας ὡπλίσσατο 
δεῖπνον. 

δειπνήσας δ᾽ ἄντρου ἐξήλασε πίονα μῆλα, 
ῥηιδίως ἀφελὼν θυρεὸν μέγαν: αὐτὰρ ἔπειτα 


ἂψ ἐπέθηχ᾽, ὡς εἴ τε φαρέτρῃ πῶμ᾽ ἐπιθείη. 


πολλῇ δὲ ῥοίζῳ πρὸς ὄρος τρέπε πίονα μῆλα 


Κύκλωψ: αὐτὰρ ἐγὼ λιπόμην κακὰ βυσσοδομεύων, 


εἴ πως τισαίμην, δοίη δέ μοι εὖχος Ἀθήνη. 
«ἥδε δέ μοι κατὰ θυμὸν ἀρίστη φαίνετο βουλή. 


Κύκλωπος γὰρ ἔκειτο μέγα ῥόπαλον παρὰ σηκῷ, 


χλωρὸν ἐλαΐνεον: τὸ μὲν ἔκταμεν, ὄφρα φοροίη 
αὐανθέν. τὸ μὲν ἄμμες ἐίσκομεν εἰσορόωντες 
ὅσσον θ᾽’ ἱστὸν νηὸς ἐεικοσόροιο μελαίνης, 
φορτίδος εὐρείης, ἥ τ᾽ ἐκπεράᾳ μέγα λαῖτμα: 


τόσσον ἔην μῆκος, τόσσον πάχος εἰσοράασθαι. 


τοῦ μὲν ὅσον τ᾽ ὄργυιαν ἐγὼν ἀπέκοψα παραστὰς 
καὶ παρέθηχ᾽ ἑτάροισιν, ἀποξῦναι δ᾽ ἐκέλευσα: 

οἱ δ᾽ ὁμαλὸν ποίησαν: ἐγὼ δ᾽ ἐθόωσα παραστὰς 
ἄκρον, ἄφαρ δὲ λαβὼν ἐπυράκτεον ἐν πυρὶ κηλέῳ. 


καὶ τὸ μὲν εὖ κατέθηκα κατακρύψας ὑπὸ κόπρῳ, 


ἥ ῥα κατὰ σπείους κέχυτο μεγάλ᾽ ἤλιθα πολλή: 
αὐτὰρ τοὺς ἄλλους κλήρῳ πεπαλάσθαι ἄνωγον, 
ὃς τις τολμήσειεν ἐμοὶ σὺν μοχλὸν ἀείρας 

τρῖψαι ἐν ὀφθαλμῷ, ὅτε τὸν γλυκὺς ὕπνος ἱκάνοι. 


οἱ δ᾽ ἔλαχον τοὺς ἄν κε καὶ ἤθελον αὐτὸς ἑλέσθαι, 


τέσσαρες, αὐτὰρ ἐγὼ πέμπτος μετὰ τοῖσιν ἐλέγμην. 
ἑσπέριος δ᾽ ἦλθεν καλλίτριχα μῆλα νομεύων. 
αὐτίκα δ᾽ εἰς εὐρὺ σπέος ἤλασε πίονα μῆλα 

πάντα μάλ᾽, οὐδέ τι λεῖπε βαθείης ἔκτοθεν αὐλῆς, 


ἢ τι ὀισάμενος, ἢ καὶ θεὸς ὣς ἐκέλευσεν. 


αὐτὰρ ἔπειτ᾽ ἐπέθηκε θυρεὸν μέγαν ὑψόσ᾽ ἀείρας, 
ἑζόμενος δ᾽ ἤμελγεν ὄις καὶ µηκάδας αἶγας, 


πάντα κατὰ μοῖραν, καὶ ὑπ᾽ ἔμβρυον ἧκεν ἑκάστῃ. 

να πάω κοντά, και µε τό χέρι µου να ψάξω, που το σκότι 
του κρύβει η σκέπη να βρω, κι έπειτα το κοφτερό σπαθί µου 
να σύρω, να το µπήξω µέσα του’ µα ευτύς αλλάζω γνώμη: 
τι θα µας έβρισκε ακαρτέρευτος χαμός και µας στο σπήλιο. 


Ποιος εἶχε χέρια τον ασήκωτο να ξεσαλέψει βράχο, 


που εκείνος κλείνοντας απίθωσε στις αψηλές του πόρτες; 
Ετσι προσμέναμµε στενάζοντας τη θείαν Αυγή να φέξει. 

Κι η Αυγή σα φάνη η πουρνογέννητη και ροδοδαχτυλάτη, 
ανάβει τη φωτιά, κι ως άρµεξε το διαλεχτό κοπάδι µε τάξη, 


τα μικρά στις μάνες τους να τις βυζάξουν σπρώχνει. 


Κι ως ὁλες τις δουλειές ξετέλεψε χωρίς ν᾿ αργήσει, αρπάζει 
δυό πάλε απ’ τους δικούς µου συντρόφους και στρώθηκε στο 
γιόμα. 

Χορτάτος πια το βράχο ανέκοπα μετακουνάει το μέγα, 

και το παχύ κοπάδι απ’ τη σπηλιά σαν έβγαλε, τον στήνει 


ξανά, λες κι έβαζε το σκέπασμα σε σαϊολόγο απάνω: 


και πήρε το βουνό, σφυρίζοντας, µε τα παχιά τ᾽ αρνιά του 

ο Κύκλωπας: κι εγώ αποµένοντας κακά στο νου λογιούσα, 
αν η Αθηνά να πάρω µου 'δινε το γδικιωµό µου πίσω. 

Και τούτη η πιο καλή µου εικάστηκε βουλή: σε μάντρα δίπλα 


κάποιο κορμό θωρούμε ελίτικο, χλωρό, τρανό, κομμένο 


από τον Κύκλωπα για αργότερα, ραβδί του να τον έχει, 

σαν ξεραθεί. Κι εμείς, θωρώντας το μπροστά µας, µε κατάρτι 
το συνομοιάζαμε γι’ απλόχωρο καματερὀ καράβι, 

μαύρο, εικοσάκουπο, τα πέλαγα που σκίζει τα μεγάλα' 


τόσο λογιάζαμε το μάκρος του πως εἰναι Και το χόντρος. 


Ένα κομμάτι τότε του 'κοψα, μακρύ σαν την οργιά µου, 

και στους συντρόφους το παράδωκα, να µου το ξεφλουδίσουν 
κι όπως το ἰσιωσαν, πήρα το 'ξυσα, στην άκρη μύτη να 'χει, 

κι ευτύς, για να σκληρύνει, το 'χωσα στης στιάς τη φλόγα µέσα, 


μετά µε τέχνη το συγύρισα στην κοπριγιά από κάτω, 


που ἅπλωνε ολούθε σκόρπια, ατέλειωτος σωρός, στο σπήλιο 
μέσα. 

Λαχνό στους άλλους τότε πρόσταξα να ρίξουν, για να ιδούμε, 
μαζί µου ποιοί κουράγιο θα 'παιρναν ν᾽ ασκώσουν το παλούκι 
και να το χώσουν µες στο μάτι του, μόλις τον πάρει ο γύπνος. 


Κι έπεσε ο κλήρος στους που θα 'θελα κι ατός µου να διαλέξω, 


όλοι όλοι τέσσερεις οι σύντροφοι, κι εγώ μαζί τους πέντε. 

Το δείλι εγύρισε τα ωριόµαλλα κοπάδια του λαλώντας, 

κι ευτύς στο σπήλιο το πλατύχωρο τα ζωντανά του μπάζει 
--- όλα, κι ουτ ένα στην ψηλόχτιστη δεν άφησε όξω αυλή του: 


κάτι θαρρείς ψυχανεμίζουνταν για και θεός του το "πε. 


Κι ως σήκωσε ψηλά κι απίθωσε µπρος στη µπασιά το βράχο, 
µε τάξη τις αρνάδες άρµεξε και τις βελάστρες γίδες, 


στερνά και τα μικρά στις μάνες τους να τις βυζάξουν σπρώχνει. 

αὐτὰρ ἐπεὶ δὴ σπεῦσε πονησάμενος τὰ ἃ ἔργα, 
σὺν δ᾽ ὅ γε δὴ αὖτε δύω µάρψας ὡπλίσσατο 


δόρπον. 


καὶ τότ᾽ ἐγὼ Κύκλωπα προσηύδων ἄγχι παραστάς, 
κισσύβιον μετὰ χερσὶν ἔχων μέλανος οἴνοιο: 
«Κύκλωψ, τῆ, πίε οἶνον, ἐπεὶ φάγες ἀνδρόμεα κρέα, 
ὄφρ᾽ εἰδῇς οἷόν τι ποτὸν τόδε νηῦς ἐκεκεύθει 


ἡμετέρη. σοὶ δ᾽ αὖ λοιβὴν φέρον, εἴ μ᾽ ἐλεήσας 


οἴκαδε πέμψειας: σὺ δὲ μαίνεαι οὐκέτ᾽ ἀνεκτῶς. 
σχέτλιε, πῶς κέν τίς σε καὶ ὕστερον ἄλλος ἵκοιτο 
ἀνθρώπων πολέων, ἐπεὶ οὐ κατὰ μοῖραν ἔρεξας;» 
«ὡς ἐφάμην, ὁ δ᾽ ἔδεκτο καὶ ἔκπιεν: ἥσατο δ᾽ αἰνῶς 


ἡδὺ ποτὸν πίνων καὶ μ᾽ ἤτεε δεύτερον αὖτις: 


«'δός μοι ἔτι πρόφρων, καί μοι τεὸν οὔνομα εἰπὲ 
αὐτίκα νῦν, ἵνα τοι δῶ ξείνιον, ᾧ κε σὺ χαίρῃς: 
καὶ γὰρ Κυκλώπεσσι φέρει ζείδωρος ἄρουρα 
οἶνον ἐριστάφυλον, καί σφιν Διὸς ὄμβρος ἀέξει: 


ἀλλὰ τόδ᾽ ἀμβροσίης καὶ νέκταρός ἐστιν ἀπορρώξ.᾽ 


«ὣς φάτ’, ἀτάρ οἱ αὖτις ἐγὼ πόρον αἴθοπα οἶνον. 
τρὶς μὲν ἔδωκα φέρων, τρὶς δ᾽ ἔκπιεν ἀφραδίῃσιν. 
αὐτὰρ ἐπεὶ Κύκλωπα περὶ φρένας ἤλυθεν οἶνος, 
καὶ τότε δή μιν ἔπεσσι προσηύδων μειλιχίοισι: 


«Κύκλωψ, εἰρωτᾷς μ᾽ ὄνομα κλυτόν, αὐτὰρ ἐγώ τοι 


ἐξερέω: σὺ δέ μοι δὸς ξείνιον, ὥς περ ὑπέστης. 
Οὗὖτις ἐμοί γ᾽ ὄνομα: Οὗτιν δέ µε κικλήσκουσι 
μήτηρ ἠδὲ πατὴρ ἠδ᾽ ἄλλοι πάντες ἑταῖροι. 

«ὡς ἐφάμην, ὁ δέ μ᾽ αὐτίκ᾽ ἀμείβετο νηλέι θυμῷ: 


«Οὐὗτιν ἐγὼ πύματον ἔδομαι μετὰ οἷς ἑτάροισιν, 


τοὺς δ᾽ ἄλλους πρόσθεν: τὸ δέ τοι ξεινήιον ἔσται. 

«ἢ καὶ ἀνακλινθεὶς πέσεν ὕπτιος, αὐτὰρ ἔπειτα 

κεῖτ ἀποδοχμώσας παχὺν αὐχένα, κὰδ δέ μιν ὕπνος 
ρει πανδαμάτωρ: φάρυγος δ᾽ ἐξέσσυτο οἶνος 


ψωμοί τ᾽ ἀνδρόμεοι: ὁ δ᾽ ἐρεύγετο οἰνοβαρείων. 


καὶ τότ᾽ ἐγὼ τὸν μοχλὸν ὑπὸ σποδοῦ ἤλασα πολλῆς, 
ἧος θερµαίνοιτο: ἔπεσσι δὲ πάντας ἑταίρους 
θάρσυνον, μή τίς μοι ὑποδείσας ἀναδύη. 

ἀλλ᾽ ὅτε δὴ τάχ᾽ ὁ μοχλὸς ἐλάινος ἐν πυρὶ μέλλεν 


ἅψεσθαι, χλωρός περ ἐών, διεφαίνετο δ᾽ αἰνῶς, 


καὶ τότ᾽ ἐγὼν ἆσσον φέρον ἐκ πυρός, ἀμφὶ δ᾽ ἑταῖροι 
ἵσταντ': αὐτὰρ θάρσος ἐνέπνευσεν μέγα δαίμων. 

οἱ μὲν μοχλὸν ἑλόντες ἐλάινον, ὀξὺν ἐπ᾽ ἄκρῳ, 
ὀφθαλμῷ ἐνέρεισαν: ἐγὼ δ᾽ ἐφύπερθεν ἐρεισθεὶς 


δίνεον, ὡς ὅτε τις τρυπῷ δόρυ νήιον ἀνὴρ 

Κι ως όλες τις δουλειές του ετέλεψε χωρίς ν᾿ αργήσει, αρπάζει 
δυό πάλε απ’ τους δικούς µου συντρόφους και στρώθηκε στο 


δείπνο. 


Κι εγώ τον Κύκλωπα σιμώνοντας κινούσα λόγια κι εἶπα, 

καυκί κρατώντας µες στα χέρια µου, κρασί γεμάτο μαύρο: 

» Κύκλωπα, εγεύτης σάρκα ανθρώπινη: για πιες κρασί από πάνω, 
να μάθεις τι λογής φυλάγαμε πιοτό στο πλοίο µας μέσα. 


Σπονδή για να σου κάμω το 'φερνα, µπορεί να µε λυπόσουν 


και στην πατρίδα µου να μ᾽ έστελνες᾽ µα εσύ ξεφρενιασμένος 
πια δε βαστιέσαι. Πως αργότερα θα πει να σου "ρθει κι άλλος 
απ’ τους πολλούς ανθρώπους, άσπλαχνε, τέτοια ανομία που 
δείχνεις;» 

Είπα, κι αυτός το δέχτη, το άδειασε και φράθηκε περίσσια, 


τέτοιο κρασί να πιεί γλυκόπιοτο, και µου ζητούσε κι άλλο: 


"Ἂν µε αγαπάς, ακόµα δώσε µου, και πες µου τ᾽ ονομά σου, 
μα τώρα ευτύς, και συ χαρούμενος το δώρο σου να πάρεις. 
Πλούσια εἶναι η γη µας, και στους Κύκλωπες απ᾽ τις βροχές του 
Δία 

δίνουν κρασί τα µεγαλόρωγα στ’ αμπέλια µας σταφύλια' 


μα ένα κρασί σαν τούτο, αθάνατο, µόνο οι θεοί το πίνουν!" 


Είπε, κι εγώ από το φλογόμαυρο κρασί ξανακερνούσα᾽ 

τρεις φορές του 'δωκα, τρεις το άδειασε κι ο ανέµυαλος ως κάτω. 
Σαν εἶδα το κρασί στου Κύκλωπα τα φρένα να 'χει ανέβει, 
γλυκομιλώντας του αποκρίθηκα κι αυτά του συντυχαίνω: 


» Το ξακουστό γυρεύεις, Κύκλωπα, να μάθεις όνοµα µου: 


θα το 'χεις, µα και συ που 'ταξες να µου χαρίσεις δώρο! 
Κανένας τ᾽ ὀνομά µου, κι όλοι τους Κανένα µε φωνάζουν, 

κι η μάνα µου μαθές κι ο κύρης µου κι οι επίλοιτοι σύντροφοι.» 
Είπα, κι εκείνος µε ανελέηµονη καρδιά µου απηλογήθη: 


"Θ᾽ αφήσω τον Κανένα ολόστερνο να φάω᾽ πιο πριν τους άλλους 


θα φάω συντρόφους του: το δώρο µου για σένα ετούτο θα 'ναι!» 
Αυτά εἰπε, κι έγειρε τ᾽ ανάσκελα, και βρέθη ξαπλωμένος 

με το χοντρό του σβέρκο ανάζερβα, και βούλιαξε στον ύπνο 

τον παντοδαμαστή᾽ κι ανάβλυζαν κρασί και βούκες σάρκες 


ανθρωπινές απ’ το λαρύγγι του, και ξέρναε μεθυσμένος. 


Μεμιάς εγώ βαθιά παράχωσα στη θράκα το παλούκι, 
ως να πυρώσει μόνο, κι έδινα μιλώντας στους συντρόφους 
κουράγιο, μήπως απ᾿ το φόβο του κανείς αναγυρίσει. 
Σαν ήρθεν η ώρα πια το ελίτικο παλούκι να κορώσει, 


Χλωρό κι ας ήταν, και κοκκίνιζε σαν κάρβουνο αναμμένο, 


το πήρα απ’ τη φωτιά και σίµωσα: κι οι σύντροφοι ένα γύρο 
στάθηκαν ποιος θεός µας φύσηξε τρανό κουράγιο τότε; 

Το σουβλερό στην άκρη πιάνοντας ελίτικο παλούκι 

οι άλλοι στο μάτι του το κάρφωσαν κι εγὠ, πεσμένος πάνω, 


το στρούφιζα, καθώς ο µάστορας τρυπάει µε το τρυπάνι 

τρυπάνῳ, οἱ δέ τ’ ἔνερθεν ὑποσσείουσιν ἱμάντι 
ἁψάμενοι ἑκάτερθε, τὸ δὲ τρέχει ἐμμενὲς αἰεί. 
ὣς τοῦ ἐν ὀφθαλμῷ πυριήκεα μοχλὸν ἑλόντες 
δινέομεν, τὸν δ᾽ αἷμα περίρρεε θερμὸν ἐόντα. 


πάντα δέ οἱ βλέφαρ᾽ ἀμφὶ καὶ ὀφρύας εὗσεν ἀυτμὴ 


γλήνης καιομένης, σφαραγεῦντο δέ οἱ πυρὶ ῥίζαι. 
ὡς δ᾽ ὅτ᾽ ἀνὴρ χαλκεὺς πέλεκυν μέγαν ἠὲ 
σκέπαρνον 

εἰν ὕδατι ψυχρῷ βάπτῃ μεγάλα ἰάχοντα 
φαρμάσσων: τὸ γὰρ αὖτε σιδήρου γε κράτος ἐστίν 


ὣς τοῦ σίζ᾽ ὀφθαλμὸς ἐλαϊνέῳ περὶ μοχλῷ. 


σμερδαλέον δὲ μέγ᾽ ὤμωξεν, περὶ δ᾽ ἴαχε πέτρη, 
ἡμεῖς δὲ δείσαντες ἀπεσσύμεθ': αὐτὰρ ὁ μοχλὸν 
ἐξέρυσ᾽ ὀφθαλμοῖο πεφυρμένον αἵματι πολλῷ. 
τὸν μὲν ἔπειτ᾽ ἔρριψεν ἀπὸ ἕο χερσὶν ἀλύων, 


αὐτὰρ ὁ Κύκλωπας μεγάλ᾽ ἤπυεν, οἵ ῥά μιν ἀμφὶς 


ῴκεον ἐν σπήεσσι δι ἄκριας ἠνεμοέσσας. 

οἱ δὲ βοῆς ἀίοντες ἐφοίτων ἄλλοθεν ἄλλος, 
ἱστάμενοι δ᾽ εἴροντο περὶ σπέος ὅττι ἑ κήδοι: 
«τίπτε τόσον, Πολύφημ᾽, ἀρημένος ὧδ᾽ ἐβόησας 


νύκτα δι’ ἀμβροσίην καὶ ἀύπνους ἄμμε τίθησθα; 


ἦ μή τίς σευ μῆλα βροτῶν ἀέκοντος ἐλαύνει; 
ἢ μή τίς σ᾽ αὐτὸν κτείνει δόλῳ ἠὲ βίηφιν;» 
«τοὺς δ᾽ αὖτ᾽ ἐξ ἄντρου προσέφη κρατερὸς 
Πολύφημος: 

“ὦ Φίλοι, Οὗτίς µε κτείνει δόλῳ οὐδὲ βίηφιν. 


«οἱ δ᾽ ἀπαμειβόμενοι ἔπεα πτερόεντ᾽ ἀγόρευον: 


εἰ μὲν δὴ μή τίς σε βιάζεται οἷον ἐόντα, 

νοῦσον γ᾽ οὔ πως ἔστι Διὸς μεγάλου ἀλέασθαι, 
ἀλλὰ σύ γ᾽ εὔχεο πατρὶ Ποσειδάωνι ἄνακτι. 

«ὡς ἄρ᾽ ἔφαν ἀπιόντες, ἐμὸν δ᾽ ἐγέλασσε φίλον κῆρ, 


ὡς ὄνομ᾽ ἐξαπάτησεν ἐμὸν καὶ μῆτις ἀμύμων. 


Κύκλωψ δὲ στενάχων τε καὶ ὠδίνων ὀδύνῃσι 

χερσὶ ψηλαφόων ἀπὸ μὲν λίθον εἷλε θυράων, 
αὐτὸς δ᾽ εἰνὶ θύρῃσι καθέζετο χεῖρε πετάσσας, 
εἴ τινά που μετ᾽ ὄεσσι λάβοι στείχοντα θύραζε: 


οὕτω γάρ πού μ᾿ ἤλπετ᾽ ἐνὶ φρεσὶ νήπιον εἶναι. 


αὐτὰρ ἐγὼ βούλευον, ὅπως ὄχ᾽ ἄριστα γένοιτο, 
εἴ τιν᾽ ἑταίροισιν θανάτου λύσιν ἠδ᾽ ἐμοὶ αὐτῷ 
εὑροίμην: πάντας δὲ δόλους καὶ μῆτιν ὕφαινον 
ὡς τε περὶ ψυχῆς: μέγα γὰρ κακὸν ἐγγύθεν ἦεν. 


ἥδε δέ μοι κατὰ θυμὸν ἀρίστη φαίνετο βουλή. 


ἄρσενες ὄιες ἦσαν ἐυτρεφέες, δασύμαλλοι, 


καλοί τε μεγάλοι τε, ἰοδνεφὲς εἶρος ἔχοντες: 


ΠΠ 


μαδέρι καραβιού, κι οι αργάτες του, λουρί απ᾿ τις δυο τις άκρες 
μια εδώ µια εκεί τραβώντας, ἁπαυτα γυρίζουν το τρυπάν!: 
παρόμοια στρέφαµε στο μάτι του βαθιά το πυρωμένο 
μπροστά παλούκι, που όπως λάβριζε, πλημμύριζε στο γαίμα' 


κι η πυρά απ’ το βολβό που καίγουνταν µατόκλαδα και φρύδια 


του καψαλούσε, και χοχλάκιζαν οι ρίζες του ματιού του. 
Πως ο χαλκιάς, σκεπάρνι θέλοντας να βάψει για πελέκι, 
πυρό σε κρύο νερό το βούτηξε, και τούτο τσιτσιρίζει, 

τι αυτό είναι που όλη του τη δύναμη στο σίδερο θα δώσει: 


ὀµοια το μάτι του τσιτσίριζε τρογύρα στο παλούκι. 


Κι ἐσυρε εκείνος άγριο μούγκρισμα, που οι βράχοι αντιλάλησαν. 
Κάνουμε πίσω απ’ την τρομάρα µας εμείς, κι εκείνος σέρνει 
αιµατοστάλαχτο απ’ το μάτι του το ελίτικο τταλούκι 

και το πετάει µακριά του, ξέφρενος σαλεύοντας τα χέρια: 


και µε φωνή τρανή τους Κύκλωπες ανακαλούσε γύρω, 


που στις κορφές τις ανεµόδαρτες σε σπήλια µέσα εζούσαν. 

Κι άλλος αλλούθε πήραν κι έτρεχαν γρικώντας τις φωνές του, 
κι όξω απ’ το σπήλιο γύρω εστάθηκαν ρωτώντας τι έχει πάθει: 
» Ποιά σου 'ρθε συφορά, Πολύφημε, κι αψοφωνάζεις έτσι 


μέσα στη θεία τη νύχτα κι άσκωσες και µας από τον ύπνο; 


Αθέλητα σου μήπως σου άρπαξαν τ'αρνιά, για εσέ τον ίδιο 
μεβιάς για και µε δόλο βάλθηκε κανείς να θανατώσει; 

Κι απ’ τη σπηλιά ο τρανός Πολύφημος απηλογιά τους δίνει: 
"Κανένας, φίλοι, όπου µε αφάνισε, κι όχι µεβιάς --- µε δόλο! 


Και τότε εκείνοι µε ανεµάρπαστα του αποκρίθηκαν λόγια: 


"Αφού κανένας δε σου ρίχτηκε και βρίσκεσαι μονάχος, 
αρρώστια ο μέγας Δίας αν σου 'στειλε, πως θες να την ξεφύγεις; 
Ευκήσου µοναχά στον κύρη σου, στο ρήγα Ποσειδώνα!» 

Είπαν και φύγαν, κι αναγάλλιασε βαθιά η καρδιά µου εμένα, 


που τ᾽ ὀνομά µου κι η αψεγάδιαστη τους γέλασε βουλή µου. 


Ωστόσο ο Κύκλωπας, μουγκρίζοντας, βογγώντας απ᾽ τους 
πόνους, 

ψαχουλευτά ως την πόρτα τράβηξε και κύλησε το βράχο, 

κι ατός του μπρος στην πόρτα εκάθισε µε διάπλατα τα χέρια, 
μήπως κανέναν πιάσει, ως θα 'βγαινε μαζί µε το κοπάδι: 


για τόσο µε περνούσε ανέμυαλο! Μα εμένα ο νους µου κιόλας 


πήρε και δούλευε, τα πράματα δεξιά πως θα βγουν όλα, 

αν δρόµο θα 'βρισκα τους συντρόφους και µένα να γλιώσω 
απ᾿ το χαμό, και δόλους ύφαινα λογής λογής και τέχνες: 

κι ως τη ζωή µας όλοι επαίζαµε κι απάνω µας κρεµόταν 


κακό μεγάλο, αυτό µου εικάστηκε το πιο καλό πως εἰναι: 


Ηταν εκεί κριγιοί δασόμαλλοι, τρανοί, καλοθρεμμένοι, 


και το μαλλί τους μαυρομόρικο: χωρίς να κάνω κρότο 

τοὺς ἀκέων συνέεργον ἐυστρεφέεσσι λύγοισιν, 
τῇς ἔπι Κύκλωψ εὗδε πέλωρ, ἀθεμίστια εἰδώς, 


σύντρεις αἰνύμενος: ὁ μὲν ἐν μέσῳ ἄνδρα φέρεσκε, 


τὼ δ᾽ ἑτέρω ἑκάτερθεν ἴτην σώοντες ἑταίρους. 

τρεῖς δὲ ἕκαστον φῶτ᾽ ὄιες φέρον: αὐτὰρ ἐγώ γε-- 
ἀρνειὸς γὰρ ἔην μήλων ὄχ᾽ ἄριστος ἁπάντων, 

τοῦ κατὰ νῶτα λαβών, λασίην ὑπὸ γαστέρ᾽ ἐλυσθεὶς 


κείμην: αὐτὰρ χερσὶν ἀώτου θεσπεσίοιο 


νωλεμέως στρεφθεὶς ἐχόμην τετληότι θυμῷ. 
ὣς τότε μὲν στενάχοντες ἐμείναμεν Ἠῶ δῖαν. 
«ἦμος δ᾽ ἠριγένεια φάνη ῥοδοδάκτυλος Ἠώς, 
καὶ τότ᾽ ἔπειτα νομόνδ᾽ ἐξέσσυτο ἄρσενα μῆλα, 


θήλειαι δὲ μέμηκον ἀνήμελκτοι περὶ σηκούς: 


οὔθατα γὰρ σφαραγεῦντο. ἄναξ δ᾽ ὀδύνῃσι κακῇσι 
τειρόµενος πάντων ὀίων ἐπεμαίετο νῶτα 

ὀρθῶν ἑσταότων: τὸ δὲ νήπιος οὐκ ἐνόησεν, 

ὥς οἱ ὑπ᾽ εἰροπόκων ὀίων στέρνοισι δέδεντο. 


ὕστατος ἀρνειὸς μήλων ἔστειχε θύραζε 


λάχνῳ στεινόµενος καὶ ἐμοὶ πυκινὰ φρονέοντι. 
τὸν δ᾽ ἐπιμασσάμενος προσέφη κρατερὸς 
Πολύφημος 

-«'κριὲ πέπον, τί μοι ὧδε διὰ σπέος ἔσσυο μήλων 
ὕστατος; οὔ τι πάρος γε λελειμμένος ἔρχεαι οἰῶν, 


ἀλλὰ πολὺ πρῶτος νέμεαι τέρεν᾽ ἄνθεα ποίης 


μακρὰ βιβάς, πρῶτος δὲ ῥοὰς ποταμῶν ἀφικάνεις, 
πρῶτος δὲ σταθμόνδε λιλαίεαι ἀπονέεσθαι 
ἑσπέριος: νῦν αὖτε πανύστατος. ἦ σύ γ᾽ ἄνακτος 
ὀφθαλμὸν ποθέεις, τὸν ἀνὴρ κακὸς ἐξαλάωσε 


σὺν λυγροῖς ἑτάροισι δαμασσάμενος φρένας οἴνῳ, 


Οὗτις, ὃν οὔ πώ φημι πεφυγμένον εἶναι ὄλεθρον. 
εἰ δὴ ὁμοφρονέοις ποτιφωνήεις τε γένοιο 

εἰπεῖν ὅππῃ κεῖνος ἐμὸν μένος ἠλασκάζει: 

τῷ κέ οἱ ἐγκέφαλός γε διὰ σπέος ἄλλυδις ἄλλῃ 


θεινομένου ῥαίοιτο πρὸς οὔδει, κὰδ δέ κ᾿ ἐμὸν κῆρ 


λωφήσειε κακῶν, τά μοι οὐτιδανὸς πόρεν Οὗτις.᾽ 
«ὥς εἰπὼν τὸν κριὸν ἀπὸ ἕο πέμπε θύραζε. 
ἐλθόντες δ᾽ ἠβαιὸν ἀπὸ σπείους τε καὶ αὐλῆς 
πρῶτος ὑπ᾽ ἀρνειοῦ λυόμην, ὑπέλυσα δ᾽ ἑταίρους. 


καρπαλίμως δὲ τὰ μῆλα ταναύποδα, πίονα δημῷ, 


πολλὰ περιτροπέοντες ἐλαύνομεν, ὄφρ᾽ ἐπὶ νῆα 
ἱκόμεθ'. ἀσπάσιοι δὲ φίλοις ἑτάροισι φάνημεν, 

οἳ φύγομεν θάνατον, τοὺς δὲ στενάχοντο γοῶντες. 
ἀλλ᾽ ἐγὼ οὐκ εἴων, ἀνὰ δ᾽ ὀφρύσι νεῦον ἑκάστῳ, 


Κλαίειν, ἀλλ᾽ ἐκέλευσα θοῶς καλλίτριχα μῆλα 

µε λυγαριές συντρείς τους έδενα καλόστριφτες, που βρήκα 
το ἀνομο τέρας να 'χει, ο Κύκλωπας, για στρώμα, να κοιμάται. 


Οιτρεις κριγιοί κι απὀ 'ναν σήκωναν τον άντρα κάτωθέ του 


κουβάλειε ο µεσιανός και πήγαινε: μαζί, σκεπάζοντας τον, 
τραβούσαν οι άλλοι δυο δεξόζερβα. Κι όσο για µε τον ἰδιον, 
απ’ το κοπάδι ξεχωρίζοντας το πιο γερό κριάρι 

το αγκάλιασα απ’ το σβέρκο, κόλλησα στη μαλλιαρή κοιλιά του 


και πέτρα την καρδιά µου κάνοντας εκρύφτηκα από κάτω, 


απ’ το πυκνό μαλλί κρεμάμενος, που µε αποσκέπαζε όλο. 
Έτσι προσµέναµε στενάζοντας τη θείαν Αυγή να φέξει. 
Κιη Αυγή σα φάνη η πουρνογέννητη και ροδοδαχτυλάτη, 
για τη βοσκή µε ορμή ξεχύθηκαν τ᾽ αρσενικά να βγούνε. 


Με σπαργωµένα τα µαστάρια τους, ανάρµεχτα, στις μάντρες 


τα θηλυκά βέλαζαν ἁπαυτα: κι ο αφέντης τους, σε πόνους 
µέσα ανηµέρωτους, ψαχούλευε των κριαριών τις πλάτες, 

ορθά ως διάβαιναν τούτο ο ανέμυαλος δεν ένιωσε, 

πως ήταν κάτω απ’ τα στήθη των δασόµαλλων αρνιών δεμένοι 
εκείνοι! 


Στερνός, ολόστερνος ετράβηξε να βγει ο κριγιός ο μέγας, 


ΤΙ ΤΟ μαλλί κι εγώ τον βάραιναν, που 'χα σκεφτεί το δόλο. 

Κι αυτά εἰπε ο δυνατός Πολύφημος, καθώς τον ψαχουλούσε: 
"κριάρι µου καλό, τι µου 'παθες και βγαίνεις απ’ το σπήλιο 
έτσι στερνό; Δε μένεις άλλοτε ξοπίσω απ’ το κοπάδι" 


πρώτο κινάς γοργά στ’ ολόδροσο γρασίδι να βοσκήσεις, 


πρώτο τη στράτα παίρνεις τρέχοντας στου πόταµου το ρέμα, 
και πρώτο να γυρίσεις βιάζεσαι το δειλινό στη μάντρα. 


Τώρα κινάς στερνό κι ολόστερνο! Του αφέντη σου το μάτι 


μην κλαις και συ, που του το τύφλωσε µε πίβουλους συντρόφους 


ένας κιοτής, το νου του παίρνοντας µε το κρασί;--- ο Κανένας! 


Όμως ακόµα λέω δεν ξέφυγε κι αυτός το χαλασμό του! 
Τα ίδια µε μένα τώρα αν ένιωθες και µπόρειες να μιλήσεις, 
να µου φανέρωνες που κρύβεται και φεύγει την οργή µου, 


θα τον ετσάκιζα βροντώντας τον στο χώμα, τα μυαλά του 


να σκορπιστούν στο σπήλιο ολόγυρα, ν᾽ αλάφρωνε η καρδιά µου, 


τόσα ο Κανένας που µου φόρτωσε τυράννια ο τιποτένιος!" 
Σαν εἰπε τούτα, αφήκε λεύτερο να φύγει το κριάρι. 
Μόλις το σπήλιο πίσω αφήκαμε και την αυλή του, 
πρώτος λύθηκα εγώ και καταπιάστηκα να λύσω και τους άλλους: 


μετά µε βιάση τα λιγνόποδα, καλόθρεφτα κριάρια, 


όλο ξοπίσω µας κοιτάζοντας, λαλούμε ως το καράβι. 


Κει πέρα φτάνοντας µας δέχτηκαν χαρούμενοι οι συντρόφοι 


για όσους γλιτώσαμε απ’ το θάνατο, και κλαίγαν για τους άλλους. 


Μα εγώ τους έγνεφα σηκώνοντας τα φρύδια πια να πάψουν 


να κλαιν, μον᾿ τα πολλά καλότριχα κριάρια να βιαστούνε 

πόλλ᾽ ἐν νηὶ βαλόντας ἐπιπλεῖν ἁλμυρὸν ὕδωρ. 
οἱ δ᾽ αἶψ᾽ εἴσβαινον καὶ ἐπὶ κληῖσι καθῖζον, 

ἑξῆς δ᾽ ἑζόμενοι πολιὴν ἅλα τύπτον ἐρετμοῖς. 
ἀλλ᾽ ὅτε τόσσον ἀπῆν, ὅσσον τε γέγωνε βοήσας, 


καὶ τότ᾽ ἐγὼ Κύκλωπα προσηύδων κερτομίοισι: 


«Κύκλωψ, οὐκ ἄρ᾽ ἔμελλες ἀνάλκιδος ἀνδρὸς 
ἑταίρους 

ἔδμεναι ἐν σπῆι γλαφυρῷ κρατερῆφι βίηφι. 
καὶ λίην σέ γ᾽ ἔμελλε κιχήσεσθαι κακὰ ἔργα, 
σχέτλι’, ἐπεὶ ξείνους οὐχ ἅζεο σῷ ἐνὶ οἴκῳ 


ἐσθέμεναι: τῷ σε Ζεὺς τίσατο καὶ θεοὶ ἄλλοι. 


«ὡς ἐφάμην, ὁ δ᾽ ἔπειτα χολώσατο κηρόθι μᾶλλον, 
ἧκε δ᾽ ἀπορρήξας κορυφὴν ὄρεος μεγάλοιο, 
κὰδ δ᾽ ἔβαλε προπάροιθε νεὸς κυανοπρῴροιο. 


ἐκλύσθη δὲ θάλασσα κατερχομένης ὑπὸ πέτρης: 


τὴν δ᾽ αἷψ᾽ ἠπειρόνδε παλιρρόθιον φέρε κῦμα, 
πλημυρὶς ἐκ πόντοιο, θέμωσε δὲ χέρσον ἱκέσθαι. 
αὐτὰρ ἐγὼ χείρεσσι λαβὼν περιμήκεα κοντὸν 
ὦσα παρέξ, ἑτάροισι δ᾽ ἐποτρύνας ἐκέλευσα 


ἐμβαλέειν κώπῃς, ἵν᾽ ὑπὲκ κακότητα φύγοιμεν, 


κρατὶ κατανεύων: οἱ δὲ προπεσόντες ἔρεσσον. 
ἀλλ᾽ ὅτε δὴ δὶς τόσσον ἅλα πρήσσοντες ἀπῆμεν, 
καὶ τότε δὴ Κύκλωπα προσηύδων: ἀμφὶ δ᾽ ἑταῖροι 
μειλιχίοις ἐπέεσσιν ἐρήτυον ἄλλοθεν ἄλλος: 


«'σχέτλιε, τίπτ᾽ ἐθέλεις ἐρεθιζέμεν ἄγριον ἄνδρα; 


ὃς καὶ νῦν πόντονδε βαλὼν βέλος ἤγαγε νῆα 
αὖτις ἐς ἤπειρον, καὶ δὴ φάμεν αὐτόθ᾽ ὀλέσθαι. 
εἰ δὲ φθεγξαμένου τευ ἢ αὐδήσαντος ἄκουσε, 
σύν κεν ἄραξ᾽ ἡμέων κεφαλὰς καὶ νήια δοῦρα 


μαρμάρῳ ὀκριόεντι βαλών: τόσσον γὰρ ἵησιν. 


«Ὡς φάσαν, ἀλλ᾽ οὐ πεῖθον ἐμὸν μεγαλήτορα θυμόν, 


ἀλλά μιν ἄψορρον προσέφην κεκοτηότι θυμῷ: 
«Κύκλωψ, αἴ κέν τίς σε καταθνητῶν ἀνθρώπων 
ὀφθαλμοῦ εἴρηται ἀεικελίην ἀλαωτύν, 


φάσθαι Ὀδυσσῆα πτολιπόρθιον ἐξαλαῶσαι, 


υἱὸν Λαέρτεω, Ἰθάκῃ ἔνι οἰκί᾽ ἔχοντα. 

«ὡς ἐφάμην, ὁ δέ μ᾽ οἰμώξας ἠμείβετο μύθῳ: 

'ὢ πόποι, ἢ μάλα δή µε παλαίφατα θέσφαθ᾽ ἱκάνει. 
ἔσκε τις ἐνθάδε μάντις ἀνὴρ ἠύς τε μέγας τε, 


Τήλεμος Εὐρυμίδης, ὃς μαντοσύνῃ ἐκέκαστο 


καὶ μαντευόμενος κατεγήρα Κυκλώπεσσιν: 
ὅς μοι ἔφη τάδε πάντα τελευτήσεσθαι ὀπίσσω, 


χειρῶν ἐξ Ὀδυσῆος ἁμαρτήσεσθαι ὀπωπῆς. 

στο πλοίο να µπάσουν, πια να φύγουμε πα στ’ αρµυρά πελάγη. 
Κι αυτοί ανέβηκαν δίχως άργητα, και στα ζυγά ως καθίσαν 
γραμμή, την αφρισµένη θάλασσα µε τα κουπιά χτυπούσαν. 

Μα σύντας τόσο αλάργα βρέθηκα, που να µου ακούν το λάλο, 


µε λόγια αγγιχτικά στον Κύκλωπα φωνάζω λέγοντας του: 


» Κιοτής δεν ήταν ο άντρας, Κύκλωπα, που να του φας ζητούσες 
µε αγριότη ανήµερη τους συντρόφους στη βαθουλή σπηλιά σου. 
Οι τόσες αδικίες σου, ανέσπλαχνε, θα σ᾽ έβρισκαν µια μέρα --- 
συ που δεν ντράπηκες τους ξένους σου µες στο δικό σου σπίτι να 
φάς᾽ 

γι αυτό κι ο Δίας κι οι επίλοιποι θεοί σου το πλέρωσαν." 


Είπα, κι ως πιότερο του φούντωσε στα στήθη η οργή, ξεκόβει 
ενός βουνού τρανού το ακρόκορφο και κατά µας το ρίχνει! 

κι έπεσε οµπρός στο γαλαζόπλωρο καράβι µας ο βράχος, 

κι από µια τρίχα να πετύχαινε του τιμονιού την άκρα. 


Κιο βράχος, πέφτοντας, τη θάλασσα τρικύµισε όλη, κι έτσι 


καταστεριάς το πλοίο µας το 'σπρωξε το κύμα αναγυρνώντας, 

κι απ᾿ το αντιμάμαλο καθίσαμε στον ἀμμο αθέλητα µας. 

Μα τότε εγώ μακρύ φουχτώνοντας κοντάρι σπρώχνω πέρα, 

και στα κουπιά να πέσουν πρόσταζα τους άλλους, γνέφοντας τους 


µε τό κεφάλι, να γλιώσουµε την άγρια ετούτην ώρα: 


κι αυτοί μπροστά ρίχτηκαν όλοι τους και τα κουπιά δουλεύαν. 
Μα σύντας πια το κύμα σκίζοντας διπλιάσαµε το δρόμο, 
ως πάλι να μιλήσω εγύρευα του Κύκλωπα, οι σύντροφοι 
άλλος αλλούθε µε τριγύριζαν, πραγά αντισκόφτοντας µε: 


» Κεφάλι αγύριστο, τον άσπλαχνο τι θες κι αγγρίζεις άντρα; 


Πριν λίγο βράχο µας σφεντόνισε, και γύρισε τα πίσω 
καταστεριάς το πλοίο µας, κι είδαμε το Χάρο µε τα μάτια. 
Αν άκουε τώρα αυτός τα λόγια µας ξανά και τις φωνές µας, 
μ᾽ ενα αγκαθόβραχου θα 'ριχνε, τόσου πάει, δικό µας 


κεφάλι δε θαπόμενε άσπαστο κι ουδέ του πλοίου μαδέρι!" 


Τέτοια µου λέγαν, µα την πέρφανη δε λόγιζαν καρδιά µου, 

μον᾽ άλλη µια φορά του φώναξα µε µανιασµένα σπλάχνα: 

» ΑΠ τους θνητούς ανθρώπους, Κύκλωπα, κανείς αν σε ρωτήσει 
τέτοια δουλειά ποιος σου 'κανε άσκηµη και σου 'βγαλε το μάτι, 


να πεις πως ο Οδυσσέας σε τύφλωσεν, ο καστροτπολεμίτης 


γιός του Λαέρτη, και το σπίτι του θα το 'βρει στην Ιθάκη!» 
Σαν είπα τούτα, εκείνος βόγγηξε κι αυτά µου απηλογήθη: 
"Αλί µου, τα παλιά µοιρόγραφτα µε βρίσκουν όλα τώρα! 
Ζούσε ένας µαντολόγος όμορφος, τρανός στα µέρη τούτα, 
κι ήταν που γιός του Ευρύμου, ο Τήλεμος, στη μαντοσύνη ο 


πρώτος, 


που εδώ μαντολογώντας γέρασε, στη χώρα των Κυκλώπων 
αυτός και τούτα µου προφήτεψε πως θα γενούν µια μέρα, 


απ’ του Οδυσσέα τα χέρια κάποτε πως θα᾿ χανα το φως µου. 

ἀλλ᾽ αἰεί τινα φῶτα μέγαν καὶ καλὸν ἐδέγμην 


ἐνθάδ᾽ ἐλεύσεσθαι, μεγάλην ἐπιειμένον ἀλκήν: 


νῦν δέ μ᾽ ἐὼν ὀλίγος τε καὶ οὐτιδανὸς καὶ ἄκικυς 
ὀφθαλμοῦ ἀλάωσεν, ἐπεί μ᾽ ἐδαμάσσατο οἴνῳ. 

ἀλλ᾽ ἄγε δεῦρ᾽, Ὀδυσεῦ, ἵνα τοι πὰρ ξείνια θείω 
πομπήν τ᾽ ὀτρύνω δόμεναι κλυτὸν ἐννοσίγαιον: 


τοῦ γὰρ ἐγὼ πάϊς εἰμί, πατὴρ δ᾽ ἐμὸς εὔχεται εἶναι. 


αὐτὸς δ᾽, αἴ κ᾿ ἐθέλῃσ', ἰήσεται, οὐδέ τις ἄλλος 

οὔτε θεῶν μακάρων οὔτε θνητῶν ἀνθρώπων. 

«ὡς ἔφατ', αὐτὰρ ἐγώ μιν ἀμειβόμενος προσέειπον: 
αἲ γὰρ δὴ ψυχῆς τε καὶ αἰῶνός σε δυναίμην 


εὖνιν ποιήσας πέμψαι δόμον Ἄϊδος εἴσω, 


ὡς οὐκ ὀφθαλμόν γ᾽ ἰήσεται οὐδ᾽ ἐνοσίχθων. 
«ὡς ἐφάμην, ὁ δ᾽ ἔπειτα Ποσειδάωνι ἄνακτι 
εὔχετο χεῖρ᾽ ὀρέγων εἰς οὐρανὸν ἀστερόεντα: 
'κλῦθι, Ποσείδαον γαιήοχε κυανοχαῖτα, 


εἰ ἐτεόν γε σός εἰμι, πατὴρ δ᾽ ἐμὸς εὔχεαι εἶναι, 


δὸς μὴ Ὀδυσσῆα πτολιπόρθιον οἴκαδ᾽ ἱκέσθαι 
υἱὸν Λαέρτεω, Ἰθάκῃ ἔνι οἰκί᾽ ἔχοντα. 

ἀλλ᾽ εἴ οἱ μοῖρ᾽ ἐστὶ φίλους τ᾽ ἰδέειν καὶ ἱκέσθαι 
οἶκον ἐυκτίμενον καὶ ἑὴν ἐς πατρίδα γαῖαν, 


ὀψὲ κακῶς ἔλθοι, ὀλέσας ἄπο πάντας ἑταίρους, 


νηὸς ἐπ᾽ ἀλλοτρίης, εὕροι δ᾽ ἐν πήματα οἴκῳ. 
«ὡς ἔφατ᾽ εὐχόμενος, τοῦ δ᾽ ἔκλυε κυανοχαίτης. 
αὐτὰρ ὃ γ᾽ ἐξαῦτις πολὺ μείζονα λᾶαν ἀείρας 
κ᾽ ἐπιδινήσας, ἐπέρεισε δὲ ἵν᾽ ἀπέλεθρον, 


κἀδ᾽ δ᾽ ἔβαλεν μετόπισθε νεὸς κυανοπρῴροιο 


τυτθόν, ἐδεύησεν δ᾽ οἰήιον ἄκρον ἱκέσθαι. 
ἐκλύσθη δὲ θάλασσα κατερχοµένης ὑπὸ πέτρης: 
τὴν δὲ πρόσω φέρε κῦμα, θέμωσε δὲ χέρσον 
ἱκέσθαι. 

«ἀλλ᾽ ὅτε δὴ τὴν νῆσον ἀφικόμεθ᾽, ἔνθα περ ἄλλαι 


νῆες ἐύσσελμοι μένον ἁθρόαι, ἀμφὶ δ᾽ ἑταῖροι 


ἥατ᾽ ὀδυρόμενοι, ἡμέας ποτιδέγµενοι αἰεί, 

νῆα μὲν ἔνθ᾽ ἐλθόντες ἐκέλσαμεν ἐν ψαμάθοισιν, 
ἐκ δὲ καὶ αὐτοὶ βῆμεν ἐπὶ ῥηγμῖνι θαλάσσης. 
μῆλα δὲ Κύκλωπος γλαφυρῆς ἐκ νηὸς ἑλόντες 


δασσάμεθ᾽, ὡς μή τίς μοι ἀτεμβόμενος κίοι ἴσης. 


ἀρνειὸν δ᾽ ἐμοὶ οἴῳ ἐυκνήμιδες ἑταῖροι 

μήλων δαιοµένων δόσαν ἔξοχα: τὸν δ᾽ ἐπὶ θινὶ 
Ζηνὶ κελαινεφέι Κρονίδῃ, ὃς πᾶσιν ἀνάσσει, 
ῥέξας μηρί’ ἔκαιον: ὁ δ᾽ οὐκ ἐμπάζετο ἱρῶν, 


ἀλλ᾽ ὃ γε μερμήριξεν ὅπως ἀπολοίατο πᾶσαι 


νῆες ἐύσσελμοι καὶ ἐμοὶ ἐρίηρες ἑταῖροι. 

Μα πάντα εγὠ έναν άντρα πρόσµενα να φτάνει στο νησί µας 


κι όμορφος να "ναι κι αψηλόκορμος, περίσσια αντρεία ζωσμένος: 


και τώρα ετούτος ο κοντούτσικος, ο ψόφιος, ο χαμένος, 

το μάτι µου 'βγαλε, θολώνοντας µε το κρασί το νου µου! 

Μα έλα, Οδυσσέα, κοντά µου γύρισε, να σε φιλοκονέψω 
και να γυρέψω καλοστράτισµα για σε απ’ τον Κοσμοσείστη, 


που πέτεται πως εἶναι κύρης µου, κι εγώ πως εἰμαι γιός του. 


Αυτός, αν το 'θελε, θα µε Ὑιαινε --- κανένας άλλος όµως 

απ’ τους τρισµάκαρους αθάνατους και τους θνητούς ανθρώπους.» 
Σαν εἰπε τούτα, εγώ του φώναξα κι απηλογιά του δίνω: 

» Μακάρι να µπορουσα να’ παιρνα και τη ζωή σου τώρα, 


στον Κάτω Κόσμο να κατέβαινες νεκρός, ως είναι αλήθεια 


πως δεν το γιαίνει πια το μάτι σου μηδὲ κι ο Κοσμοσείστης!» 
Έτσι μιλούσα᾽ εκείνος έπειτα στο ρήγα Ποσειδώνα 
προσεύχουνταν, τα χέρια απλώνοντας στ’ αστερωµένα ουράνια: 
» Της Γης αφέντη γαλαζόχατε, για δώσε, Ποσειδώνα, 


αν πέτεσαι πως εἶσαι κύρης µου κι εγώ εἶμαι γιος σου αλήθεια, 


πατρίδα πια ο καστροπολέµαρχος να µη χαρεί Οδυσσέας, 

του Λαέρτη ο γιος, που 'χει τα σπίτια του χτισμένα στην Ιθάκη. 
Μα αν τους δικούς του η Μοίρα του Ύραψε να ιδεί και να γυρίσει 
στο αρχοντικό του το καλόχτιστο, στη γη την πατρική του, 


να φτάσει καν µε δίχως συντρόφους, αργά, συφοριασμένος, 


σε ἁρμενο ξένο, και στο σπίτι του να βρει τυράννια κι άλλα!» 
Σαν εἰπε τούτα, ο Γαλαζόχαιτος τον άκουσε που ευκήθη' 

κι ο Κύκλωπας που τρανότερο στα χέρια ασκώνει βράχο 
και τον πετάει στρουφογυρνώντας τον µε φόρα γιγαντένια. 


Ξοπίσω από το γαλαζόπλωρο καράβι πέφτει ο βράχος, 


κι από µια τρίχα να πετύχαινε του τιμονιού την άκρα. 

Κιο βράχος, πέφτοντας, τη θάλασσα τρικύµισε όλη, κι έτσι 
μπροστά µας έσπρωξαν τα κύματα, προς τη στεριά την άλλη. 
Πια τέλος στο νησί σα φτάσαμε, κει που είχαν όλα μείνει 


τ᾽ άλλα µας πλοία τα καλοκούβερτα, κι οι σύντροφοί µας όλοι 


ώρα την ώρα καρτερώντας µας κάθονταν και θρηνούσαν, 
μόλις εφτάσαμε, καθίσαμε στον ἄμμο το καράβι: 

πρώτα εμείς βγήκαμε απὀ τ᾽ ἅρμενο το βαθουλό στον ἀμμο, 
μετά του Κύκλωπα όξω βγάλαμε τ᾽ αρνιά, κι εκεί αρχινάµε 


τη µοιρασιά, για να 'χει φεύγοντας καθένας το δικό του. 


Διαλέγουν κι οι αντρειωμένοι σύντροφοι για µένα το κριάρι, 

ὀξω από τ᾽ άλλα αρνιά που εµοίραζαν κι εγώ στο Δία το σφάζω, 
στην αμμουδιά, το μαυροσύγνεφο, που όλον τον κόσμο ορίζει, 
και τα μεριά του καιω᾽ µα αλίµονο, την προσφορά µου εκείνος 


δεν αποδέχτη, µόνο ελόγιαζε το πως θ᾽ αφανιζόνταν 


όλα τα πλοία τα καλοκούβερτα κι οι γκαρδιακοί συντρόφοι. 

«ὣς τότε μὲν πρόπαν ἦμαρ ἐς ἠέλιον καταδύντα 
ἥμεθα δαινύμενοι κρέα τ᾽ ἄσπετα καὶ μέθυ ἡδύ: 
ἦμος δ᾽ ἠέλιος κατέδυ καὶ ἐπὶ κνέφας ἦλθε, 


δὴ τότε κοιμήθημεν ἐπὶ ῥηγμῖνι θαλάσσης. 


ἦμος δ᾽ ἠριγένεια φάνη ῥοδοδάκτυλος Ἠώς, 

δὴ τότ᾽ ἐγὼν ἑτάροισιν ἐποτρύνας ἐκέλευσα 

αὐτούς τ᾽ ἀμβαίνειν ἀνά τε πρυμνήσια λῦσαι: 
οἱ δ᾽ αἷψ᾽ εἴσβαινον καὶ ἐπὶ κληῖσι καθῖζον, 


ἑξῆς δ᾽ ἑζόμενοι πολιὴν ἅλα τύπτον ἐρετμοῖς. 


«ἔνθεν δὲ προτέρω πλέομεν ἀκαχήμενοι ἦτορ, 


ἄσμενοι ἐκ θανάτοιο, Φίλους ὀλέσαντες ἑταίρους. 


15 


Έτσι ως του ήλιου τα βασιλέµατα καθούμενοι όλη μέρα 


µε πλήθος κρέατα και µε ολόγλυκο κρασί φραινόμαστε όλοι. 
Και σύντας ο ήλιος πια βασίλεψε και πήραν τα σκοτάδια, 


σε ύπνο απογείραµε στο ακρόγιαλο της θάλασσας απάνω. 


Κιη Αυγή σα φάνη η πουρνογέννητη και ροδοδαχτυλάτη, 
γοργά τους συντρόφους µου επρόσταζα και τους παρακινούσα, 
μόλις ανέβουν στα πλεούμενα, να λύσουν τις πρυμάτσες. 
Μπήκαν κι εκείνοι δίχως άργητα, και στα ζυγά ως καθίσαν 


γραμμή, την αφρισμένη θάλασσα µε τα κουπιά χτυπούσαν. 


Κι ανοίξαµε πανιά να φύγουμε µε πικραμένα σπλάχνα, 


εμείς γλιτώνοντας το θάνατο --- χωρίς τους συντρόφους µας. 

ΟΜΗΡΟΥ ΟΔΥΣΣΕΙΑ -κ- 


«Αἰολίην δ᾽ ἐς νῆσον ἀφικόμεθ': ἔνθα δ᾽ ἔναιεν 
Αἴολος Ἱπποτάδης, φίλος ἀθανάτοισι θεοῖσιν, 
πλωτῇ ἐνὶ νήσῳ: πᾶσαν δέ τέ μιν πέρι τεῖχος 


χάλκεον ἄρρηκτον, λισσὴ δ᾽ ἀναδέδρομε πέτρη. 


Ἀ τοῦ καὶ δώδεκα παῖδες ἐνὶ μεγάροις γεγάασιν, 
ἕξ μὲν θυγατέρες, ἓξ δ᾽ υἱέες ἡβώοντες: 

ἔνθ᾽ ὅ γε θυγατέρας πόρεν υἱάσιν εἶναι ἀκοίτις. 
οἱ δ᾽ αἰεὶ παρὰ πατρὶ φίλῳ καὶ μητέρι κεδνῇ 


δαίνυνται, παρὰ δέ σφιν ὀνείατα μυρἱα κεῖται, 


κνισῆεν δέ τε δῶμα περιστεναχίζεται αὐλῇ 

ἤματα: νύκτας δ᾽ αὖτε παρ᾽ αἰδοίῃς ἀλόχοισιν 
εὕδουσ᾽ ἔν τε τάπησι καὶ ἐν τρητοῖσι λέχεσσι. 
καὶ μὲν τῶν ἱκόμεσθα πόλιν καὶ δώματα καλά. 


μῆνα δὲ πάντα Φίλει µε καὶ ἐξερέεινεν ἕκαστα, 


Ἴλιον Ἀργείων τε νέας καὶ νόστον Ἀχαιῶν: 


καὶ μὲν ἐγὼ τῷ πάντα κατὰ μοῖραν κατέλεξα. 
ἀλλ᾽ ὅτε δὴ καὶ ἐγὼν ὁδὸν ἤτεον ἠδ᾽ ἐκέλευον 
πεμπέμεν, οὐδέ τι κεῖνος ἀνήνατο, τεῦχε δὲ 
πομπήν. 


δῶκε δέ μ᾽ ἐκδείρας ἀσκὸν βοὸς ἐννεώροιο, 


ἔνθα δὲ βυκτάων ἀνέμων κατέδησε κέλευθα: 
κεῖνον γὰρ ταμίην ἀνέμων ποίησε Κρονίων, 
ἠμὲν παυέμεναι ἠδ᾽ ὀρνύμεν, ὅν κ᾿ ἐθέλῃσι. 
νηὶ δ᾽ ἐνὶ γλαφυρῇ κατέδει μέρμιθι φαεινῇ 


ἀργυρέῃ, ἵνα μή τι παραπνεύσῃ ὀλίγον περ: 


αὐτὰρ ἐμοὶ πνοιὴν Ζεφύρου προέηκεν ἀῆναι, 
ὄφρα φέροι νῆάς τε καὶ αὐτούς: οὐδ᾽ ἄρ᾽ ἔμελλεν 
ἐκτελέειν: αὐτῶν γὰρ ἀπωλόμεθ᾽ ἀφραδίῃσιν. 
«ἐννῆμαρ μὲν ὁμῶς πλέομεν νύκτας τε καὶ ἦμαρ, 


τῇ δεκάτῃ δ᾽ ἤδη ἀνεφαίνετο πατρὶς ἄρουρα, 


καὶ δὴ πυρπολέοντας ἐλεύσσομεν ἐγγὺς ἐόντες: 
ἔνθ᾽ ἐμὲ μὲν γλυκὺς ὕπνος ἐπήλυθε κεκμηῶτα, 


αἰεὶ γὰρ πόδα νηὸς ἐνώμων, οὐδέ τῳ ἄλλῳ 


δῶχ' ἑτάρων, ἵνα θᾶσσον ἱκοίμεθα πατρίδα γαῖαν: 


οἱ δ᾽ ἕταροι ἐπέεσσι πρὸς ἀλλήλους ἀγόρευον, 


καί μ᾽ ἔφασαν χρυσόν τε καὶ ἄργυρον οἴκαδ᾽ 
ἄγεσθαι 

δῶρα παρ᾽ Αἰόλου μεγαλήτορος Ἱπποτάδαο. 
ὧδε δέ τις εἴπεσκεν ἰδὼν ἐς πλησίον ἄλλον: 
«'ὦ πόποι, ὡς ὅδε πᾶσι φίλος καὶ τίµιός ἐστιν 


ἀνθρώποις, ὅτεών τε πόλιν καὶ γαῖαν ἵκηται. 


Σ᾽ ἑνα νησί κατόπι εφτάσαμε, την Αιολία᾿ του Ιππότη ο γιος, 
ο φίλος των αθάνατων θεών, ο Αίολος, ζούσε 


κει πέρα’ το νησί πλεούμενο κι από τειχιά ζωσμένο 


χάλκινα, ασύντριφτα, κι υψώνουνταν κοφτός του βράχου ο τοίχος. 


Είχε παιδιά αποχτήσει δώδεκα στο αρχοντικό του µέσα, 

γιους έξι στον ανθό της νιότης τους και θυγατέρες έξι. 

Κι ως πάντρεψε τις θυγατέρες του στους γιους του δίνοντας τις, 
όλοι τους πάντα πλάι στον κύρη τους και στη σεβάσμια μάνα, 


τρώνε και πίνουν, κι εἶναι αρίφνητα μπροστά τους τα ξαρέσια. 


Κνίσα γεμάτο το παλάτι τους τη μέρα από τραγούδια 
αντιλαλεί᾽ µα η νύχτα ως έρχεται, πλάι στα σεμνά τους ταίρια 
κοιμούνται πέφτοντας σε στρώματα, σε τρυπητά κλινάρια. 

Κι ως στο δικό τους κάστρο εφτάσαµε και στα τρανά παλάτια, 


μήνα σωστό µε φιλοκόνευε, και για την Τροία ρωτούσε, 


και πόσα τ᾽ ἁρμενα τ᾽ αργίτικα και ποιος ο γυρισµός µας --- 
το κάθε τι’ κι εγώ του τα 'λεγα µε τη σειρά, πως γίναν. 

Μα όντας κι εγώ τον παρακάλεσα να µας ξεπροβοδήσει, 
δε µου το αρνήθη, µόνο πρόθυμα το μισεμό µου εγνοιάστη. 


Βοδιού τομάρι πήρε εννιάχρονου και µέσα εκεί τις στράτες 


των σφουριχτών ανέμων έδεσε, μαζί µου να το πάρω᾽ 

τι ο γιος του Κρόνου κλειδοκράτορα τον είχε των ανέμων, 
τον έναν να σηκώνει, ως ήθελε, να σταματά τον άλλον. 
Μετά στο πλοίο το ασκί καλόδεσε µε αστραφτερό, ασημένιο 


γαϊτάνι, η πιό τυχόν ανάλαφρη πνοή να µην ξεφεύγει 


κι αφήκε μοναχά το Ζέφυρο να µας φυσάει, να σπρώχνει 


τα πλοία κι εμάς --- του κάκου επάλευε να µας σταθεί στο δρόμο, 


τι εμείς χαθήκαμε απ’ τις ίδιες μας τις ανεμυαλοσύνες! 
Εννιά μερόνυχτα αρµενίζαµε, νυχτόηµερα, κι απάνω 


στις δέκα ομπρός µας ξεχωρίσαµε τη γη την πατρική µας, 


κι ὁσο ζυγώναμε, θωρούσαμε και τις φωτιές που ἀναβαν. 


Μα ως εἰχα πια αποκάµει, ολόγλυκος µε πήρε ξάφνου ο γύπνος' 


άλλον δεν είχα αφήσει σύντροφο να κυβερνάει τη σκότα, 
μονάχα εγώ, μιαν ώρα αρχύτερα να πάμε στην πατρίδα. 


Και πήραν τότε συναλλήλως τους και λέγαν οι συντρόφοι, 


τάχα απ’ τον Αίολο, τον τρανόκαρδο του Ιππότη γιο, χρυσάφι 
κι ασήμι επήρα δώρο, σπίτι µου για να το κουβαλήσω' 

κι έτσι μιλούσεν ο καθένας τους στο διπλανό γυρνώντας: 
"Πόση τιµή κι αγάπη χαίρεται, για ιδές, στον κόσμο τούτος, 


σε ὁποιων θνητών μαθές κι αν έρχεται το κάστρο και τη χώρα' 

πολλὰ μὲν ἐκ Τροίης ἄγεται κειμήλια καλὰ 
ληΐδος, ἡμεῖς δ᾽ αὖτε ὁμὴν ὁδὸν ἐκτελέσαντες 
οἴκαδε νισσόµεθα κενεὰς σὺν χεῖρας ἔχοντες: 
καὶ νῦν οἱ τάδ᾽ ἔδωκε χαριζόμενος φιλότητι 


Αἴολος. ἀλλ᾽ ἄγε θᾶσσον ἰδώμεθα ὅττι τάδ᾽ ἐστίν, 


ὅσσος τις χρυσός τε καὶ ἄργυρος ἀσκῷ ἔνεστιν. 
«ὣς ἔφασαν, βουλὴ δὲ κακὴ νίκησεν ἑταίρων: 

ἀσκὸν μὲν λῦσαν, ἄνεμοι δ᾽ ἐκ πάντες ὄρουσαν. 
τοὺς δ᾽ αἷψ᾽ ἁρπάξασα φέρεν πόντονδε θύελλα 


κλαίοντας, γαίης ἄπο πατρίδος. αὐτὰρ ἐγώ γε 


ἐγρόμενος κατὰ θυμὸν ἀμύμονα μερμήριξα, 
ἠὲ πεσὼν ἐκ νηὸς ἀποφθίμην ἐνὶ πόντῳ, 

ἦ ἀκέων τλαίην καὶ ἔτι ζωοῖσι μετείην. 

ἀλλ᾽ ἔτλην καὶ ἔμεινα, καλυψάμενος δ᾽ ἐνὶ νηὶ 


κείμην. αἱ δ᾽ ἐφέροντο κακῇ ἀνέμοιο θυέλλῃ 


αὖτις ἐπ᾽ Αἰολίην νῆσον, στενάχοντο δ᾽ ἑταῖροι. 


«ἔνθα δ᾽ ἐπ᾽ ἠπείρου βῆμεν καὶ ἀφυσσάμεθ᾽ ὕδωρ, 


αἶψα δὲ δεῖπνον ἕλοντο θοῇς παρὰ νηυσὶν ἑταῖροι. 
αὐτὰρ ἐπεὶ σίτοιό τ᾽ ἐπασσάμεθ᾽ ἠδὲ ποτῆτος, 


δὴ τότ᾽ ἐγὼ κήρυκά τ᾽ ὀπασσάμενος καὶ ἑταῖρον 


βῆν εἰς Αἰόλου κλυτὰ δώματα: τὸν δ᾽ ἐκίχανον 
δαινύμενον παρὰ ᾗ τ᾽ ἀλόχῳ καὶ οἷσι τέκεσσιν. 
ἐλθόντες δ᾽ ἐς δῶμα παρὰ σταθμοῖσιν ἐπ᾽ οὐδοῦ 
ἑζόμεθ': οἱ δ᾽ ἀνὰ θυμὸν ἐθάμβεον ἔκ τ᾽ ἐρέοντο: 


«πῶς ἦλθες, Ὀδυσεῦ; τίς τοι κακὸς ἔχραε δαίμων; 


ᾖ μέν σ᾽ ἐνδυκέως ἀπεπέμπομεν, ὄφρ᾽ ἀφίκοιο 
πατρίδα σὴν καὶ δῶμα καὶ εἴ πού τοι φίλον ἐστίν. 
«ὣς φάσαν, αὐτὰρ ἐγὼ μετεφώνεον ἀχνύμενος 
κῆρ: 

«ἄασάν μ᾽ ἕταροί τε κακοὶ πρὸς τοῖσί τε ὕπνος 
σχέτλιος. ἀλλ᾽ ἀκέσασθε, φίλοι: δύναμις γὰρ ἐν 


ὑμῖν. 


«ὡς ἐφάμην μαλακοῖσι καθαπτόμενος ἐπέεσσιν, 
οἱ δ᾽ ἄνεῳ ἐγένοντο: πατὴρ δ᾽ ἠμείβετο μύθῳ: 
«ἔρρ᾽ ἐκ νήσου θᾶσσον, ἐλέγχιστε ζωόντων: 
οὐ γάρ μοι θέμις ἐστὶ κομιζέμεν οὐδ᾽ ἀποπέμπειν 


ἄνδρα τόν, ὃς κε θεοῖσιν ἀπέχθηται μακάρεσσιν: 


ἔρρε, ἐπεὶ ἄρα θεοῖσιν ἀπεχθόμενος τόδ᾽ ἱκάνεις. 
«ὣς εἰπὼν ἀπέπεμπε δόμων βαρέα στενάχοντα. 
ἔνθεν δὲ προτέρω πλέομεν ἀκαχήμενοι ἦτορ. 
τείρετο δ᾽ ἀνδρῶν θυμὸς ὑπ᾽ εἰρεσίης ἀλεγεινῆς 


ἡμετέρῃ ματίῃ, ἐπεὶ οὐκέτι φαίνετο πομπή. 


ἑξῆμαρ μὲν ὁμῶς πλέομεν νύκτας τε καὶ ἦμαρ, 
ἑβδομάτῃ δ᾽ ἱκόμεσθα Λάμου αἰπὺ πτολίεθρον, 


Τηλέπυλον Λαιστρυγονίην, ὅθι ποιμένα ποιμὴν 

Από της Τροίας τα κούρσα αρίφνητα μαζί του φέρνει πλούτη 
πανέμορφα’ κι εμείς, που η στράτα µας µε τούτου στάθηκε ἴδια, 
µε άδεια τα χέρια στην πατρίδα µας διαγέρνουµε όλοι πίσω. 
Δέτε και τώρα τι του εχάρισεν απ’ την πολλή του αγάπη 


ο ρήγας Αίολος’ κάντε γρήγορα, να ιδούµε τι εἶναι τούτα, 


σαν πόσο ασήμι, πόσο μάλαμα στο ασκί του µέσα κρύβει. 
Λέγαν οι σύντροφοι, και νίκησε µια τόσο ανόητη γνώμη. 

Μα ως έλυσαν το ασκί και χύθηκαν όλοι μεμιάς οι ανέμοι, 
γοργά ένας σίφουνας τους ξέσυρε βαθιά στο πέλαο μέσα, 


µακριά απ’ τη γη µας: απ’ τους θρήνους τους ορθός κι εγώ πετιέμαι' 


και τότε μες στην αψεγάδιαστη καρδιά µου αναρωτιόµουν, 
τάχα να πέσω απ᾽ το καράβι µου και να πνιγὠ στο κύμα, 
για υπομονή να κάνω αμίλητος και στη ζωή να μείνω; 
Υπομονεύτηκα κι απόµεινα, κι απά στο πλοίο κοπόµουν 


κουκουλωμένος: και µας έριξεν η μαύρη ανεµοζάλη 


στην Αιολία ξανά, κι οι σύντροφοι δε µέρωναν το κλάμα. 
Μόλις στο ακρόγιαλο ανασύραμε νερό, γοργά το γιόµα 
δίπλα στα γρήγορα καράβια µας συντάζαν οι σύντροφοι. 
Και πια σα φάγαμε, σαν ήπιαµε και φράθηκε η καρδιά µας, 


πήρα έναν κράχτη κι έναν σύντροφο μαζί µου και κινούσα 


να πάω στου Αιόλου το περίλαµπρο παλάτι’ κι ως τον βρήκα 
µε τα παιδιά του και το ταίρι του στο γιόµα, προχωρώντας 
δίπλα στο μάγουλο καθίσαμε της πόρτας, στο κατώφλι. 

Κι αυτοί θωρώντας µας εσάστισαν και πήραν να ρωτούνε: 


"Πως ήρθες; ποιος θεός αντίµαχος σε κυνηγά, Οδυσσέα; 


Εμείς καλά σε προβοδώσαμε, για να διαγείρεις πίσω 

στην πατρική σου γη, στο σπίτι σου κι όπου ποθεί η καρδιά σου, 
Είπαν, κι εγὠ τους αποκρίθηκα µε πικραμένα σπλάχνα: 

"ΟΙ ἄμυαλοι σύντροφοι µε αφάνισαν, μαζί κι ο ανήλεος ύπνος: 


Όμως οι φίλοι εσείς βοηθάτε µου, τι σας περνά απ’ το χέρι! 


Εἶπα, ζητώντας µε γλυκόλογα τα σπλάχνα τους ν᾽ αγγίξω, 

κι εκεί που μέναν όλοι αμίλητοι, µου απηλογήθη ο κύρης: 

» ΑΠ᾽ το νησί µου χάσου γρήγορα, του κόσμου η καταφρόνια! 
Εγώ δε γίνεται να δέχουµαι κι ουδέ να συνεβγάζω 


έναν θνητό που οι τρισµακάριστοι θεοί τον οχτρευτήκαν. 


Χάσου! οι θεοί που σε οχτρεύουνται’ στο σπίτι µου τι θέλεις; 
Είπε, και μ᾿ έδιωξε απ’ το σπίτι του στα βογγητά µου μέσα' 
και φύγαμε ξανά στα πέλαγα µε πικραμένα σπλάχνα, 

κι οι κουπολάτες ξεκαμώνουνταν στο λαμνοκόπι, 


κι ήταν κρίμα δικό µας --- πια δεν εἰχαμε κανέναν συνεβγάλτη! 


Ακέριες έξι μέρες σκίζαµε το πέλαο, νύχτα μέρα, 
και στις εφτά στο κάστρο αράξαµε το απόγκρεµο του Λάμου, 


στη Λαιστρυγόνια την πλατύτπορτη᾽ βοσκός βοσκό εδώ σμίγει, 

ἠπύει εἰσελάων, ὁ δέ τ᾽ ἐξελάων ὑπακούει. 


ἔνθα κ᾿ ἄυπνος ἀνὴρ δοιοὺς ἐξήρατο μισθούς, 


τὸν μὲν βουκολέων, τὸν δ᾽ ἄργυφα μῆλα νομεύων: 
ἐγγὺς γὰρ νυκτός τε καὶ ἡματός εἰσι κέλευθοι. 

ἔνθ᾽ ἐπεὶ ἐς λιμένα κλυτὸν ἤλθομεν, ὃν πέρι πέτρη 
ἠλίβατος τετύχηκε διαμπερὲς ἀμφοτέρωθεν, 


ἀκταὶ δὲ προβλῆτες ἐναντίαι ἀλλήλῃσιν 


ἐν στόματι προύχουσιν, ἀραιὴ δ᾽ εἴσοδός ἐστιν, 
ἔνθ᾽ οἵ γ᾽ εἴσω πάντες ἔχον νέας ἀμφιελίσσας. 

αἱ μὲν ἄρ᾽ ἔντοσθεν λιμένος κοίλοιο δέδεντο 
πλησίαι: οὐ μὲν γάρ ποτ᾽ ἀέξετο κῦμά γ᾽ ἐν αὐτῷ, 


οὔτε μέγ᾽ οὔτ᾽ ὀλίγον, λευκὴ δ᾽ ἦν ἀμφὶ γαλήνη: 


αὐτὰρ ἐγὼν οἷος σχέθον ἔξω νῆα μέλαιναν, 
αὐτοῦ ἐπ᾽ ἐσχατιῇ, πέτρης ἐκ πείσματα δήσας: 
ἔστην δὲ σκοπιὴν ἐς παιπαλόεσσαν ἀνελθών. 
ἔνθα μὲν οὔτε βοῶν οὔτ᾽ ἀνδρῶν φαίνετο ἔργα, 


καπνὸν δ᾽ οἷον ὁρῶμεν ἀπὸ χθονὸς ἀίσσοντα. 


δὴ τότ᾽ ἐγὼν ἑτάρους προΐειν πεύθεσθαι ἰόντας, 
οἵ τινες ἀνέρες εἶεν ἐπὶ χθονὶ σῖτον ἔδοντες, 
ἄνδρε δύω κρίνας, τρίτατον κήρυχ᾽ ἅμ᾽ ὀπάσσας. 
οἱ δ᾽ ἴσαν ἐκβάντες λείην ὁδόν, ᾗ περ ἄμαξαι 


ἄστυδ᾽ ἀφ᾽ ὑψηλῶν ὀρέων καταγίνεον ὕλην, 


κούρῃ δὲ ξύμβληντο πρὸ ἄστεος ὑδρευούσῃ, 
θυγατέρ᾽ ἰφθίμῃ Λαιστρυγόνος Ἀντιφάταο. 

ἡ μὲν ἄρ᾽ ἐς κρήνην κατεβήσετο καλλιρέεθρον 
Ἀρτακίην: ἔνθεν γὰρ ὕδωρ προτὶ ἄστυ φέρεσκον: 


οἱ δὲ παριστάμενοι προσεφώνεον ἔκ τ᾽ ἐρέοντο 


ὅς τις τῶνδ᾽ εἴη βασιλεὺς καὶ οἷσιν ἀνάσσοι: 

ἡ δὲ μάλ᾽ αὐτίκα πατρὸς ἐπέφραδεν ὑψερεφὲς δῶ. 
οἱ δ᾽ ἐπεὶ εἰσῆλθον κλυτὰ δώματα, τὴν δὲ γυναῖκα 
εὗρον, ὅσην τ᾽ ὄρεος κορυφήν, κατὰ δ᾽ ἔστυγον 
αὐτήν. 


ἡ δ᾽ αἶψ᾽ ἐξ ἀγορῆς ἐκάλει κλυτὸν Ἀντιφατῆα, 


ὃν πόσιν, ὃς δὴ τοῖσιν ἐμήσατο λυγρὸν ὄλεθρον. 
αὐτίχ᾽ ἕνα μάρψας ἑτάρων ὡπλίσσατο δεῖπνον: 
τὼ δὲ δύ᾽ ἀίξαντε φυγῇ ἐπὶ νῆας ἱκέσθην. 

αὐτὰρ ὁ τεῦχε βοὴν διὰ ἄστεος: οἱ δ᾽ ἀΐοντες 


φοίτων ἴφθιμοι Λαιστρυγόνες ἄλλοθεν ἄλλος, 


μυρίοι, οὐκ ἄνδρεσσιν ἐοικότες, ἀλλὰ Γίγασιν. 

οἵ ῥ ἀπὸ πετράων ἀνδραχθέσι χερμαδίοισιν 
βάλλον: ἄφαρ δὲ κακὸς κόναβος κατὰ νῆας ὀρώρει 
ἀνδρῶν τ᾽ ὀλλυμένων νηῶν θ᾽ ἅμα ἀγνυμενάων: 


ἰχθῦς δ᾽ ὣς πείροντες ἀτερπέα δαῖτα φέροντο. 

ο ένας γυρνώντας, ο άλλος φεύγοντας, κι αφήνουν γεια, ως 
χωρίζουν. 


Αν ήσουν δίχως ύπνο, θα 'παιρνες διπλή εδώ πέρα ρόγα, 


τη µια τ᾽ αρνιά σου τ᾽ άσπρα βόσκοντας, την άλλη βαυκαλώντας᾽ 
κοντά μαθές οι δρόμοι ανοίγουνται της μέρας και της νύχτας. 
Εκεί στον ξακουσµένο αράξαµε λιμιώνα, που τον ζώνουν 

μιαν άκρα ως άλλη βράχια απόγκρεµα κι από τις δυο μεριές του. 


Στου λιμανιού το στόμα ορθόψηλοι στυλώνουνται δυο κάβοι 


αντικριστοί, και πόρο αφήνουνε στενόν αναµεσό τους. 
Τα δρεπανόγυρτα καράβια τους κει µέσα άραξαν οι άλλοι 
και το 'να στ’ άλλο δίπλα τα 'δεσαν στο βαθουλό λιμάνι' 
τι η θάλασσα ποτέ δε φούσκωνε κει μέσα, μήτε λίγο 


μήτε που, μον’ γύρω απλώνουνταν γαλήνη στραφταλούσα. 


Εγώ μονάχα απέξω εκράτησα το μελανό καράβι, 

στην άκραν άκρα εκεί, και το 'δεσα µε τα σκοινιά από βράχο - 
κι ως στάθηκα σε βίγλα απόγκρεµη ψηλά, για ν᾿ αγναντέψω, 
μηδέ βοδιών τρογύρα φαίνουνταν μηδέ κι ανθρώπων ἐργα, 


καπνό μονάχα που ανηφόριζε ψηλά απ’ τη γης θωρούμε. 


Κι είπα να πέιψω απ’ τους συντρόφους µου να παν μπροστά να 
μάθουν 

σαν ποιοί θνητοί, ψωμί που γεύουνται, στα µέρη ετούτα ζούνε, 
απ’ τους δικούς µου δυο διαλέγοντας, μαζί τους κι έναν κράχτη. 
Βγήκαν αυτοί και δρόμο πήρανε στρωτό᾽ τα κάρα εκείθε 


απ’ τα ψηλά βουνά κατέβαζαν στην πολιτεία τα ξύλα. 


Στο κάστρο οµπρός κοπέλα αντάµωσαν, νερό που κουβαλούσε, 
την κόρη την τρανή του Αντίφατου, του Λαιστρυγόνιου ρήγα. 
Είχε σε µια πηγή ωριορέµατη κατέβει να γεμίσει, 

στην Αρτακία, τι εκείθε ανάσερναν νερό να παν στην πόλη. 


Κι αυτοί στάθηκαν και της μίλησαν και την αναρωτούσαν, 


ποιος εἶναι ο βασιλιάς στη χώρα τους και ποιοί 'ναι αυτοί που ορίζει. 


Το ξακουσμένο, αψηλοτάβανο του κύρη της παλάτι 
κείνη τους έδειξε μα ως μπήκανε, θωρούνε µια γυναίκα 
σαν του βουνού κορφή θεόρατη, κι αγριεύτηκε η καρδιά τους. 


Κι αυτή απ’ την αγορά τον άντρα της, τον ξακουστό Αντιφάτη, 


καλεί, που φτάνοντας μελέτησε τον άγριο χαλασμό τους: 

τι αρπάζοντας τον ένα σύντροφο τον έφαγε στο γιόμα. 

Κι ως οι άλλοι δυο στα πόδια το 'βαλαν και φτάσαν στα καράβια, 
φωνή στο κάστρο εκείνος σήκωσε. Το κάλεσμα γρικώντας 


άλλος αλλούθε πήραν οι άτροµοι και τρέχαν Λαιστρυγόνες, 


Χιλιάδες, Γίγαντες θυμίζοντας, θνητούς ανθρώπους ὀχι᾽ 
και πέτρες, μόλις που ένας θ᾽ άσκωνε θνητός, από τα βράχια 


σφεντόνιζαν. Βαρύς ο πάταχος υψώθη στ’ ἁρμενά µας 


από τους άντρες που σκοτώνουνταν κι από τα πλοία που έσπαζαν 


καμακωμένους τους εσήκωναν σαν ψάρια, να τους φάνε! 

ὄφρ᾽ οἱ τοὺς ὄλεκον λιμένος πολυβενθέος ἐντός, 
τόφρα δ᾽ ἐγὼ ξίφος ὀξὺ ἐρυσσάμενος παρὰ μηροῦ 
τῷ ἀπὸ πείσματ᾽ ἔκοψα νεὸς κυανοπρῴροιο. 

αἶψα δ᾽ ἐμοῖς ἑτάροισιν ἐποτρύνας ἐκέλευσα 


ἐμβαλέειν κώπῃς, ἵν᾽ ὑπὲκ κακότητα φύγοιμεν: 


οἱ δ᾽ ἅλα πάντες ἀνέρριψαν, δείσαντες ὄλεθρον. 
ἀσπασίως δ᾽ ἐς πόντον ἐπηρεφέας φύγε πέτρας 
νηῦς ἐμή: αὐτὰρ αἱ ἄλλαι ἀολλέες αὐτόθ᾽ ὄλοντο. 
«ἔνθεν δὲ προτέρω πλέομεν ἀκαχήμενοι ἦτορ, 


ἄσμενοι ἐκ θανάτοιο, φίλους ὀλέσαντες ἑταίρους. 


Αἰαίην δ᾽ ἐς νῆσον ἀφικόμεθ': ἔνθα δ᾽ ἔναιε 
Κίρκη ἐυπλόκαμος, δεινὴ θεὸς αὐδήεσσα, 
αὐτοκασιγνήτη ὀλοόφρονος Αἰήταο: 

ἄμφω δ᾽ ἐκγεγάτην φαεσιμβρότου Ἠελίοιο 


μητρός τ᾽ ἐκ Πέρσης, τὴν Ὠκεανὸς τέκε παῖδα. 


ἔνθα δ᾽ ἐπ᾽ ἀκτῆς νηὶ κατηγαγόμεσθα σιωπῇ 
ναύλοχον ἐς λιμένα, καί τις θεὸς ἡγεμόνευεν. 
ἔνθα τότ᾽ ἐκβάντες δύο τ᾽ ἤματα καὶ δύο νύκτας 
κείμεθ᾽ ὁμοῦ καμάτῳ τε καὶ ἄλγεσι θυμὸν ἔδοντες. 


ἀλλ᾽ ὅτε δὴ τρίτον ἦμαρ ἐυπλόκαμος τέλεσ᾽ Ἠώς, 


καὶ τότ᾽ ἐγὼν ἐμὸν ἔγχος ἑλὼν καὶ φάσγανον ὀξὺ 
καρπαλίμως παρὰ νηὸς ἀνήιον ἐς περιωπήν, 

εἴ πως ἔργα ἴδοιμι βροτῶν ἐνοπήν τε πυθοίμην. 
ἔστην δὲ σκοπιὴν ἐς παιπαλόεσσαν ἀνελθών, 


καί μοι ἐείσατο καπνὸς ἀπὸ χθονὸς εὐρυοδείης, 


Κίρκης ἐν μεγάροισι, διὰ δρυμὰ πυκνὰ καὶ ὕλην. 
μερμήριξα δ᾽ ἔπειτα κατὰ φρένα καὶ κατὰ θυμὸν 
ἐλθεῖν ἠδὲ πυθέσθαι, ἐπεὶ ἴδον αἴθοπα καπνόν. 
ὧδε δέ μοι φρονέοντι δοάσσατο κέρδιον εἶναι, 


πρῶτ᾽ ἐλθόντ᾽ ἐπὶ νῆα θοὴν καὶ θῖνα θαλάσσης 


δεῖπνον ἑταίροισιν δόμεναι προέµεν τε πυθέσθαι. 
ἀλλ᾽ ὅτε δὴ σχεδὸν ἦα κιὼν νεὸς ἀμφιελίσσης, 
καὶ τότε τίς µε θεῶν ὀλοφύρατο μοῦνον ἐόντα, 
ὃς ῥά μοι ὑψίκερων ἔλαφον μέγαν εἰς ὁδὸν αὐτὴν 


ἧκεν. ὁ μὲν ποταμόνδε κατήιεν ἐκ νομοῦ ὕλης 


πιόμενος: δὴ γάρ μιν ἔχεν μένος ἠελίοιο. 

τὸν δ᾽ ἐγὼ ἐκβαίνοντα κατ᾿ ἄκνηστιν μέσα νῶτα 
πλῆξα: τὸ δ᾽ ἀντικρὺ δόρυ χάλκεον ἐξεπέρησε, 
κὰδ δ᾽ ἔπεσ᾽ ἐν κονίῃσι µακών, ἀπὸ δ᾽ ἕπτατο 
θυμός. 


τῷ δ᾽ ἐγὼ ἐμβαίνων δόρυ χάλκεον ἐξ ὠτειλῆς 


εἰρυσάμην: τὸ μὲν αὖθι κατακλίνας ἐπὶ γαίῃ 
εἴασ': αὐτὰρ ἐγὼ σπασάµην ῥῶπάς τε λύγους τε, 
πεῖσμα δ᾽, ὅσον τ᾽ ὄργυιαν, ἐυστρεφὲς 


ἀμφοτέρωθεν 

Κι εγώ, την ώρα που τους σκότωναν µες στο βαθύ λιμιώνα, 
το κοφτερό σπαθί ανασέρνοντας πλάι στο μερί µου, κόβω 
απ᾿ το δικό µου γαλαζόπλωρο καράβι τις πρυμάτσες, 

και δίχως άργητα τους συντρόφους προστάζω να ριχτούνε 


στα κουπιά πάνω, αν θα γλιτώναμε το χαλασμό’᾽ κι εκείνοι, 


απ’ του χαμού το φόβο, ετίναζαν ψηλά τη θαλασσάρμη. 
Καλότυχο το πλοίο µου ξέφυγε τα κρεµασμµένα βράχια 
κι ανοίχτηκε, µα τ᾽ αποδέλοιπα μαζί εχαθήκαν όλα. 

Κι ανοίξαµε πανιά και φύγαμε µε πικραμένα σπλάχνα, 


εμείς γλιτώνοντας το θάνατο, χωρίς τους συντρόφους µας. 


Σ᾽ ένα νησί κατόπι εφτάσαµε, την Αία᾿ κει πέρα η Κίρκη 

ζούσε, θεά τρανή, ωριοπλέξουδη και µε ανθρωπίσιο λάλο, 

η οµόσπλαχνη αδερφή του πίβουλου του Αιήτη, τι κι οι δυο τους 
την Πέρση κάτεχαν για μάνα τους, του Ωκεανού την κόρη, 


κι εἶχαν τόν Ἠλιο κύρη, στους θνητούς που διασκορπάει το φως του. 


Χωρίς φωνές κει πέρα αράξαµε το πλοίο µας στ’ ακρογιάλι, 
σε κόρφο σίγουρο’ µας έδειχνε κάποιος θεός το δρόμο. 

Κι ως όξω βγήκαμε, πλαγιάζαμε δυο μέρες και δυο νύχτες 

κι από την έγνοια και τον κάματο µας σπάραζαν τα σπλάχνα. 


Μα ως ήρθε η τρίτη κι η ὠριοπλέξουδη πρόβαλε Αυγή στην πλάση, 


το κοφτερό σπαθί µου αρπάζοντας και το κοντάρι, αφήνω 

το ἁρμενο πίσω µου, σε ξάγναντο γοργά ν᾿ ανέβω απάνω, 
γη δουλεμένη µην αντίκριζα, φωνή µην άκουα κάποια. 

Κι ως στάθηκα σε βίγλα απόγκρεµη ψηλά, για ν᾿ αγναντέψω, 


σαν να µου φάνη απ’ την πλατύδρομη τη γη καπνός να βγαίνει, 


στης Κίρκης το παλάτι, ανάµεσα σε δάση και ρουμάνια. 

Κι ως εἶδα τον καπνό το διάφωτο, για µια στιγµή στα φρένα 

και στην ψυχή µου διαλογίστηκα να πάω να μάθω ατός µου᾿ 

κι αυτό µου εικάστη, ως διαλογιζόμουν, το πιο σωστό: να τρέξω 


πιο πρώτα στο γοργό πλεούμενο και στο γιαλό, να δώσω 


να φάνε οι σύντροφοι, κι αργότερα να στείλω και να μάθω. 
Ζύγωνα πια στο δρεπανόγυρτο πλεούμενο µας: ξάφνου 
κάποιος θεός, που µε σπλαχνίστηκε στην τόσην ερημιά μου, 
πάνω στο δρόμο αψηλοκέρατο, τρανό µου στέλνει αλάφι. 


Η πύρα του ήλιου το βασάνιζε, κι ως εἶχε πια βοσκήσει 


στο δάσο μέσα, κατηφόριζε να πιεί νερό στο ρέμα. 

Κι ως πρόβαινε, στο ραχοκόκαλο, µεσοπλατίς, χτυπώντας' 
το βρήκα, κι απ’ την άλλη εδιάβηκε το χάλκινο κοντάρι' 
στη σκόνη βογγόντας σωριάστηκε και πέταξε η ψυχή του. 


Κι έσυρα εγώ, πατώντας πάνω του, το χάλκινο κοντάρι 


απ’ την πληγή, και το παράτησα στο χώμα πλαγιασμένο. 
Μετά κλαδιά µε βιάση ανάσπασα και λυγαριάς κλωνάρια, 
κι ως τα 'πλεξα σκοινί, καλόστριφτο κι απὀ τις δυο τις άκρες, 


ως μιαν οργιά, τα πόδια του αγριµιού του φοβερού συδένω, 

πλεξάμενος συνέδησα πόδας δεινοῖο πελώρου, 


βῆν δὲ καταλοφάδεια φέρων ἐπὶ νῆα μέλαιναν 


ἔγχει ἐρειδόμενος, ἐπεὶ οὔ πως ἦεν ἐπ᾽ ὤμου 
χειρὶ φέρειν ἑτέρῃ: μάλα γὰρ μέγα θηρίον ἦεν. 
κἀδ᾽ δ᾽ ἔβαλον προπάροιθε νεός, ἀνέγειρα δ᾽ 
ἑταίρους 

μειλιχίοις ἐπέεσσι παρασταδὸν ἄνδρα ἕκαστον: 


«ὦ Φίλοι, οὐ γάρ πω καταδυσόμεθ᾽ ἀχνύμενοί περ 


εἰς Ἀίδαο δόμους, πρὶν μόρσιμον ἦμαρ ἐπέλθῃ: 
ἀλλ᾽ ἄγετ᾽, ὄφρ᾽ ἐν νηὶ θοῇ βρῶσίς τε πόσις τε, 
μνησόμεθα βρώμης, μηδὲ τρυχώμεθα λιμῷ. 
«ὣς ἐφάμην, οἱ δ᾽ ὦκα ἐμοῖς ἐπέεσσι πίθοντο, 


ἐκ δὲ καλυψάμενοι παρὰ θῖν᾽ ἁλὸς ἀτρυγέτοιο 


θηήσαντ᾽ ἔλαφον: μάλα γὰρ μέγα θηρίον ἦεν. 
αὐτὰρ ἐπεὶ τάρπησαν ὁρώμενοι ὀφθαλμοῖσιν, 
χεῖρας νιψάμενοι τεύχοντ᾽ ἐρικυδέα δαῖτα. 

ὣς τότε μὲν πρόπαν ἦμαρ ἐς ἠέλιον καταδύντα 


ἥμεθα δαινύμενοι κρέα τ᾽ ἄσπετα καὶ μέθυ ἡδύ: 


ἦμος δ᾽ ἠέλιος κατέδυ καὶ ἐπὶ κνέφας ἦλθε, 
δὴ τότε κοιμήθημεν ἐπὶ ῥηγμῖνι θαλάσσης. 
ἦμος δ᾽ ἠριγένεια φάνη ῥοδοδάκτυλος Ἠώς, 


καὶ τότ᾽ ἐγὼν ἀγορὴν θέμενος μετὰ πᾶσιν ἔειπον: 


«'κἐκλυτέ µευ μύθων, κακά περ πάσχοντες ἑταῖροι: 


ὦ Φίλοι, οὐ γάρ τ᾽ ἴδμεν, ὅπῃ ζόφος οὐδ᾽ ὅπῃ ἠώς, 
οὐδ᾽ ὅπῃ ἠέλιος φαεσίμβροτος εἶσ᾽ ὑπὸ γαῖαν, 
οὐδ᾽ ὅπῃ ἀννεῖται: ἀλλὰ φραζώμεθα θᾶσσον 

εἴ τις ἔτ᾽ ἔσται μῆτις. ἐγὼ δ᾽ οὔκ οἴομαι εἶναι. 


εἶδον γὰρ σκοπιὴν ἐς παιπαλόεσσαν ἀνελθὼν 


νῆσον, τὴν πέρι πόντος ἀπείριτος ἐστεφάνωται: 
αὐτὴ δὲ χθαμαλὴ κεῖται: καπνὸν δ᾽ ἐνὶ μέσσῃ 
ἔδρακον ὀφθαλμοῖσι διὰ δρυμὰ πυκνὰ καὶ ὕλην. 
«ὣς ἐφάμην, τοῖσιν δὲ κατεκλάσθη φίλον ἦτορ 


μνησαμένοις ἔργων Λαιστρυγόνος Ἀντιφάταο 


Κὐκλωπός τε βίης μεγαλήτορος, ἀνδροφάγοιο. 
κλαῖον δὲ λιγέως θαλερὸν κατὰ δάκρυ χέοντες: 
ἀλλ᾽ οὐ γάρ τις πρῆξις ἐγίγνετο μυρομένοισιν. 

«αὐτὰρ ἐγὼ δίχα πάντας ἐυκνήμιδας ἑταίρους 


ἠρίθμεον, ἀρχὸν δὲ μετ᾽ ἀμφοτέροισιν ὄπασσα: 


τῶν μὲν ἐγὼν ἦρχον, τῶν δ᾽ Εὐρύλοχος θεοειδής. 
κλήρους δ᾽ ἐν κυνέῃ χαλκήρεϊ πάλλομεν ὦκα: 

ἐκ δ᾽ ἔθορε κλῆρος μεγαλήτορος Εὐρυλόχοιο. 

βῆ δ᾽ ἰέναι, ἅμα τῷ γε δύω καὶ εἴκοσ᾽ ἑταῖροι 


κλαίοντες: κατὰ δ᾽ ἄμμε λίπον γοόωντας ὄπισθεν. 


120 


και κουβαλώντας το κατάσβερκα κινω για το καράβι, 


απακουμπώντας στο κοντάρι µου’ τέτοιου εστάθη αγρίμι, 

με το "να χέρι απά στον ὦμο µου να το κρατώ δεν ήταν. 

Κι ως µπρος στο πλοίο το ξεφορτώθηκα, σιµώνω τους συντρόφους 
και µε γλυκόλογα τους γκάρδιωνα, μιλώντας σ᾽ εναν έναν: 


» Φίλοι, τρανή εἶναι αλήθεια η πίκρα µας, στον Κάτω Κόσμο ωστόσο 


δε θα βουλιάξουμε, της μοίρας µας πριχού σημάνει η μέρα. 
Ομπρός, φαγί, πιοτό όσο βρίσκεται στο γρήγορο καράβι, 

να τρώμε ας µην ξεχνούμε, αδιάκοπα να µη µας δέρνει η πείνα." 
Εἶπα, κι αυτοί μεμιάς συγκλίνοντας απ’ το κεφάλι έβγαλαν, 


εκεί στης άκαρπης της θάλασσας το ακρόγιαλο, τη σκέπη 


κι αποθαμάζουνταν, αντίκρυ τους θωρώντας τέτοιο αγρίμι. 
Και σα φραθήκαν πια τα μάτια τους κοιτάζοντας το αλάφι, 
νίψαν τα χέρια τους και σύνταζαν αρχοντικό τραπέζι. 

Έτσι ως του ήλιου τα βασιλέματα καθούμενοι όλη μέρα, 


µε πλήθος κρέατα και µε ολόγλυκο κρασί φραινόμαστε όλοι. 


Και σύντας ο ήλιος πια βασίλεψε και πήραν τα σκοτάδια, 
σε ύπνο απογείραµε, στο ακρόγιαλο της θάλασσας απάνω. 
Κιη Αυγή σα φάνη η πουρνογέννητη και ροδοδαχτυλάτη, 
όλους σε σύναξη τους κάλεσα κι αναµεσό τους είπα: 


” Και τόσα που τραβάτε, σύντροφοι, για ακούτε! Πούθε πέφτει η 


ανατολή, δεν ξέρει ουτ’ ένας µας, και πουθε η δύση, Φίλοι! 

Πούθε προβάλλει ο γήλιος, στους θνητούς που διασκορπάει το φως 
του; 

και που βουτάει; Μα ελάτε γρήγορα μαζί να στοχαστούμε, 

τώρα αν µας έρθει κάποια φώτιση᾽ τι εγώ καμιά δε βρίσκω. 


Στη βίγλα την ψηλή που ανέβηκα, σ᾽ ένα νησί ριγμένοι 


είδα πως εἰμαστε, που απέραντα το τριγυρνούν πελάγη᾽ 
ψηλό δεν εἶναι ακόµα ξέκρινα καπνό στη μέση κάπου, 
που ανάμεσα από δάση ανέβαινε κι από πυκνά ρουμάνια." 
Αυτά εἶπα, κι εκείνων εράγισε βαθιά η καρδιά στα στήθη, 


τιτου Αντιφάτη αναθυµήθηκαν του Λαιστρυγόνα τα έργα 


και του άγριου, ανθρωποφάγου Κύκλωπα, του πολυδυναμάρη᾽ 
και κίνησαν το θρήνο, κι έτρεχαν τα μάτια τους ποτάμι, 

μα δίχως όφελος! Τι κέρδιζαν αλήθεια από τους θρήνους; 

Και τότε παίρνω και τους συντρόφους τους αντρειωµένους όλους 


στα δυο µοιράζω, και τους έβαλα και δυο αρχηγούς, σε τούτους 


εγώ να ορίζω, κι ο θεόμορφος Ευρύλοχος στους άλλους. 

Σε κράνος χάλκινο ταράζουμε µε βιάση τους λαχνούς µας, 

κι όπως του Ευρύλοχου του αντρόκαρδου πετάχτηκε όξω ο κλήρος, 
κινούσε᾽ εἰκοσι δυο ξοπίσω του σύντροφοι ακολουθούσαν 


µε κλάματα, και µας αφήνοντας σε βόγγους και σε θρήνους. 

εὗρον δ᾽ ἐν βήσσῃσι τετυγμένα δώματα Κίρκης 
ξεστοῖσιν λάεσσι, περισκέπτῳ ἐνὶ χώρῳ: 

ἀμφὶ δέ μιν λύκοι ἦσαν ὀρέστεροι ἠδὲ λέοντες, 
τοὺς αὐτὴ κατέθελξεν, ἐπεὶ κακὰ φάρμακ᾽ ἔδωκεν. 
οὐδ᾽ οἵ γ᾽ ὠρμήθησαν ἐπ᾽ ἀνδράσιν, ἀλλ᾽ ἄρα τοί 


γε 


οὐρῇσιν μακρῇσι περισσαίνοντες ἀνέσταν. 

ὡς δ᾽ ὅτ᾽ ἂν ἀμφὶ ἄνακτα κύνες δαίτηθεν ἰόντα 
σαίνωσ”, αἰεὶ γάρ τε φέρει μειλίγματα θυμοῦ, 
ὣς τοὺς ἀμφὶ λύκοι κρατερώνυχες ἠδὲ λέοντες 


σαῖνον: τοὶ δ᾽ ἔδεισαν, ἐπεὶ ἴδον αἰνὰ πέλωρα. 


ἔσταν δ᾽ ἐν προθύροισι θεᾶς καλλιπλοκάμοιο, 
Κίρκης δ᾽ ἔνδον ἄκουον ἀειδούσης ὀπὶ καλῇ, 
ἱστὸν ἐποιχομένης μέγαν ἄμβροτον, οἷα θεάων 
λεπτά τε καὶ χαρίεντα καὶ ἀγλαὰ ἔργα πέλονται. 


τοῖσι δὲ μύθων ἦρχε Πολίτης ὄρχαμος ἀνδρῶν, 


ὅς μοι κήδιστος ἑτάρων ἦν κεδνότατός τε: 

«ὦ Φίλοι, ἔνδον γάρ τις ἐποιχομένη μέγαν ἱστὸν 
καλὸν ἀοιδιάει, δάπεδον δ᾽ ἅπαν ἀμφιμέμυκεν, 
ἢ θεὸς ἠὲ γυνή: ἀλλὰ φθεγγώμεθα θᾶσσον. 


«ὣς ἄρ᾽ ἐφώνησεν, τοὶ δὲ φθέγγοντο καλεῦντες. 


ἡ δ᾽ αἶψ᾽ ἐξελθοῦσα θύρας ὤιξε φαεινὰς 
καὶ κάλει: οἱ δ᾽ ἅμα πάντες ἀιδρείῃσιν ἕποντο: 


Εὐρύλοχος δ᾽ ὑπέμεινεν, ὀισάμενος δόλον εἶναι. 


εἶσεν δ᾽ εἰσαγαγοῦσα κατὰ κλισμούς τε θρόνους τε, 


ἐν δέ σφιν τυρόν τε καὶ ἄλφιτα καὶ μέλι χλωρὸν 


οἴνῳ Πραμνείῳ ἐκύκα: ἀνέμισγε δὲ σίτῳ 


φάρμακα λύγρ’, ἵνα πάγχυ λαθοίατο πατρίδος αἴης. 


αὐτὰρ ἐπεὶ δῶκέν τε καὶ ἔκπιον, αὐτίκ᾽ ἔπειτα 
ῥάβδῳ πεπληγυῖα κατὰ συφεοῖσιν ἐέργνυ. 


οἱ δὲ συῶν μὲν ἔχον κεφαλὰς φωνήν τε τρίχας τε 


καὶ δέμας, αὐτὰρ νοῦς ἦν ἔμπεδος, ὡς τὸ πάρος 
περ. 

ὡς οἱ μὲν κλαίοντες ἐέρχατο, τοῖσι δὲ Κίρκη 

πάρ ῥ᾽ ἄκυλον βάλανόν τε βάλεν καρπόν τε 
κρανείης 

ἔδμεναι, οἷα σύες χαμαιευνάδες αἰὲν ἔδουσιν. 


«Εὐρύλοχος δ᾽ αἶψ᾽ ἦλθε θοὴν ἐπὶ νῆα μέλαιναν 


ἀγγελίην ἑτάρων ἐρέων καὶ ἀδευκέα πότμον. 
οὐδέ τι ἐκφάσθαι δύνατο ἔπος ἱέμενός περ, 

κῆρ ἄχεϊ μεγάλῳ βεβολημένος: ἐν δέ οἱ ὄσσε 
δακρυόφιν πίμπλαντο, γόον δ᾽ ὠίετο θυμός. 


ἀλλ᾽ ὅτε δή μιν πάντες ἀγασσάμεθ᾽ ἐξερέοντες, 


καὶ τότε τῶν ἄλλων ἑτάρων κατέλεξεν ὄλεθρον: 


«'ἤιομεν, ὡς ἐκέλευες, ἀνὰ δρυμά, φαίδιμ᾽ 

Και βρήκαν σε βαθύ συλλάγκαδο της Κίρκης το παλάτι, 
πετροπελεκητό, καλόφτιαστο, σε ξάγναντο χτισμένο. 
Λύκοι βουνίσιοι το τριγύριζαν και λιόντες, που 'χε ατή της 
γητέψει, δίνοντας τους βότανα φαρμακερά να φάνε. 


Κι ουδέ που χίμιξαν απάνω τους, καθώς τους είδαν ξένους, 


μον᾽ τις μακριές ουρές χαρούμενα κουνώντας σηκώθηκαν. 
Πως κάνουν γύρα στον αφέντη τους τρανές χαρές οι σκύλοι, 
από τραπέζι ως φτάνει, ξέροντας καλούδια πως τους φέρνει, 
όμοια κι οι λιόντες κι οι ατσαλόνυχοι τους κάναν λύκοι τότε' 


τρανές χαρές, µα εκείνοι τρόμαξαν, τέτοια θεριά να ιδούνε. 


Στην ξώπορτα της ωριοπλέξουδης θεάς οµπρός σταθήκαν, 
της Κίρκης, κι άκουαν που µε γάργαρη φωνή τραγούδαε μέσα, 
μεγάλο ως ύφαινε κι αθάνατο πανί --- και µη δεν εἶναι 

όλα οι θεές που υφαίνουν όμορφα, ψιλά, χαριτωμένα; 


Τότε ο τρανός Πολίτης κίνησε τα λόγια αναµεσό τους, 


ο πιο µου μπιστεμένος σύντροφος κι ο πιο που του 'χα αγάπη: 
"Κάποια γυναίκα πηγαινόρχεται στον αργαλειό της, Φίλοι, 

το μέγα, τραγουδώντας όμορφα, κι αντιδονεί το σπίτι --- 
θνητή, θεά, δεν ξέρω’ γρήγορα μαζί ας φωνάξουμε όλοι!" 


Σαν εἰπε τούτα, εκείνοι εφώναξαν µε δύναμη, κι η Κίρκη 


τις θύρες άνοιξε τις λιόφωτες µε βιάση, κι όπως βγήκε, 

τους κάλεσε να µπουν ανήξεροι της ακλουθήξαν όλοι, 

και μόνο ο Ευρύλοχος απόµεινε, τι οσµίστη κάποιο δόλο. 

Κι ως τους συνέµπασε, τους έδωκε σκαμνιά, θρονιά να κάτσουν, 


και σε κρασί απ’ την Πράμνη ανάδευε μαζί τυρί ξυσμένο, 


μέλι ξανθό και κριθαράλευρο, και µέσα εκεί τους ρίχνει 

κακά βοτάνια, την πατρίδα τους για πάντα να ξεχάσουν. 

Κι ὡς τους το κέρασε και το άδειασαν, σε µια στιγµή τους δίνει 
με το ραβδί της, και τους έκλεισε στα χοιρομάντρια μέσα. 


Χοίρου κορμί απόχτησαν ὀλοι τους, φωνή, κεφάλι, τρίχες, 


μόνο που κράτησαν αθόλωτο το νου τους, ως και πρώτα. 
Κι εκεί που μαντρισμένοι εµύρουνταν, η Κίρκη, για να φάνε, 
έριξε κράνα, πρινοβέλανα μπροστά τους και βαλάνια, 

τι άλλη θροφή οι χαμοκοιτάµενοι δε συνηθούνε χοίροι. 


Κι ο Ευρύλοχος τρεχάτος έφτασε στο μελανό καράβι, 


να πει τι απόγιναν οι σύντροφοι, το τι κακό τους βρήκε. 

Βαρύς καημός καθώς τον ἑπνιγε, µια λέξη καν να βγάλει 

του κάκου πάλευε απ᾿ το στόμα του’ τα δάκρυα πλημμυρούσαν 
τα δυο του μάτια, κι όλο του 'ρχονταν σε θρήνο να ξεσπάσει. 


Μα όπως ριχτήκαµε όλοι πάνω του ρωτώντας σαστισμένοι, 


Εκείνος το χαμό ανιστόρησε των άλλων µας συντρόφων: 


» Τρανέ Οδυσσέα, καθώς µας πρόσταξες, διαβήκαμε το δάσο, 

Ὀδυσσεῦ: 
εὕρομεν ἐν βήσσῃσι τετυγμένα δώματα καλὰ 
ξεστοῖσιν λάεσσι, περισκέπτῳ ἐνὶ χώρῳ. 


ἔνθα δέ τις μέγαν ἱστὸν ἐποιχομένη λίγ᾽ ἄειδεν, 


ἢ θεὸς ἠὲ γυνή: τοὶ δὲ φθέγγοντο καλεῦντες. 
ἡ δ᾽ αἶψ᾽ ἐξελθοῦσα θύρας ὤιξε φαεινὰς 

καὶ κάλει: οἱ δ᾽ ἅμα πάντες ἀιδρείῃσιν ἕποντο: 
αὐτὰρ ἐγὼν ὑπέμεινα, ὀισάμενος δόλον εἶναι. 


οἱ δ᾽ ἅμ᾽ ἀιστώθησαν ἀολλέες, οὐδέ τις αὐτῶν 


ἐξεφάνη: δηρὸν δὲ καθήμενος ἐσκοπίαζον.᾽ 

«ὣς ἔφατ᾽, αὐτὰρ ἐγὼ περὶ μὲν ξίφος ἀργυρόηλον 
ὤμοιιν βαλόμην, μέγα χάλκεον, ἀμφὶ δὲ τόξα: 

τὸν δ᾽ ἂψ ἠνώγεα αὐτὴν ὁδὸν ἡγήσασθαι. 


αὐτὰρ ὃ γ᾽ ἀμφοτέρῃσι λαβὼν ἑλλίσσετο γούνων 


καί μ᾽ ὀλοφυρόμενος ἔπεα πτερόεντα προσηύδα: 
«'μή μ᾽ ἄγε κεῖσ᾽ ἀέκοντα, διοτρεφές, ἀλλὰ λίπ᾽ 
αὐτοῦ. 

οἶδα γάρ, ὡς οὔτ᾽ αὐτὸς ἐλεύσεαι οὔτε τιν᾽ ἄλλον 
ἄξεις σῶν ἑτάρων. ἀλλὰ ξὺν τοίσδεσι θᾶσσον 


φεύγωμεν: ἔτι γάρ κεν ἀλύξαιμεν κακὸν ἦμαρ. 


«ὣς ἔφατ', αὐτὰρ ἐγώ μιν ἀμειβόμενος 
προσέειπον: 

Εὐρύλοχ᾽, ἦ τοι μὲν σὺ μέν᾽ αὐτοῦ τῷδ᾽ ἐνὶ χώρῳ 
ἔσθων καὶ πίνων κοίλῃ παρὰ νηὶ μελαίνῃ: 

αὐτὰρ ἐγὼν εἶμι, κρατερὴ δέ μοι ἔπλετ᾽ ἀνάγκη.᾽ 


«ὣς εἰπὼν παρὰ νηὸς ἀνήιον ἠδὲ θαλάσσης. 


ἀλλ᾽ ὅτε δὴ ἄρ᾽ ἔμελλον ἰὼν ἱερὰς ἀνὰ βήσσας 
Κίρκης ἵξεσθαι πολυφαρμάκου ἐς μέγα δῶμα, 
ἔνθα μοι Ἑρμείας χρυσόρραπις ἀντεβόλησεν 
ἐρχομένῳ πρὸς δῶμα, νεηνίῃ ἀνδρὶ ἐοικώς, 


πρῶτον ὑπηνήτῃ, τοῦ περ χαριεστάτη ἥβη: 


ἔν τ᾽ ἄρα μοι φῦ χειρί, ἔπος τ᾽ ἔφατ᾽ ἔκ τ᾽ ὀνόμαζε: 
«“πῇ δὴ αὖτ᾽, ὦ δύστηνε, δι᾽ ἄκριας ἔρχεαι οἷος, 
χώρου ἄιδρις ἐών; ἕταροι δέ τοι οἵδ᾽ ἐνὶ Κίρκης 
ἔρχαται ὡς τε σύες πυκινοὺς κευθμῶνας ἔχοντες. 


ᾖ τοὺς λυσόμενος δεῦρ᾽ ἔρχεαι; οὐδέ σέ φημι 


αὐτὸν νοστήσειν, μενέεις δὲ σύ γ᾽, ἔνθα περ ἄλλοι. 
ἀλλ᾽ ἄγε δή σε κακῶν ἐκλύσομαι ἠδὲ σαώσω. 

τῆ, τόδε φάρμακον ἐσθλὸν ἔχων ἐς δώματα Κίρκης 
ἔρχευ, ὅ κέν τοι κρατὸς ἀλάλκῃσιν κακὸν ἦμαρ. 


πάντα δέ τοι ἐρέω ὀλοφώια δήνεα Κίρκης. 


τεύξει τοι κυκεῶ, βαλέει δ᾽ ἐν φάρμακα σίτῳ. 
ἀλλ᾽ οὐδ᾽ ὣς θέλξαι σε δυνήσεται: οὐ γὰρ ἐάσει 
φάρμακον ἐσθλόν, ὅ τοι δώσω, ἐρέω δὲ ἕκαστα. 


ὁππότε κεν Κίρκη σ᾽ ἐλάσῃ περιμήκεῖ ῥάβδῳ, 

και σε λαγκάδι αρχοντοπάλατο ξεκρίναμε μεγάλο, 
πετροπελεκητό, καλόφτιαστο, σε ξάγναντο χτισμένο. 


Εκεί στον αργαλειό της άκουσαν που ψιλοτραγουδούσε 


κάποια θεά ή θνητή, και φώναξαν µε δύναμη, κι εκείνη 
τις θύρες άνοιξε τις λιόφωτες µε βιάση, κι όπως βγήκε, 
τους κάλεσε να µπουν ανήξεροι της ακλουθήξαν όλοι, 
και μόνο εγώ, που δόλο οσµίζοµουν, απόµεινα ξοπίσω. 


Κι όλοι µαζί γένηκαν άφαντοι, δε βγήκε πια κανένας, 


κι εγώ καθόμουν και τους πρόσµενα πολληώρα να φανούνε. 
Είπε, κι εγώ το ασηµοκάρφωτο σπαθί στους ὤμους πάνω, 
το Χάλκινο, το μέγα, επέρασα, και γύρα το δοξάρι, 

κι εἶπα του Ευρύλοχου να πάρουμε μαζί την ίδια στράτα. 


Μα εκείνος µου 'πιασε τα γόνατα και µε παρακαλιόταν 


και λόγια µου 'λεγε ανεµάρπαστα στα κλάματα του µέσα: 
"Εδώ παράτα µε, αρχοντόθρεφτε, κει πέρα µη µε σέρνεις 


αθέλητα µου’ ουτ’ ένα σύντροφο πια δε γυρίζεις πίσω, 


κι ατός σου δε γυρνάς: µα ας φύγουμε καν µε τους άλλους τούτους 


το γρηγορότερο’ γλιτώνουμε την κακιάν ώρα ακόμα!" 


Είπε, κι εγώ γυρνώντας μίλησα κι απηλογιά του δίνω: 
"Εσύ να μείνεις τώρα, Ευρύλοχε, σε τούτο το ακρογιάλι 
τρώγοντας, πίνοντας, στο μαύρο µας βαθύ καράβι δίπλα' 
όµως εγὠ θα πάω, δε γίνεται: βαριά µε σφίγγει ανάγκη. 


Εἶπα, κι αφήκα πλοίο κι ακρόγιαλο και πήρα ν᾿ ανεβαίνω' 


μα ὡς το λαγκάδι το άγιο εδιάβηκα και κόντευα να φτάσω 
στης Κίρκης πια το αρχοντοπάλατο της πολυφαρμακούσας, 
εκεί µου απάντηξε ο χρυσόραβδος Ερμής, καθώς στο σπίτι 
σίµωνα πια, κι ἑμοιαζε νιούτσικο θνητό, τα μαγουλά του 


μόλις που χνούδισαν, κι η νιότη του στην πιο γλυκιά της ώρα. 


Το χέρι µου 'σφιξε, µου μίλησε κι αυτά τα λόγια µου 'πε: 

"Για που τραβάς ξανά, βαριόµοιρε, στ’ ακρόβουνα μονάχος, 
του τόπου ακάτεχος; Οι επίλοιποι σύντροφοι σου στης Κίρκης 
ως χοίροι κλειδωμένοι βρίσκουνται σε στεριές μάντρες μέσα. 


Να τους γλιτώσεις μήπως έρχεσαι; Κι ατός σου δε διαγέρνεις 


ξοπίσω λέω᾽ σε λίγο συντροφιά θα κάνεις µε τους άλλους! 
Ωστόσο θέλω από τα βάσανα να σε γλιτώσω τούτα. 

Να πάρε αυτό το καλοβότανο και κράτα το, στης Κίρκης 

σα μπεις, να σκέπει το κεφάλι σου, κακηώρα να µη σε 'βρει. 


Τις πονηριές της Κίρκης άκουσε μιαν άκρη ως άλλη τώρα: 


Πιοτό θα σου ετοιμάσει, βάζοντας κακά βοτάνια μέσα, 
μα κι έτσι εσένα δε θα πιάσουνε τα μάγια, δε θ᾽ αφήσει 
το καλοβότανο που σου 'δωκα᾽ να σου τα πω όµως όλα: 


Μόλις η Κίρκη πάρει το μακρύ ραβδί της και σε κρούσει, 

δὴ τότε σὺ ξίφος ὀξὺ ἐρυσσάμενος παρὰ μηροῦ 


Κίρκῃ ἐπαῖξαι, ὥς τε κτάμεναι μενεαίνων. 
ἡ δέ σ᾽ ὑποδείσασα κελήσεται εὐνηθῆναι: 
ἔνθα σὺ μηκέτ᾽ ἔπειτ᾽ ἀπανήνασθαι θεοῦ εὐνήν, 
ὄφρα κέ τοι λύσῃ θ᾽ ἑτάρους αὐτόν τε κομίσσῃ: 


ἀλλὰ κέλεσθαί μιν μακάρων μέγαν ὅρκον ὀμόσσαι, 


μή τί τοι αὐτῷ πῆμα κακὸν βουλευσέμεν ἄλλο, 

μή σ᾽ ἀπογυμνωθέντα κακὸν καὶ ἀνήνορα θήῃ.᾽ 
ἡ«ὼς ἄρα φωνήσας πόρε φάρμακον ἀργεϊφόντης 
ἐκ γαίης ἐρύσας, καί μοι φύσιν αὐτοῦ ἔδειξε. 


ῥίζῃ μὲν μέλαν ἔσκε, γάλακτι δὲ εἴκελον ἄνθος: 


μῶλυ δέ μιν καλέουσι θεοί: χαλεπὸν δέ τ᾽ ὀρύσσειν 


ἀνδράσι γε θνητοῖσι, θεοὶ δέ τε πάντα δύνανται. 


Ἑρμείας μὲν ἔπειτ᾽ ἀπέβη πρὸς μακρὸν Ὄλυμπον 


νῆσον ἀν᾽ ὑλήεσσαν, ἐγὼ δ᾽ ἐς δώματα Κίρκης 


ἤια, πολλὰ δέ μοι κραδίη πόρφυρε κιόντι. 


ἔστην δ᾽ εἰνὶ θύρῃσι θεᾶς καλλιπτλοκάμοιο: 

ἔνθα στὰς ἐβόησα, θεὰ δέ µευ ἔκλυεν αὐδῆς. 

ἡ δ᾽ αἶψ᾽ ἐξελθοῦσα θύρας ὤιξε φαεινὰς 

καὶ κάλει: αὐτὰρ ἐγὼν ἑπόμην ἀκαχήμενος ἦτορ. 


εἶσε δέ μ᾽ εἰσαγαγοῦσα ἐπὶ θρόνου ἀργυροήλου 


καλοῦ δαιδαλέου: ὑπὸ δὲ θρῆνυς ποσὶν ἦεν: 
τεῦχε δέ μοι κυκεῶ χρυσέῳ δέπαι, ὄφρα πίοιμι, 
ἐν δέ τε φάρμακον ἧκε, κακὰ φρονέουσ᾽ ἐνὶ θυμῷ. 
αὐτὰρ ἐπεὶ δῶκέν τε καὶ ἔκπιον, οὐδέ μ᾽ ἔθελξε, 


ῥάβδῳ πεπληγυῖα ἔπος τ᾽ ἔφατ᾽ ἔκ τ᾽ ὀνόμαζεν: 


ἔρχεο νῦν συφεόνδε, μετ᾽ ἄλλων λέξο ἑταίρων." 
«Ὡς φάτ᾽, ἐγὼ δ᾽ ἄορ ὀξὺ ἐρυσσάμενος παρὰ 
μηροῦ 

Κίρκῃ ἐπήιξα ὥς τε κτάμεναι μενεαίνων. 

ἡ δὲ μέγα ἰάχουσα ὑπέδραμε καὶ λάβε γούνων, 


καί μ᾽’ ὀλοφυρομένη ἔπεα πτερόεντα προσηύδα: 


«τίς πόθεν εἰς ἀνδρῶν; πόθι τοι πόλις ἠδὲ τοκῆες; 
θαῦμά μ᾽ ἔχει ὡς οὔ τι πιὼν τάδε φάρμακ᾽ 
ἐθέλχθης: 

οὐδὲ γὰρ οὐδέ τις ἄλλος ἀνὴρ τάδε φάρμακ᾽ 
ἀνέτλη, 

ὃς κε πίῃ καὶ πρῶτον ἀμείψεται ἕρκος ὀδόντων. 


σοὶ δέ τις ἐν στήθεσσιν ἀκήλητος νόος ἐστίν. 


ᾖ σύ γ᾽ Ὀδυσσεύς ἐσσι πολύτροπος, ὅν τέ μοι αἰεὶ 
φάσκεν ἐλεύσεσθαι χρυσόρραπις ἀργεϊφόντης, 

ἐκ Τροίης ἀνιόντα θοῇ σὺν νηὶ μελαίνῃ. 

ἀλλ᾽ ἄγε δἠ κολεῷ μὲν ἄορ θέο, νῶι δ᾽ ἔπειτα 


εὐνῆς ἡμετέρης ἐπιβείομεν, ὄφρα μιγέντε 

γοργά το κοφτερό ξεγύμνωσε σπαθί από το μερί σου 


κι απά στην Κίρκη χίμα, ως να 'θελες να πάρεις τη ζωή της. 

Κι αυτή θα φοβηθεί’ σαν έπειτα σου πει να κοιµηθείτε, 

πια της θεάς εσύ τον έρωτα µην τον αρνιέσαι, αν θέλεις 

να λευτερώσει τους συντρόφους σου και να γνοιαστεί και σένα. 


Μα τον τρανό των τρισµακάριστων ν᾿ αμώσει πες της όρκο, 


πως δε θα βάλει πια άλλο τίποτε κακό για σε στο νου της, 

να µη σου πάρει αντρεία και δύναμη, σα γυμνωθείς οµπρός της.» 
Αυτά εἶπε ο Αργοφονιάς᾽ το βότανο μετά ανασπά απ᾿ το χώμα, 

κι όπως µου το 'δωκε, µου ξήγησε και ποια τα φυσικά του: 


η ρίζα µελανιά, µα κάτασπρος ο ανθός του, σαν το γάλα' 


μώλυ οι θεοί το λένε δύσκολο θνητός να το ανασπάσει 
από τη γης, μονάχα αθάνατοι, τι αυτοί μπορούν τα πάντα. 
Μετά για τον τρανό τον Όλυμπο κινούσε ο Ερμής να φύγει, 
το δασωτό νησί διαβαίνοντας᾽ κι εγώ τραβω στης Κίρκης, 


και χίλιες μύριες έγνοιες έδερναν, ως όδευα, το νου µου. 


Και στάθηκα στης ωριοπλέξουδης θεάς ομπρός τη θύρα, 
και φώναξα᾽ κι ευτύς, ακούγοντας εκείνη τη φωνή µου, 
τις θύρες άνοιξε τις λιόφωτες µε βιάση κι όξω βγήκε 

να µε καλέσει’ της ακλούθηξα κι εγὠ βαριά θλιμμένος 


και μ᾽ έβαλε σε ασηµοκάρφωτο θρονί για να καθίσω, 


πανώριο, ξομπλιαστό, µε κάτωθε προσκάμνι για τα πόδια. 
Σε κούπα το πιοτό µου ετοίμασε να πιώ μαλαματένια, 
και το βοτάνι µέσα µου "ριξε, κακά στο νου λογιώντας. 
Και σα µου το 'δωκε και το άδειασα, χωρίς να µε μαγέψει, 


µε κρούει µε το ραβδί της κι έκραξε κι αυτά τα λόγια µου "πε: 


» Τράβα και συ µε τους συντρόφους σου να κυλιστείς στη μάντρα!» 
Είπε, κι εγώ απ’ τη µέση σέρνοντας το κοφτερό σπαθί µου, 

στην Κίρκη εχίμιξα, σα να 'θελα να πάρω τη ζωή της. 

Κι αυτή ξεφώνισε, και τρέχοντας τα γόνατα µου πιάνει 


και λόγια µου 'λεγε ανεµάρπαστα στα κλάματα της µέσα: 


Ποιος είσαι; πούθε; Που η πατρίδα σου και που οι γονιοί σου 
εσένα; 

Σαστίζω! Βότανα σε πότισα κακά και δε μαγεύτης! 

Άλλος κανείς, κανείς δε γλίωσε θνητός, τα βότανα µου 

σαν ήπιε τούτα και του πέρασαν της δοντωσιάς το φράχτη: 


όµως εσύ κρατάς αγήτευτη ψυχή στα στήθια μέσα. 


θα σαι ο Οδυσσέας ο πολυτάξιδος, το ξέρω! Ο χρυσοράβδης 
Αργοφονιάς συχνά µου το 'λεγε πως απ’ την Τροία γυρνώντας 
σε μελανό, γοργό πλεούμενο θα 'ρθείς εδώ µια μέρα. 

Μον’ έλα, το σπαθί στη θήκη του για ξαναχώσε τώρα 


κι ας ανεβούμε στο κλινάρι µου τον πόθο να χαρούμε, 

εὐνῇ καὶ φιλότητι πεποίθοµεν ἀλλήλοισιν. 
«ὣς ἔφατ’, αὐτὰρ ἐγώ μιν ἀμειβόμενος 
προσέειπον: 

'ὦ Κίρκη, πῶς γάρ µε κέλεαι σοὶ ἤπιον εἶναι, 
ἥ μοι σῦς μὲν ἔθηκας ἐνὶ μεγάροισιν ἑταίρους, 


αὐτὸν δ᾽ ἐνθάδ᾽ ἔχουσα δολοφρονέουσα κελεύεις 


ἐς θάλαμόν τ᾽ ἰέναι καὶ σῆς ἐπιβήμεναι εὐνῆς, 
ὄφρα µε γυμνωθέντα κακὸν καὶ ἀνήνορα θήῃς. 
οὐδ᾽ ἂν ἐγώ γ᾽ ἐθέλοιμι τεῆς ἐπιβήμεναι εὐνῆς, 
εἰ μή μοι τλαίης γε, θεά, μέγαν ὅρκον ὀμόσσαι 


μή τί μοι αὐτῷ πῆμα κακὸν βουλευσέμεν ἄλλο.᾽ 


ὡ«ῶς ἐφάμην, ἡ δ᾽ αὐτίκ᾽ ἀπώμνυεν, ὡς ἐκέλευον. 
αὐτὰρ ἐπεί ῥ᾽ ὄμοσέν τε τελεύτησέν τε τὸν ὅρκον, 
καὶ τότ᾽ ἐγὼ Κίρκης ἐπέβην περικαλλέος εὐνῆς. 
«ἀμφίπολοι δ᾽ ἄρα τέως μὲν ἐνὶ μεγάροισι πένοντο 


τέσσαρες, αἵ οἱ δῶμα κάτα δρήστειραι ἔασι: 


γίγνονται δ᾽ ἄρα ταί γ᾽ ἔκ τε κρηνέων ἀπό τ᾽ 
ἀλσέων 

ἔκ θ᾽ ἱερῶν ποταμῶν, οἵ τ᾽ εἰς ἅλαδε προρέουσι. 
τάων ἡ μὲν ἔβαλλε θρόνοις ἔνι ῥήγεα καλὰ 
πορφύρεα καθύπερθ’, ὑπένερθε δὲ λῖθ᾽ 
ὑπέβαλλεν: 


ἡ δ᾽ ἑτέρη προπάροιθε θρόνων ἐτίταινε τραπέζας 


ἀργυρέας, ἐπὶ δέ σφι τίθει χρύσεια κάνεια: 
ἡ δὲ τρίτη κρητῆρι μελίφρονα οἶνον ἐκίρνα 
ἡδὺν ἐν ἀργυρέῳ, νέμε δὲ χρύσεια κύπελλα: 
ἡ δὲ τετάρτη ὕδωρ ἐφόρει καὶ πῦρ ἀνέκαιε 


πολλὸν ὑπὸ τρίποδι μεγάλῳ: ἰαίνετο δ᾽ ὕδωρ. 


αὐτὰρ ἐπεὶ δὴ ζέσσεν ὕδωρ ἐνὶ ἤνοπι χαλκῷ, 

ἔς ῥ᾽ ἀσάμινθον ἕσασα λό᾽ ἐκ τρίποδος μεγάλοιο, 
θυμῆρες κεράσασα, κατὰ κρατός τε καὶ ὤμων, 
ὄφρα μοι ἐκ κάματον θυμοφθόρον εἵλετο γυίων. 


αὐτὰρ ἐπεὶ λοῦσέν τε καὶ ἔχρισεν λίπ᾽ ἐλαίῳ, 


ἀμφὶ δέ µε χλαῖναν καλὴν βάλεν ἠδὲ χιτῶνα, 

εἶσε δέ μ᾽ εἰσαγαγοῦσα ἐπὶ θρόνου ἀργυροήλου 
καλοῦ δαιδαλέου, ὑπὸ δὲ θρῆνυς ποσὶν ἦεν: 
χέρνιβα δ᾽ ἀμφίπολος προχόῳ ἐπέχευε φέρουσα 


καλῇ χρυσείῃ, ὑπὲρ ἀργυρέοιο λέβητος, 


νίψασθαι: παρὰ δὲ ξεστὴν ἐτάνυσσε τράπεζαν. 
σῖτον δ᾽ αἰδοίη ταμίη παρέθηκε φέρουσα, 

εἴδατα πόλλ᾽ ἐπιθεῖσα, χαριζομένη παρεόντων. 
ἐσθέμεναι δ᾽ ἐκέλευεν: ἐμῷ δ᾽ οὐχ ἥνδανε θυμῷ, 


ἀλλ᾽ ἥμην ἀλλοφρονέων, κακὰ δ᾽ ὄσσετο θυμός. 


«Κίρκη δ᾽ ὡς ἐνόησεν ἔμ᾽ ἥμενον οὐδ᾽ ἐπὶ σίτῳ 


χεῖρας ἰάλλοντα, κρατερὸν δέ µε πένθος ἔχοντα, 

ο ένας του άλλου για να κερδίσουμε την πάσα εμπιστοσύνη. 
Σαν εἰπε τούτα, εγώ γυρίζοντας απηλογιά της δίνω: 


. Κίρκη, πως θέλεις καλοπρόθετος εγώ μαζί σου να 'μαι, 


που τους συντρόφους µου κατάντησες γουρούνια στην αυλή σου, 


και μένα µε κρατάς και κλώθοντας κακά στο νου σου θέλεις 


ν᾽ ανέβω τώρα στο κλινάρι σου, στην κάμαρα σου να 'µπω, 


Κιως γυμνωθώ, κι αντρεία και δύναμη να χάσω απ’ τις γητειές σου; 


Μα εγώ δε θ᾽ ανεβώ στην κλίνη σου ποτέ µε θέλημα µου' 
εξὀν, θεά, κι αν το αποφάσιζες τρανό ν᾿ αμώσεις όρκο, 


πως δε θα βάλεις άλλο τίποτε στο νου κακό για μένα." 


Είπα, κι αυτή, καθώς της γύρευα, µεμιάς τον όρκο δίνει: 
κι εγώ πια τότε, ὡς είδα κι ἁµωσε και τέλεψε τον όρκο, 
στο πάγκαλο κλινάρι ανέβηκα της Κίρκης δίχως φόβο. 
Την ώρα τούτη βάγιες τέσσερεις συγύριζαν το σπίτι’ 


τις εἶχε η Κίρκη στο παλάτι της να κάνουν τις δουλειές της, 


όλες ξανθιές, από ανεβάλλουσες και δάση γεννημένες 


κι από ποτάμια αγνά, στις θάλασσες που τρέχουν τα νερά τους. 


Και πήρε η µια τους τώρα κι ἐστρωνε πα στα θρονιά φλοκάτες, 


πανώριες, πορφυρές και κάτωθε λινόφαντα σεντόνια' 


τις τάβλες γνοιάζουνταν η δεύτερη μπρος στα θρονιά να στήσει, 


από καθάριο ασήμι, κι έβαζε χρυσά κανίστρια πάνω” 
η τρίτη τους κρασί µελόγλυκο συγκέρναε σε ασημένιο 
κροντήρι, και ποτήρια μοίραζε μαλαματένια γύρω' 

η τέταρτη νερό κουβάλησε, και κάτω από τριπόδι 


τρανό φωτιά μεγάλη εκόρωσε. Σε λίγην ώρα επήρε 


να χλιαίνει το νερό᾽ σαν έβρασε στο αστραφτερό µπακίρι, 
µε κρύο γλυκά µου το συγκέρασε και στο λουτρό µε βάζει: 
κι απ’ το τρανό τριπόδι παίρνοντας, από κεφάλι κι ώμους 
µε περεχούσεν, ως που ο κάματος αφήκε το κορμί µου. 


Κι ως πια µε απόλουσε και µε ἄλειψε µε μυρωμένο λάδι, 


όμορφη πέρασε στους ώμους µου χλαμύδα και χιτώνα 

και μ᾽ έφερε σε ασηµοκάρφωτο θρονί για να καθίσω, 
πανώριο, ξομπλιαστό, µε κάτωθε προσκάµμνι για τα πόδια. 
Μια παρακόρη τότε τρέχοντας νερό σε στάµνα φέρνει, 


χρυσή, πανώρια, κι από κάτω της ένα αργυρό λεγένι, 


για να πλυθώ, κι οµπρός µας έστησε στραφταλιστό τραπέζι. 
Ψωμί κιη σεβαστή κελάρισσα µας κουβαλάει, και πλήθος 
φαγιά απιθώνει, απ’ ό,τι βρέθηκε καλό να µας φιλέψει. 
Τελειώνοντας, να φάω µε κάλεσε, µα εγὠ καρδιά δεν εἶχα᾽ 


µε άλλου το νου καθόμουν κι έτρεµα κακό µην έρθει κι άλλο. 


Κι η Κίρκη, ως μ᾽ ένιωσε να κάθουµαι χωρίς ν᾿ απλώνω χέρι 


στα φαγητά, μονάχα ασήκωτη να µε πλακώνει θλίψη, 


380 


385 


390 


395 


400 


405 


410 


415 


ἄγχι παρισταμένη ἔπεα πτερόεντα προσηύδα: 
« τίφθ᾽ οὕτως, Ὀδυσεῦ, κατ᾽ ἄρ᾽ ἕζεαι ἶσος 
ἀναύδῳ, 


θυμὸν ἔδων, βρώμης δ᾽ οὐχ ἅπτεαι οὐδὲ ποτῆτος; 


ᾗ τινά που δόλον ἄλλον ὀίεαι: οὐδέ τί σε χρὴ 
δειδίμεν: ἤδη γάρ τοι ἀπώμοσα καρτερὸν ὅρκον. 
«ὣς ἔφατ’, αὐτὰρ ἐγώ μιν ἀμειβόμενος 
προσέειπον: 

“ὦ Κίρκη, τίς γάρ κεν ἀνήρ, ὃς ἐναίσιμος εἴη, 


πρὶν τλαίη πάσσασθαι ἐδητύος ἠδὲ ποτῆτος, 


πρὶν λύσασθ᾽ ἑτάρους καὶ ἐν ὀφθαλμοῖσιν ἰδέσθαι; 
ἀλλ᾽ εἰ δὴ πρόφρασσα πιεῖν φαγέμεν τε κελεύεις, 
λῦσον, ἵν᾽ ὀφθαλμοῖσιν ἴδω ἐρίηρας ἑταίρους. 
«Ὡς ἐφάμην, Κίρκη δὲ διὲκ μεγάροιο βεβήκει 


ῥάβδον ἔχουσ᾽ ἐν χειρί, θύρας δ᾽ ἀνέῳξε συφειοῦ, 


ἐκ δ᾽ ἔλασεν σιάλοισιν ἐοικότας ἐννεώροισιν. 

οἱ μὲν ἔπειτ᾽ ἔστησαν ἐναντίοι, ἡ δὲ δι᾽ αὐτῶν 
ἐρχομένη προσάλειφεν ἑκάστῳ φάρμακον ἄλλο. 
τῶν δ᾽ ἐκ μὲν μελέων τρίχες ἔρρεον, ἃς πρὶν ἔφυσε 


φάρμακον οὐλόμενον, τό σφιν πόρε πότνια Κίρκη: 


ἄνδρες δ᾽ ἂψ ἐγένοντο νεώτεροι ἢ πάρος ἦσαν, 
καὶ πολὺ καλλίονες καὶ μείζονες εἰσοράασθαι. 
ἔγνωσαν δέ μ᾽ ἐκεῖνοι ἔφυν τ᾽ ἐν χερσὶν ἕκαστος. 
πᾶσιν δ᾽ ἱμερόεις ὑπέδυ γόος, ἀμφὶ δὲ δῶμα 


σμερδαλέον κονάβιζε: θεὰ δ᾽ ἐλέαιρε καὶ αὐτή. 


«ἡ δέ µευ ἄγχι στᾶσα προσηύδα δῖα θεάων: 
“διογενὲς Λαερτιάδη, πολυμήχαν᾽ Ὀδυσσεῦ, 
ἔρχεο νῦν ἐπὶ νῆα θοὴν καὶ θῖνα θαλάσσης. 
νῆα μὲν ἂρ πάμπρωτον ἐρύσσατε ἠπειρόνδε, 


κτήματα δ᾽ ἐν σπήεσσι πελάσσατε ὅπλα τε πάντα: 


αὐτὸς δ᾽ ἂψ ἰέναι καὶ ἄγειν ἐρίηρας ἑταίρους. 
«Ὡς ἔφατ', αὐτὰρ ἐμοί γ᾽ ἐπεπείθετο θυμὸς 
ἀγήνωρ, 

βῆν δ᾽ ἰέναι ἐπὶ νῆα θοὴν καὶ θῖνα θαλάσσης. 
εὗρον ἔπειτ᾽ ἐπὶ νηὶ θοῇ ἐρίηρας ἑταίρους 
οἴκτρ᾽ ὀλοφυρομένους, θαλερὸν κατὰ δάκρυ 


χέοντας. 


ὡς δ᾽ ὅτ᾽ ἂν ἄγραυλοι πόριες περὶ βοῦς ἀγελαίας, 
ἐλθούσας ἐς κόπρον, ἐπὴν βοτάνης κορέσωνται, 
πᾶσαι ἅμα σκαίρουσιν ἐναντίαι: οὐδ᾽ ἔτι σηκοὶ 
ἴσχουσ᾽, ἀλλ᾽ ἁδινὸν μυκώμεναι ἀμφιθέουσι: 


μητέρας: ὣς ἔμ᾽ ἐκεῖνοι ἐπεὶ ἴδον ὀφθαλμοῖσι, 


δακρυόεντες ἔχυντο: δόκησε δ᾽ ἄρα σφίσι θυμὸς 
ὣς ἔμεν, ὡς εἰ πατρίδ᾽ ἱκοίατο καὶ πόλιν αὐτὴν 


τρηχείης Ἰθάκης, ἵνα τ᾽ ἔτραφεν ἠδ᾽ ἐγένοντο. 

ήρθε κοντά µου κι ἀνεμάρπαστα µου συντυχαίνει λόγια: 
"Πες µου, Οδυσσέα, πως έτσι κάθεσαι, μουγγός λες κι είσαι; κάτι 


σου τρώει τα σωθικά᾽ δεν άγγιξες φαγί, κρασί καθόλου. 


Μην κάποιον άλλο δόλο σκιάζεσαι; Πια τώρα δεν ταιριάζει 

να "χεις το φόβο µου, τι αμάλαγο πιο πριν µου πήρες όρκο. 

Είπε, κι εγώ γυρνώντας μίλησα κι απηλογιά της δίνω: 

"Κίρκη, για πες, ποιανού που ακούγεται σωστός και δίκιος άντρας 


του λέει ποτέ η καρδιά στο στόμα του φαγί, κρασί να βάλει, 


πριχού λυτρώσει τους συντρόφους του και τους ιδεί μπροστά του; 
Όμως αν τώρα αλήθεια από καρδιάς να πιώ, να φάω µε σπρώχνεις, 
για λύτρωσε τους, µε τα μάτια µου να ιδώ τους συντρόφους µου.» 
Σαν εἶπα τούτα, η Κίρκη εκίνησε, περνώντας το παλάτι, 


µε το ραβδί στο χέρι, κι άνοιξε τη χοιρομάντρα, κι όξω 


τους έβγαζε, και μοιάζαν όλοι τους μ᾽ εννιά χρονώὠ θρεφτάρια. 
Κι αντικριστά καθώς εστάθηκαν, εκείνη, αναµεσό τους 
περνώντας, τον καθέναν άλειβε µε µπάλσαμο καινούργιο" 

κι οι τρίχες πέφταν από πάνω τους, που απ’ το καταραμένο 


της τρανής Κίρκης µαγιοβότανο τους εἶχαν ξεφυτρώσει. 


Και πήραν όψη πάλι ανθρώπινη κι οµπρός σου τους θωρούσες 
πιο νιους και πιο τρανούς και πιο όμορφους που, παρ᾽ ό,τι πρώτα. 
Κι ευτύς µε γνώρισαν και µου 'σφιγγαν το χέρι, κι ως του θρήνου 
μας έπνιξε ο καημός, ολόγυρα το σπίτι αντιλαλούσε 


βαριά απ’ τους βόγγους, τόσο, που 'νιωσε κι η ίδια η θεά συμπόνια. 


Κι ήρθε η θεά η τρανή και στάθηκε κοντά µου τότε κι εἰπε: 
” Γιὲ του Λαέρτη αρχοντογέννητε, πολύτεχνε Οδυσσέα, 
τρέχα στο γρήγορο πλεούμενο και στο ακρογιάλι τώρα, 
και πρώτα απ’ όλα το καράβι σας όξω να βγει τραβάτε, 


μετά το βιος και τ᾽ άλλα σύνεργα σε σπήλια χωστέ μέσα, 


κι έτσι γοργά µε τους συντρόφους σου τους μπιστεμένους γύρνα.» 
Είπε, και σύγκλινε στα λόγια της η πέρφανη καρδιά µου' 

και στο γοργό µας πλοίο σαν έφτασα και στο ακρογιάλι κάτω, 
βρήκα στο γρήγορο καράβι µας τους γκαρδιακούς συντρόφους 


να 'χουν για µας στημένο σύθρηνο, να πλημμυρούν στο κλάμα. 


Απτη βοσκή ως γυρνούν στη μάντρα τους κοπαδιαστά οι γελάδες 
χορτάτες, πως χιμούν ολόγυρα, να τις καλωσορίσουν 
χοροπηδώντας τα μοσκάρια τους, και µέσα δεν κρατιούνται 

στο βοϊδομάντρι, µόνο αδιάκοπα μουγκρίζουν τριγυρνώντας 


τις μάνες τους: παρόμοια βλέποντας και μένα εκείνοι ομπρός τους, 


χύθηκαν πάνω µου µε κλάματα, και τους φαινόταν ἰδιο 
στην πατρική τους γη ως να γύρισαν και στης τραχιάς Ιθάκης 


το κάστρο, εκεί που πρωταντίκρισαν το φως κι αναστηθήκαν 

καί μ᾽ ὀλοφυρόμενοι ἔπεα πτερόεντα προσηύδων: 


«σοὶ μὲν νοστήσαντι, διοτρεφές, ὣς ἐχάρημεν, 


ὡς εἴ τ᾽ εἰς Ἰθάκην ἀφικοίμεθα πατρίδα γαῖαν: 


ἀλλ᾽ ἄγε, τῶν ἄλλων ἑτάρων κατάλεξον ὄλεθρον. 


«ὡς ἔφαν, αὐτὰρ ἐγὼ προσέφην μαλακοῖς ἐπέεσσι: 


'νῆα μὲν ἂρ πάμπρωτον ἐρύσσομεν ἤπειρόνδε, 


κτήματα δ᾽ ἐν σπήεσσι πελάσσομεν ὅπλα τε πάντα: 


αὐτοὶ δ᾽ ὀτρύνεσθε ἐμοὶ ἅμα πάντες ἕπεσθαι, 
ὄφρα ἴδηθ᾽ ἑτάρους ἱεροῖς ἐν δώμασι Κίρκης 
πίνοντας καὶ ἔδοντας: ἐπηετανὸν γὰρ ἔχουσιν. 
«ὣς ἐφάμην, οἱ δ᾽ ὦκα ἐμοῖς ἐπέεσσι πίθοντο. 


Εὐρύλοχος δέ μοι οἷος ἐρύκανε πάντας ἑταίρους: 


καί σφεας φωνήσας ἔπεα πτερόεντα προσηύδα: 
«ἆ δειλοί, πόσ᾽ ἴμεν; τί κακῶν ἱμείρετε τούτων; 
Κίρκης ἐς μέγαρον καταβήμεναι, ἥ κεν ἅπαντας 
ἢ σῦς ἠὲ λύκους ποιήσεται ἠὲ λέοντας, 


οἵ κέν οἱ μέγα δῶμα φυλάσσοιμεν καὶ ἀνάγκῃ, 


ὥς περ Κύκλωψ ἔρξ᾽, ὅτε οἱ µέσσαυλον ἵκοντο 
ἡμέτεροι ἕταροι, σὺν δ᾽ ὁ θρασὺς εἴπετ' Ὀδυσσεύς: 
τούτου γὰρ καὶ κεῖνοι ἀτασθαλίῃσιν ὄλοντο. 

«ὡς ἔφατ', αὐτὰρ ἐγώ γε μετὰ φρεσὶ μερμήριξα, 
σπασσάµενος τανύηκες ἄορ παχέος παρὰ μηροῦ, 


τῷ οἱ ἀποπλήξας κεφαλὴν οὐδάσδε πελάσσαι, 
καὶ πηῷ περ ἐόντι μάλα σχεδόν: ἀλλά μ᾽ ἑταῖροι 
μειλιχίοις ἐπέεσσιν ἐρήτυον ἄλλοθεν ἄλλος: 
«'διογενές, τοῦτον μὲν ἐάσομεν, εἰ σὺ κελεύεις, 


αὐτοῦ πὰρ νηΐ τε μένειν καὶ νῆα ἔρυσθαι: 


ἡμῖν δ᾽ ἡγεμόνευ᾽ ἱερὰ πρὸς δώματα Κίρκης. 
«Ὡς φάμενοι παρὰ νηὸς ἀνήιον ἠδὲ θαλάσσης. 
οὐδὲ μὲν Εὐρύλοχος κοίλῃ παρὰ νηὶ λέλειπτο, 
ἀλλ᾽ ἕπετ': ἔδεισεν γὰρ ἐμὴν ἔκπαγλον ἐνιπήν. 


«τόφρα δὲ τοὺς ἄλλους ἑτάρους ἐν δώμασι Κίρκη 


ἐνδυκέως λοῦσέν τε καὶ ἔχρισεν λίπ᾽ ἐλαίῳ, 
ἀμφὶ δ᾽ ἄρα χλαίνας οὔλας βάλεν ἠδὲ χιτῶνας: 
δαινυμένους δ᾽ ἐὐ πάντας ἐφεύρομεν ἐν 
μεγάροισιν. 

οἱ δ᾽ ἐπεὶ ἀλλήλους εἶδον φράσσαντό τ᾽ ἐσάντα, 


κλαῖον ὀδυρόμενοι, περὶ δὲ στεναχίζετο δῶμα. 


ἡ δέ µευ ἄγχι στᾶσα προσηύδα δῖα θεάων: 
«μηκέτι νῦν θαλερὸν γόον ὄρνυτε: οἶδα καὶ αὐτὴ 
ἠμὲν ὅσ᾽ ἐν πόντῳ πάθετ᾽ ἄλγεα ἰχθυόεντι, 


ἠδ᾽ ὅσ᾽ ἀνάρσιοι ἄνδρες ἐδηλήσαντ᾽ ἐπὶ χέρσου. 


ἀλλ᾽ ἄγετ᾽ ἐσθίετε βρώμην καὶ πίνετε οἶνον, 

και τέτοια κλαίοντας ανεµάρπαστα µου συντυχαίναν λόγια: 


"Τόσο χαρήκαμε, αρχοντόγεννε, το γυρισμό σου, ως να ταν 


πια στην Ιθάκη να διαγέρναµε, στη γη την πατρική µας. 

Μον’ έλα, ιστόρα µας, πως χάθηκαν οι επίλοιποι σύντροφοι;» 
Εἶπαν, κι εγὠ γλυκά τους μίλησα κι απηλογιά τους δίνω: 
"Πιό πρώτα απ᾿ όλα το καράβι µας να σύρουμε ὀξω να βγει, 


μετά το βιος και τ᾽ άλλα σύνεργα να κρύψουµε σε σπήλια' 


κι ατοί σας ακλουθάτε γρήγορα τ᾽ αχνάρια µου, να δείτε 

στης Κίρκης το παλάτι οι σύντροφοι πως πίνουν και πως τρώνε, 
κι έχουν μπροστά τους όσα θα 'φταναν να τρώνε ακέριο χρόνο.» 
Εἶπα, κι ευτύς εκείνοι σύγκλιναν᾽ ο Ευρύλοχος μονάχα 


ν᾽ ανακρατήσει πίσω επάλευε τους συντρόφους µας όλους, 


και κράζοντας τους ανεµάρπαστα κινούσε λόγια οµπρός τους: 
"Για που τραβούμε τώρα, δύστυχοι; Τον ίδιο το χαμό σας 
ζητάτε; --- στο παλάτι να 'ρθουµε της Κίρκης, που για χοίρους 
για λύκους, για και λιόντες όλους µας θα κάνει δίχως άλλο, 


θέμε, δε θέμε το παλάτι της το μέγα να φυλάμε. 


Τα ἰδια µας έκανε κι ο Κύκλωπας, σαν ήρθαν στο µαντρί του 
οι άλλοι συντρόφοι µας κι ο απότορµος μαζί τους Οδυσσέας. 
Της αμυαλιάς του είναι το φταίξιμο που χάθηκαν κι εκείνοι!» 
Στα λόγια ετούτα εγώ στοχάστηκα για µια στιγµή στα φρένα 


να σύρω το σπαθί τ᾽ ολόµακρο πλάι στο παχύ μερί µου 


και να τον κρούσω, το κεφάλι του να κυλιστεί στο χώμα, 

που δικός µου ας ήταν άνθρωπος ωστόσο µε κυκλώσαν 
άλλος αλλούθε γύρα οι σύντροφοι πραγά αντισκόφτοντάς µε: 
” Άς τον αφήσουμε, αρχοντόγεννε, κι εσύ να θέλεις μόνο, 


εδώ να μένει στὀ πλεούμενο, να του 'χει και την έγνοια: 


κι έμπτα μπροστά, στο αρχοντοπάλατο να πάμε εμείς της Κίρκης.» 
Είπαν, κι αφήκαν πλοίο κι ακρόγιαλο και πήραν ν᾿ ανεβαίνουν. 
Μα δεν απόµεινε κι ο Ευρύλοχος στο βαθουλό καράβι, 

μον’ µας ακλούθηξε, τι ετρόµαξε τις άγριες µου φοβέρες. 

Ωστόσο η Κίρκη στο παλάτι της τους άλλους µας συντρόφους 


καλά τους έλουσε, τους άλειψε µε μυρωμένο λάδι 

και στο κορμί σγουρές τους φόρεσε χλαμύδες και χιτώνες. 
Στο αρχονταρίκι τους πετύχαµε σε πλούσιο ομπρός τραπέζι’ 
Κι ως ανταμώθηκαν κι αντίκρισαν ο ένας τον ἄλλο, αρχίσαν 


θρήνους και γόσµατα’ κι ολόγυρα το σπίτι αντιδονούσε. 


Κι ήρθε η τρανή θεά και στάθηκε κοντά µου τότε κι εἰπε: 
” Γιε του Λαέρτη αρχοντογέννητε, πολύτεχνε Οδυσσέα, 
τους θρήνους τώρα παρατάτε τους: ατή µου το κατέχω 

το πόσα εσύρατε στα πέλαγα τα ψαροθρόφα μέσα, 


και πόσα στις στεριές οι αντίµαχοι σας έκαµαν τυράαννια. 


Μα ελάτε, στο τραπέζι κάτσετε, ψωμί, κρασί χαρείτε, 

εἰς ὅ κεν αὖτις θυμὸν ἐνὶ στήθεσσι λάβητε, 
οἷον ὅτε πρώτιστον ἐλείπετε πατρίδα γαῖαν 
τρηχείης Ἰθάκης. νῦν δ᾽ ἀσκελέες καὶ ἄθυμοι, 


αἰὲν ἄλης χαλεπῆς μεμνημένοι, οὐδέ ττοθ᾽ ὕμιν 


θυμὸς ἐν εὐφροσύνῃ, ἐπεὶ ἦ μάλα πολλὰ πέποσθε.᾽ 
«ὣς ἔφαθ᾽, ἡμῖν δ᾽ αὖτ᾽ ἐπεπείθετο θυμὸς ἀγήνωρ. 
ἔνθα μὲν ἤματα πάντα τελεσφόρον εἰς ἐνιαυτὸν 
ἥμεθα δαινύμενοι κρέα τ᾽ ἄσπετα καὶ μέθυ ἡδύ: 


ἀλλ᾽ ὅτε δή ῥ᾽ ἐνιαυτὸς ἔην, περὶ δ᾽ ἔτραπον ὧραι 


μηνῶν φθινόντων, περὶ δ᾽ ἤματα μακρὰ τελέσθη, 
καὶ τότε μ᾽ ἐκκαλέσαντες ἔφαν ἐρίηρες ἑταῖροι: 
«δαιμόνι’, ἤδη νῦν μιμνήσκεο πατρίδος αἴης, 
εἴτοι θέσφατόν ἐστι σαωθῆναι καὶ ἱκέσθαι 


οἶκον ἐς ὑψόροφον καὶ σὴν ἐς πατρίδα γαῖαν. 


«ὣς ἔφαν, αὐτὰρ ἐμοί γ᾽ ἐπεπείθετο θυμὸς ἀγήνωρ. 
ὣς τότε μὲν πρόπαν ἦμαρ ἐς ἠέλιον καταδύντα 
ἥμεθα, δαινύμενοι κρέα τ᾽ ἄσπετα καὶ μέθυ ἡδύ: 
ἦμος δ᾽ ἠέλιος κατέδυ καὶ ἐπὶ κνέφας ἦλθεν, 


οἱ μὲν κοιμήσαντο κατὰ μέγαρα σκιόεντα. 


αὐτὰρ ἐγὼ Κίρκης ἐπιβὰς περικαλλέος εὐνῆς 
γούνων ἐλλιτάνευσα, θεὰ δέ μευ ἔκλυεν αὐδῆς: 

καί μιν φωνήσας ἔπεα πτερόεντα προσηύδων: 

«'ὢ Κίρκη, τέλεσόν μοι ὑπόσχεσιν ἣν περ ὑπέστης, 


οἴκαδε πεμψέμεναι: θυμὸς δέ μοι ἔσσυται ἤδη, 


ἠδ᾽ ἄλλων ἑτάρων, οἵ µευ φθινύθουσι φίλον κῆρ 
ἀμφ᾽ ἔμ᾽ ὀδυρόμενοι, ὅτε που σύ γε νόσφι γένηαι.᾽ 
«ὡς ἐφάμην, ἡ δ᾽ αὐτίκ᾽ ἀμείβετο δῖα θεάων: 
“διογενὲς Λαερτιάδη, πολυμήχαν᾽ Ὀδυσσεῦ, 


μηκέτι νῦν ἀέκοντες ἐμῷ ἐνὶ μίμνετε οἴκῳ. 


ἀλλ᾽ ἄλλην χρὴ πρῶτον ὁδὸν τελέσαι καὶ ἱκέσθαι 
εἰς Ἀΐδαο δόμους καὶ ἐπαινῆς Περσεφονείης, 
ψυχῇ χρησομένους Θηβαίου Τειρεσίαο, 

μάντηος ἀλαοῦ, τοῦ τε φρένες ἔμπεδοί εἰσι: 


τῷ καὶ τεθνηῶτι νόον πόρε Περσεφόνεια, 


οἴῳ πεπνῦσθαι, τοὶ δὲ σκιαὶ ἀίσσουσιν.᾽ 

«ὣς ἔφατ᾽, αὐτὰρ ἐμοί γε κατεκλάσθη φίλον ἦτορ: 
κλαῖον δ᾽ ἐν λεχέεσσι καθήμενος, οὐδέ νύ μοι κῆρ 
ἤθελ᾽ ἔτι ζώειν καὶ ὁρᾶν φάος ἠελίοιο. 


αὐτὰρ ἐπεὶ κλαίων τε κυλινδόμενος τ᾽ ἐκορέσθην, 


καὶ τότε δή μιν ἔπεσσιν ἀμειβόμενος προσέειπον: 
«'“ὢ Κίρκη, τίς γὰρ ταύτην ὁδὸν ἡγεμονεύσει; 

εἰς Ἄϊδος δ᾽ οὔ πω τις ἀφίκετο νηὶ μελαίνῃ. 

«Ὡς ἐφάμην, ἡ δ᾽ αὐτίκ᾽ ἀμείβετο δῖα θεάων: 


“διογενὲς Λαερτιάδη, πολυμήχαν᾽ Ὀδυσσεῦ, 

ν᾽ αντριγιωθεί η καρδιά στα στήθη σας και να σταθείτε ως πρώτα' 
σαν τη στιγμή που πρωταφήνατε τη γη σας, την Ιθάκη 
την κακοτράχαλη. Βαριόθυμοι, σκελετωμένοι τώρα 


τους φοβερούς θυμάστε αδιάκοπα παραδαρμούς σας, μήτε 


χαρά η καρδιά σας νιώθει, τι έχετε πολλά τραβήξει αλήθεια!» 


Έτσι µας μίλησε, κι η πέρφανη καρδιά µας τ᾽ αποδέχτη. 


Εκεί ευφραινόμαστε, ως που τέλεψεν ακέριος ένας χρόνος, 
µε πλήθος κρέατα και µε ολόγλυκο κρασί την πάσα μέρα. 


Μα απά στο γύρισμα, σαν κύλησαν πάλι οι εποχές του χρόνου, 


κι οι μήνες έτρεχαν και διάβαιναν µια µια οι περίσσιες μέρες, 
ὀξω µε φώναξαν και µου 'λεγαν οι γκαρδιακοί συντρόφοι: 
"Καιρός να θυμηθείς, ανέµυαλε, τη γη την πατρική σου, 

αν να γλιτώσεις γράφει η μοίρα σου και να διαγείρεις πίσω 


στο αψηλοτάβανο παλάτι σου, στο πατρικό σου χώμα." 


Έτσι µου μίλησαν, κι η πέρφανη καρδιά µου τ᾽ αποδέχτη. 


Έτσι ως του ήλιου τα βασιλέµατα καθούμενοι όλη μέρα 


µε πλήθος κρέατα και µε ολόγλυκο κρασί φραινόμαστε όλοι 
μα όντας ο γήλιος πια βασίλεψε και πήραν τα σκοτάδια, 


οι άλλοι πλάγιασαν και κοιµήθηκαν στον ισκιερό αντρωνίτη, 


κι εγώ στης Κίρκης ανεβαίνοντας το πάγκαλο κλινάρι 
πέφτω στα πόδια της, κι ως άκουγε, τα παρακάλια αρχίζω, 
και κράζοντας την ανεµάρπαστα κινούσα λόγια οµπρός της: 
"Κίρκη, το λόγο τώρα τέλεψε, παλιά που µου 'χες τάξει, 


πως στην πατρίδα θα µας ἑστελνες: το λαχταρώ κι ατός µου, 


το λαχταρούν κι οι άλλοι µου σύντροφοι’ την ώρα εσύ που λείπεις 
µε τριγυρίζουν όλοι κλαίγοντας και τρων τα σωθικά µου.» 

Εἰπε, κι εκείνη ευτύς, η αρχόντισσα θεά, µου απηλογήθη: 

” Γιὲ του Λαέρτη αρχοντογέννητε, πολύτεχνε Οδυσσέα, 


κανένας λόγος πια να μένετε στο σπίτι µου άθελα σας: 


ανάγκη ωστόσο να τελέψετε μιαν ἄλλη στράτα πρώτα, 

στης Περσεφόνης της ανήµερης και στου Άδη τα παλάτια, 
χρησμό από την ψυχή να πάρετε του Τειρεσία, που μάντης 

στη Θήβα ήταν τυφλός, µα η δύναμη κρατάει του νου του ακόμα' 


τι η Περσεφόνη, και που πέθανε, τη γνώση δεν του πήρε, 


μονάχα αυτός να νιώθει’ οι επίλοιποι διανεύουν σαν τους ἰσκιους.» 
Στα λόγια της θεάς µου εράγισε βαθιά η καρδιά στα στήθη, 
και στο κλινάρι της καθούμενος θρηνούσα: πια η ψυχή µου 
δεν ήθελε να ζει, να χαίρεται το φως του ήλιου στόν κόσµο. 


Μα σαν πια απόκαµα να µύρουμαι και να στρουφοκυλιούμαι, 


γυρνώντας στη θεά, την ἐκραξα κι αυτά της συντυχαίνω: 
"Κίρκη, και ποιος θ᾽ ανέβει στο άρµενο, το δρόµο να µου δείξει; 
Με το καράβι του δεν έφτασε κανείς στον Άδη ακόμα!» 

Εἶπα, κι εκείνη ευτύς, η αρχόντισσα θεά, µου απηλογήθη: 


” Γιὲ του Λαέρτη αρχοντογέννητε, πολύτεχνε Οδυσσέα, 

μή τί τοι ἡγεμόνος γε ποθὴ παρὰ νηὶ μελέσθω, 
ἱστὸν δὲ στήσας, ἀνά θ᾽ ἱστία λευκὰ πετάσσας 
ἧσθαι: τὴν δέ κέ τοι πνοιὴ Βορέαο φέρῃσιν. 
ἀλλ᾽ ὁπότ᾽ ἂν δὴ νηὶ δι Ὠκεανοῖο περήσῃς, 


ἔνθ᾽ ἀκτή τε λάχεια καὶ ἄλσεα Περσεφονείης, 


μακραί τ᾽ αἴγειροι καὶ ἰτέαι ὠλεσίκαρπτοι, 

νῆα μὲν αὐτοῦ κέλσαι ἐπ᾽ Ὠκεανῷ βαθυδίνῃ, 
αὐτὸς δ᾽ εἰς Ἀίδεω ἰέναι δόμον εὐρώεντα. 

ἔνθα μὲν εἰς Ἀχέροντα Πυριφλεγέθων τε ῥέουσιν 


Κώκυτός θ᾽, ὃς δὴ Στυγὸς ὕδατός ἐστιν ἀπορρώξ, 


πέτρη τε ξὐνεσίς τε δύω ποταμῶν ἐριδούπων: 
ἔνθα δ᾽ ἔπειθ᾽, ἥρως, χριμφθεὶς πέλας, ὥς σε 
κελεύω, 

βόθρον ὀρύξαι, ὅσον τε πυγούσιον ἔνθα καὶ ἔνθα, 
ἀμφ᾽ αὐτῷ δὲ χοὴν χεῖσθαι πᾶσιν νεκύεσσιν, 


πρῶτα μελικρήτῳ, μετέπειτα δὲ ἡδέι οἴνῳ, 


τὸ τρίτον αὖθ᾽ ὕδατι: ἐπὶ δ᾽ ἄλφιτα λευκὰ παλύνειν. 
πολλὰ δὲ γουνοῦσθαι νεκύων ἀμενηνὰ κάρηνα, 
ἐλθὼν εἰς Ἰθάκην στεῖραν βοῦν, ἣ τις ἀρίστη, 
ῥέξειν ἐν μεγάροισι πυρήν τ᾽ ἐμπλησέμεν ἐσθλῶν, 


Τειρεσίῃ δ᾽ ἀπάνευθεν ὄιν ἱερευσέμεν οἴῳ 


παμμέλαν’, ὃς μήλοισι μεταπρέπει ὑμετέροισιν. 
αὐτὰρ ἐπὴν εὐχῇσι λίσῃ κλυτὰ ἔθνεα νεκρῶν, 

ἔνθ᾽ ὄιν ἀρνειὸν ῥέζειν θῆλύν τε μέλαιναν 

εἰς Ἔρεβος στρέψας, αὐτὸς δ᾽ ἀπονόσφι τραπέσθαι 


ἱέμενος ποταμοῖο ῥοάων: ἔνθα δὲ πολλαὶ 


ψυχαὶ ἐλεύσονται νεκύων κατατεθνηώτων. 

δὴ τότ᾽ ἔπειθ᾽ ἑτάροισιν ἐποτρῦναι καὶ ἀνῶξαι 
μῆλα, τὰ δὴ κατάκειτ’ ἐσφαγμένα νηλέι χαλκῷ, 
δείραντας κατακῆαι, ἐπεύξασθαι δὲ θεοῖσιν, 


ἰφθίμῳ τ᾽ Ἀίδῃ καὶ ἐπαινῇ Περσεφονείῃ: 


αὐτὸς δὲ ξίφος ὀξὺ ἐρυσσάμενος παρὰ μηροῦ 
ἧσθαι, μηδὲ ἐᾶν νεκύων ἀμενηνὰ κάρηνα 
αἵματος ἆσσον ἴμεν, πρὶν Τειρεσίαο πυθέσθαι. 
ἔνθα τοι αὐτίκα μάντις ἐλεύσεται, ὄρχαμε λαῶν, 


ὃς κέν τοι εἴπῃσιν ὁδὸν καὶ µέτρα κελεύθου 


νόστον θ᾽, ὡς ἐπὶ πόντον ἐλεύσεαι ἰχθυόεντα. 
«ὣς ἔφατ’, αὐτίκα δὲ χρυσόθρονος ἤλυθεν Ἠώς. 
ἀμφὶ δέ µε χλαῖνάν τε χιτῶνά τε εἵματα ἕσσεν: 
αὐτὴ δ᾽ ἀργύφεον φᾶρος μέγα ἕννυτο νύμφη, 


λεπτὸν καὶ χαρίεν, περὶ δὲ ζώνην βάλετ’ ἰξυῖ 
καλὴν χρυσείην, κεφαλῇ δ᾽ ἐπέθηκε καλύπτρην. 
αὐτὰρ ἐγὼ διὰ δώματ᾽ ἰὼν ὤτρυνον ἑταίρους 


μειλιχίοις ἐπέεσσι παρασταδὸν ἄνδρα ἕκαστον: 

μην το γνοιαστείς αν στο πλεούμενο σου λείψει ο κυβερνήτης! 
Μον’ στήσε το κατάρτι κι ἅπλωσε τ᾽ άσπρα πανιά και κάθου, 
κι εκείνο απ’ του Βοριά το φύσημα μονάχο θ᾿ αρµενίζει. 

Μα σύντας πια µε το καράβι σου τον Ωκεανό περάσεις, 


στη χέρσα ακρογιαλιά το πάναγνο της Περσεφόνης δάσο 


θα βρεις, γεμάτο λεύκες τρίψηλες κι ιτιές καρπορημάχτρες. 
Και σαν αράξεις το καράβι σου στο βαθιορεµατάρη 

τον Ωκεανό, στόν Άδη κίνησε να πας το μουχλιασμένο. 
Χύνουνται εκεί ο Πυριφλεγέθοντας κι ο Κωκυτός, που βγαίνει 


από τη Στύγα, στον Αχέροντα’ τα δυο ποτάμια σμίγουν 


λίγο πιο πάνω τα βροντόλαλα᾽ στη μέση κι ένας βράχος. 

Κει πέρα φτάνοντας, αντρόκαρδε, καθώς σου ορίζω τώρα, 
λάκκο ως µια πήχη πάρε κι άνοιξε του μάκρους και του φάρδους, 
και πρόσφερε χοές στα χείλη του στους πεθαμένους όλους' 


πρώτα µελόγαλα και δεύτερα κρασί γλυκό να χύσεις, 


νερό στο τέλος, Και πασπάλισε κριθάλευρο από πάνω. 
Και κάνε στων νεκρών παράκληση τ᾽ ανέψυχα κεφάλια, 
και τάξε, στην Ιθάκη φτάνοντας την πιο τρανή σου στέρφα 
γελάδα να τους σφάξεις, καιγοντας μαζί περίσσια δώρα. 


Του Τειρεσία να τάξεις ξέχωρα κριγιό, γι’ αυτόν μονάχα, 


μαύρο, κατάμαυρο, το πιο όμορφο στα ζωντανά σου µέσα. 

Κι ως στων νεκρών των πολυδόξαστων δεηθείς τα πλήθη πρώτα, 
μια προβατίνα σφάξε ολόµαυρη κι έναν κριγιό, στα σκότη 
γυρνώντας τα’ µα εσύ τα μάτια σου πέρα μεριά να στρέψεις, 


στου ποταμού μαθές τα ρέματα: σε λίγο θ᾽ αντικρίσεις 


πλήθος ψυχές νεκρών που εχάθηκαν να φτάνουν μαζεμένες. 
Πρόσταξε τότε τους συντρόφους σου να γδάρουν τα σφαγάρια, 
που θα κοιτώνται απ᾿ τον ανέσπλαχνο χαλκό θανατωμένα, 

και να τα κάψουν, και παράκληση στους δυο θεούς να υψώσουν, 


στην Περσεφόνη την ανήµερη και στον τρανό τον Άδη. 


Και συ καθούμενος ανάσυρε το κοφτερό απ’ τη µέση 

σπαθί, και των νεκρών τ᾽ ανέψυχα κεφάλια µην αφήνεις 

κοντά στο γαίμα, πριν απόκριση σου δώσει ο Τειρεσίας. 

Σε µια στιγµή το μάντη να 'ρχεται, ρηγάρχη, θ᾿ αντικρίσεις, 

που θα σου πει ποιος θα 'ναι ο δρόμος σου, της στράτας σου το 


μάκρος, 


και πως τα ψαροθρόφα πέλαγα περνώντας θα διαγείρεις.» 
Τέτοια τη νύχτα εκείνη µου 'λεγε, κι ως πρόβαλε σε λίγο 

η Αυγή η χρυσόθρονη, µου φόρεσε χλαμύδα και χιτώνα, 

κι ατή της η ξωθιά χιονόθωρο μακρύ μαντί φορούσε, 


ψιλό, χαριτωμένο, κι έβαλε στη μέση της ζωνάρι 


ὠριο, χρυσό, και στο κεφάλι της απάνω µια μαντίλα. 
Κι εγὠ τις κάμαρες διαβαίνοντας τους συντρόφους µου σµίγω, 


και µε γλυκόλογα τους γκάρδιωνα μιλώντας σ᾽ έναν έναν: 

«'μηκέτι νῦν εὕδοντες ἀωτεῖτε γλυκὺν ὕπνον, 


ἀλλ᾽ ἴομεν: δὴ γάρ μοι ἐπέφραδε πότνια Κίρκη. 


«ὣς ἐφάμην, τοῖσιν δ᾽ ἐπεπείθετο θυμὸς ἀγήνωρ. 


οὐδὲ μὲν οὐδ᾽ ἔνθεν περ ἀπήμονας ἦγον ἑταίρους. 


Ἐλπήνωρ δέ τις ἔσκε νεώτατος, οὔτε τι λίην 
ἄλκιμος ἐν πολέμῳ οὔτε φρεσὶν ᾖσιν ἀρηρώς: 


ὃς μοι ἄνευθ᾽ ἑτάρων ἱεροῖς ἐν δώμασι Κίρκης, 


ψύχεος ἱμείρων, κατελέξατο οἰνοβαρείων. 
κινυμένων δ᾽ ἑτάρων ὅμαδον καὶ δοῦπον ἀκούσας 
ἐξαπίνης ἀνόρουσε καὶ ἐκλάθετο φρεσὶν ᾖσιν 
ἄψορρον καταβῆναι ἰὼν ἐς κλίμακα μακρήν, 


ἀλλὰ καταντικρὺ τέγεος πέσεν: ἐκ δέ οἱ αὐχὴν 


ἀστραγάλων ἐάγη, ψυχὴ δ᾽ Ἄϊδόσδε κατῆλθεν. 
«ἐρχομένοισι δὲ τοῖσιν ἐγὼ μετὰ μῦθον ἔειπον: 
'Φάσθε νύ που οἶκόνδε φίλην ἐς πατρίδα γαῖαν 
ἔρχεσθ’ ἄλλην δ᾽ ἧμιν ὁδὸν τεκµήρατο Κίρκη, 


εἰς Ἀίδαο δόμους καὶ ἐπαινῆς Περσεφονείης 


ψυχῇ χρησομένους Θηβαίου Τειρεσίαο. 

«ὣς ἐφάμην, τοῖσιν δὲ κατεκλάσθη φίλον ἦτορ, 
ἑζόμενοι δὲ κατ᾿ αὖθι γόων τἱλλοντό τε χαίτας: 
ἀλλ᾽ οὐ γάρ τις πρῆξις ἐγίγνετο μυρομένοισιν. 


«ἀλλ᾽ ὅτε δή ῥ᾽ ἐπὶ νῆα θοὴν καὶ θῖνα θαλάσσης 


ἤομεν ἀχνύμενοι θαλερὸν κατὰ δάκρυ χέοντες, 
τόφρα δ᾽ ἄρ᾽ οἰχομένη Κίρκη παρὰ νηὶ μελαίνῃ 
ἀρνειὸν κατέδησεν ὄιν θῆλύν τε μέλαιναν, 

ῥεῖα παρεξελθοῦσα: τίς ἂν θεὸν οὐκ ἐθέλοντα 


ὀφθαλμοῖσιν ἴδοιτ᾽ ἢ ἔνθ᾽ ἢ ἔνθα κιόντα; 

"πια µην κοιµάστε στον ολόγλυκο παραδοµένοι γύπνο, 


κι η σεβαστή θεά µου αρμήνεψε το δρόμο --- µόνο πάμε!" 


Έτσι τους μίλησα κι η πέρφανη καρδιά τους τ᾽ αποδέχτη. 

Μήτε και δώθε πήρα ανέβλαβους τους συντρόφους µου ωστόσο' 
κάποιος Ελπήνορας, πιο νιούτσικος απ’ όλους, που μεγάλη 

δεν είχε δείξει αντρεία στον πόλεμο κι ουδ έκοβεν ο νους του, 


τούτος δροσιά ζητώντας, τράβηξε, βαρύς απ’ το μεθύσι, 


να ξαπλωθεί µακριά απ᾿ τους συντρόφους ψηλά στο ανώιτης 
Κίρκης. 

Ξάφνου, ως έφευγαν οι άλλοι, αγρίκησε φωνές και ποδολάτι, 
κι ορθός πετάχτη᾽ µα λησµόνησε στου νου την παραζάλη 

την αψηλήν οπούθε ανέβηκε να κατεβεί τη σκάλα, 


κι απ᾿ τη σκεπή γραμμή γκρεμίστηκε, κι ως βγήκε απ’ τα σφοντύλια 


κι έσπασε ο σβέρκος του, κατέβηκε στον Άδη κι η ψυχή του. 
Κι ως μαζεύτηκαν οι άλλοι, εκίνησα τα λόγια και τους εἰπα: 
"θα λέτε τώρα για τα σπίτια µας, τη γη την πατρική µας 
κινάμε᾽ ωστόσο µας αρμήνεψε μιαν άλλη στράτα η Κίρκη, 


στης Περσεφόνης της ανήµερης και στου Άδη τα παλάτια, 


χρησμό από την ψυχή να πάρουμε του Τειρεσία του μάντη.» 
Αυτά εἶπα, κι εκείνων εράγισε βαθιά η καρδιά στα στήθη, 

και κάθισαν στη γη και γόζουνταν, τραβώντας τα μαλλιά τους, 
μα δίχως όφελος --- τι κέρδιζαν αλήθεια από τους θρήνους; 


Κι ως για το ακρόγιαλο κινούσαμε και το γοργό καράβι 


βαριά θλιμμένοι, και τα μάτια µας πλημμύριζαν στο κλάμα, 
έτρεξε η Κίρκη προσπερνώντας µας, και δίπλα στο άρµενο µας 
έδεσε, δίχως να τη νιώσουμε, τη μαύρη προβατίνα 

και τον κριγιό. Θνητός ποιος δύνεται να ιδεί θεό να φτάνει, 


για και να φεύγει, µε τα μάτια του, χωρίς να θέλει εκείνος; 

ΟΜΗΡΟΥ ΟΔΥΣΣΕΙΑ -λ- (ΑΔΗΣ, ΝΕΚΥΑ) 


«αὐτὰρ ἐπεί ῥ᾽ ἐπὶ νῆα κατήλθομεν ἠδὲ θάλασσαν, 
νῆα μὲν ἂρ πάμπρωτον ἐρύσσαμεν εἰς ἅλα δῖαν, 
ἐν δ᾽ ἱστὸν τιθέµεσθα καὶ ἱστία νηὶ μελαίνῃ, 


ἐν δὲ τὰ μῆλα λαβόντες ἐβήσαμεν, ἂν δὲ καὶ αὐτοὶ 


Ἀ βαίνομεν ἀχνύμενοι θαλερὸν κατὰ δάκρυ χέοντες. 
ἡμῖν δ᾽ αὖ κατόπισθε νεὸς κυανοπρῴροιο 

ἴκμενον οὖρον ἵει πλησίστιον, ἐσθλὸν ἑταῖρον, 
Κίρκη εὐπλόκαμος, δεινὴ θεὸς αὐδήεσσα. 


ἡμεῖς δ᾽ ὅπλα ἕκαστα πονησάµενοι κατὰ νῆα 


ἥμεθα: τὴν δ᾽ ἄνεμός τε κυβερνήτης τ᾽ ἴθυνε. 
τῆς δὲ πανημερίης τέταθ᾽ ἱστία ποντοπορούσης: 
δύσετό τ᾽ ἠέλιος σκιόωντό τε πᾶσαι ἀγυιαί. 

«ἡ δ᾽ ἐς πείραθ᾽ ἵκανε βαθυρρόου Ὠκεανοῖο. 


ἔνθα δὲ Κιμμερίων ἀνδρῶν δῆμός τε πόλις τε, 


ἠέρι καὶ νεφέλῃ κεκαλυμμένοι: οὐδέ ποτ᾽ αὐτοὺς 
ἠέλιος φαέθων καταδέρκεται ἀκτίνεσσιν, 

οὔθ᾽ ὁπότ᾽ ἂν στείχῃσι πρὸς οὐρανὸν ἀστερόεντα, 
οὔθ᾽ ὅτ᾽ ἂν ἂψ ἐπὶ γαῖαν ἀπ᾽ οὐρανόθεν 
προτράπηται, 


ἀλλ᾽ ἐπὶ νὺξ ὀλοὴ τέταται δειλοῖσι βροτοῖσι. 


νῆα μὲν ἔνθ᾽ ἐλθόντες ἐκέλσαμεν, ἐκ δὲ τὰ μῆλα 
εἱλόμεθ': αὐτοὶ δ᾽ αὖτε παρὰ ῥόον Ὠκεανοῖο 
ἤομεν, ὄφρ᾽ ἐς χῶρον ἀφικόμεθ᾽, ὃν φράσε Κίρκη. 
«ἔνθ᾽ ἱερήια μὲν Περιμήδης Εὐρύλοχός τε 


ἔσχον: ἐγὼ δ᾽ ἄορ ὀξὺ ἐρυσσάμενος παρὰ μηροῦ 


βόθρον ὄρυξ᾽ ὅσσον τε πυγούσιον ἔνθα καὶ ἔνθα, 
ἀμφ᾽ αὐτῷ δὲ χοὴν χεόμην πᾶσιν νεκύεσσι, 
πρῶτα μελικρήτῳ, μετέπειτα δὲ ἡδέι οἴνῳ, 

τὸ τρίτον αὖθ᾽ ὕδατι: ἐπὶ δ᾽ ἄλφιτα λευκὰ πάλυνον. 


πολλὰ δὲ γουνούμην νεκύων ἀμενηνὰ κάρηνα, 


ἐλθὼν εἰς Ἰθάκην στεῖραν βοῦν, ἥ τις ἀρίστη, 
ῥέξειν ἐν μεγάροισι πυρήν τ᾽ ἐμπλησέμεν ἐσθλῶν, 
Τειρεσίῃ δ᾽ ἀπάνευθεν ὄιν ἱερευσέμεν οἴῳ 
παμμέλαν᾽, ὃς μήλοισι μετατρέπει ἡμετέροισι. 


τοὺς δ᾽ ἐπεὶ εὐχωλῇσι λιτῇσί τε, ἔθνεα νεκρῶν, 


ἑλλισάμην, τὰ δὲ μῆλα λαβὼν ἀπεδειροτόμησα 
ἐς βόθρον, ῥέε δ᾽ αἷμα κελαινεφές: αἱ δ᾽ ἀγέροντο 
ψυχαὶ ὑπὲξ Ἐρέβευς νεκύων κατατεθνηώτων. 
νύμφαι τ᾽ ἠίθεοί τε πολύτλητοί τε γέροντες 


παρθενικαί τ᾽ ἀταλαὶ νεοπενθέα θυμὸν ἔχουσαι, 


Σαν κατεβήκαµε στη θάλασσα και στο πλεούμενο µας, 
σύραμε πρώτα το πλεούμενο στο θείο το κύμα μέσα 
και στήσαμε κατάρτι κι ἄρμενα στο μελανό καράβι 


τα πρόβατα µετά φορτώσαμε και μπήκαμε κι ατοί µας 


βαριά θλιμμένοι, και τα μάτια µας πλημμύριζαν στο κλάμα. 
Ξοπίσω από το γαλαζόπλωρο καράβι πρίµο αγέρι, 
σταλμένο από την ωριοπλέξουδη, την ανθρωπολαλούσα 
θεά, την άγρια Κίρκη, σύντροφος καλός µας προβοδούσε. 


Κι ως τ᾽ ἅρμενα του πλοίου συντάξαμε, καθόμασταν, τι εκείνο 


καλά το κυβερνούσαν ο ἄνεμος κι ο τιµονιέρης μόνο, 

κι ολημερίς πελαγοδρόμµιζε µε τα πανιά γεμάτα. 

Κι ως πήρε ο γήλιος και βασίλεψε κι ίσκιωσαν όλοι οι δρόμοι, 
έφτασε πια στου βαθιορέµατου του Ωκεανού την άκρα. 


Των Κιμμερίων η χώρα βρίσκεται κει πέρα και το κάστρο, 


συντυλιγµένα µες σε σύγνεφο κι αντάρα᾽ δεν τους βλέπει 

ο Ἠλιος ποτέ ο φωτοπερίχυτος µε τις λαμπρές του αχτίδες, 
μηδέ σαν παίρνει τον ανήφορο προς τ᾽ αστεράτα ουράνια, 
μηδέ σα στρέφει απ᾿ τά μεσούρανα στης γης ξανά τα µέρη, 


μον᾽ νύχτα φοβερή στους άµοιρους θνητούς απλώνει πάντα. 


Καθίζουμε στον ἀμμο το άρµενο, κι ως βγάλαμε από µέσα 

τα πρόβατα, το δρόµο πήραμε στον Ωκεανό από δίπλα, 

ως που στο μέρος πια βρεθήκαµε που 'χε αρμηνέψει η Κίρκη. 
Κει πέρα κράτησαν ο Ευρύλοχος κι ο Περιμήδης µπρος µου 


τα δυο σφαχτά᾽ κι εγώ ανασέρνοντας το κοφτερό σπαθί µου 


λάκκο ως µια πήχη πήρα κι άνοιξα του μάκρους και του φάρδους. 


και πρόσφερα χοές στα χείλη του στους πεθαμένους όλους' 
πρώτα µελόγαλα τους έχυσα, κρασί γλυκό κατόπι, 
νερό στο τέλος, και πασπάλιζα κριθάλευρο από πάνω' 


και δεόμουν στων νεκρών τ᾽ ανέψυχα κεφάλια, τάζοντας τους, 


αν στην Ιθάκη πίσω διάγερνα, την πιο τρανή µου στέρφα 
γελάδα να τους σφάξω, καίγοντας μαζί περίσσια δώρα. 

Κι ἑνα κριάρι τάζω ξέχωρα στον Τειρεσία να σφάξω, 
μαύρο, κατάμαυρο, το πιο όμορφο στα ζωντανά µου μέσα. 


Τα παρακάλια πια σαν τέλεψα και τα ταξίματα µου 


στα πλήθη των νεκρών, τα πρόβατα στο λάκκο σφάζω απάνω, 
κι ως έτρεχε το μαύρο γαίμα τους, από τα σκότη κάτω 

βγήκαν ψυχές νεκρών αρίφνητες και µαζωχτηκαν γύρα: 
Άγουροι, νιόπαντρες και γέροντες χιλιοβασανισμένοι, 


κόρες γλυκές, ὁλο παράπονο που σβησαν στον ανθό τους, 

πολλοὶ δ᾽ οὐτάμενοι χαλκήρεσιν ἐγχείῃσιν, 
ἄνδρες ἀρηίφατοι βεβροτωμένα τεύχε᾽ ἔχοντες: 
οἳ πολλοὶ περὶ βόθρον ἐφοίτων ἄλλοθεν ἄλλος 
θεσπεσίῃ ἰαχῇ: ἐμὲ δὲ χλωρὸν δέος ᾗρει. 


δὴ τότ᾽ ἔπειθ᾽ ἑτάροισιν ἐποτρύνας ἐκέλευσα 


μῆλα, τὰ δὴ κατέκειτ᾽ ἐσφαγμένα νηλέι χαλκῷ, 
δείραντας κατακῆαι, ἐπεύξασθαι δὲ θεοῖσιν, 
ἰφθίμῳ τ᾽ Ἀίδῃ καὶ ἐπαινῇ Περσεφονείῃ: 
αὐτὸς δὲ ξίφος ὀξὺ ἐρυσσάμενος παρὰ μηροῦ 


ἥμην, οὐδ᾽ εἴων νεκύων ἀμενηνὰ κάρηνα 


αἵματος ἆσσον ἴμεν, πρὶν Τειρεσίαο πυθέσθαι. 
«πρώτη δὲ ψυχἠ Ἐλπήνορος ἦλθεν ἑταίρου: 

οὐ γάρ πω ἐτέθαπτο ὑπὸ χθονὸς εὐρυοδείης: 
σῶμα γὰρ ἐν Κίρκης μεγάρῳ κατελείπομεν ἡμεῖς 


ἄκλαυτον καὶ ἄθαπτον, ἐπεὶ πόνος ἄλλος ἔπειγε. 


τὸν μὲν ἐγὼ δάκρυσα ἰδὼν ἐλέησά τε θυμῷ, 
καί μιν φωνήσας ἔπεα πτερόεντα προσηύδων: 
«Ἐλπῆνορ, πῶς ἦλθες ὑπὸ ζόφον ἠερόεντα; 
ἔφθης πεζὸς ἰὼν ἢ ἐγὼ σὺν νηὶ μελαίνῃ. 


«Ὡς ἐφάμην, ὁ δέ μ᾽ οἰμώξας ἠμείβετο μύθῳ: 


“διογενὲς Λαερτιάδη, πολυμήχαν᾽ Ὀδυσσεῦ, 

ἆσέ µε δαίμονος αἶσα κακἠ καὶ ἀθέσφατος οἶνος. 
Κίρκης δ᾽ ἐν μεγάρῳ καταλέγμενος οὐκ ἐνόησα 
ἄψορρον καταβῆναι ἰὼν ἐς κλίμακα μακρήν, 


ἀλλὰ καταντικρὺ τέγεος πέσον: ἐκ δέ μοι αὐχὴν 


ἀστραγάλων ἐάγη, ψυχὴ δ᾽ Ἄϊδόσδε κατῆλθε. 


νῦν δέ σε τῶν ὄπιθεν γουνάζομαι, οὐ παρεόντων, 


πρός τ᾽ ἀλόχου καὶ πατρός, ὃ σ᾽ ἔτρεφε τυτθὸν ἐόντα, 


Τηλεμάχου θ᾽, ὃν μοῦνον ἐνὶ μεγάροισιν ἔλειπες: 


οἶδα γὰρ ὡς ἐνθένδε κιὼν δόμου ἐξ Ἀίδαο 


νῆσον ἐς Αἰαίην σχήσεις ἐυεργέα νῆα: 

ἔνθα σ᾽ ἔπειτα, ἄναξ, κέλομαι μνήσασθαι ἐμεῖο. 
μή μ᾽ ἄκλαυτον ἄθαπτον ἰὼν ὄπιθεν καταλείπειν 
νοσφισθείς, μή τοί τι θεῶν μήνιμα γένωμαι, 


ἀλλά µε κακκῆαι σὺν τεύχεσιν, ἅσσα μοι ἔστιν, 


σῆμά τέ μοι χεῦαι πολιῆς ἐπὶ θινὶ θαλάσσης, 
ἀνδρὸς δυστήνοιο καὶ ἐσσομένοισι πυθέσθαι. 
ταῦτά τέ μοι τελέσαι πῆξαί τ᾽ ἐπὶ τύμβῳ ἐρετμόν, 


τῷ καὶ ζωὸς ἔρεσσον ἐὼν μετ᾽ ἐμοῖς ἑτάροισιν. 


«ὣς ἔφατ᾽, αὐτὰρ ἐγώ μιν ἀμειβόμενος προσέειπον: 


"ταῦτά τοι, ὦ δύστηνε, τελευτήσω τε καὶ ἔρξω.᾽ 


«νῶι μὲν ὣς ἐπέεσσιν ἀμειβομένω στυγεροῖσιν 


ἥμεθ᾽, ἐγὼ μὲν ἄνευθεν ἐφ᾽ αἵματι φάσγανον ἴσχων, 


εἴδωλον δ᾽ ἑτέρωθεν ἑταίρου πόλλ᾽ ἀγόρευεν: 

και πλήθος άντρες, µε χαλκόβαρα κοντάρια χτυπημένοι, 

που έπεσαν σε πολέμους, κι ἅρματα ματόβρεχτα κρατούσαν. 
Κι άλλος αλλούθε πήραν κι έζωναν το λάκκο µε περίσσιον 
άγριον αχό, που εμένα ολόχλωμος µε περεχούσε τρόμος. 


Πρόσταξα τότε τους συντρόφους µου να γδάρουν τα σφαγάρια, 


που εκοίτουνταν απ᾿ τον ανέσπλαχνο χαλκό θανατωμένα, 

και να τα κάψουν, και παράκληση στους δυο θεούς να υψώσουν, 
στην Περσεφόνη την ανήµερη και στον τρανό τον Άδη. 

Κι εγώ, καθούμενος, ανάσυρα το κοφτερό απ’ τη µέση 


σπαθί, και των νεκρών δεν άφηνα τ᾽ ανέψυχα κεφάλια 


κοντά στο γαίμα, πριν απόκριση µου δώσει ο Τειρεσίας. 

Πρώτη έφτασε η ψυχή του Ελπήνορα, του συντρόφου μου᾽ ακόµα 
δεν ήταν κάτω απ’ την πλατύδρου, η τη γη μαθές θαμμένος 

το εἰχαμε αφήσει το κουφάρι του στης Κίρκης το παλάτι 


άκλαφτο κι άθαφτο ---μας ἐσφιγγαν μεγάλες έγνοιες άλλες! 


Κι όπως τον εἶδα, τον συμπόνεσα, τα κλάματα µε πήραν, 

και κράζοντας τον ανεµάρπαστα του συντυχαίνω λόγια: 

"ΣΤΟ ανήλιαγο σκοτάδι, Ελπήνορα, πως ήρθες; πως κατέβης 
πεζός εσύ πιο πριν απ’ τ᾽ άρμενο που μ᾿ έφερε εδώ πέρα;" 


Σαν εἶπα τούτα, εκείνος βόγγηξε κι αυτά µου απηλογήθη: 


” Γιέ του Λαέρτη αρχοντογέννητε, πολύτεχνε Οδυσσέα, 

θεού βουλή κακιά µε αφάνισε και το κρασί το πλήθιο! 

Στης Κίρκης το παλάτι ως πλάγιαζα, δεν πέρασε απ᾿ το νου µου 
την αψηλήν οπούθε ανέβηκα να κατεβώ τη σκάλα, 

κι απ᾿ τη σκεπή γραμμή γκρεµίστηκα, κι ως βγήκε απ’ τα 


σφοντύλια 


κι έσπασε ο σβέρκος µου, κατέβηκε στον Άδη κι η ψυχή µου. 
Μα σε ξορκίζω σε όσους άφηκες δικούς κι εδώ δεν εἰναι --- 
το ταίρι σου και τον πατέρα σου, που σ᾽ έχει αναστημένο, 
και τον Τηλέμαχο, στο σπίτι σου µοναχογιό που άφηκες: 


το ξέρω, σα γυρνάς, αφήνοντας εδώ τον Κάτω Κόσμο, 


στην Αία ξανά το καλοκάμωτο καράβι σου θ᾿ αράξεις. 

Εκεί φτασμένος θέλω, ρήγα µου, να θυμηθείς και μένα᾽ 
άκλαφτο κι άθαφτο, αψηφώντας µε, µη φύγεις και µε αφήσεις, 
απ᾿ αφορμή δικιά µου οι αθάνατοι µην οργιστούν μαζί σου 


μονάχα κάψε µε µε τ᾽ ἅρματα που ήταν δικά µου, ως ζούσα, 


κι εκεί, στο ακρόγιαλο της θάλασσας, μνημούρι ασκὠσετέ µου 
του δύστυχου, που κι οι μελλούμενες γενιές να µου θυμούνται. 
Κι ως τούτα πια τελέψεις, κάρφωσε κι ένα κουπί στο μνήμα, 
αυτό που ζώντας εἰχα κι ἐλαμνα μαζί µε τους συντρόφους." 


Είπε, κι εγώ γυρνώντας μίλησα κι απηλογιά του δίνω: 


"Όλα όσα γύρεψες, βαριόµοιρε, θα κάμω απ’ άκρη ως άκρη." 
Τέτοιες κουβέντες συναλλάζαμε λυπητερές οι δυο µας, 
στο γαίμα δίπλα εγὠ καθούμενος µε το σπαθί στο χέρι, 


κι ο γίσκιος πέρα του συντρόφου µου, να λέει, να µη σωπαίνει. 

«ἦλθε δ᾽ ἐπὶ ψυχἠ μητρὸς κατατεθνηυίης, 


Αὐτολύκου θυγάτηρ μεγαλήτορος Ἀντίκλεια, 

τὴν ζωὴν κατέλειπον ἰὼν εἰς Ἴλιον ἱρήν. 

τὴν μὲν ἐγὼ δάκρυσα ἰδὼν ἐλέησά τε θυμῷ: 

ἀλλ᾽ οὐδ᾽ ὣς εἴων προτέρην, πυκινόν περ ἀχεύων, 


αἵματος ἆσσον ἴμεν, πρὶν Τειρεσίαο πυθέσθαι. 


«ἦλθε δ᾽ ἐπὶ ψυχἠ Θηβαίου Τειρεσίαο 
χρύσεον σκῆπτρον ἔχων, ἐμὲ δ᾽ ἔγνω καὶ 
προσέειπεν: 

“διογενὲς Λαερτιάδη, πολυμήχαν᾽ Ὀδυσσεῦ, 
τίπτ᾽ αὖτ᾽, ὦ δύστηνε, λιπτὼν φάος ἠελίοιο 


ἤλυθες, ὄφρα ἴδῃ νέκυας καὶ ἀτερπέα χῶρον; 


ἀλλ᾽ ἀποχάζεο βόθρου, ἄπισχε δὲ φάσγανον ὀξύ, 


αἵματος ὄφρα πίω καί τοι νημερτέα εἴπω. 


«ὣς φάτ’, ἐγὼ δ᾽ ἀναχασσάμενος ξίφος ἀργυρόηλον 


κουλεῷ ἐγκατέπηξ'. ὁ δ᾽ ἐπεὶ πίεν αἷμα κελαινόν, 


καὶ τότε δή μ᾽ ἐπέεσσι προσηύδα μάντις ἀμύμων: 


«νόστον δίζηαι μελιηδέα, φαίδιμ᾽ Ὀδυσσεῦ: 
τὸν δέ τοι ἀργαλέον θήσει θεός: οὐ γὰρ ὀίω 
λήσειν ἐννοσίγαιον, ὃ τοι κότον ἔνθετο θυμῷ 
χωόμενος ὅτι οἱ υἱὸν φίλον ἐξαλάωσας. 


ἀλλ᾽ ἔτι μέν κε καὶ ὣς κακά περ πάσχοντες ἵκοισθε, 


αἴ κ᾿ ἐθέλῃς σὸν θυμὸν ἐρυκακέειν καὶ ἑταίρων, 
ὁππότε κε πρῶτον πελάσῃς ἐυεργέα νῆα 
Θρινακίῃ νήσῳ, προφυγὠν ἰοειδέα πόντον, 
βοσκομένας δ᾽ εὕρητε βόας καὶ ἴφια μῆλα 


Ἠελίου, ὃς πάντ᾽ ἐφορᾷ καὶ πάντ᾽ ἐπακούει. 


τὰς εἰ μέν κ᾿ ἀσινέας ἐάᾳς νόστου τε μέδηαι, 

καί κεν ἔτ᾽ εἰς Ἰθάκην κακά περ πάσχοντες ἵκοισθε: 
εἰ δέ κε σίνηαι, τότε τοι τεκμαίρομ᾽ ὄλεθρον, 

νηί τε καὶ ἑτάροις. αὐτὸς δ᾽ εἴ πέρ κεν ἀλύξῃς, 


ὀψὲ κακῶς νεῖαι, ὀλέσας ἄπο πάντας ἑταίρους, 


νηὸς ἐπ᾽ ἀλλοτρίης: δήεις δ᾽ ἐν πήματα οἴκῳ, 
ἄνδρας ὑπερφιάλους, οἵ τοι βίοτον κατέδουσι 
μνώμενοι ἀντιθέην ἄλοχον καὶ ἕδνα διδόντες. 
ἀλλ᾽ ἢ τοι κείνων γε βίας ἀποτίσεαι ἐλθών: 


αὐτὰρ ἐπὴν μνηστῆρας ἐνὶ μεγάροισι τεοῖσι 


κτείνῃς ἠὲ δόλῳ ἢ ἀμφαδὸν ὀξέι χαλκῷ, 

ἔρχεσθαι δὴ ἔπειτα λαβὼν ἐυῆρες ἐρετμόν, 

εἰς ὃ κε τοὺς ἀφίκηαι οἳ οὐκ ἴσασι θάλασσαν 
ἀνέρες, οὐδέ θ᾽ ἅλεσσι μεμιγμένον εἶδαρ ἔδουσιν: 


οὐδ᾽ ἄρα τοί γ᾽ ἴσασι νέας φοινικοπαρῄους 

Κι ήρθε η ψυχή της δόλιας μάνας µου μπροστά µου, της 


Αντίκλειας, 


της κόρης του αντρειωµένου Αυτόλυκου, που εγώ την είχα αφήσει 
να ζει, στην ἁγια Τροία σα µίσευα, και τώρα είχε πεθάνει. 

Κι όπως την εἴδα, µου 'ρθαν κλάματα, την πόνεσε η καρδιά µου, 
μα δεν την άφηνα, κι ας έτρωγε τα σωθικά µου ο πόνος, 


κοντά στο γαίμα, πριν απόκριση µου δώσει ο Τειρεσίας. 


Να κ᾿ η ψυχή σε λίγο που 'φτασε χρυσό ραβδί κρατώντας 
του Τειρεσία, κι ευτύς µε γνώρισε κι αυτά τα λόγια µου "πε: 

” Γιὲ του Λαέρτη αρχοντογέννητε, πολύτεχνε Οδυσσέα, 

το φως του ήλιου γιατί, τρισάµοιρε, παράτησες, για να ρθεις 


να Ιδείς τον τόπο αυτό τον άχαρο και τους νεκρούς; Τραβήξου 


τώρα απ᾿ το λάκκο κι αναµέρισε το κοφτερό σπαθί σου, 

να πιω απ᾿ το γαίµα τούτο, αψεύτιστη µετά να δώσω ορμήνια." 
Είπε, κι εγώ το ασηµοκάρφωτο θηκάρωσα σπαθί µου 

κι αποτραβήχτηκα- σα ρούφηξε το μαύρο γαίμα εκείνος, 


ο μάντης ο άψεγος, µου μίλησε κι αυτά τα λόγια µου 'πε: 


” Τρανέ Οδυσσέα, στην πολυπόθητη ζητάς να στρέψεις γη σου, 
μα στέκει ένας θεός στο δρόµο σου’ θαρρώ πως δε γλιτώνεις 
του Κοσμοσείστη, που στα φρένα του θυμό για σένα κλείνει, 

τι σου 'χει μάνητα που ετύφλωσες τον ακριβό το γιο του. 


Μα κι έτσι, µε τα χίλια βάσανα, θα φτάνατε, μονάχα 


ν᾽ ανακρατούσες τους συντρόφους σου, κι ατός σου να 
κρατιόσουν, 

μόλις το πλοίο το καλοκάμωτο στης Θρινακίας αράξεις 

μια μέρα το νησί, ξεφεύγοντας τα γεράνια πελάγη, 

και βρείτε εκεί τ᾽ αρνιά τα ολόπαχα να βόσκουν και τα βόδια 


του Γήλιου, που τα πάντα πάνωθε θωρεί κι ακούει τα πάντα. 


Χέρι σ᾽ αυτά αν δε βάλεις έχοντας το γυρισμό στο νου σου, 
µπορείτε µε τα χίλια βάσανα να’ ρθείτε στην Ιθάκη. 

Μα αν βάλεις χέρι, τότε χάθηκες και συ και το καράβι 

κι οι σύντροφοι σου, αυτή εἰν᾽ η ορµήνια µου. Και συ να 
ξεγλιτώσεις, 


θα φτάσεις πίσω δίχως συντρόφους, αργά, συφοριασμένος, 


σε άρµενο ξένο, και στο σπίτι σου θα βρεις τυράννια κι άλλα, 
άντρες αράθυµους, το ταίρι σου το ισόθεο που γυρεύουν 

και τάζουν περισσά χαρίσματα, το βιος σου τρώνε ωστόσο. 
Μα εσύ θα γδικιωθείς διαγέρνοντας τις αδικίες τους όλες. 


Κι ως τους μνηστήρες στο παλάτι σου µε κοφτερό σκοτώσεις 


χαλκό, µε δόλο ξεπλανώντας τους για κι ανοιχτά, το δρόμο 
πάρε μετά, κουπί καλάρμοστο στο χέρι σου κρατώντας, 

σε ανθρώπους ως να φτάσεις, θάλασσα που δεν κατέχουν τι 
εἰναι, 


κι ουδέ ποτέ µε αλάτι αρτίζουνε τα φαγητά που τρώνε, 

οὐδ᾽ ἐυήρε᾽ ἐρετμά, τά τε πτερὰ νηυσὶ πέλονται. 
σῆμα δέ τοι ἐρέω μάλ᾽ ἀριφραδές, οὐδέ σε λήσει: 
ὁππότε κεν δή τοι συμβλήμενος ἄλλος ὁδίτης 
φήῃ ἀθηρηλοιγὸν ἔχειν ἀνὰ φαιδίμῳ ὤμῳ, 


καὶ τότε δὴ γαίῃ πήξας ἐυῆρες ἐρετμόν, 


ῥέξας ἱερὰ καλὰ Ποσειδάωνι ἄνακτι, 

ἀρνειὸν ταῦρόν τε συῶν τ᾽ ἐπιβήτορα κάπρον, 
οἴκαδ᾽ ἀποστείχειν ἔρδειν θ᾿ ἱερᾶς ἑκατόμβας 
ἀθανάτοισι θεοῖσι, τοὶ οὐρανὸν εὐρὺν ἔχουσι, 


πᾶσι μάλ᾽ ἑξείης. θάνατος δέ τοι ἐξ ἁλὸς αὐτῷ 


ἀβληχρὸς μάλα τοῖος ἐλεύσεται, ὃς κέ σε πέφνῃ 
γήραι ὕπο λπταρῷ ἀρημένον: ἀμφὶ δὲ λαοὶ 

ὄλβιοι ἔσσονται. τὰ δέ τοι νημερτέα εἴρω.᾽ 

«ὣς ἔφατ’, αὐτὰρ ἐγώ μιν ἀμειβόμενος προσέειπον: 


«Τειρεσίη, τὰ μὲν ἄρ που ἐπέκλωσαν θεοὶ αὐτοί. 


ἀλλ᾽ ἄγε μοι τόδε εἰπὲ καὶ ἀτρεκέως κατάλεξον: 
μητρὸς τήνδ᾽ ὁρόω ψυχὴν κατατεθνηυίης: 

ἡ δ᾽ ἀκέουσ᾽ ἧσται σχεδὸν αἵματος, οὐδ᾽ ἑὸν υἱὸν 
ἔτλη ἐσάντα ἰδεῖν οὐδὲ προτιµυθήσασθαι. 


εἰπέ, ἄναξ, πῶς κέν µε ἀναγνοίη τὸν ἐόντα;» 


«Ὡς ἐφάμην, ὁ δέ μ᾽ αὐτίκ᾽ ἀμειβόμενος προσέειπεν: 


«ῥήϊδιόν τοι ἔπος ἐρέω καὶ ἐπὶ φρεσὶ θήσω. 
ὃν τινα μέν κεν ἐᾷς νεκύων κατατεθνηώτων 
αἵματος ἆσσον ἴμεν, ὁ δέ τοι νημερτὲς ἐνίψει: 


ᾧ δέ κ᾿ ἐπιφθονέῃς, ὁ δέ τοι πάλιν εἶσιν ὀπίσσω. 


«ὣς φαμένη ψυχὴ μὲν ἔβη δόμον Ἄϊδος εἴσω 
Τειρεσίαο ἄνακτος, ἐπεὶ κατὰ θέσφατ᾽ ἔλεξεν: 
αὐτὰρ ἐγὼν αὐτοῦ μένον ἔμπεδον, ὄφρ᾽ ἐπὶ μήτηρ 
ἤλυθε καὶ πίεν αἷμα κελαινεφές: αὐτίκα δ᾽ ἔγνω, 


καί μ᾽ ὀλοφυρομένη ἔπεα πτερόεντα προσηύδα: 


«Τέκνον ἐμόν, πῶς ἦλθες ὑπὸ ζόφον ἠερόεντα 
ζωὸς ἐών; χαλεπὸν δὲ τάδε ζωοῖσιν ὁρᾶσθαι. 
μέσσῳ γὰρ μεγάλοι ποταμοὶ καὶ δεινὰ ῥέεθρα, 
Ὠκεανὸς μὲν πρῶτα, τὸν οὔ πως ἔστι περῆσαι 


πεζὸν ἐόντ', ἢν μή τις ἔχῃ ἐυεργέα νῆα. 


ἢ νῦν δὴ Τροίηθεν ἀλώμενος ἐνθάδ᾽ ἱκάνεις 

νηί τε καὶ ἑτάροισι πολὺν χρόνον; οὐδέ πω ἦλθες 
εἰς Ἰθάκην, οὐδ᾽ εἶδες ἐνὶ μεγάροισι γυναῖκα;» 

«ὣς ἔφατ᾽, αὐτὰρ ἐγώ μιν ἀμειβόμενος προσέειπον: 


'μῆτερ ἐμή, χρειώ µε κατήγαγεν εἰς Ἀίδαο 


ψυχῇ χρησόμενον Θηβαίου Τειρεσίαο: 


οὐ γάρ πω σχεδὸν ἦλθον Ἀχαΐδος, οὐδέ πω ἁμῆς 

κι ουδέ καράβια αλικοµάγουλα ποτέ αγνάντεψαν, μήτε 


κουπιά καλάρμοστα, που ως φτερούγες δρομίζουν τα καράβια. 
Σου λέω και το σημάδι ξάστερα και θα το δεις κι ατός σου: 
Σα σε ανταμώσει εκεί στη στράτα σου κανένας πεζολάτης 
και λιχνιστήρι πει στον ὦμο σου πως κουβαλάς τον ώριο, 


στο χώμα τότε το καλάρμµοστο να μπήξεις λέω κουπί σου, 


κι αφού θυσίες προσφέρεις πάγκαλες στο ρήγα Ποσειδώνα, 
κριάρι και κάπρι λατάρικο και ταύρο σφάζοντας του, 

γύρισε πίσω στην πατρίδα σου, και πρόσφερε θυσίες 

μεγάλες στους θεούς, που αθάνατοι τα ουράνια πλάτη ορίζουν, 


σε όλους γραμμή. Κι ακόµα ο θάνατος γλυκός, γαλήνιος θα "ρθει 


να σε 'βρει αλάργα από τη θάλασσα, τα μάτια να σου κλείσει 
μες σε βαθιά καλά γεράματα’ κι ολόγυρα οι λαοί σου 

θα ζουν χαιράμενοι. Τον ἄκουσες τον ἁψευτό µου λόγο!" 
Είπε, κι εγώ γυρνώντας μίλησα κι απηλογιά του δίνω: 


” Τούτα οι θεοί θαρρώ πως τα 'κλωσαν ατοίτους, Τειρεσία. 


Μον’ έλα τώρα, δώσε απόκριση και την αλήθεια πες µου: 
Μπροστά µου την ψυχή της μάνας µου θωρώ της πεθαμένης' 
κοντά στο γαίμα κάθεται άλαλη, κι ουδέ βαστάει τα μάτια 
στο γιο της να στυλώσει αντίκρυ του και να του κουβεντιάσει. 


Θέλω, τρανέ, να ξέρω αν γίνεται ποιος εἰμαι να γνωρίσει." 


Εἶπα, κι αυτός γυρνώντας μίλησε κι απηλογιά µου δίνει: 
"Δε θα'ναι δύσκολος ο λόγος µου και θα τον καταλάβεις: 
απ’ τους νεκρούς που πήρε ο θάνατος όποιον αφήνεις τώρα 
το γαίμα να ζυγώνει, αψεύτιστο το λόγο του θ᾿ ακούσεις' 


κι όποιον δε θες, αυτός γυρίζοντας θα φεύγει πίσω πάλε." 


Αυτά εἶπεν η ψυχή και κίνησε στον Άδη να διαγείρει 

του Τειρεσία, σαν πια µου απόσωσε της μοίρας τα γραμμένα. 
Μα εγὠ κει πέρα αμετασάλευτος καθόμουν, κι ήρθε τότε 

κι ήπιε απ’ το μαύρο γαίµα η μάνα µου’ μεμιάς νογάει ποιος 
ήμουν, 


και µες στα κλάματα ανεµάρπαστα µου συντυχαίνει λόγια: 


” Πως φτάνεις ζωντανός στ’ ανήλιαγα σκοτάδια κάτω, γιε µου; 
Στους ζωντανούς εἶναι ανημπόρετο να τ᾽ αντικρίζουν τούτα' 

τι αναμεσά µας άγρια ρέματα, τρανά κυλούν ποτάμια, 

και πρώτα ο Ωκεανός” δε γίνεται να τον διαβεί κανένας 


πεζός, εξόν αν καλοκάµωτο του βρίσκεται καράβι. 


Αλήθεια, χρόνια αφού παράδεφες, από την Τροία µη φτάνεις 
µε το ἁρμενο σου και τους συντρόφους, κι ακόµα στην Ιθάκη 
δεν έχεις έρθει; Τη γυναίκα σου στο σπίτι σου δεν είδες; 
Είπε, κι εγώ γυρνώντας μίλησα κι απηλογιά της δίνω: 


” Ἡ ανάγκη, μάνα, µε κατέβασε στον Κάτω Κόσμο τώρα, 


χρησμό μαθές να πάρω απ’ την ψυχή του Τειρεσία του μάντη. 


Δεν έχω ακόµα την αργίτισσα ζυγώσει χώρα, μήτε 

γῆς ἐπέβην, ἀλλ᾽ αἰὲν ἔχων ἀλάλημαι ὀιζύν, 
ἐξ οὗ τὰ πρώτισθ᾽ ἑπόμην Ἀγαμέμνονι δίῳ 


Ἴλιον εἰς ἐύπωλον, ἵνα Τρώεσσι μαχοίμην. 


ἀλλ᾽ ἄγε μοι τόδε εἰπὲ καὶ ἀτρεκέως κατάλεξον: 
τίς νύ σε κἠρ ἐδάμασσε τανηλεγέος θανάτοιο; 
ᾖ δολιχἠ νοῦσος, ἦ Ἄρτεμις ἰοχέαιρα 

οἷς ἀγανοῖς βελέεσσιν ἐποιχομένη κατέπεφνεν; 


εἰπὲ δέ μοι πατρός τε καὶ υἱέος, ὃν κατέλειτον, 


ἢ ἔτι πὰρ κείνοισιν ἐμὸν γέρας, ἦέ τις ἤδη 
ἀνδρῶν ἄλλος ἔχει, ἐμὲ δ᾽ οὐκέτι φασὶ νέεσθαι. 
εἰπὲ δέ μοι μνηστῆς ἀλόχου βουλήν τε νόον τε, 
ἠὲ μένει παρὰ παιδὶ καὶ ἔμπεδα πάντα φυλάσσει 


ᾖ ἤδη μιν ἔγημεν Ἀχαιῶν ὅς τις ἄριστος. 


«ὣς ἐφάμην, ἡ δ᾽ αὐτίκ᾽ ἀμείβετο πότνια μήτηρ: 
'καὶ λίην κείνη γε μένει τετληότι θυμῷ 

σοῖσιν ἐνὶ μεγάροισιν: ὀιζυραί δέ οἱ αἰεὶ 
φθίνουσιν νύκτες τε καὶ ἤματα δάκρυ χεούσῃ. 


σὸν δ᾽ οὔ πώ τις ἔχει καλὸν γέρας, ἀλλὰ ἕκηλος 


Τηλέμαχος τεμένεα νέμεται καὶ δαῖτας ἐίσας 
δαίνυται, ἃς ἐπέοικε δικασπόλον ἄνδρ᾽ ἀλεγύνειν: 
πάντες γὰρ καλέουσι. πατὴρ δὲ σὸς αὐτόθι μίμνει 
ἀγρῷ, οὐδὲ πόλινδε κατέρχεται. οὐδέ οἱ εὐναὶ 


δέμνια καὶ χλαῖναι καὶ ῥήγεα σιγαλόεντα, 


ἀλλ᾽ ὃ γε χεῖμα μὲν εὕδει ὅθι δμῶες ἐνὶ οἴκῳ, 

ἐν κόνι ἄγχι πυρός, κακὰ δὲ χροῖ εἵματα εἶται: 
αὐτὰρ ἐπὴν ἔθῃσι θέρος τεθαλυῖά τ᾽ ὀπώρη, 

πάντῃ οἱ κατὰ γουνὸν ἀλωῆς οἰνοπέδοιο 


φύλλων κεκλιμένων χθαμαλαὶ βεβλήαται εὐναί. 


ἔνθ᾽ ὅ γε κεῖτ᾽ ἀχέων, μέγα δὲ φρεσὶ πένθος ἀέξει 
σὸν νόστον ποθέων, χαλεπὸν δ᾽ ἐπὶ γῆρας ἱκάνει. 
οὕτω γὰρ καὶ ἐγὼν ὀλόμην καὶ πότμον ἐπέσπον: 
οὔτ᾽ ἐμέ γ᾽ ἐν μεγάροισιν ἐύσκοπος ἰοχέαιρα 


οἷς ἀγανοῖς βελέεσσιν ἐποιχομένη κατέπεφνεν, 


οὔτε τις οὖν μοι νοῦσος ἐπήλυθεν, ἥ τε μάλιστα 


τηκεδόνι στυγερῇ μελέων ἐξείλετο θυμόν: 


ἀλλά µε σός τε πόθος σά τε μήδεα, φαίδιμ’ Ὀδυσσεῦ, 


σή τ᾽ ἀγανοφροσύνη μελιηδέα θυμὸν ἀπηύρα. 


«ὣς ἔφατ’, αὐτὰρ ἐγώ γ᾽ ἔθελον φρεσὶ μερμηρίξας 


μητρὸς ἐμῆς ψυχὴν ἑλέειν κατατεθνηυίης. 

τρὶς μὲν ἐφωρμήθην, ἑλέειν τέ µε θυμὸς ἀνώγει, 
τρὶς δέ μοι ἐκ χειρῶν σκιῇ εἴκελον ἢ καὶ ὀνείρῳ 
ἕπτατ'. ἐμοὶ δ᾽ ἄχος ὀξὺ γενέσκετο κηρόθι μᾶλλον, 


καί μιν φωνήσας ἔπεα πτερόεντα προσηύδων: 

τη γη µας πάτησα᾽ σε ατέλειωτα τυράννια παραδέρνω 
απ’ τη στιγµή που πρωτακλούθηξα το θείον υγιό του Ατρέα 


πέρα στην Τροία την καλοφόραδη, τους Τρώες να πολεμήσω. 


Μον’ έλα τώρα, δώσ᾽ µου απόκριση και την αλήθεια πες µου: 
Ποια μοίρα τάχα κάτω σ᾽ έριξε φαρμακερού θανάτου; 

Μήπως αρρώστια ήταν που χρόνισε; µην η Άρτεμη η δοξεύτρα 
µε απόνετες σαγίτες σου "ριξε και πήρε τη ζωή σου; 


Και πες µου ακόµα για τον κύρη µου και για το γιο που αφήκα: 


αυτοί κρατούν το βασιλίκι µου, για κάποιος απ’ τους άλλους 

τ᾽ ορίζει τώρα, λογαριάζοντας πια εγώ πως δε γυρίζω; 

Ακόμα πες µου για το ταίρι µου, ποια η γνώµη, ποιος ο νους της; 
Με τον υγιό µας τάχα μένοντας το βιος µου διαφεντεύει, 


για άλλος την πήρε κιόλα ανάµεσα στους πιο τρανούς Αργίτες;" 


Στα λόγια τούτα µου αποκρίθηκεν η σεβαστή µου η μάνα: 
"Και βέβαια εκείνη πάντα βρίσκεται στο σπίτι σου κλεισμένη 
και κάνει υπομονή, κι αγλύκαντες µια µια ν᾿ αποδιαβαίνουν 
θωρεί τις νύχτες και τις μέρες της, στα δάκρυα βουτηγµένη. 


Το βασιλίκι σου δεν τ᾽ ἅρπαξε κανένας τα μετόχια 


τα ορίζει ανέγνοιος ο Τηλέμαχος, και στα τραπέζια παίρνει 
τα µερτικά που πρέπει ο κύβερνος κι ο κρισολόγος να 'χει᾿ 
γιατί όλοι τον καλνούν. Ο κύρης σου στο χτήµα του ξωμένει' 
η χώρα δεν τον βλέπει. Του 'λειψαν, για να 'χει να πλαγιάζει, 


πια τα σκεπάσµατα τα λιόφωτα κι οι στρώσες κι οι φλοκάτες. 


Σα χειμωνιάζει, µέσα κλείνεται και πέφτει µε τους δούλους 

στη γης, στο τζάκι πλάι, παλιόρουχα φορώντας) και σα μπαίνει 
το Καλοκαίρι ὡς το χινόπωρο το καρπερό, πλαγιάζει 

όπου τυχόν βρεθεί στο χτήμα του, στων αμπελιών τους όχτους, 


στο χώμα κάτω φύλλα απλώνοντας για στρώση, και θλιμμένος 


κοίτεται εκεί, κι ο πόνος άµετρος στα φρένα του θεριεύει, 
που δε γυρνάς, και τα γεράματα βαριά τον τυραννούνε. 
Κι ατή µου εγώ για τούτο χάθηκα και βρέθηκα στον Άδη' 
δεν ήρθε η Δοξαρούσα σπίτι µας η καλοσημαδεύτρα 


να πάρει τη ζωή µου ρίχνοντας µε απόνετες σαγίτες' 


κι ουδέ κι αρρώστια µε κρεβάτωσε, που το κορμί του ανθρώπου 
σιγά σιγά το λιώνει ανέσπλαχνα και τη ζωή του παίρνει’ 

μόνο ο καημός για σε κι η ορµήνια σου και τα καλά σου λόγια, 
που µου 'χαν λείψει, τη µελόγλυκια ζωή µου θανάτωσαν." 


Σαν εἰπε τούτα, εγώ στοχάστηκα βαθιά µου, στην αγκάλη 


να πάρω την ψυχή της μάνας µου, νεκρή που ομπρός µου 
εθώρουν. 

Τρεις χύθηκα φορές, απάνω µου ποθώντας να τη σφίξω, 
και τρεις φορές µες απ’ τα χέρια µου σαν όνειρο, σαν ἴσκιος 
µου πέταξε᾽ κι εγώ, ὡς ἐθέριευε φαρμάκι η πίκρα εντός µου, 


την ἑκραξα και µε ανεµάρπαστα της συντυχαίνω λόγια: 

«'μῆτερ ἐμή, τί νύ μ᾽ οὐ μίμνεις ἑλέειν μεμαῶτα, 
ὄφρα καὶ εἰν Ἀίδαο φίλας περὶ χεῖρε βαλόντε 
ἀμφοτέρω κρυεροῖο τεταρπώμεσθα γόοιο; 

ἢ τί μοι εἴδωλον τόδ᾽ ἀγαυὴ Περσεφόνεια 


ὤτρυν᾽, ὄφρ᾽ ἔτι μᾶλλον ὀδυρόμενος στεναχίζω;« 


«Ὡς ἐφάμην, ἡ δ᾽ αὐτίκ᾽ ἀμείβετο πότνια μήτηρ: 
'ὦ μοι, τέκνον ἐμόν, περὶ πάντων κάμμορε φωτῶν, 
οὔ τί σε Περσεφόνεια Διὸς θυγάτηρ ἀπαφίσκει, 
ἀλλ᾽ αὕτη δίκη ἐστὶ βροτῶν, ὅτε τίς κε θάνῃσιν: 


οὐ γὰρ ἔτι σάρκας τε καὶ ὀστέα ἶνες ἔχουσιν, 


ἀλλὰ τὰ μέν τε πυρὸς κρατερὸν μένος αἰθομένοιο 
δαμνᾷ, ἐπεί κε πρῶτα λίπῃ λεύκ᾽ ὀστέα θυμός, 
ψυχὴ δ᾽ ἠύτ' ὄνειρος ἀποπταμένη πεπότηται. 
ἀλλὰ φόωσδε τάχιστα λιλαίεο: ταῦτα δὲ πάντα 


ἴσθ᾽, ἵνα καὶ μετόπισθε τεῇ εἴπῃσθα γυναικί. 


«νῶι μὲν ὣς ἐπέεσσιν ἀμειβόμεθ᾽, αἱ δὲ γυναῖκες 
ἤλυθον, ὤτρυνεν γὰρ ἀγαυὴ Περσεφόνεια, 
ὅσσαι ἀριστήων ἄλοχοι ἔσαν ἠδὲ θύγατρες. 

αἱ δ᾽ ἀμφ᾽ αἷμα κελαινὸν ἀολλέες ἠγερέθοντο, 


αὐτὰρ ἐγὼ βούλευον ὅπως ἐρέοιμι ἑκάστην. 


ἥδε δέ μοι κατὰ θυμὸν ἀρίστη φαίνετο βουλή: 
σπασσάµενος τανύηκες ἄορ παχέος παρὰ μηροῦ 
οὐκ εἴων πίνειν ἅμα πάσας αἷμα κελαινόν. 

αἱ δὲ προμνηστῖναι ἐπήισαν, ἠδὲ ἑκάστη 


ὃν γόνον ἐξαγόρευεν: ἐγὼ δ᾽ ἐρέεινον ἁπάσας. 


«ἔνθ᾽ ἢ τοι πρώτην Τυρὼ ἴδον εὐπατέρειαν, 
ἣ φάτο Σαλμωνῆος ἀμύμονος ἔκγονος εἶναι, 
φῆ δὲ Κρηθῆος γυνὴ ἔμμεναι Αἰολίδαο: 

ἣ ποταμοῦ ἠράσσατ᾽ Ἐνιπῆος θείοιο, 


ὃς πολὺ κάλλιστος ποταμῶν ἐπὶ γαῖαν ἵησι, 


καί ῥ᾽ ἐπ᾽ Ἐνιπῆος πωλέσκετο καλὰ ῥέεθρα. 

τῷ δ᾽ ἄρα εἰσάμενος γαιήοχος ἐννοσίγαιος 

ἐν προχοῇς ποταμοῦ παρελέξατο δινήεντος: 
πορφύρεον δ᾽ ἄρα κῦμα περιστάθη, οὔρεϊ ἶσον, 


κυρτωθέν, κρύψεν δὲ θεὸν θνητήν τε γυναῖκα. 


λῦσε δὲ παρθενίην ζώνην, κατὰ δ᾽ ὕπνον ἔχευεν. 
αὐτὰρ ἐπεί ῥ᾽ ἐτέλεσσε θεὸς φιλοτήσια ἔργα, 

ἔν τ᾽ ἄρα οἱ φῦ χειρί, ἔπος τ᾽ ἔφατ᾽ ἔκ τ᾽ ὀνόμαζε: 
«'Χχαῖρε, γύναι, φιλότητι: περιπλομένου δ᾽ ἐνιαυτοῦ 


τέξεις ἀγλαὰ τέκνα, ἐπεὶ οὐκ ἀποφώλιοι εὐναὶ 


ἀθανάτων: σὺ δὲ τοὺς κομέειν ἀτιταλλέμεναί τε. 


νῦν δ᾽ ἔρχευ πρὸς δῶμα, καὶ ἴσχεο μηδ᾽ ὀνομήνῃς: 


αὐτὰρ ἐγώ τοί εἰμι Ποσειδάων ἐνοσίχθων. 
«ὣς εἰπὼν ὑπὸ πόντον ἐδύσετο κυμαίνοντα. 


ἡ δ᾽ ὑποκυσαμένη Πελίην τέκε καὶ Νηλῆα, 

"Γιατί δε στέκεις τώρα, μάνα µου, που θέλω να σε πιάσω, 
και µες στον Άδη που βρεθήκαµε να σφιχταγκαλιαστούμε, 
να βρούμε στο πικρό το σύθρηνο χαρά και παρηγοριά; 

Η Περσεφόνη μήπως σ᾽ έπλασε κι εἶσαι αγερένιος ἰσκιος, 


κι εδώ σε στέλνει, ακόµα πιότερο να κλαίω και να χτυπιέμαι;" 


Στα λόγια τούτα µου αποκρίθηκεν η σεβαστή µου η μάνα: 

"Αλί, παιδί µου, ο πιο τρισάµοιρος µες στους ανθρώπους όλους, 
η Περσεφόνη δε σε γέλασε, του γιου του Κρόνου η κόρη, 

μονάχα τούτη η μοίρα εγράφτηκε του ανθρώπου που πεθαίνει: 


Τα νεύρα δεν κρατούν τις σάρκες του κι ουδέ τα κόκαλα του' 


μον᾽ όταν η ζωή τα κόκαλα πια παρατήσει τ᾽ άσπρα, 

όλα απ’ την άγρια ορμή δαμάζουνται της λαμπαδούσας φλόγας, 
και μοναχά η ψυχή σαν όνειρο πετώντας φτερουγίζει. 

Τώρα στο φως μιαν ώρα αρχύτερα κοίτα ν᾽ ανέβεις, όµως 


για ιδές κι’ αυτά πιο πρίν, στο ταίρι σου για να τα λες µια μέρα." 


Αυτά τα λόγια ως συναλλάζαμε, µε ζύγωναν γυναίκες 
ξεσηκωμένες απ’ τη ρήγισσα Την Περσεφόνη πλήθος, 
των πιο τρανών ηρώων συγκόρµισσες και θυγατέρες όλες. 
Καθώς στο μαύρο γαίμα ολόγυρα κοπάδι εµαζωχτήκαν, 


αναρωτιόµουν πως θα δύνομουν µια µια να τις ρωτήσω. 


Και τούτη η πιο καλή µου εικάστηκε βουλή στο λογισμό µου' 
απ’ το παχύ μερί τ᾽ ολόµακρο ξεγύμνωσα σπαθί µου, 

κι από το μαύρο γαίµα όλες μαζί δεν άφηνα να πιούνε. 

Κι όπως εκείνες πήραν κι έρχουνταν η µια στην άλλη πίσω, 


γραμμή ρωτούσα για τη φύτρα τους, κι αυτές µου αποκρινόνταν 


Εκεί εἶδα εγώ την αρχοντόσογη Τυρώ να φτάνει πρώτη, 

κι έλεγε κόρη του αψεγάδιαστου του Σαλμωνέα πως ήταν 

την εἶχεν ο Κρηθέας γυναίκα του, του Αίολου ο γιος, µα πρώτα 
αυτή έναν ποταμό ερωτεύτηκε, το θείο τον Ενιπέα, 


τον ποταμό που τα ομορφότερα νερά στη γης σκορπίζει, 


γι αυτό συχνά κι εκείνη πήγαινε στα πάγκαλα νερά του. 
Τούτου την όψη ο σαλευτής της γης, ο Κοσμοσείστης, πήρε 
και πλάγιασε, στου βαθιοστρόβιλου του πόταµου το στόμα, 
μαζί της᾽ κύμα τους περίζωσε καμπουρωτό, γεράνιο, 


σαν ορός, το θεό σκεπάζοντας και τη θνητή γυναίκα. 


Τη ζώνη εκεί ο θεός της Ιλυσί της παρθενίας και μ᾽ ύπνο 
την περεχύνει, κι ως εχάρηκε μαζί της την αγάπη, 

σφίγγει το χέρι της, της μίλησε κι αυτά της λέει τα λόγια: 
«Χαίρου, γυναίκα, την αγάπη μου! Στο γύρισμα του χρόνου 


γιους διαλεχτούς θα κάμεις᾽ ο έρωτας ποτέ των αθανάτων 


δεν πάει χαμένος᾽ μόνο γνοιάζου τους καί μικρανάθρεψέ τους. 
Τώρα στο σπίτι τράβα αμίλητη και κρύβε τ᾽ ὀνομά μου' 

ο Ποσειδώνας όµως κάτεχε πως εἶμαι, ο κοσμοσείστης!" 

Είπε, και βούτηξε στη θάλασσα την πολυκυματούσα' 


κι αυτή γκαστρώθη και του γέννησε δυο γιους, τρανούς ρηγάδες, 

τὼ κρατερὼ θεράποντε Διὸς μεγάλοιο γενέσθην 
ἀμφοτέρω: Πελίης μὲν ἐν εὐρυχόρῳ Ἰαωλκῷ 
ναῖε πολύρρηνος, ὁ δ᾽ ἄρ᾽ ἐν Πύλῳ ἠμαθόεντι. 
τοὺς δ᾽ ἑτέρους Κρηθῆι τέκεν βασίλεια γυναικῶν, 


Αἴσονά τ᾽ ἠδὲ Φέρητ᾽ Ἀμυθάονά θ᾿ ἱππιοχάρμην. 


«τὴν δὲ μετ᾽ Ἀντιόπην ἴδον, Ἀσωποῖο θύγατρα, 
ἣ δὴ καὶ Διὸς εὔχετ᾽ ἐν ἀγκοίνῃσιν ἰαῦσαι, 

καί ῥ᾽ ἔτεκεν δύο παῖδ᾽, Ἀμφίονά τε Ζῆθόν τε, 
οἳ πρῶτοι Θήβης ἕδος ἔκτισαν ἑπταπύλοιο, 


πύργωσάν τ᾽, ἐπεὶ οὐ μὲν ἀπύργωτόν γ᾽ ἐδύναντο 


ναιέμεν εὐρύχορον Θήβην, κρατερώ περ ἐόντε. 
«τὴν δὲ μετ᾽ Ἀλκμήνην ἴδον, Ἀμφιτρύωνος ἄκοιτιν, 
ἥ ῥ᾽ Ἡρακλῆα θρασυμέμνονα θυμολέοντα 

γείνατ ἐν ἀγκοίνῃσι Διὸς μεγάλοιο μιγεῖσα: 


καὶ Μεγάρην, Κρείοντος ὑπερθύμοιο θύγατρα, 


τὴν ἔχεν Ἀμφιτρύωνος υἱὸς μένος αἰὲν ἀτειρής. 
«μητέρα τ᾽ Οἰδιπόδαο ἴδον, καλὴν Ἐπικάστην, 
ἣ μέγα ἔργον ἔρεξεν ἀιδρείῃσι νόοιο 

γημαμένη ᾧ υἷι: ὁ δ᾽ ὃν πατέρ᾽ ἐξεναρίξας 


γῆμεν: ἄφαρ δ᾽ ἀνάπυστα θεοὶ θέσαν ἀνθρώποισιν. 


ἀλλ᾽ ὁ μὲν ἐν Θήβῃ πολυηράτῳ ἄλγεα πάσχων 
Καδμείων ἤνασσε θεῶν ὀλοὰς διὰ βουλάς: 

ἡ δ᾽ ἔβη εἰς Ἀΐδαο πυλάρταο κρατεροῖο, 
ἁψαμένη βρόχον αἰπὺν ἀφ᾽ ὑψηλοῖο μελάθρου, 


ᾧ ἄχεϊ σχομένη: τῷ δ᾽ ἄλγεα κάλλιπ᾽ ὀπίσσω 


πολλὰ μάλ᾽, ὅσσα τε μητρὸς Ἐρινύες ἐκτελέουσιν. 
«καὶ Χλῶριν εἶδον περικαλλέα, τήν ποτε Νηλεὺς 
γῆμεν ἑὸν διὰ κάλλος, ἐπεὶ πόρε μυρία ἕδνα, 
ὁπλοτάτην κούρην Ἀμφίονος Ἰασίδαο, 


ὅς ποτ᾽ ἐν Ὀρχομενῷ Μινυείῳ ἶφι ἄνασσεν: 


ἡ δὲ Πύλου βασίλευε, τέκεν δέ οἱ ἀγλαὰ τέκνα, 
Νέστορά τε χρόνιον τε Περικλύμενόν τ᾽ ἀγέρωχον. 
τοῖσι δ᾽ ἐπ᾿ ἰφθίμην Πηρὠ τέκε, θαῦμα βροτοῖσι, 
τὴν πάντες μνώοντο περικτίται: οὐδ᾽ ἄρα Νηλεὺς 


τῷ ἐδίδου ὃς μὴ ἕλικας βόας εὐρυμετώπους 


ἐκ Φυλάκης ἐλάσειε βίης Ἰφικληείης 

ἀργαλέας: τὰς δ᾽ οἷος ὑπέσχετο μάντις ἀμύμων 
ἐξελάαν: χαλεπὴ δὲ θεοῦ κατὰ μοῖρα πέδησε, 
δεσμοί τ᾽ ἀργαλέοι καὶ βουκόλοι ἀγροιῶται. 


ἀλλ᾽ ὅτε δὴ μῆνές τε καὶ ἡμέραι ἐξετελεῦντο 


ἂψ περιτελλοµένου ἔτεος καὶ ἐπήλυθον ὧραι, 
καὶ τότε δή μιν ἔλυσε βίη Ἰφικληείη, 

θέσφατα πάντ᾽ εἰπόντα: Διὸς δ᾽ ἐτελείετο βουλή. 
«καὶ Λήδην εἶδον, τὴν Τυνδαρέου παράκοιτιν, 


ἥ ῥ᾽ ὑπὸ Τυνδαρέῳ κρατερόφρονε γείνατο παῖδε, 

που στου μεγάλου Δία τη δούλεψη στάθηκαν, τον Πελία 

και το Νηλέα. Μες στην πλατύχωρην Ἰωλκό ο Πελίας εζούσε, 
πλούσιος σε πρόβατα, κι ο δεύτερος στην αμμουδάτη Πύλο. 
Τους άλλους στον Κρηθέα τους γέννησεν η αρχόντισσα γυναίκα, 


τον Αμυθάονα τον πολέμαρχο, τον Αίσονα, το Φέρη. 


Την κόρη του Ασωπού ξεχώρισα µετά, την Αντιόπη᾽ 

στην αγκαλιά του Δία πως έγειρε παινεύουνταν, και του 'χε 
δυο γιους γεννήσει, τον Αμφίονα και τον τρανό το Ζήθο. 
Πρώτοι της Θήβας της εφτάπορτης το κάστρο ετούτοι χτίσαν 


κι ύψωσαν τείχη, τι δε δονούνταν, κι ας ήταν αντρειωµένοι, 


στη Θήβα µέσα την πλατύδρομη χωρίς τειχιά να μένουν. 
Είδα µετά και του Αμφιτρύωνα το ταίρι, την Αλκμήνη, 

που στις αγκάλες ως κοιμήθηκε του Δία του τρισµεγάλου, 
τον άτροµο Ηρακλή του γέννησε, µε την καρδιά του λιόντα. 


Κι είδα του Κρέοντα του πολεμάρχου την κόρη, τη Μεγάρα, 


που του Αμφιτρύωνα την παντρεύτηκεν ο γιος ο ψυχωμένος. 
Του Οιδίποδα τη μάνα αντίκρισα, την όμορφη Επικάστη, 
Φριχτές δουλειές που αποδυνάστηκεν ανήξερη, το γιο της 
να πάρει γι άντρα’ τον πατέρα του σκοτώνοντας εκείνος 


την πήρε ταίρι, μα ως οι αθάνατοι μεμιάς τα ξεσκέπασαν 


στον κόσμον όλο, εκείνος έμεινε να τυραννιέται ρήγας 

στη Θήβα, τι θεών ανέσπλαχνη βουλή τον κυβερνούσε. 

Κι αυτή σκοινί ψηλά απ’ της κάμαρας κρεμώντας το δοκάρι 
στου Άδη τα σπίτια κάτω εδιάβηκε, του ανήλεου θυροκράτη, 


απ᾿ τον καημό της, πίσω αφήνοντας εκείνον σε τυράννια 


δίχως σωμό, που από της μάνας του τις Ερινύες τραβούσε. 
Είδα τη Χλωρή την πεντάμορφη᾽ μύρια ο Νηλέας του γάμου 
δώρα εἰχε δώσει για τα κάλλη της, γυναίκα ως να την πάρει' 
ήταν του Αμφίονα στερνογέννητη, του γιου του Ιάσου, κόρη, 


που κάποτε τους Μίνυες όριζε, του Ορχομενού ρηγάρχης. 


Κι αυτή, στην Πύλο πια βασίλισσα, τρανούς υγιούς του εγέννα, 
τον Νέστορα, τον Περικλύμενο το γαύρο, το Χρομίο' 

κι ακόµα την Πηρώ του γέννησε, µια θυγατέρα θάμα, 

που όλοι τρογύρα την εγύρευαν µα ο κύρης της σε κείνον 


ταίρι την έδινε, που του Ίφικλου τις φαρδιοκουτελάτες 


στριφτόκερες γελάδες θ᾽ ἁρπαζε --- βαριά δουλειά στ’ αλήθεια!--- 
απ᾽ τη Φυλακή᾽ κι ένας άψεγος, μονάχα εκείνος, μάντης 

του το 'χε τάξει, όμως τον έδεσε θεού κι εκείνον μοίρα 

βαριά και δίχως έλεος ἁλυσες και του βουνού οι βουκόλοι. 


Όμως οι μέρες πια σα διάβηκαν και κύλησαν οι μήνες, 


κι ο χρόνος γύρισε κι ήρθε άνοιξη ξανά στην πλάση, 

τότε ο τρανός Ίφικλος λευτέρωσε το μαντολόγο, ως του 'πε 
τη μοίρα του όλη ---κι ήταν θέλημα του Δία να γίνουν τούτα. 
Και του Τυνδάρεου τη συγκόρµισσα ξεχώρισα, τη Λήδα, 


που δυο αντρειωµένους γιους του γέννησε, της πυγμαχίας τεχνίτη 

Κάστορά θ᾽ ἱππόδαμον καὶ πὺξ ἀγαθὸν Πολυδεύκεα, 
τοὺς ἄμφω ζωοὺς κατέχει φυσίζοος αἷα: 

οἳ καὶ νέρθεν γῆς τιμὴν πρὸς Ζηνὸς ἔχοντες 

ἄλλοτε μὲν ζώουσ᾽ ἑτερήμεροι, ἄλλοτε δ᾽ αὖτε 


τεθνᾶσιν: τιμὴν δὲ λελόγχασιν ἶσα θεοῖσι. 


«τὴν δὲ μετ᾽ Ἰφιμέδειαν, Ἀλωῆος παράκοιτιν 
εἴσιδον, ἣ δὴ φάσκε Ποσειδάωνι μιγῆναι, 

καί ῥ᾽ ἔτεκεν δύο παῖδε, μινυνθαδίω δ᾽ ἐγενέσθην, 
Ὠτόν τ᾽ ἀντίθεον τηλεκλειτόν τ᾽ Ἐφιάλτην, 


οὓς δὴ µηκίστους θρέψε ζείδωρος ἄρουρα 


καὶ πολὺ καλλίστους μετά γε κλυτὸν Ὠρίωνα: 
ἐννέωροι γὰρ τοί γε καὶ ἐννεαπήχεες ἦσαν 

εὖρος, ἀτὰρ μῆκός γε γενέσθην ἐννεόργυιοι. 
οἵ ῥα καὶ ἀθανάτοισιν ἀπειλήτην ἐν Ὀλύμπῳ 


φυλόπιδα στήσειν πολυάικος πολέμοιο. 


Ὄσσαν ἐπ’ Οὐλύμπῳ μέμασαν θέμεν, αὐτὰρ ἐπ᾽ 
Ὄσσῃ 

Πήλιον εἰνοσίφυλλον, ἵν᾽ οὐρανὸς ἀμβατὸς εἴη. 
καί νύ κεν ἐξετέλεσσαν, εἰ ἥβης μέτρον ἵκοντο: 
ἀλλ᾽ ὄλεσεν Διὸς υἱός, ὃν ἠύκομος τέκε Λητώ, 


ἀμφοτέρω, πρίν σφωιν ὑπὸ κροτάφοισιν ἰούλους 


ἀνθῆσαι πυκάσαι τε γένυς ἐυανθέι λάχνῃ. 
ἡ«Φαίδρην τε Πρόκριν τε ἴδον καλήν τ᾽ Ἀριάδνην, 
κούρην Μίνωος ὀλοόφρονος, ἣν ποτε Θησεὺς 

ἐκ Κρήτης ἐς γουνὸν Ἀθηνάων ἱεράων 


ἦγε μέν, οὐδ᾽ ἀπόνητο: πάρος δέ μιν Ἄρτεμις ἔκτα 


Δίῃ ἐν ἀμφιρύτῃ Διονύσου μαρτυρίῃσιν. 

«Μαῖράν τε Κλυμένην τε ἴδον στυγερήν τ᾽ Ἐριφύλην, 
ἣ χρυσὸν φίλου ἀνδρὸς ἐδέξατο τιμήεντα. 

πάσας δ᾽ οὐκ ἂν ἐγὼ μυθήσομαι οὐδ᾽ ὀνομήνω, 


ὅσσας ἡρώων ἀλόχους ἴδον ἠδὲ θύγατρας: 


πρὶν γάρ κεν καὶ νὺξ φθῖτ᾽ ἄμβροτος. ἀλλὰ καὶ ὥρη 
εὕδειν, ἢ ἐπὶ νῆα θοὴν ἐλθόντ’ ἐς ἑταίρους 

ἢ αὐτοῦ: πομπὴ δὲ θεοῖς ὑμῖν τε μελήσει.»' 

ὣς ἔφαθ᾽, οἱ δ᾽ ἄρα πάντες ἀκὴν ἐγένοντο σιωπῇ, 


κηληθμῷ δ᾽ ἔσχοντο κατὰ μέγαρα σκιόεντα. 


τοῖσιν δ᾽ Ἀρήτη λευκώλενος ἤρχετο μύθων. 
«Φαίηκες, πῶς ὔμμιν ἀνὴρ ὅδε φαίνεται εἶναι 
εἶδός τε μέγεθός τε ἰδὲ φρένας ἔνδον ἐίσας; 

ξεῖνος δ᾽ αὖτ᾽ ἐμός ἐστιν, ἕκαστος δ᾽ ἔμμορε τιμῆς: 


τῷ μὴ ἐπειγόμενοι ἀποπέμπετε, μηδὲ τὰ δῶρα 


οὕτω χρηίζοντι κολούετε: πολλὰ γὰρ ὑμῖν 
κτήματ᾽ ἐνὶ μεγάροισι θεῶν ἰότητι κέονται.» 


τοῖσι δὲ καὶ µετέειπε γέρων ἥρως Ἐχένηος, 

τον Πολυδεύκη και τον Κάστορα, το γαύρο αλογατάρη, 

που ζωντανούς η γη η πολύκαρπη τους κρύβει τώρα εντός της' 
γιατί και µες στη γη τους έδωκε του Κρόνου ο γιος τη χάρη 

μια μέρα ζωντανοί να βρίσκουνται μαζί, νεκροί την άλλη 


στον Κάτω Κόσμο, κι ως αθάνατους ο κόσμος τους δοξάζει. 


Μετά την Ιφιμέδεια αντίκρισα, το ταίρι του Αλωέα᾿ 

ο Ποσειδώνας, µου 'λεε, χάρηκε τον έρωτα μαζί της, 

και γέννησε δυο γιους, που στάθηκαν λιγόχρονοι στον κόσμο, 
τον Εφιάλτη τον περίλαμπτρο και τον ισόθεον Ώτο. 


Άλλους δεν εἶδε πιο αψηλόκορµους η γης η πολυθρόφα, 


μηδέ και πιο ὀμορφους᾽ ο Ωρίωνας τους ξεπερνούσε μόνο. 
Στα εννιά τους μόλις χρόνια εννιάπηχοι στο φάρδος είχαν γίνει, 
κι ήταν οργιές εννιά το μάκρος τους’ μαζί κίνησαν τότε 

και τους αθάνατους φοβέριζαν, στον Όλυμπο πολέμους 


ν᾽ ανοίξουν άγριους, πολυτάραχους, και γύρευαν να βάλουν 


την Όσσα πρώτα απά στον Όλυμπο, μετά, στην Όσσα πάνω, 
το Πήλιο λέει το φυλλοσούσουρο, στον ουρανό ν᾽ ανέβουν. 
Κι αν πρόφταινα να δέσει η νιότη τους, θα το 'χαν καταφέρει. 
μα από του Δία και της ωριόµαλλης Λητώς τι γιο χάθηκαν 


κι οι δυό, πριν κάτω απ’ τα µελίγγια τους το πρώτο χνούδι ανθίσει 


και πριν τους σκεπαστούν τα μάγουλα µε τα σγουρά της νιότης. 
Τη Φαίδρα αντίκρισα, την Πρόκριδα, την όμορφη Αριάδνη, 

τη θυγατέρα του κακόγνωµου του Μίνωα, που ἁπ᾿ την Κρήτη 
την ἁρπαξε ο Θησέας, γυρεύοντας στο λόφο να τη φέρει 


της Ἱερής Αθήνας ---ἀδικα! τι στο νησί της Δίας 


τη σκότωσε η Άρτεμη, του Διόνυσου τη μαρτυρία γρικώντας. 
Τη Μαίρα, την Κλυμένη αντίκρισα, τη φοβερή Εριφύλη, 

που το ακριβό της ταίρι επρόδωκε για ατίµητο χρυσάφ.... --- 
μα όλο το πλήθος εἶναι αβόλετο να πω, να νοµατίσω, 


πόσων ηρώων τρανών αντίκρισα τις κόρες και τα ταίρια' 


πιο πριν η νύχτα η θεία θα διάβαινε! Να κοιμηθούµε ωστόσο 
εἰναι ώρα, για µε τους συντρόφους µου στο πλοίο για εδώ μαζί 
σας. 

Το μισεμό µου πάλι οι αθάνατοι και σεις θα τον γνοιαστείτε.» 
Αυτά τους έλεε, κι οι άλλοι αμίλητοι, βουβοί, δε βγάναν άχνα, 


σα μαγεμένοι απ’ τα λόγια του, στον ισκιερὀ αντρωνίτη. 


Κι η Αρήτη τότε η χιονοβράχιονη το λόγο πήρε κι εἰπε: 
«Αλήθεια, Φαίακες, πως τα μάτια σας θωρούν τον άντρα τούτον 
στην ελικιά, στο διώμα, µέσα του στα ζυγιασμένα φρένα; 

Δικός µου ο ξένος, µα ο καθένας σας σ᾽ όμοια τιµή κρατιέται 


να φύγει µην αφήστε γρήγορα, και στην ανάγκη που 'χει 


μην τα λυπαστε τα δοσίματα᾽ τι εἶναι το βιος μεγάλο, 
που µες στα σπίτια σας φυλάγεται µε των θεών τη χάρη.» 


Ένας τρανός ρηγάρχης γέροντας, ο Εχένηος, πήρε τότε 


945 


350 


355 


360 


365 


370 


375 


380 


ὃς δὴ Φαιήκων ἀνδρῶν προγενέστερος ἦεν: 


«ὦ Φίλοι, οὐ μὰν ἧμιν ἀπὸ σκοποῦ οὐδ᾽ ἀπὸ δόξης 


μυθεῖται βασίλεια περίφρων: ἀλλὰ πίθεσθε. 

Ἀλκινόου δ᾽ ἐκ τοῦδ᾽ ἔχεται ἔργον τε ἔπος τε.» 
τὸν δ᾽ αὖτ᾽ Ἀλκίνοος ἀπαμείβετο φώνησέν τε: 
«τοῦτο μὲν οὕτω δὴ ἔσται ἔπος, αἴ κεν ἐγώ γε 


ζωὸς Φαιήκεσσι φιληρέτμοισιν ἀνάσσω: 


ξεῖνος δὲ τλήτω μάλα περ νόστοιο χατίζων 
ἔμπης οὖν ἐπιμεῖναι ἐς αὔριον, εἰς ὅ κε πᾶσαν 


δωτίνην τελέσω: πομπὴ δ᾽ ἄνδρεσσι μελήσει 


πᾶσι, μάλιστα δ᾽ ἐμοί: τοῦ γὰρ κράτος ἔστ᾽ ἐνὶ δήμῳ.» 


τὸν δ᾽ ἀπαμειβόμενος προσέφη πολύμητις 


Ὀδυσσεύς: 


«Ἀλκίνοε κρεῖον, πάντων ἀριδείκετε λαῶν, 

εἴ µε καὶ εἰς ἐνιαυτὸν ἀνώγοιτ᾽ αὐτόθι μίμνειν, 

πομπὴν δ᾽ ὀτρύνοιτε καὶ ἀγλαὰ δῶρα διδοῖτε, 
καὶ κε τὸ βουλοίμην, καί κεν πολὺ κέρδιον εἴη, 


πλειοτέρῃ σὺν χειρὶ φίλην ἐς πατρίδ᾽ ἱκέσθαι: 


καί κ᾿ αἰδοιότερος καὶ φίλτερος ἀνδράσιν εἴην 
πᾶσιν, ὅσοι μ᾽ Ἰθάκηνδε ἰδοίατο νοστήσαντα.» 
ὡτὸν δ᾽ αὖτ᾽ Ἀλκίνοος ἀπαμείβετο φώνησέν τε: 
«ὦ Ὀδυσεῦ, τὸ μὲν οὔ τί σ᾿ ἐίσκομεν εἰσορόωντες, 


ἠπεροπῆά τ᾽ ἔμεν καὶ ἐπίκλοπον, οἷά τε πολλοὺς 


βόσκει γαῖα μέλαινα πολυσπερέας ἀνθρώπους, 
ψεύδεά τ᾽ ἀρτύνοντας ὅθεν κέ τις οὐδὲ ἴδοιτο: 

σοὶ δ᾽ ἔπι μὲν μορφὴ ἐπέων, ἔνι δὲ φρένες ἐσθλαί. 
μῦθον δ᾽ ὡς ὅτ᾽ ἀοιδὸς ἐπισταμένως κατέλεξας, 


πάντων τ᾽ Ἀργείων σέο τ᾽ αὐτοῦ κήδεα λυγρά. 


ἀλλ᾽ ἄγε μοι τόδε εἰπὲ καὶ ἀτρεκέως κατάλεξον, 

εἴ τινας ἀντιθέων ἑτάρων ἴδες, οἵ τοι ἅμ αὐτῷ 
Ἴλιον εἰς ἅμ᾽ ἕποντο καὶ αὐτοῦ πότμον ἐπέσπον. 
νὺξ δ᾽ ἥδε μάλα μακρή, ἀθέσφατος: οὐδέ πω ὥρη 


εὕδειν ἐν μεγάρῳ, σὺ δέ μοι λέγε θέσκελα ἔργα. 


καί κεν ἐς ἠῶ δῖαν ἀνασχοίμην, ὅτε μοι σὺ 
τλαίης ἐν μεγάρῳ τὰ σὰ κήδεα μυθήσασθαι.» 
τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«Ἀλκίνοε κρεῖον, πάντων ἀριδείκετε λαῶν, 


ὥρη μὲν πολέων μύθων, ὥρη δὲ καὶ ὕπνου: 


εἰ δ᾽ ἔτ᾽ ἀκουέμεναί γε λιλαίεαι, οὐκ ἂν ἐγώ γε 
τούτων σοι φθονέοιμι καὶ οἰκτρότερ᾽ ἄλλ᾽ ἀγορεύειν, 
κήδε᾽ ἐμῶν ἑτάρων, οἳ δὴ μετόπισθεν ὄλοντο, 

οἳ Τρώων μὲν ὑπεξέφυγον στονόεσσαν ἀυτήν, 


ἐν νόστῳ δ᾽ ἀπόλοντο κακῆς ἰότητι γυναικός. 

και τους μιλούσε, ο γεροντότερος από τους Φαίακες όλους: 


«Ότι εἰπε η µυαλωμένη ρήγισσα δεν ήταν ὀξω απ’ όσα 


και µεις γυρεύουμε και θέλουμε᾽ γι’ αυτό ας συγκλίνουµε όλοι 
τις πράξες όµως και τα λόγια µας τα ορίζει ο Αλκίνοος τούτος.» 
Κι ο Αλκίνοος τότε του αποκρίθηκε κι αυτά τα λόγια του "πε: 
«Έτσι να ζω στους καραβόχαρους εγὠ τους Φαίακες πάντα 


και ν᾿ αφεντεύω, της βασίλισσας ο λόγος θα τελέψει! 


Το "χει καημό να φύγει ο ξένος µας στον τόπο του, µα ας κάνει 
μια μέρα υπομονή, να πρόφταινα τα δώρα να του δώσω 

όλα που θέλω’ το ταξίδι του, κι αυτό θα το γνοιαστούμε 

οι άντρες εδώ, κι εγώ πιο απ’ όλους σας, τι εγώ τη χώρα ορίζω.» 


Γυρνώντας τότε ο πολυμήχανος του μίλησε Οδυσσέας: 


«Αλκίνοε, βασιλιά περίλαμπρε, µες στο λαό σου ο πρώτος, 
και χρόνο ολάκερο να λέγατε να μένω εδώ και δώρα 

να µου χαρίζατε αξετίµητα, πριχού µε προβοδίστε, 

όχι δε θα 'λεγα᾿ καλύτερα χίλιες φορές αλήθεια 


να στρέψω πίσω στην πατρίδα µου µε πιο γεμάτα χέρια 


τι µε τιµή κι αγάπη πιότερη θα µε δεχόνταν έτσι 

όλοι όσοι κάποτε θα μ᾽ έβλεπαν να φτάνω στην Ιθάκη.» 

Κι ο Αλκίνοος τότε του αποκρίθηκε κι αυτά τα λόγια του πε: 
«Που σε θωρούμε, δε µας έδειξες να 'σαι, Οδυσσέα, κανένας 
για κομπωτής για ψεύτης, σαν αυτούς που θρέφει η γης η 
μαύρη-- 


Χιλιάδες άνθρωποι, ως τα πέρατα του κόσμου σκορπισμένοι, 
που κλώθουν ψέματα, πως τα 'βγαλαν να µην καταλαβαίνεις. 
Μα εσένα είναι όλο χάρη ο λόγος σου και ξάστερος ο νους σου, 
κι όσα και συ κι οι Αργίες έσυραν αβάσταχτα τυράννια 


µε τέχνη τώρα µας τα ιστόρησες, σαν να ’'σουν τραγουδάρης. 


Μον’ έλα τώρα, δώσε απόκριση και την αλήθεια πες µου: 

Απ’ τους ισόθεους τάχα συντρόφους, που βρέθηκαν μαζί σου 

στην Τροία κι εκεί τους βρήκε ο θάνατος, αντάµωσες κανέναν; 

Μακριά είναι η νύχτα τούτη, -ατέλειωτη΄ καιρός δεν εἶναι ακόµα 


να κοιμηθούμε᾽ κι άλλα ιστόρα µου᾿ πρωτάκουστα εἶναι αλήθεια! 


Ως την Αυγή τη θεία θα καθόμουν εδω ν᾿ ακούω, μονάχα 

και συ να το 'θελες τα πάθη σου να πεις στο αρχοντικό µου.» 
Γυρνώντας τότε ο πολυμήχανος του μίλησε Οδυσσέας: 
«Αλκίνοε, βασιλιά περίλαμπρε, µες στο λαό σου ο πρώτος, 


οι αθιβολές έχουν την ώρα τους, την ώρα του κι ο γύπνος. 


Μα αν να µε ακούς ακόµα ρέγεσαι, τη χάρη δε σου αρνιέμαι᾽ 
γιατί έχω κι άλλα και χειρότερα να σου ιστορήσω τώρα, 
συντρόφων συφορές, που αργότερα χάθηκαν, του πολέμου 
των Τρωών μαθές τον άγριο τάραχο σαν εἶχαν πια ξεφύγει, 


κι από βουλή γυναίκας άνοµης στο γυρισμό χάθηκαν. 

«αὐτὰρ ἐπεὶ ψυχὰς μὲν ἀπεσκέδασ᾽ ἄλλυδις ἄλλῃ 
ἁγνὴ Περσεφόνεια γυναικῶν θηλυτεράων, 

ἦλθε δ᾽ ἐπὶ ψυχἠ Ἀγαμέμνονος Ἀτρεΐδαο 

ἀχνυμένη: περὶ δ᾽ ἄλλαι ἀγηγέραθ᾽, ὅσσοι ἅμ αὐτῷ 


οἴκῳ ἐν Αἰγίσθοιο θάνον καὶ πότμον ἐπέσπον. 


ἔγνω δ᾽ αἶψ΄ ἔμ᾽ ἐκεῖνος, ἐπεὶ πίεν αἷμα κελαινόν: 
κλαῖε δ᾽ ὅ γε λιγέως, θαλερὸν κατὰ δάκρυον εἴβων, 
πιτνὰς εἰς ἐμὲ χεῖρας, ὀρέξασθαι μενεαίνων: 

ἀλλ᾽ οὐ γάρ οἱ ἔτ᾽ ἦν ἲς ἔμπεδος οὐδέ τι κῖκυς, 


οἵη περ πάρος ἔσκεν ἐνὶ γναμπτοῖσι μέλεσσι. 


«τὸν μὲν ἐγὼ δάκρυσα ἰδὼν ἐλέησά τε θυμῷ, 
καί μιν φωνήσας ἔπεα πτερόεντα προσηύδων: 
᾿Ἀτρεΐδη κύδιστε, ἄναξ ἀνδρῶν Ἀγάμεμνον, 
τίς νύ σε κἠρ ἐδάμασσε τανηλεγέος θανάτοιο; 


ἠε σέ γ᾽ ἐν νήεσσι Ποσειδάων ἐδάμασσεν 


ὄρσας ἀργαλέων ἀνέμων ἀμέγαρτον ἀυτμήν; 
ἠέ σ᾽ ἀνάρσιοι ἄνδρες ἐδηλήσαντ ἐπὶ χέρσου 
βοῦς περιταμνόμενον ἠδ᾽ οἰῶν πώὠεα καλά, 
ἠὲ περὶ πτόλιος μαχεούμενον ἠδὲ γυναικῶν; 


«Ὡς ἐφάμην, ὁ δέ μ᾽ αὐτίκ᾽ ἀμειβόμενος προσέειπε: 


“διογενὲς Λαερτιάδη, πολυμήχαν᾽ Ὀδυσσεῦ, 
οὔτ᾽ ἐμέ γ᾽ ἐν νήεσσι Ποσειδάων ἐδάμασσεν 
ὄρσας ἀργαλέων ἀνέμων ἀμέγαρτον ἀυτμήν, 
οὔτε μ᾽ ἀνάρσιοι ἄνδρες ἐδηλήσαντ ἐπὶ χέρσου, 


ἀλλά μοι Αἴγισθος τεύξας θάνατόν τε μόρον τε 


ἔκτα σὺν οὐλομένῃ ἀλόχῳ, οἶκόνδε καλέσσας, 
δειπνίσσας, ὡς τίς τε κατέκτανε βοῦν ἐπὶ φάτνῃ. 
ὣς θάνον οἰκτίστῳ θανάτῳ: περὶ δ᾽ ἄλλοι ἑταῖροι 
νωλεμέως κτείνοντο σύες ὣς ἀργιόδοντες, 


οἵ ῥά τ’ ἐν ἀφνειοῦ ἀνδρὸς μέγα δυναμένοιο 


ἢ γάμῳ ἢ ἐράνῳ ἢ εἰλαπίνῃ τεθαλυίῃ. 

ἤδη μὲν πολέων φόνῳ ἀνδρῶν ἀντεβόλησας, 
μουνὰξ κτεινομένων καὶ ἐνὶ κρατερῇ ὑσμίνῃ: 
ἀλλά κε κεῖνα μάλιστα ἰδὼν ὀλοφύραο θυμῷ, 


ὡς ἀμφὶ κρητῆρα τραπέζας τε πληθούσας 


κείμεθ᾽ ἐνὶ μεγάρῳ, δάπεδον δ᾽ ἅπαν αἵματι θῦεν. 
οἰκτροτάτην δ᾽ ἤκουσα ὄπα Πριάμοιο θυγατρός, 
Κασσάνδρης, τὴν κτεῖνε Κλυταιμνήστρη δολόμητις 
ἀμφ᾽ ἐμοί, αὐτὰρ ἐγὼ ποτὶ γαίῃ χεῖρας ἀείρων 


βάλλον ἀποθνήσκων περὶ φασγάνῳ: ἡ δὲ κυνῶπις 


νοσφίσατ’, οὐδέ μοι ἔτλη ἰόντι περ εἰς Ἀίδαο 
χερσὶ κατ’ ὀφθαλμοὺς ἑλέειν σύν τε στόμ᾽ ἐρεῖσαι. 
ὣς οὐκ αἰνότερον καὶ κύντερον ἄλλο γυναικός, 

ἥ τις δὴ τοιαῦτα μετὰ φρεσὶν ἔργα βάληται: 


οἷον δὴ καὶ κείνη ἐμήσατο ἔργον ἀεικές, 

Η Περσεφόνη η αγνή σαν έδιωξε πια τις ψυχές µακριά µου 
των γυναικών, µε βιάς σκορπώντας τις ολούθε, δώθε κείθε, 
εἰδα᾽ τον ίσκιο του Αγαμέμνονα, του γιου του Ατρέα, να φτάνει, 
βαριά θλιμμµένο’ τον τριγύριζαν κι όσες ψυχές μαζί του 


στο σπίτι του Αίγιστου χαλάστηκαν και το χαμό τους βρήκαν. 


Κι εκείνος στη στιγµή µε γνώρισε, το μαύρο ως ήπιεν αίμα, 

και κίνησε το θρήνο, κι έτρεχαν τα μάτια του ποτάμι, 

κι ἅπλωνε απάνω µου τα χέρια του, ποθώντας να µου αγγίξει--- 
του κάκου, δεν μπορούσε! η δύναμη τον είχε παρατήσει 


κι η ανάκαρα που ανθούσε κάποτε στο λυγερό κορμί του. 


Κι όπως τον εἶδα, τον συμπόνεσα, τα κλάματα µε πήραν, 
και κράζοντας τον ανεµάρπαστα του συντυχαίνω λόγια: 
 Ὑγιέ του Ατρέα, τρανέ Αγαμέμνονα, ρηγάρχη τιµηµένε, 
ποια μοίρα τάχα κάτω σ᾽ έριξε φαρμακερού θανάτου; 


Ο Ποσειδώνας μήπως άσκωσε φριχτήν ανεµοζάλη 


και µες στο πέλαο τ᾽ άγριο σ᾽ ἑπνιξε μαζί µε τ᾽ ἁρμενά σου; 

Για μήπως στη στεριά σε σκότωσαν αντίµαχοι, στα ξένα, 

την ώρα που ἁρπαζες τα βόδια τους και τ’ αρνοκόπαδά τους; 
για ὡς κάστρο να πατήσεις πάλευες, γυναίκες να κουρσέψεις;" 


Είπα, κι αυτός γυρνώντας μίλησε κι απηλογιά µου δίνει: 


” Γιὲ του Λαέρτη αρχοντογέννητε, πολύτεχνε Οδυσσέα, 
ο Ποσειδώνας δε µου σήκωσε φριχτήν ανεµοζάλη, 

για να µε πνίξει στο άγριο πέλαγο μαζί µε τ᾽ αρµενά µου, 
ουδέ και στη στεριά µε σκότωσαν αντίµαχοι, στα ξένα᾽ 


βρήκα το θάνατο απ’ τον Αίγιστο και την καταραμένη 


γυναίκα µου’ τι αυτός µε κάλεσε στο σπίτι του να φάμε, 

κι εκεί µε σκότωσε, όπως σφάζουνε το βόδι, στο παχνί του. 
Τέτοιος φριχτός µε βρήκε θάνατος’ και γύρα µου οι σύντροφοι 

ο ένας στον άλλο απάνω εσφάζουνταν, σα χοίροι ασπροδοντάτοι 


πλούσιου όντου, πολυδύν υ, το σπίτι, που 'χει γό 
σε πλούσιου αρχόντο ολυδύναμου, τοσ ου 'χει γάμο 


για άλλη ξεφάντωση, για κι έστησαν όλοι μαζί τραπέζι. 

Συχνά θ᾿ αντίκρισες σε πόλεμο πολλούς νεκροί να πέφτουν, 
δυο δυο καθώς χτυπιούνται ξέχωρα, για στης σφαγής τον ὀχλο' 
μα εκείνα αν τα θωρούσες, πιότερο θα σπάραζε η καρδιά σου: 


Πεσμένοι εμείς και γύρα ολόγεµα τραπέζια και κροντήρια 


στο αρχονταρίκι, και το πάτωμα ν᾿ αχνίζει από το γαίμα. 

Μα η πιο σπαραχτική που αγρίκησα φωνή ήταν της Κασσάντρας' 
του Πρίαμου σκότωνε από πάνω µου την κόρη η Κλυταιμήστρα 

η δολερή᾽ κι εγώ, πεθαίνοντας, µε το σπαθί στο στήθος, 


τη γη χτυπούσα µε τα χέρια µου. Κι η σκύλα εκεί µε αφήκε, 


κι ουδέ, στον Κάτω Κόσμο ως διάβαινα, το βάσταξε η καρδιά της 
να µου σφαλίσει µε τα χέρια της τα μάτια και το στόμα. 

Πιο ανήµερο και πιο ξετσίπωτο δε βρίσκεται στον κόσμο 

απ’ τη γυναίκα, που στα φρένα της δουλειές συγκλώθει τέτοιες, 


καθώς εκείνη, που μελέτησε µια τέτοια ανήλεη πράξη, 

κουριδίῳ τεύξασα πόσει φόνον. ἦ τοι ἔφην γε 
ἀσπάσιος παίδεσσιν ἰδὲ δμώεσσιν ἐμοῖσιν 
οἴκαδ᾽ ἐλεύσεσθαι: ἡ δ᾽ ἔξοχα λυγρὰ ἰδυῖα 

οἱ τε κατ’ αἶσχος ἔχευε καὶ ἐσσομένῃσιν ὀπίσσω 


θηλυτέρῃσι γυναιξί, καὶ ἥ κ᾿ ἐυεργὸς ἔῃσιν.᾽ 


«ὣς ἔφατ᾽, αὐτὰρ ἐγώ μιν ἀμειβόμενος προσέειπον: 


'ὢ πόποι, ἦ μάλα δὴ γόνον Ἀτρέος εὐρύοπα Ζεὺς 
ἐκπάγλως ἤχθηρε γυναικείας διὰ βουλὰς 
ἐξ ἀρχῆς: Ἑλένης μὲν ἀπωλόμεθ᾽ εἵνεκα πολλοί, 


σοὶ δὲ Κλυταιμνήστρη δόλον ἤρτυε τηλόθ᾽ ἐόντι. 


«ὣς ἐφάμην, ὁ δέ μ᾽ αὐτίκ᾽ ἀμειβόμενος προσέειπε: 


"τῷ νῦν μή ποτε καὶ σὺ γυναικί περ ἤπιος εἶναι: 
μή οἱ μῦθον ἅπαντα πιφαυσκέμεν, ὃν κ᾿ ἐὐ εἰδῇς, 
ἀλλὰ τὸ μὲν φάσθαι, τὸ δὲ καὶ κεκρυμμένον εἶναι. 
ἀλλ᾽ οὐ σοί γ᾽, Ὀδυσεῦ, φόνος ἔσσεται ἔκ γε 


γυναικός: 


λίην γὰρ πινυτή τε καὶ εὖ φρεσὶ μήδεα οἶδε 
κούρη Ἰκαρίοιο, περίφρων Πηνελόπεια. 

ἡ μέν μιν νύμφη γε νέην κατελείπομεν ἡμεῖς 
ἐρχόμενοι πόλεμόνδε: πάϊς δέ οἱ ἦν ἐπὶ μαζῷ 


νήπιος, ὅς που νῦν γε μετ᾽ ἀνδρῶν ἵζει ἀριθμῷ, 


ὄλβιος: ἢ γὰρ τόν γε πατἠρ φίλος ὄψεται ἐλθών, 
καὶ κεῖνος πατέρα προσπτύξεται, ἣ θέμις ἐστίν. 

ἡ δ᾽ ἐμὴ οὐδέ περ υἷος ἐνπτλησθῆναι ἄκοιτις 
ὀφθαλμοῖσιν ἔασε: πάρος δέ µε πέφνε καὶ αὐτόν. 


ἄλλο δέ τοι ἐρέω, σὺ δ᾽ ἐνὶ φρεσὶ βάλλεο σῇσιν: 


κρύβδην, μηδ᾽ ἀναφανδά, φίλην ἐς πατρίδα γαῖαν 
νῆα κατισχέμεναι: ἐπεὶ οὐκέτι πιστὰ γυναιξίν. 

ἀλλ᾽ ἄγε μοι τόδε εἰπὲ καὶ ἀτρεκέως κατάλεξον, 

εἴ που ἔτι ζώοντος ἀκούετε παιδὸς ἐμοῖο, 


ἤ που ἐν Ὀρχομενῷ ἢ ἐν Πύλῳ ἠμαθόεντι, 


ἤ που πὰρ Μενελάῳ ἐνὶ Σπάρτῃ εὐρείῃ: 


οὐ γάρ πω τέθνηκεν ἐπὶ χθονὶ δῖος Ὀρέστης. 


«ὣς ἔφατ᾽, αὐτὰρ ἐγώ μιν ἀμειβόμενος προσέειπον: 


'Ἀτρέΐδη, τί µε ταῦτα διείρεαι; οὐδέ τι οἶδα, 


ζώει ὅ γ᾽ ἦ τέθνηκε: κακὸν δ᾽ ἀνεμώλια βάζειν. 


«νῶι μὲν ὣς ἐπέεσσιν ἀμειβομένω στυγεροῖσιν 
ἕσταμεν ἀχνύμενοι θαλερὸν κατὰ δάκρυ χέοντες: 
ἦλθε δ᾽ ἐπὶ ψυχὴ Πηληϊάδεω Ἀχιλῆος 

καὶ Πατροκλῆος καὶ ἀμύμονος Ἀντιλόχοιο 


Αἴαντός θ᾽, ὃς ἄριστος ἔην εἶδός τε δέμας τε 


τῶν ἄλλων Δαναῶν μετ᾽ ἀμύμονα Πηλεΐωνα. 


ἔγνω δὲ ψυχή µε ποδώκεος Αἰακίδαο 

να δώσει θάνατο στον άντρα της. Κι εγω που στοχαζόμουν 
πως θα γυρίσω καλοπρόσδεχτος από παιδιά και δούλους 
στο σπίτι µου! Μα εκείνη, κλώθοντας κακό στο νου μονάχα, 
ντροπή και απάνω της εσώριασε και στις γυναίκες όλες 


για πάντα εδώ κι εμπρός, καλόπραγες κι ας είναι µερικές τους." 


Είπε, κι εγώ γυρνώντας μίλησα κι απηλογιά του δίνω: 

” Ὠχού µου, αποξαρχής τ᾽ οχτρεύτηκε βαριά του Ατρέα το γένος 
ο Δίας ο µακροβίγλης, κι έβαλε μπροστά γυναικείες τέχνες! 
Πόσοι από µας δεν αφανίστηκαν για χάρη της Ελένης, 

και σένα, αλάργα ως ήσουν, σου 'πλεκε τα βρόχια η 


Κλυταιμήστρα!" 


Εἶπα, κι αυτός γυρνώντας μίλησε κι απηλογιά µου δίνει: 

"ΓΙ αυτό και συ µε τη γυναίκα σου πολύ καλός µην εἰσαι' 

τα πάντα µην της τα μπιστεύεσαι που κρύβεις στο μυαλό σου' 
λίγα να ξέρει, τ᾽ αποδέλοιπα κρυφά απὀ κείνη κράτα. 


Μα εσύ, Οδυσσέα, από τη γυναίκα σου το θάνατο δε θα 'βρεις- 


έχει μυαλό περίσσιο η φρόνιμη του Ικάριου θυγατέρα, 

η Πηνελόπη, και στα φρένα της πληθαίνει η δίκια κρίση. 
Νιόνυφη ακόµα την αφήκαμε, σα φεύγαμε από κείθε, 

για να τραβήξουµε στον πόλεμο, κι εἰχε παιδί στο στήθος 


μωρό, που στων αντρών τη σύναξη θα κάθεται πια τώρα--- 


καλότυχος! Μια μέρα ο κύρης του θα τόνε ιδεί γυρνώντας, 
κι εκείνος πάλε τον πατέρα του θ᾽ αγκαλιαστεί, ως ταιριάζει. 
Εμένα μοναχά η γυναίκα µου μηδέ το γιο µε αφήκε 
θωρώντας να χορτάσω’ πρόλαβε να µε σκοτώσει αμέσως! 


Κάτι άλλο τώρα εγὠ θα σου 'λεγα, κι εσύ στο νου σου βαλ’ το: 


Γυρνώντας στην πατρίδα, κοίταξε κρυφά το πλοίο ν᾿ αράξεις 
κανείς να µη σε δει, τι εχάθηκε πια η πίστη απ’ τις γυναίκες! 

Μον’ έλα τώρα, δώσ᾽ µου απόκριση και την αλήθεια πες µου, 
ακόµα ο γιος µου αν κάπου ακούγεται πως ζει’ µπορεί στο κάστρο 


του Ορχομενού, µπορεί να βρίσκεται στην αμμουδάτη Πύλο, 


για και στη Σπάρτη την πλατύχωρη, στου Μενελάου το σπίτι’ 
τι ακόµα απά στη γης δεν πέθανεν ο αρχοντικός Ορέστης!» 
Είπε, κι εγώ γυρνώντας μίλησα κι απηλογιά του δίνω: 

” Ὑγιέ του Ατρέα, γιατί για πράµατα ρωτάς που δεν κατέχω, 


αν ζει για αν πέθανε; Δε µου 'ρχεται να λέω του ανέµου λόγια." 


Τέτοιες κουβέντες συναλλάζαμε λυπητερές οι δυο µας, 

βαριά θλιμμένοι, και τα μάτια µας πλημμύριζαν στο κλάμα. 

Κι ήρθε η ψυχή και µας αντάµωσε του ξακουστού Αχιλλέα, 

Κι ήταν µαζί οι ψυχές του Πάτροκλου και του άψεγου Αντιλόχου, 
και του Αίαντα, που όλους και στο ανάριµµα νικούσε και στο 


διώμα 


τους Δαναούς, εξόν τον άψεγο γιο του Πηλέα μονάχα. 


Κι ως η ψυχή του γοργοπόδαρου µε γνώρισε Αχιλλέα, 

καί ῥ᾽ ὀλοφυρομένη ἔπεα πτερόεντα προσηύδα: 
«διογενὲς Λαερτιάδη, πολυμήχαν᾽ Ὀδυσσεῦ, 


σχέτλιε, τίπτ᾽ ἔτι μεῖζον ἐνὶ φρεσὶ μήσεαι ἔργον; 


πῶς ἔτλης Ἄϊδόσδε κατελθέμεν, ἔνθα τε νεκροὶ 


ἀφραδέες ναίουσι, βροτῶν εἴδωλα καμόντων;» 


«ὣς ἔφατ᾽, αὐτὰρ ἐγώ μιν ἀμειβόμενος προσέειπον: 


'ὦ Ἀχιλεῦ Πηλῆος υἱέ, μέγα φέρτατ᾽ Ἀχαιῶν, 


ἦλθον Τειρεσίαο κατὰ χρέος, εἴ τινα βουλὴν 


εἴποι, ὅπως Ἰθάκην ἐς παιπαλόεσσαν ἱκοίμην: 

οὐ γάρ πω σχεδὸν ἦλθον Ἀχαϊδος, οὐδέ πω ἁμῆς 
γῆς ἐπέβην, ἀλλ᾽ αἰὲν ἔχω κακά. σεῖο δ᾽, Ἀχιλλεῦ, 
οὔ τις ἀνὴρ προπάροιθε μακάρτατος οὔτ᾽ ἄρ᾽ 
ὀπίσσω. 


πρὶν μὲν γάρ σε ζωὸν ἐτίομεν ἶσα θεοῖσιν 


Ἀργεῖοι, νῦν αὖτε μέγα κρατέεις νεκύεσσιν 


ἐνθάδ᾽ ἐών: τῷ μή τι θανὼν ἀκαχίζευ, Ἀχιλλεῦ. 


«Ὡς ἐφάμην, ὁ δέ μ᾽ αὐτίκ᾽ ἀμειβόμενος προσέειπε: 


'μὴ δή μοι θάνατόν γε παραύδα, φαίδιμ᾽ Ὀδυσσεῦ. 


βουλοίμην κ᾿ ἐπάρουρος ἐὼν θητευέμεν ἄλλῳ, 


ἀνδρὶ παρ᾽ ἀκλήρῳ, ᾧ μὴ βίοτος πολὺς εἴη, 

ἢ πᾶσιν νεκύεσσι καταφθιμένοισιν ἀνάσσειν. 
ἀλλ᾽ ἄγε μοι τοῦ παιδὸς ἀγαυοῦ μῦθον ἐνίσπες, 
ἢ ἕπετ᾽ ἐς πόλεμον πρόμος ἔμμεναι, ἧε καὶ οὐκί. 


εἰπὲ δέ μοι Πηλῆος ἀμύμονος, εἴ τι πέπυσσαι, 


ἢ ἔτ᾽ ἔχει τιμὴν πολέσιν μετὰ Μυρμιδόνεσσιν, 

ᾖ μιν ἀτιμάζουσιν ἀν᾽ Ἑλλάδα τε Φθίην τε, 
οὕνεκά μιν κατὰ γῆρας ἔχει χεῖράς τε πόδας τε. 
οὐ γὰρ ἐγὼν ἐπαρωγὸς ὑπ᾽ αὐγὰς ἠελίοιο, 


τοῖος ἐών, οἷός ποτ᾽ ἐνὶ Τροίῃ εὐρείῃ 


πέφνον λαὸν ἄριστον, ἀμύνων Ἀργείοισιν: 
εἰ τοιόσδ᾽ ἔλθοιμι μίνυνθά περ ἐς πατέρος δῶ: 
τῷ κέ τεῳ στύξαιμι μένος καὶ χεῖρας ἀάπτους, 


οἳ κεῖνον βιόωνται ἐέργουσίν τ᾽ ἀπὸ τιμῆς. 


«ὣς ἔφατ᾽, αὐτὰρ ἐγώ μιν ἀμειβόμενος προσέειπον: 


'Ὦ τοι μὲν Πηλῆος ἀμύμονος οὔ τι πέπυσμαι, 
αὐτάρ τοι παιδός γε Νεοπτολέμοιο φίλοιο 
πᾶσαν ἀληθείην μυθήσομαι, ὥς µε κελεύεις: 
αὐτὸς γάρ μιν ἐγὼ κοίλης ἐπὶ νηὸς ἐΐσης 


ἤγαγον ἐκ Σκύρου μετ᾽ ἐυκνήμιδας Ἀχαιούς. 


ἦ τοι ὅτ᾽ ἀμφὶ πόλιν Τροίην φραζοίμεθα βουλάς, 
αἰεὶ πρῶτος ἔβαζε καὶ οὐχ ἡμάρτανε μύθων: 
Νέστωρ ἀντίθεος καὶ ἐγὼ νικάσκομεν οἴω. 
αὐτὰρ ὅτ᾽ ἐν πεδίῳ Τρώων μαρναίμεθα χαλκῷ, 


οὔ ποτ’ ἐνὶ πληθυῖ μένεν ἀνδρῶν οὐδ᾽ ἐν ὁμίλῳ, 

μέσα σε κλάματα ανεµάρπαστα µου συντυχαίνει λόγια: 
” Γιὲ του Λαέρτη αρχοντογέννητε, πολύτεχνε Οδυσσέα, 


απόκοτε! σαν τι τρανότερο θα στοχαστείς ακόµα; 


Αλήθεια, πως το αποδυνάστηκες να κατεβείς στον Άδη, 

όπου οι νεκροί διανεύουν άπραγοι, των πεθαμένων οι ἱσκιοι;» 
Είπε, κι εγώ γυρνώντας μίλησα κι απηλογιά του δίνω: 

” Γιὲ του Πηλέα, που ο πιο λιοντόκαρδος στους Αχαιούς 
λογιόσουν, 


ήταν ανάγκη εδώ που μ᾿ έφερε, να πάρω την ορµήνια 


του Τειρεσία, στην κακοτράχαλη το πως θα φτάσω Ιθάκη. 
Τη χώρα ακόµα την αργίτισσα δε ζύγωσα, τη γη µου 

δεν πάτησα᾽ τυράννια ατέλειωτα µε δέρνουν. Μα από σένα 
άλλος αλήθεια πιο καλότυχος μήτε έγινε, Αχιλλέα, 


μήτε θα γίνει’ σε δοξάζαμε σαν τους θεούς οι Αργίτες, 


όσο που ζούσες᾽ τώρα ξέχωρα µες στους νεκρούς ορίζεις, 
εδώ που βρίσκεσαι’ µη θλίβεσαι λοιπόν για το χαμό σου.» 
Εἶπα, κι αυτός γυρνώντας μίλησε κι αυτά µου απηλογήθη: 
"Άςτα, Οδυσσέα τρανέ, κι ο θάνατος δεν παίρνει παρηγοριά! 


Κάλλιο στη γης να ξενοδούλευα ξωμάχος, ρογιασµένος 


σε αφέντη που 'χασε τον κλήρο του κι εἰναι το βιος του λίγο, 
παρά ολωνών εδώ των άψυχων νεκρών ο ρήγας να’ μαι. 

Για τον υγιό µου τον περίλαμπρο για πες µου τώρα κάτι' 

ήρθε κι αυτός ν᾿ ανοίξει πόλεμο στους πρώτους πρώτους μέσα, 


για κι όχι; Ακόμα για τον άψεγο Πηλέα τι ξέρεις πες µου' 


και τώρα τιμημένος βρίσκεται στους πλήθιους Μυρμιδόνες, 
για πια δεν τον ψηφούν ολόγυρα στη Φθία και στην Ελλάδα, 
που 'χει γεράσει και του κόπηκαν τα χέρια και τα πόδια; 

τι εγώ πια δεν του παραστέκουμαι, δε ζω στο φως του γήλιου 


και να 'μαι ὡς τότε, στην απλόχωρη την Τροία που πολεμούσα 


και σκότωνα αντρειανούς, το θάνατο να διώξω απ’ τους Αργίτες. 
Τέτοιος και µια στιγµή να γύριζα στο πατρικό παλάτι, 

κάποιοι θα τρόμαζαν τη λύσσα µου, τ᾽ ανίκητά µου χέρια, 

όσοι ζητούν το βασιλίκι του µεβιάς να του στερήσουν.» 


Είπε, κι εγώ γυρνώντας μίλησα κι απηλογιά του δίνω: 


» Γίποτε αλήθεια για τον άψεγο Πηλέα δεν έχω ακούσει᾽ 
μονάχα για το Νεοπτόλεμο, τον ακριβό το γιο σου, 

την πάσα αλήθεια, ὡς µου το γύρεψες, θα µολογήσω τώρα: 
Ατός µου πα στο καλοζύγιαστο, το βαθουλό καράβι 


στους Αχαιούς τους λιονταρόψυχους τον έφερα απ’ τη Σκύρο. 


Και κάθε που βουλές κινούσαμε στης Τροίας το κάστρο γύρα, 
πρώτος μιλώντας πάντα θα’ βρισκε τον ταιριασµένο λόγο' 
μονάχα απ’ τόν ισόθεο Νέστορα νικιόταν κι απὀ μένα. 

Μα σα χτυπιόµαστε συνάρµατοι στων Τρωών τον κάμπο κάτω, 


μες στο σωρό ποτέ δεν έμενε και στο στρατό τον πλήθιο, 

ἀλλὰ πολὺ προθέεσκε τὸ ὃν μένος οὐδενὶ εἴκων, 
πολλοὺς δ᾽ ἄνδρας ἔπεφνεν ἐν αἰνῇ δηιοτῆτι. 
πάντας δ᾽ οὐκ ἂν ἐγὼ μυθήσομαι οὐδ᾽ ὀνομήνω, 
ὅσσον λαὸν ἔπεφνεν ἀμύνων Ἀργείοισιν, 


ἀλλ᾽ οἷον τὸν Τηλεφίδην κατενήρατο χαλκῷ, 


ἥρω” Εὐρύπυλον, πολλοὶ δ᾽ ἀμφ᾽ αὐτὸν ἑταῖροι 
Κήτειοι κτείνοντο γυναίων εἵνεκα δώρων. 

κεῖνον δὴ κάλλιστον ἴδον μετὰ Μέμνονα δῖον. 
αὐτὰρ ὅτ εἰς ἵππον κατεβαίνομεν, ὃν κάμ᾽ Ἐπειός, 


Ἀργείων οἱ ἄριστοι, ἐμοὶ δ᾽ ἐπὶ πάντα τέταλτο, 


ἠμὲν ἀνακλῖναι πυκινὸν λόχον ἠδ᾽ ἐπιθεῖναι, 

ἔνθ᾽’ ἄλλοι Δαναῶν ἡγήτορες ἠδὲ μέδοντες 

δάκρυά τ᾽ ὠμόργνυντο τρέμον θ᾿ ὑπὸ γυῖα ἑκάστου: 
κεῖνον δ᾽ οὔ ποτε πάμπαν ἐγὼν ἴδον ὀφθαλμοῖσιν 


οὔτ᾽ ὠχρήσαντα χρόα κάλλιμον οὔτε παρειῶν 


δάκρυ ὀμορξάμενον: ὁ δέ γε μάλα πόλλ᾽ ἱκέτευεν 
ἱππόθεν ἐξέμεναι, ξίφεος δ᾽ ἐπεμαίετο κώπην 

καὶ δόρυ χαλκοβαρές, κακὰ δὲ Τρώεσσι μενοίνα. 
ἀλλ᾽ ὅτε δὴ Πριάμοιο πόλιν διεπέρσαμεν αἰπήν, 


μοῖραν καὶ γέρας ἐσθλὸν ἔχων ἐπὶ νηὸς ἔβαινεν 


ἀσκηθής, οὔτ᾽ ἂρ βεβλημένος ὀξέι χαλκῷ 

οὔτ᾽ αὐτοσχεδίην οὐτασμένος, οἷά τε πολλὰ 
γίγνεται ἐν πολέμῳ: ἐπιμὶξ δέ τε μαίνεται Ἄρης. 
«Ὡς ἐφάμην, ψυχὴ δὲ ποδώκεος Αἰακίδαο 


φοίτα μακρὰ βιβᾶσα κατ’ ἀσφοδελὸν λειμῶνα, 


γηθοσύνη ὅ οἱ υἱὸν ἔφην ἀριδείκετον εἶναι. 
«αἱ δ᾽ ἄλλαι ψυχαὶ νεκύων κατατεθνηώτων 
ἕστασαν ἀχνύμεναι, εἴροντο δὲ κήδε᾽ ἑκάστη. 
οἴη δ᾽ Αἴαντος ψυχἠ Τελαμωνιάδαο 


νόσφιν ἀφεστήκει, κεχολωμένη εἵνεκα νίκης, 


τήν μιν ἐγὼ νίκησα δικαζόμενος παρὰ νηυσὶ 
τεύχεσιν ἀμφ᾽ Ἀχιλῆος: ἔθηκε δὲ πότνια μήτηρ. 
παῖδες δὲ Τρώων δίκασαν καὶ Παλλὰς Ἀθήνη. 
ὡς δὴ μὴ ὄφελον νικᾶν τοιῷδ᾽ ἐπ᾽ ἀέθλῳ: 


τοίην γὰρ κεφαλὴν ἕνεκ᾽ αὐτῶν γαῖα κατέσχεν, 


Αἴανθ᾽, ὃς πέρι μὲν εἶδος, πέρι δ᾽ ἔργα τέτυκτο 
τῶν ἄλλων Δαναῶν μετ᾽ ἀμύμονα Πηλεΐωνα. 

τὸν μὲν ἐγὼν ἐπέεσσι προσηύδων μειλιχίοισιν: 
«Α]αν, παῖ Τελαμῶνος ἀμύμονος, οὐκ ἄρ᾽ ἔμελλες 


οὐδὲ θανὼν λήσεσθαι ἐμοὶ χόλου εἵνεκα τευχέων 


οὐλομένων; τὰ δὲ πῆμα θεοὶ θέσαν Ἀργείοισι, 
τοῖος γάρ σφιν πύργος ἀπώλεο: σεῖο δ᾽ Ἀχαιοὶ 
ἶσον Ἀχιλλῆος κεφαλῇ Πηληϊάδαο 

ἀχνύμεθα φθιμένοιο διαμπερές: οὐδέ τις ἄλλος 

μον᾽ μπρος τραβούσε και δεν άφηνε κανείς να τον περάσει. 
Κι ήταν περίσσιοι αυτοί που σκότωσε στην άγρια μάχη μέσα' 
όλο το πλήθος εἶναι αβόλετο να πω, να νοµατίσω, 

που 'χει σκοτώσει παραστέκοντας τους Δαναούς ο γιος σου. 


Τι ήταν εκείνος που απ᾽ το χάλκινο κοντάρι του εσωριάστη, 


ο γιος του Τήλεφου, ο λιοντόκαρδος Ευρύπυλος! Και πλήθος 
Κητιώτες γύρω του σκοτώνουνταν --- για τα γυναικεία δώρα! 
Πιο όμορφο, εξόν το θείο το Μέμνονα, δεν έχω ιδεί από κείνον. 
Κι όντας µες στο άλογο χωνόµασταν, που 'χε ο Επειός σκαρώσει, 


οι πιο αντρειωμένοι Αργίτες, κι βριζα τα πάντα εγώ, 


το στέριο πότε ν᾿ ανοίξω τον κρυψώνα µας και πότε να τον 
κλείσω, 

των Αχαιών οι επίλοιποι άρχοντες και πρωτοκεφαλάδες 

τα δάκρυα τους σφουγγίζαν, κι έτρεµαν του καθενός τα γόνα. 
Το γιο σου μοναχά τα μάτια µου δεν εἶδαν να χλωμιάζει 


καθόλου στο πανώριο πρόσωπο κι από τα µαγουλά του 


τα δάκρυα να σφουγγάει, μον᾿ γύρευε µε χίλια παρακάλια 

να βγει από τ᾽ άλογο, κι ακράγγιζε τη φούχτα του σπαθιού του 
και το χαλκόβαρο κοντάρι του, κακά στους Τρώες λογιώντας. 

Μα ως το καστρί του Πρίαμου πήραμε το απόγκρεµο, κινούσε 


μαζί το µερτικό του παίρνοντας και πλούσιο αρχοντομοίρι, 


υγιος κι απείραχτος᾽ δε βρέθηκε µακριάθε να τον κρούσει 
για από κοντά µε τα χαλκάρµατα κανένας, σε πολέμους 
ως γίνεται συχνά, κι αδιάλεχτα ξανάβει του Άρη η λύσσα.» 
Έτσι μιλούσα᾽ του γοργόποδου τότε η ψυχή Αχιλλέα 


µε δρασκελιές μεγάλες κίνησε στο ασφοδελό λιβάδι 


χαρούμενη να φεύγει, ως άκουσε για την αντρεία του γιου του. 
Των άλλων των νεκρών που εχάθηκαν στέκονταν πικραμένες 
μπρος µου οι ψυχές, και για τις έγνοιες της η κάθε µια ρωτούσε' 
και μοναχά του Αίαντα απόµερα, του γιου του Τελαμώνα, 


στεκόταν, ἁπαυτα χολιάζοντας μαζί µου για τη νίκη, 


που 'χα νικήσει στα καράβια µας στην κρίση που 'χε ορίσει 

η Θέτη η σεβαστή για τ᾽ άρματα του γιου της, τίνος να 'ναι' 

κι ήταν των Τρωών οι γιοί που εδίκασαν μαζί µε την Παλλάδα. 
Αχ, να γινόταν να µην κέρδιζα τέτοιο βραβείο ποτέ µου! 


τι η γης απ᾿ αφορμή τους σκέπασε τρανό αντρειωμένο τότε, 


τον Αίαντα, πρώτος που ξεχώριζε σ᾽ αντρεία και κάλλη απ’ όλους 
τους Δαναούς, ἑξόν τον άψεγο γιο του Πηλέα μονάχα. 
Γυρνώντας τότε µε γλυκόλογα του μίλησα και του πα: 
” Αίαντα, γιε αντρειωµένε του άψεγου του Τελαμώνα, αλήθεια 


μαζί µου το θυμό για τ᾽ ἅρματα δεν ξέχασες ακόµα 


-- ανάθεμα τα--- και που πέθανες; Τα βάλαν για κακό µας 
οι αθάνατοι, τι αλήθεια εχάσαµε τον πύργο µας, κι οι Αργίτες 
νεκρόν αλάγιαστα σε κλαίγαμε, καθώς και του Πηλέα 


το γιο, τον Αχιλλέα, θρηνήσαμε. Δε φταίει κανένας άλλος, 


560 


565 


870 


Θ76 


580 


585 


590 


595 


600 


αἴτιος, ἀλλὰ Ζεὺς Δαναῶν στρατὸν αἰχμητάων 


ἐκπάγλως ἤχθηρε, τὲῖν δ᾽ ἐπὶ μοῖραν ἔθηκεν. 

ἀλλ᾽ ἄγε δεῦρο, ἄναξ, ἵν᾽ ἔπος καὶ μῦθον ἀκούσῃς 
ἡμέτερον: δάμασον δὲ μένος καὶ ἀγήνορα θυμόν. 
«ὣς ἐφάμην, ὁ δέ μ᾽ οὐδὲν ἀμείβετο, βῆ δὲ μετ᾽ ἄλλας 


ψυχὰς εἰς Ἔρεβος νεκύων κατατεθνηώτων. 


ἔνθα χ᾽ ὅμως προσέφη κεχολωμένος, ἢ κεν ἐγὼ τόν: 
ἀλλά μοι ἤθελε θυμὸς ἐνὶ στήθεσσι φίλοισι 

τῶν ἄλλων ψυχὰς ἰδέειν κατατεθνηώτων. 

«ἔνθ᾽ ἢ τοι Μίνωα ἴδον, Διὸς ἀγλαὸν υἱόν, 


χρύσεον σκῆπτρον ἔχοντα, θεμιστεύοντα νέκυσσιν, 


ἥμενον, οἱ δέ μιν ἀμφὶ δίκας εἴροντο ἄνακτα, 
ἥμενοι ἑσταότες τε κατ᾽ εὐρυπυλὲς Ἄϊδος δῶ. 
«τὸν δὲ μετ᾽ Ὠρίωνα πελώριον εἰσενόησα 
θῆρας ὁμοῦ εἰλεῦντα κατ᾽ ἀσφοδελὸν λειμῶνα, 


τοὺς αὐτὸς κατέπεφνεν ἐν οἰοπόλοισιν ὄρεσσι 


χερσὶν ἔχων ῥόπαλον παγχάλκεον, αἰὲν ἀαγές. 
«καὶ Τιτυὸν εἶδον, Γαίης ἐρικυδέος υἱόν, 

κείμενον ἐν δαπέδῳ: ὁ δ᾽ ἐπ᾽ ἐννέα κεῖτο πέλεθρα, 
γῦπε δέ μιν ἑκάτερθε παρημένω ἧπαρ ἔκειρον, 


δέρτρον ἔσω δύνοντες, ὁ δ᾽ οὐκ ἀπαμύνετο χερσί: 


Λητὼ γὰρ ἕλκησε, Διὸς κυδρὴν παράκοιτιν, 
Πυθώδ᾽ ἐρχομένην διὰ καλλιχόρου Πανοπῆος. 
«καὶ μὴν Τάνταλον εἰσεῖδον κρατέρ᾽ ἄλγε᾽ ἔχοντα 
ἑστεῶτ᾽ ἐν λίμνῃ: ἡ δὲ προσέπλαζε γενείῳ: 


στεῦτο δὲ διψάων, πιέειν δ᾽ οὐκ εἶχεν ἑλέσθαι: 


ὁσσάκι γὰρ κύψει᾽ ὁ γέρων πιέειν μενεαίνων, 
τοσσάχ᾽ ὕδωρ ἀπολέσκετ᾽ ἀναβροχέν, ἀμφὶ δὲ ποσσὶ 
γαῖα μέλαινα φάνεσκε, καταζήνασκε δὲ δαίμων. 
δένδρεα δ᾽ ὑψιπέτηλα κατὰ κρῆθεν χέε καρπόν, 


ὄγχναι καὶ ῥοιαὶ καὶ μηλέαι ἀγλαόκαρποι 


συκέαι τε γλυκεραὶ καὶ ἐλαῖαι τηλεθόωσαι: 

τῶν ὁπότ᾽ ἰθύσει᾽ ὁ γέρων ἐπὶ χερσὶ μάσασθαι, 
τὰς δ᾽ ἄνεμος ῥίπτασκε ποτὶ νέφεα σκιόεντα. 
«καὶ μὴν Σίσυφον εἰσεῖδον κρατέρ᾽ ἄλγε᾽ ἔχοντα 


λᾶαν βαστάζοντα πελώριον ἀμφοτέρῃσιν. 


ἦ τοι ὁ μὲν σκηριπτόµενος χερσίν τε ποσίν τε 
λᾶαν ἄνω ὤθεσκε ποτὶ λόφον: ἀλλ᾽ ὅτε μέλλοι 
ἄκρον ὑπερβαλέειν, τότ᾽ ἀποστρέψασκε κραταίίς: 
αὖτις ἔπειτα πέδονδε κυλίνδετο λᾶας ἀναιδής. 


αὐτὰρ ὃ γ᾽ ἂψ ὥσασκε τιταινόµενος, κατὰ δ᾽ ἱδρὼς 


ἔρρεεν ἐκ μελέων, κονίη δ᾽ ἐκ κρατὸς ὀρώρει. 

μονάχα ο Δίας, των κονταρόχαρων των Δαναών το ασκέρι 


που τόσο οχτρεύτη, και θανάτωσε και σένα. ΑΧ, έλα τώρα, 
ρήγα τρανέ, κι εσύ τα λόγια µου ν᾽ ακούσεις, τη φωνή µου, 
την πέρφανη καρδιά δαμάζοντας και τον τρανό θυμό σου.» 
Είπα, µα αυτός δεν αποκρίθηκε µια λέξη καν, μονάχα 


μετις ψυχές των άλλων κίνησε νεκρών για το σκοτάδι. 


Μα θα μιλούσε, και που χόλιαζε, για εγὠ θα του μιλούσα, 

αν την καρδιά βαθιά στα στήθη µου δεν έπιανε η λαχτάρα 

κι άλλων νεκρών ψυχές που εχάθηκαν τα μάτια µου να ιδούνε. 
Είδα το Μίνωα τον περίλαμπρο, του Δία το γιο, στο χέρι 


να "χει χρυσό ραβδί, να κάθεται και τους νεκρούς να κρίνει’ 


κι εκείνοι, ολόρθοι για καθούμενοι, το δίκιο τους ζητούσαν 
από το ρήγα, στο πλατύπορτο παλάτι του Άδη µέσα. 
Ακόμα τον Ωρίωνα αντίκρισα το γίγαντα, να στρώνει 
μπροστά τ᾽ αρίµια κυνηγώντας τα στο ασφοδελό λιβάδι, 


όσα 'χε στη ζωή, σε απάτητα βουνά, σκοτώσει ατός του, 


χαλκό κρατώντας, πάντα ασύντριφτο, στα χέρια απελατίκι. 
Το γιο της Γης της πολυδόξαστης, τον Τιτυό, είδα ακόµα, 
στρέμματα εννιά να πιάνει, ως βρίσκουνταν στο χώμα 
ξαπλωμένος' 

δεξόζερβα δυο αγιούπες ἑστεκαν και του Τρωγαν το σκώτι 


μεσ’ απ’ τη σκέπη, κι ουδέ σάλευε τα χέρια να τους διώξει’ 


τι ως διάβαινε η Λητώ, η συγκόρµισσα του Δία, τον Πανοπέα 
για τους Δελφούς τραβώντας, πάνω της χέρι εἰχε απλώσει 
εκείνος. 

Ακόμα αντίκρισα τον Τάνταλο βαριά να τυραννιέται 

σε λίμνη µέσα ορθός, που του 'φτανε στα γένεια’ διμασμένος 


τον έβλεπες να πιει που γύρευε νερό, μα δε μπορούσε' 


τι κάθε που 'σκυβεν ο γέροντας να πιεί λαχταρισμένος, 
τραβιόταν το νερό και χάνουνταν, και του βυθού μπροστά του 


από βουλή θεού κατάξερη τη μαύρη γης εθώρειε. 


Κι ήταν και δέντρα αψηλοφούντωτα, που έγερναν τον καρπό τους 


απάνω του᾽ αχλαδιές, χρυσόκαρπες μηλιές, ρογδιές θωρούσες, 


θωρούσες και συκιές μελόγλυκες κι ελιές δροσιά γεμάτες. 
Μα κάθε που ἁπλωνεν ο γέροντας τα χέρια να τα πιάσει, 
ξεσήκωνε τους κλώνους ο ἄνεμος ως τα ισκιωμένα νέφη. 
Ακόμα αντίκρισα το Σίσυφο βαριά να τυραννιέται, 


γιγάντιο ως µε τα χέρια πάλευε ν᾿ ανακρατήσει βράχο' 


γερά αντιστυλωμένος δούλευε µε χέρια και µε πόδια 

και στο βουνό το βράχο ανέβαζε’ μα την κορφή του ως ήταν 
να ξεπεράσει πια, το βάρος του τον ξετραβούσε πίσω, 

και πάλι ο βράχος ο ξαδιάντροπος κατρακυλούσε ως κάτω. 


Κι αυτός αψαγωνιόταν κι ἐσπρωχνε, κι απ’ όλο το κορμί του 


ο ἵδρωτας έτρεχε, και τύλιγε την κεφαλή του η σκόνη. 

«τὸν δὲ μετ’ εἰσενόησα βίην Ἡρακληείην, 
εἴδωλον: αὐτὸς δὲ μετ᾽ ἀθανάτοισι θεοῖσι 
τέρπεται ἐν θαλίῃς καὶ ἔχει καλλίσφυρον Ἥβην, 


παῖδα Διὸς μεγάλοιο καὶ Ἥρης χρυσοπεδίλου. 


ἀμφὶ δέ μιν κλαγγὴ νεκύων ἦν οἰωνῶν ὥς, 
πάντοσ᾽ ἀτυζομένων: ὁ δ᾽ ἐρεμνῇ νυκτὶ ἐοικώς, 
γυμνὸν τόξον ἔχων καὶ ἐπὶ νευρῆφιν ὀιστόν, 
δεινὸν παπταίνων, αἰεὶ βαλέοντι ἐοικώς. 


σμερδαλέος δέ οἱ ἀμφὶ περὶ στήθεσσιν ἀορτὴρ 


χρύσεος ἦν τελαμών, ἵνα θέσκελα ἔργα τέτυκτο, 
ἄρκτοι τ᾽ ἀγρότεροί τε σύες χαροποί τε λέοντες, 
ὑσμῖναί τε μάχαι τε φόνοι τ᾽ ἀνδροκτασίαι τε. 

μὴ τεχνησάμενος μηδ᾽ ἄλλο τι τεχνήσαιτο, 


ὃς κεῖνον τελαμῶνα ἑῇ ἐγκάτθετο τέχνῃ. 


ἔγνω δ᾽ αὖτ᾽ ἔμ᾽ ἐκεῖνος, ἐπεὶ ἴδεν ὀφθαλμοῖσιν, 
καί μ᾽ ὀλοφυρόμενος ἔπεα πτερόεντα προσηύδα: 
«'διογενὲς Λαερτιάδη, πολυμήχαν᾽ Ὀδυσσεῦ, 

ἆ δείλ᾽, ἦ τινὰ καὶ σὺ κακὸν μόρον ἡγηλάζεις, 


ὃν περ ἐγὼν ὀχέεσκον ὑπ᾽ αὐγὰς ἠελίοιο. 


Ζηνὸς μὲν πάϊς ἦα Κρονίονος, αὐτὰρ ὀιζὺν 

εἶχον ἀπειρεσίην: μάλα γὰρ πολὺ χείρονι φωτὶ 
δεδμήμην, ὁ δέ μοι χαλεποὺς ἐπετέλλετ᾽ ἀέθλους. 
καί ποτέ μ᾽ ἐνθάδ᾽ ἔπεμψε κύν᾽ ἄξοντ': οὐ γὰρ ἔτ᾽ 
ἄλλον 


φράζετο τοῦδέ γέ μοι κρατερώτερον εἶναι ἄεθλον: 


τὸν μὲν ἐγὼν ἀνένεικα καὶ ἤγαγον ἐξ Ἀΐδαο: 
Ἑρμείας δέ μ᾽ ἔπεμψεν ἰδὲ γλαυκῶπις Ἀθήνη. 
«ὣς εἰπὼν ὁ μὲν αὖτις ἔβη δόμον Ἄϊδος εἴσω, 
αὐτὰρ ἐγὼν αὐτοῦ μένον ἔμπεδον, εἴ τις ἔτ᾽ ἔλθοι 


ἀνδρῶν ἡρώων, οἳ δὴ τὸ πρόσθεν ὄλοντο. 


καί νύ κ᾿ ἔτι προτέρους ἴδον ἀνέρας, οὓς ἔθελόν περ, 


Θησέα Πειρίθοόν τε, θεῶν ἐρικυδέα τέκνα: 
ἀλλὰ πρὶν ἐπὶ ἔθνε᾽ ἀγείρετο μυρία νεκρῶν 
ἠχῇ θεσπεσίῃ: ἐμὲ δὲ χλωρὸν δέος ἥρει, 

μή μοι Γοργείην κεφαλὴν δεινοῖο πελώρου 


ἐξ Ἀίδεω πέμψειεν ἀγαυὴ Περσεφόνεια. 
«αὐτίκ᾽ ἔπειτ᾽ ἐπὶ νῆα κιὼν ἐκέλευον ἑταίρους 
αὐτούς τ᾽ ἀμβαίνειν ἀνά τε πρυμνήσια λῦσαι. 
οἱ δ᾽ αἷψ᾽ εἴσβαινον καὶ ἐπὶ κληῖσι καθῖζον. 


τὴν δὲ κατ᾽ Ὠκεανὸν ποταμὸν φέρε κῦμα ῥόοιο, 


πρῶτα μὲν εἰρεσίῃ, μετέπειτα δὲ κάλλιμος οὖρος. 

Μπροστά µου κι ο Ηρακλής επρόβαλε --- τον ίσκιο του είδα μόνο, 
τι ατός που ζει µε τους αθάνατους θεούς και ξεφαντώνει᾽ 
γυναίκα του η Ἠβη η λιγναστράγαλη, που η χρυσοσάνταλη Ἠρα 


στο Δία τον τρισμεγάλο εγέννησε᾽ µα εδώ, στον Κάτω Κόσμο, 


έκραζαν οι νεκροί τρογύρα του σαν τα πουλιά που φεύγουν 
σκιαγµένα δώθε κείθε᾽ κι έστεκε σα μαύρη νύχτα εκείνος, 
γυμνό κρατώντας το δοξάρι του, στην κόρδα τη σαγίτα, 

µε άγριες ματιές τρογύρα, ως να 'θελε κάθε στιγµή να ρίξει' 


και του σπαθιού γύρω απ’ τα στήθη του κρεμόταν το λουρίκι, 


χρυσό κι όλο φοβέρα᾽ απάνω του πλουµίδια, να σαστίζεις: 
αρκούδες θώρειες κι αγριογούρουνα και σπιθομάτες λιόντες 
και σκοτωμούς κι αντροπαλέµατα και φόνους και πολέμους. 
Τέτοιο λουρίκι µε την τέχνη του που είχε ο τεχνίτης φτιάξει, 


ποτέ ποτέ να µη δοκίμαζε παρόμοιο να πλουμίσει! 


Κι εκείνος στη στιγµή µε γνώρισε θωρώντας µε μπροστά του, 
και µες στα κλάματα ανεµάρπαστα µου συντυχαίνει λόγια: 

” Γιὲ του Λαέρτη αρχοντογέννητε, πολύτεχνε Οδυσσέα, 

ίδια και συ τραβάς, βαριόµοιρε, τρισάθλια μοίρα, βλέπω, 


σαν που κι εγὠ τραβούσα αδιάκοπα κάτω απ᾿ το φως, του γήλιου! 


Του Κρόνου ο γιος, ο Δίας, πατέρας µου, µα πέρασα τυράννια 
αρἱφνητα᾽ σε αφέντη δούλεψα πολύ αχαμνότερο µου, 

που μόχτους φοβερούς, αβάσταχτους µε πρόσταζε να κάνω. 
Με είχε κι εδώ σταλμένο κάποτε, τον σκύλο να του φέρω, 


τι μόχτος πιο βαρύς, λογάριαζε, δε γίνεται από τούτον. 


Ωστόσο εγώ του τον ανέβασα, τον έβγαλα απ’ τον Άδη, 

τι ήταν ο Ερμής που µου παράστεκε κι η γλαυκομάτα Κόρη.» 
Σαν εἰπε τούτα, πίσω εκίνησε, στον Άδη να διαγειρεί' 

μα εγώ κει πέρα αμετασάλευτος καθόμουν, μήπως έρθει 


απ’ τους τρανούς ηρώους που εχάθηκαν παλιά κανείς ακόµα. 


Να δω και τους παλιούς, ως ήθελα, μπορούσα, τον Πειρίθο 
και το Θησέα, τους πολυξάκουστους υγιούς των αθανάτων, 
αν ξάφνου δε μονοσυνάζουνταν νεκροί χιλιάδες γύρα 

µε ἀγριον αχό, που εµένα ολόχλωμη περέχυσε τρομάρα, 


µπας κι απ᾿ τον Άδη κάτω η ρήγισσα µου στείλει Περσεφόνη 


το άγριο παράλλαμα, το ανήµερο κεφάλι της Γοργόνας. 

Τρέχω στο πλοίο, και μόλις ἑφτασα, προστάζω τους συντρόφους, 
μόλις ανέβουν στο πλεούμενο, να λύσουν τις πρυμάτσες. 
Μπήκαν κι εκείνοι δίχως άργητα και στα ζυγά καθίσαν. 


Σπρωγµένο απ’ τα κουπιά µας τ΄ ἁρμενο, µετά από πρίµο αγέρι 


καλοδεχούμενο, κατέβαινε του Ωκεανού το ρέμα. 

ΟΜΗΡΟΥ ΟΔΥΣΣΕΙΑ -μ- 


ἠἈ«αὐτὰρ ἐπεὶ ποταμοῖο λίπεν ῥόον Ὠκεανοῖο 
νηῦς, ἀπὸ δ᾽ ἵκετο κῦμα θαλάσσης εὐρυπόροιο 
νῆσόν τ᾽ Αἰαίην, ὅθι τ᾽ Ἠοῦς ἠριγενείης 


οἰκία καὶ χοροί εἰσι καὶ ἀντολαίὶ Ἠελίοιο, 


νῆα μὲν ἔνθ᾽ ἐλθόντες ἐκέλσαμεν ἐν ψαμάθοισιν, 
ἐκ δὲ καὶ αὐτοὶ βῆμεν ἐπὶ ῥηγμῖνι θαλάσσης: 
ἔνθα δ᾽ ἀποβρίξαντες ἐμείναμεν Ἠῶ δῖαν. 

«ἦμος δ᾽ ἠριγένεια φάνη ῥοδοδάκτυλος Ἠώς, 


δὴ τότ᾽ ἐγὼν ἑτάρους προΐειν ἐς δώματα Κίρκης 


οἰσέμεναι νεκρόν, Ἐλπήνορα τεθνηῶτα. 


φιτροὺς δ᾽ αἶψα ταμόντες, ὅθ᾽ ἀκροτάτη πρόεχ᾽ ἀκτή, 


θάπτομεν ἀχνύμενοι θαλερὸν κατὰ δάκρυ χέοντες. 
αὐτὰρ ἐπεὶ νεκρός τ᾽ ἐκάη καὶ τεύχεα νεκροῦ, 


τύμβον χεύαντες καὶ ἐπὶ στήλην ἐρύσαντες 


πήξαμεν ἀκροτάτῳ τύμβῳ ἐυῆρες ἐρετμόν. 
«ἡμεῖς μὲν τὰ ἕκαστα διείποµεν: οὐδ᾽ ἄρα Κίρκην 
ἐξ Ἀίδεω ἐλθόντες ἐλήθομεν, ἀλλὰ μάλ᾽ ὦκα 
ἦλθ᾽ ἐντυναμένη: ἅμα δ᾽ ἀμφίπολοι φέρον αὐτῇ 


σῖτον καὶ κρέα πολλὰ καὶ αἴθοπα οἶνον ἐρυθρόν. 


ἡ δ᾽ ἐν μέσσῳ στᾶσα μετηύδα δῖα θεάων: 
«'σχέτλιοι, οἳ ζώοντες ὑπήλθετε δῶμ᾽ Ἀίδαο, 
δισθανέες, ὅτε τ᾽ ἄλλοι ἅπαξ θνῄσκουσ᾽ ἄνθρωποι. 
ἀλλ᾽ ἄγετ᾽ ἐσθίετε βρώμην καὶ πίνετε οἶνον 


αὖθι πανημέριοι: ἅμα δ᾽ ἠοῖ φαινομένηφι 


πλεύσεσθ': αὐτὰρ ἐγὼ δείξω ὁδὸν ἠδὲ ἕκαστα 
σημανέω, ἵνα μή τι κακορραφίῃ ἀλεγεινῇ 

ἢ ἁλὸς ἢ ἐπὶ γῆς ἀλγήσετε πῆμα παθόντες. 

«ὣς ἔφαθ᾽, ἡμῖν δ᾽ αὖτ᾽ ἐπεπείθετο θυμὸς ἀγήνωρ. 


ὣς τότε μὲν πρόπαν ἦμαρ ἐς ἠέλιον καταδύντα 


ἥμεθα δαινύμενοι κρέα τ᾽ ἄσπετα καὶ μέθυ ἡδύ: 
ἦμος δ᾽ ἠέλιος κατέδυ καὶ ἐπὶ κνέφας ἦλθεν, 

οἱ μὲν κοιμήσαντο παρὰ πρυμνήσια νηός, 

ἡ δ᾽ ἐμὲ χειρὸς ἑλοῦσα φίλων ἀπονόσφιν ἑταίρων 


εἶσέ τε καὶ προσέλεκτο καὶ ἐξερέεινεν ἕκαστα: 


αὐτὰρ ἐγὼ τῇ πάντα κατὰ μοῖραν κατέλεξα. 


καὶ τότε δή μ᾽ ἐπέεσσι προσηύδα πότνια Κίρκη: 


«ταῦτα μὲν οὕτω πάντα πεπείρανται, σὺ δ᾽ ἄκουσον, 


ὥς τοι ἐγὼν ἐρέω, μνήσει δέ σε καὶ θεὸς αὐτός. 


Σειρῆνας μὲν πρῶτον ἀφίξεαι, αἵ ῥά τε πάντας 


ἀνθρώπους θέλγουσιν, ὅτις σφεας εἰσαφίκηται. 


ὅς τις ἀιδρείῃ πελάσῃ καὶ φθόγγον ἀκούσῃ 


Του Ωκεανού το ρέμα ως άφηκε, μπήκε το πλοίο στο κύμα 
μέσα του πέλαου του πλατύδρομου, και στο νησί της Αίας 
ήρθε κοντά᾽ της πουρνογέννητης Αυγής τα χοροστάσια 


και το παλάτι, και τ᾽ ανάτελα του Γήλιου εκεί βρίσκονται. 


Μόλις εφτάσαμε, καθίσαμε στον άµµο το καράβι, 

κι εμείς εβγήκαµε στο ακρόγιαλο της θάλασσας απάνω 
και καρτερούσαμε κοιμάμενοι τη θείαν Αυγή να φέξει. 

Κι η Αυγή σα φάνη η πουρνογέννητη και ροδοδαχτυλάτη, 


στης Κίρκης το παλάτι πρόσταξα να δράμουν οι συντρόφοι, 


γοργά το ανέψυχο του Ελπήνορα κορμί να κουβαλήσουν. 

Κι ως δέντρα εκόψαµε, στου ακρόγιαλου ψηλά ψηλά την άκρα 
τον κάψαμε θλιμμένοι, κι έτρεχαν τα μάτια µας ποτάμι. 

Και σύντας πια ο νεκρός και τ᾽ άρματα μαζί του αποκάηκαν, 


μνημούρι ασκώσαμε, και σύραμε µια πέτρα για σημάδι, 


και στην κορφή απ᾿ το μνήμα εμπήξαμε κουπί καλοφτιαγμένο. 
Εμείς εκεί γι’ αυτά γνοιαζόμασταν, µα η Κίρκη από τον Άδη 
πως εἰχαμε διαγείρει το 'ξερε, κι αφού στολίστη πρώτα, 

ήρθε γοργά, κι ακλούθουν πίσω της οι βάγιες κουβαλώντας 


κρασί που στραφταλούσε κόκκινο, ψωμί και κρέατα πλήθος. 


Κοντά µας στάθη τότε η αρχόντισσα θεά και µας μιλούσε: 

» Εσείς οι απόκοτοι, που µπήκατε και ζωντανοί στον Άδη! 
Εσείς οι δππλοαποθανούμενοι --- κι όλοι οι άλλοι µια πεθαίνουν! 
Μα ελάτε τώρα, εδώ καθίσετε, φαῖ, κρασί χαρείτε 


οληµερίς, και τα χαράματα, σα Φφέξει πια, κινάτε 


με τ᾽ ρμενο᾽ κι εγώ το δρόµο σας θα δείξω, και τα πάντα 
θα ξεδιαλύνω, µη στα πέλαγα για στη στεριά σας λάχουν 
πίβουλες τέχνες και σε αβάσταχτα ξανά ριχτείτε πάθη." 
Είπε, και σύγκλινε στα λόγια της η πέρφανη καρδιά µας. 


Έτσι, ως του ήλιου τα βασιλέµατα καθούμενοι όλη μέρα 


µε πλήθος κρέατα και µε ολόγλυκο κρασί φραινόμαστε όλοι. 

Μα όντας ο γήλιος πια βασίλεψε και πήραν τα σκοτάδια, 

μπρος στις πρυμάτσες του πλεούμενου πλάγιασαν οι σύντροφοι’ 
εμένα η Κίρκη αλάργα μ᾽ ἐσυρε, κρατώντας µε απ᾽ το χέρι, 


µε κάθισε, κοντά µου πλάγιασε, και µου τα ρώτησε όλα' 


κι όπως εγώ τα πάντα ιστόρησα µε τη σειρά πως γίναν, 
πήρε η σεβάσμια Κίρκη κι έλεγε κι αυτά µου απηλογήθη: 
» Έτσι όλα τούτα τώρα τέλεψαν µα στα δικά µου λόγια 
για στήσε αφτί’ µπορεί κι αθάνατος να σου τ᾽ αναθυμίσει! 


Πιό πρώτα στις Σειρήνες φεύγοντας θα φτάσεις, που πλανεύουν 


τους θνητούς όλους, όποιος έτυχε να φτάσει στο νησί τους. 


Κανείς αν τις σιμώσει ανήξερος και τη φωνή γρικήσει 

Σειρήνων, τῷ δ᾽ οὔ τι γυνὴ καὶ νήπια τέκνα 
οἴκαδε νοστήσαντι παρίσταται οὐδὲ γάνυνται, 
ἀλλά τε Σειρῆνες λιγυρῇ θέλγουσιν ἀοιδῇ 
ἥμεναι ἐν λειμῶνι, πολὺς δ᾽ ἀμφ᾽ ὀστεόφιν θὶς 
ἀνδρῶν πυθομένων, περὶ δὲ ῥινοὶ μινύθουσι. 
ἀλλὰ παρεξελάαν, ἐπὶ δ᾽ οὔατ᾽ ἀλεῖψαι ἑταίρων 
κηρὸν δεψήσας μελιηδέα, μή τις ἀκούσῃ 


τῶν ἄλλων: ἀτὰρ αὐτὸς ἀκουέμεν αἴ κ᾿ ἐθέλῃσθα, 


δησάντων σ᾽ ἐν νηὶ θοῇ χεῖράς τε πόδας τε 
ὀρθὸν ἐν ἱστοπέδῃ, ἐκ δ᾽ αὐτοῦ πείρατ’ ἀνήφθω, 
ὄφρα κε τερπόμενος ὄπ᾽ ἀκούσῃς Σειρήνοιιν. 

εἰ δέ κε λίσσηαι ἑτάρους λῦσαί τε κελεύῃς, 


οἱ δέ σ᾿ ἔτι πλεόνεσσι τότ᾽ ἐν δεσμοῖσι διδέντων. 


αὐτὰρ ἐπὴν δὴ τάς γε παρὲξ ἐλάσωσιν ἑταῖροι, 
ἔνθα τοι οὐκέτ᾽ ἔπειτα διηνεκέως ἀγορεύσω, 
ὁπποτέρη δή τοι ὁδὸς ἔσσεται, ἀλλὰ καὶ αὐτὸς 
θυμῷ βουλεύειν: ἐρέω δέ τοι ἀμφοτέρωθεν. 


ἔνθεν μὲν γὰρ πέτραι ἐπηρεφέες, προτὶ δ᾽ αὐτὰς 


κῦμα μέγα ῥοχθεῖ κυανώπιδος Ἀμφιτρίτης: 

Πλαγκτὰς δή τοι τάς γε θεοὶ μάκαρες καλέουσι. 
τῇ μέν τ᾽ οὐδὲ ποτητὰ παρέρχεται οὐδὲ πέλειαι 
τρήρωνες, ταί τ᾽ ἀμβροσίην Διὶ πατρὶ φέρουσιν, 


ἀλλά τε καὶ τῶν αἰὲν ἀφαιρεῖται λὶς πέτρη: 


ἀλλ᾽ ἄλλην ἐνίησι πατὴρ ἐναρίθμιον εἶναι. 

τῇ δ᾽ οὔ πω τις νηῦς φύγεν ἀνδρῶν, ἡ τις ἵκηται, 
ἀλλά θ᾽ ὁμοῦ πίνακάς τε νεῶν καὶ σώματα φωτῶν 
κύμαθ᾽ ἁλὸς φορέουσι πυρός τ᾽ ὀλοοῖο θύελλαι. 


οἴη δὴ κείνη γε παρέπλω ποντοπόρος νηῦς, 


Ἀργὼ πᾶσι µέλουσα, παρ᾽ Αἰήταο πλέουσα. 

καὶ νύ κε τὴν ἔνθ᾽ ὦκα βάλεν μεγάλας ποτὶ πέτρας, 
ἀλλ᾽ Ἥρη παρέπεμψεν, ἐπεὶ φίλος ἦεν Ἰήσων. 

«οἱ δὲ δύω σκόπελοι ὁ μὲν οὐρανὸν εὐρὺν ἱκάνει 


ὀξείῃ κορυφῇ, νεφέλη δέ μιν ἀμφιβέβηκε 


κυανέη: τὸ μὲν οὔ ποτ’ ἐρωεῖ, οὐδέ ποτ᾽ αἴθρη 
κείνου ἔχει κορυφὴν οὔτ᾽ ἐν θέρει οὔτ᾽ ἐν ὀπώρῃ. 
οὐδέ κεν ἀμβαίη βροτὸς ἀνὴρ οὐδ᾽ ἐπιβαίη, 

οὐδ᾽ εἴ οἱ χεῖρές τε ἐείκοσι καὶ πόδες εἶεν: 


πέτρη γὰρ λίς ἐστι, περιξεστῇ ἐικυῖα. 


μέσσῳ δ᾽ ἐν σκοπέλῳ ἔστι σπέος ἠεροειδές, 


πρὸς ζόφον εἰς Ἔρεβος τετραμμένον, ᾗ περ ἂν ὑμεῖς 


νῆα παρὰ γλαφυρὴν ἰθύνετε, φαίδιμ᾽ Ὀδυσσεῦ. 


οὐδέ κεν ἐκ νηὸς γλαφυρῆς αἰζήιος ἀνὴρ 

απ᾿ τις Σειρήνες, πια η γυναίκα του και τα μικρά παιδιά του 
το γυρισμό του δεν τον χαίρουνται᾽ τον έχουν οι Σειρήνες 


µε το γλυκό μαθές τραγούδι τους πλανέψει. Το λιβάδι 


που κάθουνται το ζώνουν κόκαλα σωρός, από κουφάρια, 
που γύρω εσκέβρωσε το δέρµα τους κι η σάρκα έχει σαπίσει. 
Μα εσύ προσπερνά τις, και βούλωσε τ᾽ αφτιά των σύντροφών 
σου 

κερί μελόγλυκο μαλάζοντας, κανείς απὀ τους άλλους 

μην τις ακούσει’ συ όµως άκου τες, αν το τραβά η καρδιά σου’ 
μα να σε δέσουν χεροπόδαρα µες στο καράβι, ολόρθο 

πα στο κατάρτι, να 'ναι πάνω του δεμένα τα σκοινιά σου, 

ν᾿ αναγαλλιάσεις τις γλυκόλαλες ακούγοντας Σειρηνες. 

Κι αν τους φωνάζεις να σε λύσουνε παρακαλώντας, πες τους 


να ρίχτουν πάνω, σου, σφιχτότερα να δέσουν τα σκοινιά σου. 


Μα όταν πια θα "χουν οι σύντροφοι σου περάσει τις Σειρήνες, 
εδώ κι οµπρός στις που σου ανοίγουνται δυο στράτες ποιάν θα 
πάρεις 

µη µε ρωτήσεις την απόφαση να πάρεις πρέπει ατός σου' 

εγώ θα πω το τι σου µέλλεται να βρεις στις δυο τις στράτες: 


Δώθε εἰναι βράχοι αψηλοκρέμαστοι και της γαλανομάτας 


της Αμφιτρίης σπάζει απάνω τους µε άγριον αχό το κύμα. 
Τους νοματίζουν Ταξιδόβραχους οι τρισµακαρισμένοι 
θεοί’ πουλί δεν τους προσδιάβηκε, μηδέ τα περιστέρια 
που κουβαλούνε την αθάνατη θροφή στο Δία πατέρα᾽ 


κάθε φορά θ᾽ αρπάξει κι ένα τους ο ορθόγκρεµος ο βράχος᾽ 


και βάζει ένα άλλο ο Δίας στον τόπο του, λειψά να µην του 
μείνουν. 

Απ’ όσα εκεί βρεθούν πλεούμενα κανένα δε γλιτώνει᾽ 
καραβοσάνιδα κι ανθρώπινα κορμιά μαζί ξεσέρνει 

το κύμα αδιάκοπα κι ο σίφουνας του φοβερού βουλκάνου. 


Ένα μονάχα πελαγόδροµο καράβι τους προσδιάβη, 


η Αργώ, τη γη του Αιήτη ως αφήκεν, η πολυφουμισμένη᾽ 

στους τρανούς βράχους πάνω θα 'πεφτε κι εκείνο, µα το αφήκε 

η Ώρα από αγάπη στον Ιάσονα γερό να προσπεράσει. 

Κείθε θα ιδείς δυο θαλασσόβραχους᾽ του ενός στα ουράνια φτάνει 


η σουβλερή κορφή’ το σύγνεφο, που εκεί ψηλά τον ζώνει, 


το σκοτεινό, κανένας άνεµος δεν το σκορπάει, και μήτε 

για καλοκαίρι για χινόπωρο ποτέ η κορφή ξανοίγει. 
Θνητός απάνω εκεί δεν πάτησε᾽ κι εἰκοσι χέρια αν είχε 

κι είκοσι πόδια, δε θα δονούνταν ν᾽ ανέβει στην κορφή του᾿ 


κοφτός ο βράχος ίσια υψώνεται, λες κι είναι δουλεμένος. 


Στη μέση εκεί του θαλασσόβραχου, στραμμένη στο σκοτάδι, 
στα δυσμικά, µια μαύρη ανοίγεται σπηλιά’ και σεις εκείθε 
θα προσδιαβείτε λέω µε τ᾽ ἅρμενο, περίλαμπρε Οδυσσέα. 


Να ρίξει κι ένας χεροδύναμος θνητός µε το δοξάρι 

τόξῳ ὀιστεύσας κοῖλον σπέος εἰσαφίκοιτο. 


ἔνθα δ᾽ ἐνὶ Σκύλλη ναίει δεινὸν λελακυῖα. 

τῆς ἦ τοι φωνὴ μὲν ὅση σκύλακος νεογιλῆς 
γίγνεται, αὐτὴ δ᾽ αὖτε πέλωρ κακόν: οὐδέ κέ τίς μιν 
γηθήσειεν ἰδών, οὐδ᾽ εἰ θεὸς ἀντιάσειεν. 


τῆς ἦ τοι πόδες εἰσὶ δυώδεκα πάντες ἄωροι, 


ἓξ δέ τέ οἱ δειραὶ περιµήκεες, ἐν δὲ ἑκάστῃ 

σµερδαλέη κεφαλή, ἐν δὲ τρίστοιχοι ὀδόντες 
πυκνοὶ καὶ θαμέες, πλεῖοι μέλανος θανάτοιο. 
μέσση μέν τε κατὰ σπείους κοίλοιο δέδυκεν, 


ἔξω δ᾽ ἐξίσχει κεφαλὰς δεινοῖο βερέθρου, 


αὐτοῦ δ᾽ ἰχθυάᾳ, σκόπελον περιμαιμώωσα, 

δελφῖνάς τε κύνας τε, καὶ εἴ ποθι μεῖζον ἕλῃσι 
κῆτος, ἃ μυρία βόσκει ἀγάστονος Ἀμφιτρίτη. 
τῇ δ᾽ οὔ πώ ποτε ναῦται ἀκήριοι εὐχετόωνται 


παρφυγέειν σὺν νηί: φέρει δέ τε κρατὶ ἑκάστῳ 


φῶτ᾽ ἐξαρπάξασα νεὸς κυανοπρῴροιο. 

«τὸν δ᾽ ἕτερον σκόπελον χθαμαλώτερον ὄψει, 
Ὀδυσσεῦ. 

πλησίον ἀλλήλων: καί κεν διοϊστεύσειας. 

τῷ δ᾽ ἐν ἐρινεὸς ἔστι μέγας, φύλλοισι τεθηλώς: 


τῷ δ᾽ ὑπὸ δῖα Χάρυβδις ἀναρροιβδεῖ μέλαν ὕδωρ. 


τρὶς μὲν γάρ τ᾽ ἀνίησιν ἐπ᾽ ἤματι, τρὶς δ᾽ ἀναροιβδεῖ 


δεινόν: μὴ σύ γε κεῖθι τύχοις, ὅτε ῥοιβδήσειεν: 


οὐ γάρ κεν ῥύσαιτό σ᾽ ὑπὲκ κακοῦ οὐδ᾽ ἐνοσίχθων. 


ἀλλὰ μάλα Σκύλλης σκοπέλῳ πεπλημένος ὦκα 


νῆα παρὲξ ἐλάαν, ἐπεὶ ἦ πολὺ φέρτερόν ἐστιν 


ἓξ ἑτάρους ἐν νηὶ ποθήµεναι ἢ ἅμα πάντας.) 


«ὣς ἔφατ’, αὐτὰρ ἐγώ μιν ἀμειβόμενος προσέειπον: 


εἰ δ᾽ ἄγε δή μοι τοῦτο, θεά, νημερτὲς ἐνίσπες, 
εἴ πως τὴν ὀλοὴν μὲν ὑπεκπροφύγοιμι Χάρυβδιν, 


τὴν δέ κ᾿ ἀμυναίμην, ὅτε μοι σἰνοιτό γ᾽ ἑταίρους. 


«Ὡς ἐφάμην, ἡ δ᾽ αὐτίκ᾽ ἀμείβετο δῖα θεάων: 
'σχέτλιε, καὶ δὴ αὖ τοι πολεμήια ἔργα μέμηλε 
καὶ πόνος: οὐδὲ θεοῖσιν ὑπείξεαι ἀθανάτοισιν; 
ἡ δέ τοι οὐ θνητή, ἀλλ᾽ ἀθάνατον κακόν ἐστι, 


δεινόν τ᾽ ἀργαλέον τε καὶ ἄγριον οὐδὲ μαχητόν: 


οὐδέ τις ἔστ᾽ ἀλκή: φυγέειν κάρτιστον ἀπ᾽ αὐτῆς. 
ἢν γὰρ δηθύνῃσθα κορυσσόμενος παρὰ πέτρῃ, 
δείδω, μή σ᾽ ἐξαῦτις ἐφορμηθεῖσα κίχῃσι 
τόσσῃσιν κεφαλῇσι, τόσους δ᾽ ἐκ φῶτας ἕληται. 


ἀλλὰ μάλα σφοδρῶς ἐλάαν, βωστρεῖν δὲ Κράταιιν, 


μητέρα τῆς Σκύλλης, ἥ μιν τέκε πῆμα βροτοῖσιν: 


ἥ μιν ἔπειτ᾽ ἀποπαύσει ἐς ὕστερον ὁρμηθῆναι. 

κάτωθε, απ’ τ᾽ ἅρμενο, δε δύνεται να φτάσει στην κουφάλα 


του σπήλιου. Μέσα η Σκύλλα κάθεται κι άγρια αλιχτάει᾽ κι αν εἶναι 
σαν κουταβιού μικρού, νιογέννητου το γαύγισμά της, όµως 

ατή της άγριο εἶναι παράλλαμα᾽ θωρώντας τη μπροστά του 
κανείς δε θα 'νιώθε αναγάλλιαση, κι αθάνατος αν ήταν. 


Έχει μαθές ποδάρια δώδεκα, µισερωμένα, κι έξι 


λαιμούς ψηλούς, κι από 'να υψώνεται στις άκρες τους κεφάλι 
τρομαχτικό, που ανοιεί το στόμα του µε τρεις αράδες δόντια 
πυκνά, σφιχτοδεμένα, θάνατο που ξεχειλίζουν μαύρο. 

Με το μισό κορμί της κρύβεται στο βαθουλό το σπήλιο, 


κι απ’ τα φριχτά του βάθη βγάζοντας τις κεφαλές της όξω 


ψαρεύει αυτού, στο βράχο ολόγυρα γυρεύοντας δελφίνια, 
σκυλόψαρα, για κι αν τρανότερο θεριόψαρο τσακώσει, 

από τα μύρια που η βαριόµουγκρη θεά Αμφιτρίτη βόσκει. 

Δε βρίσκεται άρµενο που οι ναύτες του να παινευτούν πως φύγαν 


άβλαβοι εκείθε᾽ τι το κάθε της κεφάλι αρπάζει κι έναν 


από το πλοίο το γαλαζόπλωρο και το τραβάει μαζί του. 

Ο άλλος ωστόσο θαλασσόβραχος τόσο αψηλός δεν εἶναι 

κι ουδέ µακριά απ᾿ τον πρώὠτο᾿ αν έριχνες, τον έφτανε η σαγίτα. 
Μια αγριοσυκιά κει πέρα βρίσκεται µεγάλη, φυλλωμένη, 


κι η Χάρυβδη η θεϊκιά στη ρίζα της αναρουφάει το κύμα. 


Τρεις το ξερνάει κάθε μερόνυχτο φορές και τρεις βρουχιώντας 

το αναρουφάει’ να µη σου τύχαινε να 'σαι, ως ρουφάει, κοντά της, 
τι απ᾿ το χαμό δε θα σε γλίτωνε μηδέ κι ο Κοσμοσείστης! 

Γι αυτό στης Σκύλλας κοντοζύγωσε το βράχο το καράβι 


και πέρνα γρήγορα᾽ καλύτερα πολύ από τ᾽ ἁρμενό σου 


να λείψουν έξι µόνο σύντροφοι παρά να λείψουν όλοι. 
Είπε, κι εγώ γυρνώντας μίλησα κι απηλογιά της δίνω: 

» Θεά, τη χάρη ετούτη κάνε µου και την αλήθεια πες µου᾽ 
μπορώ, τη Χάρυβδη ξεφεύγοντας την άγρια, µε τη Σκύλλα 


να πολεμήσω, σα θα χύνεται να φάει τους συντρόφους µου;" 


Είπα, κι ευτύς εκείνη, η αρχόντισσα θεά, µου απηλογήθη: 
» Απόκοτε! Καινούργια βάσανα γυρεύεις και πολέμους; 
Γιατί δε σκύβεις στους αθάνατους θεούς την κεφαλή σου; 
Θνητή δεν είναι εκείνη απέθαντο, κακό θεριά μονάχα, 


φριχτό και φοβερό κι ανήµερο κι αμάχητο᾽ μαζί της 


ποιος να τα βάλει; Το καλύτερο, γοργά να ξαλαργέψεις᾽ 

τιαν χάσεις ώρα, ως αρματώνεσαι, στο βράχο πλάι, φοβούμαι 
μη βρει καιρό ξανά κι απάνω σας χιμίζοντας σου αρπάξει 

µε τα κεφάλια που της βρίσκουνται συντρόφους άλλους τόσους. 


Μόνο κουπί τραβάτε γρήγορα, και στην Κραταιή, της Σκύλλας 


τη µάνα κράζε, που τη γέννησε κατάρα στους ανθρώπους, 


κι αυτή θα κόψει λέω τη φόρα της, να µην ξαναχιμίξει. 

«Θρινακίην δ᾽ ἐς νῆσον ἀφίξεαι: ἔνθα δὲ πολλαὶ 
βόσκοντ᾽ Ἠελίοιο βόες καὶ ἴφια μῆλα, 


ἑπτὰ βοῶν ἀγέλαι, τόσα δ᾽ οἰῶν πώεα καλά, 


πεντήκοντα δ᾽ ἕκαστα. γόνος δ᾽ οὐ γίγνεται αὐτῶν, 
οὐδέ ποτε φθινύθουσι. θεαὶ δ᾽ ἐπιποιμένες εἰσίν, 
νύμφαι ἐυπλόκαμοι, Φαέθουσά τε Λαμπετίη τε, 

ἃς τέκεν Ἠελίῳ Ὑπερίονι δῖα Νέαιρα. 


τὰς μὲν ἄρα θρέψασα τεκοῦσά τε πότνια μήτηρ 


Θρινακίην ἐς νῆσον ἀπῴκισε τηλόθι ναίειν, 

μῆλα φυλασσέμεναι πατρώὠια καὶ ἕλικας βοῦς. 

τὰς εἰ μέν κ᾿ ἀσινέας ἐάᾳς νόστου τε μέδηαι, 

ἢ τ᾽ ἂν ἔτ᾽ εἰς Ἰθάκην κακά περ πάσχοντες ἵκοισθε: 


εἰ δέ κε σίνηαι, τότε τοι τεκμαίρομ᾽ ὄλεθρον, 


νηί τε καὶ ἑτάροις: αὐτὸς δ᾽ εἴ πέρ κεν ἀλύξῃς, 
ὀψὲ κακῶς νεῖαι, ὀλέσας ἄπο πάντας ἑταίρους. 
«ὣς ἔφατ’, αὐτίκα δὲ χρυσόθρονος ἤλυθεν Ἠώς. 
ἡ μὲν ἔπειτ᾽ ἀνὰ νῆσον ἀπέστιχε δῖα θεάων: 


αὐτὰρ ἐγὼν ἐπὶ νῆα κιὼν ὤτρυνον ἑταίρους 


αὐτούς τ᾽ ἀμβαίνειν ἀνά τε πρυμνήσια λῦσαι: 
οἱ δ᾽ αἷψ᾽ εἴσβαινον καὶ ἐπὶ κληῖσι καθῖζον. 
ἑξῆς δ᾽ ἑζόμενοι πολιὴν ἅλα τύπτον ἐρετμοῖς. 
ἡμῖν δ᾽ αὖ κατόπισθε νεὸς κυανοπρῴροιο 


ἴκμενον οὖρον ἵει πλησίστιον, ἐσθλὸν ἑταῖρον, 


Κίρκη ἐυπλόκαμος, δεινὴ θεὸς αὐδήεσσα. 

αὐτίκα δ᾽ ὅπλα ἕκαστα πονησάµενοι κατὰ νῆα 
ἥμεθα: τὴν δ᾽ ἄνεμός τε κυβερνήτης τ᾽ ἴθυνε. 

«δὴ τότ᾽ ἐγὼν ἑτάροισι μετηύδων ἀχνύμενος κῆρ: 


“ὦ Φίλοι, οὐ γὰρ χρἠ ἕνα ἴδμεναι οὐδὲ δύ᾽ οἴους 


θέσφαθ᾽ ἅ μοι Κίρκη μυθήσατο, δῖα θεάων: 
ἀλλ᾽ ἐρέω μὲν ἐγών, ἵνα εἰδότες ἤ κε θάνωμεν 
ἤ κεν ἀλευάμενοι θάνατον καὶ κῆρα φύγοιμεν. 
Σειρήνων μὲν πρῶτον ἀνώγει θεσπεσιάων 


φθόγγον ἀλεύασθαι καὶ λειμῶν᾽ ἀνθεμόεντα. 


οἷον ἔμ᾽ ἠνώγει ὄπ᾽ ἀκουέμεν: ἀλλά µε δεσμῷ 
δήσατ᾽ ἐν ἀργαλέῳ, ὄφρ᾽ ἔμπεδον αὐτόθι μίμνω, 
ὀρθὸν ἐν ἱστοπέδῃ, ἐκ δ᾽ αὐτοῦ πείρατ᾽ ἀνήφθω. 
εἰ δέ κε λίσσωμαι ὑμέας λῦσαί τε κελεύω, 


ὑμεῖς δὲ πλεόνεσσι τότ᾽ ἐν δεσμοῖσι πιέζειν. 


«ἢ τοι ἐγὼ τὰ ἕκαστα λέγων ἑτάροισι πίφαυσκον: 
τόφρα δὲ καρπαλίμως ἐξίκετο νηῦς ἐυεργὴς 
νῆσον Σειρήνοιιν: ἔπειγε γὰρ οὖρος ἀπήμων. 
αὐτίκ᾽ ἔπειτ᾽ ἄνεμος μὲν ἐπαύσατο ἠδὲ γαλήνη 


ἔπλετο νηνεμίη, κοίµησε δὲ κύματα δαίμων. 

Στη Θρινακία θα φτάσεις ἑπειτα᾿ τ᾽ αρνιά του Γήλιου βόσκουν 
σε τούτο το νησί τα ολόπαχα και τα πολλά γελάδια᾽ 


κοπάδια εφτά γελάδες, πρόβατα κοπάδια εφτά᾽ πενήντα 


μετρά κεφάλια το καθένα τους’ κι ουδέ γεννούν ποτέ τους, 
ουδέ κι αργιεύουν δυο ωριοπλέξουδες θεές, Καλοκυράδες, 

τα βγάζουν στη βοσκή, η Φαέθουσα κι η Λαμπετώ, του Γήλιου 
οι θυγατέρες τ᾽ ουρανόδρομου και της θεϊκιάς Νεαίρας. 


Σα γεννήθηκαν κι αναστήθηκαν, η σεβαστή τους μάνα 


αλάργα στο νησί τις έστειλε της Θρινακίας, του κύρη 

τ᾽ αρνιά μαθές και τα στριφτόκερα γελάδια να φυλάνε. 

Χέρι σ᾽ αυτά αν δε βάλεις, έχοντας το γυρισμό στο νου σου, 
μπορείτε µε τα χίλια βάσανα να 'ρθείτε στην Ιθάκη. 


Μα αν βάλεις χέρι, τότε χάθηκες και συ και το καράβι 


κι οι σύντροφοί σου, αυτή εἰν᾽ η αρµήνια µου! Και συ να 
ξεγλιτώσεις, 

Θα φτάσεις πίσω δίχως συντρόφους, αργά, συφοριασμένος." 
Μόλις µου τα "πε αυτά, η χρυσόθρονη πρόβαλε Αυγή, και τότε 
πήρε η θεά η σεβάσμια του νησιού τ᾽ ανάπλαγα να φύγει’ 


κι εγώ τραβώντας στο καράβι µου προστάζω τους συντρόφους, 


μόλις ανέβουν στο πλεούμενο, να λύσουν τις πρυμάτσες. 
Κι ως ανέβηκαν δίχως άργητα και στα ζυγά κάθισαν 
γραμμή, την αφρισμένη θάλασσα µε τα κουπιά χτυπούσαν. 
Ξοπίσω από το γαλαζόπλωρο καράβι πρίμο αγέρι, 


σταλμένο από την ὠριοπλέξουδη, την ανθρωπολαλούσα 


θεά, την άγρια Κίρκη, σύντροφος καλός µας προβοδούσε. 
Κι ως τ᾽ ἁρμενα του πλοίου συντάξαµε, καθόμαστε, τι εκείνο 
καλά το κυβερνούσαν ο ἄνεμος κι ο τιµονιέρης μόνο. 

Και τότε στους συντρόφους μίλησα µε μαραμένα σπλάχνα: 


» Ένας και δυο μονάχα, Φίλοι µου, δεν πρέπει να κατέχουν 


όσες μαντείες η Κίρκη, η αρχόντισσα θεά, µου μολογούσε 
Θα σας τις πω, για να τις ξέρουμε, και για πεθαίνουµε όλοι 
για και γλιτώνοντας ξεφεύγουμε του Χάρου και της μοίρας. 
Μου 'λεγε πρώτα των γλυκόλαλων Σειρήνων το τραγούδι 


και το ανθισµένο να ξεφύγουμε λιβάδι’ τη φωνή τους 


ν᾿ ακούσω µόνο εγώ, µα δέστε µε γερά που να πονέσω 
ορθά µε το σκοινί, απ’ τη θέση µου να µη μετασαλεύω, 
πα στο κατάρτι, να 'ναι πάνω του δεμένα τα σκοινιά µου. 
Κι αν σας φωνάζω να µε λύσετε και σας παρακαλιέμαι, 


αρπάχτε τα σκοινιά και σφιχτέ τα πιο ακόµα στο κορμί μου." 


Την ώρα που όλα αυτά ξεδιάλυνα μιλώντας στους συντρόφους, 
καθώς αγέρας πρίμος έσπρωχνε το καλοσκαρωμένο 

καράβι, το νησί αντικρίσαµε σε λίγο των Σειρήνων. 

Μεμιάς ο αγέρας καταλάγιασε και χύθηκε γαλήνη 


τρογύρα απάνεµη, και κοίµισε κάποιος θεός το κύμα. 

ἀνστάντες δ᾽ ἕταροι νεὸς ἱστία μηρύσαντο 

καὶ τὰ μὲν ἐν νηὶ γλαφυρῇ θέσαν, οἱ δ᾽ ἐπ᾽ ἐρετμὰ 
ἑζόμενοι λεύκαινον ὕδωρ ξεστῇς ἐλάτῃσιν. 

αὐτὰρ ἐγὼ κηροῖο μέγαν τροχὸν ὀξέι χαλκῷ 


τυτθὰ διατμήξας χερσὶ στιβαρῇσι πίεζον: 


αἶψα δ᾽ ἰαίνετο κηρός, ἐπεὶ κέλετο μεγάλη ἲς 
Ἠελίου τ᾽ αὐγὴ Ὑπεριονίδαο ἄνακτος: 

ἑξείης δ᾽ ἑτάροισιν ἐπ᾽ οὔατα πᾶσιν ἄλειψα. 

οἱ δ᾽ ἐν νηί μ’ ἔδησαν ὁμοῦ χεῖράς τε πόδας τε 


ὀρθὸν ἐν ἱστοπέδῃ, ἐκ δ᾽ αὐτοῦ πείρατ’ ἀνῆπτον: 


αὐτοὶ δ᾽ ἑζόμενοι πολιὴν ἅλα τύπτον ἐρετμοῖς. 
ἀλλ᾽ ὅτε τόσσον ἀπῆμεν ὅσον τε γέγωνε βοήσας, 
ῥίμφα διώκοντες, τὰς δ᾽ οὐ λάθεν ὠκύαλος νηῦς 
ἐγγύθεν ὀρνυμένη, λιγυρὴν δ᾽ ἔντυνον ἀοιδήν: 
«δεῦρ᾽ ἄγ᾽ ἰών, πολύαιν᾽ Ὀδυσεῦ, μέγα κῦδος 


Ἀχαιῶν, 


νῆα κατάστησον, ἵνα νωιτέρην ὄπ ἀκούσῃς. 


οὐ γάρ πώ τις τῇδε παρήλασε νηὶ μελαίνῃ, 


πρίν γ᾽ ἡμέων μελίγηρυν ἀπὸ στομάτων ὄπ᾽ ἀκοῦσαι, 


ἀλλ᾽ ὃ γε τερψάμενος νεῖται καὶ πλείονα εἰδώς. 


ἴδμεν γάρ τοι πάνθ᾽ ὅσ᾽ ἐνὶ Τροίῃ εὐρείῃ 


Ἀργεῖοι Τρῶές τε θεῶν ἰότητι μόγησαν, 

ἴδμεν δ᾽, ὅσσα γένηται ἐπὶ χθονὶ πουλυβοτείρῃ. 
«ὣς φάσαν ἱεῖσαι ὄπα κάλλιµον: αὐτὰρ ἐμὸν κῆρ 
ἤθελ᾽ ἀκουέμεναι, λῦσαί τ᾽ ἐκέλευον ἑταίρους 


ὀφρύσι νευστάζων: οἱ δὲ προπεσόντες ἔρεσσον. 


αὐτίκα δ᾽ ἀνστάντες Περιμήδης Εὐρύλοχός τε 
πλείοσί μ᾽ ἐν δεσμοῖσι δέον μᾶλλόν τε πίεζον. 
αὐτὰρ ἐπεὶ δὴ τάς γε παρήλασαν, οὐδ᾽ ἔτ᾽ ἔπειτα 
φθογγῆς Σειρήνων ἠκούομεν οὐδέ τ᾽ ἀοιδῆς, 


αἶψ᾽ ἀπὸ κηρὸν ἕλοντο ἐμοὶ ἐρίηρες ἑταῖροι, 


ὃν σφιν ἐπ᾽ ὠσὶν ἄλειψ᾽, ἐμέ τ’ ἐκ δεσμῶν ἀνέλυσαν. 
«ἀλλ᾽ ὅτε δὴ τὴν νῆσον ἐλείπομεν, αὐτίκ᾽ ἔπειτα 
καπνὸν καὶ μέγα κῦμα ἴδον καὶ δοῦπον ἄκουσα. 
τῶν δ᾽ ἄρα δεισάντων ἐκ χειρῶν ἕπτατ᾽ ἐρετμά, 


βόμβησαν δ᾽ ἄρα πάντα κατὰ ῥόον: ἔσχετο δ᾽ αὐτοῦ 


νηῦς, ἐπεὶ οὐκέτ᾽ ἐρετμὰ προήκεα χερσὶν ἔπειγον. 
αὐτὰρ ἐγὼ διὰ νηὸς ἰὼν ὤτρυνον ἑταίρους 
μειλιχίοις ἐπέεσσι παρασταδὸν ἄνδρα ἕκαστον: 
«ὦ φίλοι, οὐ γάρ πώ τι κακῶν ἀδαήμονές εἰμεν: 


οὐ μὲν δὴ τόδε μεῖζον ἕπει κακόν, ἢ ὅτε Κύκλωψ 


εἴλει ἐνὶ σπῆι γλαφυρῷ κρατερῆφι βίηφιν: 


ἀλλὰ καὶ ἔνθεν ἐμῇ ἀρετῇ, βουλῇ τε νόῳ τε, 

Τότε πετάχτηκαν οι σύντροφοι και τα πανιά μαϊνάραν, 

κι ως στο βαθύ το πλοίο τ᾽ απίθωσαν, στα τορνευτά 
κάθισαν ελάτινα κουπιά και γέμιζαν αφρούς το κύμα γύρα. 
Κι εγὠ από µια τρανή κερόπιτα µε κοφτερό μαχαίρι 


μικρά κομμάτια κόβω κι άρχισα µες στα γερά µου χέρια 


να τα μαλάζω, ως που ζεστάθηκαν, καθώς κι η δύναμη µου 

και του Ἠλιου η πύρα τ᾽ ουρανόδροµου τα δάµαζε από πάνω. 
Κι ως όλων των συντρόφων βούλωσα τ᾽ αφτιά µε τούτο, εκείνοι 
σφιχτά µε δέσαν χεροπόδαρα μες στο καράβι ολόρθο 


πα στο κατάρτι, κι ήταν πάνω του δεμένα τα σκοινιά μου' 


μετά καθίσαν και τη θάλασσα µε τα κουπιά χτυπούσαν. 

Μα ως το ἁρμενο το γοργοθάλασσο, στη φόρα που 'χε πάρει, 
πια είχε ζυγώσει τόσο, που η φωνή ν᾽ ακούγεται του άνθρωπου, 
το 'δαν αυτές που ερχόταν κι άρχισαν να ψιλοτραγουδούνε: 


» Έλα κοντά, Οδυσσέα περίλαμπρε, των Αχαιών η δόξα! 


Το πλοίο σου στο νησί µας άραξε, ν᾿ ακούσεις τη φωνή µας᾽ 
κανείς ως τώρα δεν προσπέρασε µε μελανό καράβι, 

τη μελοστάλαχτη απ’ τα χείλη µας φωνή πριχού γρικήσει' 

κι ως φράθη πια κι ο νους του επλούτυνε, κινάει και φεύγει πάλε. 


Από βουλή θεών τα που 'συραν οι Τρώες κι οι Αργίτες πάθη 


στης Τροίας τον κάμπο τα κατέχουµε μιαν άκρη ως άλλη, ακόµα 
κι όσα στη γης ακέρια γίνουνται την πολυθρόφα απάνω." 

Έτσι μιλούσαν µε αηδονόλαλη φωνή, και λαχταρούσε 

μένα η καρδιά ν᾽ ακούει, και γύρευα να λύσουν τα σκοινιά µου, 


στους άλλους µε τα φρύδια γνέφοντας᾽ µα αυτοί λαμνοκοπούσαν 


σκυμμένοι, και πετάχτη ο Ευρύλοχος μεμιάς κι ο Περιμήδης 
και µε σκοινιά µε δέναν πιότερα και πιο γερά µε σφίγγαν. 
Κι ως τέλος το νησί προσπέρασαν γοργά, και των Σειρήνων 
μηδέ η φωνή στ’ αφτιά µας έφτανε μηδέ και το τραγούδι, 


οι γκαρδιακοί σύντροφοι µου έβγαλαν το που τους είχα βάλει 


κερί στ’ αφτιά και πήραν κι έλυσαν και μένα απ’ τα δεσμά µου. 
Μα ως το νησί πια πίσω αφήκαµε, σε λίγην ώρα οµπρός µας 
θωρώ καπνό και κύμα τρίψηλο κι ακούω βροντή μεγάλη. 

Κι οι άλλοι τρόµαξαν κι απ’ τα χέρια τους ξέφυγαν τα κουπιά τους, 
κι ως πέσαν στο νερό οι φτερούγες τους, σουσούριζαν, κι εκόπη 


του 


άρµενου ο δρόμος, τι δέν το 'σπρωχναν τα σπαθωτά κουπιά µας. 
Και τότε εγώ, το γύρο παίρνοντας του πλοίου, τους συντρόφους 
μου 

µε λόγια μαλακά τους γκάρδιωνα, μιλώντας σ᾽ έναν έναν: 

. Φίλοι µου, ακάτεχοι από βάσανα δεν είμαστε καθόλου!" 


ετούτο λέω κακό χειρότερο δε θα 'ναι απ’ ό,τι τότε 


που µέσα στη σπηλιά του Κύκλωπα βρεθήκαµε κλεισμένοι᾽ 


µε την αξιά µου ωστόσο, βάζοντας μπροστά και νου και τέχνες, 

ἐκφύγομεν, καί που τῶνδε μνήσεσθαι ὀίω. 
νῦν δ᾽ ἄγεθ᾽, ὡς ἂν ἐγὼ εἴπω, πειθώμεθα πάντες. 


ὑμεῖς μὲν κώπῃσιν ἁλὸς ῥηγμῖνα βαθεῖαν 


τύπτετε κληίδεσσιν ἐφήμενοι, αἴ κέ ποθι Ζεὺς 
δώῃ τόνδε γ᾽ ὄλεθρον ὑπεκφυγέειν καὶ ἀλύξαι: 
σοὶ δέ, κυβερνῆθ᾽, ὧδ᾽ ἐπιπέλλομαι: ἀλλ᾽ ἐνὶ θυμῷ 
βάλλευ, ἐπεὶ νηὸς γλαφυρῆς οἰήια νωμᾶς. 


τούτου μὲν καπνοῦ καὶ κύματος ἐκτὸς ἔεργε 


νῆα, σὺ δὲ σκοπέλου ἐπιμαίεο, μή σε λάθῃσι 
κεῖσ ἐξορμήσασα καὶ ἐς κακὸν ἄμμε βάλῃσθα.᾽ 
«ὣς ἐφάμην, οἱ δ᾽ ὦκα ἐμοῖς ἐπέεσσι πίθοντο. 
Σκύλλην δ᾽ οὐκέτ᾽ ἐμυθεόμην, ἄπρηκτον ἀνίην, 


μή πώς μοι δείσαντες ἀπολλήξειαν ἑταῖροι 


εἰρεσίης, ἐντὸς δὲ πυκάζοιεν σφέας αὐτούς. 

καὶ τότε δὴ Κίρκης μὲν ἐφημοσύνης ἀλεγεινῆς 
λανθανόμην, ἐπεὶ οὔ τί μ᾿ ἀνώγει θωρήσσεσθαι: 
αὐτὰρ ἐγὼ καταδὺς κλυτὰ τεύχεα καὶ δύο δοῦρε 


μάκρ᾽ ἐν χερσὶν ἑλὼν εἰς ἴκρια νηὸς ἔβαινον 


ἡ πρῴρης: ἔνθεν γάρ μιν ἐδέγμην πρῶτα φανεῖσθαι 
Σκύλλην πετραίην, ἥ μοι φέρε πῆμ᾽ ἑτάροισιν. 

οὐδέ πῃ ἀθρῆσαι δυνάμην, ἔκαμον δέ μοι ὄσσε 
πάντῃ παπταίνοντι πρὸς ἠεροειδέα πέτρην. 


«ἡμεῖς μὲν στεινωπὸν ἀνεπλέομεν γοόωντες: 


ἔνθεν μὲν Σκύλλη, ἑτέρωθι δὲ δῖα Χάρυβδις 
δεινὸν ἀνερροίβδησε θαλάσσης ἁλμυρὸν ὕδωρ. 
ἦ τοι ὅτ᾽ ἐξεμέσειε, λέβης ὣς ἐν πυρὶ πολλῷ 
πᾶσ᾽ ἀναμορμύρεσκε κυκωμένη, ὑψόσε δ᾽ ἄχνη 


ἄκροισι σκοπέλοισιν ἐπ᾽ ἀμφοτέροισιν ἔπιπτεν: 


ἀλλ᾽ ὅτ᾽ ἀναβρόξειε θαλάσσης ἁλμυρὸν ὕδωρ, 
πᾶσ᾽ ἔντοσθε φάνεσκε κυκωμένη, ἀμφὶ δὲ πέτρη 
δεινὸν ἐβεβρύχει, ὑπένερθε δὲ γαῖα φάνεσκε 
ψάμμῳ κυανέη: τοὺς δὲ χλωρὸν δέος ρει. 


ἡμεῖς μὲν πρὸς τὴν ἴδομεν δείσαντες ὄλεθρον: 


τόφρα δέ μοι Σκύλλη γλαφυρῆς ἐκ νηὸς ἑταίρους 
ἓξ ἕλεθ᾽, οἳ χερσίν τε βίηφί τε φέρτατοι ἦσαν. 
σκεψάμενος δ᾽ ἐς νῆα θοὴν ἅμα καὶ μεθ’ ἑταίρους 
ἤδη τῶν ἐνόησα πόδας καὶ χεῖρας ὕπερθεν 


ὑψόσ᾽ ἀειρομένων: ἐμὲ δὲ φθέγγοντο καλεῦντες 


ἐξονομακλήδην, τότε γ᾽ ὕστατον, ἀχνύμενοι κῆρ. 
ὡς δ᾽ ὅτ᾽ ἐπὶ προβόλῳ ἁλιεὺς περιμἠκεὶ ῥάβδῳ 
ἰχθύσι τοῖς ὀλίγοισι δόλον κατὰ εἴδατα βάλλων 
ἐς πόντον προΐησι βοὸς κέρας ἀγραύλοιο, 


ἀσπαίροντα δ᾽ ἔπειτα λαβὼν ἔρριψε θύραζε, 

γλιτώσαμε. Θα τα θυμούμαστε µια µέρα λέω και τοῦτα! 
Μα ελατέ τώρα, οµπρός, το λόγο µου ν᾿ ακούσουμε όλοι. θέλω: 


Οι ναύτες, στα ζυγά καθούμενοι, µε τα κουπιά χτυπάτε 


τα βαθιά κύματα της θάλασσας, αν δώσει ο Δίας την άγρια 
τούτη φοβέρα να ξεφύγουμε και λυτρωμό να βρούμε. 

Και συ τον ορισμό µου αγρίκησε και βαλ᾽ τον, τιµονιέρη, 
στο νου σου, µια και του πλεούμενου το διάκι κουμαντάρεις' 
μακριά απ’ το κύμα εκείνο κράτα µας κι απ᾿ τον καπνό που 


βλέπεις' 


κατά μεριά του θαλασσόβραχου κυβέρνα, μήπως τύχει 
και κατ’ αλλού γυρίσει τ᾽ ἅρμενο και στο χαμό µας ρίξεις." 
Είπα, κι ευτύς εκείνοι σύγκλιναν εγώ όµως για τη Σκύλλα, 
το αμάχητο κακό, δεν έβγαλα µια λέξη από το στόμα' 


τι ήτανε φόβος, οι σύντροφοί µου ν᾿ αφήσουν τα κουπιά τους 


και να κρυφτούν απ’ την τρομάρα τους στου καραβιού τ᾽ αμπάρι. 
Την ώρα εκείνη δε λογάριασα την άπονη της Κίρκης 

ορµήνια, που 'λεγε για πόλεμο να µη σιαχτώ καθόλου. 

Την ξακουστή µου αρµάτα φόρεσα γοργά, και δυο κοντάρια 


μακριά φουχτώνοντας ανέβηκα στης πλώρης την κουβέρτα, 


τι το θεριό του βράχου ελόγιαζα να ξεπροβάλει πρώτα 

εκείθε, η Σκύλλα, μαύρο που 'κλωθε χαμό στους συντρόφους µου. 
Μα πουθενά δεν την ξεχώριζα’ τα μάτια µου απόκαµαν 

γύρω παντού τον αχνογάλαζο να ψαχουλεύουν βράχο. 


Με θρήνους το στενό τραβούσαμε να το διαβούμε ωστόσο 


εδώθε η Σκύλλα, εκείθε η Χάρυβδη, που το νερό ρουφούσε 
βρουχιώντας το αρμυρό της θάλασσας, που να σε πιάνει τρόμος. 
Κι όντας το ξερνά, ἀναταράζουνταν και χόχλαζε, ως λεβέτι 

σε δυνατή φωτιά που το 'βαλαν, κι ανέβαινε η αλισάχνη 


κι απάνω στις κορφές ξανάπεφτε ψηλά των δυο των βράχων. 


Μα ως το αρμυρό νερό της θάλασσας αναρουφούσε πάλι, 
στροβίλα ανοίγουνταν που εχόχλαζε, τρανή, κι ο βράχος άγρια 
βογγούσε ολόγυρα, και πρόβελνε κάτω βαθιά του πάτου 

ο μαύρος άµµος --- κι οι σύντροφοι, µου θωρούσαν κερωμένοι. 


Μα ως κείνη βλέπαμε και τρέµαµε πως Θα χαθούμε, ξάφνου 


πρόφτασε η Σκύλλα κι από τ᾽ άρμενο το βαθουλό συντρόφους 
έξι µου αρπάζει, τους αξιότερους σε αντρεία και χέρια απ’ όλους. 
Και καθώς έστρεψα στους συντρόφους και στο άρµενο τα μάτια, 
είδα τα πόδια και τα χέρια τους να σειούνται πάνωθέ µου, 


ψηλά ως τους ἑσερνε᾽ και φώναζαν αυτοί κι ανακαλιούνταν 


στερνή φορά µε το παράπονο στα χείλη τ᾽ ὀνομά µου. 
Πως ο ψαράς απά σε ακρόβραχο µε το μακρύ καλάμι 
δόλωμα ρίχνει στα µικρόψαρα, στη θάλασσα πετώντας 
το αγκίστρι, περαστό σε κέρατο βοδιού καλοθρεμμένου, 


κι όταν κανένα πιάσει, το πετάει σπαρταριστό στον άμμο 

ὣς οἵ γ΄ ἀσπαίροντες ἀείροντο προτὶ πέτρας: 
αὐτοῦ δ᾽ εἰνὶ θύρῃσι κατήσθιε κεκληγῶτας 
χεῖρας ἐμοὶ ὀρέγοντας ἐν αἰνῇ δηιοτῆτι: 
οἴκτιστον δὴ κεῖνο ἐμοῖς ἴδον ὀφθαλμοῖσι 


πάντων, ὅσσ᾽ ἐμόγησα πόρους ἁλὸς ἐξερεείνων. 


«αὐτὰρ ἐπεὶ πέτρας φύγομεν δεινήν τε Χάρυβδιν 
Σκύλλην τ᾽, αὐτίκ᾽ ἔπειτα θεοῦ ἐς ἀμύμονα νῆσον 
ἱκόμεθ': ἔνθα δ᾽ ἔσαν καλαὶ βόες εὐρυμέτωποι, 
πολλὰ δὲ ἴφια μῆλ᾽ Ὑπερίονος Ἠελίοιο. 


δὴ τότ᾽ ἐγὼν ἔτι πόντῳ ἐῶν ἐν νηὶ μελαίνῃ 


μυκηθμοῦ τ᾽ ἤκουσα βοῶν αὐλιζομενάων 
οἰῶν τε βληχήν: καί μοι ἔπος ἔμπεσε θυμῷ 
μάντηος ἀλαοῦ, Θηβαίου Τειρεσίαο, 
Κίρκης τ᾽ Αἰαίης, ἥ μοι μάλα πόλλ᾽ ἐπέτελλε 


νῆσον ἀλεύασθαι τερψιμβρότου Ἠελίοιο. 


δὴ τότ᾽ ἐγὼν ἑτάροισι μετηύδων ἀχνύμενος κῆρ: 
«'κἐκλυτέ µευ μύθων κακά περ πάσχοντες ἑταῖροι, 
ὄφρ᾽ ὑμῖν εἴπω μαντήια Τειρεσίαο 

Κίρκης τ᾽ Αἰαίης, ἥ μοι μάλα πόλλ᾽ ἐπέτελλε 


νῆσον ἀλεύασθαι τερψιμβρότου Ἠελίοιο: 


ἔνθα γὰρ αἰνότατον κακὸν ἔμμεναι ἄμμιν ἔφασκεν. 
ἀλλὰ παρὲξ τὴν νῆσον ἐλαύνετε νῆα μέλαιναν. 
ὥ«ῶς ἐφάμην, τοῖσιν δὲ κατεκλάσθη φίλον ἦτορ. 
αὐτίκα δ᾽ Εὐρύλοχος στυγερῷ μ᾽ ἠμείβετο μύθῳ: 


«'σχέτλιός εἰς, Ὀδυσεῦ: περί τοι μένος, οὐδέ τι γυῖα 


κάμνεις: ἦ ῥά νυ σοί γε σιδήρεα πάντα τέτυκται, 
ὃς ῥ᾽ ἑτάρους καμάτῳ ἁδηκότας ἠδὲ καὶ ὕπνῳ 
οὐκ ἐάᾳς γαίης ἐπιβήμεναι, ἔνθα κεν αὖτε 
νήσῳ ἐν ἀμφιρύτῃ λαρὀν τετυκοίμεθα δόρπον, 


ἀλλ᾽ αὔτως διὰ νύκτα θοὴν ἀλάλησθαι ἄνωγας 


νήσου ἀποπλαγχθέντας ἐν ἠεροειδέι πόντῳ. 
ἐκ νυκτῶν δ᾽ ἄνεμοι χαλεποί, δηλήματα νηῶν, 
γίγνονται: πῇ κέν τις ὑπεκφύγοι αἰπὺν ὄλεθρον, 
ἤν πως ἐξαπίνης ἔλθῃ ἀνέμοιο θύελλα, 


ἢ Νότου ἢ Ζεφύροιο δυσαέος, οἵ τε μάλιστα 


νῆα διαρραίουσι θεῶν ἀέκητι ἀνάκτων. 

ἀλλ᾽ ἢ τοι νῦν μὲν πειθώμεθα νυκτὶ μελαίνῃ 
δόρπον θ᾽ ὁπλισόμεσθα θοῇ παρὰ νηὶ μένοντες, 
ἠῶθεν δ᾽ ἀναβάντες ἐνήσομεν εὐρέι πόντῳ. 


«ὣς ἔφατ᾽ Εὐρύλοχος, ἐπὶ δ᾽ ἤνεον ἄλλοι ἑταῖροι. 


καὶ τότε δὴ γίγνωσκον ὃ δὴ κακὰ μήδετο δαίμων, 
καί μιν φωνήσας ἔπεα πτερόεντα προσηύδων: 


«Εὐρύλοχ᾽, ἡ μάλα δή µε βιάζετε μοῦνον ἐόντα. 

παρόμοια τότε τους ανάσερνε σπαρταριστούς στα βράχια 

και στη µπασιά µπροστά τους έτρωγε, κι εκείνοι να γλιτώσουν 
του κάκου πάλευαν, και γόζουνταν τα χέρια απλώνοντας µου. 
Πιο φοβερό κακό τα μάτια µου δεν έχουν δει ποτέ µου 


στα τόσα που 'συρα, τα διάβατα της θάλασσας ζητώντας. 


Τους βράχους έτσι και τη Χάρυβδη την άγρια και τη Σκύλλα 
σαν πίσω αφήκαμε, το πάγκαλο θεϊκό νησί σε λίγο 

πρόβαλε πέρα᾽ εκεί ήταν τα όμορφα, τα φαρδιοκουτελάτα 
του Γήλιου βόδια τ᾽ ουρανόδροµου και τα παχιά τ᾽ αρνιά του. 


Ακόμα απ᾽ τ᾽ ανοιχτά του πελάγου στο μελανό καράβι 


µουκανητά βοδιών αγρίκησα μακριάθε μαντρισμένων 

κι αρνιών βελάσματα, και γύρισαν στα φρένα µου όσα 

µου 'πεν ο Τειρεσίας, ο μάντης που 'ζησε τυφλός στη Θήβα, κι 
όσα 

η Κίρκη µου διπλοπαράγγελνε στην Αία, να ξαλαργέψω 


απ’ το νησί του Γήλιου, που άδολη χαρά σκορπάει στον κόσμο. 


Και τότε στους συντρόφους μίλησα µε πικραμένα σπλάχνα: 

» Και τόσα που τραβάτε, σύντροφοι, τα λόγια µου για ακούτε, 
να φανερώσω τι προφήτεψαν ο Τειρεσίας ο μάντης 

κι η Κίρκη από την Αία, που γύρευε µακριά να κρατηθούµε 


απ᾿ το νησί του Γήλιου, που άδολη χαρά σκορπάει στον κόσμο' 


τι εδώ µας περιμένουν, έλεγε, τα πιο μεγάλα πάθη. 

Ελάτε το νησί µε τ᾽ ἅρμενο λοιπόν να προσδιαβούμε!" 
Αυτά εἶπα, κι η καρδιά τους ράγισε, κι ευτύς αναµεσά τους 
ο Ευρύλοχος αγουρομίλησε γυρνώντας κατά μένα: 


» Είσαι θεριό, Οδυσσέα! Την κούραση μηδέ η ψυχή σου νιώθει 


μηδέ και το κορμί σου᾿ ολάκερος επλάστης σιδερένιος - 
που τους συντρόφους σου, από κάµατο κι αγρύπνια 
τσακισµένους, 

δε µας αφήνεις να πατήσουµε στεριά και να χαρούμε 
γλυκό ψωμί στο θαλασσόζωστο νησί γυρεύεις μόνο 


διωγμένοι απ᾿ το νησί, στη γρήγορη µέσα νυχτιά, στο κύμα 


το σκοτεινό να παραδέρνουµε σαν άδικη κατάρα. 
Φέρνουν κακούς οι νύχτες άνεµους, ζημιές για τα καράβια" 
πως θα γινόταν να ξεφύγουμε τον ξαφνικό χαμό µας, 
τυχόν αν άγριο ανεμοτάραχο ξεσπούσε, σηκωμένο 


απ’ το νοτιά για απ᾿ τον ανήµερο πουνέντη, που και δίχως 


των κυβερνών θεών το θέληµα τσακίζουν τα καράβια; 
Πλακώνει η νύχτα, ας γένει, η χάρη της’ ελάτε στο ακρογιάλι 
δίπλα στο γρήγορο καράβι µας το δείπνο να γνοιαστούμε᾽ 
και την αυγή ξανά ανοιγόµαστε στα πελαγίσια πλάτη. 


Αυτά εἰπε ο Ευρύλοχος, κι ως σύγκλιναν όλοι μαζί οι σύντροφοι, 


το 'νιωσα, πάθη πως µας έκλωθε κάποιος θεός περίσσια, 
και κράζοντας τον ανεµάρπαστα του συντυχαίνω λόγια: 


» Ευρύλοχε, έτσι µε ζορίζετε, κι έχω απομείνει μόνος. 

ἀλλ᾽ ἄγε νῦν μοι πάντες ὀμόσσατε καρτερὸν ὅρκον: 


εἴ κέ τιν᾽ ἠὲ βοῶν ἀγέλην ἢ πῶυ μέγ᾽ οἰῶν 


εὕρωμεν, μή πού τις ἀτασθαλίῃσι κακῇσιν 
ἢ βοῦν ἠέ τι μῆλον ἀποκτάνῃ: ἀλλὰ ἕκηλοι 
ἐσθίετε βρώμην, τὴν ἀθανάτη πόρε Κίρκη.᾽ 
«ὣς ἐφάμην, οἱ δ᾽ αὐτίκ᾽ ἀπώμνυον, ὡς ἐκέλευον. 


αὐτὰρ ἐπεί ῥ᾽ ὄμοσάν τε τελεύτησάν τε τὸν ὅρκον, 


στήσαμεν ἐν λιμένι γλαφυρῷ ἐυεργέα νῆα 

ἄγχ᾽ ὕδατος γλυκεροῖο, καὶ ἐξαπέβησαν ἑταῖροι 
νηός, ἔπειτα δὲ δόρπον ἐπισταμένως τετύκοντο. 
αὐτὰρ ἐπεὶ πόσιος καὶ ἐδητύος ἐξ ἔρον ἕντο, 


μνησάμενοι δὴ ἔπειτα φίλους ἔκλαιον ἑταίρους, 


οὓς ἔφαγε Σκύλλη γλαφυρῆς ἐκ νηὸς ἑλοῦσα: 
κλαιόντεσσι δὲ τοῖσιν ἐπήλυθε νήδυμος ὕπνος. 
ἦμος δὲ τρίχα νυκτὸς ἔην, μετὰ δ᾽ ἄστρα βεβήκει, 
ὦρσεν ἔπι ζαῆν ἄνεμον νεφεληγερέτα Ζεὺς 


λαίλαπι θεσπεσίῃ, σὺν δὲ νεφέεσσι κάλυψε 


γαῖαν ὁμοῦ καὶ πόντον: ὀρώρει δ᾽ οὐρανόθεν νύξ. 
ἦμος δ᾽ ἠριγένεια φάνη ῥοδοδάκτυλος Ἠώς, 

νῆα μὲν ὠρμίσαμεν κοῖλον σπέος εἰσερύσαντες. 
ἔνθα δ᾽ ἔσαν νυμφέων καλοὶ χοροὶ ἠδὲ θόωκοι: 


καὶ τότ᾽ ἐγὼν ἀγορὴν θέμενος μετὰ μῦθον ἔειπον: 


«ὦ Φίλοι, ἐν γὰρ νηὶ θοῇ βρῶσίς τε πόσις τε 
ἔστιν, τῶν δὲ βοῶν ἀπεχώμεθα, μή τι πάθωμεν: 


δεινοῦ γὰρ θεοῦ αἵδε βόες καὶ ἴφια μῆλα, 


Ἠελίου, ὃς πάντ᾽ ἐφορᾷ καὶ πάντ᾽ ἐπακούει. 


«ὣς ἐφάμην, τοῖσιν δ᾽ ἐπεπείθετο θυμὸς ἀγήνωρ. 


μῆνα δὲ πάντ᾽ ἄλληκτος ἄη Νότος, οὐδέ τις ἄλλος 
γίγνετ᾽ ἔπειτ᾽ ἀνέμων εἰ μὴ Εὖρός τε Νότος τε. 

«οἱ δ᾽ ἧος μὲν σῖτον ἔχον καὶ οἶνον ἐρυθρόν, 
τόφρα βοῶν ἀπέχοντο λιλαιόμενοι βιότοιο. 


ἀλλ᾽ ὅτε δὴ νηὸς ἐξέφθιτο ἤια πάντα, 


καὶ δὴ ἄγρην ἐφέπεσκον ἀλητεύοντες ἀνάγκῃ, 
ἰχθῦς ὄρνιθάς τε, φίλας ὅ τι χεῖρας ἵκοιτο, 
γναμπτοῖς ἀγκίστροισιν, ἔτειρε δὲ γαστέρα λιμός: 
δὴ τότ᾽ ἐγὼν ἀνὰ νῆσον ἀπέστιχον, ὄφρα θεοῖσιν 


εὐξαίμην, εἴ τίς μοι ὁδὸν φήνειε νέεσθαι. 


ἀλλ᾽ ὅτε δὴ διὰ νήσου ἰὼν ἤλυξα ἑταίρους, 
χεῖρας νιψάμενος, ὅθ᾽ ἐπὶ σκέπας ἦν ἀνέμοιο, 


ἠρώμην πάντεσσι θεοῖς οἳ Ὄλυμπον ἔχουσιν: 


οἱ δ᾽ ἄρα μοι γλυκὺν ὕπνον ἐπὶ βλεφάροισιν ἔχευαν. 


Εὐρύλοχος δ᾽ ἑτάροισι κακῆς ἐξήρχετο βουλῆς: 


«κέκλυτέ µευ μύθων κακά περ πάσχοντες ἑταῖροι. 

Όμως ελάτε τώρα κι όλοι σας τρανόν αμώστε µου όρκο, 


πως αν κοπάδι δούµε πρόβατα µεγάλο για γελάδια, 


για το κακό µας τόσο αστόχαστος δε θα βρεθεί κανένας 

να σφάξει βόδι για και πρόβατο’ δίχως φωνές και γρίνιες 
απ᾿ τις θροφές που η Κίρκη η αθάνατη µας έδωσε να τρώτε. 
Είπα, κι αυτοί, καθώς τους γύρευα, μεμιάς τον όρκο έδωκαν 


και πια σαν ἁµωσαν και τέλεψαν τους όρκους, το καράβι 


το καλοσκαρωμένο αράξαµε σε βαθουλό λιμάνι, 

πλάι σε γλυκό νερό᾽ κι απ᾿ τ᾽ ἅρμενο σα βγήκαν οι συντρόφοι, 
επήραν έπειτα και σύνταζαν μ᾽ έγνοια πολλή το δείπνο. 

Και σύντας του πιοτού θαράπεψαν και του φαγιού τον πόθο, 


πήραν να κλαιν αναθυμάμενοι τους γκαρδιακούς συντρόφους, 


που απ᾿ το βαθύ καράβι αρπώντας τους εἶχε σπαράξει η Σκύλλα᾽ 
κι ουδέ σταμάτησαν το θρήνο τους, γλυκός ως που 'ρθε ο γύπνος. 
Μα όντας η νύχτα πια ασπρογάλιαζε κι ελιχανε γείρει τ᾽ άστρα, 
αάνεμοζάλη ο Δίας ξεσήκωσεν ο νεφελοστοιβάχτης 


ξάφνου μεγάλη κι άγριο δρόλαπα, και σκέπασε µε νέφη 


στεριά μαζί και πέλαο, κι ἁπλωσε θολή απ’ τα ουράνια νύχτα. 
Κιη Αυγή σα φάνη η πουρνογέννητη και ροδοδαχτυλάτη, 
τραβώντας το άρµενο το κρύψαμε σε βαθύ σπήλιο μέσα, 
όπου οι ξωθιές το χοροστάσι τους και τα θρονιά τους είχαν. 


Μετά σε σύναξη τους κάλεσα κι αναµεσά τους εἶπα: 


» Φαγί, πιοτό, σύντροφοι, τα 'Χουμε στο γρήγορο ἁρμενό µας’ 
στά βόδια χέρι ας µην απλώσουμε, να µη συφοριαστούμε' 

τι είναι άγριος ο θεός, τα πρόβατα και τα γελάδια που 'χει, 

ο Γήλιος, και τα πάντα πάνωθε θωρεί κι ακούει τα πάντα. 


Έτσι τους μίλησα, κι η πέρφανη καρδιά τους τ᾽ αποδέχτη. 


Ένα φεγγάρι ακέριο ασίγαστα νοτιάς φυσούσε, κι οὐτε 
αγέρας άλλος, μον᾽ µας έδερναν νοτιάς - σιρόκος μόνο. 
Όσον καιρό ψωμί και κόκκινο κρασί στο πλοίο βρισκόταν, 

τα βόδια οι σύντροφοι δεν πείραζαν, µη χάσουν τη ζωή τους' 


μα σύντας οι θροφές απόλειψαν απ’ τ᾽ ἁρμενό µας όλες, 


πήραν ολούθε και τριγύριζαν αναγκεµένοι, να βρουν 

ψάρια, πετούμενα --- ό,τι λάχαινε στα χέρια τους να πέσει --- 
µε αγκίστρια γαντζωτά, τι εθέριζε τα σπλάχνα τους η πείνα. 
Και τότε του νησιού τ᾽ ανάπλαγα πήρα κι εγώ, κανένας 


θεός αν μ᾽ άκουε και µου ορµήνευε του γυρισμού τη στράτα. 


Κι ως στου νησιού τα βάθη βρέθηκα µακριά από τους 
συντρόφους, 

επήρα κι έπλυνα τα χέρια µου σε μιαν απάνεµη άκρη 

και δεόμουν σ᾽ όλους τους αθάνατους, τον Όλυμπο που ορίζουν 
όµως εκείνοι στα ματόφυλλα γλυκό µου έχυναν ύπνο. 


Στους συντρόφους ωστόσο ο Ευρύλοχος βουλή κακιά κινούσε: 


"Καὶ τόσα που τραβάτε, σύντροφοι, τα λόγια µου για ακούτε᾽ 

πάντες μὲν στυγεροὶ θάνατοι δειλοῖσι βροτοῖσι, 
λιμῷ δ᾽ οἴκτιστον θανέειν καὶ πότμον ἐπισπεῖν. 
ἀλλ᾽ ἄγετ᾽, Ἠελίοιο βοῶν ἐλάσαντες ἀρίστας 


ῥέξομεν ἀθανάτοισι, τοὶ οὐρανὸν εὐρὺν ἔχουσιν. 


εἰ δέ κεν εἰς Ἰθάκην ἀφικοίμεθα, πατρίδα γαῖαν, 

αἶψά κεν Ἠελίῳ Ὑπερίονι πίονα νηὸν 

τεύξομεν, ἐν δέ κε θεῖμεν ἀγάλματα πολλὰ καὶ ἐσθλά. 
εἰ δὲ χολωσάμενός τι βοῶν ὀρθοκραιράων 


νῇ᾽ ἐθέλῃ ὀλέσαι, ἐπὶ δ᾽ ἕσπωνται θεοὶ ἄλλοι, 


βούλομ᾽ ἅπαξ πρὸς κῦμα χανὼν ἀπὸ θυμὸν ὀλέσσαι, 
ἢ δηθὰ στρεύγεσθαι ἐὼν ἐν νήσῳ ἐρήμῃ.᾽ 

«ὣς ἔφατ᾽ Εὐρύλοχος, ἐπὶ δ᾽ ἤνεον ἄλλοι ἑταῖροι. 
αὐτίκα δ᾽ Ἠελίοιο βοῶν ἐλάσαντες ἀρίστας 


ἐγγύθεν, οὐ γὰρ τῆλε νεὸς κυανοπρῴροιο 


βοσκέσκονθ᾽ ἕλικες καλαὶ βόες εὐρυμέτωποι: 
τὰς δὲ περίστησάν τε καὶ εὐχετόωντο θεοῖσιν, 
φύλλα δρεψάμενοι τέρενα δρυὸς ὑψικόμοιο: 

οὐ γὰρ ἔχον κρῖ λευκὸν ἐυσσέλμου ἐπὶ νηός. 


αὐτὰρ ἐπεί ῥ᾽ εὔξαντο καὶ ἔσφαξαν καὶ ἔδειραν, 


μηρούς τ᾽ ἐξέταμον κατά τε κνίσῃ ἐκάλυψαν 
δίπτυχα ποιήσαντες, ἐπ᾽ αὐτῶν δ᾽ ὠμοθέτησαν. 
οὐδ᾽ εἶχον μέθυ λεῖψαι ἐπ᾽ αἰθομένοις ἱεροῖσιν, 
ἀλλ᾽ ὕδατι σπένδοντες ἐπώπτων ἔγκατα πάντα. 


αὐτὰρ ἐπεὶ κατὰ μῆρ᾽ ἐκάη καὶ σπλάγχνα πάσαντο, 


μίστυλλόν τ᾽ ἄρα τἆλλα καὶ ἀμφ᾽ ὀβελοῖσιν ἔπειραν. 
καὶ τότε μοι βλεφάρων ἐξέσσυτο νήδυμος ὕπνος, 
βῆν δ᾽ ἰέναι ἐπὶ νῆα θοὴν καὶ θῖνα θαλάσσης. 

ἀλλ᾽ ὅτε δὴ σχεδὸν ἦα κιὼν νεὸς ἀμφιελίσσης, 


καὶ τότε µε κνίσης ἀμφήλυθεν ἡδὺς ἀυτμή. 


οἰμώξας δὲ θεοῖσι μέγ᾽ ἀθανάτοισι γεγώνευν: 
«Ζεῦ πάτερ ἠδ᾽ ἄλλοι μάκαρες θεοὶ αἰὲν ἐόντες, 
ᾗ µε μάλ᾽ εἰς ἄτην κοιµήσατε νηλέι ὕπνῳ. 

οἱ δ᾽ ἕταροι μέγα ἔργον ἐμητίσαντο μένοντες. 


«ὠκέα δ᾽ Ἠελίῳ Ὑπερίονι ἄγγελος ἦλθε 


Λαμπετίη τανύπεπλος, ὃ οἱ βόας ἔκταμεν ἡμεῖς. 
αὐτίκα δ᾽ ἀθανάτοισι μετηύδα χωόμενος κῆρ: 
«Ζεῦ πάτερ ἠδ᾽ ἄλλοι μάκαρες θεοὶ αἰὲν ἐόντες, 
τῖσαι δὴ ἑτάρους Λαερτιάδεω Ὀδυσῆος, 


οἵ µευ βοῦς ἔκτειναν ὑπέρβιον, ᾖσιν ἐγώ γε 


χαίρεσκον μὲν ἰὼν εἰς οὐρανὸν ἀστερόεντα, 
ἠδ᾽ ὁπότ᾽ ἂψ ἐπὶ γαῖαν ἀπ᾽ οὐρανόθεν 
προτραποίμην. 


εἰ δέ μοι οὐ τίσουσι βοῶν ἐπιεικέ᾽ ἀμοιβήν, 

γλυκός ποτέ δεν είναι ο θάνατος στους ἁµοιρους ανθρώπους" 
όμως ο πιο πικρός στον που 'λαχε της πείνας να πεθάνει. 
Ελάτε, του Ἠλιου να λαλήσουμε τις πιο παχιές γελάδες, 

στους θεούς θυσία να τις προσφέρουμε, που ζουν στα ουράνια 


πλάτη. 


Κι αν ίσως στην Ιθάκη φτάσουμε, στη γη την πατρική µας, 
πλούσιο ναό στον ουρανόδρομο να χτίσουμε τον Ἠλιο, 
µε πλήθια ατίµητα χαρίσματα μαζί στολίζοντας τον. 

Μα εκείνος αν για τα ορθοκέρατα χολομανήσει βόδια 


και πει να σπάσει το καράβι µας κι οι άλλοι θεοί συγκλίνουν, 


κάλλια 'χω να βρεθώ στα κύματα µια και καλή πνιγμένος, 
παρά να τυραννιέμαι ατέλειωτα στο ερηµονήσι ετούτο! 

Αυτά εἶπε ο Ευρύλοχος, και σύγκλιναν όλοι μαζί οι σύντροφοι' 
κι ευτύς᾽ του Γήλιου τις καλύτερες λαλούν μπροστά γελάδες' 


κι ήταν κοντά, τι απ το καράβι µας δεν έβοσκαν αλάργα 


το γαλαζόπλωρο οι στριφτοκερες, οι φαρδιοκουτελάτες 
ὡριες γελάδες᾽ κι ως τις έζωσαν, δροσάτα έκοψαν φύλλα 
ψηλά από ὅρυν αψηλοφούντωτο και στους θεούς ευκιούνταν 
στο πλοίο μαθές το καλοκούβερτο κριθάρι δε βρισκόταν. 


Την προσευχή τους μόλις τέλεψαν, τις σφάξαν και τις γδάραν, 


χώρισαν τα μεριά, τα τύλιξαν τρογύρα µε τη σκέπη 
δπτλώνοντας τη, κι από πάνω τους κομμάτια κρέας πιθώσαν. 
Όμως κρασί δεν είχαν, στα σφαχτά που έκαιγαν να σταλάξουν, 
κιως έψηναν τα σπλάχνα, στάλαζαν νερό για τις σπονδές τους. 


Και σύντας τα μεριά αποκάηκαν και γεύτηκαν τα σπλάχνα, 


λιάνισαν τ᾽ άλλα και τα πέρασαν στις σούβλες, να τα ψήσουν. 
Τότε κι ο ανέγνοιος ύπνος σκόρπισεν από τα βλέφαρα µου, 
και κίνησα να πάω στο ακρόγιαλο και στο γοργό καράβι. 
Ζύγωνα πια στο δρεπανόγυρτο πλεούμενο µας --- ξάφνου 


τη µυρουδιά της κνίσας ένιωσα γλυκά να µε κυκλώνει. 


Με βόγγους τότε τους αθάνατους θεούς ανακαλιόµουν: 

» Πατέρα Δία και σεις αθάνατοι θεοί μακαρισμένοι, 

σε ύπνον ανήλεο µε βουλιάξατε για συφορά µου, κι ήβραν 
καιρό οι σύντροφοι και μελέτησαν έργο φριχτό στα φρένα! 


Μηνύτρα η Λαμπετώ ξεκίνησε γοργά η μακρομαντούσα, 


να πει στον Ἠλιο πως του σφάξαμε τα βόδια εμείς’ κι εκείνος 
ευτύς μιλούσε στους αθάνατους µε θυμωμένα σπλάχνα: 

» Πατέρα Δία και τρισµακάριστοί θεοί αναιώνιοι, δώστε 

να πάρω απ’ του Οδυσσέα τους συντρόφους το γδικιωµό µου 
πίσω 


αποδιαντράπηκαν και µου 'σφαξαν τα βόδια, κάθε µέρα 


που τα χαιρόμουν, στ’ αστροφώτιστα τα ουράνια ανηφορώντας, 
και πάλε όντας ξανά κατέβαινα στη γη ψηλά απ’ τα ουράνια. 
Κι αν δεν πλερώσουν για τα βόδια µου βαριά, καθώς ταιριάζει, 


εγώ θα κατεβώ στα Τάρταρα και στους νεκρούς θα φέγγω! 


385 


390 


395 


400 


405 


410 


415 


420 


425 


δύσομαι εἰς Ἀΐδαο καὶ ἐν νεκύεσσι φαείνω. 


«τὸν δ᾽ ἀπαμειβόμενος προσέφη νεφεληγερέτα Ζεύς: 


«Ἠέλι', ἦ τοι μὲν σὺ μετ᾽ ἀθανάτοισι φάεινε 

καὶ θνητοῖσι βροτοῖσιν ἐπὶ ζείδωρον ἄρουραν: 
τῶν δέ κ᾿ ἐγὼ τάχα νῆα θοὴν ἀργῆτι κεραυνῷ 
τυτθὰ βαλὼν κεάσαιμι μέσῳ ἐνὶ οἴνοπι πόντῳ. 


«ταῦτα δ᾽ ἐγὼν ἤκουσα Καλυψοῦς ἠυκόμοιο: 


ἡ δ᾽ ἔφη Ἑρμείαο διακτόρου αὐτὴ ἀκοῦσαι. 
«αὐτὰρ ἐπεί ῥ᾽ ἐπὶ νῆα κατήλυθον ἠδὲ θάλασσαν, 
νείκεον ἄλλοθεν ἄλλον ἐπισταδόν, οὐδέ τι μῆχος 
εὑρέμεναι δυνάμεσθα, βόες δ᾽ ἀποτέθνασαν ἤδη. 


τοῖσιν δ᾽ αὐτίκ᾽ ἔπειτα θεοὶ τέραα προύφαινον: 


εἶρπον μὲν ῥινοί, κρέα δ᾽ ἀμφ᾽ ὀβελοῖσι μεμύκει, 
ὀπταλέα τε καὶ ὠμά, βοῶν δ᾽ ὣς γίγνετο φωνή. 
«ἑξῆμαρ μὲν ἔπειτα ἐμοὶ ἐρίηρες ἑταῖροι 
δαίνυντ’ Ἠελίοιο βοῶν ἐλάσαντες ἀρίστας: 


ἀλλ᾽ ὅτε δὴ ἕβδομον ἦμαρ ἐπὶ Ζεὺς θῆκε Κρονίων, 


καὶ τότ᾽ ἔπειτ᾽ ἄνεμος μὲν ἐπαύσατο λαίλαπι θύων, 
ἡμεῖς δ᾽ αἶψ᾽ ἀναβάντες ἐνήκαμεν εὐρέι πόντῳ, 
ἱστὸν στησάμενοι ἀνά θ᾽ ἱστία λεύκ᾽ ἐρύσαντες. 
«ἀλλ᾽ ὅτε δὴ τὴν νῆσον ἐλείπομεν, οὐδέ τις ἄλλη 


φαίνετο γαιάων, ἀλλ᾽ οὐρανὸς ἠδὲ θάλασσα, 


δὴ τότε κυανέην νεφέλην ἔστησε Κρονίων 

νηὸς ὕπερ γλαφυρῆς, ἤχλυσε δὲ πόντος ὑπ᾽ αὐτῆς. 
ἡ δ᾽ ἔθει οὐ μάλα πολλὸν ἐπὶ χρόνον: αἶψα γὰρ ἦλθε 
κεκληγὼς Ζέφυρος μεγάλῃ σὺν λαίλαπι θύων, 


ἱστοῦ δὲ προτόνους ἔρρηξ᾽ ἀνέμοιο θύελλα 


ἀμφοτέρους: ἱστὸς δ᾽ ὀπίσω πέσεν, ὅπλα τε πάντα 
εἰς ἄντλον κατέχυνθ'. ὁ δ᾽ ἄρα πρυμνῇ ἐνὶ νηὶ 
πλῆξε κυβερνήτεω κεφαλήν, σὺν δ᾽ ὀστέ᾽ ἄραξε 
πάντ᾽ ἄμυδις κεφαλῆς: ὁ δ᾽ ἄρ᾽ ἀρνευτῆρι ἐοικὼς 


κάππεσ᾽ ἀπ᾽ ἰκριόφιν, λίπε δ᾽ ὀστέα θυμὸς ἀγήνωρ. 


Ζεὺς δ᾽ ἄμυδις βρόντησε καὶ ἔμβαλε νηὶ κεραυνόν: 
ἡ δ᾽ ἐλελίχθη πᾶσα Διὸς πληγεῖσα κεραυνῷ, 

ἐν δὲ θεείου πλῆτο, πέσον δ᾽ ἐκ νηὸς ἑταῖροι. 

οἱ δὲ κορώνῃσιν ἴκελοι περὶ νῆα μέλαιναν 


κύμασιν ἐμφορέοντο, θεὸς δ᾽ ἀποαίνυτο νόστον. 


αὐτὰρ ἐγὼ διὰ νηὸς ἐφοίτων, ὄφρ᾽ ἀπὸ τοίχους 
λῦσε κλύδων τρόπιος, τὴν δὲ ψιλὴν φέρε κῦμα, 
ἐκ δέ οἱ ἱστὸν ἄραξε ποτὶ τρόπιν. αὐτὰρ ἐπ᾽ αὐτῷ 
ἐπίτονος βέβλητο, βοὸς ῥινοῖο τετευχώς: 


τῷ ῥ᾽ ἄμφω συνέεργον, ὁμοῦ τρόπιν ἠδὲ καὶ ἱστόν, 


ἑζόμενος δ᾽ ἐπὶ τοῖς φερόμην ὀλοοῖς ἀνέμοισιν. 


«ἔνθ᾽ ἢ τοι Ζέφυρος μὲν ἐπαύσατο λαίλαπι θύων, 

Κι ο Δίας γυρνώντας του αποκρίθηκεν ο νεφελοστοιβάχτης: 


» Ἠλιε, ξακλούθα στους αθάνατους το φως σου να χαρίζεις 

και στους θνητούς, στα πολυκάρπιστα της γης χωράφια απάνω' 
κι εγώ µε φλογερό αστροπέλεκο σε χίλια δυο κομμάτια 

θα σπάσω το γοργό καράβι τους στο πέλαο το κρασάτο. 


Απ την ωριόµαλλη εγω τ’ άκουσα την Καλυψώ όλα τούτα, 


κι εκείνης πάλε τα 'πε, ὡς µου 'λεγεν, ο Ερμής ο ψυχολάτης. 
Μόλις κατέβηκα στη θάλασσα και στο καράβι, πήρα 

µε βαριά λόγια και τους µάλωνα µε τη σειρά --- του κάκου! 
Τρόπος γιατριάς πια δεν απόµενε, τι είχαν σφαχτεί οι γελάδες! 


Ίδια στιγµή οι θεοί τους έστελναν σημάδια: τα τοµάρια 


εσέρπαν και τα κρέατα ολόγυρα στις σούβλες µουκανιόνταν, 
ψημένα κι άψητα, κι ακούγονταν βοδιών φωνές τρογύρα. 

Έξι µερόνυχτα ξεφάντωναν οι γκαρδιακοί σύντροφοι 

του Γήλιου τις γελάδες τρώγοντας τις πιο παχιές που έπιασαν 


μα στις εφτά, τη νέα σαν έφερε του Κρόνου ο γιος ήμερα, 


πια πήρε ο αγέρας και µαλάκωσε την άγρια μάνητα του. 
Μπήκαμµε αμέσως κι ανοιχτήκαµε στα πελαγίσια πλάτη 

με το κατάρτι ορθό και πάνω του τ᾽ άσπρα πανιά απλωμένα. 
Μα ως το νησί πια πίσω αφήκαμµε κι ουδέ φαινόταν άλλη 


στεριά τρογύρα, μόνο η θάλασσα τον ουρανό να σμίγει, 


στύλωσε πάνω απ’ το καράβι µας ο γιος του Κρόνου ξάφνου 
σύγνεφο μαύρο, που σκοτείνιασε το πέλαγο άκρη ως άκρη. 
Πολληώρα ακόµα δεν αρµένιζε το πλοίο µας, κι ο πουνέντης 
χύθηκε απάνω µας μουγκρίζοντας στη λυσσομάνητά του, 


κι απ’ την ορμή του ανέμου εκόπηκαν τα δυο μπροστά τα ξάρτια, 


και το κατάρτι, πίσω γέρνοντας, σωριάστη, και στο αμπάρι 
πέφτουν πανιά, σκοινιά στ᾿ απόνερα; και το κατάρτι βρήκε, 
στην πρύμνα ως έπεφτε, κατάκορφα τον τιµονιέρη, κι όλα 
του θρεί της κεφαλής τα κόκαλα᾽ σα βουτηχτής εκείνος 


απ’ την κουβέρτα πέφτει, κι αφήκε τα κόκαλα η ψυχή του. 


Μαζί κι ο Δίας βροντάει και τ᾽ άρμενο χτυπάει µε αστροπελέκι, 
κι αυτό απ’ του Δία τ᾽ αστραποπέλεκο στρουφοτινάχτη ακέριο 
και θειάφι εμύρισε, κι οι σύντροφοι µες στο νερό βρέθηκαν, 
κι ίδια κουρούνες γύρω στ’ ἁρμενο το μαύρο παράδερναν 


στο κύμα, µα ο θεός τους έκοψε του γυρισμού τη στράτα. 


Εγώ µες στ’ άρμενο γυρόφερνα, µα κάποτε η φουρτούνα, 
χτυπώντας, τα πλευρά του σκόρπισε, κι απόµεινε η καρίνα 
γυμνή στο κύμα᾽ ξάφνου απάνω της και το κατάρτι πέφτει! 
κι όπως η σκότα, από βοϊδόπετσο φτιαγμένη, του κρεµόταν, 


πήρα τα δυο μαζί και τα 'δεσα, καρίνα και κατάρτι, 


κι έκατσα πάνω κι αµολήθηκα στη λύσσα των ανέμων. 


Ἠρθε ώρα που ο πονέντης έκοψε την άγρια μάνητα του, 

ἦλθε δ᾽ ἐπὶ Νότος ὦκα, φέρων ἐμῷ ἄλγεα θυμῷ, 
ὄφρ᾽ ἔτι τὴν ὀλοὴν ἀναμετρήσαιμι Χάρυβδιν. 


παννύχιος φερόμην, ἅμα δ᾽ ἠελίῳ ἀνιόντι 


ἦλθον ἐπὶ Σκύλλης σκόπελον δεινήν τε Χάρυβδιν. 


ἡ μὲν ἀνερροίβδησε θαλάσσης ἁλμυρὸν ὕδωρ: 
αὐτὰρ ἐγὼ ποτὶ μακρὸν ἐρινεὸν ὑψόσ᾽ ἀερθείς, 
τῷ προσφὺς ἐχόμην ὡς νυκτερίς. οὐδέ πῃ εἶχον 


οὔτε στηρίξαι ποσὶν ἔμπεδον οὔτ᾽ ἐπιβῆναι: 


ῥίζαι γὰρ ἑκὰς εἶχον, ἀπήωροι δ᾽ ἔσαν ὄζοι, 
μακροί τε μεγάλοι τε, κατεσκίαον δὲ Χάρυβδιν. 
νωλεμέως δ᾽ ἐχόμην, ὄφρ᾽ ἐξεμέσειεν ὀπίσσω 
ἱστὸν καὶ τρόπιν αὖτις: ἐελδομένῳ δέ μοι ἦλθον 


ὄψ' ἦμος δ᾽ ἐπὶ δόρπον ἀνὴρ ἀγορῆθεν ἀνέστη 


κρίνων νείκεα πολλὰ δικαζομένων αἰζηῶν, 

τῆμος δὴ τά γε δοῦρα Χαρύβδιος ἐξεφαάνθη. 
ἧκα δ᾽ ἐγὼ καθύπερθε πόδας καὶ χεῖρε φέρεσθαι, 
μέσσῳ δ᾽ ἐνδούπησα παρὲξ περιµήκεα δοῦρα, 


ἑζόμενος δ᾽ ἐπὶ τοῖσι διήρεσα χερσὶν ἐμῇσι. 


Σκύλλην δ᾽ οὐκέτ᾽ ἔασε πατὴρ ἀνδρῶν τε θεῶν τε 
εἰσιδέειν: οὐ γάρ κεν ὑπέκφυγον αἰπὺν ὄλεθρον. 
«ἔνθεν δ᾽ ἐννῆμαρ φερόμην, δεκάτῃ δέ µε νυκτὶ 
νῆσον ἐς Ὠγυγίην πέλασαν θεοί, ἔνθα Καλυψὼ 


ναίει ἐυπλόκαμος, δεινὴ θεὸς αὐδήεσσα, 


ἥ μ’ ἐφίλει τ᾽ ἐκόμει τε. τί τοι τάδε μυθολογεύω; 
ἤδη γάρ τοι χθιζὸς ἐμυθεόμην ἐνὶ οἴκῳ 
σοί τε καὶ ἰφθίμῃ ἀλόχῳ: ἐχθρὸν δέ μοί ἐστιν 


αὖτις ἀριζήλως εἰρημένα μυθολογεύειν.» 

μα ασκώθη ευτύς ο νότος, βάσανα καινούργια φέρνοντας µου, 
μπρος να περάσω από τη Χάρυβδη ξανά μαθές την άγρια. 


Ολονυχτίς το κύμα μ᾽ έσερνε, κι εκεί που ο γήλιος σκούσε, 


στης Σκύλλας και στης άγριας Χάρυβδης ξανάφτασα τους 
βράχους᾽ 

κι ως το αρμυρό νερό της θάλασσας αναρουφούσε τούτη, 
την αψηλή προφταίνω αγριοσυκιά ν᾿ ανασκωθώ ν᾿ αρπάξω, 
κι ως νυχτερίδα εκείθε πιάστηκα᾽ κι ουδ’ είχα τα ποδάρια 


που να πατήσω, για ανεβαίνοντας να βρω κλαρί να κάτσω' 


τι ΟΙ ρίζες χαμηλά απλωνόντουσαν και τα κλωνάρια άνοιγαν 
μακριά, χοντρά κι αψηλοκρέµαστα, τη Χάρυβδη να ισκιώνουν. 
Κείθε γερά κρατιόµουν ἁπαυτα, την ώρα λαχταρώντας 

πού θα ξερνούσε το κατάρτι µου και την καρίνα --- κι ήρθαν 


αργά πολύ! Ποιάν ώρα ασκώνεται για δείπνο ο κρισολόγος, 


στην αγορά πολλούς που εδίκασε και μοίρασε το δίκιο --- 
την ώρα αυτή τα ξύλα η Χάρυβδη στο φως να βγουν αφήκε. 
Κι εγώ ψηλάθε ξαµολήθηκα µε χέρια και µε πόδια 

κι έπεσα µέσα, στα στενόµακρα µαδέρια πλάι, µε βρόντο, 


κι έκατσα πάνω τους, και κίνησα να λάµνω µε τα χέρια. 


Τη Σκύλλα ωστόσο των αθάνατων καί των θνητών ο κύρης 
δε μ᾽ αφήκε να ιδώ᾽ δε γλίτωνα μαθές του Χάρου τότε. 
Μέρες εννιά θαλασσοδέρνομουν, στις δέκα, µες στη νύχτα, 
στης Καλυψώς της ωριοπλέξουδης, της ανθρωπολαλούσας 


θεάς, το ερηµονήσι οι αθάνατοι, την Ωγυγία, µε ρίξαν, 


που µου 'δειξε όλη την αγάπη της --- µα τι μιλώ για τούτα; 
Χτες βράδυ ακόµα σου τα ιστόρησα µες στο παλάτι --- εσένα 
και της αρχόντισσας γυναίκας σου’ δε µου 'ρχεται καθόλου 


αυτά που εππώθηκαν ξεκάθαρα να τα ξαναιστορήσω.» 

ΟΜΗΡΟΥ ΟΔΥΣΣΕΙΑ -ν- 


Ἀῶς ἔφαθ᾽, οἱ δ᾽ ἄρα πάντες ἀκὴν ἐγένοντο σιωπῇ, 


κηληθμῷ δ᾽ ἔσχοντο κατὰ μέγαρα σκιόεντα. 
τὸν δ᾽ αὖτ᾽ Ἀλκίνοος ἀπαμείβετο φώνησέν τε: 


«ὦ Ὀδυσεῦ, ἐπεὶ ἵκευ ἐμὸν ποτὶ χαλκοβατὲς δῶ, 


ὑψερεφές, τῷ σ᾽ οὔ τι παλιμπλαγχθέντα γ᾽ ὀΐω 
ἂψ ἀπονοστήσειν, εἰ καὶ μάλα πολλὰ πέπονθας. 
ὑμέων δ᾽ ἀνδρὶ ἑκάστῳ ἐφιέμενος τάδε εἴρω, 
ὅσσοι ἐνὶ μεγάροισι γερούσιον αἴθοπα οἶνον 


αἰεὶ πίνετ᾽ ἐμοῖσιν, ἀκουάζεσθε δ᾽ ἀοιδοῦ. 


εἵματα μὲν δὴ ξείνῳ ἐὐξέστῃ ἐνὶ χηλῷ 

κεῖται καὶ χρυσὸς πολυδαίδαλος ἄλλα τε πάντα 
δῶρ’, ὅσα Φαιήκων βουληφόροι ἐνθάδ᾽ ἔνεικαν: 
ἀλλ᾽ ἄγε οἱ δῶμεν τρίποδα μέγαν ἠδὲ λέβητα 


ἀνδρακάς: ἡμεῖς δ᾽ αὖτε ἀγειρόμενοι κατὰ δῆμον 


τισόμεθ': ἀργαλέον γὰρ ἕνα προικὸς χαρίσασθαι.» 
ὣς ἔφατ᾽ Ἀλκίνοος, τοῖσιν δ᾽ ἐπιήνδανε μῦθος. 

οἱ μὲν κακκείοντες ἔβαν οἰκόνδε ἕκαστος, 

ἦμος δ᾽ ἠριγένεια φάνη ῥοδοδάκτυλος Ἠώς, 


νῆάδ᾽ ἐπεσσεύοντο, φέρον δ᾽ εὐήνορα χαλκόν. 


καὶ τὰ μὲν εὖ κατέθηχ᾽ ἱερὸν μένος Ἀλκινόοιο, 
αὐτὸς ἰὼν διὰ νηὸς ὑπὸ ζυγά, μή τιν᾽ ἑταίρων 
βλάπτοι ἐλαυνόντων, ὁπότε σπερχοίατ᾽ ἐρετμοῖς. 
οἱ δ᾽ εἰς Ἀλκινόοιο κίον καὶ δαῖτ' ἀλέγυνον. 


τοῖσι δὲ βοῦν ἱέρευσ᾽ ἱερὸν μένος Ἀλκινόοιο 


Ζηνὶ κελαινεφέϊ Κρονίδῃ, ὃς πᾶσιν ἀνάσσει. 
μῆρα δὲ κήαντες δαίνυντ᾽ ἐρικυδέα δαῖτα 
τερπόμενοι: μετὰ δέ σφιν ἐμέλπετο θεῖος ἀοιδός, 
Δημόδοκος, λαοῖσι τετιμένος. αὐτὰρ Ὀδυσσεὺς 


πολλὰ πρὸς ἠέλιον κεφαλὴν τρέπε παμφανόωντα, 


δῦναι ἐπειγόμενος: δὴ γὰρ μενέαινε νέεσθαι. 
ὡς δ᾽ ὅτ᾽ ἀνὴρ δόρποιο λιλαίεται, ᾧ τε πανῆμαρ 
νειὸν ἀν᾽ ἕλκητον βόε οἴνοπε πηκτὸν ἄροτρον: 
ἀσπασίως δ᾽ ἄρα τῷ κατέδυ φάος ἠελίοιο 


δόρπον ἐποίχεσθαι, βλάβεται δέ τε γούνατ᾽ ἰόντι: 


ὣς Ὀδυσῆ᾽ ἀσπαστὸν ἔδυ φάος ἠελίοιο. 

αἶψα δὲ Φαιήκεσσι φιληρέτμοισι μετηύδα, 
Ἀλκινόῳ δὲ μάλιστα πιφαυσκόμενος φάτο μῦθον: 
«Ἀλκίνοε κρεῖον, πάντων ἀριδείκετε λαῶν, 


πέμπετέ µε σπείσαντες ἀπήμονα, χαίρετε δ᾽ αὐτοί: 


ἤδη γὰρ τετέλεσται ἅ μοι φίλος ἤθελε θυμός, 


Αυτά τους έλεε, κι οι άλλοι αμίλητοι, βουβοί δε βγάζαν άχνα, 
σα μαγεμένοι από τα λόγια του, στον ισκιερὀ αντρωνίτη᾽ 
κι ο Αλκίνοος τότε απηλογήθηκε κι αυτά τα λόγια του 'πε: 


«Στο χαλκοκάτωφλο µια κι έφτασες παλάτι µου, Οδυσσέα, 


το αψηλοτάβανο, στον τόπο σου χωρίς να παραδείρεις 
λέω θα γυρίσεις πια, κι ας έσυρες πολλά τυράννια ως τώρα. 
Μα σεις οι αρχόντοι, που φλογόμαυρο κρασί για βασιλιάδες 
κερνιέστε πάντα στο παλάτι µου, και κάθεστε κι ακούτε 


τον τραγουδάρη, αφουγκραστείτε µου, να πω τους ορισμούς µου: 


Στο σκαλιστό σεντούκι βρίσκουνται του ξένου µας τα ρούχα, 
το καλοδουλεμένο μάλαμα, μαζί τα δώρα τ᾽ άλλα, 

που των Φαιάκων του κουβάλησαν οι πρωτοκεφαλάδες᾽ 

μα ομπρός, τρανό να του χαρίσουμµε τριπόδι και λεβέτι, 


κάθε άντρας κι ένα, και μαζώνουμε μετά το αντἰμεμά τους 


απ’ το λαό᾽ βαρύ το χάρισμα να πέσει σ᾿ έναν μόνο!» 

Αυτά εἰπε ο Αλκίνοος, κι ως στο λόγο του µετά χαράς συγκλίναν, 
για το δικό του σπίτι κίνησε καθένας να πλαγιάσει. 

Κι η Αυγή σα φάνη η πουρνογέννητη και ροδοδαχτυλάτη, 


όλοι µε βιάση τον αντρίστικο χαλκό του κουβαλούσαν 


ως το πλεούμενο. Κι ο αντρόκαρδος Αλκίνοος μπήκε ατός του 
και κάτω απ’ τα ζυγά τον έστησε του καραβιού, µην τύχει 
στους κουπολάτες κι εἰναι αμπόδισµα, καθώς γοργά θα λάμναν 
κι όλοι μετά στου Αλκίνοου τράβηξαν και σύνταζαν το γιόµα. 


Βόδι ο τρανός Αλκίνοος έσφαξε στον κύβερνο του κόσμου, 


τον τρανό Δία τον μαυροσύγνεφο, να φαν κι οι καλεσμένοι 

και τα μεριά σαν κάψαν, κάθισαν σε αρχοντικό τραπέζι, 

κι ο τιμημένος ο Δημόδοκος, ο θείος ο τραγουδάρης, 

τους τραγουδούσε εκεί, ως ξεφάντωναν μα εκείνος, ο Οδυσσέας, 


στον ήλιο εγύρνα τον ολόλαμπρο συχνά την κεφαλή του, 


να βασιλέψει πια απαντέχοντας, τι εἰχε καημό να φύγει. 

Πως ο ξωμάχος, που το αλέτρι του σε χέρσα γη οληµέρα 

τα βόδια τα κρασάτα του 'σερναν, λαχτάρησε το δείπνο, 

και χαίρεται η ψυχή του βλέποντας το φως του ήλιου να σβήνει, 


να πάει για δείπνο, κι ως ξεκίνησε, λυγούν τα γόνατα του --- 


όμοια ο Οδυσσέας εχάρη βλέποντας το φως του ήλιου να σβήνει, 
κι ευτύς στους Φαίακες, τους περίλαµπρους μιλούσε κουπολάτες, 
απ’ όλους στον Αλκίνοο πιότερο το λόγο του γυρνώντας: 
«Αλκίνοε, βασιλιά περίλαμπρε, πια τις σταλιές γνοιαστείτε, 


και προβοδάτε µε, µα σίγουρα, και γεια χαρά σας όλοι! 


Τα πάντα τώρα πια ξετέλειμαν, όσα η καρδιά µου επόθει, 


45 


50 


5ο 


60 


65 


70 


το 


80 


πομπὴ καὶ φίλα δῶρα, τά μοι θεοὶ Οὐρανίωνες 
ὄλβια ποιήσειαν: ἀμύμονα δ᾽ οἴκοι ἄκοιτιν 
νοστήσας εὕροιμι σὺν ἀρτεμέεσσι φίλοισιν. 


ὑμεῖς δ᾽ αὖθι μένοντες ἐὐφραίνοιτε γυναῖκας 


κουριδίας καὶ τέκνα: θεοὶ δ᾽ ἀρετὴν ὀπάσειαν 
παντοίην, καὶ μή τι κακὸν μεταδήμιον εἴη.» 

ὣς ἔφαθ᾽, οἱ δ᾽ ἄρα πάντες ἐπῄνεον ἠδ᾽ ἐκέλευον 
πεμπέμεναι τὸν ξεῖνον, ἐπεὶ κατὰ μοῖραν ἔειπεν. 


καὶ τότε κήρυκα προσέφη μένος Ἀλκινόοιο: 


«Ποντόνοε, κρητῆρα κερασσάμενος μέθυ νεῖμον 
πᾶσιν ἀνὰ μέγαρον, ὄφρ᾽ εὐξάμενοι Διὶ πατρὶ 
τὸν ξεῖνον πέμπωμεν ἑὴν ἐς πατρίδα γαῖαν.» 
ὣς φάτο, Ποντόνοος δὲ μελίφρονα οἶνον ἐκίρνα, 


νώμησεν δ᾽ ἄρα πᾶσιν ἐπισταδόν: οἱ δὲ θεοῖσιν 


ἔσπεισαν μακάρεσσι, τοὶ οὐρανὸν εὐρὺν ἔχουσιν, 
αὐτόθεν ἐξ ἑδρέων. ἀνὰ δ᾽ ἵστατο δῖος Ὀδυσσεύς, 
Ἀρήτῃ δ᾽ ἐν χειρὶ τίθει δέττας ἀμφικύπελλον, 

καί μιν φωνήσας ἔπεα πτερόεντα προσηύδα: 


«χαῖρέ μοι, ὦ βασίλεια, διαμπερές, εἰς ὅ κε γῆρας 


ἔλθῃ καὶ θάνατος, τά τ᾽ ἐπ᾽ ἀνθρώποισι πέλονται. 
αὐτὰρ ἐγὼ νέομαι: σὺ δὲ τέρπεο τῷδ᾽ ἐνὶ οἴκῳ 
παισί τε καὶ λαοῖσι καὶ Ἀλκινόῳ βασιλῆϊ.» 

ὣς εἰπὼν ὑπὲρ οὐδὸν ἐβήσετο δῖος Ὀδυσσεύς, 


τῷ δ᾽ ἅμα κήρυκα προΐει μένος Ἀλκινόοιο, 


ἡγεῖσθαι ἐπὶ νῆα θοὴν καὶ θῖνα θαλάσσης: 

Ἀρήτη δ᾽ ἄρα οἱ δμῳὰς ἃμ᾽ ἔπεμπε γυναῖκας, 

τὴν μὲν φᾶρος ἔχουσαν ἐὐπλυνὲς ἠδὲ χιτῶνα, 
τὴν δ᾽ ἑτέρην χηλὸν πυκινὴν ἅμ᾽ ὄπασσε κομίζειν: 


ἡ δ᾽ ἄλλη σῖτόν τ᾿ ἔφερεν καὶ οἶνον ἐρυθρόν. 


αὐτὰρ ἐπεί ῥ᾽ ἐπὶ νῆα κατήλυθον ἠδὲ θάλασσαν, 
αἶψα τά γ᾽ ἐν νήϊ γλαφυρῇ πομπῆες ἀγαυοὶ 

δεξάμενοι κατέθεντο, πόσιν καὶ βρῶσιν ἅπασαν: 
κὰδ δ᾽ ἄρ᾽ Ὀδυσσῆϊ στόρεσαν ῥῆγός τε λίνον τε 


νηὸς ἐπ᾽ ἰκριόφιν γλαφυρῆς, ἵνα νήγρετον εὕδοι, 


πρυμνῆς: ἂν δὲ καὶ αὐτὸς ἐβήσετο καὶ κατέλεκτο 
σιγῇ: τοὶ δὲ καθῖζον ἐπὶ κληῖσιν ἕκαστοι 

κόσμῳ, πεῖσμα δ᾽ ἔλυσαν ἀπὸ τρητοῖο λίθοις. 
εὖθ᾽ οἱ ἀνακλινθέντες ἀνερρίπτουν ἅλα πηδῷ, 


καὶ τῷ νήδυμος ὕπνος ἐπὶ βλεφάροισιν ἔπιπτε, 


νήγρετος, ἥδιστος, θανάτῳ ἄγχιστα ἐοικώς. 

ἡ δ᾽, ὥς τ᾽ ἐν πεδίῳ τετράοροι ἄρσενες ἵπποι, 
πάντες ἅμ᾽ ὁρμηθέντες ὑπὸ πληγῇσιν ἱμάσθλης, 
ὑψόσ᾽ ἀειρόμενοι ῥίμφα πρήσσουσι κέλευθον, 


ὣς ἄρα τῆς πρύμνη μὲν ἀείρετο, κῦμα δ᾽ ὄπισθε 

και συνοδεία και δώρα ατίµητα, που οι κύβερνοι στα ουράνια 
θεοί να τα βλογούν και φτάνοντας στο αρχοντικό µου ας εἰναι 
να βρω το ταίρι µου, κι ανέβλοφους και τους δικούς τους άλλους. 


Και πάλι εσείς, εδώ που μνίσκετε, τα τέκνα και τα ταίρια 


τα βλογητά σας να σας χαίρουνται, κι απ’ τους θεούς να δείτε 
κάθε καλό, μηδέ στον τόπο σας κακό ποτέ να πέσει.» 

Είπε, κι αυτοί μαζί του εσύγκλιναν κι αναµεσά τους λέγαν, 
τον ξένο, έτσι σωστά που μίλησε, ν᾽ αφήσουν πια να φύγει. 


Κι ο Αλκίνοος τότε ο καρτερόψυχος γυρνάει και λέει στον κράχτη: 


«Ποντόνοε, το κρασί συγκέρασε, κι απ᾿ το κροντήρι σε όλους 
μοίραζε γύρα, ευκή να υψώσουμε στο Δία πατέρα πρώτα, 
μετά τον ξένο ας προβοδώσουμµε στη γη την πατρική του.» 
Είπε, κι αυτός κρασί µελόγλυκο συγκέρασε, και πήρε 


και σε όλους μοίραζε ζυγώνοντας: κι εκείνοι στους µακάριους 


θεούς σπονδές εκάµαν, τ᾽ άσωστα που κυβερνούν ουράνια, 
από τη θέση εκεί που κάθουνταν. Πετάχτη κι ο Οδυσσέας 

κι έβαλε κούπα διπλογούβωτη στο χέρι της Αρήτης 

και κράζοντας την ανεµάρπαστα κινούσε λόγια οµπρός της: 


«Μόνο χαρές να σε βρουν, ρήγισσα, τα γερατιά ως να φτάσουν 


κι ο θάνατος, τι αυτά δε δύνεται θνητός να τα ξεφύγει. 

Σου αφήνω γεια! Και συ να χαίρεσαι σε τούτο το παλάτι 

το ρήγα Αλκίνοο και τα τέκνα σου και το λαό σου ακέριο.» 
Είπε ο Οδυσσέας ο θειος και κίνησε περνώντας το κατώφλι' 


κι ο Αλκίνοος ο τρανός ξαπόστειλε µαζί τον κράχτη, να μπει 


μπροστά στο δρόµο για το ακρόγιαλο και το γοργό καράβι. 

Κι η Αρήτη πρόσταξε απ’ τις σκλάβες της να πάνε τρεις 

στο Χέρι καλοπλυμένο η µια πανώρουχο κρατούσε και χιτώνα' 
κι εἰπε στη δεύτερη, τη στεριά του να φορτωθεί κασέλα, 


κι η άλλη στερνά ψωμί και κόκκινο κρασί του κουβαλούσε. 


Κι αφού κατέβηκαν στη θάλασσα και το καράβι εβρήκαν, 

τα πήραν οι αντρειωμένοι πρόβοδοι κρασί, θροφές --- τα πάντα, 
και τ᾽ ακούµπησαν μέσα στ’ ἁρμενο το βαθουλό µε βιάση. 

Στης πρύμνας την κουβέρτα του άρµενου του βαθουλού ένα πεύκι 


κι ένα σεντόνι πήραν κι ἐστρωσαν, να κοιμηθεί ο Οδυσσέας 


αξύπνητα᾽ κι ατός του ανέβηκε κι απόγειρε στο στρώμα 
δίχως μιλιά. Κι οι Φαίακες κάθισαν, καθένας στο κουπί του, 
µε τάξη, κι απ᾿ το τρύπιο λύσανε λιθάρι την πρυμάτσα' 

κι ως πήραν, το κορμί αναγέρνοντας, µε τα κουπιά το κύμα 


να σκίζουν, ύπνος χύθη ολόγλυκος στα μάτια του Οδυσσέα, 


βαθύς, αξύπνητος, ο θάνατος θαρρείς τον είχε πάρει. 

Κι αυτοί --- πως τρέχουν άτια τέσσερα, ζεμένα στο ἰδιο αμάξι, 
όλα μαζί µε πόδια γρήγορα, στου µαστίγιου τους χτύπους, 

κι αψηλορθώνουνται στη βιάση τους το δρόµο να τελέψουν --- 


όμοια κι εκείνου η πρύμνα ορθώνουνταν, και φούσκωνε το κύμα 

πορφύρεον μέγα θῦε πολυφλοίσβοιο θαλάσσης. 
ἡ δὲ μάλ᾽ ἀσφαλέως θέεν ἔμπεδον: οὐδέ κεν ἴρηξ 
κίρκος ὁμαρτήσειεν, ἐλαφρότατος πετεηνῶν. 

ὣς ἡ ῥίμφα θέουσα θαλάσσης κύματ’ ἔταμνεν, 


ἄνδρα φέρουσα θεοῖς ἐναλίγκια μήδε᾽ ἔχοντα: 


ὃς πρὶν μὲν μάλα πολλὰ πάθ᾽ ἄλγεα ὃν κατὰ θυμὸν 
ἀνδρῶν τε πτολέμους ἀλεγεινά τε κύματα πείρων, 
δὴ τότε γ᾽ ἀτρέμας εὗδε, λελασμένος ὅσσ᾽ 
ἐπεπόνθει. 

εὖτ᾽ ἀστὴρ ὑπερέσχε φαάντατος, ὅς τε μάλιστα 


ἔρχεται ἀγγέλλων φάος Ἠοῦς ἠριγενείης, 


τῆμος δὴ νήσῳ προσεπίλνατο ποντοπόρος νηῦς. 
Φόρκυνος δέ τίς ἐστι λιμήν, ἁλίοιο γέροντος, 

ἐν δήμῳ Ἰθάκης: δύο δὲ προβλῆτες ἐν αὐτῷ 
ἀκταὶ ἀπορρῶγες, λιμένος ποτιπεπτηυἴαι, 


αἵ τ’ ἀνέμων σκεπόωσι δυσαήων μέγα κῦμα 


ἔκτοθεν: ἔντοσθεν δέ τ᾽ ἄνευ δεσμοῖο μένουσι 
νῆες ἐῦσσελμοι, ὅτ᾽ ἂν ὅρμου μέτρον ἵκωνται. 
αὐτὰρ ἐπὶ κρατὸς λιμένος τανύφυλλος ἐλαίη, 
ἀγχόθι δ᾽ αὐτῆς ἄντρον ἐπήρατον ἠεροειδές, 


ἱρὸν νυμφάων αἱ νηϊάδες καλέονται. 


ἐν δὲ κρητῆρές τε καὶ ἀμφιφορῆες ἔασιν 

λάϊνοι: ἔνθα δ᾽ ἔπειτα τιθαιβώσσουσι μέλισσαι. 
ἐν δ᾽ ἱστοὶ λίθεοι περιµήκεες, ἔνθα τε νύμφαι 
φάρε᾽ ὑφαίνουσιν ἁλιπόρφυρα, θαῦμα ἰδέσθαι: 


ἐν δ᾽ ὕδατ᾽ ἀενάοντα. δύω δέ τέ οἱ θύραι εἰσίν, 


αἱ μὲν πρὸς Βορέαο καταιβαταἰ ἀνθρώποισιν, 
αἱ δ᾽ αὖ πρὸς Νότου εἰσὶ θεώτεραι: οὐδέ τι κείνῃ 
ἄνδρες ἐσέρχονται, ἀλλ᾽ ἀθανάτων ὁδός ἐστιν. 


ἠπείρῳ ἐπέκελσεν, ὅσον τ᾽ ἐπὶ ἥμισυ πάσης, 


σπερχοµένη: τοῖον γὰρ ἐπείγετο χέρσ᾽ ἐρετάων: 
οἱ δ᾽ ἐκ νηὸς βάντες ἐὐζύγου ἠπειρόνδε 
πρῶτον Ὀδυσσῆα γλαφυρῆς ἐκ νηὸς ἄειραν 
αὐτῷ σύν τε λίνῳ καὶ ῥήγέὶ σιγαλόεντι, 


κὰδ δ᾽ ἄρ᾽ ἐπὶ ψαμάθῳ ἔθεσαν δεδμημένον ὕπνῳ, 


ἐκ δὲ κτήματ᾽ ἄειραν, ἅ οἱ Φαίηκες ἀγαυοὶ 
ὤπασαν οἴκαδ᾽ ἰόντι διὰ μεγάθυμον Ἀθήνην. 

καὶ τὰ μὲν οὖν παρὰ πυθµέν᾽ ἐλαίης ἀθρόα θῆκαν 
ἐκτὸς ὁδοῦ, μή πώς τις ὁδιτάων ἀνθρώπων, 


πρίν γ᾽ Ὀδυσῆ᾽ ἔγρεσθαι, ἐπελθὼν δηλήσαιτο: 


αὐτοὶ δ᾽ αὖτ᾽ οἶκόνδε πάλιν κίον. οὐδ᾽ ἐνοσίχθων 
λήθετ᾽ ἀπειλάων, τὰς ἀντιθέῳ Ὀδυσῆϊ 
πρῶτον ἐπηπείλησε, Διὸς δ᾽ ἐξείρετο βουλήν: 


«Ζεῦ πάτερ, οὐκέτ᾽ ἐγώ γε μετ᾽ ἀθανάτοισι θεοῖσι 

της πολυφούρφουρης της θάλασσας τρανό, κρασάτο, πίσω᾽ 
κι έτρεχε σίγουρα, ανεκράτητα το πλοίο, μηδέ γεράκι, 

το πιο γοργό από τα πετούμενα, δυνόταν να το φτάσει. 

Έτσι έσκιζε γοργά τα κύματα δρομώντας το καράβι, 


και κουβαλούσε εκείνον που 'μοιαζε µε των θεών ο νουςτου, 


και που είχε χίλια μύρια βάσανα στα περασμένα σύρει 
μέσα σε τόσα αντροπαλέµατα και κύματα αγριεµένα, 
και τώρα γαληνά κοιμότανε, τα πάθη του ξεχνώντας. 


Κι ως το άστρο πρόβαλε τ᾽ ολόλαμπρο, που απ’ όλα τ᾽ άλλα 


πρώτο βγαίνει, το φως της πουρνογέννητης Αυγής για να μηνύσει, 


το πελαγόδρομο καράβι τους πια στο νησί εἶχε φτάσει. 

Του Φόρκυνα εκεί πέρα βρίσκεται του θαλασσογερόντου 

ο κόρφος᾽ κάβοι δυο δεξόζερβα προβάλλουν στο άνοιγµα του, 
ψηλοί κι απόγκρεµοι, µα μέσαθε κατηφορούν ὡς κάτω, 


και τα τρανά αποδιώχνουν κύματα των φοβερών ανέμων 


απόξω” µέσα όσα το δρόµο τους απόσωσαν κι άραξαν 
από τα πλοία τα καλοκούβερτα κανένας δεν τα δένει. 
Είναι και κάποια ελιά στενόφυλλη στου λιμανιού την κόχη, 
και δίπλα της γαλαζοσκότεινο, χαριτωμένο σπήλιο, 


ταμένο στις ξανθιές, τρισέβαστο, στις Νεροκόρες. Μέσα 


θωρείς κροντήρια και διπλόχερες λαγήνες --- από πέτρα, 


και μέλισσες που μπαινοβγαίνουνε και τα κρινιά τους χτίζουν 


κι εἶναι αργαλειοί πετρένιοι τρίψηλοι, και υφαίνουν τα σκουτιά τους 


εκεί οι ξωθιές τ᾽ αλικοπόρφυρα, θαμπώνεις που τα βλέπεις' 


και βρυσομάνες έχει αστέρευτες. Από τις δυο µπασιές του 


τη βορεινή μονάχα δονούνται να κατέβουν άνθρωποι’ 

η άλλη εἶναι των θεών και στρέφεται κατά νοτιά κανένας 
δεν την περνά θνητός᾽ οι αθάνατοι μονάχα τη διαβαίνουν. 
Κει µέσα τράβηξαν, τι τα 'ξεραν τα µέρη αυτά από πρώτα. 


Δρομώντας το καράβι εκάθισε, μισό απ᾽ το μάκρος του όλο, 


στον ἀμμο, τα κουπιά όπως δούλευαν µε φόρα οι λαμνοκόποι. 
Και βγήκαν απ’ το καλοζύγιαστο πλεούμενο τους όξω 

κι απ᾿ το βαθύ καράβι ανάσκωσαν τον Οδυσσέα πιο πρώτα 
µε το σεντόνι που τον τύλιγε και το αστροβόλο πεύκι, 


κι απά στον άµµο τον απίθωσαν, στον ύπνο βουλιαγμένο. 


Μετά τα δώρα βγάζαν, οι έµμνοστοι που του 'χαν Φαίακες δώσει, 
ως γύρναε σπίτι του, απ’ την άτροµη την Αθηνά σπρωγμµένοι, 
και στης ελιάς κοντά τ᾽ απίθωσαν όλα μαζί τη ρίζα, 

παράμερα, µην τύχει κι ἁπλωνε περνώντας από κείθε 


κανείς διαβάτης χέρι απάνω τους, πριν ο Οδυσσέας ξυπνήσει. 


Ευτύς οι Φαίακες φύγαν παίρνοντας του γυρισμού τη στράτα᾽ 
μα ο Κοσμοσείστης δε λησμόνησε το τι είχε φοβερίσει 
του ισόθεου του Οδυσσέα πως θα 'κανε, και λέει στο Δία 

τιμήεις ἔσομαι, ὅτε µε βροτοὶ οὔ τι τίουσιν, 


Φαίηκες, τοί πέρ τοι ἐμῆς ἔξ εἰσι γενέθλης. 

καὶ γὰρ νῦν Ὀδυσῆ᾽ ἐφάμην κακὰ πολλὰ παθόντα 
οἴκαδ᾽ ἐλεύσεσθαι: νόστον δέ οἱ οὔ ποτ᾽ ἀπηύρων 
πάγχυ, ἐπεὶ σὺ πρῶτον ὑπέσχεο καὶ κατένευσας. 


οἱ δ᾽ εὔδοντ ἐν νηὶ θοῇ ἐπὶ πόντον ἄγοντες 


κάτθεσαν εἰν Ἰθάκῃ, ἔδοσαν δέ οἱ ἄσπετα δῶρα, 
χαλκόν τε χρυσόν τε ἅλις ἐσθῆτά θ᾽ ὑφαντήν, 
πόλλ᾽, ὅσ᾽ ἂν οὐδέ ποτε Τροίης ἐξήρατ᾽ Ὀδυσσεύς, 
εἴ περ ἀπήμων ἦλθε, λαχὼν ἀπὸ ληΐδος αἶσαν.» 


τὸν δ᾽ ἀπαμειβόμενος προσέφη νεφεληγερέτα Ζεὺς: 


«ὢ πόποι, ἐννοσίγαι’ εὐρυσθενές, οἷον ἔειπες. 
οὔ τί σ᾽ ἀτιμάζουσι θεοί: χαλεπὸν δέ κεν εἴη 
πρεσβύτατον καὶ ἄριστον ἀτιμίῃσιν ἰάλλειν. 
ἀνδρῶν δ᾽ εἴ πέρ τίς σε βίῃ καὶ κἀρτεῖ εἴκων 


οὔ τι τίει. σοὶ δ᾽ ἐστὶ καὶ ἐξοπίσω τίσις αἰεί. 


ἔρξον ὅπως ἐθέλεις καί τοι φίλον ἔπλετο θυμῷ.» 
τὸν δ᾽ ἠμείβετ᾽ ἔπειτα Ποσειδάων ἐνοσίχθων: 
«αἶψά κ᾿ ἐγὼν ἔρξαιμι, κελαινεφές, ὡς ἀγορεύεις: 
ἀλλὰ σὸν αἰεὶ θυμὸν ὀπίζομαι ἠδ᾽ ἀλεείνω. 


νῦν αὖ Φαιήκων ἐθέλω περικαλλέα νῆα, 


ἐκ πομπῆς ἀνιοῦσαν, ἐν ἠεροειδέὶ πόντῳ 

ῥαῖσαι, ἵν᾽ ἤδη σχῶνται, ἀπολλήξωσι δὲ πομπῆς 
ἀνθρώπων, μέγα δέ σφιν ὄρος πόλει ἀμφικαλύψαι.» 
τὸν δ᾽ ἀπαμειβόμενος προσέφη νεφεληγερέτα Ζεύς: 


«ὢ πέπον, ὡς μὲν ἐμῷ θυμῷ δοκεῖ εἶναι ἄριστα, 


ὁππότε κεν δὴ πάντες ἐλαυνομένην προΐδωνται 
λαοὶ ἀπὸ πτόλιος, θεῖναι λίθον ἐγγύθι γαίης 

νηῖ θοῇ ἴκελον, ἵνα θαυμάζωσιν ἅπαντες 
ἄνθρωποι, μέγα δέ σφιν ὄρος πόλει ἀμφικαλύψαι.» 


αὐτὰρ ἐπεὶ τό γ᾽ ἄκουσε Ποσειδάων ἐνοσίχθων, 


βῆ ῥ᾽ ἴμεν ἐς Σχερίην, ὅθι Φαίηκες γεγάασιν. 

ἔνθ᾽ ἔμεν': ἡ δὲ μάλα σχεδὸν ἤλυθε ποντοπόρος 
νηῦς 

ῥίμφα διωκομένη: τῆς δὲ σχεδὸν ἦλθ᾽ ἐνοσίχθων, 
ὃς μιν λᾶαν ἔθηκε καὶ ἐρρίζωσεν ἔνερθε 


χειρὶ καταπρηνεῖ ἐλάσας: ὁ δὲ νόσφι βεβήκει. 


οἱ δὲ πρὸς ἀλλήλους ἔπεα πτερόεντ᾽ ἀγόρευον 
Φαίηκες δολιχήρετμοι, ναυσίκλυτοι ἄνδρες. 
ὧδε δέ τις εἴπεσκεν ἰδὼν ἐς πλησίον ἄλλον: 
«ὦ μοι, τίς δὴ νῆα θοὴν ἐπέδησ᾽ ἐνὶ πόντῳ 


οἴκαδ᾽ ἐλαυνομένην; καὶ δὴ προὐφαίνετο πᾶσα.» 


ὣς ἄρα τις εἴπεσκε: τὰ δ᾽ οὐκ ἴσαν ὡς ἐτέτυκτο. 

«Πατέρα Δία, πια πως οι αθάνατοι θεοί να µε τιμούνε, 


αφού οι θνητοί καμιά δεν έδειξαν τιµή στο πρόσωπο µου, 


οι Φαίακες, που 'ναι κι απ’ το γαίμα µου και σέρνουν απὀ μένα; 
Εγώ έλεγα, ο Οδυσσέας στο σπίτι του να µη διαγείρει πίσω, 
πριχού περάσει μύρια βάσανα᾽ δεν εἶπα εγώ ποτέ του 

να µη γυρίσει, µια και το Ταξες και σύγκλινες να γένει. 


Μα αυτοί απ’ το πέλαγο τον πέρασαν µε το γοργὀ καράβι 


και στην Ιθάκη τον απίθωσαν, στον ύπνο βυθισμένο, 

και δώρα αρίφνητα του εχάρισαν, χαλκό, υφαντά, χρυσάφι! 

κι όμως ποτέ απ᾿ την Τροία δε θα 'φερνε τόσο πολλά ο Οδυσσέας, 
κι ας γύριζε άβλαβος κι ας γλίτωνε τα κούρσα που του λάχαν.» 


Κι ο Δίας γυρνώντας του αποκρίθηκεν ο νεφελοστοιβάχτης: 


«Ωχού µου, Κοσμοσείστη ανίκητε, τι λόγια αυτά που κρένεις; 

Και τώρα σε τιμούν οι αθάνατοι! Και πως µπορεί να γένει 

τον πιο τρανό τους, τον πιο κάλλιο τους σε καταφρόνια να "χουν; 
Όμως θνητός αν ξεθαρρεύτηκε και βρήκε το κουράγιο 


να σε αψηφήσει, πάντα δύνεσαι ξεγδικιωµό να πάρεις. 


Και τώρα, ως κρίνεις, πάρε απόφαση, κι ως το ποθεί η ψυχή σου.» 
Κι ο Ποσειδώνας αποκρίθηκεν, ο κοσμοσείστης, κι είπε: 

«θα το "χα πράξει, Μαυροσύγνεφε, καθώς ορίζεις, κιόλας, 

μα τη δικιά σου γνώµη σέβουμαι και το θυμό φοβούμαι. 


Τώρα των Φαιάκων το τρισκάλλινο καθώς γυρνάει καράβι, 


στο ανταριασµένο µέσα πέλαγο να το συντρίψω θέλω, 

να σταματήσουν, το προβάδισμα που κάνουν των ανθρώπων 
να πάψουν, και τρανό στην πόλη τους βουνό θα υψώσω γύρα.» 
Κι ο Δίας γυρνώντας του αποκρίθηκεν ο νεφελοστοιβάχτης: 


«Άκου, καλέ, τι εμένα εικάζεται το πιο σωστό πως εἰναι" 


πάνω στην ώρα που απ᾿ το κάστρο τους θα το θωρούν να φτάνει 
οι Φαίακες όλοι, στο περγιαλό μπροστά μαρμάρωσε το, 

να μοιάζει ο βράχος του πλεούμενου, που να θαμάζουν ὁλοι 

οι ἄνθρωποι, και τρανό στην πόλη τους βουνό να υψώσεις γύρα.» 


Κι ο Ποσειδώνας, μόλις άκουσε του Δία το λόγο τούτο, 


για το νησί των Φαιάκων κίνησε να πάει, για τη Σχερία, 

κι εκεί περίμενε, ως που ζύγωσε τρεχάτο το καράβι 

το πελαγόδρομο. Ζυγώνοντας ο Κοσµμοσείστης τότε 

του 'δωσε µια µε την παλάμη του και τους το μαρμαρώνει, 


και στο βυθό βαθιά το ρίζωσε᾽ μετά κινάει και φεύγει. 


Κι οι Φαίακες, οι τρανοί µακρόκουποι θαλασσινοί, να ιδούνε 
τέτοιο κακό, λόγια ανεµάρπαστα σταύρωναν μεταξύ τους, 

κι έτσι μιλούσεν ο καθένας τους στο διπλανό γυρνώντας: 
«Ωχού, στο πέλαο ποιος µας έδεσε το γρήγορο καράβι, 


ως πίσω αρµένιζε κι ολάκερο φαινόταν πια μπροστά µας;» 


Αυτά αναθίβαναν δεν κάτεχαν μαθές το τι εἶχε γένει. 

τοῖσιν δ᾽ Ἀλκίνοος ἀγορήσατο καὶ μετέειπεν: 
«ὢ πόποι, ἦ μάλα δή µε παλαίφατα θέσφαθ᾽ ἱκάνει 
πατρὸς ἐμοῦ, ὃς ἔφασκε Ποσειδάων᾽ ἀγάσασθαι 


ἡμῖν, οὕνεκα πομποὶἰ ἀπήμονές εἰμεν ἁπάντων. 


φῆ ποτὲ Φαιήκων ἀνδρῶν περικαλλέα, νῆα, 

ἐκ πομπῆς ἀνιοῦσαν, ἐν ἠεροειδέὶ πόντῳ 
ῥαισέμεναι, μέγα δ᾽ ἧμιν ὄρος πόλει ἀμφικαλύψειν. 
ὣς ἀγόρευ᾽ ὁ γέρων: τὰ δὲ δὴ νῦν πάντα τελεῖται. 


ἀλλ᾽ ἄγεθ’, ὡς ἂν ἐγὼ εἴπω, πειθώμεθα πάντες: 


πομπῆς μὲν παύσασθε βροτῶν, ὅτε κέν τις ἵκηται 
ἡμέτερον προτὶ ἄστυ: Ποσειδάωνι δὲ ταύρους 
δώδεκα κεκριμένους ἱερεύσομεν, αἴ κ᾿ ἐλεήσῃ, 
μηδ᾽ ἡμῖν περίµηκες ὄρος πόλει ἀμφικαλύψῃ.» 


ὣς ἔφαθ᾽, οἱ δ᾽ ἔδεισαν, ἑτοιμάσσαντο δὲ ταύρους. 


ὣς οἱ μέν ῥ᾽ εὔχοντο Ποσειδάωνι ἄνακτι 

δήμου Φαιήκων ἡγήτορες ἠδὲ μέδοντες, 
ἑσταότες περὶ βωμόν. ὁ δ᾽ ἔγρετο δῖος Ὀδυσσεὺς 
εὕδων ἐν γαίῃ πατρωΐῃ, οὐδέ μιν ἔγνω, 


ἤδη δὴν ἀπεών: περὶ γὰρ θεὸς ἠέρα χεῦε 


Παλλὰς Ἀθηναίη, κούρη Διός, ὄφρα μιν αὐτὸν 
ἄγνωστον τεύξειεν ἕκαστά τε μυθήσαιτο, 

μή μιν πρὶν ἄλοχος γνοίη ἀστοί τε φίλοι τε, 
πρὶν πᾶσαν μνηστῆρας ὑπερβασίην ἀποτῖσαι. 


τοὔνεκ᾽ ἄρ᾽ ἀλλοειδέα φαινέσκετο πάντα ἄνακτι, 


ἀτραπιτοί τε διηνεκέες λιμένες τε πάνορμοι 
πέτραι τ᾽ ἠλίβατοι καὶ δένδρεα τηλεθόωντα. 
στῆ δ᾽ ἄρ᾽ ἀναΐξας καί ῥ᾽ εἴσιδε πατρίδα γαῖαν: 
ὠμωξέν τ᾽ ἄρ ἔπειτα καὶ ὢ πεπλήγετο μηρὼ 


χερσὶ καταπρηνέσσ’, ὀλοφυρόμενος δ᾽ ἔπος ηὔδα: 


«ὦ μοι ἐγώ, τέων αὖτε βροτῶν ἐς γαῖαν ἱκάνω; 

ἢ ῥ᾽ οἵ γ᾽ ὑβρισταί τε καὶ ἄγριοι οὐδὲ δίκαιοι, 

ἧε φιλόξεινοι, καί σφιν νόος ἐστὶ θεουδής; 

πῇ δὴ χρήματα πολλὰ φέρω τάδε; πῇ τε καὶ αὐτὸς 


πλάζομαι; αἴθ᾽ ὄφελον μεῖναι παρὰ Φαιήκεσσιν 


αὐτοῦ: ἐγὼ δέ κεν ἄλλον ὑπερμενέων βασιλήων 
ἐξικόμην, ὃς κέν μ᾽ ἐφίλει καὶ ἔπεμπε νέεσθαι. 

νῦν δ᾽ οὔτ᾽ ἄρ πῃ θέσθαι ἐπίσταμαι, οὐδὲ μὲν αὐτοῦ 
καλλείψω, μή πώς μοι ἕλωρ ἄλλοισι γένηται. 


ὢ πόποι, οὐκ ἄρα πάντα νοήµονες οὐδὲ δίκαιοι 


ἦσαν Φαιήκων ἡγήτορες ἠδὲ μέδοντες, 

οἵ μ᾿ εἰς ἄλλην γαῖαν ἀπήγαγον, ἦ τέ μ᾽ ἔφαντο 
ἄξειν εἰς Ἰθάκην εὐδείελον, οὐδ᾽ ἐτέλεσσαν. 
Ζεὺς σφέας τίσαιτο ἱκετήσιος, ὃς τε καὶ ἄλλους 


ἀνθρώπους ἐφορᾷ καὶ τίνυται ὃς τις ἁμάρτῃ. 

Και τότε ο Αλκίνοος τέτοια μίλησε κι αναµεσό τους εἰπε: 
«Αλί µου, τα παλιά µαντόλογα µε βρίσκουν όλα τώρα, 
που ο κύρης µου έλεγε, πως κάποτε θα θύμωνε μαζί µας 


ο Ποσειδώνας, τι όλους σπίτια τους γερούς τους προβοδάμε᾽ 


κι ἑνα καράβι µας καλόφτιαστο, την ώρα που θα 'ρχόταν 
από προβάδισμα, θα το 'σπαζε στο αχνό το πέλαο µέσα, 
και µε βουνό τρανό θα σκέπαζε την πολιτεία µας γύρα. 
Τέτοια ιστορούσε τότε ο γέροντας τώρα τελεύουν όλα. 


Ωστόσο ελάτε, οµπρός, το λόγο µου ν᾿ ακούσουμε όλοι θέλω' 


να πάψουν πια τα προβαδίσµατα του καθενός που φτάνει 
στην πόλη µας εδώ᾽ και δώδεκα στον Ποσειδώνα ταύρους 
ξεδιαλεγμένους τώρα ας σφάξουµε, µπορεί σπλαχνιά να νιώσει 
και τρίψηλο βουνό στην πόλη µας να µην υψώσει γύρα.» 


Αυτά εἰπε, κι όλοι τους φοβήθηκαν και σύνταζαν τους ταύρους. 


Εκείνοι επήραν τότε κι εὐχουνταν στο ρήγα Ποσειδώνα 

των Φαιάκων όλοι οι πρωτοκύβερνοι κι αρχόντοι, στο βωμό του 
τρογύρα ορθοί. Κι από τον ύπνο του στο πατρικό του χώμα 
οισόθεος Οδυσσέας πετάχτηκε, µα δεν το γνώρισε, ὀχι' 


τι έλειπε χρόνια, κι εἶχε ολόγυρα του γιου του Κρόνου η κόρη 


πυκνήν αντάρα χύσει’ λόγιαζε την όψη του να κάνει 

πιο πριν ανέγνωρη, τη γνώµη της καταλεπτώς ν᾿ ακούσει, 

να µη φανερωθεί στο ταίρι του, στους φίλους και στους άλλους, 
πριχού οι μνηστήρες να "χουν όλες τους τις ανομίες πλερώσει. 


Γι’ αυτό τα πάντα τώρα αλλόξενα του βασιλιά φάνταζαν, 


οι βράχοι οι απόγκρεµοι, τ᾽ ατέλειωτα που άνοιγαν μονοπάτια, 
τα δέντρα ολόγυρα που φούντωναν και τα φαρδιά λιμάνια. 

Κι ευτύς πετάχτη ορθός, κι ως κοίταξε τη γη την πατρική του, 
σέρνει φωνή μεγάλη σκούζοντας, και τα μεριά χτυπώντας 


µε τ᾽ ανοιχτά του χεροπάλαμα μεμιάς κινάει το θρήνο: 


«Αλί σε μένα, σε ποιών ἑφτασα θνητών ξανά τη χώρα; 
Άνομοι τάχα να 'ναι, ανέσπλαχνοι, που δεν ψηφούν το δίκιο, 
για έχουν ψυχή θεοφοβούμενη και συμπαθούν τον ξένο; 

Και που να πάω το βιος µου το άµετρο; κι ατός µου που να σύρω; 


Χίλιες φορές εκεί ν᾿ απόμεναν, στη χώρα των Φαιάκων, 


κι εγώ σε κάποιον άλλο αδείλιαστο να πήγαινα ρηγάρχη, 

να βρω κοντά του φιλοκόνεμα και συνοδεία, να φύγω. 

Τώρα γι αυτά κρυψώνα αν θα βρισκα, δεν ξέρω, µα εδώ πέρα 
δε θα τ᾽ αφήσω εγώ να κοίτουνται, µη µου τ᾽ αρπάξουν άλλοι. 


Ωχού, καλά δεν τα λογάριασαν το κάθε τι και μήτε 


σωστά φέρθηκαν οι πρωτόγεροι κι αρχόντοι των Φαιάκων, 

που σε άλλον τόπο µε κουβάλησαν. Μου λέγαν στην Ιθάκη 
τάχα θα μ᾽ έφερναν την ξέφαντη, μα δεν το κάμαν, όχι. 

Ο Δίας ο ικέσιος, που το μάτι του και σε άλλες χώρες πέφτει 


και τιμωράει βαριά τον άνοµο, το γδικιωµό µου ας πάρει! 

ἀλλ᾽ ἄγε δὴ τὰ χρήματ᾽ ἀριθμήσω καὶ ἴδωμαι, 
μή τί μοι οἴχωνται κοίλης ἐπὶ νηὸς ἄγοντες.» 
«ὣς εἰπὼν τρίποδας περικαλλέας ἠδὲ λέβητας 
ἠρίθμει καὶ χρυσὸν ὑφαντά τε εἵματα καλά. 


τῶν μὲν ἄρ᾽ ὀύ τι πόθει: ὁ δ᾽ ὀδύρετο πατρίδα γαῖαν 


ἑρπύζων παρὰ θῖνα πολυφλοίσβοιο θαλάσσης, 
πόλλ᾽ ὀλοφυρόμενος. σχεδόθεν δέ οἱ ἦλθεν Ἀθήνη, 
ἀνδρὶ δέμας εἰκυῖα νέῳ, ἐπιβώτορι μήλων, 
παναπάλῳ, οἷοί τε ἀνάκτων παῖδες ἔασι, 


δίπτυχον ἀμφ᾽ ὤμοισιν ἔχουσ᾽ εὐεργέα λώπην: 


ποσσὶ δ᾽ ὑπὸ λιπαροῖσι πέδιλ᾽ ἔχε, χερσὶ δ᾽ ἄκοντα. 
τὴν δ᾽ Ὀδυσεὺς γήθησεν ἰδὼν καὶ ἐναντίος ἦλθε, 
καί μιν φωνήσας ἔπεα πτερόεντα προσηύδα: 

«ὦ Φίλ᾽, ἐπεί σε πρῶτα κιχάνω τῷδ᾽ ἐνὶ χώρῳ, 


χαῖρέ τε καὶ μή μοί τι κακῷ νόῳ ἀντιβολήσαις, 


ἀλλὰ σάω μὲν ταῦτα, σάω δ᾽ ἐμέ: σοὶ γὰρ ἐγώ γε 
εὔχομαι ὡς τε θεῷ καί σευ φίλα γούναθ᾽ ἱκάνω. 
καί μοι τοῦτ᾽ ἀγόρευσον ἐτήτυμον, ὄφρ᾽ ἐῦ εἰδῶ: 
τίς γῆ, τίς δῆμος, τίνες ἀνέρες ἐγγεγάασιν; 


ἢ πού τις νήσων εὐδείελος, ἠέ τις ἀκτὴ 


κεῖθ᾽ ἁλὶ κεκλιμένη ἐριβώλακος ἠπείροιο;» 
τὸν δ᾽ αὖτε προσέειπε θεὰ γλαυκῶπις Ἀθήνη: 
«νήπιός εἰς, ὦ ξεῖν᾽, ἢ τηλόθεν εἰλήλουθας, 

εἰ δὴ τήνδε τε γαῖαν ἀνείρεαι. οὐδέ τι λίην 


οὕτω νώνυμός ἐστιν: ἴσασι δέ μιν μάλα πολλοί, 


ἠμὲν ὅσοι ναίουσι πρὸς ἠῶ τ᾽ ἠέλιόν τε, 

ἠδ᾽ ὅσσοι μετόπισθε ποτὶ ζόφον ἠερόεντα. 
ἦ τοι μὲν τρηχεῖα καὶ οὐχ ἱππήλατός ἐστιν, 
οὐδὲ λίην λυπρή, ἀτὰρ οὐδ᾽ εὐρεῖα τέτυκται. 


ἐν μὲν γάρ οἱ σῖτος ἀθέσφατος, ἐν δέ τε οἶνος 


γίγνεται: αἰεὶ δ᾽ ὄμβρος ἔχει τεθαλυ]ά τ᾽ ἐέρση: 
αἰγίβοτος δ᾽ ἀγαθὴ καὶ βούβοτος: ἔστι μὲν ὕλη 
παντοίη, ἐν δ᾽ ἀρδμοὶ ἐπηετανοὶ παρέασι. 

τῷ τοι, ξεῖν᾽, Ἰθάκης γε καὶ ἐς Τροίην ὄνομ᾽ ἵκει, 


τήν περ τηλοῦ φασὶν Ἀχαϊδος ἔμμεναι αἴης.» 


ἡ«ῶς φάτο, γήθησεν δὲ πολύτλας δῖος Ὀδυσσεύς, 
χαίρων ᾗ γαίῃ πατρωΐῃ, ὡς οἱ ἔειπε 

Παλλὰς Ἀθηναίη, κούρη Διὸς, αἰγιόχοιο: 

καί μιν φωνήσας ἔπεα πτερόεντα προσηύδα: 


οὐδ᾽ ὅ γ᾽ ἀληθέα εἶπε, πάλιν δ᾽ ὅ γε λάζετο μῦθον, 


αἰεὶ ἐνὶ στήθεσσι νόον πολυκερδέα νωμῶν: 
«πυνθανόμην Ἰθάκης γε καὶ ἐν Κρήτῃ εὐρείῃ, 
τηλοῦ ὑπὲρ πόντου: νῦν δ᾽ εἰλήλουθα καὶ αὐτὸς 
χρήμασι σὺν τοίσδεσσι: λιπὼν δ᾽ ἔτι παισὶ τοσαῦτα 


φεύγω, ἐπεὶ φίλον υἷα κατέκτανον Ἰδομενῆος, 

Μον’ έλα, να μετρήσω θα 'θελα το βιος µου, για να ξέρω, 
πριν φύγουν, µη µου πήραν τίποτα στο βαθουλό καράβι.» 
Είπε και πήρε τα πανέμορφα τριπόδια και λεβέτια, 

το μάλαμα και τα καλόφαντα σκουτιά να λογαριάζει. 


Δεν του 'χε λείψει απ’ όλα τίποτα, µα αυτός το θρήνο εκίνα 


στης πολυφούρφουρης της θάλασσας σερνάµενος τον ἀμμο, 
τα πατρικά ποθώντας χώματα. Κι ήρθε η Αθηνά κοντά του, 

κι ἐμοιαζε νιούτσικο στο ανάριµµα βοσκόπουλο, που η σάρκα 
του ανθίζει ακόµα πεντατρύφερη, βασιλοπαίδι ως να Ταν. 


Φορούσε διπλωτή στους ώμους της καλοὐφασμένη κάπα, 


στ’ αστραφτερά της πόδια σάνταλα, και φούχτωνε κοντάρι. 
Κι ως ο Οδυσσέας την είδε, χάρηκε κι αντίκρα της εστάθη, 
την έκραξε και µε ανεµάρπαστα της συντυχαίνει λόγια: 

«Μια και σε αντάµωσα, καλόπαιδο, στα µέρη ετούτα πρώτο, 


γεια και χαρά σου! Καλοπρόθετος και συ για δες µε τώρα, 


και τούτα γλίτωσε, και γλίτωσε και μένα᾽ σου προσπέφτω 

θεός ως να 'σουν. Εἶμαι ικέτης σου, τα γόνατα σου πιάνω. 

Κι ακόµα αυτό σωστά µολόγα µου, να ξέρω, σε ποια χώρα, 

σε ποιους ανθρώπους τώρα βρέθηκα; ποιοι ζουν σ᾽ αυτά τα µέρη; 


Νησί εἶναι τάχα τούτο ξέφαντο; για κάποια γλὠσσα µόνο 


από στεριά τρανή παχιόβωλη, που απλώνει ως τ᾽ ακρογιάλι;» 
Τότε η Αθηνά, η θεά η γλαυκόµατη, του απηλογήθη κι εἰπε: 
«Ποια η χώρα τούτη; Τέτοιο ρώτημα μικρό παιδί σε δείχνει, 
για από µακριά πως φτάνεις, ξένε µου’ δεν εἰναι δα και τόσο 


µε δίχως όνομα’ την ξέρουνε μαθές χιλιάδες κόσμος, 


κι όσοι μεριά του ήλιου κι ανάτελα βρίσκονται κι όσοι ζούνε 
πίσω μεριά, κατά το σύθολο στα δυτικά σκοτάδι. 

Τραχιά είναι αλήθεια η γη της, άλογα δεν τρέχουν εδώ πέρα, 
μα κι αν δεν εἶναι τόσο απλόχωρη, τη φτώχια δεν την ξέρεί' 


βγάζει μαθές το στάρι αµέτρητο και το κρασί περίσσιο, 


τι και οι βροχές και η δρόσο αδιάκοπα το χώμα της νοτίζουν. 
Γίδια και βόδια έχουν βοσκότοπους καλούς, και δέντρα μύρια 
προκόβουν, και πηγές αστέρευτες ποτίζουν τα κοπάδια. 

ΓΙ αυτό κι η Ιθάκη, ξένε, ακούστηκεν ως και στης Τροίας τα µέρη, 


που από τη χώρα αλάργα βρίσκεται των Αχαιών, ως λένε.» 


Στα λόγια τούτα ο θείος, πολύπαθος ξανάσανε Οδυσσέας 
όλο χαρά, απ’ του βροντοσκούταρου του Δία τη θυγατέρα, 
την Αθηνά, ν᾿ ακούει πως έφτασε στη γη την πατρική του' 
και κράζοντας την ανεµάρπαστα κινούσε λόγια ομπρός της, 


μα την αλήθεια δε µολόγησε, μον᾽ πήρε πίσω ό,τι εἰχε 


να πει, τι πάντα ο νους του δούλευε µε πονηριά στα στήθη: 
«Για την Ιθάκη στην απλόχωρη κι εγὠ έχω ακούσει Κρήτη, 
πέρα απ’ τη θάλασσα’ να που 'φτασα στα µέρη αυτά κι ατός µου 


µε τούτο εδώ το βιος, αφήνοντας τ᾽ άλλα μισά στους γιους µου. 


Έχω μισέψει, γιατί σκότωσα το γιο του Ιδομενέα, 

Ὀρσίλοχον πόδας ὠκύν, ὃς ἐν Κρήτῃ εὐρείῃ 
ἀνέρας ἀλφηστὰς νίκα ταχέεσσι πόδεσσιν, 
οὕνεκά µε στερέσαι τῆς ληΐδος ἤθελε πάσης 
Τρωάδος, τῆς εἵνεκ᾽ ἐγὼ πάθον ἄλγεα θυμῷ, 


ἀνδρῶν τε πτολέμους ἀλεγεινά τε κύματα πείρων, 


οὕνεκ᾽ ἄρ᾽ οὐχ ᾧ πατρὶ χαριζόμενος θεράπευον 
δήμῳ ἔνι Τρώων, ἀλλ᾽ ἄλλων ἦρχον ἑταίρων. 
τὸν μὲν ἐγὼ κατιόντα βάλον χαλκήρεϊ δουρὶ 
ἀγρόθεν, ἐγγὺς ὁδοῖο λοχησάμενος σὺν ἑταίρῳ: 
νὺξ δὲ μάλα δνοφερὴ κάτεχ᾽ οὐρανόν, οὐδέ τις 


ἡμέας 


ἀνθρώπων ἐνόησε, λάθον δέ ἑ θυμὸν ἀπούρας. 
αὐτὰρ ἐπεὶ δὴ τόν γε κατέκτανον ὀξέϊ χαλκῷ, 
αὐτίκ᾽ ἐγὼν ἐπὶ νῆα κιὼν Φοίνικας ἀγαυοὺς 
ἑλλισάμην, καί σφιν μενοεικέα λήΐδα δῶκα: 


τούς μ᾽ ἐκέλευσα Πύλονδε καταστῆσαι καὶ ἐφέσσαι 


ἢ εἰς Ἤλιδα δῖαν, ὅθι κρατέουσιν Ἐπτειοί. 

ἀλλ᾽ ἢ τοι σφέας κεῖθεν ἀπώσατο ἲς ἀνέμοιο 
πόλλ᾽ ἀεκαζομένους, οὐδ᾽ ἤθελον ἐξαπατῆσαι. 
κεῖθεν δὲ πλαγχθέντες ἱκάνομεν ἐνθάδε νυκτός. 


σπουδῇ δ᾽ ἐς λιμένα προερέσσαμεν, οὐδέ τις ἡμῖν 


δόρπου μνῆστις ἔην, μάλα περ χατέουσιν ἑλέσθαι, 
ἀλλ᾽ αὔτως ἀποβάντες ἐκείμεθα νηὸς ἅπαντες. 
ἔνθ᾽ ἐμὲ μὲν γλυκὺς ὕπνος ἐπήλυθε κεκμηῶτα, 


οἱ δὲ χρήματ᾽ ἐμὰ γλαφυρῆς ἐκ νηὸς ἑλόντες 


κάτθεσαν, ἔνθα περ αὐτὸς ἐπὶ ιαμάθοισιν ἐκείμην. 


οἱ δ᾽ ἐς Σιδονίην εὖ ναιομένην ἀναβάντες 
ῴχοντ': αὐτὰρ ἐγὼ λιπόµην ἀκαχήμενος ἦτορ.» 
Φὼς φάτο, μείδησεν δὲ θεὰ γλαυκῶπις Ἀθήνη, 
χειρί τέ μιν κατέρεξε: δέμας δ᾽ ἤϊκτο γυναικὶ 


καλῇ τε μεγάλῃ τε καὶ ἀγλαὰ ἔργα ἰδυίῃ: 


καί μιν φωνήσασ᾽ ἔπεα πτερόεντα προσηύδα: 
«κερδαλέος κ᾽ εἴη καὶ ἐπίκλοπος ὅς σε παρέλθοι 
ἐν πάντεσσι δόλοισι, καὶ εἰ θεὸς ἀντιάσειε. 
σχέτλιε, ποικιλομῆτα, δόλων ἆτ᾽, οὐκ ἄρ᾽ ἔμελλες, 


οὐδ᾽ ἐν σῇ περ ἐὼν γαίῃ, λήξειν ἀπατάων 


μύθων τε κλοπίων, οἵ τοι πεδόθεν Φίλοι εἰσίν. 
ἀλλ᾽ ἄγε, μηκέτι ταῦτα λεγώμεθα, εἰδότες ἄμφω 
κέρδε᾽, ἐπεὶ σὺ μέν ἐσσι βροτῶν ὄχ᾽ ἄριστος 
ἁπάντων 

βουλῇ καὶ μύθοισιν, ἐγὼ δ᾽ ἐν πᾶσι θεοῖσι 


μήτι τε κλέομαι καὶ κέρδεσιν: οὐδὲ σύ γ᾽ ἔγνως 


Παλλάδ᾽ Ἀθηναίην, κούρην Διός, ἥ τέ τοι αἰεὶ 


ἐν πάντεσσι πόνοισι παρίσταμαι ἠδὲ φυλάσσω, 

το γοργοπόδη τον Ορσίλοχο, που στην πλατιά την Κρήτη 
άλλος θνητός δεν του παράβγαινε στα γρήγορα ποδάρια. 

Όλα μαθές τα κούρσα εγύρευε που 'χα απ’ την Τροία φερμένα 
να µου τ᾽ αρπάξει, ας εἰχα βάσανα γι’ αυτά πολλά τραβήξει 


μέσα σε τόσα αντροπαλέµατα και κύματα αγριεµένα. 


Δεν είχα λέει σταθεί του κύρη του στης Τροίας τα µέρη πέρα, 

κι ουδέ τον δούλεψα, μον’ ὁριζα συντρόφους άλλους μόνος. 

Γι αυτό, ως γυρνούσε απ’ τα χωράφια του, καρτέρι μ᾽ ένα φίλο 
στήνω στο δρόμο πλάι και του 'ριξα µε χάλκινο κοντάρι. 


Νύχτα περίσκεπε τρισκότεινη τον ουρανό, κι ουτ’ ένας 


θνητός µας εἶδε κι ούτε μ᾽ ένιωσαν που πήρα τη ζωή του. 
Μα ως πια µε κοφτερό τον σκότωσα χαλκό, κινώ και φεύγω, 


κι ένα καράβι πετυχαίνοντας στους Φοίνικες προσπέφτω 


τους αντρειανούς κι απὀ τα κούρσα µου τους δίνω πλούσια δώρα᾽ 


ν᾽ ανέβω στ’ άρμενο τους γύρευα, στην Πύλο να µε βγάλουν, 


για ακόµα και στη θεία την Ἠλιδα, των Επειών τη χώρα. 
Μα εκεί να πιάσουν δεν κατάφεραν, σπρωγμένοι απ’ τους 
ανέμους, 

πολύ άθελα τους’ δεν εγύρευαν μαθές να µε γελάσουν. 
Ξεστρατισμένοι εκείθε φτάνουμε στα µέρη αυτά τη νύχτα, 


και λάμνοντας γοργά τροµάξαµε να μπούμε στο λιμάνι" 


κι ουτ’ ένας µας να φάει θυμήθηκε, κι ας εἰχαμε όλοι ανάγκη, 
μον᾽ όπως βγήκαμε, βρεθήκαμε στον ἄμμο ξαπλωμένοι. 

Εγώ είχα απ’ το βαρύ τον κάµατο σε ύπνο γλυκά βουλιάξει, 
κι αυτοί απ’ το βαθουλό τους έβγαλαν καράβι τ᾽ αγαθά µου, 


κι ως τ᾽ απίθωσαν, όπου εκοίτοµουν κι εγώ, στον ἄμμο απάνω, 


για της Σιδόνας πήραν κι έφυγαν τις πλούσιες χώρες πίσω 
µε το καράβι, παρατώντας µε μονάχο στον καημό μου.» 
Αυτά εἰπε, κι η Αθηνά η γλαυκόµατη θεά, µε χαμογέλιο 

το χέρι απλώνοντας τον χάιδεψε᾽ μεμιάς την όψη επήρε 


γυναίκας όμορφης, τρανόκορµης, πιδέξιας ανυφάντρας, 


και κράζοντας τον ανεµάρπαστα κινούσε λόγια οµπρός του: 
«Στην πονηριά αν κανείς παράβγαινε µαζί σου, ακόµα ας ήταν 
θεός, ανάγκη πλήθος να 'ξερε πλανέµατα και δόλους! 

Της πονηρίας τεχνίτη αχόρταγε, πια αλήθεια δε βαστιέσαι! 


Μηδέ στη χώρα σου εἶπες φτάνοντας τις πονηριές ν᾿ αφήσεις 


και τις ψευτιές, που λες και χαίρεσαι, σαν που 'ναι φυσικό σου! 
Μα αυτά ας τ᾽ αφήσουμε, κατέχουµε κι οι δυο µας από τέχνες. 
Εσένα ποιος στον κόσμο βρίσκεται στη γνώση και στα λόγια 
να ξεπερνά; Κι εγώ δοξάζουμαι µες στους θεούς η πρώτη 


για τις βουλές µου και τις τέχνες µου. Την Αθηνά Παλλάδα, 


του Δία την κόρη, δεν τη γνώρισες ωστόσο, νύχτα μέρα 


που στέκουμαι στον κάθε μόχτο σου και σε φυλάω µην πάθεις. 

καὶ δέ σε Φαιήκεσσι φίλον πάντεσσιν ἔθηκα, 
νῦν αὖ δεῦρ᾽ ἱκόμην, ἵνα τοι σὺν μῆτιν ὑφήνω 


χρήματά τε κρύψω, ὅσα τοι Φαίηκες ἀγαυοὶ 


ὤπασαν οἴκαδ᾽ ἰόντι ἐμῇ βουλῇ τε νόῳ τε, 

εἴπω θ᾽ ὅσσα τοι αἶσα δόμοις ἔνι ποιητοῖσι 
κήδε᾽ ἀνασχέσθαι: σὺ δὲ τετλάμεναι καὶ ἀνάγκῃ, 
μηδέ τῳ ἐκφάσθαι μήτ᾽ ἀνδρῶν μήτε γυναικῶν, 


πάντων, οὕνεκ᾽ ἄρ᾽ ἦλθες ἀλώμενος, ἀλλὰ σιωπῇ 


πάσχειν ἄλγεα πολλά, βίας ὑποδέγμενος ἀνδρῶν.» 
τὴν δ᾽ ἀπαμειβόμενος προσέφη πολύμητις 
Ὀδυσσεύς: 

«ἀργαλέον σε, θεά, γνῶναι βροτῷ ἀντιάσαντι, 

καὶ μάλ᾽ ἐπισταμένῳ: σὲ γὰρ αὐτὴν παντὶ ἐΐσκεις. 


τοῦτο δ᾽ ἐγὼν εὖ οἶδ᾽, ὅτι μοι πάρος ἠπίη ἦσθα, 


ᾗος ἐνὶ Τροίῃ πολεμίζομεν υἷες Ἀχαιῶν. 

αὐτὰρ ἐπεὶ Πριάμοιο πόλιν διεπέρσαμεν αἰπήν, 
βῆμεν δ᾽ ἐν νήεσσι, θεὸς δ᾽ ἐκέδασσεν Ἀχαιούς, 
οὔ σέ γ᾽ ἔπειτα ἴδον, κούρη Διός, οὐδ᾽ ἐνόησα 


νηὸς ἐμῆς ἐπιβᾶσαν, ὅπως τί μοι ἄλγος ἀλάλκοις. 


ἀλλ᾽ αἰεὶ φρεσὶν ᾖσιν ἔχων δεδαϊγμένον ἦτορ 
ἠλώμην, ῆός µε θεοὶ κακότητος ἔλυσαν: 

πρίν γ᾽ ὅτε Φαιήκων ἀνδρῶν ἐν πίονι δήμῳ 
θάρσυνάς τε ἔπεσσι καὶ ἐς πόλιν ἤγαγες αὐτή. 


νῦν δέ σε πρὸς πατρὸς γουνάζομαι--οὐ γὰρ ὀΐω 


ἥκειν εἰς Ἰθάκην εὐδείελον, ἀλλά τιν᾽ ἄλλην 

γαῖαν ἀναστρέφομαι: σὲ δὲ κερτομέουσαν ὀΐω 

ταῦτ᾽ ἀγορευέμεναι, ἵν᾿ ἐμὰς φρένας ἠπεροπεύσῃς-- 
εἰπέ μοι εἰ ἐτεόν γε φίλην ἐς πατρίδ᾽ ἱκάνω.» 


τὸν δ᾽ ἠμείβετ᾽ ἔπειτα θεὰ γλαυκῶπις Ἀθήνη: 


«αἰεί τοι τοιοῦτον ἐνὶ στήθεσσι νόημα: 

τῷ σε καὶ οὐ δύναμαι προλιπεῖν δύστηνον ἐόντα, 
οὕνεκ᾽ ἐπητής ἐσσι καὶ ἀγχίνοος καὶ ἐχέφρων. 
ἀσπασίως γάρ κ᾿ ἄλλος ἀνὴρ ἀλαλήμενος ἐλθὼν 


ἵετ᾽ ἐνὶ μεγάροις ἰδέειν παῖδάς τ᾽ ἄλοχόν τε: 


σοὶ δ᾽ οὔ πω Φφίλον ἐστὶ δαήμεναι οὐδὲ πυθέσθαι, 
πρίν γ᾽ ἔτι σῆς ἀλόχου πειρήσεαι, ἢ τέ τοι αὔτως 
ἧσται ἐνὶ μεγάροισιν, ὀϊζυραὶ δέ οἱ αἰεὶ 

φθίνουσιν νύκτες τε καὶ ἤματα δάκρυ χεούσῃ. 


αὐτὰρ ἐγὼ τὸ μὲν οὔ ποτ᾽ ἀπίστεον, ἀλλ᾽ ἐνὶ θυμῷ 


ἤδε᾽, ὃ νοστήσεις ὀλέσας ἄπο πάντας ἑταίρους: 
ἀλλά τοι οὐκ ἐθέλησα Ποσειδάωνι μάχεσθαι 
πατροκασιγνήτῳ, ὃς τοι κότον ἔνθετο θυμῷ, 
χωόμενος ὅτι οἱ υἱὸν φίλον ἐξαλάωσας. 


ἀλλ᾽ ἄγε τοι δείξω Ἰθάκης ἕδος, ὄφρα πεποίθῃς. 

Εγώ εἰμαι που τους Φαίακες έκαµα να σε αγαπήσουν ὁλοι' 
και τώρα φτάνω εδώ να πλέξουμε βουλή μαζί καινούργια, 


να κρύψω και το βιος, οι ασύγκριτοι που σου 'χουν Φαίακες δώσει, 


ως γύρναες σπίτι σου, από φώτιση κι από βουλή δικιά µου᾽ 

και να σου πω στο στέριο σπίτι σου τι βάσανα απ’ τη μοίρα 

σε καρτερούν ωστόσο βάσταξε και συ΄--- κι αθέλητα σου' 

μηδέ και να βγει από το στόμα σου μπρος σε άντρα για γυναίκα, 


αφού παράδειρες, πως γύρισες, μον ό,τι κι αν σου κάνουν, 


βρισιές και βάσανα, όλα δέχου τα, χωρίς μιλιά να βγάνεις.» 
Γυρνώντας τότε ο πολυμήχανος της μίλησε Οδυσσέας: 

«Να σε γνωρίσει δεν εἶναι εύκολο, θεά, ο θνητός μπροστά του, 
όσα κι αν ξέρει, τι την ὀψη σου κάθε φορά κι αλλάζεις. 


Τούτο κατέχω εγώ: πρωτύτερα, τα χρόνια που στην Τροία 


των Αχαιών οι γιοί χτυπιούμασταν, ήσουν καλή μαζί µου. 

Μα πια του Πρίαμου σαν πατήσαµε το απόγκρεµο το κάστρο 
κι ένας θεός ανεµοσκόρπισε τους Αχαιούς, ως μπήκαν 

στα πλοία, πια δέ σε ανανογήθηκα, κόρη του Δία, δε σ᾿ είδα 


να βάλεις πόδι στο καράβι µου, να µου σταθείς στα πάθη, 


μόνο παράδερνα αξανάσαστα µε σπαραγµένα σπλάχνα, 

ως τέλος πια οι θεοί απ’ τα βάσανα µε γλίτωσαν τα πλήθια. 
Τώρα στερνά κι εσύ µε γκάρδιωσες μιλώντας µου στην πλούσια 
των Φαιάκων χώρα και στην πόλη τους µε οδήγησες ατή σου. 


Όμως στου Δία σε ορκίζω τ᾽ όνοµα, στα γόνατα σου πέφτω' 


δεν το φαντάζουμαι πως έφτασα στην ξέφαντην Ιθάκη᾽ 

άλλη εἶναι η γη που τώρα βρέθηκα, θαρρώ, κι αν τα "πες τούτα, 
το νου µου να πλανέσεις ήθελες και να µε ξεγελάσεις. 

Αχ, πες µου τώρα αλήθεια αν πάτησα τη γη την πατρική µου!» 


Τότε η Αθηνά, η θεά η γλαυκόµατη, του απηλογήθη κι εἰπε: 


«Αποξαρχής µια τέτοια στόχαση σου κυβερνάει τα φρένα, 

που εγώ στις συφορές δε δονούμαι να µη σου παραστέκω, 
που 'χεις μυαλό ξύπνο και γρήγορο και γνωστικό. Ποιος άλλος, 
που, αφού παράδειρε, θα γύριζε στο σπίτι του, δε θα 'χε 


τρέξει χαρούμενος, το ταίρι του να ιδεί και τα παιδιά του; 


Μα εσύ δε θες να ξέρεις τίποτα γι᾿ αυτούς κι ουδέ να μάθεις, 
πριν δοκιμάσεις τη γυναίκα σου, που κάθεται κλεισμένη 
μέσα στο σπίτι σας, κι αγλύκαντες µια µια ν᾿ αποδιαβαίνουν 
θωρεί τις νύχτες και τις μέρες της, στα δάκρυα βουτηγμένη. 


Εμένα η πίστη δε µε απόλειψε, το κάτεχα στα φρένα 


πως θα διαγείρεις, µόνο που όλους σου θα χάσεις τους 
συντρόφους. 

Μα να πιαστώὠ µε του πατέρα µου τον αδερφό δεν το 'χα σωστό, 
τον Ποσειδώνα, που 'νιωθε βαρύ θυμό για σένα, 

τι σου 'χε μάνητα που ετύφλωσες τον ακριβό το γιο του. 


Και τώρα την Ιθάκη θα 'θελα να ξεσκεπάσω οµπρός σου, 

Φόρκυνος μὲν ὅδ᾽ ἐστὶ λιμήν, ἁλίοιο γέροντος, 
ἥδε δ᾽ ἐπὶ κρατὸς λιμένος τανύφυλλος ἐλαίη: 
ἀγχόθι δ᾽ αὐτῆς ἄντρον ἐπήρατον ἠεροειδές, 
ἱρὸν νυμφάων, αἳ νήϊάδες καλέονται: 


τοῦτο δέ τοι σπέος ἐστὶ κατηρεφές, ἔνθα σὺ πολλὰς 


ἔρδεσκες νύμφῃσι τεληέσσας ἑκατόμβας: 

τοῦτο δὲ Νήριτόν ἐστιν ὄρος καταειμένον ὕλῃ.» 

ὣς εἰποῦσα θεὰ σκέδασ᾽ ἠέρα, εἴσατο δὲ χθών: 
γήθησέν τ᾽ ἄρ᾽ ἔπειτα πολύτλας δῖος Ὀδυσσεύς, 


χαίρων ᾗ γαίῃ, κύσε δὲ ζείδωρον ἄρουραν. 


αὐτίκα δὲ νύμφῃς ἠρήσατο, χεῖρας ἀνασχών: 
«νύμφαι νηϊάδες, κοῦραι Διός, οὔ ποτ᾽ ἐγώ γε 
ὄψεσθ᾽ ὔμμ᾽ ἐφάμην: νῦν δ᾽ εὐχωλῇς ἀγανῇσι 
χαίρετ': ἀτὰρ καὶ δῶρα διδώσομεν, ὡς τὸ πάρος 
περ, 


αἴ κεν ἐᾷ πρόφρων µε Διὸς θυγάτηρ ἀγελείη 


αὐτόν τε ζώειν καί μοι φίλον υἱὸν ἀέξῃ.» 

τὸν δ᾽ αὖτε προσέειπε θεὰ γλαυκῶπις Ἀθήνη: 
«θάρσει, μή τοι ταῦτα μετὰ φρεσὶ σῇσι μελόντων. 
ἀλλὰ χρήματα μὲν μυχῷ ἄντρου θεσπεσίοιο 


θείμεν αὐτίκα νῦν, ἵνα περ τάδε τοι σόα μίμνῃ: 


αὐτοὶ δὲ φραζώμεθ᾽ ὅπως ὄχ᾽ ἄριστα γένηται.» 

ὣς εἰποῦσα θεὰ δῦνε σπέος ἠεροειδές, 

μαιομένη κευθμῶνας ἀνὰ σπέος: αὐτὰρ Ὀδυσσεὺς 
ἆσσον πάντ᾽ ἐφόρει, χρυσὸν καὶ ἀτειρέα χαλκὸν 


εἵματά τ᾽ εὐποίητα, τά οἱ Φαίηκες ἔδωκαν. 


καὶ τὰ μὲν εὖ κατέθηκε, λίθον δ᾽ ἐπέθηκε θύρῃσι 
Παλλὰς Ἀθηναίη, κούρη Διὸς αἰγιόχοιο. 

τὼ δὲ καθεζομένω ἱερῆς παρὰ πυθμέν᾽ ἐλαίης 
Φφραζέσθην μνηστῆρσιν ὑπερφιάλοισιν ὄλεθρον. 
τοῖσι δὲ μύθων ἦρχε θεὰ γλαυκῶπις Ἀθήνη: 


«διογενὲς Λαερτιάδη, πολυμήχαν᾽ Ὀδυσσεῦ, 
φράζευ ὅπως μνηστῆρσιν ἀναιδέσι χεῖρας ἐφήσεις, 
οἳ δή τοι τρίετες μέγαρον κάτα κοιρανέουσι, 
μνώμενοι ἀντιθέην ἄλοχον καὶ ἕδνα διδόντες: 


ἡ δὲ σὸν αἰεὶ νόστον ὀδυρομένη κατὰ θυμὸν 


πάντας μέν ῥ᾽ ἔλπει καὶ ὑπίσχεται ἀνδρὶ ἑκάστῳ, 
ἀγγελίας προϊεῖσα, νόος δέ οἱ ἄλλα μενοινᾷ.» 
τὴν δ᾽ ἀπαμειβόμενος προσέφη πολύμητις 
Ὀδυσσεύς: 

«ὢ πόποι, ἦ μάλα δὴ Ἀγαμέμνονος Ἀτρέΐδαο 


φθίσεσθαι κακὸν οἶτον ἐνὶ μεγάροισιν ἔμελλον, 


εἰ μή μοι σὺ ἕκαστα, θεά, κατὰ μοῖραν ἔειπες. 


ἀλλ᾽ ἄγε μῆτιν ὕφηνον, ὅπως ἀποτίσομαι αὐτούς: 

για να πιστέψεις: Να του Φόρκυνα του θαλασσογερόντου 

ο κόρφος, να κι η ελιά η στενόφυλλη στου λιμανιού την κόχη, 
και δίπλα το γαλαζοσκότεινο, χαριτωμένο σπήλιο, 

ταμένο στις ξανθιές, τρισέβαστο, στις Νεροκόρες.Δες τη 


τη θολωτή σπηλιά, κει που άλλοτε ποτέ σου δεν ξεχνούσες 


στις Νεροκόρες αψεγάδιαστες τρανές θυσίες να κάνεις! 

Κι αυτό εἶναι το βουνό το Νήριτο, µε δάση σκεπασμένο.» 
Μιλώντας την αντάρα σκόρπισε κι εφάνη γύρα ο τόπος' 

και χάρηκε ο Οδυσσέας ο αρχοντικός, οτρισβασανισµένος, 


που είδε τη γη του, και τα χώματα φιλεί τα πολυθρόφα' 


κι υψώνοντας τα χέρια ευχήθηκε στις Νεροκόρες κι εἰπε: 

Κόρες του Δία, ξανά δεν το 'λεγα, ξανθιές, καλοκυράδες, 

πως θα σας δω. Μα τώρα ολόχαρος την προσευχή µου υψώνω. 
Γεια και χαρά! Θα σας προσφέρουμε και δώρα, σαν και πρώτα, 


μονάχα η κουρσολόγα να 'θελε, του γιου του Κρόνου η κόρη, 


κι εγὠ να ζω, κι ο γιος µου ανέβλαβος να βλέπω να τρανεύει.» 
Τότε η Αθηνά, η θεά η γλαυκόµατη, γυρνώντας του αποκρίθη: 
«Κάμε κουράγιο και µη γνοιάζεσαι στα φρένα σου για τούτα. 
Μα τώρα ευτύς το βιος να κρύψουμµε στα βάθη, µέσα μέσα, 


της θεϊκιάς σπηλιάς, απείραχτα να μείνουν τ᾽ αγαθά σου' 


κι ας στοχαστούµε πως καλύτερα θα βγει η δουλειά ως την άκρη.» 
Είπε η θεά, και στ᾿ ολοσκότεινο το σπήλιο µέσα εχώθη, 

κρυψώνες να 'βρει ψαχουλεύοντας᾽ μετά ο Οδυσσέας επήρε 

και κουβαλούσε τον ανέσπλαχνο χαλκό και το χρυσάφι 

και τα καλά υφαντά --- τα πλούτη του, που οι Φαίακες του 'χαν 


δώσει. 


Τότε η Αθηνά, του βροντοσκούταρου του γιου του Κρόνου η κόρη, 
µε τάξη ως τα 'κρυψε όλα, σφάλιξε τη θύρα µε µια πέτρα, 

κι έπειτα πλάι στης ἁγιας κάθισαν ελιάς τη ρίζα οι δυο τους, 

μαζί το χαλασμό των άνοµων να βουλευτούν μνηστήρων. 


Πρώτη τα λόγια η γαλανομάτη θεά Αθηνά κινούσε: 


«Γιε του Λαέρτη αρχοντογέννητε, πολύτεχνε Ὀδυσσέα, 

πως στους μνηστήρες τους αδιάντροπους θα βάλεις χέρι, 
σκέψου, που σαν αφεντικά το σπίτι σου τρεις χρόνους αλωνίζουν, 
και δώρα τάζουν, τη γυναίκα σου για να την κάνουν-ταίρι. 


Μα αυτή, το γυρισμό σου αδιάκοπα θρηνώντας στην καρδιά της, 


σε όλους ελπίδες δίνει ψεύτικες και σ'έναν έναν τάζει 

και τον πλανεύει µε μηνύματα, µα ο νους της άλλα κλώθει.» 
Γυρνώντας τότε ο πολυμήχανος της μίλησε Οδυσσέας: 
«Πωπώ, καθώς τον Αγαμέμνονα, θαρρώ, το γιο του Ατρέα, 


κι εγώ από θάνατο θα πήγαινα κακό στο αρχοντικό µου, 


το κάθε τι από σε αν δεν άκουγα, θεά, µε τη σειρά του. 


Μον᾽ έλα, για να πάρω ἑγδίκηση, βουλή να υφάνεις θέλω, 

πὰρ δέ μοι αὐτὴ στῆθι, μένος πολυθαρσές ἐνεῖσα, 
οἷον ὅτε Τροίης λύομεν λιπαρὰ κρήδεμνα. 


αἴ κέ μοι ὣς μεμαυῖα παρασταίης, γλαυκῶπι, 


καί κε τριηκοσίοισιν ἐγὼν ἄνδρεσσι μαχοίμην 

σὺν σοί, πότνα θεά, ὅτε μοι πρόφρασσ᾽ ἐπαρήγοις.» 
τὸν δ᾽ ἠμείβετ᾽ ἔπειτα θεὰ γλαυκῶπις Ἀθήνη: 

«καὶ λίην τοι ἐγώ γε παρέσσομαι, οὐδέ µε λήσεις, 


ὁππότε κεν δὴ ταῦτα πενώμεθα: καί τιν᾽ ὀΐω 


αἵματί τ᾽ ἐγκεφάλῳ τε παλαξέμεν ἄσπετον οὖδας 
ἀνδρῶν μνηστήρων, οἵ τοι βίοτον κατέδουσιν. 
ἀλλ᾽ ἄγε σ᾿ ἄγνωστον τεύξω πάντεσσι βροτοῖσι: 
κάρψω μὲν χρόα καλὸν ἐνὶ γναμπτοῖσι μέλεσσι, 


ξανθὰς δ᾽ ἐκ κεφαλῆς ὀλέσω τρίχας, ἀμφὶ δὲ λαῖφος 


ἕσσω ὃ κε στυγέῃσιν ἰδὼν ἄνθρωπον ἔχοντα, 
κνυζώσω δέ τοι ὄσσε πάρος περικαλλέ᾽ ἐόντε, 
ὡς ἂν ἀεικέλιος πᾶσι μνηστῆρσι φανήῃς 

σῇ τ᾽ ἀλόχῳ καὶ παιδί, τὸν ἐν μεγάροισιν ἔλειπες. 


αὐτὸς δὲ πρώτιστα συβώτην εἰσαφικέσθαι, 


ὅς τοι ὑῶν ἐπίουρος, ὁμῶς δέ τοι ἤπια οἶδε, 
παῖδά τε σὸν φιλέει καὶ ἐχέφρονα Πηνελόπειαν. 
δήεις τόν γε σύεσσι παρήμενον: αἱ δὲ νέμονται 
πὰρ Κόρακος πέτρῃ ἐπί τε κρήνῃ Ἀρεθούσῃ, 


ἔσθουσαι βάλανον μενοεικέα καὶ μέλαν ὕδωρ 


πίνουσαι, τά θ᾽ ὕεσσι τρέφει τεθαλυῖαν ἀλοιφήν. 
ἔνθα μένειν καὶ πάντα παρήμενος ἐξερέεσθαι, 
ὄφρ᾽ ἂν ἐγὼν ἔλθω Σπάρτην ἐς καλλιγύναικα 
Τηλέμαχον καλέουσα, τεὸν φίλον υἱόν, Ὀδυσσεῦ: 


ὅς τοι ἐς εὐρύχορον Λακεδαίμονα πὰρ Μενέλαον 


ῴχετο πευσόμενος μετὰ σὸν κλέος, εἴ που ἔτ᾽ εἴης.» 
τὴν δ᾽ ἀπαμειβόμενος προσέφη πολύμητις 
Ὀδυσσεύς: 

«τίπτε τ᾽ ἄρ᾽ οὔ οἱ ἔειπες, ἐνὶ φρεσὶ πάντα ἰδυῖα; 

ᾖ ἵνα που καὶ κεῖνος ἀλώμενος ἄλγεα πάσχῃ 


πόντον ἐπ᾽ ἀτρύγετον: βίοτον δέ οἱ ἄλλοι ἔδουσι;» 


τὸν δ᾽ ἠμείβετ᾽ ἔπειτα θεὰ γλαυκῶπις Ἀθήνη: 

«μὴ δή τοι κεῖνός γε λίην ἐνθύμιος ἔστω. 

αὐτή μιν πόμπευον, ἵνα κλέος ἐσθλὸν ἄροιτο 
κεῖσ᾽ ἐλθών: ἀτὰρ οὔ τιν᾽ ἔχει πόνον, ἀλλὰ ἕκηλος 


ἧσται ἐν Ἀτρεΐδαο δόμοις, παρὰ δ᾽ ἄσπετα κεῖται. 


ἡ μέν μιν λοχόωσι νέοι σὺν νηϊ μελαίνῃ, 

ἱέμενοι κτεῖναι, πρὶν πατρίδα γαῖαν ἱκέσθαι: 
ἀλλὰ τά γ᾽ οὐκ ὀΐω, πρὶν καί τινα γαῖα καθέξει 
ἀνδρῶν μνηστήρων, οἵ τοι βίοτον κατέδουσιν.» 


ὣς ἄρα μιν φαμένη ῥάβδῳ ἐπεμάσσατ᾽ Ἀθήνη. 

και στάσου στο πλευρό µου, ατρόµητη καρδιά χαρίζοντας µου, 
σαν τότε που ξεκεφαλίσαμε την Τροία τη στραφταλούσα. 


Αν, Γλαυκομάτα, µου παράστεκες µε ἰδιαν ορμή και τώρα, 


εγώ μαζί σου θ᾽ αντροπάλευα και µε τρακόσιους, φτάνει 
να ξέρω πλάι µου, πολυσέβαστη θεά, πως παραστέκεις.» 
Τότε η Αθηνά, η θεά η γλαυκύματη, του απηλογήθη κι εἰπε: 
«θα μ᾽ έχεις πάντα παραστάτισσα και δε θα σε ξεχάσω, 


η ώρα σα φτάσει πια ν᾿ αρχίσουμε. Θαρρώ από τους μνηστήρες, 


που τρων το βιος σου τώρα ανέµποδα, δε θα 'ναι λίγοι εκείνοι 
που θα μολέψουν µε το γαίµα τους και τα μυαλά το χώμα. 
Μον’ έλα να σε κάνω αγνώριστο μπροστά στον κόσμον όλο: 
Το δέρµα θα ζαρώσω τ᾽ όμορφο στο λυγερό κορμί σου, 


της κεφαλής σου τα ξανθόµαλλα θα τ᾽ αφανίσω, γύρα 


κουρέλια θα σε ντύσω, σίχαμα σ᾽ όποιον σε βλέπει να 'σαι. 

Θα σου θολώσω ακόµα τα όμορφα που ως τώρα άστραφταν μάτια, 
να δείξεις στους μνηστήρες κάκοψος, στο ταίρι σου, στο γιο σου, 
μικρό που αφήκες στο παλάτι σου, κανείς να µη σε νιώσει. 


Μα εσύ πιο πρώτα απ᾿ όλα τράβηξε για το χοιροβοσκόὀ σου, 


αυτόν που γνοιάζεται τους χοίρους σου και το καλό σου θέλει, 

κι έχει στο γιο σου και στη φρόνιμη την Πηνελόπη αγάπη. 

Στους χοίρους θα τον βρεις να κάθεται κοντά, που εκεί στο βράχο 
του Κόρακα και στης Αρέθουσας τη βρύση γύρω βόσκουν, 


και τρων βαλάνια, ως να χορτάσουνε, κι απὀ το μαυρονέρι 


πίνουν νερό µε αυτά το ξίγκι τους μαθές πληθαίνει τ᾽ άσπρο. 
Εκεί να μένεις και καθούμενος το κάθε τι ανέρωτα, 
ὠώσόπου εγώ στη Σπάρτη τρέχοντας την ωριογυναικούσα 
φωνάξω πίσω τον Τηλέμαχο, το γιο σου’ τι έχει φύγει 


για την πλατιά τη Λακεδαίμονα, στου Μενελάου το σπίτι, 


μήπως για σένα ακούσει τίποτε, πως ζεις ακόµα κάπου.» 
Γυρνώντας τότε ο πολυμήχανος της μίλησε Οδυσσέας: 

«Τα πάντα εσύ στα φρένα εκάτεχες πως τότε δεν του τα "πες; 
κι αυτός τυράννια παραδέρνοντας για να τραβήξει τάχα 


πάνω στη θάλασσα την άκαρπη, κι οι άλλοι να τρων το βιος του;» 


Τότε η Αθηνά, η θεά η γλαυκόµατη, του απηλογήθη κι εἰπε: 
«Για τον υγιό σου εσύ µη γνοιάζεσαι’ μαζί του ατή µου επήγα, 
για ν᾿ ακουστεί κι αυτός, περίλαμπρο να γίνει τ᾿ ονομά του 
στα µέρη εκείνα’ κι ουδέ βάσανα τον βρήκαν στο παλάτι 


μένει του γιου του Ατρέα και χαίρεται του κόσμου τα ξαρέσια. 


Αλήθεια οι νιοι καρτέρι του 'στησαν µε μελανό καράβι, 

να τον σκοτώσουν, πριν στα χώματα τα πατρικά διαγείρει 

μα αυτό δε γίνεται πρωτύτερα πολλούς θα φάει το χώμα 

απ’ τους μνηστήρες λέω, τα πλούτη σου που τρώνε κι αφανίζουν.» 


Είπε η Αθηνά, κι ευτύς τον άγγιξε µε το ραβδί που εκράτει, 

κάρψεν μὲν χρόα καλὸν ἐνὶ γναμπτοῖσι μέλεσσι, 
ξανθὰς δ᾽ ἐκ κεφαλῆς ὄλεσε τρίχας, ἀμφὶ δὲ δέρμα 
πάντεσσιν μελέεσσι παλαιοῦ θῆκε γέροντος, 
κνύζωσεν δέ οἱ ὄσσε πάρος περικαλλέ᾽ ἐόντε: 


ἀμφὶ δέ μιν ῥάκος ἄλλο κακὸν βάλεν ἠδὲ χιτῶνα, 


ῥωγαλέα ῥυπόωντα, κακῷ μεμορυγμένα καπνῷ: 
ἀμφὶ δέ μιν μέγα δέρµα ταχείης ἕσσ᾽ ἐλάφοιο, 
ψιλόν: δῶκε δέ οἱ σκῆπτρον καὶ ἀεικέα πήρην, 
πυκνὰ ῥωγαλέην: ἐν δὲ στρόφος ἦεν ἀορτήρ. 


τώ γ᾽ ὣς βουλεύσαντε διέτµαγεν. ἡ μὲν ἔπειτα 


ἐς Λακεδαίμονα δῖαν ἔβη μετὰ παῖδ᾽ Ὀδυσῆος. 

και ζάρωσε το δέρµα τ᾽ όμορφο στο λυγερό κορμί του, 

της κεφαλής του τα ξανθόμαλλα τ᾽ αφάνισε, µε δέρµα 
γερόντου του 'ζωσε πολύχρονου τα µέλη γύρω γύρω, 

του θόλωσε τα μάτια τα όμορφα, που ξάστραφταν ως τότε, 


ακόµα µε άλλα τον περίζωσε κουρέλια και χιτώνα, 


λερά κι ολότρυπα, σε ανείπωτη μουντζούρα βουτηγµένα. 
Λαφίνας γρήγορης του φόρεσε τρανό τομάρι τέλος, 
ξεμαδημένο, και στο χέρι του ραβδί κι ένα σακούλι 

βρώμικο, ολότρυπο, που εκρέµουνταν από σκοινί, του δίνει. 


Σαν έτσι τα ταίριαξαν, χώρισαν αυτή για του Οδυσσέα 


κινάει το γιο στη Λακεδαίμονα τη θεία γοργά να φτάσει. 

ΟΜΗΡΟΥ ΟΔΥΣΣΕΙΑ -ξ- 


Ἀὐτὰρ ὁ ἐκ λιμένος προσέβη τρηχεῖαν ἀταρπὸν 
χῶρον ἀν᾽ ὑλήεντα δι᾽ ἄκριας, ᾗ οἱ Ἀθήνη 
πέφραδε δῖον ὑφορβόν, ὃ οἱ βιότοιο μάλιστα 


κήδετο οἰκήων, οὓς κτήσατο δῖος Ὀδυσσεύς. 


τὸν δ᾽ ἄρ᾽ ἐνὶ προδόμῳ εὗρ᾽ ἥμενον, ἔνθα οἱ αὐλὴ 
ὑψηλὴ δέδµητο, περισκέπτῳ ἐνὶ χώρῳ, 

καλή τε μεγάλη τε, περίδροµος: ἣν ῥα συβώτης 
αὐτὸς δείμαθ᾽ ὕεσσιν ἀποιχομένοιο ἄνακτος, 


νόσφιν δεσποίνης καὶ Λαέρταο γέροντος, 


ῥυτοῖσιν λάεσσι καὶ ἐθρίγκωσεν ἀχέρδῳ: 
σταυροὺς δ᾽ ἐκτὸς ἔλασσε διαμπερὲς ἔνθα καὶ 
ἔνθα, 

πυκνοὺς καὶ θαμέας, τὸ μέλαν δρυὸς 
ἀμφικεάσσας: 

ἔντοσθεν δ᾽ αὐλῆς συφεοὺς δυοκαίδεκα ποίει 


πλησίον ἀλλήλων, εὐνὰς συσίν: ἐν δὲ ἑκάστῳ 


πεντήκοντα σύες χαμαιευνάδες ἐρχατόωντο, 
θήλειαι τοκάδες: τοὶ δ᾽ ἄρσενες ἐκτὸς ἴαυον, 
πολλὸν παυρότεροι: τοὺς γὰρ μινύθεσκον ἔδοντες 
ἀντίθεοι μνηστῆρες, ἐπεὶ προίαλλε συβώτης 


αἰεὶ ζατρεφέων σιάλων τὸν ἄριστον ἁπάντων: 


οἱ δὲ τριηκόσιοί τε καὶ ἑξήκοντα πέλοντο. 


πὰρ δὲ κύνες, θήρεσσιν ἐοικότες αἰὲν ἴαυον 


τέσσαρες, οὓς ἔθρεψε συβώτης, ὄρχαμος ἀνδρῶν. 


αὐτὸς δ᾽ ἀμφὶ πόδεσσιν ἑοῖς ἀράρισκε πέδιλα, 


τάμνων δέρμα βόειον ἐὐχροές: οἱ δὲ δὴ ἄλλοι 


ῴχοντ᾽ ἄλλυδις ἄλλος ἅμ᾽ ἀγρομένοισι σύεσσιν, 
οἱ τρεῖς: τὸν δὲ τέταρτον ἀποπροέηκε πόλινδε 
σῦν ἀγέμεν μνηστῆρσιν ὑπερφιάλοισιν ἀνάγκῃ, 
ὄφρ᾽ ἱερεύσαντες κρειῶν κορεσαίατο θυμόν. 


ἐξαπίνης δ᾽ Ὀδυσῆα ἴδον κύνες ὑλακόμωροι. 


οἱ μὲν κεκλήγοντες ἐπέδραμον: αὐτὰρ Ὀδυσσεὺς 
ἕζετο κερδοσύνη, σκῆπτρον δέ οἱ ἔκπεσε χειρός. 
ἔνθα κεν ὦ πὰρ σταθμῷ ἀεικέλιον πάθεν ἄλγος: 


ἀλλὰ συβώτης ὦκα ποσὶ κραιπνοῖσι µετασπὼν 


ἔσσυτ᾽ ἀνὰ πρόθυρον, σκῦτος δέ οἱ ἔκπεσε χειρός. 


τοὺς μὲν ὁμοκλήσας σεῦεν κύνας ἄλλυδις ἄλλον 
πυκνῇσιν λιθάδεσσιν: ὁ δὲ προσέειπεν ἄνακτα: 
«ὦ γέρον, ἦ ὀλίγου σε κύνες διεδηλήσαντο 


ἐξαπίνης, καί κέν μοι ἐλεγχείην κατέχευας. 


κι εκείνος, το λιμάνι αφήνοντας, μέσ᾽ απ᾽ το λόγγο επήρε 
τ᾽ ορθό το μονοπάτι, που βγαζε στο δάσο, εκεί που του 'χε 
δείξει η Αθηνά το θείο πως θα 'βρισκε χοιροβοσκό, τι απ᾿ όλους 


τους δούλους του Οδυσσέα καλύτερα το βιος του αυτός γνοιαζόταν. 


Μπρος στην καλύβα του τον πέτυχε καθούμενο, και γύρα 
χτισμένον έβλεπες αυλότοιχο, στο ξέφαντο, μεγάλο, 

ψηλό, πανέμορφο᾽ σαν ἐφυγεν ο ρήγας του, τον εἶχεν 

ο θείος χοιροβοσκός μονάχος του σηκώσει για τους χοίρους, 


χωρίς η αφέντρα του κι ο γέροντας Λαέρτης να το ξέρουν, 


από τις πέτρες που κουβάλησε᾽ κι είχε ψηλά καρφώσει 
αγριαχλαδιάς κλωνάρια, κι έξωθε πυκνά παλούκια µπήξει 

ως πέρα από βαλανιδόκλαρα, τη φλούδα βγάζοντας τους. 
Και στην αυλή είχε μάντρες δώδεκα µια πλάι στην άλλη χτίσει, 


να "χουν οι χοίροι να κοιτάζουνται’ στην κάθε µια βρίσκονταν 


μαζί πενήντα χαμωκύλιστες γουρούνες μαντρισμένες, 
γεννούσες, θηλυκές. Τ᾽ αρσενικά πλάγιαζαν έξω κι ήταν 
πολύ πιο λίγα’ τι τ᾽ αφάνιζαν οι ισόθεοι τρώγοντας τα 
μνηστήρες᾽ κι όλο και τους έστελνε τον πιο καλό του χοίρο 


ο θείος χοιροβοσκός, διαλέγοντας απ’ τα παχιά θρεφτάρια. 


Αρσενικά γι αυτό του απόµεναν τρακόσια εξήντα μόνο. 

Ίδια θεριά κοντά τους τέσσερα σκυλιά κοιµόνταν πάντα, 

που ο θείος χοιροβοσκός τ᾽ ανάστησε, στους δούλους µέσα ο 
πρώτος. 

Την ώρα εκείνη δέρµα κόβοντας καλόχρωμο, βοδίσιο, 


στα πόδια του σαντάλια εταίριαζεν οι άλλοι βοσκοί εἶχαν φύγει 


άλλος γι’ αλλού, ξοπίσω παίρνοντας των χοίρων τα κοπάδια, 
οι τρεις τι εἶχε μαθές τον τέταρτο σταλμένο στανικώς του 

στην πολιτεία, να πάει στους πέρφανους μνηστήρες ένα χοίρο, 
για να τον σφάξουν, να χορτάσουνε µε κρέατα την καρδιά τους. 


Ξάφνου τον εἶδαν τ᾽ αλιχτιάρικα σκυλιά τον Οδυσσέα, 


κι ευτύς του χίμιξαν γαυγίζοντας᾽ µα αυτός κουτός δεν ήταν, 
μόνο καθίζει κάτω, αφήνοντας να πέσει το ραβδί του. 

Κι όµως τρανό κακό θα πάθαινε µες στο δικό του χτήμα, 

αν το τομάρι ο θείος χοιροβοσκός δεν πέταγε απ’ το χέρι 


και στην αυλόπορτα δεν έτρεχε µε γρήγορα ποδάρια' 


κι ως µε φωνές μεγάλες έδιωξε τους σκύλους δώθε κείθε 
απανωτά λιθάρια ρίχνοντας, γυρνάει και λέει στο ρήγα: 
«Οι σκύλοι παραλίγο, γέροντα, να σ᾽ έκαναν κομμάτια, 


ξάφνου ως σου χίμιξαν, και θα 'ριχνες και τη ντροπή σε μένα. 

καὶ δέ µοι ἄλλα θεοὶ δόσαν ἄλγεά τε στοναχάς τε: 


ἀντιθέου γὰρ ἄνακτος ὀδυρόμενος καὶ ἀχεύων 


ἦμαι, ἄλλοισιν δὲ σύας σιάλους ἀτιτάλλω 


ἔδμεναι: αὐτὰρ κεῖνος ἐελδόμενός που ἐδωδῆς 


πλάζετ᾽ ἐπ᾽ ἀλλοθρόων ἀνδρῶν δῆμόν τε πόλιν τε, 


εἴ που ἔτι ζώει καὶ ὁρᾷ φάος ἠελίοιο. 


ἀλλ᾽ ἕπεο, κλισίηνδ᾽ ἴομεν, γέρον, ὄφρα καὶ αὐτός, 
σίτου καὶ οἴνοιο κορεσσάμενος κατὰ θυμόν, 

εἴπῃς ὁπτπόθεν ἐσσὶ καὶ ὁππόσα κήδε᾽ ἀνέτλης.» 
ὡς εἰπὼν κλισίηνδ᾽ ἡγήσατο δῖος ὑφορβός, 


εἶσεν δ᾽ εἰσαγαγών, ῥῶπας δ᾽ ὑπέχευε δασείας, 


ἐστόρεσεν δ᾽ ἐπὶ δέρμα ἰονθάδος ἀγρίου αἰγός, 
αὐτοῦ ἐνεύναιον, μέγα καὶ δασύ. χαῖρε δ᾽ 
Ὀδυσσεὺς 

ὅττι μιν ὣς ὑπέδεκτο, ἔπος τ᾽ ἔφατ᾽ ἔκ τ᾽ ὀνόμαζεν: 
«Ζεύς τοι δοίη, ξεῖνε, καὶ ἀθάνατοι θεοὶ ἄλλοι 


ὅττι μάλιστ᾽ ἐθέλεις, ὅτι µε πρόφρων ὑπέδεξο.» 


τὸν δ᾽ ἀπαμειβόμενος προσέφης, Εὔμαιε συβῶτα: 
«ξεῖν᾽, οὔ μοι θέμις ἔστ᾽, οὐδ᾽ εἰ κακίων σέθεν 
ἔλθοι, 

ξεῖνον ἀτιμῆσαι: πρὸς γὰρ Διός εἰσιν ἅπαντες 
ξεῖνοί τε πτωχοί τε: δόσις δ᾽ ὀλίγη τε φίλη τε 


γίγνεται ἡμετέρη: ἡ γὰρ δμώων δίκη ἐστὶν 


αἰεὶ δειδιότων, ὅτ᾽ ἐπικρατέωσιν ἄνακτες 

οἱ νέοι. ἦ γὰρ τοῦ γε θεοὶ κατὰ νόστον ἔδησαν, 
ὃς κεν ἔμ᾽ ἐνδυκέως ἐφίλει καὶ κτῆσιν ὄπασσεν, 
οἶκόν τε κλῆρόν τε πολυμνήστην τε γυναῖκα, 


οἷά τε ᾧ οἰκῆὶ ἄναξ εὔθυμος ἔδωκεν, 


ὃς οἱ πολλὰ κάμῃσι, θεὸς δ᾽ ἐπὶ ἔργον ἀέξῃ, 

ὡς καὶ ἐμοὶ τόδε ἔργον ἀέξεται, ᾧ ἐπιμίμνω. 

τῷ κέ µε πόλλ᾽ ὤνησεν ἄναξ, εἰ αὐτόθ᾽ ἐγήρα: 
ἀλλ᾽ ὄλεθ'--ὡς ὤφελλ᾽ Ἑλένης ἀπὸ φῦλον ὀλέσθαι 


πρόχνυ, ἐπεὶ πολλῶν ἀνδρῶν ὑπὸ γούνατ᾽ ἔλυσε: 


καὶ γὰρ κεῖνος ἔβη Ἀγαμέμνονος εἵνεκα τιμῆς 


Ἴλιον εἰς εὔπωλον, ἵνα Τρώεσσι μάχοιτο.» 


ὡς εἰπὼν ζωστῆρι θοῶς συνέεργε χιτῶνα, 
βῆ δ᾽ ἴμεν ἐς συφεούς, ὅθι ἔθνεα ἔρχατο χοίρων. 


ἔνθεν ἑλῶν δύ᾽ ἔνεικε καὶ ἀμφοτέρους ἱέρευσεν, 


εὗσέ τε μίστυλλέν τε καὶ ἀμφ᾽ ὀβελοῖσιν ἔπειρεν. 
ὀπτήσας δ᾽ ἄρα πάντα φέρων παρέθηκ᾽ Ὀδυσῆϊ 
θέρμ᾽ αὐτοῖς ὀβελοῖσιν: ὁ δ᾽ ἄλφιτα λευκὰ 
πάλυνεν: 

ἐν δ᾽ ἄρα κισσυβίῳ κίρνη μελιηδέα οἶνον, 


αὐτὸς δ᾽ ἀντίον ἶζεν, ἐποτρύνων δὲ προσηύδα: 

Τα ὁσα οι θεοί τυράννια µου 'δωκαν και βάσανα δε φτάνουν; 


-- που τον ισόθεο κλαίω το ρήγα µου και µύρουμοα όπου κάτσω, 
κι οι ολόπαχοί µου χοίροι θρέφουνται για ξένους, να 'χουν πάντα 
να τρων µα εκείνος λέω σε αλλόγλωσσων ανθρώπων πολιτείες 
και χώρες παραδέρνει αδιάκοπα, και το ψωμί του λείπει --- 


αν εἶναι στη ζωή και χαίρεται του ήλιου το φως ακόµα. 


Ακλούθα τώρα, στο καλύβι µου να πάμε, κι ως ευφράνεις 

με το ψωμί τα σπλάχνα, γέροντα, και το κρασί, σειρά σου 

να πεις πούθε είσαι και τι τράβηξες ως τώρα στη ζωή σου.» 
Είπε, και μπήκε ο θείος χοιροβοσκός μπροστά για το καλύβι, 


κιως φτάσαν, αποκάτω του βαλε φουντόκλαρα να κάτσει, 


κι έστρωσε απάνω τους αδρόµαλλο τομάρι αγριογιδίσιο, 
παχύ, μεγάλο, εκεί που πλάγιαζε κι ατός του’ κι ο Οδυσσέας 
χαιρόταν που έτσι, τον προσδέχτηκε κι αυτά τα λόγια του 'πε: 
«Ο Δίας μακάρι κι οι άλλοι αθάνατοι θεοί να σου χαρίσουν 


ό,τι ποθεί η καρδιά σου, ξένε µου, που έτσι καλά µε δέχτης!» 


Εύμαιε, και συ του απηλογήθηκες, χοιροβοσκέ, και του "πες: 
«Ξένε, σωστό δεν το "χω ο ξένος µου να νιώσει αψηφισμένος, 
κι ας εἶναι πιο απὀ σένα δύστυχος᾽ φτωχοί και ξένοι έρχονται 
όλοι απ᾿ το Δία, κι εἶναι καλόδεχτο το χάρισμα µας πάντα, 


όσο μικρό. Και τι καλύτερο µπορεί να κάνει ο δούλος, 


που ο φόβος τον κρατεί ακατάπαυτα, σαν έχει νιους αφέντες, 
ως τούτοι; Μα εκείνου του βάσκαναν οι αθάνατοι το δρόμο. 
Θα µε αγαπούσε αυτός, θα μ᾽ έκανε και μένα νοικοκύρη, 
σπίτι και κλήρο και μιαν όμορφη γυναίκα δίνοντας µου, 


όσα ο καλός αφέντης χάρισε στο δούλο του σπιτιού του, 


που δούλεψε πολύ κι ένας θεός του πρόκοψε το μόχτο, 

καθώς επρόκοψε κι ο μόχτος µου σε τούτα εδώ που κάνω. 
Πολύ θα µου 'στεκεν ο αφέντης µου, τα γερατιά αν τον βρίσκαν 
εδώ, µα εχάθη. Να Ταν άχναρα το γένος της Ελένης 


να χάνουνταν, που τόσων έλυσε παλικαριών τα γόνα! 


Γιατί κι εκείνος του Αγαμέμνονα το γδικιωµό ζητώντας 

πήγε στην Τροία την καλοφόραδη, τους Τρώες να πολεμήσει.» 
Είπε, και σφίγγοντας τη ζώνη του τρογύρα στο χιτώνα 

για τα µαντριά κινούσε, µέσα τους πολλούς που έκλειναν χοίρους' 


κι έπιασε κείθε δυό, τους ἐσφαξε, καψάλισε τις τρίχες, 


κι αφού τους λιάνισε, τους πέρασε σε σούβλες να ψηθούνε᾽ 
σαν ψήθηκε το κρέας, το απίθωσε ζεστό και µε τις σούβλες 
στον Οδυσσέα μπροστά, πασπάλισε κριθάλευρο από πάνω, 
κι αφού γλυκόπιοτο συγκέρασε κρασί στο κρασοκαύκι, 


πήγε και κάθισε απαντίκρυ του και λέει γκαρδιώνοντάς τον: 

«ἔσθιε νῦν, ὦ ξεῖνε, τά τε δμώεσσι πάρεστι, 
χοίρε': ἀτὰρ σιάλους γε σύας μνηστῆρες ἔδουσιν, 
οὐκ ὄπιδα φρονέοντες ἐνὶ φρεσὶν οὐδ᾽ ἐλεητύν. 
οὐ μὲν σχέτλια ἔργα θεοὶ μάκαρες φιλέουσιν, 


ἀλλὰ δίκην τίουσι καὶ αἴσιμα ἔργ᾽ ἀνθρώπων. 


καὶ μὲν δυσμενέες καὶ ἀνάρσιοι, οἵ τ᾽ ἐπὶ γαίης 
ἀλλοτρίης βῶσιν καί σφι Ζεὺς ληΐδα δώῃ, 
πλησάμενοι δέ τε νῆας ἔβαν οἶκόνδε νέεσθαι, 

καὶ μὲν τοῖς ὄπιδος κρατερὸν δέος ἐν φρεσὶ πίπτει. 


οἵδε δὲ καί τι ἴσασι, θεοῦ δέ τιν᾽ ἔκλυον αὐδήν, 


κείνου λυγρὸν ὄλεθρον, ὅτ᾽ οὐκ ἐθέλουσι δικαίως 
μνᾶσθαι οὐδὲ νέεσθαι ἐπὶ σφέτερ᾽, ἀλλὰ ἕκηλοι 
κτήματα δαρδάπτουσιν ὑπέρβιον, οὐδ᾽ ἔπι φειδώ. 
ὅσσαι γὰρ νύκτες τε καὶ ἡμέραι ἐκ Διός εἰσιν, 


οὔ ποθ᾽ ἓν ἱρεύουσ᾽ ἱερήϊον, οὐδὲ δύ᾽ οἴω: 


οἶνον δὲ φθινύθουσιν ὑπέρβιον ἐξαφύοντες. 
ᾖ γάρ οἱ ζωή γ᾽ ἦν ἄσπετος: οὔ τινι τόσση 
ἀνδρῶν ἡρώων, οὔτ᾽ ἠπείροιο μελαίνης 
οὔτ᾽ αὐτῆς Ἰθάκης: οὐδὲ ξυνεείκοσι φωτῶν 


ἔστ᾽ ἄφενος τοσσοῦτον: ἐγὼ δέ κέ τοι καταλέξω. 


δώδεκ᾽ ἐν ἠπείρῳ ἀγέλαι: τόσα πώεα οἰῶν, 
τόσσα συῶν συβόσια, τόσ᾽ αἰπόλια πλατέ᾽ αἰγῶν 
βόσκουσι ξεῖνοί τε καὶ αὐτοῦ βώτορες ἄνδρες. 
ἐνθάδε δ᾽ αἰπόλια πλατέ᾽ αἰγῶν ἕνδεκα πάντα 


ἐσχατιῇ βόσκοντ’, ἐπὶ δ᾽ ἀνέρες ἐσθλοὶ ὄρονται. 


τῶν αἰεί σφιν ἕκαστος ἐπ᾽ ἤματι μῆλον ἀγινεῖ, 
ζατρεφέων αἰγῶν ὃς τις φαίνηται ἄριστος. 

αὐτὰρ ἐγὼ σῦς τάσδε φυλάσσω τε ῥύομαί τε, 

καί σφι συῶν τὸν ἄριστον ἐῦ κρίνας ἀποπέμπω.» 


ὣς φύθ᾽, ὁ δ᾽ ἐνδυκέως κρέα τ᾽ ἤσθιε πῖνέ τε οἶνον 


ἁρπαλέως ἀκέων, κακὰ δὲ μνηστῆρσι φύτευεν. 
αὐτὰρ ἐπεὶ δείπνησε καὶ ἤραρε θυμὸν ἐδωδῇ, 
καί οἱ πλησάµενος δῶκε σκύφον, ᾧ περ ἔπινεν, 
οἴνου ἐνίπλειον: ὁ δ᾽ ἐδέξατο, χαῖρε δὲ θυμῷ, 


καί μιν φωνήσας ἔπεα πτερόεντα προσηύδα: 


«ὦ Φίλε, τίς γάρ σε πρίατο κτεάτεσσιν ἑοῖσιν, 
ὧδε μάλ᾽ ἀφνειὸς καὶ καρτερὸς ὡς ἀγορεύεις; 
φῆς δ᾽ αὐτὸν φθίσθαι Ἀγαμέμνονος εἵνεκα τιμῆς. 
εἰπέ μοι, αἴ κέ ποθι γνώω τοιοῦτον ἐόντα. 


Ζεὺς γάρ που τό γε οἶδε καὶ ἀθάνατοι θεοὶ ἄλλοι, 


εἴ κέ μιν ἀγγείλαιμι ἰδών: ἐπὶ πολλὰ δ᾽ ἀλήθην.» 
τὸν δ᾽ ἠμείβετ’ ἔπειτα συβώτης, ὄρχαμος ἀνδρῶν: 
«ὦ γέρον, οὔ τις κεῖνον ἀνὴρ ἀλαλήμενος ἐλθὼν 


ἀγγέλλων πείσειε γυναῖκά τε καὶ φίλον υἱόν, 

«Να φας ό,τι έχω, ξένε, κόπιασε, το χοιρινό των δούλων, 

τι εἰναι οι μνηστήρες τα θρεφτάρια µου που τρων, κι ουδέ λογιάζουν 
στα φρένα των θεών τη μάνητα, κι ουδέ και σπλάχνος νιώθουν. 
Δεν αγαπούν οι τρισµακάριστοι θεοί τις αδικίες µας, 


μόνο τιμούν το δίκιο, τις καλές τις πράξες των ανθρώπων. 


Οι οχτροί κι οι αντίµαχοι, που κίνησαν να παν σε ξένους τόπους 

και τους πατούν, κι ο Δίας τους έδωκε ν᾿ αρπάξουν πλήθια κούρσα, 
κι αφού γεμίσουν τα καράβια τους, γυρνούν και φεύγουν πίσω --- 

κι εκείνοι των θεών τη μάνητα βαθιά στα φρένα τρέμουν. 


Μα τούτοι εδώ σαν κάτι να 'µαθαν, θεού φωνή θ᾽ ακούσαν, 


πως κείνος βρήκε μαύρο θάνατο, γι’ αυτό και δε ζητούνε 
γάμο µε τρόπο που θα ταίριαζε, στα σπίτια τους δεν πάνε, 
μον’ τρων το βιος του ανέγνοιοι, αδιάντροπα, χωρίς να το 
λυπουνται. 

Στο κάθε που περνάει μερόνυχτο σταλμένο από το Δία 


ένα σφαχτό ποτέ δε σφάζουνε μηδέ και δυο μονάχα' 


και πάντα το κρασί αλογάριαστο τραβούνε κι ασωτεύουν. 
Ἠταν αλήθεια εκείνου αρίφνητο το βιος κανένας τόσα 
από τους ήρωες δεν απόχτησε, για στη στεριάν αντίκρυ 
για στην Ιθάκη ακόµα. Κι εἰκοσι να μαζεύονταν άντρες, 


πάλε δε θα 'ϕφταναν τα πλούτη του’ να σου τα διαµετρήσω: 


Αντίκρυ βουκολιά έχει δώδεκα, τόσα κοπάδια γίδες 
σκορπούσες, τόσα κι αρνοκόπαδα και τόσα χοιροστάσια, 
που τα βόσκουν δικοί µας άνθρωποι και ξένοι ρογιασμένοι. 
Εδώ κοπάδια βόσκουν έντεκα σκορπούσες γίδες, πέρα 


στην άκρη του νησιού’ τα γνοιάζουνται γιδάρηδες παράξιοι, 


και κάθε μέρα πάει καθένας τους κι από 'να ζω σε κείνους, 

απ’ τα καλόθρεφτα τα γίδια τους το πιο παχύ που θα 'βρει. 

Κι εγώ, που εδώ φυλάω και γνοιάζουμαι τους χοίρους τούτους, έχω 
να ξεχωρίζω τον καλύτερο, σε κείνους να τον στέλνω.» 


Αυτά εἰπεν᾽ αρπαχτά, αξανάσαστα το κρέας μασούσε εκείνος 


και το κρασί ρουφούσε, αμίλητος, κακά για τους μνηστήρες 

στο νου του κλώθοντας. Κι ως έφαγε και στύλωσε η καρδιά του, 
ο θείος χοιροβοσκός του πρόσφερε να πιεί από το καυκί του 
γεμάτο µε κρασί. Χαρούμενος εκείνος το προσδέχτη, 


και κράζοντας τον ανεµάρπαστα του συντυχαίνει λόγια: 


«Αλήθεια, Φίλε, ποιος σε αγόρασε και ξόδιασε απ’ το βιος του, 
µε τόσα πλούτη, τέτοια δύναμη, καθώς µου αναθιβάνεις; 
Χάθηκε, µου "πες, του Αγαμέμνονα το γδικιωµό ζητώντας' 
νομάτισέ τον, να τον γνώρισα µπορεί κι εγώ µια μέρα. 


Ο Δίας το ξέρει κι οι άλλοι αθάνατοι μονάχα, αν δεν τον είδα 


κι έχω μαντάτα του’ παράδειρα μαθές σε τόσες χώρες!» 
Σ᾽ αυτά ο χοιροβοσκός του απάντησε, στους δούλους µέσα ο 
πρώτος: 


«Απ’ όσους φτάνουν µε μαντάτα του περάτες, γέροντα µου, 

ἀλλ᾽ ἄλλως κομιδῆς κεχρημένοι ἄνδρες ἀλῆται 


ψεύδοντ᾽, οὐδ᾽ ἐθέλουσιν ἀληθέα μυθήσασθαι. 
ὃς δέ κ᾿ ἀλητεύων Ἰθάκης ἐς δῆμον ἵκηται, 
ἐλθὼν ἐς δέσποιναν ἐμὴν ἀπατήλια βάζει: 

ἡ δ᾽ εὖ δεξαμένη φιλέει καὶ ἕκαστα μεταλλᾶ, 


καί οἱ ὀδυρομένῃ βλεφάρων ἄπο δάκρυα πίπτει, 


ἣ θέμις ἐστὶ γυναικός, ἐπὴν πόσις ἄλλοθ᾽ ὄληται. 
αἶψά κε καὶ σύ, γεραιέ, ἔπος παρατεκτήναιο. 

εἴ τίς τοι χλαῖνάν τε χιτῶνά τε εἵματα δοίη. 

τοῦ δ᾽ ἤδη μέλλουσι κύνες ταχέες τ᾽ οἰωνοὶ 


ῥινὸν ἀπ᾽ ὀστεόφιν ἐρύσαι, ψυχὴ δὲ λέλοιπεν: 


ἢ τόν γ᾽ ἐν πόντῳ φάγον ἰχθύες, ὀστέα δ᾽ αὐτοῦ 
κεῖται ἐπ᾽ ἠπείρου ψαμάθῳ εἰλυμένα πολλῇ. 

ὣς ὁ μὲν ἔνθ᾽ ἀπόλωλε, φίλοισι δὲ κήδε᾽ ὀπίσσω 
πᾶσιν, ἐμοὶ δὲ μάλιστα, τετεύχαται: οὐ γὰρ ἔτ᾽ 
ἄλλον 


ἤπιον ὧδε ἄνακτα κιχήσομαι, ὁππόσ᾽ ἐπέλθω, 


οὐδ᾽ εἴ κεν πατρὸς καὶ μητέρος αὖτις ἵκωμαι 
οἶκον, ὅθι πρῶτον γενόμην καί μ᾿ ἔτρεφον αὐτοί. 
οὐδέ νυ τῶν ἔτι τόσσον ὀδύρομαι, ἱέμενός περ 
ὀφθαλμοῖσιν ἰδέσθαι ἐῶν ἐν πατρίδι γαίῃ: 


ἀλλά μ᾽ Ὀδυσσῆος πόθος αἴνυται οἰχομένοιο. 


τὸν μὲν ἐγών, ὦ ξεῖνε, καὶ οὐ παρεόντ᾽ ὀνομάζειν 
αἰδέομαι: πέρι γάρ μ᾽ ἐφίλει καὶ κήδετο θυμῷ: 
ἀλλά μιν ἠθεῖον καλέω καὶ νόσφιν ἐόντα.» 

τὸν δ᾽ αὖτε προσέειπε πολύτλας δῖος Ὀδυσσεύς: 


«ὦ φίλ᾽, ἐπειδὴ πάμπαν ἀναίνεαι, οὐδ᾽ ἔτι φῇσθα 


κεῖνον ἐλεύσεσθαι, θυμὸς δέ τοι αἰὲν ἄπιστος: 
ἀλλ᾽ ἐγὼ οὐκ αὔτως μυθήσομαι, ἀλλὰ σὺν ὅρκῳ, 
ὡς νεῖται Ὀδυσεύς: εὐαγγέλιον δέ μοι ἔστω 
αὐτίκ᾽, ἐπεί κεν κεῖνος ἰὼν τὰ ἃ δώμαθ᾽ ἵκηται: 


ἔσσαι µε χλαῖνάν τε χιτῶνά τε, εἵματα καλά: 


πρὶν δέ κε, καὶ μάλα περ κεχρημένος, οὔ τι 
δεχοίμην. 

ἐχθρὸς γάρ μοι κεῖνος ὁμῶς Ἀΐδαο πύλῃσι 
γίγνεται, ὃς πενίῃ εἴκων ἀπατήλια βάζει. 

ἴστω νῦν Ζεὺς πρῶτα θεῶν, ξενίη τε τράπεζα, 


ἱστίη τ᾽ Ὀδυσῆος ἀμύμονος, ἣν ἀφικάνω: 


ᾖ μέν τοι τάδε πάντα τελείεται ὡς ἀγορεύω. 
τοῦδ᾽ αὐτοῦ λυκάβαντος ἐλεύσεται ἐνθάδ᾽ 
Ὀδυσσεύς. 

τοῦ μὲν φθίνοντος μηνός, τοῦ δ᾽ ἱσταμένοιο, 
οἴκαδε νοστήσει, καὶ τίσεται ὃς τις ἐκείνου 


ἐνθάδ᾽ ἀτιμάζει ἄλοχον καὶ φαίδιμον υἱόν.» 

ποιόν να πιστέψει πια η γυναίκα του κι ο γιος του αλήθεια τώρα; --- 


που τους φορτώνουν όλο ψέματα! Το µόνο οι στρατοκόποι 


που θέλουν εἶναι να βρουν πόρεψη, δε λένε την αλήθεια. 
Όποιος κι αν φτάσει, γυροφέρνοντας τον κόσμο, στην Ιθάκη, 
πάει στην κυρά µου κι όσες του 'ρχονται ψευτιές της αραδιάζει. 
Κι εκείνη τον φιλεύει απλόχερα και τον ρωτάει τα πάντα, 


κι από τα βλέφαρα, όπως μύρεται, τα δάκρυα ξεχειλούνε, 


συνήθιο ως το 'χουν όσες έχασαν τον άντρα τους στα ξένα. 
Εύκολα, γέροντα, θα σκάρωνες και συ το παραμύθι, 

για να ντυθείς, κανείς αν σου 'δινε χλαμύδα και χιτώνα. 

Μα εκείνου σίγουρα τα κόκαλα τα "χουν γυμνώσει οι σκύλοι 


και τα ὀρνια τα γοργά απ᾿ τις σάρκες τους, πια στη ζωή δεν εἰναι. 


Μπορεί τα ψάρια να τον έφαγαν στα κύματα, Και τώρα 
του κρύβει ένας γιαλός τα κόκαλα, χωμένα μες στον ἄμμο. 
Εκείνος έτσι εχάθη, κι᾿ έμεινε στους φίλους ο καημός του, 
σε όλους, σε μένα ωστόσο πιότερο, τι εγώ ποτέ κανέναν 


δε θα βρω αφέντη πιο καλόκαρδο, τον κόσμο κι αν γυρίσω, 


στου κύρη ακόµα και στης μάνας µου να διάγερνα το σπίτι, 
εκεί το φως που πρωτοχάρηκα κι ατοί τους µε ανάστησαν 
μηδέ γι’ αυτούς πια τόσο μύρουμαι, κι ας λαχταρώὠ στη γη µου 
την πατρική γυρνώντας κάποτε να τους ξαναντικρίσω. 


Πιο του Οδυσσέα, που εχάθη φεύγοντας, µε καίει η λαχτάρα, ξένε' 


και μόνο τ᾽ ὀνομά του ντρέπουµαι να βγάλω από το στόμα, 

κι ας µη µε ακούει’ πολύ µε γνοιάζουνταν μαθές και µε αγαπούσε' 
για μένα, ακόµα κι αν µας έλειψε, μένει ο ακριβός µου αφέντης» 
Κι ο αρχοντογέννητος, πολύπαθος του απάντησε Οδυσσέας: 


«Φίλε, αν εσύ το αρνιέσαι ολότελα και λες πως δε διαγέρνει 


ποτέ του εκείνος, κι έχεις άπιστη καρδιά στα στήθη πάντα, 
μα δεν πετώ κουβέντες ἁμυαλες κι εγώ, µον᾿ όρκο παίρνω: 
Πίσω ο Οδυσσέας θα 'ρθεί᾽ και δώσε µου τα συχαρίκια τότε, 
που θα τον δεις φτασμένο σπίτι του να μπαίνει --- τότε µόνο 


µε ρούχα να µε ντύσεις ὀμορφα, χλαμύδα και χιτώνα. 


Πιό πριν, κι ας έχω ανάγκη, τίποτε δε θα δεχόµουν, ὀχι᾿ 

τι σαν τις πύλες του Άδη οχτρεύουμαι τον άνθρωπο που η φτώχια 
τον βασανίζει κι όλο ψέματα μιλώντας αραδιάζει. 

Πρώτος ο Δίας ας είναι μάρτυρας και της Φφιλιάς η τάβλα 


και του Οδυσσέα το τζάκι του άψεγου, που εδέχτη εμέ τον ξένο, 


πως όλα που θα πω απαράλλαχτα θα βγουν μιαν άκρη ως άλλη: 
Δε θα γυρίσει χρόνος και θα δεις τον Οδυσσέα να φτάνει --- 

σ᾽ αυτού του φεγγαριού τη λίγωση, στην πιάση του καινούργιου --- 
ξανά στο σπίτι του, κι εγδίκηση να παίρνει απ’ όσους τώρα 


καταφρονούν εδω το ταίρι του και τον παράξιο γιο του.» 

τὸν δ᾽ ἀπαμειβόμενος προσέφης, Εὔμαιε συβῶτα: 


«ὦ γέρον, οὔτ᾽ ἄρ᾽ ἐγὼν εὐαγγέλιον τόδε τίσω, 
οὔτ᾽ Ὀδυσεὺς ἔτι οἶκον ἐλεύσεται: ἀλλὰ ἕκηλος 
πῖνε, καὶ ἄλλα παρὲξ μεμνώμεθα, μηδέ µε τούτων 


μίμνησκ': ἢ γὰρ θυμὸς ἐνὶ στήθεσσιν ἐμοῖσιν 


ἄχνυται, ὁππότε τις μνήσῃ κεδνοῖο ἄνακτος. 
ἀλλ᾽ ἦ τοι ὅρκον μὲν ἐάσομεν, αὐτὰρ Ὀδυσσεὺς 
ἔλθοι ὅπως μιν ἐγώ γ᾽ ἐθέλω καὶ Πηνελόπεια 
Λαέρτης θ᾽ ὁ γέρων καὶ Τηλέμαχος θεοειδής. 
νῦν αὖ παιδὸς ἄλαστον ὀδύρομαι, ὃν τέκ᾽ 


Ὀδυσσεύς, 


Τηλεμάχου: τὸν ἐπεὶ θρέψαν θεοὶ ἔρνε! ἶσον, 
καί μιν ἔφην ἔσσεσθαι ἐν ἀνδράσιν οὔ τι χέρηα 
πατρὸς ἑοῖο φίλοιο, δέμας καὶ εἶδος ἀγητόν, 
τὸν δέ τις ἀθανάτων βλάψε φρένας ἔνδον ἐΐσας 


ἠέ τις ἀνθρώπων: ὁ δ᾽ ἔβη μετὰ πατρὸς ἀκουὴν 


ἐς Πύλον ἠγαθέην: τὸν δὲ μνηστῆρες ἀγαυοὶ 
οἴκαδ᾽ ἰόντα λοχῶσιν, ὅπως ἀπὸ φῦλον ὄληται 
νώνυμον ἐξ Ἰθάκης Ἀρκεισίου ἀντιθέοιο. 

ἀλλ᾽ ἦ τοι κεῖνον μὲν ἐάσομεν, ἤ κεν ἁλώῃ 


ᾖ κε φύγῃ καί κέν οἱ ὑπέρσχῃ χεῖρα Κρονίων. 


ἀλλ᾽ ἄγε μοι σύ, γεραιέ, τὰ σ᾽ αὐτοῦ κήδε᾽ ἐνίσπες 


καί μοι τοῦτ᾽ ἀγόρευσον ἐτήτυμον, ὄφρ᾽ ἐῦ εἰδῶ: 
τίς πόθεν εἷς ἀνδρῶν; πόθι τοι πόλις ἠδὲ τοκῆες; 
ὁπποίης τ᾽ ἐπὶ νηὸς ἀφίκεο: πῶς δέ σε ναῦται 


ἤγαγον εἰς Ἰθάκην; τίνες ἔμμεναι εὐχετόωντο; 


οὐ μὲν γάρ τί σε πεζὸν ὀΐομαι ἐνθάδ᾽ ἱκέσθαι.» 
τὸν δ᾽ ἀπαμειβόμενος προσέφη πολύμητις 
Ὀδυσσεύς 

«τοιγὰρ ἐγώ τοι ταῦτα μάλ᾽ ἀτρεκέως ἀγορεύσω. 
εἴη μὲν νῦν νῶϊν ἐπὶ χρόνον ἠμὲν ἐδωδὴ 


ἠδὲ μέθυ γλυκερὸν κλισίης ἔντοσθεν ἐοῦσι, 


δαίνυσθαι ἀκέοντ᾽, ἄλλοι δ᾽ ἐπὶ ἔργον ἕποιεν: 
ῥηϊδίως κεν ἔπειτα καὶ εἰς ἐνιαυτὸν ἅτταντα 
οὔ τι διαπρήξαιµι λέγων ἐμὰ κήδεα θυμοῦ, 
ὅσσα γε δὴ ξύμπαντα θεῶν ἰότητι µόγησα. 


«ἐκ μὲν Κρητάων γένος εὔχομαι εὐρειάων, 


ἀνέρος ἀφνειοῖο πάϊς: πολλοὶ δὲ καὶ ἄλλοι 
υἱέες ἐν μεγάρῳ ἠμὲν τράφεν ἠδ᾽ ἐγένοντο 
γνήσιοι ἐξ ἀλόχου: ἐμὲ δ᾽ ὠνητὴ τέκε μήτηρ 
παλλακίς, ἀλλά µε ἶσον ἰθαιγενέεσσιν ἐτίμα 


Κάστωρ Ὑλακίδης, τοῦ ἐγὼ γένος εὔχομαι εἶναι 


ὃς τότ᾽ ἐνὶ Κρήτεσσι θεὸς ὣς τίετο δήμῳ 
ὄλβῳ τε πλούτῳ τε καὶ υἱάσι κυδαλίμοισιν. 


ἀλλ᾽ ἦ τοι τὸν κῆρες ἔβαν θανάτοιο φέρουσαι 

Εύμαιε, και συ του απηλογήθηκες, χοιροβοσκέ, και του "πες: 
«Μηδέ κι εγώ σχαρίκια, γέροντα, ποτέ µου θα σου δώσω, 
μηδέ ο Οδυσσέας θα φτάσει σπίτι του᾿ μονάχα ανέγνοιος πίνε 
κι άλλη κουβέντα τώρα ας πιάσουμε᾽ τι τα θυμίζεις τούτα; 


Κάθε φορά µου φαρμακώνεται βαθιά η καρδιά στα στήθη, 


μόλις το ρήγα µου τον άψεγο κανείς µου αναθυμίσει. 

Τους όρκους τώρα ας παρατήσουμε, κι ο θεός ας δώσει να 'ρθει 
εδώ ο Οδυσσέας, καθώς το θέλουμε κι εγώ κι η Πηνελόπη 

κι ο θεοπρόσωπος Τηλέμαχος κι ο γέροντας Λαέρτης. 


Μα για το γιο του τώρα γόζουμαι κι αλάγιαστα χτυπιέμαι, 


για τον Τηλέμαχο, που τράνεψε µε των θεών τη χάρη 

σα ροδιχµός, και του καμάρωνα το ανάριµµα, την όψη, 

κι έλεγα, ως άντρας πως δε θα 'δειχνε πιο κάτω απ᾿ το γονιό του, 
Μα ένας θεός του παροσάλεψε τα ζυγιασμένα φρένα, 


για κι άνθρωπος, και για τον κύρη του ξεκίνησε να μάθει 


στην άγια Πύλο. Ωστόσο οι πέρφανοι μνηστήρες του 'χουν στήσει 
καρτέρι, ως θα διαγέρνει σπίτι του’ του ισόθεου του Αρκεισίου 

να ξεκληρίσει θέλουν άχναρα το γένος στην Ιθάκη. 

Όμως γι’ αυτόν, κι αν εἰναι να πιαστεί κι αν εἶναι να γλιτώσει, 


το χέρι ο Δίας αν βάλει απάνω του, πια ας µη μιλούμε τώρα. 


Μον’ έλα, πες µου, αν θέλεις, γέροντα, τα πάθη τα δικά σου’ 

και πρώτα τούτο εδώ µολόγα µου, Καλά να το κατέχω: 

Ποιος εἶσαι; πούθε; που η πατρίδα σου και που οι γονιοί σου εσένα; 
και ποιο εἶναι το καράβι που 'ϕτασες; οι ναύτες στην Ιθάκη 


πως σ᾽ έφεραν μαθές; ποιοί πέτουνται πως είναι τάχα, πες µου' 


στα µέρη ετούτα δε φαντάζουμαι πεζός φτασμένος να 'σαι!» 
Γυρνώντας τότε ο πολυκάτεχος του µίλησε Οδυσσέας: 

«Για τούτα τώρα που µε ρώτησες θα πω την πάσα αλήθεια᾽ 
να 'µαστε οι δυο µας και να πίνουμε γλυκό κρασί, να τρώμε 


μες στην καλύβα εδώ, καθούμενοι στην τάβλα δίχως έγνοια, 


καιρό όσο θέμε, και να γνοιάζουνται για τις δουλειές µας άλλοι --- 
και πάλε δε γινόταν εύκολα, και σ᾿ ένα χρόνο ακέριο, 

αν σου αναθίβανα τα πάθη µου, να φτάσω να τελέψω 

τα που "χω απ’ των θεών το θέλημα τυράννια σύρει ως τώρα. 


Απτην πλατιά την Κρήτη πέτουµαι πως η γενιά µου σέρνει 


πλούσιος ο κύρης µου, που ανάσταινε κι είχε γεννήσει κι άλλους 
πολλούς στο σπίτι γιους’ το ταίρι του τους είχε γεννημένα --- 
γνήσιους υγιούς) κι ήταν η μάνα µου συγκόρµισσά του μόνο 
αγοραστή, µα δε µε χώριζεν απ’ τους υγιούς τους άλλους 


καθόλου ο γιος του Ιλάκου, ο Κάστορας --- τι είμαι σπορά δικιά του. 


Στην Κρήτη τότε σαν αθάνατο τόνε τιμούσε ο κόσμος 
για τ᾽ αγαθά του και τα πλούτη του και τους παράξιους γιους του. 


Μα σύντας πια τον πήραν κι έφυγαν του Κάτω Κόσμου οι Λάμιες, 

εἰς Ἀΐδαο δόμους: τοὶ δὲ ζωὴν ἐδύσαντο 


παῖδες ὑπέρθυμοι καὶ ἐπὶ κλήρους ἐβάλοντο, 


αὐτὰρ ἐμοὶ μάλα παῦρα δόσαν καὶ οἰκί ἔνειμαν. 
ἠγαγόμην δὲ γυναῖκα πολυκλήρων ἀνθρώπων 
εἵνεκ᾽ ἐμῆς ἀρετῆς, ἐπεὶ οὐκ ἀποφώλιος ἦα 
οὐδὲ φυγοπτόλεμος: νῦν δ᾽ ἤδη πάντα λέλοιπεν 


ἀλλ᾽ ἔμπης καλάμην γέ σ᾽ ὀΐομαι εἰσορόωντα 


γιγνώσκειν: ἦ γάρ µε δύη ἔχει ἤλιθα πολλή. 

ᾖ μὲν δὴ θάρσος μοι Ἄρης τ᾽ ἔδοσαν καὶ Ἀθήνη 
καὶ ῥηξηνορίην: ὁπότε κρίνοιμι λόχονδε 
ἄνδρας ἀριστῆας, κακὰ δυσμενέεσσι φυτεύων, 


οὔ ποτέ μοι θάνατον προτιόσσετο θυμὸς ἀγήνωρ, 


ἀλλὰ πολὺ πρώτιστος ἐπάλμενος ἔγχει ἕλεσκον 
ἀνδρῶν δυσμενέων ὃ τέ μοι εἴξειε πόδεσσιν. 
τοῖος ἔα ἐν πολέμῳ: ἔργον δέ μοι οὐ φίλον ἔσκεν 
οὐδ᾽ οἰκωφελίη, ἥ τε τρέφει ἀγλαὰ τέκνα, 


ἀλλά μοι αἰεὶ νῆες ἐπήρετμοι φίλαι ἦσαν 


καὶ πόλεμοι καὶ ἄκοντες ἐῦξεστοι καὶ ὀϊστοί, 
λυγρά, τά τ᾽ ἄλλοισίν γε καταριγηλὰ πέλονται. 
αὐτὰρ ἐμοὶ τὰ Φίλ᾽ ἔσκε τά που θεὸς ἐν φρεσὶ 
θῆκεν: 

ἄλλος γάρ τ᾽ ἄλλοισιν ἀνὴρ ἐπιτέρπεται ἔργοις. 


πρὶν μὲν γὰρ Τροίης ἐπιβήμεναι υἷας Ἀχαιῶν 


εἰνάκις ἀνδράσιν ἦρξα καὶ ὠκυπόροισι νέεσσιν 
ἄνδρας ἐς ἀλλοδαπούς, καί μοι μάλα τύγχανε 
πολλά. 

τῶν ἐξαιρεύμην μενοεικέα, πολλὰ δ᾽ ὀπίσσω 
λάγχανον: αἶψα δὲ οἶκος ὀφέλλετο, καί ῥα ἔπειτα 


δεινός τ᾽ αἰδοῖός τε μετὰ Κρήτεσσι τετύγμην. 


ἡ«ἀλλ᾽ ὅτε δὴ τήν γε στυγερὴν ὁδὸν εὐρύοπα Ζεὺς 
ἐφράσαθ', ἣ πολλῶν ἀνδρῶν ὑπὸ γούνατ’ ἔλυσε, 
δὴ τότ᾽ ἔμ᾽ ἤνωγον καὶ ἀγακλυτὸν Ἰδομενῆα 
νήεσσ᾽ ἡγήσασθαι ἐς Ἴλιον: οὐδέ τι μῆχος 


ἦεν ἀνήνασθαι, χαλεπὴ δ᾽ ἔχε δήμου φῆμις. 


ἔνθα μὲν εἰνάετες πολεμίζομεν υἷες Ἀχαιῶν, 
τῷ δεκάτῳ δὲ πόλιν Πριάμου πέρσαντες ἔβημεν 
οἴκαδε σὺν νήεσσι, θεὸς δ᾽ ἐκέδασσεν Ἀχαιούς. 
αὐτὰρ ἐμοὶ δειλῷ κακὰ μήδετο μητίετα Ζεύς: 


μῆνα γὰρ οἷον ἔμεινα τεταρπόµενος τεκέεσσιν 


κουριδίῃ τ᾽ ἀλόχῳ καὶ κτήμασιν: αὐτὰρ ἔπειτα 
Αἰγυπτόνδε µε θυμὸς ἀνώγει ναυτίλλεσθαι, 
νῆας ἐῦ στείλαντα σὺν ἀντιθέοις ἑτάροισιν. 
ἐννέα νῆας στεῖλα, θοῶς δ᾽ ἐσαγείρατο λαός. 


ἑξῆμαρ μὲν ἔπειτα ἐμοὶ ἐρίηρες ἑταῖροι 

στον Άδη να τον παν, διαµοίρασαν το βιος του βάζοντας το 


τ᾽ άλλα τ᾽ αδέρφια µου τα πέρφανα σε κλήρο᾽ μόνο εμένα 


απ’ τ᾽ αγαθά του λίγα µου 'δωκαν κι ένα μονάχα σπίτι. 

Κι όµως την κόρη εγώ παντρεύτηκα τρανών νοικοκυραίων 
για την αξιά µου᾿ φυγοπόλεμος κι ανούφελος δεν ήμουν 
μαθές καθόλου’ κι όµως χάθηκαν τα πάντα πια για μένα! 


Μα εσύ θαρρώ πως κι έτσι, βλέποντας την καλαμιά, θα νιώσεις 


ποιος ήμουν άλλοτε, τα βάσανα προτού πλακώσουν πλήθια. 
Ο Άρης μαθές κουράγιο µου 'δινε περίσσιο κι η Παλλάδα 

και τσάκιζα στρατούς’ κι ως διάλεγα, καρτέρι για να στήσω, 
τους πιο αντρειανούς, για τους αντίµαχους κακά στο νου 
κλωσώντας, 


το θάνατο η καρδιά µου η πέρφανη ποτέ της δε φοβόταν. 


Πρώτος μπροστά χιμώντας ἐριχνα µε το κοντάρι κάτω 
όποιον αντίµαχο τα πόδια µου πρόφταιναν, ως δρομούσε. 
Τέτοιαν αξιά εἶχα εγώ στον πόλεμο΄ τη γη δεν τη γνοιαζόμουν 
κι ουδέ το σπίτι, που προκόβοντας τρανά παιδιά ανασταίνει' 


εμένα ο νους µου πάντα στ’ ἁρμενα και στα κουπιά γυρνούσε 


και στους πολέμους, στα καλόξυστα κοντάρια, στις σαγίτες, 

που ειν᾿ όλο αγριότη και θωρώντας τα τα τρέμουν οι άλλοι 
ανθρώποι. 

Αυτά ο θεός ωστόσο µου 'βαζε στα φρένα, αυτά µου άρεσαν 
κάθε άνθρωπος και µε άλλη χαίρεται μαθές δουλειά στον κόσμο. 


Των Αχαιών οι γιοι το πόδι τους δεν εἶχαν βάλει ακόµα 


στην Τροία, κι εννιά φορές κυβέρνησα στρατούς και πλοία, να πάμε 
μακριά σε αλλόξενους αντίµαχους, κι ήταν πολλά τα κούρσα. 

Ατός µου περίσσα εξεδιάλεγα, και µου 'δινε κι ο κλήρος 

κι άλλα πολλά᾽ σε λίγο επλούτυνε το σπίτι µου, κι ο κόσμος 


στην Κρήτη πήρε να µε σέβεται, να νιώθει φόβο ομπρός µου. 


Μα ως τούτη τη στρατιά αποφάσισεν ο Δίας ο μακροβίγλης, 

τη μισητή, που τόσων έλυσε παλικαριών τα γόνα, 

τον ξακουσμένο επήραν κι έσπρωχναν Ιδομενέα και μένα 

στην Τροία τα πλοία να κυβερνήσουμε. Για ν᾿ αρνηθούµε τρόπος' 


δεν ήταν η βαριά µας τρόµαζε καταλαλιά του κόσμου. 


Των Αχαιών οι γιοί παλεύαμε χρόνους εννιά κει πέρα᾽ 
στους δέκα, του Πριάμου ως πήραμε το κάστρο, ξεκινούμε, 
μα ένας θεός ανεµοσκόρπισε τ᾽ αργίτικα καράβια. 

Για μένα βάσανα ο βαθύγνωμρς ο Δίας στοχάστηκε άλλα, 


του ἁµοιρου, τι ένα μήνα χάρηκα μονάχα τα παιδιά µου 


και τ᾽ αγαθά µου και το ταίρι µου’ στους δυο η καρδιά µου ξάφνου 
καράβια ν᾿ αρµατώσω μ᾽ έσπρωξε, για ν᾿ αρμενίσω αλάργα 

με τους ισόθεους τους συντρόφους µου, στης Αίγυπτος τα µέρη. 
Εννιά καράβια πρώτα αρµάτωσα και βρήκα τσούρμο αμέσως" 


έξι μερόνυχτα ξεφάντωναν οι γκαρδιακοί συντρόφοι, 

δαίνυντ': αὐτὰρ ἐγὼν ἱερήϊα πολλὰ παρεῖχον 
θεοῖσίν τε ῥέζειν αὐτοῖσί τε δαῖτα πένεσθαι. 
ἑβδομάτῃ δ᾽ ἀναβάντες ἀπὸ Κρήτης εὐρείης 
ἐπλέομεν Βορέῃ ἀνέμῳ ἀκραέὶ καλῷ 


ῥηϊδίως, ὡς εἴ τε κατὰ ῥόον: οὐδέ τις οὖν μοι 


νηῶν πημάνθη, ἀλλ᾽ ἀσκηθέες καὶ ἄνουσοι 
ἥμεθα, τὰς δ᾽ ἄνεμός τε κυβερνῆταί τ᾽ ἴθυνον. 
«πεμπταῖοι δ᾽ Αἴγυπτον ἐὐρρείτην ἱκόμεσθα, 
στῆσα δ᾽ ἐν Αἰγύπτῳ ποταμῷ νέας ἀμφιελίσσας. 


ἔνθ᾽ ἦ τοι μὲν ἐγὼ κελόμην ἐρίηρας ἑταίρους 


αὐτοῦ πὰρ νήεσσι μένειν καὶ νῆας ἔρυσθαι, 
ὀπτῆρας δὲ κατὰ σκοπιὰς ὤτρυνα νέεσθαι: 

οἱ δ᾽ ὕβρει εἴξαντες, ἐπισπόμενοι μένει σφῷ, 

αἶψα μάλ᾽ Αἰγυπτίων ἀνδρῶν περικαλλέας ἀγροὺς 


πόρθεον, ἐκ δὲ γυναῖκας ἄγον καὶ νήπια τέκνα, 


αὐτούς τ᾽ ἔκτεινον: τάχα δ᾽ ἐς πόλιν ἵκετ᾽ ἀτή. 

οἱ δὲ βοῆς ἀΐοντες ἅμ᾽ ἠοῖ φαινομένηφιν 

ἦλθον: πλῆτο δὲ πᾶν πεδίον πεζῶν τε καὶ ἵππων 
χαλκοῦ τε στεροπῆς: ἐν δὲ Ζεὺς τερπικέραυνος 


φύζαν ἐμοῖς ἑτάροισι κακὴν βάλεν, οὐδέ τις ἔτλη 


μεῖναι ἐναντίβιον: περὶ γὰρ κακὰ πάντοθεν ἔστη. 
ἔνθ᾽ ἡμέων πολλοὺς μὲν ἀπέκτανον ὀξέϊ χαλκῷ, 
τοὺς δ᾽ ἄναγον ζωούς, σφίσιν ἐργάζεσθαι ἀνάγκῃ. 
αὐτὰρ ἐμοὶ Ζεὺς αὐτὸς ἐνὶ φρεσὶν ὧδε νόημα 


ποίησ'--ὡς ὄφελον θανέειν καὶ πότμον ἐπισπεῖν 


αὐτοῦ ἐν Αἰγύπτῳ: ἔτι γάρ νύ µε πῆμ᾽ ὑπέδεκτο-- 
αὐτίκ᾽ ἀπὸ κρατὸς κυνέην εὔτυκτον ἔθηκα 

καὶ σάκος ὤμοῖν, δόρυ δ᾽ ἔκβαλον ἔκτοσε χειρός: 
αὐτὰρ ἐγὼ βασιλῆος ἐναντίον ἤλυθον ἵπττων 

καὶ κύσα γούναθ’ ἑλών: ὁδ᾽ ἐρύσατο καί μ᾿ 


ἐλέησεν, 


ἐς δίφρον δέ μ᾽ ἔσας ἄγεν οἴκαδε δάκρυ χέοντα. 
ᾗ μέν μοι μάλα πολλοὶ ἐπήϊσσον μελίῃσιν, 
ἱέμενοι κτεῖναι--δὴ γὰρ κεχολώατο λίην-- 

ἀλλ᾽ ἀπὸ κεῖνος ἔρυκε, Διὸς δ᾽ ὠπίζετο μῆνιν 


ξεινίου, ὅς τε μάλιστα νεμεσσᾶται κακὰ ἔργα. 


«ἔνθα μὲν ἑπτάετες μένον αὐτόθι, πολλὰ δ᾽ 
ἄγειρα 

χρήματ᾽ ἀν᾽ Αἰγυπτίους ἄνδρας: δίδοσαν γὰρ 
ἅπαντες. 

ἀλλ᾽ ὅτε δὴ ὄγδοόν μοι ἐπιπλόμενον ἔτος ἦλθεν, 
δὴ τότε Φοῖνιξ ἦλθεν ἀνὴρ ἀπατήλια εἰδώς, 


τρώκτης, ὃς δὴ πολλὰ κάκ᾽ ἀνθρώποισιν ἐώργει: 


ὅς μ᾽ ἄγε παρπεπιθὼν ᾗσι φρεσίν, ὄφρ᾽ ἱκόμεσθα 


Φοινίκην, ὅθι τοῦ γε δόμοι καὶ κτήματ᾽ ἔκειτο. 

κι εγώ σφαχτά πολλά τους έστελνα, να 'Χουν μαθές να κάνουν 
και στους θεούς θυσίες κι οι τάβλες τους γεμάτες να 'ναι πάντα. 
Απάνω στις εφτά µπαρκάραμε, κι απ’ την πλατιά την Κρήτη 

µε πρίµο δυνατό αρµενίζαµε βοριά, λες κάποιο ρέµα 


μαζί του ανέκοπα µας έσερνε᾽ κανένα µου καράβι 


δεν ἐπαθε᾽ γεροί κι ανέβλαβοι καθόμαστε, τι εκείνα 
καλά τα κυβερνούσαν οι ἄνεμοι κι οι τιμονιέροι μόνο. 
Σε πέντε μέρες κιόλας φτάσαμε στον ωριορεματάρη 
το Νείλο ποταμό, κι αράξαµε τα δρεπανόγυρτά µας 


καράβια εκεί’ κι εγώ παράγγελνα στους γκαρδιακούς συντρόφους 


στ᾿ άρµενα πλάι να μένουν, τ᾽ ἅρμενα στο νου τους πάντα να "χουν, 
και βίγλες τις κορφές επρόσταξα να πιάσουν ένα γύρο. 

Μα αυτοί το παραπηραν πάνω τους, και στην αποκοτιά τους 

των Αιγυπτίων τα πλούσια χτήματα κινούσαν να πατήσουν, 


και σέρναν σκλάβες τις γυναίκες τους και τα μικρά παιδιά τους, 


και σκότωναν κι αυτούς. Μα ως έφτασε γοργά η βοή στην πόλη, 
εκείνοι ακούγοντας το κάλεσμα χαράματα πρὀῴτασαν, 

κι ευτύς ο κάμπος όλος γέμισε πεζούς κι αμαξολάτες, 

και τα χαλκένια άστραφταν άρματα. Στους συντρόφους µου τότε 


φύτεψε ο Δίας ο κεραυνόχαρος δείλια κακή, κι ουτ’ ένας 


μπρος στον οχτρό εκρατήθη, τι ο χαμός µας εἶχε ζώσει ολούθε. 
Εκεί πολλούς δικούς µας σκότωσαν µε τα χαλκά κοντάρια 

τους άλλους ζωντανούς τους έσερναν, να τους δουλεύουν σκλάβοι. 
Μα εμένα ο Δίας ατός του µου βαλε στα φρένα αυτή τη γνώμη --- 


κι όµως μακάρι εκεί να πέθαινα, να μ᾽ εἶχε πάρει ο Χάρος 


στην Αίγυπτο, τι µε περίμεναν πολλά τυράννια ακόµα! 

Την κεφαλή απ’ το κράνος γύμνωσα το στέριο, και τους ώμους 
απ᾿ το σκουτάρι, το κοντάρι µου να πέσει κάτω αφήκα, 

κι ήρθα αντικρύ στου ρήγα τ᾽ άλογα, τα γόνατα του πιάνω 


και τα φιλώ᾽ κι αυτός µε γλίτωσε και μ᾽ άφησε να ζήσω, 


κι απά στο αμάξι του θρηνάμενο µε πήγε στο παλάτι. 
Πλήθος ωστόσο πάνω µου έριχναν µε φράξινα κοντάρια, 
στην άγρια μάνητα τους θέλοντας να µε σκοτώσουν οι άλλοι 
όµως εκείνος δεν τους άφηνε, τι είχε του Δία το φόβο, 


τους ξένους που φυλάει και τ᾽ ἄνομα τόνε ξοργίζουν έργα. 


Χρόνους εφτά κει πέρα απόμµεινα, κι είχα μαζέψει πλούτη 
μέσα στην Αίγυπτο γυρίζοντας, γιατί όλοι µου χάριζαν. 

Μα στου καιρού το κυκλογύρισµα τα οχτώ σαν ήρθαν χρόνια, 
απ’ τη Φοινίκη κάποιος έφτασε, στους δόλους κατεχάρης, 


κορμί χαμένο, που᾿ χε αρίφνητα κακά στον κόσμο κάνει. 


Τα λόγια του το νου µου πλάνεψαν και ξεκινούµε αντάµα 


για τη Φοινίκη, όπου του βρίσκουνταν και βιος πολύ και σπίτια. 

ἔνθα παρ᾽ αὐτῷ μεῖνα τελεσφόρον εἰς ἐνιαυτόν. 
ἀλλ᾽ ὅτε δὴ μῆνές τε καὶ ἡμέραι ἐξετελεῦντο 


ἄψ περιτελλοµένου ἔτεος καὶ ἐπήλυθον ὧραι, 


ἐς Λιβύην μ᾽ ἐπὶ νηὸς ἐέσσατο ποντοπόροιο 
ψεύδεα βουλεύσας, ἵνα οἱ σὺν φόρτον ἄγοιμι, 
κεῖθι δέ μ᾽ ὡς περάσειε καὶ ἄσπετον ὦνον ἕλοιτο. 
τῷ ἑπόμην ἐπὶ νηός, ὀϊόμενός περ, ἀνάγκῃ. 


ἡ δ᾽ ἔθεεν Βορέῃ ἀνέμῳ ἀκραέ! καλῷ, 


μέσσον ὑπὲρ Κρήτης: Ζεὺς δέ σφισι μήδετ᾽ 
ὄλεθρον. 

ἀλλ᾽ ὅτε δὴ Κρήτην μὲν ἐλείπομεν, οὐδέ τις ἄλλη 
φαίνετο γαιάων, ἀλλ᾽ οὐρανὸς ἠδὲ θάλασσα, 

δὴ τότε κυανέην νεφέλην ἔστησε Κρονίων 

νηὸς ὕπερ γλαφυρῆς, ἤχλυσε δὲ πόντος ὑπ᾽ 


αὐτῆς. 


Ζεὺς δ᾽ ἄμυδις βρόντησε καὶ ἔμβαλε νηϊ κεραυνόν: 
ἡ δ᾽ ἐλελίχθη πᾶσα Διὸς πληγεῖσα κεραυνῷ, 

ἐν δὲ θεείου πλῆτο: πέσον δ᾽ ἐκ νηὸς ἅπαντες. 

οἱ δὲ κορώνῃσιν ἴκελοι περὶ νῆα μέλαιναν 


κύμασιν ἐμφορέοντο: θεὸς δ᾽ ἀποαίνυτο νόστον. 


αὐτὰρ ἐμοὶ Ζεὺς αὐτός, ἔχοντί περ ἄλγεα θυμῷ, 
ἱστὸν ἀμαιμάκετον νηὸς κυανοτπτρῴροιο 

ἐν χείρεσσιν ἔθηκεν, ὅπως ἔτι πῆμα φύγοιμι. 
τῷ ῥα περιπλεχθεὶς φερόμην ὀλοοῖς ἀνέμοισιν. 


ἐννῆμαρ φερόμην, δεκάτῃ δέ µε νυκτὶ μελαίνῃ 


γαίῃ Θεσπρωτῶν πέλασεν μέγα κῦμα κυλίνδον. 
ἔνθα µε Θεσπρωτῶν βασιλεὺς ἐκομίσσατο Φείδων 
ἥρως ἀπριάτην: τοῦ γὰρ Φίλος υἱὸς ἐπελθὼν 
αἴθρῳ καὶ καμάτῳ δεδμημένον ἦγεν ἐς οἶκον, 


χειρὸς ἀναστήσας, ὄφρ᾽ ἵκετο δώματα πατρός: 


ἀμφὶ δέ µε χλαῖνάν τε χιτῶνά τε εἵματα ἔσσεν. 
«ἔνθ᾽ Ὀδυσῆος ἐγὼ πυθόµην: κεῖνος γὰρ ἔφασκε 
ξεινίσαι ἠδὲ φιλῆσαι ἰόντ᾽ ἐς πατρίδα γαῖαν, 

καί μοι κτήματ᾽ ἔδειξεν ὅσα ξυναγείρατ᾽ Ὀδυσσεύς, 


χαλκόν τε χρυσόν τε πολύκμητόν τε σίδηρον. 


καί νύ ἐς δεκάτην γενεὴν ἕτερόν γ᾽ ἔτι βόσκοι: 
τόσσα οἱ ἐν μεγάροις κειμήλια κεῖτο ἄνακτος. 
τὸν δ᾽ ἐς Δωδώνην φάτο βήμεναι, ὄφρα θεοῖο 
ἐκ δρυὸς ὑψικόμοιο Διὸς βουλὴν ἐπακούσαι, 


ὅππως νοστήσει᾽ Ἰθάκης ἐς πίονα δῆμον 


ἤδη δὴν ἀπεών, ἢ ἀμφαδὸν ἧε κρυφηδόν. 
ὤμοσε δὲ πρὸς ἔμ᾽ αὐτόν, ἀποσπένδων ἐνὶ οἴκῳ, 
νῆα κατειρύσθαι καὶ ἐπαρτέας ἔμμεν ἑταίρους, 

οἳ δή μιν πέμψουσι φίλην ἐς πατρίδα γαῖαν. 


ἀλλ᾽ ἐμὲ πρὶν ἀπέπεμψε: τύχησε γὰρ ἐρχομένη 

Ακέριος ένας χρόνος πέρασε που 'µεινα εκεί κοντά του᾽ 
όµως οι μέρες πια σα διάβηκαν και κύλησαν οι μήνες 


κι ο χρόνος γύρισε κι ήρθε άνοιξη ξανά στην πλάση, τότε 


στο πελαγόδρομο καράβι του για τη Λιβύα µε πήρε, 

και µε γελούσε, τάχα αντάµα του φορτίο θα κουβαλούσα, 

μα αλήθεια εἶχε στο νου πουλώντας µε περίσσια να κερδίσει. 
Εγώ τι θα γενεί το µάντευα, µα ακλούθηξα απ’ ανάγκη᾽ 


και το άρµενο µε πρίμο αρµένιζε βοριά᾽ δεξιά κι αλάργα 


χάραζε η Κρήτη’ ωστόσο θάνατο τους μελετούσε ο Δίας᾽ 

τι πια την Κρήτη ως πίσω αφήκαμε κι ουδέ φαινόταν άλλη 
στεριά τρογύρα, μόνο η θάλασσα τον ουρανό να σμίγει, 
στύλωσε πάνω απ’ το καράβι µας ο γιος του Κρόνου ξάφνου 


σύγνεφο μαύρο, που σκοτείνιασε το πέλαγο άκρη ως ἀκρη' 


μαζί κι ο Δίας βροντάει και τ᾽ άρμενο χτυπά µε αστροπελέκι, 
κι αυτό απ’ του Δία τ᾽ αστραποπέλεκο στρουφοτινάχτη ακέριο 
και θειάφι εμύρισε, κι ως πέσαμε μεμιάς απ’ το καράβι, 

ἴδια κουρούνες οι άλλοι στ’ ἁρμενο τρογύρα παράδερναν 


στο κύμα, µα ο θεός τους έκοψε του γυρισμού τη στράτα. 


Εμένα ο Δίας, καθώς δοκίµαζα τόσους καημούς, ατός του 
του γαλαζόπλωρου πλεούμενου το τρίψηλο κατάρτι 

στα χέρια µου 'ριξε, το θάνατο για να ξεφύγω πάλε. 
Πιασμένος πάνω του παράδερνα μ᾽ ενάντιους τους ανέμους 


μέρες εννιά᾽ στις δέκα μ᾿ έριξε στων Θεσπρωτών τη χώρα 


κύμα μεγάλο, στρουφοκύλιστο, στη μαύρη µέσα νύχτα. 

Κει πέρα ο ξακουσμένος Φείδωνας, των Θεσπρωτών ο ρήγας, 
µε δέχτη ως φίλος αξαγόραστα᾽ τι ως ήμουν δαμασμένος 

από την πάχνη και τον κάματο, µε σήκωσεν ο γιος του 


από το χέρι και στου κύρη του µε πήγε το παλάτι, 


και ρούχα να φορέσω µου’ δωκε, χλαμύδα και χιτώνα. 

Κει πέρα τ᾽ όνοµα πρωτόπεσε στ’ αφτιά µου του Οδυσσέα᾽ 
τον εἶχε ο ρήγας, στην πατρίδα του καθώς γυρνούσε εκείνος, 
Φιλοκονέψει λέει’ και µου 'δειχνε το συναγμένο βιος του, 


χρυσάφι και χαλκό και σίδερο µε κόπο δουλεμένο' 


γενιές ακέριες δέκα θα 'φταναν να θρέψουν όλα τούτα᾽ 

τόσο μεγάλο βιος τον πρόσμενε στου ρήγα το παλάτι. 
Προσώρας στη Δωδώνη, µου 'λεγε, βρισκόταν, για να πάρει 
βουλή απ’ το Δία, το δρυ του ακούγοντας τον ψηλοφουντωμένο, 


μετά από τόσα χρόνια που ᾽λειψε, το πως θα γύρναε πίσω, 


κρυφά για φανερά, στα χώματα τα πλούσια της Ιθάκης. 

Στον ἰδιο εμένα ορκίστη, ως έκανε σπονδή στο αρχοντικό του, 
πως είχαν ρίξει κιόλας τ᾽ άρμενο στο κύμα, κι οι σύντροφοι 
πρόσμεναν έτοιμοι, στον τόπο του τον Οδυσσέα να πάνε. 


εμένα μ᾽ έστειλε πρωτύτερα, τι βρέθηκε καράβι 


995 


340 


345 


350 


355 


360 


365 


370 


375 


νηῦς 


ἀνδρῶν Θεσπρωτῶν ἐς Δουλίχιον πολύπυρον. 
ἔνθ᾽ ὃ γέ μ᾽ ἠνώγει πέμψαι βασιλῆϊ Ἀκάστῳ 
ἐνδυκέως: τοῖσιν δὲ κακὴ φρεσὶν ἥνδανε βουλὴ 
ἀμφ᾽ ἐμοί, ὄφρ᾽ ἔτι πάγχυ δύης ἐπὶ πῆμα γενοίμην. 


ἀλλ᾽ ὅτε γαίης πολλὸν ἀπέπλω ποντοπόρος νηῦς, 


αὐτίκα δούλιον ἦμαρ ἐμοὶ περιμηχανόωντο. 

ἐκ μέν µε χλαῖνάν τε χιτῶνά τε εἵματ᾽ ἔδυσαν, 
ἀμφὶ δέ μοι ῥάκος ἄλλο κακὸν βάλον ἠδὲ χιτῶνα, 
ῥωγαλέα, τὰ καὶ αὐτὸς ἐν ὀφθαλμοῖσιν ὅρηαι: 


ἑσπέριοι δ᾽ Ἰθάκης εὐδειέλου ἔργ᾽ ἀφίκοντο. 


ἔνθ᾽ ἐμὲ μὲν κατέδησαν ἐὐσσέλμῳ ἐνὶ νηϊ 

ὅπλῳ ἐὐστρεφεϊ στερεῶς, αὐτοὶ δ᾽ ἀποβάντες 
ἐσσυμένως παρὰ θῖνα θαλάσσης δόρπον ἕλοντο. 
αὐτὰρ ἐμοὶ δεσμὸν μὲν ἀνέγναμψαν θεοὶ αὐτοὶ 


ῥηϊδίως: κεφαλῇ δὲ κατὰ ῥάκος ἀμφικαλύψας, 


ξεστὸν ἐφόλκαιον καταβὰς ἐπέλασσα θαλάσσῃ 
στῆθος, ἔπειτα δὲ χερσὶ διήρεσσ᾽ ἀμφοτέρῃσι 
νηχόμενος, μάλα δ᾽ ὦκα θύρηθ᾽ ἔα ἀμφὶς ἐκείνων. 
ἔνθ᾽ ἀναβάς, ὅθι τε δρίος ἦν πολυανθέος ὕλης, 


κείμην πεπτηώς. οἱ δὲ μεγάλα στενάχοντες 


φοίτων: ἀλλ᾽ οὐ γάρ σφιν ἐφαίνετο κέρδιον εἶναι 
μαίεσθαι προτέρω, τοὶ μὲν πάλιν αὖτις ἔβαινον 
νηὸς ἔπι γλαφυρῆς: ἐμὲ δ᾽ ἔκρυψαν θεοὶ αὐτοὶ 
ῥηϊδίως, καί µε σταθμῷ ἐπέλασσαν ἄγοντες 


ἀνδρὸς ἐπισταμένου: ἔτι γάρ νύ μοι αἶσα βιῶναι.» 


τὸν δ᾽ ἀπαμειβόμενος προσέφης, Εὔμαιε συβῶτα: 
«ἆ δειλὲ ξείνων, ἦ μοι μάλα θυμὸν ὄρινας 

ταῦτα ἕκαστα λέγων, ὅσα δὴ πάθες ἠδ᾽ ὅσ᾽ 
ἀλήθης. 

ἀλλὰ τά γ᾽ οὐ κατὰ κόσμον ὀΐομαι, οὐδέ µε πείσεις 


εἰπὼν ἀμφ᾽ Ὀδυσῆϊ: τί σε χρὴ τοῖον ἐόντα 


μαψιδίως ψεύδεσθαι; ἐγὼ δ᾽ εὖ οἶδα καὶ αὐτὸς 
νόστον ἐμοῖο ἄνακτος, ὃ τ᾽ ἤχθετο πᾶσι θεοῖσι 
πάγχυ μάλ᾽, ὅττι μιν οὔ τι μετὰ Τρώεσσι δάµασσαν 
ἠὲ φίλων ἐν χερσίν, ἐπεὶ πόλεμον τολύπευσε. 


τῷ κέν οἱ τύμβον μὲν ἐποίησαν Παναχαιοί, 


ἠδέ κε καὶ ᾧ παιδὶ μέγα κλέος ἤρατ᾽ ὀπίσσω 

νῦν δέ μιν ἀκλειῶς ἅρπυιαι ἀνηρείψαντο. 

αὐτὰρ ἐγὼ παρ᾽ ὕεσσιν ἀπότροπος: οὐδὲ πόλινδε 
ἔρχομαι, εἰ μή πού τι περίφρων Πηνελόπεια 


ἐλθέμεν ὀτρύνῃσιν, ὅτ᾽ ἀγγελίη ποθὲν ἔλθῃ. 


ἀλλ᾽ οἱ μὲν τὰ ἕκαστα παρήμενοι ἐξερέουσιν, 


ἠμὲν οἳ ἄχνυνται δὴν οἰχομένοιο ἄνακτος, 

θεσπρωτικό για το πολύσταρο Δουλίχιο να σαλπάρει. 

Κει πέρα να µε παν στον Άκαστο το ρήγα δίχως άλλο 

τους πρόσταξε᾽ µα αυτοί μελέτησαν κακιά βουλή στα φρένα 
για μένα, για να μπλέξω πιότερο στης συφοράς το δίχτυ. 


Μόλις το πλοίο το πελαγόδρομο βαθιά ξανοίχτη, εκείνοι 


μηχανεύτηκαν δίχως άργητα τη μέρα της σκλαβιάς μου’ 

τα που φορούσα ρούχα µου 'βγαλαν, χλαμύδα και χιτώνα, 
κι άλλο χιτώνα και παλιόρουχα µου δώκαν να φορέσω, 

όλα ξεσκίδια᾽ µε τα μάτια σου τα βλέπεις τώρα οµπρός σου. 


Το βράδυ, στα χωράφια ως έφτασαν της ξέφαντης Ιθάκης, 


πρώτα στο πλοίο το καλοκούβερτο γνοιάστηκαν να µε δέσουν 
γερά μ᾽ ἑνα σκοινί καλόστριφτο, µετά πήδησαν όξω 

όλο βιασύνη, στο περίγιαλο το δείπνο να συντάξουν. 

Μα ατοί τους οι θεοί µου ξέλυσαν τον κόµπο δίχως κόπο, 


και τότε εγώ τα κουρελόρουχα τυλίγω στο κεφάλι, 


κι απ το τιμόνι κάτω εγλίστρησα, κι ακούμπησα στο κύμα 
το στήθος, κι άνοιξα τα χέρια µου και κίνησα να πλέκω' 

και στη στεριά σε λίγο βρέθηκα, µακριά από κείνους, κι όξω 
σε λόγγο βγαίνω λουλουδόσπαρτο και πλάγιασα κει µέσα 


ένα κουβάρι’ πήραν κι έτρεχαν εκείνοι συχυσμένοι 


γυρεύοντας µε, µα τους φάνηκε το πιο καλό πως εἰναι 

πιο πέρα να µην ψάξουν. Στ’ άρμενο λοιπόν γυρνούν και μπαίνουν 
και ξεκινούν µα εμένα μ᾽ έκρυψαν µε δίχως κόπο ατοί τους 

οι αθάνατοι θεοί και μ᾿ έφεραν σε ανθρώπου μυαλωμένου 


τη μάντρα τώρα’ θα 'ναι, φαίνεται, γραφτό να ζήσω ακόµα!» 


Εύμαιε, και συ του απηλογήθηκες, χοιροβοσκέ, και του "πες: 
«Ξένε τρισάµοιρε, ξεσήκωσες περίσσια την καρδιά µου 

τις συφορές σου ανιστορώντας µου, τα παραδέρµατά σου. 

Μα λέω πιο πριν σωστά δε μίλησες, πως του Οδυσσέα μαντάτα 


μας φέρνεις᾽ δεν πιστεύω! Μου 'ᾠταναν τα πάθη τα δικά σου. 


Γιατί να πεις του κάκου ψέματα; Δεν ξέρω λες κι ατός µου 

πως δε γυρίζει πίσω ο αφέντης µου; Τον µίσησαν περίσσια 

όλοι οι θεοί, που δεν τον σκότωσαν πιο πριν στης Τροίας τα µέρη, 
μηδέ, σαν τέλεψε τον πόλεμο, στα χέρια των δικών του. 


Οι Αργίτες όλοι θα του σήκωναν τρανό μνημούρι τότε, 


κι ακόµα η δόξα του θ᾽ απόµενε κληρονομιά στο γιο του. 
Μα τώρα αδόξαστο τον άρπαξαν οι Λάμιες του θανάτου' 
κι εγώ τραβήχτηκα φυλάγοντας τους χοίρους δεν πηγαίνω 
ποτέ στη χώρα, ξον αν εἰδηση τύχει από κάπου κι έρθει 


και στείλει η Πηνελόπη η φρόνιμη και πει πως µε γυρεύει. 


Εκεί κοντά στον ξένο κάθουνται και τον ψιλορωτούνε, 


άλλοι θλιμμένοι για το ρήγα τους που χρόνισε στα ξένα, 

ἠδ᾽ οἳ χαίρουσιν βίοτον νήποινον ἔδοντες: 
ἀλλ᾽ ἐμοὶ οὐ φίλον ἐστὶ μεταλλῆσαι καὶ ἐρέσθαι, 


ἐξ οὗ δή μ᾽ Αἰτωλὸς ἀνὴρ ἐξήπαφε μύθῳ, 


ὃς ῥ᾽ ἄνδρα κτείνας, πολλὴν ἐπὶ γαῖαν ἀληθείς, 
ἦλθεν ἐμὰ πρὸς δώματ: ἐγὼ δέ μιν ἀμφαγάπαζον. 
φῆ δέ μιν ἐν Κρήτεσσι παρ᾽ Ἰδομενῆ! ἰδέσθαι 

νῆας ἀκειόμενον, τάς οἱ ξυνέαξαν ἄελλαι: 


καὶ φάτ᾽ ἐλεύσεσθαι ἢ ἐς θέρος ἢ ἐς ὀπώρην, 


πολλὰ χρήματ᾽ ἄγοντα, σὺν ἀντιθέοις ἑτάροισι. 
καὶ σύ, γέρον πολυπενθές, ἐπεί σέ μοι ἤγαγε 
δαίμων, 

μήτε τί μοι ψεύδεσσι χαρίζεο μήτε τι θέλγε: 

οὐ γὰρ τοὔνεκ᾽ ἐγώ σ᾽ αἰδέσσομαι οὐδὲ φιλήσω, 


ἀλλὰ Δία ξένιον δείσας αὐτόν τ᾽ ἐλεαίρων.» 


τὸν δ᾽ ἀπαμειβόμενος προσέφη πολύμητις 
Ὀδυσσεύς 


«ἢ μάλα τίς τοι θυμὸς ἐνὶ στήθεσσιν ἄπιστος, 


οἷόν σ᾽ οὐδ᾽ ὀμόσας περ ἐπήγαγον οὐδέ σε πείθω. 


ἀλλ᾽ ἄγε νῦν ῥήτρην ποιησόµεθ': αὐτὰρ ὄπισθε 


μάρτυροι ἀμφοτέροισι θεοί, τοὶ Ὄλυμπον ἔχουσιν. 


εἰ μέν κεν νοστήσῃ ἄναξ τεὸς ἐς τόδε δῶμα, 
ἔσσας µε χλαῖνάν τε χιτῶνά τε εἵματα πέμψαι 
Δουλίχιόνδ᾽ ἰέναι, ὅθι μοι φίλον ἔπλετο θυμῷ: 
εἰ δέ κε μὴ ἔλθῃσιν ἄναξ τεὸς ὡς ἀγορεύω, 


δμῶας ἐπισσεύας βαλέειν μεγάλης κατὰ πέτρης, 


ὄφρα καὶ ἄλλος πτωχὸς ἀλεύεται ἠπεροπεύειν.» 
τὸν δ᾽ ἀπαμειβόμενος προσεφώνεε δῖος ὑφορβός: 
«ξεῖν᾽, οὕτω γάρ κέν μοι ἐὐκλείη τ᾽ ἀρετή τε 

εἴη ἐπ᾿ ἀνθρώπους ἅμα τ᾽ αὐτίκα καὶ μετέπειτα, 


ὃς σ᾽ ἐπεὶ ἐς κλισίην ἄγαγον καὶ ξείνια δῶκα, 


αὖτις δὲ κτείναιμι φίλον τ᾿ ἀπὸ θυμὸν ἑλοίμην: 
πρόφρων κεν δὴ ἔπειτα Δία Κρονίωνα λιτοίµην. 
νῦν δ᾽ ὥρη δόρποιο: τάχιστά μοι ἔνδον ἑταῖροι 
εἶεν, ἵν᾽ ἐν κλισίῃ λαρὸν τετυκοίµεθα δόρπον.» 


ὡς οἱ μὲν τοιαῦτα πρὸς ἀλλήλους ἀγόρευον, 


ἀγχίμολον δὲ σύες τε καὶ ἀνέρες ἦλθον ὑφορβοί. 
τὰς μὲν ἄρα ἔρξαν κατὰ ἤθεα κοιμηθῆναι, 
κλαγγὴ δ᾽ ἄσπετος ὦρτο συῶν αὐλιζομενάων 
αὐτὰρ ὁ οἷς ἑτάροισιν ἐκέκλετο δῖος ὑφορβός: 


«ἄξεθ᾽ ὑῶν τὸν ἄριστον, ἵνα ξείνῳ ἱερεύσω 


τηλεδαπῷ: πρὸς δ᾽ αὐτοὶ ὀνησόμεθ᾽, οἵ περ ὀϊζὺν 
δὴν ἔχομεν πάσχοντες ὑῶν ἕνεκ᾽ ἀργιοδόντων: 
ἄλλοι δ᾽ ἡμέτερον κάματον νήποινον ἔδουσιν.» 
ὡς ἄρα φωνήσας κέασε ξύλα νηλέϊ χαλκῷ, 


οἱ δ᾽ ὧν εἰσῆγον μάλα πίονα πενταέτηρον. 

κι άλλοι χαρούμενοι, που αγδίκιωτα τα πλούτη του ρημάζουν. 
Μα εγώ μηδέ ξετάζω τίποτε μηδέ ρωτώ, από τότε 


που ήρθε ένας Αιτωλός και μ᾽ ἑπαιξε᾿ τι εἶχε σκοτώσει κάποιον, 


κι αφού παράδειρε γυρίζοντας σε πλήθος χώρες, ήρθε 

και στο μαντρί μου’ κι όπως κοίταζα να τον καλοσκαμνίσω, 
στην Κρήτη πως τον εἶδε µου 'λεγε να σιάζει τα καράβια 
που του κακόπαθαν στις θάλασσες, στου Ιδομενέα το σπίτι. 


Για θέρος για ψιμοκαλόκαιρο κοντά µας θα γυρνούσε 


με τους ισόθεους λέει συντρόφους του, στα πλούτη φορτωμένος. 
Και συ, κατακαημένε γέροντα, µια κι ο θεός σε φέρνει, 

µη µε πλανάς, µη θες µε ψέματα να µε καλοκαρδίσεις᾽ 

δεν εἰν᾽ γι’ αυτό που την αγάπη µου και την τιµή µου θα 'χεις' 


τον ξένιο Δία φοβούμαι κι ένιωσα συμπόνια και για σένα.» 


Γυρνώντας τότε ο πολυμήχανος του μίλησε Οδυσσέας: 

«Στα στήθια σου η καρδιά σε τίποτε δε δίνει πίστη αλήθεια, 
αφού και µε όρκο µου δεν μπόρεσα τη γνώμη σου ν᾿ αλλάξω. 
Μον’ έλα, στοίχημα να βάλουμε, κι ας εἶναι απάνωθέ µας 


οι αθάνατοι που ζουν στον Όλυμπο και για τους δυο μαρτύροι: 


Αν τύχει και διαγείρει ο αφέντης σου στο σπίτι τούτο πίσω, 
ρούχα να βάλω δώσε απάνω µου, χλαμύδα και χιτώνα, 

και πέρα στο Δουλίχιο στείλε µε, σαν που ποθεί η καρδιά µου' 
μα αν δε γυρίσει πίσω ο αφέντης σου, καθώς σου λέω, να βάλεις 


τους δούλους σου από βράχο τρίψηλο να µε γκρεμίσουν κάτω, 


για να φοβάται κι άλλος ζήτουλας ψευτιές να κατεβάζει.» 

Κι ο θείος χοιροβοσκός του μίλησε κι απηλογιά του δίνει: 
«Όνομα, ξένε, λέω πως θα 'βγαζα καλό, θα µε τιμούσεν 

ο κόσμος --- τωρινοί, μελλούμενοι --- το στοίχημα αν δεχόµουν! 


Να σε δεχτώ µες στο καλύβι µου, να σε καλοσκαμνίσω, 


κι αµέσως να σου δώσω θάνατο, να πάρω τη ζωή σου! 

Και πια στο Δία τα παρακάλια µου µε τι καρδιά θα υψώνω; 
Καιρός για δείπνο! Μόνο οι σύντροφοι να φτάναν στο καλύβι 
μιαν ώρα αρχύτερα, το δείπνο µας να το γνοιαστούµε πλούσιο.» 


Εκείνοι τέτοια συναλλήλως τους σταύρωναν λόγια τότε, 


και να οι χοιροβοσκοί που διάγερναν στη μάντρα µε τους χοίρους. 
Κι ευτύς, ως πήραν και τους έκλεισαν στις κοίτες να πλαγιάσουν, 
αλαλητός ασκώθη αλάγιαστος απ’ τα γρυλλίσματά τους. 

Κι ο θείος χοιροβοσκὸς εφώναξε τους συντρόφους του κι εἰπε: 


«Τον πιο καλό απ’ τους χοίρους φέρτε µου, να σφάξω για τον ξένο 


το μακρινό᾽ ας καλοπεράσουµε και µεις, που χρόνια τώρα 
τόσα τραβούμε, τους ασπρόδοντους για να φυλάμε χοίρους, 

κι άλλοι αξεπλέρωτα τα κόπια µας να τρων και ν᾿ ασωτεύουν.» 
Είπε, και πήρε µε τον άσπλαχνο χαλκό να κόβει ξύλα, 


κι οι άλλοι πολύ παχύ, πεντάχρονο του φέραν µέσα χοίρο, 

τὸν μὲν ἔπειτ᾽ ἔστησαν ἐπ᾽ ἐσχάρῃ: οὐδὲ συβώτης 


λήθετ᾽ ἄρ᾽ ἀθανάτων: φρεσὶ γὰρ κέχρητ᾽ ἀγαθῇσιν: 


ἀλλ᾽ ὁγ᾽ ἀπαρχόμενος κεφαλῆς τρίχας ἐν πυρὶ 
βάλλεν 
ἀργιόδοντος ὑός, καὶ ἐπεύχετο πᾶσι θεοῖσιν 


νοστῆσαι Ὀδυσῆα πολύφρονα ὅνδε δόμονδε. 


κόψε δ᾽ ἀνασχόμενος σχίζῃ δρυός, ἣν λίπε κείων: 
τὸν δ᾽ ἔλιπε ψυχή. τοὶ δ᾽ ἔσφαξάν τε καὶ εὗσαν: 
αἶψα δέ μιν διέχευαν: ὁ δ᾽ ὠμοθετεῖτο συβώτης, 
πάντων ἀρχόμενος μελέων, ἐς πίονα δημόν, 


καὶ τὰ μὲν ἐν πυρὶ βάλλε, παλύνας ἀλφίτου ἀκτῇ, 


μίστυλλόν τ᾽ ἄρα τἆλλα καὶ ἀμφ᾽ ὀβελοῖσιν 
ἔπειραν, 

ὠπτησάν τε περιφραδέως ἐρύσαντό τε πάντα, 
βάλλον δ᾽ εἰν ἐλεοῖσιν ἀολλέα: ἂν δὲ συβώτης 
ἵστατο δαιτρεύσων: περὶ γὰρ φρεσὶν αἴσιμα ἤδη. 


καὶ τὰ μὲν ἕπταχα πάντα διεμοιρᾶτο δαΐζων: 


τὴν μὲν ἴαν νύμφῃσι καὶ Ἑρμῇ, Μαιάδος υἱεῖ, 
θῆκεν ἐπευξάμενος, τὰς δ᾽ ἄλλας νεῖμεν ἑκάστῳ: 
νώτοισιν δ᾽ Ὀδυσῆα διηνεκέεσσι γέραιρεν 
ἀργιόδοντος ὑός, κύδαινε δὲ θυμὸν ἄνακτος: 


καί μιν φωνήσας προσέφη πολύμητις Ὀδυσσεύς: 


«αἴθ᾽ οὕτως, Εὔμαιε, φίλος Διὶ πατρὶ γένοιο 

ὡς ἐμοί, ὅττι τε τοῖον ἐόντ᾽ ἀγαθοῖσι γεραίρεις.» 
τὸν δ᾽ ἀπαμειβόμενος προσέφης, Εὔμαιε συβῶτα: 
«ἔσθιε, δαιμόνιε ξείνων, καὶ τέρπεο τοῖσδε, 


οἷα πάρεστι: θεὸς δὲ τὸ μὲν δώσει, τὸ δ᾽ ἐάσει, 


ὅττι κεν ᾧ θυμῷ ἐθέλῃ: δύναται γὰρ ἅπαντα.» 
ἦ ῥα καὶ ἄργματα θῦσε θεοῖς αἰειγενέτῃσι, 
σπείσας δ᾽ αἴθοπα οἶνον Ὀδυσσῆϊ πτολιπόρθῳ 
ἐν χείρεσσιν ἔθηκεν: ὁ δ᾽ ἕζετο ᾗ παρὰ μοίρῃ. 


σῖτον δέ σφιν ἔνειμε Μεσαύλιος, ὃν ῥα συβώτης 


αὐτὸς κτήσατο οἷος ἀποιχομένοιο ἄνακτος, 
νόσφιν δεσποίνης καὶ Λαέρταο γέροντος: 

πὰρ δ᾽ ἄρα μιν Ταφίων πρίατο κτεάτεσσιν ἑοῖσιν. 
οἱ δ᾽ ἐπ᾽ ὀνείαθ᾽ ἑτοῖμα προκείμενα χεῖρας ἴαλλον. 


αὐτὰρ ἐπεὶ πόσιος καὶ ἐδητύος ἐξ ἔρον ἕντο, 


σῖτον μέν σφιν ἀφεῖλε Μεσαύλιος, οἱ δ᾽ ἐπὶ κοῖτον 
σίτου καὶ κρειῶν κεκορημένοι ἐσσεύοντο. 
νὺξ δ᾽ ἄρ᾽ ἐπῆλθε κακὴ σκοτομήνιος, ὗε δ᾽ ἄρα 


Ζεὺς 


πάννυχος, αὐτὰρ ἄη Ζέφυρος μέγας αἰὲν ἔφυδρος. 


τοῖς δ᾽ Ὀδυσεὺς μετέειπε, συβώτεω πειρητίζων, 


εἴ πώς οἱ ἐκδὺς χλαῖναν πόροι, ἤ τιν᾽ ἑταίρων 


ἄλλον ἐποτρύνειεν, ἐπεί ἑο κήδετο λίην: 

και να σταθεί στη στιά τον ἐσπρωξαν. Μα τους θεούς και τότε 

ο θείος χοιροβοσκός δεν ξέχασε στην ἀδολη καρδιά του, 

κι έκαμε αρχή και τρίχες έριχνε στη φλόγα απ’ το κεφάλι 

του ασπροδοντάτου χοίρου, κι εὐχουνταν στους αθανάτους όλους, 


να στρέψει πια ο Οδυσσέας στο σπίτι του᾿ μετά µε σκίζα, που 'χε 


από το δρυ κρατήσει που 'κοψε, παίρνοντας φόρα, δίνει 

στο χοίρο µια, κι αυτός σωριάστηκε κι οι άλλοι γοργά τον σφάξαν, 
τον καψάλισαν και τον έκοψαν κι εκείνος πήρε ολούθε 

κομμάτια κρέας ωμό και τα βαζε σε πλήθιο ξίγκι απάνω' 


κι αφού µε αλεύρι τα πασπάλισε και τα 'ριξε στις φλόγες, 


τ’ ἄλλα τα λιάνισαν, τα πέρασαν στις σούβλες και τα ψήναν 

μ᾽ έγνοια πολλή᾽ και σύντας ψήθηκαν κι απ᾿ τη φωτιά τα βγάλαν, 
στα κρεατοσάνιδα τα σώριασαν και πήρε να μοιράζει 

ο Εύμαιος ορθός, τι αλήθεια κάτεχε της τάβλας τα συνήθια. 


Εφτά μερίδες όλο το 'καμε το κρέας, πριχού μοιράσει 


µε δέηση µια στην πάντα απίθωσε για τον Ερμή, της Μαίας 

το γιο, Και τις ξανθιές, και μοίρασε τις άλλες στους συντρόφους' 
μα ομπρός στον Οδυσσέα, τιμώντας τον, κοψίδια από την πλάτη 
του ασπροδοντάτου χοίρου εσώριαζε, και χαίρουνταν ο ρήγας. 


Γυρνώντας τότε ο πολυμήχανος του μίλησε Οδυσσέας: 


«Ο Δίας πατέρας, Εύμαιε, να 'θελε να σου 'χει αγάπη τόση, 

σαν όση εγώ, που στην κατάντια µου µε νοιάζεσαι έτσι πλούσια!» 
Εύμαιε, και συ του απηλογήθηκες, χοιροβοσκέ, και του "πες: 
«Πάρε και τρώγε, ξένε δύστυχε, και χάρου ό,τι έχεις μπρος σου 


μας κυβερνάει θεού το θέλημα᾽ µια τούτο µας το δίνει, 


μια το άλλο µας το αρνιέται, ως του 'δοξε, τι δύνεται τα πάντα.» 
Αυτά εἰπε, κι έκαψε το αγιάτικο το κρέας στους αναιώνιους 
θεούς, κρασί φλογάτο εστάλαξε, μετά στον Οδυσσέα 

την κούπα πρόσφερε, και κάθισε κι ατός του στο τραπέζι 


στερνά ψωμί ο Μεσαύλιος μοίρασε᾽ τον εἶχε αγορασµένο 


ο θείος χοιροβοσκός μονάχος του, κι εἶχε απ’ το βιος του δώσει, 
τότε απ’ την Τάφο που τον έπαιρνε, σαν πια εἶχε φύγει ο ρήγας, 
χωρίς να το προστάξει η αφέντρα του κι ο γέροντας Λαέρτης. 

Κι αυτοί στα ετοιµασµένα αντίκρυ τους φαγιά τα χέρια απλώσαν 


και σύντας του πιοτού θαράπεψαν και του φαγιού τον πόθο, 


πήρε ο Μεσαύλιος και τους σήκωσε τ᾽ απομεινάρια, κι όλοι, 
ψωμί και κρέας χορτάτοι, κίνησαν να πάνε να πλαγιάσουν. 

Η νύχτα εἶχε έρθει μαύρη, αφέγγαρη, και πήρε ο Δίας να βρέχει 
ολονυχτίς᾽ 

φυσούσε αλάγιαστος κι Όλο βροχή ο πονέντης' 


κι εἶπε ο Οδυσσέας, τον Εὐμαιο θέλοντας να δοκιμάσει, τάχα, 


μια και τον γνοιάστη τόσο, θα 'βγαζε µια κάπα να του δώσει, 


για τη δικιά του για άλλον σπρώχνοντας από τους συντρόφους του; 

«κέκλυθι νῦν, Εὔμαιε καὶ ἄλλοι πάντες ἑταῖροι, 
εὐξάμενός τι ἔπος ἐρέω: οἶνος γὰρ ἀνώγει 


ἠλεός, ὃς τ᾽ ἐφέηκε πολύφρονά περ μάλ᾽ ἀεῖσαι 


καί θ᾽ ἁπαλὸν γελάσαι, καί τ᾿ ὀρχήσασθαι ἀνῆκε, 
καί τι ἔπος προέηκεν ὃ περ τ᾽ ἄρρητον ἄμεινον. 
ἀλλ᾽ ἐπεὶ οὖν τὸ πρῶτον ἀνέκραγον, οὐκ 
ἐπικεύσω. 

εἴθ᾽ ὡς ἡβώοιμι βίη τέ μοι ἔμπεδος εἴη, 


ὡς ὅθ᾽ ὑπὸ Τροίην λόχον ἤγομεν ἀρτύναντες. 


ἡγείσθην δ᾽ Ὀδυσεύς τε καὶ Ἀτρεΐδης Μενέλαος, 
τοῖσι δ᾽ ἅμα τρίτος ἄρχον ἐγών: αὐτοὶ γὰρ ἄνωγον. 
ἀλλ᾽ ὅτε δή ῥ᾽ ἱκόμεσθα ποτὶ πτόλιν αἰπύ τε τεῖχος, 
ἡμεῖς μὲν περὶ ἄστυ κατὰ ῥωπή]α πυκνά, 


ἂν δόνακας καὶ ἕλος, ὑπὸ τεύχεσι πεπτηῶτες 


κείμεθα. νὺξ δ᾽ ἄρ᾽ ἐπῆλθε κακὴ Βορέαο πεσόντος, 


πηγυλίς: αὐτὰρ ὕπερθε χιὼν γένετ᾽ ἠῦτε πάχνη, 
ψυχρή, καὶ σακέεσσι περιτρέφετο κρύσταλλος. 
ἔνθ᾽ ἄλλοι πάντες χλαίνας ἔχον ἠδὲ χιτῶνας, 


εὗδον δ᾽ εὔκηλοι, σάκεσιν εἰλυμένοι ὤμους: 


αὐτὰρ ἐγὼ χλαῖναν μὲν ἰὼν ἑτάροισιν ἔλειπον 
ἀφραδίῃς, ἐπεὶ οὐκ ἐφάμην ῥιγωσέμεν ἔμπης, 
ἀλλ᾽ ἑπόμην σάκος οἷον ἔχων καὶ ζῶμα φαεινόν. 
ἀλλ᾽ ὅτε δὴ τρίχα νυκτὸς ἔην, μετὰ δ᾽ ἄστρα 
βεβήκει, 

καὶ τότ᾽ ἐγὼν Ὀδυσῆα προσηύδων ἐγγὺς ἐόντα 


ἀγκῶνι νύξας: ὁ δ᾽ ἄρ᾽ ἐμμαπέως ὑπάκουσε: 
«διογενὲς Λαερτιάδη, πολυμήχαν᾽ Ὀδυσσεῦ, 
οὔ τοι ἔτι ζωοῖσι μετέσσομαι, ἀλλά µε χεῖμα 
δάμναται: οὐ γὰρ ἔχω χλαῖναν: παρά μ᾽ ἤπαφε 
δαίμων 


οἰοχίτων᾽ ἔμεναι: νῦν δ᾽ οὐκέτι φυκτὰ πέλονται.» 


«Ὡς ἐφάμην, ὁ δ᾽ ἔπειτα νόον σχέθε τόνδ᾽ ἐνὶ 
θυμῷ, 

οἷος κεῖνος ἔην βουλευέμεν ἠδὲ μάχεσθαι: 
φθεγξάμενος δ᾽ ὀλίγῃ ὀπί µε πρὸς μῦθον ἔειπε: 


«σίγα νῦν, μή τίς σευ Ἀχαιῶν ἄλλος ἀκούσῃ.» 


«ἢ καὶ ἐπ᾽ ἀγκῶνος κεφαλὴν σχέθεν εἶπέ τε μῦθον: 


'κλῦτε, φίλοι: θεῖός μοι ἐνύπνιον ἦλθεν ὄνειρος. 
λίην γὰρ νηῶν ἑκὰς ἤλθομεν: ἀλλά τις εἴη 
εἰπεῖν Ἀτρεΐδῃ Ἀγαμέμνονι, ποιμένι λαῶν, 

εἰ πλέονας παρὰ ναῦφιν ἐποτρύνειε νέεσθαι. 
«ὣς ἔφατ', ὦρτο δ᾽ ἔπειτα Θόας, Ἀνδραίμονος 


υἱός, 


καρπαλίμως, ἀπὸ δὲ χλαῖναν θέτο φοινικόεσσαν, 


βῆ δὲ θέειν ἐπὶ νῆας: ἐγὼ δ᾽ ἐνὶ εἵματι κείνου 

«Εὐμαιε και σεις σύντροφοι επίλοιποι, το τι θα πω για ακούτε! 
Ένα µεγάλο λόγο θα 'λεγα᾿ το παλαβό µε σπρώχνει 


κρασί τι αυτό και τον πιο φρόνιμο να τραγουδήσει βάζει, 


τον κάνει να ξεσπά σε χάχανα, τον σπρώχνει να χορεύει, 
να πει και λόγια, που καλύτερα να µην τα ξεστομούσε. 

Όμως µια κι άνοιξα το στόµα µου, πια δε θα το κρατήσω. 
Αχ, νιος και να 'µουν, αξεθύµαστη τη δύναμη µου να "χα, 


ως τότε που καρτέρι εστήσαµε κάτω απ’ της Τροίας το κάστρο! 


Ο γιος του Ατρέα Μενέλαος άνοιγε το δρόµο κι ο Οδυσσέας, 
κι εἶχαν καλέσει τρίτο αντάµα τους και μένα ν᾽ αρχηγέψω. 

Μα σύντας πια στο κάστρο ἑφτάσαμε και στα ψηλά τειχιά του 
και στα χαμόδεντρα χωθήκαμε, σε βάλτους και καλάμια, 


στη γη ξαπλώσαμε, ζαρώνοντας µες στην αρµατωσιά µας. 


Κι ως έπεσε ο βοριάς, µας πλάκωσε κακιά και παγωμένη 

η νύχτα ως πάχνη σκληρό κι άλιωτο σωριάζουνταν το χιόνι, 

που ως έπεφτε έτσι κρύο, κρουστάλλιαζε τρογύρα στα σκουτάρια. 
Οι άλλοι, μαζί τους όπως είχανε και κάπες και χιτώνες, 


γλυκοκοιμούνταν, και τις πλάτες τους µε τα σκουτάρια εσκέπαν 


μα εγώ την κάπα στους συντρόφους µου, κινώντας, είχα αφήσει 
αστόχαστα’ πως θα ξεπάγιαζα δεν πίστευα, και πήγα 
φορώντας μόνο το σκουτάρι µου και το λαμπρό το ζώμα. 

Μα όντας η νύχτα πια ασπρογάλιαζε κι εἶχανε γείρει τ᾽ άστρα, 


τον Οδυσσέα, που πλάι µου κοίτουνταν, σκουντώ µε τον άγκωνα, 


κι αφτί μεμιάς εκείνος έστησε, τα λόγια µου ν᾿ ακούσει: 
 Γιὲ του Λαέρτη αρχοντογέννητε, πολύτεχνε Οδυσσέα, 
το κρύο το ἀποψινό µε αφάνισε᾽ πια µη µε λογαριάζεις 
στους ζωντανούς θεός µε πλάνεψε και ξέχασα την κάπα. 


Φορώ μονάχα το χιτώνα µου και γλιτωµό δεν έχω." 


Είπα, κι εκείνου ο νους εδούλευε γοργά και βρήκε τρόπο, 
τι στη βουλή καθώς και στ᾿ ἁρματα το ταίρι του δεν εἰχε' 

σε μένα πρώτα απηλογήθηκε µουρμουριστά και µου 'πε: 

» Σώπα, µην τύχει και το λόγο σου γρικήσει Αργίτης άλλος! 


Μετά, ακουμπώντας στον αγκώνα του την κεφαλή, φωνάζει: 


» Ακούτε, φίλοι! Μου 'ρθεν όνειρο θεϊκό στον ύπνο απάνω' 
πολύ µακριά απ’ τα πλοία βρεθήκαμε᾽ μονάχα να Ταν κάποιος 
στο γιο του Ατρέα, τον Αγαμέμνονα, να τρέξει, το ρηγάρχη, 

να ξεσηκώσει να 'ρθουν πιότεροι δω πέρα απ᾿ τα καράβια.» 


Είπε, κι ο Θόας, ο γιος του Αντραΐµονα, πετάχτη ορθός µε βιάση, 


μα μόλις έριξε από πάνω του την πορφυρή του κάπα 


κι έτρεξε πίσω στα καράβια µας, εγώ στο ρούχο εκείνου, 

κείμην ἀσπασίως, φάε δὲ χρυσόθρονος Ἠώς. 
ὣς νῦν ἡβώοιμι βίη τέ μοι ἔμπεδος εἴη: 


δοίη κέν τις χλαῖναν ἐνὶ σταθμοῖσι συφορβῶν, 


ἀμφότερον, φιλότητι καὶ αἰδοῖ φωτὸς ἑῆος: 

νῦν δέ μ᾽ ἀτιμάζουσι κακὰ χροῖ εἵματ' ἔχοντα.» 
τὸν δ᾽ ἀπαμειβόμενος προσέφης, Εὔμαιε συβῶτα: 
«ὦ γέρον, αἶνος μέν τοι ἀμύμων, ὃν κατέλεξας, 


οὐδέ τί πω παρὰ μοῖραν ἔπος νηκερδὲς ἔειπες: 


τῷ οὔτ᾽ ἐσθῆτος δευήσεαι οὔτε τευ ἄλλου, 
ὧν ἐπέοιχ᾽ ἱκέτην ταλαπείριον ἀντιάσαντα, 
νῦν: ἀτὰρ ἠῶθέν γε τὰ σὰ ῥάκεα δνοπαλίξεις. 
οὐ γὰρ πολλαὶ χλαῖναι ἐπημοιβοί τε χιτῶνες 


ἐνθάδε ἕννυσθαι, μία δ᾽ οἴη φωτὶ ἑκάστῳ. 


αὐτὰρ ἐπὴν ἔλθῃσιν Ὀδυσσῆος φίλος υἱός, 

αὐτός τοι χλαϊνάν τε χιτῶνά τε εἵματα δώσει, 
πέμψει δ᾽ ὅππῃ σε κραδίη θυμός τε κελεύει.» 
«ὣς εἰπὼν ἀνόρουσε, τίθει δ᾽ ἄρα οἱ πυρὸς ἐγγὺς 


εὐνήν, ἐν δ᾽ ὄΐων τε καὶ αἰγῶν δέρµατ’ ἔβαλλεν. 


ἔνθ᾽ Ὀδυσεὺς κατέλεκτ': ἐπὶ δὲ χλαῖναν βάλεν 
αὐτῷ 

πυκνὴν καὶ μεγάλην, ἥ οἱ παρεκέσκετ᾽ ἀμοιβάς, 
ἕννυσθαι ὅτε τις χειμὼν ἔκπαγλος ὄροιτο. 

«ὡς ὁ μὲν ἔνθ᾽ Ὀδυσεὺς κοιµήσατο, τοὶ δὲ παρ᾽ 
αὐτὸν 


ἄνδρες κοιμήσαντο νεηνίαι: οὐδὲ συβώτῃ 


ἥνδανεν αὐτόθι κοῖτος, ὑῶν ἄπο κοιμηθῆναι, 
ἀλλ᾽ ὃ γ᾽ ἄρ᾽ ἔξω ἰὼν ὡπλίζετο: χαῖρε δ᾽ 
Ὀδυσσεύς, 

ὅττι ῥά οἱ βιότου περικήδετο νόσφιν ἐόντος. 
πρῶτον μὲν ξίφος ὀξὺ περὶ στιβαροῖς βάλετ᾽ 
ὤμοις, 

ἀμφὶ δὲ χλαῖναν ἑέσσατ᾽ ἀλεξάνεμον, μάλα 


πυκνήν, 


ἂν δὲ νάκην ἕλετ᾽ αἰγὸς ἐὐτρεφέος μεγάλοιο, 


εἵλετο δ᾽ ὀξὺν ἄκοντα, κυνῶν ἀλκτῆρα καὶ ἀνδρῶν. 


βῆ δ᾽ ἴμεναι κείων ὅθι περ σύες ἀργιόδοντες 


πέτρῃ ὕπο γλαφυρῇ εὗδον, Βορέω ὑπ᾽ ἰωγῇ. 

πια ως που᾿ φεξεν η Αυγή η χρυσόθρονη, χαρούμενος κοιμόμουν. 
Νιος έτσι να 'µουν κι αξεθύµαστη τη δύναμη µου να 'χα, 


και κάποιος στο μαντρί θα µου 'δινε χοιροβοσκός µια κάπα, 


σ᾽ έτοιο αντρειωμένο την αγάπη του να δείξει και το σέβας. 
Τώρα µε τέτοια κουρελόρουχα και ποιος µε λογαριάζει!» 
Εύμαιε, και συ του απηλογήθηκες, χοιροβοσκέ, και του "πες: 
«Μίαν ιστορία µας είπες, γέροντα, χωρίς ψεγάδι αλήθεια, 


κι ουτ’ ένας λόγος σου για αταίριαστος για δίχως ὀφελός σου. 


Γι΄ αυτό και ρούχα θα σου δώσουμε κι ό,τι άλλο ακόµα, απ᾿ όσα 
θέλει ένας ξένος που κακόπαθε και φτάνει αναγκεµένος --- 

γι απόψε’ το πουρνό τυλίγεσαι και πάλε στα κουρέλια' 

χιτώνες για αλλαξιά δεν έχουµε κι ουδέ περίσσιες κάπες, 


για να φορούμε ἐδώ᾽ καθένας µας μιαν έχει και τη βάζει. 


Μα του Οδυσσέα το γιο περίμενε! Μόλις διαγείρει εκείνος, 

και κάπα και χιτώνα μόνος του θα σου χαρίσει, κι όπου 

καρδιά και νους σε σπρώχνουν, πρόθυμα θα σε καλοστρατίσει.» 
Σαν εἰπε αυτά, πετάχτη κι άρχισε πλάι στη φωτιά να στρώνει, 


τοµάρια απανωτά σωριάζοντας αρνίσια και γιδίσια᾽ 


κιως πλάγιασε ο Οδυσσέας, τον σκέπασε, µια κάτα ρίχνοντας του 
χοντρή, μεγάλη, που τη φύλαγε μαθές να μεταλλάζει, 

για να 'χει να φορεί, σαν πλάκωνε πολύ βαρύς χειμώνας. 

Έτσι ο Οδυσσέας εκεί κοιμήθηκε, κι οι νιοί βοσκοί κοντά του 


κοιμόνταν όµως δεν το θέλησε μαζί τους να πλαγιάσει 


ο θείος χοιροβοσκός, αφήνοντας αφύλαχτους τους χοίρους. 
Όξω λοιπόν να βγει αρµατώνουνταν, και χάρηκε ο Οδυσσέας, 
που τόσο για το βιος του εγνοιάζουνταν, κι ας τον θαρρούσε 
αλάργα. 

Στους στέριους ώμους πρώτα πέρασε το κοφτερό σπαθί του, 


κάπα πολύ χοντρή, απ᾿ τον ἀνεμο να τον φυλάει, τυλιχτή, 


τομάρι ακόµα γίδας σήκωσε τρανής, καλοθρεμμένης, 
και κοφτερό κοντάρι παίρνοντας, σκυλιά µακριά κι ανθρώπους 
να διώχνει, για το βράχο εκίνησε, που οι χοίροι οι ἀσπροδοντάτοι, 


απ᾿ το βοριά για ν᾿ απαγγειάζουνε, κοιμούνταν κάτωθέ του. 

ΟΜΗΡΟΥ ΟΔΥΣΣΕΙΑ -ο- 


δ᾽ εἰς εὐρύχορον Λακεδαίμονα Παλλὰς Ἀθήνη 
ὠχετ', Ὀδυσσῆος μεγαθύμου φαίδιμον υἱὸν 
νόστου ὑπομνήσουσα καὶ ὀτρυνέουσα νέεσθαι. 


εὗρε δὲ Τηλέμαχον καὶ Νέστορος ἀγλαὸν υἱὸν 


εὕδοντ᾽ ἐν προδόμῳ Μενελάου κυδαλίμοιο, 


ἦ τοι Νεστορίδην μαλακῷ δεδμημένον ὕπνῳ: 


Τηλέμαχον δ᾽ οὐχ ὕπνος ἔχε γλυκύς, ἀλλ᾽ ἐνὶ θυμῷ 


νύκτα δι᾽ ἀμβροσίην μελεδήματα πατρὸς ἔγειρεν. 


ἀγχοῦ δ᾽ ἱσταμένη προσέφη γλαυκῶπις Ἀθήνη: 


«Τηλέμαχ᾽, οὐκέτι καλὰ δόμων ἄπο τῆλ᾽ ἀλάλησαι, 
κτήματά τε προλιπὠν ἄνδρας τ᾽ ἐν σοῖσι δόμοισιν 
οὕτω ὑπερφιάλους: μή τοι κατὰ πάντα φάγωσι 
κτήματα δασσάμενοι, σὺ δὲ τηῦσίην ὁδὸν ἔλθῃς. 


ἀλλ᾽ ὄτρυνε τάχιστα βοὴν ἀγαθὸν Μενέλαον 


πεμπέμεν, ὄφρ᾽ ἔτι οἴκοι ἀμύμονα μητέρα τέτµῃς. 
ἤδη γάρ ῥα πατήρ τε κασίγνητοί τε κέλονται 
Εὐρυμάχῳ γήμασθαι: ὁ γὰρ περιβάλλει ἅπαντας 
μνηστῆρας δώροισι καὶ ἐξώφελλεν ἔεδνα: 


μή νύ τι σεῦ ἀέκητι δόμων ἐκ κτῆμα φέρηται. 


οἶσθα γὰρ οἷος θυμὸς ἐνὶ στήθεσσι γυναικός: 
κείνου βούλεται οἶκον ὀφέλλειν ὅς κεν ὀπυίῃ, 
παίδων δὲ προτέρων καὶ κουριδίοιο φίλοιο 
οὐκέτι μέμνηται τεθνηκότος οὐδὲ μεταλλᾷ. 


ἀλλὰ σύ γ᾽ ἐλθὼν αὐτὸς ἐπιτρέψειας ἕκαστα 


δμῳάων ἡ τίς τοι ἀρίστη φαίνεται εἶναι, 

εἰς ὃ κέ τοι φήνωσι θεοὶ κυδρἠν παράκοιτιν. 
ἄλλο δέ τοί τι ἔπος ἐρέω, σὺ δὲ σύνθεο θυμῷ. 
μνηστήρων σ᾽ ἐπιτηδὲς ἀριστῆες λοχόωσιν 


ἐν πορθμῷ Ἰθάκης τε Σάμοιό τε παιπαλοέσσης. 


ἱέμενοι κτεῖναι, πρὶν πατρίδα γαῖαν ἱκέσθαι. 
ἀλλὰ τά γ᾽ οὐκ ὀΐω: πρὶν καί τινα γαῖα καθέξει 
ἀνδρῶν μνηστήρων, οἵ τοι βίοτον κατέδουσιν. 


ἀλλὰ ἑκὰς νήσων ἀπέχειν εὐεργέα νῆα, 


νυκτὶ δ᾽ ὁμῶς πλείειν: πέμψει δέ τοι οὖρον ὄπισθεν 


ἀθανάτων ὃς τίς σε φυλάσσει τε ῥύεταί τε. 
αὐτὰρ ἐπὴν πρώτην ἀκτὴν Ἰθάκης ἀφίκηαι, 
νῆα μὲν ἐς πόλιν ὀτρῦναι καὶ πάντας ἑταίρους, 
αὐτὸς δὲ πρώτιστα συβώτην εἰσαφικέσθαι, 


ὅς τοι ὑῶν ἐπίουρος, ὁμῶς δέ τοι ἤπια οἶδεν. 


ἔνθα δὲ νύκτ᾽ ἀέσαι: τὸν δ᾽ ὀτρῦναι πόλιν εἴσω 


ἀγγελίην ἐρέοντα περίφρονι Πηνελοπείῃ, 


Για την πλατιά τη Λακεδαίμονα ξεκίνησε η Παλλάδα 
την ἰδιαν ώρα, στον πανέµνοστο του αντρόκαρδου Οδυσσέα 
για να θυμίσει, πια πως έφτασε του γυρισμού του η μέρα. 


Στο στρώμα έβρηκε τον Τηλέμαχο και τον υγιό τον άξιο 


του Νέστορα, στου πολυδόξαστου Μενέλαου το χαγιάτι. 
Είχε βουλιάξει ο γιος του Νέστορα σε βελουδένιον ύπνο, 
μα τον Τηλέμαχο, ὡς του κύρη του τον τυραννούσεν η έγνοια, 
ο γλυκός ύπνος δεν τον έπαιρνε στη θεία τη νύχτα µέσα. 


Τότε η Αθηνά, η θεά η γλαυκόµατη, σιµά του εστάθη κι εἰπε: 


«Πια από το σπίτι σου, Τηλέμαχε, να λείπεις δεν ταιριάζει 

τι έχεις αφήσει εκεί τα πλούτη σου και µες στο σπίτι σου άντρες 
τόσο ξαδιάντροπους, που ολάκερο µπορεί να φαν τα βιος σου 
μοιράζοντας το, απ᾿ το ταξίδι σου να βγεις μαθές χαμένος. 


Πες στο Μενέλαο το βροντόφωνο να σε κατευοδώσει 


μιαν ώρα αρχύτερα, τη μάνα σου στο σπίτι αν θέλεις να βρεις 

τι αλήθεια τώρα και τ αδέρφια της κι ο κύρης της τη σπρώχνουν 
να παντρευτεί µε τον Ευρύμαχο, που πλήθυνε τα δώρα 

και µε όσα δίνει στον πατέρα της ξεπέρασε τους άλλους. 


Κάτι μπορεί απ’ το βιος σας φεύγοντας να πάρει αθέλητα σου. 


Την ..ξέρεις την καρδιά που µέσα της κάθε γυναίκα κρύβει: 
όποιος την πάρει, εκείνου γνοιάζεται το σπίτι να πλουτήνει' 

τα πρώτα της παιδιά τα ξέχασε, και τον παλιό της άντρα 

δεν τον λογιάζει, µια που πέθανε, κι ουδέ τον βάζει ο νους της. 


Μα εσύ γυρνώντας πίσω κοίταξε να µπιστευτείς ατός σου 


στην πιο καλή που ξέρεις σκλάβα σου το βιος, ως να 'ρθει η µέρα 
µε των θεών τη χάρη αρχόντισσα να παντρευτείς γυναίκα. 

Κάτι άλλο ακόµα εγώ θα σου 'λεγα, και συ στο νου σου βάλ᾽ το: 
Οι πιο αντρειανοί μνηστήρες, κάτεχε, καρτέρι σου 'χουν στήσει 


µπρος στο στενό που η Σάµη η απόγκρεµη µε την Ιθάκη κάνει, 


να σε σκοτώσουν, πριν στα χώματα τα πατρικά διαγείρεις. 
Μα αυτό δε γίνεται! Πρωτύτερα πολλούς θα φάει το χώμα 
απ’ τους μνηστήρες λέω, τα πλούτη σου που τρώνε κι αφανίζουν. 
Απ’ τα νησιά λοιπόν το στέριο σου καράβι κράτα αλάργα, 


κι αρµένιζε και νύχτα, αδιάκοπα, κι απ’ τους θεούς ο που 'χεις 


σκεπό και φύλακα, ξοπίσω σου θα στείλει πρίµο αγέρι. 
Όταν στο πρώτο ωστόσο ακρόγιαλο πια αράξεις της Ιθάκης, 
στείλε στη χώρα το καράβι σου µε τους συντρόφους όλους, 
κι εσύ πιο πρώτα απ᾿ όλα τράβηξε για το χοιροβοσκό σου, 


αυτόν που γνοιάζεται τους χοίρους σου και το καλό σου θέλει. 


Τη νύχτα εκεί κοντά του πέρασε και στείλε τον στη χώρα 


µε τα μαντάτα σου, στη φρόνιμη να πει την Πηνελόπη 

οὗνεκά οἱ σῶς ἐσσὶ καὶ ἐκ Πύλου εἰλήλουθας.» 
ἡ μὲν ἄρ᾽ ὣς εἰποῦσ᾽ ἀπέβη πρὸς μακρὸν Ὄλυμπον, 


αὐτὰρ ὁ Νεστορίδην ἐξ ἡδέος ὕπνου ἔγειρεν 


λὰξ ποδὶ κινήσας, καί μιν πρὸς μῦθον ἔειπεν: 
«ἔγρεο, Νεστορίδη Πεισίστρατε, μώνυχας ἵππους 
ζεῦξον ὑφ᾽ ἅρματ᾽ ἄγων, ὄφρα πρήσσωμεν ὁδοῖο.» 
τὸν δ᾽ αὖ Νεστορίδης Πεισίστρατος ἀντίον ηὔδα: 


«Τηλέμαχ᾽, οὔ πως ἔστιν ἐπειγομένους περ ὁδοῖο 


νύκτα διὰ δνοφερἠν ἐλάαν: τάχα δ᾽ ἔσσεται ἠώς. 
ἀλλὰ μέν’ εἰς ὅ κε δῶρα φέρων ἐπιδίφρια θήῃ 
ἥρως Ἀτρείδης, δουρικλειτὸς Μενέλαος, 

καὶ μύθοις ἀγανοῖσι παραυδήσας ἀποπέμψῃ. 


τοῦ γάρ τε ξεῖνος μιμνήσκεται ἤματα πάντα 


ἀνδρὸς ξεινοδόκου, ὃς κεν φιλότητα παράσχῃ.» 
ὣς ἔφατ’, αὐτίκα δὲ χρυσόθρονος ἤλυθεν Ἠώς. 
ἀγχίμολον δέ σφ᾽ ἦλθε βοὴν ἀγαθὸς Μενέλαος, 
ἀνστὰς ἐξ εὐνῆς, Ἑλένης πάρα καλλικόμοιο. 


τὸν δ᾽ ὡς οὖν ἐνόησεν Ὀδυσσῆος φίλος υἱός, 


σπερχόμενός ῥα χιτῶνα περὶ χροὶ σιγαλόεντα 
δῦνεν, καὶ μέγα φᾶρος ἐπὶ στιβαροῖς βάλετ᾽ ὤμοις 
ἥρως, βῆ δὲ θύραζε, παριστάμενος δὲ προσηύδα 
Τηλέμαχος, φίλος υἱὸς Ὀδυσσῆος θείοιο: 
«Ἀτρεΐδη Μενέλαε διοτρεφές, ὄρχαμε λαῶν, 


ἤδη νῦν μ’ ἀπόπεμπε φίλην ἐς πατρίδα γαῖαν: 
ἤδη γάρ μοι θυμὸς ἐέλδεται οἴκαδ᾽ ἱκέσθαι.» 

τὸν δ᾽ ἠμείβετ᾽ ἔπειτα βοὴν ἀγαθὸς Μενέλαος: 
«Τηλέμαχ᾽, οὔ τί σ᾽ ἐγώ γε πολὺν χρόνον ἐνθάδ᾽ 
ἐρύξω 


ἱέμενον νόστοιο: νεμεσσῶμαι δὲ καὶ ἄλλῳ 


ἀνδρὶ ξεινοδόκῳ, ὃς κ᾿ ἔξοχα μὲν φιλέῃσιν, 
ἔξοχα δ᾽ ἐχθαίρῃσιν: ἀμείνω δ᾽ αἴσιμα πάντα. 
ἶσόν τοι κακόν ἐσθ᾽, ὅς τ᾽ οὐκ ἐθέλοντα νέεσθαι 
ξεῖνον ἐποτρύνει καὶ ὃς ἐσσύμενον κατερύκει. 


χρὴ ξεῖνον παρεόντα φιλεῖν, ἐθέλοντα δὲ πέμπειν. 


ἀλλὰ μέν᾽ εἰς ὅ κε δῶρα φέρων ἐπιδίφρια θείω 
καλά, σὺ δ᾽ ὀφθαλμοῖσιν ἴδῃς, εἴπω δὲ γυναιξὶ 
δεῖπνον ἐνὶ μεγάροις τετυκεῖν ἅλις ἔνδον ἐόντων. 
ἀμφότερον, κῦδός τε καὶ ἀγλαΐη καὶ ὄνειαρ, 


δειπνήσαντας ἴμεν πολλὴν ἐπ᾽ ἀπείρονα γαῖαν. 


εἰ δ᾽ ἐθέλεις τραφθῆναι ἀν᾽ Ἑλλάδα καὶ μέσον Ἄργος, 
ὄφρα τοι αὐτὸς ἕπωμαι, ὑποζεύξω δέ τοι ἵππους, 
ἄστεα δ᾽ ἀνθρώπων ἡγήσομαι: οὐδέ τις ἡμέας 
αὔτως ἀππέμψει, δώσει δέ τι ἕν γε φέρεσθαι, 


ἠέ τινα τρπτόδων εὐχάλκων ἠὲ λεβήτων, 

γερός πως είσαι και πως διάγειρες από την Πύλο πίσω.» 
Σαν εἰπε αυτά η θεά, στον Όλυμπο τον αψηλό μισεύει 


κι εκείνος τον υγιό του Νέστορα σκουντά µε το ποδάρι 


και το γλυκό τον ύπνο του 'διωξε κι αυτά τα λόγια του 'πε: 
«Ὑγιέ του Νέστορα, Πεισίστρατε, κάτω απ’ το αμάξι τ᾽ άτια 
σήκω και ζέψε τα μονόνυχα, να μπούμε πια στη στράτα.» 
Κι ο γιος του Νέστορα, ο Πεισίστρατος, του απηλογήθη κι εἰπε: 


«Να ταξιδέψουµε, Τηλέμαχε, στη μαύρη µέσα νύχτα 


δε γίνεται, όση να 'ναι η βιάση µας σε λίγο φέγγει η μέρα. 

Το γιο του Ατρέα, τον κονταρόχαρο Μενέλαο, δεν προσµένεις 
να κουβαλήσει καν τα δώρα του, και μόλις τα φορτώσει 

στο αμάξι µας, µε λόγια πρόσχαρα να µας καλοστρατίσει; 


τι μέρα δεν περνά που η θύμηση να φεύγει από το νου µας 


του ανθρώπου που µας φιλοκόνεψε στο σπίτι του µε αγάπη.» 


Μόλις του τα "πε αυτά, η χρυσόθρονη πρόβαλε Αυγή στα ουράνια' 


κι ήρθε ο Μενέλαος ο βροντόφωνος κοντά τους, απ’ την κλίνη 
πριν λίγην ώρα της ὠριόμαλλης Ελένης σηκωμένος. 
Κι ως τον νογήθηκε ο Τηλέμαχος, πετάχτηκε µε βιάση, 


στραφταλιστό χιτώνα εφόρεσε τρογύρα στο κορμί του, 

κι ως έριξε στους στέριους ώμους του τρανή από πάνω κάπα, 
βγήκε όξω γρήγορα ο Τηλέμαχος, του θεϊκού Οδυσσέα 

ο ακριβογιός, και στάθη δίπλα του κι αυτά τα λόγια του 'πε: 


«Μενέλαε, γιε του Ατρέα τρισεύγενε, ρηγάρχη τιµηµένε, 


στα πατρικά µου πίσω χώματα προβόδισέ µε τώρα, 

τι πια η καρδιά µου απολαχτάρησε στο σπίτι να γυρίσω.» 
Γυρνώντας τότε ο βροντερόφωνος Μενέλαος του αποκρίθη: 
«Καιρό περσσότερο, Τηλέμαχε, δε σε κρατώ κοντά µου, 


να φύγεις πίσω αφού πεθύμησες. Εγώ θυμώνω πάντα 


µε όσους γι’ αυτόν που φιλοκόνεψαν περίσσια αγάπη δείχνουν, 
για κι όχτρα περισσή᾽ καλύτερα το μέτρο να κρατούμε. 

Όμοια άπρεπο θαρρώ τον ξένο σου να σπρώχνεις άθελα του 
να φύγει, κι όμοια, αν δεις και βιάζεται, το δρόµο να του κόβεις. 
Τον ξένο, όσο που μένει, νοιάζου τον, µα αν πει να φύγει, στείλ᾽ 


τον! 


Όμως καρτέρα, µπρος στα μάτια σου να φέρω ν᾿ απιθώσω 

τα όμορφα δώρα απά στο αμάξι σου, να πω και στις γυναίκες 
απ’ τα πολλά που µέσα βρίσκουνται τραπέζι να σας στρώσουν 
δόξα, χαρά για μένα, κι όφελος για σας ψωμί να φάτε, 


πριχού κινηστε, στον απέραντο να πορευτείτε κόσμο. 


Μα αν θέλεις στην Ελλάδα ολόγυρα να προσδιαβείς και στ᾿ Άργος, 


το αμάξι να σου ζέψω, κι ἐρχουμαι κι εγώ, για να σου δείξω 
τις πολιτείες τους’ κι όντας φεύγουμε, ποιος λες να µας αφήσει 
µε άδεια τα χέρια; κάτι θα 'χουµε να κουβαλούμε πάντα 


διαγέρνοντας᾽ µπορεί καλόχαλκο τριπόδι για λεβέτι, 

ἠὲ δύ᾽ ἡμιόνους ἠὲ χρύσειον ἄλεισον.» 

τὸν δ᾽ αὖ Τηλέμαχος πεπνυμένος ἀντίον ηὔδα: 
«Ἀτρεΐδη Μενέλαε διοτρεφές, ὄρχαμε λαῶν, 
βούλομαι ἤδη νεῖσθαι ἐφ᾽ ἡμέτερ': οὐ γὰρ ὄπισθεν 


οὖρον ἰὼν κατέλειτον ἐπὶ κτεάτεσσιν ἐμοῖσιν: 


μὴ πατέρ᾽ ἀντίθεον διζήμενος αὐτὸς ὄλωμαι, 

ἤ τί μοι ἐκ μεγάρων κειμήλιον ἐσθλὸν ὄληται.» 
αὐτὰρ ἐπεὶ τό γ᾽ ἄκουσε βοὴν ἀγαθὸς Μενέλαος, 
αὐτίκ᾽ ἄρ᾽ ᾗ ἀλόχῳ ἠδὲ δμῳῇσι κέλευσε 


δεῖπνον ἐνὶ μεγάροις τετυκεῖν ἅλις ἔνδον ἐόντων. 


ἀγχίμολον δέ οἱ ἦλθε Βοηθοΐδης Ἐτεωνεύς, 
ἀνστὰς ἐξ εὐνῆς, ἐπεὶ οὐ πολὺ ναῖεν ἀπ᾽ αὐτοῦ: 
τὸν πῦρ κῆαι ἄνωγε βοὴν ἀγαθὸς Μενέλαος 
ὀπτῆσαί τε κρεῶν: ὁ δ᾽ ἄρ᾽ οὐκ ἀπίθησεν ἀκούσας. 


αὐτὸς δ᾽ ἐς θάλαμον κατεβήσετο κηώεντα, 


οὐκ οἷος, ἅμα τῷ γ᾽ Ἑλένη κίε καὶ Μεγαπένθης. 
ἀλλ᾽ ὅτε δή ῥ᾽ ἵκανον ὅθι κειμήλια κεῖτο, 
Ἀτρεΐδης μὲν ἔπειτα δέπας λάβεν ἀμφικύπελλον, 
υἱὸν δὲ κρητῆρα φέρειν Μεγαπένθε᾽ ἄνωγεν 


ἀργύρεον: Ἑλένη δὲ παρίστατο φωριαμοῖσιν, 


ἔνθ᾽ ἔσαν οἱ πέπλοι παμποίκιλοι, οὓς κάμεν αὐτή. 
τῶν ἕν᾽ ἀειραμένη Ἑλένη φέρε, δῖα γυναικῶν, 

ὃς κάλλιστος ἔην ποικίλµασιν ἠδὲ μέγιστος, 
ἀστὴρ δ᾽ ὣς ἀπέλαμπεν: ἔκειτο δὲ νείατος ἄλλων. 


βὰν δ᾽ ἰέναι προτέρω διὰ δώματος, ἧος ἵκοντο 


Τηλέμαχον: τὸν δὲ προσέφη ξανθὸς Μενέλαος: 


«Τηλέμαχ᾽, ἦ τοι νόστον, ὅπως φρεσὶ σῇσι μενοινᾶς, 


ὥς τοι Ζεὺς τελέσειεν, ἐρίγδουττος πόσις Ἥρης. 
δώρων δ᾽, ὅσσ᾽ ἐν ἐμῷ οἴκῳ κειμήλια κεῖται, 


δώσω ὃ κάλλιστον καὶ τιµηέστατόν ἐστι. 


δώσω τοι κρητῆρα τετυγμένον: ἀργύρεος δὲ 
ἐστὶν ἅπας, χρυσῷ δ᾽ ἐπὶ χείλεα κεκράανται, 
ἔργον δ᾽ Ἡφαίστοιο: πόρεν δέ ἑ Φαίδιμος ἥρως, 
Σιδονίων βασιλεύς, ὅθ᾽ ἑὸς δόμος ἀμφεκάλυψε 


κεῖσέ µε νοστήσαντα: τεϊν δ᾽ ἐθέλω τόδ᾽ ὀπάσσαι.» 


ὣς εἰπὼν ἐν χειρὶ τίθει δέπας ἀμφικύπελλον 
ἥρως Ἀτρεΐδης: ὁ δ᾽ ἄρα κρητῆρα φαεινὸν 
θῆκ᾽ αὐτοῦ προπάροιθε φέρων κρατερὸς 
Μεγαπένθης, 

ἀργύρεον: Ἑλένη δὲ παρίστατο καλλιτάρῃος 
πέπλον ἔχουσ᾽ ἐν χερσίν, ἔπος τ᾽ ἔφατ᾽ ἔκ τ᾽ 


ὀνόμαζε: 


«δῶρόν τοι καὶ ἐγώ, τέκνον Φίλε, τοῦτο δίδωμι, 
μνῆμ᾽ Ἑλένης χειρῶν, πολυηράτου ἐς γάμου ὥρην, 
σῇ ἀλόχῳ φορέειν: τῆος δὲ φίλῃ παρὰ μητρὶ 

µπορεί μαθές και κούπα ολόχρυση για και ζευγάρι μούλες.» 
Κι ο γνωστικός γυρνάει Τηλέμαχος κι απηλογιά του δίνει: 
«Μενέλαε, γιε του Ατρέα τρισεύγενε, ρηγάρχη τιµηµένε, 
κάλλιο να σύρω πια στο σπίτι µου, τι ως έφευγα, κανέναν 


πίσω δεν άφησα βλεπάτορα, για να φυλάει το βιος µου᾽ 


ζητώντας τον ισόθεο κύρη µου µην πάω κι εγώ χαμένος, 
για κάτι µη χαθεί αξετίµητο στο σπίτι από το βιος µας.» 
Τα λόγια ετούτα ο βροντερόφωνος Μενέλαος αγρικώντας 
δίχως ν᾽ αργήσει τη γυναίκα του προστάζει και τις δούλες 


απ’ τα πολλά που µέσα βρίσκουνταν τραπέζι να τους στρώσουν 


κι όπως ο γιος του βοηθού ζύγωσεν, ο Ετεωνέας, το στρώμα 
μόλις αφήνοντας --- το σπίτι του µακριά μαθές δεν ήταν --- 
φωτιά ο Μενέλαος ο βροντόφωνος γοργά ν᾿ ανάψει του 'πε 
και κρέας να ψήσει᾽ κι ως στο λόγο του τον εἶδε να συγκλίνει, 


κατέβη ατός του στο κελάρι τους το μοσκοβολισμένο, 


μονάχος όχι’ πίσω πήγαινε κι η Ελένη µε το γιο του. 

Κι ως έφτασαν εκεί που βρίσκουνταν το βιος τους φυλαγμένο, 
ο γιος του Ατρέα µια κούπα δίγουβη διαλέγει πρώτα, κι είπε 
στο Μεγαπένθη ένα ασημένιο τους κροντήρι να σηκώσει. 


Η Ελένη ωστόσο στις κασέλες της ήρθε κοντά και στάθη, 


σκουτιά που κλείναν μυριοξόμπλιαστα, φασμένα από την ἴδια. 
Ένα τους διάλεξε και σήκωσε των γυναικών το θάμα, 

το κάλλιο απ’ όλα στα πλουμίσµατα, το πιο φαρδύ από τ᾽ άλλα, 
που 'λαμπε ως άστρο, και το φύλαγε στον πάτο της κασέλας. 


Μετά γύρευαν τον Τηλέμαχο περνώντας το παλάτι, 


κι αυτά ο ξανθός Μενέλαος του 'λεγε, σαν έφτασαν μπροστά του: 
«Ως το ποθείς βαθιά, Τηλέμαχε, να στρέψεις στην πατρίδα, 

ο άντρας της Ἠρας, ο βαρύβροντος ο Δίας, να στο τελέψει. 

Κι απ’ όσα Φυλαγμένα βρίσκουνται στο αρχοντικό µου πλούτη, 


εγω το πιο ακριβό, το πιο ὀμορφο να σου χαρίσω θέλω᾽ 


ένα κροντήρι καλοδούλευτο σου δίνω, ατόφιο ασήμι, 

που 'ναι τα χείλια του µε μάλαμα ψηλά µαργελωμένα, 
δουλειά του Ηφαίστου; µου το χάρισε των Σιδονίων ο ρήγας, 
ο τρανός Φαίδιμος, σα βρέθηκα στου γυρισμού το δρόμο 


κει πέρα και µε δέχτη σπίτι του τώρα το δίνω εσένα.» 


Αυτά εἰπε, και στα χέρια του βαλε τη δίγουβη την κούπα 

ο μέγας γιος του Ατρέα᾽ το λιόφωτο σηκώνοντας κροντήρι 
κι ο Μεγαπένθης του το απίθωσε στα πόδια, το ασημένιο' 
στερνά κι η Ελένη η ροδοµάγουλη τον σίμωσε, στα χέρια 


κρατώντας το φαντό, τον έκραξε κι αυτά τα λόγια του 'πε: 


«Δέξου κι αυτό από μένα, αγόρι µου, το δώρο, απ’ της Ελένης 
τα χέρια θύμηση᾽ και κάποτε, µε το καλώ σα φτάσει 


η ώρα του γάμου σου, το ταίρι σου να το φορέσε(' 

κείσθω ἐνὶ μεγάρῳ. σὺ δέ μοι χαίρων ἀφίκοιο 


οἶκον ἐὐκτίμενον καὶ σὴν ἐς πατρίδα γαῖαν.» 


ὣς εἰποῦσ᾽ ἐν χερσὶ τίθει, ὁ δ᾽ ἐδέξατο χαίρων. 
καὶ τὰ μὲν ἐς πείρινθα τίθει Πεισίστρατος ἥρως 
δεξάμενος, καὶ πάντα ἑῷ θηήσατο θυμῷ: 


τοὺς δ᾽ ἦγε πρὸς δῶμα κάρη ξανθὸς Μενέλαος. 


ἑζέσθην δ᾽ ἄρ᾽ ἔπειτα κατὰ κλισμούς τε θρόνους τε. 


χέρνιβα δ᾽ ἀμφίπολος προχόῳ ἐπέχευε φέρουσα 
καλῇ χρυσείῃ, ὑπὲρ ἀργυρέοιο λέβητος, 
νίψασθαι: παρὰ δὲ ξεστὴν ἐτάνυσσε τράπεζαν. 
σῖτον δ᾽ αἰδοίη ταμίη παρέθηκε φέρουσα: 


εἴδατα πόλλ᾽ ἐπιθεῖσα, χαριζομένη παρεόντων: 


πὰρ δὲ Βοηθοΐδης κρέα δαίετο καὶ νέμε μοίρας: 
οἰνοχόει δ᾽ υἱὸς Μενελάου κυδαλίμοιο. 

οἱ δ᾽ ἐπ᾽ ὀνείαθ᾽ ἑτοῖμα προκείμενα χεῖρας ἴαλλον. 
αὐτὰρ ἐπεὶ πόσιος καὶ ἐδητύος ἐξ ἔρον ἕντο, 


δὴ τότε Τηλέμαχος καὶ Νέστορος ἀγλαὸς υἱὸς 


ἵππους τε ζεύγνυντ᾽ ἀνά θ᾽ ἅρματα ποικίλ᾽ ἔβαινον, 


ἐκ δ᾽ ἔλασαν προθύροιο καὶ αἰθούσης ἐριδούπου. 
τοὺς δὲ μετ᾽ Ἀτρεΐδης ἔκιε ξανθὸς Μενέλαος, 
οἶνον ἔχων ἐν χειρὶ μελίφρονα δεξιτερῆφι, 


ἐν δέπαϊ χρυσέῳ, ὄφρα λείψαντε κιοίτην. 


στῆ δ᾽ ἵππων προπάροιθε, δεδισκόμενος δὲ 
προσηύδα: 

«χαίρετον, ὦ κούρω, καὶ Νέστορι ποιμένι λαῶν 
εἰπεῖν: ἦ γὰρ ἐμοί γε πατὴρ ὣς ἤπιος ἦεν, 

ᾗος ἐνὶ Τροίῃ πολεμίζομεν υἷες Ἀχαιῶν.» 


τὸν δ᾽ αὖ Τηλέμαχος πεπνυμένος ἀντίον ηὔδα: 


«καὶ λίην κείνῳ γε, διοτρεφές, ὡς ἀγορεύεις, 
πάντα τάδ᾽ ἐλθόντες καταλέξομεν: αἲ γὰρ ἐγὼν ὣς 
νοστήσας Ἰθάκηνδε, κιχὼν Ὀδυσῆ᾽ ἐνὶ οἴκῳ, 
εἴποιμ᾽ ὡς παρὰ σεῖο τυχὼν φιλότητος ἁπάσης 


ἔρχομαι, αὐτὰρ ἄγω κειμήλια πολλὰ καὶ ἐσθλά.» 


ὣς ἄρα οἱ εἰπόντι ἐπέπτατο δεξιὸς ὄρνις, 

αἰετὸς ἀργὴν χῆνα φέρων ὀνύχεσσι πέλωρον, 
ἥμερον ἐξ αὐλῆς: οἱ δ᾽ ἰΌζοντες ἕποντο 

ἀνέρες ἠδὲ γυναῖκες: ὁ δέ σφισιν ἐγγύθεν ἐλθὼν 


δεξιὸς ἤϊξε ττρόσθ᾽ ἵππων: οἱ δὲ ἰδόντες 


γήθησαν, καὶ πᾶσιν ἐνὶ φρεσὶ θυμὸς ἰάνθη. 

τοῖσι δὲ Νεστορίδης Πεισίστρατος ἤρχετο μύθων: 
«φράζεο δή, Μενέλαε διοτρεφές, ὄρχαμε λαῶν, 
ἢ νῶϊν τόδ᾽ ἔφηνε θεὸς τέρας ἦε σοὶ αὐτῷ.» 


ὣς φάτο, μερμήριξε δ᾽ ἀρηΐφιλος Μενέλαος, 

ως τότε να το φυλάει στο σπίτι η μάνα σου. Και τώρα στην 
πατρίδα, 


στο αρχοντικό σας τ᾽ ομµορφόχτιστο µε το καλό να στρέψεις!» 


Εἰπε, και το βαλε στα χέρια του, κι εκείνος το προσδέχτη 
όλο χαρά᾽ κι ο αρχοντογέννητος Πεισίστρατος τα δώρα 
πήρε, τα θάμαξε και τα 'κρυψε στο αμαξοκὀφινό τους. 
Μετά ο ξανθός Μενέλαος τράβηξε μαζί τους στο παλάτι 


και σε σκαμνιά κει πέρα κάθισαν και σε θρονιά, να φάνε. 


Μια παρακόρη τότε τρέχοντας νερό σε στάµνα φέρνει, 

χρυσή, πανώρια, κι από κάτω της ένα αργυρό λεγένι, 

για να πλυθούν, κι οµπρός τους ἅπλωσε στραφταλιστό τραπέζι. 
Ψωμί κι η σεβαστή κελάρισσα τους κουβαλάει, και πλήθος 


φαγιά απιθώνει, απ’ ό,τι βρέθηκε καλό φιλεύοντάς τους 


κι ο Ετεωνέας το κρέας ελιάνιζε και μοίραζε ένα γύρο, 

κι έπαιρνε ο γιος του πολυδόξαστου Μενέλαου να κεράσει. 

Κι αυτοί στα ετοιµασµένα αντίκρυ τους φαγιά τα χέρια ἁπλωσαν 
και σύντας του πιοτού θαράπεψαν και του φαγιού τον πόθο, 


ζέψαν τ᾽ αλόγατα ο Τηλέμαχος κι ο γιος ο παινεµένος 


του Νέστορα κι ευτύς ανέβηκαν στο πλουμισμένο αμάξι, 


και βγήκαν όξω απ’ την αυλόπορτα και το βουερό χαγιάτι. 


Πίσω ο ξανθός Μενέλαος έρχουνταν, ο γιος του Ατρέα, κρατώντας 


γεμάτη στο δεξί το χέρι του μαλαματένια κούπα, 


σπονδές να κάνουν µε γλυκόπιοτο κρασί, πριχού κινήσουν 


κι έλεε μπροστά στο αμάξι στέκοντας, καλοστρατίζοντάς τους: 
«Γεια και χαρά σας τώρα, νιούτσικοι, και να µου χαιρετάτε 

το ρήγα Νέστορα᾽ µου στάθηκε στην Τροία τα δέκα χρόνια, 
που οι γιοί των Αχαιών χτυπιόµαστε, σωστός καλός πατέρας.» 


Κι ο γνωστικός γυρνάει Τηλέμαχος κι απηλογιά του δίνει: 


«Μετά χαράς, αρχοντογέννητε, καθώς µας παραγγέλνεις, 

θα του τα πούμε αυτά, ως διαγείρουµε. Και στην Ιθάκη να ταν 
παρόμοια, ως θα γυρνώ, ν᾿ αντάµωνα τον Οδυσσέα στο σπίτι, 
να του ιστορήσω πόση µου 'δειξες στο αρχοντικό σου αγάπη 


και πόσα κουβαλώ αξετίµητα χαρίσματα από σένα!» 


Ως έλεε τούτα, αἴτός επρόβαλε, δεξιά µεριά πετώντας᾽ 

χήνα τρανή, Χιονάτη κι ήµερη στα νύχια του κρατούσε, 

απ’ την αυλή αρπαγμένη᾽ πίσω του χουγιάζοντας έτρεχαν 
γυναίκες κι άντρες µα όπως σίμωσε κει που στέκονταν οι άλλοι, 


μπρος στ’ άλογα δεξιά χιτάρωσε᾽ κι εκείνοι, σαν τον εἶδαν, 


πήραν χαρά τρανή και γλύκαναν µέσα ολωνών τα σπλάχνα. 
Κι ο γιος του Νέστορα, ο Πεισίστρατος, το λόγο εκίνα πρώτος: 
«Μενέλαε, ρήγα αρχοντογέννητε, για κρίνε: το σημάδι, 

τώρα ο θεός που µας φανέρωσε, δικό µας για δικό σου;» 


Αυτά εἰπε᾽ ωστόσο ο πολεμόχαρος Μενέλαος στοχαζόταν 

ὅππως οἱ κατὰ μοῖραν ὑποκρίναιτο νοήσας. 


τὸν δ᾽ Ἑλένη τανύπεπλος ὑποφθαμένη φάτο μῦθον: 


«κλῦτέ μευ: αὐτὰρ ἐγὼ μαντεύσομαι, ὡς ἐνὶ θυμῷ 
ἀθάνατοι βάλλουσι καὶ ὡς τελέεσθαι ὀΐω. 


ὡς ὅδε χῆν᾽ ἥρπαξ᾽ ἀτιταλλομένην ἐνὶ οἴκῳ 


ἐλθὼν ἐξ ὄρεος, ὅθι οἱ γενεή τε τόκος τε, 

ὣς Ὀδυσεὺς κακὰ πολλὰ παθὼν καὶ πόλλ᾽ 
ἐπαληθεὶς 

οἴκαδε νοστήσει καὶ τίσεται: ἠὲ καὶ ἤδη 

οἴκοι, ἀτὰρ μνηστῆρσι κακὸν πάντεσσι φυτεύει.» 


ἢ τὴν δ᾽ αὖ Τηλέμαχος πεπνυμένος ἀντίον ηὔδα: 


«οὕτω νῦν Ζεὺς θείη, ἐρίγδουπος πόσις Ἥρης: 
τῷ κέν τοι καὶ κεῖθι θεῷ ὣς εὐχετοῴμην.» 

ᾖ καὶ ἐφ᾽ Ἱπποῖν μάστιν βάλεν: οἱ δὲ μάλ᾽ ὦκα 
ἤϊξαν πεδίονδε διὰ πτόλιος μεμαῶτες. 


οἱ δὲ πανημέριοι σεῖον ζυγὸν ἀμφὶς ἔχοντες. 


δύσετό τ᾽ ἠέλιος σκιόωντό τε πᾶσαι ἀγυιαί: 

ἐς Φηρὰς δ᾽ ἵκοντο Διοκλῆος ποτὶ δῶμα, 

υἱέος Ὀρτιλόχοιο, τὸν Ἀλφειὸς τέκε παῖδα. 
ἔνθα δὲ νύκτ᾽ ἄεσαν ὁ δὲ τοῖς πὰρ ξείνια θῆκεν. 


ἦμος δ᾽ ἠριγένεια φάνη ῥοδοδάκτυλος Ἠώς, 


ἵππους τε ζεύγνυντ᾽ ἀνά θ᾽ ἅρματα ποικίλ᾽ ἔβαινον, 


ἐκ δ᾽ ἔλασαν προθύροιο καὶ αἰθούσης ἐριδούπου: 
μάστιξεν δ᾽ ἐλάαν, τὼ δ᾽ οὐκ ἄκοντε πετέσθην. 
αἶψα δ᾽ ἔπειθ᾽ ἵκοντο Πύλου αἰπὺ πτολίεθρον: 


καὶ τότε Τηλέμαχος προσεφώνεε Νέστορος υἱόν: 


«Νεστορίδη, πῶς κέν μοι ὑποσχόμενος τελέσειας 
μῦθον ἐμόν; ξεῖνοι δὲ διαμπερὲς εὐχόμεθ᾽ εἶναι 
ἐκ πατέρων φιλότητος, ἀτὰρ καὶ ὁμήλικές εἰμεν: 
ἥδε δ᾽ ὁδὸς καὶ μᾶλλον ὁμοφροσύνῃσιν ἐνήσει. 


μή µε παρὲξ ἄγε νῆα, διοτρεφές, ἀλλὰ λίπ᾽ αὐτοῦ, 


μή μ᾽ ὁ γέρων ἀέκοντα κατάσχῃ ᾧ ἐνὶ οἴκῳ 
ἱέμενος φιλέειν: ἐμὲ δὲ χρεὼ θᾶσσον ἱκέσθαι.» 
«Ὡς φάτο, Νεστορίδης δ᾽ ἄρ᾽ ἑῷ συμφράσσατο 
θυμῷ, 

ὅππως οἱ κατὰ μοῖραν ὑποσχόμενος τελέσειεν. 


ὧδε δέ οἱ φρονέοντι δοάσσατο κέρδιον εἶναι: 


στρέψ᾽ ἵππους ἐπὶ νῆα θοὴν καὶ θῖνα θαλάσσης, 
νηῖ δ᾽ ἐνὶ πρύμνῃ ἐξαίνυτο κάλλιμα δῶρα, 
ἐσθῆτα χρυσόν τε, τά οἱ Μενέλαος ἔδωκε: 

καί μιν ἐποτρύνων ἔπεα πτερόεντα προσηύδα: 


«σπουδῇ νῦν ἀνάβαινε κέλευέ τε πάντας ἑταίρους, 


πρὶν ἐμὲ οἴκαδ᾽ ἱκέσθαι ἀπαγγεῖλαί τε γέροντι. 


εὖ γὰρ ἐγὼ τόδε οἶδα κατὰ φρένα καὶ κατὰ θυμόν: 

πως το σημάδι θα ξεδιάλυνε σωστά και μυαλωμένα᾽ 

όμως η Ελένη προλαβαίνοντας τους λέει η μακρομαντούσα: 
«Θα το διαλύνω εγώ κι ακουστέ µε, τι οι αθάνατοι µου δίνουν 
την ώρα αυτή στα φρένα φώτιση, κι αυτό θαρρώ θα γένει: 


Απ’ το βουνό όπως τούτος ἑφτασεν, οὐθε γενιά και φύτρα 


κρατάει, τη χήνα, εμείς που θρέψαμε, ν᾿ αρπάξει απ’ την αυλή µας, 


όμοια ο Οδυσσέας, αφού παράδειρε και τυραννήθη τόσο, 
πίσω θα’ ρθει να πάρει εγδίκηση᾽ µπορεί και να 'ναι κιόλας 
στο σπίτι του, στο νου του κλώθοντας κακά για τους μνηστήρες.» 


Κιο γνωστικός γυρνάει Τηλέμαχος κι απηλογιά της δίνει: 


«Της Ἠρας ο άντρας ο βαρύβροντος αν τα τελέψει τούτα, 
σα σε θεά θα σου προσεύχουμαι κει πέρα στο νησί μου.» 
Είπε και τ᾽ άλογα μαστίγωσε᾽ κι εκείνα ξεκινώντας 

την πολιτεία διάβηκαν γρήγορα και χύθηκαν στον κάμπο, 


και το ζυγό τα δυο ζερβόδεξα κουνούσαν όλη μέρα. 


Κι ο ήλιος ως πήρε και βασίλεψε κι ίσκιωσαν όλοι οι δρόμοι, 
φτασμένοι στη Φηρή βρεθήκανε, µπρος στου Διοκλή το σπίτι, 
που ήταν ο γιος του ρήγα Ορτίλοχου και του Αλφειού τ᾽ αγγόνι. 
Αυτός εκεί τους καλοσκάμνισε και πέρασαν τη νύχτα. 


Κι η Αυγή σα φάνη η πουρνογέννητη και ροδοδαχτιλάτη, 


ζέψαν τ᾽ αλόγατα κι ανέβηκαν στο πλουμισμένο αμάξι 

και βγήκαν όξω απ’ την αυλόπορτα και το βουερά χαγιάτι. 
Δίνει βιτσιά να φύγουν τ᾽ άλογα, κι αυτά, γοργά ως πετούσαν, 
στης Πύλος φτάσαν δίχως άργητα το απόγκρεµο το κάστρο. 


Τότε ο Τηλέμαχος στου Νέστορα το γιο γυρνώντας εἰπε: 


«Θες να µου τάξεις, γιε του Νέστορα, πως ό,τι πω θα κάνεις; 
Η αγάπη που 'χαν οι πατέρες µας µας έχει σμίξει ως φίλους 
αποξαρχης, καμάρι το 'χουμε᾽ µα η στράτα αυτή πιο ακόµα 
--- εἰμαστε δα και συνομήλικοι --- θα δέσει τη Φιλιά µας. 


Παράτα µε εδώ πέρα, τ᾽ άρμενο µην προσπερνάς, καλέ µου’ 


µπορεί να µε κρατήσει ο γέροντας, να µε φιλοκονέψει 
αθέλητα µου’ κι όµως γρήγορα να φτάσω ανάγκη πάσα.» 
Σαν εἰπε τούτα, ο γιος του Νέστορα στα φρένα του εστοχάστη 
µια τέτοια χάρη πως απάνω του να πάρει να τελέψει. 


Κι αυτό του εικάστη, ως διαλογίζουνταν, το πιο καλό πως εἶναι: 


Τ᾽ άτια στο γρήγορο πλεούμενο και στο ακρογιάλι στρέφει, 
τα δώρα βγάζει τα περίλαμπρα που 'χε ο Μενέλαος δώσει 
-- μάλαμα, ρούχα --- κι ακουμπώντας τα στης πρύμνας την 
κουβέρτα 

λόγια του μίλησε ανεµάρπαστα, να φύγει σπρώχνοντας τον: 


«Ανέβα γρήγορα και φώναξε ν᾿ ανέβουν κι οι σύντροφοι, 


πριχού διαγείρω εγὠ στο σπίτι µας κι ο γέροντας το μάθει᾽ 


τι εγώ στο νου µου και στα φρένα µου το ξέρω, δε σε αφήνει! 

οἷος κείνου θυμὸς ὑπέρβιος, οὔ σε µεθήσει, 
ἀλλ᾽ αὐτὸς καλέων δεῦρ᾽ εἴσεται, οὐδέ ἕ φημι 


ἂψ ἰέναι κενεόν: μάλα γὰρ κεχολώσεται ἔμπης.» 


ὣς ἄρα φωνήσας ἔλασεν καλλίτριχας ἵππους 
ἂψ Πυλίων εἰς ἄστυ, θοῶς δ᾽ ἄρα δώμαθ᾽ ἵκανε. 
Τηλέμαχος δ᾽ ἑτάροισιν ἐποτρύνων ἐκέλευσεν: 
«ἐγκοσμεῖτε τὰ τεύχε᾽, ἑταῖροι, νηὶ μελαίνῃ, 


αὐτοί τ᾽ ἀμβαίνωμεν, ἵνα πρήσσωμεν ὁδοῖο.» 


«ὣς ἔφαθ᾽, οἱ δ᾽ ἄρα τοῦ μάλα μὲν κλύον ἠδ᾽ 
ἐπίθοντο, 

αἶψα δ᾽ ἄρ᾽ εἴσβαινον καὶ ἐπὶ κληῖσι καθῖζον. 
τοι ὁ μὲν τὰ πονεῖτο καὶ εὔχετο, θῦε δ᾽ Ἀθήνῃ 
νηὶ πάρα πρυμνῇ: σχεδόθεν δέ οἱ ἤλυθεν ἀνὴρ 


τηλεδαπός, φεύγων ἐξ Ἄργεος ἄνδρα κατακτάς, 


μάντις: ἀτὰρ γενεήν γε Μελάμποδος ἔκγονος ἦεν, 
ὃς πρὶν μέν ποτ’ ἔναιε Πύλῳ ἔνι, μητέρι μήλων, 
ἀφνειὸς Πυλίοισι μέγ᾽ ἔξοχα δώματα ναίων: 

δὴ τότε γ᾽ ἄλλων δῆμον ἀφίκετο, πατρίδα φεύγων 


Νηλέα τε μεγάθυμον, ἀγαυότατον ζωόντων, 


ὃς οἱ χρήματα πολλὰ τελεσφόρον εἰς ἐνιαυτὸν 

εἶχε βίῃ. ὁ δὲ τῆος ἐνὶ μεγάροις Φυλάκοιο 

δεσμῷ ἐν ἀργαλέῳ δέδετο, κρατέρ᾽ ἄλγεα πάσχων 
εἵνεκα Νηλῆος κούρης ἄτης τε βαρείης, 


τήν οἱ ἐπὶ φρεσὶ θῆκε θεὰ δασπλῆτις Ἐρινύς. 


ἀλλ᾽ ὁ μὲν ἔκφυγε κῆρα καὶ ἤλασε βοῦς ἐριμύκους 
ἐς Πύλον ἐκ Φυλάκης καὶ ἐτίσατο ἔργον ἀεικὲς 
ἀντίθεον Νηλῆα, κασιγνήτῳ δὲ γυναῖκα 

ἠγάγετο πρὸς δώμαθ'. ὁ δ᾽ ἄλλων ἵκετο δῆμον, 


Ἄργος ἐς ἱππόβοτον: τόθι γάρ νύ οἱ αἴσιμον ἦεν 


ναιέμεναι πολλοῖσιν ἀνάσσοντ᾽ Ἀργείοισιν 

ἔνθα δ᾽ ἔγημε γυναῖκα καὶ ὑψερεφὲς θέτο δῶμα, 
γείνατο δ᾽ Ἀντιφάτην καὶ Μάντιον, υἷε κραταιώ. 
Ἀντιφάτης μὲν ἔτικτεν Ὀϊκλῆα μεγάθυμον, 


αὐτὰρ Ὀϊκλείης λαοσσόον Ἀμφιάραον, 


ὃν περὶ κῆρι φίλει Ζεύς τ᾽ αἰγίοχος καὶ Ἀπόλλων 
παντοίην φιλότητ': οὐδ᾽ ἵκετο γήραος οὐδόν, 
ἀλλ᾽ ὄλετ᾽ ἐν Θήβῃσι γυναίων εἵνεκα δώρων. 
τοῦ δ᾽ υἱεῖς ἐγένοντ᾽ Ἀλκμαίων Ἀμφίλοχός τε. 


Μάντιος αὖ τέκετο Πολυφείδεά τε Κλεῖτόν τε: 


ἀλλ᾽ ἢ τοι Κλεῖτον χρυσόθρονος ἥρπασεν Ἠὼς 
κάλλεος εἵνεκα οἷο, ἵν᾽ ἀθανάτοισι μετείη: 

αὐτὰρ ὑπέρθυμον Πολυφείδεα μάντιν Ἀπόλλων 
θῆκε βροτῶν ὄχ᾽ ἄριστον, ἐπεὶ θάνεν Ἀμφιάραος: 


ὃς ῥ᾽ Ὑπερησίηνδ᾽ ἀπενάσσατο πατρὶ χολωθείς, 


185 


τόσο η ψυχή εκείνου εἶναι αράθυµη᾽ σε λίγο εδώ θα φτάσει 
να σε καλέσει ατός του, κι έπειτα δε θα γυρίσει πίσω 


θαρρώ μονάχος µε την άργητα, που έτσι κι αλλιώς θα σου 'χει.» 


Είπε, και τ᾽ άτια τα ὠριοχήτικα χτυπάει µε το μαστίγι, 

να πάει στην Πύλο πίσω, κι έφτασε σε λίγο στο παλάτι. 

Τότε ο Τηλέμαχος στους συντρόφους μιλεί προστάζοντας τους: 
«Στο μελανό καράβι, σύντροφοι, τα σύνεργα γνοιαστείτε, 


κι ατοί µας γρήγορα ας ανέβουµε, να μπούμε πια στη στράτα.» 


Εἰπε, κι αυτοί, γρικώντας, πρόθυμα συνάκουσαν το λόγο, 

και μπήκαν µέσα δίχως άργητα και στα ζυγά καθίσαν. 

Τούτα νοιαζόταν ο Τηλέμαχος, κι ως θύμιαζε κι ευχόταν 

στην Αθηνά μπροστά στην πρύμνα του, τον σίμωσε ένας ξένος, 


που 'χε σκοτώσει κάποιον κι έφευγε µακριά από τ᾽ Άργος, κι ήταν 


μάντης τρανός, κι απ᾿ το Μελάμποδα κατέβαινε η γενιά του. 

Στην Πύλο κάποτε ο Μελάμποδας, την αρνομάνα, ζούσε 

στο αρχοντικό του το περίλαμπρο, µες στους Πυλιώτες πλούσιος' 
μα αργότερα στα ξένα εδιάβηκε, να φύγει από τη γη του 


κι απ᾿ το Νηλέα µακριά τον πέρφανο, τον πιο τρανό στον κόσμο, 


που του κρατούσε μήνες δώδεκα μεβιάς το πλήθιο βιος του, 
όσον καιρόν εκείνος βρίσκουνταν στο σπίτι του Φυλάκου, 
ριγμένος σε άλυσες ανήµερες, σε χίλια μύρια πάθη' 

για του Νηλέα την κόρη τα 'σερνε και τη βαριά την τύφλα, 


που η Ερινύα, θεά σκληρόκαρδη, στα φρένα του 'χε ρίξει. 


Γλίωσε ωστόσο και κουβάλησε στην Πύλο απ’ τη Φυλακή 
τα μουγκαλάτα βόδια, κι έβαλε την αδικία ο Νηλέας 

να του πλερώσει ο ισόθεος, κι έφερε στο σπίτι τους την κόρη 
για ταίρι του αδερφού του, κι έπειτα κινούσε αλλού να φύγει, 


στο αλογοθρόφο τ᾽ Άργος’ του Ύραφε στα µέρη εκείνα η μοίρα 


μαθές να ζήσει, ρηγαδεύοντας σε πλήθος µέσα Αργίτες. 
Παντρεύτη εκεί και γιους απόχτησε τρανούς, τον Αντιφάτη 
και το Μαντίο στο αψηλοτάβανο παλάτι που 'χε χτίσει. 
Τον άτροµο ο Αντιφάτης γέννησε τον Οικλέα, και τούτος 


τον Αμφιάραο, που ξεσήκωσε στρατούς, και του 'χαν δείξει 


αγάπη περισσή κι ο Απόλλωνας κι ο βροντοσκουταράτος 
ο Δίας µα εκείνος δεν επρόφτασε να φτάσει στο κατώφλι 
των γερατιών --- στη Θήβα εχάθηκε για τα γυναικεία δώρα. 
δυο γιους ωστόσο, τον Αμφίλοχο και τον Αλκμάονα, αφήκε. 


Κι απ’ το Μαντίο δυο γιοί γεννήθηκαν, ο Πολυφείδης πρώτος 


κι ο Κλείτος τούτον η χρυσόθρονη για την τρανή ομορφιά του 
τον ἁρπαξεν Αυγή, να βρίσκεται στους αθανάτους μέσα. 

Τον Πολυφείδη πάλι ο Απόλλωνας, µια κι ο Αμφιάραος είχε 
πεθάνει πια, τρανό τον έκανε στον κόσμο μαντολόγο᾽ 


κι αυτός, θυμώνοντας του κύρη του, στην Υπερήσια πήγε 

ἔνθ᾽ ὅ γε ναιετάων μαντεύετο πᾶσι βροτοῖσιν. 

τοῦ μὲν ἄρ᾽ υἱὸς ἐπῆλθε, Θεοκλύμενος δ᾽ ὄνομ᾽ ἦεν, 
ὃς τότε Τηλεμάχου πέλας ἵστατο: τὸν δ᾽ ἐκίχανεν 
σπένδοντ᾽ εὐχόμενόν τε θοῇ παρὰ νηὶ μελαίνῃ, 


καί μιν φωνήσας ἔπεα πτερόεντα προσηύδα: 


«ὦ Φίλ᾽, ἐπεί σε θύοντα κιχάνω τῷδ᾽ ἐνὶ χώρῳ, 
λίσσομ᾽ ὑπὲρ θυέων καὶ δαίμονος, αὐτὰρ ἔπειτα 
σῆς τ᾽ αὐτοῦ κεφαλῆς καὶ ἑταίρων, οἵ τοι ἕπονται, 
εἰπέ μοι εἰρομένῳ νημερτέα μηδ᾽ ἐπικεύσῃς: 


τίς πόθεν εἷς ἀνδρῶν; πόθι τοι πόλις ἠδὲ τοκῆες;» 


τὸν δ᾽ αὖ Τηλέμαχος πεπνυμένος ἀντίον ηὔδα: 
«τοιγὰρ ἐγώ τοι, ξεῖνε, μάλ᾽ ἀτρεκέως ἀγορεύσω. 
ἐξ Ἰθάκης γένος εἰμί, πατἠρ δέ μοί ἐστιν Ὀδυσσεύς, 
εἴ ποτ᾽ ἔην: νῦν δ᾽ ἤδη ἀπέφθιτο λυγρῷ ὀλέθρῳ. 


τοὔνεκα νῦν ἑτάρους τε λαβὼν καὶ νῆα μέλαιναν 


ἦλθον πευσόµενος πατρὸς δὴν οἰχομένοιο.» 

τὸν δ᾽ αὖτε προσέειπε Θεοκλύμενος θεοειδής: 
«οὕτω τοι καὶ ἐγὼν ἐκ πατρίδος, ἄνδρα κατακτὰς 
ἔμφυλον: πολλοὶ δὲ κασίγνητοί τε ἔται τε 


Ἄργος ἀν’ ἱππόβοτον, μέγα δὲ κρατέουσιν Ἀχαιῶν. 


τῶν ὑπαλευάμενος θάνατον καὶ κῆρα μέλαιναν 


φεύγω, ἐπεί νύ μοι αἶσα κατ’ ἀνθρώπους ἀλάλησθαι. 


ἀλλά µε νηὸς ἔφεσσαι, ἐπεί σε φυγὼν ἱκέτευσα, 
μή µε κατακτείνωσι: διωκέµεναι γὰρ ὀΐω.» 


τὸν δ᾽ αὖ Τηλέμαχος πεπνυμένος ἀντίον ηὔδα: 


«οὐ μὲν δή σ᾽ ἐθέλοντά γ᾽ ἀπώσω νπὸς ἐΐσης, 
ἀλλ᾽ ἕπευ: αὐτὰρ κεῖθι φιλήσεαι, οἷά κ᾿ ἔχωμεν.» 
ὣς ἄρα φωνήσας οἱ ἐδέξατο χάλκεον ἔγχος, 

καὶ τό γ᾽ ἐπ᾽ ἰκριόφιν τάνυσεν νεὸς ἀμφιελίσσης: 


ἂν δὲ καὶ αὐτὸς νηὸς ἐβήσετο ποντοπόροιο. 


ἐν πρύμνῃ δ᾽ ἄρ᾽ ἔπειτα καθέζετο, πὰρ δὲ οἱ αὐτῷ 
εἶσε Θεοκλύμενον: τοὶ δὲ πρυμνήσι᾽ ἔλυσαν. 
Τηλέμαχος δ᾽ ἑτάροισιν ἐποτρύνας ἐκέλευσεν 
ὅπλων ἅπτεσθαι: τοὶ δ᾽ ἐσσυμένως ἐπίθοντο. 


ἱστὸν δ᾽ εἰλάτινον κοίλης ἔντοσθε μεσόδμης 


στῆσαν ἀείραντες, κατὰ δὲ προτόνοισιν ἔδησαν, 
ἕλκον δ᾽ ἱστία λευκὰ ἐὐστρέπτοισι βοεῦσι. 
τοῖσιν δ᾽ ἴκμενον οὖρον ἵει γλαυκῶπις Ἀθήνη, 
λάβρον ἐπαιγίζοντα δι’ αἰθέρος, ὄφρα τάχιστα 


νηῦς ἀνύσειε θέουσα θαλάσσης ἁλμυρὸν ὕδωρ. 


βὰν δὲ παρὰ Κρουνοὺς καὶ Χαλκίδα καλλιρέεθρον. 
δύσετό τ᾽ ἠέλιος σκιόωντό τε πᾶσαι ἀγυιαί: 


ἡ δὲ Φεὰς ἐπέβαλλεν ἐπειγομένη Διὸς οὔρῳ 


186 


και σ᾽ όλους τους ανθρώπους που 'φταναν εκεί μαντολογούσε. 
Δικός του γιος ο Θεοκλύμενος λογιόταν, που 'ρθε τώρα 

και στάθη αντίκρα στον Τηλέμαχο’ κι ως τούτος προσευχόταν 
και στάλαζε κρασί στο γρήγορο, μαύρο καράβι δίπλα, 


φωνάζοντας τον ανεµάρπαστα κινούσε λόγια οµπρός του: 


«Μια και στον τόπο αυτόν σε πέτυχα θυσίες να κάνεις, φίλε, 
και στη θυσία και στον αθάνατο που δέεσαι σε ξορκίζω, 

έτσι καλό και συ κι οι σύντροφοι που σου ακλουθούν να ιδείτε, 
στο ρώτημα µου δώσε απόκριση και την αλήθεια πες µου: 
Ποιος εἶσαι, πούθε; Που η πατρίδα σου και που οι γονιοί σου 


εσένα;» 


Κι ο γνωστικός γυρνάει Τηλέμαχος κι απηλογιά του δίνει: 

«Την πάσα αλήθεια εγώ μιλώντας σου θα μολογήσω, ξένε' 

απ’ την Ιθάκη σέρνει η φύτρα µου, κι εἶναι ο Οδυσσέας γονιός µου 
αν ήταν κάποτε! τι εχάθηκε, κακιά τον βρήκε μοίρα. 


Γι αυτό κι εγώ συντρόφους διάλεξα και μελανό καράβι 


κι ήρθα να μάθω για τον κύρη µου, που χρόνισε στα ξένα.» 
Και του αποκρίθη ο Θεοκλύμενος ο θεοδιωματάρης: 

«Κι εγώ τη χώρα µου παράτησα, τι έχω σκοτώσει κάποιον 
του τόπου μας’ πολλά τ᾽ αδέρφια του, τρανή η δικολογιά του, 


κι έχουν πολύ μεγάλη δύναμη στο αλογοθρόφο τ Άργος. 


Μου μελετούσαν μαύρο θάνατο, µα γλίτωσα, και τώρα 

φεύγω µακριά) γραφτό της μοίρας µου στη γη να παραδέρνω. 
Μα άσε στο πλοίο να µπώ᾿ στα πόδια σου προσπέφτω 
αποδιωγµένος' 

µε κυνηγούν, θαρρώ, και θάνατο φοβούμαι µη µου δώσουν.» 


Κι ο γνωστικός γυρνάει Τηλέμαχος κι απηλογιά του δίνει: 


«Αφού το θέλεις, απ’ το ισόβαρο καράβι δε σε διώχνω᾽ 
ακλούθα µας, και µε ό,τι βρίσκεται θα φιλευτείς κοντά µας.» 
Έτσι μιλούσε, και το χάλκινο κοντάρι παίρνοντας του 

πάνω στου πλοίου του δρεπανόγυρτου το αφήκε την κουβέρτα' 


μετά κι αυτός στο πελαγόδροµμο καράβι ανέβη, κι όπως 


στην πρύμνα επήρε θέση, κάλεσε κοντά του να καθίσει 

το Θεοκλύμενο, κι οι σύντροφοι τα παλαμάρια έλυσαν. 

Τότε ο Τηλέμαχος τους συντρόφους φωνάζοντας προστάζει 
τα σύνεργα να πιάσουν, κι άκουσαν τους ορισμούς του εκείνοι" 


το ἑλάτινο κατάρτι εστύλωσαν, στο τρύπιο µεσοδόκι 


ορθό περνώντας το, κι ως το 'δεσαν µε τα σκοινιά στην πλώρη, 
τ᾽ άσπρα πανιά µε τα καλόστριφτα σκοινιά ψηλά εσηκώσαν 

και πρίµο αγέρα η γαλανομάτη τους έστελνε Παλλάδα, 

που απ’ τον αιθέρα εφυσομάνιζε, για να διαβεί µε βιάση 


το κύμα το αρμυρό της θάλασσας, πετώντας, το ἅρμενο τους. 


Κι ως τους Κρουνούς και την πολύβρυση προσπέρασαν Χαλκίδα, 
πηρεν ο γήλιος και βασίλεψε κι απόσκιασαν οι δρόμοι. 


Σπρωγμένο από του Δία τον άνεμο τη Φειά το πλοίο προσδιάβη, 

ἠδὲ παρ᾽ Ἤλιδα δῖαν, ὅθι κρατέουσιν Ἐπειοί. 


ἔνθεν δ᾽ αὖ νήσοισιν ἐπιπροέηκε θοῇσιν, 


ὁρμαίνων ἤ κεν θάνατον φύγοι ἦ κεν ἁλώῃ. 

τὼ δ᾽ αὖτ᾽ ἐν κλισίῃ Ὀδυσεὺς καὶ δῖος ὑφορβὸς 
δορπείτην: παρὰ δέ σφιν ἐδόρπεον ἀνέρες ἄλλοι. 
αὐτὰρ ἐπεὶ πόσιος καὶ ἐδητύος ἐξ ἔρον ἕντο, 


τοῖς δ᾽ Ὀδυσεὺς μετέειπε, συβώτεω πειρητίζων, 


ἤ μιν ἔτ᾽ ἐνδυκέως φιλέοι μεῖναί τε κελεύοι 

αὐτοῦ ἐνὶ σταθμῷ, ἦ ὀτρύνειε πόλινδε:«κέκλυθι νῦν, 
Εὔμαιε, καὶ ἄλλοι πάντες ἑταῖροι: 

ἠῶθεν προτὶ ἄστυ λιλαίομαι ἀπονέεσθαι 


πτωχεύσων, ἵνα μή σε κατατρύχω καὶ ἑταίρους. 


ἀλλά μοι εὖ θ᾽ ὑπόθευ καὶ ἅμ᾽ ἡγεμόν᾽ ἐσθλὸν 
ὅπασσον 

ὃς κέ µε κεῖσ᾽ ἀγάγῃ: κατὰ δὲ πτόλιν αὐτὸς ἀνάγκῃ 
πλάγξομαι, αἴ κέν τις κοτύλην καὶ πύρνον ὀρέξῃ. 
καί κ᾿ ἐλθὼν πρὸς δώματ᾽ Ὀδυσσῆος θείοιο 


ἀγγελίην εἴποιμι περίφρονι Πηνελοπείῃ, 


καί κε μνηστήρεσσιν ὑπερφιάλοισι μιγείην, 
εἴ μοι δεῖπνον δοῖεν ὀνείατα μυρί᾽ ἔχοντες. 
αἶψά κεν εὖ δρώοιμι μετὰ σφίσιν ἅσσ᾽ ἐθέλοιεν. 
ἐκ γάρ τοι ἐρέω, σὺ δὲ σύνθεο καί μευ ἄκουσον: 


Ἑρμείαο ἕκητι διακτόρου, ὃς ῥά τε πάντων 


ἀνθρώπων ἔργοισι χάριν καὶ κῦδος ὀπάζει, 
δρηστοσύνῃ οὐκ ἄν μοι ἐρίσσειε βροτὸς ἄλλος, 
πῦρ τ᾽ εὖ νηῆσαι διά τε ξύλα δανὰ κεάσσαι, 
δαιτρεῦσαί τε καὶ ὀπτῆσαι καὶ οἰνοχοῆσαι, 


οἷά τε τοῖς ἀγαθοῖσι παραδρώωσι χέρηες.» 


τὸν δὲ μέγ᾽ ὀχθήσας προσέφης, Εὔμαιε συβῶτα: 
«ὦ μοι, ξεῖνε, τίη τοι ἐνὶ φρεσὶ τοῦτο νόημα 
ἔπλετο; ἦ σύ γε πάγχυ λιλαίεαι αὐτόθ᾽ ὀλέσθαι. 
εἰ δὴ μνηστήρων ἐθέλεις καταδῦναι ὅμιλον, 


τῶν ὕβρις τε βίη τε σιδήρεον οὐρανὸν ἵκει. 


οὔ τοι τοιοίδ᾽ εἰσὶν ὑποδρηστῆρες ἐκείνων, 
ἀλλὰ νέοι, χλαίνας εὖ εἱμένοι ἠδὲ χιτῶνας, 
αἰεὶ δὲ λιπαροὶ κεφαλὰς καὶ καλὰ πρόσωπα, 
οἵ σφιν ὑποδρώωσιν: ἐῦξεστοι δὲ τράπεζαι 


σίτου καὶ κρειῶν ἠδ᾽ οἴνου βεβρίθασιν. 


ἀλλὰ μέν": οὐ γάρ τίς τοι ἀνιᾶται παρεόντι, 
οὔτ᾽ ἐγὼ οὔτε τις ἄλλος ἑταίρων, οἵ μοι ἔασιν. 
αὐτὰρ ἐπὴν ἔλθῃσιν Ὀδυσσῆος Φίλος υἱός, 
κεῖνός σε χλαῖνάν τε χιτῶνά τε εἵματα ἕσσει, 


πέμψει δ᾽ ὅππη σε κραδίη θυμός τε κελεύει.» 


τὸν δ᾽ ἠμείβετ᾽ ἔπειτα πολύτλας δῖος Ὀδυσσεύς: 

περνώντας απ’ τη θεία την Ἠλιδα, των Επειών τη χώρα. 


Πλώρη µετά για τ᾽ Αγκαθόνησα συλλογισµένος βάζει, 


τάχα θα γλίτωνε για θα 'πεᾷτε στα βρόχια του θανάτου; 
Δειπνούσε ωστόσο ο θείος χοιροβοσκός µε τον τρανό Οδυσσέα 
μες στο καλύβι, κι όλοι οι επίλοιποι βοσκοί μαζί εδειπνούσαν. 
Και σύντας του πιοτού θαράπεψαν και του φαγιού τον πόθο, 


εἰπε ο Οδυσσέας, τον Εύμαιο θέλοντας να δοκιμάσει, ακόµα 


µε την καρδιά του αν θα τον γνοιάζουνταν και θά'λεγε να μείνει 

στη μάντρα εκεί για αν θα τον έσπρωχνε στη χώρα να κατέβει: 

«Εύμαιε και σεις σύντροφοι επίλοιποι, για ακούτε µε όλοι τώρα' 
αύριο πουρνό στη χώρα θα 'θελα να πάω να διακονέψω, 


σε σένα βάρος να µη γίνουμαι κι ουδέ στους συντρόφους σου. 


Όμως αρµήνεψέ µε, δώσε µου κι άξιο οδηγό, στη χώρα 

για να µε πάει’ κι εκεί τους δρόμους της θέλω, δε θέλω μόνος 
θα πάρω, κάποιος αν θα µου 'δινε ψωμί, κρασί µια κούπα. 

Και στου θεϊκού Οδυσσέα να πήγαινα το αρχοντικό, μπορούσα 


στην Πηνελόπη τα μαντάτα του να πω τη μυαλωμένη. 


Και µε τους πέρφανους αν έσµιγα μνηστήρες, να χάριζαν 
µπορεί και μένα απὀ τ᾽ αρίφνητα που χαίρουνται ξαρέσια᾽ 

τι θα τους δούλευα κι ό,τι ήθελαν, σε µια στιγμή θα το 'χαν. 
Να σου το πω, και συ τα λόγια µου στοχάσου κι άκουσε µου: 


Απ’ του θεού του Ερμή το θέλημα του ψυχοπερατάρη, 


που στων ανθρώπων όλων τις δουλειές τιµή και χάρη δίνει, 
να µε περνάει κανείς δε βρίσκεται στην αξιοσύνη εμένα᾽ 
φωτιά να στήσω και ξερόξυλα να σκίσω, να λιανίσω 

το κρέας και να το ψήσω, πρόθυμα στην τάβλα να κεράσω --- 


όλα όσα κάνουν οι αχαμνότεροι μαθές στους αφεντάδες.» 


Εύμαιε, και συ πολύ συχύστηκες, χοιροβοσκέ, και του 'πες: 
«Ωχού µου, ξένε, πως την έβαλες τέτοια βουλή στο νου σου; 
Αλήθεια, µην εκεί λαχτάρησες να βρεις το χαλασμό σου, 

µε τους μνηστήρες που πεθύμησες να µπλέξεις; --- κι έχει φτάσει 


η αδιαντροπιά κι η κακοσύνη τους στα σιδερένια ουράνια! 


Παραστεκάµενους στα χρόνια σου δε θένε εκείνοι να χουν 
καλοντυμένους έχουν νιούτσικους, µε κάπα, µε χιτώνα, 

µε μυρωμένα τα κεφάλια τους και τα ώρια πρόσωπα τους 
να παραστέκουν τα τραπέζια τους τα καλοτορνεμένα 


ψωμιά, κρασιά και κρέατα ξέχειλα τους καρτερούν να φάνε. 


Μένε λοιπόν εδώ, κανένας µας μαζί σου δε θυμώνει, 

εγώ όχι, μήτε κι άλλος σύντροφος, απ’ όσους µου δουλεύουν. 
Μα του Οδυσσέα το γιο περίμενε! Μόλις διαγείρει εκείνος, 

και κάττα και χιτώνα μόνος του θα σου χαρίσει, κι όπου 


καρδιά και νους σε σπρώχνουν, πρόθυμα θα σε καλοστρατίσει..» 


Και τότε ο αρχοντικός, πολύπαθος του απάντησε Οδυσσέας: 

«αἴθ᾽ οὕτως, Εὔμαιε, φίλος Διὶ πατρὶ γένοιο 

ὡς ἐμοί, ὅττι μ᾽ ἔπαυσας ἄλης καὶ ὀϊζύος αἰνῆς. 
πλαγκτοσύνης δ᾽ οὐκ ἔστι κακώτερον ἄλλο 
βροτοῖσιν: 


ἀλλ᾽ ἕνεκ᾽ οὐλομένης γαστρὸς κακὰ κήδε᾽ ἔχουσιν 


ἀνέρες, ὃν τιν᾽ ἵκηται ἄλη καὶ πῆμα καὶ ἄλγος. 
νῦν δ᾽ ἐπεὶ ἰσχανάᾳς μεῖναι τέ µε κεῖνον ἄνωγας, 
εἴπ᾽ ἄγε μοι περὶ μητρὸς Ὀδυσσῆος θείοιο 
πατρός θ᾽, ὃν κατέλειπεν ἰὼν ἐπὶ γήραος οὐδῷ, 


ἤ που ἔτι ζώουσιν ὑπ᾽ αὐγὰς ἠελίοιο, 


ἢ ἤδη τεθνᾶσι καὶ εἰν Ἀΐδαο δόμοισι.» 


τὸν δ᾽ αὖτε προσέειπε συβώτης, ὄρχαμος ἀνδρῶν: 


«τοιγὰρ ἐγώ τοι, ξεῖνε, μάλ᾽ ἀτρεκέως ἀγορεύσω. 
Λαέρτης μὲν ἔτι ζώει, Διὶ δ᾽ εὔχεται αἰεὶ 


θυμὸν ἀπὸ μελέων φθίσθαι οἷς ἐν μεγάροισιν: 


ἐκπάγλως γὰρ παιδὸς ὀδύρεται οἰχομένοιο 
κουριδίης τ᾽ ἀλόχοιο δαΐφρονος, ἢ ἑ μάλιστα 
ἤκαχ᾽ ἀποφθιμένη καὶ ἐν ὠμῷ γήραϊ θῆκεν. 
ἡ δ᾽ ἄχει οὗ παιδὸς ἀπέφθιτο κυδαλίμοιο, 


λευγαλέῳ θανάτῳ, ὡς μὴ θάνοι ὃς τις ἐμοί γε 


ἐνθάδε ναιετάων φίλος εἴη καὶ φίλα ἔρδοι. 

ὄφρα μὲν οὖν δὴ κείνη ἔην, ἀχέουσά περ ἔμπης, 
τόφρα τί μοι φίλον ἔσκε μεταλλῆσαι καὶ ἐρέσθαι, 
οὕνεκά μ᾽ αὐτὴ θρέψεν ἅμα Κτιμένῃ τανυπέπλῳ, 


θυγατέρ᾽ ἰφθίμῃ, τὴν ὁπλοτάτην τέκε παίδων: 


τῇ ὁμοῦ ἐτρεφόμην, ὀλίγον δέ τί μ᾽ ἧσσον ἐτίμα. 
αὐτὰρ ἐπεί ῥ᾽ ἥβην πολυήρατον ἱκόμεθ᾽ ἄμφω, 
τὴν μὲν ἔπειτα Σάμηνδ᾽ ἔδοσαν καὶ μυρί᾽ ἕλοντο, 
αὐτὰρ ἐμὲ χλαῖνάν τε χιτῶνά τε εἵματ᾽ ἐκείνη 


καλὰ μάλ᾽ ἀμφιέσασα, ποσὶν δ᾽ ὑποδήματα δοῦσα 


ἀγρόνδε προΐαλλε: φίλει δέ µε κηρόθι μᾶλλον. 
νῦν δ᾽ ἤδη τούτων ἐπιδεύομαι: ἀλλά μοι αὐτῷ 
ἔργον ἀέξουσιν μάκαρες θεοὶ ᾧ ἐπιμίμνω: 
τῶν ἔφαγόν τ᾽ ἔπιόν τε καὶ αἰδοίοισιν ἔδωκα. 


ἐκ δ᾽ ἄρα δεσποίνης οὐ μείλιχον ἔστιν ἀκοῦσαι 


οὔτ᾽ ἔπος οὔτε τι ἔργον, ἐπεὶ κακὸν ἔμπεσεν οἴκῳ, 
ἄνδρες ὑπερφίαλοι: μέγα δὲ δμῶες χατέουσιν 
ἀντία δεσποίνης φάσθαι καὶ ἕκαστα πυθέσθαι 

καὶ φαγέμεν πιέμεν τε, ἔπειτα δὲ καί τι φέρεσθαι 


ἀγρόνδ᾽, οἷά τε θυμὸν ἀεὶ δμώεσσιν ἰαίνει.» 


τὸν δ᾽ ἀπαμειβόμενος προσέφη πολύμητις 
Ὀδυσσεύς: 
«ὢ πόποι, ὡς ἄρα τυτθὸς ἐών, Εὔμαιε συβῶτα, 


πολλὸν ἀπεπλάγχθης σῆς πατρίδος ἠδὲ τοκήων. 

«Εύμαιε, καθώς εγώ σε αγάπησα, κι ο Δίας να σ᾿ αγαπήσει, 
που από τα βάσανα µε γλίωσες, τα παραδέρµατά µου. 
Στη γη να τριγυρίζεις --- βρίσκεται χειρότερο στον κόσμο; 


Μα εἰναι η κοιλιά... Πόσα δε σέρνουµε γι αυτήν, ανάθεµα τη, 


όταν βρεθούμε µες σε βάσανα, παραδαρμούς και πίκρες! 
Μα τώρα αφού µε κόβεις λέγοντας να περιμένω εκείνον, 
για του θεϊκού Οδυσσέα για μίλα µου τη μάνα και τον κύρη 
που όταν ο γιος του εξενιτεύτηκε, πατούσε το κατώφλι 


των γερατιών: να ζουν, να χαίρουνται το φως του γήλιου τάχα, 


για έχουν πεθάνει πια και βρίσκουνται στον Κάτω Κόσμο τώρα;» 
Σ᾽ αυτά ο χοιροβοσκός του απάντησε, στους δούλους μέσα ο 
πρώτος: 

«Την πάσα αλήθεια εγώ μιλώντας σου θα μολογήσω, ξένε' 
ακόµα ζει ο Λαέρτης, µα ἁπαυτα το Δία παρακαλιέται 


απ’ το κορμί µέσα στο σπίτι του να βγει γοργά η ψυχή του 


τι εἶναι αγαλήνευτος ο πόνος του για τον υγιό που εχάθη 

και τη γυναίκα του τη φρόνιμη᾽ το πιο πολύ ο δικός της 
καημός τον έκαψε, τον γέρασε στ’ αλήθεια πριν της ώρας. 
Εκείνη απ᾿ τον καημό µαράθηκε του ξακουσµένου γιου της - 


άσκηµος θάνατος! Δε θα 'θελα παρόμοιο να βρει τέλος 


απ’ τους θιακούς κανείς που µου 'κανε καλό και του 'χω αγάπη. 
Μα στη ζωή όσο εκείνη βρίσκουνταν, και πονεµένη που ήταν, 
τη γνώμη να της παίρνω µου άρεσε για τούτο και για κείνο' 

τι ήταν ατή της που μ᾽ ανάστησε µε τη μακρομαντούσα 


μαζί Χτιμένη, τη μικρότερη µες στα παιδιά της όλα, 


κι ούτε και τόσο στην αγάπη της ξεχώριζε τους δυο µας. 

Μα ως φούντωσε όλο χάρη η νιότη µας, την όμορφη Χτιμένη 
στη Σάμη την πάντρεψαν, παίρνοντας και μυριοπλούσια δώρα, 
και μένα εκείνη, ρούχα ὡς µου 'δωκε, και κάπα και χιτώνα, 


πανέμορφα, και για τα πόδια µου σαντάλια, στα χωράφια 


να μείνω μ᾽ έστειλε, και πιότερην ακόµα αγάπη µου 'χε. 
Ωστόσο τούτα πια κι αν µου 'λειψαν, οι τρἰσµακαρισμένοι 

θεοί το μόχτο µου τον πρόκοψαν, κι απ’ τη δουλειά που κάνω 
κι έφαγα κι ήπια κι είχα κι έδινα και σε σεβάσµιους ξένους. 


Μα απ’ την κυρά µας πια δε γίνεται γλυκό ν᾿ ακούσεις κάτι, 


λόγο για πράξη, αφόντας πλάκωσε κακό στο σπίτι τέτοιο, 
οι ἄνομοι εκείνο! το χρειάζουνται περίσσια οι δούλοι ωστόσο 


µε την κυρά τους να μιλήσουνε, να μάθουν το 'να, τ᾽ ἄλλο, 


να φαν, να πιουν, και στα χωράφια τους μετά ως διαγέρνουν, κάτι 


να κουβαλούν, απ’ όσα δίνουνε χαρά στους δούλους πάντα.» 


Γυρνώντας τότε ο πολυκάτεχος του μίλησε Οδυσσέας: 
«Ὠχού, χοιροβοσκέ, σαν έφευγες µακριά πολύ στα ξένα 
πατρίδα και γονιούς αφήνοντας, μικρό παιδάκι θά'σουν! 


Μον’ έλα τώρα, δώσε απόκριση, την πάσα αλήθεια πες µου: 

ἀλλ᾽ ἄγε μοι τόδε εἰπὲ καὶ ἀτρεκέως κατάλεξον, 


ἠὲ διεπράθετο πτόλις ἀνδρῶν εὐρυάγυια, 


ᾗ ἔνι ναιετάασκε πατὴρ καὶ πότνια μήτηρ, 
ᾗ σέ γε µουνωθέντα παρ᾽ οἴεσιν ἢ παρὰ βουσὶν 


ἄνδρες δυσμενέες νηυσὶν λάβον ἠδ᾽ ἐπέρασσαν 


τοῦδ᾽ ἀνδρὸς πρὸς δώμαθ᾽, ὁ δ᾽ ἄξιον ὦνον ἔδωκε.» 


τὸν δ᾽ αὖτε προσέειπε συβώτης, ὄρχαμος ἀνδρῶν: 


«ξεῖν᾽, ἐπεὶ ἂρ δὴ ταῦτά μ᾽ ἀνείρεαι ἠδὲ μεταλλᾶς, 
σιγῇ νῦν ξυνίει καὶ τέρπεο, πῖνέ τε οἶνον 

ἥμενος. αἵδε δὲ νύκτες ἀθέσφατοι: ἔστι μὲν εὕδειν, 
ἔστι δὲ τερττομένοισιν ἀκούειν: οὐδέ τί σε χρή, 


πρὶν ὥρη, καταλέχθαι: ἀνίη καὶ πολὺς ὕπνος. 


τῶν δ᾽ ἄλλων ὅτινα κραδίη καὶ θυμὸς ἀνώγει, 
εὑδέτω ἐξελθών: ἅμα δ᾽ ἠοῖ φαινομένηφι 
δειπνήσας ἅμ᾽ ὕεσσιν ἀνακτορίῃσιν ἑπέσθω. 
νῶϊ δ᾽ ἐνὶ κλισίῃ πίνοντέ τε δαινυμένω τε 


κήδεσιν ἀλλήλων τερττώμεθα λευγαλέοισι, 


μνωομένω: μετὰ γάρ τε καὶ ἄλγεσι τέρπεται ἀνήρ, 
ὅς τις δὴ μάλα πολλὰ πάθῃ καὶ πόλλ᾽ ἐπαληθῇ. 
τοῦτο δέ τοι ἐρέω ὃ μ᾽ ἀνείρεαι ἠδὲ μεταλλᾷς. 
«νῆσός τις Συρίη κικλήσκεται, εἴ που ἀκούεις, 


Ὀρτυγίης καθύπερθεν, ὅθι τροπαὶ ἠελίοιο, 


οὔ τι περιππτληθἠὴς λίην τόσον, ἀλλ᾽ ἀγαθὴ μέν, 
εὔβοτος, εὔμηλος, οἰνοπληθής, πολύπυρος. 
πείνη δ᾽ οὔ ποτε δῆμον ἐσέρχεται, οὐδέ τις ἄλλη 
νοῦσος ἐπὶ στυγερἠ πέλεται δειλοῖσι βροτοῖσιν: 


ἀλλ᾽ ὅτε γηράσκωσι πόλιν κάτα φῦλ᾽ ἀνθρώπων, 


ἐλθὼν ἀργυρότοξος Ἀπόλλων Ἀρτέμιδι ξὺν 

οἷς ἀγανοῖς βελέεσσιν ἐποιχόμενος κατέπεφνεν. 
ἔνθα δύω πόλιες, δίχα δέ σφισι πάντα δέδασται: 
τῇσιν δ᾽ ἀμφοτέρῃσι πατὴρ ἐμὸς ἐμβασίλευε, 


Κτήσιος Ὀρμενίδης, ἐπιείκελος ἀθανάτοισιν. 


«ἔνθα δὲ Φοίνικες ναυσίκλυτοι ἤλυθον ἄνδρες, 
τρῶκται, μυρί᾽ ἄγοντες ἀθύρματα νήϊ μελαίνῃ. 
ἔσκε δὲ πατρὸς ἐμοῖο γυνὴ Φοίνισσ᾽ ἐνὶ οἴκῳ, 
καλή τε μεγάλη τε καὶ ἀγλαὰ ἔργα ἰδυῖα: 


τὴν δ᾽ ἄρα Φοίνικες πολυπαίπαλοι ἠπερόπευον. 


πλυνούσῃ τις πρῶτα μίγη κοίλῃ παρὰ νηὶ 
εὐνῇ καὶ φιλότητι, τά τε φρένας ἠπεροπεύει 
θηλυτέρῃσι γυναιξί, καὶ ἥ κ᾿ εὐεργὸς ἔῃσιν. 
εἰρώτα δὴ ἔπειτα τίς εἴη καὶ πόθεν ἔλθοι: 


ἡ δὲ μάλ᾽ αὐτίκα πατρὸς ἐπέφραδεν ὑψερεφὲς δῶ: 

Ἠρθαν οχτροί και την πλατύδροµη την πολιτεία κούρσεψαν, 


εκεί που ζούσαν ο πατέρας σου κι η σεβαστή σου ἡ μάνα, 

για και σε βρήκαν μόνο, πρόβατα να βόσκεις για γελάδια, 
κουρσάροι, κι ως σε πιάσαν, σ᾽ έφεραν εδώ µε τ᾽ ἁρμενά τους 
στου ρήγα το παλάτι, που 'δωκε πολλά να σε αγοράσει;» 

Σ᾽ αυτά ο χοιροβοσκὀς του απάντησε, στους δούλους µέσα ὁ 


πρώτος: 


« Ξένε, για τούτα µια και ρώτησες και θέλεις να τα μάθεις, 

άκου λοιπόν, και φραίνου αμίλητος, και το κρασί σου πίνε᾽ 
τούτες οι νύχτες εἶναι ατέλειωτες’ θες ύπνο, θες κουβέντα 

που να σ᾿ ευφραίνει, είναι στο χέρι σου᾽ µα ανάγκη εσύ δεν έχεις 


τόσο νωρίς να πέσεις᾽ βάρεμα κι ο πλήθιος ύπνος εἰναι. 


Μα από τους άλλους αν κανένας σας τον ύπνο απογυρεύει, 
ας βγει κι ας πέσει’ τα χαράματα να κολατσίσει μόνο 

και στη βοσκή να βγάλει σύγκαιρα του βασιλιά τους χοίρους. 
Κι ωστόσο εμείς οι δυο θα πίνουμε, θα τρώμε στο καλύβι 


και θα φραινόμαστε, τα πάθη µας ο ένας του άλλου ιστορώντας' 


τι εκείνος που πολύ παράδειρε κι έχει πολλά τραβήξει 
νιώθει χαρά τα περασμένα του τυράννια να θυμάται. 
Άκου λοιπόν τα που µε ρώτησες και γύρεψες να μάθεις: 
Ένα νησί, Συρία που λέγεται, µπορεί ακουστά να το 'χεις, 


στου γήλιου πέρα τα γυρίσματα, στην Ορτυγία πιο πάνω. 


Δε θα το πεις νησί πολύκοσμο, µα πλούσιο’ θρέφει βόδια 

και πρόβατα, κι εἶναι κρασότοπος και στάρι πλήθιο βγάζει. 

Ποτέ ο λαός εκεί δεν πείνασε μηδέ τον βρήκε αρρώστια 

κακιά, απ᾿ αυτές που τους τρισάµοιρους ανθρώπους βασανίζουν. 


Μονάχα, σα γεράσουν οι άνθρωποι στη χώρα ετούτη µέσα, 


ζυγώνουν η Άρτεμη κι ο Απόλλωνας ο χρυσοδοξαράτος 

κι ευτύς ανένιωστα µε απόνετες σαγίτες τους σκοτώνουν. 

Δυο πολιτείες εκεί εἰναι’ ξέχωρα της καθεμίας τα πάντα, 

μα ένας ο ρήγας που τους ὀριζεν, ο κύρης ο δικός µου, 

ο γιος του Ορµένου, ο Χτήσιος, που 'µοιαζε µε τους θεούς στην 


ὀψη. 


Μια μέρα εκεί µας ήρθαν Φοίνικες θαλασσοξακουσμένοι, 
κλέφτες, στο μαύρο πλοίο τους άµετρες πραμάτειες κουβαλώντας: 
κι εἶχεν ο κύρης µου στο σπίτι του µια σκλάβα απ’ τη Φοινίκη, 
τρανόκορµη, ὀμορφη, που κάτεχε πάσα γυναικεία τέχνη' 


και την πλάνεψαν τότε οι Φοίνικες οι τετραπερασμένοι᾽ 


να πλένει κάποιος τους την πέτυχε, και δίπλα στο άρµενο τους 
μαζί της σ᾿ έρωτα πρωτόσμιξε᾽ αυτό εἶναι που τα φρένα 

ακόµα και της πιο καλόπραγης γυναίκας ξεπλανεύει! 

Μετά πούθε είχε ερθεί τη ρώτησε και ποια ήταν, κι η γυναίκα 


το αψηλοτάβανο του κύρη της του φανερώνει σπίτι: 

«ἐκ μὲν Σιδῶνος πολυχάλκου εὔχομαι εἶναι, 

κούρη δ᾽ εἴμ᾽ Ἀρύβαντος ἐγὼ ῥυδὸν ἀφνειοῖο: 

ἀλλά μ᾽ ἀνήρπαξαν Τάφιοι ληΐστορες ἄνδρες 
ἀγρόθεν ἐρχομένην, πέρασαν δέ τε δεῦρ᾽ ἀγαγόντες 


τοῦδ᾽ ἀνδρὸς πρὸς δώμαθ" ὁ δ᾽ ἄξιον ὦνον ἔδωκε.» 


«τὴν δ᾽ αὖτε προσέειπεν ἀνήρ, ὃς ἐμίσγετο λάθρη: 
“ἢ ῥά κε νῦν πάλιν αὖτις ἅμ᾽ ἡμῖν οἴκαδ᾽ ἕποιο, 
ὄφρα ἴδῃ πατρὸς καὶ μητέρος ὑψερεφὲς δῶ 
αὐτούς τ'; ἦ γὰρ ἔτ᾽ εἰσὶ καὶ ἀφνειοὶ καλέονται." 


«τὸν δ᾽ αὖτε προσέειπε γυνὴ καὶ ἀμείβετο μύθῳ: 


“εἴη κεν καὶ τοῦτ᾽, εἴ μοι ἐθέλοιτέ γε, ναῦται, 

ὅρκῳ πιστωθῆναι ἀπήμονά μ᾽ οἴκαδ᾽ ἀπάξειν. 

«ὣς ἔφαθ᾽, οἱ δ᾽ ἄρα πάντες ἐπώμνυον ὡς ἐκέλευεν. 
αὐτὰρ ἐπεί ῥ᾽ ὄμοσάν τε τελεύτησάν τε τὸν ὅρκον, 


τοῖς δ᾽ αὖτις μετέειπε γυνὴ καὶ ἀμείβετο μύθῳ: 


«σιγῇ νῦν, μή τίς µε προσαυδάτω ἐπέεσσιν 
ὑμετέρων ἑτάρων, ξυμβλήμενος ἢ ἐν ἀγυιῇ, 
ἤ που ἐπὶ κρήνῃ: μή τις ποτὶ δῶμα γέροντι 
ἐλθὼν ἐξείπῃ, ὁ δ᾽ ὀϊσάμενος καταδήσῃ 


δεσμῷ ἐν ἀργαλέῳ, ὑμῖν δ᾽ ἐπιφράσσετ᾽ ὄλεθρον. 


ἀλλ᾽ ἔχετ᾽ ἐν φρεσὶ μῦθον, ἐπείγετε δ᾽ ὤνον ὁδαίων. 
ἀλλ᾽ ὅτε κεν δὴ νηῦς πλείη βιότοιο γένηται, 

ἀγγελίη μοι ἔπειτα θοῶς ἐς δώμαθ᾽ ἱκέσθω: 

οἴσω γὰρ καὶ χρυσόν, ὅτις χ᾽ ὑποχείριος ἔλθῃ: 


καὶ δέ κεν ἀλλ᾽ ἐπίβαθρον ἐγὼν ἐθέλουσά γε δοίην. 


παῖδα γὰρ ἀνδρὸς ἑῆος ἐνὶ μεγάροις ἀτιτάλλω, 
κερδαλέον δὴ τοῖον, ἅμα τροχόωντα θύραζε: 
τόν κεν ἄγοιμ᾽ ἐπὶ νηός, ὁ δ᾽ ὑμῖν μυρίον ὦνον 
ἄλφοι, ὅπῃ περάσητε κατ’ ἀλλοθρόους 
ἀνθρώπους.» 


«ἡ μὲν ἄρ᾽ ὣς εἰποῦσ’ ἀπέβη πρὸς δώματα καλά, 


οἱ δ᾽ ἐνιαυτὸν ἅπαντα παρ᾽ ἡμῖν αὖθι μένοντες 
ἐν νηὶ γλαφυρῇ βίοτον πολὺν ἐμπολόωντο. 
ἀλλ᾽ ὅτε δὴ κοίλη νηῦς ἤχθετο τοῖσι νέεσθαι, 
καὶ τότ᾽ ἄρ᾽ ἄγγελον ἧκαν, ὃς ἀγγείλειε γυναικί. 


ἤλυθ᾽ ἀνὴρ πολύϊδρις ἐμοῦ πρὸς δώματα πατρὸς 


χρύσεον ὅρμον ἔχων, μετὰ δ᾽ ἠλέκτροισιν ἔερτο. 
τὸν μὲν ἄρ᾽ ἐν μεγάρῳ δμῳαὶ καὶ πότνια μήτηρ 
χερσίν τ᾽ ἀμφαφόωντο καὶ ὀφθαλμοῖσιν ὁρῶντο, 
ὦνον ὑπισχόμεναι: ὁ δὲ τῇ κατένευσε σιωπῇ. 


ἦ τοι ὁ καννεύσας κοίλην ἐπὶ νῆα βεβήκει, 


ἡ δ᾽ ἐμὲ χειρὸς ἑλοῦσα δόμων ἐξῆγε θύραζε. 
εὗρε δ᾽ ἐνὶ προδόμῳ ἠμὲν δέπα ἠδὲ τραπέζας 


ἀνδρῶν δαιτυμόνων, οἵ µευ πατέρ᾽ ἀμφεπένοντο. 

.. Απ᾽ τη Σιδώνα την πολύχαλκη καυκιέµαι εγώ πως σέρνω, 

κι έχω πατέρα τον Αρύβαντα, που ήταν το βιος του βρύση. 

Μια μέρα, απ’ τα χωράφια ως διάγερνα, µου χύθηκαν Ταφιώτες 
κουρσάροι, κι ως µε ἁρπαξαν, μ᾽ έφεραν σε τούτου εδώ του ρήγα 


τ΄ αρχοντικό, κι αυτός επλέρωσε πολλά να µε αγοράσει." 


Κι εκείνος που κρυφά τη χάρηκε της αποκρίθη κι εἰπε: 

-. Μαζί µας έρχεσαι, στον τόπο σου να στρέψεις, ν᾽ αντικρίσεις 
το αψηλοτάβανο το σπίτι σου ξανά και τους γονιούς σου; 
Ακόμα ζουν, και για τα πλούτη τους ακούγονται και τώρα." 


Τότε η γυναίκα του αποκρίθηκε κι αυτά τα λόγια του 'πε: 


.. Κι αυτό µπορεί να γένει, αν θέλατε να µου ορκιστείτε, ναύτες, 
πως πίσω θα µε πάτε ανέβλαβη στο σπίτι των δικών µου.» 
Εἰπε, κι αυτοί, καθώς τους γύρευε, τον όρκο έδωκαν όλοι' 

τότε η γυναίκα, ως εἶδε κι ἁμωσαν και τέλεψαν τον όρκο, 


πήρε ξανά και τους αρµήνευε κι αυτά τους λέει τα λόγια: 


.. Τώρα μιλιά! Το νου σας έχετε, κανείς να µη µου ανοίξει 
κουβέντα απ᾿ όλους τους συντρόφους σας, στη βρύση για στη 
στράτα 

αν µε ανταμώσει κάποιος βλέποντας µπορεί να το μηνύσει 
του γέρου αφέντη’ κακοβάνοντας εκείνος θα µε ρίξει 


σε ανήλεες άλυσες, και θάνατο για σας θα μελετήσει. 


Το μυστικό κρατάτε, κάνετε γοργά τις αγορές σας, 

κι από πραμάτειες το καράβι σας σα θα 'χει πια γεμίσει, 
μηνάτε µου το δίχως άργητα στο αρχοντικό που μένω. 

Θα κουβαλήσω εγὠ και μάλαμα, στα χέρια µου ὁσο πέσει. 


Κι άλλον ακόµα ναύλο, αν ήθελα, μπορούσα να πλερώσω' 


εγω το γιο ανασταίνω του άρχοντα µες στο παλάτι τώρα, 
παιδί ξύπνο, που τρέχει πίσω µου, καθώς µε ιδεί να βγαίνω. 
Αυτόν τον φέρνω στο καράβι σας, να τον µοσκοπουλήστε, 
όπου βρεθείτε ταξιδεύοντας σε αλλόγλωσσους ανθρώπους.» 


Ως εἰπε αυτά, σηκώθη κι έφυγε για τ᾽ ομορφο παλάτι. 


Κι εκείνοι μείναν χρόνο ολάκερο μαζί µας εκεί πέρα, 

και βιος εσώριαζαν αρίφνητο στο βαθουλό καράβι. 

Και σαν καλοφορτώθη τ᾽ άρµενο, για να μπορούν να φύγουν, 
στείλαν μαντάτορα, το μήνυμα να φέρει στη γυναίκα᾽ 


ήρθε στο σπίτι ένας παμπόνηρος κι ένα γιορντάνι εκράτει, 


που οι χάντρες του οι χρυσές συνάλλαζαν µε τις κεχριµπαρένιες. 
Κι όπως στο σπίτι µέσα οι δούλες µας κι η σεβαστή µου η μάνα 
το ψαχούλευαν µε τα χέρια τους, το τρώγαν µε τα μάτια 

να τα αγοράσουν παζαρεύοντας, κρυφά της γνέφει εκείνος, 


και μόλις έγνεψε, πισώστρεψε στο βαθουλό καράβι. 


Κι αυτή µε πήρε κι όξω μ᾽ έβγαλε, κρατώντας µε απ᾽ το χέρι, 
και στο χαγιάτι εβρήκε, ως διάβαινε, ποτήρια και τραπέζια --- 


των καλεσμένων, που 'χε ο κύρης µου για συβουλάτορές του᾿ 

οἱ μὲν ἄρ᾽ ἐς θῶκον πρόμολον, δήμοιό τε φῆμιν, 


ἡ δ᾽ αἶψα τρί ἄλεισα κατακρύψασ᾽ ὑπὸ κόλπῳ 


ἔκφερεν: αὐτὰρ ἐγὼν ἑπόμην ἀεσιφροσύνῃσι. 
δύσετό τ᾽ ἠέλιος, σκιόωντό τε πᾶσαι ἀγυιαί: 
ἡμεῖς δ᾽ ἐς λιμένα κλυτὸν ἤλθομεν ὦκα κιόντες, 
ἔνθ᾽ ἄρα Φοινίκων ἀνδρῶν ἦν ὠκύαλος νηῦς. 


οἱ μὲν ἔπειτ᾽ ἀναβάντες ἐπέπλεον ὑγρὰ κέλευθα, 


νὼ ἀναβησάμενοι: ἐπὶ δὲ Ζεὺς οὖρον ἴαλλεν. 
ἑξῆμαρ μὲν ὁμῶς πλέομεν νύκτας τε καὶ ἦμαρ: 
ἀλλ᾽ ὅτε δὴ ἕβδομον ἦμαρ ἐπὶ Ζεὺς θῆκε Κρονίων, 
τὴν μὲν ἔπειτα γυναῖκα βάλ᾽ Ἄρτεμις ἰοχέαιρα, 


ἄντλῳ δ᾽ ἐνδούπησε πεσοῦσ᾽ ὡς εἰναλίη κήξ. 


καὶ τὴν μὲν φώκῃσι καὶ ἰχθύσι κύρμα γενέσθαι 
ἔκβαλον: αὐτὰρ ἐγὼ λιπόμην ἀκαχήμενος ἦτορ: 
τοὺς δ᾽ Ἰθάκῃ ἐπέλασσε φέρων ἄνεμός τε καὶ ὕδωρ, 
ἔνθα µε Λαέρτης πρίατο κτεάτεσσιν ἑοῖσιν. 


οὕτω τήνδε τε γαῖαν ἐγὼν ἴδον ὀφθαλμοῖσι.» 


τὸν δ᾽ αὖ διογενὴς Ὀδυσεὺς ἠμείβετο μύθῳ: 
«Εὔμαι, ἦ μάλα δή μοι ἐνὶ φρεσὶ θυμὸν ὄρινας 
ταῦτα ἕκαστα λέγων, ὅσα δὴ πάθες ἄλγεα θυμῷ. 
ἀλλ᾽ ἢ τοι σοὶ μὲν παρὰ καὶ κακῷ ἐσθλὸν ἔθηκε 


Ζεύς, ἐπεὶ ἀνδρὸς δώματ᾽ ἀφίκεο πολλὰ μογήσας 


ἠπίου, ὃς δή τοι παρέχει βρῶσίν τε πόσιν τε 
ἐνδυκέως, ζώεις δ᾽ ἀγαθὸν βίον: αὐτὰρ ἐγώ γε 
πολλὰ βροτῶν ἐπὶ ἄστε᾽ ἀλώμενος ἐνθάδ᾽ ἱκάνω.» 
ὣς ἄρα οἱ εἰπόντι ἐπέπτατο δεξιὸς ὄρνις, 


κίρκος, Ἀπόλλωνος ταχὺς ἄγγελος: ἐν δὲ πόδεσσι 


τίλλε πέλειαν ἔχων, κατὰ δὲ πτερὰ χεῦεν ἔραζε 
μεσσηγὺς νηός τε καὶ αὐτοῦ Τηλεμάχοιο. 

τὸν δὲ Θεοκλύμενος ἑτάρων ἀπονόσφι καλέσσας 
αἶψα γὰρ Ἠὼς ἦλθεν ἐῦθρονος. οἱ δ᾽ ἐπὶ χέρσου 


Τηλεμάχου ἕταροι λύον ἱστία, κὰδ δ᾽ ἕλον ἱστὸν 


καρπαλίμως, τὴν δ᾽ εἰς ὅρμον προέρυσσαν ἐρετμοῖς: 


ἐκ δ᾽ εὐνὰς ἔβαλον, κατὰ δὲ πρυμνήσι᾽ ἔδησαν: 
ἐκ δὲ καὶ αὐτοὶ βαῖνον ἐπὶ ῥηγμῖνι θαλάσσης, 
δεῖπνόν τ᾽ ἐντύνοντο κερῶντό τε αἴθοπα οἶνον. 


αὐτὰρ ἐπεὶ πόσιος καὶ ἐδητύος ἐξ ἔρον ἕντο, 


τοῖσι δὲ Τηλέμαχος πεπνυμένος ἤρχετο μύθων: 
«ὑμεῖς μὲν νῦν ἄστυδ᾽ ἐλαύνετε νῆα μέλαιναν, 
αὐτὰρ ἐγὼν ἀγροὺς ἐπιείσομαι ἠδὲ βοτῆρας: 
ἑσπέριος δ᾽ εἰς ἄστυ ἰδὼν ἐμὰ ἔργα κάτειμι. 


ἠῶθεν δέ κεν ὔμμιν ὁδοιπόριον παραθείμην, 


δαῖτ᾽ ἀγαθὴν κρειῶν τε καὶ οἴνου ἡδυπότοιο.» 


τὸν δ᾽ αὖτε προσέειπε Θεοκλύμενος θεοειδής: 

κι ως είχαν φύγει για τη σύναξη και τη γεροντική τους, 


µε βιάση εκείνη πήρε κι έκρυψε στον κόρφο της τρεις κούπες 


κι έξω τις έβγαλε, κι ακλούθηξα κι εγώ στην ξαστοχιά µου. 
Και πήρε ο γήλιος και βασίλεψε κι απόσκιασαν οι δρόμοι, 
κι εμείς οι δυο τρεχάτοι φτάσαμε στο ξακουστό λιμάνι, 

κει που ἁραζε το γοργοθάλασσο καράβι των Φοινίκων. 


Κι ως µας ανέβασαν κι ανέβηκαν κι αυτοί, µε πρίµο αγέρα 


σταλμένο από το Δία στης θάλασσας αρµένιζαν τις στράτες. 
Μέρες κρατούσεν έξι ο δρόμος µας ακέριες, νύχτα μέρα, 

μα στις εφτά, τη νέα σαν έφερε του Κρόνου ο γιός ηµέρα, 
σκοτώνει τη γυναίκα, ρίχνοντας, η Αρτέμιδα η δοξεύτρα, 


κι εκείνη στου αμπαριού τ’ απόνερα γκρεμίστη, σαν το γλάρο. 


Αυτήν στη θάλασσα την πέταξαν, οι φώκιες και τα ψάρια 
για να τη φαν, και μένα μ᾽ αφηκαν μονάχο στον καημό µου. 
Κι ως στην Ιθάκη τους κουβάλησαν τα κύματα κι οι άνεμοι, 
απ᾽ τα δικά του πλούτη δίνοντας µε αγόρασε ο Λαέρτης. 


Τ᾽ άκουσες τώρα πως τα μάτια µου τον τόπο αυτό αντίκρισαν.» 


Τότε ο Οδυσσέας ο αρχοντογέννητος του απηλογήθη κι εἰπε: 
«Εύμαιε, στα στήθη πως ξεσήκωσες αλήθεια την καρδιά µου, 
τις συφορές ανιστορώντας µου µια µια που σου "χουν λάχει! 
Μα ο Δίας κι ένα καλό σου εχάρισε κοντά στα βάσανά σου, 


τι ο αφέντης που σε πήρε σπίτι του µετά από τόσα πάθη 


εἰναι καλός και να 'χεις γνοιάζεται φαγί, κρασί, όσο θέλεις, 
κι εἶναι καλή η ζωή που χαίρεσαι᾽ µα εγὠ σε πολιτείες 
πολλές εδώ κι εκεί παράδειρα, στα µέρη σας πριν φτάσω.» 
Σαν εἶπαν τούτα συναλλήλως τους, απόγειραν στον ύπνο, 


όχι πολληώρα, τι η καλόθρονη πρόβαλε Αυγή σε λίγο. 


Του Τηλεμάχου ωστόσο οι σύντροφοι, φτασμένοι στο νησί τους, 
μαϊνάραν τα πανιά και πλάγιασαν µε βιάση το κατάρτι, 

και τα κουπιά στα χέρια παίρνοντας στο αραξοβόλι έφτασαν. 
Όξω πετούν τις αγκυρόπετρες και την πρυμάτσα δένουν, 


όξω πηδούν κι αυτοί στο ακρόγιαλο, και πήραν να συντάζουν 


γοργά το γιόµα και φλογόμαυρο κρασί να συγκερνούνε. 

Και σύντας του πιοτού θαράπεψαν και του φαγιού τον πόθο, 
κίνησε πρώτος ο Τηλέμαχος ο γνωστικός το λόγο: 

«Εσείς να πάτε τώρα λάμνοντας στο κάστρο το καράβι, 


κι ωστόσο εγὠ για τα χωράφια µας κινώ και τους βοσκούς µας, 


κι ως δω τα χτήματα µου, σούρουπο θα κατεβώ στη χώρα. 
Και ξηµερώνοντας για αντίµεµα του ταξιδιού θα στρώσω τραπέζι, 
κρέατα και γλυκόπιοτο κρασί, να καλοφατε.» 

Και του 'πε τότε ο Θεοκλύμενος ο θεοδιωματάρης: 


«Κι εγώ, παιδί µου, που, για λέγε µου, να πάω; σε τίνος σπίτι 


να σύρω, απ’ όσους την πετρόχαρη τρογύρα Ιθάκη ορίζουν; 


Για και να πάω γραμμή στη μάνα σου και στο δικό σου σπίτι;» 

«πῆ γὰρ ἐγώ, φίλε τέκνον, ἴω; τεῦ δώμαθ᾽ ἵκωμαι 
ἀνδρῶν οἳ κραναὴν Ἰθάκην κάτα κοιρανέουσιν; 


ἢ ἰθὺς σῆς μητρὸς ἴω καὶ σοῖο δόμοιο;» 


τὸν δ᾽ αὖ Τηλέμαχος πεπνυμένος ἀντίον ηὔδα: 
«ἄλλως μέν σ᾽ ἂν ἐγώ γε καὶ ἡμέτερόνδε κελοίµην 


ἔρχεσθ" οὐ γάρ τι ξενίων ποθή: ἀλλὰ σοὶ αὐτῷ 


χεῖρον, ἐπεί τοι ἐγὼ μὲν ἀπέσσομαι, οὐδέ σε μήτηρ 


ὄψεται: οὐ μὲν γάρ τι θαμὰ μνηστῆρσ᾽ ἐνὶ οἴκῳ 


φαίνεται, ἀλλ᾽ ἀπὸ τῶν ὑπερωΐῳ ἱστὸν ὑφαίνει. 
ἀλλά τοι ἄλλον φῶτα πιφαύσκομαι ὃν κεν ἵκοιο, 
Εὐρύμαχον, Πολύβοιο δαΐφρονος ἀγλαὸν υἱόν, 
τὸν νῦν ἶσα θεῷ Ἰθακήσιοι εἰσορόωσι: 


καὶ γὰρ πολλὸν ἄριστος ἀνὴρ μέμονέν τε μάλιστα 


μητέρ᾽ ἐμὴν γαμέειν καὶ Ὀδυσσῆος γέρας ἕξειν. 
ἀλλὰ τά γε Ζεὺς οἶδεν Ὀλύμπιος, αἰθέρι ναίων, 
εἴ κέ σφι πρὸ γάμοιο τελευτήσει κακὸν ἦμαρ.» 
ἔτὸν δ᾽ αὖ Πείραιος δουρικλυτὸς ἀντίον ηὔδα: 


ντ’ ἄρα οἱ φῦ χειρὶ ἔπος τ᾽ ἔφατ᾽ ἔκ τ᾽ ὀνόμαζε: 


«Τηλέμαχ᾽, οὔ τοι ἄνευ θεοῦ ἔπτατο δεξιὸς ὄρνις 
ἔγνων γάρ μιν ἐσάντα ἰδὼν οἰωνὸν ἐόντα. 
ὑμετέρου δ᾽ οὐκ ἔστι γένος βασιλεύτερον ἄλλο 
ἐν δήμῳ Ἰθάκης, ἀλλ᾽ ὑμεῖς καρτεροὶ αἰεί.» 


τὸν δ᾽ αὖ Τηλέμαχος πεπνυμένος ἀντίον ηὔδα: 


«αἲ γὰρ τοῦτο, ξεῖνε, ἔπος τετελεσμένον εἴη: 

τῷ κε τάχα γνοίης φιλότητά τε πολλά τε δῶρα 
ἐξ ἐμεῦ, ὡς ἄν τίς σε συναντόμενος μακαρίζοι.» 
καὶ Πείραιον προσεφώνεε, πιστὸν ἑταῖρον: 


«Πείραιε Κλυτίδη, σὺ δέ μοι τά περ ἄλλα μάλιστα 


πείθῃ ἐμῶν ἑτάρων, οἵ μοι Πύλον εἰς ἅμ᾽ ἕποντο: 
καὶ νῦν μοι τὸν ξεῖνον ἄγων ἐν δώμασι σοῖσιν 
ἐνδυκέως φιλέειν καὶ τιέμεν, εἰς ὅ κεν ἔλθω.» 

ὣς οἱ μὲν τοιαῦτα πρὸς ἀλλήλους ἀγόρευον, 
καδδραθέτην δ᾽ οὐ πολλὸν ἐπὶ χρόνον, ἀλλὰ 


μίνυνθα: 


«Τηλέμαχ᾽, εἰ γάρ κεν σὺ πολὺν χρόνον ἐνθάδε 
μίμνοι, 

τόνδε τ᾽ ἐγὼ κομιῶ, ξενίων δέ οἱ οὐ ποθὴ ἔσται.» 
ὣς εἰπὼν ἐπὶ νηὸς ἔβη, ἐκέλευσε δ᾽ ἑταίρους 
αὐτούς τ᾽ ἀμβαίνειν ἀνά τε πρυμνήσια λῦσαι. 


οἱ δ᾽ αἷψ᾽ εἴσβαινον καὶ ἐπὶ κληῖσι καθῖζον. 


Τηλέμαχος δ᾽ ὑπὸ ποσσὶν ἐδήσατο καλὰ πέδιλα, 
εἵλετο δ᾽ ἄλκιμον ἔγχος, ἀκαχμένον ὀξεῖ χαλκῷ, 
νηὸς ἀπ᾽ ἰκριόφιν: τοὶ δὲ πρυμνήσι᾽ ἔλυσαν. 

οἱ μὲν ἀνώσαντες πλέον ἐς πόλιν, ὡς ἐκέλευσε 


Τηλέμαχος, φίλος υἱὸς Ὀδυσσῆος θείοιο: 

Κι ο γνωστικός γυρνάει Τηλέμαχος κι απηλογιά του δίνει: 
«Άλλους καιρούς εγὠ στο σπίτι µας θα σε καλνούσα” βρίσκει 


σε µας ο ξένος καλοπέραση’ µα ὅπως εγώ θα λείπω, 


πως να σου αρέσει; κι η μητέρα µου δε θα σε ιδεί καθόλου᾽ 
µε τους μνηστήρες στο παλάτι µας να τριγυρνάει δε θέλει, 
μόνο στο ανώι µακριά τους κάθεται στον αργαλειό κι υφαίνει. 
Σέ κάποιον άλλο εγώ θα σου 'λεγα να πας, στον παινεμένο 


Ευρύμαχο, το γιο του Πόλυβου του καστροπολεμάρχου, 


που σα θεό τον βλέπουν όλοι τους µες στην Ιθάκη τώρα. 

Είναι κι ο πιο τρανός µας άρχοντας και πιο γυρεύει απ᾿ Όλους 
ν᾽ ανέβει, παίρνοντας τη μάνα µου, στο θρόνο του Οδυσσέα. 
Μα µόνο ο ολύμπιος Δίας που κάθεται ψηλά στα αιθέρια πλάτη 


το ξέρει, αν δεν πλακώσει απάνω τους χαμός αντίς το γάμο.» 


Καθώς μιλούσεν, ὀρνιο πρόβαλε, δεξιά μεριά, γεράκι, 

του Απόλλωνα γοργός µαντάτορας, και περιστέρα ἐκράτει 
και τη μαδούσε µες στα νύχια του, σκορπώντας τα φτερά της, 
αναμεσάς απ’ τον Τηλέμαχο και τ᾽ άρμενο, στο χώμα. 


Κι ο Θεοκλύμενος τον έσυρε µακριά από τους συντρόφους, 


Καθώς μιλούσεν, ὀρνιο πρόβαλε, δεξιά μεριά, γεράκι, 

του Απόλλωνα γοργός µαντάτορας, και περιστέρα ἐκράτει 
και τη μαδούσε µες στα νύχια του, σκορπώντας τα φτερά της, 
αναµεσάς απ’ τον Τηλέμαχο και τ᾽ άρμενο, στο χώμα. 


Κι ο Θεοκλύμενος τον έσυρε µακριά από τους συντρόφους, 


το Χέρι του 'σφιξε, τον έκραξε κι αυτά τα λόγια του 'πε: 
«Με δίχως των θεών το θέλημα δεξιά δεν ήρθε τ᾽ ορνιο᾽ 
ως το 'δα, το 'νιωσα, Τηλέμαχε, σηµαδιακό πως εἰναι! 
Άλλη γενιά βασιλικότερη δεν έχει απ’ τη δικιά σας 


μες στην Ιθάκη’ σεις τη δύναμη για πάντα θα κρατάτε!» 


Κι ο γνωστικός γυρνάει Τηλέμαχος κι απηλογιά του δίνει: 
«Άμποτε, ξένε, αυτός ο λόγος σου σωστός να βγει ως την άκρη! 
Θα 'βλεπες τότε την αγάπη µου και πόσα θα χαιρόσουν 

δώρα από μένα, να σε 'βλέπουνε και να σε µακαρίζουν.» 


Σαν εἰπε αυτά, στον Πείραιο μίλησε, τον γκαρδιακό του ακράνη: 


«Πείραιε, του Κλύτιου υγιέ, στη γνώμη µου κανένας δε συγκλίνει 
σαν όσο εσύ από τους συντρόφους µου που ακλούθηξαν στην 
Πύλο. 

Έλα και τώρα, πάρε σπίτι σου για χάρη µου τον ξένο 

και καλοσκάμνιζέ τον, τίμα τον, ως να γυρίσω πίσω.» 


Κι ο Πείραιος, ο τρανός πολέμαρχος, του απηλογήθη κι εἰπε: 


«Μακάρι να 'µενες, Τηλέμαχε, πολύν καιρό εδώ πέρα 

θα τον γνοιαστώ τον ξένο, τίποτα δεν είναι να του λείψει.» 

Εἰπε, και στ’ ἅρμενο ανεβαίνοντας προστάζει τους συντρόφους, 
μόλις ανέβουν στο πλεούμενο, να λύσουν τις πρυμάτσες᾽ 


μπήκαν κι εκείνοι δίχως άργητα και στα ζυγά εκαθίσαν. 

τὸν δ᾽ ὦκα προβιβάντα πόδες φέρον, ὄφρ᾽ ἵκετ᾽ 


αὐλήν, 
ἔνθα οἱ ἦσαν ὕες μάλα μυρίαι, ᾖσι συβώτης 


ἐσθλὸς ἐὼν ἐνίαυεν, ἀνάκτεσιν ἤπια εἰδώς, 

Τα ὠώρια σαντάλια κι ο Τηλέμαχος φορεί στα δυο του πόδια 

και το γερό κοντάρι του άρπαξε το καλοακονισμένο 

απ’ την κουβέρτα᾽ κι οι άλλοι σύντροφοι τα παλαμάρια έλυσαν᾿ 
κι όπως τους πρόσταξε ο Τηλέμαχος, του αρχοντικού Οδυσσέα 
ο ακριβογιός, επήραν κι ἐλαμναν τραβώντας για τη χώρα. 

Κι εκείνος µε ποδάρια γρήγορα στη μάντρα φτάνει, όπου 'χε 
τους μύριους χοίρους, κι ο καλόγνωμος εκεί χοιροβοσκός τους 


από την έγνοια στων ρηγάδων του το βιος κοιμόταν πάντα. 

ΟΜΗΡΟΥ ΟΔΥΣΣΕΙΑ -π- 


Ἀτὼ δ᾽ αὖτ᾽ ἐν κλισίῃ Ὀδυσεὺς καὶ δῖος ὑφορβὸς 
ἐντύνοντο ἄριστον ἅμ᾽ ἠοῖ, κηαμένω πῦρ, 
ἔκπεμψάν τε νομῆας ἅμ᾽ ἀγρομένοισι σύεσσι: 


Τηλέμαχον δὲ περίσσαινον κύνες ὑλακόμωροι, 


οὐδ᾽ ὕλαον προσιόντα. νόησε δὲ δῖος Ὀδυσσεὺς 
σαίΐνοντάς τε κύνας, περί τε κτύπος ἦλθε ποδοῖν. 
αἶψα δ᾽ ἄρ᾽ Εὔμαιον ἔπεα πτερόεντα προσηύδα: 
«Εὔμαι, ἦ μάλα τίς τοι ἐλεύσεται ἐνθάδ᾽ ἑταῖρος 


ἢ καὶ γνώριμος ἄλλος, ἐπεὶ κύνες οὐχ ὑλάουσιν, 


ἀλλὰ περισσαίνουσι: ποδῶν δ᾽ ὑπὸ δοῦπον 
ἀκούω.» 

οὔ πω πᾶν εἴρητο ἔπος, ὅτε οἱ φίλος υἱὸς 

ἔστη ἐνὶ προθύροισι. ταφὼν δ᾽ ἀνόρουσε συβώτης, 
ἐκ δ᾽ ἄρα οἱ χειρῶν πέσον ἄγγεα, τοῖς ἐπονεῖτο, 


κιρνὰς αἴθοπα οἶνον. ὁ δ᾽ ἀντίος ἦλθεν ἄνακτος, 


κύσσε δέ μιν κεφαλήν τε καὶ ἄμφω φάεα καλὰ 
χεῖράς τ᾽ ἀμφοτέρας: θαλερὸν δέ οἱ ἔκπεσε δάκρυ. 
ὡς δὲ πατὴρ ὃν παῖδα φίλα φρονέων ἀγαπάζῃ 
ἐλθόντ᾽ ἐξ ἀπίης γαίης δεκάτῳ ἐνιαυτῷ, 


μοῦνον τηλύγετον, τῷ ἔπ᾽ ἄλγεα πολλὰ μογήσῃ, 


ὣς τότε Τηλέμαχον θεοειδέα δῖος ὑφορβὸς 

πάντα κύσεν περιφύς, ὡς ἐκ θανάτοιο φυγόντα: 
καί ῥ᾽ ὀλοφυρόμενος ἔπεα πτερόεντα προσηύδα: 
«ἦλθες, Τηλέμαχε, γλυκερὸν φάος. οὔ σ᾽ ἔτ ἐγώ γε 


ὄψεσθαι ἐφάμην, ἐπεὶ ῴχεο νηϊ Πύλονδε. 


ἀλλ᾽ ἄγε νῦν εἴσελθε, φίλον τέκος, ὄφρα σε θυμῷ 
τέρψομαι εἰσορόων νέον ἄλλοθεν ἔνδον ἐόντα. 
οὐ μὲν γάρ τι θάμ᾽ ἀγρὸν ἐπέρχεαι οὐδὲ νομῆας, 
ἀλλ᾽ ἐπιδημεύεις: ὣς γάρ νύ τοι εὔαδε θυμῷ, 


ἀνδρῶν μνηστήρων ἐσορᾶν ἄΐδηλον ὅμιλον.» 


τὸν δ᾽ αὖ Τηλέμαχος πεπνυμένος ἀντίον ηὔδα: 
«ἔσσεται οὕτως, ἄττα: σέθεν δ᾽ ἕνεκ᾽ ἐνθάδ᾽ ἱκάνω, 
ὄφρα σέ τ᾽ ὀφθαλμοῖσιν ἴδω καὶ μῦθον ἀκούσω, 

ἤ μοι ἔτ᾽ ἐν μεγάροις μήτηρ μένει, ἠέ τις ἤδη 
ἀνδρῶν ἄλλος ἔγημεν, Ὀδυσσῆος δέ που εὐνὴ 


χήτει ἐνευναίων κάκ᾽ ἀράχνια κεῖται ἔχουσα.» 

τὸν δ᾽ αὖτε προσέειπε συβώτης, ὄρχαμος ἀνδρῶν: 
«καὶ λίην κείνη γε μένει τετληότι θυμῷ 

σοῖσιν ἐνὶ μεγάροισιν: ὀϊζυραί δέ οἱ αἰεὶ 


φθίνουσιν νύκτες τε καὶ ἤματα δάκρυ χεούσῃ.» 


Οι δυο τους, ο Οδυσσέας, χαράματα, κι ο θείος χοιροβοσκός του 
φωτιά µες στο καλύβι ως άναψαν, το γιόµα τους συντάζαν 
οι άλλοι βοσκοί εἶχαν φύγει, βγαίνοντας τους χοίρους να βοσκήσουν. 


Μα τα σκυλιά τα γαυγισιάρικα δε γαύγιζαν, μονάχα, 


θωρώντας µπρος τους τον Τηλέμαχο, κουνούσαν τις ουρές τους. 
Το πρόσεξε ο Οδυσσέας κι ως του 'φτάσε στ’ αφτιά και ποδολάτι, 
γυρνάει στον Εύμαιο κι ανεµάρπαστα του συντυχαίνει λόγια: 
«Εύμαιε, θα ιδείς απ’ τους συντρόφους σου να φτάνει τώρα 
κάποιος, 


για και κανένας άλλος γνώριμος’ δεν αλιχτούν οι σκύλοι, 


μον’ τις ουρές κουνούν, και µου 'φτάσε στ’ αφτιά και ποδολάτι.» 
Ακόμα εστέκουνταν ο λόγος του, σαν πρόβαλε στη θύρα 

ο ακριβογιός του, κι ο Εύμαιος τα 'χασε᾽ μεμιάς πετάχτη απάνω, 

κι από τα χέρια οι κούπες του 'πεσαν, που εκράτει ως συγκερνούσε 


κρασί φλογάτο᾽ τον αφέντη του γοργά να σμίξει τρέχει, 


και στο κεφάλι τον εφίλησε, στα δυο πανώρια μάτια, 

στα δυο τα χέρια, κι ασταμάτητα τα κλάματα τον πήραν. 

Ένας πατέρας την αγάπη του την τρυφερή πως δείχνει 

στο γιο, απ’ τα ξένα ξάφνου που 'ϕτασε, στα δέκα χρόνια απάνω, 


µοναχογιός και µοσκανάθρεφτος πολυλαχταρισµένος --- 


όμοια φιλούσε τον Τηλέμαχο περιλαμπάζοντάς τον 

ο θείος χοιροβοσκός, του Χάροντα λες κι είχε ξεγλιτώσει' 

και τέτοια κλαίοντας ανεμάρπαστα κινούσε λόγια οµπρός του: 
«Ἠρθες, γλυκό µου φως, Τηλέμαχε! Δεν το 'λεγα ποτέ µου 


πως θα σε ιδώ ξανά, µια κι έφυγες στην Πύλο µε καράβι. 


Μον᾽ έλα, γιε µου, στο καλύβι µου να µπεις, χαρά να πάρω 
θωρώντας σε, που μόλις έφτασες στον τόπο σου απ’ τα ξένα. 
Τα χτήματα σου δε συχνόρχεσαι να δεις και τους βοσκούς σου' 
στη χώρα μένεις πάντα θα 'λεγα πως χαίρεται η ψυχή σου 


μέσα στη μάζωξη να βρίσκεσαι των άνοµων μνηστήρων.» 


Κι ο γνωστικός γυρνάει Τηλέμαχος κι απηλογιά του δίνει: 
«Μετά χαράς, παππουλη᾽ αν ἑφτασα δω πέρα, εἶναι για σένα, 
για να σε δουν μαθές τα μάτια µου, το λόγο σου ν᾿ ακούσω, 
αν βρίσκεται στο σπίτι η μάνα µου για µήπως την παντρεύτη 


κανένας άλλος άντρας κι έμεινε --- ποιος ξέρει ---του Οδυσσέα 


παραφισμένη η κλίνη, ξέστρωτη και κακαραχνιασμένη!» 

Σ᾽ αυτά ο χοιροβοσκός του απάντησε, στους δούλους μέσα ο 
πρώτος: 

«Και βέβαια εκείνη πάντα βρίσκεται στο σπίτι σου κλεισμένη 


και κάνει υπομονή, κι αγλύκαντες µια µια ν᾿ αποδιαβαίνουν 

ὣς ἄρα φωνήσας οἱ ἐδέξατο χάλκεον ἔγχος: 
αὐτὰρ ὃ γ᾽ εἴσω ἴεν καὶ ὑπέρβη λάϊνον οὐδόν. 
τῷ δ᾽ ἕδρης ἐπιόντι πατὴρ ὑπόειξεν Ὀδυσσεύς: 
Τηλέμαχος δ᾽ ἑτέρωθεν ἐρήτυε φώνησέν τε: 


«ᾖσ', ὦ ξεῖν': ἡμεῖς δὲ καὶ ἄλλοθι δήομεν ἕδρην 


σταθμῷ ἐν ἡμετέρῳ: πάρα δ᾽ ἀνὴρ ὃς καταθήσει.» 
ὣς φάθ᾽, ὁ δ᾽ αὖτις ἰὼν κατ’ ἄρ᾽ ἕζετο: τῷ δὲ 
συβώτης. 

χεῦεν ὕπο χλωρὰς ῥῶπας καὶ κῶας ὕπερθεν: 
ἔνθα καθέζετ’ ἔπειτα Ὀδυσσῆος φίλος υἱός. 


τοῖσιν δ᾽ αὖ κρειῶν πίνακας παρέθηκε συβώτης 


ὀπταλέων, ἃ ῥα τῇ προτέρῃ ὑπέλειτον ἔδοντες, 
σῖτον δ᾽ ἐσσυμένως παρενήνεεν ἐν κανέοισιν, 
ἐν δ᾽ ἄρα κισσυβίῳ κίρνη μελιηδέα οἶνον: 
αὐτὸς δ᾽ ἀντίον ἶζεν Ὀδυσσῆος θείοιο. 


οἱ δ᾽ ἐπ᾽ ὀνείαθ᾽ ἑτοῖμα προκείμενα χεῖρας ἴαλλον. 


αὐτὰρ ἐπεὶ πόσιος καὶ ἐδητύος ἐξ ἔρον ἕντο, 

δὴ τότε Τηλέμαχος προσεφώνεε δῖον ὑφορβόν: 
«ἄττα, πόθεν τοι ξεῖνος ὅδ᾽ ἵκετο; πῶς δέ ἑ ναῦται 
ἤγαγον εἰς Ἰθάκην; τίνες ἔμμεναι εὐχετόωντο; 


οὐ μὲν γάρ τί ἑ πεζὸν ὀΐομαι ἐνθάδ᾽ ἱκέσθαι.» 


τὸν δ᾽ ἀπαμειβόμενος προσέφης, Εὔμαιε συβῶτα: 
«τοιγὰρ ἐγώ τοι, τέκνον, ἀληθέα πάντ᾽ ἀγορεύσω. 
ἐκ μὲν Κρητάων γένος εὔχεται εὐρειάων, 

φησὶ δὲ πολλὰ βροτῶν ἐπὶ ἄστεα δινηθῆναι 


πλαζόμενος: ὣς γάρ οἱ ἐπέκλωσεν τά γε δαίμων. 


νῦν αὖ Θεσπρωτῶν ἀνδρῶν ἐκ νηὸς ἀποδρὰς 
ἤλυθ᾽ ἐμὸν πρὸς σταθμόν, ἐγὼ δέ τοι ἐγγυαλίξω: 
ἔρξον ὅπως ἐθέλεις: ἱκέτης δέ τοι εὔχεται εἶναι.» 
τὸν δ᾽ αὖ Τηλέμαχος πεπνυμένος ἀντίον ηὔδα: 


«Εὔμαι’, ἦ μάλα τοῦτο ἔπος θυμαλγὲς ἔειπες: 


πῶς γὰρ δὴ τὸν ξεῖνον ἐγὼν ὑποδέξομαι οἴκῳ; 
αὐτὸς μὲν νέος εἰμὶ καὶ οὔ πω χερσὶ πέποιθα 
ἄνδρ᾽ ἀπαμύνασθαι, ὅτε τις πρότερος χαλεπήνῃ: 
μητρὶ δ᾽ ἐμῇ δίχα θυμὸς ἐνὶ φρεσὶ μερμηρίζει, 

ἢ αὐτοῦ παρ᾽ ἐμοί τε μένῃ καὶ δῶμα κομίζῃ, 


εὐνήν τ᾽ αἰδομένη πόσιος δήμοιό τε φῆμιν, 

ᾖ ἤδη ἅμ᾽ ἕπηται Ἀχαιῶν ὅς τις ἄριστος 

μνᾶται ἐνὶ μεγάροισιν ἀνὴρ καὶ πλεῖστα πόρῃσιν. 
ἀλλ᾽ ἢ τοὶ τὸν ξεῖνον, ἐπεὶ τεὸν ἵκετο δῶμα, 


ἕσσω μιν χλαϊνάν τε χιτῶνά τε, εἵματα καλά, 


δώσω δὲ ξίφος ἄμφηκες καὶ ποσσὶ πέδιλα, 


πέμψω δ᾽ ὅππη μιν κραδίη θυμός τε κελεύει. 

θωρεί τις νύχτες και τις μέρες της, στα δάκρυα βουτηγμένη.» 


Εἰπε, και πήρε από το χέρι, του το χάλκινο κοντάρι, 

και κείνος μπήκε δρασκελίζοντας το πέτρινο κατώφλι. 

Μα ως ο Οδυσσέας ο κύρης του έκαμε να σηκωθεί μπροστά του, 
να κάτσει εκείνος, τον αμπόδισε κι αυτά τα λόγια του 'πε: 


«Κάθισε, ξένε! Εμείς στη μάντρα µας κάποιο σκαμνί θα βρούμε 


έτσι κι αλλιώς) έχω τον άνθρωπο που θα µου βρει να κάτσω.» 
Αυτά εἶπε, κι ο Οδυσσέας ξανάκατσε᾽ κι ως σώριασε στο χώμα 
ο θείος χοιροβοσκος χλωρόκλαρα και µια προβιά από πάνω, 
βρήκε να κάτσει κι ο Τηλέμαχος την ώρα αυτή κοντά τους. 


Μετά ο χοιροβοσκός απίθωσε πινάκια κρέας οµπρός τους 


ψητό, που από τα χτες, σαν έφαγαν, τους εἶχε περισσέψει᾽ 
κι ακόµα και ψωμί τους σώριαζε µε βιάση σε πανέρια' 
κι αφού γλυκόπιοτο συγκέρασε κρασί σε κρασοκαύκι, 
πήγε κι αυτός κι αντίκρυ εκάθισε στο θεϊκό Οδυσσέα. 


Κι αυτοί στα ετοιµασµένα αντίκρυ τους φαγιά τα χέρια ἁπλωσαν 


και σύντας του πιοτού θαράπεψαν και του φαγιού τον πόθο, 
στο θείο χοιροβοσκό ο Τηλέμαχος μιλεί και συντυχαίνει: 
«Πούθε, παππουλη, ο ξένος έρχεται; και πως τον έχουν φέρει 
οι ναύτες στο νησί; Ποιοι πέτουνταν πως εἶναι τάχα, πες µου' 


στα µέρη ετούτα δε φαντάζουμαι πεζός φτασμένος να 'ναι!» 


Εύμαιε, και συ του απηλογήθηκες, χοιροβοσκέ, και του "πες: 

Γι αυτά, παιδί µου, που µε ρώτησες θα πω την πάσα αλήθεια' 
απ’ την πλατιά την Κρήτη πέτεται το γένος του πως σέρνει, 

και λέει πως πλήθος, παραδέρνοντας, θνητών ανθρώπων χώρες 


έχει γυρίσει’ τέτοια του 'κλωθε μαθές να πάθει η μοίρα! 


Και τώρα από καράβι ξέφυγε των Θεσπρωτών πριν λίγο 

κι έτυχε να ρθει εδώ στη μάντρα μου᾽ μα θα τον δώσω εσένα. 
Κάμε ό,τι θέλεις, τι είναι ικέτης σου, στα γόνατα σου πέφτει.» 
Κι ο γνωστικός γυρνάει Τηλέμαχος κι απηλογιά του δίνει: 


«Εύμαιε, στ’ αλήθεια αυτός ο λόγος σου µες στην καρδιά µε αγγίζει! 


Μα πως τον ξένο τούτον γίνεται να προσδεχτώὠ στο σπίτι; 
Νιος εἰμαι εγώ και δε θαρρεύουμαι στα δυο µου χέρια ακόµα, 
κανείς αν πιάσει τα μαλώματα, μαζί του να τα βάλω. 

Πάλι της μάνας µου διχόγνωμος ο νους δουλεύει, τάχα 


του αντρός της το κρεβάτι να ντραπεί και τις φωνές του κόσμου 


κι εδώ να μείνει ακόµα, αντάµα µου, να κυβερνάει το σπίτι, 
για ν᾿ ακλουθήξει τον τρανότερο που πιο πολλά θα δώκει 

απ’ όσους Αχαιούς γυναίκα τους γυρεύουν να την πάρουν; 
Στον ξένο ωστόσο, µια και σπίτι σου παρακαλώντας ήρθε, 


θα πω να του χαρίσουν όμορφη χλαμύδα και χιτώνα 


και δίκοπο σπαθί και σάνταλα στα δυο του πόδια, κι όπου 


καρδιά και νους τον σπρώχνουν, πρόθυμα θα τον καλοστρατίσω. 

εἰ δ᾽ ἐθέλεις, σὺ κόµισσον ἐνὶ σταθμοῖσιν ἐρύξας: 
εἵματα δ᾽ ἐνθάδ᾽ ἐγὼ πέμψω καὶ σῖτον ἅπαντα 


ἔδμεναι, ὡς ἂν μή σε κατατρύχῃ καὶ ἑταίρους. 


κεῖσε δ᾽ ἂν οὔ μιν ἐγώ γε μετὰ μνηστῆρας ἐῶμι 
ἔρχεσθαι: λίην γὰρ ἀτάσθαλον ὕβριν ἔχουσι: 
μή μιν κερτοµέωσιν, ἐμοὶ δ᾽ ἄχος ἔσσεται αἰνόν. 
πρῆξαι δ᾽ ἀργαλέον τι μετὰ πλεόνεσσιν ἐόντα 


ἄνδρα καὶ ἴφθιμον, ἐπεὶ ἦ πολὺ φέρτεροί εἰσι.» 


τὸν δ᾽ αὖτε προσέειπε πολύτλας δῖος Ὀδυσσεύς: 
«ὦ Φίλ᾽, ἐπεί θήν μοι καὶ ἀμείψασθαι θέμις ἐστίν, 
ἦ μάλα µευ καταδάπτετ᾽ ἀκούοντος φίλον ἦτορ, 
οἷά φατε μνηστῆρας ἀτάσθαλα µηχανάασθαι 


ἐν μεγάροις, ἀέκητι σέθεν τοιούτου ἐόντος. 


εἰπέ μοι ἠὲ ἑκὼν ὑποδάμνασαι, ἦ σέ γε λαοὶ 
ἐχθαίρουσ᾽ ἀνὰ δῆμον, ἐπισπόμενοι θεοῦ ὀμφῇ, 
ἦ τι κασιγνήτοις ἐπιμέμφεαι, οἷσί περ ἀνὴρ 
μαρναμένοισι πέποιθε, καὶ εἰ μέγα νεῖκος ὄρηται. 


αἲ γάρ ἐγὼν οὕτω νέος εἴην τῷδ᾽ ἐπὶ θυμῷ, 


ἢ παῖς ἐξ Ὀδυσῆος ἀμύμονος ἠὲ καὶ αὐτός: 


αὐτίκ᾽ ἔπειτ᾽ ἀπ᾽ ἐμεῖο κάρη τάμοι ἀλλότριος φώς, 


εἰ μὴ ἐγὼ κείνοισι κακὸν πάντεσσι γενοίμην, 


ἐλθὼν ἐς μέγαρον Λαερτιάδεω Ὀδυσῆος. 


εἰ δ᾽ αὖ µε πληθυῖ δαμασαίατο μοῦνον ἐόντα, 
βουλοίμην κ᾿ ἐν ἐμοῖσι κατακτάμενος μεγάροισι 
τεθνάμεν ἢ τάδε γ᾽ αἰὲν ἀεικέα ἔργ᾽ ὁράασθαι, 
ξείνους τε στυφελιζομένους δμῳάς τε γυναῖκας 


ῥυστάζοντας ἀεικελίως κατὰ δώματα καλά, 


καὶ οἶνον διαφυσσόμενον, καὶ σῖτον ἔδοντας 
μὰψ αὔτως, ἀτέλεστον, ἀνηνύστῳ ἐπὶ ἔργῳ.» 
τὸν δ᾽ αὖ Τηλέμαχος πεπνυμένος ἀντίον ηὔδα: 
«τοιγὰρ ἐγώ τοι, ξεῖνε, μάλ᾽ ἀτρεκέως ἀγορεύσω. 


οὔτε τί μοι πᾶς δῆμος ἀπεχθόμενος χαλεπαίνει, 


οὔτε κασιγνήτοις ἐπιμέμφομαι, οἷσί περ ἀνὴρ 
μαρναμένοισι πέποιθε, καὶ εἰ μέγα νεῖκος ὄρηται. 
ὧδε γὰρ ἡμετέρην γενεὴν μούνωσε Κρονίων: 
μοῦνον Λαέρτην Ἀρκείσιος υἱὸν ἔτικτε, 

μοῦνον δ᾽ αὖτ᾽ Ὀδυσῆα πατὴρ τέκεν: αὐτὰρ 


Ὀδυσσεὺς 


μοῦνον ἔμ᾽ ἐν μεγάροισι τεκὠν λίπεν οὐδ᾽ 
ἀπόνητο. 

τῷ νῦν δυσμενέες μάλα μυρίοι εἴσ᾽ ἐνὶ οἴκῳ. 
ὅσσοι γὰρ νήσοισιν ἐπικρατέουσιν ἄριστοι, 


Δουλιχίῳ τε Σάμῃ τε καὶ ὑλήεντι Ζακύνθῳ, 

Μα αν προτιµάς, στη μάντρα κράτα τον και φιλοκόνευέ τον, 
κι εγὠ θα στείλω εδώ τα ρούχα του και το ψωμί που θέλει, 


σε σένα βάρος να µη γίνεται κι ουδέ στους συντρόφους σου. 


Όμως εκεί δε θα τον άφηνα να 'ρθεί, µε τους μνηστήρες 

να σμίξει, τι εἶναι αλήθεια αδιάντροποι και δεν ψηφούν κανένα' 
μην τον πειράξουν µε τα λόγια τους και πληγωθεί η καρδιά µου' 
µε πιότερους σου δεν εἶναι εύκολο να καταφέρεις κάτι, 


κι ας εἶσαι παλικάρι, τι έχουνε πιο δύναμη απὀ σένα.» 


Κι ο αρχοντογέννητος, πολύπαθος του μίλησε Οδυσσέας: 
«Φίλε, θαρρώ, δε θα 'ναι αταίριαστο να πω κι εγώ ένα λόγο' 
ως κι η καρδιά η δικιά µου σκίζεται που σας γρικὠ να λέτε 
τις ανομίες, που µες στο σπίτι σου σοφίζουνται οι μνηστήρες 


αθέλητα σου’ µα απ’ την όψη σου για ψυχωμένος δείχνεις. 


Πες µου, το θέλεις κι υποτάζεσαι για µήπως µες στη χώρα, 

θεού φωνή ακλουθώντας, όχτρητα για σένα νιώθει ο κόσμος; 
Μήπως τα βάζεις µε τ αδέρφια σου; σ᾽ αυτούς τα θάρρη του έχει 
κανένας, σα χτυπιέται, ο πόλεμος όσο βαρύς και να "ναι. 


Να 'χα τα νιάτα σου, µα να "νιωθα κι ἰδιο κουράγιο ως τώρα! 


γιος να 'µουν του Οδυσσέα του αντρόκαρδου, για κι ο Οδυσσέας 
ατός του, 

που αφού παράδειρε στα πέλαγα, γυρνάει --- δεν έχει σβήσει 
μαθές η ελπίδα --- να µου το 'κοβαν αλήθεια το κεφάλι, 

αν στου Οδυσσέα το αρχοντοπάλατο φτασμένος, τους μνηστήρες 


όλους δεν έκανα από θάνατο να πάν συφοριασμένο. 


Κι αν µε νικούσαν, ως θα πάλευα σε πλήθιους µέσα μόνος, 
κάλλιο να πέθαινα στο σπίτι µου θανατωμένος μέσα, 

παρά να βλέπω οµπρός µου αδιάκοπα τις τόσες ανομίες τους --- 
να κακοφέρνουνται στους ξένους µου, τις σκλάβες µου γυναίκες 


εδώ κι εκεί να σέρνουν άπρεπα µες στ’ όμορφο παλάτι, 


και το κρασί να ξεστραγγίζεται, και το ψωμί να τρώνε 
άδικα κι άσκοπα κι ανούφελα, δουλειές χαμένες όλες!» 
Κιο γνωστικός γυρνάει Τηλέμαχος κι απηλογιά του δίνει: 
«Την πάσα αλήθεια εγώ μιλώντας σου θα μολογήσω, ξένε' 


μηδέ ο λαός μαζί µου θύμωσε και θέλει το κακό µου, 


μηδέ τα βάζω µε τ᾽ αδέρφια µου, σ᾽ αυτούς τα θάρρη που Ίχει 
κανένας σα χτυπιέται, ο πόλεμος όσο βαρύς και να ΄ναι. 

Μα να, τη φύτρα µας µονόκληρη την έχει κάνει ο Δίας. 
Μοναχογιό μαθές εγέννησεν ο Αρκείσιος το Λαέρτη, 


µοναχογιό κι ετούτος έκαµε τον Οδυσσέα, και μένα 


μοναχογιό ο Οδυσσέας στο σπίτι του μ᾿ αφήκε --- ανώφελα του! 
Έτσι βρέθηκαν τώρα αρίφνητοι που το κακό µου θέλουν 

τι αυτοί που τα νησιά αφεντεύουνε κι οι πιο τρανοί είναι αρχόντοι 
στην πολυδασωμένη Ζάκυθο, στη Σάμη, στο Δουλίχι, 


κι όσοι τρογύρα την πετρόχαρην Ιθάκη ρηγαδεύουν, 

ἠδ᾽ ὅσσοι κραναὴν Ἰθάκην κάτα κοιρανέουσι, 


τόσσοι μητέρ᾽ ἐμὴν μνῶνται, τρύχουσι δὲ οἶκον. 
ἡ δ᾽ οὔτ᾽ ἀρνεῖται στυγερὸν γάμον οὔτε τελευτὴν 
ποιῆσαι δύναται: τοὶ δὲ φθινύθουσιν ἔδοντες 

οἶκον ἐμόν: τάχα δή µε διαρραίσουσι καὶ αὐτόν. 


ἀλλ᾽ ἢ τοι μὲν ταῦτα θεῶν ἐν γούνασι κεῖται: 


ἄττα, σὺ δ᾽ ἔρχεο θᾶσσον, ἐχέφρονι Πηνελοπείῃ 
εἴφ᾽ ὅτι οἱ σῶς εἰμὶ καὶ ἐκ Πύλου εἰλήλουθα. 
αὐτὰρ ἐγὼν αὐτοῦ μενέω, σὺ δὲ δεῦρο νέεσθαι, 
οἴῃ ἀπαγγείλας: τῶν δ᾽ ἄλλων μή τις Ἀχαιῶν 


πευθέσθω: πολλοὶ γὰρ ἐμοὶ κακὰ μηχανόωνται.» 


τὸν δ᾽ ἀπαμειβόμενος προσέφης, Εὔμαιε συβῶτα: 
«γιγνώσκω, φρονέω: τά γε δὴ νοέοντι κελεύεις. 
ἀλλ᾽ ἄγε μοι τόδε εἰπὲ καὶ ἀτρεκέως κατάλεξον, 

ᾖ καὶ Λαέρτῃ αὐτὴν ὁδὸν ἄγγελος ἔλθω 


δυσμόρῳ, ὃς τῆος μὲν Ὀδυσσῆος μέγ᾽ ἀχεύων 


ἔργα τ᾽ ἐποπτεύεσκε μετὰ δμώων τ᾽ ἐνὶ οἴκῳ 
πῖνε καὶ ἦσθ᾽, ὅτε θυμὸς ἐνὶ στήθεσσιν ἀνώγοι: 
αὐτὰρ νῦν, ἐξ οὗ σύ γε ὤχεο νηϊ Πύλονδε, 

οὔ πω μίν φασιν φαγέμεν καὶ πιέμεν αὔτως, 


οὐδ᾽ ἐπὶ ἔργα ἰδεῖν, ἀλλὰ στοναχῇ τε γόῳ τε 


ἧσται ὀδυρόμενος, φθινύθει δ᾽ ἀμφ᾽ ὀστεόφι 
χρώς.» 

τὸν δ᾽ αὖ Τηλέμαχος πεπνυμένος ἀντίον ηὔδα: 
«ἄλγιον, ἀλλ᾽ ἔμπης μιν ἐάσομεν, ἀχνύμενοί περ: 
εἰ γὰρ πως εἴη αὐτάγρετα πάντα βροτοῖσι, 


πρῶτόν κεν τοῦ πατρὸς ἑλοίμεθα νόστιμον ἦμαρ. 


ἀλλὰ σύ γ᾽ ἀγγείλας ὀπίσω κίε, μηδὲ κατ’ ἀγροὺς 
πλάζεσθαι μετ᾽ ἐκεῖνον: ἀτὰρ πρὸς μητέρα εἰπεῖν 
ἀμφίπολον ταμίην ὀτρυνέμεν ὅττι τάχιστα 
κρύβδην: κείνη γὰρ κεν ἀπαγγείλειε γέροντι.» 


ῥα καὶ ὧρσε συφορβόν: ὁ δ᾽ εἵλετο χερσὶ πέδιλα, 


δησάμενος δ᾽ ὑπὸ ποσσὶ πόλινδ᾽ ἴεν. οὐδ᾽ ἄρ᾽ 
Ἀθήνην 

λῆθεν ἀπὸ σταθμοῖο κιὼν Εὔμαιος ὑφορβός, 
ἀλλ᾽ ἥ γε σχεδὸν ἦλθε: δέμας δ᾽ ἤϊκτο γυναικὶ 
καλῇ τε μεγάλῃ τε καὶ ἀγλαὰ ἔργα ἰδυίῃ. 


στῆ δὲ κατ᾽ ἀντίθυρον κλισίης Ὀδυσῆϊ φανεῖσα: 


οὐδ᾽ ἄρα Τηλέμαχος ἴδεν ἀντίον οὐδ᾽ ἐνόησεν, 

οὐ γὰρ πω πάντεσσι θεοὶ φαίνονται ἐναργεῖς, 
ἀλλ᾽ Ὀδυσεύς τε κύνες τε ἴδον, καί ῥ᾽ οὐχ ὑλάοντο 
κνυζηθμῷ δ᾽ ἑτέρωσε διὰ σταθμοῖο φόβηθεν. 

ἡ δ᾽ ἄρ᾽ ἐπ᾽ ὀφρύσι νεῦσε: νόησε δὲ δῖος 


Ὀδυσσεύς, 

όλοι ζητάνε τη μητέρα µου και καταλύουν το βιος µου. 

Κι αυτή το γάμο τον οχτρεύεται, µα μήτε τον αρνιέται 

μήτε να δώσει τέλος δύνεται τόν βιος εκείνοι ωστόσο 

μου τρων και µου αφανίζουν γρήγορα κι εμέ θα φαν τον ἰδιο! 


Όμως στα χέρια των αθάνατων εἶναι όλα κρεμασμένα. 


Τώρα, παππού, γοργά στη φρόνιμη για τρέχα Πηνελόπη, 
γερός πως εἰμαι και πως διάγειρα να πεις ἁπο την Πύλο. 
Εγώ θα μείνω εδώ στη μάντρα µας, όμως και συ να στρέψεις, 
μόνο εκείνης σαν πεις το μήνυμα’ κανείς Αργίτης άλλος 


να µην το μάθει, τι τον θάνατο πολλοί µου μελετούνε.» 


Εύμαιε, και συ του απηλογήθηκες, χοιροβοσκέ, και του "πες: 
«Κι εγώ το ξέρω, τα κατάλαβα, νογώ την προσταγή σου. 
Μον’ έλα τώρα, δώσε απόκριση και μίλα µου σταράτα, 

το μήνυμα σου αν θες πηγαίνοντας να πω και στο Λαέρτη --- 


τον ἁμοιρο! Ο καημός τον έτρωγε και πρώτα του Οδυσσέα, 


γνοιαζόταν όµως και τα χτήματα, και µε τους δούλους σπίτι 
κι έπινε κι έτρωγε, σαν που 'θελε κάθε φορά η καρδιά του. 
Μα τώρα, αφόντας ξενιτεύτηκες στην Πύλο µε καράβι, 

στο στόμα λεν νερό δεν έβαλε μηδέ φαγί καθόλου, 


μηδέ κοιτάζει πια τα χτήµατα᾽ καθούμενος θρηνάται 


και γόζεται, κι η σάρκα ολόγυρα στα κόκαλα του λιώνει.» 
Κι ο γνωστικός γυρνάει Τηλέμαχος κι απηλογιά του δίνει: 
«Κακό πολύ, µα ας τον αφήσουμε, κι ας καιγεται η καρδιά µας. 
Στο χέρι των θνητών αν έστεκε να γίνουνται όλα ως θέμε, 


πρώτα θα διάλεγα του κύρη µου το γυρισμό απ’ τα ξένα. 


Μα ως πας το μήνυμα, εσύ διάγειρε, στα ξώμερα µην τρέχεις 
να βρεις εκείνον στη μητέρα µου να πεις θυμήσου μόνο 

να ξαποστείλει την κελάρισσα, χωρίς καιρό να χάσει, 

κρυφά, κι εκείνη πια του γέροντα να φέρει το μαντάτο.» 


Με τέτοια λόγια τον ξεσήκωσε᾽ τα σάνταλά του εκείνος 


στα πόδια φόρεσε και κίνησε. Της Αθηνάς ωστόσο 

ο θείος χοιροβοσκός δεν ξέφυγε πως το μαντρί είχε αφήσει. 
Χωρίς καιρό νά χάσει, ζύγωσε, κι εἶχε την όψη πάρει 
γυναίκας όμορφης, τρανόκορµης, πιδέξιας ανυφάντρας. 


Όξω στην πόρτα αντίκρυ εστάθηκε, για να τη δει ο Οδυσσέας, 


μα δεν την ένιωσε ο Τηλέμαχος κι ουδέ την εἶδε οµπρός του, 


τι οι αθάνατοι δε φανερώνουνται στου καθενός τα μάτια. 


Μόνο ο Οδυσσέας την είδε να 'ρχεται κι οι σκύλοι, που σκόρπισαν 


κείθε απ’ τη μάντρα γλαφουνίζοντας, χωρίς να τη γαυγίσουν. 


Κι ως µε τα φρύδια εκείνη του Ύνεψε, κατάλαβε ο Οδυσσέας, 

ἐκ δ᾽ ἦλθεν μεγάροιο παρὲκ μέγα τειχίον αὐλῆς, 
στῆ δὲ πάροιθ᾽ αὐτῆς: τὸν δὲ προσέειπεν Ἀθήνη: 
«διογενὲς Λαερτιάδη, πολυμήχαν᾽ Ὀδυσσεῦ. 
ἤδη νῦν σῷ παιδὶ ἔπος φάο μηδ᾽ ἐπίκευθε, 


ὡς ἄν μνηστῆρσιν θάνατον καὶ κῆρ᾽ ἀραρόντε 


ἔρχησθον προτὶ ἄστυ περικλυτόν: οὐδ᾽ ἐγὼ αὐτὴ 
δηρὸν ἀπὸ σφῶϊν ἔσομαι μεμαυῖα μάχεσθαι.» 

ἦ καὶ χρυσείῃ ῥάβδῳ ἐπεμάσσατ᾽ Ἀθήνη. 

φᾶρος μέν οἱ πρῶτον ἐὐπλυνὲς ἠδὲ χιτῶνα 


θῆκ᾽ ἀμφὶ στήθεσσι, δέμας δ᾽ ὤφελλε καὶ ἥβην. 


ἂψ δὲ µελαγχροιἠς γένετο, γναθμοὶ δὲ τάνυσθεν, 
κυάνεαι δ᾽ ἐγένοντο γενειάδες ἀμφὶ γένειον. 

ἡ μὲν ἄρ᾽ ὣς ἔρξασα πάλιν κίεν: αὐτὰρ Ὀδυσσεὺς 
ἤϊεν ἐς κλισίην: θάμβησε δέ μιν φίλος υἱός, 
ταρβήσας δ᾽ ἑτέρωσε βάλ᾽ ὄμματα, μὴ θεὸς εἴη, 


καί μιν φωνήσας ἔπεα πτερόεντα προσηύδα: 
«ἀλλοῖός μοι, ξεῖνε, φάνης νέον ἠὲ πάροιθεν, 
ἄλλα δὲ εἵματ᾽ ἔχεις, καί τοι χρὼς οὐκέθ᾽ ὁμοῖος. 
ᾖ μάλα τις θεός ἐσσι, τοὶ οὐρανὸν εὐρὺν ἔχουσιν: 


ἀλλ᾽ ἵληθ᾽, ἵνα τοι κεχαρισμένα δώομεν ἱρὰ 


ἠδὲ χρύσεα δῶρα, τετυγμένα: φείδεο δ᾽ ἡμέων» 
τὸν δ᾽ ἠμείβετ᾽ ἔπειτα πολύτλας δῖος Ὀδυσσεύς: 
«οὔ τίς τοι θεός εἰμι: τί μ᾽ ἀθανάτοισιν ἐΐσκεις; 
ἀλλὰ πατἠρ τεός εἰμι, τοῦ εἵνεκα σὺ στεναχίζων 
πάσχεις ἄλγεα πολλά, βίας ὑποδέγμενος 


ἀνδρῶν.» 


ὣς ἄρα φωνήσας υἱὸν κύσε, κἀδ δὲ παρειῶν 


δάκρυον ἧκε χαμᾶζε: πάρος δ᾽ ἔχε νωλεμὲς αἰεί. 


Τηλέμαχος δ᾽, οὐ γάρ πω ἐπείθετο ὃν πατέρ᾽ εἶναι, 


ἐξαῦτίς μιν ἔπεσσιν ἀμειβόμενος προσέειπεν: 
«οὐ σύ γ᾽ Ὀδυσσεύς ἐσσι, πατὴρ ἐμός, ἀλλά µε 


δαίμων 


θέλγει, ὄφρ᾽ ἔτι μᾶλλον ὀδυρόμενος στεναχίζω. 
οὐ γάρ πως ἂν θνητὸς ἀνὴρ τάδε μηχανόῳτο 
ᾧ αὐτοῦ γε νόῳ, ὅτε μὴ θεὸς αὐτὸς ἐπελθὼν 
ῥηϊδίως ἐθέλων θείη νέον ἠὲ γέροντα. 


ᾗ γάρ τοι νέον ἦσθα γέρων καὶ ἀεικέα ἕσσο: 


νῦν δὲ θεοῖσιν ἔοικας, οἳ οὐρανὸν εὐρὺν ἔχουσι.» 
τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«Τηλέμαχ᾽, οὔ σε ἔοικε φίλον πατέρ ἔνδον ἐόντα 
οὔτε τι θαυμάζειν περιώσιον οὔτ᾽ ἀγάασθαι: 

οὐ μὲν γάρ τοι ἔτ᾽ ἄλλος ἐλεύσεται ἐνθάδ᾽ 


Ὀδυσσεύς, 


ἀλλ᾽ ὅδ᾽ ἐγὼ τοιόσδε, παθὼν κακά, πολλὰ δ᾽ 


198 


κι απ᾿ το καλύβι εβγήκε, της αυλής τον τοίχο προσπερνώντας, 
και στην Παλλάδα αντίκρυ στάθηκε’ κι αύτη τον λόγο επήρε: 
«Γιε του Λαέρτη αρχοντογέννητε, πολύτεχνε Οδυσσέα, 

όλα στο γιο σου πες τα, τίποτα µην του κρατάς κρυμμένο' 


και των μνηστήρων πια σαν κλώσετε το χαλασμό, κινάτε 


να πάτε οι δυο σας στην περίλαµπρη την πολιτεία᾽ σε λίγο 
κοντά σας θα βρεθώ’ λαχτάρησα κι εγὠ να πολεμήσω!» 
Είπε η Αθηνά, κι όπως τον άγγιξε µε το χρυσό ραβδί της, 
πλυμένα καθαρά του φόρεσε χλαμύδα και χιτώνα 


στα στήθη γύρω, και του τράνεψε κι ανάστημα και νιότη' 


ηλιοκαμένος πάλι βρέθηκε, τα µαγουλά του εσφίξαν, 

και μαύρα γένια του ξεφύτρωσαν τρογύρα στο πιγούνι. 
Ως τούτα τέλεψε, ξεμάκρυνε᾽ γυρίζει κι ο Οδυσσέας 

στο καλυβόσπιτο᾽ και σάστισε θωρώντας τον ο γιος του, 


κι άλλου γυρνάει τα μάτια τρέμοντας, θεός κανείς µην εἰναι, 


κι έτσι μιλώντας ανεμάρπαστα του συντυχαίνει λόγια: 

«Τώρα µου φάνταξες αλλιώτικος απ’ ό,τι πρώτα, ξένε' 

τα ρούχα σου άλλα, και στην όψη σου δε δείχνεις ίδιος να 'σαι. 
Θεός αν εἶσαι, απ᾿ όσους τ᾽ άσωστα ψηλά κρατούν ουράνια, 


σπλαχνίσου µας! Θα σου προσφέρουμε θυσίες της άρεσκιας σου 


κι άλλα χαρίσματα από μάλαμα᾽ μονάχα ελέησε μας!» 

Και τότε ο θεϊκός, πολύπαθος του μίλησε Οδυσσέας: 

«Δεν εἰμαι εγώ θεός’ µε αθάνατους γιατί µε συνομοιάζεις; 
μον’ εἰμαι ο κύρης σου! Για χάρη του τραβάς εσύ περίσσιους 


καημούς και βάσανα, και δέχεσαι τις άδικες των άλλων.» 


Σαν εἰπε αυτά, το γιο του εφίλησε, κι από τα µαγουλά του 
τα δάκρυα να κυλήσουν άφησε, που ως τότε ανακρατούσε. 
Μα δέν το πίστευε ο Τηλέμαχος ακόµα πως µπροστά του 
είχε τον κύρη του’ ξανάπιασε λοιπόν το λόγο κι εἰπε: 


«Δεν εἰσαι εσύ ο Οδυσσέας ο κύρης µου, μον’ κάποιος µε πλανεύει 


απ’ τους θεούς, ακόµα πιότερο να κλαίω και να χτυπιέμαι. 
Και ποιος θνητός ποτέ θα δονούνταν να φτιάσει µε το νου του 
θάματα τέτοια; Μόνο αν έφτανε κανείς θεός, μπορούσε, 

αν το 'θελε, να κάνει ανέκοπα για νιό για γέρο κάποιον. 


Κι εσύ πριν λίγο γέρος έδειχνες και λεροφορεμένος, 


και τώρα τους θεούς, που τ᾽ άσωστα κρατούν ουράνια, μοιάζεις.» 
Γυρνώντας τότε ο πολυμήχανος του μίλησε Οδυσσέας: 

«Για τον πατέρα σου, Τηλέμαχε, που βρίσκεται φτασμένος, 

δε σου ταιριάζει να θαμάζεσαι και να σαστίζεις τόσο. 


Άλλο Οδυσσέα δω πέρα να 'ρχεται δε θέλεις δει ποτέ σου. 


Εγώ εἰμαι, ως µε θωρείς᾽ παράδειρα πολύ, πολλά έχω πάθει, 

ἀληθείς, 

ἤλυθον εἰκοστῷ ἔτε! ἐς πατρίδα γαῖαν. 

αὐτάρ τοι τόδε ἔργον Ἀθηναίης ἀγελείης, 

ἣ τέ µε τοῖον ἔθηκεν, ὅπως ἐθέλει, δύναται γὰρ, 


ἄλλοτε μὲν πτωχῷ ἐναλίγκιον, ἄλλοτε δ᾽ αὖτε 


ἀνδρὶ νέῳ καὶ καλὰ περὶ χροὶ εἵματ᾽ ἔχοντι. 
ῥηΐδιον δὲ θεοῖσι, τοὶ οὐρανὸν εὐρὺν ἔχουσιν, 
ἠμὲν κυδῆναι θνητὸν βροτὸν ἠδὲ κακῶσαι.» 
ὡς ἄρα φωνήσας κατ’ ἄρ᾽ ἕζετο, Τηλέμαχος δὲ 
ἀμφιχυθεὶς πατέρ᾽ ἐσθλὸν ὀδύρετο, δάκρυα 


λείβων, 


ἀμφοτέροισι δὲ τοῖσιν ὑφ᾽ ἵμερος ὦρτο γόοιο: 
κλαῖον δὲ λιγέως, ἀδινώτερον ἤ τ᾽ οἰωνοί, 
φῆναι ἢ αἰγυπιοὶ γαμψώνυχες, οἷσί τε τέκνα 
ἀγρόται ἐξείλοντο πάρος πετεηνὰ γενέσθαι: 


ὣς ἄρα τοί γ᾽ ἐλεεινὸν ὑπ᾽ ὀφρύσι δάκρυον εἶβον. 


καί νύ κ᾿ ὀδυρομένοισιν ἔδυ φάος ἠελίοιο, 

εἰ μὴ Τηλέμαχος προσεφώνεεν ὃν πατέρ᾽ αἶψα: 
«ποίῃ γὰρ νῦν δεῦρο, πάτερ Φίλε, νηΐ σε ναῦται 
ἤγαγον εἰς Ἰθάκην; τίνες ἔμμεναι εὐχετόωντο; 


οὐ μὲν γάρ τί σε πεζὸν ὀΐομαι ἐνθάδ᾽ ἱκέσθαι.» 


τὸν δ᾽ αὖτε προσέειπε πολύτλας δῖος Ὀδυσσεύς: 
«τοιγὰρ ἐγώ τοι, τέκνον, ἀληθείην καταλέξω. 

Φαίηκές μ᾽ ἄγαγον ναυσίκλυτοι, οἵ τε καὶ ἄλλους 
ἀνθρώπους πέμπουσιν, ὅτις σφέας εἰσαφίκηται: 


καί μ᾽ εὕδοντ᾽ ἐν νηῖ θοῇ ἐπὶ πόντον ἄγοντες 


κάτθεσαν εἰς Ἰθάκην, ἔπορον δέ μοι ἀγλαὰ δῶρα, 
χαλκόν τε χρυσόν τε ἅλις ἐσθῆτά θ᾽ ὑφαντήν. 

καὶ τὰ μὲν ἐν σπήεσσι θεῶν ἰότητι κέονται: 

νῦν αὖ δεῦρ᾽ ἱκόμην ὑποθημοσύνῃσιν Ἀθήνης, 


ὄφρα κε δυσμενέεσσι φόνου πέρι βουλεύσωμεν. 


ἀλλ᾽ ἄγε μοι μνηστῆρας ἀριθμήσας κατάλεξον, 
ὄφρ᾽ εἰδέω ὅσσοι τε καὶ οἵ τινες ἀνέρες εἰσί: 

καί κεν ἐμὸν κατὰ θυμὸν ἀμύμονα μερμηρίξας 
φράσσομαι, ἢ κεν νῶϊ δυνησόμεθ᾽ ἀντιφέρεσθαι 


μούνω ἄνευθ᾽ ἄλλων, ἦ καὶ διζησόμεθ᾽ ἄλλους.» 


τὸν δ᾽ αὖ Τηλέμαχος πεπνυμένος ἀντίον ηὔδα: 
«ὦ πάτερ, ἦ τοι σεῖο μέγα κλέος αἰὲν ἄκουον, 
χεῖράς τ᾽ αἰχμητὴν ἔμεναι καὶ ἐπίφρονα βουλήν: 
ἀλλὰ λίην μέγα εἶπες: ἄγη μ᾽ ἔχει: οὐδέ κεν εἴη 


ἄνδρε δύω πολλοῖσι καὶ ἰφθίμοισι μάχεσθαι. 


μνηστήρων δ᾽ οὔτ᾽ ἂρ δεκὰς ἀτρεκὲς οὔτε δύ᾽ οἷαι, 


ἀλλὰ πολὺ πλέονες: τάχα δ᾽ εἴσεαι ἐνθάδ᾽ ἀριθμόν. 


ἐκ μὲν Δουλιχίοιο δύω καὶ πεντήκοντα 


κοῦροι κεκριμένοι, ἕξ δὲ δρηστῆρες ἕπονται: 

και τώρα στην πατρίδα εγύρισα, στα εἶκοσι χρόνια απάνω. 
Κι αυτό το θάμα που σε σάστισε, δουλειά της κουρσολόγας 
είναι Αθηνάς, που ως θέλει μ’ εκανε, τι πλήθια η δύναμη της --- 


τη µια φορά να μοιάζω ζήτουλα, την άλλη παλικάρι, 


που γύρα στο κορμί του εζώστηκε φορέματα πανώρια' 
έναν θνητό οι θεοί, που τ᾽ άσωστα ψηλά κρατούν ουράνια, 
δεν είναι δύσκολο θες όμορφο, θες άσκηµο να κάνουν.» 
Σαν εἰπε τούτα, πήγε κάθισε᾽ τον αντρειωμένο τότε 


γονιό του αγκάλιασε ο Τηλέμαχος, σε κλάματα ξεσπώντας. 


Και στω δυονώ τα στήθη εφούντωσε τρανός του θρήνου ο πόθος, 
και κλαίγαν γόζοντας αλάγιαστα’ πουλιά δεν κλαίνε τόσο, 

οι αἴτοί κι οι ἁγιούπες οι γαντζόνυχοι, που τα νιογέννητα τους 
μικρά οι ξωτάρηδες τους ἁρπαξαν, πριχού ξεπεταρίσουν. 


Όμοια πικρά τα δάκρυα στάλαζαν κι απ’ τα δικά τους μάτια. 


Θρηνώντας εκεί πέρα θα 'μεναν, ως να βουτήξει ο γήλιος, 

αν ο Τηλέμαχος στον κύρη του γυρνώντας δε μιλούσε: 
«Κύρη ακριβέ, και ποιο είναι τ᾽ ἁρμενο που σ᾽ έχει στην Ιθάκη 
φερμένο εδώ; ποιοί τάχα πέτουνται πως είναι οι ναύτες, 


πες µου’ τι στο νησί µας δε φαντάζουμαι πεζός φτασμένος να 'σαι!» 


Γυρνώντας ο θεϊκός, πολύπαθος του µίλησε Οδυσσέας: 

Την πάσα αλήθεια από το στόµα µου θ᾿ ακούσεις τώρα, γιε µου' 
οι θαλασσακουσμένοι μ᾿ έφεραν δω πέρα Φαίακες, κι άλλους 
που προβοδούν, κανείς αν έτυχε να φτάσει στο νησί τους. 


Αυτοί απ᾿ το πέλαγο µε πέρασαν µε γρήγορο καράβι 


και στην Ιθάκη εδώ µε απίθωσαν στον ύπνο βυθισμένο, 

και δώρα αρίφνητα µου χάρισαν, χαλκό, υφαντά, χρυσάφι. 
Θεός µε φώτισε και φύλαξα το βιος σε κάποιο σπήλιο, 

κι εγώ ήρθα εδώ στη μάντρα, ακούγοντας της Αθηνάς το λόγο, 


να βουλευτώ για των αντίµαχων το χαλασμό μαζί σου. 


Μον’ έλα, τους μνηστήρες µέτρα µου, λογάριασε τους όλους, 
πόσοι 'ναι να κατέχω θα 'θελα και τι λογής καθένας, 

κι υστέρα µες στον αψεγάδιαστο να μελετήσω νου µου, 

να Ιδὠ μαθές αν θα μπορούσαμε να τους ριχτούµε οι δυο µας, 


μονάχοι εμείς, για αν θα γυρέψουµε να µας συντρέξουν κι άλλοι.» 


Κιο γνωστικός γυρνάει Τηλέμαχος κι απηλογιά του δίνει: 
«Πάντα στ᾿ αφτιά µου η δόξα σου έφτανε, πατέρα µου, μεγάλη, 
πως έχεις αντρειοσύνη αδάµαστη και ζυγιασμένα φρένα' 

μα εἶπες µεγάλο λόγο, σάστισα! των αδυνάτων εἰναι 


μονάχα δυο ν᾿ ανοίξουν πόλεμο µε τόσους αντρειωµένους. 


Δέκα οι μνηστήρες μόνο κι είκοσι δεν εἶναι, κάτεχε το᾿ 
εἰναι πολύ πολύ περσσότεροι᾽ θέλεις να μάθεις πόσοι; 
Απ’ το Δουλίχιο πρώτα νιούτσικοι πενήντα δυο έχουν έρθει, 


ξεδιαλεχτοί, που τους ακλούθηξαν παιδόπουλά τους εξι' 

ἐκ δὲ Σάμης πίἰσυρές τε καὶ εἴκοσι φῶτες ἔασιν, 


ἐκ δὲ Ζακύνθου ἔασιν ἐείκοσι κοῦροι Ἀχαιῶν, 
ἐκ δ᾽ αὐτῆς Ἰθάκης δυοκαίδεκα πάντες ἄριστοι, 
καί σφιν ἅμ᾽ ἐστὶ Μέδων κῆρυξ καὶ θεῖος ἀοιδὸς 
καὶ δοιὼ θεράποντε, δαήμονε δαιτροσυνάων. 


τῶν εἴ κεν πάντων ἀντήσομεν ἔνδον ἐόντων, 


μὴ πολύπικρα καὶ αἰνὰ βίας ἀποτίσεαι ἐλθών. 
ἀλλὰ σύ γ᾽, εἰ δύνασαί τιν᾽ ἀμύντορα μερμηρίξαι, 
φράζευ, ὅ κέν τις νῶϊν ἀμύνοι πρόφρονι θυμῷ.» 
τὸν δ᾽ αὖτε προσέειπε πολύτλας δῖος Ὀδυσσεύς: 
«τοιγὰρ ἐγὼν ἐρέω, σὺ δὲ σύνθεο καί μευ 


ἄκουσον: 


καὶ φράσαι ἤ κεν νῶϊν Ἀθήνη σὺν Διὶ πατρὶ 
ἀρκέσει, ἠέ τιν᾽ ἄλλον ἀμύντορα μερμηρίξω.» 


τὸν δ᾽ αὖ Τηλέμαχος πεπνυμένος ἀντίον ηὔδα: 


«ἐσθλώ τοι τούτω γ᾽ ἐπαμύντορε, τοὺς ἀγορεύεις, 


ὕψι περ ἐν νεφέεσσι καθημένω: ὥ τε καὶ ἄλλοις 


ἡ ἀνδράσι τε κρατέουσι καὶ ἀθανάτοισι θεοῖσι.» 


τὸν δ᾽ αὖτε προσέειπε πολύτλας δῖος Ὀδυσσεύς: 


«οὐ μέν τοι κείνω γε πολὺν χρόνον ἀμφὶς ἔσεσθον 


φυλόπιδος κρατερῆς, ὁπότε μνηστῆρσι καὶ ἡμῖν 


ἐν μεγάροισιν ἐμοῖσι μένος κρίνηται Ἄρηος. 


ἀλλὰ σὺ μὲν νῦν ἔρχευ ἅμ᾽ ἠοῖ φαινομένηφιν 
οἴκαδε, καὶ μνηστῆρσιν ὑπερφιάλοισιν ὁμίλει: 
αὐτὰρ ἐμὲ προτὶ ἄστυ συβώτης ὕστερον ἄξει, 
πτωχῷ λευγαλέῳ ἐναλίγκιον ἠδὲ γέροντι. 


εἰ δέ μ᾽ ἀτιμήσουσι δόμον κάτα, σὸν δὲ φίλον κῆρ 


τετλάτω ἐν στήθεσσι κακῶς πάσχοντος ἐμεῖο, 
ἤν περ καὶ διὰ δῶμα ποδῶν ἕλκωσι θύραζε 

ἢ βέλεσι βάλλωσι: σὺ δ᾽ εἰσορόων ἀνέχεσθαι. 
ἀλλ᾽ ἢ τοι παύεσθαι ἀνωγέμεν ἀφροσυνάων, 


μειλιχίοις ἐπέεσσι παραυδῶν: οἱ δέ τοι οὔ τι 


πείσονται: δὴ γάρ σφι παρίσταται αἴσιμον ἦμαρ. 
ἄλλο δέ τοι ἐρέω, σὺ δ᾽ ἐνὶ φρεσὶ βάλλεο σῇσιν: 
ὁππότε κεν πολύβουλος ἐνὶ φρεσὶ θῇσιν Ἀθήνη, 
νεύσω μέν τοι ἐγὼ κεφαλῇ, σὺ δ᾽ ἔπειτα νοήσας 


ὅσσα τοι ἐν μεγάροισιν Ἀρήϊα τεύχεα κεῖται 


ἐς μυχὸν ὑψηλοῦ θαλάμου καταθεῖναι ἀείρας 
πάντα μάλ' αὐτὰρ μνηστῆρας μαλακοῖς ἐπέεσσι 
παρφάσθαι, ὅτε κέν σε μεταλλῶσιν ποθέοντες: 
«ἐκ καπνοῦ κατέθηκ’, ἐπεὶ οὐκέτι τοῖσιν ἐῴκει 


οἷά ποτε Τροίηνδε κιὼν κατέλειπεν Ὀδυσσεύς, 


ἀλλὰ κατῄκισται, ὅσσον πυρὸς ἵκετ᾽ ἀὐτμή. 

κι ἦρθαν ακόµα εικοσιτέσσερεις απ’ το νησί της Σάμης, 


εἰκοσι ακόµα από τη Ζάκυθο των Αχαιών βλαστάρια, 

κι εδώ από την Ιθάκη δώδεκα, κι αρχοντοσέρνουν όλα. 

Μαζί κι ο κράχτης είναι ο Μέδοντας κι ο θείος ο τραγουδάρης, 
και δυο παιδόπουλά, που η τέχνη τους, τα κρέατα να λιανίζουν. 


Όλους αυτούς αν τους πετύχουμε στο σπίτι µέσα, τρέμω 


µη βγει πολύ πικρά πως πλέρωσες εσύ τις ανομίες τους. 
Να θυµηθείς λοιπόν για κοίταξε κανέναν παραστάτη, 

που να µπορεί σε µας µε πρόθυµη καρδιά να δώσει χέρι.» 
Γυρνώντας ο θεϊκός, πολύπαθος του µίλησε Οδυσσέας: 


«Εγὠ θα πω, και συ τα λόγια µου στοχάσου κι ἀκουσέ µου' 


λες η Αθηνά µε τον πατέρα της το Δία πως δε µας Φτάνει, 

για κάποιον άλλο να 'βρω θα 'θελες που να σταθεί κοντά µας;» 
Κιο γνωστικός γυρνάει Τηλέμαχος κι απηλογιά του δίνει: 
«Τούτοι καλοί 'ναι που νοµάτισες πως θα σταθούν κοντά µας, 


κι ας κάθουνται ψηλά στα σύγνεφα᾽ τι αυτοί απ’ τους άλλους όλους, 


και των θνητών και των αθάνατων, οἱ πιο τρανοί λογιούνται.» 
Γυρνώντας ο θεϊκός, πολύπαθος του µίλησε Οδυσσέας: 
«Πολληώρα λέω µακριά απ’ τον πόλεμο δε θα σταθούν τον άγριο 
εκείνοι οι δυό, καθώς στο σπίτι µας εμείς µε τους μνηστήρες 


απάλιο φοβερό θα στήσουμε, σε ποιόν θα γείρει η νίκη. 


Μα τώρα εσύ µε τα χαράματα στο σπίτι γύρνα πίσω 

κι ανακατέψου µε τους άνοµους μνηστήρες σε λιγάκι 

θα δεις και μένα ο θείος Χοιροβοσκός στο κάστρο να µε φέρνει 
και θα 'χω είδη ζητιάνου, γέροντα και λεροφορεμένου. 


Κι αν καταφρόνια µες στο σπίτι µας µου δείξουν, 


εσύ κράτα στα στήθη την καρδιά σου ατάραχη, βαριά κι ας µε 
παιδεύουν 

κι από τα πόδια να µε σέρνουνε να µε πετάξουν όξω, 

να ρίχνουν ό,τι θες απάνω µου --- βλέπε και βαστά μόνο! 
Μονάχα αρµήνευέ τους τ᾽ ἀμυαλα φερσίματα να πάψουν, 


µε λόγια μαλακά μιλώντας τους κι εκείνοι δε θ᾽ ακούσουν, 


τι κιόλα στέκεται από πάνω τους η μοίρα του θανάτου. 

Κάτι άλλο τώρα εγὠ θα σου 'λεγα και συ στα φρένα βαλ᾽ το᾿ 
το νου µου ως η Αθηνά η πολύβουλη φωτίσει και σου γνέψω 
µε το κεφάλι, εσύ κατάλαβε, κι όσα ἁρματα πολέμου 


στο αρχονταρίκι µέσα βρίσκουνται να τα σηκώσεις όλα᾽ 


κι ως στη γωνιά της µέσα κάµαρας της αψηλής τα κρύψεις, 

χωρίς ν᾿ αφήσεις ένα, πλάνευε µε λόγια τους μνηστήρες 

γλυκά, καθώς αυτοί θωρώντας τα να λείπουν θα ρωτάνε: 

” Τα πήρα απ’ τους καπνούς και τα 'κρυψα᾽ πια αλήθεια δε θύμιζαν 


αυτά ο Οδυσσέας που άφηκε κάποτε να πάει στης Τροίας τα µέρη' 


η ανάσα της φωτιάς τους θάµπωσεν εδώ κι εκεί τη λάμψη --- 

πρὸς δ᾽ ἔτι καὶ τόδε μεῖζον ἐνὶ φρεσὶ θῆκε Κρονίων, 


μή πως οἰνωθέντες, ἔριν στήσαντες ἐν ὑμῖν, 


ἀλλήλους τρώσητε καταισχύνητέ τε δαῖτα 


καὶ μνηστύν: αὐτὸς γὰρ ἐφέλκεται ἄνδρα σίδηρος.» 


«νῶϊν δ᾽ οἴοισιν δύο φάσγανα καὶ δύο δοῦρε 
καλλιπέειν καὶ δοιὰ βοάγρια χερσὶν ἑλέσθαι, 
ὡς ἂν ἐπιθύσαντες ἑλοίμεθα: τοὺς δέ κ᾿ ἔπειτα 
Παλλὰς Ἀθηναίη θέλξει καὶ μητίετα Ζεύς. 


ἄλλο δέ τοι ἐρέω, σὺ δ᾽ ἐνὶ φρεσὶ βάλλεο σῇσιν: 


εἰ ἐτεόν γ᾽ ἐμός ἐσσι καὶ αἵματος ἡμετέροιο, 

μή τις ἔπειτ᾽ Ὀδυσῆος ἀκουσάτω ἔνδον ἐόντος, 
μήτ᾽ οὖν Λαέρτης ἴστω τό γε μήτε συβώτης 
μήτε τις οἰκήων μήτ᾽ αὐτὴ Πηνελόπεια, 


ἀλλ᾽ οἷοι σύ τ᾽ ἐγώ τε γυναικῶν γνώομεν ἰθύν: 


καί κέ τεο δμώων ἀνδρῶν ἔτι πειρηθεῖμεν, 
ἠμὲν ὅπου τις νῶϊ τίει καὶ δείδιε θυμῷ, 


ἠδ᾽ ὅτις οὐκ ἀλέγει, σὲ δ᾽ ἀτιμᾷ τοῖον ἐόντα.» 


ὡτὸν δ᾽ ἀπαμειβόμενος προσεφώνεε φαίδιμος υἱός 


«ὦ πάτερ, ἦ τοι ἐμὸν θυμὸν καὶ ἔπειτά γ᾽, ὀίω, 


γνώσεαι: οὐ μὲν γάρ τι χαλιφροσύναι γέ μ᾽ ἔχουσιν: 


ἀλλ᾽ οὔ τοι τόδε κέρδος ἐγὼν ἔσσεσθαι ὀΐω 
ἡμῖν ἀμφοτέροισι: σὲ δὲ φράζεσθαι ἄνωγα. 
δηθὰ γὰρ αὔτως εἴσῃ ἑκάστου πειρητίζων, 


ἔργα μετερχόμενος: τοὶ δ᾽ ἐν μεγάροισιν ἕκηλοι 


χρήματα δαρδάπτουσιν ὑπέρβιον οὐδ᾽ ἔπι φειδώ. 
ἀλλ᾽ ἢ τοί σε γυναῖκας ἐγὼ δεδάασθαι ἄνωγα, 

αἵ τέ σ᾽ ἀτιμάζουσι καὶ αἳ νηλείτιδές εἰσιν: 

ἀνδρῶν δ᾽ οὐκ ἂν ἐγώ γε κατὰ σταθμοὺς ἐθέλοιμι 


ἡμέας πειράζειν, ἀλλ᾽ ὕστερα ταῦτα πένεσθαι, 


εἰ ἐτεόν γέ τι οἶσθα Διὸς τέρας αἰγιόχοιο.» 

ὣς οἱ μὲν τοιαῦτα πρὸς ἀλλήλους ἀγόρευον, 

ἡ δ᾽ ἄρ᾽ ἔπειτ᾽ Ἰθάκηνδε κατήγετο νηῦς εὐεργής, 
ἣ φέρε Τηλέμαχον Πυλόθεν καὶ πάντας ἑταίρους. 


οἱ δ᾽ ὅτε δὴ λιμένος πολυβενθέος ἐντὸς ἵκοντο, 


νῆα μὲν οἵ γε μέλαιναν ἐπ᾽ ἠπείροιο ἔρυσσαν, 
τεύχεα δέ σφ᾽ ἀπένεικαν ὑπέρθυμοι θεράποντες, 
αὐτίκα δ᾽ ἐς Κλυτίοιο φέρον περικαλλέα δῶρα. 
αὐτὰρ κήρυκα πρόεσαν δόμον εἰς Ὀδυσῆος, 


ἀγγελίην ἐρέοντα περίφρονι Πηνελοπείῃ, 


οὕνεκα Τηλέμαχος μὲν ἐπ᾽ ἀγροῦ, νῆα δ᾽ ἀνώγει 
ἄστυδ᾽ ἀποπλείειν, ἵνα μὴ δείσασ᾽ ἐνὶ θυμῷ 
ἰφθίμη βασίλεια τέρεν κατὰ δάκρυον εἴβοι 

τὼ δὲ συναντήτην κῆρυξ καὶ δῖος ὑφορβὸς 


τῆς αὐτῆς ἕνεκ᾽ ἀγγελίης, ἐρέοντε γυναικί. 

κάτι χειρότερο! µου το βαλε στα φρένα ο γιος του Κρόνου' 
φοβάμαι, απάνω στο μεθύσι σας καβγά µη στηστε ξάφνου 
και χτυπηθείτε, και ντροπιάσετε και προξενιές και τάβλες' 


τι αλήθεια αποτραβάει το σίδερο τους άντρες μοναχό του." 


Και μόνο δυο σπαθιά στην κάμαρα και δυο κοντάρια κράτα 
για µας, και δυο σκουτάρια, να 'χουµε στα χέρια να βαστούμε, 
σα θα χυθούμε να τ᾽ αρπάξουμε᾽ κι εκείνων θα πλανέψει 

τότε η Αθηνά κι ο βαθυστόχαστος ο Δίας µεμµιάς τα φρένα. 


Κάτι άλλο τώρα εγώ θα σου 'λεγα και συ στο νου σου βαλ᾽ το' 


δικός µου αν εἶσαι κι απ᾿ το γαίμα µου, κανείς να µην το µάθε!, 
πως ο Οδυσσέας πια πίσω βρίσκεται στο σπίτι του’ να ξέρει 
μηδέ ο Λαέρτης θέλω τίποτε μηδέ ο χοιροβοσκός µας 

μηδέ κι οι άνθρωποι στο παλάτι µας μηδέ κι η Πηνελόπτη' 


μονάχα εσύ κι εγώ, να μάθουμε ποια γνώμη οι σκλάβες έχουν. 


Κι ακόµα λέω να δοκιµάσουµε τους σερνικούς µας δούλους, 
ποιος µας φοβάται ακόµα µέσα του και σε τιµή µας έχει, 

και ποιος δε µας μετρά, κι αψήφησε και σένα, τέτοιος που 'σαι.» 
Κι ο έµνοστος γιος του τότε στράφηκε κι απηλογιά του δίνει: 


«Κύρη, θα 'ρθεί µια μέρα κάποτε, φαντάζουμαι, να μάθεις 


το φυσικό που κλείνω µέσα µου, µα απρόκοπος δεν εἰμαι. 
Ωστόσο αυτό που λες, φαντάζουμαι, συφερτικὀ δε θα 'ναι 
σε µας τους δυό, γι’ αυτό θα σου 'λεγα να το καλολογιάσεις. 
Πολύν καιρό θα χάσεις άδικα στα ξώμερα γυρνώντας 


να δοκιµάσεις κάθε δούλο μας’ κι ωστόσο εκείνοι ανέγνοιοι 


το βιος µας τρων στο σπίτι αδιάντροπα, χωρίς να το λυπούνται. 
Όμως σωστό θαρρώ να μάθουμε των γυναικών τη γνώμη, 
ποιες απόµειναν ακριµάτιστες και ποιες σε ξεψηφούνε. 

Τους δούλους όµως δε θα το 'θελα γυρίζοντας τις μάντρες 


να δοκιµάζουμε’ κι αργότερα µπορεί να γίνει τούτο, 


σημάδι ο Δίας ο βροντοσκούταρος αν σου 'χει δώσει αλήθεια.» 
Τέτοια σταύρωναν συναλλήλως τους εκείνοι λόγια τότε' 

το άρμενο ωστόσο, τον Τηλέμαχο που'χε απ’ την Πύλο φέρει 
και τους συντρόφους του όλους, έφτασε γυρνώντας στην Ιθάκη. 


Κι όταν εκείνοι στο πολύβαθο λιμάνι µέσα έµπηκαν, 


όξω τράβηξαν το καράβι τους το μελανό στον άµµο, 

και τα παιδόπουλα τα πέρφανα σήκωσαν τ᾽ ἁρματά τους, 
και στου Κλυτίου μετά κουβάλησαν τα δώρα τα πανώρια, 
κι ἕναν διαλάλη τέλος έστειλαν στο σπίτι του Οδυσσέα, 


στην Πηνελόπη τα μαντάτα τους να πει τη μυαλωμένη, 


πως ήταν διάτα του Τηλέμαχου το πλοίο να 'ρθεί στο κάστρο, 
κι αυτός θ᾽ απόµενε στα χτήματα, πια φόβο να µην έχει 

η ρήγισσα η τρανή και τρέχουνε τα μάτια της ποτάμι. 

Κι ο θείος χοιροβοσκός αντάµωσε τον κράχτη, και τραβούσαν 


ίδιο ακριβώς να φέρουν μήνυμα κι οι δυο στην Πηνελόπη. 

ἀλλ᾽ ὅτε δή ῥ᾽ ἵκοντο δόμον θείου βασιλῆος, 
κῆρυξ μέν ῥα μέσῃσι μετὰ δμῳῇσιν ἔειπεν: 
«ἤδη τοι, βασίλεια, φίλος πάϊς εἰλήλουθε.» 
Πηνελοπείῃ δ᾽ εἶπε συβώτης ἄγχι παραστὰς 


πάνθ᾽ ὅσα οἱ φίλος υἱὸς ἀνώγει μυθήσασθαι. 


αὐτὰρ ἐπεὶ δὴ πᾶσαν ἐφημοσύνην ἀπέειπε, 

βῆ ῥ᾽ ἴμεναι μεθ᾽ ὕας, λίπε δ᾽ ἕρκεά τε µέγαρόν τε. 
μνηστῆρες δ᾽ ἀκάχοντο κατήφησάν τ᾽ ἐνὶ θυμῷ, 
ἐκ δ᾽ ἦλθον μεγάροιο παρὲκ μέγα τειχίον αὐλῆς, 


αὐτοῦ δὲ προπάροιθε θυράων ἑδριόωντο. 


τοῖσιν δ᾽ Εὐρύμαχος, Πολύβου πάϊς, ἦρχ᾽ 
ἀγορεύειν: 

«ὦ Φίλοι, ἦ μέγα ἔργον ὑπερφιάλως τετέλεσται 
Τηλεμάχῳ ὁδὸς ἥδε: φάμεν δέ οἱ οὐ τελέεσθαι. 
ἀλλ᾽ ἄγε νῆα μέλαιναν ἐρύσσομεν ἥ τις ἀρίστη, 


ἐς δ᾽ ἐρέτας ἁλιῆας ἀγείρομεν, οἵ κε τάχιστα 


κείνοις ἀγγείλωσι θοῶς οἰκόνδε νέεσθαι.» 

οὔ πω πᾶν εἴρηθ', ὅτ᾽ ἄρ᾽ Ἀμφίνομος ἴδε νῆα, 
στρεφθεὶς ἐκ χώρης, λιμένος πολυβενθέος ἐντός, 
ἱστία τε στέλλοντας ἐρετμά τε χερσὶν ἔχοντας. 


ἡδὺ δ᾽ ἄρ᾽ ἐκγελάσας μετεφώνεεν οἷς ἑτάροισι: 


«μή τιν᾽ ἔτ᾽ ἀγγελίην ὀτρύνομεν: οἵδε γὰρ ἔνδον. 
ἢ τίς σφιν τόδ᾽ ἔειπε θεῶν, ἢ εἴσιδον αὐτοὶ 


νῆα παρερχομένην, τὴν δ᾽ οὐκ ἐδύναντο κιχῆναι.» 


ὣς ἔφαθ᾽, οἱ δ᾽ ἀνστάντες ἔβαν ἐπὶ θῖνα θαλάσσης, 


αἶψα δὲ νῆα μέλαιναν ἐπ᾽ ἠπείροιο ἔρυσσαν, 


τεύχεα δέ σφ᾽ ἀπένεικαν ὑπέρθυμοι θεράποντες. 
αὐτοὶ δ᾽ εἰς ἀγορὴν κίον ἀθρόοι, οὐδέ τιν᾽ ἄλλον 
εἴων οὔτε νέων μεταῖΐζειν οὔτε γερόντων. 


τοῖσιν δ᾽ Ἀντίνοος μετέφη, Εὐπείθεος υἱός: 


«ὢ πόποι, ὡς τόνδ᾽ ἄνδρα θεοὶ κακότητος ἔλυσαν. 


ἤματα μὲν σκοποὶ ἴζον ἐπ᾿ ἄκριας ἠνεμοέσσας 
αἰὲν ἐπασσύτεροι: ἅμα δ᾽ ἠελίῳ καταδύντι 

οὔ ποτ’ ἐπ᾽ ἠπείρου νύκτ᾽ ἄσαμεν, ἀλλ᾽ ἐνὶ πόντῳ 
νηῖ θοῇ πλείοντες ἐμίμνομεν Ἠῶ δῖαν, 


Τηλέμαχον λοχόωντες, ἵνα φθίσωμεν ἑλόντες 


αὐτόν: τὸν δ᾽ ἄρα τῆος ἀπήγαγεν οἴκαδε δαίμων, 
ἡμεῖς δ᾽ ἐνθάδε οἱ φραζώμεθα λυγρὸν ὄλεθρον 
Τηλεμάχῳ, μηδ᾽ ἧμας ὑπεκφύγοι: οὐ γὰρ ὀΐω 
τούτου γε ζώοντος ἀνύσσεσθαι τάδε ἔργα. 


αὐτὸς μὲν γὰρ ἐπιστήμων βουλῇ τε νόῳ τε, 


λαοὶ δ᾽ οὐκέτι πάμπαν ἐφ᾽ ἡμῖν ἦρα φέρουσιν. 
ἀλλ᾽ ἄγετε, πρὶν κεῖνον ὁμηγυρίσασθαι Ἀχαιοὺς 


εἰς ἀγορήν--οὐ γάρ τι µεθησέμεναί μιν ὀΐω, 

Κι ως φτάσαν στου θεϊκού ρηγάρχη τους σε λίγο το παλάτι, 

ο κράχτης στάθηκε και φώναξεν εκεί μπροστά στις δούλες: 
«Άκου, βασίλισσα, πια εδιάγειρεν ο γιος σου από την Πύλο!» 
Μα ο θείος χοιροβοσκός ἐζύγωσε την Πηνελόπη πρώτα 


κι από κοντά του γιου της έλεγε το μήνυμα για κείνη. 


Μόλις της εἰπε όσα παράγγειλεν εκείνος άκρη ως άκρη, 

αυλή και κάμαρες παράτησε, στους χοίρους να διαγείρει. 

Μα τους μνηστήρες πίκρα επλάκωσε βαριά και στενοχώρια, 

κι απ᾿ το παλάτι εβγήκαν, της αυλής τον τοίχο προσπερνώντας, 


κι απόξω εκεί από την αυλόπορτα σε συντυχιά κάθιζαν. 


Κι ο Ευρύμαχος, ο γιος του Πόλυβου, το λόγο εκίνα πρώτος: 
«Φίλοι, τρανή δουλειά ο Τηλέμαχος µε τούτο το ταξίδι 
σκάρωσε απόκοτα, κι ας λέγαμε πως δε θα το τελέψει. 

Μα ομπρός, καράβι μαύρο ας ρίξουμε, το πιο γοργό, 


στο κύμα και κουπολάτες ας µαζώξουμε, χωρίς καιρό να χάσουν 


σε κείνους να μηνύσουν, γρήγορα ξοπίσω να διαγείρουν.» 
Ακόμα εστέκουνταν ο λόγος του, κι ο Αμϕίνομος, γυρνώντας 
απ’ το θρονί του, βλέπει τ᾽ άρμενο µες στο βαθύ λιμάνι, 

την ώρα τα πανιά που εµάϊναραν και τα κουπιά κρατούσαν. 


Με την καρδιά του τότε γέλασε και λέει στους συντρόφους του: 


«Ανάγκη πια καμιά για μήνυμα, πια εμπήκαν µέσα, να τους! 
Από θεό µπορεί να το 'µαθαν, µπορεί κι ατοί τους να 'δαν 
να προστπερνάει μπροστά τους τ᾽ ἅρμενο και πια δεν το 
πρόφταιναν.» 

Σαν εἰπε τούτα, εκείνοι ασκώθηκαν και τρέξαν στο ακρογιάλι 


και στη στεριά τράβηξαν γρήγορα το μελανό καράβι, 


και τα παιδόπουλα τα πέρφανα σήκωσαν τ᾽ ἁρματά τους. 

Κι εκείνοι επήραν δρόμο, σύναξη στην αγορά να κάμουν, 

κι ἄλλον κοντά τους, νιο για γέροντα, να κάτσει δεν άφηναν. 

Κι ο γιος του Ευττείθη, ο Αντίνοος, μίλησε κι αναµεσά τους εἰπε: 


«Ωχού, οι θεοί και πως τον γλίτωσαν του Χάρου ετούτον τώρα! 


Τη μέρα βάρδιες στ’ ανεµόδαρτα στέκονταν κορφοβούνια 
κι όλο συνάλλαζαν κι ως βούλιαζεν ο γήλιος, δε µας είδε 
μια νύχτα στη στεριά να υπνώνουμε᾽ µες στο γοργό καράβι 
ως τα χαράματα αλωνίζαμε το πέλαγο, καρτέρι 


έχοντας στήσει στον Τηλέμαχο, να βρει το θάνατο του' 


όμως την ιδίαν ώρα ένας θεός τον γύριζε στο σπίτι! 

Καιρός πια εδώ να μελετήσουμε το μαύρο χαλασμό του, 

να µη γλιτώσει πια ο Τηλέμαχος απ’ τα δικά µας χέρια' 

αν τούτος ζει, δεν το φαντάζουμαι να βγει η δουλειά µας πέρα' 


τι ατός του να σκεφτεί κι απόφαση να πάρει τώρα ξέρει᾽ 


κι ουδέ κι ο κόσμος την αγάπη του για µας ως πρώτα δείχνει. 
Μα ελάτε, πριν αυτός σε σύναξη τους Αχαιούς καλέσει' 


τιν᾽ απομείνει δε φαντάζουμαι µε σταυρωμένα χέρια' 

ἀλλ᾽ ἀπομηνίσει, ἐρέει δ᾽ ἐν πᾶσιν ἀναστὰς 


οὕνεκά οἱ φόνον αἰπὺν ἐράπτομεν οὐδ᾽ ἐκίχημεν: 


οἱ δ᾽ οὐκ αἰνήσουσιν ἀκούοντες κακὰ ἔργα: 

μή τι κακὸν ῥέξωσι καὶ ἡμέας ἐξελάσωσι 

γαίης ἡμετέρης, ἄλλων δ᾽ ἀφικώμεθα δῆμον: 
ἀλλὰ φθέωμεν ἑλόντες ἐπ᾽ ἀγροῦ νόσφι πόληος 


ἢ ἐν ὁδῷ: βίοτον δ᾽ αὐτοὶ καὶ κτήματ᾽ ἔχωμεν, 


δασσάμενοι κατὰ μοῖραν ἐφ᾽ ἡμέας, οἰκία δ᾽ αὖτε 
κείνου μητέρι δοῖμεν ἔχειν ἠδ᾽ ὅστις ὀπυίοι. 

εἰ δ᾽ ὑμῖν ὅδε μῦθος ἀφανδάνει, ἀλλὰ βόλεσθε 
αὐτόν τε ζώειν καὶ ἔχειν πατρώϊα πάντα, 


μή οἱ χρήματ᾽ ἔπειτα ἅλις θυμηδέ᾽ ἔδωμεν 


ἐνθάδ᾽ ἀγειρόμενοι, ἀλλ᾽ ἐκ μεγάροιο ἕκαστος 
μνάσθω ἐέδνοισιν διζήμενος: ἡ δέ κ᾿ ἔπειτα 
γήμαιθ᾽ ὃς κε πλεῖστα πόροι καὶ µόρσιμος ἔλθοι.» 
ὣς ἔφαθ᾽, οἱ δ᾽ ἄρα πάντες ἀκὴν ἐγένοντο σιωπῇ. 


τοῖσιν δ᾽ Ἀμφίνομος ἀγορήσατο καὶ μετέειπε, 


Νίσου φαίδιμος υἱός, Ἀρητιάδαο ἄνακτος, 

ὃς ῥ᾽ ἐκ Δουλιχίου πολυπύρου, ποιήεντος, 
ἡγεῖτο μνηστῆρσι, μάλιστα δὲ Πηνελοπείῃ 
ἥνδανε μύθοισι: φρεσὶ γὰρ κέχρητ᾽ ἀγαθῇσιν: 


ὃ σφιν ἐὐφρονέων ἀγορήσατο καὶ μετέειπεν: 


«ὦ Φίλοι, οὐκ ἂν ἐγώ γε κατακτείνειν ἐθέλοιμι 
Τηλέμαχον: δεινὸν δὲ γένος βασιλήϊόν ἐστιν 
κτείνειν: ἀλλὰ πρῶτα θεῶν εἰρώμεθα βουλάς. 
εἰ μέν κ᾿ αἰνήσωσι Διὸς μεγάλοιο θέμιστες, 


αὐτός τε κτενέω τούς τ᾽ ἄλλους πάντας ἀνώξω: 


εἰ δέ κ᾿ ἀποτρωπῶσι θεοί, παύσασθαι ἄνωγα.» 
ὣς ἔφατ᾽ Ἀμφίνομος, τοῖσιν δ᾽ ἐπιήνδανε μῦθος. 
αὐτίκ᾽ ἔπειτ᾽ ἀνστάντες ἔβαν δόμον εἰς Ὀδυσῆος, 
ἐλθόντες δὲ καθῖζον ἐπὶ ξεστοῖσι θρόνοισιν. 


ἡ δ᾽ αὖτ᾽ ἄλλ᾽ ἐνόησε περίφρων Πηνελόπεια, 


μνηστήρεσσι φανῆναι ὑπέρβιον ὕβριν ἔχουσι. 

πεύθετο γὰρ οὗ παιδὸς ἐνὶ μεγάροισιν ὄλεθρον: 
κῆρυξ γὰρ οἱ ἔειπε Μέδων, ὃς ἐπεύθετο βουλάς. 
βῆ δ᾽ ἰέναι μέγαρόνδε σὺν ἀμφιπόλοισι γυναιξίν. 


ἀλλ᾽ ὅτε δὴ μνηστῆρας ἀφίκετο δῖα γυναικῶν, 


στῆ ῥα παρὰ σταθμὸν τέγεος πύκα ποιητοῖο, 


ἄντα παρειάων σχομένη λιπαρὰ κρήδεμνα, 


Ἀντίνοον δ᾽ ἐνένιπεν ἔπος τ᾽ ἔφατ᾽ ἔκ τ᾽ ὀνόμαζεν: 


«Ἀντίνο᾽, ὕβριν ἔχων, κακομήχανε, καὶ δέ σέ φασιν 


ἐν δήμῳ Ἰθάκης μεθ᾿ ὁμήλικας ἔμμεν ἄριστον 


βουλῇ καὶ μύθοισι: σὺ δ᾽ οὐκ ἄρα τοῖος ἔησθα. 


203 


βαρύς θα "ναι ο θυμός του’ στέκοντας μπρος σε όλους θα φωνάξει, 


το μαύρο του χαμό πως κλώθαμε, µα πρόφτασε να φύγει. 


Κι οι άλλοι, κακές δουλειές ακούγοντας, δε θα 'ρθουν λέω μαζί μας᾽ 
κακό κανένα µη µας κάνουνε και µας ξορίσουν όλους 

µακριά απ’ τη χώρα µας, σε αλλόξενους να τριγυρνάµε τόπους. 
Πιο πριν το θάνατο στα ξώμερα να βρει, µακριά απ’ το κάστρο 


για και στο δρόµο, από τα χέρια µας, το βιος και τ᾽ αγαθά του 


μετά να μοιραστούμε, δίνοντας στη μάνα του μονάχα 
και σε όποιον ταίρι θα την έπαιρνε το σπίτι να κάθονται. 
Αν όµως δεν αρέσει ο λόγος µου και προτιµάτε εκείνος 
να ζει κι ολάκερα να χαίρεται τα πατρικά του πλούτη, 


όλοι μαζί πια ας µην ερχόμαστε τα ποθητά αγαθά του 


να τρώμε ανέμπληστα᾽ απ’ το σπίτι του καθείς µας ας γυρέψει 
µε δώρα να την κάνει ταίρι του’ κι εκείνη τότε ας πάρει 


όποιον χαρίσει περισσότερα και της τον γράφει η μοίρα.» 


Έτσι μιλούσε, κι όλοι απόµειναν και δεν έβγαζαν άχνα. 


Το λόγο πήρε τότε ο Αμϕίνομος κι αναµεσά τους εἰπε, 


ο έµνοστος γιος του Νίσου του άρχοντα και του Άρητου τ᾽ αγγόνι. 
Μες στους μνηστήρες, που απ’ τ᾽ ολόχλωρο, πολύσταρο Δουλίχι 
εδώ εἶχαν έρθει, αυτός αφέντευε, και πιο στην Πηνελόπη 

τα λόγια άρεσαν που της έλεγε’ κακός μαθές δεν ήταν. 


Και τότε μίλησε καλόγνωμος αναµεσό τους κι εἰπε: 


«Θάνατο, φίλοι, στον Τηλέμαχο δε θα 'θελα να δώσω 

είναι φριχτό γενιάς να χύνεται βασιλικιάς το γαίμα. 

Κάλλιο πιο πρώτα να ρωτήσουμε και των θεών τη γνώμη' 

κι αν οἱ χρησμοί το καλοδέχουνται του Δία του τρισµεγάλου, 


ατός µου θα του δώσω θάνατο και σας μαζί θα σπρώξω. 


Μα αν οι θεοί δε θέλουν, θα 'λεγα τούτη η δουλειά να λείψει.» 
Αυτά εἶπε ο Αμϕίνομος, κι οι επίλοιπτοι στη γνώµη του συγκλίνον. 
Σηκώθηκαν ευτύς και κίνησαν για του Οδυσσέα το σπίτι, 

και μόλις φτάσαν, πήγαν κάθισαν στα μαγλινά θρονιά τους. 


Η Πηνελόπη ωστόσο η φρόνιμη στοχάστηκε άλλα πάλε: 


να βγει μπροστά στους παραδιάντροπους μνηστήρες, τι απ᾿ τον 
κράχτη 

το Μέδοντα, εἰχε μάθει, που άκουσε το τι βουλές υφαίναν, 

πως µες στο σπίτι εκεί λογάριαζαν το γιο της να χαλάσουν. 
Πήρε λοιπόν μαζί τις βάγιες της να πάει στο αρχονταρίκι' 


και τους μνηστήρες σαν αντίκρισε των γυναικών το θάμα, 


σε µια κολόνα δίπλα εστάθηκε της στεριάς στέγης, κι είχε 
κρυμμένα ολόγυρα τα μάγουλα σε στραφτερή μαντίλα, 
και στον Αντίνοο τέτοια μίλησε µαλώνοντας τον κι εἰπε: 
«Άνομε Αντίνοε, κακομήχανε! κι ο κόσμος στην Ιθάκη 


να σε θαρρεί τον πρώτο ανάμεσα στους συνομήλικους σου 


στα λόγια και στο νου, µα, ως φαίνεται, ποτέ δεν ήσουν τέτοιος! 

μάργε, τίη δὲ σὺ Τηλεμάχῳ θάνατόν τε μόρον τε 
ῥάπτεις, οὐδ᾽ ἱκέτας ἐμπάζεαι, οἷσιν ἄρα Ζεὺς 
μάρτυρος; οὐδ᾽ ὁσίη κακὰ ῥάπτειν ἀλλήλοισιν. 


ᾖ οὐκ οἶσθ᾽ ὅτε δεῦρο πατὴρ τεὸς ἵκετο φεύγων, 


δῆμον ὑποδείσας; δὴ γὰρ κεχολώατο λίην, 
οὕνεκα ληϊστῆρσιν ἐπισπόμενος Ταφίοισιν 
ἤκαχε Θεσπρωτούς: οἱ δ᾽ ἡμῖν ἄρθμιοι ἦσαν: 
τόν ῥ᾽ ἔθελον φθῖσαι καὶ ἀπορραῖσαι φίλον ἦτορ 


ἠδὲ κατὰ ζωὴν φαγέειν μενοεικέα πολλήν: 


ἀλλ᾽ Ὀδυσεὺς κατέρυκε καὶ ἔσχεθεν ἱεμένους περ. 


τοῦ νῦν οἶκον ἄτιμον ἔδεις, μνάᾳ δὲ γυναῖκα 
παῖδά τ᾽ ἀποκτείνεις, ἐμὲ δὲ μεγάλως ἀκαχίζεις: 
ἀλλά σε παύσασθαι κέλομαι καὶ ἀνωγέμεν 
ἄλλους.» 

τὴν δ᾽ αὖτ᾽ Εὐρύμαχος, Πολύβου πάϊς, ἀντίον 


ηὔδα: 


«κούρη Ἰκαρίοιο, περίφρον Πηνελόπεια, 
θάρσει: μή τοι ταῦτα μετὰ φρεσὶ σῇσι μελόντων. 
οὐκ ἔσθ᾽ οὗτος ἀνὴρ οὐδ᾽ ἔσσεται οὐδὲ γένηται, 
ὃς κεν Τηλεμάχῳ σῷ υἱέϊ χεῖρας ἐποίσει 


ζώοντός γ᾽ ἐμέθεν καὶ ἐπὶ χθονὶ δερκομένοιο. 


ὧδε γὰρ ἐξερέω, καὶ μὴν τετελεσμένον ἔσται: 
αἶψά οἱ αἷμα κελαινὸν ἐρωήσει περὶ δουρὶ 


ἡμετέρῳ, ἐπεὶ ἢ καὶ ἐμὲ πτολίπορθος Ὀδυσσεὺς 


πολλάκι γούνασιν οἷσιν ἐφεσσάμενος κρέας ὀπτὸν 


ἐν χείρεσσιν ἔθηκεν, ἐπέσχε τε οἶνον ἐρυθρόν. 


τῷ μοι Τηλέμαχος πάντων πολὺ φίλτατός ἐστιν 
ἀνδρῶν, οὐδέ τί μιν θάνατον τρομέεσθαι ἄνωγα 


ἔκ γε μνηστήρων: θεόθεν δ᾽ οὐκ ἔστ᾽ ἀλέασθαι.» 


ὣς φάτο θαρσύνων, τῷ δ᾽ ἤρτυεν αὐτὸς ὄλεθρον. 


ἡ μὲν ἄρ᾽ εἰσαναβᾶσ᾽ ὑπερώϊα σιγαλόεντα 


κλαῖεν ἔπειτ᾽ Ὀδυσῆα, φίλον πόσιν, ὄφρα οἱ ὕπνον 


ἡδὺν ἐπὶ βλεφάροισι βάλε γλαυκῶπις Ἀθήνη. 
ἑσπέριος δ᾽ Ὀδυσῆ] καὶ υἱέ! δῖος ὑφορβὸς 
ἤλυθεν: οἱ δ᾽ ἄρα δόρπον ἐπισταδὸν ὡπλίζοντο, 


σῦν ἱερεύσαντες ἐνιαύσιον. αὐτὰρ Ἀθήνη, 


ἄγχι παρισταμένη, Λαερτιάδην Ὀδυσῆα 
ῥάβδῳ πεπληγυῖα πάλιν ποίησε γέροντα, 
λυγρὰ δὲ εἵματα ἕσσε περὶ χροῖ, μή ἑ συβώτης 
γνοίη ἐσάντα ἰδὼν καὶ ἐχέφρονι Πηνελοπείῃ 


ἔλθοι ἀπαγγέλλων μηδὲ φρεσὶν εἰρύσσαιτο. 


τὸν καὶ Τηλέμαχος πρότερος πρὸς μῦθον ἔειπεν: 


«ἦλθες, δῖ’ Εὔμαιε. τί δὴ κλέος ἔστ᾽ ἀνὰ ἄστυ; 
ᾗ ῥ᾽ ἤδη μνηστῆρες ἀγήνορες ἔνδον ἔασιν 


ἐκ λόχου, ἦ ἔτι μ᾿ αὖτ᾽ εἰρύαται οἴκαδ᾽ ἰόντα;» 

Δαιμονισμένε, του Τηλέμαχου το θάνατο τι κλώθεις, 
και τους ικέτες πως δε σέβεσαι, που ο Δίας τους διαφεντεύει; 
Κρίμα µεγάλο είναι ένας άνθρωπος του άλλου κακό να κλώθει. 


Για τον πατέρα σου δεν άκουσες, που απ’ του λαού το φόβο 


έτρεξε ικέτης στο παλάτι µας; του 'χαν θυμό μεγάλο, 

το µε Ταφιώτες τα συνταίριαξε, τη γη να διαγουμίσουν 

των Θεσπρωτών, κι αυτοί αγανάχτησαν, κι ήταν δικοί µας φίλοι 
και θέλαν να του δώσουν θάνατο, να σκίσουν την καρδιά του, 


κι ακόµα το πολυτπεθύμητο βαρύ του βιος να φανέ᾽ 


και μοναχά ο Οδυσσέας τους κράτησε, τη φόρα κόβοντας τους. 
Τώρα του τρως το σπίτι απλέρωτα, το ταίρι του γυρεύεις, 

και στον υγιό του δίνεις θάνατο και μένα πίκρες δίνεις. 

Σταμάτα πια, και στους επίλοπτους να σταματήσουν μίλα!» 


Κι ο Ευρύμαχος, ο γιος του Πόλυβου, της αποκρίθη κι εἰπε: 


«Κουράγιο, Πηνελόπη φρόνιμη, του Ικάριου θυγατέρα! 
Θέλω για τούτα να µη γνοιάζεσαι καθόλου στην καρδιά σου' 
άντρας δεν εἰναι κι ουδέ βρίσκεται κι ουδέ ποτέ θα γένει, 
που χέρι απάνω στον Τηλέμαχο θ᾽ απλώσει, τον υγιό σου, 


ενω όσο ζω κι όσο τα μάτια µου τη γης θωρούν ετούτη. 


Το λόγο που θα πω αφουγκράσου τον, τι σίγουρα θα γένει: 
ευτύς θ᾽ αναβρυσίσει το αίµα του τρογύρα απ᾽ το δικό µου 
κοντάρι’ τι κι εγώ στα γόνατα του καστροπολεμίτη 

έχω Ὀδυσσέα καθίσει, ως µου 'βαζε ψητό στα χέρια κρέας, 


και κόκκινο στα χείλη µου 'φερνε κρασί να πιώ᾽ για τούτο 


πιότερο απ᾿ όλους τον Τηλέμαχο µες στην καρδιά τον έχω. 
Κι ουδέ και να 'χει φόβο, θάνατο πως θα 'βρει απ’ τους μνηστήρες' 


μα αν εἰναι να 'ρθει απ᾽ τους αθάνατους, αυτόν δεν τον ξεφεύγει.» 


Έτσι την γκάρδιωνε, κι ας έκλωθε μονάχος του το φόνο. 


Κι αυτή γυρνώντας κι ανεβαίνοντας στα λιόφωτα τ᾽ ανώγια 


τον Οδυσσέα θυμήθη κι έκλαιγε, τον ἄντρα της, ωσόπου 

της έχυσε η Αθηνά η γλαυκόµατη γλυκό στα μάτια γύπνο. 
Είχε βραδιάσει, ο θείος σαν έφτασε χοιροβοσκός να σμίξει 
τον Οδυσσέα και τον Τηλέμαχο, που σύνταζαν το δείπνο, 


μονοχρονιάρη χοίρο σφάζοντας. Κι ήρθε η Αθηνά η Παλλάδα 


και στου Λαέρτη δίπλα εστάθηκε το γιο, τον Οδυσσέα, 

και τον ξανάκανε, χτυπώντας τον µε το ραβδί της, γέρο, 
και ρούχα στο κορμί του φόρεσε λερά, ο χοιροβοσκός του 
να µη τον δει κι ανανογιώντας τον το μυστικά δεν κρύψει, 


μονάχα τρέξει και στη φρόνιμη το πει την Πηνελόπη. 


Και πρώτα μίλησε ο Τηλέμαχος κι αυτά τα λόγια του "πε: 
«Καλώς το θείο τον Εὐύμαιο! Γρίκησες κανένα νέο στη χώρα; 
Οι πέρφανοι μνηστήρες διάγειραν απ’ το καρτέρι τάχα, για ακόµα 


τριγυρνούν φυλάγοντας ποιάν ώρα θα γυρίσω;» 

τὸν δ᾽ ἀπαμειβόμενος προσέφης, Εὔμαιε συβῶτα: 


«οὐκ ἔμελέν μοι ταῦτα μεταλλῆσαι καὶ ἐρέσθαι 
ἄστυ καταβλώσκοντα: τάχιστά µε θυμὸς ἀνώγει 
ἀγγελίην εἰπόντα πάλιν δεῦρ᾽ ἀπονέεσθαι. 
ὠμήρησε δέ μοι παρ᾽ ἑταίρων ἄγγελος ὠκύς, 


κῆρυξ, ὃς δὴ πρῶτος ἔπος σῇ μητρὶ ἔειπεν. 


ἄλλο δέ τοι τό γε οἶδα: τὸ γὰρ ἴδον ὀφθαλμοῖσιν. 
ἤδη ὑπὲρ πόλιος, ὅθι θ᾽ Ἕρμαιος λόφος ἐστίν, 


ἦα κιών, ὅτε νῆα θοὴν ἰδόμην κατιοῦσαν 


ἐς λιμέν᾽ ἡμέτερον: πολλοὶ δ᾽ ἔσαν ἄνδρες ἐν αὐτῇ, 


βεβρίθει δὲ σάκεσσι καὶ ἔγχεσιν ἀμφιγύοισι: 


καὶ σφέας ὠΐσθην τοὺς ἔμμεναι, οὐδέ τι οἶδα.» 

ὡς φάτο, μείδησεν δ᾽ ἱερὴ ἲς Τηλεμάχοιο 

ἐς πατέρ᾽ ὀφθαλμοῖσιν ἰδών, ἀλέεινε δ᾽ ὑφορβόν. 
οἱ δ᾽ ἐπεὶ οὖν παύσαντο πόνου τετύκοντό τε δαῖτα, 


δαίνυντ’, οὐδέ τι θυμὸς ἐδεύετο δαιτὸς ἐΐσης. 


αὐτὰρ ἐπεὶ πόσιος καὶ ἐδητύος ἐξ ἔρον ἕντο, 


κοίτου τε μνήσαντο καὶ ὕπνου δῶρον ἕλοντο. 

Εύμαιε, και συ του απηλογήθηκες, χοιροβοσκέ, και του πες: 


«Γι’ αυτά που τώρα λες δε γνοιάστηκα διαβαίνοντας το κάστρο 
κανέναν να ρωτήσω’ μ᾿ έβιαζε μαθές πολύ η ψυχή µου 

μιαν ώρα αρχύτερα το μήνυμα να πάω και να διαγείρω. 

Μα κάποιον βρήκα απ’ τους συντρόφους σου γοργό μαντατοφόρο, 


τον κράχτη, που 'φΦερε στη μάνα σου το μήνυμα σου πρώτος. 


Κι ακόµα κάτι, µε τα μάτια µου που το "χω δεί, κατέχω᾽ 

καθώς γυρνούσα πίσω, βρέθηκα στου Ερμή που λεν το λόφο, 
πάνω απ᾿ την πόλη, κι ως αγνάντεψα, θωρώ καράβι ξάφνου 
γοργό να μπαίνει στο λιμάνι µας µε πλήθος άντρες µέσα, 


και να 'ναι φορτωμένο δίµυτα κοντάρια και σκουτάρια' 


και τότε αυτοί πως εἶναι απείκασα, µα σίγουρος δεν εἰμαι.» 

Αυτά εἰπε, κι ο αντρειανός Τηλέμαχος γυρνάει µε χαμογέλιο, 
κρυφά απ’ τον Εύμαιο, στον πατέρα του, κοιτώντας τον στα μάτια. 
Κι απ’ τις δουλειές τους μόλις σχόλασαν κι ετοίµασαν τις τάβλες, 


έτρωγαν, κι είχαν, ὡς εταίριαζε, καθείς το µερτικό του. 


Και σύντας του πιοτού θαράπεψαν και του φαγιού τον πόθο, 


στην κλίνη επλάγιασαν και φράθηκαν την ἁγια του ύπνου χάρη. 

ΟΜΗΡΟΥ ΟΔΥΣΣΕΙΑ -ρ- 


ἦμος δ᾽ ἠριγένεια φάνη ῥοδοδάκτυλος Ἠώς, 
δὴ τότ᾽ ἔπειθ᾽ ὑπὸ ποσσὶν ἐδήσατο καλὰ πέδιλα 
Τηλέμαχος, φίλος υἱὸς Ὀδυσσῆος θείοιο, 


εἵλετο δ᾽ ἄλκιμον ἔγχος, ὅ οἱ παλάμηφιν ἀρήρει, 


ἄστυδε ἱέμενος, καὶ ἑὸν προσέειπε συβώτην: 


«ἄττ᾽, ἦ τοι μὲν ἐγὼν εἶμ᾽ ἐς πόλιν, ὄφρα µε μήτηρ 


ὄψεται: οὐ γάρ μιν πρόσθεν παύσεσθαι ὀΐω 


κλαυθμοῦ τε στυγεροῖο γόοιό τε δακρυόεντος, 


πρίν γ᾽ αὐτόν µε ἴδηται: ἀτὰρ σοί γ᾽ ὧδ᾽ ἐπιτέλλω. 


τὸν ξεῖνον δύστηνον ἄγ᾽ ἐς πόλιν, ὄφρ᾽ ἂν ἐκεῖθι 


δαῖτα πτωχεύῃ: δώσει δέ οἱ ὃς κ᾿ ἐθέλῃσι 


πύρνον καὶ κοτύλην: ἐμὲ δ᾽ οὔ πως ἔστιν ἅπαντας 


ἀνθρώπους ἀνέχεσθαι, ἔχοντά περ ἄλγεα θυμῷ: 


ὁ ξεῖνος δ᾽ εἴ περ μάλα μηνίει, ἄλγιον αὐτῷ 


ἔσσεται: ἢ γὰρ ἐμοὶ φίλ᾽ ἀληθέα μυθήσασθαι.» 
τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«ὦ Φίλος, οὐδέ τοι αὐτὸς ἐρύκεσθαι μενεαίνω: 
πτωχῷ βέλτερόν ἐστι κατὰ πτόλιν ἠὲ κατ’ ἀγροὺς 


δαῖτα πτωχεύειν: δώσει δέ μοι ὃς κ᾿ ἐθέλῃσιν. 


οὐ γὰρ ἐπὶ σταθμοῖσι μένειν ἔτι τηλίκος εἰμί, 

ὥστ᾽ ἐπιτειλαμένῳ σημάντορι πάντα πιθέσθαι. 
ἀλλ᾽ ἔρχευ: ἐμὲ δ᾽ ἄξει ἀνὴρ ὅδε, τὸν σὺ κελεύεις, 
αὐτίκ᾽ ἐπεί κε πυρὸς θερέω ἀλέη τε γένηται. 


αἰνῶς γὰρ τάδε εἵματ᾽ ἔχω κακά: μή µε δαµάσσῃ 


στίβη ὑπηοίη: ἕκαθεν δέ τε ἄστυ φάτ᾽ εἶναι.» 


ὡς φάτο, Τηλέμαχος δὲ διὰ σταθμοῖο βεβήκει, 


κραιπνὰ ποσὶ προβιβάς, κακὰ δὲ μνηστῆρσι φύτευεν. 


αὐτὰρ ἐπεί ῥ᾽ ἵκανε δόμους εὖ ναιετάοντας, 


ἔγχος μέν ῥ᾽ ἔστησε φέρων πρὸς κίονα μακρήν, 


αὐτὸς δ᾽ εἴσω ἴεν καὶ ὑπέρβη λάϊνον οὐδόν. 
τὸν δὲ πολὺ πρώτη εἶδε τροφὸς Εὐρύκλεια, 
κώεα καστορνῦσα θρόνοις ἔνι δαιδαλέοισι, 
δακρύσασα δ᾽ ἔπειτ᾽ ἰθὺς κίεν: ἀμφὶ δ᾽ ἄρ᾽ ἄλλαι 


ὅμῳα! Ὀδυσσῆος ταλασίφρονος ἠγερέθοντο, 


καὶ κύνεον ἀγαπαζόμεναι κεφαλήν τε καὶ ὤμους. 
ἡ δ᾽ ἴεν ἐκ θαλάμοιο περίφρων Πηνελόπεια, 
Ἀρτέμιδι ἰκέλη ἠὲ χρυσέῃ Ἀφροδίτῃ, 

ἀμφὶ δὲ παιδὶ φίλῳ βάλε πήχεε δακρύσασα, 


κύσσε δέ μιν κεφαλήν τε καὶ ἄμφω φάεα καλά, 


Κι η Αυγή σα φάνη η πουρνογέννητη και ροδοδαχτυλάτη, 
κάτω απ’ τα πόδια του ο Τηλέμαχος, του θεϊκού Οδυσσέα 
ο γιος, επέρασε τα σάνταλα τα καλοκαμωμένα, 


κι ως το γερό κοντάρι εφούχτωσε, που του 'ρχονταν στο χέρι, 


στον Εύμαιο γύρισε και μίλησε, κινώντας για τη χώρα: 
«Παππουλη, εγώ στη χώρα, η μάνα µου για να µε δει, πηγαίνω" 
δεν το φαντάζουμαι πρωτύτερα να πάψει να χτυπιέται 

και να στενάζει και να γόζεται πικρά, τον ἴδιο εμένα 


πριν δει αντικρύ της᾽ όµως άκουσε τους ορισμούς µου τώρα: 


Τον όµοφο τον ξένο οδήγα τον στο κάστρο, το φαγί του 

να ζητιανέψει, κι ας προσδέχεται ψωμί, κρασί µια κούπα 

απ’ όποιον δίνει εγώ δε γίνεται τον κάθε που θα µου 'ρθει 
να τον φορτώνουμαι” τα βάσανα που µε παιδεύουν φτάνουν. 


Τον ξένο τώρα αν κακοκάρδισαν τα λόγια µου, δικιά του 


θα "ναι ζημιά᾽ τι απ’ όλα πιότερο µου αρέσει η αλήθεια εμένα!» 
Τότε ο Οδυσσέας ο πολυκάτεχος του απηλογήθη κι εἰπε: 
«Κι εγώ να μείνω εδώ, καλόπαιδο, δε λογαριάζω” κάλλιο, 
παρά στα ξώμερα, ένας ζήτουλας στη χώρα το ψωμί του 


να ζητιανεύει, κι όποιος άνθρωπος θελήσει, θα µου δώκει' 


δεν εἶναι πια μαθές τα χρόνια µου να κάθουµαι σε μάντρες 

κι όποια δουλειά προστάξει ο αφέντης µου, να τρέχω να την 
κάνω. 

Τράβα εσύ τώρα, κι ως τον πρόσταξες, θα µε οδηγήσει ετούτος, 
στη σκια σα νιώσω πως επύρωσα κι έχει ζεστάνει ο γηλιος' 


φορώ, όπως βλέπεις, ταλιοκούρελα᾽ θα µε αφανίσει η πάχνη, 


φοβούμαι, της αυγής, και λέγατε πως εἰναι η χώρα αλάργα.» 
Αυτά μιλούσε, κι ο Τηλέμαχος από τη μάντρα εβγήκε 

µε πόδια γρηγορα, συγκλώθοντας κακά για τους µνηστηρες. 
Και μόλις ήρθε στο πολύκοσμο παλάτι, το κοντάρι 


που εκράτει στην κολόνα ανάγειρε την αψηλή να στέκει, 


και μπήκε µέσα δρασκελίζοντας το πέτρινο κατώφλι. 

Η Ευρύκλεια η βάγια τον αντίκρισε μπροστά της πρώτη απ᾿ 
όλους, 

στα σκαλιστά θρονιά όπως έστρωνε προβιές, κι ευτύς εχύθη 
θρηνώντας πάνω του κι οι επίλοιπτες γυναίκες σκλάβες, 


όσες εἶχε ο Οδυσσέας ο καρτερόψυχος, τρογύρα µαζωχτηκαν 


και µε Φιλιά τον καλωσόριζαν στην κεφαλή, στους ώμους. 
Κι εκείνη, η Πηνελόπη η φρόνιμη, το γυναικίτη άφηκε, 

κι ήρθε παρόμοια µε την Άρτεμη για τη χρυσή Αφροδίτη' 
µε τα βραχιόνια της αγκάλιασε το γιο της δακρυσμένη, 


και στο κεφάλι τον εφίλησε, στα δυο πανώρια μάτια, 

καί ῥ᾽ ὀλοφυρομένη ἔπεα πτερόεντα προσηύδα: 
«ἦλθες, Τηλέμαχε, γλυκερὸν φάος. οὔ σ᾽ ἔτ ἐγώ γε 
ὄψεσθαι ἐφάμην, ἐπεὶ ὤχεο νηϊ Πύλονδε 

λάθρη, ἐμεῦ ἀέκητι, Φίλου μετὰ πατρὸς ἀκουήν. 


ἀλλ᾽ ἄγε μοι κατάλεξον ὅπως ἤντησας ὀπωπῆς.» 


τὴν δ᾽ αὖ Τηλέμαχος πεπνυμένος ἀντίον ηὔδα: 
«μῆτερ ἐμή, μή μοι γόον ὄρνυθι μηδέ μοι ἦτορ 
ἐν στήθεσσιν ὄρινε φυγόντι περ αἰπὺν ὄλεθρον: 
ἀλλ᾽ ὑδρηναμένη, καθαρὰ χροὶ εἵμαθ᾽ ἑλοῦσα, 


εἰς ὑπερῷ᾽ ἀναβᾶσα σὺν ἀμφιπόλοισι γυναιξὶν 


εὔχεο πᾶσι θεοῖσι τεληέσσας ἑκατόμβας 

ῥέξειν, αἴ κέ ποθι Ζεὺς ἄντιτα ἔργα τελέσσῃ. 
αὐτὰρ ἐγὼν ἀγορὴν ἐσελεύσομαι, ὄφρα καλέσσω 
ξεῖνον, ὅτις μοι κεῖθεν ἅμ᾽ ἕσπετο δεῦρο κιόντι. 


τὸν μὲν ἐγὼ προὔπεμψα σὺν ἀντιθέοις ἑτάροισι, 


Πείραιον δέ μιν ἠνώγεα προτὶ οἶκον ἄγοντα 
ἐνδυκέως φιλέειν καὶ τιέμεν, εἰς ὅ κεν ἔλθω.» 
ὣς ἄρ᾽ ἐφώνησεν, τῇ δ᾽ ἄπτερος ἔπλετο μῦθος. 
ἡ δ᾽ ὑδρηναμένη, καθαρὰ χροὶ εἵμαθ᾽ ἑλοῦσα, 


εὔχετο πᾶσι θεοῖσι τεληέσσας ἑκατόμβας 


ῥέξειν, αἴ κέ ποθι Ζεὺς ἄντιτα ἔργα τελέσσῃ. 
Τηλέμαχος δ᾽ ἄρ᾽ ἔπειτα διὲκ μεγάροιο βεβήκει 
ἔγχος ἔχων: ἅμα τῷ γε δύω κύνες ἀργοὶ ἕποντο. 
θεσπεσίην δ᾽ ἄρα τῷ γε χάριν κατέχευεν Ἀθήνη: 


τὸν δ᾽ ἄρα πάντες λαοὶ ἐπερχόμενον θηεῦντο. 


ἀμφὶ δέ μιν μνηστῆρες ἀγήνορες ἠγερέθοντο 
ἔσθλ᾽ ἀγορεύοντες, κακὰ δὲ φρεσὶ βυσσοδόμευον. 
αὐτὰρ ὁ τῶν μὲν ἔπειτα ἀλεύατο πουλὺν ὅμιλον, 
ἀλλ᾽ ἵνα Μέντωρ ἧστο καὶ Ἄντιφος ἠδ᾽ Ἁλιθέρσης, 


οἵ τε οἱ ἐξ ἀρχῆς πατρώ]οι ἦσαν ἑταῖροι, 


ἔνθα καθέζετ’ ἰών: τοὶ δ᾽ ἐξερέεινον ἕκαστα. 

τοῖσι δὲ Πείραιος δουρικλυτὸς ἐγγύθεν ἦλθεν 
ξεῖνον ἄγων ἀγορήνδε διὰ πτόλιν: οὐδ᾽ ἄρ᾽ ἔτι δὴν 
Τηλέμαχος ξείνοιο ἑκὰς τράπετ’, ἀλλὰ παρέστη. 


τὸν καὶ Πείραιος πρότερος πρὸς μῦθον ἔειπε: 


«Τηλέμαχ᾽, αἷψ᾽ ὄτρυνον ἐμὸν ποτὶ δῶμα γυναῖκας, 
ὥς τοι δῶρ᾽ ἀποπέμψω, ἅ τοι Μενέλαος ἔδωκε.» 
τὸν δ᾽ αὖ Τηλέμαχος πεπνυμένος ἀντίον ηὔδα: 
«Πείραι᾽, οὐ γάρ τ᾽ ἴδμεν ὅπως ἔσται τάδε ἔργα. 


εἴ κεν ἐμὲ μνηστῆρες ἀγήνορες ἐν μεγάροισι 


λάθρη κτείναντες πατρώϊα πάντα δάσωνται, 
αὐτὸν ἔχοντά σε βούλομ᾽ ἐπαυρέμεν, ἤ τινα τῶνδε: 


εἰ δέ κ᾿ ἐγὼ τούτοισι φόνον καὶ κῆρα φυτεύσω, 

και τέτοια κλαίοντας ανεµάρπαστα κινούσε λόγια ομπρός του: 
«Ἠρθες, γλυκό µου φως, Τηλέμαχε! Δεν το 'λεγα ποτέ µου 
πως θα σε δώ ξανά, µια κι έφυγες στην Πύλο µε καράβι 
κρυφά µου, αθέλητα µου, ο κύρης σου τι απόγινε να μάθεις. 


Τώρα τα που 'δες µε τα μάτια σου, σωστά μολόγα µου τα.» 


Κι ο γνωστικός γυρνάει Τηλέμαχος κι απηλογιά της δίνει: 
«Αχ, µην κινάς το θρήνο, μάνα µου, και την καρδιά στα στήθη 
µη µου ταράζεις, µια και ξέφυγα το μαύρο χαλασμό µου. 
Μονάχα πάρε πλύσου κι άλλαξε σκουτιά καθάρια πρώτα, 


κι ανέβα µε τις βάγιες έπειτα στο ανώι και προσευχήσου, 


και τάξε σε όλους τους αθάνατους τρανές θυσίες να κάνεις, 
ο Δίας αν δώσει να ρθει εγδίκηση για τούτα κάποια μέρα. 
Ωστόσο εγὠ θα πάω στην αγορά, τον ξένο να καλέσω, 

που ήρθε μαζί µου, εκείθε ως έφευγα γυρνώντας στην Ιθάκη. 
Με τους ισόθεους τους συντρόφους µου που µπρος τον έχω 


στείλει 


κι ως να 'ρθω εγώ, του Πείραιου ζήτησα να τον φιλοκονέψει 
στο σπίτι το δικό του πρόθυμα, τιμώντας τον ως πρέπει.» 
Είπε ο Τηλέμαχος, κι ο λόγος του δεν πήγε κατ᾽ ανέµου' 
ευτύς εκείνη ως πλύθη κι άλλαξε σκουτιά καθάρια πρώτα, 


έταζε σε όλους τους αθάνατους τρανές θυσίες να κάνει, 


ο Δίας αν έλεε να 'ρθει εγδίκηση για τούτα κάποια μέρα. 
Ωστόσο κίνησε ο Τηλέμαχος και βγήκε απ᾽ το παλάτι 
κρατώντας το κοντάρι. Πίσω του γοργοί δυο σκύλοι ακλούθουν 
και ως η Αθηνά µε χάρη αθάνατη τον περεχούσε ακέριο, 


ο κόσμος γύρω τον καμάρωνε, καθώς περνούσε ομπρός του. 


Κι ήρθαν τρογύρα του κι οι πέρφανοι μνηστήρες και του λέγαν 
λόγια γλυκά, και µες στα φρένα τους κακό του μελετούσαν 
μα εκείνος να ξεφύγει κοίταξε την πλήθια συντροφιά τους. 
Καθόταν ο Αλιθέρσης, ο Άντιφος κι ο Μέντορας πιο πέρα, 


που από παλιά τους είχε συντρόφους, κληρονομιά του κύρη' 


κι ω: έκατσε κοντά τους, έπιασαν να τον ρωτούν εκείνοι. 
Πάνω στην ώρα ο Πείραιος ζύγωσε, τρανός κονταρομάχος, 
στην αγορά τον ξένο φέρνοντας µες απ’ την πόλη᾽ αµέσως 
κοντά τους έτρεξε ο Τηλέμαχος, χωρίς καιρό να χάσει. 


Πρώτος το λόγο ο Πείραιος κίνησε κι αυτά τα λόγια του 'πε: 


«Να πεις στις σκλάβες σου, Τηλέμαχε, να 'ρθουν στο αρχοντικὀ᾽ 
μου 

τα δώρα που ο Μενέλαος έδωκε να σου γυρίσω πίσω.» 

Κι ο γνωστικός γυρνάει Τηλέμαχος κι απηλογιά του δίνει: 

«Πως όλα τούτα θα τελέψουνε, ποιος, Πείραιε, το κατέχει; --- 


κρυφά αν δε µε σκοτώσουν οι ἄνομοι μνηστήρες εδώ µέσα, 


για να μοιράσουν συνάλληλος τους τα πατρικά µου πλούτη. 
Παρά απ’ αυτούς κανείς, καλύτερα τα δώρα κράτα ατός σου 


και χαίρου τα᾿ µα αν όµως θάνατο και χαλασμό τους δώκω, 

δὴ τότε μοι χαίροντι φέρειν πρὸς δώματα χαίρων.» 


ὡς εἰπὼν ξεῖνον ταλαπείριον ἦγεν ἐς οἶκον. 


ὢ αὐτὰρ ἐπεί ῥ᾽ ἵκοντο δόμους εὖ ναιετάοντας, 
χλαίνας μὲν κατέθεντο κατὰ κλισμούς τε θρόνους τε, 
ἐς δ᾽ ἀσαμίνθους βάντες ἐὐξέστας λούσαντο. 

τοὺς δ᾽ ἐπεὶ οὖν δμῳαὶ λοῦσαν καὶ χρῖσαν ἐλαίῳ, 


ἀμφὶ δ᾽ ἄρα χλαίνας οὔλας βάλον ἠδὲ χιτῶνας, 


ἔκ ῥ᾽ ἀσαμίνθων βάντες ἐπὶ κλισμοῖσι καθῖζον. 
χέρνιβα δ᾽ ἀμφίπολος προχόῳ ἐπέχευε φέρουσα 
καλῇ χρυσείῃ, ὑπὲρ ἀργυρέοιο λέβητος, 
νίψασθαι: παρὰ δὲ ξεστὴν ἐτάνυσσε τράπεζαν. 


σῖτον δ᾽ αἰδοίη ταμίη παρέθηκε φέρουσα, 


εἴδατα πόλλ᾽ ἐπιθεῖσα, χαριζομένη παρεόντων. 
μήτηρ δ᾽ ἀντίον ἵζε παρὰ σταθμὸν μεγάροιο 
κλισμῷ κεκλιμένη, λέπτ᾽ ἠλάκατα στρωφῶσα. 

οἱ δ᾽ ἐπ᾽ ὀνείαθ᾽ ἑτοῖμα προκείμενα χεῖρας ἴαλλον, 


αὐτὰρ ἐπεὶ πόσιος καὶ ἐδητύος ἐξ ἔρον ἕντο, 


τοῖσι δὲ μύθων ἦρχε περίφρων Πηνελόπεια: 
«Τηλέμαχ, ἦ τοι ἐγὼν ὑπερώϊον εἰσαναβᾶσα 
λέξομαι εἰς εὐνήν, ἥ μοι στονόεσσα τέτυκται, 

αἰεὶ δάκρυσ᾽ ἐμοῖσι πεφυρμένη, ἐξ οὗ Ὀδυσσεὺς 


ᾠχεθ᾽ ἅμ᾽ Ἀτρεΐδῃσιν ἐς Ἴλιον: οὐδέ μοι ἔτλης, 


πρὶν ἐλθεῖν μνηστῆρας ἀγήνορας ἐς τόδε δῶμα, 
νόστον σοῦ πατρὸς σάφα εἰπέμεν, εἴ που ἄκουσας.» 
τὴν δ᾽ αὖ Τηλέμαχος πεπνυμένος ἀντίον ηὔδα: 
«τοιγὰρ ἐγώ τοι, μῆτερ, ἀληθείην καταλέξω. 


ᾠχόμεθ᾽ ἔς τε Πύλον καὶ Νέστορα, ποιμένα λαῶν: 


δεξάμενος δέ µε κεῖνος ἐν ὑψηλοῖσι δόμοισιν 
ἐνδυκέως ἐφίλει, ὡς εἴ τε πατἠρ ἑὸν υἱὸν 
ἐλθόντα χρόνιον νέον ἄλλοθεν: ὣς ἐμὲ κεῖνος 
ἐνδυκέως ἐκόμιζε σὺν υἱάσι κυδαλίμοισιν. 


αὐτὰρ Ὀδυσσῆος ταλασίφρονος οὔ ποτ’ ἔφασκεν, 


ζωοῦ οὐδὲ θανόντος, ἐπιχθονίων τευ ἀκοῦσαι: 
ἀλλά μ᾽ ἐς Ἀτρεΐδην, δουρικλειπὸν Μενέλαον, 
ἵπποισι προὔπεμψε καὶ ἅρμασι κολλητοῖσιν. 
ἔνθ᾽ ἴδον Ἀργείην Ἑλένην, ἧς εἵνεκα πολλὰ 


Ἀργεῖοι Τρῶές τε θεῶν ἰότητι µόγησαν. 


εἴρετο δ᾽ αὐτίκ᾽ ἔπειτα βοὴν ἀγαθὸς Μενέλαος 
ὅττευ χρηΐζων ἱκόμην Λακεδαίμονα δῖαν: 

αὐτὰρ ἐγὼ τῷ πᾶσαν ἀληθείην κατέλεξα: 

καὶ τότε δή µε ἔπεσσιν ἀμειβόμενος προσέειπεν: 


«ὢ πόποι, ἦ μάλα δὴ κρατερόφρονος ἀνδρὸς ἐν εὐνῇ 


ἤθελον εὐνηθῆναι, ἀνάλκιδες αὐτοὶ ἐόντες. 


ὡς δ᾽ ὁπότ᾽ ἐν ξυλόχῳ ἔλαφος κρατεροῖο λέοντος 

τρανή χαρά κι οι δυο που θα 'χουµμε στο σπίτι να τα φέρεις!» 


Είπε, και πήρε τον πολύπαθο τον ξένο στο παλάτι' 


και μόλις έφτασαν στο σπίτι του το καλοκαμωμένο 

κι αφήκαν πάνω στα καθίσματα τις χλαίνες που φορούσαν, 
σε καλοσκαλισμένους μπήκανε για να λουστούν λουτήρες. 

Κι αφού τους λούσαν και τους άλειψαν µε μύρο οι παρακόρες 


και στο κορμί σγουρές τους φόρεσαν χλαμύδες και χιτώνες, 


απ’ τους λουτήρες βγήκαν έπειτα και σε θρονιά κάθιζαν. 

Μια παρακόρη τότε τρέχοντας νερό σε στάµνα φέρνει, 

χρυσή, πανώρια, κι από κάτω της ἑνα αργυρό λεγένι, 

για να πλυθούν, κι οµπρός τους ἅπλωσε στραφταλιστό τραπέζι. 


Ψωμί κι η σεβαστή κελάρισσα τους κουβαλάει, και πλήθος 


φαγιά απιθώνει, απ’ ό,τι βρέθηκε καλό Φφιλεύοντάς τους. 
Αντίκρυ, σε θρονί, κι η μάνα του καθίζει, στου αντρωνίτη 

πλάι µια κολόνα, ψιλογνέθοντας μαλλί στην αλακάτη. 

Κι αυτοί στα ετοιµασµένα αντίκρυ τους φαγιά τα χέρια ἁπλωσαν 


και σύντας του πιοτού θαράπεψαν και του φαγιού τον πόθο, 


κινούσε η Πηνελόπη η φρόνιμη το λόγο πρώτη κι εἰπε: 
«Λογιάζω, εἶναι καιρός, Τηλέμαχε, στο ανώι ν᾿ ανέβω απάνω 

και να πλαγιάσω στο κρεβάτι µου το πολυστέναχτό µου, 

το µουσκεµένο από τους θρήνους µου, τόσος καιρός που εδιάβη, 


αφόντας ο Οδυσσέας εκίνησε να πάει στην Τροία. Πριν στρέψουν 


ωστόσο εδώ οι μνηστήρες οι άνοµοι, πως το βαστάς το που 'χεις 
τυχόν ακούσει για τον κύρη σου να µη µου φανερώνεις;» 

Κιο γνωστικός γυρνάει Τηλέμαχος κι απηλογιά της δίνει: 

«Την πάσα αλήθεια απὀ το στόµα µου θ᾽ ακούσεις τώρα, μάνα' 


στην Πύλο ως πήγαμε, τον Νέστορα να ιδώ το στρατολάτη, 


µε δέχτη αυτός στο αψηλοτάβανο παλάτι του µε αγάπη 

και µε γνοιαζόταν, όπως γνοιάζεται πατέρας τον υγιό του, 

που από τα ξένα μόλις έφτασε µετά από πλήθος χρόνια" 

τόσο κι οι γιοί του οι πολυδόξαστοι κι ατός του µε γνοιάζονταν. 


Μα του Οδυσσέα του καρτερόψυχου µαντάτο από κανέναν 


θνητό δεν είχε ακούσει, αν πέθανε για αν ζούσε ακόµα κάπου. 
Γι αυτό και στο Μενέλαο μ᾽ έστειλε µε στέριο αμάξι κι άτια, 
στου Ατρέα το γιο τον κονταρόχαρο᾽ κι αντίκρισα εκεί πέρα 
και την Ελένη την αργίτισσα, που απ᾿ αφορμή της μύρια 


τυράννια απ᾽ των θεών το θέλημα και Τρώες κι Αργίτες σύραν. 


Κι αµέσως έπειτα ο βροντόφωνος Μενέλαος µε ρωτούσε, 
σαν ποια στη θεία τη Λακεδαίμονα μ᾽ είχε φερμένο ανάγκη. 
Κι όπως εγώ του ξαφηγήθηκα την πάσα αλήθεια τότε, 
εκείνος τέτοια µου αποκρίθηκε κι αυτά τα λόγια µου "πε: 


"Πω πω, σε τίνος λιονταρόκαρδου την κλίνη αντρός αλήθεια 


θέλησαν να πλαγιάσουν άνθρωποι δειλοί και τιποτένιοι! 


Πως µια αλαφίνα λιόντα ανήµερου πατάει τα δασοτόπια, 

νεβροὺς κοιµήσασα νεηγενέας γαλαθηνοὺς 
κνημοὺς ἐξερέῃσι καὶ ἄγκεα ποιήεντα 


βοσκομένη, ὁ δ᾽ ἔπειτα ἑὴν εἰσήλυθεν εὐνήν, 


ἀμφοτέροισι δὲ τοῖσιν ἀεικέα πότμον ἐφῆκεν, 
ὡς Ὀδυσεὺς κείνοισιν ἀεικέα πότμον ἐφήσει. 
αἲ γάρ, Ζεῦ τε πάτερ καὶ Ἀθηναίη καὶ Ἄπολλον, 
τοῖος ἐὼν οἷός ποτ’ ἐὐκτιμένῃ ἐνὶ Λέσβῳ 


ἐξ ἔριδος Φιλομηλέΐδῃ ἐπάλαισεν ἀναστάς, 


κὰδ δ᾽ ἔβαλε κρατερῶς, κεχάροντο δὲ πάντες Ἀχαιοί, 


τοῖος ἐὼν μνηστῆρσιν ὁμιλήσειεν Ὀδυσσεύς: 
πάντες κ᾿ ὠκύμοροί τε γενοίατο πικρόγαμοί τε. 
ταῦτα δ᾽ ἅ μ᾽ εἰρωτᾶς καὶ λίσσεαι, οὐκ ἂν ἐγώ γε 


ἄλλα παρὲξ εἴποιμι ταρακλιδὸν οὐδ᾽ ἀπατήσω, 


ἀλλὰ τὰ μέν μοι ἔειπε γέρων ἅλιος νημερτής, 
τῶν οὐδέν τοι ἐγὼ κρύψω ἔπος οὐδ᾽ ἐπικεύσω. 
φῆ μιν ὃ γ᾽ ἐν νήσῳ ἰδέειν κρατέρ᾽ ἄλγε᾽ ἔχοντα, 
νύμφης ἐν μεγάροισι Καλυψοῦς, ἥ μιν ἀνάγκῃ 


ἴσχει: ὁ δ᾽ οὐ δύναται ἣν πατρίδα γαῖαν ἱκέσθαι. 


οὐ γάρ οἱ πάρα νῆες ἐπήρετμοι καὶ ἑταῖροι, 

οἵ κέν μιν πέμποιεν ἐπ᾽ εὐρέα νῶτα θαλάσσης» 
«ὡς ἔφατ᾽ Ἀτρεΐδης, δουρικλειτὸς Μενέλαος. 
ταῦτα τελευτήσας νεόμην: ἔδοσαν δέ μοι οὖρον 


ἀθάνατοι, τοί μ᾿ ὦκα φίλην ἐς πατρίδ᾽ ἔπεμψαν.» 


ὣς φάτο, τῇ δ᾽ ἄρα θυμὸν ἐνὶ στήθεσσιν ὄρινε. 
τοῖσι δὲ καὶ µετέειπε Θεοκλύμενος θεοειδής: 

«ὦ γύναι αἰδοίη Λαερτιάδεω Ὀδυσῆος, 

ἦ τοι ὅ γ᾽ οὐ σάφα οἶδεν, ἐμεῖο δὲ σύνθεο μῦθον: 


ἀτρεκέως γάρ σοι μαντεύσομαι οὐδ᾽ ἐπικεύσω: 


ἴστω νῦν Ζεὺς πρῶτα θεῶν, ξενίη τε τράπεζα 
ἱστίη τ᾽ Ὀδυσῆος ἀμύμονος, ἣν ἀφικάνω, 

ὡς ἦ τοι Ὀδυσεὺς ἤδη ἐν πατρίδι γαίῃ, 

ἥμενος ἢ ἕρπων, τάδε πευθόμενος κακὰ ἔργα, 


ἔστιν, ἀτὰρ μνηστῆρσι κακὸν πάντεσσι φυτεύει: 


τοῖον ἐγὼν οἰωνὸν ἐὐσσέλμου ἐπὶ νηὸς 
ἥμενος ἐφρασάμην καὶ Τηλεμάχῳ ἐγεγώνευν.» 
τὸν δ᾽ αὖτε προσέειπε περίφρων Πηνελόπεια: 
«αἲ γὰρ τοῦτο, ξεῖνε, ἔπος τετελεσμένον εἴη: 


τῷ κε τάχα γνοίης φιλότητά τε πολλά τε δῶρα 


ἐξ ἐμεῦ, ὡς ἄν τίς σε συναντόμενος μακαρίζοι.» 
ὡς οἱ μὲν τοιαῦτα πρὸς ἀλλήλους ἀγόρευον, 
μνηστῆρες δὲ πάροιθεν Ὀδυσσῆος μεγάροιο 
δίσκοισιν τέρποντο καὶ αἰγανέῃσιν ἱέντες, 


ἐν τυκτῷ δαπέδῳ, ὅθι περ πάρος ὕβριν ἔχοντες. 

τα νιόγεννά της βυζανιάρικα λαφάκια να κοιμίσει, 
και ξεκινάει μετά γυρεύοντας βοσκή στα καταράχια 


και στα χλωρά φαράγγια’ κι άξαφνα στην κοίτη του γυρνώντας 


ἀσκημο ο λιόντας δίνει θάνατο σ᾿ αυτήν και στα παιδιά της--- 
όμοια ἄσκημο θα δώσει θάνατο σε κείνους ο Οδυσσέας. 

Να Ταν, πατέρα Δία κι Απόλλωνα και συ Αθηνά, και τώρα 
καθώς και τότε στην καλόχτιστη τη Λέσβο, εκεί που μόλις 


τον αντροκάλεσαν, επάλεψε µε το Φιλομηλείδη, 


και καταγής μεμιάς τον έστρωσε, κι όλοι οι Αχαιοί χάρηκαν! 
Τέτοιος και τώρα εδω να γύριζε να σμίξει τους μνηστήρες, 
πικρός ο γάμος θα τους έβγαινε, γοργός ο θάνατος τους! 
Για τούτα τώρα που µε ρώτησες και µε παρακαλιέσαι, 


ψευτιές δε θα σου πω ξεφεύγοντας μηδέ θα σε γελάσω' 


τα λόγια του θαλασσογέροντα του αλάθευτου, όσα µου πε, 
θ᾽ ακούσεις δε θα κρύψω τίποτα μηδέ θ᾽ αποσκεπάσω' 

σ᾽ ένα νησί τον εἶδε, µου 'λεγε, σε µιας ξωθιάς το σπίτι, 
στης Καλυψώς, να σέρνει βάσανα᾽ δικό της τον κρατούσε, 


αθέλητά του, κι ουδέ δονούνταν να ιδεί ξανά πατρίδα’ 


δεν είχε πια μαθές πολύκουπα καράβια και συντρόφους, 
στη ράχη την πλατιά της θάλασσας μαζί τους να τον πάρουν. 
Τέτοια ο Μενέλαος, ο περίλαμπρος υγιός του Ατρέα, μιλούσε. 
Κι εγώ σαν τέλεια, ξεκίνησα, κι οι αθάνατοι µου στείλαν 


πρίμον αγέρα, προβοδώντας µε στη γη την πατρική µου.» 


Αυτά εἰπε, κι εκείνης ταράχτηκε βαθιά η καρδιά στα στήθη. 

Κι ο Θεοκλύμενος της μίλησεν ο θεοδιωματάρης: 

«Του αρχοντικού Οδυσσέα συντρόφισσα, κυρά µου τιµηµένη, 
το λόγο µου άκουσε, τι θα 'θελα τα που δεν ξέρει τούτος 


εγὠ να προφητέψω αλάθευτα, χωρίς να σου τα κρύψω: 


Πρώτος ο Δίας ας εἶναι μάρτυρας και της φιλιάς η τάβλα 

και του Οδυσσέα το τζάκι του άψεγου, που εδέχτη εμέ τον ξένο, 
πως ο Οδυσσέας στο χώμα βρίσκεται το πατρικό του κιόλας' 
θες καθιστός, θες τριγυρίζοντας για τις δουλειές να μάθει 


ρωτάει τις άνοµες, και θάνατο για τους μνηστήρες κλώθει᾽ 


τι εἶδα σημάδι απ’ όρνιο αντίκρυ µου, και το 'πα και, στο γιο σου, 
στο καλοκούβερτο καράβι του καθώς καθόμουν μέσα.» 

Κι η Πηνελόπη τότε η φρόνιµη του απηλογήθη κι εἰπε: 

«Αµποτε, ξένε, αυτός ο λόγος σου σωστός να βγει ως την άκρη! 


Θα 'βλεπες τότε την αγάπη µου και πόσα θα χαιρόσουν 


δώρα από μένα, να σε βλέπουνε και να σε μακαρίζουν.» 
Τέτοια μιλούσαν συναλλήλως τους εκείνοι, κι οι μνηστήρες 
την ώρα τους περνούσαν παίζοντας και ξεσυνεριζόνταν 
μπρος στου Οδυσσέα το αρχοντοπάλατο µε δίσκους, µε 
κοντάρια, 


στο πατηµένο σιάδι, όπου 'παιζαν, οι αδιάντροποι, και πρώτα. 

ἀλλ᾽ ὅτε δὴ δείπνηστος ἔην καὶ ἐπήλυθε μῆλα 
πάντοθεν ἐξ ἀγρῶν, οἱ δ᾽ ἤγαγον οἳ τὸ πάρος περ, 
καὶ τότε δή σφιν ἔειπε Μέδων: ὃς γάρ ῥα μάλιστα 
ἥνδανε κηρύκων, καὶ σφιν παρεγίγνετο δαιτί: 


«κοῦροι, ἐπεὶ δὴ πάντες ἐτέρφθητε φρέν᾽ ἀέθλοις, 


ἔρχεσθε πρὸς δώμαθ᾽, ἵν᾽ ἐντυνώμεθα δαῖτα: 

οὐ μὲν γάρ τι χέρειον ἐν ὥρῃ δεῖπνον ἑλέσθαι.» 
ὡς ἔφαθ᾽, οἱ δ᾽ ἀνστάντες ἔβαν πεἰθοντό τε μύθῳ. 
αὐτὰρ ἐπεί ῥ᾽ ἵκοντο δόμους εὖ ναιετάοντας, 


χλαίνας μὲν κατέθεντο κατὰ κλισμούς τε θρόνους τε, 


οἱ δ᾽ ἱέρευον δὶς μεγάλους καὶ πίονας αἶγας, 
ἵρευον δὲ σύας σιάλους καὶ βοῦν ἀγελαίην, 
δαῖτ᾽ ἐντυνόμενοι. τοὶ δ᾽ ἐξ ἀγροῖο πόλινδε 
ὠτρύνοντ᾽ Ὀδυσεύς τ’ ἰέναι καὶ δῖος ὑφορβός. 


τοῖσι δὲ μύθων ἦρχε συβώτης, ὄρχαμος ἀνδρῶν: 


«ξεῖν᾽, ἐπεὶ ἂρ δὴ ἔπειτα πόλινδ᾽ ἰέναι µενεαίνεις 
σήμερον, ὡς ἐπέτελλεν ἄναξ ἐμός--ῇ σ᾿ ἂν ἐγώ γε 
αὐτοῦ βουλοίμην σταθμῶν ῥυτῆρα λιπέσθαι: 
ἀλλὰ τὸν αἰδέομαι καὶ δείδια, μή μοι ὀπίσσω 


νεικείῃ: χαλεπαὶ δέ τ᾽ ἀνάκτων εἰσὶν ὁμοκλαί-- 


ἀλλ᾽ ἄγε νῦν ἴομεν: δὴ γὰρ µέμβλωκε μάλιστα 
ἦμαρ, ἀτὰρ τάχα τοι ποτὶ ἕσπερα ῥίγιον ἔσται.» 
τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«γιγνώσκω, φρονέω: τά γε δὴ νοέοντι κελεύεις. 


ἀλλ᾽ ἴομεν, σὺ δ᾽ ἔπειτα διαμπερὲς ἡγεμόνευε. 


δὸς δέ μοι, εἴ ποθί τοι ῥόπαλον τετμημένον ἐστίν, 
σκηρίπτεσθ᾽, ἐπεὶ ἦ φατ᾽ ἀρισφαλέ᾽ ἔμμεναι οὐδόν.» 
ᾖ ῥα καὶ ἀμφ᾽ ὤμοισιν ἀεικέα βάλλετο πήρην, 
πυκνὰ ῥωγαλέην: ἐν δὲ στρόφος ἦεν ἀορτήρ: 


Εὔμαιος δ᾽ ἄρα οἱ σκῆπτρον θυμαρὲς ἔδωκε. 


τὼ βήτην, σταθμὸν δὲ κύνες καὶ βώτορες ἄνδρες 
ῥύατ' ὄπισθε μένοντες: ὁ δ᾽ ἐς πόλιν ἦγεν ἄνακτα 
πτωχῷ λευγαλέῳ ἐναλίγκιον ἠδὲ γέροντι, 

σκηπτόµενον: τὰ δὲ λυγρὰ περὶ χροὶ εἵματα ἕστο. 


ἀλλ᾽ ὅτε δὴ στείχοντες ὁδὸν κάτα παιπαλόεσσαν 


ἄστεος ἐγγὺς ἔσαν καὶ ἐπὶ κρήνην ἀφίκοντο 
τυκτὴν καλλίροον, ὅθεν ὑδρεύοντο πολῖται, 
τὴν ποίησ᾽ Ἴθακος καὶ Νήριτος ἠδὲ Πολύκτωρ: 
ἀμφὶ δ᾽ ἄρ᾽ αἰγείρων ὑδατοτρεφέων ἦν ἄλσος, 


πάντοσε κυκλοτερές, κατὰ δὲ ψυχρὸν ῥέεν ὕδωρ 


ὑψόθεν ἐκ πέτρης: βωμὸς δ᾽ ἐφύπερθε τέτυκτο 
νυμφάων, ὅθι πάντες ἐπιρρέζεσκον ὁδῖται: 


ἔνθα σφέας ἐκίχαν᾽ υἱὸς Δολίοιο Μελανθεὺς 

Η ώρα για γιόµα ωστόσο σήμανε, κι απ’ τα χωράφια ολούθε 
εκείνοι πάντα που τα γνοιάζουνταν τα ζα λαλούσαν πίσω. 
Τότε τους μίλησεν ο Μέδοντας, τι από τους κράχτες τούτος 
τους άρεσε και τους παράστεκε, σαν κάθουνταν στην τάβλα: 


«Άγουροι, αφού συνεριστήκατε και φράδηκε η καρδιά σας, 


το γιόµα τώρα να συντάξουµε στο σπίτι µέσα ελάτε᾽ 

στην ώρα πάνω δέν εἶναι ἄσκημο να βρεις να γιοματίσεις.» 
Είπε, και σύγκλιναν στα λόγια του κι ασκώθηκαν να φύγουν 
και στο παλάτι μόλις έφτασαν το αρχοντοκαμωμένο 


κι αφήκαν πάνω στα καθίσματα τις χλαίνες που φορούσαν, 


πήραν τρανά κριάρια κι ἐσφαζαν, καλοθρεμμένες γίδες, 
χοίρους παχιούς και µια που διάλεξαν γελάδα απ᾽ το κοπάδι, 
το γιόμα να συντάξουν θέλοντας. Ωστόσο κι ο Οδυσσέας 

κι ο θείος χοιροβοσκάς στα ξώμερα κινούσαν για τη χώρα. 
Γυρνώντας ο Εύμαιος τότε μίλησε, στους δούλους μέσα ο 


πρώτος: 


«Έτσι λοιπόν, στη χώρα, ξένε µου, να πας ποθεί η καρδιά σου, 
σήµερα ακόµα; Αυτό µε πρόσταξε κι ο αφέντης µου, κι ωστόσο 
κάλλιο θα το 'χα εγώ να σ᾽ άφηνα να µας φυλάς τη μάντρα. 

Μα τον φοβούμαι και τον σέβουμαι᾽ µπορεί μετά μαζί µου 


να ξοργιστεί, κι εἶναι το µάλωμα βαρύ των αφεντάδων. 


Μον’ έλα τώρα, δρόµο ας πάρουμε’ πια έχει τσακίσει η μέρα, 
κι αν µας επρόφταινε το σούρουπο, φοβούμαι, θα κρυώσεις.» 
Γυρνώντας τότε ο πολυμήχανος του μίλησε Οδυσσέας: 

«Κι εγώ το ξέρω, το κατάλαβα, νογὠ την προσταγή σου, 


μονάχα ας ξεκινάμε, κι άνοιγε το δρόµο εσύ μπροστά µου. 


Κι ένα στειλιάρι δωσ᾽ µου, αν σου τυχε να 'χεις κομμένο κάπου, 
για ν᾿ ακουμπωώ, γιατί είναι, λέγατε, κακόβολος ο δρόμος.» 
Είπε, και πέρασε στους ὤμους του το βρώμικο σακούλι, 

που ήταν ολότρυπο και κρέµουνταν από σκοινί, κι ως πήρε 


ραβδί απ’ τον Εύμαιο που τον βόλευε, κινούσαν για τη χώρα, 


κι οι άλλοι βοσκοί κι οι σκύλοι απόµεναν για να φυλάν τη μάντρα. 
Οδηγηµένος απ’ το δούλο του τραβούσε ο ρήγας, κι είχε 

την όψη ψωμοζήτη, γέροντα και λεροφορεμένου, 

και στο ραβδί ακουμπούσε, κι έζωναν ξεφτίδια το κορμί του. 


Το κακοτράχαλο ως κατέβηκαν στρατί κι εἶχαν σιµώσει 


στη χώρα πια, στη βρύση φτάνοντας την ομορφοχτισμένη, 
τη γάργαρη, ουθέ ο κόσμος έπινε νερό --- την εἶχαν χτίσει 
ο Ίθακος, λένε, κι ο Πολύχτορας κι ο Νήριτος τρογύρα 
δάσο ιερό από λευκές φύτρωνε νερόχαρες, που έκαναν 


κύκλο σωστό, και κάτω κρούσταλλα χύνονταν τα νερά της 


ψηλά από το γκρεμό, κι υψώνουνταν βωμός κατάκορφά του 
στις Νεροκόρες, ὁσοι διάβαιναν θυσία να τους προσφέρνουν --- 


εκεί ο Μελάνθιος τους αντάµωσε µε δυο βοσκούς μαζί του, 

αἶγας ἄγων, αἳ πᾶσι µετέπρεπον αἰπολίοισι, 


δεῖπνον μνηστήρεσσι: δύω δ᾽ ἅμ᾽ ἕποντο νομῆες. 


τοὺς δὲ ἰδὼν νείκεσσεν ἔπος τ᾽ ἔφατ᾽ ἔκ τ᾽ ὀνόμαζεν, 
ἔκπαγλον καὶ ἀεικές: ὄρινε δὲ κῆρ Ὀδυσῆος: 

«νῦν μὲν δὴ μάλα πάγχυ κακὸς κακὸν ἡγηλάζει, 

ὡς αἰεὶ τὸν ὁμοῖον ἄγει θεὸς ὡς τὸν ὁμοῖν. 


πῇ δὴ τόνδε μολοβρὸν ἄγεις, ἀμέγαρτε συβῶτα, 


πτωχὸν ἀνιηρόν δαιτῶν ἀπολυμαντῆρα; 

ὃς πολλῇς φλιῇσι παραστὰς θλίψεται ὤμους, 
αἰτίζων ἀκόλους, οὐκ ἄορας οὐδὲ λέβητας: 
τόν κ᾽ εἴ μοι δοίης σταθμῶν ῥυτῆρα γενέσθαι 


σηκοκόρον τ᾽ ἔμεναι θαλλόν τ᾽ ἐρίφοισι φορῆναι, 


καί κεν ὀρὸν πίνων μεγάλην ἐπιγουνίδα θεῖτο. 
ἀλλ᾽ ἐπεὶ οὖν δὴ ἔργα κάκ᾽ ἔμμαθεν, οὐκ ἐθελήσει 
ἔργον ἐποίχεσθαι, ἀλλὰ πτώσσων κατὰ δῆμον 
βούλεται αἰτίζων βόσκειν ἣν γαστέρ᾽ ἄναλτον. 


ἀλλ᾽ ἔκ τοι ἐρέω, τὸ δὲ καὶ τετελεσμένον ἔσται: 


αἴ κ᾿ ἔλθῃ πρὸς δώματ᾽ Ὀδυσσῆος θείοιο, 

πολλά οἱ ἀμφὶ κάρη σφέλα ἀνδρῶν ἐκ παλαμάων 
πλευραὶ ἀποτρίψουσι δόμον κάτα βαλλομένοιο.» 
ὣς φάτο, καὶ παριὼν λὰξ ἔνθορεν ἀφραδίῃσιν 


ἰσχίῳ: οὐδέ μιν ἐκτὸς ἀταρπιτοῦ ἐστυφέλιξεν, 


ἀλλ᾽ ἔμεν᾽ ἀσφαλέως: ὁ δὲ μερμήριξεν Ὀδυσσεὺς 
ἠὲ μεταῖξας ῥοπάλῳ ἐκ θυμὸν ἕλοιτο, 
ᾗ πρὸς γῆν ἐλάσειε κάρη ἀμφουδὶς ἀείρας. 


ἀλλ᾽ ἐπετόλμησε, φρεσὶ δ᾽ ἔσχετο: τὸν δὲ συβώτης 


νείκεσ᾽ ἐσάντα ἰδών, μέγα δ᾽ εὔξατο χεῖρας ἀνασχών: 


«νύμφαι κρηναῖαι, κοῦραι Διός, εἴ ποτ᾽ Ὀδυσσεὺς 
ὔμμ᾽ ἐπὶ μηρί ἔκηε, καλύψας πίονι δημῷ, 

ἀρνῶν ἠδ᾽ ἐρίφων, τόδε μοι κρηήνατ᾽ ἐέλδωρ, 
ὡς ἔλθοι μὲν κεῖνος ἀνήρ, ἀγάγοι δέ ἑ δαίμων: 


τῷ κέ τοι ἀγλαῖας γε διασκεδάσειεν ἁπάσας, 


τὰς νῦν ὑβρίζων φορέεις, ἀλαλήμενος αἰεὶ 

ἄστυ κάτ’: αὐτὰρ μῆλα κακοὶ φθείρουσι νομῆες.» 
τὸν δ᾽ αὖτε προσέειπε Μελάνθιος, αἰπόλος αἰγῶν: 
«ὢ πόποι, οἷον ἔειπε κύων ὀλοφώϊα εἰδώς, 


τόν ποτ᾽ ἐγὼν ἐπὶ νηὸς ἐὐσσέλμοιο μελαίνης 


ἄξω τῆλ᾽ Ἰθάκης, ἵνα μοι βίοτον πολὺν ἄλφοι. 

αἲ γὰρ Τηλέμαχον βάλοι ἀργυρότοξος Ἀπόλλων 
σήμερον ἐν μεγάροις, ἢ ὑπὸ μνηστῆρσι δαμείη, 

ὡς Ὀδυσῆί γε τηλοῦ ἀπώλετο νόστιμον ἦμαρ.» 


ὣς εἰπὼν τοὺς μὲν λίπεν αὐτοῦ ἧκα κιόντας, 


αὐτὰρ ὁ βῆ, μάλα δ᾽ ὦκα δόμους ἵκανεν ἄνακτος. 

του Δόλιου ο γιος, απ᾽ τα κοπάδια του τις πιο παχιές του γίδες 


λαλώντας, οι μνηστήρες να 'χουνε στο γιόµα τους να τρώνε. 


Κι όπως τους εἶδε, πρώτος μίλησε, βαριά αποπαἱρνοντάς τους, 
άπρεπα, αδιάντροτπτα, και χόχλασαν τα στήθη του Οδυσσέα: 
«Ο ένας αγύρτης, κοίτα, δεύτερο µαζί του σούρνει αγύρτη! 
Όμοιος τον όμοιο! Τους ζευγάρωσε πάλι ο θεός, ως πάντα! 


Που πας µε αυτά τα βρωμογούρουνα, χοιροβοσκέ χαμένε, 


τον ανεβάσταγο το ζήτουλα, των τραπεζιών τη λέπρα; 

Σε πόσες πόρτες τώρα στέκοντας την πλάτη του θα ξύνει, 
ζητώντας ένα ξεροκόµµατο, κι όχι σπαθιά ή λεβέτια! 

Αν µου τον έδινες, βλεπάτορα στη στάνη να τον βάλω, 


να κουβαλάει κλαριά στα ρίφια µου, τη μάντρα να σαρώνει, 


απ’ το τυρόγαλο που θα 'πινε θα σφίγγαν τα µεριά του. 
Όμως κακόµαθε, δεν του 'ρχεται να πιάσει να δουλεύει' 

το 'χει καλύτερο, την ἁπατη κοιλιά του για να θρέψει, 

να τριγυρίζει ζητιανεύοντας σκυφτός μπροστά στον κόσμο. 


Πάνω σε τούτο κάτι θα 'λεγα, που σίγουρα θα γένει: 


Αν στου Οδυσσέα του αρχοντογέννητου πατήσει το παλάτι, 
πλήθος απάνω στο κεφάλι του σκαμνιά απ’ αντρίκια χέρια 

θα πεταχτούν, κι ως θα του ρίχνουνται, θα σπάσουν τα πλευρά 
του.» 

Εἰπε, κι ο ανέµυαλος τον κλώτσησε στο γοφό προσπερνώντας 


μ᾽ ἑνα του πήδημα, µα ασάλευτος κρατήθηκε ο Οδυσσέας, 


κι ουδ᾽ όξω απ’ το στρατί τινάχτηκε’ για µια στιγµή εστοχάστη 
με το ραβδί χιμώντας πίσω του να πάρει τη ζωή του, 

για ασκὠνοντάς τον το κεφάλι του στο χώμα να βροντήξει' 
υπομονεύτη και κρατήθηκε᾽ µα ο θείος χοιροβοσκός του 


τον αποπήρε και σηκώνοντας τα χέρια ευκήθη κι εἰπε: 


«Κόρες του Δία, της βρύσης οι Ξανθιές, σε χρόνια περασμένα 
αν ο Οδυσσέας µεριά σας έκαψεν αρνίσια για γιδίσια 

σε ξίγκι µέσα, τώρα ακούσετε την πεθυμιά µου ετούτη: 

Να 'Φτανε εκείνος, από αθάνατο θεό φερμένος πίσω, 


κι όλα σου τούτα τα καμώματα θα τ᾽ ανεμοσκορπούσε. 


Τώρα τα δείχνεις και κορδώνεσαι και τριγυρνάς τη χώρα 
κι αφήνεις τα κοπάδια ανίκανοι βοσκοί να τ᾽ αφανίζουν.» 
Κι ο Μελανθέας γυρνώντας µίλησεν, ο γιδολάτης, κι εἰπε: 
«Ωχού µου, για άκου λόγια πίβουλα που ξεστομίζει ο σκύλος! 


Μα κάποτε σε καλοκούβερτο καράβι απ’ την Ιθάκη 


αλάργα θα τον πάω για πούλημα, περίσσια κέρδη να 'χω. 
Ο ασημοδόξαρος Απόλλωνας, και σήµερα μακάρι, 

για κι οι μνηστήρες τον Τηλέμαχο να σκότωναν στο σπίτι, 
ως εἶναι αλήθεια πως ο κύρης του µακριά στα ξένα εχάθη.» 


Σαν εἰπε τούτα, τους παράτησε να σιγοπερπατούνε, 


και κίνησε να φτάσει γρήγορα στου ρήγα το παλάτι’ 

αὐτίκα δ᾽ εἴσω ἴεν, μετὰ δὲ μνηστῆρσι καθῖζεν, 
ἀντίον Εὐρυμάχου: τὸν γὰρ φιλέεσκε μάλιστα. 
τῷ πάρα μὲν κρειῶν μοῖραν θέσαν οἳ πονέοντο, 


σῖτον δ᾽ αἰδοίη ταμίη παρέθηκε φέρουσα 


ἔδμεναι. ἀγχίμολον δ᾽ Ὀδυσεὺς καὶ δῖος ὑφορβὸς 
στήτην ἐρχομένω, περὶ δέ σφεας ἤλυθ᾽ ἰωὴ 
φόρμιγγος γλαφυρῆς: ἀνὰ γάρ σφισι βάλλετ᾽ ἀείδειν 
Φήμιος: αὐτὰρ ὁ χειρὸς ἑλὼν προσέειπε συβώτην: 


«Εὔμαι, ἦ μάλα δὴ τάδε δώματα κάλ᾽ Ὀδυσῆος, 


ῥεῖα δ᾽ ἀρίγνωτ᾽ ἐστὶ καὶ ἐν πολλοῖσιν ἰδέσθαι. 
ἐξ ἑτέρων ἕτερ᾽ ἐστίν, ἐπήσκηται δέ οἱ αὐλὴ 
τοίχῳ καὶ θριγκοῖσι, θύραι δ᾽ εὐερκέες εἰσὶ 
δικλίδες: οὐκ ἄν τίς μιν ἀνὴρ ὑπεροπλίσσαιτο. 


γιγνώσκω δ᾽ ὅτι πολλοὶ ἐν αὐτῷ δαῖτα τίθενται 


ἄνδρες, ἐπεὶ κνίση μὲν ἀνήνοθεν, ἐν δέ τε φόρμιγξ 
ἠπύει, ἣν ἄρα δαιτὶ θεοὶ ποίησαν ἑταίρην.» 

τὸν δ᾽ ἀπαμειβόμενος προσέφης, Εὔμαιε συβῶτα: 
«ῥεῖ ἔγνως, ἐπεὶ οὐδὲ τά τ᾽ ἄλλα πέρ ἐσσ᾽ ἀνοήμων. 


ἀλλ᾽ ἄγε δὴ φραζώμεθ᾽ ὅπως ἔσται τάδε ἔργα. 


ἠὲ σὺ πρῶτος ἔσελθε δόμους εὖ ναιετάοντας, 
δύσεο δὲ μνηστῆρας, ἐγὼ δ᾽ ὑπολείψομαι αὐτοῦ: 
εἰ δ᾽ ἐθέλεις, ἐπίμεινον, ἐγὼ δ᾽ εἶμι προπάροιθε: 
μηδὲ σὺ δηθύνειν, μή τίς σ᾽ ἔκτοσθε νοήσας 


ἢ βάλῃ ἢ ἐλάσῃ: τὰ δέ σε φράζεσθαι ἄνωγα.» 


τὸν δ᾽ ἠμείβετ᾽ ἔπειτα πολύτλας δῖος Ὀδυσσεύς: 
γιγνώσκω, φρονέω: τά γε δὴ νοέοντι κελεύεις. 

ἀλλ᾽ ἔρχευ προπάροιθεν, ἐγὼ δ᾽ ὑπολείψομαι αὐτοῦ. 
οὐ γάρ τι πληγέων ἀδαήμων οὐδὲ βολάων: 


τολμήεις μοι θυμός, ἐπεὶ κακὰ πολλὰ πέπονθα 


κύμασι καὶ πολέμῳ: μετὰ καὶ τόδε τοῖσι γενέσθω: 
γαστέρα δ᾽ οὔ πως ἔστιν ἀποκρύψαι μεμαυῖαν, 
οὐλομένην, ἡ πολλὰ κάκ᾽ ἀνθρώποισι δίδωσι, 
τῆς ἕνεκεν καὶ νῆες ἐῦζυγοι ὁπλίζονται 


πόντον ἐπ᾽ ἀτρύγετον, κακὰ δυσμενέεσσι φέρουσαι.» 


ὣς οἱ μὲν τοιαῦτα πρὸς ἀλλήλους ἀγόρευον: 

ἂν δὲ κύων κεφαλήν τε καὶ οὔατα κείμενος ἔσχεν, 
Ἄργος, Ὀδυσσῆος ταλασίφρονος, ὃν ῥά ποτ’ αὐτὸς 
θρέψε μέν, οὐδ᾽ ἀπόνητο, πάρος δ᾽ εἰς Ἴλιον ἱρὴν 


ὤχετο. τὸν δὲ πάροιθεν ἀγίνεσκον νέοι ἄνδρες 


αἶγας ἐπ᾽ ἀγροτέρας ἠδὲ πρόκας ἠδὲ λαγωούς: 
δὴ τότε κεῖτ᾽ ἀπόθεστος ἀποιχομένοιο ἄνακτος, 
ἐν πολλῇ κόπρῳ, ἥ οἱ προπάροιθε θυράων 

ἡμιόνων τε βοῶν τε ἅλις κέχυτ’, ὄφρ᾽ ἂν ἄγοιεν 


δμῶες Ὀδυσσῆος τέμενος μέγα κοπρήσοντες: 

κι ως μπήκε µέσα, πήγε κάθισε μαζί µε τους μνηστήρες, 
αντικριστά µε τον Ευρύμαχο, που απ᾽ όλους πιο αγαπούσε. 
Κι ευτύς οι τραπεζάροι απίθωσαν μερίδα κρέας μπροστά του, 


μετά κι η σεβαστή κελάρισσα ψωμί να φάει του φέρνει. 


Σε λίγο κι ο Οδυσσέας επρόβαλε µε το χοιροβοσκό του, 

μα όπως ο Φήμιος το τραγούδι του κινούσε και στ’ αφτιά τους 
έφτασε ξάφνου ο αχός της βαθουλής κιθάρας του, στάθηκαν 
τότε ο Οδυσσέας στον Εὐύμαιο μίλησε, το χέρι αρπάζοντας του: 


«Εύμαιε, το σπίτι τούτο τ᾽ όμορφο λέω του Οδυσσέα πως θα "ναι 


θα το ξεχώριζες ανέκοπα και µες σε πλήθος άλλα. 

Το "να µε τ᾽ άλλο ιδές τα χτίσµατα πως δένουν, κι έχει τοίχο 
σαμαρωτόν η αυλή περίγυρα, και σίγουρες τις πόρτες 

τις δίφυλλες᾽ κανείς δε δύνεται µεβιάς να τις πατήσει. 


Μέσα άντρες απεικάζω κάθουνται πολλοί και ξεφαντώνουν 


τι η κνίσα ολούθε γύρω απλώνεται, κι ακούγεται η κιθάρα 
τρογύρα, που οι θεοί συντρόφισσα την έκαµαν της τάβλας.» 
Εύμαιε, και συ του απηλογήθηκες, χοιροβοσκέ, και του "πες: 
«Καλά το γνώρισες! Ανέμυαλος σε τίποτα δε δείχνεις! 


Μον’ έλα, εδώ το τι θα κάνουμε μαζί να στοχαστούμε᾽ 


έµπα, σα θες, στ’ αρχοντοκάµωτο παλάτι τώρα πρώτος 

και τους μνηστήρες σύρε αντάµωσε, κι εγώ αποµένω πίσω' 
για, αν προτιµάς, εδώ περίμενε, κι εγώ μπροστά πηγαίνω. 
Μα µην αργείς απόξω αν σ᾽ έβλεπε κανείς, µη σε χτυπήσει 


για και µη ρίξει κάτι απάνω σου’ το λόγο µου στοχάσου!» 


Κι ο αρχοντογέννητος, πολύπαθος του μίλησε Οδυσσέας: 
«Κι εγώ το ξέρω, το κατάλαβα, το νιώθω τι γυρεύεις' 

μα εσύ να πας πιο πρώτα θα 'θελα, κι εγώ να μείνω πίσω. 
Αμάθητος από ριξίµατα κι από χτυπιές δεν εἰμαι! 


Βαστά η καρδιά µου, τι έχω βάσανα πολλά τραβήξει ως τώρα 


μες σε πολέμους και σε πέλαγα᾽ ας πάει κι αυτό µε τ᾽ άλλα! 
Μα πως να κρύψεις την αχόρταγη κοιλιά που σου φωνάζει, 
ανάθεμα τη; Πόσα βάσανα γι’ αυτή δε σέρνει ο κόσμος! 

Γι αυτήν και τ᾽ ἅρμενα αρµατώνουνται τα καλοζυγιασμένα, 


πάνω απ’ τα πέλαα στους αντίµαχους τη συφορά να φέρουν.» 


Έτσι μιλούσαν συναλλήλως τους εκείνοι οι δυό, και τότε 

αφτιά και κεφαλή ανασήκωσε, κει που ταν πλαγιασμένος, 

ο Άργος ο σκύλος’ τον μεγάλωνε, πριχού στην Τροία την ἁγια 
φύγει ο Οδυσσέας ο καρτερόψυχος, µα δεν τον χάρηκε, όχι! 


Στα πρώτα χρόνια οι νιοί τον έπαιρναν αγριµολόοι μαζί τους, 


λαγούς, ζαρκάδια κι αγριοκάτσικα να κυνηγούν κατόπι, 

σαν εἶχε πια μισέψει ο αφέντης του, µες στην κοπριά την πλήθια 
των μουλαριών τον παραπέταξαν και των βοδιών, που απόξω 
απ’ την αυλόπορτα σωριάζουνταν, οι δούλοι ως να την πάρουν 


για του Οδυσσέα τ᾽ αμπελοχώραφα, το χώμα να φουσκίσουν. 

ἔνθα κύων κεῖτ᾽ Ἄργος, ἐνίπλειος κυνοραιστέων. 
δὴ τότε γ᾽, ὡς ἐνόησεν Ὀδυσσέα ἐγγὺς ἐόντα, 
οὐρῇ μέν ῥ᾽ ὅ γ᾽ ἔσηνε καὶ οὔατα κάββαλεν ἄμφω, 
ἆσσον δ᾽ οὐκέτ᾽ ἔπειτα δυνήσατο οἷο ἄνακτος 


ἐλθέμεν: αὐτὰρ ὁ νόσφιν ἰδὼν ἀπομόρξατο δάκρυ, 


ῥεῖα λαθὼν Εὔμαιον, ἄφαρ δ᾽ ἐρεείνετο μύθῳ: 
«Εὔμαι, ἦ μάλα θαῦμα, κύων ὅδε κεῖτ᾽ ἐνὶ κόπρῳ. 
καλὸς μὲν δέμας ἐστίν, ἀτὰρ τόδε γ᾽ οὐ σάφα οἶδα, 
εἰ δὴ καὶ ταχὺς ἔσκε θέειν ἐπὶ εἴδε! τῷδε, 


ᾖ αὔτως οἷοί τε τραπεζῆες κύνες ἀνδρῶν 


γίγνοντ': ἀγλαΐης δ᾽ ἕνεκεν κομέουσιν ἄνακτες.» 
τὸν δ᾽ ἀπαμειβόμενος προσέφης, Εὔμαιε συβῶτα: 
«καὶ λίην ἀνδρός γε κύων ὅδε τῆλε θανόντος. 

εἰ τοιόσδ᾽ εἴη ἠμὲν δέμας ἠδὲ καὶ ἔργα, 


οἷόν μιν Τροίηνδε κιὼν κατέλειπεν Ὀδυσσεύς, 


αἶψά κε θηήσαιο ἰδὼν ταχυτῆτα καὶ ἀλκήν. 

οὐ μὲν γάρ τι φύγεσκε βαθείης βένθεσιν ὕλης 
κνώδαλον, ὅττι δίοιτο: καὶ ἴχνεσι γὰρ περιῄδη: 
νῦν δ᾽ ἔχεται κακότητι, ἄναξ δέ οἱ ἄλλοθι πάτρης 


ὤλετο, τὸν δὲ γυναῖκες ἀκηδέες οὐ κομέουσι. 


ὅμῶες δ᾽, εὖτ᾽ ἂν μηκέτ᾽ ἐπικρατέωσιν ἄνακτες, 
οὐκέτ᾽ ἔπειτ᾽ ἐθέλουσιν ἐναίσιμα ἐργάζεσθαι: 
ἥμισυ γάρ τ᾽ ἀρετῆς ἀποαίνυται εὐρύοπα Ζεὺς 
ἀνέρος, εὖτ᾽ ἄν μιν κατὰ δούλιον ἦμαρ ἕλῃσιν.» 


ὣς εἰπὼν εἰσῆλθε δόμους εὖ ναιετάοντας, 


βῆ δ᾽ ἰθὺς μεγάροιο μετὰ μνηστῆρας ἀγαυούς. 
Ἄργον δ᾽ αὖ κατὰ μοῖρ᾽ ἔλαβεν μέλανος θανάτοιο, 
αὐτίκ᾽ ἰδόντ᾽ Ὀδυσῆα ἐεικοστῷ ἐνιαυτῷ. 

τὸν δὲ πολὺ πρῶτος ἴδε Τηλέμαχος θεοειδὴς 


ἐρχόμενον κατὰ δῶμα συβώτην, ὦκα δ᾽ ἔπειτα 


νεῦσ᾽ ἐπὶ οἳ καλέσας: ὁ δὲ παπτήνας ἕλε δίφρον 
κείμενον, ἔνθα τε δαιτρὸς ἐφίζεσκε κρέα πολλὰ 
δαιόµενος μνηστῆρσι δόμον κάτα δαινυμένοισι: 
τὸν κατέθηκε φέρων πρὸς Τηλεμάχοιο τράπεζαν 


ἀντίον, ἔνθα δ᾽ ἄρ᾽ αὐτὸς ἐφέζετο: τῷ δ᾽ ἄρα κῆρυξ 


ἆ μοῖραν ἑλὼν ἐτίθει κανέου τ᾽ ἐκ σῖτον ἀείρας. 
γχίμολον δὲ μετ᾽ αὐτὸν ἐδύσετο δώματ᾽ Ὀδυσσεύς, 
πτωχῷ λευγαλέῳ ἐναλίγκιος ἠδὲ γέροντι, 
σκηπτόµενος: τὰ δὲ λυγρὰ περὶ χροΐ εἵματα ἕστο. 


Ίζε δ᾽ ἐπὶ μελίνου οὐδοῦ ἔντοσθε θυράων, 

Κει πάνω ο σκύλος ο Άργος κοίτουνταν, τσιμπούρια φορτωμένος᾽ 
μα ξάφνου, µπρος του μόλις ένιωσε τον Οδυσσέα να στέκει, 
μεμιάς τα δυο του αφτιά κατέβασε κουνώντας την ουρά του, 

μα στον αφέντη του σιµότερα πια δε βαστούσε να 'ρθει.. 


Κι αυτός, την όψη αλλού γυρίζοντας, εσφούγγιξε ένα δάκρυ, 


τον Εὐμαιο ξεγελώντας εύκολα, και τούτα τον ρωτούσε: 
«Τέτοιο σκυλί πολύ παράξενο να το 'Χουν πεταμένο 

μες στις κοπριές᾽ αλήθεια, έχει όμορφο σκαρί, µα δεν κατέχω 
εξόν την ομορφιά και γρήγορα, παλιά, τα πόδια αν είχε. 
Μπας κι ήταν απ᾿ αυτά που τριγυρνούν στις τάβλες των 


αρχόντων 


και που αν οι αφέντες τους τα γνοιάζουνται, τα θέλουν για 
στολίδι» 

Εύμαιε, και συ του απηλογήθηκες, χοιροβοσκέ, και του "πες: 
«Είναι του αντρός, µακριά που εχάθηκε στα ξένα, ο σκύλος 
τούτος' 

την ἴδια τώρα να 'χε ανάκαρα και το κορμί σαν τότε, 


που εκείνος το άφηκε μισεύοντας κατά της Τροίας τα µέρη, 


τη δύναμή του θα καμάρωνες και τα γοργά του πόδια. 

Κανένα αγρίµι δέ του γλίτωνε στα πιο βαθιά του δάσου, 

σαν το 'στρωνε μπροστά, τι του βρισκε μεμιάς ξανά τ᾽ αχνάρια. 
Μα τώρα δυστυχάει, του χάθηκε το αφεντικό στα ξένα, 

δεν το φροντίζουν πια οι γυναίκες µας στην τόση αξεγνοιασιά 


τους. 


Έτσι εἶναι οι δούλοι, τον αφέντη τους που έχασαν κι η κυβέρνια 
τους λείπει: πια δεν έχουν όρεξη σωστή δουλειά να κάμουν. 
Αλήθεια, τη μισή ο βροντόλαλος ο Δίας αξιά του ανθρώπου 
του παίρνει απ’ τη στιγμή που επλάκωσε γι’ αυτόν σκλαβιάς 
ημέρα!» 

Σαν εἰπε αυτά, στο αρχοντοκάµωτο παλάτι µέσα εδιάβη 


κι ευτύς στον αντρωνίτη βρέθηκε μαζί µε τους μνηστήρες. 
Όμως τον Άργο η μοίρα εσκέπασε του σκοτεινού θανάτου, 
τον Οδυσσέα μόλις αντίκρισε στα είκοσι χρόνια απάνω. 
Πρώτος απ’ όλους ο θεόμορφος Τηλέμαχος τον εἶδε 


τον Εὐμαιο, στο παλάτι ως έμπαινε, κι ευτύς να πάει του γνέφει 


κοντά’ κι αυτός, κοιτώντας γύρα του, του µοιραστή σηκώνει 
το άδειο σκαμνί, που εκείνος κάθουνταν και κρέατα στους 
μνηστήρες 

μοίραζε πλήθια, σύντας στρώνουνταν να φάνε στο παλάτι, 
κι ήρθε στην τάβλα του Τηλέμαχου κι αντίκρυ του το βάζει' 


και μόλις βρήκε εκεί και κάθισεν, ο κράχτης µια μερίδα 


του φέρνει κρέας, κι ακόμα του 'δωκε ψωμί από το πανέρι. 
Σε λίγο κι ο Οδυσσέας ξωπίσω του στο αρχονταρίκι ἐχώθη 
µε την ειδή ζητιάνου, γέροντα και λεροφορεμένου, 

και στο ραβδί ακουμπούσε, κι έζωναν ξεφτίδια το κορμί του. 


Στο φράξινο κατώφλι εκάθισε και στον κυπαρισσένιο 

κλινάμενος σταθμῷ κυπαρισσίνῳ, ὃν ποτε τέκτων 
ξέσσεν ἐπισταμένως καὶ ἐπὶ στάθμην ἴθυνεν. 
Τηλέμαχος δ᾽ ἐπὶ οἳ καλέσας προσέειπε συβώτην, 
ἄρτον τ᾽ οὖλον ἑλὼν περικαλλέος ἐκ κανέοιο 


καὶ κρέας, ὥς οἱ χεῖρες ἐχάνδανον ἀμφιβαλόντι: 


«δὸς τῷ ξείνῳ ταῦτα φέρων αὐτόν τε κέλευε 
αἰτίζειν μάλα πάντας ἐποιχόμενον μνηστῆρας: 


αἰδὼς δ᾽ οὐκ ἀγαθὴ κεχρημένῳ ἀνδρὶ παρεῖναι.» 


ὡς φάτο, βῆ δὲ συφορβός, ἐπεὶ τὸν μῦθον ἄκουσεν, 


ἀγχοῦ δ᾽ ἱστάμενος ἔπεα πτερόεντ᾽ ἀγόρευε: 


«Τηλέμαχός τοι, ξεῖνε, διδοῖ τάδε, καί σε κελεύει 
αἰτίζειν μάλα πάντας ἐποιχόμενον μνηστῆρας: 
αἰδῶ δ᾽ οὐκ ἀγαθήν φησ᾽ ἔμμεναι ἀνδρὶ προΐκτῃ.» 
τὸν δ᾽ ἀπαμειβόμενος προσέφη πολύμητις 
Ὀδυσσεύς: 


«Ζεῦ ἄνα, Τηλέμαχόν μοι ἐν ἀνδράσιν ὄλβιον εἶναι, 


καί οἱ πάντα γένοιθ᾽ ὅσσα φρεσὶν ᾖσι μενοινᾶ.» 
ᾗ ῥα καὶ ἀμφοτέρῃσιν ἐδέξατο καὶ κατέθηκεν 
αὖθι ποδῶν προπάροιθεν, ἀεικελίης ἐπὶ πήρης, 
ἤσθιε δ᾽ ος ἀοιδὸς ἐνὶ μεγάροισιν ἄειδεν: 


εὖθ᾽ ὁ δεδειπνήκειν, ὁ δ᾽ ἐπαύετο θεῖος ἀοιδός. 


μνηστῆρες δ᾽ ὁμάδησαν ἀνὰ μέγαρ'. αὐτὰρ Ἀθήνη, 
ἄγχι παρισταμένη Λαερτιάδην Ὀδυσῆα 

ὤτρυν᾽, ὡς ἂν πύρνα κατὰ μνηστῆρας ἀγείροι, 
γνοίη θ᾽ οἵ τινές εἰσιν ἐναίσιμοι οἵ τ’ ἀθέμιστοι: 


ἀλλ᾽ οὐδ᾽ ὥς τιν᾽ ἔμελλ᾽ ἀπαλεξήσειν κακότητος. 


βῆ δ᾽ ἴμεν αἰτήσων ἐνδέξια φῶτα ἕκαστον, 
πάντοσε χεῖρ᾽ ὀρέγων, ὡς εἰ πτωχὸς πάλαι εἴη. 
οἱ δ᾽ ἐλεαίροντες δίδοσαν, καὶ ἐθάμβεον αὐτόν, 
ἀλλήλους τ᾽ εἴροντο τίς εἴη καὶ πόθεν ἔλθοι. 


τοῖσι δὲ καὶ μετέειπε Μελάνθιος, αἰπόλος αἰγῶν: 


«κέκλυτέ μευ, μνηστῆρες ἀγακλειτῆς βασιλείης, 
τοῦδε περὶ ξείνου: ἦ γάρ μιν πρόσθεν ὄπωπα. 

ἦ τοι μέν οἱ δεῦρο συβώτης ἡγεμόνευεν, 

αὐτὸν δ᾽ οὐ σάφα οἶδα, πόθεν γένος εὔχεται εἶναι.» 


ὡς ἔφατ’, Ἀντίνοος δ᾽ ἔπεσιν νείκεσσε συβώτην: 


«ὦ ἀρίγνωτε συβῶτα, τίη δὲ σὺ τόνδε πόλινδε 
ἤγαγες; ἢ οὐχ ἅλις ἧμιν ἀλήμονές εἰσι καὶ ἄλλοι, 
πτωχοὶ ἀνιηροί, δαιτῶν ἀπολυμαντῆρες; 

ᾖ ὄνοσαι ὅτι τοι βίοτον κατέδουσιν ἄνακτος 
ἐνθάδ᾽ ἀγειρόμενοι, σὺ δὲ καὶ προτὶ τόνδ᾽ 


ἐκάλεσσας;» 
τὸν δ᾽ ἀπαμειβόμενος προσέφης, Εὔμαιε συβῶτα: 
«Ἀντίνο᾽, οὐ μὲν καλὰ καὶ ἐσθλὸς ἐὼν ἀγορεύεις: 


τίς γὰρ δὴ ξεῖνον καλεῖ ἄλλοθεν αὐτὸς ἐπελθὼν 

της πόρτας παραστάτη ανάγειρε, που µαραγκός τον είχε 
ξύσει καλά µε τό σκεπάρνι του και γνοιαστικά σταφνίσει. 

Τον Εύμαιο φώναξε ο Τηλέμαχος να 'ρθεί κοντά του τότε, 
κι ολάκερο καρβέλι παίρνοντας απ’ τόµορφο πανέρι 


κι όσα κομμάτια κρέας οι φούχτες του χωρούσαν, τον προστάζει: 


«Στον ξένο δωσ᾽ τα τούτα γρήγορα, και πες του τους μνηστήρες 
γραμμή να πάρει διακονεύοντας, να µην αφήσει ουτ’ ἑνα' 

είναι ἡ ντροπή μαθές αταίριαστη στον που τον δέρνει η ανάγκη.» 
Κι ο θείος χοιροβοσκός, σαν άκουσε την προσταγή του, 


τρέχει στον Οδυσσέα και µε ανεµάρπαστα του συντυχαίνει λόγια: 


«Ξένε, σ᾽ τα δίνει αυτά ο Τηλέμαχος και µου 'πε τους μνηστήρες 
γραμμή να πάρεις διακονεύοντας, κανένα µην αφήσεις' 

να "χει ντροπή ο ζητιάνος, έλεγε, καθόλου δεν ταιριάζει.» 

Τότε ο Οδυσσέας ο πολυκάτεχος γυρνώντας αποκρίθη: 


«Αφέντη Δία, για τον Τηλέμαχο χαρές να γράφεις µόνο 


κι όσα λογιάζει µες στα φρένα του να του τελέψουν όλα!» 
Σαν εἰπε τούτα και στις φούχτες του τα εδέχτη, στο σκισµένο 
τ᾽ απίθωσε σακούλι κι άρχισε να τρώει᾽ την ἰδιαν ώρα 

στο αρχονταρίκι το τραγούδι του κινούσε ο τραγουδάρης. 


Κι ο θείος τραγουδιστής σαν έπαψε κι απόφαγε ο Οδυσσέας, 


βουή τρανή οι μνηστήρες άσκωσαν. Κι ήρθε η Αθηνά Παλλάδα 
και στου Λαέρτη δίπλα στέκοντας το γιο του δίνει ορµήνια 

απ’ τους μνηστήρες ό,τι απόµενε ψωμί να ζητιανέψει, 

πιος είναι δίκιος, ποιος εἶναι ἄνομος να μάθει απ᾿ όλους τούτους' 


μα κι έτσι εκείνη δέ θα γλίτωνε κανένα απὀ το Χάρο. 


Και κίνησε να πάει γυρεύοντας, δεξιά μεριά, κι ολούθε 

το Χέρι του ἁπλώνε, λες κι ήτανε ζητιάνος από χρόνια. 

Κι εκείνοι ξαφνιασμένοι του 'διναν από συμπόνια κάτι 

κι αναρωτιόνταν συναλλήλως τους ποιος ήταν, πούθε ερχόταν. 


Και τότε ο Μελανθέας τους μίλησεν, ο γιδολάτης, κι εἰπε: 


«Ακουστέ µου, της κοσµολόγητης βασίλισσας μνηστήρες, 
γι αυτόν τον ξένο᾽ τον αντάµωσα μαθές εγὠ πιο πρώτα. 
Εδώ ο χοιροβοσκός τον έφερε το δρόμο δείχνοντας του' 
ποιος όμως είναι, πούθε πέτεται πως σέρνει, δεν κατέχω.» 


Στον Εὐύμαιο τότε ο Αντίνοος μίλησε, βαριά αποπαἱρνοντάς τον: 


Χοιροβοσκέ, να µη σε ξέραμε! Τι µας τον φέρνεις πάλε 

δω πέρα τούτον; Οι άλλοι που 'ρχονται δε φτάνουν λες ζητιάνοι, 
οι ψωμοζήτες οι ανεβάσταγοι, των τραπεζιών η λέπρα; 
Παραπονιέσαι που του αφέντη σου τα πλούτη μαζώνονται 


και τρώνε τόσοι --- και προσκάλεσες και τούτον από πάνω!» 


Εύμαιε, και συ του απηλογήθηκες, χοιροβοσκέ, και του "πες: 


«Κι αν είσαι αρχόντου γιος, δε µίλησες, Αντίνοε, µμυαλωμένα 


ποιος εἶναι αυτός που πάει γυρεύοντας να κουβαλήσει ξένο; 

ἄλλον γ᾽, εἰ μὴ τῶν οἳ δημιοεργοὶ ἔασι, 


μάντιν ἢ Ιητῆρα κακῶν ἢ τέκτονα δούρων, 


ἢ καὶ θέσπιν ἀοιδόν, ὅ κεν τέρπῃσιν ἀείδων; 
οὗτοι γὰρ κλητοί γε βροτῶν ἐπ᾽ ἀπείρονα γαῖαν: 
πτωχὸν δ᾽ οὐκ ἄν τις καλέοι τρύξοντα ἓ αὐτόν. 
ἀλλ᾽ αἰεὶ χαλεπὸς περὶ πάντων εἷς μνηστήρων 


ὅδμωσὶν Ὀδυσσῆος, πέρι δ᾽ αὖτ᾽ ἐμοί: αὐτὰρ ἐγώ γε 


οὐκ ἀλέγω, ἧός μοι ἐχέφρων Πηνελόπεια 

ζώει ἐνὶ μεγάροις καὶ Τηλέμαχος θεοειδής.» 
τὸν δ᾽ αὖ Τηλέμαχος πεπνυμένος ἀντίον ηὔδα: 
«σίγα, μή μοι τοῦτον ἀμείβεο πολλὰ ἔπεσσιν: 


Ἀντίνοος δ᾽ εἴωθε κακῶς ἐρεθιζέμεν αἰεὶ 


μύθοισιν χαλεποῖσιν, ἐποτρύνει δὲ καὶ ἄλλους.» 
ᾗ ῥα καὶ Ἀντίνοον ἔπεα πτερόεντα προσηύδα: 
«Ἀντίνο᾽, ἦ µευ καλὰ πατὴρ ὡς κήδεαι υἷος, 

ὃς τὸν ξεῖνον ἄνωγας ἀπὸ μεγάροιο διέσθαι 


μύθῳ ἀναγκαίῳ: μὴ τοῦτο θεὸς τελέσειε. 


δός οἱ ἑλών: οὔ τοι φθονέω: κέλομαι γὰρ ἐγώ γε: 
μήτ᾽ οὖν μητέρ᾽ ἐμὴν ἅζευ τό γε μήτε τιν᾽ ἄλλον 
δμώων, οἳ κατὰ δώματ᾽ Ὀδυσσῆος θείοιο. 

ἀλλ᾽ οὔ τοι τοιοῦτον ἐνὶ στήθεσσι νόημα: 


αὐτὸς γὰρ φαγέμεν πολὺ βούλεαι ἢ δόμεν ἄλλῳ.» 


τὸν δ᾽ αὖτ᾽ Ἀντίνοος ἀπαμειβόμενος προσέειπε: 
«Τηλέμαχ᾽ ὑψαγόρη, μένος ἄσχετε, ποῖον ἔειπες. 
εἴ οἱ τόσσον ἅπαντες ὀρέξειαν μνηστῆρες, 

καί κέν μιν τρεῖς μῆνας ἀπόπροθεν οἶκος ἐρύκοι.» 


ὡς ἄρ᾽ ἔφη, καὶ θρῆνυν ἑλὼν ὑπέφηνε τραπέζης 


κείμενον, ᾧ ῥ᾽ ἔπεχεν λπταροὺς πόδας εἰλαπινάζων: 


οἱ δ᾽ ἄλλοι πάντες δίδοσαν, πλῆσαν δ᾽ ἄρα πήρην 
σίτου καὶ κρειῶν: τάχα δὴ καὶ ἔμελλεν Ὀδυσσεὺς 
αὖτις ἐπ᾽ οὐδὸν ἰὼν προικὸς γεύσεσθαι Ἀχαιῶν: 


στῆ δὲ παρ᾽ Ἀντίνοον, καί μιν πρὸς μῦθον ἔειπε: 


«δός, φίλος: οὐ μέν μοι δοκέεις ὁ κάκιστος Ἀχαιῶν 
ἔμμεναι, ἀλλ᾽ ὤριστος, ἐπεὶ βασιλῆ] ἔοικας. 

τῷ σε χρὴ δόμεναι καὶ λώϊον ἠέ περ ἄλλοι 

σίτου: ἐγὼ δέ κέ σε κλείω κατ᾿ ἀπείρονα γαῖαν. 


καὶ γὰρ ἐγώ ποτε οἶκον ἐν ἀνθρώποισιν ἔναιον 


ὄλβιος ἀφνειὸν καὶ πολλάκι δόσκον ἀλήτῃ, 
τοίῳ ὁποῖος ἔοι καὶ ὅτευ κεχρημένος ἔλθοι: 
ἦσαν δὲ δμῶες μάλα μυρίοι ἄλλα τε πολλὰ 
οἷσίν τ᾽ εὖ ζώουσι καὶ ἀφνειοὶ καλέονται. 


ἀλλὰ Ζεὺς ἀλάπαξε Κρονίων--ἤθελε γάρ που-- 

ξον να 'χει ανάγκη από την τέχνη του, για µαντολόγο κάποιον, 


για και γιατρέ» για µιαν αρρώστια του, για µαραγκό, για κάποιον 


απ’ τους θεϊκούς τους τραγουδάρηδες, που φραίνουν 
τραγουδώντας. 

Μονάχα αυτούς μαθές στην άµετρη τη γης φωνάζει ο κόσμος. 
Ζητιάνο ποιος ποτέ προσκάλεσε, για να του φάει το βιος του; 

Μα πάντα δείχνεις πιο κακότροπος απ’ όλους τους μνηστήρες 
στους δούλους του Οδυσσέα, µα πιότερο σα στέκω εγὠ μπροστά 


σου. 


Μα αλήθεια, τι µε νοιάζει! Η φρόνιμη μονάχα Πηνελόπη 
να ζει εδώ µέσα κι ο Τηλέμαχος ο θεοδιωματάρης!» 

Και τότε ο γνωστικός Τηλέμαχος του απηλογήθη κι εἰπε: 
«Τη χάρη κάνε µου και σώπαινε! Με τον Αντίνοο λόγια 


πολλά µη συναλλάζεις. Άσκημα το συνηθάει ν᾿ ἀγγρίζει 


τον κόσμο µε βρισιές αδιάκοπα, και σπρώχνει και τους άλλους.» 
Γυρνώντας στον Αντίνοο μίλησε μετά κι απηλογήθη: 

« Αλήθεια, Αντίνοε, ττως µε γνοιάζεσαι, καθώς το γιο του ο κύρης, 
που αυτόν τον ξένο από το σπίτι µου ζητάς εγώ να διώξω 


µε άγριες φωνές. Μη δώσεις άδικο να κάνω τέτοιο, θέ µου! 


Πάρε και δωσ᾽ του, έχεις το λεύτερο, σου το γυρεύω ατός µου, 
και µην ντραπείς γι᾿ αυτό τη μάνα µου για από τους δούλους 
κάποιον, 

που στου Οδυσσέα του ισόθεου βρίσκουνται το σπίτι µέσα τώρα. 
Όμως δεν εἶναι αυτό που γνοιάζεσαι βαθιά στα φρένα, µόνο 


το 'χεις να τρως εσύ καλύτερο παρά αλλουνού να δίνεις.» 


Γυρνώντας τότε ο Αντίνοος μίλησε κι απηλογήθη κι εἰπε: 
«Τηλέμαχε, γλωσσά κι απόκοτε, τι λόγια αυτά που κρένεις; 
Όλοι οι μνηστήρες αν τον φίλευαν µε τόσο δα απὀ τούτο, 
τρεις μήνες θα 'κανε στο σπίτι σου ξανά να βάλει πόδι!» 


Μιλώντας το σκαμνί του ακρόδειξε, που κάτω απ᾿ το τραπέζι 


το 'χε ν᾿ απλώνει στις ξεφάντωσες τ᾽ αστραφτερά του πόδια, 
Όμως οι επίλοιποι όλοι του 'διναν σε λίγο εἶχε γεμίσει 

ψωμιά και κρέατα το σακούλι του’ μα στο κατώφλι ως γύρνα, 
των Αχαιών εκεί καθούμενος να φάει τ᾽ αποδοσίδια, 


πλάι στον Αντίνοο ξάφνου στάθηκε κι αυτά τα λόγια του 'πε: 


«Φίλε, δε δείχνεις ο αχαμνότερος µες στους Αργίτες να 'σαι’ 

µε ρήγα μοιάζεις κι εἶσαι ο κάλλιος τους’ γι'αυτό να δώσεις κάτι! 
Πρεπό 'ναι το δικό σου χάρισμα των άλλων τα δοσίδια 

να ξεπερνάει, κι εγώ στην άµετρη τη γη θα σε δοξάζω. 


Ήταν καιρός που σε αρχοντόσπιτο κι εγώ στον κόσµο ζούσα, 


και πλούτη αφέντευα και χάριζα συχνά στο διακονιάρη, 

όποιος κι αν λάχαινε στην πόρτα µου κι όποια κι αν είχε ανάγκη. 
Κι ακόµα σκλάβους εἶχα αρίφνητους κι άλλα αγαθά περίσσια, 
όσα 'χει αυτός που ζει περίκαλα και πλούσιο τόνε κράζουν. 


Μα ο γιος του Κρόνου, ο Δίας, τ᾽ αφάνισε, τέτοια η βουλή του θα 

ὃς μ᾽ ἅμα ληϊστῆρσι πολυπλάγκτοισιν ἀνῆκεν 
Αἴγυπτόνδ᾽ ἰέναι, δολιχὴν ὁδόν, ὄφρ᾽ ἀπολοίμην. 
στῆσα δ᾽ ἐν Αἰγύπτῳ ποταμῷ νέας ἀμφιελίσσας. 
ἔνθ᾽ ἦ τοι μὲν ἐγὼ κελόμην ἐρίηρας ἑταίρους 


αὐτοῦ πὰρ νήεσσι μένειν καὶ νῆας ἔρυσθαι, 


ὀπτῆρας δὲ κατὰ σκοπιὰς ὤτρυνα νέεσθαι. 

οἱ δ᾽ ὕβρει εἴξαντες, ἐπισπόμενοι μένε! σφῷ, 

αἶψα μάλ᾽ Αἰγυπτίων ἀνδρῶν περικαλλέας ἀγροὺς 
πόρθεον, ἐκ δὲ γυναῖκας ἄγον καὶ νήπια τέκνα, 


αὐτούς τ᾽ ἔκτεινον: τάχα δ᾽ ἐς πόλιν ἵκετ᾽ ἀτή. 


οἱ δὲ βοῆς ἀΐοντες ἅμ᾽ ἠοῖ φαινομένηφιν 

ἦλθον: πλῆτο δὲ πᾶν πεδίον πεζῶν τε καὶ ἵππων 
χαλκοῦ τε στεροπῆς: ἐν δὲ Ζεὺς τερπικέραυνος 
φύζαν ἐμοῖς ἑτάροισι κακὴν βάλεν, οὐδέ τις ἔτλη 


στῆναι ἐναντίβιον: περὶ γὰρ κακὰ πάντοθεν ἔστη. 


ἔνθ᾽ ἡμέων πολλοὺς μὲν ἀπέκτανον ὀξέϊ χαλκῷ, 
τοὺς δ᾽ ἄναγον ζωούς, σφίσιν ἐργάζεσθαι ἀνάγκῃ. 
αὐτὰρ ἔμ᾽ ἐς Κύπρον ξείνῳ δόσαν ἀντιάσαντι, 
Δμήτορι Ἰασίδῃ, ὃς Κύπρου ἶφι ἄνασσεν: 


ἔνθεν δὴ νῦν δεῦρο τόδ᾽ ἵκω πήματα πάσχων.» 


τὸν δ᾽ αὖτ᾽ Ἀντίνοος ἀπαμείβετο φώνησέν τε: 

«τίς δαίμων τόδε πῆμα προσήγαγε, δαιτὸς ἀνίην; 
στῆθ᾽ οὕτως ἐς μέσσον, ἐμῆς ἀπάνευθε τραπέζης, 
μὴ τάχα πικρὴν Αἴγυπτον καὶ Κύπρον ἵκηαι: 


ὧς τις θαρσαλέος καὶ ἀναιδής ἐσσι προΐκτης. 


ἑξείης πάντεσσι παρίστασαι: οἱ δὲ διδοῦσι 
μαψιδίως, ἐπεὶ οὔ τις ἐπίσχεσις οὐδ᾽ ἐλεητὺς 
ἀλλοτρίων χαρίσασθαι, ἐπεὶ πάρα πολλὰ ἑκάστῳ.» 
τὸν δ᾽ ἀναχωρήσας προσέφη πολύμητις Ὀδυσσεύς: 


«ὢ πόποι, οὐκ ἄρα σοί γ᾽ ἐπὶ εἴδει καὶ φρένες ἦσαν: 


οὐ σύ γ᾽ ἂν ἐξ οἴκου σῷ ἐπιστάτῃ οὐδ᾽ ἅλα δοίης, 

ὃς νῦν ἀλλοτρίοισι παρήμενος οὔ τί μοι ἔτλης 

σίτου ἀποπροελὼν δόμεναι: τὰ δὲ πολλὰ πάρεστιν.» 
ὣς ἔφατ', Ἀντίνοος δ᾽ ἐχολώσατο κηρόθι μᾶλλον, 


καί μιν ὑπόδρα ἰδὼν ἔπεα πτερόεντα προσηύδα: 


«νῦν δή σ᾽ οὐκέτι καλὰ διὲκ µεγάροιό γ᾽ ὀΐω 

ἂψ ἀναχωρήσειν, ὅτε δὴ καὶ ὀνείδεα βάζεις.» 

ὣς ἄρ᾽ ἔφη, καὶ θρῆνυν ἑλὼν βάλε δεξιὸν ὦμον, 
πρυμνότατον κατὰ νῶτον: ὁ δ᾽ ἐστάθη ἠῦτε πέτρη 


ἔμπεδον, οὐδ᾽ ἄρα μιν σφῆλεν βέλος Ἀντινόοιο, 


να φύγω µε κουρσάρους μ᾽ ἑσπρωζε᾽ πολυταξιδεµένους, 

να πάω πολύ µακριά, στην Αίγυπτο, για να βρω το χαμό µου. 
Στον ποταμό το Νείλο τ᾽ ἄραξα τα δρεπανόγυρτά µας 

πλεούμενα, κι ευτύς παράγγελνα στους γκαρδιακούς συντρόφους 
στ’ ἁρμενα πλάι να μένουν, τ᾽ ἄρμενα στο νου τους πάντα να 


ουν, 


και βίγλες τις κορφές επρόσταξα να πιάσουν ένα γύρο. 

Μα αυτοί το παραπήραν πάνω τους, και στην αποκοτιά τους 
των Αιγυπτίων τα πλούσια χτήματα κινούσαν να πατήσουν, 
και σέρναν σκλάβες τις γυναίκες τους και τα μικρά παιδιά τους, 


και σκότωναν κι αυτούς. Μα ως έφτασε γοργά η βοή στην πόλη, 


εκείνοι, ακούγοντας το κάλεσμα, χαράματα πρόφτασαν, 

κι ευτύς ο κάμπος όλος γέμισε πεζούς κι αμαξολάτες, 

και τα χαλκένια άστραφταν ἅρματα. Στούς συντρόφους µου τότε 
φύτεψε ο Δίας ο κεραυνόχαρος δείλια κακιά, κι ουτ’ ένας 


μπρος στον οχτρό εκρατήθη, τι ο χαμός µας είχε ζώσει ολούθε. 


Εκεί πολλούς δικούς µας σκότωσαν µε τα χαλκά κοντάρια, 
τους άλλους ζωντανούς τους έσερναν, να τους δουλεύουν 
σκλάβοι. 

Μένα µε δώκαν σ'έναν ξένο τους, που έτυχε εκεί, στου Γιάσου 
ΤΟ γιο το Δμήτορα, τον άρχοντα της Κύπρος) απ’ την Κύπρο 


τώρα έχω φτάσει εδώ στα µέρη σας πολυβασανισμένος.» 


Κι ο Αντίνοος τότε του αποκρίθηκε κι αυτά τα λόγια του 'πε: 
«Τέτοιο κακό σαν ποιος µας το 'στειλε θεός, να µας χαλάσει 
το γιόμα τώρα; Απ το τραπέζι µου µακριά! Στη μέση στάσου, 
µη βρεις μιαν άλλη Κύπρο κι Αίγυπτο πικρή να σε προσμένει, 


τέτοιος αδιάντροπος κι απόκοτος που δείχνεις ψωμοζήτης! 


Σε όλους γραμμή περνώντας στέκεσαι, και δίνουν οι μνηστήρες 
αλόγιαστα᾽ το βιος ποιος γνοιάζεται, ποιος το πονεί το ξένο; 

γι αυτό και το χαρίζει ανέµελα, τι έχει όσα θέλει ομπρός του.» 
Πισωδρομώντας ο πολύβουλος του μίλησε Οδυσσέας: 


«Ωχού, τα κάλλη κι αν δε σου 'λειψαν, όµως μυαλό δεν έχεις! 


Αλάτι λέω σπειρί δε θα 'δινες απ’ το δικό σου σε άλλον, 

αφού σε ξένο εδώ καθούμενος τραπέζι να µου δώκεις 

ψωμί η καρδιά σου δεν το βάσταξε, κι ας έχεις τόσα οµπρός 
σου.» 

Αυτά εἰπε, και του Αντίνοου σύγκλυσε πιο ακόµα οργή τα φρένα, 


και λόγια του 'λεγε ανεµάρπαστα ταυροκοιτάζοντάς τον: 


«Το αρχονταρίκι δέ φαντάζουμαι γερός ν᾿ αφήσεις τώρα 
και να’ βγεις ὀξω, µια και βάλθηκες να µας αγκυλοχέψεις.» 
Είπε, και ρίχνοντας τον πέτυχε στο δεξιόν ὦμο απάνω 

µε το σκαμνί, στην πλάτη ακρόκορφα, µα εκείνος στάθη ως 
βράχος 

και τη ριξιά του Αντίνοου δέχτηκε Χωρίς να ξεσαλέψεί᾽ 

ἀλλ᾽ ἀκέων κίνησε κάρη, κακὰ βυσσοδομεύων. 

ἂψ δ᾽ ὅ γ᾽ ἐπ’ οὐδὸν ἰὼν κατ’ ἄρ᾽ ἕζετο, κὰδ δ᾽ ἄρα 
πήρην 

θῆκεν ἐὐπλείην, μετὰ δὲ μνηστῆρσιν ἔειπε: 
«κέκλυτέ μευ, μνηστῆρες ἀγακλειτῆς βασιλείης, 


ὄφρ᾽ εἴπω τά µε θυμὸς ἐνὶ στήθεσσι κελεύει. 


οὐ μὰν οὔτ᾽ ἄχος ἐστὶ μετὰ φρεσὶν οὔτε τι πένθος, 
ὁππότ᾽ ἀνὴρ περὶ οἷσι μαχειόμενος κτεάτεσσι 
βλήεται, ἢ περὶ βουσὶν ἢ ἀργεννῇς ὀΐεσσιν: 
αὐτὰρ ἔμ᾽ Ἀντίνοος βάλε γαστέρος εἵνεκα λυγρῆς, 


οὐλομένης, ἣ πολλὰ κάκ᾽ ἀνθρώποισι δίδωσιν. 


ἀλλ᾽ εἴ που πτωχῶν γε θεοὶ καὶ Ἐρινύες εἰσίν, 
Ἀντίνοον πρὸ γάμοιο τέλος θανάτοιο κιχείη.» 
τὸν δ᾽ αὖτ᾽ Ἀντίνοος προσέφη, Εὐπείθεος υἱός: 
«ἔσθι᾽ ἕκηλος, ξεῖνε, καθήμενος, ἢ ἄπιθ᾽ ἄλλῃ, 


μή σε νέοι διὰ δώματ᾽ ἐρύσσωσ”', οἳ ἀγορεύεις, 


ἢ ποδὸς ἢ καὶ χειρός, ἀποδρύψωσι δὲ πάντα.» 


ὡς ἔφαθ᾽, οἱ δ᾽ ἄρα πάντες ὑπερφιάλως νεµέσησαν: 


ὧδε δέ τις εἴπεσκε νέων ὑπερηνορεόντων: 
«Ἀντίνο᾽, οὐ μὲν κἀλ᾽ ἔβαλες δύστηνον ἀλήτην, 


οὐλόμεν᾽, εἰ δή πού τις ἐπουράνιος θεός ἐστιν. 


καί τε θεοὶ ξείνοισιν ἐοικότες ἀλλοδαποῖσι, 
παντοῖοι τελέθοντες, ἐπιστρωφῶσι πόληας, 
ἀνθρώπων ὕβριν τε καὶ εὐνομίην ἐφορῶντες.» 

ὡς ἄρ᾽ ἔφαν μνηστῆρες, ὁ δ᾽ οὐκ ἐμπάζετο μύθων. 


Τηλέμαχος δ᾽ ἐν μὲν κραδίῃ μέγα πένθος ἄεξε 


βλημένου, οὐδ᾽ ἄρα δάκρυ χαμαὶ βάλεν ἐκ 
βλεφάροῖϊν, 

ἀλλ᾽ ἀκέων κίνησε κάρη, κακὰ βυσσοδομεύων. 
τοῦ δ᾽ ὡς οὖν ἤκουσε περίφρων Πηνελόπεια 
βλημένου ἐν μεγάρῳ, μετ᾽ ἄρα δμῳῇσιν ἔειπεν: 


«αἴθ᾽ οὕτως αὐτόν σε βάλοι κλυτότοξος Ἀπόλλων.» 


τὴν δ᾽ αὖτ᾽ Εὐρυνόμη ταμίη πρὸς μῦθον ἔειπεν: 
«εἰ γὰρ ἐπ᾽ ἀρῇσιν τέλος ἡμετέρῃσι γένοιτο: 
οὐκ ἄν τις τούτων γε ἐθθρονον Ἠῶ ἵκοιτο.» 

τὴν δ᾽ αὖτε προσέειπε περίφρων Πηνελόπεια: 


«μαῖ᾽, ἐχθροὶ μὲν πάντες, ἐπεὶ κακὰ μηχανόωνται: 


Ἀντίνοος δὲ μάλιστα μελαίνῃ κηρὶ ἔοικε. 

ξεῖνός τις δύστηνος ἀλητεύει κατὰ δῶμα 
ἀνέρας αἰτίζων: ἀχρημοσύνη γὰρ ἀνώγει: 

ἔνθ᾽ ἄλλοι μὲν πάντες ἐνέπλησάν τ᾽ ἔδοσάν τε, 


οὗτος δὲ θρήνυι πρυμνὸν βάλε δεξιὸν ὦμον.» 


ἡ μὲν ἄρ᾽ ὣς ἀγόρευε μετὰ δμῳῇσι γυναιξίν, 

την κεφαλή του εκίνησε άλαλος μονάχα, μελετώντας 
κακά στα φρένα, κι όπως κάθισε γυρνώντας στο κατώφλι, 
τ᾽ ολόγιοµο σακούλι απίθωσε και στους μνηστήρες εἰπε: 
«Ακουστέ µου, της κοσµολόγητης βασίλισσας μνηστήρες, 


-τοτι η καρδιά στα στήθη µέσα µου µε σπρώχνει να μιλήσω' 


καημό δε νιώθει ουδέ παράπονο κανείς στα φρένα, αν τύχει 
να τον χτυπήσουν, καθώς πάσκιζε το βιος του ν᾽ αφεντέψει, 
για να γλιτώσει για τα βόδια του για τ᾿ άσπρα πρόβατά του. 
Όμως ο Αντίνοος τώρα µου "ριξε για την κοιλιά την έρµη, 


ανάθεμα τη! Πόσα βάσανα γι'αὐτή δε σέρνει ο κόσμος! 


Μα αν έχουν κι οι ζητιάνοι και θεούς δικούς τους κι Ερινύες, 
αντίς για γάμο ο Αντίνοος θάνατο κακό να βρει, μακάρι!» 

Κι ο γιος του Ευπείθη, ο Αντίνοος, γύρισε κι απηλογήθη κι εἰπε: 
«Κάτσε και τρώγε, ξένε, αμίλητος, για τράβα αλλού, απ’ το πόδι 


για από το χέρι µες στις κάμαρες οι νιοί να µη σε σύρουν, 


και ξεγδαρμένος βγεις ολόκληρος, µε αυτά που ξεστομίζεις.» 
Αυτά εἰπε, και τους άλλους άµετρος θυμός τους συνεπήρε, 
κι αυτά φώναζαν απ’ τους νιούτσικους τους φαντασμένους 
κάποιοι: 

«Δεν έκανες καλά τον ἁμοιρο που χτύπησες ζητιάνο' 


Που ξέρεις αν δεν είναι, δύστυχε, κανείς θεός ουράνιος; 


Συχνά οι θεοί, την όψη αλλάζοντας λογής λογής, παρόμοιοι 

µε αλλόξενους θνητούς, αγνώριστοι τις πολιτείες γυρνούνε, 

να δουν μαθές ποιοί άνθρωποι είναι άνοµοι και ποιοι κρατούν το 
δίκιο.» 

Τέτοια οι μνηστήρες λόγια του 'λεγαν, µα κείνος τ᾽ αψηφούσε. 


Με πικραμένα κι ο Τηλέμαχος στεκόταν σπλάχνα, ως εἶδε 


να τον χτυπούν, µα από τα μάτια του δε βγήκε δάκρυ, μόνο 
την κεφαλή του εκίνησε ἁλαλος, λογιώντας το χαμό τους. 

Η Πηνελόπη πάλι η φρόνιμη, σαν έφτασε στ᾿ αφτιά της 

στο αρχονταρίκι πως τον χτύπησαν, μιλούσε µε τις σκλάβες: 


« Και σένα ας ρίξει, θέ µου, ο Απόλλωνας ο τρανοσαγιτάρης!» 


Γυρνώντας τότε κι η κελάρισσα της μίλησε Ευρυνόμη: 
«Αλήθεια, αν ήταν οι κατάρες µας να πιάναν, απὀ τούτους 
ως την Αυγή την οµορφόθρονη ποιος θα 'χε πια απομείνει;» 
Κι η Πηνελόπη τότε η φρόνιµη γυρνάει κι απηλογιέται: 


«Όλοι κακά µας κλώθουν, μάνα µου, και τους οχτρεύουμαι όλους, 


μα µόνο τον Αντίνοο µίσησα σαν του χαμού τη Λάμια! 

Δω µέσα κάποιος ξένος άµοιρος τον έχει σπρώξει η ανέχεια 
και τριγυρίζει ζητιανεύοντας απ’ τους μνηστήρες κάτι’ 

όλοι του δώκαν και τον γέμισαν δοσίµατα, μονάχα 


αυτός µε το σκαμνί τον χτύπησε δεξιά μεριά στον ώμο.» 


Όση ώρα εκείνη µε τις σκλάβες της μιλούσε καθισμένη 


510 


515 


520 


525 


590 


5835 


540 


545 


ἡμένη ἐν θαλάμῳ: ὁ δ᾽ ἐδείπνεε δῖος Ὀδυσσεύς: 
ἡ δ᾽ ἐπὶ οἳ καλέσασα προσηύδα δῖον ὑφορβόν: 
«ἔρχεο, δῖ Εὔμαιε, κιὼν τὸν ξεῖνον ἄνωχθι 


ἐλθέμεν, ὄφρα τί μιν προσπτύξομαι ἠδ᾽ ἐρέωμαι 


εἴ που Ὀδυσσῆος ταλασίφρονος ἠὲ πέπυσται 

ἢ ἴδεν ὀφθαλμοῖσι: πολυπλάγκτῳ γὰρ ἔοικε.» 

τὴν δ᾽ ἀπαμειβόμενος προσέφης, Εὔμαιε συβῶτα 
«εἰ γάρ τοι, βασίλεια, σιωπήσειαν Ἀχαιοί: 


οἳ ὅ γε μυθεῖται, θέλγοιτό κέ τοι φίλον ἦτορ. 


τρεῖς γὰρ δή μιν νύκτας ἔχον, τρία δ᾽ ἤματ᾽ ἔρυξα 
ἐν κλισίῃ: πρῶτον γὰρ ἔμ᾽ ἵκετο νηὸς ἀποδράς: 
ἀλλ᾽ οὔ πω κακότητα διήνυσεν ἣν ἀγορεύων. 

ὡς δ᾽ ὅτ᾽ ἀοιδὸν ἀνὴρ ποτιδέρκεται, ὅς τε θεῶν ἐξ 


ἀείδει δεδαὼς ἔπε᾽ ἱμερόεντα βροτοῖσι, 


τοῦ δ᾽ ἄμοτον μεμάασιν ἀκουέμεν, ὁππότ᾽ ἀείδῃ: 
ὣς ἐμὲ κεῖνος ἔθελγε παρήμενος ἐν μεγάροισι. 
φησὶ δ᾽ Ὀδυσσῆος ξεῖνος πατρωϊος εἶναι, 

Κρήτῃ ναιετάων, ὅθι Μίνωος γένος ἐστίν. 


ἔνθεν δὴ νῦν δεῦρο τόδ᾽ ἵκετο πήματα πάσχων, 


προπροκυλινδόµενος: στεῦται δ᾽ Ὀδυσῆος ἀκοῦσαι, 


ἀγχοῦ, Θεσπρωτῶν ἀνδρῶν ἐν πίονι δήμῳ, 
ζωοῦ: πολλὰ δ᾽ ἄγει κειμήλια ὅνδε δόμονδε.» 
τὸν δ᾽ αὖτε προσέειπε περίφρων Πηνελόπεια: 


«ἔρχεο, δεῦρο κάλεσσον, ἵν᾽ ἀντίον αὐτὸς ἐνίσπῃ. 


οὗτοι δ᾽ ἠὲ θύρῃσι καθήμενοι ἑψιαάσθων. 

ἢ αὐτοῦ κατὰ δώματ᾽, ἐπεί σφισι θυμὸς ἐῦφρων. 
αὐτῶν μὲν γὰρ κτήματ᾽ ἀκήρατα κεῖτ᾽ ἐνὶ οἴκῳ, 
σῖτος καὶ μέθυ ἡδύ: τὰ μὲν οἰκῆες ἔδουσιν, 


οἱ δ᾽ εἰς ἡμέτερον πωλεύμενοι ἤματα πάντα, 


βοῦς ἱερεύοντες καὶ δὶς καὶ πίονας αἶγας, 
εἰλαπινάζουσιν πίνουσί τε αἴθοπα οἶνον, 

μαψιδίως: τὰ δὲ πολλὰ κατάνεται. οὐ γὰρ ἔπ᾽ ἀνήρ, 
οἷος Ὀδυσσεὺς ἔσκεν, ἀρὴν ἀπὸ οἴκου ἀμῦναι. 


εἰ δ᾽ Ὀδυσεὺς ἔλθοι καὶ ἵκοιτ᾽ ἐς πατρίδα γαῖαν, 


αἶψά κε σὺν ᾧ παιδὶ βίας ἀποτίσεται ἀνδρῶν.» 

ὡς φάτο, Τηλέμαχος δὲ μέγ᾽ ἔπταρεν, ἀμφὶ δὲ δῶμα 
σμερδαλέον κονάβησε: γέλασσε δὲ Πηνελόπεια, 
αἶψα δ᾽ ἄρ᾽ Εὔμαιον ἔπεα πτερόεντα προσηύδα: 


«ἔρχεό μοι, τὸν ξεῖνον ἐναντίον ὧδε κάλεσσον. 


οὐχ ὁράᾳς ὃ μοι υἱὸς ἐπέπταρε πᾶσιν ἔπεσσι; 
τῷ κε καὶ οὐκ ἀτελὴς θάνατος μνηστῆρσι γένοιτο 
πᾶσι μάλ᾽, οὐδέ κέ τις θάνατον καὶ κῆρας ἀλύξει. 
ἄλλο δέ τοι ἐρέω, σὺ δ᾽ ἐνὶ φρεσὶ βάλλεο σῇσιν: 


αἴ κ᾿ αὐτὸν γνώω νημερτέα πάντ᾽ ἐνέποντα, 

στο γυναικίτη, ο αρχοντογέννητος γιοµάτιζε Οδυσσέας' 
κι αυτή το θείο κοντά της κάλεσε χοιροβοσκό και του πε: 
«Εύμαιε, για σύρε, αρχοντογέννητε, και πες του ξένου να 'ρθει, 


για να του πω το καλωσόρισες και να ρωτήσω αν έχει 


μαθές ακούσει, ο καρτερόψυχος που βρίσκεται Οδυσσέας, 
για κι αν τον εἶδε ατός του᾿ φαίνεται πολυταξιδεµένος.» 
Εύμαιε, και συ γυρνώντας έπειτα, χοιροβοσκέ, της εἶπες: 
«Αχ, να Ταν οι Αχαιοί, βασίλισσα, για λίγο να σώπαιναν! 


Και τι δεν ιστορεί! Θα γήτευε στα στήθη την καρδιά σου! 


Μες στο καλύβι µου τον κράτησα τρεις νύχτες και τρεις µέρες, 
τι ήρθε σε μένα πρώτα, φεύγοντας κρυφά από τ᾽ ἁρμενό του' 

κι ωστόσο δε µου αποδηγήθηκε τα τόσα βάσανα του. 

Στον τραγουδάρη πως τα μάτια σου στυλώνεις, που 'χει μάθει 
τραγούδια απ’ τους θεούς πανέμορφα και ψάλλει στους 


ανθρώπους, 


και λαχταράς ν᾽ ακούς ατέλειωτα, σαν πιάσει το τραγούδι᾽ 
παρόμοια κι εκείνου µε γήτευαν τα λόγια στο μαντρί µου. 
Ἠταν στην Κρήτη λέει το σπίτι του, στου Μίνωα την πατρίδα, 
και φίλος γονικός µου πέτουνταν πως εἶναι του Οδυσσέα, 


κι ως να ρθει εδώ χιλιοπαράδειρε και χιλιοβασανίστη. 


Να λέει δε σταματάει πως άκουσε για το θεϊκό» Οδυσσέα 

πως βρίσκεται κοντά, στων Θεσπρωτών τη μυριοπλούσια χώρα, 
και ζει και κουβαλά αξετίµητα πολλά μαζί του πλούτη.» 

Κι η Πηνελόπη τότε η φρόνιµη του απηλογήθη κι εἰπε: 


«Σύρε και πες του να 'ρθει, μόνος του να µου τα πει, και τούτοι 


ας ξεφαντώνουν στις αυλόπορτες απ ὀξω καθισμένοι 

για µες στο σπίτι, αφού χαρούμενη νογοῦνε την καρδιά τους --- 
πως όχι; αφού κρατιέται απείραχτο το βιος στ’ αρχοντικά τους 
κι απ’ το κρασί και το σιτάρι τους μονάχα οι δούλοι τρώνε, 


κι ατοί τους κάθε μέρα βρίσκουνται στο σπίτι το δικό µας 


τ᾽ αρνιά µας σφάζοντας, τα βόδια µας και τις παχιές µας γίδες, 
Χαροκοπώντας, το Φλογόμαυρο ξοδιάζοντας κρασί µας, 
ανέγνοιοι’ κι όλα εδώ ασωτεύουνται, κι άντρας κανείς δεν εἶναι, 
ως ο Οδυσσέας, από το σπίτι µας το χάλασμα να διώξει. 


Μα αν ο Οδυσσέας ερχόταν κι έφτανε στη γη την πατρική του, 


µε τον υγιό του θα γδικιώνουνταν γοργά τις ανομίες τους.» 
Στα λόγια αυτά µε ορμή ο Τηλέμαχος φταρνίστη, και το σπίτι 
γύρω αντιλάλησε ἀγρια᾽ γέλασε κι η Πηνελόπη τότε, 

γυρνάει στον Εύμαιο κι ανεµάρπαστα του συντυχαίνει λόγια: 


«Τρέχα, τον ξένο φώναξε µου τον, εδώ μπροστά µου να 'ρθεῖ' 


δεν εἶδες τώρα πως φταρνίστηκε στα λόγια που είπα ο γιος µου; 
Για τούτο λέω πως θα βρει ανέσφαλτος ο Χάρος τους μνηστήρες 
όλους! Τη μοίρα και το θάνατο δε θα γλιτώσει ουτ’ ένας. 

Πάνω σ᾽ αυτά κάτι άλλο θα 'λεγα, και συ στο νου σου βάλ᾽ το' 


αν καταλάβω πως μιλώντας µου μονάχα αλήθειες εἰπε, 

ἕσσω μιν χλαῖνάν τε χιτῶνά τε, εἵματα καλά.» 

ὡς φάτο, βῆ δὲ συφορβός, ἐπεὶ τὸν μῦθον ἄκουσεν: 
ἀγχοῦ δ᾽ ἱστάμενος ἔπεα πτερόεντα προσηύδα: 
«ξεῖνε πάτερ, καλέει σε περίφρων Πηνελόπεια, 


μήτηρ Τηλεμάχοιο: μεταλλῆσαί τί ἑ θυμὸς 


ἀμφὶ πόσει κέλεται, καὶ κήδεά περ πεπαθυίῃ. 
εἰ δέ κἑ σε γνώῃ νημερτέα πάντ᾽ ἐνέποντα, 
ἔσσει σε χλαῖνάν τε χιτῶνά τε, τῶν σὺ μάλιστα 
χρηΐζεις: σῖτον δὲ καὶ αἰτίζων κατὰ δῆμον 


γαστέρα βοσκήσεις: δώσει δέ τοι ὃς κ᾿ ἐθέλῃσι.» 


τὸν δ᾽ αὖτε προσέειπε πολύτλας δῖος Ὀδυσσεύς: 
«Εὔμαι, αἶψά κ᾿ ἐγὼ νημερτέα πάντ᾽ ἐνέποιμι 
κούρῃ Ἰκαρίοιο, περίφρονι Πηνελοπείῃ: 

οἶδα γὰρ εὖ περὶ κείνου, ὁμὴν δ᾽ ἀνεδέγμεθ᾽ ὀϊζύν. 


ἀλλὰ μνηστήρων χαλεπῶν ὑποδείδι' ὅμιλον, 


τῶν ὕβρις τε βίη τε σιδήρεον οὐρανὸν ἵκει. 

καὶ γὰρ νῦν, ὅτε μ᾽ οὗτος ἀνὴρ κατὰ δῶμα κιόντα 
οὔ τι κακὸν ῥέξαντα βαλὼν ὀδύνῃσιν ἔδωκεν, 
οὔτε τι Τηλέμαχος τό γ᾽ ἐπήρκεσεν οὔτε τις ἄλλος. 


τῷ νῦν Πηνελόπειαν ἐνὶ μεγάροισιν ἄνωχθι 


μεῖναι, ἐπειγομένην περ, ἐς ἠέλιον καταδύντα: 

καὶ τότε μ᾿ εἰρέσθω πόσιος πέρι νόστιμον ἦμαρ, 
ἀσσοτέρω καθίσασα παραὶ πυρί: εἵματα γάρ τοι 
λύγρ᾽ ἔχω: οἶσθα καὶ αὐτός, ἐπεί σε πρῶθ᾽ ἱκέτευσα.» 


ὣς φάτο, βῆ δὲ συφορβός, ἐπεὶ τὸν μῦθον ἄκουσε. 


τὸν δ᾽ ὑπὲρ οὐδοῦ βάντα προσηύδα Πηνελόπεια: 
«οὐ σύ γ᾽ ἄγεις, Εὔμαιε: τί τοῦτ᾽ ἐνόησεν ἀλήτης; 
ἦ τινά που δείσας ἐξαίσιον ἧε καὶ ἄλλως 

αἰδεῖται κατὰ δῶμα; κακὸς δ᾽ αἰδοῖος ἀλήτης.» 


τὴν δ᾽ ἀπαμειβόμενος προσέφης, Εὔμαιε συβῶτα: 


«μυθεῖται κατὰ μοῖραν, ἃ πέρ κ᾿ οἴοιτο καὶ ἄλλος, 
ὕβριν ἀλυσκάζων ἀνδρῶν ὑπερηνορεόντων. 
ἀλλά σε μεῖναι ἄνωγεν ἐς ἠέλιον καταδύντα. 

καὶ δὲ σοὶ ὧδ᾽ αὐτῇ πολὺ κάλλιον, ὦ βασίλεια, 


οἴην πρὸς ξεῖνον φάσθαι ἔπος ἠδ᾽ ἐπακοῦσαι.» 


τὸν δ᾽ αὖτε προσέειπε περίφρων Πηνελόπεια: 
«οὐκ ἄφρων ὁ ξεῖνος: ὀΐεται, ὥς περ ἂν εἴη: 
οὐ γάρ πού τινες ὧδε καταθνητῶν ἀνθρώπων 
ἀνέρες ὑβρίζοντες ἀτάσθαλα μηχανόωνται.» 


ἡ μὲν ἄρ᾽ ὣς ἀγόρευεν, ὁ δ᾽ ᾠχετο δῖος ὑφορβὸς 


μνηστήρων ἐς ὅμιλον, ἐπεὶ διεπέφραδε πάντα. 
αἶψα δὲ Τηλέμαχον ἔπεα πτερόεντα προσηύδα, 
ἄγχι σχὼν κεφαλήν, ἵνα μὴ πευθοίαθ᾽ οἱ ἄλλοι: 
«ὦ φίλ᾽, ἐγὼ μὲν ἄπειμι, σύας καὶ κεῖνα φυλάξων, 


σὸν καὶ ἐμὸν βίοτον: σοὶ δ᾽ ἐνθάδε πάντα μελόντων. 

θα πω να του χαρίσουν όμορφη χλαμύδα και χιτώνα.» 

Κι ο θείος χοιροβοσκός, σαν άκουσε την προσταγή της, τρέχει 
στον Οδυσσέα και µε ἁνεμάρπαστα του συντυχαίνει λόγια: 
«Πατέρα, ξένε, τώρα η φρόνιμη σε κράζει Πηνελόπη 


να πας, η μάνα του Τηλέμαχου᾽ την έσπρωξε η καρδιά της 


να σε ρωτήσει για τον άντρα της, και τόσα που 'χει σύρει. 
Κι αν καταλάβει πως μιλώντας της μονάχα αλήθειες είπες, 
χλαμύδα και χιτώνα δώρο της θα πάρεις λέει’ και τα 'χεις 
ανάγκη! Για ψωμί ζητιάνεψε γυρνώντας µες στη χώρα, 


για να χορτάσεις᾽ όποιος άνθρωπος θελήσει, θα σου δώκει.» 


Κι ο αρχοντογέννητος, πολύπαθος του μίλησε Οδυσσέας: 
«Την πάσα αλήθεια εγώ στη φρόνιμη του Ικάριου θυγατέρα, 
την Πηνελόπη, τώρα θα 'λεγα, χωρίς καιρό να χάσω' 

τα ξέρω τα δικά του, σύραμε κι οι δυο τυράννια τόσα! 


Μα τρέµω τους πολλούς κακότροπους μνηστήρες, τι έχει φτάσει 


η αδιαντροπιά κι η κακοσύνη τους στα σιδερένια ουράνια! 
Και τώρα ακόµα που τριγύριζα το αρχονταρίκι, εκείνος 

µε αφάνισε του πόνου ρίχνοντας, χωρίς να τον πειράξω, 
κι ούτε ο Τηλέμαχος µου στάθηκε κι ουδέ κανένας άλλος. 


Γι αυτό στην Πηνελόπη μήνυσε, κι ας έχει βιάση τόση, 


στην κάμαρα της µε το λιόγερµα να µε προσμένει, αν θέλει’ 
κιας µε ρωτήσει για τον άντρα της, το πότε θα γυρίσει, 
καθίζοντας µε πλάι στο τζάκι της φορώ μαθές κουρέλια' 
στα πόδια τα δικά σου πρόσπεσα πιο πριν και το κατέχεις.» 


Κι ο θείος χοιροβοσκός, σαν άκουσε τα λόγια αυτά, γυρίζει, 


μα το κατώφλι μόλις διάβηκε, του κράζει η Πηνελόπη: 

«Εύμαιε, γιατί δε µου τον έφερες; σαν τι στοχάστη ο νους του; 
ποιος τον φοβέρισε και τρόμαξε; Για από ντροπή δε θέλει 

να τριγυρνάει στο σπίτι; Είναι ἄσκημο να ντρέπεται ο ζητιάνος.» 


Εύμαιε, και συ γυρνώντας έπειτα, χοιροβοσκέ, της εἶπες: 


«Πολύ σωστά μιλάει’ θα το 'βαζε στο νου του κι όποιος άλλος᾽ 
λέει να ξεφύγει τους αράθυµους, ξαδιάντροπους μνηστήρες' 
γι αυτό μηνάει μετά το λιόγερµα να τον προσμένεις να 'ρθει. 
Πολύ καλύτερο, βασίλισσα, και για την ἴδια εσένα 


μόνη στον ξένο αν πεις το λόγο σου κι ακούσεις το δικό του.» 


Κι η Πηνελόπη τότε η φρόνιµη του απηλογήθη κι εἰπε: 

«Κοντός δεν είναι ο ξένος το 'νιωσε μαθές τι θα γινόταν 

τι άλλοι σαν τούτους λέω δε βρίσκουνται στον κόσμον όλο μέσα 
δουλειές κακές να κλώθουν, άνοµες, στην τόσην αδικία τους.» 


Έτσι μιλούσε εκείνη, κι έφυγε για των μνηστήρων πίσω 


ο θείος χοιροβοσκός τη µαζώξη, σαν πια της τα 'πεν όλα᾽ 

κι έσκυψε αμέσως στον Τηλέμαχο την κεφαλή, οι μνηστήρες 
να µην ακούσουν, κι ανεµάρπαστα κινούσε λόγια κι είπε: 
«Εγώ, καλέ µου, πάω τους χοίρους µας και κείνα να φυλάξω, 


το βίος σου και το βίος µου’ γνοιάσου τα τα εδώ κι εσύ ως την 

άκρα. 


595 μην ᾿ ᾽ να ᾿ Τον ἰδιο ατό σου πρώτα φύλαγε΄ µπορεί πολλά να πάθεις, 
αὐτὸν μέν σε πρῶτα σάω, καὶ φράζεο θυμῷ ᾿ ' ᾿ ς ᾿ 
: ᾿ τὰ ᾿ ᾿ ᾿ το νου σου! Αργίτες πλήθος βρίσκουνται που θέλουν το χαμό 
μή τι πάθῃς: πολλοὶ δὲ κακὰ φρονέουσιν Ἀχαιῶν, 
σου. 
τοὺς Ζεὺς ἐξολέσειε πρὶν ἡμῖν πῆμα γενέσθαι.» 4 ᾿ ᾿ : ᾿ 
{ Η ᾿ ᾿ . . Να ταν ο Δίας να τους αφάνιζε, πριχού κακό µας κάνουν!» 
τὸν δ᾽ αὖ Τηλέμαχος πεπνυμένος ἀντίον ηὔδα: ᾿ ᾽ ᾽ ᾽ ᾿ 
᾿ , ζ τη κεῦη ᾽ Κι ο γνωστικός γυρνάει Τηλέμαχος κι απηλογιά του δίνει: 
«ἔσσεται οὕτως, ἄττα: σὺ δ᾽ ἔρχεο δειελιήσας: 
«Καλά, παππούλη! Ωστόσο πρόσμενε πιο πριν να δειλινίσεις' 


600 ἠῶθεν δ᾽ ἰέναι καὶ ἄγειν ἱερήϊα καλά: κι ως φέξει, εδώ ξανάρχου φέρνοντας παχιά σφαχτά, να φάμε. 
αὐτὰρ ἐμοὶ τάδε πάντα καὶ ἀθανάτοισι μελήσει.» Τ᾽ άλλα εδώ πέρα εγώ κι οι αθάνατοι θεοί θα τα γνοιαστούμε.» 
ὣς φάθ᾽, ὁ δ᾽ αὖτις ἄρ᾽ ἕζετ᾽ ἐὐξέστου ἐπὶ δίφρου, Είπε, κι εκείνος ξανακάθισε στο μαγλινό σκαμνί του' 
πλησάμενος δ᾽ ἄρα θυμὸν ἐδητύος ἠδὲ ποτῆτος και πια µε το φαγί σα φράθηκε και το πιοτό η καρδιά του, 
βῆ ῥ᾽ ἴμεναι μεθ᾽ ὕας, λίπε δ᾽ ἕρκεά τε µέγαρόν τε, κινούσε για τους χοίρους, κι άφηνε κι αυλή κι αρχονταρίκι 

605 πλεῖον δαιτυμόνων: οἱ δ᾽ ὀρχηστυῖ καὶ ἀοιδῇ γεμάτα ανθρώπους που ξεφάντωναν χόρευαν, τραγουδούσαν 


τέρποντ': ἤδη γὰρ καὶ ἐπήλυθε δείελον ἦμαρ. οι χαροκόποι’ πια σουρούπωνε μαθές κι η νύχτα ερχόταν. 

ΟΜΗΡΟΥ ΟΔΥΣΣΕΙΑ -σ- 


ἦλθε δ᾽ ἐπὶ πτωχὸς πανδήµιος, ὃς κατὰ ἄστυ 
πτωχεύεσκ᾽ Ἰθάκης, μετὰ δ᾽ ἔπρεπε γαστέρι µάργῃ 
ἀζηχὲς φαγέμεν καὶ πιέμεν: οὐδέ οἱ ἦν ἲς 


οὐδὲ βίη, εἶδος δὲ μάλα μέγας ἦν ὁράασθαι. 


Ἀρναῖος δ᾽ ὄνομ᾽ ἔσκε: τὸ γὰρ θέτο πότνια μήτηρ 
ἐκ γενετῆς: Ἶρον δὲ νέοι κίκλησκον ἅπαντες, 
οὕνεκ᾽ ἀπαγγέλλεσκε κιών, ὅτε πού τις ἀνώγοι: 
ὅς ῥ᾽ ἐλθὼν Ὀδυσῆα διώκετο οἷο δόμοιο, 


καί μιν νεικείων ἔπεα πτερόεντα προσηύδα: 


«εἶκε, γέρον, προθύρου, μὴ δἠ τάχα καὶ ποδὸς ἕλκῃ. 


οὐκ ἀῑεις ὅτι δή μοι ἐπιλλίζουσιν ἅπαντες, 
ἑλκέμεναι δὲ κέλονται; ἐγὼ δ᾽ αἰσχύνομαι ἔμπης. 
ἀλλ᾽ ἄνα, μὴ τάχα νῶϊν ἔρις καὶ χερσὶ γένηται.» 
τὸν δ᾽ ἄρ᾽ ὑπόδρα ἰδὼν προσέφη πολύμητις 


Ὀδυσσεύς: 


«δαιμόνι᾽, οὔτε τί σε ῥέζω κακὸν οὔτ᾽ ἀγορεύω, 
οὔτε τινὰ φθονέω δόμεναι καὶ πόλλ᾽ ἀνελόντα. 
οὐδὸς δ᾽ ἀμφοτέρους ὅδε χείσεται, οὐδέ τί σε χρὴ 
ἀλλοτρίων φθονέειν: δοκέεις δέ μοι εἶναι ἀλήτης 


ὡς περ ἐγών, ὄλβον δὲ θεοὶ μέλλουσιν ὀπάζειν. 


χερσὶ δὲ μή τι λίην προκαλίζεο, μή µε χολώσῃς, 
μή σε γέρων περ ἐὼν στῆθος καὶ χείλεα φύρσω 
αἵματος: ἡσυχίη δ᾽ ἂν ἐμοὶ καὶ μᾶλλον ἔτ᾽ εἴη 
αὔριον: οὐ μὲν γάρ τί σ᾽ ὑποστρέψεσθαι ὀΐω 


δεύτερον ἐς μέγαρον Λαερτιάδεω Ὀδυσῆος.» 


τὸν δὲ χολωσάμενος προσεφώνεεν Ἶρος ἀλήτης: 
«ὢ πόποι, ὡς ὁ μολοβρὸς ἐπιτροχάδην ἀγορεύει, 
γρηϊ καμινοῖ ἶσος: ὃν ἂν κακὰ μητισαίμην 

κόπτων ἀμφοτέρῃσι, χαμαὶ δέ κε πάντας ὀδόντας 


γναθμῶν ἐξελάσαιμι συὸς ὣς ληϊβοτείρης. 


ζῶσαι νῦν, ἵνα πάντες ἐπιγνώωσι καὶ οἵδε 


μαρναμένους: πῶς δ᾽ ἂν σὺ νεωτέρῳ ἀνδρὶ μάχοιο;» 


ὣς οἱ μὲν προπάροιθε θυράων ὑψηλάων 
οὐδοῦ ἔπι ξεστοῦ πανθυμαδὸν ὀκριόωντο. 


τοῖιν δὲ ξυνέηχ’ ἱερὸν μένος Ἀντινόοιο, 


ἡδὺ δ᾽ ἄρ᾽ ἐκγελάσας µετεφώνει μνηστήρεσσιν: 
«ὦ Φίλοι, οὐ μέν πώ τι πάρος τοιοῦτον ἐτύχθη, 
οἵην τερττωλὴν θεὸς ἤγαγεν ἐς τόδε δῶμα. 

ὁ ξεῖνός τε καὶ Ἶρος ἐρίζετον ἀλλήλοϊιν 


χερσὶ μαχέσσασθαι: ἀλλὰ ξυνελάσσομεν ὦκα.» 


Στην ώρα πάνω ήρθε ένας ζήτουλας τον ξέραν στην Ιθάκη, 
που γύρνα ολούθε διακονεύοντας, την ἁπατη κοιλιά του' 
δε σταματούσε τρώοντας, πίνοντας, κι όµως αντρεία δεν είχε 


μηδέ κι ανάκαρα, κι ας έδειχνε τρανή η κορµοστασιά του' 


Αρναίο τον λέγαν σα γεννήθηκεν, η σεβαστή του η μάνα 

τον έβγαλε έτσι, όμως οι νιούτσικοι τον κράζαν Ίρο μόνο, 

τι πηγαινόφερνε μηνύματα του κόσμου ολούθε γύρω. 

Τώρα να διώξει του 'ρθε μπαίνοντας απ’ του Οδυσσέα το σπίτι 


τον Οδυσσέα τον ἰδιον, κι έλεγε βαριά αποπαίρνοντάς τον: 


«Φεύγα απ’ την πόρτα αλάργα, γέροντα, µη βγεις ποδοσυρµένος! 
Δε βλέπεις, όλοι µε το μάτι τους µου γνέφουν εδώ µέσα 
τραβώντας να σε βγάλω’ ντρέπουμαι και δεν το κάνω ωστόσο. 
Μα σήκω, µην αργείς, µην έρθουμε στα χέρια από τα λόγια!» 


Ταυροκοιτώντας ο πολύβουλος του μίλησε Οδυσσέας: 


«Καημένε, εγώ κακό δε σου 'καμα, κακό δε σου 'πα λόγο᾽ 
δε θα µε πείραζε δοσίµατα κι αν σου 'διναν περίσσια. 

Μας παίρνει το κατώφλι, ας κάτσουµε μαζί δε σου ταιριάζει 
για ξένα να ζηλεύεις πράµατα᾽ ζητιάνος δείχνεις να 'σαι 


καθώς εγώ, και βιος οι αθάνατοι θ᾽ αργήσουν να µας δώσουν. 


Μα µη µου αντροκαλιέσαι, θέλοντας να χτυπηθείς μαζί µου, 

να µη θυμώσω, κι αν και γέροντας, µε γαίµα σου γεµίσω 
στήθος και χείλια᾽ κι έτσι θα βρισκα την πλέρια αξεγνοιασιά µου 
από ταχιά᾽ τι δε φαντάζουμαι ξανά στο αρχονταρίκι 


πια του Οδυσσέα, που ο ρήγας γέννησε Λαέρτης, να διαγείρεις.» 


Κι ο Ίρος ο ζήτουλας θυμώνοντας του απηλογήθη κι εἰπε: 

«Ωχού µου, ιδές του βρωμογούρουνου πως πάει ροδάνι η 
γλὠσσα, 

ἴδια γριάς κοντά στο τζάκι της! Μα αν µε τα δυο µου χέρια 
του δώκω, συφορά του μέλλεται᾽ τα δόντια του όλα χάμω 


θα του πετούσα απ’ τα σαγόνια του, σα χοίρου που ρημάζει 


χωράφι ξένο. Ζώσου γρήγορα, να ιδούν και τούτοι τώρα 

το πάλεμα µας εἰμαι νιότερος --- μαζί µου πως τα βάζεις;» 

Ο ένας τον άλλον έτσι ξάγγριζε στο µαγλινό κατώφλι 
μπροστά στα τρίψηλα πορτόφυλλα, συμπώντας το θυμό του. 


Κι ο Αντίνοος ο τρανός, ακούγοντας το πως µάλωναν, ξάφνου 


στα γέλια ξέσπασε και φώναξε γυρνώντας στους μνηστήρες: 
Αλήθεια, ως τώρα δε µας έλαχε, σύντροφοι, τέτοιο πράμα, 
μια τέτοια µέσα εδώ ξεφάντωση᾽ κάποιος θεός τη στέλνει! 

Ο Ίρος κι ο ξένος, δέστε, πιάστηκαν κι αντροκαλιούνται οι δυο 

ὣς ἔφαθ᾽, οἱ δ᾽ ἄρα πάντες ἀνήϊξαν γελόωντες, 
ἀμφὶ δ᾽ ἄρα πτωχοὺς κακοείµονας ἠγερέθοντο. 
τοῖσιν δ᾽ Ἀντίνοος μετέφη, Εὐπείθεος υἱός: 
«κέκλυτέ μευ, μνηστῆρες ἀγήνορες, ὄφρα τι εἴπω. 


γαστέρες αἵδ᾽ αἰγῶν κέατ᾽ ἐν πυρί, τὰς ἐπὶ δόρπῳ 


κατθέµεθα κνίσης τε καὶ αἵματος ἐμπλήσαντες: 
ὁππότερος δέ κε νικήσῃ κρείσσων τε γένηται, 
τάων ἣν κ᾿ ἐθέλῃσιν ἀναστὰς αὐτὸς ἑλέσθω: 
αἰεὶ αὖθ᾽ ἡμῖν µεταδαίσεται, οὐδέ τιν᾽ ἄλλον 


πτωχὸν ἔσω μίσγεσθαι ἐάσομεν αἰτήσοντα.» 


ὣς ἔφατ᾽ Ἀντίνοος, τοῖσιν δ᾽ ἐπιήνδανε μῦθος. 


τοῖς δὲ δολοφρονέων μετέφη πολύμητις Ὀδυσσεύς: 


«ὦ Φίλοι, οὔ πως ἔστι νεωτέρῳ ἀνδρὶ μάχεσθαι 
ἄνδρα γέροντα, δύῃ ἀρημένον: ἀλλά µε γαστὴρ 


ὀτρύνει κακοεργός, ἵνα πληγῇσι δαμείω. 


ἀλλ᾽ ἄγε νῦν μοι πάντες ὀμόσσατε καρτερὸν ὅρκον, 


μή τις ἐπ᾿ Ἴρῳ ἦρα φέρων ἐμὲ χειρὶ βαρείῃ 
πλήξῃ ἀτασθάλλων, τούτῳ δέ µε ἶφι δαμάσσῃ.» 


ὣς ἔφαθ᾽, οἱ δ᾽ ἄρα πάντες ἀπώμνυον ὡς ἐκέλευεν. 


αὐτὰρ ἐπεί ῥ᾽ ὄμοσάν τε τελεύτησάν τε τὸν ὅρκον, 


τοῖς δ᾽ αὖτις μετέειφ᾽ ἱερὴ ἲς Τηλεμάχοιο: 

«ξεῖν᾽, εἴ σ᾿ ὀτρύνει κραδίη καὶ θυμὸς ἀγήνωρ 
τοῦτον ἀλέξασθαι, τῶν δ᾽ ἄλλων μή τιν᾽ Ἀχαιῶν 
δείδιθ᾽, ἐπεὶ πλεόνεσσι μαχήσεται ὅς κέ σε θείνῃ: 


ξεινοδόκος μὲν ἐγών, ἐπὶ δ᾽ αἰνεῖτον βασιλῆες, 


Ἀντίνοός τε καὶ Εὐρύμαχος, πεπνυμένω ἄμφω.» 
ὣς ἔφαθ᾽, οἱ δ᾽ ἄρα πάντες ἐπῄνεον: αὐτὰρ 
Ὀδυσσεὺς 

ζώσατο μὲν ῥάκεσιν περὶ μήδεα, φαῖνε δὲ μηροὺς 
καλούς τε μεγάλους τε, φάνεν δέ οἱ εὐρέες ὦμοι 


στήθεά τε στιβαροί τε βραχίονες: αὐτὰρ Ἀθήνη 


ἄγχι παρισταμένη μέλε᾽ ἤλδανε ποιμένι λαῶν. 
μνηστῆρες δ᾽ ἄρα πάντες ὑπερφιάλως ἀγάσαντο: 
ὧδε δέ τις εἴπεσκεν ἰδὼν ἐς πλησίον ἄλλον: 

«ἢ τάχα Ἶρος Ἄϊρος ἐπίσπαστον κακὸν ἕξει, 


οἵην ἐκ ῥακέων ὁ γέρων ἐπιγουνίδα φαίνει.» 


ὣς ἄρ᾽ ἔφαν, Ἴρῳ δὲ κακῶς ὠρίνετο θυμός. 

ἀλλὰ καὶ ὣς δρηστῆρες ἄγον ζώσαντες ἀνάγκῃ 
δειδιότα: σάρκες δὲ περιτρομέοντο μέλεσσιν. 
Ἀντίνοος δ᾽ ἐνένιπεν ἔπος τ᾽ ἔφατ᾽ ἔκ τ᾽ ὀνόμαζεν: 


«νῦν μὲν μήτ᾽ εἴης, βουγάϊε, μήτε γένοιο, 


εἰ δὴ τοῦτόν γε τροµέεις καὶ δείδιας αἰνῶς, 

στα χέρια να 'ρθουν. Ας τους σπρώξουµε και µεις να 


χτυπηθούνε!» 


Αυτά εἰπε, κι όλοι τους πετάχτηκαν απ’ τα θρονιά µε γέλια, 

και γύρω στους ζητιάνους έτρεξαν τους κακοφορεμένους' 

κι ο γιος του Ευπείθη, ο Αντίνοος, μίλησε κι αναµεσό τους εἰπε: 
«Έχω να πω ένα λόγο, πέρφανοι μνηστήρες, αγρικατε! 


Γιδοκοιλιές στο τζάκι, ψήνουμε, γεμάτες ξίγκι κι αίμα, 


να "χουμε απόψε για το δείπνο µας’ και τώρα από τους δυο τους 
ο που θα δείξει δυνατότερος στο τέλος και νικήσει, 

όποια κοιλιά του αρέσει, μόνος του να σηκωθεί να πάρει' 

και πάντα να 'ρχεται στις τάβλες µας, κι ουδέ κανέναν άλλον 


θ᾽ αφήνουμε δω µέσα ζήτουλα για διακονιά να μπαίνει.» 


Αυτά εἰπε ο Αντίνοος, και στο λόγο του µετά χαράς συγκλίναν 
µε πονηριά κι ο πολυμήχανος τους μίλησε Οδυσσέας: 

«Φίλοι, δε γίνεται µε νιότερο να πιάνεται ένας γέρος, 

που 'χει τραβήξει τόσα βάσανα᾽ µα εἰναι η κοιλιά µου τώρα 


που µε ξεσήκωσε η κακόπραγη --- για να µε δείρει ετούτος! 


Ελάτε ωστόσο, αμώστε µου όλοι σας όρκο τρανό, κανένας 
πως δε θ᾽ απλώσει απάνω µου ἄνομα το χέρι το βαρύ του, 
τον Ίρο να συντρέξει θέλοντας, να µε καταπονέσει.» 

Είπε, κι αυτοί, καθώς τους γύρευε, τον όρκο έδωκαν όλοι- 


και μόλις ἅἁµωσαν και τέλεψαν τον όρκο, αναµεσό τους 


εἰπε ο Τηλέμαχος ο αντρόκαρδος στον Οδυσσέα γυρνώντας: 
«Ξένε, αν σε σπρώχνει το κουράγιο σου κι η πέρφανη καρδιά σου 
να βγεις μπροστά του, τους επίλοιπους Αργίτες µη φοβάσαι! 

µε πλήθος θα τα βάλη αντίµαχους όποιος χτυπήσει εσένα. 


Εγώ σε φίλεψα στο σπίτι µου! Κι ο Αντίνοος θα συγκλίνει 


τώρα κι ο Ευρύμαχος στη γνώµη µου, τι έχουν μυαλό κι οι δυο 
τους.» 

Αυτά εἰπε εκείνος, κι όλοι εσύγκλιναν, µα ὡς γύρω στ’ αχαµνά του 
ζώστη ο Οδυσσέας µε τα κουρέλια του, μεριά καλοδεμένα, 

χυτά φανέρωσε, και φάνηκαν ὠμοι φαρδιοί και στήθη 


και δυνατά βραχιόνια᾽ κι έφτασε κοντά του κι η Παλλάδα 


και το κορμί σιδεροστέλιωσε μεμιάς του στρατολάτη. 

Κι όλοι οι μνηστήρες τότε τα 'χασαν και βάστισεν ο νουςτους, 
κι έτσι μιλούσεν ο καθένας τους στο διπλανό γυρνώντας: 
«Τέτοια μεριά που ο γέρος έδειξε τραβώντας τα κουρέλια, 


τον Ίρο πες τον Ξέιρο, χάθηκε! Γυρεύοντας επήγε!» 


Εκείνοι τούτα έλεγαν, κι έσπασε του Ίρου η χολή, µα κι έτσι 
μεβιάς τον ζώσαν, κι ως τον έφεραν στη μέση εκεί οι υπηρέτες 
αλαφιασμένο κι όλες του 'τρεμαν οι σάρκες στο κορμί του, 

τον αποπήρε ο Αντίνοος άσκηµα κι αυτά τα λόγια του 'πε: 


«Να πέθαινες, βοϊδομωρόλογε, να µη γεννιόσουν κάλλιο, 


αν τρόμος σ᾽ έπιασε και σκιάζεσαι μπροστά σε τούτον τώρα, 

ἄνδρα γέροντα, δύῃ ἀρημένον, ἡ μιν ἱκάνει. 
ἀλλ᾽ ἔκ τοι ἐρέω, τὸ δὲ καὶ τετελεσμένον ἔσται: 
αἴ κέν σ᾽ οὗτος νικήσῃ κρείσσων τε γένηται, 


πέμψω σ᾽ ἤπειρόνδε, βαλὼν ἐν νηὶ μελαίνῃ, 


ὢ εἰς Ἔχετον βασιλῆα, βροτῶν δηλήμονα πάντων, 
ὃς κ᾿ ἀπὸ ῥῖνα τάμῃσι καὶ οὔατα νηλέϊ χαλκῷ, 
μήδεά τ᾽ ἐξερύσας δώῃ κυσὶν ὠμὰ δάσασθαι.» 

ς φάτο, τῷ δ᾽ ἔτι μᾶλλον ὑπὸ τρόμος ἔλλαβε γυῖα. 


ἐς μέσσον δ᾽ ἄναγον: τὼ δ᾽ ἄμφω χεῖρας ἀνέσχον. 


δὴ τότε μερμήριξε πολύτλας δῖος Ὀδυσσεὺς 
ἢ ἐλάσει᾽ ὥς μιν ψυχὴ λίποι αὖθι πεσόντα, 
Πέ μιν ἠκ᾽ ἐλάσειε τανύσσειέν τ᾽ ἐπὶ γαίῃ. 
ὧδε δέ οἱ φρονέοντι δοάσσατο κέρδιον εἶναι, 


ᾖκ᾽ ἐλάσαι, ἵνα μή μιν ἐπιφρασσαίατ᾽ Ἀχαιοί. 


δὴ τότ᾽ ἀνασχομένω ὁ μὲν ἤλασε δεξιὸν ὦμον 

Ἶρος, ὁ δ᾽ αὐχέν᾽ ἔλασσεν ὑπ᾽ οὔατος, ὀστέα δ᾽ εἴσω 
ἔθλασεν: αὐτίκα δ᾽ ἦλθε κατὰ στόμα φοίνιον αἷμα, 
κὰδ δ᾽ ἔπεσ᾽ ἐν κονίῃσι μακών, σὺν δ᾽ ἤλασ᾽ ὀδόντας 


λακτίζων ποσὶ γαῖαν: ἀτὰρ μνηστῆρες ἀγαυοὶ 


χεῖρας ἀνασχόμενοι γέλῳ ἔκθανον. αὐτὰρ Ὀδυσσεὺς 
ἕλκε διὲκ προθύροιο λαβών ποδός, ὄφρ᾽ ἵκετ᾽ αὐλήν, 
αἰθούσης τε θύρας: καί μιν ποτὶ ἑρκίον αὐλῆς 
εἶσεν ἀνακλίνας: σκῆπτρον δέ οἱ ἔμβαλε χειρί, 


καί μιν φωνήσας ἔπεα πτερόεντα προσηύδα: 


«ἐνταυθοῖ νῦν ἧσο σύας τε κύνας τ᾽ ἀπερύκων, 
μηδὲ σύ γε ξείνων καὶ πτωχῶν κοίρανος εἶναι 
λυγρὸς ἐών, μή πού τι κακὸν καὶ μεῖζον ἐπαύρῃ.» 
ἢ ῥα καὶ ἀμφ᾽ ὤμοισιν ἀεικέα βάλλετο πήρην, 


πυκνὰ ῥωγαλέην: ἐν δὲ στρόφος ἦεν ἀορτήρ. 


ἂψ δ᾽ ὅ γ᾽ ἐπ᾽ οὐδὸν ἰὼν κατ’ ἄρ᾽ ἕζετο: τοὶ δ᾽ ἴσαν 
εἴσω 

ἡδὺ γελώοντες καὶ δεικανόωντ’ ἐπέεσσι: 

«Ζεύς τοι δοίη, ξεῖνε, καὶ ἀθάνατοι θεοὶ ἄλλοι, 

ὅττι μάλιστ᾽ ἐθέλεις καί τοι φίλον ἔπλετο θυμῷ, 


ὃς τοῦτον τὸν ἄναλτον ἀλητεύειν ἀπέπαυσας 


ἐν δήμῳ: τάχα γάρ μιν ἀνάξομεν ἠπειρόνδε 

εἰς Ἔχετον βασιλῆα, βροτῶν δηλήμονα πάντων.» 
ὣς ἄρ᾽ ἔφαν, χαῖρεν δὲ κλεηδόνι δῖος Ὀδυσσεύς. 
Ἀντίνοος δ᾽ ἄρα οἱ μεγάλην παρὰ γαστέρα θῆκεν, 


ἐμπλείην κνίσης τε καὶ αἵματος: Ἀμφίνομος δὲ 


ἄρτους ἐκ κανέοιο δύω παρέθηκεν ἀείρας 

καὶ δέπαϊ χρυσέῳ δειδίσκετο, φώνησέν τε: 
«χαῖρε, πάτερ ὦ ξεῖνε, γένοιτό τοι ἔς περ ὀπίσσω 
ὄλβος: ἀτὰρ μὲν νῦν γε κακοῖς ἔχεαι πολέεσσι.» 


τὸν δ᾽ ἀπαμειβόμενος προσέφη πολύμητις 

το γέρον ἄνθρωπο, που βάσανα τον έχουν τόσα δείρει. 
Πάνω σ᾽ αυτό κάτι ἄλλο θα 'λεγα, που σίγουρα θα γένει: 
Αν τούτος δείξει δυνατότερος και σε καταπονέσει, 


σε μαὐῦρο πλοίο για την αντίπερα μεριά θα σε φορτώσω, 


στο ρήγα να σε παν τον Έχετο, τον ανελέητο, μύτη 

κι αφτιά να σου θερίσει µε άσπλαχνο χαλκό, και τ᾿ αχαμνά σου 
να ρίξει στα σκυλιά ανασπώντας τα, που ὠμά θα τα σπαράξουν.» 
Είπε, κι αυτόν ακόµα πιότερη τον έκοψε τρομάρα" 


κι όπως στη μέση εκεί τους έφεραν, μαζί τα χέρια ασκώσαν 


κι αναρωτήθη ο θείος, πολύπαθος για µια στιγµή Οδυσσέας, 
σωριάζοντας τον μ᾽ ένα χτύπημα να πάρει τη ζωή του, 

για κάλλιο πιο αλαφρά χτυπώντας τον να τον ξαπλώσει μόνο; 

Κι αυτό του εκάστη, ὡς διαλογίζουνταν, το πιο καλό, η χτυπά του 


να 'ναι αλαφριά, τι θα τον ένιωθαν ποιος εἶναι αλλιώς οι Αργίτες. 


Κι ως πήραν φόρα, τον εχτύπησε στον δεξιόν ὦμο απάνω 

ο Ίρος, µα αυτός στο σβέρκο του 'δωκε, κάτω απ’ τ᾽ αφτί, και µέσα 
του θρει τα κόκαλα, και γέμισε μεμιάς το στόμα του αίμα. 
Μουγκρίζοντας στη σκόνη εκύλησε, και σφίγγοντας τα δόντια 


τη γη κλωτσούσε µε τα πόδια του. Κι οι αντρόκαρδοι μνηστήρες 


µε σηκωμένα χέρια πέθαναν στα γέλια. Κι ο Οδυσσέας 

πήρε απ’ το πόδι και τον έσερνε, κι απ᾿ την αυλή ως έβγηκε 
κι απ’ τις κολόνες της αυλόπορτας, να γείρει τον καθίζει 

στο φράχτη απάνω” κι όπως του 'δωκε κι ένα ραβδί στο χέρι, 


γυρνώντας του 'πε κι ανεµάρπαστα κινούσε λόγια οµπρός του: 


«Κάθισε τώρα αυτού κι απόδιωχνε τους χοίρους και τους σκύλους' 
σε ξένους και φτωχούς δε γίνεται να κάνεις πια κουμάντο, 

τέτοιος χαμένος που 'σαι, συφορά µη σου 'ρθει πιο μεγάλη.» 

Είπε, και πέρασε στους ὤμους του το βρώμικο σακούλι, 


που ήταν ολότρυπο κι εκρέμουντάν από σκοινί, και πίσω 


γυρνώντας στο κατώφλι κάθισε᾽ γυρνούσαν κι οι άλλοι µέσα 
από καρδιάς γελώντας κι άρχισαν να τόνε Χαιρετίζουν: 

«Ο Δίας μακάρι κι οι άλλοι αθάνατοι να σου χαρίσουν, ξένε, 
ό,τι καλό στα φρένα επόθησες και λαχταρά η καρδιά σου, 


που έκανες τούτον τον ανέµπληστο να µη γυρνάει στη χώρα 


να ζητιανεύει πιά᾽ στ’ αντίπερα κι εμείς γοργά θα πούμε 

στο ρήγα να τον παν τον Έχετο, που από σπλαχνιά δεν ξέρει.» 
Αυτά εἶπαν, κι ο Οδυσσέας εχάρηκε για τον καλό το λόγο' 
ευτύς ο Αντίνοος µπρος του απίθωσε κοιλιά µεγάλη, γαίµμα 


και ξίγκι ολόγεµη, κι ο Αμϕίνομος απ’ το πανέρι επήρε 


και δυο ψωμιά μπροστά του απίθωσε᾿ μετά χρυσό ποτήρι 

στο χέρι του 'βαλε, του μίλησε και τόνε χαιρετούσε: 

«Γεια σου, πατέρα ξένε, κι άµποτε να καλοριζικέψεις 

στα χρόνια που θα 'ρθούν, τι βάσανα πολλά σε δέρνουν τώρα.» 


Τότε ο Οδυσσέας ο πολυκάτεχος του απηλογήθη κι εἰπε: 

Ὀδυσσεύς: 


«Ἀμφίνομ᾽, ἡ μάλα μοι δοκέεις πεπνυμένος εἶναι: 
τοίου γὰρ καὶ πατρός, ἐπεὶ κλέος ἐσθλὸν ἄκουον, 
Νῖσον Δουλιχιῆα ἐῦν τ᾽ ἔμεν ἀφνειόν τε: 

τοῦ σ᾽ ἔκ φασι γενέσθαι, ἐπητῇ δ᾽ ἀνδρὶ ἔοικας. 


τοὔνεκά τοι ἐρέω, σὺ δὲ σύνθεο καί μευ ἄκουσον: 


οὐδὲν ἀκιδνότερον γαῖα τρέφει ἀνθρώποιο, 
πάντων ὅσσα τε γαῖαν ἔπι πνείει τε καὶ ἕρπει. 
οὐ μὲν γάρ ποτέ φησι κακὸν πείσεσθαι ὀπίσσω, 
ὄφρ᾽ ἀρετὴν παρέχωσι θεοὶ καὶ γούνατ᾽ ὀρώρῃ: 


ἀλλ᾽ ὅτε δὴ καὶ λυγρὰ θεοὶ μάκαρες τελέσωσι, 


καὶ τὰ φέρει ἀεκαζόμενος τετληότι θυμῷ: 
τοῖος γὰρ νόος ἐστὶν ἐπιχθονίων ἀνθρώπων 


οἷον ἐπ᾽ ἦμαρ ἄγησι πατἠρ ἀνδρῶν τε θεῶν τε. 


καὶ γὰρ ἐγώ ποτ᾽ ἔμελλον ἐν ἀνδράσιν ὄλβιος εἶναι, 


πολλὰ δ᾽ ἀτάσθαλ᾽ ἔρεξα βίῃ καὶ κάρτεϊ εἴκων, 


πατρί τ᾽ ἐμῷ πίσυνος καὶ ἐμοῖσι κασιγνήτοισι. 
τῷ μή τίς ποτε πάμπαν ἀνὴρ ἀθεμίστιος εἴη, 
ἀλλ᾽ ὃ γε σιγῇ δῶρα θεῶν ἔχοι, ὅττι διδοῖεν. 
οἳ ὁρόω μνηστῆρας ἀτάσθαλα µηχανόωντας, 


κτήματα κείροντας καὶ ἀτιμάζοντας ἄκοιτιν 


ἀνδρός, ὃν οὐκέτι φημὶ φίλων καὶ πατρίδος αἴης 


δηρὸν ἀπέσσεσθαι: μάλα δὲ σχεδόν. ἀλλά σε δαίμων 


οἴκαδ᾽ ὑπεξαγάγοι, μηδ᾽ ἀντιάσειας ἐκείνῳ, 
ὁππότε νοστήσειε φίλην ἐς πατρίδα γαῖαν: 


οὐ γὰρ ἀναιμωτί γε διακρινέεσθαι ὀΐω 


μνηστῆρας καὶ κεῖνον, ἐπεί κε μέλαθρον ὑπέλθῃ.» 
ὣς φάτο, καὶ σπείσας ἔπιεν μελιηδέα οἶνον, 

ἂψ δ᾽ ἐν χερσὶν ἔθηκε δέπας κοσμήτορι λαῶν. 
αὐτὰρ ὁ βῆ διὰ δῶμα φίλον τετιημένος ἦτορ, 


νευστάζων κεφαλῇ: δὴ γὰρ κακὸν ὄσσετο θυμός. 


ἀλλ᾽ οὐδ᾽ ὣς φύγε κῆρα: πέδησε δὲ καὶ τὸν Ἀθήνη 
Τηλεμάχου ὑπὸ χερσὶ καὶ ἔγχεϊ ἶφι δαμῆναι. 


ἂψ δ᾽ αὖτις κατ’ ἄρ᾽ ἔζετ᾽ ἐπὶ θρόνου ἔνθεν ἀνέστη. 


τῇ δ᾽ ἄρ᾽ ἐπὶ φρεσὶ θῆκε θεὰ γλαυκῶπις Ἀθήνη, 


κούρῃ Ἰκαρίοιο, περίφρονι Πηνελοπείῃ, 


μνηστήρεσσι φανῆναι, ὅπως πετάσειε μάλιστα 
θυμὸν μνηστήρων ἰδὲ τιμήεσσα γένοιτο 

μᾶλλον πρὸς πόσιός τε καὶ υἱέος ἢ πάρος ἦεν. 
ἀχρεῖον δ᾽ ἐγέλασσεν ἔπος τ᾽ ἔφατ᾽ ἔκ τ᾽ ὀνόμαζεν: 


«Εὐρυνόμη, θυμός μοι ἐέλδεται, οὔ τι πάρος γε, 


μνηστήρεσσι φανῆναι, ἀπεχθομένοισί περ ἔμπης: 

«Αλήθεια, Αμϕίνομε, µου φαίνεσαι περίσσια γνώση να 'χεις᾽ 
τέτοιος κι ο κύρης σου, όπως άκουσα, τρανός και παινεμένος, 
απ’ το Δουλίχιο, ο Νίσος, άρχοντας και βαριοκοπαδάρης. 
Τέτοιο γονιό έχεις, λεν, και φρόνιμος µου δείχνεις θα μιλήσω 


λοιπόν κι εγώ, κι εσύ τα λόγια µου στοχάσου κι άκουσε µου: 


Πλάσμα κανένα από τον άνθρωπο πιο αδύναμο δεν εἶναι 
άλλο στη γης, απ’ όσα πάνω της σαλεύουν κι ανασαίνουν 
όσο μαθές βαστούν τα πόδια του και προκοπή του δίνουν 
οι αθάνατοι, κακές αργότερα δε βάζει ο νους του μέρες. 


Μα κι όντας οι θεοί οι τρισεύτυχοι τον ρίξουν σε τυράννια, 


και τούτα τα βαστά, µε υπομονή καρδιά, κι αθέλητα του. 

Κατά που αλλάζει των αθάνατων και των θνητών ο κύρης 

την πάσα μέρα, αλλάζει κι ο άνθρωπος στη γης αύτη τα φρένα. 
Κι εγώ καλότυχος µου γράφουνταν µες στους ανθρώπους να 'μαι 
μα μ᾽ ἐσπρωχναν η αντρεία κι η δύναμη, κι εἶχα αδερφούς και 


κύρη, 


που πλάτες µου 'καναν, κι αδίκησα κόσµο πολύ᾽ για τούτο 
κανείς ποτέ µη θέλκι µε άνοµα να καταπιάνεται έργα, 

μον’ των θεών τα δώρα αμίλητος να χαίρεται, ό,τι δώσουν. 
Και σεις δουλειές να κάνετε άδικες εδώ θαρώ οι μνηστήρες, 


το βιος χαλνώντας, τη συντρόφισσα καταφρονώντας κάποιου, 


που για πολύ πια δεν του μέλλεται να λείπει απ’ τους δικούς του 
και το νησί του, µόνο βρίσκεται κοντά, σας λέω... Μα εσένα 
κάποιος θεός µακριά να σ᾽ έπαιρνε, στο σπίτι σου, μπροστά του 
να µη βρεθείς, ξανά στα χώματα τα πατρικά αν διαγείρεϊ' 


τι µια και μπει µες στο παλάτι του, λέω βολετό δεν εἶναι 


πια δίχως αίμα να χωρίσετε µε κείνον οι μνηστήρες.» 

Είπε, και στάλαξε µελόγλυκο κρασί, πριν πιεί κι ατός του, 
και το ποτήρι στου αρχοντόπουλου το γύρισε τα χέρια. 

Με την καρδιά βαριά κι ο Αμϕίνομος, την κεφαλή σκυμμένη, 


πίσω γυρνάει ψυχανεμίζουνταν μαθές το χαλασμό του. 


Μα ουδ’ έτσι γλίτωσε το θάνατο᾽ και τούτον µε τα χέρια 

και το κοντάρι του Τηλέμαχου τον δάμασε η Παλλάδα. 
Ωστόσο στο θρονί του εκάθισε, που λίγο πριν καθόταν. 
Τότε η Αθηνά, η θεά η γλαυκόµατη, στην Πηνελόπη ξάφνου 


έδωκε φώτιση, στη φρόνιμη του Ικάριου θυγατέρα, 


μπρος στους μνηστήρες να 'βγει, τι ήθελε τα φρένα των 
μνηστήρων 

να ξεσηκώσει ακόµα πιότερο, για να φανεί κι ατή της 

μπροστά στο γιο, μπροστά στον άντρα της πιο τιµηµένη ακόμα. 
Και πρώτα γέλασε παράταιρα κι απομιλεί και κρένει: 


«Πρώτη φορά, Ευρυνόμη, πόθησα να βγω, ποτέ µου ως τώρα, 


για να µε ιδούν, κι ας τους οχτρεύουμαι, μπροστά τους οι 

παιδὶ δέ κεν εἴποιμι ἔπος, τό κε κέρδιον εἴη, 
μὴ πάντα μνηστῆρσιν ὑπερφιάλοισιν ὁμιλεῖν, 
οἵ τ᾽ εὖ μὲν βάζουσι, κακῶς δ᾽ ὄπιθεν φρονέουσι.» 


τὴν δ᾽ αὖτ᾽ Εὐρυνόμη ταμίη πρὸς μῦθον ἔειπεν: 


«ναὶ δὴ ταῦτά γε πάντα, τέκος, κατὰ μοῖραν ἔειπες. 
ἀλλ᾽ ἴθι καὶ σῷ παιδὶ ἔπος φάο μηδ᾽ ἐπίκευθε, 
χρῶτ᾽ ἀπονιψαμένη καὶ ἐπιχρίσασα παρειάς: 

μηδ᾽ οὕτω δακρύοισι πεφυρμένη ἀμφὶ πρόσωπα 


ἔρχευ, ἐπεὶ κάκιον πενθήμεναι ἄκριτον αἰεί. 


ἤδη μὲν γάρ τοι παῖς τηλίκος, ὃν σὺ μάλιστα 
ἠρῶ ἀθανάτοισι γενειήσαντα ἰδέσθαι.» 

τὴν δ᾽ αὖτε προσέειπε περίφρων Πηνελόπεια: 
«Εὐρυνόμη, μὴ ταῦτα παραύδα, κηδομένη περ, 


χρῶτ᾽ ἀπονίπτεσθαι καὶ ἐπιχρίεσθαι ἀλοιφῇ: 


ἀγλαΐην γὰρ ἐμοί γε θεοί, τοὶ Ὄλυμπον ἔχουσιν, 
ὤλεσαν, ἐξ οὗ κεῖνος ἔβη κοίλῃς ἐνὶ νηυσίν. 
ἀλλά μοι Αὐτονόην τε καὶ Ἱπποδάμειαν ἄνωχθι 
ἐλθέμεν, ὄφρα κέ μοι παρστήετον ἐν μεγάροισιν: 


οἴη δ᾽ οὐκ εἴσειμι μετ᾽ ἀνέρας: αἰδέομαι γάρ.» 


«ὣς ἄρ᾽ ἔφη, γρηῦς δὲ διὲκ μεγάροιο βεβήκει 
ἀγγελέουσα γυναιξὶ καὶ ὀτρυνέουσα νέεσθαι. 
ἔνθ᾽ αὖτ᾽ ἄλλ᾽ ἐνόησε θεὰ γλαυκῶπις Ἀθήνη: 
κούρῃ Ἰκαρίοιο κατὰ γλυκὺν ὕπνον ἔχευεν, 


εὗδε δ᾽ ἀνακλινθεῖσα, λύθεν δέ οἱ ἅψεα πάντα 


αὐτοῦ ἐνὶ κλιντῆρι: τέως δ᾽ ἄρα δῖα θεάων 
ἄμβροτα δῶρα δίδου, ἵνα μιν θησαίατ’ Ἀχαιοί. 
κάλλεϊ μέν οἱ πρῶτα προσώπατα καλὰ κάθηρεν 
ἀμβροσίῳ, οἵῳ περ ἐὐστέφανος Κυθέρεια 


χρίεται, εὖτ᾽ ἂν ἴῃ Χαρίτων χορὀν ἱμερόεντα: 


καί μιν μακροτέρην καὶ πάσσονα θῆκεν ἰδέσθαι, 
λευκοτέρην δ᾽ ἄρα μιν θῆκε πριστοῦ ἐλέφαντος. 
ἡ μὲν ἄρ᾽ ὣς ἔρξασ᾽ ἀπεβήσετο δῖα θεάων, 
ἦλθον δ᾽ ἀμφίπολοι λευκώλενοι ἐκ μεγάροιο 


φθόγγῳ ἐπερχόμεναι: τὴν δὲ γλυκὺς ὕπνος ἀνῆκε, 


καί ῥ᾽ ἀπομόρξατο χερσὶ παρειὰς φώνησέν τε: 


«ἢ µε μάλ᾽ αἰνοπαθῆ μαλακὸν περὶ κῶμ᾽ ἐκάλυψεν. 


αἴθε μοι ὣς μαλακὸν θάνατον πόροι Ἄρτεμις ἁγνὴ 
αὐτίκα νῦν, ἵνα μηκέτ᾽ ὀδυρομένη κατὰ θυμὸν 


αἰῶνα φθινύθω, πόσιος ποθέουσα φίλοιο 


παντοίην ἀρετήν, ἐπεὶ ἔξοχος ἦεν Ἀχαιῶν.» 
ὣς φαμένη κατέβαιν᾽ ὑπερώϊα σιγαλόεντα, 
οὐκ οἴη: ἅμα τῇ γε καὶ ἀμφίπολοι δύ᾽ ἕποντο. 
ἡ δ᾽ ὅτε δὴ μνηστῆρας ἀφίκετο δῖα γυναικῶν, 


στῆ ῥα παρὰ σταθμὸν τέγεος πύκα ποιητοῖο, 

μνηστήρες. 

Κι ένα στο γιο µου λόγο να 'λεγα, που θα 'ναι για καλό του' 
όλη την ώρα µε τους άνοµους μνηστήρες να µη σμίγει᾽ 
λόγια γλυκά του λεν, µα πίσω του κακό του μελετούνε.» 


Γυρνώντας τότε κι η κελάρισσα της μίλησε Ευρυνόμη: 


«Αλήθεια, τούτα που 'πες, κόρη µου, σωστά και δίκια εἶν᾽ όλα. 
Σύρε λοιπόν στο γιο σου, πες του τα, και τίποτα µην κρύψεις. 
Όμως πιο πρώτα λούσου κι ἄλειψε τα μάγουλα µε μύρα᾽ 

μην πας ως είσαι, µε το πρόσωπο στα κλάματα λουσμένο' 


καλά μαθές δεν είναι, αδιάκοπα να κλαις και να θρηνάσαι. 


Κι ο γιος σου τώρα πια μεγάλωσε, του βγήκαν και τα γένια, 
καθώς ευκιόσουν στους αθάνατους να τόνε δεις µια μέρα.» 
Κι η Πηνελόπη τότε η φρόνιμη γυρνάει κι απηλογιέται: 

«Ὁσο, Ευρυνόμη, κι αν µε γνοιάζεσαι, του κάκου µη γυρεύεις 


γνώμη ν᾿ αλλάξω τώρα, να λουστω και ν᾿ αλειφτώ µε μύρα. 


Τα κάλλη τα δικά µου τα 'σβησαν οι αθάνατοι του Ὀλύμπου, 

απ’ τον καιρό που εκείνος έφυγε στα βαθουλά καράβια. 

Στην Ιπποδάμεια τώρα μίλησε και στην Αυτόνοη, να ρθουν 

μαζί µου, δίπλα εκεί να στέκουνται, στο αρχονταρίκι ως θα 'μπω' 


τινα βρεθώ μονάχη ντρέπουμαι σε τόσους άντρες μέσα.» 


Αυτά της εἰπε, κι η γερόντισσα το γυναικίτη αφήκε, 

στις σκλάβες για να πάει το μήνυμα και να τις σπρώξει να 'ρθουν. 
Τότε η Αθηνά, η θεά η γλαυκόµατη, στοχάστηκε άλλα πάλε' 

της Πηνελόπης, µε ύπνο ολόγλυκο περέχυσε τα μάτια' 


κι έγειρε πίσω και κοιμήθηκε κι οι αρµοί της ελυθήκαν 


πα στο θρονί’ κι εκεί στον ύπνο της τη στόλισε µε δώρα 
αθάνατα η θεά η τρισεύγενη, για να τη δουν οι Αργίτες 

και να σαστίσουν πρώτα τ᾽ όμορφο παστρεύει πρόσωπο της 
µε θείο φταμόρφι, που το αλείβεται κι η ομορφοστεφανούσα 


Κυθέρεια, σε χορό ερωτιάρικο κινώντας µετις Χάρες' 


κι ακόµα πιο αψηλή την έκανε Και πιο μεστή να δείχνει, 

και πιο Χιονάτη κι απ’ το Φίλντισι το καλοδουλεμένο. 

Ως τούτα τέλεψε η τρισεύγενη θεά, κινάει και φεύγει. 

Κι ήρθαν οι δυο κρουσταλλοβράχιονες απ’ το παλάτι βάγιες, 


κι όπως φώναζαν, την ἐσήκωσαν απ’ το γλυκό τον ὑπνο' 


κι εκείνη, µε τα χέρια τρίβοντας τα µαγουλά της, εἰπε: 
«Γλυκό αποκάρωµα που μ᾽ έζωσε την τρισερημιασμένη! 
Η Άρτεμη η αγνή μακάρι θάνατο τόσο γλυκό και τώρα 
μεμιάς να µου’ δινε, τα κλάματα να λείπαν, τη ζωή µου 


να µην αφάνιζα, τον άντρα µου, τις τόσες προκοπές του 


αποζητώντας: τι ξεχώριζε µες στους Αργίτες όλους.» 
Αυτά εἰπε, κι απ’ το ανώι το λιόφωτο να κατεβαίνει πήρε, 
όχι μονάχη᾽ οι δυο ξοπίσω της την ακλουθούσαν βάγιες. 
Και τους μνηστήρες σαν αντίκρισε των γυναικών το θάμα, 


σε µια κολόνα δίπλα εστάθηκε της στεριάς στέγης, κι εἰχε 

ἄντα παρειάων σχομένη λιπαρὰ κρήδεμνα: 
ἀμφίπολος δ᾽ ἄρα οἱ κεδνἠ ἑκάτερθε παρέστη. 
τῶν δ᾽ αὐτοῦ λύτο γούνατ’, ἔρῳ δ᾽ ἄρα θυμὸν 
ἔθελχθεν, 

πάντες δ᾽ ἠρήσαντο παραὶ λεχέεσσι κλιθῆναι. 


ἡ δ᾽ αὖ Τηλέμαχον προσεφώνεεν, ὃν φίλον υἱόν: 


«Τηλέμαχ᾽, οὐκέτι τοι φρένες ἔμπεδοι οὐδὲ νόημα: 
παῖς ἔτ᾽ ἐὼν καὶ μᾶλλον ἐνὶ φρεσὶ κέρδε᾽ ἐνώμας: 

νῦν δ᾽, ὅτε δὴ μέγας ἐσσὶ καὶ ἥβης μέτρον ἱκάνεις, 
καί κέν τις φαίη γόνον ἔμμεναι ὀλβίου ἀνδρός, 


ἐς μέγεθος καὶ κάλλος ὁρώμενος, ἀλλότριος φώς, 


οὐκέτι τοι φρένες εἰσὶν ἐναίσιμοι οὐδὲ νόημα. 
οἷον δὴ τόδε ἔργον ἐνὶ μεγάροισιν ἐτύχθη, 
ὃς τὸν ξεῖνον ἔασας ἀεικισθήμεναι οὕτως. 
πῶς νῦν, εἴ τι ξεῖνος ἐν ἡμετέροισι δόμοισιν 


ἥμενος ὧδε πάθοι ῥυστακτύος ἐξ ἀλεγεινῆς; 


σοί κ᾿ αἶσχος λώβη τε μετ᾽ ἀνθρώποισι πέλοιτο.» 


τὴν δ᾽ αὖ Τηλέμαχος πεπνυμένος ἀντίον ηὔδα: 


«μῆτερ ἐμή, τὸ μὲν οὔ σε νεμεσσῶμαι κεχολῶσθαι: 


αὐτὰρ ἐγὼ θυμῷ νοέω καὶ οἶδα ἕκαστα, 


ἐσθλά τε καὶ τὰ χέρεια: πάρος δ᾽ ἔτι νήπιος ἦα. 


ἀλλά τοι οὐ δύναμαι πεπνυμένα πάντα νοῆσαι: 
ἐκ γάρ µε πλήσσουσι παρήμενοι ἄλλοθεν ἄλλος 
οἵδε κακὰ φρονέοντες, ἐμοὶ δ᾽ οὐκ εἰσὶν ἀρωγοί. 
οὐ μέν τοι ξείνου γε καὶ Ἴρου μῶλος ἐτύχθη 


μνηστήρων ἰότητι, βίῃ δ᾽ ὅ γε φέρτερος ἦεν. 


αἲ γάρ, Ζεῦ τε πάτερ καὶ Ἀθηναίη καὶ Ἄπολλον, 
οὕτω νῦν μνηστῆρες ἐν ἡμετέροισι δόμοισι 
νεύοιεν κεφαλὰς δεδμημένοι, οἱ μὲν ἐν αὐλῇ, 
οἱ δ᾽ ἔντοσθε δόμοιο, λελῦτο δὲ γυῖα ἑκάστου, 


ὡς νῦν Ἶρος κεῖνος ἐπ᾽ αὐλείῃσι θύρῃσιν 


ἧσται νευστάζων κεφαλῇ, μεθύοντι ἐοικώς, 

οὐδ᾽ ὀρθὸς στῆναι δύναται ποσὶν οὐδὲ νέεσθαι 
οἴκαδ᾽, ὅπη οἱ νόστος, ἐπεὶ φίλα γυῖα λέλυνται.» 
ὣς οἱ μὲν τοιαῦτα πρὸς ἀλλήλους ἀγόρευον: 


Εὐρύμαχος δ᾽ ἐπέεσσι προσηύδα Πηνελόπειαν: 


«κούρη Ἰκαρίοιο, περίφρον Πηνελόπεια, 

εἰ πάντες σε ἴδοιεν ἀν᾽ Ἴασον Ἄργος Ἀχαιοί, 
πλέονές κε μνηστῆρες ἐν ὑμετέροισι δόμοισιν 
ἠῶθεν δαινύατ᾽, ἐπεὶ περίεσσι γυναικῶν 


εἶδός τε μέγεθός τε ἰδὲ φρένας ἔνδον ἐΐσας.» 


τὸν δ᾽ ἠμείβετ᾽ ἔπειτα περίφρων Πηνελόπεια: 
«Εὐρύμαχ᾽, ἢ τοι ἐμὴν ἀρετὴν εἶδός τε δέμας τε 
ὤλεσαν ἀθάνατοι, ὅτε Ἴλιον εἰσανέβαινον 


Ἀργεῖοι, μετὰ τοῖσι δ᾽ ἐμὸς πόσις ᾖεν Ὀδυσσεύς. 

κρυμμένο ολόγυρα τα μάγουλα µε στραφτερή μαντίλα. 

Κι ως οι πιστές της βάγιες στάθηκαν ζερβόδεξα, τα γόνα 
σε µια στιγμή εκείνων παράλυσαν, και λαχτάρησαν όλοι 

να κοιμηθούνε στο κρεβάτι της, του πόθου σκλαβωμένοι. 


Μα αυτή μιλούσε στον Τηλέμαχο, τον ακριβό το γιο της: 


«Δεν έχεις πια μυαλό, Τηλέμαχε, σου 'χει απολείψει η γνώση! 
Παιδί σαν ήσουν, εἶχες πιότερη στα φρένα σου ξυπνάδα᾽ 

και τώρα, τόσο που μεγάλωσες και παλικάρι εγίνης, 

που κι ένας ξένος λέω, το διώµα σου θωρώντας και τις χάρες, 


θα λεγε ενός αντρούς καλότυχου πως είσαι η φύτρα --- τώρα 


τα φρένα πια δεν τα 'χεις άδολα κι ουδέ σωστή τη γνώμη. 
Μες στο παλάτι µας πως μπόρεσε να γίνει τέτοιο πράμα, 
στον ξένο τούτον έτσι αταίριαστα ν᾿ αφήσεις να φερθούνε; 
Τι θα γινόταν, πες, αν ἑβρίσκε στο σπίτι µας τον ξένο 


απ’ τ᾽ αγρια αυτά τραβοπαλέµατα κακό κανένα ομπρός σου; 


Του κόσμου πια η ντροπή θα σ᾽ έπνιγε κι η καταφρόνια αλήθεια!» 
Κι ο γνωστικός γυρνάει Τηλέμαχος κι απηλογιά της δίνει: 
«Μητέρα, δε µου κακοφαίνεται που θύμωσες μαζί µου' 

μα το καλό και το χειρότερο κατέχω εγώ να κρίνω, 


τα φρένα µου νογούν, ανέµυαλος ως πρώτα πια δεν εἰμαι' 


μα και τα πάντα λέω δε δύνουμαι σωστά να κρίνω ακόμα’᾽ 

τι αυτοί, κακά στο νου τους κλώθοντας, σκοτίζουν το μυαλό µου, 
καθένας κι απ᾿ αλλού καθούμενος --- και ποιος να µε συντρέξει; 
Μα τώρα, ὡς οι μνηστήρες το θελαν, το πάλεµα δε βγήκε, 


του ξένου µε τον Ίρο᾽ φάνηκε πιο δυνατός ο πρώτος. 


Να Ταν, πατέρα Δία κι Απόλλωνα και συ Αθηνά Παλλάδα, 
παρόμοια τώρα τα κεφάλια τους να γέρναν οι μνηστήρες 
ξεπνοισµένοι, στον αυλόγυρο μισοί του παλατιού µας 

κι οι άλλοι στο σπίτι, και τα γόνατα να 'χουν λυθεί ολονω τους, 


καθώς τον Ίρο, στην οξώπορτα που κάθεται εκεί πέρα 


κι έχει κρεμάσει το κεφάλι του, λες κι εἶναι μεθυσμένος, 

κι ουδ’ όρθιος να σταθεί στα πόδια του µπορεί, κι ουδέ να φύγει 
πίσω ξανά, οὐθεν ἠρθε᾽ λύθηκαν μαθές τα γόνατα του.» 

Εκείνοι τέτοια συναλλήλως τους κουβέντιαζαν, και τότε 


ο Ευρύμαχος γυρνώντας μίλησε της Πηνελόπης κι εἰπε: 


«Αν όλοι, Πηνελόπη, φρόνιμη του Ικάριου θυγατέρα, 

σε βλέπαν οι Αχαιοί που κάθουνται στο Ἀργός το ιάσιο γύρα, 
μνηστήρες πιότεροι στο σπίτι σου θα τρώγαν --- αύριο κιόλα! 
τι ποια γυναίκα αλήθεια δύνεται στα ζυγιασμένα φρένα, 


στην ομορφιά και στο παράστημα να παραβγεί μαζί σου;» 


Κι η Πηνελόπη τότε η φρόνιμη γυρνάει κι απηλογιέται: 
«Τις χάρες µου που λες, Ευρύμαχε, τα ανάριµµα, τα κάλλη, 
μου τις αφάνισαν οι αθάνατοι τη µέρα που κινούσαν 


οι Αργίτες για την Τροία, κι αντάµα τους το ταίρι µου, ο Οδυσσέας! 

εἰ κεῖνός γ᾽ ἐλθὼν τὸν ἐμὸν βίον ἀμφιπολεύοι, 


μεῖζόν κε κλέος εἴη ἐμὸν καὶ κάλλιον οὕτως. 

νῦν δ᾽ ἄχομαι: τόσα γάρ μοι ἐπέσσευεν κακὰ δαίμων. 
ἢ μὲν δὴ ὅτε τ᾽ ᾗε λιπὼν κάτα πατρίδα γαῖαν, 
δεξιτερὴν ἐπὶ καρπῷ ἑλὼν ἐμὲ χεῖρα προσηύδα: 


«ὦ γύναι, οὐ γὰρ ὀΐω ἐὐκνήμιδας Ἀχαιοὺς 


ἐκ Τροίης εὖ πάντας ἀπήμονας ἀπονέεσθαι: 
καὶ γὰρ Τρῶάς φασι μαχητὰς ἔμμεναι ἄνδρας, 
ἠμὲν ἀκοντιστὰς ἠδὲ ῥυτῆρας ὀϊστῶν 

ἵππων τ᾽ ὠκυπόδων ἐπιβήτορας, οἵ κε τάχιστα 


ἔκριναν μέγα νεῖκος ὁμοῖου πολέμοιο. 


τῷ οὐκ οἶδ᾽ ἤ κέν μ᾽ ἀνέσει θεός, ἦ κεν ἁλώω 
αὐτοῦ ἐνὶ Τροίῃ: σοὶ δ᾽ ἐνθάδε πάντα μελόντων. 
μεμνῆσθαι πατρὸς καὶ μητέρος ἐν μεγάροισιν 
ὡς νῦν, ἢ ἔτι μᾶλλον ἐμεῦ ἀπονόσφιν ἐόντος: 


αὐτὰρ ἐπὴν δὴ παῖδα γενειήσαντα ἴδηαι, 


γήμασθ᾽ ᾧ κ’ ἐθέλῃσθα, τεὸν κατὰ δῶμα λιποῦσα. 
«κεῖνος τὼς ἀγόρευε: τὰ δὴ νῦν πάντα τελεῖται. 
νὺξ δ᾽ ἔσται ὅτε δὴ στυγερὸς γάμος ἀντιβολήσει 
οὐλομένης ἐμέθεν, τῆς τε Ζεὺς ὄλβον ἀπηύρα. 


ἀλλὰ τόδ᾽ αἰνὸν ἄχος κραδίην καὶ θυμὸν ἱκάνει: 


μνηστήρων οὐχ ἥδε δίκη τὸ πάροιθε τέτυκτο: 
οἵ τ᾽ ἀγαθήν τε γυναῖκα καὶ ἀφνειοῖο θύγατρα 
μνηστεύειν ἐθέλωσι καὶ ἀλλήλοις ἐρίσωσιν, 
αὐτοὶ τοί γ᾽ ἀπάγουσι βόας καὶ ἴφια μῆλα, 


κούρης δαῖτα φίλοισι, καὶ ἀγλαὰ δῶρα διδοῦσιν: 


ἀλλ᾽ οὐκ ἀλλότριον βίοτον νήποινον ἔδουσιν.» 
ὣς φάτο, γήθησεν δὲ πολύτλας δῖος Ὀδυσσεύς, 
οὕνεκα τῶν μὲν δῶρα παρέλκετο, θέλγε δὲ θυμὸν 
μειλιχίοις ἐπέεσσι, νόος δέ οἱ ἄλλα μενοίνα. 


τὴν δ᾽ αὖτ᾽ Ἀντίνοος προσέφη, Εὐπείθεος υἱός, 


«κούρη Ἰκαρίοιο, περίφρον Πηνελόπεια, 

δῶρα μὲν ὃς κ᾽ ἐθέλῃσιν Ἀχαιῶν ἐνθάδ᾽ ἐνεῖκαι, 
δέξασθ᾽. οὐ γὰρ καλὸν ἀνήνασθαι δόσιν ἐστίν: 
ἡμεῖς δ᾽ οὔτ᾽ ἐπὶ ἔργα πάρος γ᾽ ἴμεν οὔτε πῃ ἄλλῃ, 


πρίν γέ σε τῷ γήμασθαι Ἀχαιῶν ὃς τις ἄριστος.» 


ὣς ἔφατ᾽ Ἀντίνοος, τοῖσιν δ᾽ ἐπιήνδανε μῦθος: 
δῶρα δ᾽ ἄρ᾽ οἰσέμεναι πρόεσαν κήρυκα ἕκαστος. 
Ἀντινόῳ μὲν ἔνεικε μέγαν περικαλλέα πέπλον, 
ποικίλον: ἐν δ᾽ ἀρ᾽ ἔσαν περόναι δυοκαίδεκα πᾶσαι 


χρύσειαι, κληῖσιν ἐὐγνάμπτοις ἀραρυῖαι. 


ὅρμον δ᾽ Εὐρυμάχῳ πολυδαίδαλον αὐτίκ᾽ ἔνεικε. 
χρύσεον, ἠλέκτροισιν ἐερμένον ἠέλιον ὥς. 


ἕρματα δ᾽ Εὐρυδάμαντι δύω θεράποντες ἔνεικαν, 

Αλήθεια, εκείνος πίσω αν διάγερνε και νοιάζουνταν για μένα, 


θα ταν και πιο µεγάλη η δόξα µου και πιο όμορφα τα πάντα. 
Μα τώρα λιώνω, τι µου σώριασε κακά ο θεός περίσσια. 
θυμούμαι, όταν κινούσε κι άφηνε τη γη την πατρική του, 

το Χέρι το δεξιό µου φούχτωσε πα στον αρµό και µου 'πε: 


” Γυναίκα, αλήθεια δέ φαντάζουμαι πως οι αντρειωμένοι Αργίτες 


από της Τροίας τα µέρη ανέβλαβοι θα στρέψουµε όλοι πίσω' 

κι οι Τρώες ακούγονται πολέμαρχοι πως είναι ψυχωμένοι' 

να ρίχνουν και κοντάρι ξέρουνε, να σέρνουν και δοξάρι, 

κι αμάξια ν᾽ ανεβαίνουν, που άλογα γοργά ως τα σέρνουν, δίνουν 


τη νίκη γρήγορα στον πόλεμο και στο φριχτό το απάλε. 


Ποιος ξέρει από θεού αν µου µέλλεται λοιπόν να στρέψω πίσω, 
για να χαθώ κει πέρα. Φρόντιζε πια εσύ γι’ αυτά που αφήνω. 
Τη μάνα και τον κύρη γνοιάζου τους στο σπίτι µας ως πρώτα, 
κι ακόµα πιο καλά, όσο βρίσκουμαι στα ξένα εγὠ µακριά τους. 


Μα ως δεις στου γιου µας πια τα μάγουλα τα γένια να φυτρώνουν, 


τότε το σπίτι µας παράτησε, να πάρεις όποιον θέλεις. 
Εκείνος τέτοια µου παράγγελνε᾽ τώρα αληθεύουν όλα' 

και θα ρθει η νύχτα, τον αγλύκαντο που θ᾽ αντικρίσω γάμο 
εγώ η κατάρατη, που µου 'σβησε κάθε αναγάλλια ο Δίας! 


Μα κι άλλη την καρδιά µου ασήκωτη πλακώνει πίκρα τώρα' 


τέτοια φερσίματα πρωτύτερα δε δείχναν οι μνηστήρες! 
«Όταν γυρεύουν μιαν αρχόντισσα και πλουσιοθυγατέρα 

να παντρευτούν και συνορίζουνται ποιος ταίρι θα την πάρει, 
δικά τους βόδια πάντα φέρνουνε κι αρνιά καλοθρεμμένα, 


να φαν οι συμπεθέροι, κι όμορφα της κόρης δίνουν δώρα, 


και δε ρηµάζουν αλογάριαστα το ξένο βιος ποτέ τους.» 
Στα λόγια της ο θείος, πολύπαθος εχάρηκε Οδυσσέας, 
που δώρα να τους πάρει εγύρευε και πλάνευε µε λόγια 
γλυκά τα φρένα τους, µα µέσα της διαλογιζόταν άλλα. 


Κι ο γιος του Ευπείθη, ο Αντίνοος, γύρισε κι απηλογήθη κι εἰπε: 


«Αν θέλει, Πηνελόπη, φρόνιµη του Ικάριου θυγατέρα, 
κανένας από µας χαρίσματα για σένα εδώ να φέρει, 

να τα δεχτείς, τι θα Ταν άπρεπο να του αρνηθείς το δώρο. 
Μα εμείς για τις δουλειές δε φεύγουμε μηδέ γι᾿ αλλού κινούμε, 


πριν παντρευτείς εσύ διαλέγοντας τον κάλλιο απ’ τους Αργίτες.» 


Αυτά εἰπε ο Αντίνοος, κι ως στο λόγο του συγκλίναν όλοι εκείνοι, 
από 'ναν κράχτη έστειλαν όλοι τους, τα δώρα τους να φέρει. 
Μαντί µεγάλο ο κράχτης έφερε του Αντίνοου, ξομπλιασμένο, 
πανώριο᾽ κλειδωτήρια δώδεκα το εκράτουν πάνω ως κάτω, 


μαλαματένια και που αγκίστρωναν σε γυριστά θηλύκια. 


Γιορντάνι στον Ευρύμαχο έφερε που ξάστραφτε σαν ήλιος 
κι οι χάντρες του οι χρυσές συνάλλαζαν µε τις κεχριµπαρένιες. 


Και του Ευρυδάμα τα παιδόπουλα δυο σκουλαρίκια έφεραν, 

τρίγληνα µορόεντα: χάρις δ᾽ ἀπελάμπετο πολλή. 


ἐκ δ᾽ ἄρα Πεισάνδροιο Πολυκτορίδαο ἄνακτος 


ἴσθμιον ἤνεικεν θεράπων, περικαλλὲς ἄγαλμα. 
ἄλλο δ᾽ ἄρ᾽ ἄλλος δῶρον Ἀχαιῶν καλὸν ἔνεικεν. 
ἡ μὲν ἔπειτ᾽ ἀνέβαιν᾽ ὑπερώϊα δῖα γυναικῶν, 

τῇ δ᾽ ἄρ᾽ ἅμ᾽ ἀμφίπολοι ἔφερον περικαλλέα δῶρα 


οἱ δ᾽ εἰς ὀρχηστύν τε καὶ ἱμερόεσσαν ἀοιδὴν 


τρεψάμενοι τέρποντο, μένον δ᾽ ἐπὶ ἕσπερον ἐλθεῖν. 
τοῖσι δὲ τερπομένοισι μέλας ἐπὶ ἕσπερος ἦλθεν. 
αὐτίκα λαμπτῆρας τρεῖς ἵστασαν ἐν μεγάροισιν, 
ὄφρα φαείνοιεν: περὶ δὲ ξύλα κάγκανα θῆκαν, 


αὖα πάλαι, περίκηλα, νέον κεκεασμένα χαλκῷ, 


καὶ δαΐδας μετέμισγον: ἀμοιβηδὶς δ᾽ ἀνέφαινον 
δμῳαὶ Ὀδυσσῆος ταλασίφρονος. αὐτὰρ ὁ τῇσιν 
αὐτὸς διογενῆς μετέφη πολύμητις Ὀδυσσεύς: 
«δμῳαὶ Ὀδυσσῆος, δὴν οἰχομένοιο ἄνακτος, 


ἔρχεσθε πρὸς δώμαθ᾽, ἵν᾽ αἰδοίη βασίλεια: 


τῇ δὲ παρ᾽ ἠλάκατα στροφαλίζετε, τέρπετε δ᾽ αὐτὴν 
ἥμεναι ἐν μεγάρῳ, ἢ εἴρια πείκετε χερσίν: 

αὐτὰρ ἐγὼ τούτοισι φάος πάντεσσι παρέξω. 

ἤν περ γάρ κ᾿ ἐθέλωσιν ἐῦθρονον Ἠῶ μίμνειν, 


οὔ τί µε νικήσουσι: πολυτλήμων δὲ μάλ᾽ εἰμί.» 


ὣς ἔφαθ᾽, αἱ δ᾽ ἐγέλασσαν, ἐς ἀλλήλας δὲ ἴδοντο. 
τὸν δ᾽ αἰσχρῶς ἐνένπτε Μελανθὼ καλλιπάρῃος, 

τὴν Δολίος μὲν ἔτικτε, κόμισσε δὲ Πηνελόπεια, 
παῖδα δὲ ὣς ἀτίταλλε, δίδου δ᾽ ἄρ᾽ ἀθύρματα θυμῷ: 


ἀλλ᾽ οὐδ᾽ ὣς ἔχε πένθος ἐνὶ φρεσὶ Πηνελοπείης, 


ἀλλ᾽ ἥ γ᾽ Εὐρυμάχῳ μισγέσκετο καὶ φιλέεσκεν. 

ἣἥ ῥ᾽ Ὀδυσῆ᾽ ἐνένιπεν ὀνειδείοις ἐπέεσσιν: 

«ξεῖνε τάλαν, σύ γέ τις φρένας ἐκπεπαταγμένος ἐσσί, 
οὐδ᾽ ἐθέλεις εὕδειν χαλκήϊον ἐς δόμον ἐλθών, 


ἠέ που ἐς λέσχην, ἀλλ᾽ ἐνθάδε πόλλ᾽ ἀγορεύεις, 


θαρσαλέως πολλοῖσι μετ᾽ ἀνδράσιν, οὐδέ τι θυμῷ 
ταρβεῖς: ἦ ῥά σε οἶνος ἔχει φρένας, ἤ νύ τοι αἰεὶ 
τοιοῦτος νόος ἐστίν: ὃ καὶ μεταμώνια βάζεις. 

ᾖ ἀλύεις, ὅτι Ἶρον ἐνίκησας τὸν ἀλήτην; 


μή τίς τοι τάχα Ἴρου ἀμείνων ἄλλος ἀναστῇ, 


ὃς τίς σ᾽ ἀμφὶ κάρη κεκοπὠς χερσὶ στιβαρῇσι 
δώματος ἐκπέμψῃσι, φορύξας αἵματι πολλῷ.» 
τὴν δ᾽ ἄρ᾽ ὑπόδρα ἰδὼν προσέφη πολύμητις 
Ὀδυσσεύς: 

«ἢ τάχα Τηλεμάχῳ ἐρέω, κύον, οἳ ἀγορεύεις, 


κεῖσ᾽ ἐλθών, ἵνα σ᾽ αὖθι διὰ μελέϊστὶ τάμῃσιν.» 

τρίπετρα, µόρικα, που η χάρη τους στραφτάλιζε περίσσια. 
Κι ένα παιδόπουλο απ’ του Πείσαντρου, του γιου του 


Πολυχτόρου, 


μιαν αλυσίδα ατίµητη έφερε, για το λαιμό στολίδι’ 

κι ο κάθε Αργίτης κι ένα χάρισμα της έφερνε πανώριο. 

Κι όπως µετά στο ανώγι ανέβηκε των γυναικών το θάμα, 
μαζί κι οι βάγιες τα πεντάµορφα της κουβαλούσαν δώρα' 


κι εκείνοι στο χορό το γύρισαν και στο γλυκό τραγούδι 


και περίμεναν ξεφαντώνοντας το βράδυ πότε θα 'ρθει. 

Και σύντας πια το βράδυ σύσκοτο στους χαροκόπους ήρθε, 
στο αρχονταρίκι πήραν κι έστησαν γοργά τρεις πυροστάτες, 
να φέγγουν, κι έβαλαν απάνω τους στεγνά ένα γύρο ξύλα, 


από καιρό στεγνά, κατάξερα, σκισµένα µε τσεκούρι 


πριν λίγο, και δαδιά ανακάτεψαν, κι οι δούλες του Οδυσσέα 
του καρτερόψυχου συδαύλιζαν µια µια τους κάθε τόσο. 


Και τότε ο αρχοντικός, πολύβουλος τους µίλησε Οδυσσέας: 


«Του ρήγα του Οδυσσέα που χρόνισε στα ξένα οι δούλες, σύρτε 


στα γυναικίη, στη βασίλισσα κοντά την τιµηµένη, 


και πιάστε Κλώθετε, κοιτάζοντας ο νους της να ξεδώσει, 

για πάρτε και μαλλί να ξάνετε στην κάμαρα της μέσα. 

Εγώ εἰμαι εδώ γι’ αυτούς να γνοιάζουμαι, το φως να µην τους 
σβήσει' 

κι ως την Αυγή την οµορφόθρονη να θέλουν να καθίσουν, 


πολλά έχω πάθει κι εἶμαι υπόμονος και δε µε βάζουν κάτω!» 


Είπε, κι αυτές γοργά κοιτάχτηκαν και ξέσπασαν στα γέλια, 
μα η Μελανθώ η γιοµορφομάγουλη βαριά τον αποπήρε, 
του Δόλιου η κόρη᾽ ως θυγατέρα της την εἶχε αναστηµένη 
η Πηνελόπη και µε ολόχαρα τη γέμιζε παιχνίδια' 


μα τούτη στους καημούς της ρήγισσας δεν ένιωθε συμπόνια, 


μον᾿ αγαπούσε τον Ευρύμαχο και πλάγιαζε μαζί του. 

Και τώρα αυτή µε φαρμακόλογα στον Οδυσσέα μιλούσε: 
«Συφοριασμένε ξένε, τα 'χασες, έχει σαλέψει ο νους σου! 
Σε χαλκιδιό δεν πας καλύτερα να γείρεις να πλαγιάσεις, 


για και σε χάνι, µόνο κάθεσαι σε τόσους άντρες µέσα 


και φαφλατίζεις έτσι απόκοτα, χωρίς να νιώθεις φόβο! 

Τα φρένα το κρασί σου θόλωσε; για ο νους σου κατεβάζει 
τέτοιας λογής κουβέντες πάντα του και λες του ανέμου λόγια; 
Για σ᾽ ἐπνιξε η χαρά που νίκησες τον Ίρο το ζητιάνο; 


Από τον Ίρο δυνατότερος µη σηκωθεί κανένας 


και το κεφάλι σου ζερβόδεξα µε τα γερά του χέρια 
χτυπήσει, και γεμάτον αἵματα σε διώξει από το σπίτι!» 

Κι εἰπε ο Οδυσσέας ο πολυμήχανος ταυροκοιτάζοντάς τη: 
«Θα τρέξω να βρω τον Τηλέμαχο, να μαρτυρήσω, σκύλα, 


τα όσα µου λες, κι αυτός αρπώντας σε κομμάτια θα σε κάνει!» 

ὣς εἰπὼν ἐπέεσσι διεπτοίησε γυναῖκας. 

βὰν δ᾽ ἴμεναι διὰ δῶμα, λύθεν δ᾽ ὑπὸ γυῖα ἑκάστης 
ταρβοσύνῃ: φὰν γάρ μιν ἀληθέα μυθήσασθαι. 
αὐτὰρ ὁ πὰρ λαμπτῆρσι φαείνων αἰθομένοισιν 


ἑστήκειν ἐς πάντας ὁρώμενος: ἄλλα δέ οἱ κῆρ 


ὥρμαινε φρεσὶν ᾖσιν, ἃ ῥ οὐκ ἀτέλεστα γένοντο. 
μνηστῆρας δ᾽ οὐ πάμπαν ἀγήνορας εἴα Ἀθήνη 
λώβης ἴσχεσθαι θυμαλγέος, ὄφρ᾽ ἔτι μᾶλλον 

δύη ἄχος κραδίην Λαερτιάδεω Ὀδυσῆος. 


τοῖσιν δ᾽ Εὐρύμαχος, Πολύβου πάϊς, ἦρχ᾽ ἀγορεύειν, 


κερτομέων Ὀδυσῆα: γέλω δ᾽ ἑτάροισιν ἔτευχε. 
«κέκλυτέ μευ, μνηστῆρες ἀγακλειτῆς βασιλείης, 
ὄφρ᾽ εἴπω τά µε θυμὸς ἐνὶ στήθεσσι κελεύει. 
οὐκ ἀθεεὶ ὅδ᾽ ἀνὴρ Ὀδυσήϊον ἐς δόμον ἵκει: 


ἔμπης μοι δοκέει δαΐδων σέλας ἔμμεναι αὐτοῦ 


κἀκ κεφαλῆς, ἐπεὶ οὔ οἱ ἔνι τρίχες οὐδ᾽ ἠβαιαί.» 

ἢ ῥ᾽, ἅμα τε προσέειπεν Ὀδυσσῆα πτολίπορθον: 
«ξεῖν᾽, ἦ ἄρ κ᾿ ἐθέλοις θητευέμεν, εἴ σ᾽ ἀνελοίμην, 
ἀγροῦ ἐπ᾽ ἐσχατιῆς--μισθὸς δέ τοι ἄρκιος ἔσται-- 


αἱμασιάς τε λέγων καὶ δένδρεα μακρὰ φυτεύων; 


ἔνθα κ᾿ ἐγὼ σῖτον μὲν ἐπηετανὸν παρέχοιµι, 
εἵματα δ᾽ ἀμφιέσαιμι ποσίν θ᾽ ὑποδήματα δοίην. 
ἀλλ᾽ ἐπεὶ οὖν δὴ ἔργα κάκ᾽ ἔμμαθες, οὐκ ἐθελήσεις 
ἔργον ἐποίχεσθαι, ἀλλὰ πτώσσειν κατὰ δῆμον 
βούλεαι, ὄφρ᾽ ἄν ἔχῃς βόσκειν σὴν γαστέρ᾽ 


ἄναλτον.» 


τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«Εὐρύμαχ᾽, εἰ γὰρ νῶϊν ἔρις ἔργοιο γένοιτο 
ὥρῃ ἐν εἰαρινῇ, ὅτε τ᾽ ἤματα μακρὰ πέλονται, 
ἐν ποίῃ, δρέπανον μὲν ἐγὼν εὐκαμπὲς ἔχοιμι, 


καὶ δὲ σὺ τοῖον ἔχοις, ἵνα πειρησαίµεθα ἔργου 


νήστιες ἄχρι μάλα κνέφαος, ποίη δὲ παρείη. 

εἰ δ᾽ αὖ καὶ βόες εἶεν ἐλαυνέμεν, οἵ περ ἄριστοι, 
αἴθωνες, μεγάλοι, ἄμφω κεκορηότε ποίης, 
ἥλικες, ἰσοφόροι, τῶν τε σθένος οὐκ ἀλαπαδνόν, 


τετράγυον δ᾽ εἴη, εἴκοι δ᾽ ὑπὸ βῶλος ἀρότρῳ: 


τῷ κέ μ᾽ ἴδοις, εἰ ὦλκα διηνεκέα προταμοίμην. 
εἰ δ᾽ αὖ καὶ πόλεμόν ποθεν ὁρμήσειε Κρονίων 
σήμερον, αὐτὰρ ἐμοὶ σάκος εἴη καὶ δύο δοῦρε 
καὶ κυνέη πάγχαλκος, ἐπὶ κροτάφοις ἀραρυῖα, 


τῷ κέ μ᾽ ἴδοις πρώτοισιν ἐνὶ προμάχοισι μιγέντα, 


οὐδ᾽ ἄν μοι τὴν γαστέρ᾽ ὀνειδίζων ἀγορεύοις. 

Είπε, κι οι δούλες µε τα λόγια του τρόµαξαν, και κίνησαν 
περνώντας µέσα από τις κάµαρες’ τους εἶχε λύσει ο φόβος 
κάτω τα γόνατα, τι θάρρευαν, ό,τι εἰπε, θα το κάνει. 

Μα αυτός στους πυροστάτες που άναβαν στεκόταν πλάι, να 
φέγγουν, 

και σε όλους έριχνε τα μάτια του, και µες στα φρένα του άλλα 


κλωθογυρνούσε, που αξετέλειωτα δε μείναν ως το τέλος. 
Ωστόσο κι η Αθηνά δεν άφηνε τους πέρφανους μνηστήρες 
να πάψουν τ᾽ ἄνομα φερσίματα, για να ριζώσει η πίκρα 
μαθές ακόµα πιο βαθύτερα µες στου Οδυσσέα τα στήθη. 


Κι ο Ευρύμαχος, ο γιος του Πόλυβου, για να γελάσουν οι άλλοι, 


τον Οδυσσέα καθώς θ᾽ ανάµπαιζε, το λόγο εκίνα πρώτος: 
«Ακουστέ µου, της κοσµολόγητης βασίλισσας μνηστήρες, 

ΤΟ τι η καρδιά µε σπρώχνει μέσα µου να πω: δω πέρα τούτος 
Χωρίς θεού βουλή δεν έφτασε στο σπίτι του Οδυσσέα' 


αλήθεια, των δαδιών το αντίφλογο να κατεβαίνει μοιάζει 


απ’ το κεφάλι του --- δεν του 'µειναν μαθές καθόλου τρίχες!» 
Στον Οδυσσέα κατόπι μίλησε τον καστροπολεµίτη: 

«Θα 'θελες, ξένε, αν το αποφάσιζα, να µπεις στη δούλεψη µου, 
µακριά στα ξώμερα --- κι η ρόγα σου θα 'ναι αρκετή --- λιθάρια 


να κουβαλάς για φράχτες, τρίψηλα να µου Φυτεύεις δέντρα; 


Ολοχρονίς ψωμί θα σου 'δινα, να τρως την πάσα μέρα, 

και για τα ρούχα σου θα γνοιαζόμουν και για την ποδεμή σου. 
όµως κακόµαθες, δε σου 'ρχεται να πιάσεις να δουλεύεις' 

το 'χεις καλύτερο, την ἁπατη κοιλιά σου για να θρέψεις, 


να τριγυρίζεις ζητιανεύοντας σκυφτός μπροστά στον κόσμο.» 


Γυρνώντας τότε ο πολυμήχανος του μίλησε Οδυσσέας: 
«Άνοιξη να ταν τώρα, Ευρύμαχε, να 'χουν μακρύνει οι μέρες, 
και συ κι εγώ να παραβγαίναµε σ᾽ όποια δουλειά --- χορτάρι 
να κόψουμε, κι εγώ καλόγυρτο δρεπάνι να κρατούσα, 


και συ παρόμοιο να 'χες, στη δουλειά γεμάτα να ρίχτουμε, 


ως που να 'ρθεί το σκότος, άφαγοι, το χόρτο να µη λείπει' 
και βόδια να 'χαµε να οργώνουμε, τα πιο δυναμωμένα, 
γεμάτα ορμή, τρανά, που χόρτασαν μαζί βοσκολογώντας, 
ἴδια γερά και συνομήλικα, µε ανάκαρα περίσσια, 


και να Ταν τέσσερα τα στρέμματα, και μαλακό το χώμα 


στο αλέτρι, ομπρός, ν᾿ ανοίγω θα 'βλεπες την αυλακιά µια κι όξω! 
Και, πόλεμο αν κινούσε πάνω µας του Κρόνου ο γιος µια μέρα, 
σήµερα ακόµα, το σκουτάρι, µου και δυο κοντάρια να 'χα, 

κι ολόχαλκο στα δυο µελίγγια µου που να ταιριάζει κράνος, 

μέσ᾽ απ’ τους πρόµαχους θα μ᾽ 'εβλιπες να τρέχω από τους 


πρώτους, 


και δε θα μ᾽ έκανες ανάµπαιγµα, να λες για την κοιλιά μου! 

ἀλλὰ μάλ᾽ ὑβρίξεις, καί τοι νόος ἐστὶν ἀπηνής: 
καί πού τις δοκέεις μέγας ἔμμεναι ἠδὲ κραταιός, 
οὕνεκα πὰρ παύροισι καὶ οὐκ ἀγαθοῖσιν ὁμιλεῖς. 


εἰ δ᾽ Ὀδυσεὺς ἔλθοι καὶ ἵκοιτ᾽ ἐς πατρίδα γαῖαν, 


αἶψά κέ τοι τὰ θύρετρα, καὶ εὐρέα περ μάλ᾽ ἐόντα, 


φεύγοντι στείνοιτο διὲκ προθύροιο θύραζε.» 


ὣς ἔφατ', Εὐρύμαχος δ᾽ ἐχολώσατο κηρόθι μᾶλλον, 


καί μιν ὑπόδρα ἰδὼν ἔπεα πτερόεντα προσηύδα: 


«ἆ δείλ᾽, ἦ τάχα τοι τελέω κακόν, οἵ ἀγορεύεις 


θαρσαλέως πολλοῖσι μετ᾽ ἀνδράσιν, οὐδέ τι θυμῷ 
ταρβεῖς: ἦ ῥά σε οἶνος ἔχει φρένας, ἤ νύ τοι αἰεὶ 
τοιοῦτος νόος ἐστίν: ὃ καὶ μεταμώνια βάζεις. 


ᾖ ἀλύεις, ὅτι Ἶρον ἐνίκησας τὸν ἀλήτην;» 


ὣς ἄρα φωνήσας σφέλας ἔλλαβεν: αὐτὰρ Ὀδυσσεὺς 


Ἀμφινόμου πρὸς γοῦνα καθέζετο Δουλιχιῆος, 
Εὐρύμαχον δείσας: ὁ δ᾽ ἄρ᾽ οἰνοχόον βάλε χεῖρα 
δεξιτερήν: πρόχοος δὲ χαμαὶ βόμβησε πεσοῦσα, 
αὐτὰρ ὃ γ᾽ οἰμώξας πέσεν ὕπτιος ἐν κονίῃσι. 


μνηστῆρες δ᾽ ὁμάδησαν ἀνὰ μέγαρα σκιόεντα, 


ὧδε δέ τις εἴπεσκεν ἰδὼν ἐς πλησίον ἄλλον: 
«αἴθ᾽ ὤφελλ᾽ ὁ ξεῖνος ἀλώμενος ἄλλοθ᾽ ὀλέσθαι 
πρὶν ἐλθεῖν: τῷ οὔ τι τόσον κέλαδον μετέθηκε. 
νῦν δὲ περὶ πτωχῶν ἐριδαίνομεν, οὐδέ τι δαιτὸς 


ἐσθλῆς ἔσσεται ἦδος, ἐπεὶ τὰ χερείονα νικᾷ.» 


τοῖσι δὲ καὶ μετέειφ᾽ ἱερὴ ἲς Τηλεμάχοιο 
«δαιμόνιοι, μαίνεσθε καὶ οὐκέτι κεύθετε θυμῷ 
βρωτὺν οὐδὲ ποτῆτα: θεῶν νύ τις ὔμμ᾽ ὀροθύνει. 
ἀλλ᾽ εὖ δαισάμενοι κατακείετε οἴκαδ᾽ ἰόντες, 


ὁππότε θυμὸς ἄνωγε: διώκω δ᾽ οὔ τιν᾽ ἐγώ γε.» 


ὣς ἔφαθ᾽, οἱ δ᾽ ἄρα πάντες ὀδὰξ ἐν χείλεσι φύντες 
Τηλέμαχον θαύμαζον, ὃ θαρσαλέως ἀγόρευε. 
τοῖσιν δ᾽ Ἀμφίνομος ἀγορήσατο καὶ μετέειπε 
Νίσου φαίδιμος υἱός, Ἀρητιάδαο ἄνακτος: 


«ὦ Φίλοι, οὐκ ἂν δή τις ἐπὶ ῥηθέντι δικαίῳ 


ἀντιβίοις ἐπέεσσι καθαπτόμενος χαλεπαίνοι: 
μήτε τι τὸν ξεῖνον στυφελίζετε μήτε τιν᾽ ἄλλον 
δμώων, οἳ κατὰ δώματ᾽ Ὀδυσσῆος θείοιο. 

ἀλλ᾽ ἄγετ᾽, οἰνοχόος μὲν ἐπαρξάσθω δεπάεσσιν, 


ὄφρα σπείσαντες κατακείοµεν οἴκαδ᾽ ἰόντες: 


τὸν ξεῖνον δὲ ἐῶμεν ἐνὶ μεγάροις Ὀδυσῆος 
Τηλεμάχῳ μελέμεν: τοῦ γὰρ φίλον ἵκετο δῶμα.» 
ὣς φάτο, τοῖσι δὲ πᾶσιν ἑαδότα μῦθον ἔειπε. 
τοῖσιν δὲ κρητῆρα κεράσσατο Μούλιος ἥρως, 


κῆρυξ Δουλιχιεύς: θεράπων δ᾽ ἦν Ἀμφινόμοιο: 

Τα έργα σου αρέσουν όµως τ᾽ ἄνομα κι είναι σκληρή η καρδιά 
σου. 

Τώρα τρανός, γεμάτος δύναμη φαντάζεσαι πως εἶσαι, 

καθώς σε τριγυρνούν ανούφελοι και τιποτένιοι μόνο. 


Μα αν ο Οδυσσέας ερχόταν κι έφτανε στη γη την πατρική του, 


οι πόρτες τούτες, όσο διάπλατες, µεμιάς θα σου φαινόνταν 
στενές πως εἰναι, καθώς θα 'τρεχες να πεταχτείς στο δρόμο!» 
Είπε, και σύγκλυσε του Ευρύμαχου πιο ακόµα οργή τα φρένα, 
και λόγια του 'λεγε ανεµάρπαστα ταυροκοιτάζοντάς τον: 


«Βαριά θα µου πλερώσεις, άραχλε, γι αυτά που ξεστομίζεις 


σε τόσους άντρες µέσα απόκοτα, χωρίς να νιώθεις φόβο. 

Τα φρένα το κρασί σου θόλωσε, για ο νους σου κατεβάζει 
τέτοιας λογής κουβέντες πάντα του και λες του ανέμου λόγια; 
Για σ᾽ έπνιξε η χαρά που νίκησες τον Ίρο το ζητιάνο;» 


Σαν εἰπε αυτά, σκαμνί στα χέρια του φουχτώνει, µα ο Οδυσσέας 


γοργά στου Δουλιχιώτη Αμϕίνομου τα γόνατα καθίζει, 
καθώς φοβήθη τον Ευρύμαχο᾽ κι αυτός τον κεραστή τους 
στο δεξιό χέρι βρίσκει, κι έπεσε µε βρόντο το λαγήνι, 

κι ο κεραστής σωριάστη βογγόντας τ᾽ ανάσκελα στη σκόνη. 


Και βαλαν οι μνηστήρες τις φωνές στον ισκιερὀ αντρωνίτη, 


κι έτσι μιλούσεν ο καθένας τους στο διπλανό γυρνώντας: 
«Ο ξένος άµποτε να χάνουνταν, ως γύρναε σ᾽ άλλα µέρη, 
πριν φτάσει εδώ, σε ανακατώµατα να µη µας ρίχνει’ τώρα 
για τους ζητιάνους συχυζόμαστε, και μήτε θα χαρούμε 


γλυκό ψωμί μ᾽ αυτά που γίνουνται σαν τι καλό προσµένεις;» 


Γυρνώντας ο αντρειανός Τηλέμαχος τους μίλησε έτσι κι εἰπε: 
«Σάλεψε ο νους σας, δόλιοι! Βάρυνε µε το φαγί το πλήθιο 

και τα πιοτά η καρδιά σας᾽ σίγουρα σας ξεσηκώνει κάποιος 
απ’ τους θεούς᾽ όµως στα σπίτια σας, όποια στιγµή σας δόξει, 


γυρνάτε, αφού καλοχορτάσατε᾽ δε διώχνω εγώ κανέναν!» 


Αυτά εἰπε, κι ὁλοι τους εδάγκασαν τα χείλια σαστισμένοι 
απ᾿ το κουράγιο του Τηλέμαχου, που μίλησε έτσι αντρίκια. 


Το λόγο πήρε τότε ο Αμϕίνομος κι αναµεσό τους εἰπε, 


ο έμνοστος γιος του Νίσου του άρχοντα και του Άρητου τ᾽ αγγόνι: 


«Δίκιος αν εἶναι ο λόγος που άκουσε, πρεπό δεν εἰναι, φίλοι, 


κανείς ν᾿ ανάβει και πικρόχολα ν᾿ αντιµιλά στον άλλον. 

Τον ξένο πια µην τον παιδεύετε μηδέ τους άλλους σκλάβους, 
που στου Οδυσσέα του ισόθεου βρίσκουνται το σπίτι µέσα τώρα. 
Ελάτε, ο κεραστής τις κούπες µας να πάρει να γεμίσει, 


κι ως κάνουμε σπονδή, στα σπίτια µας να κοιμηθούµε πάμε. 


«Όμως τον ξένο, ας τον αφήσουμε στο σπίτι του Οδυσσέα, 

τι ως ήρθε ικέτης στου Τηλέμαχου, θα τον κοιτάξει τούτος.» 
Έτσι μιλούσε, κι όλοι πρόθυμα στα λόγια του συγκλίναν. 

Πήρε κι ο Μούλιος, το παιδόπουλο του Αμϕίνομου, ο διαλάλης 


απ᾿ το Δουλίχιο, και συγκέρασε κρασί µες στο κροντήρι, 

425 νώμησεν δ᾽ ἄρα πᾶσιν ἐπισταδόν: οἱ δὲ θεοῖσι και σ᾿ όλους μοίρασε ζυγώνοντας: κι εκείνοι στους μακάριους 


σπείσαντες μακάρεσσι πίον μελιηδέα οἶνον. θεούς ως στάλαξαν μελόγλυκο κρασί στο χώμα, έπιναν 
αὐτὰρ ἐπεὶ σπεῖσάν τ᾽ ἔπιόν θ᾽ ὅσον ἤθελε θυμός, κι αφού στάλαξαν κι ήπιαν όλοι τους, όσο η καρδιά ποθούσε, 


βάν ῥ᾽ ἴμεναι κείοντες ἑὰ πρὸς δώμαθ’ ἕκαστος. να φύγουν κίνησαν, στο σπίτι του καθένας να πλαγιάσει. 

ΟΜΗΡΟΥ ΟΔΥΣΣΕΙΑ -τ- 


Ἀὐτὰρ ὁ ἐν μεγάρῳ ὑπελείπετο δῖος Ὀδυσσεύς, 
μνηστήρεσσι φόνον σὺν Ἀθήνῃ μερμηρίζων: 
αἶψα δὲ Τηλέμαχον ἔπεα πτερόεντα προσηύδα: 


«Τηλέμαχε, χρὴ τεύχε᾽ ἀρήϊα κατθέμεν εἴσω 


πάντα μάλ': αὐτὰρ μνηστῆρας μαλακοῖς ἐπέεσσι 
παρφάσθαι, ὅτε κέν σε μεταλλῶσιν ποθέοντες: 
ἐκ καπνοῦ κατέθηκ’, ἐπεὶ οὐκέτι τοῖσιν ἐῴκει 
οἷά ποτε Τροίηνδε κιὼν κατέλειπεν Ὀδυσσεύς, 


ἀλλὰ κατῄκισται, ὅσσον πυρὸς ἵκετ᾽ ἀὐτμή. 


πρὸς δ᾽ ἔτι καὶ τόδε μεῖζον ἐνὶ φρεσὶν ἔβαλε δαίμων 
μή πως οἰνωθέντες, ἔριν στήσαντες ἐν ὑμῖν, 
ἀλλήλους τρώσητε καταισχύνητέ τε δαῖτα 

καὶ μνηστύν: αὐτὸς γὰρ ἐφέλκεται ἄνδρα σίδηρος.» 


ὡς φάτο, Τηλέμαχος δὲ φίλῳ ἐπεπείθετο πατρί, 


ἐκ δὲ καλεσσάμενος προσέφη τροφὸν Εὐρύκλειαν: 
«μαῖ, ἄγε δή μοι ἔρυξον ἐνὶ μεγάροισι γυναῖκας, 
ὄφρα κεν ἐς θάλαμον καταθείοµαι ἔντεα πατρὸς 
καλά, τά μοι κατὰ οἶκον ἀκηδέα καπνὸς ἀμέρδει 


πατρὸς ἀποιχομένοιο: ἐγὼ δ᾽ ἔτι νήπιος ἦα. 


νῦν δ᾽ ἐθέλω καταθέσθαι, ἵν οὐ πυρὸς ἵξετ᾽ ἀὐτμή.» 
τὸν δ᾽ αὖτε προσέειπε φίλη τροφὸς Εὐρύκλεια: 
«αἲ γὰρ δή ποτε, τέκνον, ἐπιφροσύνας ἀνέλοιο 
οἴκου κήδεσθαι καὶ κτήματα πάντα φυλάσσειν. 


ἀλλ᾽ ἄγε, τίς τοι ἔπειτα µετοιχοµένη φάος οἴσει; 


δμῳὰς δ᾽ οὐκ εἴας προβλωσκέμεν, αἵ κεν ἔφαινον.» 
τὴν δ᾽ αὖ Τηλέμαχος πεπνυμένος ἀντίον ηὔδα: 
«ξεῖνος ὅδ': οὐ γὰρ ἀεργὸν ἀνέξομαι ὃς κεν ἐμῆς γε 
χοίνικος ἅπτηται, καὶ τηλόθεν εἰληλουθώς.» 


ὣς ἄρ᾽ ἐφώνησεν, τῇ δ᾽ ἄπτερος ἔπλετο μῦθος. 


κλήϊσεν δὲ θύρας μεγάρων εὖ ναιεταόντων. 

τὼ δ᾽ ἄρ᾽ ἀναΐξαντ᾽ Ὀδυσεὺς καὶ φαίδιμος υἱὸς 
ἐσφόρεον κόρυθάς τε καὶ ἀσπίδας ὀμφαλοέσσας 
ἔγχεά τ᾽ ὀξυόεντα: πάροιθε δὲ Παλλὰς Ἀθήνη, 


χρύσεον λύχνον ἔχουσα, φάος περικαλλὲς ἐποίει. 


δὴ τότε Τηλέμαχος προσεφώνεεν ὃν πατέρ᾽ αἶψα: 
«ὦ πάτερ, ἦ μέγα θαῦμα τόδ᾽ ὀφθαλμοῖσιν ὁρῶμαι. 
ἔμπης μοι τοῖχοι μεγάρων καλαί τε μεσόδμαι, 


εἰλάτιναί τε δοκοί, καὶ κίονες ὑψόσ᾽ ἔχοντες 


Στο αρχονταρίκι πίσω απέμεινεν ο ισόθεος Οδυσσέας, 
κι ως η Αθηνά το νου του εγύριζε στο φόνο των μνηστήρων, 
στο γιο του εστράφη κι ανεµάρπαστα κινούσε λόγια οµπρός του: 


«Όλα εἰναι ανάγκη τώρα τ᾽ ἅρματα να φύγουν του πολέμου' 


και συ, Τηλέμαχε, σα θα 'ρχουνται ρωτώντας οι μνηστήρες 
τι τα 'χεις κάνει, µε γλυκόλογα ξΙπλάνευέ τους όλους: 

» Τα πήρα απ’ τους καπνούς και τα 'κρυψα᾽ πια αλήθεια δε 
θύμιζαν 

αυτά ο Οδυσσέας που αφήκε κάποτε να πάει στης Τροίας τα 
μέρη' 

η ανάσα της φωτιάς τους θάμπωσεν εδω κι εκεί τη λάμψη --- 


κάτι χειρότερο! µου το βαλε κάποιος θεός στα φρένα: 
φοβάμαι, απάνω στο μεθύσι σας καβγά µη στήστε ξάφνου 
και χτυπηθείτε, και ντροπιάσετε και προξενιές και τάβλες' 

τι αλήθεια αποτραβάει το σίδερο τους άντρες μοναχό του."» 


Είπε, και σύγκλινε ο Τηλέμαχος στου κύρη του το λόγο, 


κι ευτύς τη βάγια Ευρύκλεια φώναξε, κι ως βγήκε αυτή, της εἰπε: 
«Νένα, τις δούλες τώρα κλείσε µου στο γυναικίτη μέσα, 

κι εγώ του κύρη λέω τις όμορφες αρμάτες ν᾿ απιθώσω 

στην πίσω κάμαρα --- που ακοίταχτες απ’ την καπνιά θάµπωσαν, 


απ’ τον καιρό που εκείνος μίσεψε κι εγώ παιδί ἡμουν᾽ τώρα 


λέω να τις κρύψω εκεί που της φωτιάς να µην τις φτάνει η 
ανάσα.» 

Κιη Ευρύκλεια η βάγια του αποκρίθηκε και τέτοια λόγια του 'πε: 
«Άμποτε, γιε µου, ν᾿ αποφάσιζες πια εδώ κι οµπρός το νου σου 
στο σπίτι να᾿ χεις, και να γνοιάζεσαι να µη χαθεί το βιος σου. 


Όμως για πες µου τώρα, αντάµα σου ποια θα’ ρθεί να σου φέγγη, 


αφού τις δούλες που θα σου 'φεγγαν δεν τις αφήνεις να 'βγουν;» 
Κι ο γνωστικός γυρνάει Τηλέμαχος κι απηλογιά της δίνει: 

«Ο ξένος που θωρείς να κάθεται χωρίς δουλειά δε θέλω 

ένας που τρώει ψωμί στο σπίτι µου, κι ας έφτασε απαλάργα.» 


Είπε, κι ο λόγος του δεν έφυγε του κάκου᾿ τρέχη η βάγια 


και κλειεί την πόρτα δίχως άργητα του στέριου γυναικίτη. 

Τότε ο Οδυσσέας κι ο γιος του ο ασύγκριτος τα κοφτερά 
κοντάρια, 

τ᾽ αφαλωτά σκουτάρια αρπάζοντας µε βιάση και τα κράνη 

τα κουβαλούσαν µπρος τους η Αθηνά Παλλάδα, ανακρατώντας 


χρυσό λυχνάρι, φως πανέμορφο σκορπούσα, για να φέγγουν. 


Και τότε μίλησε ο Τηλέμαχος στον κύρη του γυρνώντας: 
«Κύρη, τι θάμα αυτό κι αντίθαµα τα μάτια µου θωρούνε! 
Αλήθεια, οι τοίχοι κι οι µεσότοιχοι του παλατιού οι πανώριοι 


και τα δοκάρια, ιδές, τα ελάτινα κι οι ορθόψηλες κολόνες, 

φαίνοντ᾽ ὀφθαλμοῖς ὡς εἰ πυρὸς αἰθομένοιο. 


ἢ μάλα τις θεὸς ἔνδον, οἳ οὐρανὸν εὐρὺν ἔχουσι.» 
τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«σίγα καὶ κατὰ σὸν νόον ἴσχανε μηδ᾽ ἐρέεινε: 
αὕτη τοι δίκη ἐστὶ θεῶν, οἳ Ὄλυμπον ἔχουσιν. 


ἀλλὰ σὺ μὲν κατάλεξαι, ἐγὼ δ᾽ ὑπολείψομαι αὐτοῦ, 


ὄφρα κ᾽ ἔτι δμῳὰς καὶ μητέρα σὴν ἐρεθίζω: 

ἡ δέ μ᾽ ὀδυρομένη εἰρήσεται ἀμφὶς ἕκαστα.» 
ὣς φάτο, Τηλέμαχος δὲ διὲκ μεγάροιο βεβήκει 
κείων ἐς θάλαμον, δαΐδων ὕπο λαμπομενάων, 


ἔνθα πάρος κοιμᾶθ᾽, ὅτε μιν γλυκὺς ὕπνος ἱκάνοι: 


ἔνθ᾽ ἄρα καὶ τότ᾽ ἔλεκτο καὶ Ἠῶ δῖαν ἔμιμνεν. 
αὐτὰρ ὁ ἐν μεγάρῳ ὑπελείπετο δῖος Ὀδυσσεύς, 
μνηστήρεσσι φόνον σὺν Ἀθήνῃ μερμηρίζων. 

ἡ δ᾽ ἴεν ἐκ θαλάμοιο περίφρων Πηνελόπεια, 


Ἀρτέμιδι ἰκέλη ἠὲ χρυσέῃ Ἀφροδίτῃ. 


τῇ παρὰ μὲν κλισίην πυρὶ κάτθεσαν, ἔνθ᾽ ἄρ᾽ ἐφῖζε, 
δινωτὴν ἐλέφαντι καὶ ἀργύρῳ: ἣν ποτε τέκτων 
ποίησ᾽ Ἰκμάλιος, καὶ ὑπὸ θρῆνυν ποσὶν ἧκε 
προσφυέ᾽ ἐξ αὐτῆς, ὅθ᾽ ἐπὶ μέγα βάλλετο κῶας. 


ἔνθα καθέζετ’ ἔπειτα περίφρων Πηνελόπεια. 


ἦλθον δὲ δμῳαὶ λευκώλενοι ἐκ μεγάροιο. 
αἱ δ᾽ ἀπὸ μὲν σῖτον πολὺν ᾗρεον ἠδὲ τραπέζας 


καὶ δέπα, ἔνθεν ἄρ᾽ ἄνδρες ὑπερμενέοντες ἔπινον: 


πῦρ δ᾽ ἀπὸ λαμπτήρων χαμάδις βάλον, ἄλλα δ᾽ ἐπ᾽ 


αὐτῶν 


νήησαν ξύλα πολλά, φόως ἔμεν ἠδὲ θέρεσθαι. 


ἡ δ᾽ Ὀδυσῆ᾽ ἐνένπτε Μελανθὼ δεύτερον αὖτις: 
«ξεῖν᾽, ἔτι καὶ νῦν ἐνθάδ᾽ ἀνιήσεις διὰ νύκτα 
δινεύων κατὰ οἶκον, ὀπιπεύσεις δὲ γυναῖκας; 
ἀλλ᾽ ἔξελθε θύραζε, τάλαν, καὶ δαιτὸς ὄνησο: 


ἢ τάχα καὶ δαλῷ βεβλημένος εἶσθα θύραζε.» 


τὴν δ᾽ ἄρ᾽ ὑπόδρα ἰδὼν προσέφη πολύμητις 
Ὀδυσσεύς: 

«δαιμονίη, τί μοι ὧδ᾽ ἐπέχεις κεκοτηότι θυμῷ; 
ᾖ ὅτι δὴ ῥυπόω, κακὰ δὲ χροὶ εἵματα εἶμαι, 
πτωχεύω δ᾽ ἀνὰ δῆμον; ἀναγκαίη γὰρ ἐπείγει. 


τοιοῦτοι πτωχοὶ καὶ ἀλήμονες ἄνδρες ἔασι 


καὶ γὰρ ἐγώ ποτε οἶκον ἐν ἀνθρώποισιν ἔναιον 
ὄλβιος ἀφνειὸν καὶ πολλάκι δόσκον ἀλήτῃ, 
τοίῳ ὁποῖος ἔοι καὶ ὅτευ κεχρημένος ἔλθοι: 
ἦσαν δὲ δμῶες μάλα μυρίοι, ἄλλα τε πολλὰ 


οἷσίν τ᾽ εὖ ζώουσι καὶ ἀφνειοὶ καλέονται. 

φωτιά ως να πήραν, µπρος στα μάτια µου φεγγοβολούνε! 


Κάποιος 


δω µέσα απ’ τους θεούς θα βρίσκεται, που ζουν στα ουράνια 
πλάτη.» 

Γυρνώντας τότε ο πολυμήχανος του μίλησε Οδυσσέας: 
«Σώπα και µη ρωτάς! τι λόγιασες, βαθιά στα φρένα κράτα' 

οι αθάνατοι που ζουν στον Όλυμπο τη χάρη αυτή την έχουν. 


Μον’ τράβα τώρα εσύ και πλάγιασε, κι εγὠ να μείνω θέλω, 


να δοκιμάσω ακόµα, οι δούλες µας τι κρύβουν στην καρδιά τους, 
κι η μάνα σου, καθώς µε κλάματα θα µε ρωτάει τα πάντα.» 

Αυτά εἰπε εκείνος, κι ο Τηλέμαχος το αρχονταρίκι εδιάβη, 

κι ως τα δαδιά του έφεγγαν καίγοντας, στην κάμαρα του φτάνει, 


εκεί που πάντα του, σαν του 'ρχονταν ύπνος γλυκός, κοιμόταν 


κει πέρα πλάγιασε και πρόσμενε τη θείαν Αυγή να φέξει. 

Κι ο ισόθεος Οδυσσέας απόµεινε στο αρχονταρίκι, κι όλο 

στο φόνο των μνηστήρων του 'στρεφε το λογισμό η Παλλάδα. 
Ωστόσο η Πηνελόπη η φρόνιμη το γυναικίτη αφήκε 

κι ήρθε παρόμοια µε την Άρτεμη για τη χρυσή Αφροδίτη. 


Πλάι στη φωτιά θρονί της έβαλαν ο Ικμάλιος ο τεχνίτης 

το 'χε δουλέψει µε το Φφίλντισι και µε το ασήμι γύρω, 

και για τα πόδια κάτω εστέριωσε προσκάμνι, που το στρώναν 
µε µια προβιά τρανή, τι εκάθουνταν μονάχα εκείνη απάνω. 


Σε τούτο η Πηνελόπη εκάθισε και τώρα η μυαλωμένη᾽ 


κι ήρθαν μετά οι κρουσταλλοβράχιονες απ’ το παλάτι σκλάβες 
και τα πολλά αποφάγια σήκωναν, τις τάβλες και τις κούπες, 
που κράτααν κι έπιναν οι πέρφανοι μνηστήρες’ άλλες πάλι 

τη θράκα και τις στάχτες πέταγαν από τους πυροστάτες 


στο χώμα, κι άλλα ξύλα σώριαζαν πολλά για φως και ζέστα. 


Και πάλε η Μελανθώ πικρόχολα στον Οδυσσέα μιλούσε: 
«Ακόμα εδώ θα µας φορτώνεσαι στο σπίτι τριγυρνώντας 
όλη τη νύχτα, ξένε, ρίχνοντας τα μάτια στις γυναίκες; 
Χάρου που βρήκες τώρα κι έφαγες, και φεύγα, κακομοίρη, 


μην πω δαυλί ν᾿ αρπάξω κι ἑξαφνα βρεθείς δαρμένος ὀξω!» 


Κι εἰπε ο Οδυσσέας ο πολυμήχανος ταυροκοιτἀζοντάς τη: 
«Γυναίκα ανάποδη, τι κόρωσες και τα 'βαλες μαζί µου; 

Τάχα γιατί φορώ παλιόρουχα και δε βωδιάζω μύρα, 

κι όπως µε σπρώχνει η ανάγκη, ζήτουλας στα σπίτια τριγυρίζω; 


Τέτοιοι εἶναι πάντα οι διακονιάρηδες κι αυτοί που παραδέρνουν! 


Ἠταν καιρός που σε αρχοντόσπιτο κι εγὠ στον κόσµο ζούσα 
και πλούτη αφέντευα, και χάριζα συχνά στο διακονιάρη, 

όποιος κι αν λάχαινε στην πόρτα µου κι όποια κι αν είχε ανάγκη. 
Κι ακόµα σκλάβους είχα αρίφνητους κι άλλα αγαθά περίσσια, 


όσα 'χει αυτός που ζει περίκαλα και πλούσιο τόνε κράζουν. 

ἀλλὰ Ζεὺς ἀλάπαξε Κρονίων: ἤθελε γάρ που: 

τῷ νῦν μήποτε καὶ σύ, γύναι, ἀπὸ πᾶσαν ὀλέσσῃς 
ἀγλαΐην, τῇ νῦν γε μετὰ δμῳῇσι κέκασσαι: 

μή πώς τοι δέσποινα κοτεσσαµένη χαλεπήνῃ, 


ἢ Ὀδυσεὺς ἔλθῃ: ἔτι γὰρ καὶ ἐλπίδος αἶσα. 


εἰ δ᾽ ὁ μὲν ὣς ἀπόλωλε καὶ οὐκέτι νόστιµός ἐστιν, 
ἀλλ᾽ ἤδη παῖς τοῖος Ἀπόλλωνός γε ἕκητι, 
Τηλέμαχος: τὸν δ᾽ οὔ τις ἐνὶ μεγάροισι γυναικῶν 
λήθει ἀτασθάλλουσ᾽, ἐπεὶ οὐκέτι τηλίκος ἐστίν.» 


ὣς φάτο, τοῦ δ᾽ ἤκουσε περίφρων Πηνελόπεια, 


ἀμφίπολον δ᾽ ἐνένιπεν ἔπος τ᾽ ἔφατ᾽ ἔκ τ᾽ ὀνόμαζε: 
«πάντως, θαρσαλέη, κύον ἀδεές, οὔ τί µε λήθεις 
ἔρδουσα μέγα ἔργον, ὃ σῇ κεφαλῇ ἀναμάξεις: 
πάντα γὰρ εὖ ἤδησθ᾽, ἐπεὶ ἐξ ἐμεῦ ἔκλυες αὐτῆς 


ὡς τὸν ξεῖνον ἔμελλον ἐνὶ μεγάροισιν ἐμοῖσιν 


ἀμφὶ πόσει εἴρεσθαι, ἐπεὶ πυκινῶς ἀκάχημαι.» 

ἢ ῥα καὶ Εὐρυνόμην ταμίην πρὸς μῦθον ἔειπεν: 
«Εὐρυνόμη, φέρε δὴ δίφρον καὶ κῶας ἐπ᾽ αὐτοῦ, 
ὄφρα καθεζόμενος εἴπῃ ἔπος ἠδ᾽ ἐπακούσῃ 


ὁ ξεῖνος ἐμέθεν: ἐθέλω δέ μιν ἐξερέεσθαι.» 


ὣς ἔφαθ᾽, ἡ δὲ μάλ᾽ ὀτραλέως κατέθηκε φέρουσα 
δίφρον ἐῦξεστον καὶ ἐπ᾽ αὐτῷ κῶας ἔβαλλεν: 
ἔνθα καθέζετ’ ἔπειτα πολύτλας δῖος Ὀδυσσεύς. 
τοῖσι δὲ μύθων ἦρχε περίφρων Πηνελόπεια: 


«ξεῖνε, τὸ μέν σε πρῶτον ἐγὼν εἰρήσομαι αὐτή: 


τίς πόθεν εἷς ἀνδρῶν; πόθι τοι πόλις ἠδὲ τοκῆες;» 
τὴν δ᾽ ἀπαμειβόμενος προσέφη πολύμητις 
Ὀδυσσεύς: 

«ὦ γύναι, οὐκ ἄν τίς σε βροτῶν ἐπ᾽ ἀπείρονα γαῖαν 
νεικέοι: ἢ γάρ σευ κλέος οὐρανὸν εὐρὺν ἱκάνει, 


ὥς τέ τευ ἢ βασιλῆος ἀμύμονος, ὃς τε θεουδἠς 


ἀνδράσιν ἐν πολλοῖσι καὶ ἰφθίμοισιν ἀνάσσων 
εὐδικίας ἀνέχῃσι, φέρῃσι δὲ γαῖα μέλαινα 
πυροὺς καὶ κριθάς, βρίθῃσι δὲ δένδρεα καρπῷ, 
τίκτῃ δ᾽ ἔμπεδα μῆλα, θάλασσα δὲ παρέχῃ ἰχθῦς 


ἐξ εὐηγεσίης, ἀρετῶσι δὲ λαοὶ ὑπ᾽ αὐτοῦ. 


τῷ ἐμὲ νῦν τὰ μὲν ἄλλα μετάλλα σῷ ἐνὶ οἴκῳ, 

μηδ᾽ ἐμὸν ἐξερέεινε γένος καὶ πατρίδα γαῖαν, 

μή μοι μᾶλλον θυμὸν ἐνιπλήσῃς ὀδυνάων 
μνησαμένῳ μάλα δ᾽ εἰμὶ πολύστονος: οὐδέ τί µε χρὴ 


οἴκῳ ἐν ἀλλοτρίῳ γοόωντά τε μυρόμενόν τε 


ἧσθαι, ἐπεὶ κάκιον πενθήμεναι ἄκριτον αἰεί: 
μή τίς μοι δμῳῶν νεμεσήσεται, ἠὲ σύ γ᾽ αὐτή, 


φῇ δὲ δακρυπλώειν βεβαρηότα µε φρένας οἴνῳ.» 

Μα ο γιος του Κρόνου, ο Δίας, τ᾽ αφάνισε᾽ τέτοια η βουλή του θα 
ταν. 
Και συ, γυναίκα, κι αν ανάµεσα στις σκλάβες λουλουδίζεις 

τις άλλες τώρα, μήπως κάποτε τα χάσεις όλα, κάλλη 

και ξπτασιές, αν τύχει αγριεύοντας και σε οχτρευτεί η κυρά σου, 


για κι ο Οδυσσέας αν φτάσει απόµεινε μαθές ελπίδα ακόµα. 


Κι αν πάλε, ὡς λέτε, εκείνος χάθηκε και γυρισμό δεν έχει, 
για δες το γιο του τον Τηλέμαχο, που πια μωρό δεν εἶναι 
έδωσε ο Απόλλωνας και τράνεψε, κι απὀ τις σκλάβες, όσες 
άπρεπα φέρνουνται στο σπίτι του, καμιά δεν του ξεφεύγει.» 


Ωστόσο η Πηνελόπη η φρόνιμη, τα λόγια του γρικώντας, 


στη βάγια της γυρνώντας μίλησε βαριά αποπαἱρνοντάς τη: 
«Σκύλα ξαδιάντροπη, ξετσίπωτη, τις άνοµες δουλειές σου 
θαρρείς δε βλέπω; Στο κεφάλι σου µια μέρα θα ξεσπάσουν! 
Όλα δεν τα 'ξερες, δεν τ᾽ άκουσες από την ἴδια εμένα, 


τον ξένο τουτο πως λογάριαζα στο αρχονταρίκι µέσα 


να τον ρωτήσω για τον άντρα µου, που μ᾽ έλιωσε ο καημός του;» 
Μετά, γυρνώντας, στην κελάρισσα μιλεί, την Ευρυνόμη: 

«Φέρε σκαμνί, Ευρυνόμη, βάλε του και µια προβιά από πάνω, 
για να καθίσει και τα λόγια του να πεί και τα δικά µου 


ν᾽ ακούσει ο ξένος τώρα θα 'θελα πολλά να τον ρωτήσω.» 


Είπε, κι εκείνη τρέχει πρόθυμα κι ένα σκαμνί του φέρνει 
καλομαστορεμένο, κι έβαλε και µια προβιά από πάνω. 
Κιως ο αρχοντόγεννος, πολύπαθος εκάθισε Οδυσσέας, 
η Πηνελόπη πήρε η φρόνιμη ν᾿ ανοίξει την κουβέντα: 


«Ξένε, για τούτο πρώτα θα 'θελα να σε ρωτήσω ατή µου' 


ποιος είσαι; πούθε; που η πατρίδα σου και που οι γονιοί σου 
εσένα;» 

Γυρνώντας τότε ο πολυκάτεχος της μίλησε Οδυσσέας: 

«Κυρά µου, ποιος στη γη την άµετρη θνητός µπορεί για σένα 
κακά ποτέ να πει, που η δόξα σου στα ουράνια πλάτη φτάνει; --- 


καθώς του ρήγα του αψεγάδιαστου, που κυβκρνάει σε πλήθος 


λαούς τρανούς απάνω αντρόκαρδους, µα τους θεούς φοβάται 

κι εἶναι σωστή και δίκια η κρίση του’ κι η μαύρη γης κριθάρι 

και στάρι του γεννά, τα δέντρα του λυγάν απ’ τους καρπούς τους, 
γεννούν τα πρόβατα, κι η θάλασσα πολλά χαρίζει ψάρια 


απ’ την καλή κυβέρνια, κι οι λαοί στον ίσκιο του προκόβουν. 


Ό,τι ἄλλο θες να μάθεις ρώτα µε στο αρχοντικό σου µέσα, 

μα µη ρωτήσεις ποια η πατρίδα µου και ποια η γενιά µου εμένα 
τι πιότερους καημούς στα στήθη µου θ᾿ ανάψεις, αν µε πάρουν 
οι θύμησες’ εἶμαι βαριόμοιρος! Κι ουδέ ταιριάζει κιόλα 


σε ξένο σπίτι εγώ καθούμενος να κλαίω και να θρηνιέμαι᾽ 


έτσι κι αλλιώς κακό εἶναι αδιάκοπα να δείχνω λυπημένος᾽ 
μπας και καμιά θυμώσει δούλα σου μαζί µου --- για κι ατή σου --- 


και πει κρασί πως ήπια, µέθυσα και κολυμπωώ στο κλάμα.» 

τὸν δ᾽ ἠμείβετ᾽ ἔπειτα περίφρων Πηνελόπεια: 


«ξεῖν᾽, ἦ τοι μὲν ἐμὴν ἀρετὴν εἶδός τε δέμας τε 


ὤλεσαν ἀθάνατοι, ὅτε Ἴλιον εἰσανέβαινον 
Ἀργεῖοι, μετὰ τοῖσι δ᾽ ἐμὸς πόσις ᾖεν Ὀδυσσεύς 
εἰ κεῖνός γ᾽ ἐλθὼν τὸν ἐμὸν βίον ἀμφιπολεύοι, 
μεῖζον κε κλέος εἴη ἐμὸν καὶ κάλλιον οὕτως. 


νῦν δ᾽ ἄχομαι: τόσα γάρ μοι ἐπέσσευεν κακὰ δαίμων. 


ὅσσοι γὰρ νήσοισιν ἐπικρατέουσιν ἄριστοι, 
Δουλιχίῳ τε Σάµῃ τε καὶ ὑλήεντι Ζακύνθῳ, 

οἵ τ᾽ αὐτὴν Ἰθάκην εὐδείελον ἀμφινέμονται, 

οἵ μ᾿ ἀεκαζομένην μνῶνται, τρύχουσι δὲ οἶκον. 


τῷ οὔτε ξείνων ἐμπάξομαι οὔθ᾽ ἱκετάων 


οὔτε τι κηρύκων, οἳ δημιοεργοὶ ἔασιν: 

ἀλλ᾽ Ὀδυσῆ ποθέουσα φίλον κατατήκομαι ἦτορ. 

οἱ δὲ γάμον σπεύδουσιν: ἐγὼ δὲ δόλους τολυπεύω. 
φᾶρος μέν μοι πρῶτον ἐνέπνευσε φρεσὶ δαίμων, 


στησαμένῃ μέγαν ἱστόν, ἐνὶ μεγάροισιν ὑφαίνειν, 


λεπτὸν καὶ περίμετρον: ἄφαρ δ᾽ αὐτοῖς µετέειπον: 
«κοῦροι, ἐμοὶ μνηστῆρες, ἐπεὶ θάνε δῖος Ὀδυσσεύς, 
μίμνετ᾽ ἐπειγόμενοι τὸν ἐμὸν γάμον, εἰς ὅ κε φᾶρος 
ἐκτελέσω--μή μοι µεταμώνια νήματ᾽ ὄληται-- 


Λαέρτῃ ἥρωϊ ταφήϊον, εἰς ὅτε κέν μιν 


μοῖρ᾽ ὀλοὴ καθέλῃσι τανηλεγέος θανάτοιο: 

μή τίς μοι κατὰ δῆμον Ἀχαϊάδων νεμεσήσῃ, 

αἴ κεν ἄτερ σπείρου κεῖται πολλὰ κτεατίσσας. 
«ὣς ἐφάμην, τοῖσιν δ᾽ ἐπεπείθετο θυμὸς ἀγήνωρ. 


ἔνθα καὶ ἠματίη μὲν ὑφαίνεσκον μέγαν ἱστόν, 


νύκτας δ᾽ ἀλλύεσκον, ἐπεὶ δαΐδας παραθείµην. 
ὣς τρίετες μὲν ἔληθον ἐγὼ καὶ ἔπειθον Ἀχαιούς: 
ἀλλ᾽ ὅτε τέτρατον ἦλθεν ἔτος καὶ ἐπήλυθον ὦραι, 
μηνῶν φθινόντων, περὶ δ᾽ ἤματα πόλλ᾽ ἐτελέσθη, 


καὶ τότε δή µε διὰ δμῳάς, κύνας οὐκ ἀλεγούσας, 


εἶλον ἐπελθόντες καὶ ὁμόκλησαν ἐπέεσσιν. 


ὡς τὸ μὲν ἐξετέλεσσα, καὶ οὐκ ἐθέλουσ', ὑπ᾽ ἀνάγκης: 


νῦν δ᾽ οὔτ᾽ ἐκφυγέειν δύναμαι γάμον οὔτε τιν᾽ ἄλλην 
μῆτιν ἔθ᾽ εὑρίσκω: μάλα δ᾽ ὀτρύνουσι τοκῆες 


γήμασθ᾽, ἀσχαλάᾳ δὲ πάϊς βίοτον κατεδόντων, 


γγνώσκων: ἤδη γὰρ ἀνὴρ οἷός τε μάλιστα 
οἴκου κήδεσθαι, τῷ τε Ζεὺς κῦδος ὀπάζει. 

ἀλλὰ καὶ ὥς μοι εἰπὲ τεὸν γένος, ὁππόθεν ἐσσί. 
οὐ γὰρ ἀπὸ δρυός ἐσσι παλαιφάτου οὐδ᾽ ἀπὸ 
πέτρης.» 

τὴν δ᾽ ἀπαμειβόμενος προσέφη πολύμητις 

Κι η Πηνελόπη τότε η φρόνιμη γυρνάει κι απηλογιέται: 


« Όποιες κι αν εἶναι, ξένε, οι χάρες µου, το ανάριµµα, τα κάλλη, 


µου τις αφάνισαν οι αθάνατοι τη µέρα που κινούσαν 

οι Αργίτες για την Τροία, κι αντάµα τους το ταίρι µου, ο 
Οδυσσέας! 

Αλήθεια, εκείνος πίσω αν διάγερνε και νοιάζουνταν για μένα, 
θα Ταν και πιο µεγάλη η δόξα µου και πιο ὀµορφα τα πάντα. 


Μα τώρα λιώνω, τι µου σώριασε κακά ο θεός περίσσια' 


αυτοί που τα νησιά αφεντεύουνε κι οι πιο τρανοί εἰναι αρχόντοι 
στην πολυδασωμένη Ζάκυθο, στη Σάμη, στο Δουλίχι, 

και στην Ιθάκη εδώ τη λιόβολη τρογύρα μένουν --- όλοι 

µε θέλουν άθελα µου ταίρι τους και καταλύουν το βίος µας. 


Γι αυτό για ξένους πια δε γνοιάζουμαι, μηδέ για ικέτες, μήτε 


γι αυτούς που στου λαού τη δούλεψη κρατιούνται --- για τους 
κράχτες᾽ 

τον Οδυσσέα ποθὠ που µου 'λειψε κι απ’ τον καημό του λιώνω. 
Κι αυτοί το γάμο θέλουν γρήγορα, κι εγώ τους κλώθω όλους' 
πρώτα το νου µου κάποιος φώτισε θεός, στην κάμαρα µου 


τρανό αργαλειό να στήσω, θέλοντας πανί να υφάνω τάχα, 


πανί μακρύ πολύ, ψιλόκλωστο, κι αυτά τους είπα τότε: 

» Εσείς οἱ νιοι που µε γυρεύετε, µια κι ο Οδυσσέας εχάθη, 
για καρτεράτε µε, κι ας βιάζεστε για γάμο, να τελέψω 

καν το διασίδι αυτό, τα νήματα να µη µου πάν χαμένα. 


Του αρχοντικού Λαέρτη σάβανο το Φτιάνω για την ώρα 


που θα τον πάρει ο ανήλεος θάνατος κι η ασβολωμένη μοίρα᾽ 
να µη βρεθεί στον κόσμο Αργίτισσα μαζί µου να τα βάλει, 
τάχα πως κοίτεται ασαβάνωτος, κι ας εἶχε τόσα πλούτη." 
Έτσι τους μίλησα, κι η πέρφανη καρδιά τους τ᾽ αποδέχτη. 


Κι αλήθεια όλη τη µέρα δούλευα το ατέλειωτο πανί µου, 


και πάλε ολονυχτίς το ξύφαινα στο φως δαδιών που άναβαν. 
Τρεις χρόνους κράτησεν ο δόλος µου πλανεύοντας τους όλους' 
πάνω στους τέσσερεις, σαν κύλησαν πάλι οι εποχές του χρόνου, 
κι οι μήνες έτρεχαν, και διάβαιναν µια µια οι περίσσιες μέρες, 


τούτες οι σκύλες το μαρτύρησαν, οι αδιάντροπες µου δούλες' 


κι ήρθαν εκείνοι και µε τσάκωσαν κι εἶπαν βαριές κουβέντες. 

Γι αυτό και στανικὠς ξετέλεψα το φάσιμο, αθελά µου 

Τώρα το γάμο πια δε γίνεται να τον ξεφύγω, κι άλλη 

βουλή δε βρίσκω να µε γλίτωνε᾽ να παντρευτὠ µε σπρώχνουν 


κι οι δυο γονιοί µου’ και κατάλαβε κι ὁ γιος µου και θυμώνει 


που τρων το βιος του’ πια µου τράνεψε, µπορεί σαν άντρας 
τώρα, 

που ο Δίας τιµή και δόξα του ᾽δωκε, να γνοιάζεται το σπίτι. 
Μα κι έτσι, πες µου ποια η πατρίδα σου και ποια η γενιά σου; 
βράχου 

μαθές για δρυ δεν εἶσαι γέννημα, που λεν τα παραμύθια!» 

Ὀδυσσεύς: 


«ὦ γύναι αἰδοίη Λαερτιάδεω Ὀδυσῆος, 

οὐκέτ᾽ ἀπολλήξεις τὸν ἐμὸν γόνον ἐξερέουσα; 
ἀλλ᾽ ἔκ τοι ἐρέω: ἢ μέν μ᾽ ἀχέεσσί γε δώσεις 
πλείοσιν ἢ ἔχομαι: ἡ γὰρ δίκη, ὁππότε πάτρης 


ἧς ἀπέῃσιν ἀνὴρ τόσσον χρόνον ὅσσον ἐγὼ νῦν, 


πολλὰ βροτῶν ἐπὶ ἄστε᾽ ἀλώμενος, ἄλγεα πάσχων: 


ἀλλὰ καὶ ὣς ἐρέω ὅ μ᾽ ἀνείρεαι ἠδὲ μεταλλᾷς. 
Κρήτη τις γαῖ᾽ ἔστι, μέσῳ ἐνὶ οἴνοπι πόντῳ, 
καλὴ καὶ πίειρα, περίρρυτος: ἐν δ᾽ ἄνθρωποι 


πολλοί, ἀπειρέσιοι, καὶ ἐννήκοντα πόληες. 


ἄλλη δ᾽ ἄλλων γλῶσσα μεμιγμένη: ἐν μὲν Ἀχαιοί, 
ἐν δ᾽ Ἐτεόκρητες μεγαλήτορες, ἐν δὲ Κύδωνες, 
Δωριέες τε τριχάϊκες δῖοί τε Πελασγοί. 

τῇσι δ᾽ ἐνὶ Κνωσός, μεγάλη πόλις, ἔνθα τε Μίνως 


ἐννέωρος βασίλευε Διὸς μεγάλου ὀαριστής, 


πατρὸς ἐμοῖο πατήρ, μεγαθύμου Δευκαλίωνος 
Δευκαλίων δ᾽ ἐμὲ τίκτε καὶ Ἰδομενῆα ἄνακτα: 

ἀλλ᾽ ὁ μὲν ἐν νήεσσι κορωνίσιν Ἴλιον ἴσω 

ᾠχεθ᾽ ἅμ᾽ Ἀτρείδῃσιν, ἐμοὶ δ᾽ ὄνομα κλυτὸν Αἴθων, 


ὁπλότερος γενεῇ: ὁ δ᾽ ἄρα πρότερος καὶ ἀρείων. 


ἔνθ᾽ Ὀδυσῆα ἐγὼν ἰδόμην καὶ ξείνια δῶκα. 
καὶ γὰρ τὸν Κρήτηνδε κατήγαγεν ἲς ἀνέμοιο, 
ἱέμενον Τροίηνδε παραπλάγξασα Μαλειῶν: 
στῆσε δ᾽ ἐν Ἀμνισῷ, ὅθι τε σπέος Εἰλειθυίης, 


ἐν λιμέσιν χαλεποῖσι, μόγις δ᾽ ὑπάλυξεν ἀέλλας. 


αὐτίκα δ᾽ Ἰδομενῆα μετάλλα ἄστυδ᾽ ἀνελθών: 
ξεῖνον γάρ οἱ ἔφασκε φίλον τ᾽ ἔμεν αἰδοῖόν τε. 
τῷ δ᾽ ἤδη δεκάτη ἢ ἑνδεκάτη πέλεν ἠὼς 
οἰχομένῳ σὺν νηυσὶ κορωνίσιν Ἴλιον εἴσω. 


τὸν μὲν ἐγὼ πρὸς δώματ᾽ ἄγων ἐῦ ἐξείνισσα, 


ἐνδυκέως φιλέων, πολλῶν κατὰ οἶκον ἐόντων: 
καί οἱ τοῖς ἄλλοις ἑτάροις, οἳ ἅμ αὐτῷ ἕποντο, 
δημόθεν ἄλφιτα δῶκα καὶ αἴθοπα οἶνον ἀγείρας 
καὶ βοῦς ἱρεύσασθαι, ἵνα πλησαίατο θυμόν. 


ἔνθα δυώδεκα μὲν μένον ἤματα δῖοι Ἀχαιοί: 


εἴλει γὰρ Βορέης ἄνεμος μέγας οὐδ᾽ ἐπὶ γαίῃ 

εἴα ἵστασθαι, χαλεπὸς δέ τις ὥρορε δαίμων. 

τῇ τρισκαιδεκάτῃ δ᾽ ἄνεμος πέσε, τοὶ δ᾽ ἀνάγοντο.» 
ἴσκε ψεύδεα πολλὰ λέγων ἐτύμοισιν ὁμοῖα: 


τῆς δ᾽ ἄρ᾽ ἀκουούσης ῥέε δάκρυα, τήκετο δὲ χρώς: 


ὡς δὲ χιὼν κατατήκετ ἐν ἀκροπόλοισιν ὄρεσσιν, 


ἥν τ᾽ Εὖρος κατέτηξεν, ἐπὴν Ζέφυρος καταχεύῃ: 

Γυρνώντας τότε ο πολυμήχανος της μίλησε Οδυσσέας: 


«Του αρχοντικού Οδυσσέα συντρόφισσα, κυρά µου τιµηµένη, 
δε λες να πάψεις τα ρωτήματα για τη γενιά µου, βλέπω. 

Ας εἶναι, θα σου πω, σε βάσανα µε ρίχνεις όµως τώρα 

κι απ᾿ όσα µε κρατούνε πιότερα᾽ τέτοια μαθές η μοίρα 

του ανθρώπου, που ως εγώ απ’ τον τόπο του καιρούς και χρόνια 


λείπει 


και τυραννιέται παραδέρνοντας σε πλήθος ξένα μέρη! 

Μα κι έτσι θα σου πω τα γύρεψες ν᾿ ακούσεις και να μάθεις: 
Μια χώρα, η Κρήτη, µέσα βρίσκεται στο πέλαο το κρασάτο, 
περίσσια πλούσια, θαλασσόζωστη, πανώρια᾽ πολιτείες 


έχει ενενήντα᾽ μύριοι, αρίφνητοι ζουν πάνω ἄνθρωποι, κι εἶναι 


πολλές οι γλὠσσες τους, ανάκατες. Θρέφει Αχαιούς η Κρήτη, 
και βέρους Κρητικούς αντρόκαρδους, και Δωριείς, που ζούνε 
σε τρεις φυλές, κι ακόµα Κύδωνες και Πελασγούς αρχόντους. 
Μια πολιτεία, Κνωσό την είπανε, τρανή, και βασιλιάς της, 


ο Μίνωας, που το Δία συντρόφευε στα εννιά τα χρόνια πάνω, 


κύρης του κύρη µου, του αντρόκαρδου του Δευκαλίωνα, κι είχε 
δυό γιους γεννήσει ο Δευκαλίωνας, το Δομενέα και μένα. 

Με τους Ατρείδες κείνος διάβηκε στην Τροία µες στα καράβια 
τα δρεπανόγυρτα, ο πρωτόγεννος και πιο αντριανός, και μένα, 


τον πιο μικρό, µε βγάλαν Αίθωνα --- τρανό εἰναι τ᾽ ὀνομά μου! 


Εκεί εἶδα εγώ και φιλοκόνεψα τον Οδυσσέα” τι ως εἶχε 

κινήσει για την Τροία κι αρµένιζε μπρος στου Μαλιά τον κάβο, 
κι αυτόν η ανεμική τον ξόριασε στην Κρήτη ρίχνοντας τον. 
Στην Αμνισό την κακολίµανη, πλάι στης θεάς Λεχούσας 


το σπήλιο, επόδισε, το δρόλαπα µεβιάς για να γλιτώσει. 


Στο κάστρο ανέβη ευτύς γυρεύοντας το Δομενέα, το Φίλο 
τον εἶχε γκαρδιακό, µας έλεγε, και τιμημένο᾽ ωστόσο 
δέκα καν έντεκα μερόνυχτα πιο πριν εκείνος κιόλα 

κατά την Τροία µε τα διπλόγυρτα καράβια εἶχε μισέψει. 


Εγώ λοιπόν τον καλοσκάμνισα στο αρχοντικό µας μέσα, 


κι απ’ τα πολλά στο σπίτι που 'κρυβα τον φίλεψα µε αγάπη. 
Του 'δωκα ακόµα για τους συντρόφους που πήγαιναν μαζί του, 
τρογύρα απ’ το λαό συνάζοντας, κριθάρι και φλογάτο 

κρασί και βόδια, να 'χουν σφάζοντας να τρων και να χορταίνουν. 


Κι οι Αργίτες μείναν μέρες δώδεκα στην Κρήτη, τι εἰχε ασκώσει 


βοριά τρανό θεός αντίµαχος κι εἶκαν κλειστεί, κι ο αγέρας 

να κρατηθούμε ορθοί δεν άφηνε μηδέ στη γης απάνω. 

Στις δεκατρείς ο αγέρας έπεσε κι αυτοί πανιά σήκωναν.» 
Πολλές ψευτιές δηγόταν κι έλεγε, που σαν αλήθειες μοιάζαν. 


Κι εκείνη έχυνε δάκρυα ακούγοντας και φύραινε η θωριά της. 


Πως λιώνει σε βουνά ψηλόκορφα το χιόνι, που ο πονέντης 


πρώτα το στοίβαξε, και το 'λιωσε φυσώντας ο σιρόκος, 

τηκομένης δ᾽ ἄρα τῆς ποταμοὶ πλήθουσι ῥέοντες: 


ὣς τῆς τήκετο καλὰ παρήϊα δάκρυ χεούσης, 


κλαιούσης ἑὸν ἄνδρα παρήμενον. αὐτὰρ Ὀδυσσεὺς 


θυμῷ μὲν γοόωσαν ἑὴν ἐλέαιρε γυναῖκα, 


ὀφθαλμοὶ δ᾽ ὡς εἰ κέρα ἕστασαν ἠὲ σίδηρος 


ἀτρέμας ἐν βλεφάροισι: δόλῳ δ᾽ ὅ γε δάκρυα κεῦθεν. 


ἡ δ᾽ ἐπεὶ οὖν τάρφθη πολυδακρύτοιο γόοιο, 


ἐξαῦτίς μιν ἔπεσσιν ἀμειβομένη προσέειπε: 


«νῦν μὲν δή σευ, ξεῖνέ γ᾽, ὀΐω πειρήσεσθαι, 

εἰ ἐτεὸν δὴ κεῖθι σὺν ἀντιθέοις ἑτάροισι 

ξείνισας ἐν μεγάροισιν ἐμὸν πόσιν, ὡς ἀγορεύεις. 
εἰπέ μοι ὁπποῖ ἄσσα περὶ χροῖ εἵματα ἕστο, 


αὐτός θ᾽ οἷος ἔην, καὶ ἑταίρους, οἵ οἱ ἕποντο.» 


τὴν δ᾽ ἀπαμειβόμενος προσέφη πολύμητις 
Ὀδυσσεύς: 

«ὦ γύναι, ἀργαλέον τόσσον χρόνον ἀμφὶς ἐόντα 
εἰπέμεν: ἤδη γάρ οἱ ἐεικοστὸν ἔτος ἐστὶν 

ἐξ οὗ κεῖθεν ἔβη καὶ ἐμῆς ἀπελήλυθε πάτρης: 


αὐτάρ τοι ἐρέω ὥς μοι ἰνδάλλεται ἦτορ. 


χλαῖναν πορφυρέην οὔλην ἔχε δῖος Ὀδυσσεύς, 
διπλῆν: αὐτάρ οἱ περόνη χρυσοῖο τέτυκτο 
αὐλοῖσιν διδύμοισι: πάροιθε δὲ δαίδαλον ἦεν: 

ἐν προτέροισι πόδεσσι κύων ἔχε ποικίλον ἑλλόν, 


ἀσπαίροντα λάων: τὸ δὲ θαυμάζεσκον ἅπαντες, 


ὡς οἱ χρύσεοι ἐόντες ὁ μὲν λάε νεβρὸν ἀπάγχων, 
αὐτὰρ ὁ ἐκφυγέειν μεμαὼς ἤσπαιρε πόδεσσι. 
τὸν δὲ χιτῶν᾽ ἐνόησα περὶ χροῖ σιγαλόεντα, 

οἷόν τε κρομύοιο λοπὸν κάτα ἰσχαλέοιο: 


τὼς μὲν ἔην μαλακός, λαμπρὸς δ᾽ ἦν ἠέλιος ὥς: 


ᾗ μὲν πολλαί γ᾽ αὐτὸν ἐθηήσαντο γυναῖκες. 
ἄλλο δέ τοι ἐρέω, σὺ δ᾽ ἐνὶ φρεσὶ βάλλεο σῇσιν: 
οὐκ οἶδ᾽ ἢ τάδε ἕστο περὶ χροῖ οἴκοθ᾽ Ὀδυσσεύς, 
ἦ τις ἑταίρων δῶκε θοῆς ἐπὶ νηὸς ἰόντι, 


ἢ τίς που καὶ ξεῖνος, ἐπεὶ πολλοῖσιν Ὀδυσσεὺς 


ἔσκε φίλος: παῦροι γὰρ Ἀχαιῶν ἦσαν ὁμοῖοι. 
καί οἱ ἐγὼ χάλκειον ἄορ καὶ δίπλακα δῶκα 
καλὴν πορφυρέην καὶ τερμιόεντα χιτῶνα, 
αἰδοίως δ᾽ ἀπέπεμπον ἐὐσσέλμου ἐπὶ νηός. 


καὶ μέν οἱ κῆρυξ ὀλίγον προγενέστερος αὐτοῦ 


εἵπετο: καὶ τόν τοι μυθήσομαι, οἷος ἔην περ. 


γυρὸς ἐν ὤμοισιν, μελανόχροος, οὐλοκάρηνος, 


Εὐρυβάτης δ᾽ ὄνομ᾽ ἔσκε: τίεν δέ μιν ἔξοχον ἄλλων 


ὧν ἑτάρων Ὀδυσεύς, ὅτι οἱ φρεσὶν ἄρτια ἤδη.» 

κι ως λιώνει, τα ποτάμια φούσκωσαν και κατεβάζουν --- όμοια 
κι εκείνη έχυνε δάκρυα κι έλιωνε το µηλοπρόσωπό της, 
κι έκλαιε τον άντρα της, που κάθουνταν μπροστά της, μα ο 


Οδυσσέας, 


κι αν τη γυναίκα του που δέρνουνταν βαθιά ψυχοπονιόταν, 
όµως τα μάτια εκράτει ασάλευτα στα βλέφαρα, απ’ ατσάλι 
για κέρατο λες κι ήταν, κι έκρυβε µε πονηριά τα δάκρυα. 

Κι εκείνη, σύντας πια αποχόρτασε το δάκρυ και το θρήνο, 


ξαναδευτέρωσε τα λόγια της κι αυτά του συντυχαίνει: 


«Ξένε, η στιγµή θαρρώ πως έφτασε να δοκιμάσω, αλήθεια 

τον άντρα µου αν τον καλοσκάμνισες στο αρχοντικό σου µέσα 
με τους ισόθεους τους συντρόφους του, καθώς µου λες: για πες 
μου 

σαν τι λογής ήταν τα ρούχα του που στο κορμί φορούσε; 


κι ο ίδιος πως έδειχνε κι οι σύντροφοι, μαζί του που κινούσαν;» 


Γυρνώντας τότε ο πολυμήχανος της μίλησε Οδυσσέας: 

«Κυρά µου, να σου πω σα δύσκολο, τόσος καιρός που εδιάβη, 
τα που γυρεύεις’ κιόλας εἰκοσι πέρασαν χρόνια, αφόντας 
έφυγε εκείνος κείθε κι άφησε τη γη την πατρική µου. 


Μα κι έτσι θα σου πω τον άντρα σου στο νου µου πως διανεύει: 


Τον Οδυσσέα το θείο µε κόκκινο, σγουρό μαντί θυμούμαι, 
διπλόφαρδο, ψηλά που το 'κλεινε χρυσό το κλειδωτήρι 
µε δυο θηλύκια, κι είχε απάνω του στολίδι σκαλισμένο' 
σκύλος στα δυο του πόδια παρδαλό κρατούσε λαφομόσκι, 


που όπως το δάγκανε, σπαρτάριζε᾽ κι όλοι θαμάζαν που ήταν 


από χρυσάφι, κι όµως έβλεπες το σκύλο να το πνίγει, 

και να ταράζει αυτό τα πόδια του, ζητώντας να γλιτώσει. 
θυμούμαι εφόρειε κι ένα λιόφωτο χιτώνα στο κορμί του, 
τη γυαλιστή τη φλούδα ως να 'βλεπες από ξερό κρομμύδι' 


τόσο αγανός μαθές σου φάνταζε, να λάμπει σαν τον ήλιο. 


Πολλές νοικοκυρές θωρώντας τον τη χάρη του θαμάξαν. 

Κάτι άλλο τώρα εγώ θα σου 'λεγα, και συ στο νου σου βαλ Ττο: 
Δεν ξέρω αν ο Οδυσσέας στο σπίτι του φορούσε τέτοια ρούχα, 
για αν κάποιος σύντροφος του τα 'δωκε, µες στο γοργὀ καράβι 


καθώς κινούσε, για και φίλος του’ και ποιος δεν αγαπούσε 


τον Οδυσσέα; Πολλοί δε βρέθηκαν Αργίτες να του μοιάζουν! 
Χαλκό σπαθί κι εγὠ του χάρισα, κι ακροσειραδωµένο 
χιτώνα, κι ὀλικο, διπλόφαρδο μαντί πανώριο, κι έτσι 

στο καλοκούβερτο τον ξέβγαλα καράβι τιμημένα. 


Κι ένας μαζί του κράχτης πήγαινε, σα λίγο πιο μεγάλος' 


και να σου πω κι αυτός πως έδειχνε: µε στρογγυλούς τους 
ώμους, 
μελαχροινός, και στο κεφάλι του σγουραίναν τα μαλλιά του. 


Τον κράζαν Ευρυβάτη᾽ ανάμεσα στους συντρόφους του τούτον 

«ὣς φάτο, τῇ δ᾽ ἔτι μᾶλλον ὑφ᾽ ἵμερον ὦρσε γόοιο, 


σήματ᾽ ἀναγνούσῃ τά οἱ ἔμπεδα πέφραδ᾽ Ὀδυσσεύς. 
ἡ δ᾽ ἐπεὶ οὖν τάρφθη πολυδακρύτοιο γόοιο. 

καὶ τότε μιν μύθοισιν ἀμειβομένη προσέειπε: 

«νῦν μὲν δή μοι, ξεῖνε, πάρος περ ἐὼν ἐλεεινός, 


ἐν μεγάροισιν ἐμοῖσι φίλος τ᾽ ἔσῃ αἰδοῖός τε: 


αὐτὴ γὰρ τάδε εἵματ᾽ ἐγὼ πόρον, οἳ ἀγορεύεις, 
πτύξασ᾽ ἐκ θαλάμου, περόνην τ᾽ ἐπέθηκα φαεινὴν 
κείνῳ ἄγαλμ᾽ ἔμεναι: τὸν δ᾽ οὐχ ὑποδέξομαι αὖτις 
οἴκαδε νοστήσαντα φίλην ἐς πατρίδα γαῖαν. 


τῷ ῥα κακῇ αἴσῃ κοίλης ἐπὶ νηὸς Ὀδυσσεὺς 


ᾠχετ᾽ ἐποψόμενος Κακοῖλιον οὐκ ὀνομαστήν.» 
τὴν δ᾽ ἀπαμειβόμενος προσέφη πολύμητις 
Ὀδυσσεύς: 

«ὦ γύναι αἰδοίη Λαερτιάδεω Ὀδυσῆος, 

μηκέτι νῦν χρόα καλὸν ἐναίρεο, μηδέ τι θυμὸν 


τῆκε, πόσιν γοόωσα. νεμεσσῶμαί γε μὲν οὐδέν: 


καὶ γάρ τίς τ᾽ ἀλλοῖον ὀδύρεται ἄνδρ᾽ ὀλέσασα 
κουρίδιον, τῷ τέκνα τέκῃ φιλότητι μιγεῖσα, 

ἢ Ὀδυσῆ᾽, ὅν φασι θεοῖς ἐναλίγκιον εἶναι. 

ἀλλὰ γόου μὲν παῦσαι, ἐμεῖο δὲ σύνθεο μῦθον: 


νημερτέως γάρ τοι μυθήσομαι οὐδ᾽ ἐπικεύσω 


ὡς ἤδη Ὀδυσῆος ἐγὼ περὶ νόστου ἄκουσα 
ἀγχοῦ, Θεσπρωτῶν ἀνδρῶν ἐν πίονι δήμῳ, 
ζωοῦ: αὐτὰρ ἄγει κειμήλια πολλὰ καὶ ἐσθλὰ 
αἰτίζων ἀνὰ δῆμον. ἀτὰρ ἐρίηρας ἑταίρους 


ὤλεσε καὶ νῆα γλαφυρὴν ἐνὶ οἴνοπι πόντῳ, 


Θρινακίης ἄπο νήσου ἰών: ὀδύσαντο γὰρ αὐτῷ 
Ζεύς τε καὶ Ἠέλιος: τοῦ γὰρ βόας ἔκταν ἑταῖροι. 
ἡοἱ μὲν πάντες ὄλοντο πολυκλύστῳ ἐνὶ πόντῳ: 
τὸν δ᾽ ἄρ᾽ ἐπὶ τρόπιος νεὸς ἔκβαλε κῦμ᾽ ἐπὶ χέρσου, 


Φαιήκων ἐς γαῖαν, οἳ ἀγχίθεοι γεγάασιν, 


οἳ δή μιν περὶ κῆρι θεὸν ὣς τιµήσαντο 

καί οἱ πολλὰ δόσαν πέμπειν τέ μιν ἤθελον αὐτοὶ 
οἴκαδ᾽ ἀπήμαντον. καί κεν πάλαι ἐνθάδ᾽ Ὀδυσσεὺς 
ἤην: ἀλλ᾽ ἄρα οἱ τό γε κέρδιον εἴσατο θυμῷ, 


χρήματ᾽ ἀγυρτάζειν πολλὴν ἐπὶ γαῖαν ἰόντι: 


ὣς περὶ κέρδεα πολλὰ καταθνητῶν ἀνθρώπων 

οἶδ᾽ Ὀδυσεύς, οὐδ᾽ ἄν τις ἐρίσσειε βροτὸς ἄλλος. 
ὡς μοι Θεσπρωτῶν βασιλεὺς μυθήσατο Φείδων: 
ὤμνυε δὲ πρὸς ἔμ᾽ αὐτόν, ἀποσπένδων ἐνὶ οἴκῳ, 


νῆα κατειρύσθαι καὶ ἐπαρτέας ἔμμεν ἑταίρους, 

ξεχώριζε ο Οδυσσέας, τι ταίριαζε µε τη δικιά του γνώμη.» 


Εἰπε, κι ακόµα πιο της ξάναψε του θρήνου τη λαχτάρα, 


τ᾽ αλάθευτα σημάδια ως γνώρισε στα λόγια του Οδυσσέα. 

Κι όντας εκείνη πια αποχόρτασε το δάκρυ και το θρήνο, 
γυρνώντας τέτοια του αποκρίθηκε, του μίλησε και του 'πε: 
«Απ την αρχή κι αν σε συµπόνεσα, µα τώρα πια θα σου 'χω 


τιμή κι αγάπη πάντα, ξένε µου, στο αρχοντικό µου μέσα. 


Τα ρούχα που "πες του τα δίπλωσα, πριν του τα δώσω; ατή µου 
στην κάμαρα µας, και τους κάρφωσα το κλειδωτήρι απάνω 

το στραφτερό, για να το χαίρεται. Δε θα τον δω να γέρνει 
ωστόσο εκείνον στο παλάτι του, στη γη την πατρική του! 


Άραχλη μοίρα λέω τον έσπρωξε τον Οδυσσέα να φύγει 


στην Κακοτροία την αμελέτητη στο βαθουλό καράβι!» 
Γυρνώντας τότε ο πολυμήχανος της μίλησε Οδυσσέας: 

«Του αρχοντικού Οδυσσέα συντρόφισσα, κυρά µου τιµηµένη, 
πια µη χαλνάς τ’ ωραίο σου πρόσωπο, µη λιώνεις την καρδιά 
σου! 


Αλήθεια, δεν παραξενεύουμαι που κλαις για κείνον τόσο' 


τι κι άλλες που 'χασαν τους άντρες τους κι εἶχαν παιδιά γεννήσει 
πλαγιάζοντας μαζί τους, δάρθηκαν, κι ας µη θύμιζαν διόλου 

τον Οδυσσέα, που, ως λεν, συνόµοιαζε µε τους θεούς περίσσια. 
Όμως παράτα πια τα κλάματα, τα λόγια µου ν᾿ ακούσεις. 


Θα σου μιλήσω αλήθεια, τίποτα δε θέλω να σου κρύψω: 


Πολύς καιρός δεν εἶναι που άκουσα πως γύρισε ο Οδυσσέας 
και βρίσκεται κοντά, στων Θεσπρωτών τη μυριοπλούσια χώρα, 
και ζει, και κουβαλά αξετίµητα πολλά μαζί του πλούτη, 

γύρα απ’ τον κόσµο που τα σύναξε᾽ μα τους πιστούς συντρόφους 


και το καράβι του --- όλα τα 'Χασε στο πέλαο το κρασάτο 


απ’ το νησί του Γήλιου φεύγοντας” ο Δίας μαζί του οργίστη 

κι ο Γήλιος, µου 'λεγαν, που του 'σφαξαν τα βόδια οι σύντροφοί 
του. 

Στην πολυκυματούσα θάλασσα χάθηκαν όλοι εκείνοι, 

κι αυτόν τα κύματα τον πέταξαν, πιασμένο απ’ την καρένα, 


στων Φαίακων το νησί, που η φύτρα τους µε των θεών λογιέται. 


Εκείνοι ολόκαρδα ως αθάνατο τον τίμησαν, και πλήθια 

του δωκαν δώρα κι αποφάσισαν ατοί τους να τον στείλουν 

στον τόπο του ἁβλαβο᾽ και σίγουρα θα 'χε ο Οδυσσέας διαγείρει 
από καιρό, µα συφερότερο στοχάστηκε στο νου του, 


σε πλήθος χώρες τριγυρίζοντας να μάσει πρώτα πλούτη' 


τι απ᾽ όλους τους ανθρώπους πιότερο πως να κερδίζει ξέρει, ᾽ 
κι ούτε θνητός κανένας βρίσκεται να μετρηθεί μαζί του. 

Εμένα αυτά µου τα "πε ο Φείδωνας, των Θεσπρωτών ο ρήγας. 
Στον ἰδιο εµένα ορκίστη, ως έκανε σπονδή στο αρχοντικό του, 


πως είχαν ρίξει κιόλας τ᾽ ἅρμενο στο κύμα, κι οι σύντροφοι 

οἳ δή μιν πέμψουσι φίλην ἐς πατρίδα γαῖαν. 

ἀλλ᾽ ἐμὲ πρὶν ἀπέπεμψε: τύχησε γὰρ ἐρχομένη νηῦς 
ἀνδρῶν Θεσπρωτῶν ἐς Δουλίχιον πολύπυρον. 

καί μοι κτήματ᾽ ἔδειξεν, ὅσα ξυναγείρατ’ Ὀδυσσεύς: 


καί νύ κεν ἐς δεκάτην γενεὴν ἕτερόν γ᾽ ἔτι βόσκοι, 


ὅσσα οἱ ἐν μεγάροις κειμήλια κεῖτο ἄνακτος. 
τὸν δ᾽ ἐς Δωδώνην φάτο βήμεναι, ὄφρα θεοῖο 
ἐκ δρυὸς ὑψικόμοιο Διὸς βουλὴν ἐπακούσαι, 
ὅππως νοστήσειε φίλην ἐς πατρίδα γαῖαν 


ἤδη δὴν ἀπεών, ἤ ἀμφαδὸν ἦε κρυφηδόν. 


«Ὡς ὁ μὲν οὕτως ἐστὶ σόος καὶ ἐλεύσεται ἤδη 
ἄγχι μάλ᾽, οὐδ᾽ ἔτι τῆλε φίλων καὶ πατρίδος αἴης 
δηρὸν ἀπεσσεῖται: ἔμπης δέ τοι ὅρκια δώσω. 
ἴστω νῦν Ζεὺς πρῶτα, θεῶν ὕπατος καὶ ἄριστος, 


ἱστίη τ᾿ Ὀδυσῆος ἀμύμονος, ἣν ἀφικάνω: 


ᾗ μέν τοι τάδε πάντα τελείεται ὡς ἀγορεύω. 

τοῦδ᾽ αὐτοῦ λυκάβαντος ἐλεύσεται ἐνθάδ᾽ Ὀδυσσεύς, 
τοῦ μὲν φθίνοντος μηνός, τοῦ δ᾽ ἱσταμένοιο.» 

τὸν δ᾽ αὖτε προσέειπε περίφρων Πηνελόπεια: 


«αἲ γὰρ τοῦτο, ξεῖνε, ἔπος τετελεσμένον εἴη: 


τῷ κε τάχα γνοίης φιλότητά τε πολλά τε δῶρα 
ἐξ ἐμεῦ, ὡς ἄν τίς σε συναντόμενος µακαρίζοι. 
ἀλλά μοι ὧδ᾽ ἀνὰ θυμὸν ὄΐεται, ὡς ἔσεταί περ: 
οὔτ᾽ Ὀδυσεὺς ἔτι οἶκον ἐλεύσεται, οὔτε σὺ πομπῆς 


τεύξῃ, ἐπεὶ οὐ τοῖοι σημάντορές εἰσ᾽ ἐνὶ οἴκῳ 


οἷος Ὀδυσσεὺς ἔσκε μετ᾿ ἀνδράσιν, εἴ ποτ᾽ ἔην γε, 
ξείνους αἰδοίους ἀποπεμπέμεν ἠδὲ δέχεσθαι. 
ἀλλά μιν, ἀμφίπολοι, ἀπονίψατε, κάτθετε δ᾽ εὐνήν, 
δέμνια καὶ χλαίνας καὶ ῥήγεα σιγαλόεντα, 


ὡς κ᾿ εὖ θαλπιόων χρυσόθρονον Ἠῶ ἵκηται. 


ἠῶθεν δὲ μάλ᾽ ἦρι λοέσσαι τε χρῖσαί τε, 

ὥς κ᾿ ἔνδον παρὰ Τηλεμάχῳ δείπνοιο μέδηται 
ἥμενος ἐν μεγάρῳ: τῷ δ᾽ ἄλγιον ὃς κεν ἐκείνων 
τοῦτον ἀνιάζῃ θυμοφθόρος: οὐδέ τι ἔργον 


ἐνθάδ᾽ ἔτι πρήξει, μάλα περ κεχολωμένος αἰνῶς. 


πῶς γὰρ ἐμεῦ σύ, ξεῖνε, δαήσεαι εἴ τι γυναικῶν 
ἀλλάων περίειμι νόον καὶ ἐπίφρονα μῆτιν, 

εἴ κεν ἀὐσταλέος, κακὰ εἱμένος ἐν μεγάροισιν 
δαινύῃ; ἄνθρωποι δὲ μινυνθάδιοι τελέθουσιν. 


ὃς μὲν ἀπηνὴς αὐτὸς ἔῃ καὶ ἀπηνέα εἰδῇ, 


τῷ δὲ καταρῶνται πάντες βροτοὶ ἄλγε᾽ ὀπίσσω 
ζωῷ, ἀτὰρ τεθνεῶτί γ᾽ ἐφεψιόωνται ἅπαντες: 
ὃς δ᾽ ἂν ἀμύμων αὐτὸς ἔῃ καὶ ἀμύμονα εἰδῇ, 


τοῦ μέν τε κλέος εὐρὺ δία ξεῖνοι φορέουσι 

πρόσμεναν έτοιμοι, στον τόπο του τον Οδυσσέα να πάνε. 
Εμένα μ᾽ έστειλε πρωτύτερα, τι βρέθηκε καράβι 

θεσπρωτικό για το πολύσταρο Δουλίχι να σαλπάρει. 

Ως και τα πλούτη ακόµα µου 'δειξε που 'χε ο Οδυσσέας συνάξει' 


γενιές ακέριες δέκα θα 'Φταναν να θρέψουν όλα ετούτα᾽ 


τόσο μεγάλο βιος τον πρόσμενε στου ρήγα το παλάτι. 
Προσώρας στη Δωδώνη, µου 'λεγε, βρισκόταν, για να πάρει 
βουλή απ’ το Δία, το δρυ του ακούγοντας τον ψηλοφουντωμένο, 
μετά από τόσα χρόνια που 'λειπε, το πως θα γύρναε πίσω, 


κρυφά για φανερά, στα χώματα της γης της πατρικής του. 


Έχει λοιπόν γλιτώσει, κι έρχεται, κι όπου και να 'ναι φτάνει, 

και βρίσκεται κοντά, κι ο τόπος του κι όλοι οι δικοί του άνθρωποι 
πια θα τον δουν σε λίγο να 'ρχεται --- κι όρκο από πάνω παίρνω: 
Μάρτυς µου ο Δίας, απ’ τους αθάνατους ο πιο τρανός κι ο 
κάλλιος, 


και του Οδυσσέα το τζάκι του άψεγου, που εδέχτη εμέ τον ξένο, 


πως όσα σου ιστορὠ απαράλλαχτα θα βγουν μιαν άκρη ως άλλη. 
Δε θα γυρίσει χρόνος και θα δεις τον Οδυσσέα να φτάνει, 

σ᾽ αυτού του φεγγαριού τη λίγωση, στην πιάση του καινούργιου.» 
Κι η Πηνελόπη τότε η φρόνιμη γυρνάει κι απηλογιέται: 


«Αµμποτε, ξένε, αυτός ο λόγος σου σωστός να βγει ὡς την άκρη! 


Θα 'βλεπες τότε την αγάπη µου και πόσα θα χαιρόσουν 
δώρα από μένα, να σε βλέπουνε και να σε µακαρίζουν. 
Όμως εγὠ ψυχανεμίζουμαι τα μέλλουνται να γενούν: 

Μήτε ο Οδυσσέας θα στρέψει σπίτι του μήτε και συ κανέναν 


για συνεβγάλτη θα 'βρεις, τι έλειψαν πια απ'το παλάτι οι αφέντες, 


σαν που ήταν ο Οδυσσέας --- αν έζησε μαθές κι αυτός ποτέ του! 
να συνεβγάζει για να δέχεται τους τιµηµένους ξένους. 

Μα ελάτε τώρα, βάγιες, πλύντε τον και στρώστε του κλινάρι, 
στρώματα βάλτε, βάλτε λιόφωτα σεντόνια και φλοκάτες, 


που να τον έβρει η Αυγή η χρυσόθρονη στα ρούχα ζεσταμένο. 


Και την αυγή, ως χαράξει, λούστε τον κι αλείφτε τον µε μύρο, 
κι έπειτα δίπλα στον Τηλέμαχο να κάτσει στο τραπέζι, 

στο αρχονταρίκι εντός κι αλίµονο κανένας από κείνους 

αν τον πειράξει μελετώντας του κακό’ στο σπίτι τούτο 


πια δε θα καταφέρει τίποτα, κι ας βράζει απ’ το θυμό του! 


Ξένε, και πως θα καταλάβαινες, αν µέσα στις γυναίκες 

τις άλλες έχω αλήθεια ξέχωρα και νου και φρονιμάδα, 

αν έτσι σε άφηνα στο σπίτι µου να τρως κακοντυμένος, 
λερός κι αφρόντιστος; Στον άνθρωπο γοργά η ζωή διαβαίνει' 


κανείς αν εἰναι ατός του ανέσπλαχνος κι ανέσπλαχνη έχει γνώμη, 


τον καταριέται ο κόσμος, πίσω του πολλά να βρει τυράννια, 
όσο "ναι στη ζωή, κι ως πέθανε, κακά του σέρνει λόγια. 
Όμως γι’ αυτόν που ατός του εἰναι άψεγος κι έχει άψεγη τη 

πάντας ἐπ᾽ ἀνθρώπους, πολλοί τέ μιν ἐσθλὸν 


ἔειπον.» 


τὴν δ᾽ ἀπαμειβόμενος προσέφη πολύμητις 
Ὀδυσσεύς: 

«ὦ γύναι αἰδοίη Λαερτιάδεω Ὀδυσῆος, 

ἦ τοι ἐμοὶ χλαῖναι καὶ ῥήγεα σιγαλόεντα 
ἤχθεθ᾽, ὅτε πρῶτον Κρήτης ὄρεα νιφόεντα 


νοσφισάμην ἐπὶ νηὸς ἰὼν δολιχηρέτμοιο, 


κείω δ᾽ ὡς τὸ πάρος περ ἀὔπνους νύκτας ἴαυον: 
πολλὰς γὰρ δὴ νύκτας ἀεικελίῳ ἐνὶ κοίτῃ 

ἄεσα καί τ᾽ ἀνέμεινα ἐῦθρονον Ἠῶ δῖαν. 

οὐδέ τί μοι ποδάνιπτρα ποδῶν ἐπιήρανα θυμῷ 


γίγνεται: οὐδὲ γυνὴ ποδὸς ἅψεται ἡμετέροιο 


τάων αἵ τοι δῶμα κάτα δρήστειραι ἔασιν, 
εἰ μή τις γρηῦς ἔστι παλαιή, κεδνὰ ἰδυῖα, 
ἥ τις δὴ τέτληκε τόσα φρεσὶν ὅσσα τ᾽ ἐγώ περ: 
τῇ δ᾽ οὐκ ἂν φθονέοιμι ποδῶν ἅψασθαι ἐμεῖο.» 


τὸν δ᾽ αὖτε προσέειπε περίφρων Πηνελόπεια: 


«ξεῖνε φίλ': οὐ γάρ πώ τις ἀνὴρ πεπνυμένος ὧδε 


ξείνων τηλεδαπῶν φιλίων ἐμὸν ἵκετο δῶμα, 


ὡς σὺ μάλ᾽ εὐφραδέως πεπνυμένα πάντ᾽ ἀγορεύεις: 


ἔστι δέ μοι γρηῦς πυκινὰ φρεσὶ μήδε᾽ ἔχουσα 


ἣ κεῖνον δύστηνον ἐῦ τρέφεν ἠδ᾽ ἀτίταλλε, 


δεξαμένη χείρεσσ᾽, ὅτε μιν πρῶτον τέκε μήτηρ, 
ἥ σε πόδας νίψει, ὀλιγηπελέουσά περ ἔμπης. 
ἀλλ᾽ ἄγε νῦν ἀνστᾶσα, περίφρων Εὐρύκλεια, 
νίψον σοῖο ἄνακτος ὁμήλικα: καί που Ὀδυσσεὺς 


ἤδη τοιόσδ᾽ ἐστὶ πόδας τοιόσδε τε χεῖρας: 


αἶψα γὰρ ἐν κακότητι βροτοὶ καταγηράσκουσιν.» 


ὡς ἄρ᾽ ἔφη, γρηῦς δὲ κατέσχετο χερσὶ πρόσωπα, 


δάκρυα δ᾽ ἔκβαλε θερμά, ἔπος δ᾽ ὀλοφυδνὸν ἔειπεν: 


«ὦ μοι ἐγὼ σέο, τέκνον, ἀμήχανος: ἢ σε περὶ Ζεὺς 


ἀνθρώπων ἤχθηρε θεουδέα θυμὸν ἔχοντα. 


οὐ γάρ πώ τις τόσσα βροτῶν Διὶ τερπικεραύνῳ 
πίονα μηρί ἔκη᾽ οὐδ᾽ ἐξαίτους ἑκατόμβας, 
ὅσσα σὺ τῷ ἐδίδους, ἀρώμενος ἧος ἵκοιο 
γῆράς τε λπταρὸν θρέψαιό τε φαίδιμον υἱόν: 


νῦν δέ τοι οἴῳ πάμπαν ἀφείλετο νόστιμον ἦμαρ. 


οὕτω που καὶ κείνῳ ἐφεψιόωντο γυναῖκες 
ξείνων τηλεδαπῶν, ὅτε τευ κλυτὰ δώμαθ᾽ ἵκοιτο, 
ὡς σέθεν αἱ κύνες αἵδε καθεψιόωνται ἅπασαι, 
τάων νῦν λώβην τε καὶ αἴσχεα πόλλ᾽ ἀλεείνων 


οὐκ ἐάας νίζειν: ἐμὲ δ᾽ οὐκ ἀέκουσαν ἄνωγε 

του διαλαλούν οι ξένοι τ’ όνομα, κι η δόξα του σκορπιέται 


σε όλο τον κόσμο, Και μελέτησαν πολλοί την αρχοντιά του.» 


Γυρνώντας τότε ο πολυμήχανος της μίλησε Οδυσσέας: 

«Του αρχοντικού Οδυσσέα συντρόφισσα, κυρά µου τιµηµένη, 
Φλοκάτες και σεντόνια λιόλαμττρα καθόλου δε μ᾽ αρέσουν 
απ'τον καιρό που τα χιονόσκεπα της Κρήτης όρη αφήκα 


κι έφυγα απάνω στο µακρόκουπο καράβι για τα ξένα. 


Λέω να πλαγιάσω ως τότε, ξάγρυπνες που οι νύχτες µου 
διάβαιναν 

δεν εἰναι λίγες που 'χω σε άβολο πλαγιάσει ως τώρα στρώμα, 
τη θείαν Αυγή την οµορφόθρονη να φτάσει καρτερώντας. 
Μηδὲ και θέλω, ως λες, ποδόλουτρο στα πόδια µου να κάνουν, 


μηδέ καμιά από τις γυναίκες σου το πόδι µου ν᾿ αγγίξει, 


απ’ όσες στο παλάτι βρίσκουνται και κάνουν τις δουλειές σου. 
Εξόν γριά καμιά κι αν βρίσκεται κοντά σου μυαλωμένη, 

γριά πολύ, που νά'χει βάσανα, καθώς εγώ, περάσει' 

σ᾽ αυτήν µετά χαράς τα πόδια µου ν᾿ αφήσω να τ᾽ αγγίξει.» 


Και τότε η Πηνελόπη η φρόνιμη γυρνάει κι απηλογιέται: 


«Ξένε καλέ, κανείς στο σπίτι µου δεν ήρθε απ᾿ άλλα µέρη 
ξένος, που πιο να τον συμπάθησα για την πολλή του γνώση' 
τι είναι ό,τι βγάζεις απ’ το στόμα σου στοχαστικά και δίκιο, 
Έχω στ’ αλήθεια µια γερόντισσα µε νου κυβερνημένο, 


αυτή που εβύζαξε κι ανάστησε το δόλιο εκείνο, η πρώτη, 


που σαν τον γέννησε η μητέρα του, τον δέχτηκε στα χέρια' 
τούτη, κι ας είναι δίχως δύναμη, τα πόδια θα σου πλύνει. 
Μον’ έλα τώρα, σήκω, πλύνε τον, Ευρύκλεια μυαλωμένη, 
το συνομήλικο του αφέντη σου. Ποιος ξέρει, κι ο Οδυσσέας 


τέτοια μπορεί ποδάρια σήµερα και τέτοια χέρια να 'χει' 


γερνούν τον άνθρωπο τα βάσανα μαθές και πριν της ώρας.» 
Αυτά εἰπε εκείνη, κι η γερόντισσα τα κλάματα κινούσε, 

την όψη µες στα χέρια κρύβοντας, κι αυτά θρηνώντας εἰπε: 
«Αχ, γιε µου, εγώ για σένα η δύστυχη! Πιό απ’ όλους τους 
ανθρώπους 


το φόβο των θεών κι ας ένιωθες, σ᾽ οχτρεύτη ο Δίας αλήθεια! 


Κανείς στο Δία τον κεραυνόχαρο δεν έχει κάψει τόσα 
παχιά μεριά, βοδιών δεν πρόσφερε τρανές θυσίες κανένας, 
καθώς εσύ, και δέουσουν, κάποτε σε γερατιά να φτάσεις 
μακαρισµμένα και περίλαμπρο το γιο σου ν᾿ αναστήσεις' 


και τώρα µόνο εσένα αρνήστηκε του γυρισμού τη μέρα! 


Ποιος ξέρει, να του φέρνουνται ἄσκημα µπορεί κι εκείνου οι 
δούλες, 

σα φτάνει σε τρανό αρχοντόσπιτο, µακριά στα ξένα κάπου --- 
καθώς και σένα δα σου φέρθηκαν οι σκύλες τούτες ὀλες. 


Για να ξεφύγεις τα τακρόλογα και την καταλαλιά τους, 

κούρη Ἰκαρίοιο, περίφρων Πηνελόπεια. 

τῷ σε πόδας νίψω ἅμα τ᾽ αὐτῆς Πηνελοπείης 
καὶ σέθεν εἵνεκ᾽, ἐπεί μοι ὀρώρεται ἔνδοθι θυμὸς 
κήδεσιν. ἀλλ᾽ ἄγε νῦν ξυνἰει ἔπος, ὅττι κεν εἴπω: 


πολλοὶ δὴ ξεῖνοι ταλαπείριοι ἐνθάδ᾽ ἵκοντο, 


ἀλλ᾽ οὔ πώ τινά φημι ἐοικότα ὧδε ἰδέσθαι 

ὡς σὺ δέμας φωνήν τε πόδας τ᾽ Ὀδυσῆϊ ἔοικας.» 
τὴν δ᾽ ἀπαμειβόμενος προσέφη πολύμητις 
Ὀδυσσεύς: 

«ὦ γρηῦ, οὕτω φασὶν ὅσοι ἴδον ὀφθαλμοῖσιν 


ἡμέας ἀμφοτέρους, μάλα εἰκέλω ἀλλήλοϊν 


ἔμμεναι, ὡς σύ περ αὐτὴ ἐπιφρονέουσ᾽ ἀγορεύεις.» 
ὡς ἄρ᾽ ἔφη, γρηῦς δὲ λέβηθ᾽ ἕλε παμφανόωντα 

τοῦ πόδας ἐξαπένιζεν, ὕδωρ δ᾽ ἐνεχεύατο πουλὺ 
ψυχρόν, ἔπειτα δὲ θερμὸν ἐπήφυσεν. αὐτὰρ 
Ὀδυσσεὺς 


Ίζεν ἐπ᾽ ἐσχαρόφιν, ποτὶ δὲ σκότον ἐτράπετ᾽ αἶψα: 


αὐτίκα γὰρ κατὰ θυμὸν ὀΐσατο, μή ἑ λαβοῦσα 
οὐλὴν ἀμφράσσαιτο καὶ ἀμφαδὰ ἔργα γένοιτο. 

νίζε δ᾽ ἄρ᾽ ἆσσον ἰοῦσα ἄναχθ᾽ ἑόν: αὐτίκα δ᾽ ἔγνω 
οὐλήν, τήν ποτέ μιν σῦς ἤλασε λευκῷ ὀδόντι 


Παρνησόνδ᾽ ἐλθόντα μετ᾽ Αὐτόλυκόν τε καὶ υἷας, 


μητρὸς ἑῆς πάτερ᾽ ἐσθλόν, ὃς ἀνθρώπους ἐκέκαστο 
κλεπτοσύνῃ θ᾽ ὅρκῳ τε: θεὸς δέ οἱ αὐτὸς ἔδωκεν 
Ἑρμείας: τῷ γὰρ κεχαρισμένα μηρία καῖεν 

ἀρνῶν ἠδ᾽ ἐρίφων: ὁ δέ οἱ πρόφρων ἅμ᾽ ὀπήδει. 


Αὐτόλυκος δ᾽ ἐλθὼν Ἰθάκης ἐς πίονα δῆμον 


παῖδα νέον γεγαῶτα κιχήσατο θυγατέρος ἧς: 

τόν ῥά οἱ Εὐρύκλεια φίλοις ἐπὶ γούνασι θῆκε 
παυομένῳ δόρποιο, ἔπος τ᾽ ἔφατ᾽ ἔκ τ᾽ ὀνόμαζεν: 
«Αὐτόλυκ᾽, αὐτὸς νῦν ὄνομ᾽ εὕρεο ὅττι κε θῆαι 


παιδὸς παιδὶ φίλῳ: πολυάρητος δέ τοί ἐστιν.» 


τὴν δ᾽ αὖτ᾽ Αὐτόλυκος ἀπαμείβετο φώνησέν τε: 
«γαμβρὸς ἐμὸς θυγάτηρ τε, τίθεσθ᾽ ὄνομ᾽ ὅττι κεν 
εἴπω: 

πολλοῖσιν γὰρ ἐγώ γε ὀδυσσάμενος τόδ᾽ ἱκάνω, 
ἀνδράσιν ἠδὲ γυναιξὶν ἀνὰ χθόνα πουλυβότειραν: 


τῷ δ᾽ Ὀδυσεὺς ὄνομ᾽ ἔστω ἐπώνυμον: αὐτὰρ ἐγώ γε, 


ὁππότ᾽ ἂν ἡβήσας µητρώϊον ἐς μέγα δῶμα 

ἔλθῃ Παρνησόνδ᾽, ὅθι πού μοι κτήματ᾽ ἔασι, 

τῶν οἱ ἐγὼ δώσω καί μιν χαίροντ᾽ ἀποπέμψω.» 
τῶν ἕνεκ᾽ ἦλθ᾽ Ὀδυσεύς, ἵνα οἱ πόροι ἀγλαὰ δῶρα. 


τὸν μὲν ἄρ᾽ Αὐτόλυκός τε καὶ υἱέες Αὐτολύκοιο 

δε θέλεις να σε πλύνουν κι έσπρωξεν, όχι άθελα µου, εμένα 


η Πηνελόπη τώρα, η φρόνιμη του Ικάριου θυγατέρα. 

Και για χατίρι της αφέντρας µου και για δικό σου θέλω 

τα πόδια να σου πλύνω᾽ µέσα µου ξεσηκώθηκαν τόσοι 

τώρα καημοί! Μα ομπρός, το λόγο µου ν᾽ ακούσεις θέλω τώρα: 


Βασανισμένοι πλήθος έφτασαν στα αρχοντικό µας ξένοι, 


μα λέω πως άλλον δεν αντίκρισα ποτέ µου, του Οδυσσέα 

τόσο στα πόδια και στο ανάριµµα και στη φωνή να μοιάζει!» 
Γυρνώντας τότε ο πολυμήχανος της μίλησε Οδυσσέας: 

«Όσοι µας βλέπουν µε τα μάτια τους, γερόντισσα, μπροστά τους 


παρόμοια λόγια λένε᾽ μοιάζουμε πολύ συνάλληλώς µας, 


καθώς και συ το παρατήρησες μονάχη και µας το πες.» 
Αυτά εἰπε, κι έφερε η γερόντισσα στραφταλιστό λεβέτι, 
που το 'χε πάντα για ποδόλουτρο, και κρύο νερό του χύνει 
μέσα πολύ, κι απάνω του έριξε ζεστό᾽ µα από το τζάκι 


κάθισε αλάργα εκείνος στρέφοντας στο σκότος το κορμί του᾽ 


φοβήθηκε πως αν τον άγγιζε, μπορούσε το σημάδι 

να καταλάβει, κι έτσι να 'βγαινε το κάθε τι στη φόρα. 

Κι εκείνη ζύγωσε και βάλθηκε το ρήγα της να πλένει' 
αμέσως το σημάδι εγνώρισε, που του 'χε αφήσει ο κάπρος 


στον Παρνασό, για τον Αυτόλυκο σαν πήγε και τους γιους του, 


τον αντρειανό γονιό της μάνας του, που άλλος κανείς στους 
όρκους 

και στην κλεψιά δεν του παράβγαινε᾽ θεός του το 'χε δώσει, 

ο Ερμής, το δώρο αυτό’ τι του 'καιγε μεριά από αρνιά και ρίφια 
της αρεσκιάς του, του παράστεκε λοιπόν κι αυτός µε αγάπη. 


Ὁ Αυτόλυκος µια µέρα φτάνοντας στην καρπερήν Ιθάκη 


την κόρη του µε γιο νιογέννητο λεχώνα βρήκε’ κι ήταν 

η Ευρύκλεια τότε που του απίθωσε στα γόνατα τ᾽ αγγόνι, 
το δείπνο ως τέλεψε, του μίλησε κι αυτά τα λόγια του 'πε: 
«Αυτόλυκε, μονάχος τ᾽ όνοµα να βρεις, για να το δώσεις 


στου τέκνου σου το τέκνο’ το 'θελες από καρδιάς τ᾽ αγγόνι!» 


Πήρε το λόγο τότε ο Αυτόλυκος κι απηλογήθη κι εἰπε: 
«Γαμπρέ και κόρη, νοματίστε τον καθώς σας πω το γιο σας' 
εδώ που µε θωρείτε, έχω οργιστεί µε πλήθος κόσµο ως τώρα, 
κι εἶναι πολλοί που δυσαρέστησα στη γη, γυναίκες κι άντρες' 


για τουτο κι Οδυσσέα το αγόρι σας να πήτε, κι ως µεστώσει 


και γίνει παλικάρι, στο τρανό της μάνας του παλάτι 

στον Παρνασό ας έρθει’ απ’ τα πλούτη µου που εκεί φυλάω, θα 
πάρει 

τόσα απ’ το χέρι µου, που ολόχαρο θα τον καλοστρατίσω.» 


Έτσι ο Οδυσσέας µια µέρα κίνησε, να πάρει τα πανώρια 

χερσίν τ᾽ ἠσπάζοντο ἔπεσσί τε μειλιχίοισι: 
μήτηρ δ᾽ Ἀμφιθέη μητρὸς περιφῦσ᾽ Ὀδυσῆϊ 
κύσσ᾽ ἄρα μιν κεφαλήν τε καὶ ἄμφω φάεα καλά. 
Αὐτόλυκος δ᾽ υἱοῖσιν ἐκέκλετο κυδαλίμοισι 


δεῖπνον ἐφοπλίσσαι: τοὶ δ᾽ ὀτρύνοντος ἄκουσαν, 


αὐτίκα δ᾽ εἰσάγαγον βοῦν ἄρσενα πενταέτηρον: 
τὸν δέρον ἀμφί θ᾽ ἔπον, καί μιν διέχευαν ἅπαντα, 
μίστυλλόν τ᾽ ἄρ᾽ ἐπισταμένως πεῖράν τ᾽ ὀβελοῖσιν, 
ὠπτησάν τε περιφραδέως, δάσσαντό τε μοίρας. 


ὣς τότε μὲν πρόπαν ἦμαρ ἐς ἠέλιον καταδύντα 


δαίνυντ’, οὐδέ τι θυμὸς ἐδεύετο δαιτὸς ἐΐσης: 
ἦμος δ᾽ ἠέλιος κατέδυ καὶ ἐπὶ κνέφας ἦλθεν, 
δὴ τότε κοιμήσαντο καὶ ὕπνου δῶρον ἕλοντο. 
ἦμος δ᾽ ἠριγένεια φάνη ῥοδοδάκτυλος Ἠώς, 


βάν ῥ᾽ ἴμεν ἐς θήρην, ἠμὲν κύνες ἠδὲ καὶ αὐτοὶ 


υἱέες Αὐτολύκου: μετὰ τοῖσι δὲ δῖος Ὀδυσσεὺς 
ἤϊεν: αἰπὺ δ᾽ ὄρος προσέβαν καταειµένον ὕλῃ 
Παρνησοῦ, τάχα δ᾽ ἵκανον πτύχας ἠνεμοέσσας. 
Ἠέλιος μὲν ἔπειτα νέον προσέβαλλεν ἀρούρας 


ἐξ ἀκαλαρρείταο βαθυρρόου Ὠκεανοῖο, 


οἱ δ᾽ ἐς βῆσσαν ἵκανον ἐπακτῆρες: πρὸ δ᾽ ἄρ᾽ αὐτῶν 
ἴχνι᾽ ἐρευνῶντες κύνες ἤϊσαν, αὐτὰρ ὄπισθεν 

υἱέες Αὐτολύκου: μετὰ τοῖσι δὲ δῖος Ὀδυσσεὺς 

ἤϊεν ἄγχι κυνῶν, κραδάων δολιχόσκιον ἔγχος. 


ἔνθα δ᾽ ἄρ᾽ ἐν λόχμῃ πυκινῇ κατέκειτο μέγας σῦς: 


τὴν μὲν ἄρ᾽ οὔτ᾽ ἀνέμων διάει μένος ὑγρὸν ἀέντων, 
οὔτε μιν Ἠέλιος φαέθων ἀκησιν ἔβαλλεν, 
οὔτ᾽ ὄμβρος περάασκε διαμπερές: ὣς ἄρα πυκνὴ 


ἦεν, ἀτὰρ φύλλων ἐνέην χύσις ἤλιθα πολλή. 


τὸν δ᾽ ἀνδρῶν τε κυνῶν τε περὶ κτύπος ἦλθε ποδοῖϊν, 


ὡς ἐπάγοντες ἐπῇσαν: ὁ δ᾽ ἀντίος ἐκ ξυλόχοιο 
φρίξας εὖ λοφιήν, πῦρ δ᾽ ὀφθαλμοῖσι δεδορκώς, 
στῆ ῥ᾽ αὐτῶν σχεδόθεν: ὁ δ᾽ ἄρα πρώτιστος 
Ὀδυσσεὺς 

ἔσσυτ᾽ ἀνασχόμενος δολιχὸν δόρυ χειρὶ παχείῃ, 


οὐτάμεναι μεμαώς: ὁ δέ μιν φθάμενος ἔλασεν σῦς 


γουνὸς ὕπερ, πολλὸν δὲ διήφυσε σαρκὸς ὀδόντι 
λικριφὶς ἄΐξας, οὐδ᾽ ὀστέον ἵκετο φωτός. 
τὸν δ᾽ Ὀδυσεὺς οὔτησε τυχὼν κατὰ δεξιὸν ὦμον, 


ἀντικρὺ δὲ διῆλθε φαεινοῦ δουρὸς ἀκωκή: 


κὰδ δ᾽ ἔπεσ᾽ ἐν κονίῃσι μακών, ἀπὸ δ᾽ ἕπτατο θυμός. 


τὸν μὲν ἄρ᾽ Αὐτολύκου παῖδες φίλοι ἀμφεπένοντο, 


ὠτειλὴν δ᾽ Ὀδυσῆος ἀμύμονος ἀντιθέοιο 

δώρα που του 'ταξε. Κι ο Αυτόλυκος κι οι γιοί του, σαν τον είδαν, 


ποκαρδιάς το χέρι του 'σφιγγαν και τον καλωσόριζαν. 

Κι ήρθε η Αμφιθέα και τον αγκάλιασε, της μάνας του η μητέρα, 
και στο κεφάλι τον εφίλησε, στα δυο πανώρια μάτια. 

Κι ο Αυτόλυκος αµέσως) πρόσταξε τους δοξασµένους γιους του 


το γιόμα να συντάξουν, κι άκουσαν τους ορισμούς του εκείνοι’ 


αρσενικό, πενταχρονίτικο να σφάξουν βόδι φέρνουν, 

κι αφού το γδάραν, το συγύρισαν και το 'κοψαν πιδέξια, 

το λιάνισαν μετά και πέρασαν στις σούβλες τα κομμάτια' 
κι ως στη φωτιά µε τέχνη τα 'ψησαν, χώριζαν τις μερίδες. 


Έτσι, ως του ήλιου τα βασιλέµατα καθούμενοι, όλη μέρα, 


τρώγαν και πίναν, κι είχε, ως ταίριαζε, καθείς το µερτικό του. 
Κι όντας ο γήλιος πια βασίλεψε και πήραν τα σκοτάδια, 
πλάγιασαν έπειτα και φράθηκαν την ἁγια του ύπνου χάρη. 
Κι η Αυγή σα φάνη η πουρνογέννητη και ροδοδαχτυλάτη, 


κυνήγι εἶπαν να βγουν, και τράβηξαν λαγωνικά κι ατοί τους 


οι γιοί του Αυτόλυκου, και πίσω τους ερχόταν ο Οδυσσέας” 
στο απόγκρεµο, το δασοφούντωτο του Παρνασού ανεβήκαν 
βουνό και φτάσαν στ᾿ ανεµόδαρτα φαράγγια του σε λίγο. 
Την ώρα ο γήλιος που πρωτόριχνεν, απ’ το βαθύ κινώντας 


τον Ωκεανό τον αργοσάλευτο, το φως του στα χωράφια, 


φτάναν σε λόγγο οι κυνηγάρηδες᾽ οι σκύλοι οµπρός τους παίρναν 
κι οσµίζουνταν τ᾽ αχνάρια τρέχοντας, κι οι γιοί ξοπίσω έρχονταν 
του Αυτόλυκου, κι ο αρχοντογέννητος πλάι στα σκυλιά Οδυσσέας 
μαζί τραβούσε, το μακρόισκιωτο κοντάρι του κουνώντας. 


Στο λόγγο µέσα κάπρος βρέθηκε να κοίτεται μεγάλος' 


οι ἄνεμοι οι νοτεροί δεν έφταναν εκεί βαθιά φυσώντας, 
μηδέ κι ο Γήλιος µε τις διάφωτες αχτίδες το περνούσε, 
μηδέ η βροχή το χώμα ενότιζε᾽ τόσο πυκνός ο λόγγος, 
κι ακόµα είχε ένα γύρο αρίφνητα στη γη πεσµένα φύλλα. 


Το ποδοβόλι τότε ακούγοντας, που ἑκαναν κυνηγώντας 


οι αγριµολόοι κι οι σκύλοι, χύθηκεν όξω απ’ το λόγγο αντίκρυ, 
µε σηκωµένη τρίχα, κι έβγαζαν φωτιές τα δυο του μάτια' 

μα ως κοντοζύγωσε, κατάττρωτος του ρίχτηκε ο Οδυσσέας 
στο δυνατό κρατώντας χέρι του τ᾽ ολόµακρο κοντάρι 


ψηλά, να τον χτυπήσει’ πρόλαβε, λοξά χιμώντας, όµως 


ο κάπρος και τον βρήκε, κι έσκισε το δόντι του τη σάρκα 

πάνω απ’ το γόνατο κι ανέβλαβο το γόνατο του αφήκε. 

Μα κι ο Οδυσσέας τον κάπρο πέτυχε δεξιά στην πλάτη απάνω, 
κι απ’ το κοντάρι του το λιόφωτο βγήκε ο χαλκός αντίκρυ. 


Μουγκρίζοντας στις σκόνες έπεσε και πέταξε η ψυχή του. 


Τον κάπρο ευτύς οι γιοι του Αυτόλυκου να συγυρίσουν τρέξαν, 


και την πληγή του ισόθεου, του άψεγου γνοιάστηκαν Οδυσσέα᾽ 

δῆσαν ἐπισταμένως, ἐπαοιδῇ δ᾽ αἷμα κελαινὸν 
ἔσχεθον, αἶψα δ᾽ ἵκοντο φίλου πρὸς δώματα πατρός. 


τὸν μὲν ἄρ᾽ Αὐτόλυκός τε καὶ υἱέες Αὐτολύκοιο 


εὖ ἰησάμενοι ἠδ᾽ ἀγλαὰ δῶρα πορόντες 
καρπαλίμως χαίροντα φίλην ἐς πατρίδ᾽ ἔπεμπον 
εἰς Ἰθάκην. τῷ μέν ῥα πατὴρ καὶ πότνια μήτηρ 
χαῖρον νοστήσαντι καὶ ἐξερέεινον ἕκαστα, 


οὐλὴν ὅττι πάθοι: ὁ δ᾽ ἄρα σφίσιν εὖ κατέλεξεν 


ὥς μιν θηρεύοντ’ ἔλασεν σῦς λευκῷ ὀδόντι, 
Παρνησόνδ᾽ ἐλθόντα σὺν υἱάσιν Αὐτολύκοιο. 

τὴν γρηῦς χείρεσσι καταπρηνέσσι λαβοῦσα 

γνῶ ῥ᾽ ἐπιμασσαμένη, πόδα δὲ προέηκε φέρεσθαι: 


ἐν δὲ λέβητι πέσε κνήμη, κανάχησε δὲ χαλκός, 


ἂψ δ᾽ ἑτέρωσ᾽ ἐκλίθη: τὸ δ᾽ ἐπὶ χθονὸς ἐξέχυθ᾽ ὕδωρ. 
τὴν δ᾽ ἅμα χάρμα καὶ ἄλγος ἕλε φρένα, τῶ δέ οἱ ὄσσε 
δακρυόφι πλῆσθεν, θαλερὴ δέ οἱ ἔσχετο φωνή. 
ἁψαμένη δὲ γενείου Ὀδυσσῆα προσέειπεν: 


«ἢ μάλ᾽ Ὀδυσσεύς ἐσσι, φίλον τέκος: οὐδέ σ᾽ ἐγώ γε 


πρὶν ἔγνων, πρὶν πάντα ἄνακτ᾽ ἐμὸν ἀμφαφάασθαι.» 
ᾖ καὶ Πηνελόπειαν ἐσέδρακεν ὀφθαλμοῖσι, 
πεφραδέειν ἐθέλουσα φίλον πόσιν ἔνδον ἐόντα. 

ἡ δ᾽ οὔτ᾽ ἀθρῆσαι δύνατ᾽ ἀντίη οὔτε νοῆσαι: 


τῇ γὰρ Ἀθηναίη νόον ἔτραπεν: αὐτὰρ Ὀδυσσεὺς 


χεῖρ᾽ ἐπιμασσάμενος φάρυγος λάβε δεξιτερῆφι, 
τῇ δ᾽ ἑτέρῃ ἔθεν ἆσσον ἐρύσσατο φώνησέν τε. 
«μαῖα, τίη μ᾽ ἐθέλεις ὀλέσαι; σὺ δέ μ᾽ ἔτρεφες αὐτὴ 
τῷ σῷ ἐπὶ μαζῷ: νῦν δ᾽ ἄλγεα πολλὰ μογήσας 


ἤλυθον εἰκοστῷ ἔτε! ἐς πατρίδα γαῖαν. 


ἀλλ᾽ ἐπεὶ ἐφράσθης καί τοι θεὸς ἔμβαλε θυμῷ, 
σίγα, μή τίς τ᾽ ἄλλος ἐνὶ μεγάροισι πύθηται. 

ὧδε γὰρ ἐξερέω, καὶ μὴν τετελεσμένον ἔσται: 

εἴ χ᾽ ὑπ᾽ ἐμοί γε θεὸς δαμάσῃ μνηστῆρας ἀγαυούς, 


οὐδὲ τροφοῦ οὔσης σεῦ ἀφέξομαι, ὁππότ᾽ ἂν ἄλλας 


δμῳὰς ἐν μεγάροισιν ἐμοῖς κτείνωμι γυναῖκας.» 

τὸν δ᾽ αὖτε προσέειπε περίφρων Εὐρύκλεια: 
«τέκνον ἐμόν, ποῖόν σε ἔπος φύγεν ἕρκος ὀδόντων. 
οἶσθα μὲν οἷον ἐμὸν μένος ἔμπεδον οὐδ᾽ ἐπιεικτόν, 


ἕξω δ᾽ ὡς ὅτε τις στερεἠ λίθος ἠὲ σίδηρος. 


ἄλλο δέ τοι ἐρέω, σὺ δ᾽ ἐνὶ φρεσὶ βάλλεο σῇσιν: 

εἴ χ᾽ ὑπό σοι γε θεὸς δαμάσῃ μνηστῆρας ἀγαυούς, 
δὴ τότε τοι καταλέξω ἐνὶ μεγάροισι γυναῖκας, 

αἵ τέ σ᾽ ἀτιμάζουσι καὶ αἳ νηλείτιδές εἰσι.» 


τὴν δ᾽ ἀπαμειβόμενος προσέφη πολύμητις Ὀδυσσεύς 


«μαῖα, τίη δὲ σὺ τὰς μυθήσεαι; οὐδέ τί σε χρή. 

πεδέξια του τη δέσαν, κι έπειτα µε ξόρκι σταμάτησαν 
τα μαύρο γαίµα, πριν στου κύρη τους διαγείρουν το παλάτι. 


Κι ο Αυτόλυκος µετά τον κοίταξε μαζί, µε τους υγιούς του 


καλά να γιάνει, και περίλαµπρα του δώσαν δώρα, κι έτσι 
γοργά χαρούμενοι χαρούμενο τον στέλναν στην Ιθάκη. 

Κει πέρα ο κύρης του κι η μάνα του χάρηκαν που τον είδαν, 
ωστόσο το σημάδι βλέποντας καταλεπτώς ρωτούσαν 


τι του Ὑινε᾿ κι αυτός ιστόρησε µε τη σειρά τα πάντα, 


πως για κυνήγι µε του Αυτόλυκου τους γιους ανέβη απάνω 
στον Παρνασό κι εκεί τον λάβωσε µε τ᾽ άσπρο δόντι ο κάπρος. 
Τώρα τα χέρια της γερόντισσας του άγγιξαν το σημάδι, 

κιως ψαχουλεύοντας το γνώρισε, του αμόλησε το πόδι' 


κι η γάμπα τρύπησε το χάλκινο λεβέτι, που απ’ την άλλη 


βροντώντας έγειρε και χύθηκαν στο χώμα τα νερά του. 
Χαρά και πόνος της ξεχείλισαν τα φρένα, της επιάστη 

η φωνή η γάργαρη, πλημμύρισαν τα δυο της μάτια δάκρυα, 
και το πιγούνι του ακραγγίζοντας στον Οδυσσέα μιλούσε: 


«Αχ, ο Οδυσσέας εσύ 'σαι, γιόκα µου! Πιό πριν δε σ᾽ εἶχα νιώσει, 


κι έπρεπε ολάκερο το ρήγα µου να ψαχουλέψω πρώτα!» 
Μιλώντας γύρισε τα μάτια της κατά την Πηνελόπη, 

για να της γνέψει για τον άντρα της, πως βρίσκεται στο σπίτι' 
μα αυτή μπροστά να δει δε δονούνταν κι ουδέ να νιώσει, τι εἶχε 


στρέψει η Παλλάδα σε άλλα πράματα το νου της κι ο Οδυσσέας 


τη γριά µε το δεξιό του ψάχνοντας απ’ το λαρύγγι πιάνει, 

µε τ᾽ ἄλλο πάνω του την τράβηξε, κοντά του να 'ρθει, κι εἰπε: 
«Κυρούλα, το χαμό µου θέλησες; Δε μ᾽ έχεις θρέψει ατή σου 
σ᾽ αυτό το στήθος; Τώρα διάγειρα στα εἰκοσι χρόνια απάνω 


μετά από χίλια μύρια βάσανα στη γη την πατρική µου. 


Μα αφού µε γνώρισες και το βαλε θεός στο νου σου, κράτα 
κλειστό το στόμα σου, στο σπίτι µας κανείς να µην το μάθει. 
Αλλιώς θα πω ένα λόγο κι άκου τον, τι σίγουρα θα γένει: 
Αν τους τρανούς μνηστήρες ο θεός µου δώσει ν᾿ αφανίσω, 


δε θα γλιτώσεις, κι ας µε βύζαξες, απὀ το χέρι ετούτο, 


σα θα σκοτώνω στο παλάτι µου τις άλλες µου τις δούλες.» 

Κι η Ευρύκλεια τότε του αποκρίθηκε και του 'πε, η µυαλωμένη: 
«Ποιος λόγος, γιόκα µου, σου ξέφυγε της δοντωσιάς το φράχτη; 
Κατέχεις πόσο αμετασάλευτη κι αλύγιστη η ψυχή µου' 


θα κρατηθώ καθώς το σίδερο, καθώς ο στέριος βράχος. 


Κάτι άλλο τώρα εγώ θα σου 'λεγα, και συ στο νου σου βαλ’ το: 
Αν τους τρανούς μνηστήρες ο θεός σου δώκει ν᾿ αφανίσεις, 
θα σου μιλήσω για τις δούλες σου µια µια µες στο παλάτι, 
ποιες απόµειναν ακριµάτιστες και ποιες σε ξεψηφούνε.» 


Γυρνώντας τότε ο πολυμήχανος της μίλησε Οδυσσέας: 


«Τι θα µου πεις εσύ, κυρούλα µου; Δεν εἰναι αυτό δουλειά σου! 

εὖ νυ καὶ αὐτὸς ἐγὼ φράσομαι καὶ εἴσομ᾽ ἑκάστην: 
ἀλλ᾽ ἔχε σιγῇ μῦθον, ἐπίτρεψον δὲ θεοῖσιν.» 


ὣς ἄρ᾽ ἔφη, γρηῦς δὲ διὲκ μεγάροιο βεβήκει 


οἰσομένη ποδάνιπτρα: τὰ γὰρ πρότερ᾽ ἔκχυτο πάντα. 


αὐτὰρ ἐπεὶ νίψεν τε καὶ ἤλειψεν λίπ᾽ ἐλαίῳ, 


αὖτις ἄρ᾽ ἀσσοτέρω πυρὸς ἕλκετο δίφρον Ὀδυσσεὺς 


θερσόμενος, οὐλὴν δὲ κατὰ ῥακέεσσι κάλυψε. 
τοῖσι δὲ μύθων ἦρχε περίφρων Πηνελόπεια: 


«ξεῖνε, τὸ μέν σ᾽ ἔτι τυτθὸν ἐγὼν εἰρήσομαι αὐτή: 


καὶ γὰρ δὴ κοίτοιο τάχ᾽ ἔσσεται ἡδέος ὥρη, 


ὃν τινά γ᾽ ὕπνος ἕλοι γλυκερός, καὶ κηδόμενόν περ. 


αὐτὰρ ἐμοὶ καὶ πένθος ἀμέτρητον πόρε δαίμων: 
ἤματα μὲν γὰρ τέρπομ᾽ ὀδυρομένη, γοόωσα, 


ἔς τ᾽ ἐμὰ ἔργ᾽ ὁρόωσα καὶ ἀμφιπόλων ἐνὶ οἴκῳ: 


αὐτὰρ ἐπὴν νὺξ ἔλθῃ, ἕλῃσί τε κοῖτος ἅπαντας, 
κεῖμαι ἐνὶ λέκτρῳ, πυκιναὶ δέ μοι ἀμφ᾽ ἀδινὸν κῆρ 
ὀξεῖαι μελεδῶνες ὀδυρομένην ἐρέθουσιν. 

ὡς δ᾽ ὅτε Πανδαρέου κούρη, χλωρήϊς ἀηδών, 


καλὸν ἀείδῃσιν ἔαρος νέον ἱσταμένοιο, 


δενδρέων ἐν πετάλοισι καθεζομένη πυκινοῖσιν, 

ἥ τε θαμὰ τρωπῶσα χέει πολυηχέα φωνήν, 

παῖδ᾽ ὀλοφυρομένη Ἴτυλον φίλον, ὃν ποτε χαλκῷ 
κτεῖνε δι’ ἀφραδίας, κοῦρον Ζήθοιο ἄνακτος, 


ὡς καὶ ἐμοὶ δίχα θυμὸς ὀρώρεται ἔνθα καὶ ἔνθα, 


ἠὲ μένω παρὰ παιδὶ καὶ ἔμπεδα πάντα φυλάσσω, 
κτῆσιν ἐμήν, δμῶάς τε καὶ ὑψερεφὲς μέγα δῶμα, 
εὐνήν τ᾽ αἰδομένη πόσιος δήμοιό τε φῆμιν, 

ᾖ ἤδη ἅμ᾽ ἕπωμαι Ἀχαιῶν ὃς τις ἄριστος 


μνᾶται ἐνὶ μεγάροισι, πορὼν ἀπερείσια ἕδνα. 


παῖς δ᾽ ἐμὸς ἧος ἔην ἔτι νήπιος ἠδὲ χαλίφρων, 
γήμασθ᾽ οὔ μ᾽ εἴα πόσιος κατὰ δῶμα λιποῦσαν: 
νῦν δ᾽ ὅτε δὴ μέγας ἐστὶ καὶ ἥβης μέτρον ἱκάνει, 
καὶ δή μ᾽ ἀρᾶται πάλιν ἐλθέμεν ἐκ μεγάροιο, 


κτήσιος ἀσχαλόων, τήν οἱ κατέδουσιν Ἀχαιοί. 


ἀλλ᾽ ἄγε μοι τὸν ὄνειρον ὑπόκριναι καὶ ἄκουσον. 
χῆνές μοι κατὰ οἶκον ἐείκοσι πυρὸν ἔδουσιν 

ἐξ ὕδατος, καί τέ σφιν ἰαίνομαι εἰσορόωσα: 
ἐλθὼν δ᾽ ἐξ ὄρεος μέγας αἰετὸς ἀγκυλοχείλης 


πᾶσι κατ᾽ αὐχένας ἦξε καὶ ἔκτανεν: οἱ δ᾽ ἐκέχυντο 


ἀθρόοι ἐν μεγάροις, ὁ δ᾽ ἐς αἰθέρα δῖαν ἀέρθη. 
αὐτὰρ ἐγὼ κλαῖον καὶ ἐκώκυον ἔν περ ὀνείρῳ, 
ἀμφὶ δ᾽ ἔμ᾽ ἠγερέθοντο ἐὐπλοκαμῖδες Ἀχαιαί, 


οἴκτρ᾽ ὀλοφυρομένην ὃ μοι αἰετὸς ἔκτανε χῆνας. 

Μια µια θα τις γνωρίσω μόνος µου καί θα τις καταλάβω' 
μόνο κλειστό το στόμα κράτησε και στους θεούς μπιστέψου.» 
Αυτά εἰπε, κι η γριά την κάμαρα προσδιάβη, για να φέρει 


νερό, να πλύνει τα ποδάρια του, µια και το πρώτο εχύθη᾽ 


κι αφού του τα 'πλυνε και τ᾽ άλειψε µε λάδι πλούσια, κείνος 
ξανά µε το σκαμνί του εσίµωσε να ζεσταθεί στο τζάκι, 

κι εἶχε το νου του τα κουρέλια του να κρύβουν το σημάδι. 
Το λόγο η Πηνελόπη η φρόνιμη ξανά κινούσε πρώτη: 


«Ακόμα κάτι, ξένε, θα᾽ θελα μικρό να σε ρωτήσω' 


της βλογημένης της ξεκούρασης η ώρα σε λίγο φτάνει 

γι αυτόν που μ᾽ όλα του τα βάσανα σε ύπνο γλυκό απογέρνει᾽ 
όμως εμένα ο θεός σε αρίφνητα τυράννια μ᾽ έχει ρίξει’ 

τις μέρες γόζουμαι και δέρνουμαι, κι άλλη χαρά δέν έχω, 


και μόνο τις δουλειές µου γνοιάζουμαι και πιστατώὠ τις δούλες. 


Μα σαν πλακώσει η νύχτα κι οι άνθρωποι να ξαποστάσουν 
γέρνουν, 

μονάχα εγὠ στο στρώμα κοίτουµαι, και την καρδιά µου τρώνε 
έγνοιες ακοίµητες, ὡς µύρουμαι, βαριές, σπαράζοντας τη. 

Η κόρη του Πανδάρεου τ᾽ όμορφο τραγούδι πως αρχίζει, 

η Αηδόνα η χλωροπράσινη, άνοιξη σα φτάσει, µες στα φύλλα 


των δέντρων τα πυκνά καθούμενη, κι αφήνει τη φωνή της 
τη δυνατή ν᾿ απλώσει ολόγυρα, κι όλο σκοπούς αλλάζει, 
καί το παιδί της κλαίει τον Ίτυλο, του βασιλιά του Ζήθου 
το γιο, που από αστοχία της κάποτε τον εἶχε θανατώσει' 


έτσι και μένα ο νους διχόγνωμος µια δω, µια κει µε σέρνει' 


τάχα κοντά στο γιο µου μένοντας τα πάντα ν᾿ αφεντεύω, 


το βιος µου, το τρανό ἀαηλόροφο παλάτι και τις δούλες, 


και να ντραπώ την κλίνη του άντρα µου και τις φωνές του κόσμου; 


για ν᾽ ακλουθήξω τον τρανότερο, που πιο πολλά θα δώσει 


απ’ όσους Αχαιούς γυναίκα τους γυρεύουν να µε πάρουν; 


Κι ο γιος µου, πρώτα που ήταν άπλερος, μωρό παιδί, στο σπίτι 
του αντρός µου μ᾽ έδενε, δε μ᾽ άφηνε να παντρευτώ, να φύγω, 
Μα τώρα πια που µου μεγάλωσε και γίνη παλικάρι, 

θέλει να φύγω από το σπίτι µας, στα πατρικά να στρέψω' 


το βιος μαθές του κακοφαίνεται που του το τρων οι Αργίτες. 


Μα τώρα τ᾽ όνειρο ξεδιάλυνε που εἶδα στον ύπνο --- γρἰκα! 
Μες στην αυλή µου χήνες είκοσι το µουσκεμένο στάρι 

µου τρώγαν, κι η καρδιά µου εχαίρουνταν που τις θωρούσα᾿ 
ξάφνου 

αἴτός απ᾿ το βουνό κατέβηκε, γιγάντιος, γαντζομύτης, 


και το λαιμό ολονώ τσακίζοντας νεκρές τις ρίχνει χάμου 


σωρό µες στην αυλή, κι υψώθηκε μετά στο θείον αιθέρα. 
Κι εγώ βογγούσα µέσα στ’ όνειρο, τα κλάματα µε πνίγαν 
κι οι καλοπλέξουδες Αργίτισσες µε ζώσαν, που θρηνούσα 


γεμάτη πίκρα για τις χήνες µου, που 'χεν ο αἴτός σκοτώσει. 

ἂψ δ᾽ ἐλθὼν κατ’ ἄρ᾽ ἔζετ᾽ ἐπὶ προὔχοντι μελάθρῳ, 


φωνῇ δὲ βροτέῃ κατερήτυε φώνησέν τε: 
«θάρσει, Ἰκαρίου κούρη τηλεκλειτοῖο: 

οὐκ ὄναρ, ἀλλ᾽ ὕπαρ ἐσθλόν, ὃ τοι τετελεσμένον 
ἔσται. 

χῆνες μὲν μνηστῆρες, ἐγὼ δέ τοι αἰετὸς ὄρνις 


ἦα πάρος, νῦν αὖτε τεὸς πόσις εἰλήλουθα, 


ὃς πᾶσι μνηστῆρσιν ἀεικέα πότμον ἐφήσω.) 
«ὡς ἔφατ᾽, αὐτὰρ ἐμὲ μελιηδὴς ὕπνος ἀνῆκε: 


παπτήνασα δὲ χῆνας ἐνὶ μεγάροισι νόησα 


πυρὸν ἐρεπτομένους παρὰ πύελον, ἦχι πάρος περ.» 


τὴν δ᾽ ἀπαμειβόμενος προσέφη πολύμητις 


Ὀδυσσεύς: 


«ὦ γύναι, οὔ πως ἔστιν ὑποκρίνασθαι ὄνειρον 


ἄλλῃ ἀποκλίναντ’, ἐπεὶ ἦ ῥά τοι αὐτὸς Ὀδυσσεὺς 


πέφραδ᾽ ὅπως τελέει: μνηστῆρσι δὲ φαίνετ᾽ ὄλεθρος 


πᾶσι μάλ᾽, οὐδέ κέ τις θάνατον καὶ κῆρας ἀλύξει.» 


τὸν δ᾽ αὖτε προσέειπε περίφρων Πηνελόπεια: 


«ξεῖν᾽, ἦ τοι μὲν ὄνειροι ἀμήχανοι ἀκριτόμυθοι 
γίγνοντ᾽, οὐδέ τι πάντα τελείεται ἀνθρώποισι. 
δοιαὶ γάρ τε πύλαι ἀμενηνῶν εἰσὶν ὀνείρων: 

αἱ μὲν γὰρ κεράεσσι τετεύχαται, αἱ δ᾽ ἐλέφαντι: 


τῶν οἳ μέν κ᾿ ἔλθωσι διὰ πριστοῦ ἐλέφαντος, 


οἵ ῥ᾽ ἐλεφαίρονται, ἔπε᾽ ἀκράαντα φέροντες: 

οἱ δὲ διὰ ξεστῶν κεράων ἔλθωσι θύραζε, 

οἵ ῥ᾽ ἔτυμα κραίνουσι, βροτῶν ὅτε κέν τις ἴδηται. 
ἀλλ᾽ ἐμοὶ οὐκ ἐντεῦθεν ὀΐομαι αἰνὸν ὄνειρον 


ἐλθέμεν: ἢ κ᾿ ἀσπαστὸν ἐμοὶ καὶ παιδὶ γένοιτο. 


ἄλλο δέ τοι ἐρέω, σὺ δ᾽ ἐνὶ φρεσὶ βάλλεο σῇσιν: 
ἥδε δὴ ἠὼς εἶσι δυσώνυμος, ἥ μ᾽ Ὀδυσῆος 
οἴκου ἀποσχήσει: νῦν γὰρ καταθήσω ἄεθλον, 
τοὺς πελέκεας, τοὺς κεῖνος ἐνὶ μεγάροισιν ἑοῖσιν 


ἵστασχ᾽ ἑξείης, δρυόχους ὥς, δώδεκα πάντας: 


στὰς δ᾽ ὅ γε πολλὸν ἄνευθε διαρρίπτασκεν ὀϊστόν. 


νῦν δὲ μνηστήρεσσιν ἄεθλον τοῦτον ἐφήσω: 
ὃς δέ κε ῥηΐτατ᾽ ἐντανύσῃ βιὸν ἐν παλάμῃσι 
καὶ διοϊστεύσῃ πελέκεων δυοκαίδεκα πάντων, 


τῷ κεν ἅμ᾽ ἑσποίμην, νοσφισσαμένη τόδε δῶμα 


κουρίδιον, μάλα καλόν, ἐνίπλειον βιότοιο: 


τοῦ ποτὲ μεμνήσεσθαι ὀΐομαι ἔν περ ὀνείρῳ.» 


τὴν δ᾽ ἀπαμειβόμενος προσέφη πολύμητις Ὀδυσσεύς 


«ὦ γύναι αἰδοίη Λαερτιάδεω Ὀδυσῆος, 


μηκέτι νῦν ἀνάβαλλε δόμοις ἔνι τοῦτον ἄεθλον: 

Κι αυτός γυρνώντας πίσω κάθισε κατακορφής της στέγης, 


και µε λαλιά μιλούσε ανθρώπινη και µε παρηγορούσε: 

» Κόρη του Ικάριου του περίλαµπρου, κουράγιο! κι εἶναι αλήθεια 
αυτά που βλέπεις, δεν εἶναι όνειρο, θα βγουν σωστά σε λίγο. 

Ο αἴτός ο που 'δες ήταν ο άντρας σου, κι οι χήνες οι μνηστήρες’ 


είμαι ο καλός σου, που ξανάγεψα στη γη την πατρική µου 


και σ᾿ όλους τους μνηστήρες θάνατο κακό γοργά θα δώσω. 
Αυτά εἰπε, κι ο γλυκός που μ᾽ έδενε μεμιάς μ᾽ αφήκεν ύπνος, 
κι εἶδα, τα μάτια όπως κυκλόφερα, τις χήνες στην αυλή µου 
να τρώνε δίπλα στο σκαφίδι τους, καθώς και πριν, το στάρι.» 


Γυρνώντας τότε ο πολυμήχανος της μίλησε Οδυσσέας: 


«Ποιος θα μπορούσε αλήθεια τ᾽ όνειρο, κυρά, να ξεδιαλύνει 
αλλιώς γυρνώντας το; το ξήγησε τώρα ο Οδυσσέας ατός του, 
πβς θα βγει) πια χαμός αεύγατος ζυγώνει τους μνηστήρες 
ὁλους᾽ τη μοίρα και το θάνατο δε θα γλιτώσει ουτ’ ένας!» 


Κι η Πηνελόπη τότε η φρόνιμη γυρνάει κι απηλογιέται: 


«Μωρόλογα και κούφια, ξένε µου, πολλά ειν᾿ απ’ τα ὀνειρά µας᾽ 
το κάθε τι μαθές που βλέπουμε δε βγαίνει αλήθεια πάντα. 

Τα ονείρατα τ᾽ αγεροφάνταχτα διπλές τις πόρτες έχουν, 

τη µια απὀ κέρατο, από Φφίλντισι την άλλη’ κι όσα τύχει 


να βγουν περνώντας ἀπ᾽ το Φίλντισι το καλοδουλεμένο, 


μας αναμπαίζουν, λόγια ψεύτικα και κούφια φέρνοντας µας. 
Μα όσα απ΄ τις πόρτες που απὀ κέρατο μαστορεύτηκαν 
βγαίνουν, 

σε όποιον θνητό τα ιδεί ξεδιάλυναν αληθινά σε λίγο. 
Ωστόσο εκείθε εμένα τ᾽ ονειρο το φοβερό, φοβούμαι, 


δεν ήρθε, που χαρά θα γέμιζε και μένα και το γιο µου. 


Κάτι άλλο τώρα εγώ θα σου 'λεγα, και συ στο νου σου βαλ᾽ το: 
Ζυγώνει, να τη, η αυγή η κατάρατη, που απ’ του Οδυσσέα το 
σπίτι 

θα µε χωρίσει’ το αποφάσισα πια τώρα εγώ, δοκίμι 

θα βάλω τα πελέκια, που άλλοτε σαν καραβιού παγίδια 


στύλωνε εκείνος, κι ήταν δώδεκα σε µια γραμμή στηµένα, 


κι από µακριά πολύ σαϊτεύοντας τα διαπερνούσεν όλα. 
Τέτοιο δοκίμι τώρα µελετώ να βάλω στους μνηστήρες' 
όποιος τανύσει απ’ όλους εύκολα στα χέρια το δοξάρι, 
και τη σαγίτα από τα δώδεκα πελέκια διαπεράσει, 


μ᾽ αυτόν μαζί θα πάω, µακραίνοντας από το σπίτι ετούτο, 


που μ᾽ εἶδε νιόπαντρη, πανέμορφο κι από αγαθά γεμάτο, 

και που κι αργότερα, σαν στ’ όνειρο, θαρρώ θα το θυμούμαι.» 
Γυρνώντας τότε ο πολυμήχανος της μίλησε Οδυσσέας: 

«Του αρχοντικού Οδυσσέα συντρόφισσα, κυρά µου τιµηµένη, 


πια το δοκίμι στο παλάτι σου ν᾿ αργήσει µην αφήνεις' 

πρὶν γάρ τοι πολύμητις ἐλεύσεται ἐνθάδ᾽ Ὀδυσσεύς, 


πρὶν τούτους τόδε τόξον ἐῦξοον ἀμφαφόωντας 
νευρήν τ᾽ ἐντανύσαι διοϊστεῦσαί τε σιδήρου.» 
τὸν δ᾽ αὖτε προσέειπε περίφρων Πηνελόπεια: 


«εἴ κ᾿ ἐθέλοις μοι, ξεῖνε, παρήμενος ἐν μεγάροισι 


τέρπειν, οὔ κέ μοι ὕπνος ἐπὶ βλεφάροισι χυθείη. 
ἀλλ᾽ οὐ γάρ πως ἔστιν ἀῦπνους ἔμμεναι αἰεὶ 
ἀνθρώπους: ἐπὶ γάρ τοι ἑκάστῳ μοῖραν ἔθηκαν 
ἀθάνατοι θνητοῖσιν ἐπὶ ζείδωρον ἄρουραν. 


ἀλλ᾽ ἢ τοι μὲν ἐγὼν ὑπερώ]ον εἰσαναβᾶσα 


λέξομαι εἰς εὐνήν, ἥ μοι στονόεσσα τέτυκται, 

αἰεὶ δάκρυσ᾽ ἐμοῖσι πεφυρμένη, ἐξ οὗ Ὀδυσσεὺς 
ᾠχετ᾽ ἐποψόμενος Κακοΐλιον οὐκ ὀνομαστήν. 
ἔνθα κε λεξαίμην: σὺ δὲ λέξεο τῷδ᾽ ἐνὶ οἴκῳ, 


ἢ χαμάδις στορέσας ἤ τοι κατὰ δέμνια θέντων.» 


ὡς εἰποῦσ’ ἀνέβαιν᾽ ὑπερώϊα σιγαλόεντα, 

οὐκ οἴη, ἅμα τῇ γε καὶ ἀμφίπολοι κίον ἄλλαι. 

ἐς δ᾽ ὑπερῷ᾽ ἀναβᾶσα σὺν ἀμφιπόλοισι γυναιξὶ 
κλαῖεν ἔπειτ᾽ Ὀδυσῆα, φίλον πόσιν, ὄφρα οἱ ὕπνον 


ἡδὺν ἐπὶ βλεφάροισι βάλε γλαυκῶπις Ἀθήνη. 

τι πριν το τορνεμένο αγγίξουνε δοξάρι, και την κόρδα 
πουν να τανύσουν κι η σαγίτα τους το σίδερο περάσει, 

θα χει διαγείρει ο πολυμήχανος στο σπίτι του Οδυσσέας.» 
Κι η Πηνελόπη τότε η φρόνιμη γυρνάει κι απηλογιέται: 


«Ξένε µου, αν ήθελες καθούμενος στην κάμαρα κοντά µου 


να μ᾽ αλαφρώνεις, δε θα σκέπαζε τα βλέφαρα µου ο γύπνος. 
Μα ανύπνωτοι οι θνητοί δε γίνεται να μένουν έτσι πάντα' 

έχει το κάθε τι την ώρα του’ τέτοιος μαθές ο νόμος 

που όρισαν στους θνητούς οι αθάνατοι στη γη την καρποδότρα. 


Είναι καιρός λογιάζω, ξένε µου, στο ανώι ν᾿ ανέβω απάνω 


και να πλαγιάσω στο κρεβάτι µου τα πολυστέναχτά μου, 
το μουσκεμένο από τους θρήνους µου κι από την πρώτη μέρα 
στην Κακοτροία την αμελέτητη που κίνησε ο Οδυσσέας. 
Εκεί λέω να πλαγιάσω᾽ πλάγιασε και συ στο σπίτι µέσα 


στρώνοντας χάμω, ξον αν ήθελες κρεβάτι να σου στήσουν.» 


Σαν εἰπε αυτά, ν᾿ ανέβει εκίνησε στα λιόφωτα τ᾽ ανώγια, 

όχι μονάχη᾽ κι άλλες κίνησαν να παν μαζί της βάγιες. 

Κι όπως ανέβη µε τις βάγιες της στο ανώι, για να πλαγιάσει, 
τον Οδυσσέα θυμήθη κι έκλαιγε, τον άντρα της, ωσόπου 


της έχυσε η Αθηνά η γλαυκόµατη γλυκό στα μάτια γύπνο. 

ΟΜΗΡΟΥ ΟΔΥΣΣΕΙΑ -Υ- 


Ἀὐτὰρ ὁ ἐν προδόμῳ εὐνάζετο δῖος Ὀδυσσεύς: 
κὰμ μὲν ἀδέψητον βοέην στόρεσ᾽, αὐτὰρ ὕπερθε 
κώεα πόλλ᾽ ὀΐων, τοὺς ἱρεύεσκον Ἀχαιοί: 


Εὐρυνόμη δ᾽ ἄρ᾽ ἐπὶ χλαῖναν βάλε κοιµηθέντι. 


ἔνθ᾽ Ὀδυσεὺς μνηστῆρσι κακὰ φρονέων ἐνὶ θυμῷ 
κεῖτ᾽ ἐγρηγορόων: ταὶ δ᾽ ἐκ μεγάροιο γυναῖκες 
ἤϊσαν, αἳ μνηστῆρσιν ἐμισγέσκοντο πάρος περ, 
ἀλλήλῃσι γέλω τε καὶ εὐφροσύνην παρέχουσαι. 


τοῦ δ᾽ ὠρίνετο θυμὸς ἐνὶ στήθεσσι φίλοισι: 


πολλὰ δὲ μερμήριζε κατὰ φρένα καὶ κατὰ θυμόν, 
ἠὲ μεταῖξας θάνατον τεύξειεν ἑκάστῃ, 

ᾗ ἔτ᾽ ἐῷ μνηστῆρσιν ὑπερφιάλοισι μιγῆναι 
ὕστατα καὶ πύματα, κραδίη δέ οἱ ἔνδον ὑλάκτει. 


ὡς δὲ κύων ἀμαλῇσι περὶ σκυλάκεσσι βεβῶσα 


ἄνδρ᾽ ἀγνοιήσασ᾽ ὑλάει μέμονέν τε μάχεσθαι, 

ὥς ῥα τοῦ ἔνδον ὑλάκτει ἀγαιομένου κακὰ ἔργα: 
στῆθος δὲ πλήξας κραδίην ἠνίπαπε μύθῳ: 
«τέτλαθι δή, κραδίη: καὶ κύντερον ἄλλο ποτ᾽ ἔτλης. 


ἤματι τῷ ὅτε μοι μένος ἄσχετος ἤσθιε Κύκλωψ 


ἰφθίμους ἑτάρους: σὺ δ᾽ ἐτόλμας, ὄφρα σε μῆτις 
ἐξάγαγ᾽ ἐξ ἄντροιο ὀϊόμενον θανέεσθαι.» 

ὡς ἔφατ᾽, ἐν στήθεσσι καθαπτόμενος φίλον ἦτορ: 
τῷ δὲ μάλ᾽ ἐν πείσῃ κραδίη μένε τετληυῖα 


νωλεμέως: ἀτὰρ αὐτὸς ἑλίσσετο ἔνθα καὶ ἔνθα. 


ὡς δ᾽ ὅτε γαστέρ᾽ ἀνὴρ πολέος πυρὸς αἰθομένοιο, 
ἐμπλείην κνίσης τε καὶ αἵματος, ἔνθα καὶ ἔνθα 
αἰόλλῃ, μάλα δ᾽ ὦκα λιλαίεται ὀπτηθῆναι, 

ὣς ἄρ᾽ ὃ γ᾽ ἔνθα καὶ ἔνθα ἑλίσσετο, μερμηρίζων 


ὅππως δὴ μνηστῆρσιν ἀναιδέσι χεῖρας ἐφήσει 


μοῦνος ἐὼν πολέσι. σχεδόθεν δέ οἱ ἦλθεν Ἀθήνη 
οὐρανόθεν καταβᾶσα: δέμας δ᾽ ἤϊκτο γυναικί: 


στῆ δ᾽ ἄρ᾽ ὑπὲρ κεφαλῆς καί μιν πρὸς μῦθον ἔειπε: 


«τίπτ᾽ αὖτ᾽ ἐγρήσσεις, πάντων περὶ κάμμορε φωτῶν; 


οἶκος μέν τοι ὅδ᾽ ἐστί, γυνὴ δέ τοι ἥδ᾽ ἐνὶ οἴκῳ 


καὶ, πάϊς, οἷόν πού τις ἐέλδεται ἔμμεναι υἷα.» 

τὴν δ᾽ ἀπαμειβόμενος προσέφη πολύμητις 
Ὀδυσσεύς: 

«ναὶ δὴ ταῦτά γε πάντα, θεά, κατὰ μοῖραν ἔειπες: 
ἀλλά τί μοι τόδε θυμὸς ἐνὶ φρεσὶ μερμηρίζει, 


ὅππως δὴ μνηστῆρσιν ἀναιδέσι χεῖρας ἐφήσω, 


Στ’ ομπρός χαγιάτι κι ο αρχοντόγεννος επλάγιασε Οδυσσέας' 
άργαστο στρώνει βοϊδοτόμαρο στη γη, κι απάνω ρίχνει 
πολλές προβιές, από τα που 'σφαζαν αρνιά να φαν οι Αργίτες' 


ΚΙ ως έγειρε, µια κάπα του "ριξε στις πλάτες η Ευρυνόμη. 


Εκεί ο Οδυσσέας κοιτόταν άγρυπνος, κι ο νους του των 
μνηστήρων 

το χαλασμό εμελέτα. Κι έβγαιναν απ’ το παλάτι οι δούλες 
να παν ξανά να ερωτοσμίξουνε µε τους μνηστήρες ὀξω, 
και γελαστές, καταχαρούμενες μιλούσε η µια στην άλλη. 


Κι αυτός εντός του να ταράζεται γρικούσε την καρδιά του, 


και πλήθιοι λογισμοί στα φρένα του διάβαιναν --- τι να κάνει; 

να τρέξει πίσω τους και θάνατο γραμμή να δώσει σ᾽ όλες; 

για και ν᾿ αφήσει µε τους άνοµους να σμίξουνε μνηστήρες --- 
στερνή μαθές φορά κι ολόστερνη; Βαθιά η καρδιά του αλίχτα. 


Πως τρέχει η σκύλα γύρω στ’ άπλερα μικρά της και γαυγίζει 


θωρώντας άνθρωπο ξενόφερτο, και ν᾿ αρπαχτεί γυρεύει 
όμοια η καρδιά του άλιχτα κι ἑβραζε για τ᾽ ἀνομά τους έργα. 
Και τότε χτύπησε το στήθος του και λέει µαλώνοντας τη: 
«Καρδιά µου, βάστα! Πόνο βάσταξες ακόµα πιο σκυλίσιο 


τη μέρα εκείνη που ο Πολύφημος στην άγρια µάνητά του 


τους αντρειανούς συντρόφους σου Τρωγε, και συ βαστούσες, 


ώσπου 


μια πονηριά απ’ το σπήλιο σ᾽ έβγαλε, πια το χαμό ως θωρούσες.» 


Αυτά της έλεγε αποπαίρνοντας στα στήθη την καρδιά του, 
κι αυτή τον άκουσε και βάσταξε, να µην ξεσπάσει η οργή της' 


όμως εκείνος στριφογύριζε µια δω, µια κει στο στρώμα. 


Πως πάνω σε µεγάλη που άναψε φωτιά πιθώνει κάποιος 
κοιλιά από ξίγκι κι αίμα ξέχειλη, και τη στριφογυρίζει, 
και λαχταράει μιαν ώρα αρχύτερα να του βρεθεί (ψημένη' 
όμοια κι εκείνος στριφογύριζε, και λόγιαζε στα φρένα 


πως στους μνηστήρες τους ξαδιάντροπους βαρύ θα βάλει χέρι, 


ένας αυτός σε πλήθιους. ΆἈξαφνα την Αθηνά είδε οµπρός του, 
κατεβασμένη από τον Όλυμπο, µε είδη θνητής γυναίκας. 

Και στάθη πάνω απ᾿ το κεφάλι του κι αυτά τα λόγια του πε: 
«Εσύ, στον κόσµο ο πιο τρισάµοιρος, για δεν κοιμάσαι πάλι; 


Να το το σπίτι σου! Το ταίρι σου, κι αυτό στο σπίτι μέσα, 


Κι ο γιος σου τέτοιος που ονειρεύεται κάθε πατέρας να 'χει.» 
Γυρνώντας τότε ο πολυμήχανος της μίλησε Οδυσσέας: 
«Αλήθεια, όσα, θεά, µολόγησες σωστά και δίκια εἶναι όλα' 

μα ὁ νους µου αναρωτιέται αδιάκοπα βαθιά στα φρένα τούτο' 


πως στους μνηστήρες τους αδιάντροπους βαρύ θα βάλω χέρι, 

μοῦνος ἐών: οἱ δ᾽ αἰὲν ἀολλέες ἔνδον ἔασι. 

πρὸς δ᾽ ἔτι καὶ τόδε μεῖζον ἐνὶ φρεσὶ μερμηρίζω: 

εἴ περ γὰρ κτείναιμι Διός τε σέθεν τε ἕκητι, 

πῆ κεν ὑπεκπροφύγοιμι; τά σε φράζεσθαι ἄνωγα.» 


τὸν δ᾽ αὖτε προσέειπε θεὰ γλαυκῶπις Ἀθήνη: 


«σχέτλιε, καὶ μὲν τίς τε χερείονι πείθεθ᾽ ἑταίρῳ, 
ὅς περ θνητός τ᾽ ἐστὶ καὶ οὐ τόσα μήδεα οἶδεν: 
αὐτὰρ ἐγὼ θεός εἰμι, διαμπερὲς ἥ σε φυλάσσω 
ἐν πάντεσσι πόνοις. ἐρέω δέ τοι ἐξαναφανδόν: 


εἴ περ πεντήκοντα λόχοι μερόπων ἀνθρώπων 


νῶΪ περισταῖεν, κτεῖναι μεμαῶτες Ἄρη], 

καί κεν τῶν ἐλάσαιο βόας καὶ ἴφια μῆλα. 

ἀλλ᾽ ἑλέτω σε καὶ ὕπνος: ἀνίη καὶ τὸ φυλάσσειν 
πάννυχον ἐγρήσσοντα, κακῶν δ᾽ ὑποδύσεαι ἤδη.» 


ὣς φάτο, καί ῥά οἱ ὕπνον ἐπὶ βλεφάροισιν ἔχευεν, 


αὐτὴ δ᾽ ἂψ ἐς Ὄλυμπον ἀφίκετο δῖα θεάων. 

εὖτε τὸν ὕπνος ἔμαρπτε, λύων μελεδήματα θυμοῦ, 
λυσιμελής, ἄλοχος δ᾽ ἄρ᾽ ἐπέγρετο κεδνὰ ἰδυῖα: 
κλαῖε δ᾽ ἄρ᾽ ἐν λέκτροισι καθεζομένη μαλακοῖσιν. 


αὐτὰρ ἐπεὶ κλαίουσα κορέσσατο ὃν κατὰ θυμόν, 


Ἀρτέμιδι πρώτιστον ἐπεύξατο δῖα γυναικῶν: 
«Ἄρτεμι, πότνα θεά, θύγατερ Διός, αἴθε μοι ἤδη 
ἰὸν ἐνὶ στήθεσσι βαλοῦσ᾽ ἐκ θυμὸν ἕλοιο 
αὐτίκα νῦν, ἢ ἔπειτα μ᾽ ἀναρπάξασα θύελλα 


οἴχοιτο προφέρουσα κατ’ ἠερόεντα κέλευθα, 


ν προχοῇς δὲ βάλοι ἀψορρόου Ὠκεανοῖο. 

ὡς δ᾽ ὅτε Πανδαρέου κούρας ἀνέλοντο θύελλαι: 
τῇσι τοκῆας μὲν φθῖσαν θεοί, αἱ δ᾽ ἐλίτοντο 
ὀρφαναὶ ἐν μεγάροισι, κόμισσε δὲ δῖ Ἀφροδίτη 


τυρῷ καὶ μέλιτι γλυκερῷ καὶ ἡδέί οἴνῳ: 


Ἥρη δ᾽ αὐτῇσιν περὶ πασέων δῶκε γυναικῶν 
εἶδος καὶ πινυτήν, μῆκος δ᾽ ἔπορ᾽ Ἄρτεμις ἁγνή, 
ἔργα δ᾽ Ἀθηναίη δέδαε κλυτὰ ἐργάζεσθαι. 

εὖτ᾽ Ἀφροδίτη δῖα προσέστιχε μακρὸν Ὄλυμπον, 


κούρῃς αἰτήσουσα τέλος θαλεροῖο γάμοιο-- 


ἐς Δία τερπικέραυνον, ὁ γάρ τ᾽ εὖ οἶδεν ἅπαντα, 
μοῖράν τ᾽ ἀμμορίην τε καταθνητῶν ἀνθρώπων-- 
τόφρα δὲ τὰς κούρας ἅρπυιαι ἀνηρείψαντο 

καί ῥ᾽ ἔδοσαν στυγερῇσιν ἐρινύσιν ἀμφιπολεύειν: 


ὣς ἔμ᾽ ἄϊστώσειαν Ὀλύμπια δώματ᾽ ἔχοντες, 


ἠέ μ᾽ ἐὐπλόκαμος βάλοι Ἄρτεμις, ὄφρ᾽ Ὀδυσῆα 
ὀσσομένη καὶ γαῖαν ὕπο στυγερὴν ἀφικοίμην, 
μηδέ τι χείρονος ἀνδρὸς ἐὐφραίνοιμι νόημα. 


ἀλλὰ τὸ μὲν καὶ ἀνεκτὸν ἔχει κακόν, ὁππότε κέν τις 

ένας εγώ, κι αυτοί στο σπίτι µου παν όλοι μαζεμένοι; 
Μιαν έγνοια ακόµα µεγαλύτερη το νου µου βασανίζει 
αν συ κι ο Δίας µε διαφεντέψετε και θάνατο τους δώσω, 
καταφυγή που θα βρω; Θα 'θελα να το καλολογιάσεις.» 


Τότε η Αθηνά, η θεά η γλαυκόµατη, του απηλογήθη κι εἰπε: 


«Άμυαλε εσύ, κι ενού αχαμνότερου τη γνώμη ακούμε φίλου, 
που 'ναι θνητός και µες στα φρένα του λειψοί είναι οι στοχασμοί 
του᾽ 

κι εγώ εἶμαι αθάνατη και στέκουµαι στο πλάι σου νύχτα μέρα 
σε κάθε αγώνα σου! Μα ξάστερα θα σου μιλήσω τώρα: 


Πενήντα ακόµα κι αν µας έζωναν θνητών ανθρώπων φάρες 


κι άνοιγαν πόλεμο, και θάνατο πάσκιζαν να µας δώσουν, 

μια φορά εσύ τα βόδια θ᾽ ἁρπαζες και τα παχιά τ᾽ αρνιά τους! 
Όμως κοιμήσου τώρα, ανύπνωτος ολονυχτίς βαρύ εἰναι 
κανένας να κρατιέται. Γρήγορα θα βγεις απ’ τα δεινά σου.» 


Είπε, και μόλις ύπνο του 'χυσε στα βλέφαρα, κινούσε 


η αρχόντισσα θεά, στον Όλυμπο για να διαγείρη πίσω. 
Κι ο γύπνος, τους αρμούς του λύνοντας, τον πήρε παίρνοντας του 
κι όλες τις έγνοιες. Μα η γυναίκα του πεταχτή η µυαλωμένη 
την ἰδιαν ώρα, και καθούμενη στο μαλακό κρεβάτι 


θρηνούσε᾽ τέλος, αφού χόρτασε θρηνώντας η καρδιά της, 


των γυναικών το θάμα ευχήθηκε στην Άρτεμη πιο πρώτα: 
«Άρτεμη εσύ, θεά τρισέβαστη, κόρη του Δία, σαγίτα 

να ταν πια να 'ριχνες στα στήθη µου, να πάρεις τη ζωή µου 
τούτη την ὡραί Για και δρόλαπας να 'ρχόταν να µε ασκώσει 


και να µε πάρει, κι απὀ ανήλιαγες οδεύοντας µε στράτες 


στου Ωκεανού του κυκλορέµατου να μ᾽ έριχνε το στόμα! 
Πως του Πανδάρεου πήρε ο δρόλαπας µαθές᾽ τις θυγατέρες, 
που τους γονιούς τους ως οι αθάνατοι σκότωσαν, αποµείναν 
µέσα στο σπίτι τους πεντάρφανες πήρε η θεά Αφροδίη 


µε το τυρί και µε τ᾽ ολόγλυκο κρασί και µε το μελί 


και τις μεγάλωσε’ τους χάρισε κι η Ἠρα ομορφιά και γνώση 
πιο απ’ όλες τις θνητές, κι η Αρτέμιδα κορμί κυπαρισσένιο, 
και ξακουστά υφαντά τους έµαθε στον αργαλιό η Παλλάδα. 
Μα ως η Αφροδίτη η θεία στον Όλυμπο τον τρίψηλο γυρνούσε, 


για να γυρέψει πια το γάμο τους, µια κι εἶχαν ξεπετάξει, 


από το Δία τον κεραυνόχαρο ---τι αυτός πάντα ξέρει 

τι γράφει η μοίρα στων καθένα µας θνητό και τι δε γράφει --- 
την ώρα αυτή τις κόρες ἁρπαξαν οι Ανεμικές, και πήγαν 

και τις παράδωκαν στις ἁσπλαχνες τις Ερινύες, εκείνες 


να τις γνοιάζονται πια. Ν᾽ αφάνιζαν όμοια οι θεοί και μένα 


που ζουν στον Ὀλυμποί Της Άρτεμης να μ᾿ έβρισκε η σαγίτα, 
στην Κάτω Γης να πάω, τη θύμηση κρατώντας του Ὀδυσσέα, 
και κάποιου την καρδιά αχαμνότερου να µη χρειαστεί να φράνω! 


Και τόσες πίκρες όµως δύνεται κανείς να τις βαστάξει, 

ἤματα μὲν κλαίῃ, πυκινῶς ἀκαχήμενος ἦτορ, 


νύκτας δ᾽ ὕπνος ἔχῃσιν--ὁ γάρ τ᾽ ἐπέλησεν 
ἁπάντων, 

ἐσθλῶν ἠδὲ κακῶν, ἐπεὶ ἄρ βλέφαρ᾽ ἀμφικαλύψῃ-- 
αὐτὰρ ἐμοὶ καὶ ὀνείρατ᾽ ἐπέσσευεν κακὰ δαίμων. 
τῇδε γὰρ αὖ μοι νυκτὶ παρέδραθεν εἴκελος αὐτῷ, 


τοῖος ἐὼν οἷος ᾖεν ἅμα στρατῷ: αὐτὰρ ἐμὸν κῆρ 


χαῖρ᾽, ἐπεὶ οὐκ ἐφάμην ὄναρ ἔμμεναι, ἀλλ᾽ ὕπαρ 
ἤδη.» 

ὣς ἔφατ', αὐτίκα δὲ χρυσόθρονος ἤλυθεν Ἠώς. 

τῆς δ᾽ ἄρα κλαιούσης ὄπα σύνθετο δῖος Ὀδυσσεύς: 
μερμήριζε δ᾽ ἔπειτα, δόκησε δέ οἱ κατὰ θυμὸν 


ἤδη γιγνώσκουσα παρεστάμεναι κεφαλῆφι. 


χλαῖναν μὲν συνελὼν καὶ κώεα, τοῖσιν ἐνεῦδεν, 

ἐς μέγαρον κατέθηκεν ἐπὶ θρόνου, ἐκ δὲ βοείην 
θῆκε θύραζε φέρων, Διὶ δ᾽ εὔξατο χεῖρας ἀνασχών: 
«Ζεῦ πάτερ, εἴ μ᾽ ἐθέλοντες ἐπὶ τραφερήν τε καὶ 
ὑγρὴν 

ἤγετ᾽ ἐμὴν ἐς γαῖαν, ἐπεί μ᾽ ἐκακώσατε λίην, 


φήμην τίς μοι φάσθω ἐγειρομένων ἀνθρώπων 
ἔνδοθεν, ἔκτοσθεν δὲ Διὸς τέρας ἄλλο φανήτω.» 
ὣς ἔφατ᾽ εὐχόμενος: τοῦ δ᾽ ἔκλυε μητίετα Ζεύς, 
αὐτίκα δ᾽ ἐβρόντησεν ἀπ᾽ αἰγλήεντος Ὀλύμπου, 


ὑψόθεν ἐκ νεφέων: γήθησε δὲ δῖος Ὀδυσσεύς. 


φήμην δ᾽ ἐξ οἴκοιο γυνὴ προέηκεν ἀλετρὶς 
πλησίον, ἔνθ᾽ ἄρα οἱ μύλαι ἥατο ποιμένι λαῶν, 
τῇσιν δώδεκα πᾶσαι ἐπερρώοντο γυναῖκες 
ἄλφιτα τεύχουσαι καὶ ἀλείατα, μυελὸν ἀνδρῶν. 


αἱ μὲν ἄρ᾽ ἄλλαι εὗδον, ἐπεὶ κατὰ πυρὸν ἄλεσσαν, 


ἡ δὲ μῖ οὔπω παύετ’, ἀφαυροτάτη δ᾽ ἐτέτυκτο: 


ἥ ῥα μύλην στήσασα ἔπος φάτο, σῆμα ἄνακτι: 


«Ζεῦ πάτερ, ὃς τε θεοῖσι καὶ ἀνθρώποισιν ἀνάσσεις, 


ᾗ μεγάλ᾽ ἐβρόντησας ἀπ᾽ οὐρανοῦ ἀστερόεντος, 


οὐδέ ποθι νέφος ἐστί: τέρας νύ τεῳ τόδε φαίνεις. 


κρῆνον νῦν καὶ ἐμοὶ δειλῇ ἔπος, ὅττι κεν εἴπω: 
μνηστῆρες πύματόν τε καὶ ὕστατον ἤματι τῷδε 
ἐν μεγάροις Ὀδυσῆος ἑλοίατο δαῖτ᾽ ἐρατεινήν, 
οἳ δή μοι καμάτῳ θυμαλγέι: γούνατ’ ἔλυσαν 


ἄλφιτα τευχούσῃ: νῦν ὕστατα δειπνήσειαν.» 


ὣς ἄρ᾽ ἔφη, χαῖρεν δὲ κλεηδόνι δῖος Ὀδυσσεὺς 
Ζηνός τε βροντῇ: φάτο γὰρ τίσασθαι ἀλείτας. 

αἱ δ᾽ ἄλλαι δμῳαὶ κατὰ δώματα κάλ᾽ Ὀδυσῆος 
ἀγρόμεναι ἀνέκαιον ἐπ᾽ ἐσχάρῃ ἀκάματον πῦρ. 


Τηλέμαχος δ᾽ εὐνῆθεν ἀνίστατο, ἰσόθεος φώς, 

αν κλαίει τη μέρα µόνο αλάγιαστα µε πικραμένα στήθη, 


φτάνει τις νύχτες να τον χαίρεται τον ύπνο: σαν του κλείσει 
τούτος τα βλέφαρα, τα ξέχασε καλά, κακά --- τα πάντα! 
Μα εμένα ακόµα και τα ονείρατα ζαβά ο θεός τα στέλνει’ 
κάποιος απόψε πάλε δίπλα µου που του 'µοιαζε κοιμόταν, 


τέτοιος, ως ήταν σύντας μίσευε µε το στρατό, και μένα 


χαιρόταν η καρδιά, τι τ᾿ όνειρο γι’ αλήθεια το θαρρούσα!» 


Έτσι μιλούσε, κι η χρυσόθρονη πρόβαλε Αυγή σε λίγο. 


Κι ως έκλαιγε, η φωνή της έφτασε, στου αρχοντικού Οδυσσέα 
τ᾽ αφτιά, κι ο νους του πήρε δούλευε, θαρρώντας πως εκείνη 


τον εἶχε πια γνωρίσει κι έστεκε στην κεφαλή του απάνω. 


Την κάπα, όπου 'Ύειρε, διπλώνοντας και τις προβιές, τα ρίχνει 
στο αρχονταρίκι σ᾽ ένα κάθισμα, κι όξω απ’ την πόρτα βγάζει 
το βοϊδοτόμαρο, κι απλώνοντας τα χέρια ευκήθη κι εἰπε: 
«Πατέρα Δία, μετά από βάσανα πολλά στεριάς πελάγου 


αν ήρθα µε δικό σας θέλημα στη γη µου, ας πει ένα λόγο 


κάποιος απ’ όσους τώρα ξύπνησαν σηµαδιακό από μέσα᾽ 
μα ἀπόξω ένα άλλο ακόµα θα 'θελα να δω του Δία σημάδι!» 
Είπε, κι ο Δίας ο βαθυστόχαστος τον άκουσε που εὐκήθη, 
κι πο το διάφωτο τον Όλυμπο του βρόντησε ἰδιαν ώρα 


ψηλά απ’ τα νέφη, κι ο αρχοντόγεννος το χάρηκε Ὀδυσσέας. 


Φωνή κι από το σπίτι ακούστηκε μαζί --- μιανής αλέστρας 
κοντά, κει που ήταν οι χερόμυλοι του βασιλιά στημένοι. 
Γυναίκες δώδεκα τους δούλευαν κι ἀλέθανε κριθάρι 

και στάρι, να γενούν στα κόκαλα μεδούλι των ανθρώπων. 


Οι άλλες γυναίκες πια κοιμόντουσαν, µια κι εἶχαν ἁπαλέσει' 


και µια μονάχα ακόµα δούλευε, το η πιο αχαμνή ήταν σκλάβα. 
Ξάφνου σταμάτησε και μίλησε, σημάδι για το ρήγα: 

«Πατέρα Δία, πού τους αθάνατους και τους θνητούς ορίζεις, 
απ’ τ᾽ αστεράτα ουράνια βρόντηξες βαριά, και γύρα ουτ’ ένα 


σύγνεφο βλέπω᾽ κάποιου θα’ δωκες σημάδι δίχως άλλο. 


Τώρα και μένα της βαριόµοιρης για τέλεψε το λόγο: 

Πια για στερνή φορά κι δλόστερνη τη μέρα αυτή οι μνηστήρες 
τραπέζι να χαρούν, καθούμενοι στο σπίτι του Οδυσσέα! 
Αυτοί που µου 'κοψαν τα γόνατα, βαριά ζεμένη ως μ᾽ έχουν 


να τους αλέθω αλεύρι, δώσε τους στερνή φορά να φάνε!» 


Αυτά εἰπε, κι ο Οδυσσέας εχάρηκε το λόγο της ν᾿ ακούσει 

και τη βροντή του Δία᾽ πια λόγιαζε να γδικιωθεί τους φταίχτες. 

Μες στου Οδυσσέα το σπίτι τ᾿ όμορφο μαζεύουνταν οι δούλες 

οι άλλες την ώρα τούτη, αδάµαστη φωτιά στη στιά ν᾿ ανάψουν. 


Κι ο ισόθεος ἄντρας, ο Τηλέμαχος, πετάχτη από το στρώμα, 

εἵματα ἑσσάμενος: περὶ δὲ ξίφος ὀξὺ θέτ᾽ ὤμῳ: 
ποσσὶ δ᾽ ὑπὸ λιπαροῖσιν ἐδήσατο καλὰ πέδιλα, 
εἵλετο δ᾽ ἄλκιμον ἔγχος, ἀκαχμένον ὀξέι: χαλκῷ: 
στῆ δ᾽ ἄρ᾽ ἐπ᾽ οὐδὸν ἰών, πρὸς δ᾽ Εὐρύκλειαν ἔειπε: 


«μαῖα φίλη, τὸν ξεῖνον ἐτιμήσασθ᾽ ἐνὶ οἴκῳ 


εὐνῇ καὶ σίτῳ, ἦ αὔτως κεῖται ἀκηδής; 

τοιαύτη γὰρ ἐμὴ μήτηρ, πινυτή περ ἐοῦσα: 
ἐμπλήγδην ἕτερόν γε τίει μερόπων ἀνθρώπων 
χείρονα, τὸν δέ τ᾽ ἀρείον᾽ ἀτιμήσασ᾽ ἀποπέμπει.» 


τὸν δ᾽ αὖτε προσέειπε περίφρων Εὐρύκλεια: 


«οὐκ ἄν μιν νῦν, τέκνον, ἀναίτιον αἰτιόῳο. 

οἶνον μὲν γὰρ πῖνε καθήμενος, ὄφρ᾽ ἔθελ᾽ αὐτός, 
σίτου δ᾽ οὐκέτ᾽ ἔφη πεινήμεναι: εἴρετο γάρ μιν. 
ἀλλ᾽ ὅτε δὴ κοίτοιο καὶ ὕπνου μιμνήσκοιτο, 


ἡ μὲν δέμνι᾽ ἄνωγεν ὑποστορέσαι δμῳῇσιν, 


αὐτὰρ ὃ γ᾽, ὡς τις πάμπαν ὀϊζυρὸς καὶ ἄποτμος, 
οὐκ ἔθελ᾽ ἐν λέκτροισι καὶ ἐν ῥήγεσσι καθεύδειν, 
ἀλλ᾽ ἐν ἀδεψήτῳ βοέῃ καὶ κώεσιν οἰῶν 

ἔδραθ᾽ ἐνὶ προδόμῳ: χλαῖναν δ᾽ ἐπιέσσαμεν ἡμεῖς.» 


ὣς φάτο, Τηλέμαχος δὲ διὲκ μεγάροιο βεβήκει 


ἔγχος ἔχων, ἅμα τῷ γε δύω κύνες ἀργοὶ ἕποντο. 
βῆ δ᾽ ἴμεν εἰς ἀγορὴν μετ᾽ ἐὐκνήμιδας Ἀχαιούς. 
ἡ δ᾽ αὖτε δμῳῇσιν ἐκέκλετο δῖα γυναικῶν, 
Εὐρύκλει᾽, Ὦπος θυγάτηρ Πεισηνορίδαο: 


«ἀγρεῖθ᾽, αἱ μὲν δῶμα κορήσατε ποιπνύσασαι, 


ῥάσσατέ τ᾽, ἔν τε θρόνοις εὐποιήτοισι τάπητας 
βάλλετε πορφυρέους: αἱ δὲ σπόγγοισι τραπέζας 
πάσας ἀμφιμάσασθε, καθήρατε δὲ κρητῆρας 

καὶ δέπα ἀμφικύπελλα τετυγμένα: ταὶ δὲ μεθ᾽ ὕδωρ 


ἔρχεσθε κρήνηνδε, καὶ οἴσετε θᾶσσον ἰοῦσαι. 


οὐ γὰρ δὴν μνηστῆρες ἀπέσσονται μεγάροιο, 
ἀλλὰ μάλ᾽ ἦρι νέονται, ἐπεὶ καὶ πᾶσιν ἑορτή.» 
ὣς ἔφαθ᾽, αἱ δ᾽ ἄρα τῆς μάλα μὲν κλύον ἠδ᾽ 
ἐπίθοντο. 

αἱ μὲν ἐείκοσι βῆσαν ἐπὶ κρήνην μελάνυδρον, 


αἱ δ᾽ αὐτοῦ κατὰ δώματ᾽ ἐπισταμένως πονέοντο. 


ἐς δ᾽ ἦλθον δρηστῆρες Ἀχαιῶν. οἱ μὲν ἔπειτα 

εὖ καὶ ἐπισταμένως κέασαν ξύλα, ταὶ δὲ γυναῖκες 
ἦλθον ἀπὸ κρήνης: ἐπὶ δέ σφισιν ἦλθε συβώτης 
τρεῖς σιάλους κατάγων, οἳ ἔσαν μετὰ πᾶσιν ἄριστοι. 


καὶ τοὺς μέν ῥ᾽ εἴασε καθ᾿ ἕρκεα καλὰ νέμεσθαι, 


αὐτὸς δ᾽ αὖτ᾽ Ὀδυσῆα προσηύδα μειλιχίοισι: 
«ξεῖν᾽, ἦ ἄρ τί σε μᾶλλον Ἀχαιοὶ εἰσορόωσιν, 
Πέ σ᾽ ἀτιμάζουσι κατὰ μέγαρ᾽, ὡς τὸ πάρος περ;» 


τὸν δ᾽ ἀπαμειβόμενος προσέφη πολυμήτις 

κι ως ντύθηκε, στον ὦώμο εκρέµασε το κοφτερό σπαθί του 

και µε σαντάλια πόδεσε όμορφα τ᾽ αστραφτερά του πόδια' 
τρανό κοντάρι, καλοτρόχιστο παίρνει μετά και φεύγει, 
ζητώντας την Ευρύκλεια᾽ φτάνοντας της εἰπε απ’ το κατώφλι: 


«Τον ξένο αλήθεια τον γνοιαστήκατε, κυρούλα, µες στο σπίτι, 


να φάει, να κοιμηθεί; για απόµεινε δώ µέσα ξεχασμένος; 
Τέτοια εἰναι, ξέρω, πάντα η μάνα µου, κι «ς εἶναι μυαλωμένη' 
απ’ τους ανθρώπους, όπως έτυχε, συχνά τιµάει τον ένα, 
τον πιο κακό, Και τον καλύτερο καταφρονεί και διώχνει.» 


Κι η Ευρύκλεια τότε του αποκρίθηκε’ και του 'πε, η µυαλωμένη: 


«Στην άφταιγη µη θέλεις φταίξιμο να ρίξεις τώρα, γιε µου! 
Κρασί καθόταν τούτος κι έπινε σαν που 'θελε η καρδιά του, 
μα για ψωμί καθώς τον ρώτησε, πως δεν πεινάει της είπε 
κι απά στην ώρα που θα λόγιαζε να γείρει, να πλαγιάσει, 


εκείνη πρόσταξε τις δούλες της χλινάρι να τον στρώσουν 


μα αυτός, σαν που 'νιώθε κακότυχος και τρισερημιασμένος, 
σε κλίνη απάνω και σκεπάσματα δεν ήθελε να πέσεϊ' 
άργαστο πήρε βοϊδοτόμαρο κι αρνοπροβιές και πήγε 


να γείρει στην αυλή’ του ρίξαµε και µεις µια κάπα απάνω.» 


Έτσι μιλούσε, κι ο Τηλέμαχος το αρχονταρίκι αφήκε 


κρατώντας το κοντάρι’ πίσω του γοργοί δυο σκύλοι ακλούθουν 
και κίνησε να πάει στη µάζωξη, στους αντριανούς Αργίτες. 

Τις άλλες δούλες τότε πρόσταξε των γυναικών το θάμα, 

η Ευρύκλεια, που 'χε τον Πεισήνορα παππού, τον Ώπα κύρη: 


«Ομπρός, τα χέρια σας κουνάτε τα, την κάμαρα σαρώστε, 


ραντίστε τη, τα καλοκάμωτα θρονιά σκεπάσετέ τα 

µε τα χαλιά τ᾽ αλικοπόρφυρα᾽ καί σεις µε τα σφουγγάρια 
σκουπίστε τα τραπέζια πλύσιμο και τα κροντήρια θέλουν 

κι οι κούπες οι όμορφες, οι δίγουβες’ κι άλλες στη βρύση σύρτε 


νερό να φέρετε, και γρήγορα µε τα σταµνιά γυρνάτε. 


Σε λίγο λέω θα ιδούµε να 'ρχουνται στο σπίτι εδώ οι µνηστήρες- 
πουρνό πουρνό θα 'ρθούν, τι σήμερα γιορτή τρανή έχουν όλοι. 
Είπε, κι αυτές, γρικώντας, πρόθυμα στη γνώµη της συγκλίναν 

« είκοσι τρέξαν στη µαυρόνερη για να γεμίσουν βρύση, 


κι οι άλλες πιδέξια πήραν δούλευαν εκεί στο σπίτι µέσα. 


Ἦρθαν μετά και τα παιδόπουλα των Αχαιών, και ξύλα 


µε µαστοριά να σκίζουν Έπιασαν, γυρίζαν κι οι γυναίκες 
από τη βρύση’ και κατόπι τους µε τρεις θρεμμένους χοίρους 
ο θείος χοιροβοσκός κατέβηκε, τους πιο καλύτερους του, 


και στον αυλόγυρο τον ὀμορφο τους άφησε να βόσκουν 


μετά γυρνώντας γλυκομίλησε στον Οδυσσέα και του "πε: 
«Οι Αργίτες, ξένε, τώρα πιότερο σε γνοιάζουνται; για πες µου! 
για, όπως και πρώτα, καταφρόνεση σου δείχνουν στο παλάτι;» 


Γυρνώντας τότε ο πολυμήχανος του μίλησε Οδυσσέας: 

Ὀδυσσεύς: 


«αἲ γὰρ δή, Εὔμαιε, θεοὶ τισαίατο λώβην, 


ἣν οἵδ᾽ ὑβρίζοντες ἀτάσθαλα µηχανόωνται 

οἴκῳ ἐν ἀλλοτρίῳ, οὐδ᾽ αἰδοῦς μοῖραν ἔχουσιν.» 
ὣς οἱ μὲν τοιαῦτα πρὸς ἀλλήλους ἀγόρευον, 
ἀγχίμολον δέ σφ᾽ ἦλθε Μελάνθιος, αἰπόλος αἰγῶν. 


αἶγας ἄγων αἳ πᾶσι µετέρεπον αἰπολίοισι, 


δεῖπνον μνηστήρεσσι. δύω δ᾽ ἅμ᾽ ἕποντο νομῆες. 
καὶ τὰς μὲν κατέδησεν ὑπ᾽ αἰθούσῃ ἐριδούπῳ, 
αὐτὸς δ᾽ αὖτ᾽ Ὀδυσῆα προσηύδα κερτομίοισι: 
«ξεῖν᾽, ἔτι καὶ νῦν ἐνθάδ᾽ ἀνιήσεις κατὰ δῶμα 


ἀνέρας αἰτίζων, ἀτὰρ οὐκ ἔξεισθα θύραζε; 


πάντως οὐκέτι νῶϊ διακρινέεσθαι ὀΐω 

πρὶν χειρῶν γεύσασθαι, ἐπεὶ σύ περ οὐ κατὰ 
κόσμον 

αἰτίζεις: εἰσὶν δὲ καὶ ἄλλαι δαῖτες Ἀχαιῶν.» 
ὣς φάτο, τὸν δ᾽ οὔ τι προσέφη πολύμητις 
Ὀδυσσεύς, 


ἀλλ᾽ ἀκέων κίνησε κάρη, κακὰ βυσσοδομεύων. 


τοῖσι δ᾽ ἐπὶ τρίτος ἦλθε Φιλοίτιος, ὄρχαμος ἀνδρῶν, 
βοῦν στεῖραν μνηστῆρσιν ἄγων καὶ πίονας αἶγας. 
πορθμῆες δ᾽ ἄρα τούς γε διήγαγον, οἵ τε καὶ ἄλλους 
ἀνθρώπους πέμπουσιν, ὅτις σφέας εἰσαφίκηται. 


καὶ τὰ μὲν εὖ κατέδησεν ὑπ᾽ αἰθούσῃ ἐριδούπῳ, 


αὐτὸς δ᾽ αὖτ᾽ ἐρέεινε συβώτην ἄγχι παραστάς: 
«τίς δὴ ὅδε ξεῖνος νέον εἰλήλουθε, συβῶτα, 
ἡμέτερον πρὸς δῶμα; τέων δ᾽ ἐξ εὔχεται εἶναι 
ἀνδρῶν; ποῦ δέ νύ οἱ γενεὴ καὶ πατρὶς ἄρουρα; 


δύσμορος, ἦ τε ἔοικε δέμας βασιλῆϊ ἄνακτι: 


ἀλλὰ θεοὶ δυόωσι πολυπλάγκτους ἀνθρώπους, 
ὁππότε καὶ βασιλεῦσιν ἐπικλώσωνται ὀϊζύν.» 

ᾖ καὶ δεξιτερῇ δειδίσκετο χειρὶ παραστάς, 

καί μιν φωνήσας ἔπεα πτερόεντα προσηύδα: 


«χαῖρε, πάτερ ὦ ξεῖνε: γένοιτό τοι ἔς περ ὀπίσσω 


ὄλβος: ἀτὰρ μὲν νῦν γε κακοῖς ἔχεαι πολέεσσι. 
Ζεῦ πάτερ, οὔ τις σεῖο θεῶν ὀλοώτερος ἄλλος: 
οὐκ ἐλεαίρεις ἄνδρας, ἐπὴν δὴ γείνεαι αὐτός, 
μισγέμεναι κακότητι καὶ ἄλγεσι λευγαλέοισιν. 


ἴδιον, ὡς ἐνόησα, δεδάκρυνται δέ μοι ὄσσε 


μνησαμένῳ Ὀδυσῆος, ἐπεὶ καὶ κεῖνον ὀΐω 

τοιάδε λαίφε᾽ ἔχοντα κατ᾽ ἀνθρώπους ἀλάλησθαι, 
εἴ που ἔτι ζώει καὶ ὁρᾷ φάος ἠελίοιο. 

εἰ δ᾽ ἤδη τέθνηκε καὶ εἰν Ἀΐδαο δόμοισιν, 


ὦ μοι ἔπειτ᾽ Ὀδυσῆος ἀμύμονος, ὃς μ᾿ ἐπὶ βουσὶν 

«Απ τους θεούς να το βρουν, άµποτε µια µέρα να πλερώσουν 


την ανομία τους, Εύμαιε, τ᾽ άδικα, κακά που κλώθουν έργα 
σε ξένο σπίτι μπαινοβγαίνοντας” σταλιά ντροπή δεν έχουν!» 
Τέτοια σταύρωναν συνάλληλος τους εκείνοι λόγια τότε. 

Σε λίγο, κι ο Μελάνθιος σίμωσε µε δυο βοσκούς μαζί του, 


ο γιδολάτης, απ’ τις μάντρες του τις πιο παχιές του γίδες 


λαλώντας, οι μνηστήρες να 'χουνε στο γιόµα τους να τρώνε. 
Κι αφού τις έδεσε στο αχόλαλο μπροστά χαγιάτι, ατός του 
στον Οδυσσέα γυρνώντας μίλησε µε λόγια αγκιδωµένα-: 
«Και πάλε φόρτωμα θα σ᾽ έχουµε να τριγυρίζεις, ξένε, 


μέσα στο σπίτι διακονεύοντας; γιατί δεν παίρνεις πόδι; 


Το δίχως άλλο δε χωρίζουμε, θαρρώ, χωρίς τους γρόθους 

ο ένας του άλλου να δοκιµάσουμε᾽ σωστός δεν εἶναι ο τρόπος 
που ζητιανεύεις᾽ κι άλλα βρίσκουνται των Αχαιών τραπέζια!» 
Αυτά εἰπε, µα ο Οδυσσέας ο φρόνιμος δεν του αποκρίθη, 


μόνο την κεφαλή του εκίνησε άλαλος, κακά στο νου λογιώντας. 


Σε λίγο κι ο Φιλοίτιος έφτασε, στους δούλους µέσα ο πρώτος, 
γίδες παχιές και στέρφα φέρνοντας γελάδα στους μνηστήρες. 
Απ’ τη στεριά οι περαματάρηδες τους εἰχαν φέρει αντίκρυ, 

που συνεβγάζουν όποιον άνθρωπο στο πέραμα τους φτάσει. 


Τα ζωντανά μπροστά στο αχόλαλο καλόδεσε χαγιάτι, 


κι αυτός τον Εύμαιο κοντοζύγωσἒ και τον ρωτούσε κι εἰπε: 


«Ποιος να 'ναι τάχα ο ξένος που 'ᾠτασε, χοιροβοσκέ, 


ο καινούργιος στο σπίτι µας εδώ; Ποια πέτεται δικολογιά πως έχει; 


Η γης η πατρική κι η φύτρα του που βρίσκουνται στον κόσμο; 


Ο δύστυχος! Με τέτοιο ανάριµµα ρηγάρχης πρέπει να ναι. 


Ο άνθρωπος όµως που παράδειρε, και βασιλιάς αν εἰναι, 
καημούς σαν του 'κλωσαν οι αθάνατοι, στις ξενιτιές ρημάζει!» 
Αυτά εἰπε, και τον καλωσόρισε µε το δεξιό του χέρι 
σιμώνοντας τον, κι ανεµάρπαστα κινούσε λόγια ομπρός του: 


«Γεια σου, πατέρα ξένε, κι ἁμπτοτε να καλοριζικέψεις 


στα χρόνια που θα 'ρθούν, τι βάσανα πολλά σε δέρνουν τώρα. 
Πατέρα Δία, θεός πιο αλύπητος άλλος κανείς δεν εἰναι! 

Καν τους ανθρώπους δε σπλαχνίζεσαι που σέρνουν από σένα, 
μόνο τους ρίχνεις σ᾽ άγρια βάσανα και σε βαριά τυράννια. 


Ίδρωτας μ᾽ έκοψε θωρώντας τον, µου δάκρυσαν τα μάτια, 


τον Οδυσσέα καθώς µου θύμισε’ κι εκείνος λέω παρόμοια 
κουρέλια θα 'χει παραδέρνοντας στης γης τα πλάτη ολούθε, 
αν εἶναι στη ζωή και χαίρεται του ήλιου το φως ακόµα. 

Μα αν ο Οδυσσέας ο άψεγος πέθανε κι εἶναι στον Άδη κάτω, 


αλί σε μένα που τον έχασα! τι αυτός μικρόν ακόµα 

εἶσ᾽ ἔτι τυτθὸν ἐόντα Κεφαλλήνων ἐνὶ δήμῳ. 

νῦν δ᾽ αἱ μὲν γίγνονται ἀθέσφατοι, οὐδέ κεν ἄλλως 
ἀνδρί γ᾽ ὑποσταχύοιτο βοῶν γένος εὐρυμετώπων: 
τὰς δ᾽ ἄλλοι µε κέλονται ἀγινέμεναί σφισιν αὐτοῖς 


ἔδμεναι: οὐδέ τι παιδὸς ἐνὶ μεγάροις ἀλέγουσιν, 


οὐδ᾽ ὄπιδα τροµέουσι θεῶν: μεμάασι γὰρ ἤδη 
κτήματα δάσσασθαι δὴν οἰχομένοιο ἄνακτος. 
αὐτὰρ ἐμοὶ τόδε θυμὸς ἐνὶ στήθεσσι φίλοισι 

πόλλ᾽ ἐπιδινεῖται: μάλα μὲν κακὸν υἷος ἐόντος 


ἄλλων δῆμον ἱκέσθαι ἰόντ᾽ αὐτῇσι βόεσσιν, 


ἄνδρας ἐς ἀλλοδαπούς: τὸ δὲ ῥίγιον, αὖθι μένοντα 
βουσὶν ἐπ᾽ ἀλλοτρίῃσι καθήμενον ἄλγεα πάσχειν. 
καί κεν δὴ πάλαι ἄλλον ὑπερμενέων βασιλήων 
ἐξικόμην φεύγων, ἐπεὶ οὐκέτ᾽ ἀνεκτὰ πέλονται: 


ἀλλ᾽ ἔτι τὸν δύστηνον ὀΐομαι, εἴ ποθεν ἐλθὼν 


ἀνδρῶν μνηστήρων σκέδασιν κατὰ δώματα θείῃ.» 
τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«βουκόλ’, ἐπεὶ οὔτε κακῷ οὔτ᾽ ἄφρονι φωτὶ ἔοικας, 
γιγνώσκω δὲ καὶ αὐτὸς ὃ τοι πινυτὴ φρένας ἵκει, 


τοὔνεκά τοι ἐρέω καὶ ἐπὶ μέγαν ὅρκον ὀμοῦμαι: 


ἴστω νῦν Ζεὺς πρῶτα θεῶν ξενίη τε τράπεζα 

ἱστίη τ᾽ Ὀδυσῆος ἀμύμονος, ἣν ἀφικάνω, 

ᾗ σέθεν ἐνθάδ᾽ ἐόντος ἐλεύσεται οἴκαδ᾽ Ὀδυσσεύς: 
σοῖσιν δ᾽ ὀφθαλμοῖσιν ἐπόψεαι, αἴ κ᾿ ἐθέλῃσθα, 


κτεινομένους μνηστῆρας, οἳ ἐνθάδε κοιρανέουσιν.» 


τὸν δ᾽ αὖτε προσέειπε βοῶν ἐπιβουκόλος ἀνήρ: 
«αἲ γὰρ τοῦτο, ξεῖνε, ἔπος τελέσειε Κρονίων: 
γνοίης χ᾽ οἵη ἐμὴ δύναμις καὶ χεῖρες ἕπονται.» 
ὣς δ᾽ αὔτως Εὔμαιος ἐπεύξατο πᾶσι θεοῖσι 


νοστῆσαι Ὀδυσῆα πολύφρονα ὅνδε δόμονδε. 


ὣς οἱ μὲν τοιαῦτα πρὸς ἀλλήλους ἀγόρευον, 
μνηστῆρες δ᾽ ἄρα Τηλεμάχῳ θάνατόν τε μόρον τε 
ἤρτυον: αὐτὰρ ὁ τοῖσιν ἀριστερὸς ἤλυθεν ὄρνις, 
αἰετὸς ὑψιπέτης, ἔχε δὲ τρήρωνα πέλειαν. 


τοῖσιν δ᾽ Ἀμφίνομος ἀγορήσατο καὶ μετέειπεν: 


«ὦ Φίλοι, οὐχ ἡμῖν συνθεύσεται ἥδε γε βουλή, 
Τηλεμάχοιο φόνος: ἀλλὰ μνησώμεθα δαιπός.» 
ὣς ἔφατ᾽ Ἀμφίνομος, τοῖσιν δ᾽ ἐπιήνδανε μῦθος. 
ἐλθόντες δ᾽ ἐς δώματ᾽ Ὀδυσσῆος θείοιο 


χλαίνας μὲν κατέθεντο κατὰ κλισμούς τε θρόνους τε, 


οἱ δ᾽ ἱέρευον δὶς μεγάλους καὶ πίονας αἶγας, 
ἵρευον δὲ σύας σιάλους καὶ βοῦν ἀγελαίην: 
σπλάγχνα δ᾽ ἄρ᾽ ὀπτήσαντες ἐνώμων, ἐν δέ τε οἶνον 


κρητῆρσιν κερόωντο: κύπελλα δὲ νεῖμε συβώτης. 

να πιστατω στα βόδια μ᾽ έβαλε, στη γη των Κεφαλλήνων. 

Τώρα οι γελάδες του πια χίλιασαν --- σα στάχια᾽ να βγοδώνουν 
τα φαρδιοκούτελα γελάδια του κανείς δεν είδα τόσο. 

Μα άνθρωποι ξένοι µε προστάζουνε να τους τα φέρνω, να "χουν 


να τρων αυτοί, και µες στο σπίτι του το γιο του δεν ψηφάνε, 


και δίχως των θεών την ὀργητα να τρέμουν, λογαριάζουν 

να μοιραστούν το βιος του ρήγα µου, που χρόνια᾽ στα ξένα. 

Και μένα ο νους γυρίζει αδιάκοπα και κυκλοφέρνει πάντα 

στη σκέψη αυτή: µε τις γελάδες µου να φύγω γ᾽ άλλους τόπους, 


σε ανθρώπους ξένους; τέτοιο φέρσιμο κακό 'ναι, τι έχει μείνει 


ξοπίσω ο γιος του, µα χειρότερο εδώ πέρα να κρατιέµαι 

και για γελάδια που άλλοι χαίρουνται να τυραννιέμαι τόσο. 
Από καιρό φευγάτος θα 'µουνα, να βρω κι εγώ αποκούμπι 
σε κάποιον άλλο ρήγα πέρφανο, τι αυτά πια δε βαστιούνται 


μα συλλογιέμαι αυτόν τον ἀμοιρο, µπας και φάνε από κάπου 


και διασκορπίσει απ’ το παλάτι του τους αντριανούς μνηστήρες.» 
Γυρνώντας τότε ο πολυμήχανος του μίλησε Οδυσσέας: 

«Από αχαμνή γενιά κι ανέµυαλος δε φαίνεσαι, βουκόλα 

το βλέπω τώρα και μονάχος µου πως εἶσαι μυαλωμένος. 


Μα άκου τα λόγια µου, που απάνω τους όρκο τρανό θα δώσω: 


Πρώτος ο Δίας ας εἶναι μάρτυρας και της φιλίας η τάβλα 

και του Οδυσσέα το τζάκι του άψεγου, που εδέχτει εμέ τον ξένο΄ 
τον Οδυσσέα θα ιδείς στο σπίτι του, πριν φύγεις, να διαγέρνει, 
και τους μνηστήρες µε τα μάτια σου, σα θέλεις, θ᾽ αντικρίσεις 


μες στο παλάτι να σκοτώνουνται, που τώρα το αφεντεύουν.» 


Κι ο αγελαδάρης τότε μίλησε και του αποκρίθη κι εἰπε: 

«Ξένε, σωστό το λόγο σου άµποτε να βγάλη ο γιος του Κρόνου’ 
τη δύναμη µου τότε θα 'βλεπες και πως µε ακούν τα χέρια!» 
Παρόμοια κι ο Εύμαιος τους αθάνατους ανακαλιόταν όλους, 


το γνωστικό Οδυσσέα στο σπίτι του να ιδεί να φτάνει τέλος. 


Έτσι μιλούσαν συναλλήλως τους εκείνοι, κι ἴδιαν ώρα 


το φόνο έκλωθαν του Τηλέμαχου και το χαμό οι μνηστήρες. 
Ξάφνου σημάδι απ’ ὀρνιο πρόβαλεν απ’ το ζερβί τους χέρι, 
αιτός αψηλοπέτης, που 'σφιγγε στα νύχια περιστέρα. 


Το λόγο πήρε τότε ο Αμϕίνομος αναµεσό τους κι εἰπε: 


«Φίλοι µου, αυτό στο νου που βάλαμε καλό δεν παίρνει δρόμο, 
λέω του Τηλέμαχου το θάνατο᾽ καιρός να φάμε ωστόσο!» 

Αυτά εἰπε ο Αμϕίνομος, και σύγκλιναν στα λόγια του οι μνηστήρες' 
κι ως στου Οδυσσέα του αρχοντογέννητου το σπίτι µέσα μπήκαν 


κι άφηκαν πάνω στα καθίσματα τις χλαίνες που φορούσαν, 


πήραν τρανά κριάρια κι ἐσφαζαν, καλοθρεμμένες γίδες, 
χοίρους παχιούς και µια που διάλεξαν γελάδα απ’ το κοπάδι. 
Τα σπλάχνα ἑψησαν, κι ως τα μοίρασαν, συγκέρνααν το κρασί 

σῖτον δέ σφ᾽ ἐπένειμε Φιλοίτιος, ὄρχαμος ἀνδρῶν, 


καλοῖς ἐν κανέοισιν, ἐἑῳνοχόει δὲ Μελανθεύς. 

οἱ δ᾽ ἐπ᾽ ὀνείαθ᾽ ἑτοῖμα προκείμενα χεῖρας ἴαλλον. 
Τηλέμαχος δ᾽ Ὀδυσῆα καθίδρυε, κέρδεα νωμῶν, 
ἐντὸς ἐὐσταθέος μεγάρου, παρὰ λάϊνον οὐδόν, 


δίφρον ἀεικέλιον καταθεὶς ὀλίγην τε τράπεζαν: 


πὰρ δ᾽ ἐτίθει σπλάγχνων μοίρας, ἐν δ᾽ οἶνον ἔχευεν 
ἐν δέπαϊ χρυσέῳ, καί μιν πρὸς μῦθον ἔειπεν: 
«ἐνταυθοῖ νῦν ἧσο μετ᾽ ἀνδράσιν οἰνοποτάζων: 
κερτομίας δέ τοι αὐτὸς ἐγὼ καὶ χεῖρας ἀφέξω 


πάντων μνηστήρων, ἐπεὶ οὔ τοι δήμιός ἐστιν 


οἶκος ὅδ᾽, ἀλλ᾽ Ὀδυσῆος, ἐμοὶ δ᾽ ἐκτήσατο κεῖνος. 
ὑμεῖς δέ, μνηστῆρες, ἐπίσχετε θυμὸν ἐνιπῆς 

καὶ χειρῶν, ἵνα μή τις ἔρις καὶ νεῖκος ὄρηται.» 

ἡῶς ἔφαθ᾽, οἱ δ᾽ ἄρα πάντες ὀδὰξ ἐν χείλεσι φύντες 


Τηλέμαχον θαύμαζον, ὃ θαρσαλέως ἀγόρευε. 


τοῖσιν δ᾽ Ἀντίνοος μετέφη, Εὐπείθεος υἱός: 

«καὶ χαλεπόν περ ἐόντα δεχώμεθα μῦθον, Ἀχαιοί, 
Τηλεμάχου: μάλα δ᾽ ἧμιν ἀπειλήσας ἀγορεύει. 

οὐ γὰρ Ζεὺς εἴασε Κρονίων: τῷ κέ μιν ἤδη 


παύσαμεν ἐν μεγάροισι, λιγύν περ ἐόντ᾽ ἀγορητήν.» 


ὣς ἔφατ᾽ Ἀντίνοος: ὁ δ᾽ ἄρ᾽ οὐκ ἐμπάζετο μύθων. 
κήρυκες δ᾽ ἀνὰ ἄστυ θεῶν ἱερὴν ἑκατόμβην 
ἦγον: τοὶ δ᾽ ἀγέροντο κάρη κομόωντες Ἀχαιοὶ 
ἄλσος ὕπο σκιερὀν ἑκατηβόλου Ἀπόλλωνος. 


οἱ δ᾽ ἐπεὶ ὥπτησαν κρέ᾽ ὑπέρτερα καὶ ἐρύσαντο, 


μοίρας δασσάμενοι δαίνυντ᾽ ἐρικυδέα δαῖτα: 
πὰρ δ᾽ ἄρ᾽ Ὀδυσσῆϊ μοῖραν θέσαν οἳ πονέοντο 
ἴσην, ὡς αὐτοί περ ἐλάγχανον: ὣς γὰρ ἀνώγει 
Τηλέμαχος, φίλος υἱὸς Ὀδυσσῆος θείοιο. 
μνηστῆρας δ᾽ οὐ πάμπαν ἀγήνορας εἴα Ἀθήνη 


λώβης ἴσχεσθαι θυμαλγέος, ὄφρ᾽ ἔτι μᾶλλον 

δύη ἄχος κραδίην Λαερτιάδην Ὀδυσῆα. 

ἦν δέ τις ἐν μνηστῆρσιν ἀνὴρ ἀθεμίστια εἰδώς, 
Κτήσιππος δ᾽ ὄνομ᾽ ἔσκε, Σάµῃ δ᾽ ἐνὶ οἰκία ναῖεν: 


ὃς δή τοι κτεάτεσσι πεποιθὼς θεσπεσίοισι 


μνάσκετ᾽ Ὀδυσσῆος δὴν οἰχομένοιο δάμαρτα. 
ὃς ῥα τότε μνηστῆρσιν ὑπερφιάλοισι μετηύδα: 
«κέκλυτέ μευ, μνηστῆρες ἀγήνορες, ὄφρα τι εἴπω: 
μοῖραν μὲν δὴ ξεῖνος ἔχει πάλαι, ὡς ἐπέοικεν, 


ἴσην: οὐ γὰρ καλὸν ἀτέμβειν οὐδὲ δίκαιον 


ξείνους Τηλεμάχου, ὃς κεν τάδε δώμαθ᾽ ἵκηται. 


ἀλλ᾽ ἄγε οἱ καὶ ἐγὼ δῶ ξείνιον, ὄφρα καὶ αὐτὸς 

μες στα κροντήρια, κι ο Εὐμαιος μοίραζε τις κούπες σ'έναν έναν 


ψωμί ο Φιλοίτιος τους διαµοίρασε, στους δούλους µέσα ο πρώτος, 


μες σε ὀμορφα πανέρια᾽ το κρασί το κέρνα ο Μελανθέας. 

Κι αυτοί στα ετοιµασµένα αντίκρυ τους φαγιά τα χέρια ἁπλωσαν. 
Τότε ο Τηλέμαχος επίτηδες τον Οδυσσέα καθίζει 

πλάι στο κατώφλι, στου καλόχτιστου το βάθος αντρωνίτη, 


μπρος του άβολο σκαμνί πιθώνοντας κι ένα μικρό τραπέζι’ 


και µια μερίδα σπλάχνα του 'βαλε, και σε χρυσό ποτήρι, 

να "χει να πιει, κρασί του κέρασε, κι αυτά τα λόγια του 'πε: 

«Με ὁλους τους άλλους τώρα κάθισε και το κρασί σου πίνε, 

κι απ᾿ των μνηστήρων τα πειράγματα κι από τα χέρια ατός µου 


θα σε φυλάξω εγώ᾽ βρισκόμαστε µες στου Οδυσσέα το σπίτι, 


που θα γενεί δικό µου κάποτε --- δεν εἶναι όλου του κόσμου! 
Και σεις, μνηστήρες, και τα χέρια σας κρατάτε και το στόμα, 
να µην ξεσπάσουν ξάφνου τίποτα µαλώματα κι αμάχες!» 
Αυτά εἰπε, κι ὁλοι τους εδάγκασαν τα χείλια σαστισμένοι 


απ᾿ το κουράγιο του Τηλέμαχου, που μίλησε έτσι αντρίκια. 


Κι ο γιος του Ευπείθη, ο Αντίνοος, γύρισε κι αναµεσό τους εἰπε: 
«Βαρύς ο λόγος του Τηλέμαχου, µα ας τον δεχτούμε, Αργίτες, 
αν κι εἶναι αλήθεια πως ξεστόµισε για µας φοβέρες άγριες. 

Του Κρόνου ο γιος, ο Δίας, δεν άφησε, τι αλλιώς στο σπίτι τούτο 


θά 'χαμε κλείσει πια το στόμα του, και δυνατά ας φωνάζει.» 


Αυτά εἶπε ο Αντίνοος, µα ο Τηλέμαχος τα λόγια του αιηφούσε. 
Μες απ’ την πόλη οι κράχτες έφερναν ωστόσο πλήθος βόδια 
για τη θυσία, κι οι µακρομάλληδες μαζώνουνταν Αργίτες 

στου µακροσαγιτάρη Απόλλωνα το δάσος το ισκιωμένο. 


Κι αυτοί τ᾽ απανωψάχνια ως έψησαν κι απ’ τη φωτιά τα σύραν, 


τα κόψαν µερτικά και κάθισαν σε αρχοντικό τραπέζι. 

Και του Οδυσσέα μερίδα του βαλαν οι τραπεζάροι, τόση 

όσο κι αυτή που κι οι ίδιοι θα 'παιρναν, τι του Οδυσσέα το τέκνο 
του αρχοντογέννητου, ο Τηλέμαχος, τέτοια είχε δώσει διάτα. 


Ωστόσο κι η Αθηνά δεν άφηνε τους πέρφανους μνηστήρες 


να πάψουν τ᾽ άνοµα φερσίματα, για να ριζώσει η πίκρα 

μαθές ακόµα πιο βαθύτερα στα στήθη του Οδυσσέα. 

Μες στους μνηστήρες κάποιος βρίσκουνταν, ψυχή ανομία γεμάτη, 
τον λέγαν Χτήσιππο᾽ το σπίτι του μακριά, στη Σάμη, το 'χε 


και ζούσε εκεί, µα εἶχε τα θάρρη του στ᾿ αρἰφνητά του πλούτη, 


και του Οδυσσέα, μακριά που χρόνιζε, ζητούσε τη γυναίκα. 
Τούτος λοιπόν στους παραδιάντροττους μνηστήρες πηρε κι εἰπε: 
«Έχω να πω ένα λόγο, πέρφανοι μνηστήρες, αγρικάτε! 

Απ’ ώρα ο ξένος τη μερίδα του την πήρε, µε τους άλλους 


ίδια, ως του πρέπει. Θα 'ταν άδικο κι αταίριαστο, όσοι φτάνουν 


ξένοι στο σπίτι του Τηλέμαχου να βγαίνουν ζημιωμένοι. 


Κι εγώ όµως τώρα κάτι θα 'θελα να τον φιλέψω, να᾿ χει 

ἠὲ λοετροχόῳ δώῃ γέρας ἠέ τῳ ἄλλῳ 
δμώων, οἳ κατὰ δώματ᾽ Ὀδυσσῆος θείοιο.» 


Φὼς εἰπὼν ἔρριψε βοὸς πόδα χειρὶ παχείῃ. 


κείμενον ἐκ κανέοιο λαβών: ὁ δ᾽ ἀλεύατ᾽ Ὀδυσσεὺς 
ἧκα παρακλίνας κεφαλήν, µείδησε δὲ θυμῷ 
σαρδάνιον μάλα τοῖον: ὁ δ᾽ εὔδμητον βάλε τοῖχον. 
Κτήσιππον δ᾽ ἄρα Τηλέμαχος ἠνίπαπε μύθῳ: 


«Κτήσιπτπ᾽, ἢ μάλα τοι τόδε κέρδιον ἔπλετο θυμῷ: 


οὐκ ἔβαλες τὸν ξεῖνον: ἀλεύατο γὰρ βέλος αὐτός. 
ᾖ γάρ κέν σε μέσον βάλον ἔγχεϊ ὀξυόεντι, 

καί κέ τοι ἀντὶ γάμοιο πατὴρ τάφον ἀμφεπονεῖτο 
ἐνθάδε. τῷ μή τίς μοι ἀεικείας ἐνὶ οἴκῳ 


φαινέτω: ἤδη γὰρ νοέω καὶ οἶδα ἕκαστα, 


ἐσθλά τε καὶ τὰ χέρηα: πάρος δ᾽ ἔτι νήπιος ἦα. 
ἀλλ᾽ ἔμπης τάδε μὲν καὶ τέτλαμεν εἰσορόωντες, 
μήλων σφαζομένων οἴνοιό τε πινομένοιο 

καὶ σίτου: χαλεπὸν γὰρ ἐρυκακέειν ἕνα πολλούς. 


ἀλλ᾽ ἄγε μηκέτι μοι κακὰ ῥέζετε δυσμενέοντες: 


εἰ δ᾽ ἤδη μ᾽ αὐτὸν κτεῖναι µενεαίνετε χαλκῷ, 
καί κε τὸ βουλοίμην, καί κεν πολὺ κέρδιον εἴη 
τεθνάμεν ἢ τάδε γ᾽ αἰὲν ἀεικέα ἔργ᾽ ὁράασθαι, 
ξείνους τε στυφελιζομένους δμῳάς τε γυναῖκας 


ῥυστάζοντας ἀεικελίως κατὰ δώματα καλά.» 


ὣς ἔφαθ᾽, οἱ δ᾽ ἄρα πάντες ἀκὴν ἐγένοντο σιωπῇ: 
ὀψὲ δὲ δὴ μετέειπε Δαμαστορίδης Ἀγέλαος: 

«ὦ Φίλοι, οὐκ ἂν δή τις ἐπὶ ῥηθέντι δικαίῳ 
ἀντιβίοις ἐπέεσσι καθαπτόμενος χαλεπαίνοι: 


μήτε τι τὸν ξεῖνον στυφελίζετε μήτε τιν᾽ ἄλλον 


δμώων, οἳ κατὰ δώματ᾽ Ὀδυσσῆος θείοιο. 
Τηλεμάχῳ δέ κε μῦθον ἐγὼ καὶ μητέρι φαίην 
ἤπιον, εἴ σφωὶν κραδίῃ ἅδοι ἀμφοτέροῖν. 
ὄφρα μὲν ὑμῖν θυμὸς ἐνὶ στήθεσσιν ἐώλπει 


νοστήσειν Ὀδυσῆα πολύφρονα ὅνδε δόμονδε, 


τόφρ᾽ οὔ τις νέμεσις μενέμεν τ᾽ ἦν ἰσχέμεναί τε 
μνηστῆρας κατὰ δώματ᾽, ἐπεὶ τόδε κέρδιον ἦεν, 
εἰ νόστησ᾽ Ὀδυσεὺς καὶ ὑπότροπος ἵκετο δῶμα: 
νῦν δ᾽ ἤδη τόδε δῆλον, ὃ τ᾽ οὐκέτι νόστιμός ἐστιν. 


ἀλλ᾽ ἄγε, σῇ τάδε μητρὶ παρεζόμενος κατάλεξον, 


γήμασθ᾽ ὃς τις ἄριστος ἀνὴρ καὶ πλεῖστα πόρῃσιν, 
ὄφρα σὺ μὲν χαίρων πατρώϊα πάντα νέμηαι, 
ἔσθων καὶ πίνων, ἡ δ᾽ ἄλλου δῶμα κομίζῃ.» 

τὸν δ᾽ αὖ Τηλέμαχος πεπνυμένος ἀντίον ηὔδα: 


«οὐ μὰ Ζῆν᾽, Ἀγέλαε, καὶ ἄλγεα πατρὸς ἐμοῖο, 

κι αυτός να δώκει της λουτράρισσας για κι άλλου αρχοντομοίρι, 
απ’ όσους σκλάβους τώρα βρίσκουνται µες στου Οδυσσέα το 
σπίτι.» 


Είπε, κι απ’ το πανέρι κόκαλο ποδιού βοδίσίου αρπώντας 


µε βαρύ χέρι του το πέταξε µα εκείνος το ΄᾿κεφάλι 

λίγο αναµέρισε και ξέφυγε, µε πίκρα στο θυμό του 
αχνογελώντας: κι όπως χτύπησε στο στέριο τοίχο απάνω 
το κόκαλο, βαριά ο Τηλέμαχος το Χτήσιππο αποπήρε! 


«Έχεις αλήθεια τύχη, Χτήσιππε, και βγήκε σε καλό σου' 


τον ξένο δεν τον βρήκες) ξέφυγε μονάχος τη ριξιά σου᾿ 
αλλιώς θα σ᾿ έβρισκα κατάκορµα µε σουβλερό κοντάρι, 

κι αν τις για γάμο τώρα ο κύρης σου το ξόδι σου εδώ πέρα 
θα σύνταζε᾽ γι’ αυτό µην κάνετε ντροπές στο αρχοντικό µου! 


Τώρα κι εγώ νογὠ στα φρένα µου, και το καλό να κρίνω 


και το κακό κατέχω᾽ ανέµυαλος, ως πρώτα, πια δέν εἰμαι. 

Κι όµως βαστούμε τούτο βλέποντας, να σφάζουνται τ᾽ αρνιά µας 
Κι οι γίδες, το κρασί να πίνεται, καί το ψωμί µας όλο 

να τρώγεται’ βαρύ ένας άνθρωπος πολλούς ν᾽ ανακρατήσει' 


Μα ελάτε, αφήστε πια τις ὀχτρητες κι άλλες ζημιές δέ θέλω. 


Μα αν λέτε θάνατο να δώσετε µε το χαλκό σε μένα, 

το προτιμώ κι εγώ! Καλύτερα χίλιες φορές να λείψω παρά 
ανομίες μπροστά µου αδιάκοπα να βλέπω, δίχως τέλος --- 

να κακοφέρνουνται στους ξένους µου, τις σκλάβες µου γυναίκες 


εδώ κι εκεί να σέρνουν άπρεπα µες στ’ όμορφο παλάτι.» 


Έτσι μιλούσε, κι όλοι απόµειναν και δεν έβγαναν άχνα, 

και μόνο ο Αγέλαος, του Δαμάστορα σε λίγο ο γιος τους εἰπε: 
« Δίκιος αν στάθη ο λόγος που άκουσε, πρεπό δεν εἶναι, φίλοι, 
κανείς ν᾿ ανάβει και πικρόχολα ν᾿ αντιµιλά στον ἄλλο. 


Τον ξένο πια µην τον παιδεύετε μηδέ τους άλλους σκλάβους, 


που στου Οδυσσέα του ισόθεου βρίσκουνται το σπίτι µέσα τώρα. 
Μόνο ένα λόγο στον Τηλέμαχο και στη μητέρα του έχω 

να πω καλό᾽ µπορεί, αν τον άκουγαν, να βγει της αρεσκιάς τους' 
όσον καιρό η καρδιά στα στήθη σας κρατούσε ακόµα ελπίδα 


το γνωστικό Οδυσσέα στο σπίτι του να δείτε να διαγέρνει, 


κανείς δε θύμωνε, αν προσµένατε και τους μνηστήρες όλους 
στο σπίτι µέσα ανακρατούσατε᾽ για σας αλήθεια κάλλιο 

να "χε ο Οδυσσέας έρθει στο σπίτι του γυρνώντας απ’ τα ξένα. 
Μα τώρα πια ξεφανερώθηκε πως δε διαγέρνει πίσω. 


Τράβα λοιπόν και δίπλα κάθισε στη μάνα σου και πες της 


να πάρει αυτόν που θα 'ναι ο κάλλιος µας και πιο πολλά θα δώκει᾽ 
για να μπορείς και συ να χαίρεσαι τα πατρικά αγαθά σου, 

να τρως, να πίνεις, κι άλλου η μάνα σου να γνοιάζεται το σπίτι.» 
Κι ο φρόνιμος γυρνάει Τηλέμαχος κι απηλογιά του δίνει: 


«Αγέλαε, µη! Στο Δία τ᾽ ορκίζουμαι, στα πάθη του γονιού µου, 

ὃς που τῆλ’ Ἰθάκης ἢ ἔφθιται ἢ ἀλάληται, 

οὔ τι διατρίβω μητρὸς γάμον, ἀλλὰ κελεύω 
γήμασθ᾽ ᾧ κ᾽ ἐθέλῃ, ποτὶ δ᾽ ἄσπετα δῶρα δίδωμι. 
αἰδέομαι δ᾽ ἀέκουσαν ἀπὸ μεγάροιο δίεσθαι 


μύθῳ ἀναγκαίῳ: μὴ τοῦτο θεὸς τελέσειεν.» 


ὣς φάτο Τηλέμαχος: μνηστῆρσι δὲ Παλλὰς Ἀθήνη 
ἄσβεστον γέλω ὦρσε, παρέπλαγξεν δὲ νόημα. 

οἱ δ᾽ ἤδη γναθμοῖσι γελοίων ἀλλοτρίοισιν, 
αἱμοφόρυκτα δὲ δἠ κρέα ἤσθιον: ὄσσε δ᾽ ἄρα σφέων 


δακρυόφιν πίμπλαντο, γόον δ᾽ ὠϊετο θυμός. 


τοῖσι δὲ καὶ µετέειπε Θεοκλύμενος θεοειδής: 

«ἆ δειλοί, τί κακὸν τόδε πάσχετε; νυκτὶ μὲν ὑμέων 
εἰλύαται κεφαλαί τε πρόσωπά τε νέρθε τε γοῦνα. 
οἰμωγὴ δὲ δέδηε, δεδάκρυνται δὲ παρειαί, 


αἵματι δ᾽ ἐρράδαται τοῖχοι καλαί τε μεσόδμαι: 


εἰδώλων δὲ πλέον πρόθυρον, πλείη δὲ καὶ αὐλή, 
ἱεμένων Ἔρεβόσδε ὑπὸ ζόφον: ἠέλιος δὲ 

οὐρανοῦ ἐξαπόλωλε, κακὴ δ᾽ ἐπιδέδρομεν ἀχλύς.» 
ὣς ἔφαθ᾽, οἱ δ᾽ ἄρα πάντες ἐπ᾽ αὐτῷ ἡδὺ γέλασσαν. 


τοῖσιν δ᾽ Εὐρύμαχος, Πολύβου πάϊς, ἦρχ᾽ ἀγορεύειν: 


«ἀφραίνει ξεῖνος νέον ἄλλοθεν εἰληλουθώς. 
ἀλλά μιν αἶψα, νέοι, δόμου ἐκπέμψασθε θύραζε 
εἰς ἀγορὴν ἔρχεσθαι, ἐπεὶ τάδε νυκτὶ ἐΐσκει.» 
τὸν δ᾽ αὖτε προσέειπε Θεοκλύμενος θεοειδής: 


«Εὐρύμαχ᾽, οὔ τί σ᾽ ἄνωγα ἐμοὶ πομπῆας ὀπάζειν: 


εἰσί μοι ὀφθαλμοί τε καὶ οὔατα καὶ πόδες ἄμφω 
καὶ νόος ἐν στήθεσσι τετυγμένος οὐδὲν ἀεικής. 
τοῖς ἔξειμι θύραζε, ἐπεὶ νοέω κακὸν ὔμμιν 
ἐρχόμενον, τό κεν οὔ τις ὑπεκφύγοι οὐδ᾽ ἀλέαιτο 


μνηστήρων, οἳ δῶμα κάτ’ ἀντιθέου Ὀδυσῆος 


ἀνέρας ὑβρίζοντες ἀτάσθαλα μηχανάασθε.» 

ὣς εἰπὼν ἐξῆλθε δόμων εὖ ναιεταόντων, 

ἵκετο δ᾽ ἐς Πείραιον, ὅ μιν πρόφρων ὑπέδεκτο. 
μνηστῆρες δ᾽ ἄρα πάντες ἐς ἀλλήλους ὁρόωντες 


Τηλέμαχον ἐρέθιζον, ἐπὶ ξείνοις γελόωντες: 


ὧδε δέ τις εἴπεσκε νέων ὑπερηνορεόντων: 
«Τηλέμαχ᾽, οὔ τις σεῖο κακοξεινώτερος ἄλλος: 
οἷον μέν τινα τοῦτον ἔχεις ἐπίμαστον ἀλήτην, 
σίτου καὶ οἴνου κεχρημένον, οὐδέ τι ἔργων 


ἔμπαιον οὐδὲ βίης, ἀλλ᾽ αὔτως ἄχθος ἀρούρης. 


ἄλλος δ᾽ αὖτέ τις οὗτος ἀνέστη μαντεύεσθαι. 
ἀλλ᾽ εἴ μοί τι πίθοιο, τό κεν πολὺ κέρδιον εἴη: 
τοὺς ξείνους ἐν νηὶ πολυκληῖδι βαλόντες 


ἐς Σικελοὺς πέμψωμεν, ὅθεν κέ τοι ἄξιον ἄλφοι.» 

που παραδέρνει για σκοτώθηκε µακριά απ’ τη γη του κάπου: 

δε βάζω εμπόδιο εγὠ στης μάνας µου το γάμο, μον τη σπρώχνω 
να παντρευτεί ὁποιον θέλει, κι ἄμετρα δίνω από πάνω δώρα. 

Μα να τη διώξω, από το σπίτι µας να φύγει αθέλητα της, 


το "χω ντροπή᾽ µη δώσεις άδικο να κάμω τέτοιο, θέ μου!» 


Είπε ο Τηλέμαχος, και σήκωσε τότε η Αθηνά Παλλάδα 

μες στους μνηστήρες γέλιο ακράτητο και θόλωσε το νου τους. 
Λες κι ήταν ξένα τα σαγόνια τους που πήραν να γελούνε' 

αἱμα το κρέας που έτρωγαν στάλαζε, και πλημμύρισαν δάκρυα 


τα δυο τους μάτια, και τούς έρχουνταν σε θρήνους να ξεσπάσουν. 


Το λόγο πήρε ο Θεοκλύμενος ο θεοδιωματάρής: 

«Σαν τι κακό σας δέρνει, δύστυχοι, κι ἔχουν ζωστεί µε νύχτα 
και οι κεφαλές σας και τα πρόσωπα και χαμηλά τα γόνα; 

κι άναψε σύθρηνο, και γέμισαν τα μάγουλά σας δάκρυα, 


και ραντισμένοι οι τοίχοι μ᾿ αἵματα και τα ώρια µεσοδόκια' 


ίσκιους πλημμύρισε κι η αυλόπορτα, κι η αυλή πλημμύρισε ἰσκιους, 
που ξεκινούν στα μαύρα Τρίσκοτα να κατεβούν, κι ο γήλιος 

από τα ουράνια εχάθη, κι ἅπλωσε βαριά καταχνιά ολούθε!» 

Αυτά εἰπε, και μαζί του γέλασαν µε την καρδιά τους όλοι’ 


κι ο Ευρύμαχος, ο γιος του Πόλυβου, το λόγο πήρε κι εἰπε: 


«Χαμένα τα 'χει ο ξένος, που 'ϕτασε χτες το πρωί απ᾿ αλλούθε. 
Για συνεβγάλτε τον οι νιούτσικοι, να φύγει και να τρέξει 

στην αγορά, µια και του φάνηκεν εδώ πως εἶναι νύχτα!» 

Και του αποκρίθη ο Θεοκλύμενος ο θεοδιωματάρης: 


«Δε σου ζητώ κανένα, Ευρύμαχε, για να µε συνεβγάλει! 


Έχω τ᾽ αφτιά µου και τα μάτια µου, κι έχω τα δυο µου πόδια, 
κι έχω και νου γερό στα στήθη µου, που όλα σωστά τα κρίνει. 
Με αυτά θα φύγω᾽ βλέπω πάνω σας τη συφορά να φτάνει. 
Να φύγει απ’ το κακό δε δύνεται και να γλιτώσει ουτ’ ένας 


μνηστήρας --- σεις που δε λογιάζετε κανέναν µες στο σπίτι 


του ισόθεου του Οδυσσέα και σε ἄνομα δουλεύει ο νους σας 
έργα!» 

Αυτά σαν εἰπε, απ’ το καλόχτιστο γοργά παλάτι εβγήκε, 

κι ήρθε στου Πείραιου, που τον δέχτηκε µε αγάπη. Κι οι μνηστήρες 
ο ένας τον άλλο τότε κοίταξαν και ν᾿ αναμπαίζουν πήραν 


όλοι τους ξένους του Τηλέμαχου, να τον αγκυλοχέψουν 


κι έτσι φώναζαν απ’ τους νιούτσικους τους φαντασμένους κάποιοι: 
« Ξένους χειρότερους, Τηλέμαχε, κανείς δεν πέτυχε άλλος! 

Για ιδές και τούτον τον κατάλερο, που τριγυρνάει τον κόσμο 

και µόνο τρώει και πίνει αχόρταγα, κι από δουλιές δεν ξέρει 


κι ουδέ από μάχες’ ανωφέλευτος τη γη βαραίνει μόνο! 


Κι ο άλλος --- τον είδες που σηκώθηκε το μάντη να µας κάνει! 
Μα αν να µε ακούσεις θες --- και θα 'σουνα πολύ πιο κερδεµένος 


τους ξένους τούτους σε πολύσκαρμο να ρίξουμε Καράβι, 

ὣς ἔφασαν μνηστῆρες: ὁ δ᾽ οὐκ ἐμπάζετο μύθων, 


ἀλλ᾽ ἀκέων πατέρα προσεδέρκετο, δέγμενος αἰεί, 
ὁππότε δὴ μνηστῆρσιν ἀναιδέσι χεῖρας ἐφήσει. 

ἡ δὲ κατ’ ἄντηστιν θεμένη περικαλλέα δίφρον 
κούρη Ἰκαρίοιο, περίφρων Πηνελόπεια, 


ἀνδρῶν ἐν μεγάροισιν ἑκάστου μῦθον ἄκουεν. 


δεῖπνον μὲν γάρ τοί γε γελοίωντες τετύκοντο 

ἡδὺ τε καὶ μενοεικές, ἐπεὶ μάλα πόλλ᾽ ἱέρευσαν: 
δόρπου δ᾽ οὐκ ἄν πως ἀχαρίστερον ἄλλο γένοιτο, 
οἷον δὴ τάχ᾽ ἔμελλε θεὰ καὶ καρτερὸς ἀνὴρ 


θησέμεναι: πρότεροι γὰρ ἀεικέα μηχανόωντο. 

στους Σικελούς να τους πουλήσουμε, και δε θα βγεις χαμένος!» 


Τέτοια οι μνηστήρες λόγια του 'λεγαν, µα εκείνος τ᾽ αψηφούσε᾽ 


βουβός κοιτούσε τον πατέρα του και πρόσμενε την ώρα 

που στους μνηστήρες τους αδιάντροπους θα’ βαζε εκείνος χέρι. 
Η Πηνελόττη ωστόσο, η φρόνιμη του Ικάριου θυγατέρα, 

στο αρχονταρίκι αντίκρυ πάγκαλο θρονί είχε πεί να στήσουν, 


κι εκεί καθούμενη αφουγκράζουνταν του κάθε αντρός τα λόγια. 


Όλοι µε γέλια τότε σύνταζαν το γιόμα, κι η ψυχή τους 

είχε ό,τι νόστιμο λαχτάριζε, τι τα σφαχτά ήταν πλήθια. 

Μα δείπνο πιο άχαρο δε στάθηκε και πιο πικρό τραπέζι 
καθώς αυτό που θα τους έστρωνε τώρα κοντά η Παλλάδα 


κι ο άφοβος άντρας- όµως το άδικο το 'χαν εκείνοι αρχίσει. 

ΟΜΗΡΟΥ ΟΔΥΣΣΕΙΑ -ϕ- 


Ἀτῇ δ᾽ ἄρ᾽ ἐπὶ φρεσὶ θῆκε θεὰ γλαυκῶπις Ἀθήνη, 
κούρῃ Ἰκαρίοιο, περἰφρονι Πηνελοπείῃ, 
τόξον μνηστήρεσσι θέμεν πολιόν τε σίδηρον 


ἐν μεγάροις Ὀδυσῆος, ἀέθλια καὶ φόνου ἀρχήν. 


κλίμακα δ᾽ ὑψηλὴν προσεβήσετο οἷο δόμοιο, 
εἵλετο δὲ κληῖδ᾽ εὐκαμπέα χειρὶ παχείῃ 

καλὴν χαλκείην: κώπη δ᾽ ἐλέφαντος ἐπῆεν. 

βῆ δ᾽ Ίμεναι θάλαμόνδε σὺν ἀμφιπόλοισι γυναιξὶν 


ἔσχατον: ἔνθα δέ οἱ κειμήλια κεῖτο ἄνακτος, 


χαλκός τε χρυσός τε πολύκμητός τε σίδηρος. 
ἔνθα δὲ τόξον κεῖτο παλίντονον ἠδὲ φαρέτρη 
ἰοδόκος, πολλοὶ δ᾽ ἔνεσαν στονόεντες ὀϊστοί, 


δῶρα τά οἱ ξεῖνος Λακεδαίμονι δῶκε τυχήσας 


Ἴφιτος Εὐρυτίδης, ἐπιείκελος ἀθανάτοισι. 


τὼ δ᾽ ἐν Μεσσήνῃ ξυμβλήτην ἀλλήλοϊιν 

οἴκῳ ἐν Ὀρτιλόχοιο δαΐφρονος. ἦ τοι Ὀδυσσεὺς 
ἦλθε μετὰ χρεῖος, τό ῥά οἱ πᾶς δῆμος ὄφελλε: 
μῆλα γὰρ ἐξ Ἰθάκης Μεσσήνιοι ἄνδρες ἄειραν 


νηυσὶ πολυκλῆϊσι τριηκόσι’ ἠδὲ νομῆας. 


τῶν ἕνεκ᾽ ἐξεσίην πολλὴν ὁδὸν ἦλθεν Ὀδυσσεὺς 


παιδνὸς ἐών: πρὸ γὰρ ἧκε πατἠρ ἄλλοι τε γέροντες. 


Ἴφιτος αὖθ᾽ ἵππους διζήμενος, αἵ οἱ ὄλοντο 


δώδεκα θήλειαι, ὑπὸ δ᾽ ἡμίονοι ταλαεργοί: 


αἳ δή οἱ καὶ ἔπειτα φόνος καὶ μοῖρα γένοντο, 


ἐπεὶ δὴ Διὸς υἱὸν ἀφίκετο καρτερόθυμον, 

φῶθ᾽ Ἡρακλῆα, μεγάλων ἐπιίστορα ἔργων, 

ὅς μιν ξεῖνον ἐόντα κατέκτανεν ᾧ ἐνὶ οἴκῳ, 
σχέτλιος, οὐδὲ θεῶν ὄπιν ἠδέσατ᾽ οὐδὲ τράπεζαν, 


τὴν ἣν οἱ παρέθηκεν: ἔπειτα δὲ πέφνε καὶ αὐτόν, 


ἵππους δ᾽ αὐτὸς ἔχε κρατερώνυχας ἐν μεγάροισι. 
τὰς ἐρέων Ὀδυσῆϊ συνήντετο, δῶκε δὲ τόξον, 

τὸ πρὶν μέν ῥ᾽ ἐφόρει μέγας Εὔρυτος, αὐτὰρ ὁ παιδὶ 
κάλλιπτ᾽ ἀποθνῄσκων ἐν δώμασιν ὑψηλοῖσι. 


τῷ δ᾽ Ὀδυσεὺς ξίφος ὀξὺ καὶ ἄλκιμον ἔγχος ἔδωκεν, 


ἀρχὴν ξεινοσύνης προσκηδέος: οὐδὲ τραπέζῃ 


γνώτην ἀλλήλων: πρὶν γὰρ Διὸς υἱὸς ἔπεφνεν 


Ἴφιτον Εὐρυτίδην, ἐπιείκελον ἀθανάτοισιν, 


ὃς οἱ τόξον ἔδωκε. τὸ δ᾽ οὔ ποτε δῖος Ὀδυσσεὺς 


ἐρχόμενος πόλεμόνδε μελαινάων ἐπὶ νηῶν 


Τότε η Αθηνά, η θεά η γλαυκόµατη, στην Πηνελόπη ξάφνου 
έδωκε φώτιση, στη φρόνιμη του Ικάριου θυγατέρα, 
το τόξο και τα σταχτοσίδερα πελέκια στους μνηστήρες 


δοκίμι να τα βάλει κι αφορμή μαζί του χαλασμού τους 


μες στου Οδυσσέα το σπίτι. Ανέβηκε λοιπόν του παλατιού της 
τη σκάλα την ψηλή, καλόστροφο κι οµορφοκαμωμένο, 

µε φιλντισένιο το χερόλαβο, χαλκό κλειδί κρατώντας 

στο χέρι, αντάµα µε τις βάγιες της να πάει στην κάμαρα της 


την πιο ακρινή, κει µέσα που 'κρυβε τους θησαυρούς του ο ρήγας, 


χρυσάφι και χαλκό και σίδερο µε κόπο δουλεμένα. 
Δοξάρι λυγιστό του βρίσκουνταν εκεί και σαϊτολόγος, 
που 'κλεινε πλήθος πολυστέναχτες σαγίτες᾽ τα "χε πάρει 
δώρο από Φίλο, το θεόμορφο τον Ίφιτο, του Ευρύτου 


το γιο, παλιά στη Λακεδαίμονα σαν έτυχε να σμίξουν. 


Κάποτε οι δυο τους ανταμώθηκαν στη Μεσσηνία, στο σπίτι 

του Ορτίλοχου του λιονταρόκαρδου᾽ τι του Οδυσσέα χρωστούσε 
όλη η κοινότη, κι έτσι κίνησε το χρέος να πάρει πίσω. 

Είχαν Μεσσήνιοι αρπάξει πρόβατα τρακόσια απ’ την Ιθάκη 


µε τους βοσκούς και στα πολύσκαρμα καράβια τους φορτώσει. 


Γι αυτό ο Οδυσσέας μακροταξίδεψε, κι ήταν μικρός ακόµα, 
αποκρισάρης, απ’ τον κύρη του σταλτός και τους γερόντους. 
Ο Ίφιτος πάλε τι χαμένες του να βρει φοράδες πήγε, 

που δώδεκα μικρά του βύζαιναν βασταγερά μουλάρια. 


Σε λίγο θα 'βρισκε το θάνατο και το χαμό από τούτες, 


στον καρτερόψυχο σα θα 'ϕτανεν υγιό του Δία, τον άγριο 
τον Ηρακλή, που κάτεχε άνοµες δουλειές πολλές να κάνει, 
κι έδωσε θάνατο στον ξένο του µες στο δικό του σπίτι, 

ο ανόσιος! Των θεών την όργητα και το ψωμί που έφαγαν 


μαζί στην τάβλα του δεν ντράπηκε, μον᾽ σκότωσε τον ἰδιο 


και κράτησε τις ατσαλόνυχες φοράδες για δικές του. 

Αυτές ζητούσε, κι ως αντάµωσε τον Οδυσσέα, το τόξο 

του τρανού κύρη του του χάρισε, που εκείνος το 'χε αφήσει 
μες στο παλάτι του πεθαίνοντας στο γιο του. Κι ο Οδυσσέας 


βαρύ κοντάρι του αντιχάρισε κι ένα σπαθί, για να 'ναι 


θεμέλιο µιας φίλιας αμάλαγης. Μα η γνωριμία της τάβλας 
τους έλειψε᾽ πιο πριν τον σκότωσε μαθές ο γιος του Δία 
του Ευρύτου τον υγιό, τον Ίφιτο το θεοδιωματάρη, 

που το δοξάρι τότε χάρισε στο θεϊκό Οδυσσέα. 


Κι αυτός, σαν έφευγε σε πόλεμο στα μαύρα πλοία, μαζί του 

ρεῖτ᾽, ἀλλ᾽ αὐτοῦ μνῆμα ξείνοιο φίλοιο 

κέσκετ᾽ ἐνὶ μεγάροισι, φόρει δέ μιν ἧς ἐπὶ γαίης. 
ἡ δ᾽ ὅτε δὴ θάλαμον τὸν ἀφίκετο δῖα γυναικῶν 
οὐδόν τε δρύϊνον προσεβήσετο, τόν ποτε τέκτων 


ξέσσεν ἐπισταμένως καὶ ἐπὶ στάθμην ἴθυνεν, 


ἐν δὲ σταθμοὺς ἄρσε, θύρας δ᾽ ἐπέθηκε φαεινάς, 
αὐτίκ᾽ ἄρ᾽ ἣ γ᾽ ἱμάντα θοῶς ἀπέλυσε κορώνης, 
ἐν δὲ κληῖδ᾽ ἧκε, θυρέων δ᾽ ἀνέκοπτεν ὀχῆας 
ἄντα τιτυσκομένη: τὰ δ᾽ ἀνέβραχεν ἠῦτε ταῦρος 


βοσκόμενος λειμῶνι: τόσ᾽ ἔβραχε καλὰ θύρετρα 


πληγέντα κληΐδι, πετάσθησαν δέ οἱ ὦκα. 

ἡ δ᾽ ἄρ᾽ ἐφ᾽ ὑψηλῆς σανίδος βῆ: ἔνθα δὲ χηλοὶ 
ἕστασαν, ἐν δ᾽ ἄρα τῇσι θυώδεα εἵματ᾽ ἔκειτο. 
ἔνθεν ὀρεξαμένη ἀπὸ πασσάλου αἴνυτο τόξον 


αὐτῷ γωρυτῷ, ὃς οἱ περίκειτο φαεινός. 


ἑζομένη δὲ κατ᾽ αὖθι, φίλοις ἐπὶ γούνασι θεῖσα, 
κλαῖε μάλα λιγέως, ἐκ δ᾽ ἥρεε τόξον ἄνακτος. 

ἡ δ᾽ ἐπεὶ οὖν τάρφθη πολυδακρύτοιο γόοιο, 

βῆ ῥ᾽ ἴμεναι μέγαρόνδε μετὰ μνηστῆρας ἀγαυοὺς 


τόξον ἔχουσ᾽ ἐν χειρὶ παλίντονον ἠδὲ φαρέτρην 


ἰοδόκον: πολλοὶ δ᾽ ἔνεσαν στονόεντες ὀϊστοί. 
τῇ δ᾽ ἄρ᾽ ἅμ᾽ ἀμφίπολοι φέρον ὄγκιον, ἔνθα σίδηρος 
κεῖτο πολὺς καὶ χαλκός, ἀέθλια τοῖο ἄνακτος. 
ἡ δ᾽ ὅτε δὴ μνηστῆρας ἀφίκετο δῖα γυναικῶν, 


στῆ ῥα παρὰ σταθμὸν τέγεος πύκα ποιητοῖο, 


ἄντα παρειάων σχομένη λιπαρὰ κρήδεμνα. 
ἀμφίπολος δ᾽ ἄρα οἱ κεδνἠ ἑκάτερθε παρέστη. 
αὐτίκα δὲ μνηστῆρσι μετηύδα καὶ φάτο μῦθον: 
«κέκλυτέ μευ, μνηστῆρες ἀγήνορες, οἳ τόδε δῶμα 


ἐχράετ᾽ ἐσθιέμεν καὶ πινέμεν ἐμμενὲς αἰεὶ 


ἀνδρὸς ἀποιχομένοιο πολὺν χρόνον: οὐδέ τιν᾽ 
ἄλλην 

μύθου ποιήσασθαι ἐπισχεσίην ἐδύνασθε, 

ἀλλ᾽ ἐμὲ ἱέμενοι γῆμαι θέσθαι τε γυναῖκα. 

ἀλλ᾽ ἄγετε, μνηστῆρες, ἐπεὶ τόδε φαίνετ᾽ ἄεθλον. 


θήσω γὰρ μέγα τόξον Ὀδυσσῆος θείοιο: 


ὃς δέ κε ῥηΐτατ᾽ ἐντανύσῃ βιὸν ἐν παλάμῃσι 

καὶ διοϊστεύσῃ πελέκεων δυοκαίδεκα πάντων, 
τῷ κεν ἅμ᾽ ἑσποίμην, νοσφισσαμένη τόδε δῶμα 
κουρίδιον, μάλα καλόν, ἐνίπλειον βιότοιο, 


τοῦ ποτὲ μεμνήσεσθαι ὀΐομαι ἔν περ ὀνείρῳ.» 


ὣς φάτο, καί ῥ᾽ Εὔμαιον ἀνώγει, δῖον ὑφορβόν, 
τόξον μνηστήρεσσι θέμεν πολιόν τε σίδηρον. 
δακρύσας δ᾽ Εὔμαιος ἐδέξατο καὶ κατέθηκε: 


κλαῖε δὲ βουκόλος ἄλλοθ᾽, ἐπεὶ ἴδε τόξον ἄνακτος. 

δεν το 'παιρνε᾽ του φίλου το άφηνε να μένει θυμητάρι 

στο αρχοντικό του’ στο βασίλειο του μονάχα το φορούσε. 
Σ᾽ αυτήν την κάμαρα σαν έφτασε των γυναικῶν το θάμα, 
το δρύινο πάτησε κατώφλι της, που µαραγκός τους το 'χε 


ξύσει καλά µε το σκεπάρνι του και γνοιαστικά σταφνίσει, 


και παραστάτες πάνω στήριξε και στραφταλούσες πόρτες. 

Κι εκείνη το λουρί ξελάσκαρε γοργά από το κοράκι, 

και το κλειδί στην τρύπα χώνοντας ἰσια να πάει το σπρώχνει, 
κι αναμεράει τους συρτές᾽ θα 'λεγες πως ταύρος σε λιβάδι 


είχε μουγκρίσει᾽ τέτοιο ανάδωκαν βαρύν αχό οι πανώριες 


οι πόρτες στου κλειδιού το σπρώξιµο για µια στιγµή, κι άνοιξαν. 
Κι εκείνη στο πατάρι ανέβηκε, που πάνω του πατούσαν 
γραμμή οι κασέλες µε τα ρούχα της τα μοσκοβολισμένα. 

Εκείθε απλώνοντας ξεκρέµασε το τόξο απ’ το παλούκι 


μαζί µε το λαμπρά θηκάρι του, που το 'ντυνε ένα γύρο' 


κι ως κάτω κάθισε, τα απίθωσε στα γόνατα, και πήρε 

να κλαίει πικρά, ξεθηκαρώνοντας του ρήγα το δοξάρι. 

Μα όντας εκείνη πια αποχόρτασε το θρήνο και το δάκρυ, 

να πάει στο αρχονταρίκι εκίνησε, στους αντρειανούς μνηστήρες, 


το λυγιστό δοξάρι σφίγγοντας και το σαγιτολόγο, 


που 'κλεινε µέσα πολυστέναχτες αρίφνητες σαγίτες. 

Μαζί της πήγαιναν κι οι βάγιες της µε την κασέλα, 

που 'χε μέσα πολύ χαλκό και σίδερο --- του ρήγα τα πελέκια. 
Και τους μνηστήρες σαν αντίκρισε των γυναικών το θάμα, 


σε µια κολόνα δίπλα εστάθηκε της στέριας στέγης, 


κι εἶχε κρυμμένα ολόγυρα τα μάγουλα µε στραφτερή μαντίλα᾽ 

κι οι μπιστεμένες βάγιες πήρανε δεξοζερβά της θέση. 

Και τότε στους μνηστήρες γύρισε κι αυτά μιλούσε κι εἰπε: 

«Για ακουστέ µου, μνηστήρες πέρφανοι, που πέφτοντας σε τούτο 


το σπίτι απάνω τρώτε αδιάκοπα και πίνετε, τι λείπει 


από καιρό πολύν ο αφέντης του, κι άλλη καμιάν ως τώρα 
δεν εἰχατε να λέτε πρόφαση, παρά μονάχα έµενα, 

να παντρευτώὠ μαθές µε κάποιον σας και ταίρι του να γίνω' 
ομπρός λοιπόν, μνηστήρες, ὀρισα για σας τρανό δοκίμι: 


Το τόξο βάζω του αρχοντόγεννου μπροστά σας Οδυσσέα' 


κι όποιος τανύσει απ’ όλους εύκολα στα χέρια το δοξάρι, 
και τη σαγίτα από τα δώδεκα πελέκια διαπεράσει, 

μ᾽ αυτόν μαζί θα πάω, µακραίνοντας από το σπίτι τούτο, 
που μ᾽ εἶδε νιόπαντρη, πανέμορφο κι από αγαθά γεμάτο, 


και που κι αργότερα, καν στ’ όνειρο, θαρρώ θα το θυμούμαι.» 


Αυτά εἰπε, και τον Εύμαιο πρόσταξε, το θείο χοιροβοσκό τους, 
το τόξο και τα σταχτοσίδερα πελέκια στους μνηστήρες 
να βάλει ομπρός᾽ κι αυτός τ᾽ απίθωσε µε βουρκωμένα μάτια' 


θρηνούσε κι ο βουκόλος βλέποντας του ρήγα το δοξάρι. 

Ἀντίνοος δ᾽ ἐνένιπεν ἔπος τ᾽ ἔφατ᾽ ἔκ τ᾽ ὀνόμαζε: 


«νήπιοι ἀγροιῶται, ἐφημέρια φρονέοντες, 

ἆ δειλώ, τί νυ δάκρυ κατείβετον ἠδὲ γυναικὶ 
θυμὸν ἐνὶ στήθεσσιν ὀρίνετον; ᾗ τε καὶ ἄλλως 
κεῖται ἐν ἄλγεσι θυμός, ἐπεὶ φίλον ὤλεσ᾽ ἀκοίτην. 


ἀλλ᾽ ἀκέων δαίνυσθε καθήμενοι, ἠὲ θύραζε 


κλαίετον ἐξελθόντε, κατ᾽ αὐτόθι τόξα λιπόντε, 
μνηστήρεσσιν ἄεθλον ἀάατον: οὐ γὰρ ὀΐω 
ῥηϊδίως τόδε τόξον ἐῦξοον ἐντανύεσθαι. 

οὐ γάρ τις μέτα τοῖος ἀνὴρ ἐν τοίσδεσι πᾶσιν 


οἷος Ὀδυσσεὺς ἔσκεν: ἐγὼ δέ μιν αὐτὸς ὄπωπα, 


καὶ γὰρ μνήμων εἰμί, πάϊς δ᾽ ἔτι νήπιος ἦα.» 

ὡς φάτο, τῷ δ᾽ ἄρα θυμὸς ἐνὶ στήθεσσιν ἐώλπει 
νευρὴν ἐντανύσειν διοϊστεύσειν τε σιδήρου. 

ἦ τοι ὀϊστοῦ γε πρῶτος γεύσεσθαι ἔμελλεν 


ἐκ χειρῶν Ὀδυσῆος ἀμύμονος, ὃν τότ᾽ ἀτίμα 


ἥμενος ἐν μεγάροις, ἐπὶ δ᾽ ὤρνυε πάντας ἑταίρους. 
τοῖσι δὲ καὶ μετέειφ᾽ ἱερὴ ἲς Τηλεμάχοιο: 

«ὢ πόποι, ἦ μάλα µε Ζεὺς ἄφρονα θῆκε Κρονίων: 
μήτηρ μέν μοί φησι φίλη, πινυτή περ ἐοῦσα, 


ἄλλῳ ἅμ᾽ ἕψεσθαι νοσφισσαμένη τόδε δῶμα: 


αὐτὰρ ἐγὼ γελόω καὶ τέρπομαι ἄφρονι θυμῷ. 
ἀλλ᾽ ἄγετε, μνηστῆρες, ἐπεὶ τόδε φαίνετ’ ἄεθλον, 
οἵη νῦν οὐκ ἔστι γυνὴ κατ’ Ἀχαϊδα γαῖαν, 

οὔτε Πύλου ἱερῆς οὔτ᾽ Ἄργεος οὔτε Μυκήνης: 


οὔτ᾽ αὐτῆς Ἰθάκης οὔτ᾽ ἠπείροιο μελαίνης: 


καὶ δ᾽ αὐτοὶ τόδε γ᾽ ἴστε: τί µε χρὴ μητέρος αἴνου; 
ἀλλ᾽ ἄγε μὴ μύνῃσι παρέλκετε μηδ᾽ ἔτι τόξου 
δηρὸν ἀποτρωπᾶσθε τανυστύος, ὄφρα ἴδωμεν. 
καὶ δέ κεν αὐτὸς ἐγὼ τοῦ τόξου πειρησαίμην: 


εἰ δέ κεν ἐντανύσω διοϊστεύσω τε σιδήρου, 


οὔ κέ μοι ἀχνυμένῳ τάδε δώματα πότνια μήτηρ 
λείποι ἅμ᾽ ἄλλῳ Ιοῦσ', ὅτ᾽ ἐγὼ κατόπισθε λιποίµην 
οἷός τ’ ἤδη πατρὸς ἀέθλια κάλ᾽ ἀνελέσθαι.» 

ᾖ καὶ ἀπ᾽ ὠμοῖν χλαῖναν θέτο φοινικόεσσαν 


ὀρθὸς ἀναΐξας, ἀπὸ δὲ ξίφος ὀξὺ θέτ᾽ ὤμων. 


πρῶτον μὲν πελέκεας στῆσεν, διὰ τάφρον ὀρύξας 
πᾶσι μίαν μακρήν, καὶ ἐπὶ στάθμην ἴθυνεν, 


ἀμφὶ δὲ γαῖαν ἔναξε: τάφος δ᾽ ἕλε πάντας ἰδόντας, 


ὡς εὐκόσμως στῆσε: πάρος δ᾽ οὐ πώ ποτ᾽ ὀπώπει. 


στῆ δ᾽ ἄρ᾽ ἐπ᾽ οὐδὸν ἰὼν καὶ τόξου πειρήτιζε. 

Κι ο Αντίνοος πήρε τότε κι έλεγε, βαριά αποτπταἱρνοντάς τους: 


«Κουτοί χωριάτες, που απ’ το σήµερα δεν πάει πιο πέρα ο νους 
σας! 

Γιατί θρηνιέστε, κακορίζικοι, και στης γυναίκας τούτης 

τα στήθη την καρδιά ταράζετε, που έτσι κι αλλιώς ο πόνος 

της τρώει βαθιά τα σπλάχνα, που 'χασε τον ακριβό της άντρα; 


Καθίστε εδώ και τρώτε αμίλητοι, για αλλιώς τραβάτε, κι όξω 


θρηνάτε, τα δοξάρια αφήνοντας εδώ, που στους μνηστήρες 
δοκίμι θα σταθούν αλύπητο. Το καλοτορνεμένο 

τούτο δοξάρι δεν εἶναι εύκολο να τανυστεί, φοβούμαι. 

Μες σε όλους τούτους λέω δε βρίσκεται κανένας άντρας τέτοιος, 


ως ήταν ο Οδυσσέας. Ανέμυαλο, μικρό παιδί ήμουν τότε, 


που τον αντίκρισαν τα μάτια µου, και το θυμούμαι ακόμα!» 
Αυτά εἰπε, µα βαθιά κρυφόλπιζε την κόρδα να τανύσει 

και µέσα απ’ τα σιδεροπέλεκα να του διαβεί η σαγίτα --- 
αλήθεια, πρώτος θα τη γεύουνταν σε λίγο, αμολυμένη 

απ’ του Οδυσσέα τα χέρια του άψεγου! --- που µες στο 


αρχονταρίκι 


δεν τον ψηφούσε, µόνο ξάγγριζε και τους συντρόφους του όλους. 
Γυρνώντας ο αντρειανός Τηλέμαχος τους μίλησε έτσι τότε: 

«Του Κρόνου ο γιος, ο Δίας, τα φρένα µου τα 'χει σηκώσει, αλί µου! 
Την άκουσα να λέει τη μάνα µου, και μυαλωμένη που "ναι, 


µε άλλον θα πάει μαζί, µακραίνοντας από το σπίτι τούτο' 


κι όμως εγώ γελώ κι ανέµυαλος χαρά στα φρένα νιώθω! 

Μα οµπρός, μνηστήρες, µια και πρόβαλε τέτοιο βραβείο μπροστά 
σας! 

Γυναίκα σαν αυτή δέ βρίσκεται στων Αχαιών τη χώρα --- 

Άργος, Μυκήνα, Πύλος: άδικα θα ψάξεις να 'βρεις ὁμοια᾿ 


μηδέ και στην Ιθάκη βρίσκεται για στη στεριά απαντίκρυ! 


Το ξέρετε και σεις, τη μάνα µου ποιος λόγος να παινεύω; 
Μα ελάτε τώρα, µην ξεφεύγετε και µην αργοποράτε, 

πια µην το παρατάτε ατάνυστο το τόξο, για να ιδούμε. 

Κι εγώ να δοκιμάσω θα 'θελα του κύρη το δοξάρι᾽ 


κι αν το τανυούσα κι απ’ τα σίδερα µου διάβαινε η σαγίτα, 


δε θα 'χα πίκρα πως η μάνα µου το σπίτι τούτο αφήκε 
κι ακλούθηξε άλλον άντρα, κι έμεινα ξοπίσω εγὠ μονάχος, 
τι θα 'μουν άξιος τα ώρια τ᾽ ἅρματα του κύρη να σηκώσω.» 
Είπε, κι ορθός τινάχτη, πέταξε την πορφυρή του κάπα 


και τράβηξε απ τους ώμους κι έβγαλε το κοφτερό σπαθί του. 


Αυλάκι πήρε πρώτα κι άνοιξε μακρύ, μιαν άκρη ως άλλη, 
και τα πελέκια αράδα τα 'στησε, µε στάφνη ισιώνοντας τα, 
και πάτησε το χώμα γύρα τους. Δεν εἶχε δει ποτέ του 
τέτοιες δουλειές, μα τα καλόστησε, και ξαφνιάστηκαν όλοι. 


Κι ως στο κατώφλι πηε και στάθηκε, δοκίμαζε το τόξο. 

τρὶς μέν μιν πελέμιξεν ἐρύσσεσθαι μενεαίνων, 
τρὶς δὲ μεθῆκε βίης, ἐπιελπόμενος τό γε θυμῷ, 
νευρὴν ἐντανύειν διοϊστεύσειν τε σιδήρου. 

καί νύ κε δή ῥ᾽ ἐτάνυσσε βίῃ τὸ τέταρτον ἀνέλκων, 


ἀλλ᾽ Ὀδυσεὺς ἀνένευε καὶ ἔσχεθεν ἱέμενόν περ. 


τοῖς δ᾽ αὖτις μετέειφ᾽ ἱερὴ ἲς Τηλεμάχοιο: 

«ὢ πόποι, ἦ καὶ ἔπειτα κακός τ᾽ ἔσομαι καὶ ἄκικυς, 
ἠὲ νεώτερός εἰμι καὶ οὔ πω χερσὶ πέποιθα 

ἄνδρ᾽ ἀπαμύνασθαι, ὅτε τις πρότερος χαλεπήνῃ. 


ἀλλ᾽ ἄγεθ’, οἵ περ ἐμεῖο βίῃ προφερέστεροί ἐστε, 


τόξου πειρήσασθε, καὶ ἐκτελέωμεν ἄεθλον.» 
ὣς εἰπών τόξον μὲν ἀπὸ ἕο θῆκε χαμᾶζε, 
κλίνας κολλητῇσιν ἐὐξέστῃς σανίδεσσιν, 
αὐτοῦ δ᾽ ὠκὺ βέλος καλῇ προσέκλινε κορώνῃ, 


ἂψ δ᾽ αὖτις κατ᾿ ἄρ᾽ ἔζετ᾽ ἐπὶ θρόνου ἔνθεν ἀνέστη. 


τοῖσιν δ᾽ Ἀντίνοος μετέφη, Εὐπείθεος υἱός: 
«ὄρνυσθ᾽ ἑξείης ἐπιδέξια πάντες ἑταῖροι, 
ἀρξάμενοι τοῦ χώρου ὅθεν τέ περ οἰνοχοεύει.» 
ὡς ἔφατ᾽ Ἀντίνοος, τοῖσιν δ᾽ ἐπιήνδανε μῦθος. 


Λειώδης δὲ πρῶτος ἀνίστατο, Οἴνοπος υἱός, 


ὅ σφι θυοσκόος ἔσκε, παρὰ κρητῆρα δὲ καλὸν 
Ίζε μυχοίτατος αἰέν: ἀτασθαλίαι δέ οἱ οἴῳ 
ἐχθραὶ ἔσαν, πᾶσιν δὲ νεµέσσα μνηστήρεσσιν: 
ὃς ῥα τότε πρῶτος τόξον λάβε καὶ βέλος ὠκύ. 


στῆ δ᾽ ἄρ᾽ ἐπ᾽ οὐδὸν ἰὼν καὶ τόξου πειρήτιζεν, 


οὐδέ μιν ἐντάνυσε: πρὶν γὰρ κάμε χεῖρας ἀνέλκων 
ἀτρίπτους ἁπαλάς: μετὰ δὲ μνηστῆρσιν ἔειπεν: 
«ὦ Φίλοι, οὐ μὲν ἐγὼ τανύω, λαβέτω δὲ καὶ ἄλλος. 
πολλοὺς γὰρ τόδε τόξον ἀριστῆας κεκαδήσει 


θυμοῦ καὶ ψυχῆς, ἐπεὶ ἦ πολὺ φέρτερόν ἐστι 


τεθνάμεν ἢ ζώοντας ἁμαρτεῖν, οὗθ᾽ ἕνεκ᾽ αἰεὶ 
ἐνθάδ᾽ ὁμιλέομεν, ποτιδέγµενοι ἤματα πάντα. 
νῦν μέν τις καὶ ἔλπετ᾽ ἐνὶ φρεσὶν ἠδὲ μενοινᾷ 
γῆμαι Πηνελόπειαν, Ὀδυσσῆος παράκοιτιν. 


αὐτὰρ ἐπὴν τόξου πειρήσεται ἠδὲ ἴδηται, 


ἄλλην δή τιν’ ἔπειτα Ἀχαϊάδων εὐπέπλων 
μνάσθω ἐέδνοισιν διζήμενος: ἡ δέ κ᾿ ἔπειτα 
γήμαιθ᾽ ὃς κε πλεῖστα πόροι καὶ µόρσιμος ἔλθοι.» 
ὣς ἄρ᾽ ἐφώνησεν καὶ ἀπὸ ἕο τόξον ἔθηκε, 


κλίνας κολλητῇσιν ἐὐξέστῃς σανίδεσσιν, 


αὐτοῦ δ᾽ ὠκὺ βέλος καλῇ προσέκλινε κορώνῃ, 

ἂψ δ᾽ αὖτις κατ’ ἄρ ἔζετ᾽ ἐπὶ θρόνου ἔνθεν ἀνέστη. 
Ἀντίνοος δ᾽ ἐνένιπεν ἔπος τ᾽ ἔφατ᾽ ἔκ τ᾽ ὀνόμαζε: 
«λειῶδες, ποῖόν σε ἔπος φύγεν ἕρκος ὀδόντων, 


δεινόν τ᾽ ἀργαλέον τε, --νεμεσσῶμαι δέ τ᾽ ἀκούων-- 

Να το τανύσει τρεις δοκίμασε φορές, τραντάζοντας το, 

και τρεις φορές του εκόπη η δύναμη, κι ας το 'λπιζε την κόρδα 
να την τανύσει κι απ’ τα σίδερα να του διαβεί η σαγίτα. 

Κι αν τέταρτη φορά την έσερνε, θα την τανυούσε αλήθεια, 


μα του Ύνεψε ο Οδυσσέας και του 'κοψε τη φόρα που 'χε πάρει. 


Και τότε ο αντρόκαρδος Τηλέμαχος τους μίλησε έτσι κι εἰπε: 
«Αλί µου, ξέπνοος λέω κι αδύναμος θα μείνω εγώ για πάντα! 
για κι εἶμαι νιος και δε θαρρεύουμαι στα δυο µου χέρια ακόµα, 
κανείς αν πιάσει τα τσακώματα, μαζί του να τα βάλω. 


Μα ελάτε σεις που εἶστε τρανότεροι στη δύναμη, το τόξο 


να δοκιμάστε, να τελειώνουμε µε το δοκίμι τούτο.» 

Είπε, και το δοξάρι απίθωσε στο χώμα, γέρνοντας το 
στο γυαλιστό, αρµοστό πορτόφυλλο, και τη γοργή σαγίτα 
αυτού την έγειρε, πλάι στ’ όμορφο του δοξαριού κοράκι, 


και πήγε στο θρονί και κάθισε, που λίγο πριν καθόταν. 


Κι ο γιος του Ευπείθη, ο Αντίνοος, µίλησε κι αναµεσό τους εἰπε: 
«Κατά δεξιά, σύντροφοι, ασκώνεστε µε τη σειρά σας όλοι, 

και κάντε αρχή από εκεί που το κρασί να µας κερνούν θωρείτε.» 
Αυτά εἰπε ο Αντίνοος, και στα λόγια του µετά χαράς συγκλίναν. 


Πρώτος του Οινόπου ο γιος σηκώθηκεν, ο Λειώδης, που τον εἶχαν 


μάντη οι μνηστήρες στα θυμιάματα, και κάθουνταν στο βάθος, 
πλάι στ’ ὀμορφο κροντήρι, πάντα του μονάχα αυτός μισούσε 
τις αδικίες, γι αυτό και θύμωνε µε τους μνηστήρες όλους. 
Τούτος το τόξο πρώτος έπιασε και τη γοργή σαγίτα, 


κι ως στο κατώφλι πήε και στάθηκε, δοκίμαζε το τόξο' 


μα δεν το τάνυσε᾽ τι σέρνοντας του κόπηκαν τα χέρια 

πιο πριν τα τρυφερά, τ’ αδούλευτα, και στους μνηστήρες εἰπε: 
«Άλλος ας έρθει, τι εἶναι αβόλετο να το τανύσω, φίλοι! 

Θα το πλερώσουν αρχοντόπουλα πολλά µε τη ζωή τους 


το τόξο αυτό᾽ τι εἶναι καλύτερο χίλιες φορές αλήθεια 


νεκροί στον Κάτω Κόσμο να 'μαστέ, παρά να ζούμε δίχως 
εκείνο, εδώ που µας συμμάζωξε και καρτερούµε πάντα. 

Κάποιοι είναι ακόµα που στα φρένα τους ελπίζουν και λογιάζουν 
την Πηνελόπη, τη συγκόρµισσα να πάρουν του Οδυσσέα. 


Μα αν δοκιμάσουν το δοξάρι του και ιδούν, θα προτιµήσουν 


να βρουν μιαν άλλη απ’ τις Αργίτισσες τις ομορφομαντούσες, 
µε δώρα να την κάμουν ταίρι τους. Και τούτη τότε ας πάρει 
όποιον χαρίσει περισσότερα και της το γράφει η μοίρα.» 
Είπε, και το δοξάρι απίθωσε µακριά του, γέρνοντας το 


στο γυαλιστό, αρµοστό πορτόφυλλο, και τη γοργή σαγίτα 


αυτού την έγειρε, πλάι στ’ όμορφο του δοξαριού κοράκι, 

και πήγε στο θρονί και κάθισε, που λίγο πριν καθόταν. 

Κι ο Αντίνοος τότε πήρε κι έλεγε, βαριά αποπαίρνοντάς τον: 
«Λειώδη, τι λόγος που σου ξέφυγε της δοντωσιας το φράχτη, 


βαρύς κι αβάσταχτος; Γρικώντας τον ανάβω απ’ το θυμό µου --- 

εἰ δὴ τοῦτό γε τόξον ἀριστῆας κεκαδήσει 

θυμοῦ καὶ ψυχῆς, ἐπεὶ οὐ δύνασαι σὺ τανύσσαι. 
οὐ γάρ τοί σέ γε τοῖον ἐγείνατο πότνια μήτηρ 
οἷόν τε ῥυτῆρα βιοῦ τ᾽ ἔμεναι καὶ ὀϊστῶν: 


ἀλλ᾽ ἄλλοι τανύουσι τάχα μνηστῆρες ἀγαυοί.» 


ὣς φάτο, καί ῥ᾽ ἐκέλευσε Μελάνθιον, αἰπόλον αἰγῶν: 


«ἄγρει δή, πῦρ κῆον ἐνὶ μεγάροισι, Μελανθεῦ, 
πὰρ δὲ τίθει δίφρον τε μέγαν καὶ κῶας ἐπ᾽ αὐτοῦ, 
ἐκ δὲ στέατος ἔνεικε μέγαν τροχὸν ἔνδον ἐόντος, 


ὄφρα νέοι θάλποντες, ἐπιχρίοντες ἀλοιφῇ, 


τόξου πειρώμεσθα καὶ ἐκτελέωμεν ἄεθλον.» 

ὣς φάθ᾽, ὁ δ᾽ αἶψ᾽ ἀνέκαιε Μελάνθιος ἀκάματον 
πῦρ, 

πὰρ δὲ φέρων δίφρον θῆκεν καὶ κῶας ἐπ᾽ αὐτοῦ, 
ἐκ δὲ στέατος ἔνεικε μέγαν τροχὸν ἔνδον ἐόντος: 


τῷ ῥα νέοι θάλποντες ἐπειρῶντ': οὐδ᾽ ἐδύναντο 


ἐντανύσαι, πολλὸν δὲ βίης ἐπιδευέες ἦσαν. 

Ἀντίνοος δ᾽ ἔτ᾽ ἐπεῖχε καὶ Εὐρύμαχος θεοειδής, 
ἀρχοὶ μνηστήρων: ἀρετῇ δ᾽ ἔσαν ἔξοχ᾽ ἄριστοι. 
τὼ δ᾽ ἐξ οἴκου βῆσαν ὁμαρτήσαντες ἅμ᾽ ἄμφω 


βουκόλος ἠδὲ συφορβὸς Ὀδυσσῆος θείοιο: 


ἐκ δ᾽ αὐτὸς μετὰ τοὺς δόμου ἤλυθε δῖος Ὀδυσσεύς. 


ἀλλ᾽ ὅτε δή ῥ᾽ ἐκτὸς θυρέων ἔσαν ἠδὲ καὶ αὐλῆς, 


φθεγξάμενός σφε ἔπεσσι προσηύδα μειλιχίοισι: 


«βουκόλε καὶ σύ, συφορβέ, ἔπος τί κε μυθησαίμην, 


ᾖ αὐτὸς κεύθω; φάσθαι δέ µε θυμὸς ἀνώγει. 


ποῖοί κ᾿ εἶτ᾽ Ὀδυσῆϊ ἀμυνέμεν, εἴ ποθεν ἔλθοι 
ὧδε μάλ᾽ ἐξαπίνης καί τις θεὸς αὐτὸν ἐνείκαι; 
ἤ κε μνηστήρεσσιν ἀμύνοιπ᾽ ἦ Ὀδυσῆ; 

εἴτταθ᾽ ὅπως ὑμέας κραδίη θυμός τε κελεύει.» 


τὸν δ᾽ αὖτε προσέειπε βοῶν ἐπιβουκόλος ἀνήρ: 


«Ζεῦ πάτερ, αἲ γὰρ τοῦτο τελευτήσειας ἐέλδωρ, 
ὡς ἔλθοι μὲν κεῖνος ἀνήρ, ἀγάγοι δέ ἑ δαίμων: 
γνοίης χ᾽ οἵη ἐμὴ δύναμις καὶ χεῖρες ἕπονται.» 
ὡς δ᾽ αὔτως Εὔμαιος ἐπεύχετο πᾶσι θεοῖσι 


νοστῆσαι Ὀδυσῆα πολύφρονα ὅνδε δόμονδε. 


αὐτὰρ ἐπεὶ δὴ τῶν γε νόον νημερτέ᾽ ἀνέγνω, 


ἐξαῦτίς σφε ἔπεσσιν ἀμειβόμενος προσέειπεν: 


«ἔνδον μὲν δὴ ὅδ᾽ αὐτὸς ἐγώ, κακὰ πολλὰ μογήσας 


ἤλυθον εἰκοστῷ ἔτεϊ! ἐς πατρίδα γαῖαν. 


γιγνώσκω δ᾽ ὡς σφῶϊν ἐελδομένοισιν ἱκάνω 


οἴοισι δμώων: τῶν δ᾽ ἄλλων οὔ τευ ἄκουσα 
εὐξαμένου ἐμὲ αὖτις ὑπότροπον οἴκαδ᾽ ἱκέσθαι. 


σφῶϊν δ᾽, ὡς ἔσεταί περ, ἀληθείην καταλέξω. 


εἴ χ᾽ ὑπ᾽ ἐμοί γε θεὸς δαμάσῃ μνηστῆρας ἀγαυούς, 

πως θα πλερώσουν τ᾽ αρχοντόπουλα µε τη ζωή τους τάχα 
το τόξο αυτό, γιατί δεν μπόρεσες εσύ να το τανύσεις! 
Μονάχα εσένα λέω σε γέννησεν η σεβαστή σου η μάνα 
για να τραβάς δοξάρι ανήµπορο και σαγιτιές να ρίχνεις' 


μα ἄλλοι τρανοί μνηστήρες σίγουρα γοργά θα το τανύσουν.» 


Είπε, και το Μελάνθιο πρόσταξε, το γιδολάτη, κι εἰπε: 
«Τρέχα, Μελάνθιε, πάρε κι ἄναψε φωτιά στο αρχονταρίκι, 
θρονί μεγάλο δίπλα απίθωσε και µια προβιά από πάνω, 
κι ένα χοντρό από μέσα φέρε µας κεφάλι ξίγκι, να χουν 


στη στιά μαλάζοντας το οι νιούτσικοι ν᾿ αλείβουν το δοξάρι, 


κι έτσι μετά να δοκιμάσουμε, να πάρει ο αγώνας τέλος.» 
Αυτά εἰπε, κι ο Μελάνθιος άναψε φωτιά τρανή µε βιάση, 

κι ένα θρονί εκεί δίπλα απίθωσε και µια προβιά από πάνω' 
μετά κι ένα χοντρό τους έφερε κεφάλι ξίγκι, κι έτσι 


ζεσταίνοντας το οι νιοί δοκίμαζαν να σύρουν το δοξάρι 


του κάκου! η λίγη που 'χαν δύναμη μεμιάς τους παρατούσε. 
δυο μόνο, ο Αντίνοος κι ο θεόμορφος Ευρύμαχος, οι πρώτοι 
απ’ τους μνηστήρες τώρα απόµεναν, οι πιο τρανοί κι οι κάλλιοι. 
Να βγει απ’ το σπίτι ωστόσο κίνησε του αρχοντικού Οδυσσέα 


ο θείος χοιροβοσκός᾽ αντάµα του τραβούσε κι ο βουκόλος. 


Τότε ο Οδυσσέας ο αρχοντογέννητος βγήκε κι αυτός ξοπίσω᾽ 
κι όξω απ᾿ τις πόρτες πια σα βρέθηκαν και την αυλή διάβηκαν, 
τους φώναξε και µε γλυκόλογα τους μίλησε έτσι κι εἰπε: 
«Χοιροβοσκέ, βουκόλε, θα 'θελα να µολογήσω κάτι. 


Για να το κρύψω κάλλιο µέσα µου; Μα να μιλήσω θέλω! 


Στον Οδυσσέα σαν ποια διαφέντεψη θα δίνατε, αν ερχόταν 
κάπου απ᾿ τα ξένα και τον έφερνε θεός μπροστά σας ξάφνου; 
Το μέρος του Οδυσσέα θα παίρνατε για των μνηστήρων τάχα; 
σαν τι σας λέει η καρδιά να κάνετε κι ο νους σας, φανερώστε!» 


Κι ο αγελαδάρης τότε μίλησε και του αποκρίθη κι εἰπε: 


«Να Ταν, πατέρα Δία, να τέλευες την πεθυμιά µου ετούτη: 
Να 'Φτανε εκείνος, από αθάνατο θεό φερμένος πίσω, 

τη δύναμη µου τότε θα 'βλεπες και πως µε ακούν τα χέρια!» 
Παρόμοια κι ο Εύμαιος τους αθάνατους ανακαλιόταν όλους, 


το γνωστικό Οδυσσέα στο σπίτι του να ιδεί να φτάνει τέλος. 


Κι εκείνος τότε, μόλις ένιωσε την ἁδολη τους γνώμη, 

ξαναδευτέρωσε τα λόγια του κι αυτά τους συντυχαίνει: 
«Εγώ εἰμαι, ατός µου, µες στο σπίτι µου! πολλά έχω σύρει πάθη, 
και τώρα στην πατρίδα διάγειρα στα είκοσι χρόνια πάνω. 


Εδώ φτασμένος το κατάλαβα: μονάχα εσείς απ᾿ όλους 


µε αποζητούσατε᾽ δεν άκουσα κανέναν άλλο δούλο 
ευκή να κάνει, στο παλάτι µου µια µέρα να διαγείρω. 
Μα εσείς το τι θα γίνει ακουστέ µου, θα πω την πάσα αλήθεια: 


Αν τους τρανούς μνηστήρες ο θεός µου δώσει ν᾿ αφανίσω, 

ἄξομαι ἀμφοτέροις ἀλόχους καὶ κτήματ᾽ ὀπάσσω 


οἰκία τ᾽ ἐγγὺς ἐμεῖο τετυγμένα: καί μοι ἔπειτα 
Τηλεμάχου ἑτάρω τε κασιγνήτω τε ἔσεσθον. 
εἰ δ᾽ ἄγε δή, καὶ σῆμα ἀριφραδὲς ἄλλο τι δείξω, 
ὄφρα μ᾿ ἐῦ γνῶτον πιστωθῆτόν τ᾽ ἐνὶ θυμῷ, 


οὐλήν, τήν ποτέ µε σῦς ἤλασε λευκῷ ὀδόντι 


Παρνησόνδ᾽ ἐλθόντα σὺν υἱάσιν Αὐτολύκοιο.» 
ὣς εἰπὼν ῥάκεα μεγάλης ἀποέργαθεν οὐλῆς. 
τῶ δ᾽ ἐπεὶ εἰσιδέτην εὖ τ᾽ ἐφράσσαντο ἕκαστα, 
κλαῖον ἄρ᾽ ἀμφ᾽ Ὀδυσῆ! δαΐφρονι χεῖρε βαλόντε, 


καὶ κύνεον ἀγαπαζόμενοι κεφαλήν τε καὶ ὤμους 


ὡς δ᾽ αὔτως Ὀδυσεὺς κεφαλὰς καὶ χεῖρας ἔκυσσε. 


καί νύ κ᾿ ὀδυρομένοισιν ἔδυ φάος ἠελίοιο, 
εἰ μὴ Ὀδυσσεὺς αὐτὸς ἐρύκακε φώνησέν τε: 
«παύεσθον κλαυθμοῖο γόοιό τε, μή τις ἴδηται 


ἐξελθὼν μεγάροιο, ἀτὰρ εἴπῃσι καὶ εἴσω. 


ἀλλὰ προμνηστῖνοι ἐσέλθετε, μηδ᾽ ἅμα πάντες, 
πρῶτος ἐγώ, μετὰ δ᾽ ὔμμες: ἀτὰρ τόδε σῆμα 
τετύχθω: 

ἄλλοι μὲν γὰρ πάντες, ὅσοι μνηστῆρες ἀγαυοί, 
οὐκ ἐάσουσιν ἐμοὶ δόμεναι βιὸν ἠδὲ φαρέτρην: 


ἀλλὰ σύ, δῖ Εὔμαιε, φέρων ἀνὰ δώματα τόξον 


ἐν χείρεσσιν ἐμοὶ θέμεναι, εἰπεῖν τε γυναιξὶ 
κληῖσαι μεγάροιο θύρας πυκινῶς ἀραρυίας, 
ἢν δέ τις ἢ στοναχῆς ἠὲ κτύπου ἔνδον ἀκούσῃ 


ἀνδρῶν ἡμετέροισιν ἐν ἕρκεσι, μή τι θύραζε 


προβλώσκειν, ἀλλ᾽ αὐτοῦ ἀκὴν ἔμεναι παρὰ ἔργῳ. 


σοὶ δέ, Φιλοίτιε δῖε, θύρας ἐπιτέλλομαι αὐλῆς 
κληῖσαι κληῖδι, θοῶς δ᾽ ἐπὶ δεσμὸν ἰῆλαι.» 
ὣς εἰπὼν εἰσῆλθε δόμους εὖ ναιετάοντας: 
ἔζετ᾽ ἔπειτ᾽ ἐπὶ δίφρον ἰών, ἔνθεν περ ἀνέστη: 


ἐς δ᾽ ἄρα καὶ τὼ δμῶε ἴτην θείου Ὀδυσῆος. 


Εὐρύμαχος δ᾽ ἤδη τόξον μετὰ χερσὶν ἐνώμα, 
θάλπων ἔνθα καὶ ἔνθα σέλᾳ πυρός: ἀλλά μιν οὐδ᾽ 
ὡς 

ἐντανύσαι δύνατο, μέγα δ᾽ ἔστενε κυδάλιμον κῆρ: 
ὀχθήσας δ᾽ ἄρα εἶρος τ᾽ ἔφατ᾽ ἔκ τ᾽ ὀνόμαζεν: 

«ὢ πόποι, ᾗ μοι ἄχος περί τ᾽ αὐτοῦ καὶ περὶ 


πάντων: 


οὔ τι γάμου τοσσοῦτον ὀδύρομαι, ἀχνύμενός περ: 
εἰσὶ καὶ ἄλλαι πολλαὶ Ἀχαϊΐδες, αἱ μὲν ἐν αὐτῇ 
ἀμφιάλῳ Ἰθάκῃ, αἱ δ᾽ ἄλλῃσιν πολίεσσιν: 

ἀλλ᾽ εἰ δὴ τοσσόνδε βίης ἐπιδευέες εἰμὲν 


ἀντιθέου Ὀδυσῆος, ὅ τ’ οὐ δυνάµεσθα τανύσσαι 

θα σας γνοιαστώ το γάμο γρήγορα, και βιος στους δυο θα δώσω 


και σπίτι, δίπλα στο παλάτι µου χτισμένο, και συντρόφους 
θα σας λογιάζω του Τηλέμαχου κι αδέρφια εδώ και πέρα. 
Όμως ένα άλλο εγὠ ολοφάνερο σημάδι θα σας δείξω, 

για να πιστέψει ο νους σας σίγουρα, να µε καλογνωρίστε: 


Να το σημάδι εδώ που µου άνοιξε µε τ᾽ άσπρο δόντι ο κάπρος, 


µε τους υγιούς παλιά του Αυτόλυκου στον Παρνασό σαν πήγα.» 
Εἰπε, κι απ’ το βαθύ αναμέρισε σημάδι τα κουρέλια' 

κι εκείνοι, ως το 'δαν και το ξέτασαν καλά, τον Ὀδυσσέα 

τον αντρειωμένο γύρω αγκάλιαζαν και τον καλωσόριζαν 


χύνοντας δάκρυα και φιλώντας τον στην κεφαλή, στους ώμους. 


Το ίδιο κι εκείνος τους εφίλησε στην κεφαλή, στα χέρια. 
Θρηνώντας εκεί πέρα θα 'µεναν ως να βουτήξει ο γήλιος, 

αν ο Οδυσσέας δεν τους αντίσκοφτε και δεν τους έλεε τούτα: 
«Θρήνους και δάκρυα παρατάτε τα, µη βγει απ’ τον αντρωνίτη 


κανένας τώρα και θωρώντας µας το πει και πάρα µέσα. 


Με τη σειρά να μπείτε, ξέχωρα, κι όχι όλοι αντάµα θέλω, 
πρώτος εγώ και σεις κατόπι µου, κι ακουστέ το σημάδι: 

Όλοι οι μνηστήρες οι αρχοντόγεννοι σα δεις να µην αφήνουν 
το σαϊτολόγο να µου δώσουνε και το δοξάρι, παρ᾽ το, 


Εύμαιε, μονάχος, και διαβαίνοντας την κάμαρα, το τόξο 


μες στα δικά µου χέρια απίθωσε, και πες και στις γυναίκες 

στο αρχονταρίκι τα καλάρµοστα πορτόφυλλα να κλείσουν. 

Κι αν απ’ τους άντρες βόγγο κάποια τους ακούσει για και βρόντο, 
την ώρα που όλοι µέσα θα 'μαστε κλεισμένοι, από την πόρτα 


να µην προβάλει, µόνο αμίλητη να κάνει τη δουλειά της. 


Κι εσύ, τρανέ Φιλοίτιε, γρήγορα να κλείσεις µε το συρτή 

την πόρτα της αυλής, και δέσε την και µε σκοινί από πάνω.» 
Σαν εἰπε αυτά, στο αρχοντοκάµωτο παλάτι µέσα εδιάβη, 

και πήγε στο σκαμνί και κάθισε, που λίγο πριν καθόταν 


κι οι δυο του οι δούλοι μπήκαν έπειτα κι αυτοί στο αρχονταρίκι. 


Στριφογυρνούσε ωστόσο ο Ευρύμαχος στα χέρια το δοξάρι, 

στη λόχη της φωτιάς ζεσταίνοντας τις δυο του πήχες' 

όμως να το τανύσει ουδ’ έτσι μπόρεσε, κι η πέρφανη καρδιά του 
βαριαναστέναξε, και φώναξε βαρυγκομώντας κι εἰπε: 


«Ωχού µου, και για μένα θλίβουμαι και για τους άλλους όλους! 


Τόσο δεν κλαίω το γάμο που 'χασα, κι ας µου κοστίζει’ κι άλλες 
πολλές Ελληνοπούλες βρίσκουντοα μαθές, και στην Ιθάκη 

την ἴδια εδώ τη θαλασσόζωστη και σε άλλες πολιτείες' 
πικραίνουμαι που τόσο φάνηκε πιο κάτω η δύναμη µας 


απ’ του Οδυσσέα του ισόθεου᾽ ουτ’ ένας µας το τόξο να τανύσει 

τόξον: ἐλεγχείη δὲ καὶ ἐσσομένοισι πυθέσθαι.» 
ἡτὸν δ᾽ αὖτ᾽ Ἀντίνοος προσέφη, Εὐπείθεος υἱός: 
«Εὐρύμαχ᾽, οὐχ οὕτως ἔσται: νοέεις δὲ καὶ αὐτός. 
νῦν μὲν γὰρ κατὰ δῆμον ἑορτὴ τοῖο θεοῖο 


ἁγνή: τίς δέ κε τόξα τιταίνοιτ'; ἀλλὰ ἕκηλοι 


κάτθετ': ἀτὰρ πελέκεάς γε καὶ εἴ κ᾿ εἰῶμεν ἅπαντας 
ἑστάμεν: οὐ μὲν γάρ τιν᾽ ἀναιρήσεσθαι ὀΐω, 
ἐλθόντ ἐς μέγαρον Λαερτιάδεω Ὀδυσῆος. 

ἀλλ᾽ ἄγετ᾽, οἰνοχόος μὲν ἐπαρξάσθω δεπάεσσιν, 


ὄφρα σπείσαντες καταθείοµεν ἀγκύλα τόξα: 


ἠῶθεν δὲ κέλεσθε Μελάνθιον, αἰπόλον αἰγῶν, 
αἶγας ἄγειν, αἳ πᾶσι μέγ᾽ ἔξοχοι αἰπολίοισιν, 
ὄφρ᾽ ἐπὶ μηρία θέντες Ἀπόλλωνι κλυτοτόξῳ 
τόξου πειρώμεσθα καὶ ἐκτελέωμεν ἄεθλον.» 


ὡς ἔφατ᾽ Ἀντίνοος, τοῖσιν δ᾽ ἐπιήνδανε μῦθος. 


τοῖσι δὲ κήρυκες μὲν ὕδωρ ἐπὶ χεῖρας ἔχευαν, 
κοῦροι δὲ κρητῆρας ἐπεστέψαντο ποτοῖο, 


νώμησαν δ᾽ ἄρα πᾶσιν ἐπαρξάμενοι δεπάεσσιν. 


οἱ δ᾽ ἐπεὶ οὖν σπεῖσάν τ᾽ ἔπιόν θ᾽ ὅσον ἤθελε θυμός, 


τοῖς δὲ δολοφρονέων μετέφη πολύμητις Ὀδυσσεύς: 


«κέκλυτέ μευ, μνηστῆρες ἀγακλειτῆς βασιλείης: 
ὄφρ᾽ εἴπω τά µε θυμὸς ἐνὶ στήθεσσι κελεύει: 
Εὐρύμαχον δὲ μάλιστα καὶ Ἀντίνοον θεοειδέα 
λίσσομ’, ἐπεὶ καὶ τοῦτο ἔπος κατὰ μοῖραν ἔειπε, 


νῦν μὲν παῦσαι τόξον, ἐπιτρέψαι δὲ θεοῖσιν: 


ἠῶθεν δὲ θεὸς δώσει κράτος ᾧ κ᾿ ἐθέλῃσιν. 
ἀλλ᾽ ἄγ᾽ ἐμοὶ δότε τόξον ἐῦξοον, ὄφρα μεθ᾿ ὑμῖν 
χειρῶν καὶ σθένεος πειρήσομαι, ἤ μοι ἔτ᾽ ἐστὶν 
τς, οἵη πάρος ἔσκεν ἐνὶ γναμπτοῖσι μέλεσσιν, 


ᾖ ἤδη μοι ὄλεσσεν ἄλη τ᾽ ἀκομιστίη τε.» 


ὣς ἔφαθ᾽, οἱ δ᾽ ἄρα πάντες ὑπερφιάλως νεµέσησαν, 
δείσαντες μὴ τόξον ἐῦξοον ἐντανύσειεν. 

Ἀντίνοος δ᾽ ἐνένιπεν ἔπος τ᾽ ἔφατ᾽ ἔκ τ᾽ ὀνόμαζεν: 
«ἆ δειλὲ ξείνων, ἔνι τοι φρένες οὐδ᾽ ἠβαιαί: 


οὐκ ἀγαπᾷς ὃ ἕκηλος ὑπερφιάλοισι μεθ᾿ ἡμῖν 


δαίνυσαι, οὐδέ τι δαιτὸς ἀμέρδεαι, αὐτὰρ ἀκούεις 
μύθων ἡμετέρων καὶ ῥήσιος; οὐδέ τις ἄλλος 
ἡμετέρων μύθων ξεῖνος καὶ πτωχὸς ἀκούει. 
οἶνός σε τρώει μελιηδής, ὅς τε καὶ ἄλλους 


βλάπτει, ὃς ἄν μιν χανδὸν ἕλῃ μηδ᾽ αἴσιμα πίνῃ. 


οἶνος καὶ Κένταυρον, ἀγακλυτὸν Εὐρυτίωνα, 

ἄασ᾽ ἐνὶ μεγάρῳ μεγαθύμου Πειριθόοιο, 

ἐς Λαπίθας ἐλθόνθ': ὁ δ᾽ ἐπεὶ φρένας ἄασεν οἴνῳ, 
μαινόμενος κάκ᾽ ἔρεξε δόμον κάτα Πειριθόοιο: 


ἥρωας δ᾽ ἄχος εἷλε, διὲκ προθύρου δὲ θύραζε 

άξιος δεν είναι’ κι οι μελλούμενοι θα μάθουν τη ντροπή µας!» 
Κι ο γιος του Ευπείθη, ο Αντίνοος, γύρισε κι απηλογήθη κι εἰπε: 
«Αυτά δε θα γενούν, Ευρύμαχε, κι ατός σου το κατέχεις. 

Γιορτή είναι του θεού µας σήµερα κι ο κόσμος ξεφαντώνει, 


ιερἠ᾽ δοξαριά εδώ ποιος γνοιάζεται να σύρει; δίχως έγνοια 


βάλτε τα κάτω! Κι ας αφήσουμε να στέκουν τα πελέκια 

στη θέση τους᾽ δεν το φαντάζουμαι πως θα βρεθεί κανένας 
μες στου Οδυσσέα το αρχοντοπάλατο να μπει να τα σηκώσει. 
Ελάτε, ο κεραστής τις κούπες µας να πάρει να γεμίσει, 


και κάνοντας σπονδή ν᾿ αφήσουμε τα στρουφιχτά δοξάρια! 


Κι ο Μελανθέας ταχιά προστάχτε τον, ο γιδολάτης, να 'ρθει 
τις πιο παχιές του γίδες φέρνοντας απ’ όλο το κοπάδι' 

κι ως κάψουμε μεριά του Απόλλωνα του τρανοσαγιτάρη, 
το τόξο πια να δοκιμάσουμε, να πάρει ο αγώνας τέλος.» 


Αυτά εἰπε ο Αντίνοος, και στη γνώµη του μετά χαράς συγκλίναν. 


Κι οι κράχτες πήραν και τους έχυναν νερό στα χέρια πάνω, 

και τα κροντήρια τα παιδόπουλα πιοτό τα ξεχείλιζαν, 

και σε όλα τα ποτήρια εµοίραζαν, απ᾿ τις σπονδές ν᾿ αρχίσουν. 
Και σα στάλαξαν κι ήπιαν όλοι τους, όσο η καρδιά ποθούσε, 


ο πολυμήχανος τους μίλησε µε πονηριά Οδυσσέας: 


«Ακουστέ µου, της κοσμολόγητης βασίλισσας μνηστήρες, 
το τι η καρδιά στα στήθη µέσα µου µε σπρώχνει να μιλήσω' 
πιο απ᾽ όλους θέλω απ’ τον Ευρύμαχο µια χάρη να γυρέψω 
κι απ᾿ τον Αντίνοο το θεόμορφο’ τα "πε σωστά! σκολνάτε 


το τόξο πια, και στων αθάνατων τα χέρια τ᾽ άλλα αφήστε' 


ταχιά ο θεός τη νίκη σίγουρα θα δώκει σ᾽ όποιον θέλει. 

Μα ελατέ, δώστε το καλόξυστο δοξάρι και σε μένα, 

να ιδὠ αν µε ακούν τα χέρια, δύναμη και τώρα αν µου "χει μείνει, 
η ανάκαρα που ανθούσε κάποτε στο λυγερό κορμί µου, 


για µου την πήρε η κακοπέραση στα παραδέρµατά µου.» 


Αυτά εἰπε, και τους άλλους άµετρος θυμός τους συνεπήρε 
στο φόβο τους το καλοτόρνευτο δοξάρι µην τανύσει. 

Κι ο Αντίνοος τότε πήρε κι έλεγε, βαριά αποπαίρνοντάς τον: 
«Συφοριασμένε ξένε, µέσα σου σταλιά μυαλό δεν έχεις! 


Και δε σου φτάνει εδώ που απείραχτος μαζί µε αψηλομύτες 


αρχόντους τρως; Φαγί δε σου 'λειψε, και γίνουνται μπροστά σου 
οι αθιβολές µας κι οι κουβέντες µας. Ποιος άκουσε ποτέ του 
ξένος και ζήτουλας τα λόγια µας, ξον από σένα τώρα; 

Σ᾽ έχει χτυπήσει το μελόγλυκο κρασί και ποιόν δε βλάφτει, 


που ανοίει το στόμα του κι αλόγιαστα το πίνει, δίχως μέτρο; 


Απ’ το κρασί κι ο γαύρος Εύρυτος, ο Κένταυρος, θολώθη, 
μες στους Λαπίθες όταν βρέθηκε, στο σπίτι του αντρειωµένου 
Πειρίθου’ το κρασί του θόλωσε τα φρένα και θαρρεύτη 

στην τρέλα του δουλειές αταίριαστες να κάμει στου Πειρίθου 


το αρχοντικό. Κι εκείνοι οι αντρόκαρδοι του κόψαν θυμωμένοι 


300 


305 


310 


315 


320 


325 


330 


3835 


340 


ἕλκον ἀναΐξαντες, ἀπ᾽ οὔατα νηλέϊ χαλκῷ 
ῥῖνάς τ᾿ ἀμήσαντες: ὁ δὲ φρεσὶν ᾖσιν ἀασθεὶς 
ἤ]εν ἣν ἄτην ὀχέων ἀεσίφρονι θυμῷ. 

ἐξ οὗ Κενταύροισι καὶ ἀνδράσι νεῖκος ἐτύχθη, 


οἳ δ᾽ αὐτῷ πρώτῳ κακὸν εὕρετο οἰνοβαρείων. 


ὣς καὶ σοὶ μέγα πῆμα πιφαύσκομαι, αἴ κε τὸ τόξον 
ἐντανύσῃς: οὐ γάρ τευ ἐπητύος ἀντιβολήσεις 
ἡμετέρῳ ἐνὶ δήμῳ, ἄφαρ δέ σε νηῖ μελαίνῃ 

εἰς Ἔχετον βασιλῆα, βροτῶν δηλήμονα πάντων, 


πέμψομεν: ἔνθεν δ᾽ οὔ τι σαώσεαι: ἀλλὰ ἕκηλος 


πῖνέ τε, μηδ᾽ ἐρίδαινε μετ᾽ ἀνδράσι κουροτέροισιν.» 
ὥτὸν δ᾽ αὖτε προσέειπε περίφρων Πηνελόπεια: 
«Ἀντίνο᾽, οὐ μὲν καλὸν ἀτέμβειν οὐδὲ δίκαιον 
ξείνους Τηλεμάχου, ὃς κεν τάδε δώμαθ᾽ ἵκηται: 


ἔλπεαι, αἴ χ᾽ ὁ ξεῖνος Ὀδυσσῆος μέγα τόξον 


ἐντανύσῃ χερσίν τε βίηφί τε ἦφι πιθήσας, 
οἴκαδέ μ᾽ ἄξεσθαι καὶ ἑὴν θήσεσθαι ἄκοιτιν; 
οὐδ᾽ αὐτός που τοῦτό γ᾽ ἐνὶ στήθεσσιν ἔολπε: 
μηδέ τις ὑμείων τοῦ γ᾽ εἵνεκα θυμὸν ἀχεύων 


ἐνθάδε δαινύσθω, ἐπεὶ οὐδὲ μὲν οὐδὲ ἔοικεν.» 


τὴν δ᾽ αὖτ᾽ Εὐρύμαχος, Πολύβου πάϊς, ἀντίον ηὔδα: 


«κούρη Ἰκαρίοιο, περίφρον Πηνελόπεια, 
οὔ τί σε τόνδ᾽ ἄξεσθαι ὀϊόμεθ': οὐδὲ ἔοικεν: 
ἀλλ᾽ αἰσχυνόμενοι φάτιν ἀνδρῶν ἠδὲ γυναικῶν, 


μή ποτέ τις εἴπῃσι κακώτερος ἄλλος Ἀχαιῶν 


ἢ πολὺ χείρονες ἄνδρες ἀμύμονος ἀνδρὸς ἄκοιτιν 
μνῶνται, οὐδέ τι τόξον ἐῦξοον ἐντανύουσιν: 

ἀλλ᾽ ἄλλος τις πτωχὸς ἀνὴρ ἀλαλήμενος ἐλθὼν 
ῥηϊδίως ἐτάνυσσε βιόν, διὰ δ᾽ ἧκε σιδήρου. 


ὣς ἐρέουσ', ἡμῖν δ᾽ ἂν ἐλέγχεα ταῦτα γένοιτο.» 


τὸν δ᾽ αὖτε προσέειπε περίφρων Πηνελόπεια: 
«Εὐρύμαχ᾽, οὔ πως ἔστιν ἐὐκλεῖας κατὰ δῆμον 
ἔμμεναι οἳ δὴ οἶκον ἀτιμάζοντες ἔδουσιν 
ἀνδρὸς ἀριστῆος: τί δ᾽ ἐλέγχεα ταῦτα τίθεσθε; 


οὗτος δὲ ξεῖνος μάλα μὲν μέγας ἠδ᾽ εὐπηγής, 


πατρὸς δ᾽ ἐξ ἀγαθοῦ γένος εὔχεται ἔμμεναι υἱός. 
ἀλλ᾽ ἄγε οἱ δότε τόξον ἐῦξοον, ὄφρα ἴδωμεν. 
ὧδε γὰρ ἐξερέω, τὸ δὲ καὶ τετελεσμένον ἔσται: 
εἴ κέ μιν ἐντανύσῃ, δώῃ δέ οἱ εὖχος Ἀπόλλων, 


ἕσσω μιν χλαῖνάν τε χιτῶνά τε, εἵματα καλά, 


δώσω δ᾽ ὀξὺν ἄκοντα, κυνῶν ἀλκτῆρα καὶ ἀνδρῶν, 
καὶ ξίφος ἄμφηκες: δώσω δ᾽ ὑπὸ ποσσὶ πέδιλα, 
πέμψω δ᾽ ὅππη μιν κραδίη θυμός τε κελεύει.» 

τὴν δ᾽ αὖ Τηλέμαχος πεπνυμένος ἀντίον ηὔδα: 


«μῆτερ ἐμή, τόξον μὲν Ἀχαιῶν οὔ τις ἐμεῖο 

μύτες κι αφτιά µε τον ανέσπλαχνο χαλκό, και σοὐρνοντάς τον 
τον βγάλαν όξω σπ᾿ την αυλόπορτα᾽ κι αυτός µε θολωμένα 
τραβούσε φρένα, µες στη σύθολη του νου του παραζάλη. 
Έτσι άνοιξε μαθές ο πόλεμος ανάμεσα σε ανθρώπους 


και Κενταύρους, µα αυτός το πλέρωοε πιο πρώτα το μεθύσι! 


Όμοιο κακό ψυχανεμίζουμαι για σένα, αν το δοξάρι 
τανύσεις, κι ούτε πια συμπόνεση θα βρεις απ’ το λαό µας' 
την ἰδιαν ώρα θα σε στείλουμε µε μελανό καράβι 

στον Έχετο το ρήγα, που άνθρωπο δε συµπονά κανένα, 


και δε γλιτώνεις πια απ’ τα χέρια του. Κάθου λοιπόν και πίνε 


συμμαζεμένος᾽ µε τους νιούτσικους τι θες και καβγαδίζεις;» 
Κι η Πηνελόπη τότε η φρόνιμη γυρνώντας του αποκρίθη: 
«Τον ξένο, Αντίνοε, του Τηλέμαχου, µια κι έφτασε σε τούτο 
το σπίτι, είναι άδικο κι αταίριαστο να τον καταφρονάμε. 


Ο ξένος δείχνει πως θαρρεύεται στα χέρια, στην αντρεία του’ 


πιστεύεις, αν τανύσει το τρανό δοξάρι του Οδυσσέα, 

πως θα µε πάρει αλήθεια σπίτι του, γυναίκα του να γένω; 
Τέτοιαν ελπίδα µες στα στήθη του μηδέ κι ατός του κρύβει. 
Γι αυτό το πράµα ας µη συχύζεται λοιπόν, καθώς γλεντάτε, 


κανένας σας’ κι ουδέ θα ταίριαζαν δουλειές αλήθεια τέτοιες!» 


Κι ο Ευρύμαχος, ο γιος του Πόλυβου, της αποκρίθη κι εἰπε: 
«Δε λέμε Πηνελόπη, φρόνιμη του Ικάριου θυγατέρα, 

πως θα σε πάρει, τέτοιο αταίριαστο ποιος λογαριάζει γάμο; 
Είναι μονάχα που ντρεπόµαστε των γυναικών τα λόγια 


και των αντρών, κανένας κάποτε µην πει αχαμνότερος µας: 


» Άντρες ζητούν πολύ πιο αδύναμοι τρανού το ταίρι αρχόντου. 
κι ουδέ μπορούν το καλοτόρνευτο δοξάρι του να σύρουν! 

Κι ήρθε ένας άλλος, ένας ζήτουλας παραδαρµένος, ξάφνου 
και διάβη τα πελέκια, ακόπιαστα τανυώντας το δοξάρι." 


Αυτά µπορεί να πουν, και πάνω µας πολλή ντροπή θα πέσει.» 


Κι η Πηνελόπη τότε η φρόνιµη του µεταπηλογήθη: 

«Έτσι κι αλλιώς θαρρείς, Ευρύμαχε, πως τους δοξάζει ο κόσμος 
εκείνους που ντροπιάζουν τρώγοντας το σπίτι ενού αντρειωμένου; 
Ο λόγος ποιος λοιπόν να νιώθετε µε τούτα ντροπιασμένοι; 


Καλοδεμένος κι αψηλόκορμος ο ξένος δείχνει να 'ναι, 


και το 'χει για καμάρι που άρχοντας ο κύρης του λογιόταν. 
Ομπρός, το τορνεµένο δώστε του δοξάρι, για να δούμε. 
Πάνω σ᾽ αυτό κάτι άλλο θα 'λεγα, που σίγουρα θα γένει: 
Αν το τανύσει λέω κι ο Απόλλωνας του δώσει αυτή τη δόξα, 


θα πω να του χαρίσουν όμορφη χλαμύδα και χιτώνα, 


κι ένα κοντάρι σουβλερόμυτο, µακριά σκυλιά κι ανθρώπους 

να διώχνει, και σπαθί και σάνταλα στα δυο του πόδια, κι όπου 
καρδιά και νους τον σπρώχνουν, πρόθυμα θα τον καλοστρατίσω.» 
Κι ο γνωστικός γυρνάει Τηλέμαχος κι απηλογιά της δίνει: 


«Εγώ εἰμαι ο αφέντης τώρα, μάνα µου, του δοξαριού᾽ το δίνω 

κρείσσων, ᾧ κ᾿ ἐθέλω, δόμεναί τε καὶ ἀρνήσασθαι, 
οὔθ᾽ ὅσσοι κραναἠν Ἰθάκην κάτα κοιρανέουσιν, 
οὔθ᾽ ὅσσοι νήσοισι πρὸς Ἤλιδος ἱπποβότοιο: 

τῶν οὔ τίς μ᾽ ἀέκοντα βιήσεται, αἴ κ᾿ ἐθέλωμι 


καὶ καθάπαξ ξείνῳ δόμεναι τάδε τόξα φέρεσθαι. 


ἀλλ᾽ εἰς οἶκον ἰοῦσα τὰ σ᾽ αὐτῆς ἔργα κόμιζε, 
ἱστόν τ᾽ ἠλακάτην τε, καὶ ἀμφιπόλοισι κέλευε 
ἔργον ἐποίχεσθαι: τόξον δ᾽ ἄνδρεσσι μελήσει 
πᾶσι, μάλιστα δ᾽ ἐμοί: τοῦ γὰρ κράτος ἔστ᾽ ἐνὶ οἴκῳ.» 


ἡ μὲν θαμβήσασα πάλιν οἶκόνδε βεβήκει: 


παιδὸς γὰρ μῦθον πεπνυμένον ἔνθετο θυμῷ. 

ἐς δ᾽ ὑπερῷ᾽ ἀναβᾶσα σὺν ἀμφιπόλοισι γυναιξὶ 
κλαῖεν ἔπειτ᾽ Ὀδυσῆα, φίλον πόσιν, ὄφρα οἱ ὕπνον 
ἡδὺν ἐπὶ βλεφάροισι βάλε γλαυκῶπις Ἀθήνη. 


αὐτὰρ ὁ τόξα λαβὼν φέρε καμπύλα δῖος ὑφορβός: 


μνηστῆρες δ᾽ ἄρα πάντες ὁμόκλεον ἐν μεγάροισιν: 
ὧδε δέ τις εἴπεσκε νέων ὑπερηνορεόντων: 

«πῆ δὴ καμπύλα τόξα φέρεις, ἀμέγαρτε συβῶτα, 
πλαγκτέ; τάχ᾽ αὖ σ᾽ ἐφ᾽ ὕεσσι κύνες ταχέες 
κατέδονται 


οἷον ἀπ᾽ ἀνθρώπων, οὓς ἔτρεφες, εἴ κεν Ἀπόλλων 


ἡμῖν ἱλήκῃσι καὶ ἀθάνατοι θεοὶ ἄλλοι.» 

ὣς φάσαν, αὐτὰρ, ὁ θῆκε φέρων αὐτῇ ἐνὶ χώρῃ, 
δείσας, οὕνεκα πολλοὶ ὁμόκλεον ἐν μεγάροισιν. 
Τηλέμαχος δ᾽ ἑτέρωθεν ἀπειλήσας ἐγεγώνει: 


«ἄττα, πρόσω φέρε τόξα: τάχ᾽ οὐκ εὖ πᾶσι πιθήσεις 


μή σε καὶ ὁπλότερός περ ἐὼν ἀγρόνδε δίωμαι, 
βάλλων χερμαδίοισι: βίηφι δὲ φέρτερός εἰμι. 

αἲ γὰρ πάντων τόσσον, ὅσοι κατὰ δώματ᾽ ἔασι, 
μνηστήρων χερσίν τε βίηφί τε φέρτερος εἴην: 
τῷ κε τάχα στυγερῶς τιν᾽ ἐγὼ πέμψαιμι νέεσθαι 


ἡμετέρου ἐξ οἴκου, ἐπεὶ κακὰ μηχανόωνται.» 

ὣς ἔφαθ᾽, οἱ δ᾽ ἄρα πάντες ἐπ᾽ αὐτῷ ἡδὺ γέλασσαν 
μνηστῆρες, καὶ δὴ μέθιεν χαλεποῖο χόλοιο 
Τηλεμάχῳ: τὰ δὲ τόξα φέρων ἀνὰ δῶμα συβώτης 


ἐν χείρεσσ᾽ Ὀδυσῆϊ δαΐφρονι θῆκε παραστάς. 


ἐκ δὲ καλεσσάμενος προσέφη τροφὸν Εὐρύκλειαν: 
«Τηλέμαχος κέλεταί σε, περίφρων Εὐρύκλεια, 
κληῖσαι μεγάροιο θύρας πυκινῶς ἀραρυίας. 

ἢν δέ τις ἢ στοναχῆς ἠὲ κτύπου ἔνδον ἀκούσῃ 


ἀνδρῶν ἡμετέροισιν ἐν ἕρκεσι, μή τι θύραζε 


προβλώσκειν, ἀλλ᾽ αὐτοῦ ἀκὴν ἔμεναι παρὰ ἔργῳ.» 
ὣς ἄρ᾽ ἐφώνησεν, τῇ δ᾽ ἄπτερος ἔπλετο μῦθος, 
κλήϊσεν δὲ θύρας μεγάρων εὖ ναιεταόντων. 


σιγῇ δ᾽ ἐξ οἴκοιο Φιλοίτιος ἆλτο θύραζε, 

για κι όχι σ᾽ όποιον θέλω, λεύτερα! Κανείς Αργίτης άλλος, 
μηδέ οι ρηγάδες την πετρόχαρη που κυβερνούν Ιθάκη 
για τα νησιά μπροστά στην Ἠλιδα την αλογοθροφούσα. 
Με το στανιό κανείς δε δύνεται να µε κρατήσει, αν θέλω 


το τόξο που θωρείς στον ξένο µου για πάντα να χαρίσω. 


Μα εσύ στην κάµαρα σου πήγαινε και τις δουλειές σου κοίτα, 

τον αργαλειό, τη ρόκα, πρόσταζε κι οι βάγιες να δουλεύουν 

για το δοξάρι εσύ µη γνοιάζεσαι θα το φροντίσουν οι άντρες --- 
όλοι, µα εγώ πιο απ᾿ όλους᾽ κύβερνος εγώ εἶμαι του σπιτιού µου!» 


Εκείνη εσάστισε, και βάζοντας τα μυαλωμένα λόγια 


του γιου της στην καρδιά ξεκίνησε στην κάμαρα της πίσω. 
Κι όπως ανέβη µε τις βάγιες της στο ανώι, για να πλαγιάσει, 
τον Οδυσσέα θυμήθη κι έκλαιγε, τον άντρα της, ωσόπου 
της έχυσε η Αθηνά η γλαυκόµατη γλυκά στα μάτια γύπνο 


Το θείο χοιροβοσκό ως αντίκρισαν ωστόσο το δοξάρι 


να κουβαλά οι μνηστήρες, θύμωσαν στον αντρωνίτη μέσα, 

κι έτσι φώναζαν απ’ τους νιούτσικους τους φαντασμένους κάποιοι: 
«Το γυριστό δοξάρι που το πας, χοιροβοσκέ χαμένε, 

που εδώ όλο τριγυρνάς; Τα γρήγορα που ανάθρεφες σκυλιά σου 


θα σε ξεσκίσουν µπρος στους χοίρους του στα ξώμερα σε λίγο, 


μονάχα ο Φοίβος κι οι άλλοι αθάνατοι θεοί να µας σταθούνε.» 


Έτσι έλεγαν, κι εκείνος τρόμαξε που του φώναζαν τόσοι 


στην κάμαρα, κι εκεί που βρέθηκε, το τόξο αφήκε κάτω. 
Μα κι ο Τηλέμαχος τον έπιασε µε τις φοβέρες κι εἰπε: 


«Παππουλη, φερ᾽ το τόξο! Σίγουρα δε θα 'βγει σε καλό σου 


πολούς ν᾿ ακούς. Αν και μικρότερος, στις πέτρες θα σε στρώσω 
ως τα χωράφια κυνηγώντας σε’ τι ο πιο γερός εγώ εἰμαι. 

Αχ, να Ταν όμοια κάτω να 'βαζα στη δύναμη, στα χέρια 

και τους μνηστήρες, όσοι βρίσκουνται στο αρχοντικό µας μέσα! 


Άσκημα τότε από το σπίτι µας σε µια στιγµή θα φεύγαν 


διωγμένοι κάποιοι, που στα φρένα τους κακά μονάχα κλώθουν.» 
Αυτά εἰπε, κι ὁλοι µε τα λόγια του γέλασαν οι μνηστήρες, 

τι πια ξεθύμαινε στα φρένα τους ο άγριος θυμός που νιώθαν 

για τον Τηλέμαχο. Και διάβηκε την κάμαρα κρατώντας 


ο Εὐμαιος το τόξο και το απίθωσε µες στου Οδυσσέα τα χέρια' 


μετά τη βάγια Ευρύκλεια φώναξε, κι ως βγήκε αυτή, της εἰπε: 
«Σου δίνει προσταγή ο Τηλέμαχος, Ευρύκλεια μυαλωμένη, 

στο αρχονταρίκι τα καλάρµοστα πορτόφυλλα να κλείσεις. 

Κι αν απ’ τους άντρες βόγγο κάποια σας ακούσει για και βρόντο, 


την ώρα που όλοι μέσα θα 'µαστε κλεισμένοι, από την πόρτα 


να µην προβάλει, μόνο αμίλητη να κάνει τη δουλειά της.» 
Είπε, κι ο λόγος του δεν έφυγε του κάκου᾽ τρέχει η βάγια 
και του αντρωνίτη δίχως άργητα του στέριου κλειεί την πόρτα. 


Μαζί ο Φιλοίτιος όξω πήδηξε δίχως μιλιά απ’ το σπίτι 

κλήϊσεν δ᾽ ἄρ᾽ ἔπειτα θύρας εὐερκέος αὐλῆς. 


κεῖτο δ᾽ ὑπ᾽ αἰθούσῃ ὅπλον νεὸς ἀμφιελίσσης 
βύβλινον, ᾧ ῥ᾽ ἐπέδησε θύρας, ἐς δ᾽ ἤϊεν αὐτός: 
ἔζετ᾽ ἔπειτ᾽ ἐπὶ δίφρον ἰών, ἔνθεν περ ἀνέστη, 
εἰσορόων Ὀδυσῆα. ὁ δ᾽ ἤδη τόξον ἐνώμα 


πάντη ἀναστρωφῶν, πειρώμενος ἔνθα καὶ ἔνθα, 


μὴ κέρα ἶπες ἔδοιεν ἀποιχομένοιο ἄνακτος. 
ὧδε τις εἴπεσκεν ἰδὼν ἐς πλησίον ἄλλον: 
«ἢ τις θηητὴρ καὶ ἐπίκλοπος ἔπλετο τόξων: 


ἤ ῥά νύ που τοιαῦτα καὶ αὐτῷ οἴκοθι κεῖται 


ἢ γ᾽ ἐφορμᾶται ποιησέμεν, ὡς ἐνὶ χερσὶ 


νωμᾷ ἔνθα καὶ ἔνθα κακῶν ἔμπαιος ἀλήτης.» 
ἄλλος δ᾽ αὖ εἴπεσκε νέων ὑπερηνορεόντων: 
«αἲ γὰρ δὴ τοσσοῦτον ὀνήσιος ἀντιάσειεν 


ὡς οὗτός ποτε τοῦτο δυνήσεται ἐντανύσασθαι.» 


ὣς ἄρ᾽ ἔφαν μνηστῆρες: ἀτὰρ πολύμητις Ὀδυσσεύς, 


αὐτίκ᾽ ἐπεὶ μέγα τόξον ἐβάστασε καὶ ἴδε πάντη, 
ὡς ὅτ᾽ ἀνὴρ φόρμιγγος ἐπιστάμενος καὶ ἀοιδῆς 
ῥηϊδίως ἐτάνυσσε νέῳ περὶ κόλλοπι χορδήν, 
ἅψας ἀμφοτέρωθεν ἐὐστρεφὲς ἔντερον οἰός, 
ὣς ἄρ᾽ ἄτερ σπουδῆς τάνυσεν μέγα τόξον 


Ὀδυσσεύς. 


δεξιτερῇ ἄρα χειρὶ λαβὼν πειρήσατο νευρῆς: 

ἡ δ᾽ ὑπὸ καλὸν ἄεισε, χελιδόνι εἰκέλη αὐδήν. 
μνηστῆρσιν δ᾽ ἄρ᾽ ἄχος γένετο μέγα, πᾶσι δ᾽ ἄρα 
χρὼς 

ἐτράπετο: Ζεὺς δὲ μεγάλ᾽ ἔκτυπε σήματα φαίνων: 


γήθησέν τ᾽ ἄρ᾽ ἔπειτα πολύτλας δῖος Ὀδυσσεύς. 


ὅττι ῥά οἱ τέρας ἧκε Κρόνου πάϊς ἀγκυλομήτεω: 
εἵλετο δ᾽ ὠκὺν ὀϊστόν, ὃ οἱ παρέκειτο τραπέζῃ 
γυμνός: τοὶ δ᾽ ἄλλοι κοίλης ἔντοσθε φαρέτρης 
κείατο, τῶν τάχ᾽ ἔμελλον Ἀχαιοὶ πειρήσεσθαι. 


τόν ῥ᾽ ἐπὶ πήχει ἑλὼν ἕλκεν νευρὴν γλυφίδας τε, 


αὐτόθεν ἐκ δίφροιο καθήμενος, ἧκε δ᾽ ὀϊστὸν 
ἄντα τιτυσκόμενος, πελέκεων δ᾽ οὐκ ἤμβροτε 
πάντων 

πρώτης στειλειῆς, διὰ δ᾽ ἀμπερὲς ἦλθε θύραζε 
ἰὸς χαλκοβαρής: ὁ δὲ Τηλέμαχον προσέειπε: 


«Τηλέμαχ᾽, οὔ σ᾽ ὁ ξεῖνος ἐνὶ μεγάροισιν ἐλέγχει 


ἥμενος, οὐδέ τι τοῦ σκοποῦ ἤμβροτον οὐδέ τι τόξον 
δὴν ἔκαμον τανύων: ἔτι μοι μένος ἔμπεδόν ἐστιν, 
οὐχ ὥς µε μνηστῆρες ἀτιμάζοντες ὄνονται. 

νῦν δ᾽ ὥρη καὶ δόρπον Ἀχαιοῖσιν τετυκέσθαι 


ἐν φάει, αὐτὰρ ἔπειτα καὶ ἄλλως ἑψιάασθαι 

και της αυλής της γυροτείχιστης μαντάλωσε τις πόρτες' 


και µε κανάβινο ως τις έδεσε σκοινί, που στο χαγιάτι 
βρήκε από πλοίο γερακομύτικο, στον αντρωνίτη μπήκε 
και στο σκαμνί, οὐθε ασκώθη, κάθισε ξανά, τον Οδυσσέα 
κοιτάζοντας. Κι αυτός γυρόφερνε µια δω, µια κει το τόξο 


κι απ’ όλες τις μεριές το ξέταζε, τα κερατά του ο σκόρος 


μην εἰχε φάει τυχόν, ο αφέντης του σα χρόνιζε στα ξένα. 

Κι οι άλλοι μιλούσαν, ο καθένας τους στο διπλανό γυρνώντας: 
«Πως το κοιτάζει έτσι παράξενα’ κάτι σκαρώνει πάλε! 

Θα "χει κι αυτός μαθές στο σπίτι του δοξάρια σαν και τούτο, 


για και να φτιάξει διαλογίζεται! Για δες τον πως ολούθε 


το γυροφέρνει ο κακορίζικος, χαμένος διακονιάρης!» 
Και λέγαν άλλοι από τους νιούτσικους τους φαντασμένους τέτοια: 
«Τόσο καλό να ιδεί κι αργότερα τούτος εδώ, μακάρι, 


όσο μαθές θα βρει τη δύναμη το τόξο να τανύσει!» 


Έτσι μιλούσαν ο πολύβουλος στο μεταξύ Οδυσσέας, 


το μέγα του δοξάρι ως φούχτωσε και το 'δε ολούθε γύρα, 
σαν τραγουδάρης, που’ ναι η τέχνη του να παίζει την κιθάρα 
και δένει από τις δυο τις άκρες της αρνιού στριµµένη κόρδα 
και στο καινούργιο της την τάνυσε στριφτάρι δίχως κόπο, 


όμοια ο Οδυσσέας ετάνυσε εύκολα το µέγα του δοξάρι’ 


µετά την κόρδα του δοκίµασε µε το δεξιό του χέρι, 

κι εκείνη αχό γλυκόν ανάδωκε, σα να Ταν χελιδόνα. 

Αγκούσα τους μνηστήρες πλάκωσε και χλώμιασε η θωριά τους' 
κι ο Δίας βαριά ψηλάθε βρόντηξε, για τους θνητούς σημάδι' 


κι ο αρχοντογέννητος, πολύπαθος το χάρηκε Οδυσσέας, 


που ο γιος του Κρόνου του δολόπλοκου σημάδι του 'χε στείλει, 
και τη σαγίτα αρπάει, που δίπλα του βρισκόταν στο τραπέζι 
γυμνή’ τι οι επίλοιττες απόµεναν στο σαϊτολόγο ακόµα --- 

κι αυτές σε λίγο θα τις ένιωθαν οι Αργίτες στο κορμί τους' 


κι ως το δοξάρι του µεσόπιασε, χορδή κι αγκίδια σέρνει, 


κι απ᾿ το θρονί του, σημαδεύοντας γραμμή μπροστά, τη ρίχνει 
καθούμενος᾽ κι ουτ’ ένα ξέσφαλε πελέκι, από την πρώτη 
τρύπα περνώντας, η χαλκόβαρη σαγίτα, μον’ τα διάβη 

μιαν άκρη ως άλλη’ στον Τηλέμαχο μιλούσε τότε εκείνος: 


«Δε σε ντροπιάζει ο ξένος, σπίτι σου, Τηλέμαχε, που εδέχτης' 


δεν τον ἐλάθεψα το στόχο µου, κι ουδέ και το δοξάρι 

να το τανύσω βασανίστηκα᾽ το λέει η καρδιά µου ακόµα! 
Την καταφρόνια δεν την ἀξιζα που µου 'χαν οι μνηστήρες. 
Ωστόσο εἶναι ώρα να συντάξουµε και δείπνο στους Αργίτες, 


όσο που φέγγει, και ξεφάντωση να γίνει µε τραγούδι 

μολπῇ καὶ φόρμιγγι: τὰ γάρ τ᾽ ἀναθήματα δαιτός.» 
ᾖ καὶ ἐπ᾽ ὀφρύσι νεῦσεν: ὁ δ᾽ ἀμφέθετο ξίφος ὀξὺ 
Τηλέμαχος, φίλος υἱὸς Ὀδυσσῆος θείοιο, 

ἀμφὶ δὲ χεῖρα φίλην βάλεν ἔγχει, ἄγχι δ᾽ ἄρ᾽ αὐτοῦ 


πὰρ θρόνον ἑστήκει κεκορυθμένος αἴθοπι χαλκῷ. 

και µε κιθάρα’ τα τραπέζια µας αυτά είναι που πρεπίζουν.» 
Είπε, και µε τα φρύδια του Ύνεψε᾽ κι εκείνος, του Οδυσσέα 

ο γιος του αρχοντικού, ο Τηλέμαχος, το κοφτερό του εζώστη 
σπαθί, κι αρπώντας το κοντάρι του, στον κύρη δίπλα εστάθη, 


πλάι στα θρονί του, µες στη λιόφωτη, χαλκήν αρµατωσιά του. 

ΟΜΗΡΟΥ ΟΔΥΣΣΕΙΑ -χ- 


αὐτὰρ ὁ γυμνώθη ῥακέων πολύμητις Ὀδυσσεύς, 
ἆλτο δ᾽ ἐπὶ μέγαν οὐδόν, ἔχων βιὸν ἠδὲ φαρέτρην 
ἰῶν ἐμπλείην, ταχέας δ᾽ ἐκχεύατ᾽ ὀϊστοὺς 


αὐτοῦ πρόσθε ποδῶν, μετὰ δὲ μνηστῆρσιν ἔειπεν: 


«οὗτος μὲν δὴ ἄεθλος ἀάατος ἐκτετέλεσται: 


νῦν αὖτε σκοπὸν ἄλλον, ὃν οὔ πώ τις βάλεν ἀνήρ, 


εἴσομαι, αἴ κε τύχωμι, πόρῃ δέ μοι εὖχος Ἀπόλλων.» 


ᾖ καὶ ἐπ᾽ Ἀντινόῳ ἰθύνετο πικρὸν ὀϊστόν. 


ἦ τοι ὁ καλὸν ἄλεισον ἀναιρήσεσθαι ἔμελλε, 


χρύσεον ἄμφωτον, καὶ δὴ μετὰ χερσὶν ἐνώμα, 
ὄφρα πίοι οἴνοιο: φόνος δέ οἱ οὐκ ἐνὶ θυμῷ 
μέμβλετο: τίς κ᾿ οἴοιτο μετ᾽ ἀνδράσι δαιτυμόνεσσι 
μοῦνον ἐνὶ πλεόνεσσι, καὶ εἰ μάλα καρτερὸς εἴη, 


οἱ τεύξειν θάνατόν τε κακὸν καὶ κῆρα μέλαιναν; 


τὸν δ᾽ Ὀδυσεὺς κατὰ λαιμὸν ἐπισχόμενος βάλεν ἰῷ, 


ἀντικρὺ δ᾽ ἁπαλοῖο δι’ αὐχένος ἤλυθ’ ἀκωκή. 
ἐκλίνθη δ᾽ ἑτέρωσε, δέπας δέ οἱ ἔκπεσε χειρὸς 
βλημένου, αὐτίκα δ᾽ αὐλὸς ἀνὰ ῥῖνας παχὺς ἦλθεν 


αἵματος ἀνδρομέοιο: θοῶς δ᾽ ἀπὸ εἶο τράπεζαν 


ὦσε ποδὶ πλήξας, ἀπὸ δ᾽ εἴδατα χεῦεν ἔραζε: 


σῖτός τε κρέα τ᾽ ὀπτὰ φορύνετο. τοὶ δ᾽ ὁμάδησαν 


μνηστῆρες κατὰ δώμαθ’, ὅπως ἴδον ἄνδρα πεσόντα, 


ἐκ δὲ θρόνων ἀνόρουσαν ὀρινθέντες κατὰ δῶμα, 


πάντοσε παπταίνοντες ἐὐδμήτους ποτὶ τοίχους: 


οὐδέ πη ἀσπὶς ἔην οὐδ᾽ ἄλκιμον ἔγχος ἑλέσθαι. 
νείκειον δ᾽ Ὀδυσῆα χολωτοῖσιν ἐπέεσσι: 

«ξεῖνε, κακῶς ἀνδρῶν τοξάζεαι: οὐκέτ᾽ ἀέθλων 
ἄλλων ἀντιάσεις: νῦν τοι σῶς αἰπὺς ὄλεθρος. 


καὶ γὰρ δὴ νῦν φῶτα κατέκτανες ὃς μέγ᾽ ἄριστος 


κούρων εἰν Ἰθάκῃ: τῷ σ᾽ ἐνθάδε γῦπες ἔδονται.» 
ἴσκεν ἕκαστος ἀνήρ, ἐπεὶ ἡ φάσαν οὐκ ἐθέλοντα 
ἄνδρα κατακτεῖναι: τὸ δὲ νήπιοι οὐκ ἐνόησαν, 
ὡς δή σφιν καὶ πᾶσιν ὀλέθρου πείρατ’ ἐφῆπτο. 
τοὺς δ᾽ ἄρ᾽ ὑπόδρα ἰδὼν προσέφη πολύμητις 


Ὀδυσσεύς: 


«ὦ κύνες, οὔ μ᾽ ἔτ᾽ ἐφάσκεθ᾽ ὑπότροπον οἴκαδ᾽ 
ἱκέσθαι 

δήμου ἄπο Τρώων, ὅτι μοι κατεκείρετε οἶκον, 
δμῳῇσιν δὲ γυναιξὶ παρευνάζεσθε βιαίως, 
αὐτοῦ τε ζώοντος ὑπεμνάασθε γυναῖκα, 


οὔτε θεοὺς δείσαντες, οἳ οὐρανὸν εὐρὺν ἔχουσιν, 


Τότε ο Οδυσσέας ο πολυμήχανος γυμνώθη απ’ τα κουρέλια 
και στο κατώφλι απάνω πήδηξε, κρατώντας το δοξάρι 
και το γεμάτο σαϊτολόγο του, και τις γοργές σαγίτες 


αυτοί, μπροστά στα πόδια του, άδειασε, και στους μνηστήρες εἰπε: 


«Πια τέλος πήρε αυτό το αλύπητο δοκίμι µας, και τώρα 

διαλέγω άλλο σημάδι, που άνθρωπος κανείς δε βρήκε ακόµα, 
να ιδώ αν πετύχω κι αν ο Απόλλωνας µου δώσει αυτή τη δόξα.» 
Έτσι σα μίλησε, σημάδεψε και στον Αντίνοο ρίχνει 


πικρή σαγίτα. Εκείνος ἁπλωνε µια κούπα να σηκώσει, 


μαλαματένια, δίχερη, όμορφη’ την έπαιζε στα χέρια 

κιόλας, κρασί να πιεί, το θάνατο χωρίς να βάζει ο νους του᾽ 
ήτανε τόσοι δα οι συντράπεζοι --- και ποιος το φανταζόταν 
πως ένας σε πολλούς ανάμεσα, µε όσην αντρεία κι αν εἶχε, 


άσκηµο θάνατο θα του 'δινε κι ασβρλωμένη μοίρα! 


Μα ως σημµαδεύοντας τον πέτυχε πα στο λαιμό ο Οδυσσέας, 
απαντικρύ ο χαλκός επρόβαλε στον τρυφερό του σβέρκο᾽ 
και χτυπημένος πίσω ανάγειρε και του 'Φυγε απ’ το χέρι 

η κούπα, και κρουνός ξεχύθηκε μεμιάς απ’ τα ρουθούνια 


το αίμα το ανθρώπινο, και πέταξε µακριά του το τραπέζι 


κλωτσώντας το, και χάμω σκόρπισαν τα κρέατα τα ψηµένα 

και τα ψωμιά, και στο αίμα βάφτηκαν. Κι ασκώσαν οι μνηστήρες 
βουή τρανή, σαν είδαν άνθρωπος να πέφτει σκοτωμένος᾽ 

κι απ᾿ τα θρονιά σκιαγμένοι επήδηξαν και τρέχαν δώθε κείθε, 


κατά τους τοίχους τους καλόχτιστους κοιτάζοντας ολούθε' 


μα ουδέ σκουτάρι βρίσκαν γύρα τους ουδέ βαρύ κοντάρι. 
Και πήραν όλοι µε πικρόλογα τον Οδυσσέα να βρίζουν: 
«Σε άνθρωπο πάνω, ξένε, δόξεψες, κι εἶναι βαρύ’ δοκίμι 
πια άλλο δε βλέπεις άωρα αξέφευγο καρτερά το χαμό σου! 


τι έχεις σκοτώσει απ᾿ τ᾽ αρχοντόπουλα που ζουνε στην Ιθάκη 


το πιο τρανό, κι οι αγιούπες σίγουρα δω πέρα θα σε φανέ!» 

Με τέτοια λόγια τον απόπαιρναν, θαρρώντας άθελα του 

τον νιο πως σκότωσεν --- οι ανέµυαλοι δεν το 'χαν νιώσει ακόµα 
πως όλους τώρα θα τους ἑπιαναν του χαλασμού τα δίχτυα! 


Κι εἰπε ο Οδυσσέας ο πολυμήχανος ταυροκοιτάζοντάς τους: 


«Σκυλιά, που ελέγατε στο σπίτι µου πως δε γυρίζω πίσω 

πια από την Τροία, γι’ αυτό µου τρώγατε το βιος στο αρχοντικό 
μου, 

και στανικώς µε τις γυναίκες µου πλαγιάζατε τις σκλάβες, 

κι ακόµα ζώντας µου το ταίρι µου γυρεύατε σε γάμο, 


και μήτε τους θεούς φοβόσαστε που ζουν στα ουράνια πλάτη, 

οὔτε τιν᾽ ἀνθρώπων νέμεσιν κατόπισθεν ἔσεσθαι: 
νῦν ὑμῖν καὶ πᾶσιν ὀλέθρου πείρατ᾽ ἐφῆπται.» 
ὡς φάτο, τοὺς δ᾽ ἄρα πάντας ὑπὸ χλωρὸν δέος 
εἷλεν: 

πάπτηνεν δὲ ἕκαστος ὅπη φύγοι αἰπὺν ὄλεθρον. 


Εὐρύμαχος δέ μιν οἷος ἀμειβόμενος προσέειπεν: 


«εἰ μὲν δὴ Ὀδυσεὺς Ἰθακήσιος εἰλήλουθας, 

ταῦτα μὲν αἴσιμα εἶπας, ὅσα ῥέζεσκον Ἀχαιοί, 
πολλὰ μὲν ἐν μεγάροισιν ἀτάσθαλα, πολλὰ δ᾽ ἐπ᾿ 
ἀγροῦ. 

ἀλλ᾽ ὁ μὲν ἤδη κεῖται ὃς αἴτιος ἔπλετο πάντων, 


Ἀντίνοος: οὗτος γὰρ ἐπίηλεν τάδε ἔργα, 


οὔ τι γάμου τόσσον κεχρημένος οὐδὲ χατίζων, 
ἀλλ᾽ ἄλλα φρονέων, τά οἱ οὐκ ἐτέλεσσε Κρονίων, 
ὄφρ᾽ Ἰθάκης κατὰ δῆμον ἐὐκτιμένης βασιλεύοι 
αὐτός, ἀτὰρ σὸν παῖδα κατακτείνειε λοχήσας. 


νῦν δ᾽ ὁ μὲν ἐν μοίρῃ πέφαται, σὺ δὲ φείδεο λαῶν 


σῶν: ἀτὰρ ἄμμες ὄπισθεν ἀρεσσάμενοι κατὰ δῆμον, 
ὅσσα τοι ἐκπέποται καὶ ἐδήδοται ἐν μεγάροισι, 
τιμὴν ἀμφὶς ἄγοντες ἐεικοσάβοιον ἕκαστος, 

χαλκόν τε χρυσόν τ᾽ ἀποδώσομεν, εἰς ὅ κε σὸν κῆρ 


ἰανθῇ: πρὶν δ᾽ οὔ τι νεμεσσητὸν κεχολῶσθαι.” 


τὸν δ᾽ ἄρ᾽ ὑπόδρα ἰδὼν προσέφη πολύμητις 
Ὀδυσσεύς: 

«Εὐρύμαχ᾽, οὐδ᾽ εἴ μοι πατρώϊα πάντ᾽ ἀποδοῖτε, 
ὅσσα τε νῦν ὔμμ᾽ ἐστὶ καὶ εἴ ποθεν ἄλλ᾽ ἐπιθεῖτε, 
οὐδέ κεν ὣς ἔτι χεῖρας ἐμὰς λήξαιμι φόνοιο 


πρὶν πᾶσαν μνηστῆρας ὑπερβασίην ἀποτῖσαι. 


νῦν ὑμῖν παράκειται ἐναντίον ἠὲ μάχεσθαι 

ἢ φεύγειν, ὃς κεν θάνατον καὶ κῆρας ἀλύξῃ: 

ἀλλά τιν᾽ οὐ φεύξεσθαι ὀΐομαι αἰπὺν ὄλεθρον.» 

ὣς φάτο, τῶν δ᾽ αὐτοῦ λύτο γούνατα καὶ φίλον ἦτορ. 


τοῖσιν δ᾽ Εὐρύμαχος προσεφώνεε δεύτερον αὖτις: 


«ὦ Φίλοι, οὐ γὰρ σχήσει ἀνὴρ ὅδε χεῖρας ἀάπτους, 
ἀλλ᾽ ἐπεὶ ἔλλαβε τόξον ἐῦξοον ἠδὲ φαρέτρην, 
οὐδοῦ ἄπο ξεστοῦ τοξάσσεται, εἰς ὅ κε πάντας 
ἄμμε κατακτείνῃ: ἀλλὰ μνησώμεθα χάρμης. 


Φφάσγανά τε σπάσσασθε καὶ ἀντίσχεσθε τραπέζας 


ἰῶν ὠκυμόρων: ἐπὶ δ᾽ αὐτῷ πάντες ἔχωμεν 
ἀθρόοι, εἴ κέ μιν οὐδοῦ ἀπώσομεν ἠδὲ θυράων, 
ἔλθωμεν δ᾽ ἀνὰ ἄστυ, βοὴ δ᾽ ὤκιστα γένοιτο: 
τῷ κε τάχ᾽ οὗτος ἀνὴρ νῦν ὕστατα τοξάσσαιτο.» 


ὡς ἄρα φωνήσας εἰρύσσατο φάσγανον ὀξὺ 


χάλκεον, ἀμφοτέρωθεν ἀκαχμένον, ἆλτο δ᾽ ἐπ᾽ αὐτῷ 

μηδέ κι ανθρώπου οργή, πως θα 'ρχουνταν να γδικιωθεί µια μέρα! 


Μα τώρα πια πιαστήκατε όλοι σας στου χαλασμού τα δίχτυα!» 
Αυτά εἰπε, κι εκείνους ολόχλωµη τους έπιασε τρομάρα, 
κι ο καθανείς τρογύρα εκοίταζε, του Χάρου να ξεφύγει. 


Μόνος απ᾿ όλους τότε ο Ευρύμαχος του απηλογήθη κι εἰπε: 


«Αν είσαι εσύ ο Οδυσσέας και διάγειρες, ο ρήγας της Ιθάκης, 
σωστά µας τα "πες, τόσα που 'καναν οι Αργίτες κάθε μέρα, 

ένα σωρό αδικίες στα ξώμερα κι ένα σωρό εδώ µέσα. 

Μα ο πρώτος φταίχτης σ᾿ όλα κοίτεται τώρα νεκρός, το βλέπεις, 


ο Αντίνοος) όσα µας μαρτύρησες εἰναι δουλειές δικές του' 


κι όχι μαθές γιατί τον έσπρωχνε του γάμου ανάγκη ἡ πόθος, 
μον᾽ άλλα µες στο νου του εδούλευε, που ο γιος του Κρόνου 
ωστόσο 

δεν του τα τέλεψε: σκοτώνοντας το γιο σου µε καρτέρι 

να γίνει ατός του της καλόχτιστης Ιθάκης ο ρηγάρχης. 


Αυτός σκοτώθηκε, ως του ταίριαζε, µα εσύ λυπήσου τώρα 


δικούς σου ανθρώπους! Κι όσα φάγαμε κι ήπιαµε εδώ στο σπίτι 
θα στα πλερώσουμε συνάζοντας απ᾽ το λαό θα πάρεις 

κι απανωτίμι απ’ τον καθένα µας, εἰκοσι βόδια ακέρια 

ν᾽ αξίζει, και χαλκό και μάλαμα, που πια να μαλακώσει 


μέσα η καρδιά σου’ ὡς τότε χόλιαζε, και μ᾽ όλο σου το δίκιο!» 


Κι εἰπε ο Οδυσσέας ο πολυμήχανος ταυροκοιτάζοντάς τον: 
«Κι αν όλα σας ακόµα, Ευρύμαχε, τα πατρικά µου δώστε, 
όσο βιος έχετε, και βάλετε κι άλλα από πάνω αλλούθε, 
μηδ᾽ έτσι εγὠ ποτέ τα χέρια µου θα µάκραινα απ’ το φόνο, 


πριχού οἱ μνηστήρες µου πλερώσετε τις ανοµίες σας όλες. 


Διαλεχτέ τώρα: θέτε αντίκρα µου να χτυπηθείτε; θέτε 

στα πόδια να το βάλτε; --- κι όποιος σας γλιτώσει από το χάρο! 
Μα το χαμό, θαρρώ, κανένας σας τον άγριο δεν ξεφεύγει!» 
Αυτά εἰπε, κι εκείνων τα γόνατα λύθηκαν κι η καρδιά τους᾽ 


κι αναµεσό τους πήρε ο Ευρύμαχος ξανά και τους μιλούσε: 


«Φίλοι, τα χέρια του τ᾽ ανίκητα δε θα κρατήσει τούτος 

τ᾽ ώριο δοξάρι µια και φούχτωσε και το σαγιτολόγο, 

στο μαγλινό κατώφλι στέκοντας θα µας δοξεύει, ὡς όλους 
νεκρούς µας ρίξει. Μα να δείξουμε και µεις την αντριγιά µας! 


Σύρτε σπαθιά, και στις σαγίτες του τις γοργοθανατούσες 


βάλτε προπύργι τα τραπέζια σας, κι όλοι μαζί ας χυθούμε, 
απ’ το κατώφλι να τον σπρώξουµε να φύγει, κι απ’ την πόρτα. 
Κι αν τότε τρέχοντας ασκώναµε συντάραχο στην πόλη, 

θα ταν στερνή φορά που δόξεψε το δίχως άλλο ετούτος!» 


Τα λόγια αυτά σαν εἰπε ο Ευρύμαχος, το χάλκινο σπαθί του 


το δίκοπο ξεθηκαρώνοντας απάνω του χιμίζει 

σμερδαλέα ἰάχων: ὁ δ᾽ ἁμαρτῆ δῖος Ὀδυσσεὺς 
ἰὸν ἀποπροίει, βάλε δὲ στῆθος παρὰ μαζόν, 
ἐν δέ οἱ ἥπατι πῆξε θοὸν βέλος: ἐκ δ᾽ ἄρα χειρὸς 


φάσγανον ἧκε χαμᾶζε, περιρρηδὴς δὲ τραπέζῃ 


κάππεσεν ἰδνωθείς, ἀπὸ δ᾽ εἴδατα χεῦεν ἔραζε 

καὶ δέπας ἀμφικύπελλον: ὁ δὲ χθόνα τύπτε μετώπῳ 
θυμῷ ἀνιάζων, ποσὶ δὲ θρόνον ἀμφοτέροισι 
λακτίζων ἐτίνασσε: κατ’ ὀφθαλμῶν δ᾽ ἔχυτ᾽ ἀχλύς. 


Ἀμφίνομος δ᾽ Ὀδυσῆος ἐείσατο κυδαλίμοιο 


ἀντίος ἀΐξας, εἴρυτο δὲ φάσγανον ὀξύ, 
εἴ πώς οἱ εἴξειε θυράων. ἀλλ᾽ ἄρα μιν φθῆ 
Τηλέμαχος κατόπισθε βαλὼν χαλκήρεϊ δουρὶ 


ὤμων μεσσηγύς, διὰ δὲ στήθεσφιν ἔλασσεν: 


δούπησεν δὲ πεσών, χθόνα δ᾽ ἤλασε παντὶ μετώπῳ. 


Τηλέμαχος δ᾽ ἀπόρουσε, λιπὼν δολιχόσκιον ἔγχος 
αὐτοῦ ἐν Ἀμφινόμῳ: περὶ γὰρ δίε μή τις Ἀχαιῶν 
ἔγχος ἀνελκόμενον δολιχόσκιον ἢ ἐλάσειε 
φασγάνῳ ἀΐξας ἠὲ προπρηνέα τύψας. 


βῆ δὲ θέειν, μάλα δ᾽ ὦκα φίλον πατέρ᾽ εἰσαφίκανεν, 


ἀγχοῦ δ᾽ ἱστάμενος ἔπεα πτερόεντα προσηύδα: 
«ὦ πάτερ, ἤδη τοι σάκος οἴσω καὶ δύο δοῦρε 
καὶ κυνέην πάγχαλκον, ἐπὶ κροτάφοις ἀραρυῖαν 
αὐτός τ᾽ ἀμφιβαλεῦμαι ἰών, δώσω δὲ συβώτῃ 


καὶ τῷ βουκόλῳ ἄλλα: τετευχῆσθαι γὰρ ἄμεινον.» 


τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«οἷσε θέων, ἧός μοι ἀμύνεσθαι πάρ᾽ ὀϊστοί, 

μή μ᾽ ἀποκινήσωσι θυράων μοῦνον ἐόντα.» 
ὣς φάτο, Τηλέμαχος δὲ φίλῳ ἐπεπείθετο πατρί, 


βῆ δ᾽ ἴμεναι θάλαμόνδ’, ὅθι οἱ κλυτὰ τεύχεα κεῖτο. 


ἔνθεν τέσσαρα μὲν σάκε᾽ ἔξελε, δούρατα δ᾽ ὀκτῶ 


καὶ πίσυρας κυνέας χαλκήρεας ἱπποδασείας: 


βῆ δὲ φέρων, μάλα δ᾽ ὦκα φίλον πατέρ᾽ εἰσαφίκανεν, 


αὐτὸς δὲ πρώτιστα περὶ χροὶ δύσετο χαλκόν: 


ὡς δ᾽ αὔτως τὼ δμῶε δυέσθην τεύχεα καλά, 


ἔσταν δ᾽ ἀμφ᾽ Ὀδυσῆα δαΐφρονα ποικιλομήτην. 
αὐτὰρ ὃ γ᾽, ὄφρα μὲν αὐτῷ ἀμύνεσθαι ἔσαν ἰοί. 
τόφρα μνηστήρων ἕνα γ᾽ αἰεὶ ᾧ ἐνὶ οἴκῳ 

βάλλε τιτυσκόμενος: τοὶ δ᾽ ἀγχιστῖνοι ἔπιπτον. 


αὐτὰρ ἐπεὶ λίπον ἰοὶ ὀϊστεύοντα ἄνακτα, 


τόξον μὲν πρὸς σταθμὸν ἐὐσταθέος μεγάροιο 
ἔκλιν᾽ ἑστάμεναι, πρὸς ἐνώπια παμφανόωντα, 
αὐτὸς δ᾽ ἀμφ᾽ ὤμοισι σάκος θέτο τετραθέλυμνον, 
κρατὶ δ᾽ ἐπ᾽ ἰφθίμῳ κυνέην εὔτυκτον ἔθηκεν, 


ἵππουριν, δεινὸν δὲ λόφος καθύπερθεν ἔνευεν: 

µε άγριες φωνές. Μα κι ο αρχοντόγεννος ἴδια στιγµή Οδυσσέας 
σαγίτα ρίχνοντας κατάστηθα, πλάι στο βυζί, τον βρήκε᾽ 
κι ως µες στο σκώτι εχώθη η γρήγορη σαγίτα, απὀ το χέρι 


του φεύγει το σπαθί, και τρίκλισε και πέφτει, στο τραπέζι 


αναδιπλώνοντας, και σκόρπισαν τα φαγητά στο χώμα 

και το διπλόγουβο ποτήρι του κι αυτός ψυχομαχώντας 
πάνω στη γη το µέτωπο ἑκρουγε, Και µε τα δυο του πόδια 
κλωτσούσε το θρονί, και χύθηκε στα μάτια του σκοτάδι. 


Ευτύς ο Αμϕίνομος ανάσυρε το κοφτερό σπαθί του 


κι απαντικρύ πηδώντας χύθηκε στον ξακουστό Οδυσσέα, 
την πόρτα μπας κι αφήσει λεύτερη᾽ μα πρόφτασε από πίσω 
και µε το χάλκινο ο Τηλέμαχος τον κάρφωσε κοντάρι 
μεσοπλατίς, κι αυτό του διάβηκε το στήθος πέρα ως πέρα. 


Πέφτει µε βρόντο, καταπρόσωπα στη γη χτυπώντας πάνω. 


Μα το µακρόισκιωτο ο Τηλέμαχος δεν έβγαλε κοντάρι 

απ᾿ τον Αμϕίνομο, μον’ έφυγε, τι εσκιάχτη µήπως κάποιος, 
καθώς σκυμμένος το µακρόισκιωτο θ᾽ ανάσερνε κοντάρι, 
τον έκρουε µε σπαθί για το 'μπήγε χιμώντας στο κορμί του. 


Κι ως το 'βαλε στα πόδια, βρέθηκε μεμιάς κοντά στον κύρη, 


και στάθη πλάι του κι ανεµάρπαστα κινούσε λόγια οµπρός του: 
Σκουτάρι θα σου φέρω, κύρη µου, και δυο κοντάρια τώρα, 

κι ολόχαλκο, στα δυο μελίγγια σου που να ταιριάζει κράνος᾽ 

κι ατός µου θα φορέσω τ᾽ ἄρματα, και στο χοιροβοσκό µας 


θα δώσω, κι άλλα στο βουκόλο µας’ καλά ν᾿ αρματωθούμε!» 


Γυρνώντας τότε ο πολυμήχανος του μίλησε Οδυσσέας: 
«Τρεχάτος φέρτα, όσο µου βρίσκουνται σαγίτες, να κρατήσω᾽ 
από την πόρτα µη µε διώξουνε, σαν αποµμείνω μόνος.» 
Είπε, και σύγκλινε ο Τηλέμαχος στου κύρη του το λόγο᾽ 


τρέχει στην κάμαρα, κει που 'κρυβε τις ξακουστές του αρμάτες, 


και σήκωσε σκουτάρια τέσσερα, κι οχτώ κοντάρια πήρε, 

κι ακόµα τέσσερα αλογόφουντα, χαλκοντυμένα κράνη, 

και κουβαλώντας τα στον κύρη του σε µια στιγµή ξανάρθε᾽ 
κι ατός του πρώτος πρώτος φόρεσε τη χάλκινη του αρμάτα᾽ 


μαζί κι οι δυο τους δούλοι τ᾽ ἅρματα ζώστηκαν τα πανώρια, 


και δίπλα στον πανούργο στάθηκαν, αντρόκαρδο Οδυσσέα. 
Κι αυτός, σαγίτες ὁσο του 'μεναν, κρατιόταν και χτυπουσε 
όλο κι από 'ναν απ’ τους νιούτσικους στο αρχοντικό του µέσα, 
σημάδι βάνοντας τον, κι ἑπεφταν απανωτοί οι μνηστήρες. 


Μα σαν τις ξόδεψε ὀλες ρίχνοντας ο ρήγας τις σαγίτες, 


στης πόρτας, που 'βγαζε απ’ την κάμαρα, τον παραστάτη απάνω 
το τόξο του έγειρε, στο λιόφωτο να στέκει τοίχο αντίκρυ᾽ 
και πέρασε το τετραβόδινο στους ώμους του σκουτάρι, 
στο δυνατό κεφάλι φόρεσε το αλογουρίσιο κράνος, 


το στέριο, κι από πάνω ανέμιζεν όλο φοβέρα η φούντα' 

εἵλετο δ᾽ ἄλκιμα δοῦρε δύω κεκορυθµένα χαλκῷ. 
ὀρσοθύρη δέ τις ἔσκεν ἐύδμήτῳ ἐνὶ τοίχῳ, 
ἀκρότατον δὲ παρ᾽ οὐδὸν ἐὐσταθέος μεγάροιο 
ἦν ὁδὸς ἐς λαύρην, σανίδες δ᾽ ἔχον εὖ ἀραρυῖαι. 


τὴν δ᾽ Ὀδυσεὺς φράζεσθαι ἀνώγει δῖον ὑφορβὸν 


ἑσταότ’ ἄγχ᾽ αὐτῆς: μία δ᾽ οἵη γίγνετ᾽ ἐφορμή. 
τοῖς δ᾽ Ἀγέλεως μετέειπεν, ἔπος πάντεσσι 
πιφαύσκων: 

«ὦ Φίλοι, οὐκ ἂν δή τις ἀν᾽ ὀρσοθύρην ἀναβαίη 
καὶ εἴποι λαοῖσι, βοὴ δ᾽ ὤκιστα γένοιτο; 


τῷ κε τάχ᾽ οὗτος ἀνὴρ νῦν ὕστατα τοξάσσαιτο.» 


τὸν δ᾽ αὖτε προσέειπε Μελάνθιος, αἰπόλος αἰγῶν: 
«οὔ πως ἔστ᾽, Ἀγέλαε διοτρεφές: ἄγχι γὰρ αἰνῶς 
αὐλῆς καλὰ θύρετρα καὶ ἀργαλέον στόμα λαύρης: 
καί χ᾽ εἷς πάντας ἐρύκοι ἀνήρ, ὃς τ᾽ ἄλκιμος εἴη. 


ἀλλ᾽ ἄγεθ’, ὑμῖν τεύχε᾽ ἐνείκω θωρηχθῆναι 


ἐκ θαλάμου: ἔνδον γάρ, ὀΐομαι, οὐδέ πη ἄλλῃ 
τεύχεα κατθέσθην Ὀδυσεὺς καὶ φαίδιμος υἱός.» 
ὣς εἰπών ἀνέβαινε Μελάνθιος, αἰπόλος αἰγῶν, 
εἰς θαλάμους Ὀδυσῆος ἀνὰ ῥῶγας μεγάροιο. 


ἔνθεν δώδεκα μὲν σάκε’ ἔξελε, τόσσα δὲ δοῦρα 


καὶ τόσσας κυνέας χαλκήρεας ἱπποδασείας: 


βῆ δ᾽ ἴμεναι, μάλα δ᾽ ὦκα φέρων μνηστῆρσιν ἔδωκεν. 


καὶ τότ᾽ Ὀδυσσῆος λύτο γούνατα καὶ φίλον ἦτορ, 
ὡς περιβαλλομένους ἴδε τεύχεα χερσί τε δοῦρα 


μακρὰ τινάσσοντας: μέγα δ᾽ αὐτῷ φαίνετο ἔργον. 


αἶψα δὲ Τηλέμαχον ἔπεα πτερόεντα προσηύδα: 
«Τηλέμαχ᾽, ἦ μάλα δή τις ἐνὶ μεγάροισι γυναικῶν 
νῶϊν ἐποτρύνει πόλεμον κακὸν ἠὲ Μελανθεύς.» 
τὸν δ᾽ αὖ Τηλέμαχος πεπνυμένος ἀντίον ηὔδα: 
«ὦ πάτερ, αὐτὸς ἐγὼ τόδε γ᾽ ἤμβροτον--οὐδέ τις 


ἄλλος 


αἴτιος--ὃς θαλάμοιο θύρην πυκινῶς ἀραρυῖαν 
κάλλιπον ἀγκλίνας: τῶν δὲ σκοπὸς ἦεν ἀμείνων. 
ἀλλ’ ἴθι, δἳ Εὔμαιε, θύρην ἐπίθες θαλάμοιο 

καὶ φράσαι ἤ τις ἄρ᾽ ἐστὶ γυναικῶν ἡ τάδε ῥέζει, 


ἢ υἱὸς Δολίοιο, Μελανθεύς, τόν περ ὀΐω.” 


ς οἱ μὲν τοιαῦτα πρὸς ἀλλήλους ἀγόρευον, 

βῆ δ᾽ αὖτις θάλαμόνδε Μελάνθιος, αἰπόλος αἰγῶν, 
οἴσων τεύχεα καλά. νόησε δὲ δῖος ὑφορβός, 

αἶψα δ᾽ Ὀδυσσῆα προσεφώνεεν ἐγγὺς ἐόντα: 


«διογενὲς Λαερτιάδη, πολυμήχαν᾽ Ὀδυσσεῦ, 


ὡκεῖνος δ᾽ αὖτ᾽ ἀΐδηλος ἀνήρ, ὃν ὀϊόμεθ᾽ αὐτοί, 


271 


μετά και τα γερά, χαλκόμυτα χεράκωσε κοντάρια. 

Ἠταν στον τοίχο τον καλόχτιστο ψηλά ένα παραπόρτι, 

που τα σφιχτά του σανιδόφυλλα σε μακρυνάρι άνοιγαν, 

στου κατωφλιού το ψήλος σύρριζα του στέριου του αντρωνίτη. 


Τότε ο Οδυσσέας τον Εύμαιο πρόσταξε το παραπόρτι τουτο 


στο νου του να χει, δίπλα ως έστεκε, τι µια µπασιά εἶχε μόνο. 
Ωστόσο ο Αγέλαος πήρε κι έλεγε, ν᾿ ακούσουν όλοι γύρα: 
«Φίλοι, κανείς µας αν ανέβαινε στο παραπόρτι, να βγει 

να κράξει το λαό, ν᾿ ασκώναμε συντάραχο μεγάλο, 


θα Ταν στερνή φορά που δόξεψε το δίχως άλλο ετούτος!» 


Τότε ο Μελάνθιος του αποκρίθηκεν, ο γιδολάτης, κι εἰπε: 
«Αγέλαε, µην το λες, δε γίνεται’ πολύ σιµά εἶναι οι πόρτες 

που ανοίγουν στην αυλή, κι αβόλετο να βγει απ’ το μακρυνάρι 
κανείς µας κι ένας µόνο αδείλιαστος θα µας αντίσκοφτε όλους. 


Σταθείτε, από τη µέσα κάμαρα να κουβαλήσω αρµάτες, 


να τις ζωστείτε’ εκεί φαντάζουμαι --- που αλλού; --- τως ο 
Οδυσσέας 

κι ο γιος του ο παινεµένος τ᾽ ἄρματα µας κρύψαν του πολέμου.» 
Σαν εἰπε αυτά ο γιδάρης, κίνησε κι᾽ απ᾿ του αντρωνίτη ανέβη 

τ ανοίγματα γοργά, στις κάμαρες να τρέξει του Οδυσσέα. 


Σκουτάρια πήρε εκείθε δώδεκα και δώδεκα κοντάρια, 


κι ακόµα δώδεκα αλογόφουντα, χαλκοδεμένα κράνη, 

και στους μνηστήρες τα κουβάλησε γοργά γυρνώντας πίσω. 
Και τότε του Οδυσσέα τα γόνατα λύθηκαν κι η καρδιά του, 
να τους θωρεί ν᾿ αρµατοζώνουνται, και τα µακριά κοντάρια 


να σείουν στα χέρια’ τώρα το 'νιωθε, βαριά πως θα παλέψει. 


Στο γιο του εστράφη κι ανεµάρπαστα κινούσε λόγια τότε: 
«Κάποια απ᾽ τις σκλάβες λέω, Τηλέμαχε, του αρχοντικού µας 
τώρα 

βαρύ µας ξεσηκώνει πόλεμο, µπορεί κι ο Μελανθέας.» 

Και τότε ο γνωστικός Τηλέμαχος του απηλογήθη κι εἰπε: 


«Κύρη, δικό µου εἰναι το φταίξιμο, δε φταίει κανένας άλλος, 


που αφήκα ορθάνοιχτη της κάμαρας τη σφιχταρμοδεμένη 
πόρτα πριν λίγο, και το πρόσεξαν αυτοί καλύτερα µας. 

Τρέξε, Εύμαιε, τώρα, αρχοντογέννητε, την πόρτα να σφαλίσεις, 
και Ιδές αν εἰναι, κάποια δούλα µας σε τούτα εδώ μπλεγμένη, 
για ο Μελανθέας --- αυτός φαντάζουμαι πως θα 'ναι, ο γιος του 


Δόλιου.» 


Έτσι μιλούσαν συναλλήλως τους αυτοί, κι ο Μελανθέας 
ξανά, ο γιδοβοσκός, στην κάμαρα να πάει κινούσε γι άλλες 
ὠριες αρμάτες, κι ο αρχοντόγεννος χοιροβοσκός τον εἶδε, 
και του Οδυσσέα µε βιάση μίλησε, που δίπλα του στεκόταν: 


«Γιε του Λαέρτη αρχοντογέννητε, πολύτεχνε Οδυσσέα, 


ο άνθρωπος να τον ο κατάρατος, που βάζαμε στο νου µας, 

ἔρχεται ἐς θάλαμον: σὺ δέ μοι νημερτὲς ἐνίσπες, 
ἤ μιν ἀποκτείνω, αἴ κε κρείσσων γε γένωμαι, 
ἠε σοὶ ἐνθάδ᾽ ἄγω, ἵν᾽ ὑπερβασίας ἀποτίσῃ 


πολλάς, ὅσσας οὗτος ἐμήσατο σῷ ἐνὶ οἴκῳ.» 


τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«ἢ τοι ἐγὼ καὶ Τηλέμαχος μνηστῆρας ἀγαυοὺς 
σχήσομεν ἔντοσθεν μεγάρων, μάλα περ μεμαῶτας. 
σφῶϊ δ᾽ ἀποστρέψαντε πόδας καὶ χεῖρας ὕπερθεν 


ἐς θάλαμον βαλέειν, σανίδας δ᾽ ἐκδῆσαι ὄπισθε, 


σειρὴν δὲ πλεκτὴν ἐξ αὐτοῦ πειρήναντε 

κίον᾽ ἀν᾽ ὑψηλὴν ἐρύσαι πελάσαι τε δοκοῖσιν, 
ὥς κεν δηθὰ ζωὸς ἐὼν χαλέπ᾽ ἄλγεα πάσχῃ:» 
ὡς ἔφαθ᾽, οἱ δ᾽ ἄρα τοῦ μάλα μὲν κλύον ἠδ᾽ 
ἐπίθοντο, 


βὰν δ᾽ ἴμεν ἐς θάλαμον, λαθέτην δέ μιν ἔνδον ἐόντα. 


σειρὴν δὲ πλεκτὴν ἐξ αὐτοῦ πειρήναντε 

κίον᾽ ἀν᾽ ὑψηλὴν ἐρύσαι πελάσαι τε δοκοῖσιν, 
ὥς κεν δηθὰ ζωὸς ἐὼν χαλέπ᾽ ἄλγεα πάσχῃ:» 
ὡς ἔφαθ᾽, οἱ δ᾽ ἄρα τοῦ μάλα μὲν κλύον ἠδ᾽ 
ἐπίθοντο, 


βὰν δ᾽ ἴμεν ἐς θάλαμον, λαθέτην δέ μιν ἔνδον ἐόντα. 


ἦ τοι ὁ μὲν θαλάμοιο μυχὸν κάτα τεύχε᾽ ἐρεύνα, 

τὼ δ᾽ ἔσταν ἑκάτερθε παρὰ σταθμοῖσι μένοντε. 

εὖθ᾽ ὑπὲρ οὐδὸν ἔβαινε Μελάνθιος, αἰπόλος αἰγῶν, 
τῇ ἑτέρῃ μὲν χειρὶ φέρων καλὴν τρυφάλειαν, 


τῇ δ᾽ ἑτέρῃ σάκος εὐρὺ γέρον, πεπαλαγμένον ἄζῃ, 


Λαέρτεω ἥρωος, ὃ κουρίζων φορέεσκε: 

δὴ τότε γ᾽ ἤδη κεῖτο, ῥαφαὶ δὲ λέλυντο ἱμάντων: 

τὼ δ᾽ ἄρ᾽ ἐπαΐξανθ᾽ ἑλέτην ἔρυσάν τέ μιν εἴσω 
κουρίξ, ἐν δαπέδῳ δὲ χαμαὶ βάλον ἀχνύμενον κῆρ, 


σὺν δὲ πόδας χεῖράς τε δέον θυμαλγέὶ δεσμῷ 


εὖ μάλ᾽ ἀποστρέψαντε διαμπερές, ὡς ἐκέλευσεν 
υἱὸς Λαέρταο, πολύτλας δῖος Ὀδυσσεύς: 

σειρὴν δὲ πλεκτὴν ἐξ αὐτοῦ πειρήναντε 

κίον᾽ ἀν᾽ ὑψηλὴν ἔρυσαν πέλασάν τε δοκοῖσι. 


τὸν δ᾽ ἐπικερτομέων προσέφης, Εὔμαιε συβῶτα: 


«νῦν μὲν δὴ μάλα πάγχυ, Μελάνθιε, νύκτα φυλάξεις, 
εὐνῇ ἔνι μαλακῇ καταλέγμενος, ὥς σε ἔοικεν: 

οὐδέ σέ γ᾽ ἠριγένεια παρ᾽ Ὠκεανοῖο ῥοάων 

λήσει ἐπερχομένη χρυσόθρονος, ἡνίκ᾽ ἀγινεῖς 


αἶγας μνηστήρεσσι δόμον κάτα δαῖτα πένεσθαι.» 


ὣς ὁ μὲν αὖθι λέλειπτο, ταθεὶς ὀλοῷ ἐνὶ δεσμῷ: 


τὼ δ᾽ ἐς τεύχεα δύντε, θύρην ἐπιθέντε φαεινήν, 

τραβάει να πάει στη μέσα κάμαρα. Μα πες µου αλήθεια τώρα, 
αν τον νικήσω αντιπαλεύοντας, να τον σκοτώσω θέλεις, 
για να στον φέρω εδώ, τις ἀμετρες μπροστά σου να πλερώσει 


τις ανομίες, που στο παλάτι σου σοφίστηκε να κάνει;» 


Τότε ο Οδυσσέας ο πολυκάτεχος του απηλογήθη κι εἰπε: 
«Αλήθεια, εγώ µε τον Τηλέμαχο τους αντρειανούς μνηστήρες 
στο αρχονταρίκι θα κρατήσουμε, µε όση κι αν έχουν λύσσα. 
Και σεις οι δυο και χέρια στρίφτε του και πόδια, και σανίδα 


πίσω του δέστε, και στην κάμαρα πετάτε τον δεμένο, 


και µε τριχιά πλεμένη ζώστε τον, κι από την άλλην άκρη 

στην αψηλή κολόνα συρτέ τον, να φτάσει ως τα δοκάρια, 

που ζωντανός πολληώρα µέτωρος φριχτά να τυραννιέται.» 
Εἰπε, κι αυτοί γρικώντας σύγκλιναν στο λόγο του, κι ως ήρθαν, 


μέσα στην κάμαρα τον πέτυχαν, όµως ανένιωστά του' 


Κι ως σκάλιζεν εκείνος γι ἁρματα στης κάµαρας το βάθος, 
στον παραστάτη τούτοι στάθηκαν δεξόζερβα καρτέρι᾽ 

και μόλις ο Μελάνθιος κίνησε και το κατώφλι εδιάβη, 

με το 'να κουβαλώντας χέρι του καλοφτιαγμένο κράνος, 


στο άλλο φαρδύ σκουτάρι, γέρικο κι όλο σκουριές, κρατώντας, 


Κι ως σκάλιζεν εκείνος γι ἁρματα στης κάµαρας το βάθος, 
στον παραστάτη τούτοι στάθηκαν δεξόζερβα καρτέρι’ 

και μόλις ο Μελάνθιος κίνησε και το κατώφλι εδιάβη, 

με το 'να κουβαλώντας χέρι του καλοφτιαγμένο κράνος, 


στο άλλο φαρδύ σκουτάρι, γέρικο κι όλο σκουριές, κρατώντας, 


που το φορούσεν ο αντροδύναμος στα νιάτα του Λαέρτης, 
μα τώρα πεταμένο κοίτουνταν, µε τις ραφές λυμένες --- 
χιμίξαν πάνω του, τον άρπαξαν κι απ’ τα μαλλιά τον σύραν 
μέσα ξανά, στη γη τον έριξαν τον πολυπικραμένο, 


και µε άγριο δέσιμο τον έδεσαν, τα χέρια και τα πόδια 


σφιχτά σφιχτά ξωπίσω στρίβοντας, ως ήταν του Οδυσσέα, 
του αρχοντικού, του πολυβάσανου γιου του Λαέρτη, η διάτα, 
και µε πλεχτή τριχιά τον έζωσαν, κι απὀ την άλλην άκρη 

ως τα δοκάρια τον ανάσυραν στην αψηλή κολόνα. 


Φώναξες τότε αναγελώντας τον, χοιροβοσκέ, και του "πες: 


«Μια χαρά λέω τη νύχτα ολάκερη, Μελάνθιε, θα περάσεις 

σε κλίνη µαλακιά πλαγιάζοντας, καθώς και σου ταιριάζει! 

Κι η πουρνογέννητη, χρυσόθρονη σα φτάσει Αυγή απ᾿ το ρέµα 
του Ωκεανού, θα σε βρει ξάγρυπνο, την ώρα που τις γίδες 


πηγαίνεις στους μνηστήρες, να 'χουνε να τρων στο αρχοντικό 


μας.» 


Έτσι τον αφήκαν, ανέσπλαχνα δεμένο, κρεμασμένο, 


Κι αυτοί αρµατώθηκαν, και κλείνοντας τη στραφταλούσα πόρτα 


205 


210 


215 


220 


225 


250 


235 


240 


βήτην εἰς Ὀδυσῆα δαΐφρονα, ποικιλομήτην. 
ἔνθα μένος πνείοντες ἐφέστασαν, οἱ μὲν ἐπ᾽ οὐδοῦ 


τέσσαρες, οἱ δ᾽ ἔντοσθε δόμων πολέες τε καὶ ἐσθλοί. 


τοῖσι δ᾽ ἐπ᾽ ἀγχίμολον θυγάτηρ Διὸς ἦλθεν Ἀθήνη, 
Μέντορι εἰδομένη ἠμὲν δέμας ἠδὲ καὶ αὐδήν. 

τὴν δ᾽ Ὀδυσεὺς γήθησεν ἰδὼν καὶ μῦθον ἔειπε: 
«Μέντορ, ἄμυνον ἀρήν, μνῆσαι δ᾽ ἑτάροιο φίλοιο, 


ὃς σ᾽ ἀγαθὰ ῥέζεσκον: ὁμηλικίην δέ μοί ἐσσι.» 


ὣς φάτ’, ὀϊόμενος λαοσσόον ἔμμεν Ἀθήνην. 
μνηστῆρες δ᾽ ἑτέρωθεν ὁμόκλεον ἐν μεγάροισι: 
πρῶτος τήν γ᾽ ἐνένιπε Δαμαστορίδης Ἀγέλαος: 
«Μέντορ, μή σ᾽ ἐπέεσσι παραιπεπίθῃσιν Ὀδυσσεὺς 


μνηστήρεσσι μάχεσθαι, ἀμυνέμεναι δέ οἱ αὐτῷ. 


ὧδε γὰρ ἡμέτερόν γε νόον τελέεσθαι ὀΐω: 

ὁππότε κεν τούτους κτέωμεν, πατέρ᾽ ἠδὲ καὶ υἱόν, 
ἐν δὲ σὺ τοῖσιν ἔπειτα πεφήσεαι, οἷα μενοινᾶς 
ἔρδειν ἐν μεγάροις: σῷ δ᾽ αὐτοῦ κράατι τίσεις. 


αὐτὰρ ἐπὴν ὑμέων γε βίας ἀφελώμεθα χαλκῷ, 


κτήμαθ᾽ ὁπόσσα τοί ἐστι, τά τ᾽ ἔνδοθι καὶ τὰ θύρηφι, 
τοῖσιν Ὀδυσσῆος μεταμίξομεν: οὐδέ τοι υἷας 

ζώειν ἐν μεγάροισιν ἐάσομεν, οὐδέ θύγατρας 

οὐδ᾽ ἄλοχον κεδνὴν Ἰθάκης κατὰ ἄστυ πολεύειν.» 


ὣς φάτ᾽, Ἀθηναίη δὲ χολώσατο κηρόθι μᾶλλον, 


νείκεσσεν δ᾽ Ὀδυσῆα χολωτοῖσιν ἐπέεσσιν: 

«οὐκέτι σοί γ᾽, Ὀδυσεῦ, μένος ἔμπεδον οὐδέ τις ἀλκή 
οἵη ὅτ᾽ ἀμφ᾽ Ἑλένῃ λευκωλένῳ εὐπατερείῃ, 

εἰνάετες Τρώεσσιν ἐμάρναο νωλεμὲς αἰεί, 


πολλοὺς δ᾽ ἄνδρας ἔπεφνες ἐν αἰνῇ δηϊοτῆτι, 


σῇ δ᾽ ἥλω βουλῇ Πριάμου πόλις εὐρυάγυια. 

πῶς δὴ νῦν, ὅτε σόν τε δόμον καὶ κτήμαθ᾽ ἱκάνεις, 
ἄντα μνηστήρων ὀλοφύρεαι ἄλκιμος εἶναι; 

ἀλλ᾽ ἄγε δεῦρο, πέπον, παρ᾽ ἔμ᾽ ἵστασο καὶ ἴδε 
ἔργον, 


ὄφρ᾽ εἰδῇς οἷός τοι ἐν ἀνδράσι δυσμενέεσσιν 


Μέντωρ Ἀλκιμίδης εὐεργεσίας ἀποτίνειν.» 

ἦ ῥα, καὶ οὔ πω πάγχυ δίδου ἑτεραλκέα νίκην, 
ἀλλ᾽ ἔτ᾽ ἄρα σθένεός τε καὶ ἀλκῆς πειρήτιζεν 
ἠμὲν Ὀδυσσῆος ἠδ᾽ υἱοῦ κυδαλίμοιο. 


αὐτὴ δ᾽ αἰθαλόεντος ἀνὰ μεγάροιο μέλαθρον 


ἔζετ᾽ ἀναΐξασα, χελιδόνι εἰκέλη ἄντην. 

μνηστῆρας δ᾽ ὤτρυνε Δαμαστορίδης Ἀγέλαος, 
Εὐρύνομός τε καὶ Ἀμφιμέδων Δημοπτόλεμός τε, 
Πείσανδρός τε Πολυκτορίδης Πόλυβός τε δαΐφρων: 


οἱ γὰρ μνηστήρων ἀρετῇ ἔσαν ἔξοχ᾽ ἄριστοι, 

κίνησαν κι ήρθαν στο δολόπλοκο, τον αντρειανό Οδυσσέα. 
Εκεί φωτιά γεμάτοι εστέκουνταν αντίκρυ --- στο κατώφλι 


οι τέσσερείς τους, και στην κάμαρα πολλοί κι αρχοντεμένοι. 


Κι ήρθε η Αθηνά κοντά τους τρέχοντας, του γιου του Κρόνου η 
κόρη, 

το διώμα παίρνοντας του Μέντορα, κορμί μαζί και λάλο. 

Κι ως ο Οδυσσέας την εἶδε, χάρηκε κι αυτά μιλώντας εἰπε: 
«Βόηθα µας, Μέντορα, στον κίντυνο! Τον ακριβό σου ακράνη, 


το συνομήλικο, που σου 'καμα πολλά καλά, θυμήσου!» 


Αυτά εἰπε, κι ας ψυχανεμίζουνταν την Αθηνά Παλλάδα. 

Μα κι οι μνηστήρες της εφώναζαν στο αρχονταρίκι μέσα᾽ 

κι ο Αγέλαος πρώτος τη φοβέρισεν, ο γιος του Δαμαστόρου: 
«Τη γνώµη µη σου αλλάξουν, Μέντορα, τα λόγια του Οδυσσέα, 


ν᾽ ανοίξεις στους μνηστήρες πόλεμο και να τον διαφεντέψεις! 


Άκου τι λέμε πως θα κάνουμε, κι έτσι θαρρώ θα γένει: 
Μόλις αυτούς εδώ σκοτώσουμε, το γιο και τον πατέρα, 
θα χαλαστείς και συ, που σκέφτεσαι να κάνεις εδώ µέσα 
τέτοιες δουλειές’ µε το κεφάλι σου θα τα πλερώσεις όλα. 


Και μόλις µε χαλκό τη δύναμη σας κόψουμε, το βιος σου, 


ό,τι στα ξώμερα σου βρίσκεται κι ό,τι στο σπίτι μέσα, 

με του Οδυσσέα θα σου το σµίξουμε᾽ και µες στο αρχοντικό σου 
να ζουν οι γιοί σου δε θ᾽ αφήσουμε, κι ουδέ κι οι θυγατέρες 

να τριγυρνάν µε τη γυναίκα σου στους δρόμους της Ιθάκης.» 


Είπε, και της Παλλάδας σύγκλυσε πιο ακόµα οργή τα φρένα, 


και λόγια αγκιδωµένα πέταξε στον Οδυσσέα γυρνώντας: 
«Δεν έχεις πια, Οδυσσέα, τη δύναμη μηδέ και το κουράγιο, 
σαν τότε που τους Τρώες αδιάκοπα χρόνους εννιά πολέμας 
για την Ελένη την αρχόντισσα, τη χιονοβραχιονάτη, κι άντρες 


στην άγρια μάχη εσκότωνες πολλούς, κι ήταν δικιά σου βουλή, 


το κάστρο το πλατύδρομο που επάρθη του Πριάμου. 

Τώρα στο σπίτι σου, στα πλούτη σου φτασμένος τι θρηνιέσαι 
μπρος στους μνηστήρες; Δεν μπιστεύεσαι στην αντριγιά σου τάχα; 
Έλα, καλέ, και στάσου δίπλα µου και θώρειε τι θα κάμω, 


για να κατέχεις πως ο Μέντορας, του Αλκίµου ο γιος, τις χάρες 


που του 'χουν κάμει στους αντίµαχους μπροστά τις ξεπλερώνει!» 
Αυτά εἰπε, κι όµως δεν του χάριζε τη νίκη ακέρια ακόµα, 

τι γύρευε ξανά τη δύναμη και την αντρεία η Παλλάδα 

και του Οδυσσέα και του περίλαµπρου να δοκιμάσει γιου του. 


Γι αυτό µε χελιδόνα μοιάζοντας στο µαυροκαπνισμένο 


Δοκάρι της στέγης πετάχτηκε και κάθισε κει πάνω. 

Και τους μνηστήρες όµως γκάρδιωναν ο γιος του Δαμαστόρου 
κι ο Ευρύνομος κι ο Δημοπτόλεμος κι ο Πείσαντρος, το τέκνο 
του Πολυχτόρου, κι ο Αμφιμέδοντας κι ο Πόλυβος ο γαύρος᾽ 


τι αυτοί στην αντριγιά ξεχώριζαν απ’ τους μνηστήρες όλους, 

ὅσσοι ἔτ᾽ ἔζωον περί τε ψυχέων ἐμάχοντο: 
τοὺς δ᾽ ἤδη ἐδάμασσε βιὸς καὶ ταρφέες ἰοί. 

τοῖς δ᾽ Ἀγέλεως μετέειπεν, ἔπος πάντεσσι 
πιφαύσκων: 

«ὦ Φίλοι, ἤδη σχήσει ἀνὴρ ὅδε χεῖρας ἀάπτους: 


καὶ δή οἱ Μέντωρ μὲν ἔβη κενὰ εὔγματα εἰπών, 


οἱ δ᾽ οἷοι λείπονται ἐπὶ πρώτῃσι θύρῃσι. 

τῷ νῦν μὴ ἅμα πάντες ἐφίετε δούρατα μακρά, 

ἀλλ᾽ ἄγεθ’ οἱ ἕξ πρῶτον ἀκοντίσατ’, αἴ κέ ποθι Ζεὺς 
δώῃ Ὀδυσσῆα βλῆσθαι καὶ κῦδος ἀρέσθαι. 


τῶν δ᾽ ἄλλων οὐ κῆδος, ἐπὴν οὗτός γε πέσῃσιν.» 


ὣς ἔφαθ᾽, οἱ δ᾽ ἄρα πάντες ἀκόντισαν ὡς ἐκέλευεν, 
ἱέμενοι: τὰ δὲ πάντα ἐτώσια θῆκεν Ἀθήνη, 

τῶν ἄλλος μὲν σταθμὸν ἐὐσταθέος μεγάροιο 
βεβλήκει, ἄλλος δὲ θύρην πυκινῶς ἀραρυῖαν: 


ἄλλου δ᾽ ἐν τοίχῳ μελίη πέσε χαλκοβάρεια. 


αὐτὰρ ἐπεὶ δὴ δούρατ᾽ ἀλεύαντο μνηστήρων, 

τοῖς δ᾽ ἄρα μύθων ἦρχε πολύτλας δῖος Ὀδυσσεύς: 
«ὦ Φίλοι, ἤδη μέν κεν ἐγὼν εἴποιμι καὶ ἄμμι 
μνηστήρων ἐς ὅμιλον ἀκοντίσαι, οἳ μεμάασιν 


ἡμέας ἐξεναρίξαι ἐπὶ προτέροισι κακοῖσιν.» 


ὣς ἔφαθ᾽, οἱ δ᾽ ἄρα πάντες ἀκόντισαν ὀξέα δοῦρα 
ἄντα τιτυσκόμενοι: Δημοπτόλεμον μὲν Ὀδυσσεύς, 
Εὐρυάδην δ᾽ ἄρα Τηλέμαχος, Ἔλατον δὲ συβώτης, 
Πείσανδρον δ᾽ ἄρ᾽ ἔπεφνε βοῶν ἐπιβουκόλος ἀνήρ. 


οἱ μὲν ἔπειθ᾽ ἅμα πάντες ὀδὰξ ἕλον ἄσπετον οὖδας, 


μνηστῆρες δ᾽ ἀνεχώρησαν μεγάροιο μυχόνδε: 
τοὶ δ᾽ ἄρ᾽ ἐπήϊξαν, νεκύων δ᾽ ἐξ ἔγχε᾽ ἕλοντο. 
αὖτις δὲ μνηστῆρες ἀκόντισαν ὀξέα δοῦρα 
ἱέμενοι: τὰ δὲ πολλὰ ἐτώσια θῆκεν Ἀθήνη. 


τῶν ἄλλος μὲν σταθμὸν ἐὐσταθέος μεγάροιο 


βεβλήκειν, ἄλλος δὲ θύρην πυκινῶς ἀραρυῖαν: 
ἄλλου δ᾽ ἐν τοίχῳ μελίη πέσε χαλκοβάρεια. 
Ἀμφιμέδων δ᾽ ἄρα Τηλέμαχον βάλε χεῖρ᾽ ἐπὶ καρπῷ 
λίγδην, ἄκρον δὲ ῥινὸν δηλήσατο χαλκός. 


Κτήσιππος δ᾽ Εὔμαιον ὑπὲρ σάκος ἔγχεϊ μακρῷ 


ὦμον ἐπέγραψεν: τὸ δ᾽ ὑπέρπτατο, πῖπτε δ᾽ ἔραζε. 
τοὶ δ᾽ αὖτ᾽ ἀμφ᾽ Ὀδυσῆα δαΐφρονα ποικιλομήτην, 
μνηστήρων ἐς ὅμιλον ἀκόντισαν ὀξέα δοῦρα. 

ἔνθ᾽ αὖτ᾽ Εὐρυδάμαντα βάλε πτολίπορθος 
Ὀδυσσεύς, 


Ἀμφιμέδοντα δὲ Τηλέμαχος, Πόλυβον δὲ συβώτης: 


Κτήσιτπον δ᾽ ἄρ᾽ ἔπειτα βοῶν ἐπιβουκόλος ἀνὴρ 
βεβλήκει πρὸς στῆθος, ἐπευχόμενος δὲ προσηύδα: 


«ὦ Πολυθερσεΐδη φιλοκέρτομε, μή ποτε πάμπαν 

όσοι ταν ζωντανοί και πάλευαν για τη ζωή τους τώρα. 

Οι άλλοι νεκροί απ’ το τόξο εκοίτουνταν και τις πολλές σαγίτες. 
Και τότε ο Αγέλαος πήρε κι έλεγε, ν᾿ ακούσουν όλοι γύρα: 
«Φίλοι, τα χέρια του τ᾽ ανίκητα γοργά θα παραλύσουν 


του 'Φυγε ο Μέντορας᾽ παινέµατα μονάχα κούφια του 'πε, 


κι αυτοί ξανά απόµειναν ἐρημοι στης πόρτας το κατώφλι. 
Ωστόσο τα µακριά κοντάρια σας µη ρίχνετε όλοι αντάμα' 
σεις οι έξι τώρα κονταρέψετε, μονάχα ο Δίας να δώσει 

τον Οδυσσέα νεκρό να ρίξετε, να σας δοξάσει ο κόσμος' 


για τους επίλοιπους µη γνοιάζεστε, να πέσει τούτος μόνο!» 


Αυτά εἰπε, κι όλοι τους κοντάρεψαν, καθώς τους είχε ορίσει, 
µε λύσσα, µα η Παλλάδα βίγλιζε και ξεστράτισαν ὁλα' 

τον παραστάτη κάποιος πέτυχε του στέριου του αντρωνίτη, 
κι άλλος τους βρήκε το πορτόφυλλο το σφιχταρμοδεμένο, 


κι άλλου το φράξο το χαλκόβαρο καρφώθηκε στον τοίχο. 


Κι ως έτσι απ᾿ των μνηστήρων γλίτωσαν τις κονταριές εκείνοι, 
γυρνώντας ο θεϊκός, πολύπαθος τους μίλησε Οδυσσέας: 
«Φίλοι, η σειρά µας ήρθε! Θα 'λεγα στο πλήθος των μνηστήρων 
τώρα κι εμείς να κονταρέψουμε, που να µας θανατώσουν 


αραθυμούν, σαν να µην έφταναν οι τόσες αδικίες τους.» 


Αυτά εἰπε, κι όλοι, σημαδεύοντας, τους ρίξαν τα κοντάρια" 
νεκρός σωριάστη ο Δημοπτόλεμος απ’ του Οδυσσέα το χέρι, 

κι ο γιος του τον Ευρυάδη σκότωσε, τον Πείσαντρο ο βουκόλος 
Φιλοίτιος, κι ο Έλατος χτυπήθηκεν απ’ του Εύμαιου το κοντάρι. 


Κι ως όλοι αυτοί τη γης την άµετρη δάγκωσαν κι οι μνηστήρες 


πισωποδίζοντας εστάθηκαν στο βάθος του αντρωνίτη, 

οι άλλοι, χιμώντας, τα κοντάρια τους απ’ τούς νεκρούς τράβηξαν. 
Ξανά οι μνηστήρες ρίξαν πάνω τους µε σουβλερά κοντάρια, 

τα πιότερα όµως τα ξεστράτισε της Αθηνάς το χέρι’ 


τον παραστάτη κάποιος πέτυχε του στέριου του αντρωνίτη, 


κι άλλος τους βρήκε το πορτόφυλλο το σφιχταρμοδεμένο, 
κι άλλου το φράξο το χαλκόβαρο καρφώθηκε στον τοίχο' 

μα απ’ το κοντάρι του Αμφιμέδοντα στο χεραρµό χτυπήθη 
ξυστά ο Τηλέμαχος, και ξώσαρκα του γδάρθηκε το δέρμα. 


Κι ο νώμος του Εύμαιου µε του Χτήσιππου χαράχτη το κοντάρι, 


που διάβη πάνω απ’ το σκουτάρι του, πριν πέσει απά στο χώμα. 
Κι εκείνοι, γύρω απ’ τον πολύβουλο, τον αντρειανό Οδυσσέα, 
στο πλήθος των μνηστήρων έριξαν ο καστροτπολεμάρχος 

βρήκε Οδυσσέας τον Ευρυδάμαντα, κι ο θείος χοιροβοσκός του 


βρήκε τον Πόλυβο᾽ ο Τηλέμαχος ο γιος του πάλε βρήκε 


τον Αμφιμέδοντα, και πέτυχε το Χτήσιππο ο βουκόλος 
κατάστηθα, και, καμαρώνοντας αυτά τα λόγια του 'πε: 


«Ὑγιέ του Πολυθέρση, πια άλλοτε µη βγάλεις, αναμπαίχτη, 

εἴκων ἀφραδίῃς μέγα εἰπεῖν, ἀλλὰ θεοῖσιν 


μῦθον ἐπιτρέψαι, ἐπεὶ ἡ πολὺ φέρτεροί εἰσι. 


ᾖ τοῦτό τοι ἀντὶ ποδὸς ξεινήϊον, ὅν ποτ’ ἔδωκας 
ἀντιθέῳ Ὀδυσῆϊ δόμον κάτ’ ἀλητεύοντι.» 

ῥα βοῶν ἑλίκων ἐπιβουκόλος: αὐτὰρ Ὀδυσσεὺς 
οὗτα Δαμαστορίδην αὐτοσχεδὸν ἔγχεϊ μακρῷ. 


Τηλέμαχος δ᾽ Εὐηνορίδην Λειώκριτον οὖτα 


δουρὶ μέσον κενεῶνα, διατπρὸ δὲ χαλκὸν ἔλασσεν: 
ἤριπε δὲ πρηνής, χθόνα δ᾽ ἤλασε παντὶ µετώπῳ. 
δὴ τότ᾽ Ἀθηναίη φθισίμβροτον αἰγίδ᾽ ἀνέσχεν 
ὑψόθεν ἐξ ὀροφῆς: τῶν δὲ φρένες ἐπτοίηθεν. 


οἱ δ᾽ ἐφέβοντο κατὰ μέγαρον βόες ὣς ἀγελαῖαι: 


τὰς μέν τ᾽ αἰόλος οἶστρος ἐφορμηθεὶς ἐδόνησεν 
ὥρῃ ἐν εἰαρινῇ, ὅτε τ᾽ ἤματα μακρὰ πέλονται. 
οἱ δ᾽ ὡς τ᾽ αἰγυπιοὶ γαμψώνυχες ἀγκυλοχεῖλαι, 
ἐξ ὀρέων ἐλθόντες ἐπ᾽ ὀρνίθεσσι θόρωσι: 


ταὶ μέν τ᾽ ἐν πεδίῳ νέφεα πτώσσουσαι ἵενται, 


οἱ δέ τε τὰς ὀλέκουσιν ἐπάλμενοι, οὐδέ τις ἀλκὴ 
γίγνεται οὐδὲ φυγή: χαίρουσι δέ τ᾽ ἀνέρες ἄγρῃ: 
ὡς ἄρα τοὶ μνηστῆρας ἐπεσσύμενοι κατὰ δῶμα 
τύπτον ἐπιστροφάδην: τῶν δὲ στόνος ὤρνυτ' ἀεικὴς 


κράτων τυπτομένων, δάπεδον δ᾽ ἅπαν αἵματι θῦε. 


λειώδης δ᾽ Ὀδυσῆος ἐπεσσύμενος λάβε γούνων, 
καί μιν λισσόμενος ἔπεα πτερόεντα προσηύδα: 
«γουνοῦμαί σ᾽, Ὀδυσεῦ: σὺ δέ μ᾽ αἴδεο καί μ᾿ 
ἐλέησον: 

οὐ γάρ πώ τινά φημι γυναικῶν ἐν μεγάροισιν 


εἰπεῖν οὐδέ τι ῥέξαι ἀτάσθαλον: ἀλλὰ καὶ ἄλλους 


παύεσκον μνηστῆρας, ὅτις τοιαῦτά γε ῥέζοι. 
ἀλλά μοι οὐ πείθοντο κακῶν ἄπο χεῖρας ἔχεσθαι: 
τῷ καὶ ἀτασθαλίῃσιν ἀεικέα πότμον ἐπέσπον. 
αὐτὰρ ἐγὼ μετὰ τοῖσι θυοσκόος οὐδὲν ἑοργὼς 


κείσομαι, ὡς οὐκ ἔστι χάρις μετόπισθ᾽ εὐεργέων:» 


τὸν δ᾽ ἄρ᾽ ὑπόδρα ἰδὼν προσέφη πολύμητις 
Ὀδυσσεύς: 

«εἰ μὲν δὴ μετὰ τοῖσι θυοσκόος εὔχεαι εἶναι, 
πολλάκι που μέλλεις ἀρήμεναι ἐν μεγάροισι 
τηλοῦ ἐμοὶ νόστοιο τέλος γλυκεροῖο γενέσθαι, 


σοὶ δ᾽ ἄλοχόν τε φίλην σπέσθαι καὶ τέκνα τεκέσθαι: 


τῷ οὐκ ἂν θάνατόν γε δυσηλεγέα προφύγοισθα.» 
ὣς ἄρα φωνήσας ξίφος εἵλετο χειρὶ παχείῃ 
κείμενον, ὃ ῥ᾽ Ἀγέλαος ἀποπροέηκε χαμᾶζε 
κτεινόμενος: τῷ τόν γε κατ᾿ αὐχένα μέσσον ἔλασσε. 


φθεγγομένου δ᾽ ἄρα τοῦ γε κάρη κονίῃσιν ἐμίχθη. 

μεγάλο λόγο µες στην τρέλα σου, μον’ στους θεούς μπιστεύου 


το κάθε τι, γιατί ειν᾿ οι αθάνατοι πολύ τρανότεροι µας. 


Δώρο εἰναι αυτό για το που χάρισες στον Οδυσσέα βοδίσιο 
ποδάρι, ως τριγυρνούσε ζήτουλας στο αρχοντικό του μέσα!» 
Είπε ο βουκόλος των στριφτόκερων βοδιών µετά ο Οδυσσέας 
σιμάθε τον Αγέλαο πέτυχε µε το μακρύ κοντάρι’ 


κι ο Λειώκριτος, ο γιος του Ευήνορα, χτυπήθη στο λαγγόνι 


απ’ τον Τηλέμαχο, και χώθηκε βαθιά ο χαλκός στα σπλάχνα, 
κι ως πίστοµα σωριάστη, βρόντηξε το πρόσωπο στο χώμα. 
Τότε η Αθηνά το ανθρωποφόνο της ψηλά σκουτάρι ασκώνει 
απ’ τη στέγη, κι αυτών εσάλεψαν τα φρένα’ και σκόρπισαν 


στο αρχονταρίκι µέσα τρέχοντας σαν κοπαδιού γελάδες, 


που τις ξπτάζει η μύγα, ακούραστα πετώντας γύρωθέ τους, 
καιρό της άνοιξης, σαν άρχισαν οι μέρες να µακραίνουν. 

Κι οι άλλοι, ως αγιούπες γαντζομύτηδες και νυχοποδαράτοι, 
που σε πουλιά χιμούν, ξεκόβοντας απ’ τα βουνά, κι εκείνα 


τρέχουν να φύγουν απ’ τα σύγνεφα, να κατέβουν στον κάμπο' 


μα απ’ τους αγιούπες δε γλιτώνουνε, τι δεν μπορούν να φύγουν 
μηδέ ν᾿ αντιφερθούν, και χαίρουνται μ᾽ έτοιο κυνήγι οι άνθρωποι 
όμοια κι αυτοί µε ορμή δεξόζερβα χτυπουσαν τους μνηστήρες 
στο αρχονταρίκι᾽ κι ως τους άνοιγαν χτυπώντας τα κεφάλια, 


βαρύς γρικιόταν βόγγος κι ἀχνιζε το πάτωμα απ᾿ το γαίμα. 


Ο Λειώδης τότε εχύθη κι έπιασε τα γόνα του Οδυσσέα 

και λόγια του 'λεγε ανεµάρπαστα µε χίλια παρακάλια: 
«Σπλαχνίσου µε, Οδυσσέα, σεβάσου µε, στα γόνατα σου πέφτω! 
Εγώ ποτέ µες στο παλάτι σου δεν πείραξα γυναίκα 


µε πράξη για µε λόγο αταίριαστο, και τους μνηστήρες, όσοι 


τέτοιες δουλειές έκαµαν άνοµες, ζητούσα ν᾽ αντισκόψω. 

Μα αυτοί δε μ᾽ άκουαν, από τ᾽ άδικο να τραβηχτούν, για τούτο 
άσκηµα τέλη τώρα απόλαψαν απ’ τ᾽ ἄνομα τους έργα. 

Μα εγὠ ήμουν μάντης στα θυμιάματα, και τώρα αθώος θα πέσω, 


τι αλήθεια το καλό που κάνουμε καμιά δε βρίσκει χάρη!» 


Ταυροκοιτώντας ο πολύβουλος του μίλησε Οδυσσέας: 

Αν στα θυμιάματα τους πέτεσαι πως σ᾽ είχαν μάντη αλήθεια, 
πόσες φορές µες στα παλάτι µου θα ευκήθης δίχως άλλο 
να µη χαρώ ποτέ την ὀμορφη του γυρισμού µου μέρα, 


κι έτσι να πάρεις τη γυναίκα µου, παιδιά να σου γεννήσει. 


Πως θες λοιπόν τον πικροθάνατο να τον γλιτώσεις τώρα;» 
Αυτά εἰπε, κι από κάτω σήκωσε µε το βαρύ του χέρι 

του Αγέλαου το σπαθί, που ὡς έπεφτε νεκρός εκείνος, του᾽ χε 
φύγει απ’ το χέρι, και τον χτύπησε καταμεσίς στο σβέρκο, 


κι όπως μιλούσε ακόµα, κύλησε στη σκόνη η κεφαλή του. 

Τερπιάδης δ᾽ ἔτ᾽ ἀοιδὸς ἀλύσκανε κῆρα μέλαιναν, 
Φήμιος, ὃς ῥ᾽ ἤειδε μετὰ μνηστῆρσιν ἀνάγκῃ. 
ἔστη δ᾽ ἐν χεἰρεσσίν ἔχων φόρμιγγα λίγειαν 

ἄγχι παρ᾽ ὀρσοθύρην: δίχα δὲ φρεσὶ μερμήριζεν, 
ἢ ἐκδὺς μεγάροιο Διὸς μεγάλου ποτὶ βωμὸν 


ἑρκείου ἵζοιτο τετυγμένον, ἔνθ᾽ ἄρα πολλὰ 
Λαέρτης Ὀδυσεύς τε βοῶν ἐπὶ μηρί’ ἔκηαν, 
ἦ γούνων λίσσοιτο προσαΐξας Ὀδυσῆα. 

ὧδε δέ οἱ φρονέοντι δοάσσατο κέρδιον εἶναι, 


γούνων ἅψασθαι Λαερτιάδεω Ὀδυσῆος. 


ἦ τοι ὁ φόρμιγγα γλαφυρἠν κατέθηκε χαμᾶζε 
μεσσηγὺς κρητῆρος ἰδὲ θρόνου ἀργυροήλου, 
αὐτὸς δ᾽ αὖτ᾽ Ὀδυσῆα προσαΐξας λάβε γούνων, 
καί μιν λισσόμενος ἔπεα πτερόεντα προσηύδα: 
«γουνοῦμαί σ᾽, Ὀδυσεῦ: σὺ δέ μ᾽ αἴδεο καί μ᾿ 


ἐλέησον: 


αὐτῷ τοι μετόπισθ᾽ ἄχος ἔσσεται, εἴ κεν ἀοιδὸν 
πέφνῃς, ὃς τε θεοῖσι καὶ ἀνθρώποισιν ἀείδω. 
αὐτοδίδακτος δ᾽ εἰμί, θεὸς δέ μοι ἐν φρεσὶν οἴμας 
παντοίας ἐνέφυσεν: ἔοικα δέ τοι παραείδειν 


ὥς τε θεῷ: τῷ µε λιλαίεο δειροτομῆσαι. 


καί κεν Τηλέμαχος τάδε γ᾽ εἴποι, σὸς φίλος υἱός, 
ὡς ἐγὼ οὔ τι ἑκὼν ἐς σὸν δόμον οὐδὲ χατίζων 
πωλεύμην μνηστῆρσιν ἀεισόμενος μετὰ δαῖτας, 
ἀλλὰ πολὺ πλέονες καὶ κρείσσονες ἦγον ἀνάγκῃ.» 


ὡς φάτο, τοῦ δ᾽ ἤκουσ᾽ ἱερὴ ἲς Τηλεμάχοιο, 


αἶψα δ᾽ ἑὸν πατέρα προσεφώνεεν ἐγγὺς ἐόντα: 
«ἴσχεο μηδέ τι τοῦτον ἀναίτιον οὔταε χαλκῷ: 
καὶ κήρυκα Μέδοντα σαώσομεν, ὃς τέ µευ αἰεὶ 
οἴκῳ ἐν ἡμετέρῳ κηδέσκετο παιδὸς ἐόντος, 


εἰ δὴ μή μιν ἔπεφνε Φιλοίτιος ἠὲ συβώτης, 


ἠὲ σοὶ ἀντεβόλησεν ὀρινομένῳ κατὰ δῶμα.» 

ὡς φάτο, τοῦ δ᾽ ἤκουσε Μέδων πεπνυμένα εἰδώς: 
πεπτηὼς γὰρ ἔκειτο ὑπὸ θρόνον, ἀμφὶ δὲ δέρμα 
ἕστο βοὸς νεόδαρτον, ἀλύσκων κῆρα μέλαιναν. 


αἶψα δ᾽ ἀπὸ θρόνου ὦρτο, θοῶς δ᾽ ἀπέδυνε βοείην 


Τηλέμαχον δ᾽ ἄρ᾽ ἔπειτα προσαΐξας λάβε γούνων, 
καί μιν λισσόμενος ἔπεα πτερόεντα προσηύδα: 

«ὦ φίλ᾽, ἐγὼ μὲν ὅδ᾽ εἰμί, σὺ δ᾽ ἴσχεο εἰπὲ δὲ πατρὶ 
μή µε περισθενέων δηλήσεται ὀξέϊ χαλκῷ, 


ἀνδρῶν μνηστήρων κεχολωμένος, οἵ οἱ ἔκειρον 


κτήματ᾽ ἐνὶ μεγάροις, σὲ δὲ νήπιοι οὐδὲν ἔτιον.» 
τὸν δ᾽ ἐπιμειδήσας προσέφη πολύμητις Ὀδυσσεύς: 


«θάρσει, ἐπεὶ δή σ᾽ οὗτος ἐρύσσατο καὶ ἐσάωσεν, 

Μα ο γιός του Τέρπιου τότε γλίτωσε του Χάρου, ο τραγουδάρης 
ο Φήμιος, στους μνηστήρες που ’ψαλλε συχνά, µα αθέλητα του. 
Ορθός, κρατώντας την ψιλόφωνη κιθάρα του στα χέρια 

στο παραπόρτι εβρέθη᾽ δίγνωµη βουλή τον κυβερνούσε: 


να βγει να κάτσει ικέτης στο βωμό του Δία του τρισμεγάλου, 


που τον αυλόγυρο προστάτευε, κι απάνω εκεί ο Λαέρτης 
συχνά κι ο γιος του πλήθος έκαιγαν βοδιών μεριά; για κάλλιο 
να τρέξει γρήγορα τα γόνατα να πιάσει του Οδυσσέα; 

Κι αυτό του εικάστη, ως διαλογίζουνταν, το πιο καλό πως εἶναι, 


να τρέξει, του Οδυσσέα τα γόνατα του αρχοντικού να πιάσει. 


Τη βαθουλή κιθάρα απίθωσε λοιπόν στο χώμα κάτω, 
αναµεσής στο ασηµοκάρφωτο θρονί και στο κροντήρι, 
κι εκείνος χύθηκε στα γόνατα να πέσει του Οδυσσέα, 
και λόγια του 'λεγε ανεµάρπαστα µε χίλια παρακάλια: 


«Σπλαχνίσου µε, Οδυσσέα, σεβάσου µε, στα γόνατα σου πέφτω! 


Καημό και συ θα το 'χεις έπειτα, τον τραγουδάρη αν ίσως 
σκοτώσεις, που θνητούς κι αθάνατους µε το τραγούδι ευφραίνω. 
Μόνος µου τα 'µαθα’ µου φύσηξε λογής λογής τραγούδια 
κάποιος Θεός στα φρένα µου 'ρχεται να τραγουδήσω οµπρός 
σου, 


σαν να 'σουνα θεός) µη μελετάς λοιπόν το χαλασμό μου! 


Γι αυτά θα μπόρειε κι ο Τηλέμαχος να σου μιλήσει, ο γιος σου, 
πως άθελα µου, δίχως διάφορο δικό µου, τους μνηστήρες 
έσμιγα εδώ, κι ὡς ήταν πιότεροι κι η δύναμη τους πλήθια, 
μεβιάς µε φέρναν, στις ξεφάντωσες τραγούδια να τους ψάλω.» 


Έτσι μιλούσε, κι ο Τηλέμαχος τον άκουσε ο αντρειωμένος, 


και του Οδυσσέα µε βιάση μίλησε, που δίπλα του στεκόταν: 
«Μην τον χτυπάς µε το κοντάρι σου, κι είναι άφταιγος! Κρατήσου! 
Μα και το Μέδοντα να σώσουμε τον κράχτη, τι µε γνοιάστη 

από παιδί µε αγάπη πάντα του στο αρχοντικό µας μέσα' 


ξον ο Φιλοίτιος αν τον σκότωσε, για κι ο Εύμαιος, για κι ατός σου, 


αν βρέθηκε µπροστά σου, ως χίμιζες στο αρχονταρίκι μέσα.» 
Είπε, κι ο Μέδοντας τον άκουσεν ο μυαλωμένος, τι είχε 
ζαρώσει κάτω από 'να κάθισµα και κοίουνταν χωμένος 

σε νιόγδαρτο αγελαδοτόµαρο, του Χάρου να γλιτώσει. 


Μεμιάς ξεπρόβαλε απ’ το κάθισμα κι εγδύθη το τομάρι, 


κι έτρεξε αμέσως στου Τηλέμαχου τα γόνατα να πέσει, 

και λόγια του 'λεγε ανεµάρπαστα µε χίλια παρακάλια: 

«Εδώ εἶμαι! Την ορμή σου κράτησε, καλέ, και του κυρού σου 
μίλησε, µη µου δώσει θάνατο στην πλήθια δύναμη του 


µε κοφτερό χαλκό, μανιάζοντας που ρήμαξαν το βιος του 


στο σπίτι εδώ οι μνηστήρες οι ἁμυαλοι, και σένα σε αψηφούσαν.» 
Αχνογελώντας ο πολύβουλος του μίλησε Οδυσσέας: 


«Τούτος σου στάθηκε και γλίτωσες᾽ κάνε λοιπόν κουράγιο, 

ὄφρα γνῷς κατὰ θυμόν, ἀτὰρ εἴπῃσθα καὶ ἄλλῳ, 


ὡς κακοεργίης εὐεργεσίη μέγ᾽ ἀμείνων. 


ἀλλ᾽ ἐξελθόντες μεγάρων ἕζεσθε θύραζε 

ἐκ φόνου εἰς αὐλήν, σύ τε καὶ πολύφημος ἀοιδός, 
ὄφρ᾽ ἂν ἐγὼ κατὰ δῶμα πονήσομαι ὅττεό µε χρή.» 
ὡς φάτο, τὼ δ᾽ ἔξω βήτην μεγάροιο κιόντε, 


ἑζέσθην δ᾽ ἄρα τώ γε Διὸς μεγάλου ποτὶ βωμόν, 


πάντοσε παπταίνοντε, φόνον ποτιδεγμένω αἰεί. 
πάπτηνεν δ᾽ Ὀδυσεὺς καθ᾿ ἑὸν δόμον, εἴ τις ἔτ᾽ 
ἀνδρῶν 

ζωὸς ὑποκλοπέοιτο, ἀλύσκων κῆρα μέλαιναν. 
τοὺς δὲ ἴδεν μάλα πάντας ἐν αἵματι καὶ κονίῃσι 


πεπτεῶτας πολλούς, ὥστ᾽ ἰχθύας, οὕς θ᾿ ἁλιῆες 


κοῖλον ἐς αἰγιαλὸν πολιῆς ἔκτοσθε θαλάσσης 
δικτύῳ ἐξέρυσαν πολυωπῷ: οἱ δέ τε πάντες 
κύμαθ᾽ ἁλὸς ποθέοντες ἐπὶ (ψαμάθοισι κέχυνται: 
τῶν μέν τ᾽ Ἠέλιος φαέθων ἐξείλετο θυμόν: 


ὡς τότ᾽ ἄρα μνηστῆρες ἐπ᾽ ἀλλήλοισι κέχυντο. 


δὴ τότε Τηλέμαχον προσέφη πολύμητις Ὀδυσσεύς: 
«Τηλέμαχ᾽, εἰ δ᾽ ἄγε μοι κάλεσον τροφὸν 
Εὐρύκλειαν, 

ὄφρα ἔπος εἴπωμι τό μοι καταθύμιόν ἐστιν.» 

ὡς φάτο, Τηλέμαχος δὲ φίλῳ ἐπεπείθετο πατρί, 


κινήσας δὲ θύρην προσέφη τροφὸν Εὐρύκλειαν: 


«δεῦρο δὴ ὄρσο, γρηῦ παλαιγενές, ἡ τε γυναικῶν 
δμῳάων σκοπός ἐσσι κατὰ μέγαρ᾽ ἡμετεράων: 
ἔρχεο: κικλήσκει σε πατὴρ ἐμός, ὄφρα τι εἴπῃ.» 
ὡς ἄρ᾽ ἐφώνησεν, τῇ δ᾽ ἄπτερος ἔπλετο μῦθος, 


ὤϊξεν δὲ θύρας μεγάρων εὖ ναιεταόντων, 


βῆ δ᾽ ἴμεν: αὐτὰρ Τηλέμαχος πρόσθ᾽ ἡγεμόνευεν. 
εὗρεν ἔπειτ᾽ Ὀδυσῆα μετὰ κταµένοισι νέκυσσιν, 
αἵματι καὶ λύθρῳ πετπαλαγμένον ὥστε λέοντα, 

ὃς ῥά τε βεβρωκὼς βοὸς ἔρχεται ἀγραύλοιο: 


πᾶν δ᾽ ἄρα οἱ στῆθός τε παρήϊά τ᾽ ἀμφοτέρωθεν 


αἱματόεντα πέλει, δεινὸς δ᾽ εἰς ὦπα ἰδέσθαι: 


ὡς Ὀδυσεὺς πεπάλακτο πόδας καὶ χεῖρας ὕπερθεν. 


ἡ δ᾽ ὡς οὖν νέκυάς τε καὶ ἄσπετον εἴσιδεν αἷμα, 
ἴθυσέν ῥ᾽ ὀλολύξαι, ἐπεὶ μέγα εἴσιδεν ἔργον: 


ἀλλ᾽ Ὀδυσεὺς κατέρυκε καὶ ἔσχεθεν ἱεμένην περ, 


καί μιν φωνήσας ἔπεα πτερόεντα προσηύδα: 

«ἐν θυμῷ, γρηῦ, χαῖρε καὶ ἴσχεο μηδ᾽ ὀλόλυζε: 
οὐχ ὁσίη κταμένοισιν ἐπ᾽ ἀνδράσιν εὐχετάασθαι. 
τούσδε δὲ μοῖρ᾽ ἐδάμασσε θεῶν καὶ σχέτλια ἔργα: 


οὔ τινα γὰρ τίεσκον ἐπιχθονίων ἀνθρώπων, 

για να κατέχεις πια στα φρένα σου, να "χεις να λες και σ᾽ όλλους, 


παρά κακό πόσο καλύτερο να κάνεις καλοσύνες. 


Μα τώρα στην αυλή να κάτσετε, κι εσύ κι ο φουμισμένος 
τραγουδιστής, µακριά απ᾿ τα γαίµατα κι από το αρχονταρίκι, 
ως να τελέψω µες στο σπίτι µου το που 'ναι χρεία να γένει.» 
Είπε, κι αυτοί κινώντας γρήγορα το αρχονταρίκι αφήκαν 


και στου τρανού του Δία καθίσανε πλάι το βωμό, κι ολούθε 


τα μάτια γύριζαν, προσμένοντας κάθε στιγµή το Χάρο. 

Μα κι ο Οδυσσέας τα μάτια εγύριζε στο αρχονταρίκι ολούθε, 
κανένας ζωντανός µην κρύβουνταν, του Χάρου να γλιτώσει. 
Κι όλους ως πέρα µες στα γαίµατα τους εἶδε και στις σκόνες 


πεσμένους πλήθος, ψάρια θα 'λεγες που τα 'συραν ψαράδες 


στο βαθουλό γιαλό απ’ τη θάλασσα την αφροκυματούσα 
μέσα στα δίχτυα τα χιλιότρυπα, και τα 'ριξαν στον ἀμμο' 

κι αυτά, απλωμένα εκεί, του πελάγου το κύμα λαχταρούνε, 
ως τη στιγμή που ο γήλιος λάµποντας το θάνατο τους δώσει. 


Παρόμοια κι οι μνηστήρες κοίτουνταν ο ένας απά στον άλλο. 


Κι εἰπε ο Οδυσσέας ο πολυκάτεχος μιλώντας στον υγιό του: 
«Τη βάγια την Ευρύκλεια κράξε µου, Τηλέμαχε, εδώ πέρα' 
κάτι έχω να της πω, που µέσα µου πολύ το συλλογιέμαι.» 


Είπε, και σύγκλινε ο Τηλέμαχος στου κύρη του το λόγο, 


κι αυτά στη βάγια Ευρύκλεια φώναξε, χτυπώντας της την πόρτα: 


«Σήκω, πολύχρονη γερόντισσα, που πιστατείς τις σκλάβες 
γυναίκες µέσα στο παλάτι µας, καιρός πια να 'ρθεις μέσα' 
σε φώναξε μαθές ο κύρης µου, να σου μιλήσει κάτι.» 

Είπε ο Τηλέμαχος, κι ο λόγος του δεν πήγε κατ᾿ ανέµου' 


βγηκεν η βάγια απ’ του καλόφτιαστου την πόρτα γυναικίτη 


και τράβηξε, µε τον Τηλέμαχο μπροστά, στο αρχονταρίκι. 
Τον Οδυσσέα κει πέρα αντίκρισε στους σκοτωµένους µέσα 
στο λύθρο και στο γαίμα ολάκερο λουσµένο --- σαν το λιόντα, 
που κοπαδιού γελάδα ως σπάραξε, κινάει να φύγει, κι είναι 


το στήθος του όλο και τα μάγουλα ζερβά δεξιά στο γαίμα 


λουσμένα, κι όποιος τον αντίκρισε, τον παραλύει η τρομάρα. 
Όμοια κι εκείνος αίμα στάλαζε, χέρια ψηλά και πόδια. 

Κι αυτή, τους σκοτωµένους βλέποντας και ποταμό το γαίμα, 
τρανό θωρώντας έργο, κίνησε στριγγιά φωνή να σύρει 


από χαρά, µα αυτός την κράτησε, τη φόρα κόβοντας της, 


και κράζοντας την ανεµάρπαστα κινούσε λόγια ομπρός της: 
«Χάρου από μέσα σου, γερόντισσα, και βάστα, µη φωνάζεις' 
δε θέλει ο θεός χαρά να δείχνουμε μπροστά σε σκοτωµένους! 


Τούτους η μοίρα των αθάνατων και τ᾽ ἀνομά τους έργα 


τους δάµασαν, τι δε λογάριαζαν στον κόσμο απ’ τους ανθρώπους 

οὐ κακὸν οὐδὲ μὲν ἐσθλόν, ὅτις σφέας εἰσαφίκοιτο: 
τῷ καὶ ἀτασθαλίῃσιν ἀεικέα πότμον ἐπέσπον. 

ἀλλ᾽ ἄγε μοι σὺ γυναῖκας ἐνὶ μεγάροις κατάλεξον, 
αἵ τέ μ᾿ ἀτιμάζουσι καὶ αἳ νηλείτιδές εἰσιν.» 


τὸν δ᾽ αὖτε προσέειπε φίλη τροφὸς Εὐρύκλεια: 


«τοιγὰρ ἐγώ τοι, τέκνον, ἀληθείην καταλέξω. 
πεντήκοντά τοί εἰσιν ἐνὶ μεγάροισι γυναῖκες 
ὅμῳαί, τὰς μέν τ᾽ ἔργα διδάξαμεν ἐργάζεσθαι, 
εἴριά τε ξαίνειν καὶ δουλοσύνην ἀνέχεσθαι: 


τάων δώδεκα πᾶσαι ἀναιδείης ἐπέβησαν, 


οὔτ᾽ ἐμὲ τίουσαι οὔτ᾽ αὐτὴν Πηνελόπειαν. 
Τηλέμαχος δὲ νέον μὲν ἀέξετο, οὐδέ ἑ μήτηρ 
σημαίνειν εἴασκεν ἐπὶ δμῳῇσι γυναιξίν. 

ἀλλ᾽ ἄγ᾽ ἐγὼν ἀναβᾶσ᾽ ὑπερώϊα σιγαλόεντα 


εἴπω σῇ ἀλόχῳ, τῇ τις θεὸς ὕπνον ἐπῶρσε.» 


τὴν δ᾽ ἀπαμειβόμενος προσέφη πολύμητις 
Ὀδυσσεύς 

«μή πω τήνδ᾽ ἐπέγειρε: σὺ δ᾽ ἐνθάδε εἰπὲ γυναιξὶν 
ἐλθέμεν, αἵ περ πρόσθεν ἀεικέα μηχανόωντο.» 
«ὣς ἄρ᾽ ἔφη, γρηῦς δὲ διὲκ μεγάροιο βεβήκει 
ἀγγελέουσα γυναιξὶ καὶ ὀτρυνέουσα νέεσθαι. 


αὐτὰρ ὁ Τηλέμαχον καὶ βουκόλον ἠδὲ συβώτην 
εἰς ἓ καλεσσάμενος ἔπεα πτερόεντα προσηύδα: 
«ἄρχετε νῦν νέκυας φορέειν καὶ ἄνωχθε γυναῖκας: 
αὐτὰρ ἔπειτα θρόνους περικαλλέας ἠδὲ τραπέζας 


ὕδατι καὶ σπόγγοισι πολυτρήτοισι καθαίρειν. 


αὐτὰρ ἐπὴν δἠ πάντα δόμον κατακοσμήσησθε, 
δμῳὰς ἐξαγαγόντες ἐὐσταθέος μεγάροιο, 
μεσσηγύς τε θόλου καὶ ἀμύμονος ἕρκεος αὐλῆς, 
θεινέμεναι ξίφεσιν τανυήκεσιν, εἰς ὅ κε πασέων 


ψυχὰς ἐξαφέλησθε καὶ ἐκλελάθωντ᾽ Ἀφροδίτης, 


τὴν ἄρ᾽ ὑπὸ μνηστῆρσιν ἔχον µίσγοντό τε λάθρη.» 
«ὣς ἔφαθ᾽, αἱ δὲ γυναῖκες ἀολλέες ἦλθον ἅπασαι, 
αἴν᾽ ὀλοφυρόμεναι, θαλερὸν κατὰ δάκρυ χέουσαι. 
πρῶτα μὲν οὖν νέκυας φόρεον κατατεθνηῶτας, 


κὰδ δ᾽ ἄρ᾽ ὑπ᾽ αἰθούσῃ τίθεσαν εὐερκέος αὐλῆς, 


ἀλλήλοισιν ἐρείδουσαι: σήμαινε δ᾽ Ὀδυσσεὺς 
αὐτὸς ἐπισπέρχων: ταὶ δ᾽ ἐκφόρεον καὶ ἀνάγκῃ. 
αὐτὰρ ἔπειτα θρόνους περικαλλέας ἠδὲ τραπέζας 
ὕδατι καὶ σπόγγοισι πολυτρήτοισι κάθαιρον. 


αὐτὰρ Τηλέμαχος καὶ βουκόλος ἠδὲ συβώτῃς 


λίστροισιν δάπεδον πύκα ποιητοῖο δόμοιο 
ξῦον: ταὶ δ᾽ ἐφόρεον δμῳαί, τίθεσαν δὲ θύραζε. 


αὐτὰρ ἐπειδὴ πᾶν μέγαρον διεκοσμήσαντο, 

τρανό, αχαμνό --- κανένα, αν λάχαινε να τους συντύχει κάποιος, 
κι ἄσκημα τέλη τώρα απόλαψαν από τις αδικίες τους. 

Μον’ έλα τώρα εσύ, μαρτύρα µου για του σπιτιού τις δούλες. 
ποιές απόµειναν ακριµάτιστες και ποιες µε ξεψηφούσαν.» 


Κιη βάγια Ευρύκλεια τότε μίλησε κι απηλογήθη κι εἰπε: 


«Για τούτα, γιε µου, που µε ρώτησες θα πω την πάσα αλήθεια: 
Έχεις πενήντα στο παλάτι σου γυναίκες όλες όλες 

σκλάβες᾽ αυτές δουλειές τις μάθαμε σιγά σιγά να κάνουν, 

να ξαΐνουν το μαλλί κι υπόµονα να στρέγουν τη σκλαβιά τους. 


Μα οι δώδεκα απὀ τούτες, πέφτοντας σε αδιαντροπιά µεγάλη, 


μήτε και μένα πια λογάριαζαν μηδέ και την κυρά τους 

την Πηνελόπη. Κι ο Τηλέμαχος πριν λίγο εγίνηκε άντρας, 
και δεν τον άφηνε η μητέρα του τις σκλάβες ν᾿ αφεντεύει. 
Τώρα στο ανώι γοργά το λιόφωτο, στο ταίρι σου θ᾽ ανέβω, 


να της τα πω, τι ένας αθάνατος την έχει σ᾽ ύπνο ρίξει.» 


Τότε ο Οδυσσέας ο πολυμήχανος γυρνώντας αποκρίθη: 
«Μην τη ξυπνάς ακόµα᾽ πήγαινε να πεις στις σκλάβες πρώτα 
εδώ να᾽ ρθουν --- αυτές που αταίριαστες δουλειές πιο πριν 
σκάρωναν.» 

Αυτά της εἰπε, κι η γερόντισσα το αρχονταρίκι αφήκε, 


στις σκλάβες για να πάει το μήνυμα και να τις σπρώξει να’ ρθουν. 


Κι έκραξε εκείνος τον Τηλέμαχο, το θείο χοιροβοσκό του 

και το βουκόλο, κι ανεµάρπαστα κινούσε λόγια οµπρός τους: 
«Νεκρούς να κουβαλάτε αρχίσετε, κι οι δούλες να συντράµουν 
οι ίδιες µετά τα παγκαλόµορφα θρονιά και τα τραπέζια 


με το νερό και τα χιλιότρυπα σφουγγάρια να παστρέψουν. 


Κι ως θα 'χετε όλη πια την κάμαρα τρογύρα συμμαζέψει, 

τις δούλες έξω απ’ το καλόχτιστο να βγάλτε αρχονταρίκι, 

και στην αυλή, στο θόλο ανάµεσα και στον πανώριο φράχτη 
τα κοφτερά σπαθιά ανασέρνοντας χτυπάτε τις και σ᾽ όλες 


να δώστε θάνατο, τον έρωτα για πάντα να ξεχάσουν, 


που εχαίρουνταν ως τώρα σμίγοντας κρυφά µε τους μνηστήρες.» 
Έτσι όρισε, κι οι δούλες έφτασαν όλες μαζί και μπήκαν 

πικρά θρηνολογώντας, κι έτρεχε το δάκρυ τους ποτάμι. 

Των σκοτωμένων πρώτα σήκωναν και βγάζαν τα κουφάρια, 


και στης αυλής της καλοτείχιστης το σκεπαστό από κάτω 


τον έναν πλάι στον ἄλλο απίθωναν και κάτω απ’ του Οδυσσέα 
την προσταγή, να κάνουν γρήγορα, τους βγάζαν στανικώς τους. 
Πήραν μετά τα παγκαλόμορφα θρονιά και τα τραπέζια 

και µε νερό και µε χιλιότρυπα τα πάστρευαν σφουγγάρια. 


Μετά ο βουκόλος κι ο Τηλέμαχος κι ο θείος χοιροβοσκός τους 


µε ξύστρες έτριβαν το πάτωμα στο στέριο αρχονταρίκι. 
κι οι δούλες μάζευαν τα ξύσματα και τα πετούσαν όξω. 


Κι ως εἶχαν όλη πια την κάμαρα τρογύρα συμμαζέψει, 


460 


465 


470 


415 


480 


485 


490 


495 


500 


δμῳὰς δ᾽ ἐξαγαγόντες ἐὐσταθέος μεγάροιο, 


μεσσηγύς τε θόλου καὶ ἀμύμονος ἕρκεος αὐλῆς, 


εἴλεον ἐν στείνει, ὅθεν οὔ πως ἦεν ἀλύξαι. 

τοῖσι δὲ Τηλέμαχος πεπνυμένος ἦρχ᾽ ἀγορεύειν: 
«μὴ μὲν δὴ καθαρῷ θανάτῳ ἀπὸ θυμὸν ἑλοίμην 
τάων, αἳ δὴ ἐμῇ κεφαλῇ κατ’ ὀνείδεα χεῦαν 


μητέρι θ᾽ ἡμετέρῃ παρά τε μνηστῆρσιν ἴαυον.» 


ὡς ἄρ᾽ ἔφη, καὶ πεῖσμα νεὸς κυανοπρῴροιο 
κίονος ἐξάψας μεγάλης περίβαλλε θόλοιο, 
ὑψόσ᾽ ἐπεντανύσας, μή τις ποσὶν οὖδας ἵκοιτο. 
ὡς δ᾽ ὅτ᾽ ἂν ἢ κίχλαι τανυσίπτεροι ἠὲ πέλειαι 


ἕρκει ἐνιπλήξωσι, τό θ᾽ ἑστήκῃ ἐνὶ θάμνῳ, 


αὖλιν ἐσιέμεναι, στυγερὸς δ᾽ ὑπεδέξατο κοῖτος, 
ὡς αἵ γ᾽ ἑξείης κεφαλὰς ἔχον, ἀμφὶ δὲ πάσαις 


δειρῇσι βρόχοι ἦσαν, ὅπως οἴκτιστα θάνοιεν. 


ἤσπαιρον δὲ πόδεσσι μίνυνθά περ οὔ τι μάλα δήν. 


ἐκ δὲ Μελάνθιον ἦγον ἀνὰ πρόθυρόν τε καὶ αὐλήν: 


τοῦ δ᾽ ἀπὸ μὲν ῥῖνάς τε καὶ οὔατα νηλέϊ χαλκῷ 
τάμνον, μήδεά τ᾽ ἐξέρυσαν, κυσὶν ὠμὰ δάσασθαι, 
χεῖράς τ᾽ ἠδὲ πόδας κόπτον κεκοτηότι θυμῷ. 

οἱ μὲν ἔπειτ᾽ ἀπονιψάμενοι χεῖράς τε πόδας τε 


εἰς Ὀδυσῆα δόμονδε κίον, τετέλεστο δὲ ἔργον: 


αὐτὰρ ὅ γε προσέειπε φίλην τροφὸν Εὐρύκλειαν: 
«οἶσε θέειον, γρηῦ, κακῶν ἄκος, οἷσε δέ μοι πῦρ, 
ὄφρα θεειώσω μέγαρον: σὺ δὲ Πηνελόπειαν 
ἐλθεῖν ἐνθάδ᾽ ἄνωχθι σὺν ἀμφιπόλοισι γυναιξί: 


πάσας δ᾽ ὄτρυνον δμῳὰς κατὰ δῶμα νέεσθαι.» 


τὸν δ᾽ αὖτε προσέειπε φίλη τροφὸς Εὐρύκλεια: 
«ναὶ δὴ ταῦτά γε, τέκνον ἐμόν, κατὰ μοῖραν ἔειπες. 
ἀλλ᾽ ἄγε τοι χλαϊνάν τε χιτῶνά τε εἵματ᾽ ἐνείκω, 
μηδ᾽ οὕτω ῥάκεσιν πεπυκασμένος εὐρέας ὤμους 


ἕσταθ᾽ ἐνὶ μεγάροισι: νεμεσσητὸν δέ κεν εἴη.» 


τὴν δ᾽ ἀπαμειβόμενος προσέφη πολύμητις 
Ὀδυσσεύς: 

«πῦρ νῦν μοι πρώτιστον ἐνὶ μεγάροισι γενέσθω.» 
ὡς ἔφατ', οὐδ᾽ ἀπίθησε φίλη τροφὸς Εὐρύκλεια, 
ἤνεικεν δ᾽ ἄρα πῦρ καὶ θήϊον: αὐτὰρ Ὀδυσσεὺς 


εὖ διεθείωσεν μέγαρον καὶ δῶμα καὶ αὐλήν. 


γρηῦς δ᾽ αὖτ᾽ ἀπέβη διὰ δώματα κάλ᾽ Ὀδυσῆος 
ἀγγελέουσα γυναιξὶ καὶ ὀτρυνέουσα νέεσθαι: 

αἱ δ᾽ ἴσαν ἐκ μεγάροιο δάος μετὰ χερσὶν ἔχουσαι. 
αἱ μὲν ἄρ᾽ ἀμφεχέοντο καὶ ἠσπάζοντ᾽ Ὀδυσῆα, 


καὶ κύνεον ἀγαπαξόμεναι κεφαλήν τε καὶ ὤμους 


χεῖράς τ᾽ αἰνύμεναι: τὸν δὲ γλυκὺς ἵμερος ᾗρει 

τις δούλες σύραν ὀξω απ’ τ᾽ ὀμορφο, το στέριο αρχονταρίκι, 


και στην αυλή, στο θόλο ανάµεσα και στον πανώριο φράχτη, 


μες στο στενάδι εκεί τις µάντρωσαν, να µην μπορούν να φύγουν. 
Και τότε ο γνωστικός Τηλέμαχος το λόγο επήρε κι εἰπε: 

«Όχι, σ᾿ αυτές δε θέλω θάνατο να δώσω τιµηµένο--- 

που στο κεφάλι της μητέρας µου κι εμένα καταφρόνια 


σκορπούσαν και ντροπή, και πλάγιαζαν μαζί µε τους μνηστήρες!» 


Είπε, και γαλαζόπλωρου άρµενου χοντρό σκοινί στεριώνει 
από τρανή κολόνα, κι έζωσε μ᾽ αυτό το θόλο γύρα, 

ψηλά τανιώντας το, τα πόδια τους στο χώμα να µη φτάνουν. 
Πως όταν τσίχλες απλοφτέρουγες για περιστέρες θέλουν 


να φτάσουν στη φωλιά τους κι ἀξαφνα Φριχτή κούρνια τις δέχτη, 


τι πιάστηκαν στα βρόχια, που έτυχαν στηµένα µες στα θάμνα --- 
όμοια κι οι δούλες τα κεφάλια τους γραμμή κρατούσαν, κι όλες 
θελιά εἶχαν στο λαιμό, από θάνατο να παν συφοριασμένο, 

και σπάραζαν µε τα ποδάρια τους --- για λίγην ώρα μόνο. 


Μετά και το Μελάνθιο τράβηξαν στην πόρτα του αντρωνίτη 


μπροστά, µες στην αυλή, και µε άσπλαχνο χαλκό του κόψαν μύτη 
κι αφτιά, κι όλο θυμό του τσάκισαν τα χέρια και τα πόδια, 

και τ᾽ αχαμνά του ξεριζώνοντας στους σκύλους τα πέταξαν, 

για να τα φαν ωμά” κι ως τέλεψαν, χέρια και πόδια έπλυναν 


και στο παλάτι πίσω διάγειραν, τον Οδυσσέα να σμίξουν. 


Κι εκείνος στην Ευρύκλεια μίλησε, την µπιστεµένη βάγια: 
«Φέρε µου θειάφι εδώ, γερόντισσα, που το κακό ξορκίζει, 
και φέρε και φωτιά, την κάμαρα τρογύρα να θειαφίσω. 
Καί συ την Πηνελόπη φώναξε να 'ρθεῖ, μαζί κι οι βάγιες, 


κι όλες τις δούλες στο παλάτι µου ξεσήκωσε τις να 'ρθουν.» 


Κιη βάγια Ευρύκλεια τότε μίλησε κι απηλογήθη κι εἰπε: 
«Παιδί µου, τούτα που µολόγησες σωστά και δίκια εἰν᾽ όλα, 
μα να σου φέρω πρώτα πρόσμενε χλαμύδα και χιτώνα' 
έτσι, µες στο ἰδιο το παλάτι σου µη στέκεις, µε κουρέλια 


τους φαρδιούς ώμους σου σκεπάζοντας ντροπή μεγάλη θα ταν!» 


Τότε ο Οδυσσέας ο πολυμήχανος απηλογήθη κι εἰπε: 
«Φωτιά πιο πρώτα να µου ανάψουνε στον αντρωνίτη θέλω!» 
Είπε, κι η βάγια Ευρύκλεια σύγκλινε στου αφέντη της το λόγο' 
φωτιά και θειάφι αµέσως έφερε, και θειάφιζε ο Οδυσσέας, 


το αρχονταρίκι πρώτα κι έπειτα κι αυλή και τ᾽ άλλο σπίτι. 


Κι εδιάβη η Ευρύκλεια µέσα απ’ τ όμορφο παλάτι του Οδυσσέα, 
στις σκλάβες για να πάει το μήνυμα και να τις σπρώξει να 'ρθουν. 
Κι αυτές, ως βγήκαν απ᾿ την κάµαρα µε τα δαδιά στα χέρια, 

στον Οδυσσέα τρογύρα εχύθηκαν καλωσορίζοντας τον᾿ 


κι όπως φιλούσαν το κεφάλι του µε αγάπη και τους ώμους, 


τα χέρια σφίγγοντας του, ολόγλυκος τον πήρε εκείνον πόθος 

κλαυθμοῦ καὶ στοναχῆς, γίγνωσκε δ᾽ ἄρα φρεσὶ για κλάματα και βόγγους, τι όλες τους τις γναφιζε η καρδιά του. 


πάσας. 

ΟΜΗΡΟΥ ΟΔΥΣΣΕΙΑ -ψ- 


Ἑγρηῦς δ᾽ εἰς ὑπερῷ᾽ ἀνεβήσετο καγχαλόωσα, 


δεσποίνῃ ἐρέουσα φίλον πόσιν ἔνδον ἐόντα: 
γούνατα δ᾽ ἐρρώσαντο, πόδες δ᾽ ὑπερικταίνοντο. 
στῆ δ᾽ ἄρ᾽ ὑπὲρ κεφαλῆς καί μιν πρὸς μῦθον 


ἔειπεν: 


«ἔγρεο, Πηνελόπεια, φίλον τέκος, ὄφρα ἴδηαι 
ὀφθαλμοῖσι τεοῖσι τά τ᾽ ἕλδεαι ἤματα πάντα. 

ἦλθ᾽ Ὀδυσεὺς καὶ οἶκον ἱκάνεται, ὀψέ περ ἐλθών. 
μνηστῆρας δ᾽ ἔκτεινεν ἀγήνορας, οἵ θ᾽ ἑὸν οἶκον 


κήδεσκον καὶ κτήματ᾽ ἔδον βιόωντό τε παῖδα.» 


τὴν δ᾽ αὖτε προσέειπε περίφρων Πηνελόπεια: 
«μαῖα φίλη, μάργην σε θεοὶ θέσαν, οἵ τε δύνανται 
ἄφρονα ποιῆσαι καὶ ἐπίφρονά περ μάλ᾽ ἐόντα, 
καί τε χαλιφρονέοντα σαοφροσύνης ἐπέβησαν: 


οἵ σέ περ ἔβλαψαν: πρὶν δὲ φρένας αἰσίμη ἦσθα. 


τίπτε µε λωβεύεις πολυπενθέα θυμὸν ἔχουσαν 
ταῦτα παρὲξ ἐρέουσα καὶ ἐξ ὕπνου μ᾽ ἀνεγείρεις 
ἡδέος, ὃς μ᾽ ἐπέδησε φίλα βλέφαρ᾽ ἀμφικαλύψας; 
οὐ γάρ πω τοιόνδε κατέδραθον, ἐξ οὗ Ὀδυσσεὺς 


ᾠχετ᾽ ἐποψόμενος Κακοΐλιον οὐκ ὀνομαστήν. 


ἀλλ᾽ ἄγε νῦν κατάβηθι καὶ ἂψ ἔρχευ µέγαρόνδε. 

εἰ γάρ τίς μ᾽ ἄλλη γε γυναικῶν, αἵ μοι ἔασι, 

ταῦτ᾽ ἐλθοῦσ᾽ ἤγγειλε καὶ ἐξ ὕπνου ἀνέγειρεν, 

τῷ κε τάχα στυγερῶς μιν ἐγὼν ἀπέπεμψα νέεσθαι 


αὖτις ἔσω μέγαρον: σὲ δὲ τοῦτό γε γῆρας ὀνήσει.» 


τὴν δ᾽ αὖτε προσέειπε φίλη τροφὸς Εὐρύκλεια: 
«οὔ τί σε λωβεύω, τέκνον Φφίλον, ἀλλ᾽ ἔτυμόν τοι 
ἦλθ᾽ Ὀδυσεὺς καὶ οἶκον ἱκάνεται, ὡς ἀγορεύω, 
ὁ ξεῖνος, τὸν πάντες ἀτίμων ἐν μεγάροισι. 


Τηλέμαχος δ᾽ ἄρα μιν πάλαι ἤδεεν ἔνδον ἐόντα, 


ἀλλὰ σαοφροσύνῃσι νοήματα πατρὸς ἔκευθεν, 
ὄφρ᾽ ἀνδρῶν τίσαιτο βίην ὑπερηνορεόντων.» 


ὡς ἔφαθ᾽, ἡ δ᾽ ἐχάρη καὶ ἀπὸ λέκτροιο θοροῦσα 


γρηϊ περιπλέχθη, βλεφάρων δ᾽ ἀπὸ δάκρυον ἧκεν: 


καί μιν φωνήσασ᾽ ἔπεα πτερόεντα προσηύδα: 


«εἰ δ᾽ ἄγε δή μοι, μαῖα φίλη, νημερτὲς ἐνίσπες, 
εἰ ἐτεὸν δὴ οἶκον ἱκάνεται, ὡς ἀγορεύεις, 
ὅππως δἠ μνηστῆρσιν ἀναιδέσι χεῖρας ἐφῆκε 
μοῦνος ἐών, οἱ δ᾽ αἰὲν ἀολλέες ἔνδον ἔμιμνον.» 


τὴν δ᾽ αὖτε προσέειπε φίλη τροφὸς Εὐρύκλεια: 


Και τότε ολόχαρη η γερόντισσα ψηλά στο ανώγι ανέβη 
µε γόνατα γοργοτρεχάµενα, µε πόδια που σκόνταβαν, 
να πάει στη ρήγισσα το μήνυμα, πως έφτασε ο καλός της' 


κι ως στάθη πάνω απ᾿ το κεφάλι της, τα λόγια αυτά της εἰπε: 


«Για ξύπνα, Πηνελόπη κόρη µου, τα μάτια σου να ιδούνε 

ό,τι καιρούς και χρόνια αδιάκοπα λαχτάριζε η καρδιά σου! 

Ἠρθε ο Οδυσσέας, στο σπίτι του έφτασε, κι ας είχε αργήσει τόσο, 
και τους μνηστήρες όλους σκότωσε τους άνοµους, που έτρωγαν 


το βιος του, ρήμαζαν το σπίτι του και παΐδευαν το γιο του.» 


Κι η Πηνελόπη τότε η φρόνιμη της αποκρίθη κι εἰπε: 
«Κυρούλα, τα μυαλά σου εσήκωσαν τώρα οι θεοί μπορούνε 
μαθές και τον περίσσια φρόνιμο ν᾿ αποτρελάνουν τούτοι, 
μπορούν ακόµα και στον άμυαλο να δώσουν φρονιμάδα. 


Αυτοί εἶναι που το νου σου εσάλεψαν πριν ήσουν μυαλωμένη. 


Τι µε αναμπαίζεις, που στο στήθος µου φωλιάζουν πίκρες μύριες, 
τέτοια μωρόλογα ιστορώντας µου, κι απ’ το γλυκό µε ασκώνεις 
τον ύπνο, που ἅπλωνε στα μάτια µου και μ᾿ εἶχε αποκαρώσει; 
Αφόντας ο Οδυσσέας ξεκίνησε να ιδεί την ξορκισµένη 


την Κακοτροία, ποτέ δεν έγειρα σε τέτοιον ύπνο ανέγνοιο. 


Κατέβα τώρα, τρέχα γύρισε στο γυναικίτη πίσω᾽ 

τι αν άλλη κάποια από τις σκλάβες µου που βρίσκουνται 

στο σπίτι ερχόταν κι απ’ τον ύπνο µε άσκωνε µε τούτα τα μαντάτα, 
άσκηµα αλήθεια θα την έδιωχνα στην κάμαρα της πίσω' 


εσύ αν γλιτώνεις τώρα, χρώστα το στα γερατιά σου μόνο!» 


Κιη Ευρύκλεια η βάγια απηλογήθηκε και τέτοια της μιλούσε: 

«Δεν παίζω εγὠ μαζί σου, κόρη µου, μον’ είπα την αλήθεια' 

ήρθε ο Οδυσσέας, στο σπίτι του έφτασε, καθώς µε ακούς μπροστά 
σου: 

κείνος ο ξένος, που στο σπίτι µας τον αψηφούσαν όλοι! 


Πρέπει ο Τηλέμαχος να κάτεχε καιρό τον ερχομό του, 


μα γνωστικός ως ήταν, έκρυβε του κύρη του τη γνώμη, 

ως να πλερώσουν οι άντρες οι ἄνομοι τις αδικίες που ἑκαμαν.» 
Είπε, κι αυτή σηκώθη ολόχαρη πηδώντας απ’ την κλίνη, 

και τη γερόντισσα αγκαλιάζοντας µε δακρυσμένα μάτια 


την έκραξε και µε ανεµάρπαστα μιλούσε λόγια κι εἶπε: 


«Αχ, έλα τώρα, καλομάνα µου, την πάσα αλήθεια πες µου! 
Ψέμα αν δεν εἶναι πως εδιάγειρε, καθώς µου λες, στο σπίτι, 
πως στους μνηστήρες τους αδιάντροπους έβαλε χέρι, ως ήταν 
ένας αυτός, κι εκείνοι βρίσκουνταν όλοι μαζί εδώ µέσα;» 


Κι η βάγια Ευρύκλεια απηλογήθηκε µε τέτοια λόγια κι εἰπε: 

«οὐκ ἴδον, οὐ πυθόμην, ἀλλὰ στόνον οἷον ἄκουσα 
κτεινομένων: ἡμεῖς δὲ μυχῷ θαλάμων εὐπήκτων 
ἥμεθ᾽ ἀτυζόμεναι, σανίδες δ᾽ ἔχον εὖ ἀραρυῖαι, 
πρίν γ᾽ ὅτε δή µε σὸς υἱὸς ἀπὸ μεγάροιο κάλεσσε 


Τηλέμαχος: τὸν γάρ ῥα πατὴρ προέηκε καλέσσαι. 


εὗρον ἔπειτ᾽ Ὀδυσῆα μετὰ κταµένοισι νέκυσσιν 
ἑσταόθ: οἱ δέ μιν ἀμφί, κραταίπεδον οὖδας 
ἔχοντες, 

κείατ᾽ ἐπ᾽ ἀλλήλοισιν: ἰδοῦσά κε θυμὸν ἰάνθης. 


νῦν δ᾽ οἱ μὲν δὴ πάντες ἐπ᾽ αὐλείῃσι θύρῃσιν 


ἀθρόοι, αὐτὰρ ὁ δῶμα θεειοῦται περικαλλές, 

πῦρ μέγα κηάµενος: σὲ δέ µε προέηκε καλέσσαι. 
ἀλλ᾽ ἕπευ, ὄφρα σφῶϊν ἐὐφροσύνης ἐπιβῆτον 
ἀμφοτέρω φίλον ἦτορ, ἐπεὶ κακὰ πολλὰ πέποσθε. 


νῦν δ᾽ ἤδη τόδε μακρὸν ἐέλδωρ ἐκτετέλεσται: 


ἦλθε μὲν αὐτὸς ζωὸς ἐφέστιος, εὗρε δὲ καὶ σὲ 
καὶ παῖδ᾽ ἐν μεγάροισι: κακῶς δ᾽ οἵ πέρ μιν ἔρεζον 
μνηστῆρες, τοὺς πάντας ἐτίσατο ᾧ ἐνὶ οἴκῳ.» 
τὴν δ᾽ αὖτε προσέειπε περίφρων Πηνελόπεια: 


«μαῖα φίλη, μή πω μέγ᾽ ἐπεύχεο καγχαλόωσα. 


οἶσθα γὰρ ὥς κ᾿ ἀσπαστὸς ἐνὶ μεγάροισι φανείη 
πᾶσι, μάλιστα δ᾽ ἐμοί τε καὶ υἱέ, τὸν τεκόμεσθα: 
ἀλλ᾽ οὐκ ἔσθ᾽ ὅδε μῦθος ἐτήτυμος, ὡς ἀγορεύεις, 
ἀλλά τις ἀθανάτων κτεῖνε μνηστῆρας ἀγαυούς, 


ὕβριν ἀγασσάμενος θυμαλγέα καὶ κακὰ ἔργα. 


οὔ τινα γὰρ τίεσκον ἐπιχθονίων ἀνθρώπων, 

οὐ κακὸν οὐδὲ μὲν ἐσθλόν, ὅτις σφέας εἰσαφίκοιτο: 
τῷ δι᾽ ἀτασθαλίας ἔπαθον κακόν: αὐτὰρ Ὀδυσσεὺς 
ὤλεσε τηλοῦ νόστον Ἀχαϊδος, ὤλετο δ᾽ αὐτός.» 


τὴν δ᾽ ἠμείβετ᾽ ἔπειτα φίλη τροφὸς Εὐρύκλεια: 


«τέκνον ἐμόν, ποῖόν σε ἔπος φύγεν ἕρκος 
ὀδόντων, 

ἣ πόσιν ἔνδον ἐόντα παρ᾽ ἐσχάρῃ οὔ ποτ’ ἔφησθα 
οἴκαδ᾽ ἐλεύσεσθαι: θυμὸς δέ τοι αἰὲν ἄπιστος. 

ἀλλ᾽ ἄγε τοι καὶ σῆμα ἀριφραδὲς ἄλλο τι εἴπω, 


οὐλήν, τήν ποτέ μιν σῦς ἤλασε λευκῷ ὀδόντι. 


τὴν ἀπονίζουσα φρασάμην, ἔθελον δὲ σοὶ αὐτῇ 
εἰπέμεν: ἀλλά µε κεῖνος ἑλὼν ἐπὶ μάστακα χερσὶν 
οὐκ ἔα εἰπέμεναι πολυϊδρείῃσι νόοιο. 

ἀλλ᾽ ἕπευ: αὐτὰρ ἐγὼν ἐμέθεν περιδώσομαι αὐτῆς, 


αἴ κέν σ᾽ ἐξαπάφω, κτεῖναί μ᾽ οἰκτίστῳ ὀλέθρῳ.» 


τὴν δ᾽ ἠμείβετ’ ἔπειτα περίφρων Πηνελόπεια: 
«μαῖα φίλη, χαλεπόν σε θεῶν αἰειγενετάων 


δήνεα εἴρυσθαι, μάλα περ πολύϊδριν ἐοῦσαν. 

«Δεν εἶδα κι ουδέ µου 'παν άκουσα τα βογγητά μονάχα 

αυτών που σφάζουνταν καθόμασταν εμείς σκιαγμένες μέσα 

στο γυναικίτη τον καλόφτιαστο σφιχταρμοσμένες πόρτες 

μας κλειούσαν, ως που πια ο Τηλέμαχος ο γιος σου, απ’ το γονιό 
του 


σταλμένος, έφτασε και μ᾽ έκραξε να πάω στο αρχονταρίκι. 


Τον Οδυσσέα κει πέρα αντίκρισα, στους σκοτωµένους µέσα 
να στέκεται᾽ κι εκείνοι γύρα του στο πατηµένο χώμα' 

κοιτόνταν πανωτοί. Θωρώντας τον θα λάρωνε η ψυχή σου, 
στο γαίμα και στο λύθρο ολάκερο λουσμένο, σαν το λιόντα! 


Όλους εκείνους στην αυλόπορτα κοντά τους κουβάλησαν σωρό, 


κι αυτός, μεγάλη ανάβοντας φωτιά, το αρχοντικὀ του 
θειάφιζε τ᾽ ὀμορφο, και μ᾽ έστειλε μετά να σε φωνάξω. 

Μον’ έλα, ακλούθα µου, να πάρετε μαζί κι οι δυο στα φρένα, 
τρανή χαρά, γιατί τραβήξατε περίσσια αλήθεια πάθη' 


μα η προσµονή σας η πολύχρονη πια πήρε τέλος τώρα' 


εκείνος ζωντανός εδιάγειρε στα τζάκι του, και βρήκε 

και σένα και το γιο στο σπίτι του, κι απ’ τους αδικοπράχτες 
μνηστήρες όλους πήρε εγδίκηση στο αρχοντικό του μέσα.» 
Κι η Πηνελόπη τότε η φρόνιµη γυρνώντας αποκρίθη: 

«Μη λες μεγάλα λόγια, μάνα µου, και µη γελάς ακόµα! 


Κατέχεις όλοι ποια θα νιώθαμε χαρά, κι εγὠ περίσσια, 

μαζί κι ο γιος µας ο Τηλέμαχος, αν πρόβελνε μπροστά µας. 
Όμως σωστός δεν εἶναι ο λόγος σου κι αυτά που ξαφηγιέσαι' 
κάποιος αθάνατος θα σκότωσε τους αντρειανούς μνηστήρες, 


για τ᾽ ἀνομά τους τα φερσίματα και τ᾽ ἁδικά τους έργα 


θυμώνοντας’ τι δε λογάριαζαν στον κόσµο απ’ τους ανθρώπους 
τρανό, αχαμνό --- κανένα, αν λάχαινε να τους συντύχει κάποιος. 
Τις αδικίες τους τούτοι πλέρωσαν, µα κι ο Οδυσσέας το δρόµο 
του γυρισμού µακριά τον έχασε και χάθηκε κι ατός του!» 


Κι η βάγια Ευρύκλεια τότε μίλησε κι απηλογήθη κι εἰπε: 


«Ποιος λόγος, κόρη µου, σου ξέφυγε της δοντωσιάς το φράχτη; 
πως ο άντρας σου ποτέ στο σπίτι του δε γέρνει πια --- 

κι εκείνος βρίσκεται µέσα, πλάι στο τζάκι του! Πάντα άπιστη η 
καρδιά σου! 

Όμως για ένα ἄλλο εγώ ολοφάνερο σημάδι θα μιλήσω, 


για την πληγή, παλιά που του αφήκε µε τ᾽ άσπρο δόντι ο κάπρος' 


κει που τον έπλενα, τη γνώρισα, και γύρεψα και σένα 

να σου τη δείξω, µα µου βούλωσε το στόμα µε τα χέρια, 

να µη μιλήσω᾽ ο νους του δούλευε μαθές και µε αμποδούσε. 
Μον’ έλα, ακλούθα µου, την ἴδια µου ζωή στο ζύγι βάνω' 


αν δεις πως σε γελῶ, µε θάνατο πικρό θανάτωσε με!» 


Κι η Πηνελόπη τότε η φρόνιμη της αποκρίθη κι εἰπε: 
«Των αναιώνιων, καλομάνα µου, θεών να ξεδιαλύνεις 


τις τέχνες όλες εἶναι αβόλετο, πολύξερη κι ας είσαι. 

ἀλλ᾽ ἔμπης ἴομεν μετὰ παῖδ᾽ ἐμόν, ὄφρα ἴδωμαι 


ἄνδρας μνηστῆρας τεθνηότας, ἠδ᾽ ὃς ἔπεφνεν.» 


ὣς φαμένη κατέβαιν᾽ ὑπερώϊα: πολλὰ δέ οἱ κῆρ 
ὥρμαιν”, ἢ ἀπάνευθε φίλον πόσιν ἐξερεείνοι, 
ἢ παρστᾶσα κύσειε κάρη καὶ χεῖρε λαβοῦσα. 
ἡ δ᾽ ἐπεὶ εἰσῆλθεν καὶ ὑπέρβη λάϊνον οὐδόν, 


ἔζετ᾽ ἔπειτ᾽ Ὀδυσῆος ἐναντίη, ἐν πυρὸς αὐγῇ, 


τοίχου τοῦ ἑτέρου: ὁ δ᾽ ἄρα πρὸς κίονα μακρὴν 
ἧστο κάτω ὁρόων, ποτιδέγµενος εἴ τί μιν εἴποι 
ἰφθίμη παράκοπις, ἐπεὶ ἴδεν ὀφθαλμοῖσιν. 

ἡ δ᾽ ἄνεω δὴν ἧστο, τάφος δέ οἱ ἦτορ ἵκανεν: 


ὄψει δ᾽ ἄλλοτε μέν μιν ἐνωπαδίως ἐσίδεσκεν, 


ἄλλοτε δ᾽ ἀγνώσασκε κακὰ χροὶ εἵματ᾽ ἔχοντα. 
Τηλέμαχος δ᾽ ἐνένιπεν ἔπος τ᾽ ἔφατ᾽ ἔκ τ᾽ ὀνόμαξε: 
«μῆτερ ἐμή, δύσμητερ, ἀπηνέα θυμὸν ἔχουσα, 
τίφθ᾽ οὕτω πατρὸς νοσφίζεαι, οὐδὲ παρ᾽ αὐτὸν 


ἑζομένη μύθοισιν ἀνείρεαι οὐδὲ μεταλλᾷς; 


οὐ μέν κ᾿ ἄλλη γ᾽ ὧδε γυνἠ τετληότι θυμῷ 
ἀνδρὸς ἀφεσταίη, ὅς οἱ κακὰ πολλὰ μογήσας 
ἔλθοι ἐεικοστῷ ἔτεϊ ἐς πατρίδα γαῖαν: 

σοὶ δ᾽ αἰεὶ κραδίη στερεωτέρη ἐστὶ λίθοιο.» 


τὸν δ᾽ αὖτε προσέειπε περίφρων Πηνελόπεια: 


«τέκνον ἐμόν, θυμός μοι ἐνὶ στήθεσσι τέθηπεν, 
οὐδέ τι προσφάσθαι δύναμαι ἔπος οὐδ᾽ ἐρέεσθαι 
οὐδ᾽ εἰς ὦπα ἰδέσθαι ἐναντίον. εἰ δ᾽ ἐτεὸν δὴ 

ἔστ᾽ Ὀδυσεὺς καὶ οἶκον ἱκάνεται, ἦ μάλα νῶϊ 


γνωσόμεθ᾽ ἀλλήλων καὶ λώϊον: ἔστι γὰρ ἡμῖν 


σήμαθ᾽, ἃ δὴ καὶ νῶϊ κεκρυμμένα ἴδμεν ἀπ᾽ 
ἄλλων.» 

ὡς φάτο, μείδησεν δὲ πολύτλας δῖος Ὀδυσσεύς, 
αἶψα δὲ Τηλέμαχον ἔπεα πτερόεντα προσηύδα: 
«Τηλέμαχ., ἦ τοι μητέρ᾽ ἐνὶ μεγάροισιν ἔασον 


πειράζειν ἐμέθεν: τάχα δὲ φράσεται καὶ ἄρειον. 


νῦν δ᾽ ὅττι ῥυπόω, κακὰ δὲ χροῖ εἵματα εἶμαι, 
τοὔνεκ᾽ ἀτιμάζει µε καὶ οὔ πω φησὶ τὸν εἶναι. 

ἡμεῖς δὲ φραζώμεθ᾽ ὅπως ὄχ᾽ ἄριστα γένηται. 
καὶ γάρ τίς θ᾽ ἕνα φῶτα κατακτείνας ἐνὶ δήμῳ, 


ᾧ μὴ πολλοὶ ἔωσιν ἀοσσητῆρες ὀπίσσω, 


φεύγει πηούς τε προλιπὠν καὶ πατρίδα γαῖαν: 
ἡμεῖς δ᾽ ἕρμα πόληος ἀπέκταμεν, οἳ μέγ᾽ ἄριστοι 
κούρων εἰν Ἰθάκῃ: τὰ δέ σε φράζεσθαι ἄνωγα.» 
τὸν δ᾽ αὖ Τηλέμαχος πεπνυμένος ἀντίον ηὔδα: 
«αὐτὸς ταῦτά γε λεῦσσε, πάτερ Φίλε: σὴν γὰρ 


ἀρίστην 

Ωστόσο πάμε ν᾿ ανταµώσουμε το γιο µου’ τους μνηστήρες 


νεκρούς να ιδώ μπροστά µου θα’ θελα, να ιδώ και το φονιά τους.» 


Αυτά εἰπε, κι απ᾿ το ανώι κατέβαινε’ το νου της δέρναν γνώμες 
πολλές: από µακριά στον άντρα της ρωτήματα να βάλει; 

για να σιμώσει το κεφάλι του να πιάσει και τα χέρια, 

να τα φιλήσει; Κι ως προχώρησε και διάβη το κατώφλι, 


αντικριστά του πήγε κάθισε, στο αντίφεγγα της Φλόγας, 


στον άλλο τοίχο’ κείνος κάθουνταν πλάι στην ψηλή κολόνα 

µε κεφαλή σκυφτή, και πρόσμενε, µια και τον είδε οµπρός της, 
την ώρα που η τρανή γυναίκα του θα του μιλούσε πρώτη. 

Μα αυτή βουβή πολληώρα εκάθουνταν και τα 'χε σα χαμένα, 


και µια τον θώρειε καταπρόσωπα στυλώνοντας τα μάτια, 


και µια καθόλου δεν τον γνώριζε ντυμένο στα κουρέλια. 
Τότε ο Τηλέμαχος της μίλησε βαριά αποτπαἱρνοντάς τη: 
«Μάνα κακόµανα, που ανήµερη καρδιά στα στήθη κρύβεις! 
Και πως κρατιέσαι από τον κύρη µου µακριά και δε ζυγώνεις 


να κάτσεις πλάι του, τα ρωτήµματα να πιάσεις και τα λόγια; 


Δε βρίσκεται ἄλλη τόσο αλύγιστη γυναίκα, να τραβιέται 

μακριά απ᾽ τον άντρα της, που ως έσυρε στα ξένα μύρια πάθη, 
στα εἰκοσι χρόνια ξαναγύρισε στη γη την πατρική του. 

Μα είναι η καρδιά σου λέω πιο αμάλαγη κι από την πέτρα ακόμα!» 


Κι η Πηνελόπη τότε η φρόνιμη γυρνώντας του αποκρίθη: 


«Γιε µου, η καρδιά βαθιά στα στήθη µου χαμένα τα 'χει τώρα’ 
λόγο να πω δεν έχω ανάκαρα μηδέ και να ρωτήσω, 

μηδέ και να τον δω κατάματα. Μα αν είναι αλήθεια εκείνος, 
που τώρα διάγειρε στο σπίτι του, το δίχως άλλο οι δυο µας 


θα γνωριστούμε, και καλύτερα” τι βρίσκουνται σημάδια, 


που µόνο εμείς οι δυο κατέχουµε, κρυφά απ’ τους άλλους όλους.» 
Αυτά εἰπε εκείνη, κι αχνογέλασε τότε ο Οδυσσέας ο θείος, 

και στον Τηλέμαχο ο πολύπαθος γυρνώντας του μιλούσε: 
«Τηλέμαχε, ἁσε τη μητέρα σου δω µέσα να µε βάλει 


σε δοκιμή᾽ πολύ καλύτερα σε λίγο θα µε μάθει. 


Τώρα λερά και µε παλιόρουχα θωρώντας µε μπροστά της 

µου δείχνει καταφρόνια, λέγοντας, εγώ δεν εἶμαι εκείνος. 

Μα εμείς ας δούµε πως καλύτερα θα βγει η δουλειά ως την ἀκρη' 
απ᾿ το λαό κι αν ένας έτυχε να σκοτωθεί µια μέρα, 


κι αν πίσω του πολλούς δεν άφησε, για να τον γδικιωθούνε, 


φεύγει ο φονιάς απ’ την πατρίδα του κι απ’ τους δικούς του αλάργα. 
Κι εμείς σκοτώσαµε της πόλης µας τους στύλους, της Ιθάκης 

τους νιους τους πιο τρανούς᾽ θα σου 'λεγα να το καλολογιάσεις!» 
Και τότε ο γνωστικός Τηλέμαχος του απηλογήθη κι εἰπε: 


«Ατός σου, κύρη µου, στοχάσου το’ τι, ὡς λεν, στον κόσμον όλο 

μῆτιν ἐπ᾽ ἀνθρώπους φάσ᾽ ἔμμεναι, οὐδέ κέ τίς τοι 
ἄλλος ἀνὴρ ἐρίσειε καταθνητῶν ἀνθρώπων. 

ἡμεῖς δ᾽ ἐμμεμαῶτες ἅμ᾽ ἑψόμεθ᾽, οὐδέ τί φημι 
ἀλκῆς δευήσεσθαι, ὅση δύναμίς γε πάρεστιν.» 
τὸν δ᾽ ἀπαμειβόμενος προσέφη πολύμητις 


Ὀδυσσεύς 


«τοιγὰρ ἐγὼν ἐρέω ὥς μοι δοκεῖ εἶναι ἄριστα. 
πρῶτα μὲν ἂρ λούσασθε καὶ ἀμφιέσασθε χιτῶνας, 
δμῳὰς δ᾽ ἐν μεγάροισιν ἀνώγετε εἵμαθ᾽ ἑλέσθαι: 
αὐτὰρ θεῖος ἀοιδὸς ἔχων φόρμιγγα λίγειαν 


ἡμῖν ἡγείσθω φιλοπαίγμονος ὀρχηθμοῖο, 


ὥς κέν τις φαίη γάμον ἔμμεναι ἐκτὸς ἀκούων, 

ἢ ἀν’ ὁδὸν στείχων, ἢ οἳ περιναιετάουσι: 

μὴ πρόσθε κλέος εὐρὺ φόνου κατὰ ἄστυ γένηται 
ἀνδρῶν μνηστήρων, πρίν γ᾽ ἡμέας ἐλθέμεν ἔξω 


ἀγρὸν ἐς ἡμέτερον πολυδένδρεον: ἔνθα δ᾽ ἔπειτα 


φΦρασσόμεθ᾽ ὅττι κε κέρδος Ὀλύμπιος ἐγγυαλίξῃ.» 
ὣς ἔφαθ᾽, οἱ δ᾽ ἄρα τοῦ μάλα μὲν κλύον ἠδ᾽ 
ἐπίθοντο 

πρῶτα μὲν οὖν λούσαντο καὶ ἀμφιέσαντο χιτῶνας, 
ὅπλισθεν δὲ γυναῖκες: ὁ δ᾽ εἵλετο θεῖος ἀοιδὸς 


φόρμιγγα γλαφυρήν, ἐν δέ σφισιν ἵμερον ὦρσε 


μολπῆς τε γλυκερῆς καὶ ἀμύμονος ὀρχηθμοῖο. 
τοῖσιν δὲ μέγα δῶμα περιστεναχίζετο ποσσὶν 
ἀνδρῶν παιζόντων καλλιζώνων τε γυναικῶν. 
ὧδε δέ τις εἴπεσκε δόμων ἔκτοσθεν ἀκούων: 


«ἢ μάλα δή τις ἔγημε πολυμνήστην βασίλειαν: 


σχετλίη, οὐδ᾽ ἔτλη πόσιος οὗ κουριδίοιο 
εἴρυσθαι μέγα δῶμα διαμπερές, ἧος ἵκοιτο.» 
ὣς ἄρα τις εἴπεσκε, τὰ δ᾽ οὐκ ἴσαν ὡς ἐτέτυκτο. 
αὐτὰρ Ὀδυσσῆα μεγαλήτορα ᾧ ἐνὶ οἴκῳ 


Εὐρυνόμη ταμίη λοῦσεν καὶ χρῖσεν ἐλαίῳ, 


ἀμφὶ δέ μιν φᾶρος καλὸν βάλεν ἠδὲ χιτῶνα: 
αὐτὰρ κὰκ κεφαλῆς κάλλος πολὺ χεῦεν Ἀθήνη 
μείζονά τ᾽ εἰσιδέειν καὶ πάσσονα: κὰδ δὲ κάρητος 
οὔλας ἧκε κόμας, ὑακινθίνῳ ἄνθει ὁμοίας. 


ὡς δ᾽ ὅτε τις χρυσὸν περιχεύεται ἀργύρῳ ἀνὴρ 


ἴδρις, ὃν Ἥφαιστος δέδαεν καὶ Παλλὰς Ἀθήνη 
τέχνην παντοίην, χαρίεντα δὲ ἔργα τελείει: 

ὣς μὲν τῷ περίχευε χάριν κεφαλῇ τε καὶ ὤμοις. 
ἐκ δ᾽ ἀσαμίνθου βῆ δέμας ἀθανάτοισιν ὁμοῖος: 


ἂψ δ᾽ αὖτις κατ᾿ ἄρ᾽ ἕζετ᾽ ἐπὶ θρόνου ἔνθεν ἀνέστη, 


ἀντίον ἧς ἀλόχου, καί μιν πρὸς μῦθον ἔειπε: 


«δαιμονίη, περί σοί γε γυναικῶν θηλυτεράων 

άλλος δεν εἶναι µε πιο φρόνιμη βουλή από σένα, κι ούτε 
θνητός κανείς αποδυνάζεται να μετρηθεί μαζί σου. 

Εμείς, ορμή γεμάτοι, πίσω σου θα ρθούμε᾽ το κουράγιο 

δε θα µας λείψει, µε όση δύναμη πληθαίνει στο κορμί µας.» 


Τότε ο Οδυσσέας ο πολυμήχανος του απηλογήθη κι εἰπε: 


«Εγὠ να σου την πω τη γνώμη µου, την πιο σωστή που ξέρω᾽ 
λουστείτε πρώτα πρώτα, αλλάξετε και γιορτινά ντυθείτε, 

και βάλτε του σπιτιού τις δούλες µας να στολιστούν, κι εκείνες' 

κι ο τραγουδάρης την ψιλόφωνη κιθάρα του κρατώντας να πάρει 


το σκοπό, χαρούμενο χορό να στήσετε όλοι 


κάποιος να πει πως γάμος γίνεται, γρικώντας σας απόξω, 
για στρατοκόπος που προσδιάβηκε για κι οι γειτόνοι γύρα' 
μην ξεχυθεί κι απλώσει το ἄκουσμα στο κάστρο, πως χαθήκαν 
όλοι οἱ μνηστήρες, πριν προλάβουμε να βγούμε εμείς, να πάμε 


ὀξω στο χτήµα το πολύδεντρο, κι εκεί να στοχαστούμε 


όποια βουλή του Ολύμπου ο κύβερνος µας δώσει για καλό µας.» 
Είπε ο Οδυσσέας, κι αυτοί στο λόγο του µετά χαράς συγκλίναν 
λούστηκαν πρώτα πρώτα κι άλλαξαν και γιορτινά ντύθηκαν, 
στολίστηκαν κι οι δούλες᾽ παίρνοντας τη βαθουλή κιθάρα 


κι ο θείος τραγουδιστής στα στήθη τους ξεσήκωσε τον πόθο 


χορό να στήσουν αψεγάδιαστο, γλυκά να τραγουδήσουν. 

Κι απ’ των ποδιών τους χτύπους το τρανό παλάτι αντιδονούσε, 
καθώς χόρευαν οι οµορφόζωστες γυναίκες µε τους άντρες' 

και τούτα λέγαν όσοι διάβαιναν γρικώντας τους ἀπόξω: 


«Κάποιος παντρεύτη τη βασίλισσα την πολυγυρεμένη, 


κι ουδέ το αποδυνάστη η ανέσπλαχνη του αντρός της ν᾿ αφεντέψει. 
τα σπίτια ως τέλος, απαντέχοντας ως να διαγείρει εκείνος.» 

Τέτοια αναθίβαναν δεν κάτεχαν μαθές το τι είχε γίνει. 

Την ώρα αυτή ο Οδυσσέας ο αντρόκαρδος στο σπίτι του απ’ τα 
χέρια 

της Ευρυνόμης της κελάρισσας ελούστη κι εμυρώθη᾽ 


και φόρεσε χιτώνα κι όμορφη χλαμύδα, κι η Παλλάδα 

απ’ το κεφάλι ως κάτω του 'χυνε πολλή ομορφιά, να δείχνει 

σαν πιο γεμάτος, πιο αψηλόκορμος, κι από την κεφαλή του 
μαλλιά κρεμούσε σαν τα ολόσγουρα του ζουμπουλιού λουλούδια. 


Πως χύνει απά στο ασήμι μάλαμα καλός τεχνίτης, που 'χει 


απ’ την Παλλάδα και τον Ἠφαιστο περίσσιες τέχνες μάθει, 
κι εἶναι ό,τι φτιάξει µαστορεύοντας όλο ομορφιά και χάρη --- 
ὀµοια κι εκείνη χάρη του 'χυνε στην κεφαλή, στους ώμους, 
κι απ’ το λουτρό θαρρείς αθάνατος ξεπρόβαλε στην όψη. 


Κι ως πίσω στο θρονί του εκάθισε, που λίγο πριν καθόταν 


αντικριστά µε τη γυναίκα του, κινούσε λόγια κι εἰπε: 


«Καημένη, απ’ όλες όσες βρίσκουνται γυναίκες µόνο εσένα 

κῆρ ἀτέραμνον ἔθηκαν Ὀλύμπια δώματ᾽ ἔχοντες: 
οὐ μέν κ᾿ ἄλλη γ᾽ ὧδε γυνἠ τετληότι θυμῷ 


ἀνδρὸς ἀφεσταίη, ὅς οἱ κακὰ πολλὰ μογήσας 


ἔλθοι ἐεικοστῷ ἔτεϊ ἐς πατρίδα γαῖαν. 

ἀλλ᾽ ἄγε μοι, μαῖα, στόρεσον λέχος, ὄφρα καὶ αὐτὸς 
λέξομαι: ἢ γὰρ τῇ γε σιδήρεον ἐν φρεσὶ ἦτορ.» 

τὸν δ᾽ αὖτε προσέειπε περίφρων Πηνελόπεια: 


«δαιμόνι᾽, οὔτ᾽ ἄρ τι μεγαλίζομαι οὔτ᾽ ἀθερίζω 


οὔτε λίην ἄγαμαι, μάλα δ᾽ εὖ οἶδ᾽ οἷος ἔησθα 

ἐξ Ἰθάκης ἐπὶ νηὸς ἰὼν δολιχηρέτµοιο. 

ἀλλ᾽ ἄγε οἱ στόρεσον πυκινὸν λέχος, Εὐρύκλεια, 
ἐκτὸς ἐὐσταθέος θαλάμου, τόν ῥ᾽ αὐτὸς ἐποίει: 


ἔνθα οἱ ἐκθεῖσαι πυκινὸν λέχος ἐμβάλετ' εὐνήν, 


κώεα καὶ χλαίνας καὶ ῥήγεα σιγαλόεντα.» 

ὣς ἄρ᾽ ἔφη πόσιος πειρωμένη: αὐτὰρ Ὀδυσσεὺς 
ὀχθήσας ἄλοχον προσεφώνεε κεδνὰ ἰδυῖαν: 

«ὦ γύναι, ἦ μάλα τοῦτο ἔπος θυμαλγὲς ἔειπες: 


τίς δέ μοι ἄλλοσε θῆκε λέχος; χαλεπὸν δέ κεν εἴη 


καὶ μάλ᾽ ἐπισταμένῳ, ὅτε μὴ θεὸς αὐτὸς ἐπελθὼν 
ῥηϊδίως ἐθέλων θείη ἄλλῃ ἐνὶ χώρῃ. 

ἀνδρῶν δ᾽ οὔ κέν τις ζωὸς βροτός, οὐδὲ μάλ᾽ 
ἡβῶν, 

ῥεῖα μετοχλίσσειεν, ἐπεὶ μέγα σῆμα τέτυκται 


ἐν λέχει ἀσκητῷ: τὸ δ᾽ ἐγὼ κάμον οὐδέ τις ἄλλος. 


θάμνος ἔφυ τανύφυλλος ἐλαίης ἕρκεος ἐντός, 
ἀκμηνὸς θαλέθων: πάχετος δ᾽ ἦν ἠῦτε κίων. 
τῷ δ᾽ ἐγὼ ἀμφιβαλὼν θάλαμον δέμον, ὄφρ᾽ 
ἐτέλεσσα, 

πυκνῇσιν λιθάδεσσι, καὶ εὖ καθύπερθεν ἔρεψα, 


κολλητὰς δ᾽ ἐπέθηκα θύρας, πυκινῶς ἀραρυίας. 


καὶ τότ᾽ ἔπειτ᾽ ἀπέκοψα κόμην τανυφύλλου ἐλαίης, 
κορμὸν δ᾽ ἐκ ῥίζης προταμὠν ἀμφέξεσα χαλκῷ 

εὖ καὶ ἐπισταμένως, καὶ ἐπὶ στάθμην ἴθυνα, 

ἑρμῖν) ἀσκήσας, τέτρηνα δὲ πάντα τερέτρῳ. 


ἐκ δὲ τοῦ ἀρχόμενος λέχος ἔξεον, ὄφρ᾽ ἐτέλεσσα, 


δαιδάλλων χρυσῷ τε καὶ ἀργύρῳ ἠδ᾽ ἐλέφαντι: 
ἐκ δ᾽ ἐτάνυσσα ἱμάντα βοὸς φοίνικι φαεινόν. 

οὕτω τοι τόδε σῆμα πιφαύσκομαι: οὐδέ τι οἶδα, 
ἤ μοι ἔτ᾽ ἔμπεδόν ἐστι, γύναι, λέχος, ἠέ τις ἤδη 


ἀνδρῶν ἄλλοσε θῆκε, ταμὼν ὕπο πυθμέν᾽ ἐλαίης.» 


ὣς φάτο, τῆς δ᾽ αὐτοῦ λύτο γούνατα καὶ φίλον 
ἦτορ, 

σήματ᾽ ἀναγνούσῃ τά οἱ ἔμπεδα πέφραδ᾽ 
Ὀδυσσεύς: 


δακρύσασα δ᾽ ἔπειτ᾽ ἰθὺς δράμεν, ἀμφὶ δὲ χεῖρας 

οι αθάνατοι του Ολύμπου αμάλαγη καρδιά στα στήθη έβαλαν! 
Δε βρίσκεται άλλη τόσο αλύγιστη γυναίκα, να τραβιέται 


µακριά απ’ τον άντρα της, που ως έσυρε στα ξένα μύρια πάθη, 


στα εἰκοσι χρόνια ξαναγύρισε στη γη την πατρική του. 
Μον᾽ έλα, καλομάνα, στρώσε µου την κλίνη, να πλαγιάσω 
μονάχος καν, τι τούτη σιδερή καρδιά στα στήθη κρύβει.» 
Κι η Πηνελόπη τότε η φρόνιμη του απηλογήθη κι εἰπε: 


«Καημένε, δε μεγαλοπιάνουμαι κι ουδέ αψηφώ κανένα 


κι ουδέ ξαφνίζουµαι’ τη θύμηση κρατώ πως ήσουν τότε, 
σαν έφευγες µε το µακρόκουπο καράβι απ’ την Ιθάκη. 

Μον’ έλα, Ευρύκλεια, το κλινάρι του γοργά να στρώσεις όξω 
απ’ την καλόχτιστή µας κάµαρα, που 'χε μονάχος χτίσει’ 


ὀξω τη στέρια κλίνη σύρτε του, και βάλτε και στρωσίδια, 


Φλοκάτες και προβιές και λιόφωτα να σκεπαστεί σεντόνια.» 

Αυτά εἰπε εκείνη δοκιµάζοντας τον άντρα της, µα τούτος 

συχύστη κι εἰπε στη γυναίκα του τη γνωστικιά αναμμένος: 
«Γυναίκα, αλήθεια, αυτός ο λόγος σου µες στην καρδιά µε αγγίζει! 


Ποιος το κλινάρι μετασάλεψε; Καλός τεχνίτης να ταν, 


και πάλε θα του 'ρχόταν δύσκολο! Μόνο θεός μπορούσε, 

αν ήθελε, να 'ρθεί κι ανέκοπα να το μετασαλέψει. 

Μα απ’ τους θνητούς που ζουν δε γίνεται τη θέση να του αλλάξει 
κανείς, κι ας εἶναι απά στα νιάτα του’ το τορνευτό κλινάρι 


τρανό σημάδι κρύβει’ τα 'Φτιαξαν τα χέρια τα δικά µου. 


Φύτρωνε δέντρο, ελιά στενόφυλλη, µες στον αυλόγυρο µας, 
ξεπεταµένο κι ολοφούντωτο, χοντρό σα µια κολόνα. 

Και πήρα κι έχτισα τρογύρα του την κάμαρα µε πέτρες 
πυκνές ως πάνω, και τη σκέπασα καλά καλά µε στέγη' 


κι αφού της πέρασα πορτόφυλλα καλαρμοσμένα, στεριά, 


έκοψα απάνω της στενόφυλλης ελιάς κλαδιά και φούντα, 
και τον κορμό απ’ τη ρίζα κλάδεψα, προσεχτικά, πιδέξια 

με το σκεπάρνι πελεκώντας τον, µε στάφνη ισιώνοντας τον, 
κλινόποδο να γένει, κι άνοιξα µε το τρυπάνι τρύπες. 


Κει πάνω το κλινάρι εστήριξα, καλά πλανίζοντας το, 


και µε το μάλαμα το πλούμισα, το Φίλντισι, το ασήμι! 

τέλος λουριά από βόδι ετάνυσα, που απ’ την πορφύρα άστραφταν. 
Το μυστικό σου το φανέρωσα σημάδι, µα δεν ξέρω 

αν το κλινάρι ακόµα στέκεται, γυναίκα, για κανένας 


το λιόδεντρο απ’ τη ρίζα του 'κοψε και του άλλαξε τη θέση.» 


Αυτά εἰπε, κι εκείνης τα γόνατα λύθηκαν κι η καρδιά της, 

τ᾽ αλάθευτα σημάδια ως γνώρισε στα λόγια του Οδυσσέα' 
και χύθη ομπρός θρηνώντας, ἐριξε τα δυο της χέρια γύρω 
στυυ αντρός της το λαιμό, του φίλησε την κεφαλή και του 'πε: 


«Μη µου κακιώνεις! Σέ όλα το 'δειξες το πιο ξύπνο πως έχεις 

δειρῇ βάλλ᾽ Ὀδυσῆϊ, κάρη δ᾽ ἔκυσ᾽ ἠδὲ προσηύδα: 
«μή μοι, Ὀδυσσεῦ, σκύζευ, ἐπεὶ τά περ ἄλλα 


μάλιστα 


ἀνθρώπων πέπνυσο: θεοὶ δ᾽ ὤπαζον ὀϊζύν, 
οἳ νῶϊν ἀγάσαντο παρ᾽ ἀλλήλοισι μένοντε 
ἥβης ταρπῆναι καὶ γήραος οὐδὸν ἱκέσθαι. 
αὐτὰρ μὴ νῦν μοι τόδε χώεο μηδὲ νεμέσσα, 


οὕνεκά σ᾽ οὐ τὸ πρῶτον, ἐπεὶ ἴδον, ὧδ᾽ ἀγάπησα. 


αἰεὶ γάρ μοι θυμὸς ἐνὶ στήθεσσι φίλοισιν 
ἐρρίγει μή τίς µε βροτῶν ἀπάφοιτο ἔπεσσιν 
ἐλθών: πολλοὶ γὰρ κακὰ κέρδεα βουλεύουσιν. 
οὐδέ κεν Ἀργείη Ἑλένη, Διὸς ἐκγεγαυῖα, 


ἀνδρὶ παρ᾽ ἀλλοδαπῷ ἐμίγη Φιλότητι καὶ εὐνῇ, 


εἰ ἤδη ὅ μιν αὖτις ἀρήϊοι υἷες Ἀχαιῶν 
ἀξέμεναι οἶκόνδε φίλην ἐς πατρίδ᾽ ἔμελλον. 
τὴν δ᾽ ἦ τοι ῥέξαι θεὸς ὥρορεν ἔργον ἀεικές: 
τὴν δ᾽ ἄτην οὐ πρόσθεν ἑῷ ἐγκάτθετο θυμῷ 


λυγρήν, ἐξ ἧς πρῶτα καὶ ἡμέας ἵκετο πένθος. 


νῦν δ᾽, ἐπεὶ ἤδη σήματ᾽ ἀριφραδέα κατέλεξας 
εὐνῆς ἡμετέρης, ἣν οὐ βροτὸς ἄλλος ὀπώπει, 
ἀλλ᾽ οἷοι σύ τ᾽ ἐγώ τε καὶ ἀμφίπολος µία μούνη, 
Ἀκτορίς, ἣν μοι δῶκε πατὴρ ἔτι δεῦρο κιούσῃ, 


ἣ νῶϊν εἴρυτο θύρας πυκινοῦ θαλάμοιο, 


πείθεις δή µευ θυμόν, ἀπηνέα περ μάλ᾽ ἐόντα.» 
ὣς φάτο, τῷ δ᾽ ἔτι μᾶλλον ὑφ᾽ ἵμερον ὦρσε γόοιο: 
κλαῖε δ᾽ ἔχων ἄλοχον θυμαρέα, κεδνὰ ἰδυῖαν. 

ὡς δ᾽ ὅτ ἂν ἀσπάσιος γῆ νηχομένοισι φανήῃ, 


ὧν τε Ποσειδάων εὐεργέα νῆ᾽ ἐνὶ πόντῳ 


ῥαίσῃ, ἐπειγομένην ἀνέμῳ καὶ κύματι πηγῷ: 
παῦροι δ᾽ ἐξέφυγον πολιῆς ἁλὸς ἠπειρόνδε 
νηχόμενοι, πολλὴ δὲ περὶ χροὶ τέτροφεν ἅλμη, 
ἀσπάσιοι δ᾽ ἐπέβαν γαίης, κακότητα φυγόντες: 


ὣς ἄρα τῇ ἀσπαστὸς ἔην πόσις εἰσοροώσῃ, 


δειρῆς δ᾽ οὔ πω πάμπαν ἀφίετο πήχεε λευκώ. 
καί νύ κ᾿ ὀδυρομένοισι φάνη ῥοδοδάκτυλος Ἠώς, 
εἰ μὴ ἄρ᾽ ἄλλ᾽ ἐνόησε θεὰ γλαυκῶπις Ἀθήνη. 
νύκτα μὲν ἐν περάτῃ δολιχὴν σχέθεν, Ἠῶ δ᾽ αὖτε 


ῥύσατ' ἐπ᾽ Ὠκεανῷ χρυσόθρονον, οὐδ᾽ ἔα ἵππους 


ζεύγνυσθ᾽ ὠκύποδας, φάος ἀνθρώποισι φέροντας, 
Λάμπον καὶ Φαέθονθ᾽, οἵ τ᾽ Ἠῶ πῶλοι ἄγουσι. 

καὶ τότ᾽ ἄρ᾽ ἣν ἄλοχον προσέφη πολύμητις 
Ὀδυσσεύς 

«ὦ γύναι, οὐ γάρ πω πάντων ἐπὶ πείρατ’ ἀέθλων 


ἤλθομεν, ἀλλ᾽ ἔτ᾽ ὄπισθεν ἀμέτρητος πόνος ἔσται, 

μυαλό, Οδυσσέα! Μα αλήθεια βάσανα πολλά οι θεοί µας δώκαν, 
που ζούλεψαν και δε µας αφήκαν τη νιότη να χαρούμε 

ο ένας του άλλου και να γεράσουµε μαζί συντροφεμένοι. 

Όμως αλήθεια µην οργίζεσαι και µη χολιας μαζί µου, 


που μόλις σ᾽ εἶδα, την αγάπη µου δε σου 'δειξα σαν τώρα' 


ποτέ η καρδιά μαθές στα στήθη µου δεν έπαψε να τρέμει, 

μην έρθει κάποιος µε τα λόγια του θνητός και µε πλανέσει' 

τι άνοµα κέρδη να σοφίζουνται πολλούς θα βρεις στον κόσμο. 

Κι η Ελένη η αργίτισσα δε θα 'σµιγε, του γιου του Κρόνου η κόρη, 


μ᾽ έναν αλλόξενο, στην κλίνη του για να χαρεί τον πόθο, 


αν κάτεχε πως πίσω σπίτι της µια μέρα θα τη φέρναν 

Οἱ γιοι των Αχαιών οι αντρόκαρδοι στην πατρική της χώρα. 
Όμως θεά σ᾽ αυτές τις άπρεπες δουλειές την είχε σπρώξει' 
πιο πριν μαθές δεν της δυνάστευε τα φρένα τούτη η τύφλα 


η ξορκισµένη, οπούθε κίνησαν και τα δικά µας πάθη. 


Μα τώρα που έτσι κατακάθαρα µου τα "πες τα σημάδια 

της κλίνης µας, που δεν τα κάτεχε κανείς στον κόσμον άλλος 
ξον από µας τους δυο, το αντρόγενο, και µια μονάχα βάγια, 

την Αχτορίδα, που απ’ τον κύρη µου, για δω ως κινούσα, πήρα, 


και που στης στεριάς µας της κάμαρας παράστεκε την πόρτα, 


τώρα µε πείθεις, όσο αλύγιστη καρδιά κι αν κρύβω εντός μου!» 
Είπε, κι ακόµα πιο του ξάναψε του θρήνου τη λαχτάρα, 

την ακριβή, πιστή γυναίκα του στην αγκαλιά ὡς κρατούσε. 

Πως χαίρουνται στεριά αντικρίζοντας στη θάλασσα όσοι πλέκουν, 


τι ο Ποσειδώνας το καλόφτιαστο τους τσάκισε καράβι, 


που το βασάνισαν τα κύματα τα φοβερά κι οι ἄνεμοι, 

και λίγοι απ’ την ψαριά τη θάλασσα γλιτώνουν κολυμπώντας, 

να βγουν στο σκρόγιαλο, κι απάνω τους πολλή έχει πήξει αρμύρα, 
κι όπως στεριά πατούνε, χαίρουνται, που το χαμό ξέφυγαν --- 


όμοια κι εκείνη αναντρανίζοντας το ταίρι της χαιρόταν, 


κι ουδ’ έλεγε να βγάλει τ᾽ άσπρα της βραχιόνια απ’ το λαιμό του. 
Η Αυγή θα πρόβαινε η χρυσόθρονη κι ακόµα θα θρηνούσαν, 

αν η Αθηνά, η θεά η γλαυκόµατη, δέ στοχαζόταν άλλα: 

Τη Νύχτα αντίσκοψε στα πέρατα της δύσης, να μακρύνει, 


και την Αυγή τη ροδοδάχτυλη στον Ωκεανό κρατούσε, 


κι ουδέ να ζέψει τα γοργόφτερα πουλάρια της, το Λάμπο 
και το Φαέθοντα, την άφηνε, στη γη το φως να φέρουν. 

Κι εἰπε ο πολύβουλος στο ταίρι του γυρνώντας Οδυσσέας: 
«Γυναίκα, αλήθεια, δεν ετέλεψαν οι μόχτοι µου όλοι ακόμα, 


μον’ κι άλλα βάσανα αλογάριαστα µε καρτερούν ξοπίσω, 

πολλὸς καὶ χαλεπός, τὸν ἐμὲ χρὴ πάντα τελέσσαι. 
ὡς γάρ μοι ψυχὴ μαντεύσατο Τειρεσίαο 

ἤματι τῷ ὅτε δὴ κατέβην δόμον Ἄϊδος εἴσω, 
νόστον ἑταίροισιν διζήμενος ἠδ᾽ ἐμοὶ αὐτῷ. 


ἀλλ᾽ ἔρχευ, λἐκτρονδ᾽ ἴομεν, γύναι, ὄφρα καὶ ἤδη 


ὕπνῳ ὕπο γλυκερῷ ταρπώμεθα κοιμηθέντε.» 
τὸν δ᾽ αὖτε προσέειπε περίφρων Πηνελόπεια: 
«εὐνὴ μὲν δή σοί γε τότ᾽ ἔσσεται ὁππότε θυμῷ 
σῷ ἐθέλῃς, ἐπεὶ ἄρ σε θεοὶ ποίησαν ἱκέσθαι 


οἶκον ἐὐκτίμενον καὶ σὴν ἐς πατρίδα γαῖαν: 


ἀλλ᾽ ἐπεὶ ἐφράσθης καί τοι θεὸς ἔμβαλε θυμῷ, 
εἴπ᾽ ἄγε μοι τὸν ἄεθλον, ἐπεὶ καὶ ὄπισθεν, ὀΐω, 
πεύσομαι, αὐτίκα δ᾽ ἐστὶ δαήμεναι οὔ τι χέρειον.» 
τὴν δ᾽ ἀπαμειβόμενος προσέφη πολύμητις 
Ὀδυσσεύς: 


«δαιμονίη, τί τ᾿ ἄρ᾽ αὖ µε μάλ᾽ ὀτρύνουσα κελεύεις 


εἰπέμεν; αὐτὰρ ἐγὼ μυθήσομαι οὐδ᾽ ἐπικεύσω. 

οὐ μέν τοι θυμὸς κεχαρήσεται: οὐδὲ γὰρ αὐτὸς 
χαίρω, ἐπεὶ μάλα πολλὰ βροτῶν ἐπὶ ἄστε᾽ ἄνωγεν 
ἐλθεῖν, ἐν χείρεσσιν ἔχοντ᾽ εὐῆρες ἐρετμόν, 


εἰς ὅ κε τοὺς ἀφίκωμαι οἳ οὐκ ἴσασι θάλασσαν 


ἀνέρες, οὐδέ θ᾽ ἅλεσσι μεμιγμένον εἶδαρ ἔδουσιν: 
οὐδ᾽ ἄρα τοί γ᾽ ἴσασι νέας φοινικοπαρῄους, 


οὐδ᾽ εὐήρε᾽ ἐρετμά, τά τε πτερὰ νηυσὶ πέλονται. 


σῆμα δέ μοι τόδ᾽ ἔειπεν ἀριφραδές, οὐδέ σε κεύσω: 


ὁππότε κεν δή μοι ξυμβλήμενος ἄλλος ὁδίτης 


φήῃ ἀθηρηλοιγὸν ἔχειν ἀνὰ φαιδίμῳ ὤμῳ, 

καὶ τότε μ᾿ ἐν γαίῃ πήξαντ᾽ ἐκέλευεν ἐρετμόν, 
ἔρξανθ᾽ ἱερὰ καλὰ Ποσειδάωνι ἄνακτι, 
ἀρνειὸν ταῦρόν τε συῶν τ᾽ ἐπιβήτορα κάπρον, 


οἴκαδ᾽ ἀποστείχειν, ἔρδειν θ᾿ ἱερὰς ἑκατόμβας 


ἀθανάτοισι θεοῖσι, τοὶ οὐρανὸν εὐρὺν ἔχουσι, 
πᾶσι μάλ᾽ ἑξείης: θάνατος δέ μοι ἐξ ἁλὸς αὐτῷ 
ἀβληχρὸς μάλα τοῖος ἐλεύσεται, ὃς κέ µε πέφνῃ 
γήρας ὕπο λιπαρῷ ἀρημένον: ἀμφὶ δὲ λαοὶ 


ὄλβιοι ἔσσονται: τὰ δέ μοι φάτο πάντα τελεῖσθαι.» 


τὸν δ᾽ αὖτε προσέειπε περίφρων Πηνελόπεια: 
«εἰ μὲν δὴ γῆράς γε θεοὶ τελέουσιν ἄρειον, 
ἐλπωρή τοι ἔπειτα κακῶν ὑπάλυξιν ἔσεσθαι.» 
ὡς οἱ μὲν τοιαῦτα πρὸς ἀλλήλους ἀγόρευον: 


τόφρα δ᾽ ἄρ᾽ Εὐρυνόμη τε ἰδὲ τροφὸς ἔντυον εὐνὴν 


ἐσθῆτος μαλακῆς, δαΐδων ὕπο λαμπομενάων. 
αὐτὰρ ἐπεὶ στόρεσαν πυκινὸν λέχος ἐγκονέουσαι, 
γρηῦς μὲν κείουσα πάλιν οἶκόνδε βεβήκει, 


τοῖσιν δ᾽ Εὐρυνόμη θαλαμηπόλος ἡγεμόνευεν 

τρανά κι ασήκωτα᾽ δε γίνεται να τα ξεφύγω ως τέλος. 

Αυτά η ψυχή µου τα προφήτεψε του Τειρεσία, τη μέρα 

στον Κάτω Κόσμο που κατέβηκα, γυρεύοντας το δρόμο 

του γυρισμού για τους συντρόφους µου και για τον ίδιο εμένα. 


Μον’ έλα, πάμε πια να γείρουµε, γυναίκα, στο κλινάρι, 


για να φραθούμε στον ολόγλυκο παραδομένοι γύπνο.» 

Κιη Πηνελόπη τότε η φρόνιμη του απηλογήθη κι εἰπε: 
«Στρωμένο θα 'ναι το κλινάρι σου την ώρα που η καρδιά σου 
θα το γυρέψει, µια κι οι αθάνατοι σε αξίωσαν να διαγείρεις στο 


αρχοντικό σου το καλόχτιστο, στο πατρικό σου χώμα. 


Μα αφού θεός σου τον εθύµισε κι ήρθε ξανά στο νου σου, 
πες µου το μόχτο που σου απόμεινε᾽ µια μέρα θα τον μάθω 
έτσι κι αλλιώς, θαρρώ᾽ καλύτερα µιας απαρχής να ξέρω.» 
Τότε ο Οδυσσέας ο πολυμήχανος γυρνώντας αποκρίθη: 


«Καημένη, γιατί πας γυρεύοντας να μάθεις και µε σπρώχνεις 


να σου τα πω; Μα ας είναι, αγρίκα τα, δεν τα κρατώ κρυμμένα᾽ 
μα δε θα νιώσεις αναγάλλιαση, κι ουδέ κι ατός µου νιώθω 
καμιά χαρά --- που µου παράγγελνε σε πολιτείες να οδέψω 
θνητών πολλές, κουπί καλάρμοστο στο χέρι µου κρατώντας, 


σε ανθρώπους ως να φτάσω, θάλασσα που δεν κατέχουν τι είναι, 


κι ουδέ ποτέ µε αλάτι αρτίζουνε τα φαγητά που τρώνε, 

κι ουδέ καράβια αλικοµάγουλα ποτέ αγνάντεψαν, μήτε 

κουπιά καλάρμοστα, που ως φτερούγες δρομίζουν τα καράβια. 
Κι ένα σημάδι µου "πε ξάστερο --- γιατί να σου το κρύψω; 


Σα µε ανταμώσει λέει στη στράτα µου κανένας πεζολάτης 


και λιχνιστήρι πει στον ὦμο µου πως κουβαλώ τον ώριο, 
στο χώμα τότε µου παράγγελνε να µπήξω το κουπί µου, 

κι αφού θυσίες προσφέρω πάγκαλες στο ρήγα Ποσειδώνα, 
κριάρι και καπρί λατάρικο και ταύρο σφάζονταςτου, 


να στρέψω πίσω και στον τόπο µου τρανές βοδιών θυσίες 


να κάμω στους θεούς, που αθάνατοι τα ουράνια πλάτη ορίζουν, 
σε ὁλους γραμμή. Κι ακόµα ο θάνατος γλυκός, γαλήνιος θα 'ρθει 
να µε 'βρει αλάργα από τη θάλασσα, τα μάτια να µου κλείσει 

μες σε βαθιά, καλά γεράματα’ κι ολόγυρα οι λαοί µου 


θα ζουν χαιράμενοι᾽ έτσι µου 'λεγε πως θα τελέψουν όλα.» 


Κι η Πηνελόπη τότε η φρόνιμη του απηλογήθη κι εἰπε: 
«Αληθινά, οι θεοί γεράματα καλύτερα αν σου γράφουν, 
έχεις ελπίδα από τα βάσανα να ξεγλιτώσεις τέλος.» 
Εκείνοι τέτοια συνάλληλος τους κουβέντιαζαν ωστόσο 


η βάγια κι η Ευρυνόμη ετοίµαζαν κάτω απ᾿ το φως που έχυναν 


δαδιά αναμμένα το κλινάρι τους µε μαλακά στρωσίδια᾽ 
κι αφού τη στεριά κλίνη απόστρωσαν µε προθυμία μεγάλη, 
στο σπίτι εδιάγειρε η γερόντισσα να κοιμηθεί κι ατή της. 


Μόνη η Ευρυνόµη η βάγια απόµεινε, κι ως κίνησαν οι δυο τους, 

ἐρχομένοισι λέχοσδε, δάος μετὰ χερσὶν ἔχουσα: 


ἐς θάλαμον δ᾽ ἀγαγοῦσα πάλιν κίεν. οἱ μὲν ἔπειτα 
ἀσπάσιοι λέκτροιο παλαιοῦ θεσμὸν ἵκοντο: 
αὐτὰρ Τηλέμαχος καὶ βουκόλος ἠδὲ συβώτης 
παῦσαν ἄρ᾽ ὀρχηθμοῖο πόδας, παῦσαν δὲ 
γυναῖκας, 


αὐτοὶ δ᾽ εὐνάζοντο κατὰ μέγαρα σκιόεντα. 


τὼ δ᾽ ἐπεὶ οὖν φιλότητος ἐταρπήτην ἐρατεινῆς, 
τερπέσθην μύθοισι, πρὸς ἀλλήλους ἐνέποντε, 
ἡ μὲν ὅσ᾽ ἐν μεγάροισιν ἀνέσχετο δῖα γυναικῶν, 
ἀνδρῶν μνηστήρων ἐσορῶσ᾽ ἀΐδηλον ὅμιλον, 


οἳ ἕθεν εἵνεκα πολλά, βόας καὶ ἴφια μῆλα, 


ἔσφαζον, πολλὸς δὲ πίθων ἠφύσσετο οἶνος: 
αὐτὰρ ὁ διογενὴς Ὀδυσεὺς ὅσα κήδε᾽ ἔθηκεν 
ἀνθρώποις ὅσα τ᾽ αὐτὸς ὀϊζύσας ἐμόγησε, 
πάντ᾽ ἔλεγ': ἡ δ᾽ ἄρ᾽ ἐτέρπετ᾽ ἀκούουσ᾽, οὐδέ οἱ 
ὕπνος 


πῖπτεν ἐπὶ βλεφάροισι πάρος καταλέξαι ἅπαντα. 


ἠἘήρξατο δ᾽ ὡς πρῶτον Κίκονας δάμασ᾽, αὐτὰρ 
ἔπειτα 

ἦλθ᾽ ἐς Λωτοφάγων ἀνδρῶν πίειραν ἄρουραν: 
ἠδ᾽ ὅσα Κύκλωψ ἔρξε, καὶ ὡς ἀπετίσατο ποινὴν 
ἰφθίμων ἑτάρων, οὓς ἤσθιεν οὐδ᾽ ἐλέαιρεν: 


ἠδ᾽ ὡς Αἴολον ἵκεθ', ὅ μιν πρόφρων ὑπέδεκτο 


καὶ πέμπ᾽, οὐδέ πω αἶσα φίλην ἐς πατρίδ᾽ ἱκέσθαι 
ἤην, ἀλλά μιν αὖτις ἀναρπάξασα θύελλα 

πόντον ἐπ᾽ ἰχθυόεντα φέρεν βαρέα στενάχοντα: 
ἠδ᾽ ὡς Τηλέπυλον Λαιστρυγονίην ἀφίκανεν, 


οἳ νῆάς τ᾽ ὄλεσαν καὶ ἐὐκνήμιδας ἑταίρους 


πάντας: Ὀδυσσεὺς δ᾽ οἷος ὑπέκφυγε νηϊ μελαίνῃ: 
καὶ Κίρκης κατέλεξε δόλον πολυμηχανίην τε, 

ἠδ᾽ ὡς εἰς Ἀΐδεω δόμον ἤλυθεν εὐρώεντα, 

ψυχῇ χρησόμενος Θηβαίου Τειρεσίαο, 


νηὶ πολυκλήϊδι, καὶ εἴσιδε πάντας ἑταίρους 


μητέρα θ᾽, ἣ μιν ἔτικτε καὶ ἔτρεφε τυτθὸν ἐόντα: 

ἠδ᾽ ὡς Σειρήνων ἁδινάων φθόγγον ἄκουσεν, 

ὥς θ᾿ ἵκετο Πλαγκτὰς πέτρας δεινήν τε Χάρυβδιν 
Σκύλλην θ᾽, ἣν οὔ πω ποτ᾽ ἀκήριοι ἄνδρες ἄλυξαν: 


ἠδ᾽ ὡς Ἠελίοιο βόας κατέπεφνον ἑταῖροι: 


ἠδ᾽ ὡς νῆα θοὴν ἔβαλε ιμολόεντι κεραυνῷ 

Ζεὺς ὑψιβρεμέτης, ἀπὸ δ᾽ ἔφθιθεν ἐσθλοὶ ἑταῖροι 
πάντες ὁμῶς, αὐτὸς δὲ κακὰς ὑπὸ κῆρας ἄλυξεν: 
ὥς θ᾿ ἵκετ᾽ Ὠγυγίην νῆσον νύμφην τε Καλυψώ, 


ἣ δή μιν κατέρυκε, λιλαιομένη πόσιν εἶναι, 

μπήκε μπροστά, δαδί στα χέρια της κρατώντας, να τους φέγγει' 


κιως τους συνέµπασε, τραβήχτηκε. Κι εκείνοι µε λαχτάρα 

στην παλιά θέση το κλινάρι τους να τους πρόσμενε βρήκαν. 
Και πάψαν οι άντρες, ο Τηλέμαχος κι ο θείος χοιροβοσκός τους 
κι ο βοϊδολάτης, τα ποδάρια τους να κρουν, και τις γυναίκες 


σταμάτησαν, κι ατοί τους πλάγιασαν µες στο ισκιερό παλάτι.. 


Κι εκείνοι οι δυό, σαν πια αποχόρτασαν γλυκό φιλί κι αγκάλη, 
κινούσαν την κουβέντα ολόχαροι, κι ο ένας του άλλου ιστορούσαν, 
αυτή ὁσα τράβηξε στο σπίτι τους, των γυναικών το θάμα, 

κάθε στιγμή τους πολυμίσητους μνηστήρες ν᾿ αντικρίζει, 


που απ᾿ αφορμή της πλήθος ἐσφαζαν αρνιά παχιά και βόδια, 


κι ακόµα βγάζαν αλογάριαστο κρασί από τα πιθάρια᾽ 

κι από την άλλη ο αρχοντογέννητος της έλεγε Οδυσσέας 

τα πάντα --- πόσες πίκρες έδωκε στους άλλους, πόσα ατός του 
έσυρε βάσανα᾽ κι αγάλλουνταν εκείνη ακούγοντας τον, 


κι ο ύπνος δε σφράγιζε τα μάτια της, πριν της τα πει ως την άκρη. 


Κι άρχισε πρώτα από τους Κίκονες, το κάστρο πως τους πήρε, 
µετά πως ήρθε στην παχιόβωλη των Λωτοφάγων χώρα, 

και πόσα ο Κύκλωπας τους ἑκαμε, και πως το γαίµα πήρε 

των αντρειανών συντρόφων, που άσπλαχνα του 'φαγε εκείνος, 
πίσω' 


και πως μπροστά στον Αίολο βρέθηκε, που τον καλοπροσδέχτη 


και τον προβόδησε, µα η μοίρα του δεν του Ύραφε να φτάσει 
στη γη του ακόµα, µόνο ο δρόλαπας τον ξέσυρε και πάλι 
στο ψαροθρόφο απάνω πέλαγο, στα βογγητά του μέσα' 
στη Λαιστρυγόνια την πλατύπορτη µετά πως είχε αράξει, 
κι αυτοί τα πλοία και τους συντρόφους του τους αντρειανούς 


χάλασαν 


όλους, και µόνο εκείνος ξέφυγε στο μελανό καράβι 

τις πονηριές ακόµα ιστόρησε και τις περίσσιες τέχνες 
της Κίρκης, και το πως κατέβηκε στον άραχλο τον Άδη 
με το πολύσκαρμο καράβι του, χρησμό απ’ του Τειρεσία 


να πάρει την ψυχή, κι αντάµωσε τη μάνα, που τον εἶχε 


μικραναστήσει, αφού τον γέννησε, και τους συντρόφους του όλους᾽ 
πως άκουσε των αηδονόλαλων Σειρήνων το τραγούδι' 

πως έφτασε στους Ταξιδόβραχους, στη Χάρυβδη την άγρια, 

και πως στη Σκύλλα, οπούθε αζημίωτος δεν ξέφυγε κανένας' 


και πως οι σύντροφοι του σκότωσαν του Γήλιου τις γελάδες, 


και πως στο γρήγορο καράβι τους ο Δίας ο αψηλοβρόντης 
σφεντόνισε αχνιστό αστροπέλεκο, κι όλοι οι άντρειανοι σύντροφοι 
χάθηκαν, και του Χάρου εγλίτωσε του ανήλεου µόνο εκείνος' 
στην Ωγυγία πως βρέθη, στης ξωθιάς της Καλυψώς το σπίτι, 


που ταίρι να τον έχει θέλοντας κοντά της τον κρατούσε 

ἡ ἐν σπέσσι γλαφυροῖσι, καὶ ἔτρεφεν ἠδὲ ἔφασκε 
θήσειν ἀθάνατον καὶ ἀγήραον ἤματα πάντα: 
ἀλλὰ τοῦ οὔ ποτε θυμὸν ἐνὶ στήθεσσιν ἔπειθεν: 
ἠδ᾽ ὡς ἐς Φαίηκας ἀφίκετο πολλὰ μογήσας, 


οἳ δή μιν περὶ κῆρι θεὸν ὣς τιµήσαντο 


καὶ πέμψαν σὺν νηῖ φίλην ἐς πατρίδα γαῖαν, 
χαλκόν τε χρυσόν τε ἅλις ἐσθῆτά τε δόντες. 
τοῦτ᾽ ἄρα δεύτατον εἶπεν ἔπος, ὅτε οἱ γλυκὺς 
ὕπνος 

λυσιμελὴς ἐπόρουσε, λύων μελεδήματα θυμοῦ. 


δ᾽ αὖτ᾽ ἄλλ᾽ ἐνόησε θεὰ γλαυκῶπις Ἀθήνη: 


ὁππότε δή ῥ᾽ Ὀδυσῆα ἐέλπετο ὃν κατὰ θυμὸν 
εὐνῆς ἧς ἀλόχου ταρπήμεναι ἠδὲ καὶ ὕπνου, 
αὐτίκ᾽ ἀπ᾽ Ὠκεανοῦ χρυσόθρονον ἠριγένειαν 
ὦρσεν, ἵν᾽ ἀνθρώποισι φόως φέροι: ὦρτο δ᾽ 
Ὀδυσσεὺς 


εὐνῆς ἐκ μαλακῆς, ἀλόχῳ δ᾽ ἐπὶ μῦθον ἔτελλεν: 


«ὦ γύναι, ἤδη μὲν πολέων κεκορήμεθ᾽ ἀέθλων 
ἀμφοτέρω, σὺ μὲν ἐνθάδ᾽ ἐμὸν πολυκηδέα νόστον 
κλαίουσ”. αὐτὰρ ἐμὲ Ζεὺς ἄλγεσι καὶ θεοὶ ἄλλοι 
ἱέμενον πεδάασκον ἐμῆς ἀπὸ πατρίδος αἴης: 


νῦν δ᾽ ἐπεὶ ἀμφοτέρω πολυήρατον ἱκόμεθ᾽ εὐνήν, 


κτήματα μὲν τά μοι ἔστι, κομιζέμεν ἐν μεγάροισι, 
μῆλα δ᾽ ἅ μοι μνηστῆρες ὑπερφίαλοι κατέκειραν, 
πολλὰ μὲν αὐτὸς ἐγὼ ληΐσσομαι, ἄλλα δ᾽ Ἀχαιοὶ 
δώσουσ᾽, εἰς ὅ κε πάντας ἐνπτλήσωσιν ἐπαύλους. 


ἀλλ᾽ ἢ τοι μὲν ἐγὼ πολυδένδρεον ἀγρὸν ἔπειμι, 


ὀψόμενος πατέρ᾽ ἐσθλόν, ὃ μοι πυκινῶς ἀκάχηται: 


σοὶ δέ, γύναι, τάδ᾽ ἐπιτέλλω, πινυτῇ περ ἐούσῃ: 
αὐτίκα γὰρ φάτις εἶσιν ἅμ᾽ ἠελίῳ ἀνιόντι 
ἀνδρῶν μνηστήρων, οὓς ἔκτανον ἐν μεγάροισιν: 


εἰς ὑπερῷ᾽ ἀναβᾶσα σὺν ἀμφιπόλοισι γυναιξὶν 


ἧσθαι, μηδέ τινα προτιόσσεο μηδ᾽ ἐρέεινε.» 

ἦ ῥα καὶ ἀμφ᾽ ὤμοισιν ἐδύσετο τεύχεα καλά, 
ὦρσε δὲ Τηλέμαχον καὶ βουκόλον ἠδὲ συβώτην, 
πάντας δ᾽ ἔντε᾽ ἄνωγεν ἀρήϊα χερσὶν ἑλέσθαι. 


οἱ δέ οἱ οὐκ ἀπίθησαν, ἐθωρήσσοντο δὲ χαλκῷ, 


ὤϊξαν δὲ θύρας, ἐκ δ᾽ ἤϊον: ἦρχε δ᾽ Ὀδυσσεύς. 
ἤδη μὲν φάος ἦεν ἐπὶ χθόνα, τοὺς δ᾽ ἄρ᾽ Ἀθήνη 


νυκτὶ κατακρύψασα θοῶς ἐξῆγε πόληος. 

στις βαθουλές σπηλιές, τον έθρεφε και το 'χε στο μυαλό της, 
αν μείνει, να τον κάνει αθάνατο κι αγέραστο για πάντα' 
όµως ποτέ δεν του μετάστρεψε τη γνώμη µες στα στήθη' 

και πως στους Φαίακες τέλος έφτασε, µετά από μύρια πάθη, 


κι εκείνοι ολόκαρδα ως αθάνατο τόνε τίμησαν όλοι, 


και µε καράβι τον ξαπόστειλαν στη γη την πατρική του, 

µε απλοχεριά χαλκό και μάλαμα και ρούχα δίνοντας του. 
Στερνός αυτός εστάθη ο λόγος του, κι ήρθε ο γλυκός ο γύπνος 
τα µέλη λύνοντας του, λύνοντας και της ψυχής τις έγνοιες. 


Τότε η Αθηνά, η θεά η γλαυκόµατη, στοχάστηκε άλλα πάλε: 


μόλις λογάριασε στα φρένα της πως ο Οδυσσέας εχάρη 
µε τη γυναίκα του τον έρωτα και χόρτασε τον ύπνο, 

απ’ το ὠκεάνειο ρέμα εσήκωσε, στη γη το φως να Φέρει, 
την πουρνογέννητη Χρυσόθρονη᾽ κι απ’ τ᾽ απαλό κλινάρι 


σηκώθηκε ο Οδυσσέας, καί μίλησε στο ταίρι του γυρνώντας: 


Γυναίκα, από πολλούς χορτάσαµε βαριούς ως τώρα µόχτους 
κι οι δυο µας’ συ για τον πολύπαθο θρηνώντας γυρισμό µου 
εδώ, και μένα ο Δίας κι οι επίλοιποι θεοί µε βασάνιζαν 

μακριά απ᾽ το χώμα της πατρίδας µου, που λαχταρούσα τόσο. 


Τώρα που πια στο πολυπόθητο πλαγιάσαμε κλινάρι, 


το βιος, αυτό που εδώ µου βρίσκεται, να το γνοιαστείς μονάχα᾽ 
μα τα κοπάδια, αυτά που οι πέρφανοι µου ρήμαξαν μνηστήρες 
--- πολλά µεβιάς θ᾽ αρπάξω μόνος µου, κι άλλα ο λαός θα δώσει 
από δικού του, ωσόπου οι μάντρες µου ξανά γεμίσουν όλες. 


Μα τώρα εγώ για το πολύδεντρο το χτήµα λέω να φύγω, 


να ιδώ τον αντρειανό τον κύρη µου, που ζει µε τον καημό µου. 

Για σένα ορίζω, αν και μονάχος του µπορεί να κρίνει ο νους σου 
---τι μόλις κρούσει ο γήλιος, το άκουσμα θ᾽ απλώσει ευτύς ολούθε 
για τους μνηστήρες που σκοτώθηκαν στο σπίτι εδώ από μένα. 


Λοιπόν ανέβα µε τις βάγιες σου ψηλά στο ανώι και κάθου, 


κανέναν να µη δουν τα μάτια σου μηδὲ και να ρωτήσεις.» 
Είπε, και πέρασε τα πάγκαλα στους ώμους ἁρματά του' 
μετά στον Εύμαιο, στον Τηλέμαχο και στο βουκόλο πήγε 

να τους ξυπνήσει κι εἰπε τ᾽ ἅρματα να πιάσουν του πολέμου. 


Κι αυτοί, την προσταγή του ακούγοντας, µε το χαλκό ζώστηκαν, 


τις πόρτες άνοιξαν, κι ως έβγαιναν, μπροστά ο Οδυσσέας 
τραβούσε. 
Κιόλα το φως στη γης απλώνουνταν, µα εκείνους η Παλλάδα, 


από το κάστρο ως βγαίναν, σε βαθύ τους έκρυβε σκοτάδι. 

ΟΜΗΡΟΥ ΟΔΥΣΣΕΙΑ -ω- 


Ἑρμῆς δὲ ψυχὰς Κυλλήνιος ἐξεκαλεῖτο 
ἀνδρῶν μνηστήρων: ἔχε δὲ ῥάβδον μετὰ χερσὶν 
καλὴν χρυσείην, τῇ τ᾽ ἀνδρῶν ὄμματα θέλγει 


ὧν ἐθέλει, τοὺς δ᾽ αὖτε καὶ ὑπνώοντας ἐγείρει: 


τῇ ῥ᾽ ἄγε κινήσας, ταὶ δὲ τρίζουσαι ἕποντο. 
ὡς δ᾽ ὅτε νυκτερίδες μυχῷ ἄντρου θεσπεσίοιο 
τρίζουσαι ποτέονται, ἐπεί κέ τις ἀποπέσῃσιν 
ὁρμαθοῦ ἐκ πέτρης, ἀνά τ᾽ ἀλλήλῃσιν ἔχονται, 


ὡς αἱ τετριγυῖαι ἅμ᾽ ἤϊσαν: ἦρχε δ᾽ ἄρα σφιν 


Ἑρμείας ἀκάκητα κατ’ εὐρώεντα κέλευθα. 

πὰρ δ᾽ ἴσαν Ὠκεανοῦ τε ῥοὰς καὶ Λευκάδα 
πέτρην, 

ἠδὲ παρ᾽ Ἠελίοιο πύλας καὶ δῆμον ὀνείρων 
ἤισαν: αἶψα δ᾽ ἵκοντο κατ’ ἀσφοδελὸν λειμῶνα, 


ἔνθα τε ναίουσι ψυχαί, εἴδωλα καµόντων. 


εὗρον δὲ ψυχὴν Πηληϊάδεω Ἀχιλῆος 

καὶ Πατροκλῆος καὶ ἀμύμονος Ἀντιλόχοιο 
Αἴαντός θ᾽, ὃς ἄριστος ἔην εἶδός τε δέμας τε 
τῶν ἄλλων Δαναῶν μετ᾽ ἀμύμονα Πηλεΐδαο 


ὣς οἱ μὲν περὶ κεῖνον ὁμίλεον: ἀγχίμολον δὲ 


ἤλυθ᾽ ἔπι ψυχὴ Ἀγαμέμνονος Ἀτρεΐδαο 
ἀχνυμένη: περὶ δ᾽ ἄλλαι ἀγηγέραθ᾽, ὅσσαι ἅμ᾽ 
αὐτῷ 

οἴκῳ ἐν Αἰγίσθοιο θάνον καὶ πότμον ἐπέσπον. 
τὸν προτέρη ψυχὴ προσεφώνεε Πηλέΐωνος: 


«Ἀτρεΐδη, περὶ μέν σ᾽ ἔφαμεν Διὶ τερπικεραύνῳ 


ἀνδρῶν ἡρώων φίλον ἔμμεναι ἤματα πάντα, 
οὕνεκα πολλοῖσίν τε καὶ ἰφθίμοισιν ἄνασσες 
δήμῳ ἔνι Τρώων, ὅθι πάσχομεν ἄλγε᾽ Ἀχαιοί. 
ἢ τ᾽ ἄρα καὶ σοὶ πρῶϊ παραστήσεσθαι ἔμελλεν 


μοῖρ᾽ ὀλοή, τὴν οὔ τις ἀλεύεται ὅς κε γένηται. 


ὡς ὄφελες τιμῆς ἀπονήμενος, ἧς περ ἄνασσες, 
δήμῳ ἔνι Τρώων θάνατον καὶ πότμον ἐπισπεῖν: 
τῷ κέν τοι τύμβον μὲν ἐποίησαν Παναχαιοί, 
ἠδέ κε καὶ σῷ παιδὶ μέγα κλέος ἤρα᾽ ὀπίσσω: 


νῦν δ᾽ ἄρα σ᾽ οἰκτίστῳ θανάτῳ εἵμαρτο ἁλῶναι.» 


Ἀ τὸν δ᾽ αὖτε ψυχὴ προσεφώνεεν Ἀτρείδαο: 
«ὄλβιε Πηλέος υἱέ, θεοῖς ἐπιείκελ᾽ Ἀχιλλεῦ, 

ὃς θάνες ἐν Τροίῃ ἑκὰς Ἄργεος: ἀμφὶ δέ σ᾽ ἄλλοι 
κτείνοντο Τρώων καὶ Ἀχαιῶν υἷες ἄριστοι, 


μαρνάμενοι περὶ σεῖο: σὺ δ᾽ ἐν στροφάλιγγι 


Ωστόσο τις ψυχές των πέρφανων μνηστήρων ο κυλλήνιος 
Ερμής απ’ το παλάτι εφώναζε, και το ραβδί του εκράτει 
στα χέρια το χρυσό, το πάγκαλο, που των θνητών τα μάτια 


γητεύει, σε όσους θέλει κλειώντας τα, κι άλλους ξυπνά απ᾽ τον ύπνο. 


Μ᾽ αυτό τις λάλησε, κι ακλούθηξαν τσιρίζοντας εκείνες. 

Οι νυχτερίδες πως σε απέραντη, βαθιά σπηλιά πετώντας 
τσιρίζουν, όταν συναλλήλως τους σε µια αρµαθιά κρατιόνταν 
όλες μαζί απ᾿ το βράχο κι έτυχε να πέσει κάτω η µια τους΄᾽ 


όμοια τσιρίζοντας κατέβαιναν κι αυτές μπροστά τραβούσε 


ο πονηρός Ερμής, να φτάσουνε στις μούχλιες στράτες κάτω. 
Μπροστά απ᾽ του Ωκεανού τα ρέματα κι από τον Άσπρο Βράχο 
κι ἀπο τις πόρτες του Ἠλιου διάβηκαν, µετά κι απ᾽ των ονείρων 
τη γη, και φτάσαν δίχως άργητα στο ασφοδελό λιβάδι, 


κει πέρα που οι ψυχές πορεύουνται, των πεθαμένων οι ἱσκιοΙ. 


Εκεί µε την ψυχή ανταμώθηκαν του ξακουστού Αχιλλέα, 

κι ήταν μαζί οι ψυχές του Πάτροκλου και του άψεγου Αντιλόχου, 
και του Αίαντα, που όλους και στο ανάριµµα νικούσε και στο διώµα 
τους Δαναούς, εξόν τον άψεγο γιο του Πηλέα μονάχα. 


Την ώρα που οι νεκροι µαζώνουνταν στον Αχιλλέα τρογύρα, 


εἶδαν τον ίσκιο του Αγαμέμνονα, του γιου του Ατρέα, να φτάνει, 
βαριά θλιμμένο᾽ τον τριγύριζαν κι όσες ψυχές μαζί του 

στο σπίτι του Αίγιστου χαλάστηκαν και το χαμό τους βρήκαν. 
Πρώτη η ψυχή γυρνώντας μίλησε του αρχοντικού Αχιλλέα: 


«Υγιέ του Ατρέα, και µεις θαρρούσαμε πως σένα πιο αγαπούσε 


πάντα του ο Δίας ο κεραυνόχαρος στους πολεμάρχους μέσα' 

τι και πολλοι ήταν οι που αφέντευες και περισσά αντρειωμένοι 

στων Τρωών τη χώρα, εκεί που σέρναµε καημούς οι Αργίτες πλήθος. 
Ωστόσο πριν της ώρας έμελλε και σένα να χτυπήσει 


η άραχλη µοιρα’ ποιος την ξέφυγε θνητός ποτέ στον κόσμο; 


Να σ᾽ είχε βρει μακάρι ο θάνατος στων Τρωών τη χώρα µέσα 
στα χρόνια ακόµα που ρηγάδευες και τις τιµές χαιρόσουν. 

Οι Αργίτες ὁλοι θα σου σήκωναν τρανό μνημούρι τότε, 

κι ακόµα η δόξα σου θ᾽ απόµενε κληρονομιά στο γιο σου 


μα τώρα µε τρισάθλιο θάνατο να σβήσεις σου μελλόταν!» 


Κι απηλογήθη του Αγαμέμνονα τότε η ψυχή και του "πε: 

«Εσύ, τρανέ Αχιλλέα, θεόμορφε, καλότυχος εστάθης, 

μακριά από τ᾽ Άργος που σκοτώθηκες στην Τροια, κι ολόγυρα σου 
άλλοι αντρειανοι νεκροι σωριάζουνταν ---Αργίτες, Τρώες ---για σένα 


παλεύοντας᾽ και συ, κοιταμένος μακρύς φαρδύς στη σκόνη 

κεῖσο μέγας μεγαλωστί, λελασμένος ἱπποσυνάων. 
ἡμεῖς δὲ πρόπαν ἦμαρ ἐμαρνάμεθ' οὐδέ κε 
πάμπαν 

παυσάμεθα πτολέμου, εἰ μὴ Ζεὺς λαίλαπι 
παῦσεν. 

αὐτὰρ ἐπεί σ᾽ ἐπὶ νῆας ἐνείκαμεν ἐκ πολέμοιο, 


κάτθεμεν ἐν λεχέεσσι, καθήραντες χρόα καλὸν 


ὑδατί τε λιαρῷ καὶ ἀλείφατι: πολλὰ δέ σ᾽ ἀμφὶ 
δάκρυα θερμὰ χέον Δαναοὶ κείροντό τε χαίτας. 
μήτηρ δ᾽ ἐξ ἁλὸς ἦλθε σὺν ἀθανάτῃς ἁλίῃσιν 
ἀγγελίης ἀΐουσα: βοὴ δ᾽ ἐπὶ πόντον ὀρώρει 


θεσπεσίη, ὑπὸ δὲ τρόμος ἔλλαβε πάντας Ἀχαιούς: 


καί νύ κ᾿ ἀναΐξαντες ἔβαν κοίλας ἐπὶ νῆας, 

εἰ μὴ ἀνὴρ κατέρυκε παλαιά τε πολλά τε εἰδώς, 
Νέστωρ, οὗ καὶ πρόσθεν ἀρίστη φαίνετο βουλή: 
ὃ σφιν ἐὐφρονέων ἀγορήσατο καὶ μετέειπεν: 


«ἴσχεσθ᾽, Ἀργεῖοι, μὴ φεύγετε, κοῦροι Ἀχαιῶν: 


μήτηρ ἐξ ἁλὸς ἥδε σὺν ἀθανάτῃς ἁλίῃσιν 
ἔρχεται, οὗ παιδὸς τεθνηότος ἀντιόωσα.» 
«ὣς ἔφαθ᾽, οἱ δ᾽ ἔσχοντο φόβου μεγάθυμοι 
Ἀχαιοί: 

ἀμφὶ δέ σ᾽ ἔστησαν κοῦραι ἁλίοιο γέροντος 
οἴκτρ᾽ ὀλοφυρόμεναι, περὶ δ᾽ ἄμβροτα εἵματα 


ἔσσαν. 


Μοῦσαι δ᾽ ἐννέα πᾶσαι ἀμειβόμεναι ὀπὶ καλῇ 
θρήνεον: ἔνθα κεν οὔ τιν᾽ ἀδάκρυτόν γ᾽ ἐνόησας 
Ἀργείων: τοῖον γὰρ ὑπώρορε Μοῦσα λίγεια. 
ἑπτὰ δὲ καὶ δέκα μέν σε ὁμῶς νύκτας τε καὶ ἦμαρ 


κλαίομεν ἀθάνατοί τε θεοὶ θνητοί τ’ ἄνθρωποι: 


ὀκτωκαιδεκάτῃ δ᾽ ἔδομεν πυρί, πολλὰ δέ σ᾽ ἀμφὶ 
μῆλα κατεκτάνομεν μάλα πίονα καὶ ἕλικας βοῦς. 
καίεο δ᾽ ἔν τ᾽ ἐσθῆτι θεῶν καὶ ἀλείφατι πολλῷ 
καὶ μέλιτι γλυκερῷ: πολλοὶ δ᾽ ἥρωες Ἀχαιοὶ 


τεύχεσιν ἐρρώσαντο πυρὴν πέρι καιομένοιο, 


πεζοί θ᾽ ἱππῆές τε: πολὺς δ᾽ ὀρυμαγδὸς ὀρώρει 
αὐτὰρ ἐπεὶ δή σε φλὸξ ἤνυσεν Ἡφαίστοιο, 
ἠῶθεν δή τοι λέγομεν λεύκ᾽ ὀστέ᾽, Ἀχιλλεῦ, 
οἴνῳ ἐν ἀκρήτῳ καὶ ἀλείφατι: δῶκε δὲ μήτηρ 


χρύσεον ἀμφιφορῆα: Διωνύσοιο δὲ δῶρον 


φάσκ᾽ ἔμεναι, ἔργον δὲ περικλυτοῦ Ἡφαίστοιο. 
ἐν τῷ τοι κεῖται λεύκ᾽ ὀστέα, φαίδιμ᾽ Ἀχιλλεῦ, 
μίγδα δὲ Πατρόκλοιο Μενοιτιάδαο θανόντος, 
χωρὶς δ᾽ Ἀντιλόχοιο, τὸν ἔξοχα τῖες ἁπάντων 


τῶν ἄλλων ἑτάρων, μετὰ Πάτροκλόν γε θανόντα. 

τη στροβιλούσα, πια κι αλόγατα ξεχνούσες και πολέμους. 
Κι εμείς ολημερίς παλεύαµε, κι ουδέ που θα σκολνούσε 
ο πόλεμος, αν δε µας σκόλαζεν ο Δίας µε ανεμοζάλη. 

Κι ως πια στα πλοια, µακριά απ’ τον τάραχο σε φέραμε της μάχης 


και τ᾽ ὀομορφο κορμί σου πλύναμε µε χλιό νερό και μύρο, 


σε στρώμα πάνω σε ξαπλώσαμε, κι οι Δαναοί ποτάμι 

καφτά τα δάκρυα χύναν γύρα σου και τα μαλλιά τους κόβαν. 
Βγήκε κι η μάνα σου απ’ τη θάλασσα, το μήνυμα ως επήρε, 
με τις Νεράιδες τις αθάνατες, κι ακουστή απ’ τα πελάγη 


θρήνος βαρύς, κι οι Αργίτες όλοι τους χίλια ριγιά ρίγησαν. 


Στα βαθουλά καράβια θα τρεχαν γοργά να µπουν, αν κάποιος 
δεν τους αντίσκοφτε, που κάτεχε πολλά και περασμένα, 

ο Νέστορας, που πάντα η γνώμη του ξεχώριζε απ᾿ των άλλων. 
Αυτός τους μίλησε καλόγνωμος κι αναµεσά τους εἰπε: 


» Σταθείτε, Αργίτες, γιατί φεύγετε, των Αχαιών βλαστάρια; 


Αυτή εἶναι η μάνα του, απ’ τη θάλασσα που φτάνει, το νεκρό της 
υγιό να ιδεί, µε τις αθάνατες μαζί θαλασσοκόρες. 

Εἰπε, κι οι Αργίτες οι τρανόκαρδοι πια τη φευγάλα αφήκαν. 
Γύρα σου τότε οι κόρες στάθηκαν του θαλασσογερόντου 


και σ᾿ έντυσαν µε ροῦχα αθάνατα µε σύθρηνο μεγάλο. 


Κι οι Μούσες όλες, συναλλάζοντας, το µοιρολόι κινούσαν 
γλυκόφωνα κι οι εννιά) πια αδάκρυτο κανένα απ’ τους Αργίτες 
δε θώρειες᾽ τόσο τους ξεσήκωνεν ο θλιβερός σκοπός τους. 
Ακέρια δεκαεφτά μερόνυχτα διάβηκαν, που κι άνθρωποι 


θνητοι σε κλαίγαµε κι αθάνατοι μαζί θεοι, κι απάνω 


στις δεκοχτώ σε παραδώκαµε στις φλόγες, και τρογύρα 
βόδια στριφτόκερα σου σφάζαμε κι αρνιά παχιά περίσσια' 

κι όση ώρα εσύ σε ρούχα εκαιγουσουν θεϊκά, σε μέλι πλήθιο 
γλυκό και λίπος, γοργοσάλευαν πολλοι αντρειωμένοι Αργίτες 


τρογύρα απ’ την πυρά που σ᾽ έκαιγε, φορώντας τ᾽ ἁρματά τους, 


πεζοί κι αμαξολάτες, κι έφτανε τ᾽ αψηλού ο τάραχος τους. 

Μα σύντας τέλος σε κατάφαγε του Ηφαίστου η φλόγα, τ᾽ άσπρα 
τα κόκαλα σου, ξημερώνοντας, μαζέψαμε σε άκρατο 

μέσα κρασί, Αχιλλέα, και σε ἁλειμμα᾽ κι η μάνα σου µια στάµνα 


χρυσή µας είχε δώκει, κι έλεγε του Διόνυσου πως εἶναι 


δώρο φτιαγμένο από τον Ἠφαιστο, τον ξακουστό τεχνίτη. 
Τρανέ Αχιλλέα, κει µέσα κοίτουνται τα κόκαλα σου τ᾽ άσπρα, 
µε του Πατρόκλου που σκοτώθηκε σμιγμένα, κι είναι χώρια 
του Αντίλοχου, που τον ξεχώριζες τιμώντας τον πιο απ’ όλους, 


απ’ τον καιρό που εχάθη ο Πάτροκλος, τους άλλους σου 

ἀμφ᾽ αὐτοῖσι δ᾽ ἔπειτα μέγαν καὶ ἀμύμονα τύμβον 
χεύαμεν Ἀργείων ἱερὸς στρατὸς αἰχμητάων 

ἀκτῇ ἔπι προὐχούσῃ, ἐπὶ πλατεῖ Ἑλλησπόντῳ, 
ὥς κεν τηλεφανὴς ἐκ ποντόφιν ἀνδράσιν εἴη 


τοῖς οἳ νῦν γεγάασι καὶ οἳ μετόπισθεν ἔσονται. 


μήτηρ δ᾽ αἰτήσασα θεοὺς περικαλλέ᾽ ἄεθλα 
θῆκε μέσῳ ἐν ἀγῶνι ἀριστήεσσιν Ἀχαιῶν. 
ἤδη μὲν πολέων τάφῳ ἀνδρῶν ἀντεβόλησας 
ἡρώων, ὅτε κέν ποτ᾽ ἀποφθιμένου βασιλῆος 


ζώννυνταί τε νέοι καὶ ἐπεντύνονται ἄεθλα: 


ἀλλά κε κεῖνα μάλιστα ἰδὼν θηήσαο θυμῷ, 

οἳ ἐπὶ σοὶ κατέθηκε θεὰ περικαλλέ᾽ ἄεθλα, 
ἀργυρόπεζα Θέτις: μάλα γὰρ φίλος ἦσθα θεοῖσιν. 
ὡς σὺ μὲν οὐδὲ θανὼν ὄνομ᾽ ὤλεσας, ἀλλά τοι 
αἰεὶ 

πάντας ἐπ᾽ ἀνθρώπους κλέος ἔσσεται ἐσθλόν, 
Ἀχιλλεῦ, 


αὐτὰρ ἐμοὶ τί τόδ᾽ ἦδος, ἐπεὶ πόλεμον τολύπευσα; 
ἐν νόστῳ γάρ μοι Ζεὺς μήσατο λυγρὸν ὄλεθρον 
Αἰγίσθου ὑπὸ χερσὶ καὶ οὐλομένης ἀλόχοιο.» 

ὡς οἱ μὲν τοιαῦτα πρὸς ἀλλήλους ἀγόρευον, 


ἀγχίμολον δέ σφ᾽ ἦλθε διάκτορος ἀργεϊφόντης, 


ψυχὰς μνηστήρων κατάγων Ὀδυσῆϊ δαμέντων, 
τὼ δ᾽ ἄρα θαμβήσαντ᾽ ἰθὺς κίον, ὡς ἐσιδέσθην. 
ἔγνω δὲ ψυχἠ Ἀγαμέμνονος Ἀτρεΐδαο 

παῖδα φίλον Μελανῆος, ἀγακλυτὸν Ἀμφιμέδοντα: 


ξεῖνος γάρ οἱ ἔην Ἰθάκῃ ἔνι οἰκία ναίων. 


τὸν προτέρη ψυχὴ προσεφώνεεν Ἀτρεΐδαο: 
«Ἀμφίμεδον, τί παθόντες ἐρεμνὴν γαῖαν ἔδυτε 
πάντες κεκριμένοι καὶ ὁμήλικες; οὐδέ κεν ἄλλως 
κρινάμενος λέξαιτο κατὰ πτόλιν ἄνδρας ἀρίστους. 


ὄμμ᾽ ἐν νήεσσι Ποσειδάων ἐδάμασσεν, 


ὄρσας ἀργαλέους ἀνέμους καὶ κύματα μακρά; 
ἢ που ἀνάρσιοι ἄνδρες ἐδηλήσαντ᾽ ἐπὶ χέρσου 
βοῦς περιταμνομένους ἠδ᾽ οἰῶν πώεα καλά, 
ἠὲ περὶ πτόλιος μαχεούμενοι ἠδὲ γυναικῶν; 


εἰπέ μοι εἰρομένῳ: ξεῖνος δέ τοι εὔχομαι εἶναι. 


ᾖ οὐ μέμνῃ ὅτε κεῖσε κατήλυθον ὑμέτερον δῶ, 


ὀτρυνέων Ὀδυσῆα σὺν ἀντιθέῳ Μενελάῳ 


Ἴλιον εἰς ἅμ ἕπεσθαι ἐὐσσέλμων ἐπὶ νηῶν; 


μηνὶ δ᾽ ἄρ᾽ οὔλῳ πάντα περήσαμεν εὐρέα 
πόντον, 


σπουδῇ παρπεπιθόντες Ὀδυσσῆα πτολίπορθον.» 

συντρόφους. 


Κι υστέρα ολόγυρα αψεγάδιαστο, περίτρανο μνημούρι 

σου ασκώσαμε ο στρατός, οι ατρόµητοι κονταρομάχοι Αργίτες, 
αντίκρα στον πλατύν Ελλήσποντο, στου ακρόγιαλου τον κάβο, 
μακριά να φαίνεται απ’ τη θάλασσα κι ο κόσμος να το βλέπει, 


και οι τωρινοί και αυτοί που αργότερα θα σκίζουν τα πελάγη. 


Απ τους θεούς µετά η μητέρα σου βραβεία πανώρια πήρε 

και µες στους πιο αντρειανούς τ᾽ απίθωσεν Αργίτες, να παλέψουν. 
θα 'δες πολλών ηρώων αντρόκαρδων, χρόνια παλιά, το ξόδι' 

κάθε που τύχει να 'βρει ο θάνατος μεγάλο ρήγα, βλέπεις 


τους νιους να ζώνουνται, να σιάζουνται, ποιος τα βραβεία θα πάρει. 


Μα τούτα, αν τα 'βλεπες, θα θάμαζες πολύ την ομορφιά τους' 
τέτοια βραβεία μαθές απίθωνε για σένα τότε η θετή 

η χιοναστράγαλη᾽ τι οι αθάνατοι περίσσια αγάπη σου 'χαν. 
Και τ᾽ ὀνομά σου, και που πέθανες, δε χάθηκε, Αχιλλέα' 


τρανή στον κόσμον όλο η δόξα σου θα κρατηθεί για πάντα! 


Μα εγώ, κι αν τέλεψα τον πόλεμο, ποιάν εἶδα αλήθεια χάρη; 
που ο Δίας, ως διάγερνα, μελέτησε τον άγριο χαλασμό µου 
κάτω απ᾿ της άνοµης γυναίκας µου και του Αίγιστου τα χέρια!» 
Εκείνοι τέτοια συναλλήλως τους σταύρωναν λόγια τότε, 


κι ο Ερμής ο ψυχολάτης έφτασε κοντά, και των μνηστήρων 


στον Άδη τις ψυχές κατέβαζε, που 'χε ο Οδυσσέας σκοτώσει. 

Οι δυο τους, ως τους εἶδαν, σάστισαν κι ευτύς κοντά τους τρέξαν' 
και τότε ο γίσκιος του Αγαμέμνονα, του γιου του Ατρέα, θωρώντας 
τον Αμφιμέδοντα ξεχώρισε, το γιο του Μελανέα' 


παλιός λογιόταν τούτος Φίλος του και ζούσε στην Ιθάκη. 


Πρώτος ο γίσκιος του Αγαμέμνονα του μίλησε έτσι κι εἰπε: 
«Γιατί βουλιάξατε, Αμϕιμέδοντα, στη μαύρη γης, κι εἶστε όλοι 
ξεδιαλεχτοί και συνομήλικοι; τί πάθατε ; πιο κάλλιους 

θα ταν σα δύσκολο στο κάστρο σας να ξεδιαλέγαν άλλους. 


Ο Ποσειδώνας μήπως άσκωσε φριχτήν ανεµοζάλη 


και µες στο πέλαγο σας έπνιξε μαζί µε τ᾽ ἁρμενά σας; 

Για μήπως στη στεριά σας σκότωσαν αντίµαχοι, την ώρα 

που εσείς ξεκόβατε τα βόδια τους και τ᾽ αρνοκόπαδά τους; 

για κι ὡς διαφέντευαν το κάστρο τους και τα πιστά τους ταίρια; 


Στο ρώτημα µου δώσε απόκριση, τι φίλος σου λογιούμαι. 


Για δε θυμάσαι τότε που 'φτασα στο σπίτι το δικό σας 

µε το Μενέλαο το θεόµορφο, τον Οδυσσέα να σπρώξω 

πάνω στα πλοια τα καλοκούβερτα στην Τροια μαζί µας να "ρθει; 
Κι ως του Οδυσσέα µε κόπο αλλάξαμε του καστροπολεμίτη 


τη γνώμη, μήνα ακέριο κάναμε το πέλαο να διαβούμε.» 

τὸν δ᾽ αὖτε ψυχὴ προσεφώνεεν Ἀμφιμέδοντος: 
«Ἀτρεΐδη κύδιστε, ἄναξ ἀνδρῶν Ἀγάμεμνον, 
μέμνημαι τάδε πάντα, διοτρεφές, ὡς ἀγορεύεις: 
σοὶ δ᾽ ἐγὼ εὖ μάλα πάντα καὶ ἀτρεκέως καταλέξω, 


ἡμετέρου θανάτοιο κακὸν τέλος, οἷον ἐτύχθη. 


μνώμεθ᾽ Ὀδυσσῆος δὴν οἰχομένοιο δάμαρτα: 

ἡ δ᾽ οὔτ᾽ ἠρνεῖτο στυγερὸν γάμον οὔτ᾽ ἐτελεύτα, 
ἡμῖν φραζομένη θάνατον καὶ κῆρα μέλαιναν, 
ἀλλὰ δόλον τόνδ᾽ ἄλλον ἐνὶ φρεσὶ μερμήριξε: 


στησαµένη μέγαν ἱστὸν ἐνὶ μεγάροισιν ὕφαινε, 


λεπτὸν καὶ περίμετρον: ἄφαρ δ᾽ ἡμῖν μετέειπε: 
«'κοῦροι ἐμοὶ μνηστῆρες, ἐπεὶ θάνε δῖος 
Ὀδυσσεύς, 

μίμνετ᾽ ἐπειγόμενοι τὸν ἐμὸν γάμον, εἰς ὅ κε 
φᾶρος 

ἐκτελέσω, μή μοι μεταμώνια νήματ᾽ ὄληται, 


Λαέρτῃ ἥρωϊ ταφήϊον, εἰς ὅτε κέν μιν 


μοῖρ᾽ ὀλοὴ καθέλῃσι τανηλεγέος θανάτοιο, 

μή τίς μοι κατὰ δῆμον Ἀχαϊάδων νεμεσήσῃ, 
αἴ κεν ἄτερ σπείρου κεῖται πολλὰ κτεατίσσας.᾽ 
«ὣς ἔφαθ᾽, ἡμῖν δ᾽ αὖτ᾽ ἐπεπείθετο θυμὸς 
ἀγήνωρ. 

ἔνθα καὶ ἠματίη μὲν ὑφαίνεσκεν μέγαν ἱστόν, 


νύκτας δ᾽ ἀλλύεσκεν, ἐπεὶ δαΐδας παραθεῖτο. 

ὣς τρίετες μὲν ἔληθε δόλῳ καὶ ἔπειθεν Ἀχαιούς: 
ἀλλ᾽ ὅτε τέτρατον ἦλθεν ἔτος καὶ ἐπήλυθον ὦραι, 
μηνῶν φθινόντων, περὶ δ᾽ ἤματα πόλλ᾽ ἐτελέσθη, 


καὶ τότε δή τις ἔειπε γυναικῶν, ἡ σάφα ἤδη, 


καὶ τήν γ᾽ ἀλλύουσαν ἐφεύρομεν ἀγλαὸν ἱστόν. 
ὡς τὸ μὲν ἐξετέλεσσε καὶ οὐκ ἐθέλουσ᾽, ὑπ᾽ 
ἀνάγκης. 

«εὖθ᾽ ἡ φᾶρος ἔδειξεν, ὑφήνασα μέγαν ἱστόν, 
πλύνασ᾽, ἠελίῳ ἐναλίγκιον ἠὲ σελήνῃ, 


καὶ τότε δή ῥ᾽ Ὀδυσῆα κακός ποθεν ἤγαγε δαίμων 


ἀγροῦ ἐπ᾽ ἐσχατιήν, ὅθι δώματα ναῖε συβώτης. 
ἔνθ᾽ ἦλθεν φίλος υἱὸς Ὀδυσσῆος θείοιο, 

ἐκ Πύλου ἠμαθόεντος ἰὼν σὺν νη] μελαίνῃ: 

τὼ δὲ μνηστῆρσιν θάνατον κακὸν ἀρτύναντε 


ἵκοντο προτὶ ἄστυ περικλυτόν, ἢ τοι Ὀδυσσεὺς 


ὕστερος, αὐτὰρ Τηλέμαχος πρόσθ᾽ ἡγεμόνευε. 
τὸν δὲ συβώτης ἦγε κακὰ χροῖ εἵματ᾽ ἔχοντα, 
πτωχῷ λευγαλέῳ ἐναλίγκιον ἠδὲ γέροντι 
σκηπτόµενον: τὰ δὲ λυγρὰ περὶ χροὶ εἵματα ἕστο: 


οὐδέ τις ἡμείων δύνατο γνῶναι τὸν ἐόντα 

Και του αποκρίθη του Αμφιμέδοντα τότε η ψυχή και του 'πε: 
«Ὑγιέ του Ατρέα, τρανέ Αγαμέμνονα, ρηγάρχη τιµηµένε, 
κρατώ τα πάντα, αρχοντογέννητε, καθώς τα λες, στο νου µου. 
Τώρα, τα πάντα εγώ απαράλλαχτα να σου ιστορήσω θέλω, 


στου χαλασμού µας πως εφτάσαμε μαθές την άγριαν ώρα: 


Το ταίρι του Οδυσσέα, που χρόνιζε στα ξένα, για γυναίκα 
γυρεύαμε΄ µα αυτή, που οχτρεύουνταν το γάμο, μήτε, αρνιόταν 
μηδέ τον τέλευε, τι θάνατο κακό µας μελετούσε. 

Κι αυτός ο δόλος ο άλλος που βαλε στα φρένα της μιά μέρα! 


Τρανό αργαλειό στο ανώι της έστησε και κίνησε να υφάνει 


πανί μακρύ πολύ, ψιλόκλωστο, κι αυτά µας εἰπε τότε: 

» Εσείς οι νιοί που µε γυρεύετε, µια κι ο Οδυσσέας εχάθη, 
για καρτεράτε µε, κι ας βιάζεστε για γάμο, να τελέψω 

καν το διασίδι αυτό, τα νήματα να µη µου παν χαμένα. 


Του αρχοντικού Λαέρτη σάβανο το Φτιάνω, για την ώρα 


που θα τον πάρει ο ανήλεος θάνατος κι η ασβολωμένη μοιρα' 
να µη βρεθεί στον κόσμο Αργίτισσα μαζί µου να τα βάλει, 
τάχα πως κοίτετοα ασαβάνωτος, κι ας είχε τόσα πλούτη. 

Έτσι µας μίλησε, κι η πέρφανη καρδιά µας τ᾽ αποδέχτη. 


Κι εκείνη όλη τη μέρα δούλευε το ατέλειωτο πανί της, 


και πάλε ολονυχτίς το ξύφαινε στο φως δαδιών που άναβαν. 

Τρεις χρόνους κράτησεν ο δόλος της πλανεύοντας µας όλους' 
όµως στους τέσσερεις, σαν κύλησαν πάλι οι εποχές του χρόνου, 
κι οι μήνες έτρεχαν, και διάβαιναν µια µια οι περίσσιες μέρες, 


τότε µια σκλάβα της που τα 'ξερε µας τα µολόγησε όλα, 


και την επιάσαµε που ξύφαινε το στραφτερό πανί της' 

κι έτσι άθελα της το αποτέλειωσε, σφιγμένη απ’ την ανάγκη. 
Μα μόλις ύφανε και ξέπλυνε τ᾽ ολόµακρο πανί της 

και το 'δειξε, έτσι που στραφτάλιζε σαν ήλιος, σα φεγγάρι, 


τον Οδυσσέα θεός οδήγησε κακός ---ποιος ξέρει πούθε!--- 


στα ξώμερα, µακριά απ᾿ το κάστρο µας, στου Ευμαίου το σπίτι πέρα. 


Εκεί ο Οδυσσέας ο θείος αντάµωσε τι γιο του, που απ’ την Πύλο 
την αμμουδάτη πίσω διάγερνε στο μαύρο του καράβι. 
Κι ως των μνηστήρων αποφάσισαν εκείνοι οι δυο τον άγριο 


το χαλασμό, κίνησαν κι έφτασαν στο ξακουσμένο κάστρο, 


πίσω ο Οδυσσέας, µπροστά ο Τηλέμαχος, ανοίγοντας το δρόµο. 
Με το χοιροβοσκό επορεύουνταν εκείνος, κουρελιάρης, 

με την εἰδή ζητιάνου, γέροντα και λεροφορεμένου, 

και στο ραβδί ακουμπούσε, κι έζωναν ξεφτίδια το κορμί του. 


Κι ουδέ κανείς µας το κατάλαβε πως ήταν ο Οδυσσέας, 

ἐξαπίνης προφανέντ’, οὐδ᾽ οἳ προγενέστεροι 
ἦσαν, 

ἀλλ᾽ ἔπεσίν τε κακοῖσιν ἐνίσσομεν ἠδὲ βολῇσιν. 
αὐτὰρ ὁ τῆος ἐτόλμα ἐνὶ μεγάροισιν ἑοῖσι 
βαλλόμενος καὶ ἐνισσόμενος τετληότι θυμῷ: 


ἀλλ᾽ ὅτε δή μιν ἔγειρε Διὸς νοός αἰγιόχοιο, 


σὺν μὲν Τηλεμάχῳ περικαλλέα τεύχε᾽ ἀείρας 
ἐς θάλαμον κατέθηκε καὶ ἐκλήϊσεν ὀχῆας, 
αὐτὰρ ὁ ἣν ἄλοχον πολυκερδείῃσιν ἄνωγε 
τόξον μνηστήρεσσι θέμεν πολιόν τε σίδηρον, 


ἡμῖν αἰνομόροισιν ἀέθλια καὶ φόνου ἀρχήν. 


οὐδέ τις ἡμείων δύνατο κρατεροῖο βιοῖο 
νευρὴν ἐντανύσαι, πολλὸν δ᾽ ἐπιδευέες ἦμεν. 
ἀλλ᾽ ὅτε χεῖρας ἵκανεν Ὀδυσσῆος μέγα τόξον, 
ἔνθ᾽ ἡμεῖς μὲν πάντες ὁμοκλέομεν ἐπέεσσι 


τόξον μὴ δόμεναι, μηδ᾽ εἰ μάλα πολλ᾽ ἀγορεύοι: 


Τηλέμαχος δέ μιν οἷος ἐποτρύνων ἐκέλευσεν. 
αὐτὰρ ὁ δέξατο χειρὶ πολύτλας δῖος Ὀδυσσεύς, 
ῥηϊδίως δ᾽ ἐτάνυσσε βιόν, διὰ δ᾽ ἧκε σιδήρου, 
στῆ δ᾽ ἄρ᾽ ἐπ᾽ οὐδὸν ἰών, ταχέας δ᾽ ἐκχεύατ᾽ 
ὀϊστοὺς 


δεινὸν παπταίνων, βάλε δ᾽ Ἀντίνοον βασιλῆα. 


αὐτὰρ ἔπειτ᾽ ἄλλοις ἐφίει βέλεα στονόεντα, 


ἄντα τιτυσκόμενος: τοὶ δ᾽ ἀγχιστῖνοι ἔπιπτον. 


γνωτὸν δ᾽ ἦν ὅ ῥά τίς σφι θεῶν ἐπιτάρροθος ἦεν: 


αὐτίκα γὰρ κατὰ δώματ᾽ ἐπισπόμενοι μένε! σφῷ 
κτεῖνον ἐπιστροφάδην, τῶν δὲ στόνος ὤρνυτ᾽ 


ἀεικὴς 


κράτων τυπτομένων, δάπεδον δ᾽ ἅπαν αἵματι 


θῦεν. 


ὣς ἡμεῖς, Ἀγάμεμνον, ἀπωλόμεθ᾽, ὧν ἔτι καὶ νῦν 


σώματ᾽ ἀκηδέα κεῖται ἐνὶ μεγάροις Ὀδυσῆος: 
οὐ γάρ πω ἴσασι φίλοι κατὰ δώμαθ᾽ ἑκάστου, 


οἵ κ᾿ ἀπονίψαντες μέλανα βρότον ἐξ ὠτειλέων 


κατθέμενοι γοάοιεν: ὃ γὰρ γέρας ἐστὶ θανόντων.» 


τὸν δ᾽ αὖτε ψυχὴ προσεφώνεεν Ἀτρεΐδαο: 
«ὄλβιε Λαέρταο πά!, πολυμήχαν᾽ Ὀδυσσεῦ, 
ἦ ἄρα σὺν μεγάλῃ ἀρετῇ ἐκτήσω ἄκοιτιν. 


ὡς ἀγαθαὶ φρένες ἦσαν ἀμύμονι Πηνελοπείῃ, 


κούρῃ Ἰκαρίου: ὡς εὖ μέμνητ᾽ Ὀδυσῆος, 
ἀνδρὸς κουριδίου: τῷ οἱ κλέος οὔ ποτ’ ὀλεῖται 
ἧς ἀρετῆς, τεύξουσι δ᾽ ἐπιχθονίοισιν ἀοιδὴν 
ἀθάνατοι χαρίεσσαν ἐχέφρονι Πηνελοπείῃ, 


οὐχ ὡς Τυνδαρέου κούρη κακὰ μήσατο ἔργα, 


κουρίδιον κτείνασα πόσιν, στυγερὴ δέ τ᾽ ἀοιδὴ 

έτσι ακαρτέρευτα που πρόβαλε, μηδέ κι οι πιο μεγάλοι, 
μον’ τον χτυπούσαμε, τον βρίζαμε µε λόγια αγκιδωµένα. 
Κι εκείνος πρώτα υπομονεύουνταν µες στο δικό του σπίτι 
να τον χτυπούμε, να τον βρίζουµε, και τα δεχόταν όλα' 


ως πια η βουλή του Δία τον στύλωσε του βροντοσκουταράτου, 


και τ᾽ ἅρματα µε τον Τηλέμαχο τα λιόκαλα σηκώνει, 

στην πίσω να τα κλείσει κάμαρα, τραβώντας την αμπάρα. 
Σπρώχνει απ’ την άλλη τη γυναίκα του µε πονηριά, να δώσει 
το τόξο και τα σταχτοσίδερα πελέκια στους μνηστήρες, 


δοκίμι λέει για µας τους άµοιρους ---κι αρχή του χαλασμού µας. 


Όμως η ανάκαρα µας έλειψε, κι απ’ το γερό δοξάρι 

την κόρδα να τανύσει απ᾿ όλους µας δε βρέθηκε κανένας. 
Μα το τρανό δοξάρι ως έφτασε στα χέρια του Οδυσσέα, 
τότε όλοι τις φωνές εβάλαμε, µην τύχει το δοξάρι 


και του το δώσουν, κι ας ξεσήκωνε τον κόσµο απ’ τις φωνές του. 


Μόνο ο Τηλέμαχος τον γκάρδιωνε και να το πάρει άφηκε. 
Στά χέρια ο αρχοντικός, πολύπαθος το δέχτηκε Οδυσσέας 
και διάβη τα πελέκια, ακόπιαστα τανυώντας το δοξάρι' 

κι ως στο κατώφλι εστάθη, ρίχνοντας άγριες ματιές τρογύρα 


τις γρήγορες σαγίτες άδειασε. Το ρήγα Αντίνοο πρώτα 


χτυπάει, µετά, σημάδι βάνοντας τους άλλους, να σκορπίζει 
ριξιές φαρμακωμένες άρχισε, κι αυτοί σωρός έπεφταν. 

Όλοι το νιώσαν πως τους σύντρεχε κάποιος θεός’ τι επήραν, 
µε άγριαν ορµή χιμώντας πάνω µας, να σφάζουν ένα γύρο 


μες στο παλάτι’ κι ως µας άνοιγαν, χτυπώντας, τα κεφάλια, 


βαρύς γρικιόταν βόγγος, κι άχνιζε το πάτωμα απ’ το γαίμα. 

Να πως χαθήκαμε, Αγαμέμνονα! Μες στου Οδυσσέα το σπίτι 
και τώρα αποριγµένα, άκοιταχτα κοιτώνται τα κορμιά µας' 

στα σπίτια µας μαθές δεν το 'µαθαν ακόµα, απ᾿ τις πληγές µας 


να 'ρθούν το λύθρο να ξεπλύνουνε και µοιρολόι να στήσουν 


στο στρώμα µας’ τι άλλη δεν έλαχαν οι σκοτωμένοι χάρη.» 
Κι απηλογήθη του Αγαμέμνονα τότε η ψυχή και του "πε: 
«Τρισεύτυχε Οδυσσέα, πολύτεχνε γιε του Λαέρτη, αλήθεια 
γυναίκα πήρες αξετίµητη και µε περίσσιες χάρες! 


Πόσο άδολη η καρδιά της γνωστικιας του Ικάριου θυγατέρας, 


της Πηνελόπης! πως δεν ξέχασε τον Οδυσσέα ποτέ της, 
τον ἄντρα της! Της καλοσύνης της η δόξα δε θα σβήσει' 
πεντάμορφο τραγούδι οι αθάνατοι θα πλέξουν, να το λένε 
πάνω στη γη οι θνητοί, τη φρόνιμη τιμώντας Πηνελόπη. 


Της κόρης του Τυνδάρεου, που άνοµα μελέτησε, δε μοιάζει, 


αυτής που σκότωσε τον ἄντρα της, και θα της βγει τραγούδι 

ἔσσετ᾽ ἐπ᾽ ἀνθρώπους, χαλεπὴν δέ τε φῆμιν 
ὀπάσσει 

θηλυτέρῃσι γυναιξί, καὶ ἥ κ᾿ εὐεργὸς ἔῃσιν.» 
ὡς οἱ μὲν τοιαῦτα πρὸς ἀλλήλους ἀγόρευον, 


ἑσταότ’ εἰν Ἀΐδαο δόμοις, ὑπὸ κεύθεσι γαίης: 


οἱ δ᾽ ἐπεὶ ἐκ πόλιος κατέβαν, τάχα δ᾽ ἀγρὸν ἵκοντο 
καλὸν Λαέρταο τετυγμένον, ὃν ῥά ποτ᾽ αὐτὸς 
Λαέρτης κτεάτισσεν, ἐπεὶ μάλα πόλλ᾽ ἐμόγησεν. 
ἔνθα οἱ οἶκος ἔην, περὶ δὲ κλίσιον θέε πάντη, 


ἐν τῷ σιτέσκοντο καὶ ἵζανον ἠδὲ ἴαυον 


δμῶες ἀναγκαῖοι, τοί οἱ φίλα ἐργάζοντο. 

ἐν δὲ γυνὴ Σικελὴ γρηῦς πέλεν, ἡ ῥα γέροντα 
ἐνδυκέως κομέεσκεν ἐπ᾽ ἀγροῦ, νόσφι πόληος. 
ἔνθ᾽ Ὀδυσεὺς δμώεσσι καὶ υἱέ! μῦθον ἔειπεν: 


«ὑμεῖς μὲν νῦν ἔλθετ᾽ ἐὐκτίμενον δόμον εἴσω, 


δεῖπνον δ᾽ αἶψα συῶν ἱερεύσατε ὅς τις ἄριστος: 
αὐτὰρ ἐγὼ πατρὸς πειρήσομαι ἡμετέροιο, 

αἴ κέ μ᾿ ἐπιγνώῃ καὶ φράσσεται ὀφθαλμοῖσιν, 
ἠέ κεν ἀγνοιῇσι, πολὺν χρόνον ἀμφὶς ἐόντα.» 


ὡς εἰπὼν δμώεσσιν ἀρήϊα τεύχε᾽ ἔδωκεν. 


οἱ μὲν ἔπειτα δόμονδε θοῶς κίον, αὐτὰρ 
Ὀδυσσεὺς 

ἆσσον ἴεν πολυκάρπου ἀλωῆς πειρητίζων. 

οὐδ᾽ εὗρεν Δολίον, μέγαν ὄρχατον ἐσκαταβαίνων, 
οὐδέ τινα δμώων οὐδ᾽ υἱῶν: ἀλλ᾽ ἄρα τοί γε 


αἱμασιὰς λέξοντες ἀλωῆς ἔμμεναι ἕρκος 


ῴχοντ᾽, αὐτὰρ ὁ τοῖσι γέρων ὁδὸν ἡγεμόνευε. 
τὸν δ᾽ οἷον πατέρ᾽ εὗρεν ἐὐκτιμένῃ ἐν ἀλωῇ, 
λιστρεύοντα φυτόν: ῥυπόωντα δὲ ἕστο χιτῶνα 
ῥαπτὸν ἀεικέλιον, περὶ δὲ κνήμῃσι βοείας 


κνημῖδας ῥαπτὰς δέδετο, γραπτῦς ἀλεείνων, 


χειρῖδάς τ᾽ ἐπὶ χερσὶ βάτων ἕνεκ': αὐτὰρ ὕπερθεν 
αἰγείην κυνέην κεφαλῇ ἔχε, πένθος ἀέξων. 

τὸν δ᾽ ὡς οὖν ἐνόησε πολύτλας δῖος Ὀδυσσεὺς 
γήραϊ τειρόμενον, μέγα δὲ φρεσὶ πένθος ἔχοντα, 
στὰς ἄρ᾽ ὑπὸ βλωθρὴν ὄγχνην κατὰ δάκρυον 


εἷβε. 


μερμήριξε δ᾽ ἔπειτα κατὰ φρένα καὶ κατὰ θυμὸν 
κύσσαι καὶ περιφῦναι ἑὸν πατέρ᾽, ἠδὲ ἕκαστα 
εἰπεῖν, ὡς ἔλθοι καὶ ἵκοιτ ἐς πατρίδα γαῖαν, 

ᾖ πρῶτ᾽ ἐξερέοιτο ἕκαστά τε πειρήσαιτο. 


ὧδε δέ οἱ φρονέοντι δοάσσατο κέρδιον εἶναι, 


πρῶτον κερτομίοις ἐπέεσσιν πειρηθῆναι. 
τὰ φρονέων ἰθὺς κίεν αὐτοῦ δῖος Ὀδυσσεύς. 


ἦ τοι ὁ μὲν κατέχων κεφαλὴν φυτὸν ἀμφελάχαινε: 

στο στόμα των θνητών κατάρατο᾽ κακό και στις γυναίκες 
όνομα χάρισε, καλόπραγες κι ας εἶναι μερικές τους.» 
Εκείνοι τέτοια συναλλήλως τους σταύρωναν λόγια τότε, 


στον μαύρον Άδη κάτω ως βρίσκουνταν, στης γης βαθιά τα σκότη. 


Κι οι άλλοι, απ’ το κάστρο σαν κατέβηκαν, στο χτήµα του Λαέρτη 
το καλοδουλεμένο φτάσανε, που κάποτε ο Λαέρτης 

ατος του το 'χε µε τον πλήθιο του τον ἵδρωτα αποχτήσει. 

Εκεί κι η κατοικία του, ολόγυρα ζωσμένη από καλύβες, 


να 'χουν να τρώνε και να κάθουντοα και να κοιμούνται οι δούλοι, 


που εἶχαν πιαστεί παλιά στον πόλεμο και τώρα του δουλεύαν. 
Και µια απ’ τη Σικελία γερόντισσα τον γνοιάζουνταν µε αγάπη 
το γέροντα, στο χτήμα ως έμενε, µακριά απ᾽ το κάστρο, πάντα. 
Τότε ο Οδυσσέας γυρνώντας μίλησε στο γιο του και στους δούλους: 


«Εσείς τραβάτε στο καλόχτιστο να μπείτε µέσα σπίτι, 


και σφάχτε για το γιόμα γρήγορα τον πιο παχύ απ᾽ τους χοίρους' 
κι εγώ θα πάω να βρω τον κύρη µου, να τόνε δοκιμάσω: 

θα καταλάβει και θωρώντας µε θα µε γνωρίσει τάχα, 

για δέ θα βρει ποιος εἶμαι, που 'λεπτα στα ξένα τόσα χρόνια;» 


Είπε, και τ᾽ ἄρματα τους έδωκε που εφόρειε του πολέμου' 


κι ως τούτοι για το σπίτι εκίνησαν, τραβούσε κι ο Οδυσσέας 

κατά το χτήμα το πολύκαρπο, να τόνε δοκιμάσει. 

Μηδέ κι αντάµωσε, ως κατέβαινε, στον κήπο το Δόλιο 

για από τους δούλους τους επίλοιπους κανέναν για απ’ τους γιους 
του- 


είχε μαθές κινήσει ο γέροντας, και του ακλουθούσαν οι άλλοι, 


πέτρες να μάσουν, ξεροτρόχαλο να φτιάσουν για το χτήμα. 
Μονάχο πέτυχε τον κύρη του στον όµορφο τους κήπο, 
κάποιο δεντράκι εκεί που σκάλιζε’ λερός, κακοραμμένος, 
κουρελιασμένος ο χιτώνας του’ κακοραμμένα έζωναν 


πετσιά βοδίσια τ᾽ αντικνήµια του, να µη γδαρθεί στ’ αγκάθια᾿ 


και για τα βάτα εἶχε στα χέρια του χερόχτια, και γιδίσιο 
σκουφί φορούσε στο κεφάλι του, να µην τον καίγει π γήλιος. 
Ως ο αρχοντόγεννος, πολύπαθος τον είδεν Οδυσσέας, 

να τυραννιέται απ’ τα γεράματα κι απ’ το βαρύ καημό του, 


τον πήραν κλάματα και στάθηκε σε µια αχλαδιά από κάτω' 


κι ο νους του δούλευε διχόγνωμος κι αναρωτιόταν, τάχα 
να σφιχταγκαλιαστεί τον κύρη του, να τον φιλήσει, κι όλα 
να του τα πει, πως ήρθε κι έφτασε στη γη την πατρική του, 
για αρχή να κάνει ανερωτώντας τον και δοκιµάζοντας τον; 


Κι αυτό του εικάστη, ως διαλογίζονταν, το πιο καλό πως είναι, 


να τον αγγίξει µε τα λόγια του και να τον δοκιμάσει. 
Με τέτοιους λογισμούς προχώρησε στον κύρη του ο Οδυσσέας, 


κι ως τούτος το δεντράκι εσκάλιζε µε κεφαλή σκυμμένη, 

τὸν δὲ παριστάμενος προσεφώνεε φαίδιμος υἱός: 


«ὦ γέρον, οὐκ ἀδαημονίη σ᾽ ἔχει ἀμφιπολεύειν 


ὄρχατον, ἀλλ᾽ εὖ τοι κομιδὴ ἔχει, οὐδέ τι πάμπαν, 
οὐ φυτόν, οὐ συκέη, οὐκ ἄμπελος, οὐ μὲν ἐλαίη, 
οὐκ ὄγχνη, οὐ πρασιή τοι ἄνευ κομιδῆς κατὰ 
κῆπον. 

ἄλλο δέ τοι ἐρέω, σὺ δὲ μὴ χόλον ἔνθεο θυμῷ 


αὐτόν σ᾽ οὐκ ἀγαθὴ κομιδὴ ἔχει, ἀλλ᾽ ἅμα γῆρας 


λυγρὸν ἔχεις αὐχμεῖς τε κακῶς καὶ ἀεικέα ἕσσαι. 
οὐ μὲν ἀεργίης γε ἄναξ ἕνεκ᾽ οὔ σε κομίζει, 
οὐδέ τί τοι δούλειον ἐπιπρέπει εἰσοράασθαι 
εἶδος καὶ μέγεθος: βασιλῆϊ γὰρ ἀνδρὶ ἔοικας. 


τοιούτῳ δὲ ἔοικας, ἐπεὶ λούσαιτο φάγοι τε, 


εὑδέμεναι μαλακῶς: ἡ γὰρ δίκη ἐστὶ γερόντων. 
ἀλλ᾽ ἄγε μοι τόδε εἰπὲ καὶ ἀτρεκέως κατάλεξον, 
τεῦ δμὼς εἷς ἀνδρῶν; τεῦ δ᾽ ὄρχατον 
ἀμφιπολεύεις; 

καὶ μοι τοῦτ᾽ ἀγόρευσον ἐτήτυμον, ὄφρ᾽ ἐῦ εἰδῶ, 


εἰ ἐτεόν γ᾽ Ἰθάκην τήνδ᾽ ἱκόμεθ᾽, ὥς μοι ἔειπτεν 


οὗτος ἀνὴρ νῦν δὴ ξυμβλήμενος ἐνθάδ᾽ ἰόντι, 

οὔ τι μάλ᾽ ἀρτίφρων, ἐπεὶ οὐ τόλμησεν ἕκαστα 
εἰπεῖν ἠδ᾽ ἐπακοῦσαι ἐμὸν ἔπος, ὡς ἐρέεινον 

ἀμφὶ ξείνῳ ἐμῷ, ἤ που ζώει τε καὶ ἔστιν 


ἢ ἤδη τέθνηκε καὶ εἰν Ἀΐδαο δόμοισιν. 


ἐκ γάρ τοι ἐρέω, σὺ δὲ σύνθεο καί µευ ἄκουσον: 
ἄνδρα ποτ᾽ ἐξείνισσα φίλῃ ἐνὶ πατρίδι γαίῃ 
ἡμέτερόνδ᾽ ἐλθόντα, καὶ οὔ πω τις βροτὸς ἄλλος 
ξείνων τηλεδαπῶν φιλίων ἐμὸν ἵκετο δῶμα: 


εὔχετο δ᾽ ἐξ Ἰθάκης γένος ἔμμεναι, αὐτὰρ ἔφασκε 


Λαέρτην Ἀρκεισιάδην πατέρ᾽ ἔμμεναι αὐτῷ. 
τὸν μὲν ἐγὼ πρὸς δώματ᾽ ἄγων ἐῦ ἐξείνισσα, 
ἐνδυκέως φιλέων, πολλῶν κατὰ οἶκον ἐόντων, 
καί οἱ δῶρα πόρον ξεινήϊα, οἷα ἐῴκει. 


χρυσοῦ μέν οἱ δῶκ᾽ εὐεργέος ἑπτὰ τάλαντα, 


δῶκα δέ οἱ κρητῆρα πανάργυρον ἀνθεμόεντα, 
δώδεκα δ᾽ ἁπλοΐδας χλαίνας, τόσσους δὲ 
τάπητας, 

τόσσα δὲ φάρεα καλά, τόσους δ᾽ ἐπὶ τοῖσι 
χιτῶνας, 

χωρὶς δ᾽ αὖτε γυναῖκας, ἀμύμονα ἔργα ἰδυίας, 


τέσσαρας εἰδαλίμας, ἃς ἤθελεν αὐτὸς ἑλέσθαι.» 


τὸν δ᾽ ἠμείβετ᾽ ἔπειτα πατὴρ κατὰ δάκρυον εἴβων: 


«ξεῖν᾽, ἦ τοι μὲν γαῖαν ἱκάνεις, ἣν ἐρεείνεις, 
ὑβρισταὶ δ᾽ αὐτὴν καὶ ἀτάσθαλοι ἄνδρες ἔχουσιν: 


δῶρα δ᾽ ἐτώσια ταῦτα χαρίζεο, μυρί᾽ ὀπάζων: 

ήρθε κοντά του ο γιος του ο ασύγκριτος κι αυτά τα λόγια του 'πε: 


«Δε δείχνεις, γέροντα µου, αμάθητος να καλουργάς περβόλι' 


όλα τα γνοιάζεσαι περίκαλα, κι απ’ τις βραγιές, τα φύτρα, 
απ’ τις συκιές, απὀ τα λιόδεντρα, τις αχλαδιές, το αμπέλι 

η έγνοια η δικιά σου δεν απόλειψε στο χτήµα τούτο µέσα. 
Όμως κάτι άλλο εγὠ θα σου 'λεγα και µην κακοκαρδίσεις: 


Τον ἰδιο εσένα ποιος τον γνοιάζεται; τα γερατιά σε δέρνουν 


βαριά, και τριγυρίζεις άλουστος και κακοφορεμένος! 
Απρόκοπος δεν εἰσαι, ο αφέντης σου να µη σε λογαριάζει' 

μα ουδέ και σκλάβος απ’ τα ανάριµµα κι από την όψη δείχνεις, 
όταν σε δει κανένας’ πιότερο μαθές µε ρήγα μοιάζεις --- 


µε ρήγα μοιάζεις, που σα λούστηκε κι απόφαγε, σε στρώμα 


να κοιμηθεί γλυκά θα ταίριαζε’ τι αυτά στο γέρο πρέπουν. 

Μον’ έλα τώρα, αυτό µολόγα µου και την αλήθεια πες µου: 

Ποιος εἶναι ο αφέντης που το χτήµα του δουλεύεις; πως τον λένε; 
Σε τούτο ακόµα δώσ᾽ µου απόκριση σωστή, καλά να ξέρω, 


αν εἶναι η Ιθάκη αύτη που φτάσαμε, καθώς πιο κει, πριν λίγο, 


µου το’ πε κάποιος που ανταμώθηκα μαζί του, εδώ ως ερχόµουν. 
Ξύπνος περίσσια δε µου φάνηκε, τι υπομονή δεν είχε 

να µου μιλήσει και τα λόγια µου ν᾿ ακούσει’ τον ρωτούσα 

αν εἶναι ζωντανός ο Φίλος µου και, βρίσκεται στον κόσμο, 


για έχει πεθάνει πια και βρίσκεται στον άραχλο τον Άδη' 


το αυτό σου λέω, κι εσύ τα λόγια µου στοχάσου κι άκουσε µου: 
Κάποτε κάποιον φιλοκόνεψα στη γη την πατρική µου, 

στο αρχοντικό µας λέω δε βρέθηκε ξενοµερίτης άλλος 

να μπεί στο σπίτι µου και πιότερην αγάπη να του δείξω. 


Απτην Ιθάκη εκείνος πέτουνταν πως η γενιά του σέρνει, 


και τον υγιό του Αρκείσιου κύρη του πως έχει, το Λαέρτη. 
Εγώ στο σπίτι µου τον ἑφερα να τον καλοσκαμνίσω, 

κι απ’ τα πολλά κει µέσα που 'κρυβα τον φίλεψα µε αγάπη, 
και δώρα της φιλίας του χάρισα, σε ξένους ως ταιριάζει' 


τάλαντα εφτά χρυσάφι του 'δωκα µε τέχνη δουλεμένο, 


κι ένα ---καθάριο ασήμι --ανθόπλουµο του χάρισα κροντήρι, 
κάπες μονές ακόµα δώδεκα, σκεπάσματα άλλα τόσα, 

και δώδεκα φλοκάτες όμορφες, χιτώνες άλλους τόσους' 

και χώρια σκλάβες, σε αψεγάδιαστες δουλειές τρανές τεχνίτρες, 


όμορφες, τέσσερεις, μονάχος του να τις διαλέξει, ως θέλει.» 


Και του αποκρίθη τότε ο κύρης του µε βουρκωμένα μάτια: 
«Ξένε, στη χώρα που µε ρώτησες αλήθεια φτάνεις τώρα, 
μα αυτοί που την ορίζουν ἄνομοι κι αδικοπράχτες εἰναι. 


Του ανέμου πήγαν όσα χάρισες, αρίφνητα κι ας ήταν! 

εἰ γάρ μιν ζωόν γ᾽ ἐκίχεις Ἰθάκης ἐνὶ δήμῳ, 


τῷ κέν σ᾽ εὖ δώροισιν ἀμειψάμενος ἀπέπεμψε 
καὶ ξενίῃ ἀγαθῇ ἡ γὰρ θέμις, ὅς τις ὑπάρξῃ. 
ἀλλ᾽ ἄγε μοι τόδε εἰπὲ καὶ ἀτρεκέως κατάλεξον, 
πόστον δὴ ἔτος ἐστίν, ὅτε ξείνισσας ἐκεῖνον 


σὸν ξεῖνον δύστηνον, ἐμὸν παῖδ᾽, εἴ ποτ’ ἔην γε, 


δύσμορον; ὃν που τῆλε φίλων καὶ πατρίδος αἴης 
ἠέ που ἐν πόντῳ φάγον ἰχθύες, ἢ ἐπὶ χέρσου 
θηρσὶ καὶ οἰωνοῖσιν ἕλωρ γένετ': οὐδέ ἑ μήτηρ 
κλαῦσε περιστείλασα πατήρ θ᾽, οἵ μιν τεκόμεσθα: 


οὐδ᾽ ἄλοχος πολύδωρος, ἐχέφρων Πηνελόπεια, 


κώκυσ᾽ ἐν λεχέεσσιν ἑὸν πόσιν, ὡς ἐπεῴκει, 
ὀφθαλμοὺς καθελοῦσα: τὸ γὰρ γέρας ἐστὶ 
θανόντων. 

καί μοι τοῦτ᾽ ἀγόρευσον ἐτήτυμον, ὄφρ᾽ ἐῦ εἰδῶ: 
τίς πόθεν εἷς ἀνδρῶν; πόθι τοι πόλις ἠδὲ τοκῆες; 


ποῦ δὲ νηῦς ἕστηκε θοή, ἡ σ᾽ ἤγαγε δεῦρο 


ἀντιθέους θ᾽ ἑτάρους; ἦ ἔμπορος εἰλήλουθας 
νηὸς ἐπ᾽ ἀλλοτρίης, οἱ δ᾽ ἐκβήσαντες ἔβησαν;» 
τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«τοιγὰρ ἐγώ τοι πάντα μάλ᾽ ἀτρεκέως καταλέξω. 


εἰμὶ μὲν ἐξ Ἀλύβαντος, ὅθι κλυτὰ δώματα ναίω, 
υἱὸς Ἀφείδαντος Πολυπημονίδαο ἄνακτος: 
αὐτὰρ ἐμοί γ᾽ ὄνομ᾽ ἐστὶν Ἐπήριτος: ἀλλά µε 


δαίμων 


πλάγξ᾽ ἀπὸ Σικανίης δεῦρ᾽ ἐλθέμεν οὐκ ἐθέλοντα: 


νηῦς δέ μοι ἥδ᾽ ἕστηκεν ἐπ᾽ ἀγροῦ νόσφι πόληος. 


αὐτὰρ Ὀδυσσῆϊ τόδε δὴ πέμπτον ἔτος ἐστίν, 


ἐξ οὗ κεῖθεν ἔβη καὶ ἐμῆς ἀπελήλυθε πάτρης, 
δύσμορος: ἦ τέ οἱ ἐσθλοὶ ἔσαν ὄρνιθες ἰόντι, 
δεξιοί, οἷς χαίρων μὲν ἐγὼν ἀπέπεμπον ἐκεῖνον, 
χαῖρε δὲ κεῖνος ἰών: θυμὸς δ᾽ ἔτι νῶϊν ἐώλπει 


μίξεσθαι ξενίῃ ἠδ᾽ ἀγλαὰ δῶρα διδώσειν.» 


ὡς φάτο, τὸν δ᾽ ἄχεος νεφέλη ἐκάλυψε μέλαινα: 
ἀμφοτέρῃσι δὲ χερσὶν ἑλὼν κόνιν αἰθαλόεσσαν 
χεύατο κἀκ κεφαλῆς πολιῆς, ἁδινὰ στεναχίζων. 
τοῦ δ᾽ ὠρίνετο θυμός, ἀνὰ ῥῖνας δέ οἱ ἤδη 


δριμὺ μένος προὔτυψε φίλον πατέρ᾽ εἰσορόωντι. 


κύσσε δέ μιν περιφὺς ἐπιάλμενος, ἠδὲ προσηύδα: 


«κεῖνος μέν τοι ὅδ᾽ αὐτὸς ἐγώ, πάτερ, ὃν σὺ 
μεταλλᾷς, 

ἤλυθον εἰκοστῷ ἔτεϊ ἐς πατρίδα γαῖαν. 

ἀλλ᾽ ἴσχεο κλαυθμοῖο γόοιό τε δακρυόεντος. 


ἐκ γάρ τοι ἐρέω: μάλα δὲ χρὴ σπευδέμεν ἔμπης: 

Αν ζούσε εκείνος και τον έσµιγες στο κάστρο της Ιθάκης, 


δώρα κι αυτός πολλά θα σου 'δινε, και πριν σε προβοδώσει, 
θα καλοπέρναες έτσι γίνεται µε αυτόν που πρωταρχίζει. 
Μον’ έλα τώρα, αυτό µολόγα µου και την αλήθεια πες µου: 
Πόσα που λες τον φιλοκόνεψες έχουν περάσει χρόνια, 


τον ἑρμο ξένο σου, το τέκνο µου ---ποτές µου αν είχα τέκνο! --- 


το δύστυχο᾽ µακριά απ’ τον τόπο του κι απ’ τους δικούς του εχάθη 
τροφή στα ψάρια λέω της θάλασσας, για στη στεριά σπαράχτη 
από θεριά κι απ’ ὀρνια η σάρκα του’ κι ουδέ οι γονιοί του, η μάνα 
κι εγὠ ο πατέρας του, τον κλάψαμε νεκροστολίζοντάς τον. 


Κιη μυαλωμένη, ακριβαγόραστη γυναίκα του, κι εκείνη τα μάτια, 


ως ειν’ πρεπό, δεν έκλεισε του αντρός της, να τον κλάψει 

δεν μπόρεσε᾽ τι άλλη δεν έλαχαν οι πεθαμένοι χάρη. 

Κι ακόµα τούτο εδώ µολόγα µου, καλά να το κατέχω: 

Ποιος εἶσαι; πούθε; που η πατρίδα σου και που οι γονιοι σου εσένα; 


και που έχει αράξει το πλεούμενο που σ᾽ έχει εδώ φερμένο 


µε τους ισόθεους τους συντρόφους σου; για κι είχες σε καράβι 
ξένο ανεβεί, κι εκείνοι σ᾿ έβγαλαν εδώ και φύγαν πάλε;» 
Γυρνώντας τότε ο πολυμήχανος του μίλησε Οδυσσέας: 

«Για τούτα τώρα που µε ρώτησες θα πω την πάσα αλήθεια' 


τρανό έχω σπίτι στον Αλύβαντα κι εἶμαι από κει λογιέµαι 


του Αφείδα γιος, του Πολυπήμονα του βασιλιά εἶμαι αγγόνι᾽ 
Επήριτο µε λεν µε ξέσυρε κάποιος θεός να φτάσω 

αθέλητα µου εδὠ στα µέρη σας από τη Σικανία, 

κι έχω το πλοίο μακριά απ’ το κάστρο σας σ᾽ ἑρμο γιαλό αραγµένο. 


Ως τώρα πέντε χρόνια διάβηκαν, αφόντας ο Οδυσσέας 


έφυγε εκείθε, πίσω αφήνοντας τη γη την πατρική µου, 

ο ἑρμος! Δεξιά και καλοσήμαδα στο μισεμό του ωστόσο 
πετούσαν τα πουλιά’ χαρούμενος κι εγώ τον προβοδούσα, 
κι εκείνος χαίρουνταν μισεύοντας, κι είχαμε ελπίδα, ως Φίλοι 


να σµίξουµε ξανά, ν᾽ αλλάξουμε πανώρια δώρα πάλε.» 


Εἰπε, κι εκείνον τον περίζωσε σα μαύρο γνέφι ο πόνος, 

και διπλοπάλαµα αθαλόσκονη φουχτώνοντας τη ρίχνει πα 

στο ψαρύ μεμιάς κεφάλι του µε βόγγους και µε θρήνους. 

Μα κι η καρδιά του γιου σπαρτάρησε, τον κύρη του ὡς εθώρειε, 


και τα ρουθούνια του μερμίδιζαν αψιά, για να ξεσπάσει. 


Χιμώντας τότε τον αγκάλιασε, τον φίλησε και του 'πε: 

«Ατός µου εγώ εἰμαι εκείνος, κύρη µου, που χρόνια αποζητούσες' 
Στα εἰκοσι χρόνια απάνω εδιάγειρα στη γη την πατρική µου. 

Μα το πολύδακρό σου σύθρηνο και το δαρµό σταµάτα, 


για να σου πω -- καιρός να χάνουμε πολύς δε μένει αλήθεια--- 

ἡ μνηστῆρας κατέπεφνον ἐν ἡμετέροισι δόμοισι, 
λώβην τινύμενος θυμαλγέα καὶ κακὰ ἔργα.» 
τὸν δ᾽ αὖ Λαέρτης ἀπαμείβετο φώνησέν τε: 
«εἰ μὲν δὴ Ὀδυσεύς γε ἐμὸς πάϊς ἐνθάδ᾽ ἱκάνεις, 


σῆμά τί μοι νῦν εἰπὲ ἀριφραδές, ὄφρα πεποίθω.» 


τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«οὐλὴν μὲν πρῶτον τήνδε φράσαι ὀφθαλμοῖσι, 
τὴν ἐν Παρνησῷ μ᾽ ἔλασεν σῦς λευκῷ ὀδόντι 
οἰχόμενον: σὺ δέ µε προΐεις καὶ πότνια μήτηρ 
ἐς πατέρ᾽ Αὐτόλυκον μητρὸς Φίλον, ὄφρ᾽ ἂν 


ἑλοίμην 


δῶρα, τὰ δεῦρο μολών μοι ὑπέσχετο καὶ 
κατένευσεν. 

εἰ δ᾽ ἄγε τοι καὶ δένδρε᾽ ἐὐκτιμένην κατ’ ἁλωὴν 
εἴπω, ἅ μοί ποτ’ ἔδωκας, ἐγὼ δ᾽ ἤτεόν σε ἕκαστα 
παιδνὸς ἐών, κατὰ κῆπον ἐπισπόμενος: διὰ δ᾽ 
αὐτῶν 


ἱκνεύμεσθα, σὺ δ᾽ ὠνόμασας καὶ ἔειπες ἕκαστα. 


ὄγχνας μοι δῶκας τρισκαίδεκα καὶ δέκα μηλέας, 
συκέας τεσσαράκοντ': ὄρχους δέ μοι ὧδ᾽ 
ὀνόμηνας 

δώσειν πεντήκοντα, διατρύγιος δὲ ἕκαστος 
ἤην: ἔνθα δ᾽ ἀνὰ σταφυλαὶ παντοῖαι ἔασιν-- 


ὁππότε δὴ Διὸς ὧραι ἐπιβρίσειαν ὕπερθεν.» 


ὡς φάτο, τοῦ δ᾽ αὐτοῦ λύτο γούνατα καὶ φίλον 
ἦτορ, 

σήματ᾽ ἀναγνόντος τά οἱ ἔμπεδα πέφραδ᾽ 
Ὀδυσσεύς. 

ἀμφὶ δὲ παιδὶ φίλῳ βάλε πήχεε: τὸν δὲ ποτὶ οἳ 
εἷλεν ἀποψύχοντα πολύτλας δῖος Ὀδυσσεύς. 
αὐτὰρ ἐπεί ῥ᾽ ἄμπνυτο καὶ ἐς φρένα θυμὸς 


ἀγέρθη, 


ἐξαῦτις μύθοισιν ἀμειβόμενος προσέειπε: 

«Ζεῦ πάτερ, ἢ ῥα ἔτ᾽ ἔστε θεοὶ κατὰ μακρὸν 
Ὄλυμπον, 

εἰ ἐτεὸν μνηστῆρες ἀτάσθαλον ὕβριν ἔτισαν. 

νῦν δ᾽ αἰνῶς δείδοικα κατὰ φρένα μὴ τάχα πάντες 


ἐνθάδ᾽ ἐπέλθωσιν Ἰθακήσιοι, ἀγγελίας δὲ 


πάντη ἐποτρύνωσι Κεφαλλήνων πολίεσσι.» 

τὸν δ᾽ ἀπαμειβόμενος προσέφη πολύμητις 
Ὀδυσσεύς: 

«θάρσει, μή τοι ταῦτα μετὰ φρεσὶ σῇσι μελόντων. 
ἀλλ᾽ ἴομεν προτὶ οἶκον, ὃς ὀρχάτου ἐγγύθι κεῖται: 


ἔνθα δὲ Τηλέμαχον καὶ βουκόλον ἠδὲ συβώτην 


προὔπεμψ᾽, ὡς ἂν δεῖπνον ἐφοπλίσσωσι 

πως τους μνηστήρες όλους σκότωσα στο αρχοντικό µας µέσα, 
να γδικιωθώ τις κακοσύνες τους και τ᾽ ἀνομά τους έργα. 
Τότε ο Λαέρτης του αποκρίθηκε κι αυτά τα λόγια του "πε: 
«Αν ο Οδυσσέας ο γιος µου πέτεσαι πως είσαι, εδω που φτάνεις, 


σημάδι φανερό μολόγα μου, και τότες να πιστέψω.» 


Γυρνώντας τότε ο πολυμήχανος του μίλησε Οδυσσέας: 

«Για κοίτα πρώτα το σημάδι µου στο πόδι εδώ, που ο κάπρος 
στον Παρνασό µια µέρα µου άνοιξε µε τ'άσπρο του το δόντι. 
Εσύ στα µέρη εκείνα μ᾽ ἑστελνες κι η σεβαστή µου η μάνα, 


να πάρω δώρα απ᾿ τον Αυτόλυκο, της μάνας µου τον κύρη' 


μου τα 'χε τάξει ατός του κάποτε, φτασμένος εδώ πέρα. 

Κι ακόµα να σου πω τα δέντρα µου στο πάγκαλο µας χτήμα' 
ήμουν παιδί και µου τα χάρισες’ µια μέρα σε ακλουθούσα 
μέσα στον κήπο και σου γύρευα δικό µου κάθε δέντρο. 


Και συ ένα ένα τα λογάριαζες ποια θα γενούν δικά µου' 


απ᾿ τις μηλιές σου δέκα, δεκατρείς απ’ τις αχλαδιές σου 

κι απ᾿ τις συκιές σαράντα µου 'δωκες, και µου 'ταζες κι αμπέλι 
πενήντα αράδες᾽ κι οὐτε που 'πεφτε μαζί της κάθε αράδας 

ο τρύγος, τι είχες µες στο αμπέλι σου λογής λογής σταφύλι, 


κάθε χρονιά που ο Δίας θα χάριζε καλή σοδιά ψηλάθε.» 


Αυτά εἰπε, κι εκείνου τα γόνατα λύθηκαν κι η καρδιά του, 

τ᾽ αλάθευτα σημάδια ως γνώρισε στα λόγια του Οδυσσέα, 

και στο λαιμό του γιου του ερίχτηκε, κι ως λίγωσε η ψυχή του, 
ο θείος, πολύπαθος απάνω του τον ἐσφιγγε Οδυσσέας. 


Μα ως πήρε ανάσα και στον τόπο της ήρθε η καρδιά του πάλε, 


ξαναδευτέρωσε τα λόγια του κι αυτά μιλώντας εἰπε: 

«Αλήθεια, αν οι μνηστήρες πλέρωσαν για τ᾽ ἀνομά τους έργα, 
πατέρα Δία, στον μέγαν Όλυμπο θα πει οι θεοι πως ζείτε! 

Μα τώρα φοβέρα στα φρένα µου τροµάζω, μήπως όλοι 


κινήσουν οι Θιακοί, στο χτήµα µας να 'ρθούν εδώ, και στείλουν 


ολούθε τα Κεφαλωνίτικα να ξεσηκώσουν κάστρα.» 
Γυρνώντας τότε ο πολυμήχανος του μίλησε Οδυσσέας: 
«Κάνε κουράγιο και µη γνοιάζεσαι στα φρένα σου για τούτα! 
Στην κατοικία µας τώρα ας στρέψουµε, που 'ναι στο χτήµα δίπλα' 


μπροστά έχω στείλει τον Τηλέμαχο µε τον χοιροβοσκό µας 


και τον βουκόλο, να συντάξουνε στα πεταχτά το γιόμα.» 

τάχιστα.» 

ὡς ἄρα φωνήσαντε βάτην πρὸς δώματα καλά. 
οἱ δ᾽ ὅτε δή ῥ᾽ ἵκοντο δόμους εὖ ναιετάοντας, 
εὗρον Τηλέμαχον καὶ βουκόλον ἠδὲ συβώτην 
ταμνομένους κρέα πολλὰ κερῶντάς τ᾽ αἴθοπα 


οἶνον. 


ὡτόφρα δὲ Λαέρτην μεγαλήτορα ᾧ ἐνὶ οἴκῳ 
ἀμφίπολος Σικελἠ λοῦσεν καὶ χρῖσεν ἐλαίῳ, 
ἀμφὶ δ᾽ ἄρα χλαῖναν καλὴν βάλεν: αὐτὰρ Ἀθήνη 
ἄγχι παρισταμένη μέλε᾽ ἤλδανε ποιμένι λαῶν, 


μείζονα δ᾽ ἠὲ πάρος καὶ πάσσονα θῆκεν ἰδέσθαι. 


ἐκ δ᾽ ἀσαμίνθου βῆ: θαύμαζε δέ μιν φίλος υἱός, 
ὡς ἴδεν ἀθανάτοισι θεοῖς ἐναλίγκιον ἄντην: 

καί μιν φωνήσας ἔπεα πτερόεντα προσηύδα: 
«ὦ πάτερ, ἦ μάλα τίς σε θεῶν αἰειγενετάων 


εἶδός τε μέγεθός τε ἀμείνονα θῆκεν ἰδέσθαι.» 


τὸν δ᾽ αὖ Λαέρτης πεπνυμένος ἀντίον ηὔδα: 

«αἲ γάρ, Ζεῦ τε πάτερ καὶ Ἀθηναίη καὶ Ἄπολλον, 
οἷος Νήρικον εἶλον, ἐὐκτίμενον πτολίεθρον, 
ἀκτὴν ἠπείροιο, Κεφαλλήνεσσιν ἀνάσσων, 


τοῖος ἐών τοι χθιζὸς ἐν ἡμετέροισι δόμοισιν, 


τεύχε᾽ ἔχων ὤμοισιν, ἐφεστάμεναι καὶ ἀμύνειν 
ἄνδρας μνηστῆρας: τῷ κε σφέων γούνατ᾽ ἔλυσα 
πολλῶν ἐν μεγάροισι, σὺ δὲ φρένας ἔνδον 
ἐγήθεις.» 

ὡς οἳ μὲν τοιαῦτα πρὸς ἀλλήλους ἀγόρευον. 

οἱ δ᾽ ἐπεὶ οὖν παύσαντο πόνου τετύκοντό τε 


δαῖτα, 


ἑξείης ἕζοντο κατὰ κλισμούς τε θρόνους τε: 

ἔνθ᾽ οἱ μὲν δείπνῳ ἐπεχείρεον, ἀγχίμολον δὲ 
ἦλθ’ ὁ γέρων Δολίος, σὺν δ᾽ υἱεῖς τοῖο γέροντος, 
ἐξ ἔργων μογέοντες, ἐπεὶ προμολοῦσα κάλεσσεν 
μήτηρ γρηῦς Σικελή, ἥ σφεας τρέφε καί ῥα 
γέροντα 


ἐνδυκέως κομέεσκεν, ἐπεὶ κατὰ γῆρας ἔμαρψεν. 
οἱ δ᾽ ὡς οὖν Ὀδυσῆα ἴδον φράσσαντό τε θυμῷ, 
ἔσταν ἐνὶ μεγάροισι τεθηπότες: αὐτὰρ Ὀδυσσεὺς 
μειλιχίοις ἐπέεσσι καθαπτόμενος προσέειπεν: 
«ὦ γέρον, ἵζ ἐπὶ δεῖπνον, ἀπεκλελάθεσθε δὲ 


θάμβευς: 


δηρὸν γὰρ σίτῳ ἐπιχειρήσειν μεμαῶτες 
μίμνομεν ἐν μεγάροις, ὑμέας ποτιδέγμενοι αἰεί.» 
ὣς ἄρ ἔφη, Δολίος δ᾽ ἰθὺς κίε χεῖρε πετάσσας 
ἀμφοτέρας, Ὀδυσεῦς δὲ λαβὼν κύσε χεῖρ᾽ ἐπὶ 
καρπῷ, 


καί μιν φωνήσας ἔπεα πτερόεντα προσηύδα: 

Τέτοια αναθίβαναν, και κίνησαν να παν στην κατοικία τους' 
κι ως μπήκαν µέσα στο αρχοντόσπιτο, πέτυχαν το βουκόλο 
να "χει βαλθεί µε τον Τηλέμαχο και το χοιροβοσκό τους 


να κόβουν κρέατα και φλογόμαυρο κρασί να συγκερνούνε. 


Ωστόσο η βάγια η Σικελιώτισσα τον αντρειανό Λαέρτη 
στο σπίτι µέσα πήρε κι έλουσε, τον άλειψε µε μύρο 

κι ὧριο μαντί µετά του φόρεσε’ κι ήρθε η Αθηνά κοντά του 
και το κορμί σιδεροστέλιωσε μεμιάς του στρατολάτη, 


σαν πιο γεμάτος, πιο αψηλόκορμος απ’ ό,τι πριν να δείχνει. 


Κι ως βγήκε απ᾽ το λουτρό, τον κοίταζεν ο γιος του µε καμάρι, 
θωρώντας τον µε τους αθάνατους θεούς να μοιάζει τόσο, 

και κράζοντας τον ανεµάρπαστα κινούσε λόγια κι εἰπε: 

«Απ τους θεούς, πατέρα, σίγουρα τους ανοαώνιους κάποιος 


να δείχνεις σ᾽ έκανε οµορφότερος στην ελικιά, στην όψη!» 


Κι ο μυαλωμένος του αποκρίθηκε Λαέρτης μ᾿ έτοια λόγια: 
«Να᾽ µα-τον πατέρα Δία κι Απόλλωνα και συ Αθηνά, σαν τότε 
που πήρα το καστρί τ᾽ ωριόχτιστο του Νήρικου απαντίκρυ, 
στη γλὠσσα της στεριάς, κι αφέντευα Κεφαλωνίτες --- τέτοιος 


να’ μουν μαθές και χτες στο σπίτι µας, και να φορώ στους ώμους 


τ᾽ ἅρματα ορθός στο πλάι σου, πόλεμο κι εγώ µε τους μνηστήρες 
ν᾽ ανοίξω’ σε περίσσιους θα 'λυνα στο αρχοντικό µας µέσα 

τα γόνατα’ και θ᾽ αναγάλλιαζες και συ βαθιά στα φρένα!» 

Εκείνοι τέτοια συναλλήλως τους σταύρωναν λόγια τότε, 


ΚΙ ως τις δουλειές τους οι άλλοι τέλεψαν και σύνταξαν το γιόμα, 


αράδα σε θρονιά καθόντουσαν και σε σκαμνιά να φάνε. 
Μα εκεί στα φαγητά που λέγανε ν᾿ απλώσουν, ο Δόλιος 
ο γέροντας κι οι γιοι του γέροντα ζύγωσαν, κουρασμένοι 
απ’ της δουλειάς το μόχτο᾽ η μάνα τους προβέλνοντας τους είχε 


καλέσει, η βάγια η Σικελιώτισσα, πού τους γνοιαζόταν πάντα, 


μα πιότερο το γέρο κύρη τους, τι εἰχε πολύ βαρύνει. 

Τούτοι σαν εἰδαν και κατάλαβαν τον Οδυσσέα μπροστά τους, 
τα χάσαν και στη μέση εστάθηκαν της κάμαρας, µα εκείνος 
µε λόγια μαλακά τους μίλησε, να τους ψευτομαλώσει: 


«Γέροντα, κάτσε τρώγε, κι όλοι σας τη σαστισµάρα αφήστε' 


ώρα πολλή ψωμί να βάλουµε στο στόμα λαχταρούμε, 

κι όµως δεν τρώμε περιμένοντας κάθε στιγμή να 'ρθείτε.» 

Αυτά εἰπε, κι ο Δόλιος, απλώνοντας τα χέρια, πήρε δρόµο 
γραμμή στον Οδυσσέα, κι αρπώντας του τα χέρια τον φιλούσε, 


και κράζοντας τον ανεµάρπαστα μιλούσε λόγια κι εἰπε: 

«ὦ φίλ᾽, ἐπεὶ νόστησας ἐελδομένοισι μάλ᾽ ἡμῖν 
οὐδ᾽ ἔτ᾽ ὀϊομένοισι, θεοὶ δέ σ᾽ ἀνήγαγον αὐτοί, 
οὗλέ τε καὶ μάλα χαῖρε, θεοὶ δέ τοι ὄλβια δοῖεν. 
καί μοι τοῦτ᾽ ἀγόρευσον ἐτήτυμον, ὄφρ᾽ ἐῦ εἰδῶ, 


ἢ ἤδη σάφα οἶδε περίφρων Πηνελόπεια 


νοστήσαντά σε δεῦρ᾽, ἦ ἄγγελον ὀτρύνωμεν.» 
τὸν δ᾽ ἀπαμειβόμενος προσέφη πολύμητις 
Ὀδυσσεύς 


«ὦ γέρον, ἤδη οἶδε: τί σε χρὴ ταῦτα πένεσθαι;» 


ὣς φάθ᾽, ὁ δ᾽ αὖτις ἄρ᾽ ἕζετ᾽ ἐὐξέστου ἐπὶ δίφρου. 


ὡς δ᾽ αὔτως παῖδες Δολίου κλυτὸν ἀμφ᾽ Ὀδυσῆα 


δεικανόωντ᾽ ἐπέεσσι καὶ ἐν χείρεσσι φύοντο, 
ἑξείης δ᾽ ἕζοντο παραὶ Δολίον, πατέρα σφόν. 
ὡς οἱ μὲν περὶ δεῖπνον ἐνὶ μεγάροισι πένοντο: 
Ὄσσα δ᾽ ἄρ᾽ ἄγγελος ὦκα κατὰ πτόλιν ᾠχετο 
πάντη, 

μνηστήρων στυγερὸν θάνατον καὶ κῆρ᾽ 


ἐνέπουσα. 


οἱ δ᾽ ἄρ᾽ ὁμῶς ἀΐοντες ἐφοίτων ἄλλοθεν ἄλλος 
μυχμῷ τε στοναχῇ τε δόμων προπάροιθ᾽ 
Ὀδυσῆος, 

ἐκ δὲ νέκυς οἴκων φόρεον καὶ θάπτον ἕκαστοι, 
τοὺς δ᾽ ἐξ ἀλλάων πολίων οἰκόνδε ἕκαστον 


πέμπτον ἄγειν ἁλιεῦσι θοῇς ἐπὶ νηυσὶ τιθέντες: 


αὐτοὶ δ᾽ εἰς ἀγορὴν κίον ἀθρόοι, ἀχνύμενοι κῆρ. 
αὐτὰρ ἐπεί ῥ᾽ ἤγερθεν ὁμηγερέες τ᾽ ἐγένοντο, 
τοῖσιν δ᾽ Εὐπείθης ἀνά θ᾽ ἵστατο καὶ μετέειπε: 
παιδὸς γάρ οἱ ἄλαστον ἐνὶ φρεσὶ πένθος ἔκειτο, 


Ἀντινόου, τὸν πρῶτον ἐνήρατο δῖος Ὀδυσσεύς: 


τοῦ ὅ γε δάκρυ χέων ἀγορήσατο καὶ μετέειπεν: 
«ὦ Φίλοι, ἦ μέγα ἔργον ἀνὴρ ὅδ᾽ ἐμήσατ᾽ 
Ἀχαιούς: 

τοὺς μὲν σὺν νήεσσιν ἄγων πολέας τε καὶ 
ἐσθλοὺς 

ὤλεσε μὲν νῆας γλαφυράς, ἀπὸ δ᾽ ὤλεσε λαούς: 


τοὺς δ᾽ ἐλθὼν ἔκτεινε Κεφαλλήνων ὄχ᾽ ἀρίστους, 


ἀλλ᾽ ἄγετε, πρὶν τοῦτον ἢ ἐς Πύλον ὦκα ἱκέσθαι 
ἢ καὶ ἐς Ἤλιδα δῖαν, ὅθι κρατέουσιν Ἐπειοί, 
ἴομεν: ᾗ καὶ ἔπειτα κατηφέες ἐσσόμεθ᾽ αἰεί: 

λώβη γὰρ τάδε γ᾽ ἐστὶ καὶ ἐσσομένοισι πυθέσθαι, 


εἰ δὴ μὴ παίδων τε κασιγνήτων τε φονῆας 


τισόμεθ᾽. οὐκ ἂν ἐμοί γε μετὰ φρεσὶν ἡδὺ γένοιτο 
ζωέμεν, ἀλλὰ τάχιστα θανὼν φθιμένοισι μετείην. 
ἀλλ᾽ ἴομεν, μὴ φθέωσι περαιωθέντες ἐκεῖνοι.» 
ὣς φάτο δάκρυ χέων, οἶκτος δ᾽ ἕλε πάντας 


Ἀχαιούς. 

«Φίλε ακριβέ, σε αποζητούσαμε ---χωρίς καμιάν ελπίδα! 

Μα αφού διαγέρνεις κι ειν᾿ οι αθάνατοι που σ᾽ έχουν φέρει πίσω, 
γεια και χαρά, κι απ᾿ τους αθάνατους καλό να βλέπεις μόνο! 

Σε τούτο τώρα δωσ᾽ µου απόκριση σωστή, καλά να ξέρω: 


η Πηνελόπη τάχα το 'µαθε πως έχεις πια διαγείρει, 


η μυαλωμένη, γιά να στείλουµε κανένα αποκρισάρη;» 
Γυρνώντας τότε ο πολυμήχανος του μίλησε Οδυσσέας: 
«Το ξέρει, γέροντα’ να γνοιάζεσαι καμιά δεν είναι ανάγκη!» 
Είπε, κι εκείνος ξανακάθισε στο μαγλινό σκαμνί του. 


Όμοια κι οι γιοι του τριγυρίζοντας τον ξακουστό Οδυσσέα 


του λέγαν τα Καλωσορίσματα και του 'σφιγγαν τα χέρια' 

πλάι στο Δόλιο μετά, τον κύρη τους, µε τη σειρά κάθισαν. 
Έτσι στρώθηκαν τούτοι κι έτρωγαν στην κατοικία µα η Φήμη 
το κάστρο βιαστικά γυρόφερνε και διαλαλούσε σ᾽ όλους 


τον άγριο των μνηστήρων θάνατο, τη μοίρα που τους βρήκε. 


Κι εκείνοι, ως τ᾽ άκουσαν, συνάζουνταν, καθένας απ’ ολλούθε, 
μπρος στου Οδυσσέα το αρχοντοπάλατο µε γόσµατα και θρήνους' 
και τους νεκρούς έβγαζαν κι έθαβαν καθένας τον δικό το' 

κι όσους απ’ άλλους τόπους ήξεραν τους δίναν σε ψαράδες, 


για να τους παν γοργά µε τ᾽ ἁρμενα στο σπίτι του καθέναν 


μετά στην αγορά μαζώνανταν µε πικραμένα σπλάχνα. 
Μόλις εκεί μονοσυνάχτηκαν κι όλοι μαζί βρέθηκαν, 

πεταχτή ορθός ο Ευπείθης κι άρχισε να λέγει αναµεσά τους' 
του γιου του ο θάνατος αβάσταχτος του πλάκωνε τα στήθη, 


του Αντίνοου, που ο Οδυσσέας ολόπρωτο τον είχε κονταρέψει. 


Για τούτον τώρα δάκρυα χύνοντας μιλούσε αναµεσά τους: 

«Ο άντρας αυτός για µας μελέτησε δουλειές μεγάλες, φίλοι! 
Άλλους μαθές, πολλούς κι αντρόκαρδους, µε τα καράβια επήρε, 
και τα βαθιά καράβια αφάνισε, κι αφάνισε κι εκείνους' 


κι άλλους, ως ήρθε τώρα, σκότωσε, τους πιο αντρειανούς Αργίτες. 


Μα ελάτε, πριν εκείνος γρήγορα στους Επειούς ξεφύγει, 

που κυβερνούν τη θεία την Ἠλιδα, για και στην Πύλο, 

πάμε να του ριχτούμε᾽ αλλιώς µας ἐπνιξε για πάντα η καταφρόνια. 
Θα Ταν μαθές ντροπή οἱ μελλούμενες γενιές και να τ’ ακούσουν, 


απ’ τους φονιάδες πως δεν πήραμε των γιων, των αδερφιών µας 


το γαίμα πίσω. Δε θα το 'θελα να ζω στον κόσµο’ κάλλιο 
νεκρός κι εγώ μιαν ώρα αρχύτερα µε τους νεκρούς τους άλλους! 
Πάμε, μην τύχει και προφταίνοντας διαβούν εκείνοι αντίκρυ!» 
Αυτά εἰπε, κι όλοι τον συμπόνεσαν οι Αργίτες, που θρηνούσε. 


Κοντά τους ήρθε τότε ο Μέδοντας απ’ του Οδυσσέα το σπίτι 

ἀγχίμολον δέ σφ᾽ ἦλθε Μέδων καὶ θεῖος ἀοιδὸς 


ἐκ μεγάρων Ὀδυσῆος, ἐπεί σφεας ὕπνος ἀνῆκεν, 
ἔσταν δ᾽ ἐν μέσσοισι: τάφος δ᾽ ἕλεν ἄνδρα 
ἕκαστον. 

τοῖσι δὲ καὶ μετέεπτε Μέδων πεπνυμένα εἰδώς: 
«κέκλυτε δὴ νῦν μευ, Ἰθακήσιοι: οὐ γὰρ 
Ὀδυσσεὺς 


ἀθανάτων ἀέκητι θεῶν τάδ᾽ ἐμήσατο ἔργα: 


αὐτὸς ἐγὼν εἶδον θεὸν ἄμβροτον, ὅς ῥ᾽ Ὀδυσῆ 
ἐγγύθεν ἑστήκει καὶ Μέντορι πάντα ἐῴκει. 
ἀθάνατος δὲ θεὸς τοτὲ μὲν προπάροιθ᾽ Ὀδυσῆος 
φαίνετο θαρσύνων, τοτὲ δὲ μνηστῆρας ὀρίνων 


θῦνε κατὰ μέγαρον: τοὶ δ᾽ ἀγχιστῖνοι ἔπιπτον.» 


ὣς φάτο, τοὺς δ᾽ ἄρα πάντας ὑπὸ χλωρὸν δέος 
ᾗρει. 

τοῖσι δὲ καὶ μετέεπτε γέρων ἥρως Ἁλιθέρσης 
Μαστορίδης: ὁ γὰρ οἷος ὅρα πρόσσω καὶ 
ὀπίσσω: 

ὅ σφιν ἐὐφρονέων ἀγορήσατο καὶ μετέειπε: 


«κέκλυτε δὴ νῦν μευ, Ἰθακήσιοι, ὅττι κεν εἴπω: 


ὑμετέρῃ κακότητι, φίλοι, τάδε ἔργα γένοντο: 

οὐ γὰρ ἐμοὶ πείθεσθ᾽, οὐ Μέντορι ποιμένι λαῶν, 
ὑμετέρους παῖδας καταπαυέμεν ἀφροσυνάων, 
οἳ μέγα ἔργον ἔρεξαν ἀτασθαλίῃσι κακῇσι, 


κτήματα κείροντες καὶ ἀτιμάζοντες ἄκοιτιν 


ἀνδρὸς ἀριστῆος: τὸν δ᾽ οὐκέτι φάντο νέεσθαι. 
καὶ νῦν ὧδε γένοιτο. πίθεσθέ μοι ὡς ἀγορεύω: 
μὴ ἴομεν, μή πού τις ἐπίσπαστον κακὸν εὕρῃ.» 
ὣς ἔφαθ᾽, οἱ δ᾽ ἄρ᾽ ἀνήϊξαν μεγάλῳ ἀλαλητῷ 


ἡμίσεων πλείους: τοὶ δ᾽ ἀθρόοι αὐτόθι μίμνον: 


οὐ γὰρ σφιν ἅδε μῦθος ἐνὶ φρεσίν, ἀλλ᾽ Εὐπείθει 


πείθοντ': αἶψα δ᾽ ἔπειτ᾽ ἐπὶ τεύχεα ἐσσεύοντο. 


αὐτὰρ ἐπεί ῥ᾽ ἕσσαντο περὶ χροὶ νώροπα χαλκόν, 


ἀθρόοι ἠγερέθοντο πρὸ ἄστεος εὐρυχόροιο. 


τοῖσιν δ᾽ Εὐπείθης ἡγήσατο νηπιέῃσι: 


φῆ δ᾽ ὃ γε τίσεσθαι παιδὸς φόνον, οὐδ᾽ ἄρ᾽ 
ἔμελλεν 

ἂψ ἀπονοστήσειν, ἀλλ᾽ αὐτοῦ πότμον ἐφέψειν. 
αὐτὰρ Ἀθηναίη Ζῆνα Κρονίωνα προσηύδα: 
«ὦ πάτερ ἡμέτερε, Κρονίδη, ὕπατε κρειόντων, 


εἰπέ μοι εἰρομένῃ, τί νύ τοι νόος ἔνδοθι κεύθει; 


ἢ προτέρω πόλεμόν τε κακὸν καὶ φύλοπιν αἰνὴν 
τεύξεις, ἦ φιλότητα μετ᾽ ἀμφοτέροισι τίθησθα;» 
τὴν δ᾽ ἀπαμειβόμενος προσέφη νεφεληγερέτα 


Ζεύς: 


30] 


κι ο θείος τραγουδιστής, και στάθηκαν στη µέση απ’ τους Αργίτες, 
πριν λίγο ξυπνημένοι, κι όλοι τους σάστισαν που τους εἰδαν. 

Το λόγο πήρε τότε ο Μέδοντας, που 'χε περίσσια γνώση: 

«Θιακοί, για ακουστέ µου! Δε θα 'βαζε μπροστά ποτέ ο Οδυσσέας 


τέτοιες δουλειές, χωρίς οι αθάνατοι θεοί να το θελήσουν. 


Κάποιο αναιώνιο ατός µου αντίκρισα θεό να στέκει δίπλα 
στον Οδυσσέα, και µε το Μέντορα στο κάθε τι να μοιάζει. 
Μια πρόβελνε ο θεός ο αθάνατος µπροστά απ’ τον Οδυσσέα 
γκαρδιώνοντάς τον, µια ξεχύνουνταν στο αρχονταρίκι µέσα 


και τους μνηστήρες αναστάτωνε, κι αυτοί σωρός έπεφταν.» 


Αυτά εἰπε, κι εκείνους ολόχλωµη τους έπιασε τρομάρα. 
Πήρε ο Αλιθέρσης τότε ο γέροντας το λόγο, του Μαστόρου 
ο γιος, ο μόνος που μελλούμενα και περασμένα εθώρα, 

κι έτσι τους μίλησε καλόγνωμος κι αναµεσά τους εἰπε: 


«Θιακοί, το λόγο τώρα ακούστε µου κι ό,τι σας πω γρικάτε' 


από δικιά σας δειλία, φίλοι µου, γίνηκαν όλα τούτα, 

που ουδέ σε μένα ουδέ στου Μέντορα του βασιλιά τα λόγια 
βάζατε αφτί, να σταματήσετε τις αμυαλιές των γιων σας, 
που φοβερές δουλειές εσκάρωσαν µε τις παρανομίες τους, 


το βιος ρημάζοντας, ντροπιάζοντας το ταίρι ενού αντρειωµένου, 


πρώτου στον πόλεμο, τι ελόγιαζαν πως πίσω δέ γυρίζει. 

Μην του ριχτούµε τώρα, ακουστέ µου, κι ό,τι σας λέω να γένει, 
αλλιώς µην πάει κανείς γυρεύοντας κι άλλο κακό να πάθει.» 
Είπε, κι εκείνοι ξεπετάχτηκαν µε αλαλητό µεγάλο, 


πιο πάνω απ’ τους μισούς, µα απόµειναν οι επίλοιποι εκεί πέρα, 


τι ο λόγος τούτος δεν τους άρεσε, µόνο του Ευπείθη άκουγαν. 
Τρέξαν λοιπόν µε βιάση, τ᾽ ἁρματα να βάλουν του πολέμου' 

κι ως το χαλκό ζώστηκαν, που άστραφτε τρογύρα στα κορμιάτους, 
μπροστά απ’ το κάστρο το πλατύχωρο μαζί βρέθηκαν όλοι, 


κιο Ευπείθης αρχηγός τους έμπαινε στην τόση ανεµυαλιά του 


του σκοτωµένου γιου του λόγιαζε να πάρει το αίμα πίσω, 

μα να διαγείρει δεν του μέλλουνταν, τι εκεί τον βρήκε ο Χάρος. 
Τότε η Αθηνά γυρνώντας μίλησε στο Δία, το γιό του Κρόνου: 
«Ὑγιέ του Κρόνου και πατέρα µας,, µες στους θεούς ο πρώτος, 


στο ρώτημα µου δώσε απόκριση’ τι κρύβει ο νους σου τάχα; 


Ξανά κακό θ᾽ ανοίξεις πόλεμο και μανιασμένο απάλε, 
για αγάπη και φιλιά αποφάσισες να γένει αναµεσά τους;» 
Και τότε ο Δίας της αποκρίθηκεν ο νεφελοστοφάχτης: 


«Γ᾽ αυτά ποιος λόγος που µε ρώτησες, παιδί µου; τι γυρεύεις; 

«τέκνον ἐμόν, τί µε ταῦτα διείρεαι ἠδὲ μεταλλᾶς; 


οὐ γὰρ δὴ τοῦτον μὲν ἐβούλευσας νόον αὐτή, 


ὡς ἦ τοι κείνους Ὀδυσεὺς ἀποτίσεται ἐλθών; 
ἔρξον ὅπως ἐθέλεις: ἐρέω τέ τοι ὡς ἐπέοικεν. 
ἐπεὶ δὴ μνηστῆρας ἐτίσατο δῖος Ὀδυσσεύς, 
ὅρκια πιστὰ ταμόντες ὁ μὲν βασιλευέτω αἰεί, 


ἡμεῖς δ᾽ αὖ παίδων τε κασιγνήτων τε φόνοιο 


ἔκλησιν θέωμεν: τοὶ δ᾽ ἀλλήλους φιλεόντων 

ὡς τὸ πάρος, πλοῦτος δὲ καὶ εἰρήνη ἅλις ἔστω.» 
ὣς εἰπὼν ὤτρυνε πάρος μεμαυῖαν Ἀθήνην, 

βῆ δὲ κατ᾽ Οὐλύμποιο καρήνων ἀΐξασα. 


οἱ δ᾽ ἐπεὶ οὖν σίτοιο μελίφρονος ἐξ ἔρον ἕντο, 


τοῖς δ᾽ ἄρα μύθων ἦρχε πολύτλας δῖος 
Ὀδυσσεύς: 

«ἐξελθών τις ἴδοι μὴ δὴ σχεδὸν ὦσι κιόντες.» 
ὣς ἔφατ' ἐκ δ᾽ υἱὸς Δολίου κίεν, ὡς ἐκέλευεν: 
στῆ δ᾽ ἄρ᾽ ἐπ᾽ οὐδὸν ἰών, τοὺς δὲ σχεδὸν ἔσιδε 
πάντας: 


αἷψα δ᾽ Ὀδυσσῆα ἔπεα πτερόεντα προσηύδα: 


«οἵδε δὴ ἐγγὺς ἔασ': ἀλλ᾽ ὁπλιζώμεθα θᾶσσον.» 
ὣς ἔφαθ᾽, οἱ δ᾽ ὤρνυντο καὶ ἐν τεύχεσσι δύοντο, 
τέσσαρες ἀμφ᾽ Ὀδυσῆ᾽, ἕξ δ᾽ υἱεῖς οἱ Δολίοιο: 
ἐν δ᾽ ἄρα Λαέρτης Δολίος τ᾽ ἐς τεύχε᾽ ἔδυνον, 


καὶ πολιοί περ ἐόντες, ἀναγκαῖοι πολεμισταί. 


αὐτὰρ ἐπεί ῥ᾽ ἕσσαντο περὶ χροὶ νώροπα χαλκόν, 
τοῖσι δ᾽ ἐπ᾽ ἀγχίμολον θυγάτηρ Διὸς ἦλθεν Ἀθήνη 
Μέντορι εἰδομένη ἠμὲν δέμας ἠδὲ καὶ αὐδήν. 

τὴν μὲν ἰδὼν γήθησε πολύτλας δῖος Ὀδυσσεύς: 


αἶψα δὲ Τηλέμαχον προσεφώνεεν ὃν φίλον υἱόν: 
«Τηλέμαχ᾽, ἤδη μὲν τόδε γ᾽ εἴσεαι αὐτὸς ἐπελθών, 
ἀνδρῶν μαρναμένων ἵνα τε κρίνονται ἄριστοι, 

μή τι καταισχύνειν πατέρων γένος, οἳ τὸ πάρος 
περ 


ἀλκῇ τ᾽ ἠνορέῃ τε κεκάσμεθα πᾶσαν ἐπ᾽ αἶαν.» 


τὸν δ᾽ αὖ Τηλέμαχος πεπνυμένος ἀντίον ηὔδα: 
«ὄψεαι, αἴ κ᾿ ἐθέλῃσθα, πάτερ φίλε, τῷδ᾽ ἐπὶ 
θυμῷ 

οὔ τι καταισχύνοντα τεὸν γένος, ὡς ἀγορεύεις.» 
ὣς φάτο, Λαέρτης δ᾽ ἐχάρη καὶ μῦθον ἔειπε: 


«τίς νύ μοι ἡμέρη ἥδε, θεοὶ φίλοι; ἦ μάλα χαίρω: 


υἱός θ᾽ υἱωνός τ᾽ ἀρετῆς πέρι δῆριν ἔχουσιν.» 
τὸν δὲ παρισταμένη προσέφη γλαυκῶπις Ἀθήνη: 
«ὦ Ἀρκεισιάδη, πάντων πολὺ φίλταθ᾽ ἑταίρων, 


εὐξάμενος κούρῃ γλαυκώπιδι καὶ Διὶ πατρί, 

Δικιά σου αλήθεια τούτη η απόφαση δεν ήταν, ο Οδυσσέας 


να πάρει απ’ τους μνηστήρες φτάνοντας το γδικιωµό του πίσω; 
Κάμε όπως θέλει’ όμως άκουσε και μένα, τι ταιριάζει: 

Μια κι ο Οδυσσέας ο θείος εγδίκηση πια πήρε απ᾽ τους μνηστήρες, 
φιλίας ας κάνουν όρκους, ρήγας τους να μείνει εκείνος πάντα' 


και για τ᾽ αδέρφια που σκοτώθηκαν και για τους γιους να πούμε 


να πέσει λησμονιά, κι ως άλλοτε να βασιλέψει αγάπη, 

κι όλοι και πλούτη πια να χαίρουνται κι ειρήνη αναµεσά τους.» 
Αυτά εἰπε, κι η Αθηνά, που το 'θελε κι από τα πριν, πεταχτή 
και τις κορφές του Ολύμπου αφήνοντας µε βιάση εχύθη κάτω. 


Ωστόσο του γλυκού θαράπευαν φαγιού τον πόθο εκείνοι' 


τελειώνοντας ο θείος, πολύπαθος τους μίλησε Οδυσσέας: 
«Κάποιος να βγει να ιδεί µην έρχουντοα κι εδώ κοντά βρίσκονται.» 
Σάν εἰπε αυτά, ένας γιος σηκώθηκε του Δόλιου κι όξω βγήκε, 

μα ως στάθη στο κατώφλι τρέχοντας, τους εἶδε που σίµωναν, 


και λόγια μίλησε ανεµάρπαστα στον Οδυσσέα µε βιάση: 


«Να τοι, σίμωσαν! Δίχως άργητα κι εμείς ν᾿ αρµατωθούμε!» 
Είπε, κι εκείνοι ευτύς πετάχτηκαν και τ᾽ ἁρματα ζώστηκαν, 
έξι του Δόλιου οι γιοι, και τέσσερεις στον Οδυσσέα τρογύρα. 
Ακόμα κι ο Λαέρτης έβλεπες µε το Δολίο, κι ας εἶχαν 


ψαρά μαλλιά, ν᾿ αρματοζώνουνται, στρατιώτες της ανάγκης. 


Κι αφού τα λιόφωτα χαλκάρµατα ζώστηκαν στο κορμί τους, 

τις πόρτες άνοιξαν, κι ως έβγαιναν, μπροστά ο Οδυσσέας τραβούσε. 
Κι ήρθε η Αθηνά κοντά τους τρέχοντας, του γιου του Κρόνου η κόρη, 
το διώμα παίρνοντας του Μέντορα, κορμί μαζί και λάλο. 


Κι ως την αντίκρισε ο πολύπαθος, θείος Οδυσσέας, εχάρη, 


κι εἰπε µε βιάση στον Τηλέμαχο, τον ακριβό το γιο του: 

«Δουλειά δική σου πια, Τηλέμαχε, την ώρα που θα μπαίνεις 

εκεί που στήνουν οι άντρες πόλεμο κι οι πρώτοι ξεχωρίζουν, 

να µην ντροπιάσεις τους προγόνους σου, τι από καιρούς η αντρεία 
μας 

έχει ακουστεί και το κουράγιο µας στην οικουμένη πάσα.» 


Κι ο μυαλωμένος ο Τηλέμαχος γυρνώντας του αποκρίθη: 
«Αν θέλεις, θα µε δεις, πατέρα µου, µε τόση ορμή που νιώθω, 
να µην ντροπιάζω εγώ στον πόλεμο την εδικολογιά σου!» 
Αυτά εἰπε, κι ο Λαέρτης φώναξε µες στη χαρά του κι εἰπε: 


«Τι μέρα αυτή για μένα, αθάνατοι! Χαρά μεγάλη ετούτη, 


γιος κι εγγονός να συνερίζουνται στην παλικαροσύνη!» 
Τότε η Ἀθηνά, η θεά η γλαυκόµατη, σιμώνοντας τον εἰπε: 
«Του Αρκείσιου γιε, που απ᾿ τους συντρόφους µου πιο αγάπη σου 


χω πάντα, 

αἶψα µαλ᾽ ἀμπεπαλὼν προΐει δολιχόσκιον 


ἔγχος.» 


ὡς φάτο, καί ῥ᾽ ἔμπνευσε μένος μέγα Παλλὰς 
Ἀθήνη 

εὐξάμενος δ᾽ ἄρ᾽ ἔπειτα Διὸς κούρῃ μεγάλοιο, 
αἷψα μάλ᾽ ἀμπεπαλὼν προΐει δολιχόσκιον ἔγχος, 
καὶ βάλεν Εὐπείθεα κόρυθος διὰ χαλκοπαρῄου. 


ἡ δ᾽ οὐκ ἔγχος ἔρυτο, διαπρὸ δὲ εἴσατο χαλκός, 


δούπησεν δὲ πεσών, ἀράβησε δὲ τεύχε᾽ ἐπ᾽ 
αὐτῷ. 

ἐν δ᾽ ἔπεσον προμάχοις Ὀδυσεὺς καὶ φαίδιμος 
υἱός, 


τύπτον δὲ ξἰφεσίν τε καὶ ἔγχεσιν ἀμφιγύοισι. 


καί νύ κε δὴ πάντας ὄλεσαν καὶ ἔθηκαν ἀνόστους, 


εἰ μὴ Ἀθηναίη, κούρη Διὸς αἰγιόχοιο, 


ἤῦσεν φωνῇ, κατὰ ἔσχεθε λαὸν ἅπαντα. 
«ἴσχεσθε πτολέµου, Ἰθακήσιοι, ἀργαλέοιο, 
ὥς κεν ἀναιμωτί γε διακρινθῆτε τάχιστα.» 

ὡς φάτ᾽ Ἀθηναίη, τοὺς δὲ χλωρὸν δέος εἷλεν: 


τῶν δ᾽ ἄρα δεισάντων ἐκ χειρῶν ἔπτατο τεύχεα, 


πάντα δ᾽ ἐπὶ χθονὶ πῖπτε, θεᾶς ὄπα φωνησάσης: 
πρὸς δὲ πόλιν τρωπῶντο λιλαιόμενοι βιότοιο. 
σμερδαλέον δ᾽ ἐβόησε πολύτλας δῖος Ὀδυσσεύς, 
οἴμησεν δὲ ἀλεὶς ὡς τ᾽ αἰετὸς ὑψιπετήεις. 


καὶ τότε δὴ Κρονίδης ἀφίει ψολόεντα κεραυνόν, 


κὰδ δ᾽ ἔπεσε πρόσθε γλαυκώπιδος 
ὀβριμοπάτρης. 

δὴ τότ᾽ Ὀδυσσῆα προσέφη γλαυκῶπις Ἀθήνη: 
«διογενὲς Λαερτιάδη, πολυμήχαν᾽ Ὀδυσσεῦ, 
ἴσχεο, παῦε δὲ νεῖκος ὁμοῖου πολέμοιο, 

μή πως τοι Κρονίδης κεχολώσεται εὐρύοπα 


Ζεύς.» 


ὣς φάτ’ Ἀθηναίη, ὁ δ᾽ ἐπείθετο, χαῖρε δὲ θυμῷ. 
ὅρκια δ᾽ αὖ κατόπισθε μετ᾽ ἀμφοτέροισιν ἔθηκεν 
Παλλὰς Ἀθηναίη, κούρη Διὸς αἰγιόχοιο, 

Μέντορι εἰδομένη ἠμὲν δέμας ἠδὲ καὶ αὐδήν. 

στην Κόρη ευκήσου τη γλαυκόµατη και στον πατέρα Δία, 


και ρίξε ευτύς το μακρογίσκιωτο κοντάρι σου µε φόρα.» 


Είπε η Παλλάδα, και του φύσηξε στα στήθη ορμή μεγάλη' 
κι αυτός, πριν ρίξει το µακρόισκιωτο κοντάρι του µε φόρα, 
απ’ όλους πρώτη ανακαλέστηκε του τρανού Δία την κόρη, 
και πέτυχε στο χαλκό μάγουλο του Ευπείθη κράνος πάνω' 


κι αυτό δεν άντεξε, μον᾿ διάβηκε µέσα ο χαλκός, κι εκείνος 


βαρύς σωριαστή, κι από πάνω του βρόντηξαν τ᾽ ἁρματά του. 
Τότε ο Οδυσσέας κι ο γιος του ο ασύγκριτος χιμίξαν µες στους 
πρώτους 

µε τα σπαθιά και µε τα δίµυτα χτυπώντας τους κοντάρια. 

Θα τους σκότωναν όλους, ένας τους να µη διαγείρει πίσω, 


αν η Αθηνά, του βροντοσκούταρου του γιου του Κρόνου η κόρη, 


φωνή δεν έσερνε, τη φόρα τους οι δυο στρατοί να κόψουν: 
«Θιακοί, σταθείτε! Πια τον πόλεμο τον άγριο παρατάτε, 
μιαν ώρα αρχύτερα αναψάτωτα να χωριστείτε ως φίλοι!» 
Είπε η Αθηνά, κι αυτούς ολόχλωμη τους έπιασε τρομάρα, 


κι απ᾿ τον τρανό τους φόβο τ᾽ ἁρματα τους φεύγαν ἁπ᾽ τα χέρια, 


και στης θεϊκιάς λαλιάς το αντίφωνο στο χώμα πέφταν όλα’ 

κι ατοί τους για το κάστρο το 'βαζαν στα πόδια, να γλιτώσουν. 
Μα ως πάνω τους ο πολυβάσανος, θείος Οδυσσέας χιμούσε 
χουγιάζοντας, σαν αιθερόλαµνος αἵπος που πήρε φόρα, 


ίδια στιγµή αχνιστό αστροπέλεκο του Κρόνου ο γιος άφηκε, 


κι οµπρός στη Γλαυκομάτα χτύπησε την τρανοκυρουδάτη. 

Κι εἰπε η Αθηνά, η θεά η γλαυκόµατη, στον Οδυσσέα γυρνώντας: 
«Γιε του Λαέρτη αρχοντογέννητε, πολύτεχνε Οδυσσέα, 
κρατήσου, σκόλασε τον πόλεμο και το φριχτό το απάλε, 


ο Δίας µην οργιστεί, ο βροντόλαλος του Κρόνου υγιός, μαζί σου!» 


Είπε η Αθηνά, κι αυτός την άκουσε και χάρηκε η καρδιά του' 
κι όρκους αγάπης έβαλε έπειτα να κάνουν η Παλλάδα 
τις δυο µεριές, του βροντοσκούταρου του γιου του Κρόνου η κόρη, 


το Μέντορα στο λάλο μοιάζοντας και στου κορμιού το διώμα. 


